
Uqalhich Aglaaņi 
Matthew-num 





Sivulliapi Jesus Christ-pum 

1Uvva ukua aglaņich sivulliapiñ Jesus Christ-pum, kipuviapupluni 

David-miñ Abraham-miñlu. 

2Abraham aapagigaa Isaac-pum, 

Isaac-li aapagigaa Jacob-ņum, 

Jacob-li aapagigaa Judah-ņum aniqataiñlu. 

3Aasiiñ Judah aapagigaak Perez-pumlu Zerah-ņumlu, taapkuak 
aakaņak Tamar, 

Perez aapagigaa Hezron-ņum. 

Hezron-li aapapa Ram-pum. 

4Ram-li aapagigaa Amminadab-ņum, 

Amminadab-li aapagigaa Nahshon-ņum. 

Nahshon-li aapagigaa Salmon-pum. 

5Salmon-li aapagigaa Boaz-ņum, Rahab-mik aakaqaqtuam, 

Boaz-li aapagigaa Obed-ņum, aakaqaqtuam Ruth-mik, 

Obed-li aapagigaa Jesse-m, 6Jesse-aasiiñ aapagigaa umialgum David. 

David-li aapagigaa Solomon-pum, aakaqaqtuam Uriah-m 
nuliaġaluaņanik. 

7 Aasiiñ Solomon aapagigaa Rehoboam-ņum, 

Rehoboam-li aapagigaa Abijah-pum, 

Abijah-li aapagigaa Asa-ņum. 

8Asa-li aapagigaa Jehoshaphat-pum, 

Jehoshaphat-li aapagigaa Jehoram-ņum, 

Jehoram-li aapagigaa Uzziah-pum, 

9 Uzziah-li aapagigaa Jotham-ņum, 

Jotham-li aapagigaa Ahaz-ņum, 

Ahaz-li aapagigaa Hezekiah-ņum. 

10Hezekiah-li aapagigaa Manasseh-num, 


Matthew 1 2 


Manasseh-li aapagigaa Amon-ņum, 

Amon-li aapagigaa Josiah-pum. 

1 Josiah-li aapagigaa Jeconiah-pum aniqataiñlu. (Ukua taimani 

Israel-aaġmiut aullautraupmata Babylon-mun.) 

121ñuich tikiutikkaupanikmata Babylon-mun, 

Jeconiah aapagigaa Shealtiel-pum, 

Shealtiel-aasiiñ aapagigaa Zerubbabel-ņum, 

13Zerubbabel-li aapagigaa Abiud-ņum, 

Abiud-li aapagigaa Eliakim-ņum, 

Eliakim-li aapagigaa Azor-pum, 

14 Azor-li aapagigaa Zadok-ņum, 

Zadok-li aapagigaa Achim-ņum, 

Achim-li aapagigaa Eliud-ņum, 

15Eliud-li aapagigaa Eleazar-ņum, 

Eleazar-li aapagigaa Matthan-pum, 

Matthan-li aapagigaa Jacob-pum, 

16 Aasiiñ Jacob aapagigaa Joseph-ņum, uiņan Mary-m, taamna Mary 

Jesus annivigikkaņa taiguutiqaqtuam Christ-mik. 
171luqatipaasiiñ kipuviasiich aullaġniiplutiņ Abraham-miñ David-mun- 

aglaan akimiaguutailauniqsut, suli aullaëniiplutin David-miñ iñuich 
aullautraułhatnunaglaan Babylon-mun kipuviašiich akimiašuutailaup- 
miñiqsut. Aasiili iñuich aullautraułhatniñaglaan akimiašuutailaupmiut 
kiņuviaġiich anilhanunaglaan Christ-pum. 


Aniñina Jesus Christ-pum 


18Uvva Jesus Christ-pum aniłha itnailiplugu inniqsuq. Aakapa Mary 
nuliaksrausiutianikami Joseph-mun, aglaan katigaluaqatik ilitchuġiniq- 
suq siņaiyautilaaġmiñik Ipqitchuakun Irrutchikun. 19 Aasiiñ uiksrautaa 
Joseph nalaunparuapuniqsuq. llisimagaa katchuutiliksrani Mary-mik 
sivunniġñiqsuq avitchukługu nalunautchipluni. 20 Taavrumina isumaa- 
luktitlugu Atanëum isašulgan sagviutiniġaa siññaktukun nipliqhuni, 
“Joseph, kiņuviaġigaatin David-pum, sivuuġanak Mary-mik tuvaaqatniņ- 
ñiaqnilutin atakkii sipaiyaupkašaa Ipqitchuam Irrutchim. 21 Iġñiqaġisiruq. 
Atchišisigiñ Jesus-mik. Atakkii anniqsušisigai iñuņni killuqsautiņitňiñ.” 
22Tamatkua iluqatiņ atuumarut tapiqsaqtugu Atanëum uqauttutigikkaņa 
tumigiplugu taimña sivuniksriqiri, 

23“Taamna aņutituqsimaitchuaq sipaiyauniaqhuni iġñiqaġisiruq. 

Iñuich taiguutiqašisigaat Immanuel” 

(itnautauruaq, Agaayyutim iqatigigaatigut). 24Joseph-pum itiqami 
taimma ilaqatiksraqtaaġigaa Mary isaġulgan Atanëum uqauttutaagun. 


3 Matthew 1, 2 


Jesus-mik. 


Puqiksuat Aputit Aggiqsut Kivaknamiñ 


2 1Jesus anianikman Bethlehem-mi Judea-miittuami, Herod 


sruqtuqhutiņ, 2“Sumiimma aniva umialgat Jew-puruat? Tautukkikput 
uvluġiaņa kivaknamiñ, taatnaqhuta aggiqsugut sitquġvigityaqtuaqługu.” 
3Umialgum Herod tusaakamiun taamna isumaalutchapniqsuq iluqatiplu 
Jerusalem-miut. 4Tavra katipkaqtugich iluqaisa qauktipich agaayuliqsit 
aglaliqirit, ilipich apiqsruġniġai sumi Christ, anniqsuqti akiqsruutauruaq, 
aniñiaqmagaan. 5Iliņisa kiuniġaat, “Bethlehem-mi Judea-miittuami, itna 
sivuniksriqiri aglapatigun ittuq, 
6 “ñuich iñuuruasii Bethlehem-mi, nunapaniittuami Judah-m, 
kamanaiññiqsrauņuruasii akunġatni iñuiñ Judah-m, 
ilipsitñiñ sivulliuqti aggiġisiruq 

aņalatchityaqtuaġuni iñugikkamnik Israel-pum.'” 

Micah 5:2 
7Herod atanëum nalunautchipluni puqiksaat aņutit tikisinnišai, ilit- 
chušiviginiallapiaqtugich napmun ilipman uvlušiaq sagviqmagaan. 
8Ilitchuġianikamiun Bethlehem-muqunišai nipliqhuni, “Aullašusi 
pakallapiaqsiuņ ililgauraq, aasiiñ paqitkupsiun ilitchuġipkaġumagipsit- 
pa. Uvapaptuuq utlakkumagiga sitquġvigityaqtuaġlugu.” 9Taavrumipa 
umialgum uqautianikmatin aullaġniqsut. Tautuņniġaat uvluġiaq qiñik- 
kaqtin kivaknamiñ. Sivulliukkauniqsut uvluġiam nutqaënialhanunaglaan 
inimun ililgauram nayukkaņanun. 10Tautukamitruņ uvlušiaq quviat- 
challapiaġniqsut. 1 Isiqhutiņ tupiġmun tautupnišsaat ililgauraq aakapalu 
Mary. Sitquġviginiġaat sivuġaanun ililgauraq. Aņmaġniġaich akisu- 
ruaġikkatiņ qaitchipluguasiiñ manipñik kaviqsaanik tipraġiksautiniglu, 
frankincense-nik suli myrrh-niglu. 12Aasiiñ kilikkauniqsut siññaktukun 
utiqupitlugich Herod-mun. Tavra aiñiqsut atlakun apqutikun. 


Pigruġniņat Egypt-mun 


13Taapkua aullaanikmata isaġulga atanëum sagviġñiqsuq Joseph-mun 
siññaktukun nipliqhuni, “Makillutin. Pigruutiun ililgauraq aakaņalu 
Egypt-mun, aasiiñ taamaniitchumausi uvamnun uqautiniaHapsiknunag- 
laan. Atakkii Herod pakaņniaġaa ililgauraq tuqqutchuglugu.” 14Joseph 
makitluni aullautiniġaa ililgauraq aakaņalu unnuami Egypt-mun. 
15Įmmiġñiqsuq Atanëum uqauttutigikkapa tumigiplugu sivuniksriqiri, 
“Egypt-miñ tuqłuġiga Iġñiġa.” Taatnamik tavraniinniqsut tuqunialhanun- 
aglaan Herod-ņum. 


Matthew 2, 3 4 


Nukatpiaġruurat Tuqušaqtaurut 


16Herod ilitchuġikami saglutaqtilaaġmiñik puqiksaanun aņutinun 
qinnallapiaġniqsuq. Tilisiñiqsuq tuqqutquplugich nukatpiaġruurapayaat 
Bethlehem-miittuat suli iluqaisa avataaniittuat, tamatkua ukiuqaq- 
tuat malëupnik nutautluktuatlu, atakkii ilitchušiplugu puqiksaat aņutit 
uqautigikkapat uvluġiam sagviłhagun. 17 Uqauttutauruaq tumigiplugu 
sivuniksriqiri Jeremiah taimña immiumaniqsuq, 
18 “Nipi tusaġnaġniqsuq Ramah-mi 
qiaruaq kiņuvġupluni. 
Rachel-pum qianišai qitunġaurani arayunaiqhuniunniiñ 
atakkii qitunġaņich iluqatiņ tuquplutiņ.” 

Jeremiah 31:15 
19Herod tuquanikman isaġulga Atangum sagvišñiqsuq Joseph-mun 
siññaktukun Egypt-mi uqaqhuni, 20“Makillutin aullautiuņ ililgauraq 
aakaņalu nunapanun Israel-pum. Taipkua tuqqutchiñiaqtuat ilil- 
gauramik tuqurut.” 21 Makitluni aullautiniġaa ililgauraq aakaņalu 
nunapanun Israel-pum. 22Aglaan tusaakamiuņ Archelaus atanëuniplugu 
Judea-mi inaani aapami Herod sivuušatchapniqsuq aullałiksraġmi- 
ñik. Kilikkaukami siññaktukun aullaġniqsut nunapanun Galilee-m. 
uqautaumaruaq tumigiplugich sivuniksriqirit, “Taiguutiqašisiruq 
Nazareth-miumik.” 


Quliaqtuałha John Paptaaqtitchirim 


1Taipkunani uvluni John Paptaaqtitchiri quliaqtuaġniqsuq iñuilaami 
Judea-mi, 2uqaqhuni, “Isummitqigitchi atakkii Agaayyutim aņaa- 
yuqautaa qalliruq.” 3Taamna John ilaapuruq sivuniksriqirim Isaiah-m 
uqautigikkana nipliqhuni, 
“Iñuk tuqłiraqtuq iñuilaamiñ, 
Itqanaiyautisiuņ apqutiksrapa Atanġgum, 
nalġuġlugu tumiksraņa.” 

Isaiah 40:3 
4John atnuġaaqaġniqsuq pikukturuam amian nuyaiñik, qisiņmik tap- 
siqaqhuni, niqiqaqhuni pigliġianik suli igutchaich siiġñaqtaalliaņitñik 
nanipayaaq paqitchumiun. 5Iñuich utlapnišaat John Jerusalem-miñlu, 
Judea-miñlu, nunaaqqiñiñlu avataani kuuņan Jordan-pum ittuat. 6Iñuich 
quliaġiniġaich killuqsautitiņ aasiiñ John-pum paptaaġniġai kuuņa- 
ni Jordan-ņum. 7 Aglaan tautukamigich iñugiaktuat Pharisee-puruat 
Sadducee-ņuruatlu utlautiruat paptaaġvianun uqautinišai, “Tuqunaliktun 
nimiġiatun ittusi. Qimakkumiñaitchusiasu aggieñiaqtuamiñ qinnautaa- 


5 Matthew 3, 4 


niñ? 8Qiñiqtittitchi iñuuniallapsigun isummitqillapiaqtilaapsitñik. 9 Suli 
isumaniaqasi, ‘Uvagut Abraham-mik aapaqaqtugut.' Nipliutiniaġipsi 
uumiņa, uyašapniñ makunakņa Agaayyun iñiqsilhiñauruq ililgaanik 
Abraham-mun. 10Ipiġautaqaqtuaq kipriłhiñaaġuqtuq napaaqtunik kaņiņi- 
sigun. Napaaqtupayaaq asirritlaitchuaq kipikkaugisiruq aasiiñ igitauluni 
ikniġmun. 

1 “Ilumun paptaaġipsi imiġmik isummitqiłiġmun, aglaan aqupkun 
aggiġisiruq kamanatluktuaq uvaņniñ. Nakuunitchupa saagałiksramnik 
aluġutiknik. Paptaagisigaasi Ipqitchuamik Irrutchimik suli ikniġmik. 
12Tigummiaġigaa tiktittaun salummallapiaġukługich mukkaaksrat sanik- 
lupniñ. Katitkisigai mukkaaksrat siġluaġmiñun, aglaan ikipkaġisigai 
sanikłuich ikniġmun qamiyumiñaitchuamun.” 


Jesus Paptaakkauruq 


13 Aquagun Jesus tikiññiqsuq Galilee-miñ Jordan-mun John-mun 
paptaaqupluni ilaanun. 14Aglaan John-pum paptaaġuņitkaluagaqsiñi- 
ġaa uqautiplugu, “Ilvich paptaaqtaksraġigaluaġikma. Suvaata utlautivich 
uvapnnun paptaaquplutin?” 15Aglaan Jesus kiuniġaa, “Nakuuruq. Taamna 
taatnaġuptigu taņiġñiaġikpuk iluqaan Agaayyutim iņiaņa.” John taatna 
piyumaliġñiqsuq. 16 Jesus paptaakkauņanikami mayušniqsuq imiġ- 
miñ. Aasiiñ qilak aņmaqhuni tautuņniġaa Irrusia Agaayyutim atqaqtuaq 
tiņmiaġruuratun mitluni ilaanun. 17 Aasiiñ nipi qilapmiñ nipliġñiqsuq, 
“Taamnatavra piqpagikkaša Iġñiġa. Quyalisimaagaana.” 


Jesus-pum Aņpiqusaaqsiułha 


1Taatnaanikman Ipqitchuam Irrutchim sivulliġñiġaa Jesus iñuilaa- 

mun uuktuaqsiutyaqtitlugu tuunġaġmun. 2Aasiiñ uisauraaqhuni 
malġukipiani uvluni unnuanilu niġisuliġñiqsuq. 3Uuktuaqtitchirim 
utlakamiuņ uqautiniġaa, “Iëñišipiaqpatin Agaayyutim makua uyaġaich 
qaqqiaġuqtitkich.” 4Aglaan Jesus kiuniġaa, “Aglausimaruq Agaayyutim 
uqalhani, ‘Iñuk iñuuniaņitchuq niqilhiñakun aglaan uqatipayaatigun 
aniruatigun qanġaniñ Agaayyutim. ” 5Tavrani tuunġaum aullautiniġaa 
Jesus Jerusalem-mun, aasiiñ inillakługu qutchiņñiqsraņanun nuvuk- 
kapan agaayyuvikpaum, 6uqautiplugu, “Iëñišipiaqpatin Agaayyutim 
nutigiaġiñ. Aglausimaruq, 

‘Tiligisigai isaguligikkani munašgitqulutin. 

Argagikkaġmiknik akigaġisigaatin. 
Atniņitchumaittin isigaktin uyagapnun.'” 
Psalm 91:11, 12 

7 Jesus-ņum uqautiniġaa, “Aglausimaruqsuli, ‘ʻUuktuaġumiñaitchiñ 


Matthew 4 6 


piaqtuamun iġġimun, aasiiñ qiñiqtitlugu atanġguvipayaaņiñik nunam 
kamanautinitñiglu. 9Uqautiniġaa, “Tamatkua supayaat qaitkisigitka 
ilipnun sitquëvigiguppa sivumnun.” 10Jesus-pum kiunišaa, “Tuunġaaq, 
piiġiñ! Atakkii aglausimaruq, ‘Ataniq Agaayyutigikkan kisian agaay- 


Jesus-pum Aullaġniigaa Savaani Galilee-mi 


12Jesus-pum tusaakamiun John isiqtauniplugu aullaġniqsuq Galilee- 
mun. 13Unitlugu Nazareth utlautiniqsuq Capernaum-mun itchaqtuaqhuni 
siñaani narvaqpaum nunaņakni Zebulun-pumlu Naphtali-mlu. 14Taamna 
immiumatquplugu uqauttutauruaq tumigiplugu sivuniksriqiri Isaiah, 
15“Iñuich tamatkua nunapakni Zebulun-pumlu Naphtali-mlu 
tuņaani narvaqpaum, taaganitchiaņani Jordan-pum, 
Galilee-mi nunaņatni Jew-punitchuat, 
16 tamatkua iñuuniaqtuat taaqtuami 
tautuņpniġaat kamanaqtuaq qauma, 
aasiiñ qaumam qaggutiniġai iñuuniaqtuat taġġaņani tuqułhum.” 
Isaiah 9:1,2 


“Isummitqigitchi atakkii Agaayyutim aņaayuqautaa qalliruq.” 


Jesus-pum Tuqłuġniġai Sisamat Aqalupniaqtit 


18Jesus pisukhuni siñaagun narvaqpaņan Galilee-m tautupnigik 
aniqatigiik, Simon taiguutiqaqtuaq Peter-mik suli Andrew aniqataa, kuv- 
riqsuak narvaqpapmun aqalupniaqtauplutik. 19 Uqautinišik, “Maliksikņa, 
uvakņaniñaglaan piññapniagisirutik iñuņnik aqalupniaqtitun.” 


malikługu Jesus. 


Jesus Ilisautriruġlu, Quliaqtuaqsrirušlu, Huaqsirirušlu 


23Jesus kukilupniqsuq iluqaani Galilee-mi, ilisautripluni Jew-ņu- 
ruat katraġviņitňi suli quliaqtuaġiplugu tusaayugaallautaq Agaayyutim 
aņaayuqautaata, mavruuqtugillu iñuich atniġñautipayaaņitňñik. 
24Tusaayugaallautaq Jesus-kun siaminniqsuq iluqaanun Syria-pum, aa- 
siiñ iñuich tikiutruġniġaich atniġñapayaaqtuat naņirrutipayaaqtuatlu, 
ilapich irrusiqgłuqaqhutiņ qiiqsruqtaqhutiņlu suli avatipich tuqunaplutin. 


7 Matthew 4, 5 


Jesus-pum mavruuəgnišai iluqaitñik. 25Iñugiaktuat iñuich maliņni- 

ġaat, aggiqhutiņ Galilee-miñ, avataaniittuaniñlu nunamiñ atilipmiñ 
Decapolis-mik, Jerusalem-miñ, Judea-miñlu, suli nunamiñ igluani ittuam 
Jordan-pum kuunan. 


Jesus-pum Quliaqtualha Iġġimi 


1Jesus-ņum qiñiqamigich iñugiallapiaqtuat mayušëniqsuq qimišaa- 
mun, aquvitluniasii. Maliġuaqtai Jesus-mupniqsut. 


Quviasuutipiaġatat 
21laan ilisautiaqsiñiġai nipliqhuni, 
3 Quvianamiurut tamatkua ilitchuqsriruat inuqsrališmiknik 
irrutchikun, 
atakkii Agaayyutim aņaayuqautaa pigigaat. 
4 Quvianamiurut tamatkua kipuvšuruat, 
atakkii Agaayyutim arakkisigai. 
5 Quvianamiurut tamatkua piisaaņitchuat, 
atakkii nunapayaaq pigigisigaat. 
6 Quvianamiurut tamatkua kimmutiqaqtuat nalaunparuatišmik, 
atakkii Agaayyutim pisuiqsimaaqtitkisigai. 
7 Quvianamiurut tamatkua nagliktauruat, 
atakkii Agaayyutim nagliktuġisipmigai. 
8 Quvianamiurut tamatkua uummatiqaqtuat ipqitchuamik, 
atakkii qiñiġisigaat Agaayyun. 
9 Quvianamiurut tamatkua tutqiutiqaqtitchiruat akunsatni iñuich, 
atakkii Agaayyutim taiguutiqašisigai qitunëašmiñik. 
10 Quvianamiurut tamatkua piyuaqsiuruat piqutigiplugu 
nalaunparuatiq, 
atakkii Agaayyutim apaayuqautaa pigigaat. 
11 Quvianamiurusi piipilaqsruutigikpasi suli piyuašusi suli niplialutiņ 
qanusipayaanik pigiitchuanik ilipsigun sagluturuajgilusi pisigilugu mali- 
ġuaqtaułiqsi uvamnun. 12Quviatchapiaġataġitchi atakkii kamanaqtuq 
akiliusiaksraqsi ittuaq qilapmi. Taatnatuntuuq piyuaqsiupmiñiqsut taip- 
kua sivuniksriqirit sivupsitñi iñuuniaqtuat. 


Iñuich Ittut Tagiutunlu Qaummaqtunlu 
13“Jlipsi tagiugigaasi nunam. Tagġiuq taġiuġniiġumi qanuġuni 
taġiuġnilitqikkisiva? Atuġumiñaiqsuq aglaan igitaksraġułhiñaqtuq tut- 
miġaġuqhuni iñupnun. 14Naniġigaasi nunam. Nunaaqqiq nappakkauruaq 
qimišaamun iriqsimatlaitchuq. 15Kisupayaam ikitnamiun naniq ilitlait- 
kaa ataanun utkusium aglaan naniqaġviņmun qaummatautlasiplugu 

tupqum iluani ittuapayaanun. 16 Taatnatun qaumapkaqsigik nannisi sivu- 
ġaatni iñuich. Tautukkumagaat savaallautaqsi, aasiiñ kamaksruaqsilugu 
aapari ittuaq qilapmi. 


Jesus Ilisautriruq Mališutaksrakun 

17“Isumanasi aggiġñiluņa piyaqquġiaġlugich maliġutaksraņi 
Moses-ņum naagaqaa ilisauttutiņich sivuniksriqirit. Aggiņitchuņa piyaq- 
quġiaġlugich aglaan taņiġiaġlugich. 18 Uqautigipsi, Qilaglu nunalu 
piigumiñaitchuk aglausimaruapayaaq mališutaksrani immiumagaluaqna- 
gu. 19 Kiñapayaaq navguiruaq kamanaiññiqsrallapiaņatnik tillisit aasiiñ 
ilisautripluni atlanik iñupnik taatnaquplugich, taamna iñuk kamanaiñ- 
ñiqsrauniaqtuq ukunakņa iñupniñ Agaayyutim aņaayuqautaani. Aglaan 
kiñapayaaq kamaksriruaq tillisiñik ilisautripluniasiiñ atlanik taatnaqup- 
lugich, taamna iñuk taiguutiqaġisiruq kamanaqtuamik ukunakņa iñupniñ 
Agaayyutim aņaayuqautaani. 20Uvva uqautigipsi, Nalaunparuatiqsi 
nakuutluņitpan iñuuniašusiatniñ aglaliqirit suli Pharisee-puruat suura- 
mikunniiñ isiġumiñaitchusi apaayuqautaanun Agaayyutim. 


Jesus Ilisautriruq Qinnautiłikun 


21“Tusaamarusi uqautauruamik iñupnun iņilġaan, ‘Iñuaġniaqnak’. 
Kiñapayaaq iñuaqtuaq tikiutraugisiruq atanniiviņmun. 22Aglaan 
uqautigipsi, Kiñapayaaq qinnautriruaq aniqatmiñik tikiutraugisiruq atan- 
niivipmun, suli kiñapayaaq nipliraqtuaq aniqatmiñun suksraupiññiplugu 
tikiutraugisiruq uqaqsittaaġviņmun, suli kiñapayaaq nipliraqtuaq ani- 
qatmiñun kinnauniplugu tikiutraugisiruq iknipanun anasiñpuqsašvium. 
23'Taatnamik, aatchuityaġniġuvich aatchuutiksraqnik Agaayyutmun 
tunillaqtugvipmi itqaġluguasiiñ aniqatvich sua-tasamma akikņautaa 
ilipnun, 24unillugu aatchuutiksrautin sivuġaanun tunillaqtuġvium aa- 
siiñ iłuaqsityaqqaaġlugu taimña akipautaa aniqatiupnun, aasiili utiġutin 
aatchuutigityaġlugu aatchuutiksrautin. 25 Akillišikkaqpich uqaqsittaaš- 
vipmuutiniaqpatin ilauraasiliutiyumagiñ qilamik piqatigiņņaan apqutmi. 
Aatchuutigiviagaatin atanniqsuqtimun, aasiiñ atanniqsuqtim qaillutin 
qaunaksrimun isiqtautqulutin. 26 Uqautigikpiñ, Aniyumiñaipiaqtutin 
kisianik akiliiguvich akiqsruutipnik ilaanun. 


Jesus Ilisautriruq Atlatulikun 


27“Tusaamarusi itna uqaqsimaruamik, “Atlatuëniaqnak. 28 Aglaan 
uqautigipsi, Kiñapayaaq qiñiqtuaq aġnamik ikłigiplugu atlatuanik- 
tuq isumamiñi. 29 Taliqpium irivich killuqsaqtitpatin piišlugu igirruņ. 
Nakuutlupniaqtuq piyaqqušupku ilaviñša timivich uumakņa iluqaan 
timivich igitauliksrapaniñ anasiñņuqsaġviņmun. 30Suli taliqpium 

argakpich killuqsaqtitpatin kipilugu igirruņ. Nakuutlupniaqtuq piyaq- 
quġupku argalhiñan uumakņa iluqaan timivich aullatliksrapaniñ 
anasiñpuqsagvinmun. 


Jesus Ilisautriruq Avilikun 


31“Uqaqsimaruqsuli, Kisupayaam avitkumiun nuliani qaitchiliuņ aglaa- 
mik nalupqinaiġutinik avinnikun. 32Aglaan uqautigipsi, Aputim nuliani 
tuniqsimagaluapnaan ilaanun avitkumiun atlatuqtitkaa. Taamna avittuaq 
patchisauruq. Suli apun nuliaqtuaq avittuamik atlatuqmiuq. 


Jesus llisautriruq Akiqsruutigun 


33“Tusaasimagiksisuli itna uqautaumaruaq iñugikkaptiknun ipilëaan, 
Akiqsruqtaġuvich navipñiaqnagu aglaan atuumayumagiñ akiqsruuti- 
gikkan iñupnun Atanëum sivuġaani. 34 Aglaan uqautigipsi, Sumiunniiñ 
akiqsruġumiñaitchusi qilakun atakkii qilak Agaayyutim aquppiutaġigaa, 
lu Jerusalem-kun atakkii nunaaqqiġigaa kamanaqtuam umialgum. 
36Naagaqaa akiqsruġumiñaitchutin niaqupkun, atakkii atausiq nuyaq 
qatiqsipkagumiñaitkiñ unniiñ taaqsipkaġlugu. 37Taatnamik, aņiġniaġu- 
vich aņillapiaġumuutin suli naagaaġniaġuvich naagaallapiaġutin, atakkii 
supayaam uqalhum illatauruam tamatkupnuna pigiitchuamitpaqtauruq. 


Jesus Ilisautriruq Akisaqtulikun 


38“Tusaamagiksi uqauttutauruaq, “ri akisautiqašli irimik, kiguttuuq 
kigutmun. 39Aglaan uqautigipsi, Akisaqtuġniaqnagu iñuum pimaqluk- 
taqpatin. Kisupayaam isaksaqpatin taliqpiagun iqsraqpich alasumagiñ 
igluanik iqsraqpich. 40 Kisupayaam akiliipkaëniaqpatin atnušaapnik 
uqaqsittaaġviņmi pipkaġumagiñ quppiġaan. 41Suli apuyaktim nunurilu- 
si saagaqtitpasi natmapmiknik atautchimik mile-lamik saagautiyumagiñ 
malëunpnik mile-laaknik. 421ñuum iņiqpatin sumik-tasamma qaitchuma- 
giñ ilaanun. Suli iñuk atugaksraġukpan itigautipkaġniaqnagu. 


Piqpagiyumagisi Uumiksrigikkasi 


43“Tusaamagiksi itna uqaqsimaruaq, ‘Piqpagiyumagisi iñuunia- 
qatiusi aasiiñ uumigilugich uumiksrigikkasi. 44Aglaan uqautigipsi, 
Piqpagiyumagisi uumiksrigikkasi suli agaayutilugich tamatkua piyuaq- 
tigikkasi. 45Taatnaġupsi qiñiqtitkiksi iñupnun iluaqqun atriplugu aapari 
qilapmi ittuaq, atakkii siqiñini siqiññaasiksitkaa pigiitchuanunlu nakuu- 
ruanunlu suli sialuktitlugu nalaunparuanunlu nalaunpaitchuanunlu. 
46Piqpagigupsigik kisiitñik tamatkua piqpaksrigikkasi, suvaata akiññak- 
taaqaġniaqpisi Agaayyutmiñ? Taatnatun tax-siliqirit pitlapmiut. 47Suli 

pašlagupsigik kisiitñik aniqatiusi, savaaqaġniqpisi pitlukhusi atlaniñ? 
Taatnatuntuuq tax-siliqirit pitlapmiut. 48 Taatnamik nalaunparuksraurusi 
atrilugu aapagikkaqsi qilaņmi nalaunņallapiaqtuaq.” 


Jesus Ilisautriruq Nagliktuutitigun 


6 1“Qaunagititchi savaaġiniaqasiuņ nalaunparuakun savaaqsi 

qiñiqqusaaqsiñasusi sivuġaatni iñuich. Taatnaġupsi aapapsi qilap- 
miittuam akiligumiñaitkaasi. 2Taatnamik aatchuġuvich nagliktuutinik 
nipitusiraġautiginiaqnagich atrilugich ukpippuaqtit Jew-ņuruat katras- 
vipitñi suli tumitchiani kamasruqusaaqsiñaqhutiņ iñupnun. Uqautigipsi, 
akiliusiaqaaniktut. 3Aglaan aatchuġuvich nagliktuutinik inuqsraqtuanun 
saumik argaiñ ilisimapkaġniaqnagu taliqpium argakpich savaaņanik. 
4Nagliktuisitchi nalunaqtuakun. Aapavich qilapmi qiñitlaruam supayaa- 
nik akiliusiaksritkisigaatin.” 


Jesus Ilisautriruq Agaayutikun 
5“Aasiisuli agaayugupsi piñiaqasi atrilugich ukpiņņuaqtit, atakkii 
agaayullaturut makitaplutiņ katraġviņitňñi suli saqquviņitňi tumitchiat 
qiñillapniaquplutip iñupnun. Uqautigipsi, akiliusiaqaaniktut. 6 Aglaan 
agaayutyaġniaġuvich isiġutin inipnun taluluguasiiñ suli agaayuyumautin 
aapapnun qiñiġnaitchuamun. Aapavich qiñitlaruam nalunaqtuakun akil- 
liġisigaatin. 7 Suli agaayuguvich nipliraġniaqnak imailaanik uqautinik 
atrilugich ukpiqtuaņupņitchuat, atakkii isumasuurut Agaayyutmun tusaa- 
gisiñiplutiņ takłilugu agaayugumiņ. 8Tuvrautinasi, atakkii Agaayyutim 
aapapsi ilisimagaa sumik inuqsraqtilaaqsi apiqsruġaluaqtitnasi ilaanun. 
9Itna agaayuyumuusi, 
“'Aapapta qilapmiittuatiin! 
Iñupayaaq nunami kamaksrili ilipnik ipqiqsitlugu taavrumuuna atqiñ. 
10 Aullaġniili apalatchilhiñ iñupayaanik. 
Iñupayaaq nunami tupiksrili pisulisikkapnik 
qilapmi itmatuntuuq. 
11 Aatchuqtigut uvluġaġikpan niqimik inuġikkaptiknik. 
12 Suli natqigutiluta killuqsautiptiknik 
natqigutrisimaaqmatun tamatkua savamaqłuutriruanik 
uvaptiknun. 
13 Suli sivulliutiniaqasigut uuktuaqsiułiġmun, 
aglaan annautiluta pigiitchuamiñ. 
[Atakkii umialgurutin saņņipayaaqaqhutin kamanautiqaqhutinlu 
isuitchuamun. Amen.) 
14 Atakkii natqigutigupsigik iñuich killuqsautrigikkasi, Aapapsi qilap- 
miittuam natqigutigisipmigaasi. 15Aglaan natqigutiņitkupsigik iñuich 

killuqsautrigikkasi, Aapapsi qilapmiittuam natqigutiyumiñaitmigaasi 
killuutipsitñik.” 
Jesus llisautriruq Uisauraatikun 

l6“Suli uisauraaġupsi, qiññaqaqnasi ipiqtunaqsilusi ukpippuaqtitun. 
Qiññaġiiliraġaġniġaich kiiñatiņ qiñiqqusaałhiñaqhutiņ iñupnun ilipitñik 
uisauraałiġmikni. Uqautigipsi, akiliusiaqaaniktut. 17 Aglaan uisauraašupsi 
uqsruqtiġlugich niaqusi, suli iġġuġlugich kiiñasi; 18 Qiñiqtiłhiñaġniaqasi 
iñupnun uisauraašusi aglaan Aapapsitñun qiñiġnaitchuamun, suli 
Aapapsi qiñiqtuam nalunaqtuakun akiliusiaksritkisigaasi.” 


Jesus Ilisautriruq Umialgutitigun 


19“Tugvaiñasi umialgutinik marrumuņa nunamun, qupilġullu qalhum- 
lu piiñġiqsakkaņanun, suli tigliņniaqtit siqumitchiplutin tigliktuġviatnun. 
20 Aglaan tugvaisitchi anniġikkapsitňñik qilaņmun qupilġullu qalhumlu 
piiñġiqsaġumiñaisaņanun, suli tigliņniaqtit siqumitchumiñaisaņat- 
nun tiglipniašutin. 21 Atakkii anniġipayaakkavich irviatni uummatin 
tavraniitkisipmiuq.” 


Jesus llisautriruq Qaummatigunlu Taaqtuakunlu 
22“Tri naniġigaa timim. Irrakkiñ qiñitlakpaknik qaunagilguniaqtutin 
aullapayaaġuvich. 23 Aasiiñ irrakkiñ pigiitpaknik ilvich saptaaqsiñiaq- 
tutin. Aglaan qiñilguitchupku Agaayyun [kanidqsitlaillutin pisułhanik] 
qanutunaglaan taaqtuaq ilipni tatamnaqtiginiaqpa!” 


Jesus Ilisautriruq Agaayutikunlu Isumaaluutitigunlu 


24“Kiñaliqaa savautriyumiñaitchuq malġuņnik apaayuqaqašuni. 
Atakkii uumigigisigaa ilaqataa aasiiñ piqpagilugu ilaqataa, naaga- 
qaa iluqnauqsimaašgisiruq ilaqataanun aasiiñ suksraaġlugu ilaqataa. 
Savautriyumiñaitchutin iluqaaknik Agaayyutmiglu maniņmig- 
lu. 25Taatnamik uqautigipsi, isumaaluņniaqasi iñuutipsitñik, sumik 
niġigisipmagaapsi suli imiġusi, naagaqaa timigikkaqsi sumik atnu- 
ġaaġisipmagaapsi. Uvva iñuuliq pitluktuapunitpa niqimiñ suli timi 
atnušaaniñ? 26 Qiñiqsigik tipmiurat silami. Nautchirriitlaitchut naa- 
gaqaa kipritlaitchut tugvailutiņlu sisluašgmiknun. Naagauvva Aapapsi 
qilapmiittuam niġipkaqsimaaġaġigai. Ilipsimi akisutluktuapupiññiqpisi 
tipmiuraniñ? 27 Nallipsi isumaaluguni iñuuniqtusilaaġisivauņ iñuutli? 
28Suli suvaata isumaalugašgivisi atnugaaksrapsitñik? Isummatigillaksigik 
qanuq nauriat nunami nauraġitilaaņatnik. Savatlaitmiut naagaqaa 
ukilharritlaitmiut. 29 Aglaan uqautigipsisuli, Solomon-unniiñ qanutun 
kamanaqtigigaluaqhuni atnuġaaqaņiññiqsuq atriplugich piññaqnaq- 

tuat nauriat. 30Taatna Agaayyutim qaunagitlaniqpagich ivgich ittuat 
ugluvak aasiiñ uvlaakun igitauplutiņ ikniómun, qaitchigisigaasi atnu- 
ġaanik inuġikkapsitňñik. Ukpiqsrilikiññiaqpat! 311sumaalukasi itnaġusi, 
chuat isumaalukmiraqtut supayaanik tamatkuniņa. Aasiiñ aapari 
qilapmiittuaq ilisimaruq inuqsraqtilaapsitñik iluqaitñik tamatkuniņa. 
33Pakaaqqaaġilugu Agaayyun aņalatchiruaq nalaunparuapupluni umia- 
liktun. Taatnaġupsi qaitchigisigipsi inugikkapayaapsitñik. 34Taatnamik 
isumaalunpniaqasi uvlaakuksramik atakkii uvlaakuksraq isumaaluutiqaq- 
tuq ipmigun. Uvlulaat iłuilliuġutiqaaniktut ipmigulaa.” 


Jesus Ilisautriruq Atanniilikun 


7 1“Atanniiñiaqasi atlanik, Agaayyutimli atanniņitchumagaasi. 

2Atakkii atanniigupsi atlanik, taatnatuntuuq atanniikkaugisip- 
miusi. Taatnatuntuuq qanuq irrutrigupsi atlanik irrutikkaugisipmiusi. 
3Suvaata tautukpiuņ irriutapuluuraq aniqatvich iraani aasiiñ suliqutigi- 
pitlugu tamanna qirugraitchiaq iripni? 4Qanuġuvva uqautriñiaëniqpich 
aniqatiupnun, ‘Piiġlagu irriutapuluuraq irimiitan, qiñisupaqnagu qirug- 
raitchiaq irimiitan? 5Ukpiņņuaqtii, sivulliulugu piiqsirruņ qirugraitchiaq 
iripniñ. Qiñilguniaġiñli nalupqinaiġlugu irriutaiqsiliksran aniqatvich 
iraaniñ. 6 Qaiññiaqasigin ipqitchuat sut qipmiñun, atakkii saatpiaġaasi 
siqumitchugusi. Naagaqaa iginniaqasigiņ akisuruat supaurat sivuġaatnun 
kuniat, atakkii tutmaluginiagaich isigaņmiknik.” 


Agaayusitchi, Pakakkitchi, Katchaktuqqitchi 

7“Iņiġupsi qaisaugisiruq ilipsitñun, pakaaqašupsi paqitkisigiksi; kat- 
chaktuġupsi talu apmakkauniaqtuq ilipsitñun. 8 Atakkii kiñapayaaq 
iņiqsruqtuaq akuqtuigisiruq, suli pakaaqaqtuaq paqitchigisiruq, suli 
talu apmakkaugisiruq kisupayaamun katchaktuqtuamun. 9Kia iëñiñi 
qaitchigisivauņ uyaġaņmik iņiqpan qaqquqtuġuguni? 10Naagaqaa qait- 
chigisivaun nimiġiamik iņiqpan aqaluktuġuguni? 11 Pigiitchaluaqhusi 
ilisimarašigiksi qanuq qaitchiłiksraqsi nakuuruanik sunik qitunġaurap- 
sitñun, maatnaasu aapasi qilapmiittuaq qaitchiñiapiaqtuq nakuuruamik 
tamatkunuņa iņiqsruqtuanun ilaanun. 12Qanusipayaatigun irrutitqusuu- 
gupsi atlanun iñupnun taatnatuntuuq irrutriyumausi atlanik. Taavruma 
atunim iligai iluqaisa ilisauttutiņich sivuniksriqirit suli maliġutaksraņi 
Moses-num.” 


Amisuuraqtuaq Paa 


13“Isiġitchi amisuurakun paakun. Atakkii paa sivuniqaqtuaq piyaqquš- 

igliġvigiplugu. 14Aglaan paa sivuniqaqtuaq iñuułiġmun amisuurauraqtuq 


Napaaqtuq Ilisaġigaat Asiapigun 

15“Qaunagititchi sivuniksriqippuaqtuanik utlautruqtuat ilipnun 
atnuġaaġutiņ ipnaisun qaamiktigun, aglaan ilumiktigun amaqqutun 
ugiaġnaqhutiņ. 16 Asianisigun ilisaġiniaġisi. Iñuich asiaġniaġuuvat 
asiavipñik kakitlupnaniñ, naagaqaa aqpipñik kakitlaënaligaaniñ? 
17Napaaqtušiksuaq nauriraqtuq asiaġiksuanik, aglaan napaaqtušii- 
laq nauriraqtuq asiaġiitchuanik. 18 Napaaqtuġiksuaq nauritlaitchuq 
asiaġiitchuanik, suli napaaqtušiitchuaq nauritlaitchuq asiaġiksuanik. 
19Napaaqtupayaaq asirritlaitchuaq asiaġiksuanik kipikkauraqtuq igi- 
taupluniasiiñ ikniġmun. 20Taatnamik asianisigun ilitchuġiniaġisi, ami 
iñuuniallaulhatigun.” 


Qanpaunniiñ Nalunišipsi 
21“Kiñapayaaq uqaqtuaq uvapnun, ‘Ataniiq, isiġumiñaitchuq apaa- 
yuqautaanun Agaayyutim, aglaan kisiitñik tamatkua tupiksriruat 
pisułhanik aapam qilaņmiittuam. 22Aqulliġmi uvlumi iñugiaktuat 
iñuich uqaġisirut uvapnun, “Ataniiq, sivuniksriqisuurugut atiġikkapkun 
anitqataqlugich irrusiqtuich suli savaaqaqhuta iñugiaktuanik quviqnaq- 
tuanik.' 23 Aasiiñ nalupqinaišlugu uqautigisigitka, ‘Piiġitchi uvaņniñ. 

Malšuk Tuppirik 

24“Taatnamik kisupayaaq tusaaruaq tamatkuniņa nipliuttutigikkam- 
nik aasiiñ atuġlugich, atriqaqtuq puqiksaamik iñuņmik tuppiruamik 
uyaġaum qaaņanun. 25Sialugruaġuqman kuugich ulitlutiņ, suli anuq- 
łigruaġuqman makitalgupluni taamna tupiq ulġuņiññiqsuq, atakkii 
turviqaqhuni uyaġaņmik. 26 Aglaan kisupayaaq tusaagaluaqhuni 
nipliuttutimnik atuumaņitñamigich atriqaqtuq isumalguitchuamik 
iñupmik tuppiruamik qaviam qaaņanun. 27 Sialugruaġuqman kuu- 
gich ulitlutiņ, suli anuqtisuqman makitalguitļuni tupiq ulëuniqsuq 
suksraunġillapiaqhuni.” 

28 Jesus uqapaiqman taapkuniņa iñugiaktuat iñuich quvišusupniqsut 
ilisauttutaiñik. 29 Atakkii Jesus-pum ilisautiniġai apalatchisiqaqtuatun 
iñuktun, atrisupaqnagich aglaliqirit. 


Jesus Mamititchiruq Auyugaqtualiņmik 


8 1Jesus atqaqman qimišaamiñ, iñugayaaqpaurat maliņniġaat. 
2Tavrani auyugaqtualgum utlakami sitquġviginiġaa sivuġaanun 

uqaqhuni, “Ataniiq, pisuksiñaguvich mamitiłhiñaugikma.” 3Jesus-pum 
isakługich argakni aksipñišaa nipliqhuni, “Piyummatiqaqtuņa, mamit- 
tin!” Tavrauvaa aputim auyugaqtuapa mamitikkauruq. 4Jesus-pum 
tuktitchaqtuaġiñ agaayuliqsimun isivġiuqtillutin. Aatchuiyumautin 
tunillautinik Agaayyutmun tuvraġlugu Moses-ņum tillisaa. Taatnaguvich 
iñupayaam ilitchuġiniaġaa mamitilaan.” 


Jesus Mamititchiruq Apuyyiuqtaiñ Qaukłiata Savaktaanik 


5Jesus tikitman Capernaum-mun, aņuyyiuqtit qaukliata Rome-maġ- 
mium paaġniġaa apiqsruqługu ikayuqupluni. 6 Tavra niplióñiqsuq, 
“Ataniiq, savaktiga amma kipunimni nalaruq aulatlaitchuaq iluilliulla- 
piaqhuni.” 7Jesus-pum nipliutiniġaa, “Utlakkisigiga aasiiñ iluaqsilugu.” 
sApuyyiuqtit qaukłiata kiuniġaa, “Ataniiq, utlaktaksraupiluqtupaun- 
niiñ tupimnun, aglaan tillisiqalhiñašiñ savaktigali ituaqsiyumuuq. 
9 Atakkii aņalatiqaqmiuņa qauktisšñik suli aņuyyiuqtiqaqłuņa aņala- 
tamnik. Tilikapku una, ‘Aullaġiñ! aullaġaqtuq. Suli tilikapku taamna, 
‘Qaġġaiñ! aggiġaqtuq. Suli tilikapku savaktigikkaša, “Taamna piuņ!” 
piraġigaa.” 10 Jesus-ņum tusaakamiun taamna quviġusuņniqsuq. 
Nipliutiniġai iñuich maliktuat ipmiñik, “Ilumun uqautigipsi, paqit- 
chipitchuna Israel-unniiñ kisumik ukpiqsrillapiaqtuamik uumatun. 
1 Suli nipliutigipsi, Iñugiaktuat Jew-ņuņitchuat aggišisirut kivakna- 
miñ suli kanaknamiñ aquvillutiņaasiiñ niġiqpaktuani Agaayyutim 
aņaayuqautaani piqatigilugich Abraham-lu Isaac-lu Jacob-lu. 12 Aglaan 
tamatkua Agaayyutmun qitunġaġiniruat igitaugisirut taaġniqsrallapia- 
mun. Tavrani qiagisirut tiriquulalutipunniiñ kigutiņich.” 13 Jesus-ņum 
nipliutiniġaa apuyyiuqtit apalataat, “Aņilaaġiñ. Ukpiqsriłłapkun iñiq- 
taugisiruq.” Taavrumatavra savaktaa mamitkaniktiġñiqsuq taavrumani 
sassaġniġmi. 


Jesus Mamititchiruq Iñugiaktuanik Iñupnik 


14 Jesus isiqami Peter-m tupqanun tautupnisaa Peter-m aaka- 
ruaņa nalaruaq uunaqluktitluni. 15Jesus-pum aksipñigaa argaigun 
16Unnuksraaqman iñugiaktuat irrusiqłuqaqtuat tikiutruġniġaich ilaanun, 
aasiiñ Jesus-ņum anittašnišai irrusiqłuich uqałiġmiñik, suli iluaq- 
siplugich iluqaisa atniġñaqtuat. 17 Atuumakamiuņ taamna taņiġñiġaa 
sivuniksriqirim Isaiah-m uqautigikkana, 
“Ilaan piišai sayairrutivut timikun 
suli akigaġiplugich atniġñautivut.” 
Isaiah 53:4 

Huqnaunitchuat Mališuaqtit 

18Jesus-pum tautukamigich iñugayaat avatimiñi tiliñieai maliġuaqtini 
ikaaquplugich igluanun narvaqpaum. 19 Aglaliqiri utlautiniqsuq ilaanun 
nipliqhuni, “Tlisautrii, malikkisiikpiñ sumupayaašuvich.” 20Jesus-pum 
kiuniġaa, “Kayuqtut sisiqaqtut tiņmiuratlu silam ugluqaqhutiņ, aglaan 
Iġñiņan Iñuum iniksraitkaa napmun tullałiksraņa niaquġikkaġgmi.” 
21 Atlamsuli maliġuaqtim nipliutinišaa, “Ataniiq, iluviġiallaktiqqaaġlugu 
aapaga malikkumaikpiñli.” 22Aglaan Jesus-ņum uqautiniġaa, “Maliņņa, 
tamatkua tuqunaruat irrutchikun iluviqsillich tuquparuanik.” 


Jesus-pum Quunnišuqtitkaa 


23Aasiiñ ikiniqsuq umiamun mališuaqtailu malikhutiņ. 
24Tavrakņatchiaq anuqłiġruaġuġniqsuq narvaqpak qaiqpaich immaut- 
ruġnialiqługu umiaq, aglaan Jesus siñiktuaġniqsuq. 25 Mališuaqtaiñ 
utlakługu iqiiqsaġniġaat nipliqhutiņ, “Ataniiq, anniqsuqtigut piyaqquaq- 
sirugut.” 26 Aglaan nipliutinišai, “Ukpiqsriłikiññiaqpat! Suvaata iqsivisi?” 
Makitnami iñiqtiġniġik anušilu qaiqpaillu, aasiiñ quunniġuġniqsuq. 
27 Maliġuaqtai quviġusukhutiņ uqaġniqsut, “Qanusiuniqpa una apun anu- 
ġimunniiñ qailiqpauratlu kamagivatrun?” 


Jesus Mamititchiruq Malëupnik Anutik Irrusiqłuqaqtuak 


28 Jesus tikitman igluanun narvaqpaum nunapanun Gadarenes, mal- 

ġuk aputik irrusiqłullak nuyuaġnallapiaqtuak aggiqhutik iluviëniñ 
“Suniaqpisiguk? Aggiqpich nagliksaaqtitchaqtuaqhunuk sivuani 
piviksram?” 30Kuniaqašniqsuq iñugiallapiaqtuanik niġiruanik unasi- 
piapitchuami. 31Irrusiqłuich iņiqsruaġniġaat Jesus, “Aninniaġuptigut 
tuyugisigut tamatkunuņa kunianun.” 32 Jesus-ņum nipliutinišai, 
“Aullaġitchi!” Aasiiñ anikamiņ malëunpniñ aņutiņniñ isiġniqsut munaq- 
sranun kunianun. Iluqatiņ kuniat papalipniqsut tupaanun narvaqpaum, 
naparaqhutin qutailakun ipnakun aasiiñ ipiplutiņ. 33 Qaunaksriruat 
kunianik pigruġniqsut nunaaqqimun. Tarani uqautiginiġaat iluqaan 
qanuqtilaapak aņutik irrusiqłullak. 34Iluqatiņ nunaaqqim iñuiñ paašni- 
ġaat Jesus. Tautukamitruņ iņiqtiġniġaat unitquplugu nunaaqqiqtin. 


Jesus Mamititchiruq Aputmik Aulatlaitchuamik 


Q 1Jesus ikipluni umiamun ikaašniqsuq aasii tikitluni nunaaqqimiñun. 
21lapich iñuich tikiutriñiqsut aulatlaitchuamik nalaruamik ikivġa- 
ni. Jesus-ņum tautukamiun ukpiqsriłhat nipliġñiqsuq aulatlaitchuamun, 

“Ilauraamaaņ, quviatchauġigiñ. Killuqsautitin natqigutikkaurut.” 3Iļaņich 

aglaliqirit uqaġniqsut iymiknun, “Una iñuk uqaëniqluktašëniqsuq.” 

4Jesus ilisimaplugich isummatiņich nipliġñiqsuq, “Suvaata isumavisi 
pigiitchuanik? 5Nalliaknik qaġanatlukpa nipliqsuni, ‘Killuqsautitin natqi- 
gutikkaurut, naagaqaa nipliqsuni, “Makillutin pisugiñ?’ 6Ilitchuġitqugipsi 
Iġñiņanik Iñuum apalatchisiqaqtilaapanik nunami natqigutritlaruamik 
killuqsautinik.” Tavraasiiñ nipliġñiqsuq aulallaitchuamun, “Makillutin 
tigulugich ikivšatin aggiiñ.” 7Apun makitluni aiñiqsuq. 8Iñugayaat qiñiq- 
tuat taavrumina quvišutchapniqsut, aasiiñ kamaksruġniġaat Agaayyun 
qaitchiruaq taatnatchimik apalatchilišmik iñuņnun. 


Jesus-pum Tuqłuġaa Matthew 


9Jesus aullaqami tavrakpa tautupnišaa apun atilik Matthew-mik 
aquppiruaq tax-siliqivipmi nipliutipluguasii, “Maliņņa.” Matthew-m 
makitluni maliņniġaa. 10Jesus niġiñiaqtitlugu Matthew-m tupqani iñu- 
giaktuat tax-siliqirit suli killuliqirit isiqhutiņ niġiqasiġniġaich Jesus-pum 
maliġuaqtaiñlu. 11Pharisee-puruat tautukamitruņ taamna apiqsrušni- 
killuliqirini?” 12Jesus-pum tusaakamiun Pharisee-ņuruat apiqsruutaat 
nipligġñiqsuq, “Tamatkua surruitchuat inuqsratlaitchut taaktimik, aglaan 
tamatkua atniġñaqtuat. 13Ki, ilitchaqsiuņata taavruma uqalhan qanuu- 
tautilaapanik, ‘Kimmutigitlukkiga nagliktaq uumakņa tunillaqtulišmiñ” 
Aggiņitchuņa tuqłuġiaġlugich nalaunparuat, aglaan killuliqirit.” 


Apiqsruun Uisauraalikun 


14Maliġuaqtaiñ John-pum utlaņniġaat Jesus aasii apiqsruqlugu, 

“Suvaata uvagut Pharisee-puruatlu uisauraaġaġivisa aasiili maliġuaqtitin 
taatnatun piñġitmipkaqługich?” 15Jesus-pum kiuniġai, “Ilauraaņi ila- 
qatnipniaqtuam alianniutlaitchut ilaan nayuqatautlhani iliņitñi. Aglaan 
ilauraaņi alianniuġisirut uisauraagġutiņ. 16Iñuk ilaaqtuitlaitchuq nutaa- 
mik iliqniġmik atnuġaaluņmun, atakkii ilaagutauruaq algutiniaqtuq 
utuqqaqtuamiñ atnuġaamiñ aasiiñ allaq aglitlukhuni. 17 Naagaqaa iñuich 
kuviritlaitchut nutaamik misuqqumik puuġruanun. Taatnaġaluaqmikpata 
puuġruat qaaġniaqtut aasiiñ misuġuq kuviluni suli puuņich suksraunši- 
ġutiņ. Aglaan kuviragigaat nutaaq misuġuq nutaamun puumun. Iluqatikli 
puuslu misuġuġlu piiñġiņitchumuuk.” 


Jairus-pum Pania suli Aġnaq Aksiņñiktuaq Jesus-pum Atnušaananik 


18Taatna uqaqtitlugu tamatkunumna sivulliuqtim Jew-puruat katraš- 
viata tikiññiqsuq sitquqhuni sivuġaanun Jesus nipliqhuni, “Paniga 
amma tuquqammiqsuq. Maliglupa aksigiaġuņ argaknik iñuulunia- 

siiñ.” 19Jesus-ņum makitluni maliņniġaa piqatigiplugich mališuaqtini. 
20 Maliktitlugu aġnam aunaaqsruġuitlaiqsuam qulit malëupni ukiu- 

ni tikiñňñiġaa tunuanun Jesus-pum, aksikluguasiiñ atnuġaaņan 

akuagun 21isumapluni ipmiñun, “Aksillagukkaluaġiga quppiġaaņa 
mamilluņaasiiñ.” 22 Jesus-ņum kipiaqami qiñiġniġaa aġnaq nipliutiplu- 
guasiiñ, “Aġnaaq, quviatchaušigiñ. Ukpiqsriliqpich iłuaqsipkaġaatin.” 
Tavrakpatchiaq aġnaq iluaqsikkauniqsuq. 23 Jesus-ņum tikitñami sivul- 
liuqtim tupqanun tautupnišsai supluaqtuġnanik atuqtuuraqtit iñugayaatlu 
kiņuvġuruat. 24Nipliëñiqsuq, “Annisitchi. Niviaqsiaġruk tuqupanitchuq. 
Siñiktuaqsiñaqtuq.” Aglaan iñuich mitautiginiġaat Jesus. 25Iñugayaat 
anianikmata, Jesus isiġniqsuq niviaqsiaġruum inaanun. Tigupmaniasiiñ 
argapmigun niviaqsiaġruk makinniqsuq. 26Iñuich siaminnišaat tusaayu- 
gaallautaq taavrumuuna nunaaqqipayaanun. 


Jesus Mamititchiruq Malëupnik Iññupnik Ayauparuapnik 


27 Jesus aullaqman tavrakpa malġuk ayauparuak aņutik maliņniġaak 
28 Jesus isiqman tupiġmun ayauņaruak utlaņniġaak. Aasiiñ Jesus- 
pum apiqsruġniġik, “Ukpiġivitku uvamnun taamna savaaġitlatilaaņa?” 
Taapkuak kiunišaak, “Aa, Ataniiq.” 29Jesus-ņum aksipñišik iriņikkun 
nipliutiplugik, “Ukpiġipluņa taatnaqhutik qiñitlasitqiksutik.” 30Taapkuak 
anutik qiñitlasitqipñiqsuk. Jesus-pum alšëaqsrullapiaënišik uqaqunitlugik 
kisumununniiñ taavrumiņa, 31aglaan aullaqamik siaminniġaak tusaayu- 
gaallautaq Jesus-kun nunaaqqipayaanun. 


Jesus Mamititchiruq Aputmik Uqatlaitchuamik 


32Taapkuak aniaqsipmiuglu. Apun irrusiqlulik uqatlailaaq Jesus-muu- 
tikkauniqsuq. 33Irrusiqłuk anitmagu uqatlailaaq apun uqaaqsiñiqsuq, 
iñugayaat quvišusukhutin nipliġñiqsut, “Qaņaunniiñ tautuksimaiññiq- 
sugut atriņanik uuma Israel-mi.” 34Aglaan Pharisee-puruat nipliġñiqsut, 
“Anitchiraqtut irrusiqgłupnik atuqługu sapnia apalataata irrusiqluich.” 


Jesus-pum Ilunpuksriłha 


35Aasiiñ Jesus kukilupniqsuq nunaaqqipayaani nunaaqqiuranilu, 
ilisautripluni Jew-puruat katragvinitñi quliaqtuaġiplugulu tusaayugaal- 
lautaq Agaayyutim aņaayuqautaagun suli mamititlugich qanusipayaanik 
atniġñautilgillu napirrutilgillu. 36 Tautukamigich iñugayaat ilunput- 
chapnniqsuq, atakkii iluilliuqhutipn qanuqsausiuqhutiņlu atriplugu ipnaiq 
qaunaksrailaaq. 37 Jesus-ņum uqautinišai mališuaqtini, “Katittaksraq 
ilumun iñugiakkaluaqtuq, aglaan savaktit ikittut. 38 Iņiqsruqsiuņ apaayu- 
qana katitchivium tuyuqaqulugu savaktinik katitchivipmun.” 

Jesus Piksraqtuq Qulit Malëšupnik Uqqiraqtinik 
1 0 lJesus-pum ipmiñuqunišai qulit malëuk mališuaqtini, aasiiñ 


kaitlasiplugich qanusipayaanik naņirrutiliņnik. 2Uvva ukua qulit malëuk 
uqqiraqtaiñ atiņich: Sivulliq Simon taiguutiqaqtuaq Peter-mik, aniqataalu 
Andrew, James-lu John-lu iġñak Zebedee-m, 3Philip-lu, Bartholomew-lu, 
Thomas-lu, Matthew-lu tax-siliqiri, James-lu iġñiņa Alphaeus-pum, suli 
Thaddaeus, 4Simon-lu ilapata Zealot-kuaqtuat, suli Judas Iscariot aat- 
chuutigitniktuaq Jesus-mik aquvatigun. 


Jesus-pum Aullaqtitkai Qulit Malġuich Mališuaqtini 

5Taapkua qulit malëuk Jesus-pum tuyušginišai alëšaqsruqtugich 
itnaqhuni, “Aullaġniaqasi Jew-punitchuanun naagaqaa isiġniaqasi 
nunaaqqipayaanitñun Samaria-ġmiut. 6 Aglaan aullałhiñaġitchi iñuiñun 
Israel-pum ittuanun tammaummiruatitun ipnaisun. 7Aasiiñ iglaułłap- 
sitñi quliaqtuaġiyumagiksi, “Agaayyun aņalatchiłhiñaaġuqtuq iñupnik 
nutaakun.' 8Iłuaqsipkailusi atniġñaqtuanik, apipkaqtillugich tuquruat, 
mamititchilusi auyugaqtualgitñik, anittaëlugich irrusiqłuich, suli aat- 
chuutigiyumagiksi akuqtuašgikkaqsi akiiļaaġlugu. 9Maniligaaġniaqasi 
kaviqsaamiglu qatiqtaamiglu unniiñ kanpuyamizglu. 10Puukatailaaġusi 
aullaġupsi, quppiġaatqiutaiļaaġusilu, suli aluġutitqiutaiļaaġusi, naaga- 
qaa ayauppiaņiļaaġusi, atakkii savakti piqaqtitaksrauruq inuġikkaņanik. 
11 Nunaaqqimupayaaġupsi naagaqaa nunaaqqiuramun pakakkumausi 
iñuņmik tukkiiyumaruamik, aasiiñ tukkuummilusi tupqani aullaġniał- 
lapsitñunaglaan. 12Tukkuummigupsi taavrumani tupiġmi niplišumuusi, 
“'Agaayyutim iłuaqqutillaņpniaġumagaasi. 13Iñuich taapkua paġlak- 
pasi tutqiutiqaġniaqtut. Aglaan paġlaņitpasi tutqiutiqagumiñaitchut. 
14Kisupayaam akuqtuņitpasi naagaqaa naalaġnisuņitpatigik uqauttutisi, 
ipsuktuqsiuņ apyuq isigapsitñiñ aniñiaġupsi tupiġmiňñ naagaqaa nunaaq- 


chuamiñ ilipsitñik nunaaqqiatni. 


Nagliksaaqtirrutiksrautit 
16“Tuyuġiniagġipsi ipnaisun akunëatnun amaqqut. Taatnamik puqik- 
kumausi nimiġiatun suli suqłukkatatlaitchuatun tipmiašruuratun. 
17 Qaunagilugich iñuich, atakkii uqaqsittaaġviņmuutigisigaasi ipiġaq- 
tuġlusi Jew-puruat katragvinitñi. 18Suli pisigiluņa tikiutrauniaqtusi 
sivuġaatnun kavanauruat umialzgillu. Piviksraqašisirusi ilisimaraulusi 
ilipitñun suli Jew-pupitchuanun. 19 Aglaan tiguraugupsi isumaalupnia- 

qasi qanuq naagaqaa sumik uqaġniaqtilaapsitñik, atakkii tavrašuqpan 
qaitchikkauniaqtusi uqaksrapsitñik. 20 Atakkii ilipsi uqaġumiñaitchusi, 
aglaan Irrusipa Aapapsi uqašisiruq ilipsigun. 21 Aniqatim aatchuutigi- 
gisigaa aniqatni tuqqutautqulugu, suli aapam pigisipmigaa taatnatun 
qitunġaurani; ililgaat akikņaqtuipmiñiqsut aņayuqaaġmiknik aa- 
siiñ aņayuqaatiņ tuqqutillugich. 22Iñňñupayaam uumigiliutigisigaasi 
piqutigilupa, aglaan makitaruaq payanaišuni isuanun anniqsukkaugi- 
siruq. 23Piyuaqsiugupsi uumani nunaaqqimi, qimakkumuusi atlamun 
nunaaqqimun. llumun uqautigipsi naatchitlasigaluaqasi savaapsitñik 
nunaaqqipayaaņitñi Israel-pum Iëñipa Iñuum aggišisiruq. 24Mališuaqti 
kamanatlutlaitchuq ilisautrimiñiñ, naagaqaa savakti aņaayuqaġmi- 
ñiñ. 251ñuich uumigigisigaat maliġuaqti atunim ililugu uumigipmatun 
ilisautrigikkaņa, suli taatnatuntuuq savakti aņaayuqaņatun. Iñuich 
tuqłiraġniqpatruņ aņaayuqaņa tupqum Beelzebub-mik tupiqatauruat 
maatnaasu tuqłiraġniaġaich taavrumina atiġmik. 
Sivuuġaginasigik Iñuich 

26“Tqsiginiaqnasigik iñuich. Supayaaq matuqaqtuaq sagvikkaugisi- 
ruq, suli nalunaqtuapayaaq ilitchuġipkakkaugisiruq. 27 Uqautigikkaša 
ilipsitñun taaġmi uqautigiyumagiksi qaumami. Suli iñuich isivruuti- 
gikkaņat siuttapsitñun quliaqtuaġiyumagiksi tupqich qaaņatniñ. 28Suli 
iqsiginiaqnagich iñuich tuqqutchiraëaqtuat timimik, aglaan tuqqut- 
chumiñaitkaat iñuusiq; sivuušagilhiñaqsiun taamna piyaqquitlaruaq 
iluqaaknik iñuutchimiglu timimiglu anasiñņuqsaġviņmi. 22Uvva malëšuk 
tiņmiurak tunitlaitpak atautchimun nalliġļlugik maniuramik? Naagauvva 
nalliakunniiñ katakkumiñaitchuq nunamun aapagikkaqsi naluppaan. 
30 Agaayyutim ilisimagai iluqaisa nutchasi niaqupsitñi suli qanutun 
iñugiaktilaapat. 31 Taatnaġusi sivuuġanasi, akisuruaputluktusi tamatku- 
nakna tiņmiuraġayaaniñ. 


Uqašilhalu Piilaaġiłhalu Christ-mik 


32“Taatnamik kisupayaaq nalupqinaiqhuni uqaqpan sivušaatni iñuich 
piginiluni uvamnun, ilaa nalupqinaišlugu uqašigisipmigiga sivuġaani 
Aapaa qilapmiittuam. 33 Aglaan kisupayaam piilaaġikpaņa iñuņnun pii- 
laaġigisipmigiga Aapaanun qilapmiittuamun. 


Jesus Aggiutriruq Aviktuilišmik 


34“Isumaniaqasi aggiġñiluņa tikiutityaġlugu tutqiun nunamun 
aglaan savikpak. Aggiņitchuņa iñuich piqatigiiksityaġlugich aglaan 
atinëiquplugich. 

paniuruat aakamikniglu, 
ukuaņuruat aakaruamikniglu. 
36 Iñuum tupiqatipi uumigirigigisigai. 
Micah 7:6 

37“Iñuum piqpagitlukkumiuņ aapani naagaqaa aakani uvamniñ 
maliġuaqtaulguyumiñaitchuq uvamni, suli iñuum piqpagitlukku- 
38 Suli iñuum akiggiutipitkumiun sannišutani maligluņa mališuaq- 
tigiņitkiga. 39Iñuum tigummiñiaqtuam iñuutlišmiñik tammaigisigaa 
piñňñaktaaġigisigaa. 

Akiliusiaksrat 


40“Iñuum akuqtuqpasi akuqtullapiaqmigaana, suli kisupayaaq akuqtui- 
ruaq uvamnik akuqtullapiaqmigaa tuyuġiriga. 41 Kiña iñuk akuqtuiruaq 
sivuniksriqirimik pisigiplugu sivuniksriqiraupluni akuqtuigisiruq 
sivuniksriqirit akiññaktaaksranatitun, suli iñuk akuqtuiruaq nalaunpa- 
ruamik iñuņmik pisigiplugu nalaunparuapulha iñuum akuqtuigisiruq 
nalaunparuaputlha iñuum akiliusiapatun. 42Suli kisupayaaq aatchui- 
ruaq atautchimununniiñ makua kamanaiññiqsrauruat maliġuaqtima 
nigliñaqtuamik imiġmik qallutmun pisigilugu maliġuaqtaułha, ilumun 
uqautigipsi, tammaiyumiñaillapiašaa akiliusiaksrani.” 
1 1 lJesus naatchianikami ilisautriłiġmiñik qulit malëuk mali- 
ġuaqtimiñik aullaġniqsuq tavrakņa ilisautrityaqhuni suli 
quliaqtuaġiaqhuni nunaaqqinitñun Galilee-m. 


John Paptaaqtitchiri Tuyuqaqtuq Malëupnik Mališuaqtipnik 
2John tusaakami isiqtaulišmiñi qanuq Christ, anniqsuqti akiq- 


3apiqsruġiaquplugu Jesus, “Taimñauvich John-pum uqautigikkapa 
aggiġñiaġniplugu? Naaga niġiuņniaqpisa atlamik?” 4Jesus-pum kiuni- 
gik, “Utigusik uqautigityakku John-mun tusaakkaqsik suli qiñikkaqsik. 
SAyaunaruat qiñitlasiplutiņ, pisutlaitchuatlu pisutlasiplutiņ, auyugaq- 
tualgillu mamitikkauplutiņ, tusaatlaitchuat tusaatlasiplutip, tuquparuat 
aņipkaqługich, suli tusaayugaallautaq quliaqtuapupluni ilaippapnun. 
6Quvianamiuruq iñuk qapiqtanitchuaq pisigiluņa.” 

7John-pum maliġuaqtik aullaaqsipmaknik Jesus uqaaqsiñiqsuq iñu- 
aņalataakkaņanik anuġim? 8Sumikmi qiñiġiaġniqpisi? Iñupmik atnu- 
ġaaqaqtuaq akisuruanik? Naagga, tamatkua atuqtuat akisuruanik 
atnuġaanik iñuuniaqtuapurut umialgum tupiqpaņani. 9Taitñiņitpan 

sivuniksriqirimiñ. 10 Uvvauna aglausimaruaq John-kun, 
‘Ataņii, tuyuġigisigiga uqqiraqtiga sivupni. 
Itqanaiyašisigaa apqutiksran sivunnapni.’ 

Malachi 3:1 
llllumutuuruamik uqaqtuna ilipsitñun, John Paptaaqtitchiri kamanat- 
luktuq iñupniñ aniruaniñ nunami uvuņanunaglaan. Aglaan iñupayaaq 
kamanaiññiqsrauruaq ukunakpa Agaayyutim aņalataņiñiñ kama- 
natluktuq John-miñ. 12John Paptaaqtitchiri sagviqman Agaayyun 
aullaġniiñiqsuq aņalataġmiñik iñupnik, aglaan iñuich saqłaktuat aippaa- 
vak akilliliqsuiñiqsut uvuņanunaglaan. 13Atakkii sivuniksriqiripayaat 
suli Moses-pum mališutaksrapiñ uqaġigaat John-pum aggiġñiałhanunag- 
laan. 14Ukpiġisukkupsiuņ sivuniksriqirit uqaġikkaņat ukpiġiniaġiksi John 
Elijah-putilaapanik aggiqsaġumaruamik. 15Kiña iñuk siutiqaqtuaq tusaali. 

16“Sumik atriqaqpat makua iñuuruat pakma? Ittut ililgaatun aquppip- 
lutiņ tuniriñiaqtuatun katimmaviņňi suli tuqłirautiplutiņ avatmun, 

17 ‘Atuqtuurautigaluaġipsi aglaan aġġiņitlusi. 

‘Atuqhutali kipuvšuutinik aglaan qiaņitchusi. 

18 John aggiqami nišitlaiññiqsuq imišlunilu, naagasuli iñuich uqaqtut 
irrusiqłuqaġniplugu. 19Iġñiņa Iñuum aggiqami niġitlapluni imitlapluni- 
lu atlatitun, aglaan uqautiginišaat itna, ‘Marra niġġiqsuruaq imiqtuqtilu, 
ilauraašinišaat tax-siliqirit killuliqiritlu” Agaayyutim puqiutaa ilitchušip- 
kautauruq ilumutuuplugu savaapagun.” 


Ukpinitchuat Nunaaqqich llapatni 

20 Aasiiñ Jesus-pum iñiqtiaqsiñiġai iñuich nunaaqqiñi savaaqaġvigitlukka- 
ni quviqnaqtuanik atakkii isummitqiņitmata. 21 “Naktiupn Chorazin-naëmiusii! 
Nakłiuņ Bethsaida-ëmiusii! Savaaqaġaluaqtuņa iñugiaktuanik quviq- 
naqtuanik akunnapsitñi. Makua quviqnaqtuat qiñikkasi savaapuniqpata 
ipilsaanimma Tyre-milu Sidon-milu iñuich taimani isummitqianikkayaqtut 
miissupnik atnuġaaġutiņ suli aąġramun aquvillutin qiñiqtitlugu taavrumuu- 
na mumiłiqtiy killuqsautmikniñ. 22Aglaan uqautigipsi, Uvluani atanniivium 
iglutuyunaitlukkisiruq ukupnakpa Tyre-miñlu Sidon-miñlu ilipsitñi. 23 Aasiiñ 
Capernaum-miusii! Kamanaġasugivisi? Iktaugisirusi anasiñņuqsaġviņ- 
mun. Atakkii quviqnaqtuat savaaņuruat ilipsitñi savaapuniqpata Sodom-mi, 
ittuiñaġayaġaluaqtuq uvuņanunaglaan. 24Aglaan uqautigipsi, Sodom-miut 
atanniusiaksraņat qaġanatluņniaqtuq atanniusiaksrapsitñiñ.” 


Aggiqhusi Uvamnun Minġuiqsiaġitchi 


25Tavraasiiñ Jesus nipliġñiqsuq, “Aapaaņ, atanġuruatiin qilapmi nuna- 
milu, quyagikpiñ! Sagvišitin puqiitchuanun sut iriqsimaruat puqiksuaniñ 

ilisimaruaniñlu. 26 Aa, Aapaan, taamna sivunniutigikkan quviagigiñ. 
iġñiġuruaq aglaan kisimi aapam. Suli kia-unniiñ ilisimapitmigaa aapa 
aglaan kisimi iġñiġuruam iñupayaamlu iġñiġuruam ilitchuġipkakkaņa 
aapamik. 28Minġuqtuasii uqumailliuqtuasiilu! Uvuņaġitchi, minġuiq- 
siaqtitchumagipsili. 29 Akiyaqasiutititchi uvamnun ilisaġvigiluņaasiiñ. 
Taatnaġupsi iñuutchisi minġuiqsiaġniaqtut atakkii piisaaņitchuņa 
atchikłuņalu. 30 Akiyautiga naammaktuq atuqtuni, suli savaaksrirrutiga 
ilipsitñun qaganaqtuq.” 


Apiqsruun Minšuiqsiaëvikun 

1 2 1 Akuniisuņaqatiņ Jesus-lu mališuaqtailu apqusaaëniqsut muk- 

kaaksrat nautchiiviatigun minġuiqsiaġvium uvluani. Jesus-pum 
mališuaqtai niġisuliqhutiņ nutchuigaqsiñiqsut mukkaaksranik aa- 
siiñ niġiplutiņ. 2Pharisee-ņuruat tautukamisigik upyaņniġaat Jesus, 
“Qiñillakkich maliġuaqtitin. Navgillapiaqtut maliġutaksraptiknik min- 
ġuiqsiaġvium uvluagun.” 3Jesus-pum kiuniġai, “Agliqisimasuknaġiksi 
sumik David-pumlu piqataiñlu pisilaapat niġisuliqamiņ. 4David 
isiqhuni tupqanun Agaayyutim , ilaalu piqatailu, niġirut ipqiqsakkau- 
ruamik qaqqiamik niġiraksriutauruamik kisiitñun agaayuliqsinun. 
Mališutaksrakuaënanšitchuq niġipmatruņ taamna qaqqiaq. 5Suli agli- 
qisimasuknašiksi maliġutaksrani, qanuq agaayuliqsit agaayyuvikpaņmi 
qaayusnaqsiliuënialhat minġuiqsiaġvium uvluani, tavraami patchisaiłhat 
navguikamiņ maliġutaksranik. 6 Aglaan uqautigipsi, iñuk maaniitka- 
luaqtuq kamanatluktuaq agaayyuvikpapmiñ. 71lisimanayašnišupsi 
qanuutautilaapanik uuma uqalhum, “Kimmutigitlukkiga nagliktaq 
uumakpna tunillaqtulišmiñ, suksraunšišayaitchisi iñuich killukuaņit- 
chuat. 8Atakkii Iġñiņa Iñuum ataniġigaa minšëuiqsiaevium uvluan.” 


Apun Argalik Pannaqtuktanik 


9Jesus tavrakna aullaqami isiġniqsuq Jew-puruat katraġviatnun. 
10 Aņutiqaġniqsuq tavrani pannaqluktanik argalik. Atlanik iñuqaġmiñiqsuq 
tavrani agvisiksrailiqiruanik Jesus-mik. Apiqsruġniġaat maliġutaksrakuagġ- 
naqmagaan iłuaqsipkairuni minġuiqsiaġvium uvluani. 1 Jesus nipliutiniġai, 
“Nalliqsi piqaġniġumi atautchimik ipnaimik aasiiñ ipnaiq kataguni ilunaa- 
mun minġuiqsiaġvium uvluani, taavruma amunayaiññiqpaun taavrumaknpa? 
12Nalupqinaitchuq, Iñuk piqpaknatluktuq ipnaimiñ. Taatnaqhuni mališutak- 
srakuaënaqtuq ikayuiruni minġuiqsiaġvium uvluani.” 13Aasiiñ nipliutiplugu 
taamna apun, “Isakkich argaktin!” Taavruma isapnišai argapni aasiiñ iłuaq- 
siplutin igluņisitun argaiñ iliplutiņ. 14'Tavrakpa Pharisee-puruat anikamin 
katiplutiņ sivunniuëniqsut qanuġlugu Jesus tuqqutchukługu. 

Agaayyutim Piksraqtaaņuruaq Savaktaa 


15Jesus ilisimapluni sumik sivunniuqtilaaņatnik, aullaġniqsuq tav- 
rakga. Iñugiaktuat iñuich maliņniġaat. Jesus-pum iłuaqsiraġaġniġai 
iluqaisa atniġñaqtuat. 16 Jesus-ņum iñiqtiġniġai iñuich uqašitqunitlu- 
ni. 17Taamna immiqsaqługu uqautaumaruaq tumigiplugu sivuniksriqiri 
Isaiah, itnaqhuni, 
18 “Uvvauna savaktiga piksraqtaaġikkaġa! 
Ilaaņuruq piqpagikkaġa suli ilaagun quyalikkaupluņa. 
Iligisigiga irrusillautaša ilaanun, 
suli quliaqtuašigisigaa iñupayaanun 
qanuq atanniitiksraëa iñupayaanik atisilugich. 
19 Uqaalatlaitchuq išialalunilu. 
Kia-unniiñ tusaayumiñaitkaa nipaa tumitchiani. 
20 Piyaqquġniaņitkai sayaitchuat iñuich ittuat piġittuatun ivikpaktun 
naagaqaa qamiyasiuraqtuatun nanipiam ipišapatun 
atanniiłiksraġmiñunaglaan iñupayaanik nalaunnalunilu atisilunilu. 
21 Suli ilaan atqagun nunaaqqipayaat nišiugaqašisirut.” 
Isaiah 42:1-4 


Jesus-lu Beelzebul-lu 


22]ñuich Jesus-muutinišaat apun irrusiqłulik ayauparuašslu uqat- 
laitchuaslu. Jesus-pum iłuaqsiñiġaa. Tavrali taamna apun uqatlasiruq 
qiñitlasiplunilu. 23Iluqatiņ iñuich quviġutchaņniqsut uqaqhutip, 
“Kiņuviaġiņitkaluaġniqpauņ una David-pum?” 24Aglaan Pharisee-ņu- 
ruat tusaakamitruņ uqašniqsut, “Jesus anitchiraġaiñiqsuq irrusiqlupnik 
iñupniñ atuqługu sappia Beelzebul-pum analataata irrusiqłuich.” 25 Jesus- 
pum ilisimaplugich sumik isummatilaanatnik uqautinišai, “Iñuich 
atanġguviņmiguuq akikpautirut avatmun; atanišliasiiñ taavrumani 
suksraunġiġñiaqtuq iñugikkaņi avgumakpata. Nunaaqqipayaat naaga- 
qaa tupiqatigiich avikamiņ makitatlaitchut. 26 Taatnatuntuuq tuunšaq 
irrusiqłuņi avgumagumipn akikņautilutiņ avatmun atangġuvia isukłiñ- 
ñiaqtuq. 27 Aasiiñ anittaġupkich irrusiqłuich Beelzebul-kun, kisukunli 
iñugikkapsi anittaġuuvatigik irrusiqłuich? Taatnamik atanniqsuqtigi- 
niaġisi. 28 Aglaan Irrutchiagun Agaayyutim anittaiguma irrusiqlupnik, 
nalupqinaitchuq Agaayyutim aņalatchianiktilaaņa iñuņnik akunnap- 
sitñi. 22 Kiñapayaaq isiġuktuaq sappiruam iñuum tupqanun tigliguguni, 
qiliqsruqqaaġlugu sapniruaq iñuk tiglikkisiruq suurapiñik. 301ñuk 
piqatauņitchuaq uvamni akikņautiruq uvamnun, suli iñuk katitchiqa- 
tauņitchuaq siamitchiłhiñaqtuq. 31 Taatnaqhusi uqautigipsi, Agaayyutim 
natqigutitlagai iñuich killuqsautipayaanich itqaġitqikkumiñaiġlugich 

uqaġniqłuktapayaaņich. Aglaan uqaëniqtluktuaq akikpaqtugu Ipqitchuaq 
Irrusiq natqigutikkauyumiñaitchuq sumiunniiñ. 32Kiñapayaaq uqaqtuaq 
pigiitchuamik akikņaġlugu Iġñiņa Iñuum natqigutikkaugisiruq, aglaan 
kiñapayaaq uqaqtuaq pigiitchuamik akikņaġlugu Ipqitchuaq Irrusiq nat- 
qigutikkauyumiñaitchuq pakmapak suli taimuna. 


Napaaqtuq Asiaņilu 

33“Napaaqtuq ilitchuġinaqtuq asiapigun. Napaaqtušiksuaq asirrillau- 
taġaqtuq aasiiñ napaaqtušiitchuaq asirripluni asiašiitchuanik. 34Ilipsi 
tuqunalgich nimigiat! Uqatlaitchusi nakuuruanik atakkii pigiitchuapup- 
lusi. Qanëaum uqaġiraġigaa taatnasiq ittuaq uummatmi. 35Iñullautaq 
piqaġaqtuq nakuuruamik uummatmiñi aasiiñ uqallautat aniraġaqhutiņ 
uummatmiñiñ, aasiili pigiitchuaq iñuk uummatiġmiutaġaqtuq killuə- 
mik uqaqhuniasiiñ nakuuņitchuanik. 36 Uqautigipsi, uvluani atanniivium 
iñuich pasirauniaqtut uqaġiiļlļlapayaaġmiktigun uqautigikkaġmikkun. 
37 Atakkii uqaġikkapsigun nalaunpasripkakkauniaqtusi, suli uqaġikkapsi- 
gun suksraungġiqsaugisirusi.” 


Iñuich Jesus Savaqugaat Quviqnaqtuamik Savaamik 

38Tavrani ilaņisa Pharisee-puruat suli ilapich aglaliqirit uqaġniq- 
sut Jesus-mun, “Ilisautrii, qiñiġuktugut quviqnaqtuamik savaamik 
nalupqinaiġutauplugu kisuutilaaqnik.” 39 Jesus-ņum kiuniġai, “Makua 
iñuich pigiitchuatlu sayuņaruatlu qiñiġuktut quviqnaqtuanik savaa- 
nik nalupqinaiġutaulugich, aglaan qiñiġumiñaitlutiņ taatnatchimik. 
Qiñiłhiñaġisigaat quviqnaqtuaq savaaq atuupmatun Jonah-mun sivunik- 
sriqirimun. 40Jonah aqalukpaum narraaņni inniqsuq pipasuni uvlunilu 
unnuanilu. Taatnatuntuuq Iëñipa Iñuum iluviġmiitkisipmiuq piņasuni 
uvlunilu unnuanilu. 44 Atanniivium uvluani iñuņisa Nineveh-m pat- 
chisiginiaġaasi iñuuruasi pakmapak, atakkii taimani isummitqikhutin 
killuqsautmikniñ Jonah-m quliaqtuaġutipmatiņ. Ataņii, iñuk maaniittuq 
kamanatluktuaq Jonah-miñ. 42Atanniivium uvluani atanëum aġnam pat- 
chisiginiaġaasi iñuuruasi pakmapak, atakkii aggiqhuni uņallam tupaaniñ 
upasiksuamiñ naalaënityaqtugu Solomon-pum pugqiksilaaņa. Ataņii, iñuk 
maaniittuq kamanatluktuaq Solomon-miñ. 


Irrusiqłuk Utiqtuq 


43“Irrusigłuk anipman iñupmiñ kukilugaqtuq paliqsaakun nunakun 
pakakhuni iñiqtuiqsiaġviksraġmiñik, aasiiñ paqingġitlugu. 441 miñun 
uqagaqniqsuq, ‘Utiġlaņa tupiemun annivigikkamniñ.' Aasiiñ utiqami 
paqillaġniġaa imailaaq inigisimakkani salikuqtaatchiaq suli inillak- 
tullautaqtaq. 45Anipluni aggiutriraqniqsuq tallimat malëšupnik atlanik 

irrusiqlupnik pigiitluktuanik ipmiñiñ. Aasiiñ isiqhutiņ iñuuniagaqsiras- 
niqsut tavrani. Aqullia taavruma iñuum pigiitluksiraqtuq sivulliġmiñ 
iñuuniałiġmiñiñ. Taatnatuntuuq itkisiruq killuliqirini iñuuniaqtuat 
pakmapak.” 


Aakaņalu Aniqatailu Jesus-pum 


46Jesus-pum uqaqtitlugu iñupnun aakaņalu aniqatiņilu qikaġniqsut 
tatqaani uqaqatigisukługu Jesus. 47 Iñuich ilapata uqautiniġaa Jesus, 
“Aakanlu aniqatiutinlu qaani qikaqtut uqaqatigisukhutin.” 48Jesus-pum 
kiuniġaa taamna iñuk uqautriñi, “Kisuuva aakaga? Suli kisuuvat aniqa- 
tiutka?” 49Tikkuaqtugich maliġuaqtini nipliġñiqsuq, “Qiñiqsigik, ukua 
aakagigitkalu aniqatiutkalu. 50 Atakkii kiñapayaaq savaaqaqtuaq pisułha- 
nik aapaa qilapmiittuam aniqatigigiga naagaqaa aakagiplugu.” 


Atrikusaun Nautchiaksriqirikun 


1 3 1Taavrumani uvlumi Jesus anikami tupišmiñ, utlautiniqsuq 
narvam siñaanun aquvitluniasii. 2Iñugiallapiaqtuat iñuich 
katirviginiġaat avatlugu. Kiisaimma ikiniqpuq umiamun aquvitluni, 
iñugayaaqpaurat makitaplutiņ narvam siñaani. 3Aasiiñ Jesus-pum uqau- 
tiaqsiñiġai iñugiaktuanik atrikusautinik itnaqhuni, “Iñugguuq nunaliqiri 
nautchiityaġniqsuq. 4Nautchirripkaqługu nautchiaksrat ilapich katagaġ- 
niqsut apqutmun, aasiiñ tiņmiurat niġiplugich. 5Ilaņitsuli katagaġniqsut 
uyaġauruamun nunamun nunaqapiaņitchuamun, aasiiñ nauplutin 
qilamik atakkii nunakitluni, 6aasiiñ siqiñiq nuipman pasikługich pan- 
naqłupniġai atakkii kaņiliviksraitlutiņ. 7Suli ilapich nautchiaksrat 
katagaġniqsut akunšëatnun kakitlaġnat, aasiiñ kakitlašnat naukamiņ 
nagguviksraiġñiġaich nautchiagiksaat. 8 Aglaan ilapich katagaëniqsut 
nunagiksuamun, aasiiñ nauriñiqsut asianik iñugiaksiplugich, ilapich 
atautchimiñ tallimakipiaņuttaaqhutiņ naaga piņasukipiaņuttaaqhutiņ 


tiqaqtuaq naalašnili.” 


Sivunipat Atrikusautit 


10 Mališuaqtaiñ utlakługu Jesus apiqsruënišaat, “Suvaata uqaqpich 
iñupnun atrikusautitigun?” 11Jesus-pum kiuniġai, “Ilipsitñuthiñaq 
makunuņa iñupnun sagvikkaunitchuq. 12Atakkii iñuk piqaqtuaq akuqtul- 
laaġisiruq, aglaan taavruma piqaņitchuam anniagisigaa mikiruuraqunniiñ 
pigikkani. 13Una pisigiplugu uqaqtuņa iñupnun atrikusautitigun: 

Atakkii qiñigaluaqhutin ilisaqsritlaitchut 
suli naalaġnigaluaqhutiņ tusaatlaitchut aasiiñ kaniqsitlaitlutin. 

14 Aasiiñ makunuuna iñuktigun immiumaniqsuq Isaiah-m sivuniksriqutaa 
itnaqhuni, 
‘Tusaagaluaġupsi kapiqsiyumiñaitchusi, 
suli qiñiġgumaaġaluaġupsi ilitchuqsriyumiñaitchusi. 
15 Atakkii makua iñuich uummatiņich pitchiġiiliġñiqsut, 
tusaasunęġitlutiņ supayaamik, iritiņlu siquplugich. 
Utitqiñgitchut Agaayyutmun mamitiłiksramiknun 
atakkii qiñitlaitlutiplu tusaatlaitlutiplu kaniqsitlaitlutiplu. 
Isaiah 6:9,10 
16 Aglaan quvianamiurusi, atakkii irigikkasi qiñitlarut suli siutigikkasi 
tusaatlaplutiņ. 17 Ilumun uqautigipsi, iñugiaktuat sivuniksriqirit nalaun- 
paruatlu Agaayyutim iñuiñ qiñiġukkaluaġaat tamanna pakma qiñikkaqsi 

aglaan qiñiņitkaat. Tusaasukkaluaġaattuuq pakma tusaakkaqsi, aglaan 
tusaaņitkaat. 


Jesus-pum Kapiqsipkaġaa Atrikusaun Nautchiaksriqirikun 


18“Naalaġnilļaksiuņ qanuutautilaapa atrikusautim nautchirriqirikun. 
19Tamatkua tusraaruat uqałiġmik apaayuqautaagun Agaayyutim kaņiq- 
sisuņaqatiņ atriqaqtut nautchiaksranik kataktuanik apqutmun. Aquagun 
pigiitchuam aggiqhuni aattaġigai nautchirriutauruat uummataatniñ, suli 
piiguipkaġai tusaakkaņatnik. 20 Aasiili akuqtuiruat uqałiġmik quviasuu- 
tigiplugu tusaapqauraqamitrun atriqaqtut nautchiaksranik kataktuanik 
uyaġaulamun nunamun. 21 Aglaan kaniliviksraitman akuniutlaitchuq. 
Tavra iluilliutiq piyuaqsiutiëlu tikitmata iñuich taapkua qilamik qapiqti- 
ġaqtut. 22Suli nautchiaksrat kataktuat akunšatnun kakitlaġnat atrigigaat 
iñuk tusaaruaq uqałiġmik, aglaan isumaaluutit iñuuniałikun kinnit- 
ñipniagutitlu umialgutitigun suqutiginġiġaġigaat uqałiq taimmaasiiñ 
naurisupaqani asianik. 23Aglaan iñuk akuqtuiruaq nautchiaksranik 
nautchirriutauruanik katakhutiņ nunagiksuamun atriqaqtuq iñuktun 
tusaaruatun uqališmik kaniqsiplugu. Ilaa naurisuuruq asianik, ilapich 


Atrikusaun Mukkaaksrašiilatigun 


24Jesus uqaëniqsuq atlamiksuli atrikusautmik, “Agaayyutim aņaayu- 
qautaa sagviqpan itkisiruq iñuktun nautchiiruatun mukkaaksraġiksaanik 
nautchiivipmiñun. 25Aglaan iñuich siñiktitlugich uumiksri aggiqhuni 
nautchiiñiqsuq mukkaaksrašiilanik akunġatnun mukkaaksragġiksaat aul- 
laqhuniasiiñ. 26 Naugaqsipmata nautchiat mukkaaksraurat nuiņuraqmata 
mukkaaksraġiiļattuuq sagviġmiñiqsut. 27 Savaktit utlakamitruņ apaayu- 
Nakiñ makua mukkaaksrajgiilat nuivat? 28 Qauktłiata kiunišai, ‘ʻUumiksrim 
savaaġigaa taamna.' Savaktit apiqsruġniġaat, “Aullaquvisigut nutchu- 
giaġlugich mukkaaksraġiilat? 29Tavra kiunišai, ‘Naaga, nutchuigupsi 
mukkaaksrašiilanik taputriviaqtusi mukkaaksraġiksaanik. 30Įluqatik nau- 
lik kipriviksramunaglaan, aasiiñ kiprivik tikitpan uqautigisigitka kipririt 
sivulliulugu katitqulugich mukkaaksraġiilat qiliqtaulaalugich ikipkaaq- 
sriuġlugich, aglaan katillugich mukkaaksraġiksaat siġluamun. ” 


Atrikusaun Mikiniqsrakun Nautchiaksrakun 


“Agaayyutim apaayuqautaa ittuq mustard-pum nautchiaksraurana- 
tun iñuum nautchiikkapatun nunautmiñi. 32Mikiniqsraugaluanpašmi 
nautchiaksrapayaaniñ naagatarra naukami aņiniqsrauraqtuq nautchiapa- 

yaaniñ napaaqtuġuqhuni. Aasiiñ tipmiurani silam aggiqamin ugluliñiqsut 
qisiqsiutipitñun.” 


Atrikusaun Puvlaksautigun 


aņaayuqautaa sagviqpan itkisiruq aënaq akutchipmatun puvlak- 
sautmik mukkaaksramun iluturuamun puvlagataqtitlugu iluqaan 
qaqqiaksraq.” 


Jesus-pum Uqaqtilaanpa Atrikusautitigun 


34Jesus-num uqaġiniġai iluqaisa sut tamatkua iñugayaanun atrikusau- 
titigun. Atrikusautailaašuni uqatlaiññiqsuq. 35Tavra immiumaniqsuq 
uqauttutauruaq sivuniksriqirikun itnaqhuni, 
“Atrikusautitigun uqašisiruna ilipitñun. 
Uqautigisigitka sutigun iriqsimaruatigun nunam 
aullaéniilhaniñaglaan.” 
Psalm 78:2 


Jesus-pum Kaņiqsipkaġaa Atrikusaun Mukkaaksraġiilatigun 
36Jesus-pnum aullaqtitqaaqtugich iñuich isiġniqsuq tupišmun. 

Mališuaqtai utlautiniqsut ilaanun itnaqhutiņ, “Kaņiqsipkallaktigut 
atrikusaun mukkaaksragġiilatigun nautchiiviņmi.” 37 Jesus-ņum kiuni- 
ġai, “Iñuk taamna nautchiiruaq mukkaaksragiksaanik Iġñiġigaa Iñuum. 
38 Nautchiivik nunauruq. Mukkaaksrašiksaat tamatkuaņurut qaitchuat 
iņmiknik Agaayyutmun aņalatquplutiņ, mukkaaksraġiilatli tamat- 
kuaņurut qaitlutip ipmiknik pigiitchuamun aņalatquplutiņ. 39Taamna 
uumiksri nautchiiruaq tamatkunipa mukkaaksraġiilanik tuunšauruq. 
Kiprivik isugigaa nunam aasiiñ kipririt isaġulguplutiņ. 40 Atrilugich 
mukkaaksraġiilat katitauruat ikipkaqługich ikniġmun taatnatuntuuq 
itkisipmiuq isuktitpan nuna. 4 1$ñipan Iñuum tuyuġigisigai isaġuligik- 
kani aasiiñ katityaġlugich ukunakņa Agaayyutim apaayuqautmiñiñ 
killuqsaqusaaġutipayaat suli iñupayaat pigiiliqiruat. 42Isaġulgich igit- 
kisigaich ikkaularuamun uunaksautmun. Tavrani iñuich qiagisirut suli 
tiriquulatchilugich kigutitiņ. 43 Nalaunņaruatli qaumagisirut siqiñiqtun 
aņaayuqautaani aapagikkaġmiņ. Kiña siutiqaqtuaq tusaali. 


Atrikusaun Iriqsimaruakun Akisuruakun 
44“Agaayyutim aņaayuqautaa sagviqpan itkisiruq akisuruaq iriqsimap- 
matun nautchiivipmi. Iñuum paqitnamiumn iritqikługu nautchiivipmun; 
iñuk taamna quviatchakhuni tunirityaëniqsuq sulliñaurapayaašmiñik, 
aasiiñ tauqsiġñiġaa nautchiivik. 

Atrikusaun Akisuruakun Supauraqpakun 


45“Aasiisuli Agaayyutim apaayuqautaa sagviqpan itkisiruq tauqsiš- 
ñiaqtitun pakaktuatun akisuruamik supauraqpagiksaamik. 46 Paqitnami 
akisullapiaqtuamik supauraqpapmik aipluni tunityaqtugich sulliñaurapa- 
yaani tauqsiqługu taamna akisullapiaqtuaq supauraqpagiksaaq. 


Atrikusaun Kuvrakun 


47“Aasiisuli Agaayyutim apaayuqautaa sagviqpan itkisiruq qaaqtuuti- 
tun nipitauruatun taġiumun aasiiñ qaaqhuni qanusipayaanik aqalupnik. 
48Qaałallaanikamiņ aqalupniaqtit nuqitlugu siñaanun aquvitlutiņ av- 
guaqsiplugich aqaluich, nakuuruat iliplugich aqaluqaġviņmiknun aasiiñ 
nakuunitchuat igitlugich. 49Itna itkisiruq isuklitpan nuna. Isaġulgich 
avguityaġisirut pigiitchuanik iñuņnik akunġatniñ nalaunparuat iñuich 
50igitlugich ikkaularuamun uunaksautmun. Tavrani iñuich qiagisirut suli 
tiriquulatchilugich kigutitiņ.” 


Nutauruallu Utuqqauruallu Suġalġich 
51 Jesus-ņum apiqsruġniġai mališuaqtini, “Kaniqsivisigik sut tamatkua 
iluqaisa?” Kiuniġaat, “Aa, kaņiqsigivut.” 52 Aasiiñ Jesus-pum uqautinišai, 
“Aglaliqipayaaq ilisaaqaqtuaq Agaayyutim aņaayuqautaanik atriqaqtuq 
tupqum iñuanik sagviqsruiruamik suuraġmiñik nutauruanik naagaqaa 
utuqqauruanik tugvaqsivinmiñiñ.” 


Nazareth-miut Ukpiġiņitkaat Jesus 


53Jesus-pum uqaġiņaiqamigich tamatkua atrikusautit aullaëniqsuq tav- 
rakga. 54Tikitluni iñuguġviņmiñun ilisautiniġai iñuich katraġviatni. Iñuich 
tusaaruat quviġusukhutiņ apiqsruqtautiaqsiñiqsut avatmun, “Sumiñ una 
iñuk piññakpa puqiutmik suli saņņimik savaaqatlasipluni quviqnaqtuanik? 
55Uvvauna kaapintam taivruma iġñiġiņitpauņ? Aakaņa taimña atiqanit- 
pa Mary-mik? Aniqatigiņitpagich ipkua James-lu, Joseph-lu, Simon-lu, 
suli Judas? 561luqatipsuli nukatchiaņi iñuuniaqataupiññiqpat uvaptikni? 
Sumiñ una iñuk piññapnniqpa tamatkuniņa supayaanik?” 57 Tavra atnium- 
matiqaġniqsut Jesus-mik. Aglaan Jesus-pum uqautinigai, “Agaayyutim 
sivuniksriqiraa kamagikkauraqtuq nanipayaaq aglaan kamagikkaunitluni 
iñugušëvipmiñilu naagaqaa ilamiñilu.” 58 Tavra Jesus savaaqapiññiqsuq iñu- 
giaktuanik quviqnaqtuanik atakkii iñuich tavrani ukpiqsrinitlutin ilaanik. 


Tuqqutaulha John Paptaaqtitchirim 


1 4 1Taatnałhatni Herod, atanša Galilee-m, tusaaniqsuq uqqa- 
mik Jesus-kun, 2uqautinišai savaktini, “Jesus una John 

Paptaaqtitchirauniqsuq aņitqikhuni tuqutišmiñ. Taatnaqhuni savaaqat- 
laniqsuq quviqnaqtuanik.” 3Sivuaniimma Herod-ņum tigupkaġniġaa 
John qiliqsruqlugu isiqtaupkaqługu. Taatnaqtinniġaa pisigiplugu 
Herodias, aniqatmi Philip-pum nuliaņa. 4Atakkii John Paptaaqtitchirim 
akulaiqtugu uqautiniġaa Herod, “Maliġutaksrakuaġnanęġitchuq ilaqati- 
giniaġupku aniqatvich nuliaņa.” 5Herod-ņum tuqqutchukkaluaġniġaa 
John, aglaan iqsiñiqsuq iñupnik atakkii iliņisa isummatigiplugu John 
sivuniksriqirauplugu. 6 Herod-pum annivia tikitman, pania Herodias-ņum 
sayuġniqsuq sivuġaatni Herod-pnumlu tuyuġmiaņiñlu quyalillapiaqlugu. 
7 Akiqsruġniġaa nalupqinaiqługu qaitchigisiñiplugu supayaamik iņiqpan. 
8 Niviaqsiaq pitchuksaakkaupluni aakamigun nipliġñiqsuq, “Qaitchinpa 
niaquanik John Paptaaqtitchirim ililugu alluiyamun.” 9Umialik aliat- 
chapnniqsuq, aglaan pisigiplugu akiqsruutni suli tamatkua niġiqatini 
tiliriñiqsuq qaitquplugu niviaqsiam iņiaġikkaņa. 10 Herod tiliriñiqsuq 
isiqsivigmun niaquiġiaquplugu John. "Itqutiniġaat niaqua iliplugu allui- 
yamun qaitluguasiiñ niviaqsiamun, aasiili taavruma aakamiñuutiplugu. 
12John-pum maliġuaqtaiñ aggiqhutiņ piñišaat timaa iluviqtluguasiiñ. 
Taatnaanikamiņ uqautityaġniġaat Jesus. 


Jesus Niġipkaiñiqsuq 5,000 Aputinik 


13Jesus tusaakami qanuqtilaapanik John-ņum, aullaġniqsuq umiakun 
quvġutiplugu iñuilaamun kisimi. Iñugayaat tusaakamiņ maliutiniġaat 
nunaaqqipayaaniñ pisukkataqhutiņ. 14Jesus tulakami tautukługich 
iñugayaaqpaurat ilunputchapniqsuq. Mamitinniġai atniġñautiņit- 
ñiñ. 15Unnuksraaġataqman maliġuaqtaiñ utlaņniġaat uqautiplugu, 
“Unnuašuqtuq. Suviksrailaaq manna. Tuyuġikkich iñuich nunaaqqiu- 
ranun tauqsiġiaqulugich niqiksramiknik.” 16Jesus-pum uqautinišai, 
“Aullapnitkumin sunitchut. Ilipsi nigipkaqsigik.” 17 Kiuniġaat, “Piqaqtugut 
tallimalhiñanik qaqqianiglu malġuņniglu aqalupnik.” 18Jesus-pum 
nipliutiniġai, “Uvuņautisigik uvamnun.” 19 Aasiiñ tiliñiġai iñugayaat aqu- 
vitquplugich ivipnun. Tigukamigich taapkua tallimat qaqqiat malġuglu 
aqaluk aaġluġniqsuq qilapmun quyyatiplugich. Tavra Jesus-pum avguq- 
iñugayaanun. 201luqatip iñugayaat niġiñiqsut niġisuiqhutiņ. Niġiņaiqmata 
mališuaqtit katitchiñiqsut ilakuņitñik immiġataqługich qulit malëuk 
aguupmaich. 21 Taapkua nigiruat 5,000-tuyupnaq inniqsut aputit, kisiqa- 
tigisupaqnagich ašnat ililgaatlu. 


Jesus Pisuaqtuq Imġum Qaapagun 


22Jesus-pum mališuaqtini ikipkaqtiġniġai umiaqpauramun ikaa- 
ġiaquplugich igluanun narvaqpaum aasiiñ aipkaqługich iñugayaat. 

23Taatnaanikami mayuġniqsuq iġġimun agaayutyaqtuaqhuni kisimi. 

suq qitqanun narvaqpaum. Umiaqpauraq piyaqniuliġniqsuq qailġutiplugu 
atakkii anuġim paġġaġuutiplugulu. 25 Aasiiñ Jesus-pum utlaņniġai mali- 
ġuaqtini uvluyasipman pisukhuni imġum qaaņagun. 26 Maliġuaqtaiñ 
tautukamitruņ Jesus pisuktuaq imëum qaaņagun iqsitchapniqsut nipliq- 
hutin, “Aliuqtuaq marra!” Kappaipaaqsiñiqsut tatavrauplutiņ. 27 Aglaan 
tavrauvaa Jesus nipliutinigai, “Quviatchaugigitchi. Uvaņauruņa. Iqsiñasi!” 
28Peter-m kiunišaa, “Ataniiq, ilviupiaġuvich tilippa utlaqulutin imëum 
qaaņagun.” 29Jesus-pum kiunišaa, “Uvunagiñ.” Peter niukami umiaqpau- 
ramiñ pisukhuni imëum qaaņagun utlautiniqsuq Jesus-mun. 30Aglaan 
Peter-m tautukamiurn qanutun sapnpisilaapa anuġim iqsitchapniqsuq. 
Kiviaqsikami kappaipaniqsuq, “Ataniiq, annautiņņa.” 31 Tavrauvaa 
Jesus-pum isautiplugich argapni tigunišaa Peter nipliutiplugu, 
“Ukpiqsritikiññiaqpat! Suvaata arguaqtuqpich?” 32Ikipmaknik umiaqpau- 
ramun anugaišñiqsuq. 33Taapkua umiaqpauramiittuat sitquġviginiġaat 
sivuġaanun Jesus uqaqhutiņ, “Tlumun iġñiġiniġaatin Agaayyutim.” 


Jesus Mamititchiruq Atniëñautilipnik 


34[kaaqamin igluanun nunaliññiqsut Gennesaret-mun. 35Aasiiñ 
iñupi taavruma nunam ilitchuġikamiņ Jesus-mik tuyuġniqsut uqqa- 
mik avalliupayaamiknun nunaaqqiuranun, tikiutruaqsiplugich aasiiñ 
atniëñautilipayaat Jesus-mun. 36Iņiqsrullapiaqługu aksillapniaqsi- 
ñaġukługuunniiñ akua atnuġaaņan, aasiiñ aktuipayaaqtuat ilaanik 
mamitikkauniqsut. 


Hlisauttutipich Sivulliapuruat 


1 5 1Pharisee-puruat aglaliqiritlu utlapnišaat Jesus Jerusalem-miñ 

apiqsruqlugu, 2“Suvaata mališuaqtivich kamagitlaitpatigik 
ilisauttutiņich sivulliagikkapta? Iġġuņitkaich argatin niġigaluaqatiņ.” 
3Jesus-ņum kiunišai, “Suvaatamipsuuq kamagitlaitpisigik Agaayyutim 
tillisai? Kamaksritlaitchusi atakkii maliġukkisi ilisauttutipich sivulliaġik- 
kapta. 4Agaayyun uqaqtuq, “Kamagisigik aapanlu aakanlu. Kiñapayaaq 
uqamaqłuutriruaq aapamiñik naagaqaa aakamiñik tuquruksraupiaqtuq.' 
Ssllipsiliasiiñ ilisautrirusi iñupmun uqautilhiñauniplugu aapani naaga- 
qaa aakani, ‘Piqaġaluaqtuņa aatchuutiksramik. Aatchuutigiyumiñaitkiga 
ilipsiknun, atakkii akiqsruutigianikkiga Agaayyutmun. 6 Taatnatun ili- 
sautigupsiuņ iñuk kamaksritquņitlugu aapaņanik naagaqaa aakapanik 
suungigisi Agaayyutim tillisaa pisigiplugich sivulliapsi ilisauttutiņich. 
7Ukpiņņuaqtisii! Qanutun nalauttiginiqpa Isaiah sivuniksriqiri uqaqami 
ilipsigun, 

8 Tamatkua iñuich kamaksrulgugaluaġaatņa uqałhiñaġmiktigun 
aglaan uummatiņich uņasiksut uvamniñ piqpagillapianġitluņa. 
9 Agaayyuvigiraġigaatņa imailaakun, 
atakkii ilisautrirut iñuich ilisauttutipitñik iliplugich 
maliġutaksraġiruatun Agaayyutun.” 
Isaiah 29:13 


Sut Qaayušnaqsipkairuat Iñupnun 
l0Jesus-pum ipmiñuqunigai iñugayaat nipliutiplugich, 
“Naalašnillaksippa kaniqsilusiasiiñ. 11 Sum isiqtaqtuam iñuum qanša- 
gun qaayušnaqsipkatlaitkaa, aglaan taavruma aniraġaqtuam qanišmiñ, 
uqalhum qaayuġnaqsipkaġaġigaa iñuk.” 12 Maliġuaqtaiñ utlakługu 
apiqsruġniġaat, “Tlisimavigich Pharisee-puruat atniummatilaaņat tusaa- 
kamitruņ taamna uqautigikkan?” 13Kiunišai, “Nautchiapayaaq aapama 
qilapmiittuam nautchirriutipaisapa amuruaniaqtuq kapituummaan. 
l41rmiktuušglich. Ayauparuani sivulliuqtaurut ayaupaplutipn. Ayauparuam 
sivulliuqpagu ayauņaruaq, iluqatik katakkisiruk itiqsramun.” 15Tavra 
Peter-m kiuniġaa, “Uqautitigut qanuutautilaapanik taavruma atri- 
kusautim.” 16Jesus-pum nipliutinišai, “Ilipsipsuuq kaniqsisaitmivisi? 
17Kaņiqsiņitpisisuli? Suapayaaq qaniġmuktuaq aqiaġuqmugaqtuq aa- 
siiñ anipluni timimiñ. 18 Aglaan sut tamatkua aniraġaqtuat qanikun 
aniraġaqtut uummatmiñ, aasiiñ qaayuġnaqsiraġaqługu iñuk. 19 Atakkii 
uummatmiñ aniraqtut pigiitchuat isummatit, iñuaqtułiq, ilaqatiqa- 
ġaluaqhuni atlatutiq, ilaqatailluni sayunaltiq, tigliyułiq, tapigilaakun 
ilisimarautiq, uqaniqluktališlu. 20 Taapkuatavra qaayuġnaqsiraġaġaat 
iñuk, aglaan nigiruni iġġuġaluaġnagich argaich qaayuġnaqsitlaitchaat 
iñuk.” 
Aġnam Ukpiġutaa 
21 Jesus aullaġniqsuq tavrakpa nunaņanun Tyre-m suli Sidon-pum. 

22Canaanit-aġmiu aġnaq tamaani iñuuniaqtuaq utlautiniqsuq ilaanun 
kappaiņapluni, “Ataniiq, kipuviapa David-pum! Nagligillaņniaņņa! 
Paniga pigiilillapiaqtuq irrusiqtuqaqhuni.” 23Aglaan Jesus kiupiññi- 

ġaa. Maliġuaqtaiñ utlakługu iņiqsrullapiaġniġaat itnaqhutiņ, “Aqpigiun 
una aġnaq. Nipraulapluni malikkaatigut.” 24Jesus-pum kiunišai, 
“Tuyugikkauruna kisiitñun iñuiñun Israel-pum ittuanun tammaummirua- 
tun ipnaisun.” 25 Aənaq utlautikami sitquëniqsuq sivuġaanun nipliqhuni, 
“Ataniiq, ikayullapniappa.” 26Jesus-pum kiuniġaa, “Nakuunġitchuq 
pigupsiun ililgaat qaqquksrautaat qailluguasiiñ qipmiñun.” 27 Aġnaq nip- 
liġñiqsuq, “Aa Ataniiq, aglaan qipmichunniiñ niġipmiraqtut kanġakunik 
kanġaalaruanik iñuņmiņ niggivipitñiñ.” 28 Jesus-ņum kiuniġaa, “Aġnaaq, 

kamanallapiaqtuamik ukpiqsriłiqaġniqsutin; ipiqsruagikkan savaaņu- 
gisiruq ilipnun.” Tavra aġnam pania iłuaqsikkauniqsuq taavrumani 
sassaġniġmi. 


Jesus Mamititchiruq Iñugiaktuanik Iñupnik 


29 Jesus aullaqami tavrakņa iglauniqsuq siñiqsraqtugu narvaqpa- 
pa Galilee-m; aasiiñ mayuqhuni qimiġaamun aquvinniqsuq tamauna. 
3o[ñugiallapiaqtuat iñuich utlautiniqsut ilaanun tikiutruiplutiņ pisut- 
laitchuanik, ayauparuanik, uqatlaitchuanik, sulguilimaruanik, suli 
iñugiaktuanik atlanik. Iliuqqaġniġaich Jesus-pum sivuġaanun. Aasiili 
Jesus-pum iluaqsiñišai. 311ñuich quviġutchaņniqsut qiñiqamisigik 
uqatlailaat uqaaqsipmata, sulguilimaruat iluaqsikkaupmata, pisutlait- 
chuat pisutlasiplutiņ, suli ayauņaruat qiñitlasiplutiņ; kamaksruġniġaat 
Agaayyutaat Israel-pum. 


Jesus Niġipkaiñiqsuq 4,000 Aputinik 

32 Jesus-ņum mališuaqtini iņmiñuqunigġai nipliutiplugich, 
“Ilunputchaliqsupa makunina iñupnik nayuutituiñaqtuanik uvamni 
pipasuni uvluni, atakkii niqiksraitmiut. Aullaqtinniaņitkitka niġisuņait- 
ñik atakkii taaqtukkaqpiaqtut apqutmi.” 33Mališuaqtaiñ nipliutiniġaat, 
“Sumiñ paqitkisivisa naamayumiñaqtuamik qaqqiamik marrumani 
iñuilaami niġipkautiksramik iñugayaanun?” 34Jesus-pum apiqsruġniġai, 
“Qanutun iñugiaktigiruanik qaqqianik piqaqpisi?” Kiuniġaat, “Tallimat 
malġupņnik suli iñugiakisuuranik aqalugauranik.” 35 Jesus-ņum tiliriñi- 
ġai iñugayaat aquvitquplugich nunamun. 36Tiguniġai tallimat malġuk 
maliġuaqtimiñun, aasiili taapkua autaagługich iñugayaanun. 371luqatin 
iñuich niġiñiqsut niġisuiġataqhutiņ. Aquagun mališuaqtai katitchi- 
ñiqsut ilakunik immišataqtlugich tallimat malëuktun aguupmapnik. 
38'Tamatkua niġiruat 4,000-tun iñugiaktiginiqsut, aġnatlu ililgaatlu kisir- 
rutisupaqnagich. 39Jesus-pum aullaqtinpanikamizgich iñugayaat ikiniqsuq 
umiaqpauramun tikitluni nunapanun Magadan-pum. 


Iñuich Qasiliñiqsut Quviqnaqtuamik Savaamik 


1 6 1Pharisee-puruatlu Sadducee-puruatlu utlautiniqsut Jesus-mun 
uuktuagiaqtugu. Apiqsruġniġaat qiñiqtitquplutiņ quviqnaqtuamik 
savaamik nalupqinaiġutaulugu Agaayyutim tuyuqtilaapanik qilaņmiñ. 
2Kiunišai, “Unnuksraaqman uqaġuurusi, “Silappušëniaqtuq atakkii qilak 
kaviqsiruq.’ 3Suli uvlaami uqašaqtusi, ‘Silaqłuņniaqtuq ugluvak atakkii 
qilak kaviqsiruq nuviyaqgłuġuqman.’ Sivuniqsitlagaluaqhusi silamik qilaum 
qiññapagun, aglaan ilitchuġitlaiñňñiġisi qanuutautilaapat quviqnaqtuat 

savaat atuumaruat akunnapsitñi. 4Makua iñuich pigiitchuatlu sayuparuatlu 
qiñiġuktut quviqnaqtuanik savaanik, aglaan qiñiġumiñaitlutiņ taatnatchi- 
mik. Qiñiłhiñaġisigaat quviqnaqtuaq savaaq sivuniksriqirikun Jonah-kun.” 


Jesus Suakataëniqsuq Mališuaqtimiñik 


5Jesus mališuaqtailu ikaaġniqsut igluanun narvaqpaum. Mališuaqtai 

ilitchuġiniqsut piiguisilaašmiknik qaqqianik. 6Jesus-pum uqautiniġai, 
“Qaunagititchi puvlaksautipatniñ Pharisee-puruatlu Sadducee-puruatlu.” 
7Aglaan uqaurašniqsut ipmiknun itnaqhutiņ, “Uqautigigaa taamna qaqdqiali- 
gaapiññapta.” 8Jesus-ņum ilisimaplugich qanuq uqaqtilaaņat apiqsrušnišai, 
“Suvaata ilipsiguuraq uqauraqpisi qaqquiññiplugu? Ukpiqsrilikiññiaëniqpat 
ilipsitñi. 9Kaniqsitlaitpisisuli? Naagaunniiñ itqatlaitpisigik avguqapkich 
tallimat qaqqiat 5,000-nun aputinun? Qapsiñik aguupmapnun immidqsit- 
pisi? 10 Naagaunniiñ tallimat malëuk qaqqiat avguqapkich 4,000 iñupnun? 
uqautiqaņisilaamnik qaqqianik? Qaunagititchi puvlaksautipatniñ Pharisee- 
puruatlu Sadducee-puruatlu.” 12Taatnaanikman mališuaqtai kaņiqsiñiqsut 
ilaanun uqautiņisilaaġmiknik puvlaksautinik aglaan qaunagitquplugich 
ilisauttutipitñiñ Pharisee-puruatlu Sadducee-puruatlu. 


Peter-m Uqautiginiġaa Kisuutilaapa Jesus-pum 


13Jesus utlautikami nunapanun Caesarea Philippi-m apiqsruġniġai 

mališuaqtini, “Iġñiņa Iñuum kisuuniplugu uqaġaġivat?” 14Kiunišaat, 
“Ilaņisa John Paptaaqtitchiraunigaat, atlatli Elijah-puniplugu, atlatsu- 

li Jeremiah-ņuniplugu naagaqaa ilaginasugiplugu sivuniksriqiraiñun 
Agaayyutim.” 15 Apiqsruġniġai, “Ilipsilimi kisuunasugivisitpa?” 16 Simon 
Peter-m nipliutiniġaa, “Christ-ņurutin. Iġñiġigaatin iñuuruam Agaayyutim.” 
17Jesus-pum kiunišaa, “Simon, iġñiņa Jonah-m! Quvianamiurutin! Atakkii 
uqautigikkan iñuum sagviaqtunitkaa ilipnun aglaan aapaam qilanmiit- 
tuam. 18 Uqautillakkikpiñ, Peter-purutin [itnautauruaq Uyagapmik] aasiiñ 
taavrumuņa uyaġaņmun nappaġniaġiga agaayyuviga, suli sappipayaapiñ 
tuqulhum akiiliyumiñaitkai. 19Ilvichuvva, qaitchigisigikpiñ itqutiksranik 
aņaayuqautaanun Agaayyutim. Suapayaaq qiliqsruumakkaqsi maani nuna- 
mi qilġutiqaqtuiñaġisiruq qilapmi, aasiiñ suapayaaq qilġutaiyakkaqsi maani 
nunami qilġutaiyakkaugisiruq qilapmi.” 20 Jesus-ņum maliġuaqtini uqaqu- 


Jesus-pum Uqautiginiġaa Tuqułiksranilu Apipkakkautiksranilu 


21Tavrakņaniñaglaan Jesus uqautriaqsiñiqsuq maliġuaqtimiñik 
nalupqinaiqlugu, “Jerusalem-muktuksrauruna. Tavraniasiiñ naglik- 

saaqtuksraupluna sivulliuqtiëruaniñ qauktinitñiñlu agaayuliqsit 
aglaliqiriniñlu, suli tuqqutauruksraupluņa. Aglaan aņipkakkaugisiruņa 
pipayuatigun uvlut.” 22Peter-m avuņaqtaaġutiplugu Jesus iñiqtiġ- 

niġaa itnaqługu, “Ataniiq, Agaayyutimtuq taatniitinġilliuņ taamna. 
Atuumaruksraunipiaqtuq ilipnun.” 23 Jesus-ņum qiviaqlugu Peter 
nipliutiniġaa, “Tuunġaaq, piigiñ uvamniñ! Piñailutaurutin uvamni. 
Isummatiqaņitchutin Agaayyutim isummataiñik, aglaan isummatiqaq- 
tutin iñuich isummataatun.” 24Jesus-pum nipliutinigai mališuaqtini, 
“Kisupayaam maligukkumina suksraaqtaksraġigaa pisutti, iqsriutilugu 
sannišutani aasiiñ maligluņa. 25 Atakkii kiapayaaq anniġiniaġu- 

miun iñuulhli tammaigisigaa, aglaan kiapayaaq tammaiyumiun iñuulli 
piqutigilupa piññakkisiruq ilumun iñuułiġmik. 26Iñuum piññaktaašil- 
hiñaugaluaġaa suurapayaaņa marruma nunam, aglaan tammautigisigaa 
iñuutchii. Sakuuņuraġniałha sumun atuġumiñaitchuq! Tarra simmiu- 
tiksraitchaa iñuum iñuutchii. 27 Atakkii Iñina Iñuum aggiqsasumaruq 
piqatigilugich isaġuliņni quvianapagun aapami, tavraniasiiñ akilligisigaa 
iñupayaaq savaaņigun. 28Ilumun uqautigipsi, Iñuqaqtuq-samma makita- 
ruanik uvani tuquniaņitchuanik qiñiġaluaqnagu Iġñiņga Iñuum aggiqpan 
umialgulugu.” 


Jesus-pum Atlappuqtilha 


1 7 lltchaksrat uvlut aquatigun Jesus-pum aullautinišai Peter-lu 
James-lu John-lu, aniqataa James-ņum, kisiitñik qutchiksuamun 
iġġimun. 2Tavrani qiñiqtitlugich Jesus atlappuëniqsuq sivuġaat- 
ni. Kiiñapa qaummajgiksiñiqsuq siqiñiqtun atnuġaaņi qatiqsiplutin 
kirratchiatun. 3Taatnaġmiutlu Moses suli Elijah sagviëñiqsuk uqaqati- 
giaqsiplugu Jesus. 4Peter-m nipliutiniġaa Jesus, “Ataniiq, nakuuniqsuq 
nayuutikapta uvani. Nappaitquguptigut nappaiñayaqtuņa piņasunik 
palapkaaksranik, atautchimik ilipnun, suli atautchimik Moses-mun, suli 
atautchimik Elijah-mun.” 5Uqaqtitlugusuli qaumaruam nuviyam qula- 
piutiniġai aasiiñ nipi nipliqhuni nuviyamiñ, “Tavrataamna piqpagikkaġa 
Iġñiġa quyalimaaqtigillapiakkaġa, naalaġniyumagiksi.” 6Maliġuaqtit 
tusaakamitruņ nipi punniqsut nunamun iqsitchakhutiņ. 7 Aglaan 
Jesus-pum utlaktugich aksipñišai aasiiñ nipliutiplugich, “Makititchi, 
Jesus inniqsuq kisimi. 9Atqaaqsikamin iġġimiñ Jesus-ņum tilisiñiġai, 
“Uqaġniaqasi kisumununniiñ tamatkunina qiñikkapsitñik Iġñiņa Iñuum 
aņitqiłhanunaglaan tuquliómiñ.” 10 Maliġuaqtaiñ apiqsruġniġaat Jesus, 
“Suvaata aglaliqirit uqaqpat Elijah aggiqqaaqtuksrauniplugu aggiņaiñņaan 
Christ?” 11Jesus-pum kiunišai, “Taapkua uqaqtut ilumutuuruamik. Elijah 
aggiqqaaġniaqtuq Christ-miñ itqanaiyaġiaġlugu suapayaaq. 12Aglaan 

uqautigipsi, Elijah aggianiktuq, aasiiñ iñuich nalurut kisuutilaaņanik. 
Qanupayaaq aņalatchukamitruņ aņalatkaat. Taatnatuntuuq Iñina Iñuum 
nagliksaaqtinniaqmigaat.” 13Mališuaqtaiñ kaņiqsilġataġniġaat Jesus-pum 
uqałha John Paptaaqtitchirimik. 


Jesus Huaqsipkaiñiqsuq Nukatpiaërupmik Irrusiqlulipmik 


14Jesus mališuaqtinilu tikitmata iñugayaanun iñuum utlapnišaa 
sitquqhuni sivuġaanun 15nipliqhuni, “Ataniiq, nagligillapniašun iġñi- 
ġa. Qiiqsruġuupluni nagliksaallapiaqtuq. Akulaiqługu puukašëaqtuq 
ikniġmunlu imiġmunlu. 16 Maliġuaqtipnuutigaluaġiga, aglaan iłuaq- 
Naagasuli killukuaqmiusi! Qanutunaglaan nayuutiniaqpik ilipsitñi? 
Qanutunaglaan iglutuqtaksraġivisisuli? Uvuņautisaqsiuņata nukat- 
piaġruk.” 18 Jesus suamasipluni tilisiñiqsuq irrusiqtupmik anitquplugu 
nukatpiaġruņmiñ. Irruqsiqłuk anitman nukatpiašruk iluaqsiliëñiqsuq. 
19Maliġuaqtaiñ utlaņniġaat Jesus kisipquqhutiņ apiqsruqługu, “Suvaata 
irrusiqłuk anitlaitpisigu?” 20Jesus-pum uqautinišai, “Pisigiplugu 
ukpiqsriņiłiqsi. Uqautigipsi, Ukpiqsrisiqaġupsi mikitilaapatun mustard- 
pum nautchiaksraurapatun uqautiłhiñaugiksi una iġġiq, Nuuttin iñupa 
uvakņa, aasiiñ nuunniaqtuq. Pilhiñaugisirusi supayaanik. 21 [Aglaan 
kisiagun agaayułikun uisauraatikunlu anitlagai taatnatchich irrusiqłuich. 
Atlam sum anitchumiñaitkai.]” 


Jesus-pum Uqautigitqikkaa Tuqutiksranilu Apipkakkautiksranilu 


22 Atautchimukamiņ Galilee-mi Jesus-pum uqautinišai maliġuaqtini, 
“Iëñipa Iñuum aatchuutigikkauniaqtuq iñupnun; 23ilipisa tuqqutkisigaat. 
Aglaan pipayuatigun uvlut apipkakkauniaqtuq tuqqutaułhaniñ.” Tavra 
mališuaqtai ipiqtutchallapiaëniqsut. 


Akiliiliq Agaayyuvikpaum Tax-siġutiņiñik 

24Jesus mališuaqtinilu tikitñamipn Capernaum-mun nalautchirut 
iñupnik katitchiraunik aatchuutinik agaayyuvikpaņmun. Tamatkua 
Peter apiqsruġniġaat, “Umaa, ilisautriksi akiliqsuġaġiva tax-sinik 
agaayyuvikpaņmun?” 25“Aa, akiliisuuruq,” Peter-m kiuniġaa. Aasii isiq- 
man tupiġmun Jesus nipliqqaaġniqsuq ilaanun apiqsruqlugu, “Simon, 
sumik isumavich? Kisuniñ umialipi nunam katitchiraġivat tax-sinik? 
Nunaqatmikniñ naagaqaa avakpaqtaniñ?” 26Peter-m kiuniġaa, “Atlaniñ.” 
Jesus nipliutiniġaa Peter, “Tavra, nunaqatit akiliqsuëniapiññiqsut tax- 
sinik. 27 Aglaan atniummativiaġivut iñuich. Aullaġutin niksigiaġiñ 
narvamun. Qanġaniñ sivullium aqaluum niksiksaqpich paqitkisirutin 
maniņmik. Tigulugu taamna qaitchumagiñ ilipitñun, aasii akiliutilunuk.” 

Kiña Kamanašniqsrauva? 


1 8 1Mališuaqtaiñ utlakługu Jesus apiqsruġniġaat, “Kiña kamanaęġ- 

niqsrauva Agaayyutim apaayuqautaani?” 2Jesus-pum tuqluënišaa 
ililgauraq ipmiñuquplugu, aasiiñ qikaqtitlugu akunġatnun mališuaqtit 
3nipliqhuniasiiñ, “Uqautigipsi, isummitqipisuašupsi aasiiñ ililusi ilil- 
gauratun isiġumiñaitchusi Agaayyutim apaayuqautaanun. 4Kiñapayaaq 
atchiksiruaq iņmiñik atriplugu taamna ililgauraq kamanašniqsrauruq 
ukunakņa Agaayyutim apaayuqautaani. 5Suli kisum iñuum akuqtušu- 
miun ililgauraq pisigilupa akuqtušaana. 


Killuqsaqusaašutit 


6“Aglaan kia iñuum killuqsaqtitpagu ilapat makua ukpiqsrisiqaqtuat 
uvapnun ililgaatun nakuutlukkayaqtuq taamna quņisiġmiutchiġlugu uya- 
ġakpaņmik ipipkaqpan itiniqsrapani taġium. 7 Qanutun tatamnaqtigivat 
nunam iñui killuqsaqusaaqtuat iñupnik. Taatnatchich killuqsaqusaašu- 
tit atuumarut ataramik. Aglaan qanutun tatamnaqtigiva taamna iñuk 
ukpišutaiqsitchiruaq iñupnik killuqsaqusaałiġmigun. 8 Argapsi naagaqaa 
isigapsi killuqsaqtitpasi, kipilugich igitchumagisi. Nakuutlukkayaqtuq 
isigupsi iñuułiġmun argaillusi naagaqaa isigaillusi uumaknpa igluktun 
argalipmiñ naagaqaa isigalipmiñ igitauluniasiiñ isuitchuamun ikniġmun. 
9Suli iripsi killuqsaqtitpasi piiġlugu igitchumagiksi. Nakuutlupniaqtuq 
isigupsi isuksraitchuamun iñuutišmun atautchimik iriqaġusi uumakpa 
malġupņnik iriliņmiñ igitauluniasiiñ anasiñpuqsašvium ikniņanun. 


Atrikusaun Tammaqtuakun Ipnaikun 

10“Qaunagititchi suupillagiliksrapatniñ makua ililgaurat. Atakkii isa- 
ġuliņich ataramik aapamnutlhiñaurut qilapmi. 11 [Iġñiņa Iñuum aggiqsuq 
anniqsuġiaqługu tammaqtuaq]. 12Qanuq isummatiginayašniqpisiup 
iñuk piqaqtuaq tallimakipianik ipnaiñik aasiiñ atausiq tammaġuni? 
taapkua tallimakipiaġuutailat ipnaich qimiġaamun. 13 Uqautigipsi, paqit- 
kumiuņ taamna atausiq ipnaiq quviatchautigitluņniaġaa ukunakpa 
tallimakipiaëšuutailaniñ tammanitchuaniñ. 14Taatnatuntuuq aapapsi 
qilapmiittuam pisułiġiņitkaa atausicunniiñ ilapat tamatkua ukpiqsriruat 
ililgauratun iliplutipy tammaqulugu. 


Aniqan Killuqsaqtuaq 


15“Aniqatin killuqsaqpan akikpašutin uqautityašun killuqsautaa- 
nik kisippušusik ilaalu ilvillu. Naalaënikpatin aniqatigiliutitqipñiagiñ 
utitmun. 16 Aglaan naalaġnisuņitpatin utlatqikkumagiñ piqasiġutin 

atautchimik naagaqaa malëupnik iññunpnik. Taapkua iñuich ilisimaraut- 
laniaqtut uqaġipayaakkapkun aniqatiupnun. Atakkii pasikkutipayaaq 
inillakkaugisiruq malëukkun naagaqaa piņasutigun ilisimarau- 
ruatigun. 17 Naalašnisunilgitpagich uqaġilugu ukpiqtuapuruanun; 
naalaġnisuņitchuiñaqpan aasiiñ ukpiqtuapuruanikunniiñ irrutigisi- 
giksi Jew-punitchuatun naagasuli tax-siliqiritun. 18Ilumun uqautigipsi, 
Suapayaaq qiliqsruumakkaqsi maani nunami qilġutiqaqtuiñaġisiruq 
qilapmi; suli suapayaaq qilëutaikkaqsi maani nunami qiļġutaiyakkau- 
gisiruq qilapmi. 19 Uqautipsaašipsi, Malġuugupsik maani nunami aasii 
aņiġutilusik supayaakun apiqsruġupsik, aapaa qilapmi savaaġigisigaa 
ilipsitñun. 20 Atakkii nani malġuk naagaqaa piņasut katikpata pisigiluņa 
nayuutigisiruna ilipitñi.” 


Atrikusaun Natqigutripitchuakun Savaktigun 


21 Aasiiñ Peter-m utlakługu Jesus apiqsruënišaa, “Ataniiq, qapsiñiag- 
laan natqigutiraksraġivigu aniqatiga akitñňñaġluņa killuqsaqpan? Tallimat 
malġuņniaglaan?” 22Jesus-pum kiuniġaa, “Tallimat malġułhiñauņilaaņnik 
aglaan piņasukipiaq qulit tallimat malġuņniaglaan. 23 Agaayyutim aņaayu- 
qautaa sagviqpan atriqaġisiruq umialiņmik apiqsruqtuamik savaktimiñik 
qanutun ilipitñun akiqsruutiqaqmagaašmi. 24Makpiġarriqisaanikman 
iñuk akiqsruummirigikkaņa manikpauramik tikiutikkauniqsuq ilaanun. 
qitunġaurapņi suli iluqaisa suurapayaani aasiiñ akiliutigilugich niġġiuq- 
sruutaiñun. 26Savakti sitquqami sivugaanun uqapsaašniqsuq, ‘Ataniiq, 
utaqqiurallapna. Utiqtitchigisigikpiñ iluqaitñik.' 27 Apaayuqanan ilun- 
putchautiplugu aullaqtinniġaa natqigutiplugich niġġiuqsruutai. 28 Aglaan 
savakti anikami tavrakņa nalaunnišaa ilapat savaqatmi niġġiuqsruummi- 
rigikkani qapsiuranik maniņñik. Tiguniqtukamiun qimitchiqsruaqsiñiġaa 
nipliutiplugu, ‘Niġġiuqsruutin utiqtirruņ uvamnun.' 29Savaqataan purvigi- 
niġaa iņiqsruaqługuasiiñ, “Utaqqiurallapna. Utiqtitchigisigikpiñ iluqaitñik” 
30 Aglaan akiqsruġvigikkaņa utaqqisupiññiqsuq. Aullautiłhiñaġniġaa 
isiqsiviņmun aasiiñ isiqtaupkaqtugu utiqtitchiñiałhanunaglaan niġ- 
ġiuqsruutaanik. 31 Atlat savaktit qiñiqamitruņ taamna atuumaruaq 
ipiqtutchallapiaġniqsut. Utlakługu aņaayuqaqtiņ uqautiniġaat iluqait- 
ñik atuumaruanik. 32Apaayuqanan savakti isiquniġaa nipliutiplugu, 
‘Pigiitchuatiin savaktii! Natqigutigaluaġikpiñ niġġiuqsruutipnik uvam- 
nun ipiqsruaqappna. 33Suvaata ilunpuksriñšiññiqpich savaqatiknik 
atriluņa nagliksrillaptun ilipnik?' 34Tavra apaayuqanan qinnautiplugu 
ġiuqsruutipayaaņiñik. 35Taatnatuntuuq aapama qilapmi irrutiniaqmigaasi 
natqigutripitchupsi aniqatiupsitñik uummatipsitñiñ.” 


39 Matthew 19 


Jesus Ilisautriruq Avilikun 


19 1Jesus uqapaiqami tamatkuniņa aullaġniqsuq Galilee-miñ 
utlautipluni nunaaqqiuraņiñun Judea-m akiani Jordan-pum. 
2Iñugiaktuat iñuich maliņniġaat. Jesus-pum mamitinniġai atniġñaqtuat 
tavrani. 3Ilaņisa Pharisee-puruat utlapnišaat. Tavra uuktuaqsaqtugu 
apiqsrulgiññišaat, “Aputim avitpagu nuliani patchitchiġuni supayaanik, 
maliġutaksrakuaġnaqpa?” 4Jesus-pum kiuniġai, “Agliqisimasuknašiksi 
aullaġniipman Agaayyutim iñiqsiłha aputmiglu aġnamiglu. 5Taatnaqhuni 
aņutim unisaksraġigaa aapani suli aakani aasiiñ piqasiutiluni nuliaġ- 
miñun, iluqatik-aasii atautchisun timinigutik. 6Malġuuņaiqsuk aglaan 
atausippuqtuk. Iñuum avitiņilliuņ tuvaaqatini Agaayyutim piqasiu- 
tipkaqmatik.” 7Pharisee-puruat apiqsruġniġaat, “Suvaatami Moses 
tillisiqaġniqpa aputmun agliutiqqaaġlugu aullaqtilluguasiiñ nuliani?” 
8Jesus-pum kiuniġai, “Moses-ņum avititkaasi nuliapsitñiñ atakkii ili- 
sautitchiġiitpaitļusi. Aglaan itniinġitkaluaqtuq aullaġniiłhaniñaglaan. 
9Uqautigipsi, Aġnaq tuniqsimauraqnaiñpaan aputmiñun naagasuli 
aputim avitkumiuņ, ilaqatnitqiguniasii atlamik aġnamik. Taamna apun 
atlatuqtauruq.” 10 Malióuaqtaiñ nipliutiniġaat, “Taatna inniaqpan akun- 
ġakni nuliaġiik nakuutluņniaġniqsuq ilaqatniņitchuni.” 11 Aglaan Jesus 
kiuniġai, “Iñugiaktuat iñuich akuqtutlaitkisigaat taamna ilisauttun. 
Kisimipaglaan tamatkua Agaayyutim qaitchikkaņi akuqtutlagisigaat. 
12Atakkii aputiqaqtuq isuanunaglaan ilaqatnikkummataitchuanik; 
suli aputiqaqmiuq ilaqatnikkumiñaiyakkanitñik iñuich; atlatsuli, ila- 
qatnikkummataitlutin atakkii savautisutlukkaat Agaayyun. Iñuum 
akuqtuġumiñaġumiuņ taamna ilisauttun akuqtušliun.” 


Jesus-pum Agaayyutinišai Ililgaurat 
l3[ñuich ililgaurat tikiutruġniġaich Jesus-mun argaņi ililugich ilil- 
gauranun agaayyutitquplugich. Aglaan mališuaqtit iñiqtiġniġaich 
tamatkua iñuich. 14Jesus nipliġñiqsuq, “Tlilgaurat uvamnuktitchigik. 
Avriaqutaunasi ilipitñun atakkii Agaayyutim apaayuqautaa aņnmaruq 
iñupnun atriqaqtuanun ililgaanik.” 15Ilikamigich argaņi agaayyutiqqaaq- 
lugich aullaëniqsuq. 


Nukatpiaq Sulliñaurauqaqtuaq 


l6Apun utlautiniqsuq Jesus-mun apiqsruqhuni, “Tlisautrii, sunik 
nakuuruanik savagluņa piqatlasiñayaqpik isuitchuamik iñuutišmik?” 
17Jesus-num nipliutiniġaa, “Suvaata taiguutiqaqpipa nakuuruamik? 
Kisimi Agaayyun nakuuruaņuruq. Aglaan iñuułiqaġukkuvich tupi- 
giyumagitin tillisit.” 18 Nukatpiam apiqsruġniġaa, “Nalliņich?” Jesus 

nipligġñiqsuq, “Iñuaġniaqnak, atlatuġniaqnak atlam ilaqataanik, tig- 
lipniaqnak, sagluniaqnak ilisimarauguvich. 19Kamagilugik aapan 
aakanlu, piqpagilugu iñuuniaqatin iliptun ililugu.” 20 Nukatpiaq nipliġ- 
ñiqsuq, “Tamatkua iluqaisa qaunagigitka nutaullamniñaglaan. Sumik 
minitchivik?” 21Jesus-pum uqautiniġaa, “Taņiġisukkuvich tillisipayaa- 
nik tunityakkich suurat pisin aasiiñ qaillugich maniich iļaippauranun. 
Taatnaġuvich piññakkisirutin akisuruamik qilapmi. Taatnaanikkuvich 
malipnna.” 22Nukatpiam tusaakamiun taamna ipiqtutchakhuni aul- 
laġniqsuq atakkii sulliñaurauqaqhuni. 23Jesus-pum nipliutinišai 
mališuaqtini, “Ilumun uqautigipsi, Sakiqnallapiaġisiruq umialguruami 
iñupmi isiġniałiksraņa Agaayyutim apaayuqautaanun. 24 Uqautipsaašipsi, 
qaġanatluktuq pikukturuam isitiksrapa ‘Mitqutim Iraagun' uumak- 

pa umialguruam isitiksrapaniñ Agaayyutim apaayuqautaanun.” 
25Maliġuaqtaiñ tusaakamitruņ taamna quvišutchallapiaëniqsut nipliqhu- 
tip, “Kiñami anniqsušisiñiqpa?” 26Jesus-pum takusaqtugich nipliutinišai, 
“Sua iñuich savaagiyumiñaisapat Agaayyutim savagitlapiaġataġaa.” 
27Peter-m kiuniġaa, “Supayaat unitkivut maligukhutin. Aasiili sumik 
piññanniaqpisa?” 28Jesus-pum nipliutiniġai, “Uqautigipsi, Iġñiņa Iñuum 
aquvinpanikpan aquppiutaqpapmiñun quvianaġmiñi suli supayaaq 
nutaaġuqpan, tavra ilipsi mališuaqtuasii uvamnik, aquppigisipmiusi qulit 
malëupnun aquppiutaqpapnun atanniqsušlugich kiņuviaņi qulit malġuk 
iġñiņiñ Israel-pum. 29Suli kiñaliqaa unitchiruaq kiņuniġmiñiglu aniqat- 
miñiglu aapamiñik aakamiñiglu, ililgaaġmiñiglu naagaqaa nunamiñik 
pisigilupa akuqtuigisiruq akiliusianik tallimakipiaġuġlugu. Piññakkisiruq 
isuitchuamik iñuutłiġmik. 30 Aglaan iñugiaktuat sivulliuruat pakma aqul- 
liġuġisirut, suli iñugiaktuat aqulliuruat pakma sivulliġuġutiņ.” 


Savaktit Nautchiivipmi 


2 0 1“Agaayyutim apaayuqautaa sagviqpan itkisiruq iñuktun 
nautchiiviqaqtuatun. Anipluni uvlaatchaurami savaktiksraq- 
siuëniqsuq nautchiivipmiñun. 2Sivunniuqatigiqqaaqtlugich savaktiksrat 
akiliġisiñiplugich uvlum akiksraņanik savakpata nautchiivipmiRñi tiliñi- 
ġai. 3Qulipusšutailamun sassaq tikitman aullalgitñami qiñiġnigġai atlat 
tunisiñiaġviņňi qikaqtuat ittuaqsiñaqhutiņ. 4Nipliutiniġai, “Savviašitchili 
nautchiivimñun. Nalaunparuamik akiliġisigipsi? Savviaġniqsut. 
sAullalgiññiqsuq uvluq qitiqquġuņpnaqman suli piņasunun sassaq ilipman, 
taatnatunsuli savviaqtitchipluni. 6Suli aullalgiññiqsuq tallimanun sassaq 
tikitchupnaqsipman, aasiiñ paqilgitñami atlanik qikagaaqsiñaqtuanik 
apiqsruġniġai, ‘Suvaata qikaqtuaqsiñaqpisi taatna uvluvakpauraq ittuaq- 


Uqautinigai, “Aullašitchili savviaġusi nautchiivimñun. 8 Anaqaksraaqman 

nautchiiviqaqtuaq uqaġniqsuq savaktit apaayuqapatnun, “Tuqlušlugich 
savaktaut akilikkich akiññaktaanitñik, aullaëniilugich aqulliuplutiņ 
savviaqtauniñ sivulliġñunaglaan. 9 Aggiqmataasiiñ taapkua savaktiksraq- 
taaņuruat tallimanun sassaq ilipman, akiliqlugich uvlum akiksraņanik. 
10Taapkuali savaktiksraqtaaqqaapuruat aggiqamin, isumaniqsut akik- 
patlupniaqhutin. Aglaan atausiullaaplutip akuqtuipmiñiqsut uvlum 
akiksrapanik. 11Taapkua akuqtuikamiņ akiññaktaaëmiknik uqapi- 
luaqsiñiqsut akikpaqtugu nunautilik 12uqaqhutipn, “Tamatkua aqulliich 
savviaqtuat savaktut atautchilhiñami sassaġniġmi. Akiliġitin atunim 
uvaptiktun naagauvva iglutuqługu uunaq savakhuta uvluqtutilaaņatun.’ 
13 Aglaan kiunišaa ilaņat, ‘Ilauramaaņ, savvaqłuutiņitkikpiñ ivayaġ- 
niaġutin. Sivunniuqatigiņitpiņa savagukhutin akiksrapatun uvlum? 
14Tigulugu akiliusian aņilaaġiñ. Qaitchisukkiga apun savviaqtuaq 
aqulliupluni ilipniktuaq akiliipmatun. 15Nalaunņaiññiqpik isumaptun 
aņalatchikama pigikkamnik? Naagaqaa killuqsraqpich anniqsraitñama? 
16Taatnatuntuuq aqulliich sivulliġuutigisirut, suli sivulliich aqulli- 
ġuutilutiņ. [Iñugiaktuat iñuich tuqtirakkaugaluaqtut, aglaan ikituurat 
piksraqtaaņurut.]” 


Jesus-pum Piņpatchiġñiġai UqaqaHi Tuqqutaułiksraġmiñiglu 
Aņipkakkaułiksraġmiñiglu 

17 Jesus Jerusalem-mukhuni saniqpaktaaġutiniġai qulit malġuk mali- 
ġuaqtini uqautiplugich, 18“Naalaġnisitchi, Jerusalem-muņniaqtugut 
Iġñiņa Iñuum aatchuutigikkauviksrapanun qauktłiņitňñun agaayuliqsit suli 
aglaliqirinun. Iliņisa tuqqutaksraġuġniñiaġaat. 19Qaitkisigaat Jew-ņu- 
pitchuanun mitautigitqulugu ipiġaqtuġlugulu, suli kikiaktuutipkaġlugu 
sanniġutamun; aglaan aņitqiksikkauniaqtuq pipayuatigun uvlut.” 


Aakauruam Ipiqsruapa 


20 Aasiiñ Zebedee-m iëñakkiñ aakaņak utlautiniqsuq Jesus-mun piqa- 
tigiplugik iġñapni. Sitquġviginiġaa sivuġaanun iņiqługu pisitquplutin. 
21Jesus-pum apiqsruġniġaa aġnaq, “Sumik pisukpich?” Aġnam kiuni- 
ġaa, “Tilikkik ukuak iġñakka aquppitlasilugik ilipni, ilaqataa taliqpiqñun 
suli ilaqataa saumipñun atanniqsuiguvich aņaayuqautipni.” 22Jesus-aasiiñ 
nipliġñiqsuq, “Nalurusi sumik ipiqsruqtilaapsitñik. Imilhiñauvitku qallun 
imiqsacumakkašsa [naagaqaa apqusaalhiñauvitku napinnaqtuaq apqu- 
saagaksrautigikkaša]?” Taapkuak iġñakkiñ kiuniġaak, “Imilhiñaugikpuk.” 
23Jesus-pnum nipliutiniġik, “Ilumun imiġniaġaluaqtusik qallutmiñ imiġ- 
niakkamniñ. Aglaan piksraqtuksrauņitchuņa aquppiruksrapnik taliqpimñi 
saumimñilu. Taapkuak innak iñuqaġniaqtuk aapaa itqanaiyautikkaņiknun.” 
24Qulit tusaakamiņ taavrumiņa iłuagiņiññiġaich taapkuak malġuk aniqa- 

tigiik. 25Jesus-pum tuqłuġniġai maliġuaqtini uqautiplugich, “Tlisimarusi 
aņalatiņich Jew-ņuņitchuat aņalanniġlugaqtilaaņatnik iñuņitňik suli kama- 
naġniqsraņisa naņititchuuplugich. 26 Aglaan taatnaittuksraunġitchuq ilipsitñi. 
Kiñapayaaq kamanaġuktuaq akunnapsitñi ilipsitňun savaktiruksrauruq. 

27 Suli kisupayaaq qaukłiusukkumi savaktaaġruguqtuksrauruq iluqapsitñun. 
28Taatnatun Iġñiņa Iñuum agginitchuq savautipkaġiaġuni, aglaan savautrit- 
yaqhuni suli qaitchaqtuqtugu iñuutlli tasuġukługich iñugiaktuat iñuich.” 


Jesus Mamititchiruq Malëšupnik Ayauparuapnik Anputipnnik 


29Jesus maliġuaqtinilu aullaaqsipmata Jericho-mun, iñugiallapiaqtuat 
malipnišaat. 30 Malëuk aputik ayauparuak aquppiñiqsuk saniġaat- 
ni tumitchiat. Tusaakamik Jesus apqusaašniplugu kappaiņaniqsuk, 
“Ataniiq, kipuviapa David-pum! Nagligillapniaqtiguk.” 311ñugayaat 
iñiqtiġniġaich nipaisaaquplugik, aglaan nipitutluuraqhutik kappaiņa- 
niqsuk, “Ataniiq, kipuviapa David-pum! Nagligillapniaqtiguk.” 32 Jesus 
nutqaqhuni tuqlušnišik, aasiiñ apiqsruqługik, “Sutquvisik uvamnun?” 
33Kiuniġaak, “Ataniiq, qiñitlasisuktuguk.” 34Jesus ilunputchapniqsuq 
taapkupnina. Aksipñišsik iriņik. Tavrauvaa qiñitlasiñiqsuk, aasiiñ malik- 
lugu Jesus. 


Jesus-pum Tikisaałha Jerusalem-mun Ataniqtun 


2 1 1 Aasiiñ qallikamin Jerusalem-mun tikiññiqsut Bethphage-mun, 
iġġiġñun atiqaqtuamun Olives-mik. Tavrakpa Jesus-pum tiliñi- 
ġik malëšuk maliġuaqtiņni, 2uqautiplugik, “Aullaġutik nunaaqqiuramun 
sivunnaptikniittuamun. Amaniaņani paqitkisigiksik pituqaqtuaq natmak- 
siġvik nuġġaņalu. Pituiġlugik uvuņautiyumagitik uvamnun. 3Kia iñuum 
qanuqpatik uqautiyumagiktik atanġuruamun inuġiniļugik. Taavruma 
tavrauvaa aullaqtinniašik.” 4Iluqaan atuumaniqsuq taņiqsaqługu sivunik- 
sriqirim uqautigikkaņa itnaqhuni, 
s“Uqautisigik iñuņi Zion-ņum, 
Ataņii, umialiksi aggiqsuq ilipsitñun. 
Piisaaņitchuq usiaqsiqsuq natmaksiġviņmi, 
nuġġaņaniunniiñ natmaksiġvium.” 
Zechariah 9:9 
6Maliġuaqtik aullaġniqsuk tuvraqlugu Jesus-pum uqauttutaa ipmik- 
nun. 7Taapkuak aggiutinigaak natmaksiġvik nuġġaņalu Jesus-mun. 
nuna. 8Iñugiallapiaqtuat iñuich siaminnišaich atnuġaatiņ tumitchianun. 
Atlatli kipriñiqsut akiqqunik napaaqtuniñ siapsiutiplugich tumitchianun. 
9Iñugayaat pisuktuat sivuagun Jesus-pum suli tamatkualu maliktuat 
niprualaniqsut, 

“Hosanna. Nangaglakput iġñiņa David-pum. 
Uvvatuq Agaayyutim piliutiqašliun tikitchuaq piqusiqhuni 
Ataniġmik. 
Psalm 118:26 

Nanġakkauli Agaayyun qutchiņñiqsrami qilapmi.” 
10Tavra Jesus isiqman Jerusalem-mun iñupayaaņi nunaaqqim aġayaul- 
lapniqsut, aasiiñ iñuich apiqsruqtuġniqsut, “Kiña una?” 11 Tamatkua 
iñugayaat kiuniġaich, “Taamna tavra Jesus-ņuruq, sivuniksriqiri 
Nazareth-miñ Galilee-mi.” 


Jesus-pum Suaqłuiyaiłha Agaayyuvikpauramik 


12Jesus-pum isiqami agaayyuvikpapmun anittaġniġai iluqaisa 

tauqsiqsuktuat suli tunisiullaqtuat tavrani, suli ulëutaqtlugich tiivlut 
maniņñik simmiqsuġviņich aquppiutanpitlu tamatkua tunisiullaqtuat 
tiņmiaġruuranik. 13Jesus-pum uqautiniġai tamatkua, “Aglausimaruq 
Agaayyutim makpišaapiñi, Tupiġa taggisiqaġniaqtuq agaayutyaġ- 
viņmik, aglaan iriqtuġvigiliutipkagġiksi tiglipniaqtinun.” 14Tavrani 
agaayyuvikpaņmi ayauņaruat suli pisutlaitchuat Jesus-mupniqsut, 
aasiiñ Jesus mamititlugich. 15 Qaukłiņich agaayuliqsit aglaliqiritlu 
uumitchapniqsut qiñiqamitrun Jesus savaaqaqtuaq quviqnaq- 
tuanik suli ililgaat niprualaruat agaayyuvikpaņmi nipliqhutiņ, 
“Nanġaġlakput iëñipa David-pum.” 16 Tamatkuali nipliutiniġaat Jesus, 
“Tusaavigich makua sumik uqaqtilaaņat?” Jesus-pum kiunišai, “Ii, 
agliqisimasuknaġiksi uqałiq uqaqsimaruaq, 

“'Aniqammiurat ililgauratlu nanġaipkaġniġitin quyyatillautamik'?” 

Psalm 8:2 


Bethany-mi. 


Jesus-pum Pannaqtitkaa Fig Napaaqtua 


18 Uvlaaġuqman Jesus utillasmi nunaaqqiqpapmun niġisuliġñiqsuq. 
19Qiñiqamiun fig napaaqtua apqutmi utlapnišaa aglaan paqitchiņitļuni 
fig-nik, tamarra milukataigaluaq. Jesus-pum nipliutinišaa napaaq- 
tuq, “Tavrakpaniñaglaan asianik nauritqipñiaqnak.” Taamna napaaqtuq 
pannaqłuktiġniġaa. 20 Mališuaqtaiñ qiñiqamitruņ taamna quviġutchak- 
hutin uqaġniqsut, “Qanuqhuni manna fig napaaqtua paniqtiqpaun?” 
21Jesus-pum kiuniġai, “Uqautigipsi, Ukpiqsrisiqaġupsi arguaqtusuņaqasi 
pitlanayaqtusi savaaġikkaptun taavrumiņa fig napaaqtuanik, aglaantuuq 
nipliġupsiunniiñ uumuna iġġimun, ‘Nuutittin igitaulutin tagiumun' taat- 
nallapiaq atuumanayaqtuq. 22Ukpiqsriłikun apiqsruġupsi supayaamik 
akuqtuigisirusi agaayutikun.” 

Kimik Jesus Tuyuširiqaëniqpa? 


23Jesus Jerusalem-mun tikiñpanikman isiġniqsuq agaayyuvikpanp- 
mun. Qauktinisa agaayuliqsit sivulliuqtiġruatlu utlapnišaat Jesus 
ilisautripkaqługu aasii nipliutiplugu, “Kisum aņalatchiłhagun savaaši- 
vigich tamatkua? Kia sapniksritpatin taatnatun?” 24Jesus-pum kiunišgai, 
“Uvanaptuuq apiqsruġniaġipsi atautchiłhiñamik. Kiugupsitpa uqauti- 
gisipmigipsi nakiñ aņalatchiłiqaqłuņa savaašitilaapatnik tamatkua. 
25 Kia saņņiksritpauņ John paptaaqtitchiquplugu, Agaayyutim naagaqaa 
iñuich?” Uqaqtuyaašniqsut ipmiknun, “Uqaġupta agaayyutmiqsaunilugu 
Jesus-pum uqautiniaġaatigut, ‘Suvaatami ukpiġiņitpisiuņ John?’ 26 Aglaan 
uqaġupta iñukmiqnisaunilugu, iłuiġutchaktinniaġivut iñuich atakkii iñu- 
payaat nalupqigiņitkaat John sivuniksriqirautilaaņa.” 27 Aasiili kiuniġaat 
Jesus, “Nalurugut.” Tavra nipliutiniġai, “Uqautiyumiñaitmigipsi sumiñ 
aņalatchisiqagłuņa savaaqaqtilaamnik tamatkuniņa. 


Atrikusaun Malġukkun Iġñikkun 

28“Qanuq isummatigiviuņli apun iġñiqaqtuaq malġuņnik? Utlapnišaa 
aņayuktłiq nipliutiplugu, Tëñiin savviaġiñ nautchiivimñun ugluvak.’ 
29Taavruma kiunišaa, ‘Savviaġumiñaitchuņa, aglaan aquagun nunuura- 
uqautiplugu sivuanisun. Taavruma kiunišaa, ‘Savviaġisiruņa, aglaan 
aullapiññiqsuq. 31Nalliak taapkuak ieñakkiñ tupiginiqpatku aaparik?” 
Kiuniġaat, “Taavruma sivullium.” Jesus-pum nipliutinišai, “Nipliutigipsi, 
tax-siliqirit suli akiisut iñugiliutiniagai Agaayyutim apaayuqautmiñi 
sivupsitñiñ. 32John aggiġaluaqtuq ilipsitñun ilisautityaqhusi nalaun- 
paruakun iñuuniaġviksrakun, aglaan ukpiġiņitkiksi John. Aglaan 
tax-siliqirit akiisutlu ukpigigaat. Aasiili qiñiqapsigik nunuuranitchusi 
aquvatigun ukpiġilugu. 


Atrikusaun Nautchirriqiritigun 


33“Naalašnillagitchi atlamik atrikusautmik, Iñuqaëniqsuq nunaqaq- 
tuamik. Nautchirriġviliuġniqsuq, sapukutchiqługu avataagun, nivakhuni 
misuġuliuġviksramik, nappaipluni nasiqsruġviņmik, tavraasiiñ atukkir- 
rutigiplugu nautchirriqirinun. Taatnaanikami aullaëniqsuq upasiksuamun 
nunamun. 34Tavra qallipman pukugviksraq asianik tuyušinišai savakti- 
ni nautchirriqirinun aitquplugich piññaktaaksrautni ilipitñiñ. 35Aglaan 
nautchirriqirit tiguniġaich savaktai, aasiiñ anaumikługu atausiq, suli 
tuqqutlugu ilaņat, atlasuli miluqtuqługu uyašapnik. 36 Tuyuqalgiññiqsuq 
atlanik savaktinik, iñugiatluktuanik sivulligñiñ. Aglaan savvašlulgiññi- 
ġaich taatnatun. 37Aqulliqpiapuplugu tuyušniqsuq iġñiġmiñik ilipitñun 

uqaqhuni, ‘Taluġiniaġaat iġñiġa. 38 Aglaan nautchirriqirit qiñiqamitrupn 
iġñiq uqašëniqsut ipmiknun, “Tamarra paitchaktaaksralik, ki tuqullak- 
put piññaktaagiluguasii paitchaktaaksrautaa. 39Tiguplugu aninniġaat 
asialivipmiñ tuqqutluguasiiñ. 40 Taatnamik, iñua asirrivium aggišumi 
qanuġniaqpagich tamatkua nautchirriqirit?” 41Kiunišaat, “Taapkua iñuk- 
łuich nanpitillugich tuqunniašai, aasiiñ atukkirrutigilugu asialivik atlanun 
nautchirriqirinun aatchuġumiñaqtuanun ipmiñun asianik pivik tikitpan.” 
42Jesus-pum nipliutiniġai, “Agliqisimasuknasiksi Agaayyutim uqałha, 
‘Uyaġak tuppirit ayakkanat, 
taamna uyašak piitchuiļlapiaġaqtuq tuppirauni. 
Taamna atanšëum savaaġigaa 
suli quviqnaqtuaņunasugigikput.’ 

Psalm 118:22, 23 
43Taatnamik uqautigipsi, Iñuginġiġisigai Agaayyutim aņaayuqautaa, 
uvakpaniñaglaan Agaayyun aņalatchiñiaqtuq iñupnik tupiksriruanik 
pisułiġmiñik. 44Aasiiñ kisupayaaq puukaqtuaq taavrumuņa uyaġaņnmun 
siqumitauniaqtuq, aglaansuli taavruma uyaġaum kattaqitñikkumi iñun- 
mik kanugiñiagaa.” 

45Qauklipich agaayuliqsit suli Pharisee-puruat tusaakamisigik 
Jesus atrikusautini ilisimaniqsut Jesus-mun uqautigitilaaómiknik. 
46'Tigusukkaluašnišaat, aglaan iqsiñiqsut iñugayaanik atakkii iñuich 
ukpiqhutiņ Jesus sivuniksriqirauniplugu. 

Atrikusaun Nišiqpagvikun Ilaqatnigviksrautni 


2 2 1Taimma uqaaqtuagaqsilgiññiqsuq atrikusautitigun uqaqhuni, 
2“Agaayyutim apaayuqautaa sagviqpan atriqašisiruq umia- 
lipmik itqanaiyairuamik niġiqpagviksramik iġñi ilaqatnigviksrautaani. 
3Tiliñiġai savaktini tuqlugiaquplugich tamatkua aiyugaaqtauruat nišiq- 
pagviksramun, aglaan aggiġuņiññiqsut. 4Umialik tiliritqilgiññiqsuq 
atlanik savaktimiñik uqaqhuni, ‘Uqautiyumagisi tamatkua aiyugaaq- 
tauruat, Itqanaipanikkiga nullautchiġviksraġa. Tuqqutchianiktupa 
uqsraqsanitñik tuttuqpałuņma nuġġaġmalu. Suapayaaq itqanaiqsuq. 
Aggiġusi nigiqpagiasitchi katchuutiniaqtuapnun.' 5Tamatkua aiyugaaq- 
tauruat suliqutigiņiñňñiġaich aglaan aullałhiñaġniqsut, ilapat savviaqhuni 
nautchiivipmiñun suli atla tauqsiġñiaġviņmiñun. 6Ilaņisa tiguniqlun- 
niġaich savaktit anaumikługich suli tuqqutqataqtugich. 7 Umialgum 
tusaakamiun taamna uumitchapniqsuq. Tuyuġiniġai apuyyiuqtini 
tuqqutchaqtuaquplugich tamatkua iñuaqtuqtuat suli ikipkaġlugu nunaaq- 
qiņat. 8 Tavra nipliutiniġai savaktini, Tlaqatnigviksraun itqanaitkaluaqtuq 
aglaan taipkua aiyugaaqtaugaluaqtuat nalliummatiņitchut. 9 Aullašusi 
tumitchiat kapišalupitñun aiyugaaqłiġiaġitchi kisupayaanik qiñikkapsit- 
ñik aggiqulugich katchuutiniaqtuak niġipkaiviksrautaaknun.’ 10Savaktit 
aullaġniqsut tumitchianun aasiiñ katitchiaqsiplutip iñupnik atisiplu- 
gich nakuuruatlu pigiitchuatlu. llaqatnigviksraunaasiiñ immiġñiqsuq 
miaksraqtaapuruat, qiñiġniġaa iñuk tavrani atnuġaaqtummaaņitchuaq 
piqutigilugu ilaqatnipniaqtuaq. 12Umialgum nipliutiniġaa taamna iñuk, 
“lauraamaan, qanuqhutin isiqpich niġiqpagvianun atnuġaaqtusuņaq- 
nak nalaunparuanik?' Taamna iñuk nipiksraiññiqsuq. 13Umialgum 
uqautiniġai savaktini, “Qiliqsigik argaillu isigaillu igillugu aasii taaġ- 
niqsrallapiamun. Tavrani itkisiruq qiatiq suli tiraalatchiłiq kigutinik. ” 
14Tavrani Jesus niplipsaaġniqsuq, “Iñugiaktuat iñuich aiyugaakkauga- 
luaqtut, aglaan ikituurat piksraqtaaņurut.” 


Akiliaksrapiatigun Tax-sinik 


15Pharisee-puruat sivunniugaqsiñiqsut pitchaġukługu Jesus uqał- 
higun. 16 Tuyuqaġniqsut maliġuaqtimiknik ilaanun, piqasiqlugich 
Herod-kuaqtuanik uqaqhutiņ, “Ilisautrii, ilisimarugut nalaunparua- 
putilaaqnik. Ilisautrirutin Agaayyutim iñuuniaġvigitqukkaņanik 
ilumutuuruakun sugisupaqnagu qanuq iñuich isummatiqaqtilaa- 
gat, aasiiñ sugipitmigiñ iñuum suurautilaapa. 17 Uqautitigut sumik 
isummatilaaqnik taavrumuuna, Mališutaksrakuašnaqpa akilii- 
runi tax-sinik Caesar-mun naaga nalaunpaitpa?” 18Aglaan Jesus 

ilisimaplugu sivunniušutaat 
pigiiliqilikun niplióñiqsuq, 

“Ukpiņņuaqtisii! Suvaata uuk- 
tuaqpisitpa? 19Qiñiqtillaksitpa 
maninpmik akiliqsuutauruamik 
tax-sinun!” Qaitchiñiqsut manip- 
mik. 20 Jesus-pum apiqsruġniġai, 

“Kia-una agliutrapa manipmi? (Mt 22.19) 

Kiasuli aglapa?” 21Kiunišaat, 

“Caesar-m.” Aasiiñ Jesus-pum uqautinišai, “Akilliutigilugu Caesar- 
mun Caesar-m pigikkana, suli Agaayyutmun pigikkapa Agaayyutim.” 
22Tusaakamitruņ Jesus-pum uqašikkapa quvišusupniqsut 
unitluguasiiñ. 





Apiqsruun Apipkakkautikun Tuqulišmiñ 


23'Taavrumani uvlumi Sadducee-ņuruat, tamatkua uqaġuuruat tuqu- 
ruat anitqitlaiññipluzgich, utlautiniqsut Jesus-mun apiqsruġukługu, 
24“Tlisautrii, Moses-pum uqautigaatigut itnaqhuni, Apun ilaqatiqaqtuaq 
tuqukpan qitunġigaluaqani, taavruma aņutim aniqataan ilaqatniktaa- 
ġiraksraġiniġaa uilgaënaaq qitunġisilugu aputmik ilisimanašuniasiiñ 
tuquruam qitunġaġitilaąaaņanik. 25Samma maani ittut tallimat mal- 
ġuktun aniqatigiich akunnaptikni: apayuktiq nuliaqtuaq tuqupluni 
qitunġaitlļuni, unitlugu nuliani aniqatmiñun. 26 Tugliasuli aniqataa 
taatnatun tuqupluni piņayuaglu, kiisaimma iluqatiņ aniqatigiich tuqu- 
vut. 27 Aqulliupluniasiiñ aġnaq tuqupmiñiqsuq. 28 Taapkua tallimat 
malġuuruat aņutit nuliaqtuat iluqatiņ taavrumiņa aġnamik, nallia- 
ta nuliaġigisiñiqpauņ taamna anitqigvipmi?” 29Jesus-pum kiunišai, 
“Qanutun killukuaqtigivisi! Nalugisi Agaayyutim uqalhich ilaanlu saņņia. 
30[ñuich apitqigumin tuqumiñ ilaqatniktuġumiñaitchut naagaqaa ilaqat- 
niktitakkauyumiñaitchut. Aglaan itkisirut isaġuliktitun qilapmiittuatun. 
31 Agliqisimasuknasiksi Agaayyutim uqauttutaa ilipsitñun aņitqiłikun 
tuqułiġmiñ. 32'Agaayyutigigaatpa Abraham-lu Isaac-pumlu Jacob-ņumlu. 
Agaayyutigiņitkaat tuquņaruat aglaan iñuuruat.” 33[ñugayaat tusaaka- 
mitrun Jesus-pum ilisauttutaa quvióusupnniqsut. 


Kamanaġniqsrakun Tillisigun 


34Pharisee-ņuruat katimaniqsut tusaakamin Jesus-mun nipaiqsiñip- 
lugich Sadducee-puruat. 3511lapata ilisautripuruam maliġutaksranik 
apiqsruġniġaa Jesus uuktuašëuklugu, 36“Tlisautrii, nalliat tilli- 
sit kamanaġniqsrauva maliġutaksrani?” 37 Jesus-ņum kiuniġaa, 
“ ‘Piqpagiyumagiñ ataniq agaayyutigikkan iluqaaniñ uummatipniñ, 

iluqaaniñ iñuutchipñiñ, suli iluqaaniñ isummatipniñ.' 38 Taamna tav- 
ra sivulliq suli kamanaġniqsraq tilliñ. 39Suli tuglia taatnatun itmiuq, 
‘Piqpagilugu iñuuniaqatin ililugu iliptun.’ 40 Maligutaksrapayaaq suli 
sivuniksriqirit ilisauttutigikkaņich tunpaviqaqtut taapkupnupa mal- 
ġupnun tillisipñun.” 


Apiqsruun Anniqsuqtikun Akiqsruutauruakun 


4 pharisee-puruat katimapkaqtlugich Jesus-pum apiqsruġniġai, 42“Qanuq 
isummatigivisiun Christ, anniqsuqti akiqsruutauruaq? Kia kipuniagivaun?” 
Kiuniġaat, “David-ņum.” 43Jesus-pum nipliutinišai, “Qanuqhunimi David-pum, 
uqaqhuni Irrutchikun, taiguutiqaëniqpaun ataniġmik? Atakkii uqaġniġuguuq, 

44‘Ataniq uqaqtuq Atanimnun: 

Aquvittin kamagitchiuviksrapnun ` 
Psalm 110:1 
45David-ņum ipmiñik taiguutiqaqpagu Ataniġmik, qanuëmi Anniqsuqti 
David-ņum kiņuviaġitlaniqpauņ?” 46Nalliataunniiñ Pharisee-puruat 
kiulguiññiġaich Jesus-pum apiqsruutai. Tavrakpaniñaglaan uvlumiñ kia- 
unniiñ apiqsruqtaġuņaiġñiġaat Jesus. 


Jesus-pum Kiliktuutigigai Ukpippuaqtit 


2 3 1Taatnaanikman Jesus uqaġniqsuq iñugayaanun mali- 
ġuaqtimiñunlu, itnaqhuni, 2“Aglaliqirit Pharisee-puruatlu 
maliġutaksriuqtut Moses-tun 
ipilsaanimma. 3Taatnamik tupigi- 
raksrašigisi atuëlugillu supayaanik 
uqautikpasi tuvrasupaqnagich qanuq 
pisuutilaaņat. Atakkii atuummit- 
laitchaat sumik uqaqqaaqhutin. 
4Natmiqsuiraqtut iñupnun uqumaila- 
nik. Aasiisuli ikayuġgġummataitkaich 
akiyautisuglugich. 5Savaapayaaqtiņ 
iñiqtaġiraġigaat qiñiqqusaalhiña- 
utiy iñupnun. Aglilaaqtaënišaich 
puukataurat qauémiknilu talig- 
miknilu imaqaqtuat uqałiġnik suli 
atnuġaaġmiņ niviņalukkataņich 
taklilaaqtugich. 6Iniqallatuniqsut 
qauktipich aquppiutanpitñik niġiqpak- 
mata, suli Jew-ņuruat katrašvinitñi 
(Mt 23.5) aquppillatuplutiņ qaukłiuruam inaa- 

ni, 7suli tumitchiani paġlatqutuplutiņ suli iñupnun tuqtiraqusuuplutipn 
ilisautriñik. 8Aglaan taiguutiqagumiñaitchusi ilisautriñik, atak- 

kii atautchiłhiñamik ilisautriqaqhusi aasiiñ iluqasi aniqatigiiksusi. 
9Taiguġniaqasiuņsuli kiñapayaaq maani nunami aapapsitñik, atakkii 
atautchiłhiñamik aapaqaqtusi qilapmiittuamik. 10Naagaqaa taiguqasiun 
kiñapayaaq sivulliuqtinik atakkii atautchilhiñamik sivulliuqtiqaqtusri, 
taamna Christ-puruq, anniqsuqti akiqsruutauruaq. 111Iñuk kamanaġ- 
niqsrauruaq akunnapsitñi savaktigiyumagiksi. 12Suli kiñapayaaq 
kamanajasugiruaq ipmiñik atchiksipkakkaugisiruq. Kiñapayaaq atchiksi- 
ruaq ipmiñik kamanaqsipkakkaugisiruq. 


Jesus-pum Suakatašai Ukpippuathatigun 

13“Nakłiuņ, aglaliqirisiilu Pharisee-ņuruasiilu, ukpiņņuaqtisii! 
Kaniqsitlaitkiksi Agaayyutim uqałha uqqiraqtaalu suli ilisautripitlugich. 
Atriqaqtusi iñuņnik aņmautiqaqtuanik Agaayyutim apaayuqautaanun 
aglaan apmapnitlugu. Isiņitchusi sulipsuuq isiqtailigisi tamatkua isiġniu- 
raqtuat. 14 [Naktiun, aglaliqirisiilu Pharisee-puruasiilu, ukpippuaqtisii! 
Ivayaqtuiplusi tupipitñik sulliñauranitñiglu uilgaġnaat, aasiiñ taim- 
ma qiñiqtinniagaqsiplusi takiruamik agaayuplusi, taamna pisigilugu 
anasiñpuqsaqsiutliksraqsi pigiitlupniaqtuq.] 15Nakłiuņ, aglaliqirisiilu 
Pharisee-puruasiilu, ukpippuaqtisii! Kukiluktusi taġiukunlu nunakunlu 
atautchimikunniiñ mališuaqtinigukhusi. Aasiiñ maliġuaqtiksraqtaa- 
ġianikapsiuņ anasiñņuqsaġviņmutlasiraġigiksi pigiilitlukługu ilipsitñiñ. 
16 Naktłiuņ, ayauņaplusi sivulliuqtauruasii! Uqaqtusi, ‘Kiñapayaaq 
akiqsruqami agaayyuvikpakun taamna suunitchuq, aglaan kiñapa- 
yaaq akiqsruqami kaviqsaakun manikun agaayyuvikpakun, tavra 
akiqsruutiniktuq! 17 Ayauņaplusi isumalguitchuasii! Nalliak ukuak pit- 
luktuaņuva—kaviqsaaq manik naaga agaayyuvikpak ipqiqsitchipkairuaq 
kaviqsaamik maniņmik? 18 Uqaqtusisuli kiña iñuk akiqsruqami tunillaq- 
tuġvikun taamna suuņitñiplugu, aglaan akiqsruqami aatchuutauruakun 
tunilļlaqtuġviņmi akiqsruutiniktuq. 19 Ayauņaruasii! Nalliak ukuak pitluk- 
tuaņuva aatchuun naaga tunillaqtuġvik ipqiqsitchipkairuaq aatchuutmik? 
20Taatnamik iñuum tunilļaqtuġvikun akiqsruqami taputiraġigai 
aatchuutit tunillaqtuëvipmiittuat. 21 Iñuk akiqsruqami agaayyuvikpa- 
kun, taputipmiraġigaa Agaayyun ittuaq tavrani. 22Iñuk pakivrumuuna 
akiqsruqtaqami taputipmiraġigaa Agaayyutim aquppiutaņa taamnalu 
aquppiruaq tavrani. 23Nakłiuņ, aglaliqirisiilu Pharisee-puruasiilu, ukpiņ- 
puaqtisii! Qulikuraqtusi avuušutipsitñik—mint, dill suli cummin-nik; 
aglaan minitlugich qulliupiaqtuat ilisauttutit maliġutaksrani: nalaun- 
paruatiq, nagliktaq suli ukpiqsriłiq—taapkua atuumaraksrašaluasi 
minitchiraġasuņaqasiaglaan sivulligġñik. 24 Ayauņaplusi sivulliuqtisii, 

milugiatchiat piigñiagagigisi qallutipsitñiñ salummautituqtlugich, aglaan 
iilġataqtiġaġigiksi pikukturuaq natmaksišsvik. 25Naktiun, aglaliqirisii- 
lu Pharisee-pnuruasiilu, ukpiņņuaqtisii! Salumapkairusi qaalhiñanitñik 
qallutipsi suli puggutapsi, aglaan iluņich immaukkaqhutin ivayaqtu- 
liëmik suli killiqitiġmik. 26Pharisee-pnuruasii, qanutun qiñitlaisigivisi! 
Salummaqqaaqsizgik iluapnik qallutimlu puggutamlu, qaaņigli saluma- 
yumauk. 27 Nakțtiuņ, aglaliqirisiilu Pharisee-puruasiilu, ukpippuaqtisii! 
Ittusi qiñiyunaqtuatun iluvġich silataatitun, aglaan ilupich immauk- 
kaqhutiņ tuqunparuat iñuich sauninitñik suli qaayuënapayaaqtuanik. 
28'Taatnallapiaq qaalhiñapsigun sagviaqtušaqtusi iñupnun nalaun- 
paruatun iliplusi, aglaan ilupsitñi immaukkaqtusi ukpippuasutinik 
pigiiliqilioniglu. 
Jesus Sivuniksriqiruq Anasiñņuqsaaġviksraņatnik 
29“Naktiun, aglaliqirisiilu Pharisee-puruasiilu, ukpiņņuaqtisii! 

Qiñiyunaqsašisi iluviņich sivuniksriqirit suli nalaunparuat iñuich. 
30 Uqaqtusisuli, “Iñuuniaqsimagupta iņilġaan taimani aapaavut iñuuniaq- 
mata, piqasiqsuutinayaitchugut ilipitñi iñuaqtuqmata sivuniksriqirinik. 
31'Taatna uqaqapsi ilipsitñik ilisimarauniqsusi kipuviagitilaapsitñik 
tuqqutchiruanun sivuniksriqirinik. 32Ki naatchiun sivulliapsi aullaġ- 
niikkaņat. 331lipsi qitunġaņich tuqunaqaqtuat nimiġiat! Qanušlugu 
naņaqniaqpisiuņ anasiñņuqsaġviņmuktitauviksraqsi? 34Taatnamik 
tuyuġisiruņa sivuniksriqirinik ilipsitñun puqiksaaniglu iñupnik aglali- 
qiriniglu—.ilapich tuqqutkisigisi, suli ilapich kikiaktuutilugich, atlatsuli 
ipiġaqtuġlugich katraġvipsitňi suli qimaaratchilugich nunaaqqimiñ 
atlanun nunaaqqiñun. 35Taamna pisigiplugu anasiñpuqsaqsiutiksraqsi 
ruat iñuich maupa nunamun, aullaġniilugu iñuaqtułhaniñ Abel-pum 
iñuaqtułhanunaglaan Zechariah-m iġñiņan Barachiah-m, iñuaqtapsi 

Saig f „w, akungakni agaayyuvikpaumlu 
N K Q Y | M tunillaqtuġviumlu. 36 Uqautigipsi 
Aa e ⁄ W [I ji Ë AY N | ilumutuuruamik, iluqani tamanna 

PNI WA ç anasiñpuqsautiksraq tikiumagisi- 

ruq makunuņa iñupnun pakmapak 
iñuuruanun. 








Jesus-pum Piqpaksriłha 
Jerusalem-miunik 


37“Annaatuk, Jerusalem- 


; miusii! Tuqutchuuruasii 
(Mt 23.37) sivuniksriqirinik miluqtuirua- 

siilu uyaġaņnik tamatkuniņa tuyuurauruanik ilipsitñun! Akulaiqługu 
katitchummiušaluašašigitka iñugikkasi, atrilugu aqargiqpak piyaq- 
quqtailitñiktuatun paiyaaġmiñik ataaknun isaqqupmi. 38 Ataņii, tupiqsi 
suksraakkaullapiaġniaqtuq suuņilļlaġguġlugu. 39Taatnaqłuņa uqauti- 
gipsi, qiñitqikkumiñaitkipsitpa nipliġñiałłapsitňunaglaan, ‘Uvvatuq 
Agaayyutim piliutigiliuņ taamna tikitchuaq atqagun atanġum. ” 


Jesus Sivuniksriqiruq Piyaqquënialhanik Agaayyuvikpaum 


2 4 lJesus unitkaqsipmagu agaayyuvikpak mališuaqtaiñ 

upyaušnišaat inipitñik agaayyuvikpaum. 2Jesus-pum apiq- 
sruġniġai, “Iluqaisa makua tupqich qiñiņitpisigich? Uqautigipsi, 
Kisigpuqtaqaġumiñaitchuqunniiñ uyaġaņmik qalliani atlam 
ulġusimaitchuamik.” 


Jesus Sivuniksriqiruq Ituilliuġutniglu Piyuaqsiułiksramiglu 

3Jesus aquppipkaqtitlugu iġġimi taggisiqaqtuamik Olives-mik mališuaq- 
taiñ utlaņniġaat kisipkuqhutiņ apiqsruqługu, “Uqautitigut uumiņa. Qakugun 
tamanna atuummiñiaqpa? Sukun ilitchuqqutigun ilitchuġigisivisa aggiyasi- 
guvich suli nuna isukliyasikpan?” 4Jesus-pum kiunišai, “Qaunatqiagigitchi 
iñuilli kinnipitchumagaasi. 5Atakkii iñugiaktuat iñuich aggiġisirut uqašutin, 
“Christ-puruna;' aasiiñ kinnitñigutin iñugiaktuanik iñupnik. 6Tusaagisirusi 
aņuyaktuanik qanittuamiñ uņasiksuamiñlļu. Iqsiñiaqasi atakkii iluqa- 
tip tamatkua atuumaruksraurut aglaan isukłiñġitchuqsuli. 7Nunaaqqich 
aņuyyiuġisirut akilliġiiksillutiņ avatmun suli atanġuviich akilliġiiksillutiņ 
avatmun, niġisuksiuliqmilutiņ, suli nuna aulapmiluni nanipayaaq nunani. 
8IĮluqaitñik tamatkua aullaġniisaaġigai auliyautithum. 

9“Qaisaugisirusi nagliksaaqsiuviksrapsitñun, suli tuqqutautiksrapsit- 
ñun, uumigitchiulusi nunaaqqipayaaniñ piqutigiluņa. 10 Taimaniġuqpan 
iñugiaktuat iñuich ukpiġutaiġñiaqtut, aatchuutigiraġautilutiņ avatmun 
suli uumikkutilutiņ avatmun. " Iñugiaktuat sivuniksriqirippuaqtuat 
aggiġisipmiñiqsut kinnitñigutin iñugiaktuanik iñuņnik. 12Suli pisigilu- 
gu iñuich pigiiliqiłhat iñugiaksitmukhutiņ piqpakkutaat niglaqsiñiaġaa. 
13 Aglaan iñuk makitaruaq payapaišuni isuanun anniqsukkaugisiruq. 
14Quliaqtuaġigisigaat taamna tusaayugaallautaq Agaayyutim aņaayuqau- 
taagun, uqautigilugu nunaaqqipayaanun. Aquagun isuktitkisiruq. 


Tatamnapiašataqtuaksraq 
15“Iñuk agliqiruaq ukuniņa kaniqsili. Qiñiġniaġiksi naġġunallapia- 
ġataqtuaq qikaġlugu ipqitchuami inimi iniksraġiņisamiñi, Daniel-pum 
Agaayyutim sivuniksriqiraa uqautigikkaņa. 16Taipkunani uvluni 
iñuuniaqtuat nunapani Judea-m qimakkumaut iġġiñun. 17 Iñuksuli 

itkumi tupiġmi qaaņani atqaġniaqani aikłiġuni sumik tupišmi iluaniñ. 
18Kiñasuli iñuk nautchiivipmi itkumi utiġniaqani aikłiġuni quppiġaaġ- 
miñik. 19Taipkua uvlut tikitpata, nakłiuņ aënat siņaiyauniġumiņ suli 
aakat miluktitchigumiņ ililgauraġmiknik. 20 Agaayutitchi qimatik- 
sraqsi atuumatqunillugu ukiumi naagaqaa minġuiqsiaġvium uvluani. 
21 Atakkii taivrumani nagliksaaqpaurałiksraq atuumagisiruq atrigiņi- 
sapa atuumaruam aullaġniiłhaniñ nunam uvuņanunaglaan. Taatnasiq 
nagliksaaqpaurałiq atuummitqiņñiaņitchuq taavruma aquagun. 22Aasii 
Atanëum makua uvlut ilappaqtaapnisuaqpagich, kiña iñuk anniqsukkau- 
yumiñaitchuq. Aglaan pisigiplugich piksraqtaani Agaayyutim taapkua 
uvlut ilappaqtaašgisigai. 23Taimaniġuqpan kia iñuum uqautikpasi, 
Qiñiqsiuņ, uvva Christ; naagaqaa itnaqpasi, Tkaniittuq,' ukpiġiniaqasigik. 
24 Atakkii anniqsuqtiņņuat suli sivuniksriqiriņņuat iligisirut savaaqaġutiņ 
kamanaqtuanik savaanik suli quviqnaqtuanik. Taapkunuuna kinni- 
ñiaġniġaich Agaayyutim piksraqtaaņi pisaġiyumiñaġumisigik. 25Ataņii, 
uqautigipsi taavrumiņa atuummigaluaqnagu. 

26“Aasiili kisupayaam uqautikpasi Christ iñuilaami innilugu tatpavu- 
paqasi naagaqaa iriqsimanilugu uvani tupqum iluani ukpišiniaqasiun. 
27 Atakkii Iġñiņa Iñuum aggišisiruq atrilugu ikniqpalaņmun qaummazgik- 
sipmatun qilak kivaknamiñ kanaknamun. 28Sumipayaaqsuli tuquparuaq 
itpan, tavruņa tipmiaqpaich tuquparaqtušuuruat katisuurut. 

(Mt 24.28) 


Aggiłiksraņa Ióñipan Iñuum 


29“Aquurapagunaasiiñ uvluiñ nagliksaaqsiułhum, 
siqiñiq taaqsigisiruq 

suli tatqiq qaumaġinġiġuni, 
uvluġiat katagaqmilutiņ qilapmiñ 
suli qaummatipayaapni silam nuktitaulutiņ inimikniñ. 

Isaiah 13:10; 34:4 
30Taivrumani uvluni ilitchuqqutaa Iġñiņan Iñuum sagvišisiruq qilapmi. 
Iñupayaaņa nunam qialuni qiñiġisigaat Iġñiņa Iñuum aggiqsuaq nuviya- 
kun qilapmiñ saņņimigun suli kamanallapiaqtuakun kamanautmigun. 
31 Qalġuqtautiqpaktuğġlugich nipituruat tuyušgigisigai isaġuligikkani 
katitchityaqtillugich piksraqtaaómiñik iñupnik nakitñapayaaq nunami. 


Hisaaksrapa Asirritlaitchuam Napaaqtum 


32“Ilisaaqaġitchi fig napaaqtumiñ, itnaqhuni, akišuiñ milukataņich 
naugaqsipmata suli suņaaqsiplutiņ qituglipmata ilisimarašigiksi upin- 
ġaam qalliłha. 33Taatnatuntuuq qiñiġupsigik tamatkua atuummiruat 
ilisimaniaqmigiksi Iġñiņa Iñuum qallillapiaqtilaapa qakma. 34Iļlumun 
uqautigipsi, Iñuich iñuuniaqtuat pakma tuquaniņniaņitchut tamanna 
suapayaaq atuumaanikkaluaqnagu. 351luqani nuna suli qilak piyaqquk- 
kaugisiruk, aglaan uqałhich uqautigikkatka piiñšišumiñaitchut. 


Pivia Aggiłiksraņan Ilisimaraitchuq 


srana. Isaġulgich qilapmiittuat unniikii iġñiġuruam nalugaat. Kisimi 
aapam ilisimagaa. 37Iġñiņa Iñuum aggiqpan taimanisun itkisiruq atrilu- 
gich iñuich iñuuniaqmatun uvluiñi Noah-m. 38Atakkii taipkunani uvluni 
sivuani uliqpalhum iñuich niġimaaqtut imiqsimaaqhutinlu, ilaqatniktuq- 
hutiņ suli qitunġatiņ ilaqatniktuqtitlugich Noah-m isiġniałhanunaglaan 
umiamun. 39Iñuich ilitchuġiņiññiqsut atuumaniaqtuamik uliqpapmun 
pisaġilġataqtitlutiņ. Taatnatun itkisipmiuq Iëñipa Iñuum aggiqpan. 
40Malġuk aputik savaktuak nautchiivipmi, ilaqataa tigurauliġisiruq 
aasiiñ ilaqataa uniktauliġuni. 4 Malġuk aġnak mukkaaksriuqtuak muk- 
kaaksriuġviņmi, ilaqataa tiguraulišisiruq aasiiñ ilaqataa uniktaulišuni. 

42“ Taatnašusi ataramik itqanaitchuksraurusi, atakkii nalugiksi sumi 
uvlumi atannapsi aggiġñiaqtilaaņanik. 43Aglaan ilisimayumagiksi una, 
tupqum iñuan ilisimayumiunp napmun ilikpan unnuaq tiglipniaqtim 
aggiġñiaqtilaaņa qaunaginayaqtuq tiglipniaqti siqumġutitquņillugu tupis- 
miñun. 44Taatnatuntuuq itqanaitchuksraupmiusi atakkii Iġñiņa Iñuum 
aggiġñiaqtuq sassaġniġmi nigiugviginisapsitñi. 


Tuniqsimaruaq Naaga Tuniqsimaitchuaq Savakti 


45“Kiña tuniqsimaruaņupluni isumatuplunilu savaktauva? llaapuruq 
aņaayuqam qauktiliutikkapa atlanun savaktimiñun tupiómiñi ittuanun 

niqiksritñiktaqtuamun piviksraq nallaullapiaqługu. 46Qanutun quvia- 
suktigigisiva taamna savakti apaayuqam utišumi paqitaņa savaašiglugu. 
47Ilumun uqautigipsi, atanëum piksraqtaašigisigaa taamna savakti 
qaunaksritqulugu iluqaitñik suuraġmiñik. 48 Aglaan qanuq savaktau- 
niqpan pigiitluni? Isumapiaġniqsuq ipmiñun, “'Apaayuqaga maunauraq 
utiġniaņitchuq, 49aasiiñ anaumiaqsilugich atlat savaqatini suli niġiqati- 
giplugillu imiqatigiplugillu imiqtuqtit. 50 Aņaayuqaņa taavruma savaktim 
utiġniaqtuq ilapatigun uvlut nigiuginisillugu ilaanik sassaġniġmilļu 
qaunagiņisillugu. 51 Atanġata aggiġumi tatapsallapiaġisigaa piqasiutip- 
kaġlugulu ukpippuaqtinun. Tavrani iñuich qiagisirut tiriquulatchilugillu 
kiggutitin.” 


Atrikusaun Qulitigun Niviaqsiatigun 


2 5 1“Agaayyutim apaayuqautaa sagviqpan itkisiruq qulitun apu- 
tituqsimaitchuatun tigummiaqaqtuanik nanniuramiknik 
paaġiaqługu ilaqatnipniaqtuaq. 2Tallimat taapkunani isumaturua- 
puniqsut, suli tallimat isumatuitlutiņ. 3Taapkua isumatuitchuat 
saagaġmiñiġaich nanniuratiņ, aglaan uqsritqiutiksrapitñik saagan- 
giññiqsut. 4Isumaturuataasiiñ 
uqsritqiutiksraligaaġniqsut nan- 
niuramiknun. 51laqatnipniaqtuaq 
tuuliupapkaqtlugu taapkua 
iluqatin siñipnialiqamin siñik- 
saġniqsut. 6Tavra unnuaq 
qitiqquqman iñuk nipliq- 
suq, ‘Marra, ilaqatnipniaqtuaq 
= aggiqsuq. Anilusi paaġiaqsiuņ. 
== 7Iluqatiņ aputituqsimaitchuat 
(Mt 25.4) makitnamin ikummaktaagġniġaich 
nanniuratip. 8Isumatuitchuat 
uqautiniġaich isumaturuat, “Qaitchisigut ilapanik uqsrupsi atakkii 
nanniuravut qamiaqsiñiqsut.' 9Aglaan isumaturuat kiunišaich, ‘Naaga, 
naamayumiñaitpalupmiugut uvaptiknunlu ilipsitñunlu pigupta, aglaan 
aullaġusi taipkunuņa tunisiullaqtuanun uqsrunik tauqsigiašitchi piksrap- 
sitñik. 10 Tavrali isumatuitchuat aullaġniqsut, aasiiñ tauqsišiaqtitlugich 
ilaqatnipniaqtuaq aggiġñiqsuq. Taapkua itqanaitchuat isiqatigigaat kat- 
chuutivipmun nišiqpagiaqhutin, tavraasiiñ taluplugu. 1 Aquvatigunli 
aggiqmiñiqsut alġiaņich niviaqsiat. Uqaaqsigaluaqtut, “Ataniiq, aņmau- 
tillapniaqtigut.' 12Aglaan kiunišai, ‘Naluniġipsi. Kisuuvisi? 13'Taatnagusi 
qaunatqiašigitchi. Atakkii nalugiksi uvluq unniiñ sassaġniq Iġñiņa Iñuum 
aggiliksrana. 

Atrikusaun Pipasutigun Savaktitigun 


14“Suliuvva Agaayyutim apaayuqautaa sagviqpan atriqaqtuq aputmik 
iglausuktuamik upasiksuamun nunamun. Ipmiñuquplugich savakti- 
gikkani qaunaksriliutiniġai suuraġmiñun. 15Atausiq iñuk qaitchiñigaa 
5,000-tun manipñik, atla iñuk 2,000-tun, atlasuli 1,000-tun, iñullaa 
akuqtuipluni pitlakkaġmigun. Aasiiñ aullaġniqsuq iglauviksrašmiñun. 
16Taamna iñuk akuqtuiruaq 5,000-tun manipñik aullaqhuni piñatchia- 
supnaqani tauqsiġñiutiginiġai maniksriusriani, aasiiñ piññautigiplugich 
5,000-sipsaanik. 17 Taatnatunsuli taamna iñuk akuqtuiruaq 2,000-tun 
piññapsaaqmiuq atlanik 2,000-nik. 18 Aglaali iñuk akuqtuiruaq 1,000- 
tun aullaqhuni paksrautiplugu nunamun iriġniġaa aņaayuqaġmi manina. 
19Akuni piilġataġaluaqami aņaayuqaņat taapkua savaktit utiġniq- 
suq, aasiiñ makpišarriqutiaqsiplugich maniksriusriapatigun. 20Tavra 
taamna iñuk akuqtuiruaq 5,000-tun tikiutriruq atlamik 5,000-nak- 
taaëmiñik uqaqhuni, “Ataniiq, qaitchikappa 5,000-tun manipñik, uvva 
piññapsaaqtunpa 5,000-nik.' 21 Aņaayuqaņan taavruma uqautigaa, 
‘Savaaqallautaġniqsutin, nakuuplutin tuniqsimaruaņuniqsutin savakti! 
Tuniqsimmatriñiqsutin iñugiakitchaluaqtuatigun suuratigun; inillap- 
niagikpiñ aņalatiġuġutin iñugiaktuanun suuranun. Quviasuqatautyašiñ 
aņaayuqaġikkapni. 22 Taamnaptuuq iñuk akuqtuiruaq 2,000-tun manip- 
ñik aggiqhuni uqaġmiuq, ‘Ataniiq, qaitchikappa 2,000-tun maniņñik, 
uvva piññapsaaqtuna 2,000-nik. 23 Apaayuqapantuuq uqautipmi- 
gaa, “Savaaqallautaëniqsutin, nakuuplutin tuniqsimaruapuniqsutin 
savakti. Tuniqsimmatriñiqsutin iñugiakitchaluaqtuatigun suuratigun. 
Inillakkisigikpiñ iñugiaktuanun suuranun. Quviasuqatautyašiñ apaayu- 
qaġikkapni. 24Tavrali iñuk akuqtuiruaq 1,000-tun maniņñik aggiqhuni 
uqaqtuq, “Ataniiq, ilisimagikpiñ. Anayaktuaqtaupunšgitchutin apun. 
Pukuiraqtutin nautchiivigiñëisapniñ katitchisuuplutinlu kanšaqsruivigin- 
ġisaqniñ nautchiaksranik. 25Sivuuġapluņa taatnaqłuņa iriġitka maniksin 
nunamun. Uvva, pisin pigigitin 26 Apaayuqanan uqautigaa, ‘Pigiitchuatin 
iqiasruuplutinlu savaktii! llisimagaluaqtutin kiprisuutilaamnik nautchiigġ- 
vigingisamniñ katitchiplupalu kanġaqsruivigingġisamniñ nautchiaksranik. 
271liñayaenigitin manitka manniqiriñun, aasiiñ utisuma akuqtuitla- 
nayaqtupa pimñik naggutipitñik. 28 Aasiiñ uqautiniġai atlat savaktit, 
“Pisigin taapkua maniich ilaaniñ qaityaġiaġlugichaasii taavrumuņa 
10,000-tun maniqaqtuamun.' 29 Tavraasiiñ kiñapayaaq aņalatchillautaq- 
tuaq aatchuusriaġmiñik piññapsaašisiruq sippakuuqtualiġuni. Aglaan 
taamna piññanšitchuaq, mikiruamikunniiñ piginasugikkaġmiñik piik- 
kaugisiruq ilaaniñ. 30Siņitchiuņ piññapniuranšitchuaq savakti taaqtuam 
taaġniqsraņanun. Tavrani qiagisirut tiriquullaisa kiggutitin. 

Aviktuiliksraq Nunam Iñupayaurapi 


31“Iġñiņa Iñuum aggitqikpan kamanaqtuakun qaumamigun iluqaisa 
ipqitchuat isaġuligikkani piqatigilugich, aquvinniaqtuq aquppiutaqpanp- 
sivuġaanun. Tavrani aviktugisigai atausiuttaaġlugich, atrilugu munaqsri 
aviktuipmatun ipnaiñik tuttuluuraniñ. 33Suli inillakkisigai ipnaich taliq- 
pipmi tupaanun, aglaali tuttuluurat saumium tupaanun. 34Umialgum 
uqautigisigai taliqpipmiñi ittuat, ‘Mauņaġitchi, aatchuusriaqaqtuasii 
piliusiamik Aapamniñ, paitchaktaaġisiuņ Agaayyutim aņaayuqautaa 
itqanaiyaapuruaq ilipsitñun iñiqtaulhaniñaglaan nunam. 35Atakkii 
nigisuktauqama niqiksritchaġigikma. Imiġukamalu imiksritchaġigikma. 
Iglaapukama aiyugaaqtuna isiqtitaġigikma. 36 Atnuġaaņitňñama atrak- 
sritchaġigikma atnuġaamik. Atniġñaqama takuraġigikma. Isiqtaukama 
tikitlupa isiqattaaġaġigikma?. 37 Tavrali iñuich nalaunparuat kiunia- 
ġaat, “Ataniiq, qapaaglaan qiñiqpisigiñ niġisukavich aasiiñ niġipkaqhutin 
naagaqaa imiġukavich imiqtitaġivisigiñ? 38 Qanasuli qiñiqpisigiñ iglaa- 
puplutin aasiiñ isiqtitlutin naagaqaa atnuġaaņitñavich atnuġaaqtitpisigiñ? 
39Suli qapaaglaan qiñiqpisigiñ atniġñaqhutin naagaqaa isiqsiviņmiit- 
navich takuniqpisigiñ?' 40 Umialgum kiugisigai tamatkua itnašlugich, 
“lumun uqautigipsi. Qanutunaglaan savautrikapsi naglipnaqniqsrapatnun 
aniqatiuma savaaġigiksi uvapnun. 41 Aasiili uqautiniaqmigai tamat- 
kua saumium tuņaani, “Piigitchi uvapniñ! Anasiñpuqsakkauniaqtusi 
isuitchuami ikniġmi itqanaiyaapuruamun tuunġaġmun isašulipiñunlu. 
42 Atakkii nigisukama niqiksritlaitchipsitpa. Imiġuliqama imiksrit- 
laitchipsitpa. 43Iglaaņukama aiyugaatlaitchipsitpa. Atnuġaitňama 
atnuġaaqtitlaitchipsitņa. Atniġñaqamalu isiqsivipmiitnamalu isiqattaat- 
laitchipsitpa.' 44Tavraptuuq kiuniaġaat itnaġutiņ, “Ataniiq, qapaaglaan 
qiñiqpisigiñ niġisukavich imiġukavilļlu naagaqaa iglaapukavich atnuġait- 
ñavillu, naagaunniiñ atniëñaqavich isiqtaukavillu aasiiñ savautingitlutin? 
45 Aasiiñ kiuniašai, ‘Uqautigipsi, qanusipayaamik savautrisunġitňñapsi 
atautchimununniiñ naglipnaqniqsraqtuamun savautriñġitchusi uvap- 
nik. 46Tamatkuali aullaqtitkisigai isuitchuamun anasiñņuqsaqsiuviņmun, 
aglaali nalaunparuat isuitchuamun iñuuliómun.” 


Sivunniuġun Tuqutchukługu Jesus 


2 6 1Jesus uqaġuiqami tamatkuniņa, uqautigai maliġuaqtini, 
2“Ilisimarusi, malġuk uvluk aquagun atuumagisiruq Jew-ņu- 
ruat niġiqpagvikaaņat atilik Apqusaakkaułiġmik, aasiiñ Iġñiņa Iñuum 
aatchuutigikkauniaqtuq kikiaktuutraksrauluni.” 3Qauktipich agaayu- 
liqsit [suli aglaliqirit] suli sivulliuqtiġruat katinniqsut igluqpapanun 

qauktłiat agaayuliqsit atilgum Caiaphas-mik. 4Sivunniugaqsiñiqsut 
tigusraġukługu Jesus nalunautchilutiņ tuqulluguasiiñ. 5Aglaan uqaġ- 
niqsut, “Nigiqpagvikaam uvluani taatnaġniangġitchikput. Iñuich 
aņalanniqłuktaiviaqtut.” 


Jesus Tipraġiksakkauruq Bethany-mi 


6 Uvvaasriiñ Jesus Bethany-miititlugu tupqani Simon-pnum auyu- 
tipraġiksautmik akisuruamik nanuutiksramik, aasiiñ kuviplugu 
Jesus-pum niaquanun niġiñiaqtitlugu. 8Mališuaqtaiñ qiñiqamitruņ 
atuqpaun? 9 Una tipraġiksaun tunikpan atqunautaunayaqtuq qaisaulu- 
niasiiñ naglipnaqtuanun.” 10Jesus-pum ilitchušiplugu nipliutigikkaņat 
uqautiniġai, “Suvaata una isumaaluksaaqpisiun aġnaq? Savautigaapna 
savaallautamik. 11Naglipnaqtuat nayuqtigigisi ataramik, aglaan nayuqti- 
ginianšitchipsitpa ataramik. 12Uvvauna aġnam kuvikamiun tipraġiksaun 
timimnun itqanaiyautigaa iluvikkaułiksragġa. 13Iļlumun uqautigipsi, nani- 
payaaq tusaayugaallautaq quliaqtuapukpan nunapayaani, taavrumap- 
tuuq aënam savaana uqautaugisipmiuq itqakkutauluni ilaanun.” 


Judas Apiqtuq Aatchuutigisukługu Jesus 


14Taimmali ilapata qulit malëuk mališuaqtit, atiqaqtuaq Judas Iscariot- 
mik, utlautiniqsuq qauktlipitñun agaayuliqsit 15uqautiplugich, “Sumik 
qaitchiñiaqpisitpa Jesus aatchuutigigupku ilipsitñun?” Akiliññisaat 


ruq piviksramik aatchuutigisruklugu Jesus. 


Jesus Niġiqatauniqsuq Maliġuaqtimiñi 
Niġiqpagviani Atiliņmi Apqusaakkautišmik 

17 Sivulliqpiami uvluani niġiqpagvikaam puvlaksiġniġilaanik qaqqunik 
sigut niġiqpałiksrapnik atilipmik Apqusaakkautišmik?” 18Kiunigai, 
“Nunaaqqimugitchi aputmun ilisimakkamnun uqautilugu, “lisautri 
uqaqtuq, piviksraġa qalliuraqtuq. Niġiqpagvia atilik Apqusaakkaulišmik 
niġġivigisukkiga tupipni piqatigilugich mališuaqtitka.' ” 19Mališuaqtit 
piñiqsut Jesus-pum piraksrirrutaatun ilipitñun, aasiiñ itqanaiyaqhutiņ 
niġiqpagviksramun atiliymun Apqusaakkaułiġmik. 20 Unnuksraaqman 
Jesus aquvinniqsuq nišisukhuni piqatigiplugich qulit malëuk [maliġuaq- 
tini]. 21 Niġiñiallaġmiņ Jesus-pum uqautigai, “Uqautigipsi, ilapsisamma 
aatchuutiginiaġaaņa uumiksriñun.” 22Iluqatiņ isumaalutchallapiašataq- 
tut. Atausiuttaaqhutiņ apiqsrullaagaqsigaat, “Ataniiq, uvapaunšitchuq, 

amii?” 23 Uqautigai, “Ilaaņuruq misuqatauruaq argapmiñik uvapkun 
puggutauramun. Taavruma aatchuutiginiaġaaņa uumiksriñun. 2416ñipa 
Iñuum aullašisiruq uqalhum aglaksimatlhatun pisigiplugu ilaa, aglaan 
qanutun tatamnaqtigigisiva taamna apun Iġñiņanik Iñuum aatchuu- 
tigitniktuaq uumiksriñun. Nakuutlukkayaqtuq taamna iñuk taimani 
aniñġiñňñiġumi.” 25 Tavrali Judas-ņum aatchuutigitniktuapan apiqsruġ- 
niġaa, “Tlisautrii, uvapaunsitchuq, amii?” Jesus-pum uqautinisaa, “Ii, 
ilviuruq.” 


Atanġum Nullautchiġvia 

26Niġillaġmiņ Jesus-ņum tigugaa qaqqiaq quyaplugu Agaayyun 
siqumitkaa qaitluguasiiñ maliġuaqtimiñun uqaqhuni, “Tigulugu niġ- 
ġisiuņ, tavrataamna timiga.” 27 Tigupluguasiiñ qallun quyaanikami 
qaitkaa ilipitñun uqaqhuni, “Imiġvigisiuņ! 28Taamna auga maqip- 
kakkauruaq iñugiaktuanun aullaġniiruq nutaamik sivunniuġutmik 
Agaayyutmilu iñupnilu. Taavrumuuna aukun Agaayyutim nalupqinaigġ- 
ñiaġaa sivunniuġutni iñupnun natqigutiksraupluni killuqsautipitñun. 
29[mitqipñianšitchupa taavruma asiam misušuaniñ uvakpaniñaglaan 
tikilġataqtillugu taimña uvluq imitqikkuma piqatigilusi Aapaa apaayu- 
qautaani.” 30Atuanikamiņ atuutmik aullaqtut iġġimun taggisiqaqtuamun 
Olives-mik. 


Jesus Sivuniksriqiruq Peter-m Piilaaliksrapa 
31Pisullaġmiņ Jesus-pum uqautinišai mališuaqtini, “Iluqasi uniññia- 
šëipsitpa uumani unnuami. Atakkii aglausimaruq uqatišni itna, 
‘Tuqutkisigiga munagsri, 
aasiiñ ipnaich siamillapiašutin” 
Zechariah 13:7 
32Aglaan apipkakkaupanikkuma tuqułiġmiñ, aullaġisiruņa sivup- 
sitñi Galilee-mun.” 33Peter-m uqautigaa Jesus, “Iluqatiņ atlat 
suksraaëaluaqpatin sumiunniiñ taatnaëumiñaitchikpiñ.” 34Jesus- 
pum uqautigaa Peter, “Uqautigikpiñ, anaqavak piilaaġutiginiaġikma 
pipasuniaglaan aqargiqpak qalġuqtaġaluaqnagu.” 35Peter-m uqau- 
tigaa, “Tuquqatigiraksrašigupkiñunniiñ piilaašiyumiñaipiašikpiñ.” 
Taatnatuntuuq uqaqtašëmiut iluqatiņ maliġuaqtit. 


Jesus Agaayuruq Gethsemane-mi 


36 Jesus-ņum aullautigai mališuaqtini inimun atilipmun 
Gethsemane-mik uqautiplugich, “Aquppiuraallagitchi uvani, agaa- 
yutyaqtuaqtillupa iñuņa.” 37 Aullautiplugich Peter malġuglu iġñaņik 
Zebedee-m alianniuliqsuq iluilliulillapiaqhunilu. 38 Uqautigai, “Arrii, 

uvva uqumailliullapiaġniqsuņa. Alianam pisaġiłhiñaaġuqtaġaaņa. 
Tavraniittuallagitchi qaunaksruqasillaglupa.” 39 Taiñupaqtaallakhuni 
pullapiaqlugu kiiñani agaayuruq, “Aapaaņ, pisułiġigupku piišun qal- 
lutaa nagliksaalhum uvanpniñ. Uvana pisułiġiņillaaptun aglaan ilvich 
pisułiptun.” 40Jesus utiqami maliġuaqtimiñun paqinnišgai siñiktuat. 
Apiqsruġniġaa Peter, “Qaunagiuraallakkumiñaitpisitpa atautchimiunniiñ 
sassaġniġmi? 4 Siñiņniasuņaqasi agaayulusilu. Ukpiqsrisaipitchumausili 
uuktuaqsiugupsi. Ilumun irrusiq piyummatiqašaluaqtuq aglaan timi 
sayaitchuq.” 42 Jesus aullatqilgitchuq ilaqataani agaayupluni uqaqhuni, 
“Aapaaņ, una qallugauraq piišumiñaitpan uvapniñ imiqtaksraġipiaġupku 
pilagu pisułiġikkan.” 43Utilgitňami paqilgitchai siñiktuat atakkii iri- 
pich siqupsaġulillapiaqhutiņ. 44Uvvaasiiñ aullalgitchuq agaayutyaqhuni 
piņatchiqługich, uqaqhuni taapkuniņasuli uqautigikkaġmiñik sivuani. 

45 Jesus utiqami maliġuaqtimiñun uqautigai, “Siñiktuaqpisisuli iñiqtuiq- 
siaqhusi? Uvva, sassaq tikitchuq aatchuutigikkauviksraņa Iëñipan Iñuum 
argaņitñun killuliqirit. 46 Makillusi aullaqta! Aatchuutigitniktuaġa imma 
tikitchuq.” 


Jesus Tigukkauruq 

47 Jesus uqašugaaqtitlugu Judas aggiġñiqsuq, ilaņat qulit malëuk 
maliġuaqtit. Piqatiqaġniqsuq iñugiallapiaqtuanik iñupnik savikpiraq- 
tuanik anautchiraqtuaniglu, tuyuumaruanik qauktłiņitñiñ agaayuliqsit 
sivulliuqtiġruaņitñiñlu. 48 Taavruma aatchuutigitniktuam piqatini 
naugisiruq. Tiguyumagiksi.” 49 Taavrumatavra naliņiñaaqługu utlakkaa 
Jesus paġlaplugu, “Pašlagikpiñ, ilisautrii!” aasiiñ kunikługu. 50 Jesus- 
pum kiuniġaa, “Ilauraamaan, tavra taatnaġiaġuguutinkii.” Tamatkua 
iñuich tiguniqluklugu Jesus tigugaat. 51Tavrali ilapata taapkua piqatipiñ 
Jesus-pum amuniġaa savikpani uugiraqtiqługuasii savaktiņa qauktłiata 
agaayuliqsit. Uugiraqamiun tavra siutaiqsiġniġaa. 52Tavrani Jesus-ņum 
uqautigaa taamna, “Utiqtirruņ savikpaiñ puuņanun atakkii iluqatiņ 
aņuyaktuat savikpakun piyaqqušisirut savikpakun. 53Isumanitpich 
iņiqsruġupku Aapaga ikayuqtailiqilupa, akkuvaurapiaq tuyušayašaa- 
pa qulit malġuktun kavluutinik isaġuliņnik. 54Taatnaġupku qanuġuni 
Agaayyutim uqałha immiumagisiva uqaġiruaq taatna ittuksraup- 
luni?” 55Taavrumani Jesus-pum uqautigai iñugiallapiaqtuat iñuich, 
“Savvaqłuktauvik, atakkii aggiqhusi tigutyaqłuņa savikpaņnik anautanig- 
lu. Uvluġaġipman aquppigaluaġaqtuņa piqatigiplusi agaayyuvikpaņmi 
ilisautripluņa, aglaan tigusratlaitchipsitpa. 56 Aglaan iluqatiņ tamatkua 
atuumarut atakkii Agaayyutim uqałhich uqaġikkaņich sivuniksriqirit im- 
miumaruksraupmata.” Tavrali iluqatiņ mališuaqtit unitchaat pigruqhutin. 

Jesus Apiqsruqtušaat Uqaqsittaaġviņmi 


57 Taapkua tiguriruat Jesus-mik aullautiniġaat Caiaphas-mun qaukliat 
agaayuliqsit katimmavigikkaņatnun aglaliqirit sivulliuqtiġruatlu. 58 Aasiiñ 
Peter-m malipnišaa upasiuraaqhuni qauktiata agaayuliqsit igluqpapan 
silataanunaglaa. Isiqhuni aquppiqatauniqsuq qaunaksrini qiñiġukługu 
qanuġisitilaaņa. 59Qauklipich agaayuliqsit suli iluqatiņ uqaqsittaaqtit- 
chirit pakaaqaġniqsut taņiġilaanik ilisimarauruanik sagluutigilugu Jesus 
hutin tikiaruat taņiġilaakun ilisimarauniaqtuat. Naagatai paqitchiņitchut. 
Kiisaimmalu malġuk taņiġilaakun ilisimarauruak saavitpuk 61 uqaqhutik, 

“Uvvauna iñuk uqaqtuaq, ‘Piyaqqułhiñaugiga agaayyuvikpaņa Agaayyutim 
aasiiñ nappatqiglugu piņasuni uvluni. ” 62Uvvaasiiñ qaukliata agaayuliqsit 
makitluni uqautigaa Jesus, “Kiggutiksraitpich sumik ukuak iññuk uqau- 
taakkun ilipkun?” 63 Aglaan Jesus nipaisaaqtuq. Qauktiata agaayuliqsit 
uqautiniġaa Jesus, “Itqaġuņ una, Pakma nayuutirugut sivuġaani iñuuruam 
Agaayyutim. Taatnamik uqautitigut, Christ-puvich, Iġñiņa Agaayyutim?” 
64Jesus-pum kiunišaa, “Uvva ilvich uqaaniktutin taatna. Aglaan uqautigipsi, 
qakugun taimma qiñiġisigiksi Iëñipa Iñuum aquppiruaq taliqpian tupaani 
sappipayaaqaqtuam, aggiġuni nuviyatigun.” 65 Tavrani qauktiata agaayu- 
liqsit aligaaġniġai atnuġaani uqaqhuni, “Ipmiñik uqaġniqłuktaġniqsuq! 
Suvaatami piqašupsaaqpisa ilisimarinik? Pakma tusaagisi uqaġniqłuutai. 
66Qanuq isumavisi?” Kiuniġaat, “Tuquruksraġuqtuq.” 67 Aasiiñ tivvuaqtuaqsi- 
ñiġaat kiiñaņagun qakiqtaqsimmaan pattakługu argapmiknik. 68Uqaġniqsut, 

“Christ-puruatiin! Nalautchaġutin uqautitigut, kia qakiqpatin?” 


Peter-m Piilaaġigaa Jesus 


69'Taatnalhatni Peter aquppiñiqsuq silataani igluqpaum. Niviaqsisaam 
tikitlugu nipliutiniġaa, “Ilvichtuuq piqatigipmikkan Jesus Galilee-ġmiu.” 
70 Aglaan Peter piilaaqtuq iluqaņisa takkuatni uqaqhuni, “Naluruņa sumik 
uqautiqaqtilaapnik.” 71 Aasiiñ anipman qanitchaġruamun, atlam qiñiqługu 
uqautiniġai tamatkua tavraniittuat, “Uvvauna iñuk piqatauruaq Jesus-mi 
Nazareth-miumi.” 72Tavrani Peter piilaatqiksuq suamasiplugu, “Nalugiga 
taamna apun.” 73Suli akkunilitchiallaklugu qikaqtuat tamaani utlakkaat 
uqautilgitlugu Peter, “Ilumun ilagigaatin taapkua, atakkii uqausipkun ili- 
simanaqtutin.” 74Tavra Peter suviagaqsiñiqsuq itnaqhuni, “Agaayyutim 
anasiñņuqsaġliņa uqangiññišuma ilumutuuruamik. Nalugiga kisuutilaapa 
taavruma aņutim.” Uqaqtitlugu tavrakpatchiaq aqargiqpak qalġuqtaġniqsuq. 
75Peter-m itqaqtiġai uqautai Jesus-pum ipmiñun itna, “Aqargiqpak qalëuqta- 
ġaluaqnagu piilaaġutiginiaġikma piņasuniaglaan.” Tavra anipluni qianiqsuq 
iluilliullapiaqhuni. 


61 Matthew 27 


Jesus Pilate-muutinišaat 


27 1Uvlaatchaurami qauktipich agaayuliqsit suli sivulliuqtiġruaņich 
Jew-ņuruat sivunniëñiqsut tuqqutchuklugu Jesus. 2Qiliqtugu 
aullautiniġaat Pilate-mun kavanauruamun. 


Judas Tuquruq 


3Tavrali Judas, Jesus-pum aatchuutigiriņa, ilitchuġikami Jesus-pum 

tuqqutaksrašuqtilaapanik nunuuratchallapiaëniqsuq utiqtitlu- 
sivulliuqtiġruaņitñunlu Jew-ņuruat 4nipliqhuni, “Killuqsaqtuna atak- 

kii aatchuutigitnikłuņa patchisailaamik iñuņmik.” Kiuniġaat, 
“Suutauniaqpami taamna uvaptiknun? Tavra savaaġigiñ.” 5Judas-pum 
miluqsautiniġai maniich agaayyuvikpaņmun. Aullaqami qimiññiqsuq 
ipmiñik. 6 Qaukłiņich agaayuliqsit tiguplugich taapkua maniich niplišñiq- 
sut, “Maliġutaksrakuaġnanġitchuq tugvaigupta maniņmik ilirakuvianun 
agaayyuvikpaum, atakkii taamna manik akigigaa tuqqutauruam.” 
7Sivunniëñiqsut tauqsiutigisukługu utkutchirim nunapanik iluviqašvi- 
gisukługu iglaapuruanun. 8Taatnaqługu taamna nuna taiguutiqaġaat 
nunapanik augum ugluvapnunaglaan. 9Taamna immiumaniqsuq uqauttu- 
tauruaq tumigiplugu Jeremiah sivuniksriqiri uqautigikkaņa, “Tigunišaich 
sivunniutigikkaņich akiliutigisukługich ilaanun.) 10 Tauqsiutiginišaat 
utkutchirim nunana, maliġutlugu atanëum tillisaa uvamnun.” 


Jesus Apiqsruqtuġaa Pilate-pum 


11 Jesus qikaqtitlugu sivuġaanun Pilate kavanauruam taavruma 
apiqsruġniġaa Jesus, “Umialigivatin Jew-ņuruat?” Jesus kiunigaa, 
“Uqaaniktutin taatna.” 12Aasiiñ Jesus pasiikkaukami qauktipitñiñ 


Kavanauruaq quvišutchallapiaëniqsuq. 


Jesus Tuquruksraġuġaat 


15Uvvaasiiñ ukiugagipman niġiqpagvikaami kavanauruaq anipkairas- 
niqsuq atautchimik isiqtamik iñuich pisukkaņatnik. 16 Taatnalhatni iñuk 
isiqtauniqsuq ilisimallautakkanat atiqaqtuaq Barabbas-mik. 17 Iñugayaat 
katipmata Pilate-pum apiqsruġniġai, “Nalliaknik anipkaitquvisit- 
pa—Barabbas-mik naagaqaa Jesus-mik taiguutiqaqtuamik Christ-mik?” 
ls]laan ilitchuġiniġaa tamatkua qaisilaaņat Jesus ipmiñun siqñataqa- 

liëgmiktigun. 19 Aasiiñ Pilate aquppipkaqtugu atanëum aquppiutaņani, 
agnaata tuyuġniġaa uqqamik itnaqługu, “Ilaksianagu taamna nalaun- 
paruaq iñuk, atakkii iluilliušgutigillakkiga ugluvak siññaktušiplugu.” 

20 Aglaan qauktłiņisa agaayuliqsit sivulliuqtiġruatlu maliksuņniġaich 
iñugayaat apiqsruġlugu anipkaquplugu Barabbas aasiiñ tuqqutillugu 
Jesus. 21Kavanauruam apiqsrušnišai, “Nalliaknik ukuak iññuk anipkait- 
“Suniaqpiguasiiñ Jesus taiguutiqaqtuaq Christ-mik?” Iluqatiņ kiuni- 
ġaat, “Kikiaktuutili sanniġutamun.” 23Pilate-pum nipliutiniġai, “Sumik 
savamaqłuqaqpa?” Aglaan nipaalapsaaqsiñasniqsut nipitusillapiaqhu- 
tip, “Kikiaktuutili sanniġutamun!” 24Pilate iļitchuġiniqsuq qanuġunniiñ 
piyumiñaiłhanik suliasiiñ apai nipruaqhutin iñuich. Imiksraqhuni 
iġġuġniġai argapni sivuġaatni iñugayaat. Aasiiñ nipliqhuni, “Uvva, pat- 
chisaupitchupa uuma iñuum tuqqutauniałhagun. Taamna savaagġigiksi.” 
251luqatin iñuich nipaalaniqsut, “Anasiñpuqsausiaksraq tuqqutaulhagun 
illi uvaptiknun qitunšaptiknunlu.” 26 Tavrani Pilate-pum anipkaġniġaa 


kikiaktuutityaquplugu sanniġutamun. 


Anpuyyiuqtit Mitautiginiġaat Jesus 


27 Aasiiñ Pilate-pum aņuyyiuqtiņiñ Jesus aullautiniġaat kava- 
nauruam igluqpapanunaasii, katipkaqtugich apuyyiuqtipayaat 
avataņiqługu Jesus. 28 Atnuġaiyaqługu atipkaġniġaat kaviqsaamik 
atnuġaamik. 29Niaquġusiuġniqsut kakitlaġnanik iliplugu niaquanun 
tigummialiqługulu ayauppiamik taliqpiagun. Aasiiñ sitquqhutiņ sivuġaa- 
nun mitautigiaqsiñiġaat nipliqhutiņ, “Paġlagiptigiñ, umialgat Jew-ņuruat.” 
30Taatnaanikmata tivvuaqtuġniġaat Jesus piplugu taamna ayaup- 
piaq anaumiaqsipluguasiiñ niaquagun. 31Mitautigisuiqamitrun Jesus 
aņuyyiuqtit mattaqługu atnuġaaq atukkaņa atnuġaatqiksinniġaat atnu- 
ġaaņiñik. Aasiiñ aullautiniġaat kikiaktuutikkauviksrapanun. 


Jesus Kikiaktuutiniġaat Sannišutamun 


32 Aņuyyiuqtit anillaġmiņ nalaunniġaat apun Cyrene-naġmiu ati- 
lik Simon-mik. Nunuriplugu taamna apun iqsruktinniġaat Jesus-pum 
sanniġutaņanik. 33Tikitñamin inimun atilipmun Golgatha, itna mumiu- 
tiqaqtuaq “Saunġa niaqum,” 34aņuyyiuqtit qaitchiñiġaat misuqqumik 
avuuqtamik supamik. Aglaan Jesus-pum uuktuallakkaluaqamiun imi- 
atnuġaaņi ipmiknun saaptaqtuutigiplugich. 36 Aquvinniqsut qauna- 
giaqsiplugu tavrani. 37Qulaanun niaquan iliñišaat pasikkun ilaagun, 
aglausimaruaq itna, “Uvvauna Jesus, umialgat Jew-puruat.” 33Malšuk 

tiglipniaqtik kikiaktuutiqatigipmiñišik Jesus-pum, ilaqataa taliqpianun 
aasiiñ ilaqataa saumianun. 39Iñuich apqusaaqtuat niaqulaniqsut nipliap- 
lutiņ pisaappatinik Jesus-mun, 40“Uqaġuuruatin piyaqqulhiñauniplugu 
agaayyuvikpak nappatqiglugu piņasuni uvluni, anniqsuġiñ ilipnik. 
Iġñiġikpatin Agaayyutim, atqaġiňñ sannigutamiñ.” 41 Taatnatun qaukti- 
pisa agaayuliqsit aglaliqiritlu sivulliuqtiġruatlu pisaaņapmiñiġaat Jesus. 
42 Uqaġniqsut, “Ikayutlagaluašai atlat iñuich, aglaan ipmiñun ikayulguiñ- 
ñiqsuq! Umialgikpaun Israel-pum, ki atqašli kikiaktuutrivipmiñ. Aasiili 
ukpiġigisigikput. 43Tunpaniqsuq Agaayyutmun. Ki, Agaayyutim pigisul- 
lapiaġumiuņ anniqsušliun Jesus pakma, atakkii uqaëniqsuq iġñiġinipluni 
Agaayyutmun.” 44Taapkuak tiglipniaqtik kikiaktuutiqatauruak ilaani 
pisaaņapmiñiġaat Jesus. 


Jesus Tuquruq 
45Uvluq qitiqquqman taaqsiñiqsuq nunapayaami piņasuni sassaġniġ- 
ñi. 46Iliyupnaqsipman qulippušutailam sassaënipanun Jesus nipliġñiqsuq 
nipitusillapiaqhuni, “Eli, Eli, lama sabachthani?” (Taamna itnautauruaq, 
Agaayyutmaan, Agaayyutmaaņ, suvaata suksraaqpiņa?) 471lapisa iñuich 
tamaani qikaqtuat tusaakamitruņ taamna uqaġniqsut, “Uvva uuma aņutim 
tuqłiraġaa Elijah.” 48 Tavrauvaa ilapat iñuich tigusiñiqsuq misuktaqtua- 

mik. Immiqsinniġaa misuëuqtlupmik iliplugu qiruum nuvukkapanun. 
“Tlaksianasiun. Naipiqtuġlakput Elijah aggiġisipmagaan annautityašlugu.” 
50 Aasiiñ Jesus nipliatqikami nipitusipluni aniġniņiġñiqsuq. 51 Tavraguuq 
talukuyaaq niviņaruaq agaayyuvikpaņmi siiksiġniqsuq tatpichakņa taka- 
nupaaglaan. Nuna aulapmiñiqsuq suli uyaġaich qupluqhutiņ. 52Iluvġillu 


Jesus-pum nunaaqqimupniqsut ipqitchuamun sagviqhutiņ iñugiaktuanun 
iñupnun. 54Apuyyiuqtit apalatipillu qaunaksriruat Jesus-mik qiñiqamiņ 
aularuamik nunamik suli supayaanik atuumaruanik, iqsitchallapiaġniqsut 
nipliqhutiņ, “Tlumun iġñiġiniġaa Agaayyutim.” 55Iñugiaktuat aënat qiñiq- 
tuaġniqsut upavaniñ. Tamatkua aġnat maliktuat Jesus-mik Galilee-miñ 
savautrityaqhutiņ ilaanik. 56llaupmiñiqsut Mary Magdalene, Mary aaka- 
pak James-pumlu Joseph-pnumlu, suli aakapak iġñaņisa Zebedee-m. 


Jesus Iluviġniġaat 


57Unnuksraaqman umialik aggiġñiqsuq atilik Joseph-mik Arimathea- 
ġmiumik mališuaqtaupmiñiqsuamik Jesus-mi. 58Utlautipluni Pilate-mun 
apiqsruutiginiġaa timaa Jesus-ņum. Pilate tiliriñiqsuq qaitquplugu 
timi Joseph-mun. 59Tavra Joseph-pum atqaqamiun timi aasii nimiq- 
sruġniġaa salumaruamik ukiłhaamik. 60 Aasiiñ inillaņniġaa Jesus-pum 
timaa nutaamun iluviliuqtamun uyaganpmi, iluviksragmiñun iņmiñik. 
Aksraanikamitruņ uyašakpak umiņniġaa talua iluvëum aullaqhuniasiiñ. 
61 Mary Magdalene-lu atlalu Mary aquppiñiqsuk akiani iluvëum. 


Munadqsrit lluvišmi 


62Uvvaasiiñ uvlutqikman, itqanaiyaġvium uvluan aquagun, qauktipich 
agaayuliqsit suli Pharisee-puruat utlautiniqsut Pilate-mun 63nipliqhutinp, 
“Apuun, itqaġikput taavruma kinnirim uqaġikkaņa iñuuppaëmi makit- 
qikkisiñipluni aquatigun pipasut uvlut. 64Taamna pisigilugu tilisiiñ iluviq 
qaunagillapiaqulugu taapkunani piņasuni uvluni. Maliġuaqtai aggiqpiaq- 
tut tigliglugu timaa Jesus-pum aasii uqautilugich iñuich aņitqiņñilugu 
tuqumiñ. Taatnasiq saglułiq pigiitlukkisiruq sivullišmiñ sagluutimiñ.” 
65Pilate-pum uqautinigai, “Piksraġusi apuyyiuqtinik qaunaksriksrapsitñik 
qaunagityaqsiun iluviq pisuqtilaapsitñi.” 66 Tavrali utlautiniqsut iluvisçmun 
anmagsumiñaiyasiaqlugu uyaġak, suli qaunaksriliqtugu apuyyiuqtinik. 


Jesus Apitqiksuq Tuqulišmiñ 


2 8 lAquagun minġuiqsiaġvium, qauniuraaġataqtuami sivulliġ- 
mi uvluani akunniqsaam, Mary Magdalene-ņumlu atlamlu 

Mary-m qiñiġiaġniġaak iluviq. 2Tavratavrani suamaruamik nuna iliq- 
sraqtuq, atakkii isaġulgan Atanëum atqaqhuni qilapmiñ aksraktinnišaa 
uyaġagruaq paananiñ aasii aquvirvigiplugu. 3Qiññaņa atriqaġniqsuq 
ikniqpalapmik, suli atnuġaaņi qatiġniqsut aputitun. 4Iqsigiplugu qau- 
naksrit uuliksiñiqsut. Hliñiqsut tuquparuatun iñuktitun. 5Isaġulgum 
uqautiniġik aġnak, “Iqsiñatik. Ilisimagiga ivaqtiqtik Jesus-mik 
kikiaktuutrauruamik. 6 Uvaniingġitchuq. Aņitqiksuq niplilišmisun. 
Maunašitchik. Qiñiġiatku Atanġuruam nallavia. 7 Aullagġitchik qilamik 
uqautilugich maliġuaqtai, “Apitqipñiqsuq tuqułiġmiñ aullaanikhu- 

ni sivupsitñi Galilee-mun. Taamani qiñišisigiksi” Tavrupaaglaan.” 

8 Aullaqtiqtuk qilamiksruaqhutik iluviómiñ iqsiļlaġmik quviasulla- 
piaġataqhutiglu. Aqpaqsruaqhutik uqautrityaqtuk mališuaqtaiñik. 
9Uqautrityaqtuaqtitlugik maliġuaqtaiñik taimmaiñaq Jesus-pum nalaun- 
niġik nipliutigaluni, “Paġlagiptik.” Taapkuak utlakługu tiguniġaak 
isigapigun, aasiiñ agaayyuvigiplugu. 10 Uvvaasiiñ Jesus-pum uqautini- 
gik, “Iqsiñatik. Aullaġutik uqautityatkik aniqatiutka Galilee-muqulugich. 
Taamani qiñišisigaatpna.” 


Munadqsrit Quliaqtualhat 


ll'Tavraguuq, igliqtitlugik ilapich qaunaksrit nunaaqqimunniqsut 
uqautiaqsiplugich qauktipich agaayuliqsit iluqapitñik atuumaruanik. 
12Uvvaasiiñ taapkua katimaanikmata sivulliuqtiġruatlu sivunniuq- 
“Uqautiyumagisi iñuich, mališuaqtaiñ tikitlugu unnuami timaa tig- 
lipnišaat siñiktitluta aullautipluguasiiñ. 14Taamnaasii uqautauruaq 
kavanauruam tusaaniqpaun quyaliñiaqsašisigikput qanuutaisitchaġusi.” 
15 Aņuyyiuqtit akuqtuġniġaich maniich tupigiplugu urriqsuusiaq- 
tip. Taamna quliaqtuaq siaminpasugaaqtuq akunšatni Jew-ņuruat 
uvluvapnunaglaan. 


Jesus Sagviqsuq Mališuaqtimiñun 


16Tavraasiiñ qulit atautchimik mališuaqtit Galilee-munniqsut iġġimun 
Jesus aullaġvigitqukkaņanun. 17 Uvvaasiiñ qiñiqamitrun agaayyuvi- 
giniġaat, aglaan ilapisa nalupqisuutigiplugu. 18Jesus-pum tikitluni 
qilapmiittuat nunamiittuatlu. 19Taatnamik aullaġusi iñupnun nanipa- 
yaaq nunami mališuaqtišuqtititchi, paptaaġlugich atqagun Aapauruamlu 
Iġñiġuruamlu Ipqitchuam Irrutchimlu, 201lisautilugich kamaksritqulugich 
iluqanitñik tillisigikkamnik ilipsitñun. Nalupqigiyumiñaitkiksi nayuutili- 
ša ilipsitñi ataramik isukłitchaaġatałhanunaglaan nunam.” 


Uqalhich Aglaaņi 
Mark-pum 





John Paptaaqtitchiri Quliaqtuaqaġniqsuq 


1Uvvauna tusaayugaallautauruq Jesus Christ-kun, igñipagun 
Agaayyutim. 2Agaayyutim uqautaa aglausimaruq sivuniksriqirikun 
Isaiah-kun, itna, 
“Ataņii, tuyuġigisigiga uqqiraqtiga sivupni 
itqanaiyautitqulugu tumiksran sivunnapni.” 
3 “Iñuk tuqłiraqtuq iñuilaamiñ: 
Itqanaiyautisiuņ apqutiksrapa Atanëšum, 
nalġuġlugu tumiksrapa!” 

Isaiah 40:3 
4Atuumasimaruq taatnatun, John Paptaaqtitchiri quliaqtuaqami iñup- 
nun iñuilaami itnaqhuni, “Paptaaqtillusi mumiqqaašusi killuqsautipsitñiñ 
Agaayyutimli natqigutigisigai killuqsautisi.” 5Iñugiaktuat iñuich aggiu- 
mauraaġniqsut ilaanun nakikpapayaaq Judea-miñ suli Jerusalem-miñ. 
Quliaġimatigik killuqsautitin John-pum paptaašnišai kuuņmi taggisi- 
qaqtuami Jordan-mik. 6John atnuġaaqaġniqsuq pikukturuam amianik, 
qisiņmik tapsiqaqhunilu, niqiqaqhunilu pigliġianik suli igutchaich siiġ- 

ñaqtaalliapitñik nanipayaaq 
paqitnami. 7 Quliaqtuaqtuq, 
“Anunimma tikiumagisiruq 
kamanatluktuaq uvapniñ, 
aasiiñ siņiilguyumiñait- 
chupaunniiñ aluġutiņnik. 

_ 8Aa, ilumutun paptaaġa- 
luaġipsi imikun, aglaan 
ilaan paptaaġisigaasi 
Ipqitchuakun Irrutchikun,” 
(Mr 1.6) itnaqhuni. 

Jesus Paptaakkaupman Aņiqusaaqsiuplunilļu 


9Taipkunani uvluni Jesus aggiġñiqsuq Nazareth-miñ Galilee-miittua- 
mi. John-pum paptaaġniġaa Jordan-mi. 10Jesus-pum qakipqauraqami 
imiġmiñ tautupnnišaa qilak aņmaqman. Agaayyutim Irrusia atqaqhuni 
miññiqsuq ilaanun tiņmiaġruuratun. 11 Nipi tusaġnaġniqsuq pakmakņa, 
“Ilvich piqpagiplutin Iġñiġigikpiñ, quyalimaaġikma.” 

12Tarakņatarra Ipqitchuam Irrutchim aullaqtinniġaa iñuilaamun. 13Taavani 
iñuilaami inniqsuq malġukipiaq uvluni, aasiiñ tuunġaum uuktuallapnišaa. 
Nayuutiniqsuq iñuilaam nišrutaiñi, aasiiñ isaġulgich savautityaġniġaat. 


Jesus Tuqlušniqsuq Sisamanik Iqalupniaqtinik 


14Taipkunani uvluni Herod-pum, umialguruam, John tiguplugu isiġ- 
niġaa. Jesus utlautiniqsuq Galilee-mun quliaqtuaqhuni tusaayugaaņanik 
Agaayyutim. 15Nipliġñiqsuq, “Pakma apaayuqautaa Agaayyutim qalliplu- 
ni atuumaaqsiruq. Isummitqigitchi ukpiġilugulu tusaayugaaġiksuaq.” 

16Uvvaasiiñ Jesus pisuktualgitļuni siñaagun narvaņan Galilee-m, 
tautupnišik aniqatigiik, Simon-lu Andrew-lu, kuvriġñiaġniqsuak nar- 
vami, iqaluņniaqtauplutik. 17 Jesus-ņum nipliutigik, “Maliksikņa. 
Uvakņaniñaglaan piññapniašisirutik iñuņnik aqaluņniaqti- 
tun.” 18Tarvauvaa uniññiġiņik kuvraġikkatik maliaqsipluguasiiñ. 
l9'Tarakpatarra Jesus pisuktuallaallakhuni tautukkik aniqatigiik, James- 
lu John-lu, iġñak Zebedee-m, kuvriuëniqsuak umiaġmikni. 20Jesus-pum 
tautupqauraqamigik tuqlušnišik. Unisiġaaktarra aapagikkaqtik Zebedee 
akiññakniaqtuanun savaktaiñun umiami, maliaqsipluguasiiñ Jesus. 


Iñuk Irrusiqlulik 


21'Tikitñamin Capernaum-mun minġuiqsiaġvium uvluani Jesus 
katraġviatnuktiġniqsuq ilisautriaqsipluniasiiñ. 22Katimaruat aarigaa- 
ġusuņpniqsut ilisauttutaiñik atakkii ilisautripluni apalatchitiqaqtuatun, 
atlakaupluni ukunakņa aglaliqiriniñ. 23Jew-nuruat katraġviatni piqaġniq- 
suq irrusiqłuligmik nipliaruamik, 24“Tl|aksianatigut. Jesus Nazareth-miu, 
suniaqpisigut? Uvuņaqpich piyaqqušukhuta? Nalunitchiga kisuuti- 
laan, ipqitchuapurutin Agaayyutim tuyušikkapa.” 25Jesus-pum tarra 
tiliñiġaa irrusiqluk itnaqługu, “Qiñuisaagiñ! Anilutinaasii aputmiñ!” 
26]rrusiqluum iñukniaq nagliksaaqtituullapnišaa qiiqsruqmatununniiñ 
iġialapkaqpauraqługu uniksaqamiuņ. 27 Iluqatiņ tautuktuat taavrumipa 
quviġutchakpagitlutiņ apiqsruqtuutiaqsiñiqsut avatmun, “Qanusiuniqpa 
una? Qanusiuniqpa nutaaq ilisauttun? Una apun aņpalatchiłiqaqhuni 
tilitlaniġai irrusiqluich, aasii ilipisa tupigitlaniġaat.” 28 Qilamik tavra sia- 
minniqsuq taamna atuumaruaq nunaaqqipayaanun Galilee-mi. 

Jesus Mamititchiñiqsuq Iñugiaktuanik Iñupnik 


29 Anikamiņ Jew-ņuruat katragviatniñ tupqatnupniqsut Simon-kutlu 
Andrew-tkutlu, piqatigiplugik James-lu John-lu. 30Simon-pum aakaruapa 
nalaniqsuq uunaqlukhuni. Jesus tikipqauraqman uqautinišaat atniġ- 
ñaġniplugu. 31Utlakługu aġnaq tigunišaa argaigun makititlugu, aasiiñ 
uunaqlunšgiqsiqhuni. Tavra niqłiuġutiaqsiñiġai. 32Minġuiqsiaġvium uvlua 
nupitman, unnuksraakun siqiñiq nipianikhuni, iñuich tikiutriñiqsut 
331luqatipn nunaaqqim iñui katiniqsut taavruma tupqum sivuġaanun. 
34Jesus mamititchiñiqsuq iñugiaktuanik atniëñautiqaqtuanik atlakaa- 


Jesus Quliaqtuaġniqsuq Galilee-mi 


35Uvlaatchaurami qaugaluaqnagu Jesus aullaġniqsuq nunaaqqimiñ 
iñuilaamun. Tavrani agaayuniqsuq. 36Simon-ņum piqasiqhuni piqatmiñik 
pakaaqsiñiġaa. 37 Paqitnamitruņaasiiñ nipliutiplugu, “Iluqatiņ iñuich qiñi- 
ġukkaatin.” 38 Aglaan Jesus-pum kiunišai, “Aullaqtuksraurugut atlamun 
nunaaqqimun. Uvanali quliaqtuaġumauņa taamani atakkii piqutigiplu- 
gu aggiqsuaņuruņa.” 39 Tarra ilaa quliaqtuaqtuq katraġviņitňi iluqaani 
Galilee-mi, anipkaiplunilu irrusiqłupnik. 


Jesus Mamititchiñiqsuq Auyugaqtualipmik 


40Tarrasuli una auyugaqtualik tikiumaniqsuq Jesus-mun sitquqhuniasii 
iņiqsrugługu ikayuqupluni, “Ilvich pisuksiñaġuvich mamitilhiñaugik- 
ma.” 4 Jesus ilunputchapniqsuq, isakługich argagikkani aksikługuasiiñ. 
Nipliutiniġaa, “Pisugaaġluņa, mamititqugikpiñ.” 42 Jesus nipliġļluqqaaq- 
tuq taavrumiņa, taamna tavrakpatchiaq iluaqsiruq auyugaqtuašëmiñiñ. 
43'Tarra Jesus-pum taamna apun aullaqtitkaluaqnagu iñiqtiġniġaa, 
44“Uqautiniaqnagu kiñaunniiñ aglaan agaayuliqsimugutin, qiñiqtitchumi- 
giñ iluaqsilhiñ ilaanun. Aatchuutiyumautin tunillautinik Agaayyutmun 
tuvraġlugu Moses-pum tillisigikkapa mamititkaatinkii. Taatnaġuvich iñu- 
payaam ilitchuġiniaġaa mamitilaan.” 45 Aglaan taamna apun aullaqami 
uqallaaqsiñiqsuq atqunallapiaq siamitlugu mamitikkaulHi. Taatnaqhuni 
Jesus isitqilguiññiqsuq nunaaqqiñun, aglaan aullaëniqsuq iñuilaamun, 
iñuichaasiiñ utlaaġaaqsiplugu nakitņapayaaq. 


Jesus Mamititchiñiqsuq Aputmik Aulatlaitchuamik 


1Kiņuagun ikituurat uvlut Jesus utitqipñiqsuq Capernaum-mun. 
Iñupayaat uqaaqsiñiqsut aiñiplugu. 2Iñugiaktuat kativagitlutin 

tavruņa iniksraigutiniqsut tupqum iluani naagaunniiñ paam silataani. 
Jesus-pum quliaqtuaġutiniġai Agaayyutim uqałhanik. 3Tarra sisamat 
iñuich tavrumautriñiqsut aulatlailaamik iñugmik. 4Qalligaluaqhutiņ 

qum qilapa atqaqtinniġaat taamna aulatlailaq qaatchiaqtuummaan. 
5Jesus-pum ilitchuqłiqamiuņ ukpiqsrisiqaqtilaanat, nipliutiniġaa aulat- 
lailaq, “Nukatpiaq, killuqsautipnik natqigutigikpiñ.” 6Ilaņich aglaliqirit 
aquppiruat tamaani isummatiqaġniqsut itna, 7“Suvaata una uqaqpa 
Agaayyutitun? Taamna uqaġniqłuktauruq. Agaayyun kisimi natqigutrit- 
laruq killuqsautinik!” 8Jesus-pum irrutchiġmigun kaņiqsiaġiliqamigich 
uqapilutlhat, nipliutliġniġai, “Suvaata uqapilukpisi isummatipsigun? 
9Qanuq una nipliutitquvisiup aulatlailaq, “Killuqsautipnik natqigutigikpiñ' 
naagaqaa nipliutilhanik, ‘Makillutin, uqummatitin tigulugich pisu- 

giñ? Nalliak qaġanatlukpa? 106 Aglaan ilitchuġitqugipsi Iġñiņan Aputim 
aņalatchiłiqałhanik maani nunami natqigutritlapluni killuqsautinik.” 
Tavrani nipliutigaa aulatlailaq, 11 “Tiligikpiñ, ‘Makillutin, tigulugu qaat- 
chian aggiiñ! ” 12Tavrakņatchiaq taamna apun makitiqtuq. Tiguplugu 
qaatchiani aullaġniqsuq nakuqsipqauraqami. Qiñiqtuapayaat taavrumiņa 

quvišutchapniqsut. Kamasruaqsiñiġaat Agaayyun, “Tautunġaņitchugut 
taatnatchimik,” itnaqhutin. 


Jesus Piksraëniqsuq Levi-mik 


13Jesus taivrumunalgiññiqsuq siñaanun narvaņan Galilee-m aasii 
katirviginiġaat iñugaasruich. Ilaan ilisautiaqsiñiġai. 14Tamaani apqu- 
saaqami tautupnišaa Levi, iġñiġikkaņa Alphaeus-ņum aquppiruaq 
savaaġmiñi manniqipluni. Tavra Jesus-pum nipliutipmani itna, “Malipna;,” 
taavruma makitluni maliutliġniġaa. 

15Aasiiñ taavruma aquagun Jesus niġiñiqsuq tupqani Levi-pum. 
Iñugiaktuat tax-siliqiritlu atlat killuliqiritlu aquppiqatiginiġaich 
Jesus-pumlu mališuaqtaiñlu. Tamatkua iluqatiņ maliaqsipmiñišaat. 
16 Aglaliqirit suli Pharisee-puruat tautupnigaat niġiqatiqaqługu tax-siliqi- 
rinik suli killuliqirinik. Taapkua nipliutigaich maliġuaqtai, “Suvaata ilaa 
niġiqatauva suli imiqatauva tax-siliqirini suli killuliqirini?” 17 Jesus-ņjum 
tusaakamigich nipliutigai, “Ituaqtuat taapkua atniġñaitchuat inuq- 
sraņitchut taaktinik aglaan iliņich atniġñaqtuat. Uvapa aggiņitchuņa 
aiyugaaġiaġlugich nalaunņaruat aglaan killuliqirit.” 


Apiqsruun Uisauraalikun 


18 Maliġuaqtai John-ņum Paptaaġirim suli Pharisee-puruat uisauraa- 
ġuuniqsuat piqusiġiplugu. Ilaņich iñuich utlakamitrun apiqsruġniġaat, 
“Suvaata maliġuaqtai John-pum suli Pharisee-puruat uisauraaqmata, ilvil- 
li maliġuaqtitin taatnatlaiññiqpat?” 19Jesus-pum kiuniġai atrikusautmik, 
“Ilagiich uumani ilaqatnigiaqtuami uisauraaġniqpat ilaqatnigiaqtuam 
nayuutinipanisuli? Taatnaġumiñaitchut ilaqatnigiaqtuam nayuutilhani. 
20 Aglaan uvluq tikitkisiruq ilaqatnigiaqtuam aullaġviksraņa iliņit- 
ñiñ. Tavra uisauraaġviksraqpaaluk.” 21Jesus-pum ilisautipsaaġniġai 
atrikusrautmik, “Iñuum utuqqaq atnuġaaq ilaagumiñaitchaa nutaamik 
ukilhaamik atakkii ilaapuyumi nutaam utuqqaq alikpalaaġisigaa, aasiiñ 
allaq aglitlukhuni. 22Naagasuli, iñuum utuqqaq puuq immišumiñaitchaa 
nutaamik asiam misušuanik atakkii nutaam misuqqum alikkisigaa asiam 
misušuan puuņa, suli asiam misuġua maqigisiruq taavrumakņa puumiñ. 
Aglaan nutaaq asiam misuġua immiutraksrauruq nutaamun puumun.” 


Qanuutautilaapa Minġuiqsiaġvium 
23Uvluani minġuiqsiaġvium Jesus pisupniqsuq nautchiivikun. Tarra 
maliġuaqtai tamaunnaaqamin pukunpniqsut mukkaaksranik, niġiaq- 
siplugitaasiiñ. 24Tavra ilaņisa Pharisee-puruat nipliutilgiññišaat, 
“Ataņii, suvaata ilipich savakpat minšëuiqsiaëvium uvluani mališu- 
taksrakuaġnaņitkaluaqtuat tamarrumani uvlumi?” 251laan kiuniġai, 

“Agliqimasuknagġiksi David-pumlu piqataiñlu inuqsriuthat niqiksraëmik- 
nik? 26 David isiġniġuguuq tupqanun Agaayyutim niġipluniasii qaqqumik 
tunillaqtuutmik Agaayyutmun. Taatna atuumasruuniqsuaq Abiathar-pum 
qaukliulhatni agaayuliqsit. Maliġutaksraptigun kimun-unniiñ niqiksrau- 
qaqqiaq, aasiiñ aatchuġniġaa maliktigikkani.” 27 Taatnaġaluaqamigich 
Jesus-pum nipliutipsaaġniġai, “Minġuiqsiaġvium uvlua iñiqtauruq 
iñupmun aglaan iñuk iñiqtauņitchuq minġuiqsiaġvium uvluanun. 
28'Taatnamik Iëñipa Iñuum atanëuruq unniiñ minġuiqsiaġvium uvluani.” 


Apun Argalik Pannaqtuktanik 


3 1Jesus isitqipñiqsuq Jew-ņuruat katraġvianun. Aasiili tarani itmi- 
ñiqsuq apun argalik pannaqluktanik. 2Jew-pnuplutin sivulliuqtuat 
ni, tavraami agvisiksraqsiuqtlugu. 3Jesus-pum tarra nipliutiniġĝaa apun 
argalik pannaqluktanik, “Makillutin uvuņagġiñ.” 4Tavraniasiiñ apiq- 
sruqlugich taapkua, “Nalliak maliġutaksrakuaġnaqpa Minġuiqsiaġvium 
uvluani—savaaqałiq nakuuruamik naagaqaa pigiitchuamik, anniqsuiłiq 
iñuułiġmik naagaqaa tuqqutchiłiq?” Aglaan ilipich nipaisaaġniqsut. 
5Uumitchaksaałhum tikiumaliġaluaġniġaa tarani aglaantuuq iluirru- 
tiginiġaa pitchiġiiłhatigun suli suksraqaņiłhatigun, uummatiqaqhutiņ 
siqquqtuamik. Tarra nipliutiniġaa apun taamna, “Isivitkich argaktin.” 
Taavruma tarra isivinniġai, aasiitai argai iluaqsiñiqsut iglumiktitun 
iliplutiņ. 6 Tarra taapkua Pharisee-puruat aullaqtiġniqsut, tarvauvaa sivun- 
niuqatigityaqtugich Herod-kuayaat qanuq tuqułiksraņagun Jesus-pum. 


Iñugayaat Narvam Siñaani 


7Jesus aullaqasriqhuni maliġuaqtimiñik Galilee-m narvapanupniqsuq. 
Idumaea-miñlu, upataaniñlu Jordan-pum, avataapniñlu Tyre-mlu Sidon- 
pumlu. Taapkua tusaaniġaat kamanaqtuanik savaaqatlha utlakluguasiiñ. 
9Tarra Jesus-pum uqautiniġai maliġuaqtini umiaq ikkiviksrani tigułhi- 
ñaaġuquplugu qanimiñun atakkii iñugaaġruich ukua iñugiaksivagitlutiņ 
tatruliġaat. 10 Mamititchianikman iñugiaktuanik, atlat atniġñautilgich 
mitrun putqataġvigiplugu niplianiqsutli itna, “Ilvich Iġñiņa Agaayyutim.” 
12 Aglaan iñiqtiqtaġniġai tamatkua ilipitñun iļlitchuġipkautigitquņitluni. 


Jesus Piksraġniqsuq Qulit Malġuiñik 


13 Jesus kilvaqtaaëniqsuq tupaanun kiņiktaam nunam. Tarani qiññuaġ- 
niġai tamatkua pigisukkani. Tarra utlapnišaat. 14Nalunaiqsaġai qulit 

malġuk mališuaqtiksrat, uqqiraqtaunik taiyuqługich piqatigisukługich, 
tuyušisuklugich quliaqtuaġiaquplugich. 15Saņņiksriññiġai mamititchit- 
lasiplugich atniġñaqtuanik suli anitchitlasiplugich irrusiqtupnik. 16 Uvva 
ukua qulit malġuich Jesus-pum nalunaiqsaġikkaņi: Simon-lu atchikkaņa 
Peter-mik, 17 James-lu John-lu iġñak Zebedee-m Jesus-pum atchikkak 
Boanerges-mik, mumiutiqaqhuni “Iġñiġikkak katlulam” [uumitchiyałal- 
lakhutigguuq]. 18Suli Andrew-lu, Philip-lu, Bartholomew-lu, Matthew-lu, 
Thomas-lu, James-lu iġñiņa Alphaeus-pum, Thaddaeus-lu, atla suli Simon 
Zealot-puruaq, 19suli Judas Iscariot, taamna aatchuutigitniktuaq ilaanik. 


Jesus-lu Beelzebul-lu 


20 Akuniisupaqani Jesus isiġniqsuq tupiġmun. Iñugaaġruich 
lu niġilguiliġniqputunniiñ. 21Tavra ilaiñ tusaakamitruņ taatnaqtuaq 
aullaëniqsut aggisityaġukługu Jesus, atakkii iñuich uqautigigaat iłuan- 
“Jesus Beelzebul-mik apalatiqaqtuq, aasiiñ anitchiraġaqtuq irrusiqlupnik 
atuqlugu saņņia apalataata irrusiqluich.” 23Jesus-pumtarra qallilaa- 
quniġai iñuich ipmiñun uqautiuraagaqsiplugichaasiiñ atrikusautitigun 
itna, “Qanušuni tuunšaq anittaigisiva tuunġgaġmik? 24Uvva nunaaqqim 
analatai akilliliqsuutikpata avatmun, taamna nunaaqqiq suksraun- 
ġiġñiaqtuq. 25Uvvasuli iñuich tupiġmi atinġiqpata akitņaqtuutilutiņ 
suksraunġiġñiaqmiut. 26Uvva taatna qauktiat tuunšaich irrusiqtuni 
piyuutigumin avatmun, ilaan sappnia isukliññiaqtuq. 27 Uvvasuli atla atri- 
ivayaqtuaqsiluniasiiñ sulliñaurapiñik aglaan sivulliulugu pitukkayaġaa 
sappiruaq iñuk, tavrakpaasiiñ ivayaqtuaqsiluni sulliñaurapiñik. 

28“Uvvauna uqautigipsi, Agaayyun natqigutriyumaaqtuq pisugaaq- 
huni iñuich killuqsautipayaanpitñik suli uqaġniqłuktałipayaaņitňik 
Agaayyutmik. 29Aglaan Agaayyutim natqigutiyumiñaitchaa taimuna iñuk 
uqagniqluutriruaq Ipqitchuamik Irrutchimik; taamna iñuk patchisaugisi- 
ruq isuitchuaġuni.” 

30 Jesus taatnaëniqsuq atakkii taapkua upyaktuqługu itna, “Taamna 
aņalatiqaqtuq irrusiqlupmik.” 


Jesus-pum Aakaņpalu Aniqatiunilu 
31Uvvali Jesus-pum aakaņa suli aniaqatiuni tikiññiqsut. Qichaqhutiņ 
qakma kiligiaqtinnišaat. 32Iļlaņata aquppiruat avataani nipliutigaa Jesus, 
“Ataņii, aakanlu aniaqatiutinlu kigga utaqqiñiġaatin.” 33Jesus-ņum kiuni- 
ġai, “Kiña uvaņa aakapiaġiviyu unniiñ aniaqatiupiaġiviyu?” 34Saatlugich 
aquppiruat avatmiñi nipliutipsaaġniġai, “Ataņii, uvaņa aakapiaġa suli 

aniaqatiupiatka! 35Kisupayaaq savaaqaqtuaq pisułhanik Agaayyutim, 
taamna iñuk aniaqatiugigiga suli aakagiplugu.” 


Atrikusaun Nautchiaksriqirikun 


Iñuich katilgiññiqsut iñugiaksiplutin. Taatnaqmataasiiñ ikiniqsuq 
umiamun, mikiruuramik ayaktaallakługu, aquvinniqsuq. Iñugaašëruich 
qichaqtuiñaqtut narvam siñaani. 2Ilaan ilisautiniġai iñugiaktuati- 
gun atrikusautitigun. Aasii ilisauttutmiñi uqaaqtuutiuraaqługich. 
3“Naalaġnillagitchi! Iñugguuq nautchiityaġniqsuq. 4Nautchirapkaqgługu 
nautchiaksrat ilapich katagaġniqsut apqutmun, aasiitai tipmiurat 
tikitlutiņ nigiñišaich. 5Ilaņich katapniqsut uyaġauruamun nunamun 
nunaqapiaņitchuamun. Nauniqsut qilamik atakkii nunakitluni. 6 Aasiiñ 
siqiñġum mayuaqami pasikługich atakkii kapiqapianitlutin pannaqtlupni- 
ġai. 7Suli ilapich katapniqsut akunġatnun kakitlaënat, aasiiñ kakitlaġnat 
naukamin nagguviksraiġñiġaich asirrinitlutipaasiiñ. 8Iļaņitsuli katak- 
hutin nunagiksaamun asirriaqaġniqsut. Iñugiaksiplutiņ nauriñiqsut 
mukkaaksranik atautchimiñ iñuiññaq quliņuttaaqhutiņ suli ilapich 
piņasukipiaņuttaaqhutiņ suli ilapich tallimakipiaņuttaaqhutiņ.” 9Ilaan 
nipliutigai, “Taamna iñuk siutiqaqtuaq naalaġnili.” 


Sivunipat Atrikusautit 


lo Kisippuqamin, maliġuaqtaiñ iñuillu tusaaruat ilaanik apiqsruġni- 
ġaat taavrumuuna atrikusautikun. 11Jesus-pum nipliutigai, “Agaayyutim 
sagviġaa nalunaqtuaņanik apaayuqautaan ilipsitñulhiñaq, aglaali tamat- 
kununa ukpiqsripitchuanun uqaġaqtuņa atrikusautitigułhiñaq. Taamna 
aglausimaruaq uqałiġni immiumaruq Agaayyutim itnauttutigikkaņa, 
12 ‘Qiñiġaluaqhutiņ irimiknik ilisaqsritlaitchut, 
unniiñ tusaagaluaqhutin siutimiknik kaniqsillaitchut. 
Kaniqsiñicumin mumikpiaqtut Agaayyutmun, 
ilaanli natqigutigai killuqsautipitñik.' ” 
Isaiah 6:9,10 


Jesus Kapiqsipkaiñiqsuq Atrikusautmik Nautchiirikun 


13Jesus-pum apiqsruġniġai, “Naluniqpisiuņ taamna atrikusaun? 
Qanuġmi kaniqsiñiaqpisigich atlat atrikusautit? 14Nautchiiri nautchii- 
ruq tusaayugaallautamik. 15Ilaatni uqałiq nautchiaksratun katagaqhuni 
apqutmun; tamatkua iñuich tusaaplugu uqatiq, aglaan tuunġaum tikitlugu 
qilamik aattaġniġai uqalhich nautchirriutauruat uummatiņitñi. 16 Suli atlat 
iñuich atriplugich nautchiaksrat kataktuat uyaġauraaliņmun; tusaaplugulu 
uqałiq qilamik quviasukhutiņ akuqtuqługulu, 17aglaan uqatiq kapilipitman 

akuniutlaitchuq. Kipuagun iluilliulišlu piyuaqsiutišlu ilipmaknik pigip- 
lugu uqatiq qapiqtiġaġniqsut. 18Suli atlat iñuich atriplugich nautchiaksrat 
kataktuat akunšëatnun kakitlaġnat. Taapkua tusaaruat uqatiómik 19aglaan 
isumaaluutit iñuunialikun, kinnitñipniašutitlu umialgutmik suli kimmutit 
supayaanik suqutiginġiġaġigaat Agaayyutim uqalha. Taimmaasiiñ naurit- 
laitchut asianik. 20Suli atlat iñuich atriplugich kataktuat nunagiksaumun: 


qulitun, ilapich pipasukipiatun, ilaņitsuli tallimakipiatun.” 


Naniq Ataani Utkusium 
21Jesus nipliutigikkani ilani- 

ġai, “Ataņii, iñuich iliragingitchaa 
naniq ataanun utkusium unniiñ 
ataatnun siñigviich. Aglaan iñuich 
naniq iliraġigaa naniqaġviņmun. 

22 Agaayyutim iriqsimakkaņi pakma 
sagvigisigai ilaatnigu. Iñuich kaņiq- 
simaņitchaluaġumisigik pakma 
Z kaniqsigisigaich taimanigu. 23Kiña 

Z iñuk siutiqaġumi tusaatlaruapnik, 
— ki ilaa tusaali.” 241laan nipliutimmi- 
ñiġai, “Ki, naalasnimmaazgiksi ata! 
Qanutun naalagġnisilaaqsi taimma 

(Mr 4.21) itpan, taatnatun kaņiqsiaqtilaaqsi 
itkisiruq, suli kapiqsisaiñaeniaqtusi. 

251laa piqaqtuaq akuqtullaašisiruq aglaan taavruma piqaņitchuam annia- 
gisigaa pigikkani.” 





Atrikusaun Nautchiaksrakun Nauraqtuakun 


26Jesus nipliqsuq, “Atriqaqtuq apaayuqautaa Agaayyutim iñupmik 
nautchiiruamik nautchiaksranik nunamun. 27 Unnuaġaġipman siñikhuni 
suli uvluġaġipman makitluni savaaqaqtuq. Qaunaksrailaat nautchiaksrat 
nauraqtut, suli qanupiaq nalugaa naulhat. 28Aglaan nunam naupkaqługu 
asirriraqtuq, sivulliuplugu nautchiaksraq nuillagaqtuq qiñiġnaqsiuraq- 
huni aasiitai nauqqaaqhuni puuņa pippuqmata mukkaaksram, tavrakpa 
iluqani niqiksraq nauvaalukhuni. 29Aglaan asiat nautchiirim kipputmik 
kipiaqsirašigai, katitchivik tikiumaplunikii.” 


Atrikusaun Mikiniqsrakun Nautchiaksrakun 


30 Jesus nipliqsuq, “Sumun atritlavisigu Agaayyutim apaayuqautaa 
iñupnik? Uqautiniaġipsi atrisilaaņanik. 31 Atriqaqtuq nautchiaksrauramik 

atiqaqtuamik mustard-mik. Mikiniqtaġaluaqtuq nautchiaksrapayaa- 
niñ nunami. Aglaan nautchirriutaukami nunami 32naugaqsiraqtuq 
aglitlukhuni nauriapayaaniñ. Akiġuġluksipluni tiņmiłuich uvluutiqašvi- 
giraġniġaat taġġaņatni akutuqpalgich.” 

33Suli iñugiaktuatigun atrikusautitigun Jesus-ņum uqaaqtuutiraġniġai 
iñuich kaniqsilgutilaapatitun. 34Ilaan uqautitlaitkai atrikusautailaaq- 
huni. Aglaan kisippuqamin mališuaqtini kaņiqsipkaġniuraapiaqługich 
pirašnišai. 


Jesus-pum Quunnišuqtitkaa 


35Tamarrumani uvlumi anaqaksraaqman ilaan nipliutiniġai mali- 
Mališuaqtai ikiniqsut umiamiknun Jesus-pum ikimmivianun. Atlat umiat 
itmiñiqsut. 37 Anuqłiġuqman qailiġuqhuni umiaņat immautiaqsiñišaa. 
38 Jesus aquani umiam siñipniqsuq akitchillakhuni. Iliņisa itiqsaġniġaat 
niplialaplutiņ, “Ataniiq, sugiņitpiuņ piyaqqušupta?” 39Ilaa makitluni 
iñiqtiġniġik anugilu qailiġlu, “Ki, anuġaiġli!” itnaqhuni. Anuġaiqhuni 
quunniġuġniqsuq taatnaqman. 40 Nipliutiniġai, “Suvaata iqsivisi ukpiq- 
qutaitmatun?” 4 Taapkua iqsiliqpauraġniqsut. Apiqsruutiaqsiñiqsut 
avatmun, “Qanusiuniqpa una iñuk anušimunniiñ qailiqpauratlu 
kamagivatruņ?” 


Jesus-pum Mamititkaa Iñuk Iñugiaktuanik Irrusiqtulik 


lllipich ikaaġniqsut igluanun narvam nunaņatnun Gerasene-na2- 
miut. 2Niupqauraqman umiamiñ paaġniġaa irrusiqlulgum iluvëich 
akunsatniñ. 3Uvvaguuq taamna iñuuniašëniqsuaq tamaani. Kia-unniiñ 
iñuum qiliqsimalguitlugu kalimñišñik; 4Akulaiqlugu qilišaluašašni- 
ġaat niukkunlu argaigunlu. Kiktuġaalaraġniġai qilġutini piiyaqługich. 
nayuutiraġniqsuq nipaalapluni qipiqsralakami iluvišich akunšatni- 
lu qimiġaat qaanatnilu, suli iñugiaktuami killialapluni uyaġaņnun. 
6Taiññaqiuraq qiñiqamiuņ Jesus aqpaliqsruġniqsuq ilaanun, sitquġvigip- 
luguasiiñ sivugaanun. 7Iñuum iluaniñ irrusiqłuum piyaa nipitugalukut, 
“Jesus, Iġñiņa Qutchipñiqsrauruam Agaayyutim, suniaqpiņa? Agaayyutim 
atqagun iņiġikpiñ anasiñpuqsaqunitlupa.” 8Jesus-pum tiligaa irrusiqłuk 
anitquplugu taavrumakņa iñuņmiñ. 9 Atakkii Jesus-pum apiqsru- 
ġaa, “Sumik atiqaqpich?” Ilaan kiuniġaa, “Uvaņa atiga Iñugiaktuaq 
atakkii uvagut iñugiaktugut.” 10Tarra taavruma iņiqsruaġniġaa, 
“Tuyuginiaqasigut tamarrumakņa nunamiñ.” 11Qanimi munaqsraqpaura- 
qaġniqsuq malëupnik kavluutipnik kunianik, niġiñiaqhutiņ qimiġaami. 
12]rrusiqluich ipiqsruaqsiñišaat, “Isiqtittigut kunianun taapkununa.” 

(Mr 5.13) 


13Jesus-pum aņpiġniġai. Irrusiqłuk aullaġniqsut aputmiñ, isiqhutipaasiiñ 
kunianun. Iluqatiņ kuniat papalikhutin anayasuktuasuņaqatiņ ipnakun. 
Naparaġniqsut narvamun aasiiñ ipiplutin. 

14Munaqsriruat taapkuniņa kunianik qimakhutiņ uqautityašni- 
ġaich nunaaqqiġmiut. Tamatkua iñuich aullaqhutiņ tautugiaënišaat 
tamanna atuumaruaq. 15Iñuich utlautikamiņ Jesus-mun tautupniġaat 
irrusiqluqašuugaluaqtuaq aquppiruaq atnuġaaqhuni qauġrimapluni- 
lu. Taatnaqhutiņ iñuich iqsitchapniqsut. 16Tamatkua qiñiqatauruat 
uqautigiaqsiñiġaat iñupayaanun qanuq atuumatlha atlaąġuqman 
irrusigłuqaġuugaluaqtuaq suli qanuq piyaqqulhat kuniat. 17 Tavra iñuich 
ipiqsruagaqsiñišaat Jesus aullaquplugu nunamikniñ. 18 Jesus ikiaqsip- 
man umiamun taavruma irrusiqluqašuugaluaqtuam iņiqsruaqsiñiġaa 
maligukługu Jesus. Maligulillapiaënišaa Jesus. 19Naagauvva Jesus-pum 
uqautityakkich tamarrumiņa kamanaqtuamik Atanġum savauttutaa- 
nik ilipnun suli ilunpuksrithanik ilipnun.” 20Tavra iñuk aullaëniqsuq, 
aasiiñ quliaqtuagaqsipluni nanipayaaq Qulini Nunaaqqiñi qanuq 
kamanaqtuamik savaaqałha Jesus-pum ipmiñun. Tarra iluqatiņ iñuich 
quvišusupniqsut. 


Jairus-pum Pania suli Aġnaq Aksikniktuaq Jesus-pum Atnušaananik 


21Jesus utiqami igluanun narvam, iñugiaktuat iñuich katilgiññiqsut 
siñaani narvam. 22Tavra aggiqmiñiqsuq aņalataa Jew-ņuruat katras- 
viata, Jairus-mik atilik. Tautukamiun Jesus punniqsuq sivuġaanun. 
23[niqsrullapiaëniqsuq itnaqhuni, “Paniuraġa amma tuqułhiñaaġuq- 
tuq. llillapniaqugitka argaktin ilaanun mamitquplugu. Iñuuyumauġli.” 
24'Taatnaqmantarra Jesus taamunaqatiqagiññiqsuq. Iñuich iñugiakpagit- 

atniġñautiqaqtuaq aupmik qulit malšupni ukiuni, 26iłuaqsipkaġnia- 
ġaluaqtitluni iñugiaktuanun taaktinun. Akiliqsuutigiplugitunniiñ 
tusaakamiun Jesus utlautiniqsuq iñugiaktuat akunġatigun. Tarra tunua- 
niñ aksiņñiġaa atnuġaaġikkaņa, 28isumapluni, “Aksikkupku Jesus-pum 
atnuġaaņa iluaqsiyumiñaqtuna.” 29 Tavrakpatchiaq aunaaqsrupaišñiqsuq. 
Ikpiginiġaa timigikkaġmiñi iluaqsilli taavrumakņa atniġñautmiñ. 30 Jesus 
ilisimaliqhuni sapņi aullaqtilaapanik iņmiñiñ kiņiaġniqsuq tatruqtuani 
nipliqhuni, “Kia aksiksiqpauņ atnuġaaġa?” 31 Maliġuaqtaiñ nipliutigaat, 
“Ilisimagaluagługu iñugiaktuanun tatruqtilaan, naagasuli apiqsruqtutin 
kimun aksiksilaaqnik.” 32Jesus qiñiġniaġniqsuq kimun aksiksilaaġmiñik. 
33Taavruma aġnam Jesus utlaņniġaa iqsiliqsiqhuni attaqsraliqsiqhu- 

ni ilisimaplunikii iłuaqsisilaaġmiñik. Putluni sivuġaanun uqautiniġaa 
aksipñiplugu. 34Jesus-ņum nipliutigaa, “Ukpiqsritiqpich iłuaqsipkaġaatin. 
Tutqiksautlasirutin, iluaqsirutin atnieñautigikkaqniñ.” 

ruma aņalataan katraġvium nipliqhutiņ, “Paniuran tuquaniktuq. 
Ilaksiatqiņñiaqnagu Ilisautri.” 36 Jesus-ņum suliqutigisupaqnagich nipliq- 
suat nipliutigaa apalataa katraġvium, “Iqsiñak, ukpiqsriłhiñaġiñ.” 37Ilaan 
John aniqatigikkapa James-ņum. 38Tikitñamin tupqanun apalataan 
katraġvium Jesus-pum qiñiġniġai kiñuvġurit tamatkualu qiarit atqu- 
nallapiaq. 39Isiqhuni nipliutigai, “Suvaata itnaëniqpisi qiaplusilu? Una 
ililgaaq tuquņitchuq, siñiktuaqsiñaqtuq.” 40 Tamatkua mitautigiaqsiñišaat. 
Uvvaasiiñ anitqunišai. Kisippuqhutip aņayuqaaglu ililgaam suli taapkua- 
lu pipasut mališuaqtai isiġniqsut ililgaam nalavigikkaņanun. 4 Tigunišaa 
ililgaaq argaigun nipliutipluguasii, “Talitha Coum” (mumiutiqaqtuaq 
“Niviaqsiaëruuk, nipliutigikpiñ, makittin”). 42Tavrakņatchiaq ililgaaq 
makinniqsuq pisuaqsipluniasiiñ. Taamna ukiuqtutilaaqaġniqsuq qulit 
malġuņpnik. Taapkua nayuutiruat quviġutchallapiaġniqsut. 431laan iñiqtiġ- 
niġai kisumununniiñ ilitchueipkaqunitlugu tamanna atuumaruaq aglaan 
niġipkaquniġaa. 


Nazareth-miut Ukpiġiņitkaat Jesus 


1Taavrumakņa Jesus aullaġniqsuq iñuguqniaġviņmiñun. Maliġuaqtaiñ 
maliņniġaat. 2Minġuiqsiaġvium uvluani ilaa ilisautriaqsiruq Jew-ņu- 
ruat katraġviatni. Iñugiaktuat tusaakamitruņ quviġusuņniqsut nipliqhutip, 
“Nakikpakiaq ilisimmatiqaġnikpa, una iñuk? Kia marrumiņa puqiut- 
mik aatchuġniqpauņ suli sappimik savaaqatlasipluni quviqnaqtuanik? 
3Taamna qiruņnik savaaqaġuusruguuq, amii? Iġñiġigaa Mary-m. Suli ania- 
qatigigaat James-ņumlu, Joseph-pumlu, Judas-pumlu Simon-pumlu, suli 

aġnat aniaqatai marra iñuuniaqhutiņ akunnaptikni.” Tarraasiiñ ukpiġi- 


unniiñ akunġatni ilagikkaiñ naagaunniiñ kiñungġani.” 5Jesus savaaqal- 
guiññiqsuq quviqnaqtuanik savaanik. Iligaluaġniġai argapni ikituuranun 
atniġñaqtuanun iluaqsiplugichaasiiñ. 6Ilaan quviġusuutiginiġaa Nazareth- 
miut ukpiqsrisuņiłhat. Jesus nunaaqqiñuktaġniqsuq ilisautriaqsipluniasiiñ. 


Jesus-pum Aullaqtitkai Qulit Malġuich Mališuaqtini 


7Jesus-pum sivunniuqatiginiġai qulit malġuich mališuaqtini, aasii 
lugich irrusiqłupnik, 8tiliplugich, “Iglaullapsitñi saagaġniaqasi sumik 
aglaan ayauppiuramik kisian; qaqqumik unniiñ iņiularim puukatapanik 
unniiñ maniņmik aullautriñiaqasi. 9 Alušuaqtušusi suli atnušaatqiu- 
tiksrailaaġusi.” 10Suli ilaan nipliutiniġai, “Tukkunišupsi tupiġmun 
atlamik tukkuksraqsiuġumiñaitchusi aullaëniallapsitñunaglaan, " suli 
iñuich paġlaņitpasi naalaġnisuņitpatigiglu uqalusi, unillugu nunaaqqiq 
ipsuktuġumagiksi apyuq isigapsitñiñ. Taamna kilgutaugisiruq ilipitñun 
akuqtuiņisilaaņatnik tusaayugaaġiksuamik. [Ilumun uqautigipsi, qaġa- 


isummitqiquplugich mumiktugich killuqsautipitñiñ. 13Suli anittaiñiqsut 
iñugiaktuanik irrusiqhupnik iñupniñ, uqsruqtiqtlugillu uqsrušutnik iñu- 
giaktuat atniġñaqtuat iluaqsiplugichaasiiñ. 

John Paptaaqtitchiri Tuquniqsuq 


14Herod-tuuq, Galilee-m umialga, tusaaniqsuq Jesus-mik atakkii 
iñuich uqaqaġniqsut ilaanik nanipayaaq. Illapich iñuich niplišñiq- 
sut, “John Paptaaqtitchiri apitqipñiqsuq tuqulišmiñ. Taatnamik 
savaaqatlasiñiqsuq quviqnaqtuanik.” 15Atlat nipliġñiqsut, “Elijah-puva- 
luktuq.” Suli atlattuuq uqaġniqsut, “Sivuniksriqirauvaluktuq ilapatitun 
taipkua kamanaqtuat sivuniksriqiritun iņilġaan.” 16 Aglaan Herod 
tusaakami nipliġñiqsuq, “Una John-puniqsuq niaquikkaġa, makit- 
qikhuni tuqułiġmiñ.” 1718Sivuani Herod-pum ilaqatigiliutinikkaņa 
aniaqatmi Philip-pum nuliaņa atilik Herodias-mik, John-pum sua- 
kataġaluaġniġaa Herod, “Maliġutaksrakuaġnanġitchuq aniaqatvich 
nuliaġikkaņa tuvaaqasiutigupku.” Taatnaqlugu Herod-pum tigupkaġ- 
niġaa John isiqsiuvipmuktitluguasiiñ aġnaqtiņ quyalisuklugu. 19 Aasiiñ 
Herodias-pum qinnautigaluaġniġaa tuqqutchukkaluaqługu, aglaan 
ilisimaplugu nalaunpapluni ipqitchuaq iñuk. Taatnamik tugluaq- 
simaagnišaa. Naalaġnisuullapiaġaa John tutqiilisuugaluappaëšmi 
naalaqtuapayaaqamiun. 

21Kiisaimma Herodias-ņum piviksrani nalautitpaa. Herod-num anni- 
vilirvia tikitman aiyugaaqłiqhuni qauktipitñik kavamauruat, apuyaktillu 
qauktipitñik suli sivulliuqtipitñiglu Galilee-m. 22Tavra pania Herodias- 
pum isiqhuni sayuëniqsuq quyaliplugu Herod suli tuyuġmiaņi. Umialgum 
nipliutiniġaa aġnauraq, “Iniqsrušiñ, sumik piqaġukkapnik aatchuġi- 
sigikpiñ.” 23 Akiqsruutiniġaa taamna aġnauraq, “Qanutchipayaamik 
ipiguppa qaitchigisigikpiñ, avvapanikunniiñ atanġuviņma.” 24Niviaqsiaq 
aakamiñukhuni itnaġniġaa, “Sumik apiqsrušisivik?” “Apiqsruġumautin 
niaquanik John Paptaagirim,” aakaņan itnaġniġaa. 25Taamna utiġniq- 
suq qilamiksruaqhuni umialipmun nipliutiplugu, “Uvaņa aatchuqurupa 
ilipnun akkupak niaquanik John Paptaaqtitchirim puggutamun ililugu.” 
26 Umialgum tusaakamiun aliasulillapiaëniqsuq. Aglaan akiqsruqtuutni 
pigiplugu suli pigiplugich tuyuġmiani itigautipchanġitchaa. 27 Tarva Herod 
umialik tilisiñiqsuq niaquiqsirimik niaquanik John Paptaaqtitchirim 
aggiutritquplugu. Taavruma isiqsiviymukhuni niaquišñišaa John. 28 Aasiiñ 
siiñ aġnauram qaitlugu aakamiñun. 29Tavrakpa John-pum maliguaqtaiñ 
tusaapqauraqamitrun taamna, aiñiġaat timaa tugvagiaqluguasiiñ. 


Jesus Nišipkairuq 5,000 Aputinik 


30 Uqqiraqtit utiëniqsut Jesus-mun, uqautipluguasiiñ savaaġikkagġ- 
miknik suli ilisautriłiġmikniglu. 31I1ñuich utiqtaqpaitlutipn maliġuaqtai 

niġġiviksraiġniġaichunniiñ. Taatnaqhuni Jesus-pum nipliutiniġai, “Kiata, 
kisiypusuutiluta iñuilaamun, minġuiqsiallagiaġitchi.” 32Tavra aullaġniq- 
sut iñuilaamun umiakun kisimiņ. 33Iñuich tautukamisigiņ aullaqmata, 
ilisaqgłiġniġaich. Aqpatkagqsiliġñiqsut iluqaitñiñ nunaaqqiñiñ tikiumasuk- 
hutin sivuniġvigikkaņatnun taapkua sivuatni. 34Jesus niukami umiamiñ 
tautupnniqsuq iñugiaktuanik iñupnik. llunputchapnniqsuq atriliutiplugich 
ipnaiyaatun munaqsrailaatun. Tavra Jesus-pum ilisautiuraaġatasrugruņ- 
niġai. 35 Uvluqpaguqman mališuaqtaiñ utlaņniġaat Jesus nipliutiplugu, 
“Manna nayukkaqput iñuitchuq, suli unnuaqsiyaa. 36 Aullaqtitkich 
iñuich nunaaqqiuranun. Taugsiġiaġlich niqiksraġmiknik.” 37 Tarra Jesus- 
pum kiuniġai, “Aatchuqsigik niqiksrapitñik.” Taapkua apiqsruġniġaat, 
“Qaqquqsitquvisigut malëuk tallimakipiak akiksrapaknik niġipkautiksraņat- 
nik?” 38Jesus-pum nipliutiniġai, “Qanutunmi samma qaqqiaņuraqaqpisi? 
Ilitchuġiniurallaktiġitchi.” Ilitchuġikamitruņ Jesus uqautigaat, “Paqittugut 
tallimanik qaqqiapuranik suli malëupnik iqaluņnik.” 39Tiligai iñuich 
aquvititquplugich ivigaamun. 40Tavra tallimakipiaņutqataaqługich suli 
malġukipiaq qulitqataaqtugich aquvititkaich. 44 Tigunišai tallimat qaqqiaņu- 
rat suli malġuk iqalugauraak, aaġluqhuni qilaņmun quyyatiplugich. Aasiiñ 
lugich tamatkununa niġisuktuanun. 42Iñuich niġiñiaġniqsut, iluqatipaasiiñ 
niëisuillapiaqhutip. 43Niġisuiņanikmata katinniġaich qulit malëuk aguup- 
maich ilakunik imalgich. 44Taapkunani niġiruani 5,000-puniqsut aņutit. 


Jesus Pisrukman Imišmi 


45Niġianipqauraqmata mališuaqtai aullaqtitkai umiakun sivumiñi narvam 
igluanun, amunpa nunaaqqiuramun Bethsaida-mun. Aasii taatnaanikami aitqu- 
niġai taapkua iñugayaat. 46Suli aullaqtitkanikamigich mayušëniqsuq iġġimun 
agaayutyaqhuni. 47 Qaumauraaņņaan unnuksraaqman umiaq iliñiqsuq qitqa- 
nun narvam, Jesus kisivlipkaqługu nunami. 48Qiñiġniġai sakuullapiaqhutin 
iputtuat atakkii paaqtugu anuši. Tamaaniguuq uvlaatchauraġuqman pisuk- 
tuaġniqsuq qaapagun imġum. Qaaņiqsaġumaruatun piñišai. 49Tautupnišaat 
ilisaġipmiñagulu pisuktuaqtuaq qaapani imġum. Aliuqtuaqsiñasugiplutin 
nipliagaqsiñiqsut. 50Qiñiqamitrun iluqatiņ tataminniqsut. Qilamik Jesus-pum 
nipliutigai, “Quviatchauġigitchi, uvaņauruņa, iqsiñasi.” 51 Tarra utlaņni- 
ġai ikipluni umiamun, aasii anuġaiqhuni. Taapkua quviġutchallapiaġniqsut. 
52Tautukkaluaqługu Jesus niġipkaipman qaqqunik iñugiaktuanun kaņiqsi- 


Jesus Mamititchiruq Atniġñaqtuanik Gennesaret-mi 


53Taapkua ikaaqlugu narvaq tulapniqsut Gennesaret-mun. 
54Niukamiņ umiamiñ iñuich iļisaqłiġutiniġaat Jesus. 55Iglauniqsut 

iluqaani nunami Jesus-muutriaqsiplutiņ atniġñaqtuanik akiyaq- 

hutin siñigviksuummaisa ilitchuġikamitruņ Jesus sumiitilaaņa. 
56Napmupayaaq Jesus nunaaqqiuramukman suli nunaqpapmun 

iñuich aggiutruënišaich atniġñaqtuat illiuqaqługich tumitchaanun 
apqusaagaksraņiñun Jesus. Tamatkua iñuich iņiqsruġniġaat Jesus atniġ- 
ñaqtuat aksillapniašgukluguunniiñ atnuġaaņa. Aasiiñ taatnaqamitruņ 
nakuqsiraġautiginiġaat. 


Sivulliaņisa Ilisauttutigikkanat 


1Tavra ilaņisa Pharisee-puruat suli aglaliqirit aggiqsuat Jerusalem- 
miñ utlaņniġaat Jesus. 2Tautuņniġaich Jesus-pum maliġuaqtit 
ilapisa niġiruat iġġuġaluaqnagich argatiņ Pharisee-puruat piraksriutaa- 
titun iñupnun. 3Pharisee-puruat suli atlat Jew-puruat nišillaiññiqsut 
iġġuġaluaqnagich argatiņ, kamagiplugu ilisauttutaat sivulliaġikkaġmiņ 
iņilġaanimakņa. 4Aikamin tauqsiġñiaġviņmiñ sunik nišillaiññisut iġġu- 
ġaluaqatiņ. Suli iñugiaktuat piraksriutiņich aapamiņ mališutmigaich 
itnatun ittuat, iġġuġlugich qallutit suli utkusiich suli puggutat. 5Tavra 
Pharisee-puruat suli aglaliqirit apiqsruġniġaat Jesus, “Suvaata maliġuaq- 
titin maliġutiņitpat ilisauttutigikkanitñik sivulliapta, niġiplutiņ qaqqianik 
iġġuġniġilaanik argapmiknik?” 
6 Jesus nipliutigai, “Ukpippuaqtauruasii, Isaiah sivuniksriqiri nalauttuq 
uqaqami ilipsigun, itnaqhuni, 
Iñuich kamaksrulgugaluašaatpa uqałhiñaġmiktigun 
aglaan uummatinich uņasiksut uvamniñ [piqpagillapianġitluņa]. 
7 Kamaksruutaat uvamnun taņiġilaaņuruq 
atakkii ilisautrirut iñuich ilisauttutaitñik iliplugich 
maliġutaksraġiruatun Agaayyutim. 

Isaiah 29:13 
8Kamagiņitkaluaġisi tillisai Agaayyutim, aglaan kamaksriplusi ilitqutchi- 
ñik iñuknitpaqtauruanik.” 

9Jesus-pnum nipliutipsaaġniġai, “Yaiy, nalunġitkaluaġniġiksi qanuq 
ayaksimaałiksraņat tillisai Agaayyutim. Ilisimagaluaqługu atuuma- 
niaqtaksrauruaq Agaayyutim pisułhagun kamagiraġiņitkisi aglaan 
ilisauttutisi malikkisi. 10 Moses tilisiñiqsuq, ‘ʻKamagiyumagiñ aapan suli 
aakam suli ‘Kiñaimña uqapiluutriruaq aapamiñik suli aakamiñik tuqqu- 
taksraupiaqtuq'. 11 Aglaan itna ilisautrirusi iñuum nipliutiłhiñauplugik 
aņayuqaaņni ‘Corban’ (mumiutiqaqtuaq ‘Ikayuġukkaluagġiptik aglaan 
qaiñņaniktuņa Agaayyutmun’). 12Taatnaqamigguuq patchisaiyaġniraqtuq 
ikayuiłiksraġaluaġmiñik apayuqaapmiñik. 13Taatnaqapsi ayakkisi uqałhi 
Agaayyutim taavrumuuna ilisauttutipsigun. Suli iñugiaktuat atlat ilisaut- 
tutipsi atuumanġiġagġigisi.” 

Sut Qaayušnaqsiruat Iñupnun 

14Uumaguuq tuqłuġniġai iluqaisa iñuich ipmiñun nipliutiplugich, 
“Naalašnillaksitpa, kapiqsiyumausi! 15Isaaġaqtuaq iñupmun silataaniñ 
qaayuġnaqsiraġutauņitchuq aglaan samna anniuġaqtuaq uummatmiñiñ. 
l6[Kiña iñuk siutiqaqtuaq tusaali.]” 

17Jesus-pum unitñamigich iñugayaat isiġniqsuq tupišmun. 
kusautikun. 18Suakataġniġai, “Kaniqsillaiññiaqpat! Tusaapitchuatun! 
Uvvaami qanutchim silataaniñ isaaġaqtuam qaayuġnaqsiraġaņitchaa 
iñuk. 19Atakkii isaaġaqtaņitchuq uummataanun aglaan aqiaġuanun 
anipluniasiiñ timimiñ.” (Jesus-pum nipliutigikmauņ taamna nišiñaq- 
sigai niqipayaurat.) 20 Niplipsaaqtuq, “Sagviqsiqataqtuam iñupmiñ 
taavruma qaayuġnaqsiraġigaa iñuk. 21 Samakņa anniuġaġaqtut uumma- 
taaniñ iñuum, pigiitchuat isummatit: sayupatiq ilaqataunnani, tigliyutiq, 
iñuaqtutiq, 22atlatuliq, kaviušutiqatiq, pigiiliqitiq, kinnitñiliq, ipmi- 
ñun analalguitiq, sapiaktuliq, uqaġniqłuktałiq, kamanagġasrugitłiq, 
kinnaņaałtiq. 23Iluqatiņ taapkua pigiitchuat sagviġaqtut iñuņmiñ, qaayuġ- 
naqsipluguasiiñ taamna iñuk.” 


Ukpiqsriłha Aġnam Jew-nungitchuam 


24'Tavrakpa Jesus aullaġniqsuq tupaanun Tyre-m suli Sidon-pumlu. 
Isiġniqsuq tupiëmun nalutqugaluaqhuni iñupnun. Aglaan nalunpilgiññi- 
ġaat. 25Uvvauna aġnaq paniuraqašniqsuaq irrusiqlulipmik. Tusaaniġaa 
imma Jesus tikiumaniplugu. Utlakamiun purviginiġaa isigaiñun. 
26 Aġnaq Jew-nunitchuq, animapluni Phoenicia-mi Syria-mi ittuami. 
Taavruma iņiqsruġniġaa irrusiqłuk anillapniaquplugu paniuraġgikkaġmi- 
ñiñ. 27 Aglaan Jesus-pum nipliutigaa atrikusautmik, “Tlilgaat sivulliulugu 
niġisuiqsuksraurut. Nalaunpanitchuq ililgaat qaqquksraņat aatchuu- 
tigiłiksraņat makununa qipmiñun.” 28Aġnam kiunišaa, “Aa tarraami, 
Ataniiq, naagaunniiñ qipmich niġġiviich ataatni niġisuupmiut kanšani- 
pitñik ililgaat.” 29Ilaan nipliutiniġaa, “Aarigaa, kiusrillautaqtutintarra, 
ikayuġisigikpiñ. Aggiiñ, taamma irrusiqłuk aniruq paniuragikkaqniñ.” 
30Taavruma aikami paqinnišaa paniuraġikkani nalauraaqtuaq siñigviņňi, 
irrusigłuqaġniaņitchalukut. 


Jesus Mamititchiruq Iñupmik Uqatlaitchuamiglu Tusaatlaitchuamiglu 


31Tarra Jesus aullalgiññiqsuq avataaniñ Tyre-m Sidon-kuaqhuni 
utlautipluni narvapanun Galilee-m, apqusraaqługu nunakun atilikun 


uqallaitmisigalugu. Tarra iņiqsruġnigaat patiglugu argaiñik iluaqsitqup- 

lugu. 33Tavra upavaqtaašutillapnigaa iñugaaġruņniñ. Iliplugu tikiġikkani 
siutapnun suli tivvuaqtugługich aksiņñiġaa uqaġikkaņa iłuaqsisukłu- 

gu. 34 Aaġluqhuni qilapmun aniqsaaqpanpniqsuq nipliqhuni, “Ephphatha” 
(mumiutiqaqtuaq “Anmaġiñ”). 35Tavrakpatchiaq siuttak aņmaġniqsuk 
suli uqapa iluaqsipluni, uqaaqsipluniasiiñ kaņiqsiñaqsipluni. 36 Jesus- 
pum tiliñiġai uqaqunitlugich, aglaan iñiqtiġaluaqtitlutiņ uqapsaaġniqsut 
tamarrumuuna uuma savaašikkapagun. 37 Quviġutchallapiaġniqsut 
nipliqhutip, “Ilaa savaaqaqtuq supayaamik pillautaqtugu: tusaallailaat 
tusaatlasiplugich suli uqallaitchuat uqatlasiplugich.” 


Jesus Niġipkaiñiqsuq 4,000 Aputinik 


8 1Taipkunani uvluni iñugiaktuat iñuich katiniqsut. Niqiksraitmata, Jesus- 
pum tuqtluënišai mališuaqtini iņmiñun, aasii nipliutiplugich, 2“Uvaņa 
ilunpugigitka iñugiaktuat iñuich, atakkii nayuutirut uvaptikni piņasuni 
uvluni niqiksraigutiplutipaasiiñ; 3uvana aullaqtitkupkich niġipkaġaluaġna- 
gich ilipich taaqtukkasisirut apqutmi. Ilaņich aggiġñiqsut upasiksuamiñ.” 
4Jesus-pum maliġuaqtaiñ kiunišaat, “Nakikņami maani iñuilaami qaqquqtu- 
ġisivat taatnatun iñugiaktigiruat iñuich niġisuiġutiņ?” 5Tarra apiqsrušënišai, 
“Qapsiñik qaqqiapuranik piqaqpisi?” Kiuniġaat, “Tallimat malġuņnik.” 6Tarra 
tiliñigai iñuich aquvitquplugich nunamun; aasiiñ tigukamigich tallimat 
malġuk qaqqiaņurat quyyavigiqqaaqługu Agaayyun, avguqtlugich qaqqiat 
ġaat taamna. 7Taapkua piqaqmiñiqsuttuuq mikiruuranik iqalugauranik. 
Jesus-pum quyyatiplugich tiliñiġai maliġuaqtini tamatkuaptuuq autaašu- 
tigitquplugich. 8Iluqatiņ iñuich niġiñiqsut niġisuiġataqhutiņ. Maliġuaqtit 
ilakut pukukmatigich immiġñiġaich tallimat malëuk aguupmaich. 9Taapkua 
niġiruat iñugiaktilaaqaġniqsut 4,000 iñuich. Jesus-ņum aipkaqqaagługich 
10ikiniqsuq umiamun maliġuaqtinilu tiksiqhutip nunapanun Dalmanutha-m. 


Iñuich Qasiliñiqsut Quviqnaqtuamik Savaamik 


lugu, “Savaaqaġiñ quviqnaqtuamik. Taavrumuuna ilitchuġipkaġumigaatigut 
Agaayyutim tuyugipialhanik ilipnik.” 12Aniqsaaqpagataqhuni Jesus-pum 
qatmigiliutiniġai nipliqhuni, “Uvvali ukua tautugukamiņaglaan quviqnaq- 
tuamik! Nipliutigipsi, Makua iñuich tautukkumiñaitchut quviqnaqtuanik 
savaanik nalupqinaiġutaulugu kisuutilaamnik.” 13Taatnaqqaaqhuni uniņñiġai. 
Ikipluniasiiñ umiayamun aullaëniqsuq taavruma narvam siñaan igluanun. 


Kaniqsitlaitchuat Maliguaqtit 


14Mališuaqtai aullaqamin piiguqtiġniqsut qaqqumikunniiñ aglaan 
atausiłhiñaq qaqqiapuraq taquaġiliġniġaat. 15Jesus-pum tiliñišai, 

“Qaunagiyumausi puvlaksautaatniñ Pharisee-ņuruat suli puvlaksau- 
taaniñ taavruma Herod atanëum.” 16 Taapkua uqaqtuyaagaqsiñiqsut 
avatmun, “Una uqaqtuq taavrumiņa taquanpitñapta qaqqiamik.” 17 Jesus- 
Pharisee-puruat suli suraġałhanik Herod-ņum, taapkuali uqaqhutiņ 
taquaņiłiġmiknik qaqqumik. Taatnaqhuni apiqsruġniġai, “Suvaata 
uqaqtuyaagaqsilgitpisi akunnapsitñi qaqqumik taquaniññiplusi? 
Kaņiqsiņitpisisuli? Puqiisigivisi taatnatun? 18-19 ĮIriqaġaluaqhusi qiñilguit- 
chusi suli siutiqaġaluaqhusi tusaalguitchusi. Itqaġiņiñňñiqpisiuņ tallimat 
qaqqiat niġipkautikapkich 5,000 iñugiaktilaaliņnun? Qapsiñik aguup- 
mapnik immiuvisi ilakunik katitchikapsi?” Tamatkua kiuniġaat, “Qulit 
malġuņpnik.” 20“Suli niġipkautikapkich tallimat malëupnik qaqqiat 4,000 
iñugiaktilaalipnun aasiiñ ilakugikkapich pukukapsigich qapsiñik immiu- 
visi aquupmanpnik?” Tamatkua kiugaat, “Tallimat malëupnik.” 21Tlaan 
nipliutigai, “Suvaatami kaniqsilguitkaqsilgitpisi?” 


Jesus Huaqsipkaiñiqsuq Qiñitlailamik Bethsaida-mi 


22Tikitmata Bethsaida-mun, tavruņautiniġaat qiñitlaitchuaq iñuk 
ipiqsruqluguasiiñ iłuaqsitquplugu. 23Jesus-pum tiguplugu qiñitlaitchuaq 
iñuk argaigun, tasiuqługu annisiniġaa nunaaqqimiñ. Aasiiñ tivvuaq- 
tuqqaaqtugik irrak patiņniġik argapmiñik nipliutipluguasii, “Sumik 
qiñitlasiñiqpich?” 24Iñuk tautupniagaqsiñiqsuq nipliqhuni, “Uvapa 
tautukkitka iñuich atriqaqtugich napaaqtunik pisuktuatun.” 25 Jesus- 
pum ilitqipñišai argagikkani irraknun, taututqiksaqamiasiiñ taamna 
iłuaqsiñiqsuq. Takpiksilieñiqsuq. 26 Qiñitlasipkaanikamiun Jesus-pum 
uqautiniġaa, “Ailļaaġiñ, aglaan nunaaqqimun utiqtiġniaġnak.” 


Peter-m Uqautiginiġaa Kisuutilaapa Jesus-pum 

27 Jesus aullaëniqsuq piqatigiplugich mališuaqtini nunaaqqi- 
ñun qanipanun Caesarea Philippi-m. Igliqtuałigġmikni apiqsruġniġai, 
“Kisuunivatpa makua iñuich?” 28 Tamatkua kiuniġaat, “Tlapisa iñuich 
John Paptaaqtitchirauniplutin, ilapisa Elijah-puniplutin, atlatlu sivu- 
niksriqirauniplutin ipilšəaanimma, itna uqaġaqtut.” 29Ilaan nipliutigai, 
“Ilipsimi kisuunivisitpa?” Peter-m kiunišaa, “Christ-ņurutin Agaayyutim 
akiqsruutigikkaņa.” 30 Jesus-ņum tiliñiġai uqautitquņitlugu kimun-unniiñ. 


Jesus-pum Uqautiginiġaa Tuqułiksranilu Apipkakkautiksranilu 


Iñuum nagliksaaqtuksrauruq, suli sivulliuqtiġruat suli qaukłiņisa agaa- 
yuliqsit suli aglaliqirit ayakkisigaat. Tuqutkisigaat, aglaan piñayuakun 
uvlut apipkakkaugisiruq.” 32Nalupqinaiyautigai tamatkuniņa. Peter-m 

saniqpaktaaġutillakługu uqautiniġaa Jesus taatnatchiñik uqaqunitlu- 
gu. 33Jesus-pum takullakkaluaqamigich maliġuaqtini iñiqtiġniġaa Peter, 
“Tuunġaaq, aullaġiñ uvamniñ atakkii isumaņitchutin Agaayyutim isum- 
masianik aglaan iñuich isumanatnik.” 
34Jesus-ņum tuqłuqmiñiġai iñugayaat iymiñun mališuaqtimiñunlu 
nipliutiplugich, “Kisupayaam maligukkumiña suksraaqtaksraġigaa pisuti, 
iqsriutilugu sannigutani aasiiñ maligluna. 35Atakkii kisupayaam anni- 
ġiniaġumiuņ iñuuli tammaigisigaa aglaan kisupayaam tammaiyumiup 
iñuuttli pigiluna suli pigilugu tusaayugaallautaq anniqsuġiakun, taam- 
na iñuugisipiaqtuq. 36 Iñuum piññaktaasilhiñaugaluašaa suurapayaaņa 
marruma nunam, aglaan tammautigisigaa iñuutchii. Sakuuņuraġniałha 
atuġumiñaitchuq sumun. 37Tarra simmiutiksraitchaa iñuum iñuutchii. 
38]lapsi kanņugivalukkaatņa ilisauttutitkalu sivugaatni iñuich killuuruat 
sayuņaruatlu. Taatnatun Iġñiņan Aputim kanpugigisipmigaaptuuq utišu- 
mi kamanautiqaġuni aapamisun piqasišuni ipqitchuanik isasšulipnik.” 
Q 1Suli ilaniġai uumiņa, “Ilumutuuruamik nipliutigipsi, llapich marra 
iñuich tuquyumiñaitchut qiñipaiñpaan Agaayyutim aņaayuqautaa 
sappigun.” 


Jesus-pum Atlappuqtilha 


2Kiñuagun itchaksrat uvlut Jesus-pum kayuņiġñiġai Peter-lu, James- 
lu John-lu aasii sivulliaqsiplugich iġġimun kisiisa. Qiñiqtitlugich Jesus 
atlappuëniqsuq sivušaatni. 3Atnuġaaņi qivliqisirauraqhutiņ qatiqsiplu- 
tip aniutun, kia-unniiñ nunami salummaġumiñaitkai qatiqsitluglugich. 
tigiaqsipmatku Jesus. 5Tarra Peter-m nipliutiniġaa Jesus, “Tlisautrii, 
nakuunayaqtuq uvani ittuiñaġupta. Nappaitquguptigut nappaiñayaq- 
tugut pipasunik palapkaaksranik, atautchimik ilipnun, atautchimik 
Moses-mun suli atautchimik Elijah-mun.” 6Peter qanusviillapiaëniqsuq 
tupanapluni, taatnaqhuni ilisimanšiññiqsuq sumikunniiñ uqaġikkaġ- 
miñik. 7Taatnaqsaqtitlugich nuviyam qulaniutinišai. Nipi nuviyamiñ 
tusaënaqsiñiqsuq itnaqhuni, “Taamna ilaapuruq piqpagikkaša Iġñigġa, 
naalaġniyumagiksi!” 8Taapkua alaqtaaqsikmata ilagikkak qiñiġnaiņanik- 
tigniqsuk. Qiñilhiñaëniqsut kisianik Jesus-mik. 

9lluqatin atqaaqsikamiņ taavrumakna iġġimiñ Jesus-ņum tiliñiġai 
uqautigitqunitlugich qiñikkapit Iġñiņan Aputim apitqilhanunaglaan. 
10Tamatkua tusaakamitrun tillisaa qanuqsaġviitkaluaqhutiņ apiqsruq- 
tuutiaqsiñiġaat avatmun, “Qanuutauruaq una anitqiliq tuqumiñ pivaun?” 
ll'Tavra apiqsruġniġaat Jesus, “Suvaata aglaliqirit uqaġuuvat Elijah aggiq- 
suksrauniplugu sivulliuluni?” 12Kiuniġai, “Tavra Elijah aggiqqaaġniaqtuq 
Christ-miñ itqanaiyaġlugich supayaat. Uvvasuli aglausimaruaq Iġñiņa 

Iñuum nagliksaallapiaqtuksraugisiñiplugu suli suksraginšišisiñiplugu 
iñupnun. 13Aglaan nipliutigipsi, Elijah aggianiktuq. Iñuichaasiiñ apallaq- 
łukkaat qanupayaaq, tuvraqługu aglausimaruaq ilaagun.” 


Jesus Nakuqsipkaiñiqsuq Nukatpiaërupmik Irrusiqlulipmik 


14Tamatkua utiqamiņ atlanun mališuaqtaiñun tautupnisaich iñuga- 
yaat suli aglaliqirit uqavaaqtuat mališuaqtinun. 15Iñuich tautukamitrupn 
Jesus quviġusullapiaqhutiņ aqpaliqsruqhutiņ ilaanun paaġniġaat. 16Ilaan 
aglaliqirit apiqsruënišai, “Sumik uqaqtuyaaġutiqaqpisi?” 17 Iļaņata 
iñugaaġruich nipliutiniġaa, “Tlisautrii, tikiutriruņa iġñiġikkamnik 
irrusiqluqaqhuni uqatlaiqsitlugu pitchapanik. 18 Irrusiqłuum analata- 
ġipmagu ulġutkaa nunamun. Ilaa qiluraġallapiaġaqtuq, innuliqipluni 
qaniġmigun, tiriquulaplugich kigutini suli tikkaksillapiaqhuni iluqaġmi 
tuquruatununniiñ. Uqautigaluaġitka maliġuaqtitin anitquplugu aglaan 
taiññiaqpat ilipsitñi! Qanutunaglaansuli nayuġniaqpisi? Qanutunaglaan 
iglutuqtaksraġivisi? Taamna nukatpiaq uvuņautisaqsiuņata.” 20[ñuich 
Jesus-muutinigaat. Irrusiqłuum tautupqauraqamiun Jesus, nukatpiaġruk 
qiiqsruqtitkaqsiñiġaa. Ulġupluni nunamun aksralikhuni innuliqiaq- 
siñiqsuq qaniġmiñi. 21 Jesus-ņum apiqsruġaa aapaņa, “Qaņaaglaan 
taatnailiva?” Taavruma nipliutigaa, “Imma ililgauraulišsmiñiñaglaan. 
22 Akulaiqługu irrusiqtuum tuqunniaqsimagaa igitqataqługu ikniġmun 
suli imiġmun. Pitlagupku suraġallaņniaġuqtuq! Ilunņugillaņniaġuta 
ikayuqtigut!” 23 Jesus-ņum uqautiniġaa, “Arguasuktuksrauņitchutin pitla- 
nilupa. Ukpiqsriłhiñaġuvich supayaaq piłhiñauruq!” 24Tavrauvaa aapapa 
ililgaam kappiaņaruq nipliqhuni, “[Ataniiq.] Ukpiqtuna. Ikayuņņa ukpiq- 
srisiqatluquluņa!” 25Jesus-pum qiñiġai iñuich utlaktigikkani. Iñiqtišaa 
irrusiqluk itnaqhuni, “Uqallaitchuaq suli tusaallaitchuaq irrusiq, anitqu- 
gikpiñ uumakņa nukatpiaġruņmiñ, aasiiñ isitqisupaqnak.” 26Irrusiqłuk 
iġiallaksaqtuq qilurašaqtitlugu taamna nukatpiaġruk, aasiiñ uulillaktit- 
lugu aniruq ilaaniñ. Taamna nukatpiaġruk tuquņaruatun ililiqtuq. Iñuich 
uqaaqsiñiqsut, “Ilaa tuquliqtuq.” 27 Aglaan Jesus-pum tiguplugu argaigun 
ikayuqługu makitinniġaa. 28 Jesus isianikman tupiġmun mališuaq- 
taiñ apiqsruġniġaat kisiņņuġuutiplugu, “Suvaata anilguitpisigu taamna 
irrusigłuk?” 2911aan kiunišai, “Agaayuthiñatikun piliqillapiaqhuni [uisau- 
raalikunlu] anitlagaa taatnasiq irrusiq.” 


Jesus Uqautigilgitkaa Tuqqutautliksranilu Apipkakkautiksranilu 
unniiñ naniitilaani, 31atakkii ilisautrisukhuni maliġuaqtimiñik, itna, 
“Iñuich tigugisigaat Iëñipa Iñuum tuqulluguasiiñ. Tuqqutaupanikkumi 

piñayuakun uvlut taamna 
aņitqikkisiruq.” 32Aglaan mali- 
ġuaqtaiñ kaņiqsiņiñňiġaat 
uqaaqtuutigikkana, taluqsraqhutip- 


mun. Tupiġmiillaġmiņ Jesus-pum 
mališuaqtini apiqsruġniġai, “Sumik 
(Mr 9.42) uqaqtuyaaġutiqaqpisi iglaułłap- 





iglaullaġmiņ uqaqaqhutiņ avatmun nalliġmiknik kamanašniqsrau- 
niaqmagaan. 35IĮlaan tarra aquvitluni tuqlušënišai qulit malšuich 
mališuaqtigikkani nipliutiplugich, “Kiña iñuk sivulliusukkumi aqulliu- 
ruksrauruq savaktiġuqmiluni iluqapitñun.” 36 Aasii qiññuasnišaa ililgaaq 
inillakługu akunšatnun, sašliriutiplugu itnaqhuni, 37“Kisupayaam 
akuqtušumiugn ililgaaq pisigiluņa akuqtuġaaņa, suli kisupayaam akuqtu- 
ġumiña akuqtuġumiñaitchaaņa uvaņałhiñaq aglaan akuqtuġaa taamna 
tuyuġirigikkaġa.” 


Akitñaqtuqtinġitchuaq Uvaptiknun Ilagillapiaġikput 


38 John-ņum Jesus nipliutiniġaa, “Tlisautrii, qiñigikput una 
anitchiraġiiruaq irrusiqlupnik atuqlugu atqiñ. Taavruma iñuum mali- 
uvaptikni.” 39 Aglaan Jesus-pum nipliutiniġai, “Nutqaqtitnasiuņ atakkii 
iñuum savaaqaqtuam quviqnaqtuanik atuqtugu atiġa uqautigiyumiñait- 
kaana pigiililupa. 40 Akitñaqtuqtipnitchuaq uvaptiknun ilagillapiaġikput. 
4ANipliutigipsi, kisupayaam aatchušumisi qallugauramun imiksrapsitñik 
Christ pigipmasi akilliusiaġitlasipiaġisigaa. 


Killuqsaqusaašutit 


42“Kia iñuum killuqsaqusaaqpagu ilapat makua ukpiqsrisiqaqtuat 
uvamnik ililgaatun, nakuutlukkayaqtuq taamna quņisiġmiutchiġlugu 
uyaġakpaņmik ipipkaqpan taġiumi. 43Suli argakpich killuqsaqtitpatin 
piigumagitin. Huatlukkayaqtuq ilipni isiġuvich iñuułiġmun argaillutin 
uumakņa argaqašutin igluktun aullatiksraqniñ anasiñņuqsaġviņmun 
ikniġmun qamitlailaamun. 44[Tavrani qupilġut tuquyumiñaitchut 
suli ikniq qamiyumiñaitmiuq.] 45Naagasuli isigakpich killuqsaqtitpa- 
tin piiġumagitin. Huatlukkayaqtuq isiġuvich iñuutišmun isigaillutin 
uumakgņa isigaqašutin igluktun iktaułiksraqniñ anasiñpuqsaëvipmun. 

46[Tavrani qupilġut tuquyumiñaitchut suli ikniq qamiyumiñaitmiuq.] 
47 Suli ilvich irigikkaqpich killuqsaqtitpatin piiqsisumagiñ qaqulišlugu. 
Huatlukkayaqtuq ilipni isiġuvich apaayuqautaanik Agaayyutim ataut- 
chimik iriqappaqpich uumakņa malšupnik iriqaġutin iktauliksraqniñ 
anasiñņuqsaġviņmun. 48Tavrani 

qupilġut tuquyumiñaitchut 

suli ikniq qamiyumiñaitmiuq. 
Isaiah 66:24 
49“Maanili iñuk ipmiguuraq makitalgutillaakkaugisiruq iknikun. 

50Taġiuq nakuuruq, aglaan taġium taġiuġniiqpan qanuq taġiuġniliġñiaqpi- 
siuņ? Taatnamik qanusriutiqasitchi taġiutun, tutqiutiqaġusi akunnapsitñi.” 


Jesus Ilisautriruq Avilikun 


1 0 1Jesus aullaqami tavrakpa Judea-munpniqsuq igluanun Jordan- 
pum kuunpan. Tavrani iñuich katirvigilgitmatni sivuanisun 
21lapich Pharisee-puruat tikitlugu uuktuaqsasëniašalualgiññi- 
ġaat, “Uvva, maliġutaksrakuaġnaqpa iñuum avitkumiun aġnaqtiņ?” 
3Taavrumali kiunišai apiqsruutmik, “Qanuġmi Moses-ņum tillisiqaq- 
pasi?” 4Tamatkua kiugaat, “Moses aglausimaruq, Iñuum aġnaqtiņ 
avitchukkumiupņ qaitchiqiliuņ aglapnik avirrutiksranik aullaqtillugua- 
siiñ.” 5Jesus-ņum kiunišai, “Moses qaitchiruq taavrumiņa tillitmik 
pitchišiilipsigun. 6 Aglaan aullaëniilhani Agaayyun iñiqsipman supa- 
yaanik iñiqsipmiñiqsuq aputmik suli aġnamik. 7-8Taatnamik aputim 
unitkisigaa aapanilu aakanilu, aġnamiknun ililuni atausippugutikaasiiñ. 
Tavra malëšuupgpaišsutik aglaan atausrippušgisiruk. 9 Taatnamik kia-unniiñ 
iñuum avitinniaqnagik Agaayyutim atautchimuktitaġikkak.” 
11 Jesus nipliutigai, “Kisupayaaq avitchumi aġnaġmiñiñ aasiiñ kasuuti- 
luni atlamun atlatuqtuq akitñaġlugu aġnaqqaaqtiņ. 12Naagaqaa aġnam 
avitchumiun aņutni aasiiñ kasuutiluni atlamun taamna ašnaq atlatuqtuq.” 


Jesus-pum Agaayyutigai Ililgaurat 
l3]]apisa iñuich ililgaat Jesus-muutiniġaich aksiquplugich. 


uvamnuktitchigik. Avriaqutaunagich ilipitñun atakkii Agaayyutim aņaa- 
yuqautaa apmaruq iñupnun atriqaqtuanun ililgaanik. 15Itqaġisiuņ una! 
Taapkua akuqtuqtuat apaayuqautaanik Agaayyutim ililgaurat akuqtuip- 
matun, kisimiņ taapkua tavrunagisirut.” 16 Tarra ilaan saġliriutikamigich 
ililgaat, iliplugich argapni ilipitñun agaayyutinišai. 

Nukatpiaq Sulliñaurauqaqtuaq 


17 Jesus aullapqauraqman iñuum aqpaliqsruqhuni purviginiġaa 
itnaqługu, “Nakuuruaq ilisautrii, qanuġluņa piññaktaaqatlasiñayaq- 
pik isuitchuamik iñuułigġmik?” 18 Jesus-ņum apiqsruġniġaa, “Suvaata 
atchiqpiņa nakuuruamik? Atautchiłhiñaq nakuuruq, taamna Agaayyun. 
l9]]isimagitin tillisauruat, ‘Iñuaqtuqnak, atlatuqnak, tigliktuqnak, saglu- 
nak, saglutaqnak, kamagilugu aapan suli aakan.' ” 20Taavruma iñuum 
kiugaa, “Tlisautrii, iluqaisa tamatkua tupigigitka nutauHamniñaglaan.” 
21 Tavra Jesus-pum tautupnišaa piqpaksrilikun itnaqługu, “Atautchimik 
inuġniqsutin. Aullaġutin tunityakkich sulliñipayaagġikkatin aasiiñ 
qaillugich maniññaktatin inuqsraqtuanun. Ilvilli umialgutiqagġumau- 
tin pakmani. Aasiili taatnaanikkuvich maligluņa.” 22Iñuk tusaakami 
taavrumina aliasuliġniqsuq, aasiiñ aullaġniqsuq iluilliuliqhuni atakkii 
suuraupkaqpaitluni. 

23Jesus qiñiqtuaġataġaluaqamigich nipliutiniġai mališuaqtini, 
“Qanutun sakiqnaqtigigisiva tamatkunani umialguruani isiłiksraņat 
Agaayyutim aņaayuqautaanun.” 24Mališuaqtai quviġusuņniqsut taavru- 
miņa nipliqman. Aglaan Jesus-pum nipliutitqipñišai, “Tlilgaat, qanutun 
sakiqnaqtigiva [umialguruani] isiłiksraņat Agaayyutim apaayuqautaa- 
nun. 25Qaġanatlukkayaqtuq pikukturuam isiłiksraņa ‘Iraagun Mitqutim' 
uumakņa umialguruamiñ isiëniatiksrapaniñ Agaayyutim apaayuqau- 
taanun.” 26 Maliġuaqtai quvišutchallapiaëniqsut, suli apiqsruaqsiplutin 
ipymiknun, “Kiñami anniqsušisiñiqpa?” 27 Jesus-ņum qiñiqamigich iriġrui- 
ñaqlugich nipliġñiqsuq, “Iñuk anniqsuġumiñaitchuq ipmiñik, aglaan 
Agaayyutim kisimi anniqsutlagaa atakkii Agaayyutim supayaaq savaašit- 
laplugu.” 28 Tavra Peter-m nipliutiniġaa, “Ataņii, unitchikput sua iluqaan 
malikhutin.” 

29-30Jesus-pum kiuniġaa, “Nipliutigipsi, Iñuk unitchiyumi kiņuniġ- 
miñik, aniaqatmiñik, aapamiñiglu aakamiñiglu, qitunëamiñik, unniiñ 
umialgutmiñik pigiluņa suli pigilugu tusaayugaagġiksuaq, tamatkua 
utigisirut iluqaitñik ilaanun tallimakipiatunaglaan marrumani iñuutłiġ- 
mi piyuaqsiugaluappaëmiunniiñ, suli pigigisiplugu isuitchuaq iñuuliq 
sivuniëmi tikiumaraksrani. 31 Tamatkua sivulliunasugiruat pakma aqulli- 
ġuġisiñiqsut aasiiñ aqulliuruat sivulliguġutiņ.” 

Jesus-pum Piņatchiġñiġai Uqaqatlli 
Tuqqutauniališmiñiglu Apitqikkauti$miñiglu 
32Ukua igliġniqsut tupaanun Jerusalem. Jesus-ņum sivulliuq- 


tuaġniġai mališuaqtit kapyalillaktuat. Atlat iñuich maliqsruqtuat 
iqsilillaktut. Aasiiñ katitaallakamigich qulit malġuich iñugiaktigiruat 

uqautiaqsilgiññiġai tamatkua atuumaruaksrat ipmiñun, 33nipliqhu- 

ni, “Ataņii, Jerusalem-munpniaqtugut. Iñuum aatchuutiniaġaa Iġñiņga 
Iñuum qauktipitñun agaayuliqsinun aglaliqirinunlu. Tamatkua tuqqu- 
taksraġuġniñiaġaat. Tavrali qaitkisigaat Jew-ņuņitchuanun. 34Taipkua 
mitautigigisigaat suli tivvuaqtuġlugu suli anaumigmilugu, aasiiñ tuqqut- 
kisigaat. Aglaan piñayuakun uvlut aņitqikkisilgitchuq.” 


Aakauruam Ipiqsruapa 


35James-lu John-lu, iġñak Zebedee-m, utlautiniqsuk ilaanun nip- 
liqhutik, “Tlisautrii, apiqsruutiksraqašiptigiñ pisullapiakkaptiknik.” 
36Tavra nipliutiniġik, “Suqaġukkaluaqpisik?” 37Taapkuak kiunišaak, 
“Aquppiqasriġukhutin uvvaami ilaqatikpuk taliqpikñi suli ilaqatikpuk 
saumipni pigaluaqtuguk taivrumani uvlumi aquvitkuvich kamanaqtuani 
atanġuvipni.” 38 Aglaan Jesus-pum nipliutigik, “Tlisimanišuptiku apqusaa- 
gaksrautigikkaġa apiqsruġayaitpaluktutik taatna. Imilhiñauvitku qallun 
imiġviksrautigikkaġa naagaqaa apqusaalhiñauvitku napinnaqtuaq apqu- 
saagaksrautigikkaša?” 39Taapkuak malšuk nipliutigaak, “Pilhiñauruguk.” 
Jesus-pum nipliutigik, “Tliptik ilumutun imiġisirutik alianaqtuamik 
imigaksrautimnik suli apqusaaġisiplutik napinnaqtuakun apqusaagak- 
srautipkun. 40 Aglaan piksraqtuksrauņitchuņa kimik aquppiruksramik 
taliqpimñi unniiñ saumimñi, aglaan Agaayyun qaiññiaġik taapkuak inik 
tamatkununa iñupnun itqanaiyautikkaġmiñun inigitquplugik.” 4 Atlat 
qulit tusaakamitrun iłuagiņiñňñiġaich James-lu John-lu. 42 Jesus-ņumli 
ipmiñuutinišai aasiiñ nipliutiplugich, “Tlisimarusi aņalatiņich Jew-ņu- 
pitchuat aņalanniġlugaqtilaaņatnik iñunitñik, suli kamanaġniqsraņisa 
naqititchuuplugich. 43 Aglaan taatnatun ittuksrauņitchuq akunnap- 
sitñi. Kisupayaaq kamanaġukkumi akunnapsitñi savaktigiyumagiksi. 
44Suli kisupayaaq qaukliusukkumi akunnapsitñi savautrisuuyumauq 
iluqapsitñik. 45Iġñiņa Iñuum aggiņitchuq iñupnun savautityaġuni 
aglaan savautrityaqhuni suli qaitchaqługu iñuulli tasuqsautiksrauplugu 
iñugiaktuanun.” 


Jesus Qiñitlasitqipkaiñiqsuq Bartimaeus-mik 


46 Jesus maliġuaqtinilu tikiumaniqsut Jericho-mun. Aasiiñ aullalgitña- 
min Jericho-miñ qiñitlailaq iņiulauraaġniaqti aquppiñiqsuq tumitchaam 
sanigaani, atilik Bartimaeus-mik iġñiņa Timaeus-pum. 47Qiñitlailam 
ilitchuqtiqamiun Jesus Nazareth-miu apqusaagaqsiñiplugu tuqlušaaq- 
siñiqsuq, “Jesus, kipuviapa David-pum, anniqsuqtaurutin Agaayyutim 
akiqsruutigikkaņa iņilġaanimma. Nagligillaņniaņņa.” 48Iñugiaktuat iñiq- 
tiġaluaġniġaat nipaisaaquplugu, aglaan nipitusipsaaġniqsuq, “Kiņuviaņa 
David-ņum, nagligillapniapna.” 49Jesus nutqaqtiqami tiliñiġai tikiutitqup- 

lugu. Tamatkua utlapnišaat qiñitlailaq nipliutiplugu, “Quviatchaušigiñ, 
makillutin. Tuqlušaatin.” 50Quyaliqpagitluni maksrikami quppiġaaġ- 
niutigalugu aqpaqsruëniqsuq Jesus-mun. 51Jesus-pum apiqsruġniġaa, 
“Suvaata akku tuqtullavipa?” Qiñitlailam uqautinišaa, “Tlisautrii, 
qiñitlasitqigukkaluaqtuņa.” 52Uuma kiugaa, “Itqanaiņaniktiġniqsuq 
ukpiqsriłipkun.” Tavrakpatchiaq qiñitlasiñiqsuq. Nakuqsiliqami maliuti- 
galuguuġniġaa Jesus. 


Jesus-pum Tikisaałha Jerusalem-mun Ataniqtun 


1 1 1Qaniņani Jerusalem Jesus iglauqatailu qalliñiqsut nunaaqqiu- 
raapnun Bethphage-mun suli Bethany-mun ittuapnun iñġiņani 
atiqaqtuam Olives-mik. Jesus tuyuqaġniqsuq malġuņnik mališuaqtimi- 
ñik nipliutiplugik, 2“Nunaaqqiuramukkitik. Taamuņaasii isipqauraġuptik 
paqitkisigiktik pituksimaruaq nuġġaņa natmaksiġvium natmaksiġvigi- 
mailaq sivuani. Pituiġlugu uvuņautityatku! 3Kia iñuum apiqsruqpatik 
suvaata pituieñiaqmagaan nipliutiyumagiktik, “Atanëuruam inuši- 
gaa aglaan utiqtitkisiyaa qilamik.' ” 4Taapkuak tarra aullaëniqsuk. 
Paqinniġaak natmaksiġvium nuġġaņa tumitchiani pituqaqtuaq paapani 
tupqum. Tarra pituiġñiġaak. 5Taatnalu iñuilli qichaqtuat tamaani nip- 
liutigaik, “Ukuqtiik, suniaqługu una pituiqpitku?” 6 Aiktiqsuak taapkuak 
kiggutiniqsuk Jesus-pum tillisaatun. Iñuilli taapkua aullaqtinnišaich. 
7Taapkuak taamna nuëšaq Jesus-muutiplugu, aasiiñ quppiġaatik mat- 
taqługik iliñigaik taavrumuņa nuġġaġmun. Jesus natmaksiaqsiñiqsuq. 
sIñugiaktuat iñuich quppiġaatiņ siamitkaqsiñiġaich apqutmun, suli 
ilapich akiġuiñik napaaqtum navguqtugich illiuqaiñiqsut apqutmun. 
9Iñuich sivuagun Jesus-pum suli tamatkua aquagun nipruagaqsiñiqsut, 
“Hosanna. Nanġaġlakput Agaayyun! 
Uvvatuq Agaayyutim piliutiqaġliuņ tikitchuaq piqusiqhuni 
Ataniġmik. 
Psalm 118:25, 26 
10 Agaayyutim piliutiqaġliuņ taamna aņalatchiaqsiruaq pakma 
sivulliaptiktun David-tun. 
Nanšakkauli Agaayyun qutchiņñiqsrami qilapmi.” 
Psalm 148:1 
11 Taatnatun Jesus Jerusalem-munniqsuq. Tavruņaqami isiqhuni agaay- 
yuvikpapmun, qiñiqtuagataġaluaqami aniñiqsuq. Tanušaksipluni 
aullaġniqsuq Bethany-mun piqatigiplugich qulit malëšuk mališuaqtini. 


Jesus-pum Pannaqtitkaa Fig Napaaqtua 


12Uvlaakuqman iluqatiņ pisuktuaqamiņ Bethany-miñ Jesus 
nigisulieñiqsuq. 13Tautupnigaa asirrisuuruaq napaaqtuq upavaniñ aku- 

tuqpaliqaġniqman. Tarra takunišaa asrirritmapaagiaqlugu. Tikitñamiun 
suqaġnianġitchuq. Akutuqpalilhiñanik paqittuq atakkii pukuņnaq- 
asiaqtuëvigitqikkumiñaitchaatin pakmakpaniñaglaan.” Mališuaqtaiñ 
tusaanigaat taatnaqman. 


Jesus-pum Suaqłuiyaiłha Agaayyuvikpauramik 


15 Tikitñamin Jerusalem-mun Jesus isilgitchuq agaayyuvikpaņnmun. 
Anitkaqsiliġniġai tunisiullaqtuat suli tauqsiqsuktuat taavrumakņa agaay- 
yuvikpapmiñ, ulġutqataqługillu niġġiviich akiñik simmiqsuġviich suli 
aquppiutaņich tunisiullaqtuat tiņmiaġruuranik tunillautiksrauruanik, 
kuaġlugu. 17Ilisautiniġai iñuich, “Aglausimaruq, 

‘Uvaņa tupiġa taiyuutiqašisiruq 
iñupayaat agaayutyaqtušviatnik” 

Isaiah 56:7 
Aglaan ilipsi iriqtuġviliutiniġiksi tiglipniaqtinun.” 18 Qaukłiņich agaa- 
yuliqsit suli aglaliqirit tusaakamitruņ taamna, pakaagġiaqsiñiġaat qanuq 
taimma piyaqquġukługu. Nuyuajgiliutinišaat atakkii iluqatiņ iñuich 
quvišusuutigiplugich Jesus-pum ilisauttutai. 19 Unnuksraaqman Jesus aul- 
lalgiññiqsuq nunaaqqimiñ piqatiqaqhuni mališuaqtimiñik. 


Ilisaaksraq Pannaqtluktuamiñ Napaaqtumiñ 


20Suli uvlaaġuqman apqusaaqamip taututqipñišaat asirrisuuruaq 
taimña napaaqtuq. Pannaqtupniqsuq kaņituummagġmi. 21Peter-m itqaq- 
asirrisuuruaq napaaqtuq piuņillaqsruqtikkan paniqtiġniqsuq.” 22 Jesus- 
pum kiugai, “Ukpiqsrisitchi Agaayyutmik. 23Iļlumutun uqautigipsi, 
Nipliutigupsiun iġġiq, ‘Ki, nuutittin igitaulutiņ tagiumun' atuumagisipiaq- 
tuq. Taamna nalupqinaitchuq. Ukpiġillapiaġupsiuņ iluqnaušusi taatna 
atuumagisinilugu, tavra savaaņupkałhiñaugiksi. 24Taatnamik nipliqsu- 
pa, qanutchipayaat kipiġniuġutigikkasi agaayyutigigupsigik ukpišitchi 
akuqtušinilugich, suli piginiaġisi. 25 Agaayugupsi, natqigutimaašu- 
magisi ilagikkasi qanutchimik akikpaqtuutiqaënišupsi. Taatnašupsi 
aapagikkapsi pakmani ittuam natqigutimaašgisigaasi killuutipsitñik. 
26 [Natqigutrisimaitkupsi iñupnik atlanik aapapsi pakmani ittuam natqi- 
gutiyumiñaitmigaasi killuutipsitñik.]” 


Kimik Jesus Tuyuširiqaëniqpa? 


27Utitqikkamin Jerusalem-mun, Jesus isiġniqsuq agaayyuvikpaņmun. 
Qauktłiņich agaayuliqsit suli aglaliqirit suli sivulliuqtiġruat tikiññi- 

ġaat 28apiqsruqlugu, “Kia aatchuqpatin aņalatchiłiġmik savautiplutin 
tamatkunina? Kia sapniksriññiqpatin taatnatun?” 29Jesus-pum kiuniġai, 
“Apiqsruġniaġipsi atautchilhiñamik apiqsruutmik. Kiulgugupsitņa uqauti- 
gisigipsi aņalatchiłikun tamatkuniņa savalgutilaamnik. 30 Nakitña John 
apalatchilinikpa ilaan paptaaqtitchisilaapanik? Agaayyutmiñ naaga iñun- 
niñ? Uqautisitpa.” 31 Taapkua uqqaaġiaqsiñiqsut iymiknun, “Kiuguptigu 
John?’ 32Naagaqaa uqaġumiñaitchugut aņalatchiłha iñukmiqnisaunilu- 
gu.” Iliņisa sivuugaginigaich iñuich, atakkii iñupayaaq ukpiġipiaġniġaaq 
John sivuniksriqirauniplugu. 33Taatnagaluaqamiņ kiulhiñašnišaat Jesus, 


“Uqautilguiññiġiptiġiñ.” Jesus-ņumli kiugai, “Uvapaptuuq uqautiyumiñait- 


Atrikusaun Nautchirriqiritigun 


1 2 1Tavrali Jesus uqautriñiqsuq Pharisee-puruanik atrikusautmik. 
“Unaguuq iñuk nautchiiviqaëniqsuq. Nautchirriġviliuġniqsuq, 
sapukutchiqługu avataagun, nivakhuni misuġuliuġviksramik, 
nappaipluni nasiqsruġviņmik, tarraasiiñ atukkirrutigiplugu naut- 
chirriqirinun, Taatnaanikami aullaġniqsuq upasiksaumun nunamun. 
2Katitchiñaqsipman nautchiiviqaqtuaq tuyuqaġniqsuq savaktaaġ- 
rukniamik atugaksraqtuanun piññaktaaksrautni aitquplugu ilipitñiñ. 
3Tamatkua taamna tigukamitrun anaulišnišaat, aullaqtitluguasiiñ 
saagailaaqługu. 4Una tuyuqatqipñiqsuq atlamik savaktimik. Aasiasii 
tamatkua atniaqługu niaquagun, aullaqtinnišaat uqapiluutiplugu. 
s'Tuyuqatqilgipñiqsuq atlamik. Maatna tamatkua tuqunnišaat. Tarra 
iñugiaktuat atlat tuyuġikkaņi iñuum naņititqatapiaqtaġniġaich, ila- 
pich anaurašaqlugich, atlat tuqquttaqtugich. 6 Uvvaguuq taamna 
nautchiiviqaqtuaq atautchimik iġñiqaġniqsuq piqpagikkašmiñik. 
Aqulliuplugu tuyuġiniġaa itnaqhuni, “Tamatkua talušigisivalukkaat 
‘Taamnauvva paitchaktaaksralguruq. Ki, tuqullakput, aasii paitchak- 
taaksrautaa piyumagikput.' 8Atugaksraqtuat tigguqlupnišaat iġñiņa, 
aasiiñ tuqqutlugu iginniġaat taavrumakpņa silataanun nautchiivium. 
9Qanuġniaqpa iñua nautchiivium? Utiġisiruq tuqqutchaġlugich taap- 
kua nautchiiriqirit. Qaitkisigaa nautchiivik atlanun atugaksraqtuanun. 
10 Agliqisimasruknašiksi Agaayyutim uqalha: 
‘Uyaġak tuppirit ayakkanat, 
taamna uyaġak piitchuiļlapiaġaqtuq tuppirauni. 
11 Taamna atanëum savaaġigaa 
suli quviqnaqtuaņunasugigikput. 


x 


Psalm 118:22, 23 

12 Jew-ņuplutiņ sivulliuqtit ilisimaniġaat uqaaqtuutigiplugu atrikusautmik 
akikņałiqtiņ. Taatnaqtlugu tigusuliqpiavsaaġaluaġniġaat Jesus maatna 


Akiliaksrapiatigun Tax-sinik 

13Jew-nuplutin sivulliuqtit tuyuġiniġaich ilapich Pharisee-puruat suli 
Herod-kuaqtuat pitchaquplugu Jesus apiqsruqtuutinik. 14Tikiumakamiņ 
nipliutiniġaat, “Tlisautrii, ilisimarugut nalaunņaruaņutilaaqnik sugi- 
suņaqnagu qanuq iñuich isummatiqaqtilaaņat. Sugipitmigiñ iñuum 
suurautilaaņa, aglaan ilisautrirutin Agaayyutim iñuuniaġvigitqukkaņa- 
nik. Maliġutaksrakuaġnaqpa akiliiruni tax-sinik Caesar-mun Rome-mi? 
ilisimaniġaa ukpippuašsutaat nipliutiplugich, “Suvaata uuktuaqpisitpa? 
Kiata aatchuqsitpa qiñillaaksramnik maniņmik!” 16 Tamatkua aatchuq- 
matni maniuramik apiqsruġniġai, “Kisumik atriqaġniqpa?” Kiunišaat, 
“Caesar-mik.” 17Jesus-pum nipliutinišai, “Utiqtitchumagiksi pigikkaņa 
Caesar-m sua-samna ilaanun, suli Agaayyutmun sua-samna pigikka- 
pa Agaayyutim.” Tamatkuatarra quviġusuutiginiġaat nipliutipmatin 
taavrumina. 


Apiqsruun Apipkakkautlikun Tuqułiġmiñ 


18Tavra ilapich Sadducee-puruat Jesus-mupniqsut, taapkua nipliġuuruat 
tuquruat apitqitlaiññiplugich. Iliņisa apiqsruënišaat, 19“Tlisautrii, Moses- 
pum uqautigaatigut maliġutaksrakun itnaqhuni, Apun ilaqatiqaqtuaq 
tuqukpan qitunġigaluaqani, taavruma aņutim aniqataan iļaqatniktaagġirak- 
sraginigaa uilgaġnaaq qitunġisilugu aputmik ilisimanašuniasiiñ tuquruam 
qitunġaġitilaaņanik. 20 Uvva uqaaqtauņurut itna, llaatniguuq tallimat 
malġuich aniaqatigiich. Apayuklium nuliagiliutinigaa una aġnaq, tuquplu- 
aasiiñ tuqulgitluni qitunġigaluaqani, taatnatunsuli pipayuak. 22Tarra taat- 
natunsuli tallimat malšëuich nuliaġiniġaat qitunġigaluaqatiņ. Aqulliupluni 
aġnaq tuqupmiñiqsuqtuuq. 23Taivrumani aņitqiłiġmi makitqikkumiņ nal- 
liata nuliagigisivaun? Atakkii iluqatiņ tallimat malġuich nuliaġiniġaat.” 

24 Jesus-ņum kiugai, “Naluniqpisiuņ nalaunġiłiqsi? Naluniġiksi 
Agaayyutim uqałha aglausimaruaq ilaanlu saņņia. 25 Tuquparuat anitqik- 
kumiņ atrigigisigaich isaġulgich atakkii ilaqatniktutiq itchumiñaitchuq 
pakmani. 26 Agliqisimasuknagiksi makpišaaniñi Moses-ņum anitqitlikun 
tuqułiġmiñ—Agaayyutim nipaa tusaġnaqtuq ikualaruamiñ uqpigauramiñ 
itnaqhuni, “Uvapa Agaayyutaa Abraham-pum Isaac-pumlu Jacob-pumlu'. 
27Kaniqsimaiññiqsusri. Agaayyutigiņitkaat tuquparuat aglaan agaayyuti- 
giplugu iñuuruat. Taatnamik kinnirusi ilipsitñun.” 

Kamanaġniqsraņat Tillisit 


2s]]apata aglaliqirit tusaaniġaa Jesus-pum uqautigikkaņa Sadducee-ņu- 
ruatnun. Ilitchuġiplugu Jesus-pum kiggutillautaqalha apiqsruġniġaa, “Nalliat 
tillisit tupigitluktaksrauva iluqapitñiñ?” 29 Jesus-ņum kiugaa, “Una tilliñ piit- 
chuillapiaqtuq, ‘Naalagġnisitņa, Israel-aaġmiuņuruasii, Sappiruaq Agaayyutvut 
kisimisauluk Atanġuruq. 30Piqpagiraksraġigiñ Ataniq Agaayyutin iluqaaniñ 
uummatipniñ suli iluqaaniñ iñuutchipñiñ suli iluqaaniñ isummatipniñ suli ilu- 
qaaniñ sayagikkapniñ:. Sivulliuruksraq tilliñ tavrataamna. 31 Tuglia taatnatun, 
‘Piqpagiyumagiñ iñuuniaqatin iliptun ililugu: Atlamik piitchuq tillitmik kama- 
natluktuamik taapkuņnakņa.” 32Taavruma aglaliqirim kiunišaa, “Tlisautrii, 
uqaqtutin ilumutuuruamik. Agaayyutaipiaqtuqtavra atlamik. 33Iñuum 
piqpagiraksraġigaa Agaayyun iluqaaniñ uummatmiñiñ suli iluqaaniñ kaņiq- 
simališmiñiñ, suli iluqaaniñ sayagikkašminiñ, suli piqpagilugu iñuuniaqatni 
ipmisun ililugu. Iuatluktuq tupiksriruni taapkuņniņa tillisipñik tikiutrilišmiñ 
niġrutinik suli atlanik tunillautiksranik Agaayyutmun.” 34Taavruma 
kiupmani isumaturuatun, Jesus-pum nipliutigaa, “Ukpiġiłhiñaaġuġniġiñň 


Apiqsruun Anniqsuqtikun Akiqsruutauruakun 


35Jesus ilisautrillasmi agaayyuvikpaņmi apiqsruġniqsuq, “Suvaata 
aglaliqirit nipliġaġivat Christ, anniqsuqti akiqsruutauruaq, kiņuviaġinip- 
lugu David-mun? 36 David, apalatlugu Ipqitchuam Irrutchim, itnaëniqsuq, 

‘ʻAtangum uqaqtuq Atanimnun: 
Aquvittin kamagitchiiviksrapnun 
Psalm 110:1 

37 David-pum iņmiñik taiguutiqaqpagu Atanġguruamik, qanuëmi Anniqsuqti 
David-ņum kiņuviaġitlaniqpauņ?” Iñugaaġruich naalaënisuurut Jesus-mik. 


Jesus-pum Kiliktuutigigai Aglaliqirit 
38]lisautrilišmiñi nipliutigai, “Qaunagiyumagisi aglaliqirit pisuktuat- 
laturuat akuqturuanik atnuġaaqhutiņ suli iñupnun paġlatqusuuplutiņ 
tauqsiġñiaġviņňi. 39Katraġviņitňi suli iñuich niġiqpakmata aquppitla- 
turut nakuutluktuani aquppiutanitñi. 40[vayaqtuqmigaich uilgaġnaat 
tupiġikkaņich, aasiiñ agaayuuraalgupmiut sivisuplugu agaayuņņuałikun. 
Tamatkua tamarra anasiñpuusiaqašisirut pitluglugu atlaniñ iñupniñ.” 


Uilgaġnaam Iliraņa 


4 Jesus aquvinniqsuq igluanun ilirrivium aasiiñ tautuktuagaqsiplugich 
iñuich iliriruat ilirrivigmun. Iñugiaktuat umialguruat iliriqpapniqsut. 

42piqaqmiñiqsuq naalgiiktuamik uilgaënaamik iliriruamik malġuņnik 
susauraapnnik maniayauraapnik. 43Jesus-pum tuqlušënišai mališuaq- 
tini nipliutiplugich, “Nipliutigipsi, taamna naalgiiktuaq uilgaġnaaq 
iliritluktuq tamatkunakpņa atlaniñ iliriruaniñ. 44Iluqatiņ atlat piksraqaq- 
hutin ilirirut sippakuuqtuaqhutiņ, aglaan aġnaq piksraiñņaġmi iliriruq 
tamatkiqtugu iluqaan pigikkani iñuuniutiksraiġļuqhuniunniiñ.” 


Jesus Sivuniksriqiruq Piyaqquënialhanik Agaayyuvikpaum 


1 3 1Jesus aullaaqsipman agaayyuvikpanmiñ, maliġuaq- 

taan ilapata nipliutiniġaa, “Tlisautrii qiñicsun. Qanutun 
piññaqnaqtigivat makua uyaġaich marrumani agaayyuvikpaņmi!” 
2Jesus-ņum kiugaa, “Quviġusuutigivigich makua kamanaqtuat tup- 
qich qiñikkatin? Kisippuqtaqacumiñaitchuq uyaġaņgmik qalliani atlam 
ulġutauniaņitchuamik.” 


Jesus Sivuniksriqiruq Ituilliuġutniglu Piyuaqsiuliksramiglu 

3Aquppiuqtuaqhutin Jesus-lu iġġiñi atiqaqtuaq Olives-mik akiani 
agaayyuvikpaum, Peter-mlu, James-ņumlu, John-pumlu, suli Andrew-m 
apiqsruënišaat kisiņņuutiplugu, 4“Uqautitigut, qakugun tamanna atuuma- 
niaqpa? Suli sukun ilitchuqqutigun ilitchuġigisivisa iluqaġmiņ tamatkua 
atuumaaqsikpata?” 5Jesus-pum uqaaqsiñiġai, “Qaunagiyumausi; kisu- 
mun iñupmun kinnipkaġniaqasi! 6Iñugiaktuat tikiumagisirut atuġlugu 
atiga nipliġutiņ, ‘Uvaņa Christ-ņuruņa’. Kinnitñikkisirut iñugiaktuanik. 
7Huilliuëniaqasi tusaqsraqaġupsi apuyapmik maani naagaqaa uņasiktua- 
ni. Aglaan isuklitchumiñairgaqtuqsuli. 8Nunaaqqich akikņaqtuliġisigaich 
atlat nunaaqqich, suli atanëuviich akikpaqtulišisigaich atanġuviich atlat, 
liułiq. Tamarra tamatkua aullaġniisaaġigisigai nagliksaalhum. 

9“Aglaan qaunakkiaġikkumausi ilipsitñik. Qaitqataġisigaasi uqaq- 
sittaaqtitchirinun, suli ipiġaqtuġisiyaasi katraġviņňi. Tikiutigisigaasi 
kavanauruanun umialguruanunlu pisigiluņa. Tavra piviksraqaġisiñiqsusi 
ilisimaraulusi. 10Tamatkua atuumagaluaqtitnagich quliaqtuaġigisigaat 
tusaayugaaġiksuaq iñuņnun nanipayaaq. 11 Qakugun tigukpasi aullau- 
tilusi uqaqsittaaġviņmun isumaalusuņaqasi sivuani piviksram sumik 
uqaksrapsitñik. Taivrumani Ipqitchuam Irrutchim ilisautigisigaasi nip- 
liutiksrapsitñik. Tavra nipliutigiyumagiksi. Taamna Irrusia Agaayyutim 
uqašgisiruq ilipsigun; nipliayumiñaitchusi. 12Aniaqatiupuruat qaitqatali- 
ġisigaich aniaqatiutiņ tuqqutaksraulugich, suli aapagikkatiņ iġñiġuruat. 
Ililgaat akikņaqtuliġisigaich aņayuqaatiņ unniiñ tuqqutaksraulugich 
tamatkua. 13Iñuich nanipayaaq uumigigisigaasi pigiluņa. Aglaan 
Agaayyutim anniqsušisigaa sivutmuulguruaq isuanunaglaan. 

Tatamnapiašataqtuaksraq 

14“Iñuk agliqiruaq ukunina kaņiqsili! Tautukkisigiksi naġġunalla- 
piaġataqtuaq qikaġuni tavrani qikaġviksraġvigiņisaąġmiñi. Taipkunani 
uvlut tamatkua Judea-mi ittuat qimakkumaut iġġiñun. 15Iñuk inni- 
ġumi tupqum qaanani isiġniaqani saagaksraqsiuġiaġuni tupqum 
iluaniñ. 16 Suli taamna qakma nautchiiviņmi utiġniaqani saagaġniaġuni 
atnuġaamiñik. 17 Qanutun tatamnaqtigigisivat tamatkunani sinai- 
yauruani suli miluktitchiruani taipkunani uvluni. 18 Agaayuyumuusi 
qimagviksraqsi inġitqulugu ukiumi. 19Taipkunani uvluni iñuich naglik- 
saatlullapiaġniaqtut qapapapniñaglaan Agaayyutim nuna iñiġataqmagu. 
Aasiiñ taatnatun nagliksaaqtigitqikkumiñaitchut aquagun taavruma. 
20 Aasiiñ Atanëum ilappaqtaapisuaqpagich taipkua uvlut kiña iñuk 
anniqsukkauyumiñaitchuq, aglaan pisigilugich piksraqtaaġikkaņi 
ilappaqtaajgisigai taipkua uvlut. 21Taimanigun kia iñuum uqautikpasi, 
‘Ataņii, uvva Christ-puruaq Agaayyutim akiqsruutigikkaņa’ naagaqaa 
uqautikpasi ‘Ataņii, ilaa taimña’, ukpiġiniaqnagich. 22Anniqsuqtippuat 
suli sivuniksriqirippuat iligisirut savaaniglu quviqnaqtuaniglu. 
Taavrumuuna kinniñiaġniġaich Agaayyutim piksraqtaaņi pisaġiyumi- 
ñaġumisigik. 23Taatnamik qaunatqiaġikkumausi! Kilikkipsi sivuani 
tamatkunina iluqaņitñik piņaiñņaisa. 


Aggiłha Iġñigan Iñuum 
24“Taipkunani uvluni, pianikpan taamna iluilliušutiqpak, 
siqiñiq taaqsigisiruq, 
suli tatqiq qaumaġinġiġuni. 
25 Uvluġiat katakkisirut qilapmiñ, 
suli qaummatipayaapnpi silam nuktitaulutiņ inimikniñ. 
Isaiah 13:10; 34:4 
26 Taivrumani uvlumi iñuich tautukkisigaat Iġñiņa Iñuum aggiqsuaq 
nuviyakun piqaġuni kamanaqtuamik sappimik kamanautituummaġmi. 
27Taamna tuyuqajšisiruq isaġuliņnik katitchityaqtuanik atautchimun 
Agaayyutim piksraqtaaġikkaņiñik nakikpapayaaq. 


Hisaaksrapa Asirritlaitchuam Napaaqtum 


28“Jlisaaqaġitchi asiaviqutiniñ, itnaqhuni, nauriuraq naupuraaqsi- 
vaalukman qiñiġnaqsiuraaqsipmata akutuqpaliksrai ilisimarašigiksi 
upinġaam qalliłha. 29Taatnatuntuuq, tautukkupsigik tamatkua atuu- 
maruat ilisimagisigiksi isuksram tikiumaaqsilha. 30Tlumun nipliutigipsi, 
ukua iñuich tuquyumiñaitchut atuumagaluaqtitnagu iluqaan tamanna. 
31 Qilaglu nunalu piiġisiruk aglaan uqatitka piiġumiñaitchut. 

Pivia Aggiliksrapan Ilisimaraitchuq 


aggiłiksraņa, uvapa unniiñ isaġulgich ittuat pakmani nalugaat, aglaan 
kisimi Aapaa ilisimagaa. 33Qaunatqiagiksilusi, itqummaagikkumau- 

si, atakkii nalugiksi sumi atuumatiksrapa. 34Atriqaqtuq umialiņmik 
aullaqtuamik upasiksuamun nunamun unitchipluni tupiġmiñik. 

sraa qaunatqiaġiquplugu. 35Taatnamik itqummaašikkumausi atakkii 
nalugiksi qakugu aņaayuqaņa tupqum aggiłiksraņan, unnuami naaga 
unnuaġruami naaga uvlaatchaurami unniiñ uvlaami. 36 Aggiġumi tav- 
rakpatchiaq paqinġitchumagaasi siñigusi. 37 Nipliutigikkagġa iluqapsitñun 
sivuani uqautigigiga iñupayaanun, Itqummaaġikkumausi!” 


Sivunniuġun Tuqutchukługu Jesus 


1 4 lAtuumagaluaqtitnagik malġuk uvluk Jew-ņuruat niġiqpagvikaa- 
patalu atilik Apqusaakkaułiġmik suli niġiłhata puvlaksiġniġilaamik 
qaqqumik, qauktipisa agaayuliqsit suli aglaliqirit pakaaġiniġaat qanuġimña 
tigusukługu Jesus iriġaqtuġutiņ tuqulluguasiiñ. 2Aglaan iliņich nipliġñiqsut, 
“Niġiqpagvikaam uvluani taatnaġnianġitchikput. Iñuich aupatchakpiaqtut.” 


Jesus Tipraġiksakkauruq Bethany-mi 


3Jesus-uvva inniqsuq Bethany-mi, tupqani Simon-ņum atniġñautiqaq- 
akisullapiaqtuamik uqsruġutmik atiqaqtuamik Nard-mik. Taavruma 
apmašgnigaa nakasruņņuaņa kuvikługu uqsruġun Jesus-pum niaquanun. 
una piilaamun uqsruġun atuqpa? 5Tuniñayaqtuq qaanišlugu piņasut 
kavluutit taalanik aasii qaillugu manik nagliņnaqtuanun.” Taatnaqhutin 
uqapiluktut akikpaqlugu ašënaq. 6Jesus-pum nipliutigai, “Sugipaiqsiun! 
Suvaata iluilliuqtitpisiun taamna aënaq? Una savaaqaqtuq nakuuruamik 
uvapnun. 7Naglipnaqtuat itchagataqtut. Taimma qanutun savautilhiñau- 
gisi nakuuruamik piyumiñaġupsi, aglaan nayuutiłhaiñaġumiñaitchuņa. 
8 Aġnaq savaaqaqtuq piyumiñakkaġmiñik. Tipraġiksaġaa timigikka- 
ġa itqanaiyautiplugu iluvikkauliksrapanun. 9 Uqautigipsi, nanipayaaq 
nunami quliaqtuaġikpatruņ tusaayugaasiksuaq iñuich uqautigigisigaat 
nalupqinaiġlugu aġnam taavruma taatnalha itqakkutauluniasii ilaanun.” 


Judas Apiqtuq Aatchuutigisukługu Jesus 


10 Judas Iscariot, ilapat qulit malëuich mališuaqtit, utlautiniqsuq qauk- 
lipitñun agaayuliqsit aatchuutigisukługu Jesus ilipitñun. 11Tusaakamitrun 

quviasuliġniqsut, suli akiqsruġniġaat aatchuëuklugu maniņñik. Tavrakpa 
Judas utaqqiaqsiñiqsuq aatchuiviksramik Jesus-mik pisuġnagqsilugu. 


Jesus Niġiqatauniqsuq Mališuaqtimiñi 
Niġiqpagviani Atiliņmi Apqusaakkautišmik 

12Sivulliqpiami uvluani niġiqpagvikaam puvlaksiġniġiļlaamik qaq- 
qumik ipnaiyaaq tuqqutauraqtuq itqakkutaupluni Apqusaakkautišmun. 
Jesus-pum mališuaqtaiñ apiqsruġniġaat, “Nanili itqanaiyaquvisigut niġiq- 
patiksraptiknik atilipmik Apqusaakkautiëmik?” 13Jesus-pum tuyuġğġigik 
malġuk mališuaqtipni nipliutiplugik, “Nunaaqqimukkitchik. Tavrani 
paašisigiktik iñuk saagaqtuaq qikumik imiqaġviņmik. Malikkumagiktik. 
14Napmun isiqpan nipliutiyumagiktik tupilik, “lisautri nipliqsuq, nani- 
li iniqaqpich niġġiviksramnik ipnaimik atiliņmik Apqusaakkaułiġmik 
piqasiġļluņa maliġuaqtimnik?’ 15Taavruma urriqsuutigisigaatik nalauraal- 
lagvipmik inituruamik qulliġmi inimi itqanailaamik inuqsrapaiqlugu. 
Tavrani itqanaiyautiyumagiptigut.” 16 Jesus-ņum maliġuaqtai aullaqtut 
nunaaqqimukhutiņ. Paqinniġaat nipliłha taatnatupiaq, itqanaiyaqhutiņ 
niġiqpagviksramun atilipmun Apqusaakkautišmik. 

17 Anaqaksraaqman Jesus tikiññiqsuq piqatigiplugich qulit malġuich. 
18 Niġipkaqługich Jesus-pum nipliutigai, “Iļlapsisamma niġiqatigikkaġma 
aatchuutigigisigaaņa.” 19Taapkua aliasuliġñiqsut nipliutiplugich atau- 
siuttaaqhutiņ, “Uvaņa piviņa?” atlatsuli, “Naaga uvaņa?” 20 Jesus-ņjum 
kiunišai, “Ilapsisamma qulit malëuuplusi ittuasi misuksiqatigikkaëma 
puggutamiñ. 21[ñuk agaayyutitpaqtauruaq nalunaiqsaq tuquruksrau- 
ruq tuvraëlugu aglausimaruaq ilaagun. Naktiup iñuk tamna aatchuiruaq 
Iñupmik agaayyutitpaqtauruamik! Huatlukkayaqtuq taimani anipitchumi.” 


Atanëum Nullautchiġvia 


22'Tamatkua niġilġataqtitlugich Jesus-pum tigummiplugu qaqquq 


siiñ. 24Nipliutigai, “Una auga maqiruaq iñugiaktuanun. Taavrumuuna 
Agaayyutim taluġniqusiġaa akiqsruutni. 25Nipliutigipsi, imitqikkumiñait- 
chupa asiam misuġuanik taivrumuņaaglaan imiġviksramnun nutaakun 
aņaayuqautaani Agaayyutim.” 26Tavra atuanikamin atuutmik aullaġniq- 
sut iġġimun atiligmun Olives-mik. 


Jesus Sivuniksriqiruq Peter-m Piilaaónialhanik 


27Jesus-pnum nipliutigai, “Marrumani unnuami iluqasi nikatchakkisiru- 
si piqutigilupa. Atakkii aglausimaruaq, 

*Tuqqutchirupa munaqsrimik, 
taatnamik ipnaich siamitkisirut. 

Zechariah 13:7 
28 Aglaan kiñuagun aņitqianikkuma aullašisirupa sivupsitñi Galilee-mun.” 
29Peter-m nipliutigaa, “Iluqatiņ unitkaluaqpatinunniiñ, nikatchakku- 
miñaitchuņa.” 30Jesus-pum itnaġniġaa, “Uqautilakpiñ, marrumani 
unnuami aqargiqpak qalġuqtaġaluaqnagu malġuņniaglaan piilaašuti- 
gigisigikma piñasuniaglaan.” 31 Aglaan Peter nipliqsuq qapiņaiqhuni, 
“Tuqulupaunniiñ nayuġniaġikpiñ. Piilaaġiyumiñaipiaġikpiňñ sumiunniiñ.” 
Taatnatuntuuq nipliqmiñiqsut iluqatin. 


Jesus Agaayuruq Gethsemane-mi 


32Jesus-lu maliġuaqtinilu tikitñamin nunagiksaapanun ati- 
lipmun Gethsemane-mik nipliutigai, “Aquppiuraallagitchi uvani 
agaayutyaqtilluņa.” 33Piqatiginišai Peter-lu, James-lu, suli John. 
Uqumailliullapiaġniqsuq naglipnaqsipluniunniiñ irrutchiġmigun 
34nipliqhuniasiiñ, “Arrii, uqumailliullapiaġniqsuņa. Alianam pisa- 
ġiłhiñaaġuqtaġaaņa. Tavraniittuallagitchi qaunaksruqasillaglupa.” 
35Taavuņaqtaallakhuni sitquëniqsuq nunamun agaayupluniasiiñ naglik- 
saaġuņitluni piñaġumiñaqpan. 361tnaëniqsuq, “Abba, Aapaaņ, suapayaaq 
apnalatkiñ piiqugaluaġiga nagliksaaġutiqpak uvamniñ. Aglaan pisulhiñ 
atuumayumuuq, pisułiġiņilaapkun.” 37 Jesus-ņum utiqami paqitlugich 
siñiktuat nipliutiniġaa Simon Peter, “Simaan, siñikpich? Munašiura 
“Siñipniasupaqasi agaayulusilu, ukpiqsrisaiņitchumausili uuktuakkau- 
gupsi. Iñuk ilumutun piyummatiqaġaluaqhuni irrutchiëmigun, aglaan 
timimigun sayaitchaqtuq.” 39 Jesus aullatqiņñiqsuq agaayutyaqhuni 
sivuanisun. 40Utiqami paqilgiññišai siñiktuat, irratiņ uisalguillillak- 
nipliutiniġai, “Kiikaa, siñigitchi qanutun minšuiqsišusilu. Aglaan 
siñikpaaniktusi. Uvva aatchuutautiksrapa iñuum Iġñiņan tikitchuq 
aņalataġiyumiñaqsiplugu killuliqirinun. 42Makillusi, utlaglavut, ataņii 
tunirigikkaġa imma tikitchuq.” 


Jesus Tiguniġaat 


43 Jesus uqaqtitlugu Judas, ilapat qulit malġuich mališuaqtaiñ 


itnaqhuni ilitchuġipchautigigisiñiplugu, “Taamna kunikkaša, tavra 
ilaapugisiruq. Tiguyumagiksi aullautiluguasiiñ qaunagilugu.” 45Judas- 

pum tikirgauraqamiun Jesus nipliutiniġaa, “Tlisautrii,” kuniklugu. 
46 Aasiiñ tamatkua tigguqlupnišaat. 471lapata maliġuaqtaiñ qichaqtuam 
amuliqamiun savikpani anaunišaa savaktaat qauktliata agaayuliqsit, 
siutaiqsiqługu. 48Jesus-pum nipliutigai, “Suvaata tigutyaqpisitpa savikpa- 
liraaqhusi anautaniglu? Savvaqtuktaunasugivisitpa? 49Uvlutauġaġipman 
agaayyuvikpaņmi ilisautiplusi naagauvva tigullaitchipsitpa, aglaan 
aglaksimaaqtuaq taatna Agaayyutim uqalhani ittuksraupluni.” 50Tarrali 
mališuaqtai iluqatiņ suksraaqługu qimapniqsut. 

51 Nukatpiaq, mališuaqtaiñ iļaņat, atnušaaqaëniqsuq qalipqualhiñamik. 
Tiguliqsaqmanituuq 52qalipquani unitlugu qimapniqsuq atnuġaunnani. 


Jesus Uqaqsittaaġviņmi 


s3'Taapkua tigusiruat pituigun tasiuġniġaat Jesus qaukłiatnun agaa- 

yuliqsit, katimaruanun iluqatiņ qauklipich agaayuliqsit sivulliuqtiġruat 
aglaliqiritlu. 54Peter malikmiñiqsuq upasiuraaqhuni silataanunaglaa 
igluqpaņan agaayuliqsit qaukłiata. Aquppiqatauniksuq qaunaksrini 
naniaqtuaqhuni ikniġmi. 55Qauktipich agaayuliqsit suli iluqatiņ uqaq- 
sittaaqtitchirit pakaaqaġniqsut agvisiksrapanik akikņaġlugu Jesus 
tuqqutchuktlugu, aglaan paqitchitlaiññiqsut. 56 Iñugiaktuat ilisimarau- 
galuaqtut akikņaqługu, aglaan ilisimaruaruat atiņitqataqtut. 57 Tavra 
ilisimarit ilapich makinniqsut akikpaqtugu nipliqhutiņ, 58“Tusaagikput 
nipliqman, “Piyaqqušisigiga agaayyuvikpak iñiqtauruaq argapnik, aglaan 
pipayuakkun uvlut nappaiñiaqtuņa atlamik iñiqtaupitchuamik argaņ- 
nik? ” 591lisimaritunniiñ taapkua piqasiutilguiññiqsut taavrumuuna. 

60 Qaukliat agaayuliqsit makinniqsuq sivušaatni. Tarra apiqsruġniġaa 
Jesus, “Kiggutiksraitpiun una ilisimarit uqagikkapat akikpaqhutin?” 

61 Aglaan Jesus nipaisaaqtuq uqanitluni sumik. 

vich, Iġñiņa Nangakkauruam Agaayyutim?” 62Jesus-ņum kiunisaa, 
“Tarra, llaapurupa. Tautukkisigiksi Iñuum Iġñiņa aquppikpan 
taliqpiani Sappipayaalgum qiñišisiplugu atqaqpan nuviyakun qilay- 
miñ.” 63Qauktiata agaayuliqsit aliktuġniġai atnugaani nipliqhuni, 
“Inuqsranaiqsugut ilisimarauruksramik! 64Tusaagiksi uqaġniqłuutaa! 
Qanuq sivunnišñiqpisi?” Iluqatiņ katimaruat tuqqutaksraġuġnigaat. 
65Įlaņisa tivvuaqtuqługu, irrak matuqqaaqtugik anaumikkaat apiq- 
sruqługu, “Ki, nalautchagiñ kimun anaumiktilaaqnik.” Taatnaanikmata 
qaunaksrit tiguplugu pattaņniġaat. 


Peter-m Jesus Piilaaġigaa 


qauktłiata agaayuliqsit. 657 Uuma tautukamiun naniaqtuaqtuaq iņmi- 

ñik ilisaqłiġniġaa nipliutiplugu, “Ilvittuuq piqatigipmikkanpatin Jesus 

Nazareth-mium!” 68Peter piilaaqtiqtuq, “Naluruņa. Kaņiqsimaņitchiga 

qanutchimik uqaqtilaan.” Nuktaaqtitlugu aqargiqpak qalġuġniqsuq. 

69Suli aġnam taututqilgitña- 

miun nipliutiniġai tamatkua 
qichaqtuat, “Uvvauna ilagipmik- 
kapat.” 70Peter piilaatqilgiññiqsuq. 
Kiņuagunsuli qichaqtuat tavrani 
nipliutiniġaat Peter, “Ilumun ila- 
gigaatin Galilee-ġmiuņuplutin.” 
71 Aglaan suviagaqsiñiqsuq itnaqhu- 
ni, “Agaayyutim anasiñņuqsaġliņa 
uqaņitkuma ilumutuuruamik. 
Nalugiga kisuutilaaņa taavruma 
aputim.” 72Tugliliqługu aqar- 
giqpak qalġuġniqsuq. Peter-m 
itqaġniġai uqałiġikkaņi Jesus-pum, 
“Aqargiqpak qalġuqtaġaluaqnagu 

` malëupniaglaan piilaaġutigigisi- 

(Mr 14.72) gikma piņasuniaglaan.” Itqaqamiun 

taamna qiagaqsiñiqsuq. 





Pilate-muutiniġaat Jesus 


1 5 1Tavra uvlaatchaurami qaukłiņich agaayuliqsit piqatigiplugich 
sivulliuqtiġruat suli aglaliqirit suli iluqaġmiņ uqaqsittaaqtitchirit 

katimaniqsut sivunniuqhutiņ. Tamatkua Jesus qiliqtinnišaat. Qilġutilik 
tasikuaqługu Pilate-muutiniġaat kavanauruamun. 

2Pilate-pum apiqsruġaa, “Uvva Jew-puruat umialigivatin?” Jesus-pum 
kiugaa, “Tavra ilvich taatnaqtutin.” 3Qauktipich agaayuliqsit pasiuġ- 
niġaat iñugiaktuatigun sutigun. Aglaan Jesus kiumaksriñšiññiqsuq. 
4Pilate-pum apiqsrulgitkaa, “Kiggutiksraiññiqpich? Qanutunaglaan iñu- 
giaktautigiruanik pasiuqpatin!” 5Jesus nipliñġitchuq. Taatnamik Pilate 
quviġusupniqsuq. 


Jesus Tuquruksraġuġaat 
6Ukiupayaaqman Jew-ņuruat niġiqpagvikaatni atiliņmi 
Apqusaakkaułiġmik Pilate annaktitchiraġniqsuq atautchimik isiqta- 
mik kisupayaamik pisukamiņ. 7 Akunġatni isiqtat iñuk inniqsuq atilik 
Barabbas-mik iñuaqatauruaq taapkua apuyakmata akikņaqługu Roman 
kavamanatnik. 8Iñugayaat Pilate-mukamitruņ qasriliaqsiñišaat pituiqup- 
lugu isiqtaq piraëiliëmisun sivuani. 9Pilate-pum kiugai, “Pituigitquvisitpa 

Umialgatnik Jew-ņuruat?” 101litchuginigaa qaukłiņisa agaayuliqsit 
qaitchiłhat Jesus-mik siqñataqałiġmiktigun. 11 Aglaali qaukłiņich agaa- 
yuliqsit akatchiñiqsut iñupnik Pilate-ņum pituiġitquplugu Barabbas-mik. 
12Pilate kiugai, “Qanuġisiñiqpigu una taiguutiqaqtuaq Umialgatnik Jew- 
puruat?” 131]Juqatipn iñuich nipliaqpapniqsut, “Kikiaktuutili!” 14pilate-pum 
apiqsruġniġai, “Suvaata? Savamaqhuqaqpa?” Aglaan iñuich nipliaqpau- 
rallapiaġniqsut, “Kikiaktuutisiuņ!” 15Pilate-pum quyalisukługich iñuich 


ġai, “Ki, ipigaqtuqsiun! Kikiaktuutinaqsiruq.” 


Aņuyyiuqtit Mitautigigaat Jesus 


16 Aņuyyiuqtit itqutiniġaat Pilate-pum tupiqpaņanun, aasiiñ katitquniġaich 
atlat apuyyiuqtit, 17 atnuġaaqługu akisuruanik kaviqsaamik suli niaquu- 
siplugu kakitļaġnanik aasiiñ iliplugich niaquanun. 18Kamagiņņuagġniġaat 
sivuġaani nipliqhutiņ, “Uvvaguuq Umialgat Jew-ņuruat!” 19 Anaullaġniġaat 
niaquagun anautamik suli tivvuaqtuqlugu sitquġvigiplugu sivušaani Jesus. 
20 Mitautigianikamitruņ mattaqtinniġaat kaviqsaaq siļatiġuaq atipkaqługua- 
siiñ ilaan atnuġaaņiñik. Tavra aullautiniġaat kikiaktuutiviksrapanun. 


Jesus Kikiaktuutigaat Sanniġutamun 


21 Uvvaguuq iglaullaġmiņ aņuyyiuqtit paaġniġaat iñuk atiqaqtuaq 
Simon-mik utiqtuaq nunaaqqimun. Nunuriñiġaat iqsruquplugu Jesus- 
pum kikiaktuutriviksrapa. Taamna Simon Cyrene-naġmiu aapaņak 
Alexander-mlu Rufus-ņumlu. 22Tikiutiniġaat nunapanun taiyuutilipmik 
Golgotha-mik mumiutiqaqhuni “Niaqum Saunša.” 23IĮImiksritkaluaġniġaat 
24Tamatkua apuyyiuqtit kikiaktuutigaat. Tavra aviktuënišaich atnuġaaņi 
aasiiñ saaptautigiplugich qanutchimik iñuk piksraquplugu. 25Nine- 
akłaaqman uvlaami kikiaktuutinigaat. 26 Aglaich pasikkusiaņi iliñiġaich 
niaquan qulaanun itna aglaklugich, “Umialgat Jew-ņuruat.” 271laani 
kikiaktuutriqatauniqsuk malġuk tiglipniaqtik, ilaqataa taliqpian tupaani 
suli ilaqataa saumiani. 28 [Sivuniksriqirim tarra Agaayyutim uqałha im- 
miumaruq, “Irrutiniġaat savamaqłuktuatun.”] 

29Jñuich apqusaaqtuat niaqulaniqsut nipliaplutiņ pisaapnatinik Jesus- 
mun, “Aa! Uqaġuuruatin piyaqqulhiñauniplugu agaayyuvikpak aasiiñ 
nappatqiglugu piņasuni uvluni, 30ki, anniqsuġiñ ilipnik, aasiiñ atqašiñ 
sanniġutamiñ.” 31Taatnatuntuuq qauktipisa agaayuliqsit piqasiqhutip 
aglaliqirinik mitautigigaat, “Una anniqsuiraqtuq atlanik, aglaan inmi- 
ñik anniqsulguitmiñiqsuq. 32Ki, Christ, Umialga Israel-pum, atqaġutin 
kikiaktuutrivipniñ! Uvagut tautukkuptigu ukpiġiyumaikput.” Taapkuak 
kikiaktuutriqatauruak suviaġutiniġaak. 

Jesus Tuquruq 


33Uvluq qitiqquqman taaqsiñiqsuq nunapayaami. 34Three-aklaaqman 
Jesus nipitusiñiqsuq, “Eloi, Eloi, lama sabachthani?” mumiutiqaq- 
huni, “Agaayyutmaaņ, Agaayyutmaapn, suvaata suqutiginġiqpiņa?” 
351lapich tamatkua qichaqtuat tusaakamiupņ nipliqsut, “Ataņii, tuqługġa- 
ġaa Elijah.” 361]apat iñuich tiguliqamiupņ allaqtiġun qilamiksruaqhuni 
misuktiqługu misuqqumun, isautchiqsiqtugu ayauppipmik qaqłuukkun 
aktuqługu nipliqhuniasiiñ, “Ki, qiñisumagikput Elijah aggiġisipmagaan 
atqautityaġlugu.” 37 Jesus nipaalaliqhuni tuquniqsuq. 38 Talukuyaaq 
agaayyuvikpaņmi siiksiġniqsuq tatpichakņa takanuņa taatna. 39 Tavra 
aņuyyiuqtit qaukłiat qichaqtuaq Jesus-pum qaniņani tuqupman nipliġñiq- 
suq, “Ilumutun taamna apun iġñiġiniġaa Agaayyutim.” 

40Itmiñiqsut aġnat tautuktuat upavaniñ, ilagiplugich Salome suli Mary 
Magdalene suli Mary, aakagikkaņak taivruma kamanaiññiqsram James- 
pum suli Joses-pum. 4 Tamatkua piqasiqsuġniġaat Jesus Galilee-mi itman 
savautiplugulu. Atlat iñugiaktuat aġnat maliņniġaat Jerusalem-mun. 


uvluani sivuani Jew-ņuruat minġuiqsiaġviat piuq. 43Taatnamik ilaa 
taluqsraiqhuni utlautiniqsuq Pilate-mun. Iņiaġiniġaa Jesus-ņum timaa. 
Joseph kamagikkaupluni sivulliuqtiġruaņuniqsuaq niġiugaqaġniqsuq 
aullaġniiłiksraņanik apaayuqautaanik Agaayyutim. 44Pilate quvišu- 
supniqsuq Jesus tuquaniktiëniqman. Tuqłuġniġaa apuyyiuqtit qaukłiat 
apiqsruqlugu tuquaniktiqmagaan. 45Tarra ilitchuġianikamiuņ taavru- 
makna aņuyyiuqtit qaukliatniñ Jesus-pum tuqqutilaana, qaitkaa timaa 
Joseph-mun. 46 Joseph tauqsiġñiqsuq ukiłhaaġiksaamik. Atqautiplugu 
Jesus-pum timaa puuqlugu ukiłhaaġiksuamik iliñiġaa iluviliuqtamun uya- 
ġaņmi. Aksrakługu uyašapmik taluniġaa taamna iluviq. 47 Mary Magdalene 
suli Mary aakagikkaņa Joses-ņum qiñiġniġaak napmun iliñiaqmaņaan. 


Jesus Aņpitqiksuq Tuqulišmiñ 


1 6 1Jew-ņuruat minġuiqsiaġviat qaapianikman, Mary Magdalene suli 
Mary aakaņa James-ņum suli Salome tauqsiġñiqsut tipraġiksaanik 
uqsruqtiġukługu Jesus. 2Uvlaatchaurami sivulliġmi uvluani akunniqsaam 
tikitchut iluviġmun nuiyasriuraqmiušlu siqiñiq. 3Uqaksraqtuniqsut ipmik- 
nun, “Kiami aksrakkisivauņ uyaġak paaņaniñ iluvëum?” (Atakkii uyagak 
aņigaluaqtuaq). 4Tavrakņa tautuņniġaat uyaġak aksraksimaaniklugu. 
5Tavra aġnat isiġniqsut iluviġmun. Tautukkaat nukatpiaq aquppiu- 
raaqtuaq taliqpian tupaani atnuġaaqaqhuni takiruamik qatiqtaamik. 

Quviġutchaņniqsut. 6 Aasiiñ nukatpiam nipliutigai, “Quviġusuņaqasi! 
Pakakkiksi Jesus Nazareth-miu kikiaktuutrauruaq. Agaayyutim aņit- 
qiksitkaa. Uvani ingitchuq. Qiñiqsiuņ nallavia. 7Aglaan uqautityaqsigik 
mališuaqtit Peter-lu, 'Immaimña Galilee-mupniaqtuq sivupsitñi, taama- 


apqutmikni iqsitchakpaitlutin. 


Jesus Sagviqsuq Mary Magdalene-mun 


9Jesus aņitqikhuni uvlaatchaurami sivulliġmi uvluani akunniq- 
saam, sagvišñiqsuq sivulliuplugu taivrumuņa Mary Magdalene-mun 
irrusiqłuiyakkamiñ tallimat malëupnik. 10 Taavruma utlapnišai piqa- 
tigisuukkaņi Jesus-pum kiñuvšuruat qaiplutiņlu. 11 Uqautiniġai Jesus 
iñuuniplugu suli tautupniplugu. Tamatkua naagatai kiñuvġuruat tusaaka- 


Jesus Sagviġñiqsuq Malġuņnun Mališuaqtipnun 
12Kiņuagun Jesus sagviqmiñiqsuq iglaatun ilipluni malġuņpnun ila- 
piknun aullaqtuapnun nunaaqqimiñ. 13Tavrakpatchiaq utiġniqsuk. 
Uqauraaqsiñiaġaluaġniqsuk atlanun maliġuaqtinun, aglaan tamatkua 
ukpiġiņitmiñiġaich. 


Jesus Sagviġñiqsuq Qulit Atautchiñun Mališuaqtinun 


14Kiņuagun Jesus sagviqmiñiqsuq taapkunuņa qulit atautchiñun niši- 
ñiaqtitlugich. Suakataġniġai ukpiqsrilguiłhatigun pitchiġiiłhatigunlu 
atakkii ukpiġiņitlugich qiñiqtuat ilaanik kipuagun anitqilhan. 
15Nipliutigai, “Aullaġusi iluqaanun nunamun, quliaqtuaġiyumagiksi 
tusaayugaagiksuaq anniqsuġiakun iluqaitñun iñuņnun. 16Kisupayaaq 
ukpiqsriruaq suli paptaakkauruaq anniqsuġisiruq. Aglaan kisupayaaq 
ukpiqsriņitchuaq suksraungġiqsaugisiruq. 17 Tamatkua ukpiqtuat piqaġniaq- 
tut ilitchuqqutaiñik sappim taavrumuuna: Atušlugu atiga anittaigisirut 
nimiġianik unniiñ imiġaluaġumiņ tuqunamik nuyuaënamiuyumiñaitchut. 
Iligisigaich argagikkatiņ atniġñaqtuanun aasiiñ tamatkua iluaqsilutin.” 


Jesus Aullautrauruq Qilaymun 


19Kipuagun Jesus-pum Atanëšum uqaqatigianikamigich, Agaayyutim 
aullautiuraagaqsiñiġaa pakmuna aquvititluguasiiñ taliqpipmi tupaanun. 
20 Maliġuaqtai aullaqhutiņ quliaqtuaġniqsut tusaayugaaġiksuamik nani- 
payaaq. Atanġuruam savaqatiginiġai nalupqinaišutiplugu uqauttutaat 
ilumun itilaapanik quviqnaqtuatigun savaaņisigun. 


Uqalhich Azglaanpi 
Luke-pum 





1 1Piqpagiplutin ilauramaaņ Theophilus! Iñugiaktuat iñuich 
pisuqtilaaġmiktigun aglapniqsut atuumaruanik akunnaptik- 
ni. 2Ilisimarauruat uqautiniġaatigut tautukkaġmiknik taimakpaniñ 
aullaġniiłhaniñ. Iñuich tamatkua pakmapak quliaqtuaġniqsut tusaayu- 
gaaġiksuamik. 3Qutchiksuapuruatiin, aglapniaqtuna ilitchuširaksraqnik 
ilisaaġillapiaqqaaġlugich uqaġipayaakkaņich aullaëniilhaniñaglaan. 
4Aglaktuņa taavrumiņa ilisimatquplutin ilumutuupiałhanik 
ilisauttusiaġikkaqpich. 


Anniviksraņa John Paptaaqtitchirim Uqautauruq 


5Herod-ņum umialguniņani Judea-mi agaayuliqsiqaqmiñiqsuq atilipn- 
mik Zechariah-mik. Agaayyuvikpaņmi savaqatauniqsuq agaayuliqsini 
taggisiqaqtuani Abijah-tkutnik. Aġnaata atqa Elizabeth, paniginiġaa- 
li atlam agaayuliqsim. 6Iluqatik nalaunparuapuniqsuk Agaayyutim 
qiñilhani, tupiksriplutik iluqaitñik Atanšum tillisaiñiglu atuqtaksrai- 
ñiglu. 7 Qitunġaiññiqsuk atakkii Elizabeth qitunġitlaitluni, suli iluqatik 
utuqqanaaġuqhutik. 

8Abijah-tkut savagviksriutaata Agaayyuvikpaņmi tikiummipman, 
Zechariah-m savautiniġaa Agaayyun agaayuliqsaupluni. 9Tuvraqgługu 
atuiraġiłhat agaayuliqsit piksraqtaaġiniġaat ikipkairuksraupluni tipra- 
ġiksautmik. Isiġniqsuq agaayyuvikpapanun Atanëum. 10Zechariah 
ikipkaipkaqtitlugu tipragiksautmik iñugaaġruich agaayuniqsut silataani. 
lllsagulgan Atanġum sagviutiniġaa qichaqhuni taliqpiani ikipkai- 
viuram tipraġiksautmik. 12Zechariah-m tautukamiuņ tupapniqsuq 
iqsiliqsiqhuni. 13Aglaan isaġulgum nipliutiniġaa, “Zechariah, iqsiñak! 
Agaayyutim tusaanišaa iņiqsrułhiñ. Nuliaġikkan Elizabeth iġñigisiruq 
aņugauramik. Atchiġisigiñ John-mik. 14Quviasuutiqaġniaqtutin! Atlatlu 
iñugiaktuat quviatchakkisirut anikpan. 15Iñullautaugisiruq kamanaġuni 
Agaayyutim qiñilhani. Imiġumiñaitchuq asiam misuqquanik sapņi- 

simaruamik. Anilëatališsmiñiñaglaan aņalatiqaġisiruq Ipqitchuamik 
Irrutchimik. 16 Utiqtinniaġai iñugiaktuat Israel-puruat Ataniġmun agaay- 
yutaatnun. 17 Ataniq aggitlaiñpaan taamna John quliaqtuaġniaqtuq 
saņņiqaġuni sivuniksriqiritun Elijah-tun. llauraagiiksitkisigai aapauruat 
qitunġaņitňñun. Utiqtitkisigai tupiksritlaitchuat isummatiqatlasilugich 
nalaunparuamik. Itqanaiyautigisigai iñuich akuqtuġumiñaqsilugu 
Ataniq.” 18 Zechariah-m nipliutiniġaa isaġulik, “Qanuġluņa ilisimaniaqpik 
ilumutuutilaaqnik? Ataņii, aņayuqaaqtuņa suli nuliaġikkaġa utuqqaġuq- 
miuq.” 19Isaġulgum kiuniġaa, “Gabriel-ņuruņa. Qichaqtuņa sivuġaani 
Agaayyutim. Tuyuġigaaņa uqautityaquplutin taavrumiņa tusaayugaallau- 
tamik. 20Ukpiġilguitchiñ uqauttutigikkaġa aglaan atuumagisiruq. Atakkii 
ukpigilguitñappa uqaġumiñaitchutin tikilġataġlugu uvluq tamatkua 
atuumaviksranat.” 

21'Taatnaqtitlugu iñuich utaqqiñiġaat Zechariah ilisimasukhutiņ suvaa- 
ta muluvaallakmagaan iluani agaayyuvikpaum. 22Anisulliġataqami 
uqalguiññiqsuq. Iñuich ilitchuġiniġaat qiñiqquuraaqalha agaayyu- 
vikpaum iluani. Uqalguitluni urriqaniqsuq argapmiñik. 23 Abijah-tkut 
savagviksriutaat Agaayyuvikpapmi naatnamiuņ Zechariah aiñiqsuq. 
24Aquvatigun taavruma nuliana Elizabeth sipiayauniqsuq. Aasiiñ talli- 
mani tatqiñi aimmiñiqsuq 25itnaqhuni, “Kiisaimma sappiruam Atangum 
Agaayyutim ikayuqpaaņa. Kanpusutqikkumiñaiqsupa qitungitlaiññilupa.” 


Anniviksraņa Jesus-pum Uqautauruq 


261tchaksrani tatqiñi Elizabeth sipiayaupanikman, Agaayyutim tuyu- 
Nazareth-mik. 27Tuyušinišaa niviaqsiamun aputituqsimaitchuamun 
atilipmun Mary-mik nuliaksrausiutianiktuamun aputmun atilipmun 
Joseph-mik. Joseph kiņuviaġiniġaa Atanëšum David. 281sašgulgum 
sraqtaaġigaatin iqatigiplutin. [Quvianaġniqsraurutin aénapayaaniñ.]” 
29Mary tupallapiaġniqsuq isaġulgum nipliuttutaagun kaniqsipitlugu 
suvaata uqaqtilaaņa taatna. 301sašulgum nipliutiniġaa, “Iqsiñak Marii! 
Agaayyutim iłuaqqutigigaatin. 31 Siņiayaugisirutin iġñilutinaasiiñ 
aņugauramik atchiqsaksraġikkaqnik Jesus-mik. 32Taamna kamana- 
ġisiruq, suli iñuich taiguutiqaġisigaat iġñiņanik Qutchipñiqsrauruam 
Agaayyutim. Agaayyutim ataniġuqtinniaġaa David-tun sivulliaņa- 
tun. 33Atanišušisiruq kipuviapiiñi Jacob-pum qaņapak taimuna, suli 
aņaayuqautaa isuksraqaġumiñaitchuq.” 34Mary-m tarra nipliutiniġaa 
isaġulik, “Qanuq una itkisiñiqpa? llaqatniksimaitchupasuli.” 35Isaġgulgum 
kiuniġaa, “Ipqitchuaq Irrusiq tikiumagisiruq ilipnun. Agaayyutim 
Qutchipñiqsrauruam sapnnpigikkapan nayušisigaatin. Taatnaġuni ililgaaq 

ipqitkisiruq taiguutiqaġuni Iġñiņanik Agaayyutim. 36Aasiiñ, itqallaun 
ilan Elizabeth. Uqautigimasugauq qitunšaqatlaiññiplugu. Aglaan pak- 

ma siņaiyauruq itchaksrani tatqiñi utuqqanaaġuġaluaņņaġmi. 37 Atakkii 
Agaayyutim supayaaq savaaġitlagaa.” 38 Mary nipliġñiqsuq, “Atangum 
savaktigigaaņa. Atuumali uvapnun uqauttutigikkaptun.” Tavrakņa isaġul- 


gum uninnigaa. 


Mary-m Utlakkaa Elizabeth 


39Taavruma aquagun, Mary paqnaliqtuqhuni aullaqtiëniqsuq 
nunaaqqiuramun qimišaaniñiittuamun Judea-m. 40 Tarra isiqhuni 
Zechariah-m tupqanun iqinniġaa Elizabeth. 41 Elizabeth-pum tusaap- 
qauraqmagu Mary-m paġlataa ilummiutaq iliqsraqtiëniqsuq. Elizabeth 
aņalatiqaġniqsuq Ipqitchuamik Irrutchimik 42nipliqhuni nipitusip- 
luni, “Quvianaëniqsraurutin aënapayaaniñ. Quvianamiuruq ililgaaq 
siņaiyaukkan. 43Qanutun quyyasiusiaqaqtigivik, ataniġma aakagikka- 
ilummiutaġa quviatchakhuni iliqsraqtiqtuq. 45Qanutun quviasuktigivich 
ukpiġikapku Atanëum uqalha tuyuutigikkana ilipnun atuumagisiñipļugu.” 


Mary-m Kamaksruutaa 
46 Mary nipliġñiqsuq, 
“Iñuutchimniñ iluqaaniñ kamaksruġiga Ataniq. 
47 Quviatchautigigiga Agaayyun Anniqsuqtigikkagġa. 
48 Suuniluqtuana itqaġiniġaaņa. 
Uvakņaniñaglaan iluqatiņ iñuich taiguutiqašisigaatpa 
quvianamiuruamik 
49 atakkii kamanaqtuaq Saņņiruaq Agaayyun savaaqaqhuni 
kamanaqtuanik uvamnun. 
Atqa ipqitchuq. 
50 Kipuviagiiñi aippaavak 
nagliktuutiqasai taluširigikkani. 
51 Agaayyun isapniqsuq sappiruamik taliġmiñik 
aasiiñ siammayaaqługich kamanasasuktuat 
sivunniuġutituummaitñik. 
52 Atchiksinniġai kamanaqtuat atanšich 
suli atchiksuat kamanaqsipkaqtugich. 
531nuqsraqtuat pisuiqsinniġai nakuuruanik 
suli aullaqtitlugich umialguruat saagailaaqlugich. 
54-55 Ikayuġniġaa savaktigikkani Israel nagliktuqługich, 
akiqsruutmisun sivulliaptiknun Abraham-mun 
kiņuviapayaaņiñunlu qapapak taimuna.” 

s6Mary nayuutiuraašniqsuq piñasuni tatqiñi Elizabeth-mi, aasiiñ utiġ- 
mun aipluni. 


Anilha John Paptaaqtitchirim 

57Iġñiviksrani tikitman, Elizabeth igñiñiqsuq apugauramik. 581laiñ 
ilauraapiñlu tusaaniġaat Atanëum kamanaqtuamik nagliktuiłha 
Elizabeth-mun. Aasiiñ tamatkua quviasuqasiġñiġaat. 59 Aniqammiuraq 
tallimat malëupnik uvlianikman nalunaitputchiaqsiñišaat atchiġukługu 
Zechariah-mik, aapaņan atqanik. 60 Aglaan aakana nipliġñiqsuq, “Naagga, 
ilavich atiqapitchut taavrumina atiġmik.” 62Urriqaplutip apiqsruġniġaat 
aapaņa kisumik atchiġukkisipmagaan aniqammiuraq. 63Zechariah aat- 
chuquniqsuq aglagviksramik, aglakhuniasiiñ, “Atiqaġisiruq John-mik.” 
Quvišusupniqsut iluqatiņ. 64Taatnaanikami Zechariah uqatlasitqipñiqsuq 
quyaaqsipluguasiiñ Agaayyun. 65Silalliupich atlayuatchapniqsut, aasiiñ 
iñuich nunapayaani Judea-mi uqaġiniġaat. 66 Tusaapayaaqtuat taavru- 
miņa isummatiginiġaat apiqsruqhutiņ, “Qanusiugisiñiqpa una ililgaaq?” 
Nalupqinaitchuq Ataniómun iqatigitilaaņa. 


Zechariah-m sivuniksriqutaa 


67 John-ņum aapana Zechariah aņalatiqaġniqsuq Ipqitchuamik 
Irrutchimik. Uqaġniqsuq sivuniksriqipluni, 

68 “Quyalakput Ataniq Agaayyutaat Israel-aaġmiut! 
Atakkii ikayuġiaġniġai tasuqsaġiaqługich iñuni. 

69 Akunġatniñ kiņuviaġikkaņiñ David-pum 
Agaayyun piksraqtaaqaġniqsuq iñuņmik sappiqaqtuamik 

anniqsuġiaqhuta. 

70 Taimakņaaglaan akiqsruġaatigut tumigiplugich ipqitchuat 
sivuniksriqirini 

71 anniqsuġisiñipluta akilliliqsuqtigikkaptikñiñ 
suli sappiatniñ uumigirigikkapta. 

72 Uqaġniqsuq nagligigisiñiplugich sivulliagikkavut 
itqaġilugu ipqitchuaq sivunniušutni. 

73 Agaayyutim akiqsruġniġaa sivulliaqput Abraham 

74 annautigisiñipluta akilliliqsuqtigikkaptikñiñ 
uvaptiknun savautitqupluni iqsisupaqata 

75 ipqilikun nalaunparuatikunlu iñuuniqtutilaaptikni. 

76 []lvich ililgauramaap, taiguutiqaġisirutin sivuniksriqiraanik 
Qutchipñiqsrauruam Agaayyutim. 
Igliġisirutin sivuani Atanëum itqanaiyašiašëlugu aggiliksrapa 

77 uqautilugich iñugikkaņi 

anniqsuġisiñilugich natqigutigisiñilugillu killuqsautinpitñik. 
78 Agaayyutigikkaqput ilunpuktauruq nagliktauplunilu. 
Tuyuġikpagu anniqsuqti inniaqtuq uvaptiknun uvlum 
qausagatauragnipatun. 
79 Ikayuġisigai iñuuniaqtuat taaqtuami iqsiñapani tuqułhum, 
aasiiñ ilaan iñuupkaġuta tutqiksilluta.” 
80 John aglipluni timimigun sappisiñiqsuq irrutchikun. Iñuuniagġniqsuq 
iñuilaami aullaġniiñiałhanunaglaan ilaan quliaqtuaqałhan 
Israel-aaómiunun. 


Anilha Jesus-pum 

2 1 Augustus atanëšunpašmi Rome-mi tilisiñiqsuq iñuich nanipayaaq 

atqiqsitquplugich. 2Taamna atqiqsitchivik sivulliuniqsuq. Taamna 
atuumapman apun atiqaqtuaq Quirinius kavanauniqsuq Syria-mi. 
3[ñupayaat utlautiniqsut sivulliaąġmiņ annivinitñun atqiqsitchaqtuqhutin. 
4Joseph-tuuq iglaupmiñiqsuq. Aullaġniipluni Nazareth-miñ Galilee- 
miittuamiñ Bethlehem-mupniqsuq, nunaaqqimun Judea-miittuamun, 
annivianun atanġum David. Joseph tavruņaġniqsuq atakkii ilaaptuuq 
kiņuviaġiplugu David-pum. 5Atqiqsitchaqtuqami aullautinigaa Mary 
nuliaksrausiutianikkani sipiayauruaq. 6Bethlehem-miititlugik Mary 
iġñisuliġñiqsuq. 7 Iġñiñġaġniqsuq apugauramik. Nimiqsruqtuallapnišaa 
ilipluguasiiñ tuttuqpaich niġġiviatnun atakkii iniksraitlutiņ nullaġviņmi. 


Munaqsrillu Isašëulgillu 


sllapich munaqsrit unnuiñiqsut taavani nunami munaqsriplutip ipnai- 
miknik. 9Isaġulgan Atanëum sagviutinišai aasiiñ qaumaņan Atangum 
qaggutiplugich. Taapkua tatamitchallapiaġniqsut. 10 Aglaan isaġulgum 
nipliutiniġai, “Iqsiñasi, uvupaqluna uqautityaġipsi tusaayugaallautamik 
quviatchaktirrutiksrauruamik iñupayaamun. 11 Marrumani unnuami 
anniqsuqti ilipsitñun aniruq David-ņum nunaaqqiani, Christ-puruaq 
Ataniq. 12Una ilitchuqqutauruq ilipsitñun ilaaputilaapanik, paqitkisi- 
giksi aniqammiuraq nimiqsrullaktaq nalaruaq tuttuqpaich niġġiviatni.” 
13Tavrakņatchiaq iñugiallapiaqtuat isaġulgich qilapmiñ sagviġñňiqsut. 
Piqasiqlugu isaġulik nanġaġniġaat Agaayyun itnaqhutiņ, 

14“Kamanaun illi Agaayyutmun qutchipñiqsrami qilapmi, 

suli tutqiutiqaġli nunami akunġatni iñuich quyalitñiktuat ilaanik.” 

l5]1saëulgich utiqmata qilapmun munaqsrit nipliġñiqsut ipmiknun, 
“Ki, aullaqta Bethlehem-mun tautugiaġlugu Atanġum uqauttutigikka- 
pa uvaptiknun!” 16Qilamiksruaqhutiņ paqinniġaich Mary-lu Joseph-lu 
suli aniqammiuraq nalauraqtuaq tuttuqpaich niġġiviatni. 17 Munaqsrit 
tautukamitruņ uqašinišaich isaġulgum nipliuttutigikkaņi taavrumuu- 

na aniqammiurakun. 18Tusaapayaaqtuat quviġusuņniqsut tamatkunipa 
munaqsrit nipliuttutigikkapitñik. 19 Mary-m uummatišmiitchiutinišai 
uqautigikkaņich aasiiñ isummatigiuraaqlugich. 20Munaqsrit utiġniqsut 
kamaksruqtugu nanšaqtlugu Agaayyun iluqaisigun tusaakkaġmik- 
tigunlu tautukkaġmiktigunlu. Atuumaruq atriliplugu isaġulgum 
atuumagisiñikkana. 


Jesus Atchiġaat Agaayyuvikpapmi Qaitlugu Agaayyutmun 


21Tallimat malġuk uvlut naatmata suli aniqammiuraq nalunaitputchiq- 
sauņanikman, atchiġñiġaat Jesus-mik, atiġmik isaġulgum qaisapanik 
Mary siņaiyaugaluaqtitnagu. 

22]pqiqsašëviksrapat tikitman, Joseph-lu Mary-mlu aniqammiuraq 
Jerusalem-muutiniġaak qaitchaqtuaqługu Agaayyutmun tuvraqługu 
maliġutaksraņa Moses-ņum, 23maliġutlugu aglausimaruaq maliġutak- 
srapiñi Atanġuruam, “Aniqqaaqtuapayaaq apugauraq qaisaksrauruq 
Agaayyutmun.” 24Tunillaqtuġiaġniqsuk malġuņnik tiņmiaġruuraņnik, 
ipiapuruamik maliġutaksraņagun Agaayyutim. 

25Jerusalem-mi aņutiqaġmiñiqsuq atilipmik Simeon-mik. Una apun 
nalaunpaniqsuq taluqsriruaq Agaayyutmik, suli utaqqiñiqsuaq Israel-aagġ- 
miut annautikkauliksrapatnik. Ipqitchuam Irrutchim nayusnišaa. 261laan 
Agaayyutim akiqsruutigikkana. 27Simeon sivullikkaupluni Ipqitchuakun 
Irrutchikun utlautiniqsuq agaayyuvikpapmun. Jesus-pum apayuqaapiñ 
tikiutipmatku aniqammiuraq Jesus agaayyuvikpapmun atuumatyaqługu 
atuiraġiłhagun mališutaksram, 28Simeon-ņum akiggiutiniġaa ililgaaq aa- 
siiñ quyaplugu Agaayyun, 

29 “Ataniiq, akiqsruutigikkan atuumapkaġiñ, 

suli tuqqutlasiruna tutqigluna. 

301rramnik tautukkiga anniqsuqti 

31 tuyušikkan annautitquplugich iñuich sumipayaaq. 

32]1laa qaumauruq sagviiruaq anniqsuġiamik Jew-ņuņitchuanun 

suli kamanautaugisiruq iñuiñun Israel-pum.” 

331lilgaam aapaņa aakaņalu quviġusuņniqsuk tamatkunuuna 
Simeon-pum uqauttutaigun Jesus-kun. 34Simeon-pum qiññuaġutini- 
ġik piliusiamik suli nipliutiplugu Mary aakagikkaņa, “Agaayyutim 
una ililgaaq piksraqtaaġiniġaa agvisautyaquplugu tammałiksraņat- 
nun naagaqaa anniqsułiksraņatnun iñugiaktuanun Israel-aaġmiunun. 
Ilitchuqqutaugisiruq, aasii pisigiplugu ilaan kisuutilaapa iñugiaktuat 
iñuich uqaġisirut akitňñaġlugu. 35Taatnaġumiņ sagviġisiñiġaich iriġaqtuq- 
hutiņ isummatigikkanich ilaagun. Suli alianaq savikpaktun ipiktuatun 
kapirigisiruq uummatipnik.” 

36Sivuniksriqiriqaġmiñiqsuq uilgaaġnaamik atilipmik Anna-mik 
panianik Phanuel-pum kiņuviaņiñiñ Asher-pum. Anna utuqqau- 
ruq. Uiqaġniqsuq tallimat malëšupni ukiuni, aasii uipa tuqupluni. 
37'Taimakpaaglaan iñuuniaġniqsuq uilgaaġnaaņupluni, aasiiñ pakma 
ukiunipniqsuq sisamakipiaq sisamanik. Unilļlaiññiġaa agaayyuvikpak. 
Uvlumi unnuaqtuummaan savautiniëaa Agaayyun uisauraaqhunilu 
agaayuplunilu. 38 Taavrumani sassaġniġmi tikiññiqsuq qaitchiplugu 
quyyatmik Agaayyun. Uqautiginiġaa taamna ililgaaq iluqaitñun niġiuga- 
qaqtuanun tasuqsaityaliksrapanik Jerusalem-ņum. 


Utilhat Nazareth-mun 


39 Joseph-ņum suli Mary-m taņianikamitkik iluqaisa atuqukkat mali- 
ġutaksraņigun Agaayyutim utiġniqsuk kiņuniġmiknun Nazareth-mun 
Galilee-miittuami. 40Iļlilgaaq Jesus aglipluni saņņisiñiqsuq, puqiutiqalla- 
piaqhunilu. Suli Agaayyutim iluaqqutinišaa. 


Nukatpiašëruk Jesus Agaayyuvikpaņmiittuq 


4 Ukiugašipman aņayuqaak Jesus-ņum utlautiraġniqsuk Jerusalem- 
mun niġiqpagvikaamun atiliņmun Apqusaakkaułiġmik. 42 Jesus qulit 
malġuņnik ukiunikman utlautiniqsut niġiqpagvikaamun pirašiliš- 
miktitun. 43Nigiqpagvikaam aquagun aigaqsiñiqsut. Utiqsaġmaknik 
nukatpiaëruk Jesus unipñiqsuq Jerusalem-mun, aasiiñ aakapan Joseph- 
pumlu nalunišaak. 44Igliġasuginiplugu iglauqatauruani iglauniqsuk 
naalëataqlugu uvluq. Uvvaasiiñ tikiumakamik nullaġviksraąġmiknun 
pakaaqsiñiġaak akunšatni ilamin suli ilauraaņiñi. 45Paqiņitňamitku 
utiaqsiñiqsuk Jerusalem-mun pakkiaqtugu. 46Piñayuatigun uvlut 
paqinniġaak agaayyuvikpaņmi aquppiqataupluni Jew-ņuplutiņ ilisaut- 
riñi, naalaëniplugich apiqsruqtaqtugillu. 47 Iluqatiņ tusaaruat ilaanik 
quviġusuutiginiġaat puqikhuni kiggutaigun. 48 Aņayuqaakkiñ quviġusuu- 
tiginigaak tautukamitku. Aakaņan nipliutiniġaa, “Iġñiiņ, qanulgitpisiguk? 
Aapanlu piņiksraliļlapiaqhunuk taatnaqhunuk pakkiaġiptigiñ.” 49 Jesus- 
pum kiuniġik, “Suvaata pakakpisitpa? Naluniqpitku nayuutiruksrautliša 
aapaa tupqani?” 50Aglaan kaņiqsiņiññiġaak kiggutaa. 51Tavrakpa Jesus 
utiqasiġniġik Nazareth-mun tupigiplugik. Aakagikkaņan itqaġiplugich 
iluqaisa tamatkua uummatiġmiitchiutiniġai. 52Jesus agliñiqsuq puqiksip- 
luni. Agaayyutimlu iñuillu nakuašinišaat. 


Quliaqtuaqałha John Paptaaqtitchirim 


1Akimiaġuutaatni ukiut atanniqsuiłhani Caesar-m atilgum Tiberius, 
Pontius Pilate kavanaupmiñiqsuq nunami taggisiqaqtuami Judea- 
mik, Herod atanġupluni Galilee-mi, aniqataa Philip atanġupluni nunami 

taggisiqaqtuami Iturea-mik Trachonitis-miglu, Lysanias atanġupluni 
Abilene-mi, aasiiñ 2Annas-lu Caiaphas-lu qauktiuplutik agaayuliqsini. 
Taapkua atanġupkaqgługich uqałha Agaayyutim tikiumaniqsuq John- 
mun iġñiņanun Zechariah-m iñuilaami. 3John kukilupniqsuq kuugan 
Jordan-ņum avataani quliaqtuaqhuni, “Isummitqigitchi mumigusi kil- 
luqsautipsitñiñ paptaaqtillusi. Taatnaġupsi Agaayyutimli natqigutigisigai 
killuqsautisi.” 4John aggiġñiqsuq tuvraqługu aglausimaruaq makpiġaaņa- 
ni sivuniksriqirim Isaiah-m itna, 
“Iñuk tuqluiraqtuq iñuilaamiñ: 
Itqanaiyautisiun apqutiksrapa Atanëšum, 
nalġuġlugu tumiksrapa! 
5 Natiġnapayaat immiġlugich, 
iñġich qimišaallu naqiglilugich, 
saqunaruat apqutit nalġuqsaqmilugich, 
qaiġiitchuat tumitchaat qaiqsašlugich. 
6 Tarrali iñupayaaq ilitchuġiniaqtuq anniqsuqtimik Agaayyutim 
akiqsruutigikkaņanik.” 
Isaiah 40:3-5 
7Iñugiaktuat iñuich utlautiniqsut John-mun paptaaquplutiņ. 
Uqautiniġai, “Nimigiatun ittuasii, kia uqautivasi annatlasiñiplusi ana- 
siñpuqsautiksrapaniñ Agaayyutim? 8Ilitqutchipsigun qiñiġnaqsisiuņn 
isummitqiłiqsi killuqsautipsitñiñ. Isumanasi, “Abraham sivulliagigikput. 
Uqautigipsi, Agaayyutim makua uyaġaich kiņuvialiutlagai Abraham- 
mun! 9Agaayyutim atanniiłha qallipiaġataqtuq, iñuktun itqanaiqsuatun 
kipiłhiñaaġukługu napaaqtuq kaņiagun. Napaaqtupayaaq asirriņitchuaq 
kipikkaugisiruq iktauluniasiiñ ikniġmun.” 
10Iñuich apiqsruġniġaat, “Qanušmi pigisiñiqpisa?” 11Kiunišai, 
“Kisupayaam malšupnik qaliġuaqaġumi qaitchili iñuņmun atnu- 
ġaaksraitchuamun, suli kisupayaaq niqiksrautiqaġumi niġipkaili 
niqiksraitchuamik.” 121]apich tax-siliqirit utlautipLmiñiqsut paptaaqup- 
lutip aasiiñ apiqsruqlugu, “Tlisautrii, Sugisiñiqpisali?” 13Uqautinišai, 
“Katitchiñasi qaaņiġļugu piraksriusiaqsi.” 14Iļlaņisa apuyyiuqtit apiqsruq- 
miñiġaat, “Uvagutaasiiñ, qanugisiñiqpisa?” Nipliutinigai, “Aqsaknasigik 
iñuich nunuritñigusi naagaqaa saglutiginasigik iñuich. Apaigilugu 
akiliusiagikkaqsi.” 
15Įñupayaat niġiugaqaġniqsut Anniqsuqtimik aggiqsaġumarua- 
mik, aasiiñ isumaniqsut taamna John Christ-pupmagaan, anniqsuqti 
akiqsruutauruaq. 16 Aasiiñ John-pum uqautinišai, “Paptaaqtitchirupa 
imikun, aglaan taimma iñuk aggiqsaġumaruaq kamanatluktuq uvamniñ. 
Siņiilguyumiñaitchuņaunniiñ aluġutiņnik. Paptaagisigaasi Ipqitchuakun 
Irrutchikun suli iknikun. 17Tigummiaġigaa tiktitaun salummaġukługich 

mukkaaksrat saniklupniñ, katillugichaasiiñ mukkaaksrat sišluašmiñun. 
Aglaan ikipkaġisigai sanikłuich ikniġmun qamiyumiñaitchuamun.” 

18 Atlakaaġiikun John quliaqtuaġniqsuq tusaayugaallautamik iñupnun 
pitchuksaaqługich atlaġuquplugich iñuunialhat. 19John-pum iñiqtiq- 
miñiġaa ataniq Herod atakkii ilaqatnikhuni Herodias-mik aniqataan 
nuliapanik suli savaaqaqhuni iñugiaktuanik atlanik pigiitchuanik. 

20 Aasiiñ Herod savaaqašniqsuq pigiitluktuamik isiqtaupkaqamiun John. 


Paptaakkaułha Jesus-pum 


211luqaisa iñuich John-mun paptaaqtinpanikmata, Jesus-tuuq paptaaq- 
tinniqsuq. Agaayupkaqtugu qilak apmaqtuq 22suli Ipqitchuaq Irrusiq 
atqaġniqsuq ilaanun tiņmiaġruuratun. Nipi tusaaniġaat pakmakna, 
“Piqpagiplutin Iġñiġigikpiñ. Quyalimaaġikma.” 
Jesus-pum Kappiġviņi 
23 Jesus-ņum aullaġniikamiuņ savaani, iñuiññaq qulinik ukiuqtutilaa- 
qaġniqsuq. Iñuich isummatiginiġaat iġñiġiniplugu Joseph-mun, 
iġñiņa Heli-m, 24iġñiņa Matthat-pum, 
iġñiņa Levi-m, iġñiņa Melchi-m, 
iġñiņa Jannai-m, iġñiņa Joseph-pum, 

25iġñiņa Mattathias-pum, iġñiņa Amos-pum, 
iġñiņa Nahum-ņum, iġñiņa Esli-m, 

iġñiņa Naggai-m, 26iġñiņa Maath-pum, 
iġñiņa Mattathias-pum, iġñiņa Semein-ņum, 
iġñiņa Josech-ņum, iġñiņa Joda-m, 

27iġñiņa Joanan-ņum, iġñiņa Rhesa-m, 
iġñiņa Zerubbabel-pum, iġñiņa Shealtiel-pum, 
iġñiņa Neri-m, 28iġñiņa Melchi-m, 

iġñiņa Addi-m, iġñiņa Cosam-num, 

iġñiņa Elmadam-ņum, iġñiņa Er-ņum, 
29iġñiņa Joshua-m, iġñiņa Eliezer-pum, 
iġñiņa Jorim-num, iġñiņa Matthat-pum, 
igñipa Levi-m, 30iġñiņa Simeon-pum, 

iġñiņa Judah-m, iġñiņa Joseph-pum, 

iġñiņa Jonam-ņum, iġñiņa Eliakim-pum, 
31iġñiņa Melea-m, iġñiņa Menna-m, 

iġñiņa Mattatha-m, iġñiņa Nathan-pum, 
igñipa David-ņum, 32iġñiņa Jesse-m, 

iġñiņa Obed-ņum, iġñiņa Boaz-ņum, 

iġñiņa Salmon-ņum, iġñiņa Nahshon-pum, 
33iġñiņa Amminadab-ņum, iġñiņa Admin-ņum, 
iġñiņa Arni-m, iġñiņa Hezron-pum, 

iġñiņa Perez-ņum, iġñiņa Judah-m, 

34iġñiņa Jacob-pum, iġñiņga Isaac-pum, 
iġñiņa Abraham-ņum, iġñiņa Terah-m, 
iġñiņa Nahor-ņum, 35iġñiņa Serug-pnum, 
iġñiņa Reu-m, iġñiņa Peleg-pum, 

iġñiņa Eber-pum, iġñiņa Shelah-pum, 
36iġñiņa Cainan-ņum, iġñiņa Arphaxad-ņum, 
iġñiņa Shem-ņum, iġñiņa Noah-m, 

iġñiņa Lamech-pum, 37iġñiņa Methuselah-m, 
iġñiņa Enoch-pum, iġñiņa Jared-pum, 

iġñiņa Mahalaleel-pum, iġñiņa Cainan-pum, 
38iġñiņa Enos-ņum, iġñiņa Seth-pum, 

iġñiņa Adam-ņum, iġñiņa Agaayyutim. 


Jesus-pum Anpiqusaaqsiulha 


lJesus utiġniqsuq Jordan-miñ aņalatiqaqhuni Ipqitchuamik 

Irrutchimik. Sivullikkauniqsuq Irrutchikun iñuilaamun 2uuk- 
tuaqsiutyaqhuni tuunġaġmiñ malšukipiami uvluni. Iluqaani 
taapkunani uvluni niġiņiññiqsuq, aasiiñ niġisuliqhuni piviksrani isuk- 

łitmata. 3'Tuungaum nipliutinišaa, 
“Agaayyutim iġñiġipiaqpatin 
tilliuņ una uyaġak qaqquġuqulu- 
gu.” 4Aglaan Jesus-pum kiunišaa, 
“Agaayyutim uqałha nipliqsimaaq- 
tuq, ‘Iñuk iñuuyumiñaitchuq 
qaqqulhiñakun. ” 5Tavrakpa 
titluguasiiñ atanëuvipiñik nunam 
6nipliutiplugu, “Aatchušisigikpiñ 
- iluqaanik apalatchilišmik suli 
iluqaanik umialgutmik. Tamanna 
iluqani qaisauruq uvapnun. 
(Lk 4.17) Aasiiñ qaitlagiga kisumupa- 

yaaq qaitchukkupku. 71luqaan 
tamanna piginayaġiñ agaayyuvigigupņa.” 8 Aglaan Jesus-ņum kiunišaa, 
“Agaayyutim uqałha nipliqsimaaqtuq, ‘Agaayyuvigisaġiñ Atanëuruaq 
Agaayyutin savautilugu kisian.' ” 9Tavrakpa tuunġgaum aullautilgiññi- 
ġaa Jerusalem-mun inillakluguasiiñ qutchipñiqsrapanun nuvukkapanun 
agaayyuvikpaum nipliutiplugu, “Iġñiġipiaqpatin Agaayyutim igittin ilip- 
nik taunupa. 10 Atakkii Agaayyutim uqatlha nipliqsimaaqtuq, 

‘ʻAgaayyutim isaëulipmiñun munaġipkaġisigaatin.’ 
11 Nipliqhunisuli, ‘ʻAkiyaġigisigaatin argaņmiknik, 
aasii atniġumiñaitchitin isigaktin uyaġaņnun. ” 








Psalm 91:11, 12 
12 Aglaan Jesus-pum kiuniġaa, “Agaayyutim uqalha uqaqmiuqtuuq, 
‘Uuktuaġumiñaitchiňñ Atanëuruaq Agaayyutin. ” 13 Tuunġaum uuktuaq- 
saaġuiqamiuņ Jesus qanutchipayaakun unisimaallapnišaa. 


Jesus-pum Aullaġniigaa Savaani Galilee-mi 


14Tavrakņa Jesus utiġniqsuq Galilee-mun sappniqaqhuni Ipqitchuakun 
Irrutchikun. Iñuich uqaġiniġaat nanipayaaq. 15Ilaa ilisautripluni katraġ- 
vipitñi suli kamaksrušnišaat iluqatiņ. 


16 Jesus Nazareth-mupniqsuq iñuguġvigikkaġmiñun. Jew-ņuruat 
minġuiqsiaġvium uvluani piraġiłiġmigun isiġniqsuq katraġviņmun. 
Makinniqsuq agliqipluniasiiñ Agaayyutim uqałhaniñ. 17 Aatchuġniġaat 
makpišaaniñik sivuniksriqirim Isaiah-m. Aņmaqamigich makpiġaat 
paqinniġaa aglausimaruaq, 

18 “Irrusian Agaayyutim nayugaana. 

Piksraqtaagigaanakii 
quliaqtuaġitquplugu tusaayugaallautaq inuqsraqtuanun. 
Tuyuġigaaņa uqaġitquplugu patchisaiġun tigutaapuruanun 
suli mamirrutiksraq qiñitlaitchuanun 
suli patchisaiquplugich naņitaaqsiruat 
19 suli quliaqtuaġitquplugu Atanġum anniqsuiłiksraņan 
Isaiah 61:1,2 

20Jesus-pum umikługich makpišaat utiqtinniġai katraġvium savakti- 
gikkaņanun aquvitluniasii. Iluqatiņ iñuich katraġviņmi qiñiaqsiñišaat. 
21 Įļlisautiaqsiñiġai itnaqhuni, “Taamna Agaayyutim uqałha atuumaniqsuq 
uvlupak agliqiapupman tusaahHapsitñi.” 22Iñupayaat aarigaaëutchan- 
niqsut quviġusuutigiplugich sappiqaqtuat uqałhich uqauttutigikkani. 
Nipliġñiqsut, “Una taimña iġñiġinġitpauņ Joseph-pum?” 23Jesus-pum 
nipliutiniġai, “Uqautiniaġipsitņa uqauttutauruamik iņilġaanimma itna, 
‘Taaktii, ituaqsiiñ ilipnik! Tusaagivut savaagikkatin Capernaum-mi. Ki, 
Savaaqašgiñ uvani iñuguġvipni. 24Tlumutuuruq, Sivuniksriqiri pašlat- 
laitchaat iñugugvipmiñi. 25Naalasnillaksitpa, Ilumun iñugiaktuanik 
uilgaġnaaqaqtuq Israel-mi taimani Elijah iñuupman. Imani sialuņitchuġ- 
ġuuq pipasuni ukiuni ukium avvaņaik ilaplugich niġisuksiullapiaqhutiņ 
iluqaani nunami. 26Naagauvva Elijah tuyuuņiññiqsuq nalliatnun uil- 
gaġnaat Israel-mi aglaan kisianun uilgaġnaamun iñuuniaqtuamun 
Zarephath-mi Sidon-miut nunaņatni. 27Suli iñugiaktuanik iñuqaqmi- 
ñiqsuq auyugaqtualipnik iñuuniaqtuanik Israel-mi imani sivuniksriqiri 
Elisha iñuupman. Aglaan nalliatunniiñ mamikkaunpiññiqsuq avataa- 
gun Naaman Syria-ġmiu.” 28[ñuiñ katraġviņmi tusaakamitruņ taamna 
qinnallapiaġniqsut. 29Makitiqhutin tinuraqługu Jesus annisinišaat 
nunaaqqiġmikniñ. Qaaņanuutiniġaat iñġiuram nunaaqqimin irvianun 
igitchukługu ipnamiñ. 30Aglaan akunniraqługich iñugayaat aullaġniqsuq. 


Iñuk Irrusiqlulik 


31Tavrakņa Jesus Capernaum-munniqsuq, nunaaqqimun Galilee- 
miittuamun aasiiñ ilisautripluni iñupnik Jew-ņuruat minġuiqsiaġvium 
uvluani. 32Iñuich quviġusuņpniqsut tamarrumiņa ilisauttutaanik, atakkii 
uqaġniqsuq liilaa aņalatchiłiqaqtuatun. 33Katraġviņmi iñuqaqmiñiqsuq 
irrusiqhiulipmik iġialaruamik, 34“[Ilaksianatiguk.] Jesus Nazareth-miu, 
suniaqpisiguk? Uvunaqpich piyaqqušukhunuk? Naluņpitchiga kisuuti- 
laan, ipqitchuapuplutin Agaayyutim tuyuġikkaņa!” 35Jesus-pum tiliñiġaa 
niġaa apun sivuġaatnun iñuich unitluguasiiñ atnisuņaqnagu. 36 Iñuich 
quvišutchapniqsut nipliqhutiņ avatmun, “Qanusiuniqpa una nipliun? 

Aņalatitchiłiġmik sappimiglu uuma iñuum tilitlanišai aasiiñ irrusiqluich 
aniplutiņ.” 37 Tusaayugaaq taamna Jesus-kun siaminniqsuq napmupayaaq 
tamarrumani nunami. 


Jesus Mamititchiñiqsuq Iñugiaktuanik Iñupnik 


38 Aasiili Jesus anikami katraëvipmiñ utlautiniqsuq Simon Peter-m 
kiņunġanun. Simon-pum aakaruana atniġñaġniqsuq uunagłukpakhu- 
ni. Uqautiniġaat Jesus taavrumina. 39Utlakługu qichaqhuni siñigviiñ 
saniġaatnun tiliñiġaa uunaqłuk aullaquplugu ilaaniñ. Tarra uunaqtunšiq- 
sieniqsuq. Makitiqhuniasiiñ niqliušutiaqsiñišai. 
40Jew-nuruat minġuiqsiaġviat nupitman, siqiñiq nipianikmanimma 
tikiutiniġaich Jesus-mun. Iliñiġai argapni iluqanitñun aasii iluaqsiplu- 
gich iluqaisa. 411rrusiqluich aninnišai iñugiaktuaniñ iñupniñ nipliaplutip, 
“Igñiġigaatin Agaayyutim.” Jesus-pum tiliñišai irrusiqluich nipliqunitlu- 
gich, atakkii ilisimanišaat Christ-ņutilaaņa. 


Jesus-pum Quliaqtuaqalha Katrašvinñi 


Iñuich pakaaqsiñišaat. Paqitnamitrun iġligiaqsiñiġaat aullaquņitlugu. 
43 Aglaan nipliutiniġai, “Quliaqtuaqtuksrauruņa tusaayugaallautapanik 
aņaayuqautaan Agaayyutim iñupnun atlani nunaaqqiñi. Taatnaqhuni 
Agaayyutim tuyuġigaaņa.” 44Taatnamik quliaqtuaġniqsuq Jew-ņuruat 
katraġviņitňi nanipayaaq. 


Jesus-pum Tuqłuġai Sivulliich Mališuaqtit 


lllapatni uvlut Jesus qichaġniqsuq siñaani narvam taggisiqaqtuami 

Gennesaret-mik. Iñuich tinurautraëniqsut tusaasukhutiņ uqalha- 
nik Agaayyutim. 2Tautupnišgik malġuk umiak siñaani. Iqalupniaqtit 
niuplutip salummaiñiqsut kuvramiknik. 3Jesus ikiniqsuq ilaqataaknun 
umiak (umiaġikkaņanun Simon-pum) uqautipluguasiiñ ayaktaallaqup- 
lugu siñaaniñ. Jesus aquppipluni umiami ilisautriaqsiñiqsuq iñupnik. 
Allisautripaiqami nipliutiniġaa Simon, “Ayallagun umiaq itiruamun aasiiñ 
kuvriġiaġusri, ilvich piqatigikkatinlu.” 5Simon-pum kiunišsaa, “Ataniiq, 
sakuukkaluaqtugut unnuapak. Iqalupillaktugut. Aglaan nipliutigikkan 
maliglugu kuvrigisirugut.” 6 Kuvriqamin iqalukpauraġniqsut kuvratin- 
unniiñ alipniuraliqlugich. 7Isaaqtaġniġaich piqatitiņ atlami umiami 
ittuat ikayuġiaquplutiņ. Utlautikamiņ immišñišaich taapkuak umiak 
iqalupnik kiviñialigataqtugik. 8Simon Peter-m tautukamiuņ taman- 
na sitquëniqsuq sivuġaanun Jesus-pum nipliqhuni, “Ataniiq, aullaġiñ 
uvamniñ! Killiqirauruna.” 9 Atakkii ilaalu piqatinilu narġiasruņniqsut 

iqalukpauraqtaġmiktigun. 10Simon-pum piqatik James-lu John-lu, iġñak 
Zebedee-m, quvišusukmiñiqsuttuuq. Jesus-pum Simon nipliutinišaa, 
“Iqsiñak, uvakņaniñaglaan piññapniašgisirutin iñupnik aqalupniaqmatun.” 
lllqalupniaqtit qakitiġniġaich umiatiņ siñaanun, unisiqługichaasiiñ supa- 
yaat maliaqsiplugu Jesus. 


Jesus Mamititchiruq Auyugaqtualiņmik 


12 Jesus nunaaqqimiitnami nalautchiñiqsuq aputmik auyugaqtualip- 
mik. Aputim tautukamiun Jesus sivuġaanuņpniqsuq iņiqsruqługuasiiñ, 
“Ataniiq, pisuksiñaġuvich mamitiłhiñaugikma.” 13Jesus-pum isakługich 
argapni aksiņñiġaa, “Piyummatiqaqtuna. Huaqsiiñ!” Tavrauvaa aputim 
kisumununniiñ, aglaan agaayuliqsimugutin isivëiuqtitchumuutin. 
Aatchuiyumuutin tunillautinik Agaayyutmun tuvraglugich Moses-pum 
tillisaa mamititkaatinkii. Taatnaġuvich iñupayaam ilitchuġiniaġaa mami- 
tilaan.” 15Aglaan tusaayugaaq Jesus-kun siaminniqsuq iñugiaksipluni. 
Iñugiaktuat iñuich utlautiniqsut ilaanun tusaasukługu suli mamititausuk- 
hutin atnigñautmikniñ. 16 Aglaan iñuilaamuaqsiñiqsuq agaayutyaqhuni. 


Jesus Mamititchiñiqsuq Aulatlaitchuamik 


171laatni Pharisee-puruat suli ilisautrit mališutaksranik aggiġñiq- 
sut nunaaqqipayaaniñ Galilee-miittuamiñ Judea-miittuamiñlu suli 
Jerusalem-miñ. Jesus ilisautripkaqtugu taapkua aquppiñiqsut naalaġnip- 
lugu. Agaayyutim Jesus saņņiksritmiñiġaa iluaqsitquplugich atnieñaqtuat. 
1l8]lanich iñuich aggiġñiqsut akiyaqtugu aulatlaitchuaq apun ilaan 
qaatchiapagun. Itqutiniaġaluaġniġaat iluanun tupqum ilisukługu sivu- 
ġaanun Jesus. 19 Aglaan apqutiksranilguiññamitrun, iñuitkii tatiplutiņ, 
akiyautiniġaat qaapanun tupqum, aasriiñ aliklugu qilapa tupqum atqaq- 
tinniġaat qaatchiapagun akunšatnun iñugayaat iliplugu sivuġaanun 
Jesus. 20Jesus-pum tautukamiun ukpiqsrilhat nipliutiniġaa atniġñaqtuaq, 
“Anuun! Killuqsautitin natqigutikkaurut.” 21 Aglaliqirit suli Pharisee-pu- 
ruat isumaaqsiñiqsut, “Taamna iñuk kisuunasugiva uqaġniqłuutriruaq 
Agaayyutmik? Kiña natqigutriyumiñaitchuq killuqsautinik aglaan 
Agaayyun kisimi.” 22Jesus-pum ilisimaniġai sumik isummatiqaqtilaaņat 
apiqsruqtugich, “Suvaata isumavisi taatnatchimik? 23 Qaġanatlukpa nip- 
liqsuni, “Killuqsautitin natqigutikkaurut' naagaqaa “Makillutin pisugiñ'? 
24]litchušipkašisigipsi Iġñiņan Iñuum aņalatchirrutiqałhanik natqigut- 
ritlapluni killuqsautinik nunami.” Tavra nipliutiniġaa aulatlaitchuaq 
apun, “Makillutin tigulugu qaatchian aņilaaġiñ.” 25Tavrakpatchiaq apun 
makinniqsuq sivuġaatnun nayuutipayaaqtuat. Tiguplugich qaatchiani 
nallavigikkani aiñiqsuq kamaksruqługu Agaayyun. 26Iñuich katimapa- 

yaaqtuat quviġusuliļlapiaġniqsut, aasriiñ taluqsraliqhutiņ nipliqhutip, 
“Maatnatavra quviqnallapiaqtuamik qiñiqtugut uvlupak.” Tarra kamak- 
srugnigaat Agaayyun. 


Jesus Tuqluëniqsuq Levi-mik 


27Kiñuagun taavruma Jesus anikami tautupnišaa apun atilik Levi- 
mik aquppiruaq tax-siliqiviņmiñi. Taamna tax-siliqiri katitchiñiqsuq 
maniņñik Rome-maġmiunun. Jesus-pum nipliutiniġaa, “Malipna!” 28Levi 
makitiqhuni unitlugu suapayaaq maliaqsiñiġaa. 29 Aquvatigun Levi 
niġiqpautriñiqsuq Jesus-mik tupiëmiñi. Aiyugaaqtauruani ilaupmiñiqsut 
iñugiaktuat tax-siliqirit atlatlu iñuich. 30 Uvvaasiiñ Pharisee-puruat suli 
aglaliqirit uqaalaaqsiñiqsut maliġuaqtaiñun Jesus-pum, “Suvaata niġi- 
qatauvisi imiqatauvisilu tax-siliqirini suli killuliqirini?” 31 Aglaan Jesus 
kiuniġai, “Iñuich atniġñaņitchuat taaktiqaġniaņitchut aglaan tamatkua 
atniġñaqtuat. 32Agginitchupa tuqłuġiaġlugich nalaunņagiruat iņmikni 
iñuich aglaan killuliqirit mumiquplugich.” 


Uisauraałikun 


33Įļaņisa iñuich nipliutiniġaat Jesus, “Maliġuaqtai John-ņum uisau- 
raaġniqsut akulaiqtugu agaayuplutiņ suli maliġuaqtiņich Pharisee-ņuruat 
taatnatunsuli; aglaan maliġuaqtitin niġiraqtut imiqhutiņlu.” 34Jesus-pum 
kiunišai, “Isummatigivisigik aiyugaaqtauruat katchuutiviņmi uisau- 
raaquplugich uiksraun inpaan? Naagga! 35Uiksrautaan aullaġgviksraņa 

36 Jesus-ņum uqautitqiņñiġai atrikusautmik, “Kiñapayaaq ilaaksrašu- 
miñaitchuq nutaamiñ quppišaamiñ ilaaġluguasiiñ utuqqaq quppišaaq. 
Taatnaġumi aliksiñaġniaġaa nutaaq quppišaaq, atakkii nutaamiñ qup- 
pišaamiñ ilaaksrašgumiun atriginiapitchaa utuqqam. 37 Uvvasuli nutaaq 
asiam misušua ittuksrauņitchuq utuqqaġmi puumi atakkii nutaam 
misuqqum alikkisigaa utuqqaq puuq maqiluni, aasiiñ misuġuq puušlu 
suungigisiruk. 38Aglaan nutaaq asiam misušua ittuksrauruq nutaami 
puumi. [Tluqatigli puuġlu misušuslu piiñġiņitchumuuk.] 39 Kiñaunniiñ 
imiġukkumiñaitchuq nutaamik imiqqaaġuni asiam misušuanik sapnisi- 
maruamik. Atakkii nipliġisiruq, ‘Utuqqaġuqsiaq nakuutlupniqsuq.' ” 


Qanuutautilaapa Minġuiqsiaġvium Uvluan 


6 1Jesus pisupniqsuq tamauna mukkaaksrat nautchiiviatigun min- 
ġuiqsiaġvium uvluani. Mališuaqtipi pukupniqsut mukkaaksranik 

sanpiyaqlugich argapmiknik nišiaqsiplugitaasiiñ. 2Pharisee-ņu- 

ruat apiqsruġniġaich, “Suvaata savakpisi minġuiqsiaġvium uvluani? 

Mališutaksraëikkaptigun savakkumiñaitchusi ugluvak.” 3Jesus-pum 

kiuniġai tamatkua, “Agliqisimasuknašiksi sumik David-pumlu piqataiñ- 
lu pisilaapat niġisuliqamiņ. 4David isiġniġuguuq tupqanun Agaayyutim. 
Aasiiñ qaqquksraqhuni tunillautauruamik Agaayyutmun niġiñi- 

ġaa aatchuqlugich maliktigikkani. Maliġutaksraptigun kimununniiñ 
5Jesus niplieñiqsuqsuli, “Iëñipna Iñuum atanëšuruq minšuiqsiaëvium 
uvluaniunniiñ.” 


Apun Argalik Pannaqtuktanik 


6 Atlami minġuiqsiaġvium uvluani Jesus katraġviņmukhuni ilisautri- 
ñiqsuq. Tavrani itmiñiqsuq apun argalik pannaqłuktanik. 7 Aglaliqirit 
suli Pharisee-puruat patchisiksrailiqiniġaat Jesus savaaqaġasugalugu 
nalaunpaitchuamik; naipiqtuġniġaat tautugiaqhutiņ iluaqsiriigisipma- 
gaan ilisratlaitchuamik minġuiqsiaġvium uvluani. 8 Aglaan Jesus-pum 
ilisimaniġai isummatiņich. Uvvaasiiñ nipliutinigaa apun argalik 
pannaqluktanik, “Makittin uvupašutin.” Apun makitluni tavruņaġ- 
niqsuq. 9Jesus nipliutiniġai tamatkua, “Apiqsruġniaġipsi una, Nalliak 
maliġutaksrakuaġnaqpa: savaaqałiq nakuuruamik naagaqaa pigiitchua- 
mik minġuiqsiaġvium uvluani? Ikayuqtuksrauvisa iñupnik naagaqaa 
piyaqquqtillugich?” 10 Qiñiqługich iñuich avatmiñi nipliġñiqsuq aput- 
mun, “Isakkich argaktin!” Taatnaqman argai iluaqsiñiqsut. 11 Aglaliqirit 
Pharisee-puruatlu qinnallapiaġniqsut. Aasiiñ uqautigiaqsiñiġaat avatmun 
qanušuktlugu Jesus. 


Jesus Piksraġniqsuq Qulit Malëšupnik Uqqiraqtinik 


12 Taipkunani uvluni Jesus qimišsaamunniqsuq agaayutyaqhuni, unnuaq 
naatluguasiiñ agaayupluni Agaayyutmun. 13Uvluqman ipmiñuquni- 
ġai maliġuaqtini. Piksraëniqsuq qulit malëuiñik taiguutiqakkaġmiñik 
uqqiraqtinik: 14Simon-mik atchikkaġmiñik Peter-mik suli aniqataaniglu 
Andrew-mik, James-mik suli John-mik, Philip-mik suli Bartholomew-mik, 
15 Matthew-mik suli Thomas-mik, James-mik iġñiņanik Alphaeus-pum 
suli Simon-mik taiguutiqaqtuaq Zealot-ņuruamik, 16 Judas-mik iġñiņanik 
James-ņum suli Judas Iscariot-mik aatchuutigitniktuaq ilaanik aquagun. 


Jesus Ilisautriruq suli Mamititchiruq 
17 Tavrakņa Jesus atqaqatiginiġai maliġuaqtini qimiġaamiñ. 
Qichaġataġniqsuq qaigiksaamun nunamun piqatigiplugich iñugiak- 
tuat maliġuaqtigikkani. Iñugiaktuat iñuich aggiġñiqsut nakikpaliqaa 
Judea-miñ Jerusalem-miñlu suli nunaaqqipñiñ taġium siñaani atiqaq- 
tuamiñ Tyre-miglu Sidon-miglu. 18 Utlautiniqsut tusaasukługu Jesus suli 
iluaqsisukhutin atniġñautmikniñ. Uvvasuli tamatkua iluilliuqtitauruat 

irrusigłupmiñ iluaqsikkauniqsut. 19Iñupayaat aksigupnišaat atakkii sap- 
piqaqhuni ipmiñi iluaqsitlaplugich. Aasiiñ tamatkua utlautiruat ilaanun 
iłuaqsikkauniqsut. 


Quviasuutitlu Isumaašutitlu 
20 Jesus-ņum tautupnišai mališuaqtini nipliqhuni, 
“Quvianamiurusi inuqsraqtuasii; 
Aņaayuqautaa Agaayyutim pigigiksi! 
21 Quvianamiurusi niġisuktuasii pakma; 
Agaayyutim nigisuiqsitkisigaasi! 
Quvianamiurusi alianniuqtuasii pakma; 
Iglaġisirusi! 
22 Quvianamiurusi iñuich uumigikpasi, 
ayaksimakpasi pigilugu Iġñiņa Iñuum aivakpasiunniiñ 
suli nipliutigikpasi pigiitchuaņunilusi. 
23Quviatchapiaġitchi tamanna atuumakpan, nuttaglusi quvianakun, 
atakkii akiliusiaksraqsi pakmani kamanašniaqtuq. Itqaumasigik, sivullia- 
pisa taatnautipmiraġigaich sivuniksriqirit. 
24 Aglaan iqsiñamiurusi umialguruasii pakma; 
qaġanaqtuaq iñuuliqsi isukliññiaqtuq! 
25 Iqsiñamiurusi niġisuiqsimaaqtuasii pakma; 
niġisuliġisirusi! 
Iqsiñamiurusi iglaqtuasii pakma; 
kiñuvšugisirusi qialusilu! 
26 Iqsiñamiurusi iñupayaat uqautigillautaqpasi. 
Itqaumasigik, sivulliapisa uqautigillautaqmiraġigaich 
sivuniksriqippuaqtuat. 


Piqpaksritiq Uumiksririnik 

27“Aglaali naalaġniruasii uqautigipsi, Piqpagiyumagisi akilliliqsuq- 
tigikkasi, ituaqqutilugich uumigirigikkasi. 28 Apiqsruqsiuņ Agaayyun 
iłuaqqutitqulugich tamatkua taiyuaniqluutriruat ilipsitñik, agaayu- 
tilugich tamatkua iłuaqqutrigiņisasi. 292 Kia qakiqpatin iqsrapkun, ki, 
maniyumagiñ igluanik iqsraqpich; kia iñuum piñiqpagu quppišaan, ki, 
pipkaġumagiñ atnuġaanlu. 30 Kisupayaam apiqsruqpatin suqaġuguni 
qaillugu, suli kia tiguniqpagu pigikkan apiqsruëniaqnagu utiqtitqulugu. 
31Qanuq irrutitqusuugupsi atlanun iñupnun taatnatuntuuq irrutriyumuu- 
si atlanik. 

32“piqpaksrigupsi kisiitñik iñupnik piqpaksrigikkapsitñik suvaata 
akuqtuiñiaġasugivisi quyyatmik? Killuliqiritunniiñ piqpagipmiraġigaich 
tamatkua piqpagirigikkatiņ. 33 Iłuaqqutigupsigik kisiisa ituaqqutri- 

gikkasi suvaata akuqtuiñiaġasugivisi quyyatmik? Killuliqiritunniiñ 
taatnaġaqtuttuuq! 34Atugaksritñikkupsi tamatkunuņa kisiitñun utiq- 
titchitlaruanun atugaksraqtaaġmiknik suvaata akuqtuiñiaġasugivisi 
quyyatmik? Killuliqiritunniiñ atugaksritñikamin killuliqiriqatmiknun 
utiqtitchivigitqupmiraqtut aktilaapatun! 35Aglaan ilipsi, piqpagiyumagisi 
uumigirigikkasi, iluaqqutilugich iñuich suli atuaksrillugich niġiugisu- 
patnagu utiqtitkisiñilugich. Taatnaġupsi akuqtuigisirusi kamanaqtuamik 
akiliusiamik, suli iġñiġigisigaasi Qutchipñiqsrauruam Agaayyutim iluaq- 
qutriruaq quyyataitchuanik pigiitchuaniglu. 36 Nagliktausitchi Aapapsisun 
nagliktuutiqaqtuatun. 


Atanniiliq Atlanik 


ġaiñiaqasi atlanik, pigiiññisakkaunitchumausili; natqigutisimaaġlugich 
atlat, natqigutisimaakkauyumuasili. 38 Aatchušlugich atlat, aatchuu- 
siaqaġumuasili; aa, akuqtuigisirusi immiġlugu uuktuun, naqiqsraġlugu, 
analallugu, ulipkaulalugu: akiyaëniqtutilaapsitñun. [Agaayyutim aat- 
chuġaġigaasi ielikkutailaakun.] Uuktuutigikkaqsi atlanun taamna 
Agaayyutim uuktuutigigisipmigaa ilipsitñun.” 

39 Jesus uqautiniġai atrikusautmik, “Qiñitlaitchuam iñuum sivullišu- 
miupņ atla qiñitlaitchuaq iluqatik katakkisiruk nivviamun. 40 Mališuaqti 
kamanatluņitchuq ilisautrimiñiñ, aglaan ilisaqtaupayaaq naatchigumi 
ilisaaġmiñik atrigaigutigisigaa ilisautriñi. 

4 “Suvaata tautukpiun irriutapuluuraq aniqatvich iraani, aasiiñ suliqutigi- 
supaqnagu qirugraitchiaq iripni? 42Qanuq uqautriñiaġniqpich aniqatiupnun, 
“Aniqatmaapn, piiġlagu irriutapuluuraq iripniñ!' qiñisupaqnagu qirugrait- 
chiaq iripni? Ukpippuaqtii! Sivulliulugu piiqsirrun qirugraitchiaq iripniñ. 
Qiñilguniaġiñli nalupqinaiġlugu irriutaiqsiłiksran aniqatvich iraaniñ. 


Napaaqtuq Ilisaġigaat Asiapigun 


43“Napaaqtušiksaaq nauritlaitchuq asiaġiitchuanik, naagaqaa 
napaaqtuġiitchuaq asirritlaitchuq nakuuruanik. 44Napaaqtupayaaq 
ilisimanaġaqtuq asirrianigun; pukutlaitchusi aqpipñik kakitlaġna- 
niñ, naagaqaa asiavipñik kakitlaġnaqaqtuanik uqpipniñ. 45 Iñullautaq 
nakuurualiqiruq atakkii nakuuruamik isumaqaqhuni; iñullautaupitñami 
pigiitchualiqiruq atakkii pigiitchuamik isumaqaqhuni. Taatnamik, iñuk 
uqaqami irrusipiani salapqiġaa uqališmigun. 


Malšuk Tuppirik 


46“Taiguqtaksragipitchipsitpa Atanipsitñik kamagiyumaņitkupsigik 
uqauttutigikkatka ilipsitñun! 47 Kiña iñuk uvapnukkumi naalaġnilugich 

uqałiġikkatka aasiiñ tupigilugich—.lisautigisigipsi qanuq atriqaqtilaaņa- 
nik. 48Taamna atriqaqtuq iñupmik nappairuamik tupiġmiñik nivakhuni 
itisiplugu aasii iliplugu turvia uyašapmun. Kuuk uliqtukman qasaqtaqtlu- 
gu taamna tupiq auliyaņitchuq atakkii payanaitluni. 49Aglaan kiña iñuk 
tusaaruaq uqałiġikkamnik tupiginpitlugich atriqaqtuq iñuņmik nappai- 
ruamik tupiġmiñik nunamun turviilaaqlugu; uliqtuum qasaqtaqmagu 
taamna tupiq ulġuruq siqumitipiaqhuni.” 


Jesus Mamititchiruq Apuyyiuqtaiñ Qaukłiata Savaktaanik 


lJesus-pum ilisautrisuiqami tamatkunuuna iñupnik, ilaa 

Capernaum-muņpniqsuq. 2Taavaniguuq Roman apuyyiuqtaiñ qauk- 
liat savaktiqaġniqsuq piqpagikkaġmiñik; taamnaasii iñuk atniġñaqhuni 
tuqułhiñaaġuqhuni. 3Uvvauna aņuyyiuqtit qaukliat tusaakami Jesus- 
mik tuyuqaġniqsuq Jew-ņuruat sivulliuqtiġruaņitñik apiqsruġiaqtitlugu 
mamititquplugu savaktigikkani. 4Tikitňamitruņ Jesus iņiġniġaat pipiaq- 
hutin, “Taamna iñuk ikayuqtaksraġipiaġiñ, 5atakkii ilaan piqpagigai 
iñugikkavut. Nappairuqunniiñ katraġviksraptiknik.” 6 Tavra Jesus 
maliņniġai. Uņasiņaiqmiuġlu tupqaniñ apuyyiuqtit qauktiata tuyu- 
ġiniġai ilauraani nipliutitquplugu Jesus, “Ataniiq, uvupapiññaqpich. 
Uvva utlaktaksraupiluqtupaunniiñ tupimnun. 7 Naagalu suuņiluqpait- 
lupa utlaktaksraġiņiluġikpiñunniiñ. Uqallaksiñašëiñ uqałiġmik aasiiñ 
savaktigikkaġa atniġñaqtuaq iluaqsiñiaqtuq. 8 Atakkii apalatiqaqmiu- 
pa qauktłiġñik suli apuyyiuqtiqaqlupa aņalatamnik. Tilikapku una, 
‘Aullaġiñ! aullaġaqtuq; tilikapkusuli taamna, ‘Qaġġaiñ! aggiġaqtuq; 
suli tilikapku savaktigikkaġa, “Taamna piuņ! piraġigaa.” 9 Jesus-ņum 
quviġusuutiginiġaa taamna tusaakamiun. Kiņiaqami iñugaaġruņnun 
maliktigikkaġmiñun uqaġniqsuq, “Paqisimaitchuņasuli ukpiqsritišmik 
taatnatun Israel-aaġmiuni!” 10 Aputit tuyuuruat utiqamiņ apuyyiuqtit 
qauktłiata tupqanun paqinnišaat savakti iluaqsiplugu. 


Jesus Anitqiksitchiruq Uilgaġnaam Iëñipanik 


llTamanna atuumaanikman Jesus utlautiniqsuq nunaaqqimun atiliymun 
paaņanun nunaaqqim anilġataqmiñiqsullu akigaqtuat tuquņaruamik iñun- 
mik. Taamna tuqunaruaq iġñitauġinikkaņa uilgaġnaam. Iñugiaktuat iñuich 
nunaaqqimiñ maliņniġaat taamna aġnaq. 13Atanġuruam Jesus tautukamiun 
ilunputchallapiaġniqsuq. Nipliutiniġaa aġnaq, “Qianak!” 14Utlaktugu aksipñi- 
ġaa tuquparuam akigautaat. Iñuich akigaqtuat taavrumiņa nutqaqmata Jesus 
nipligġñiqsuq, “Nukatpiaq, tiligikpiñ, makittin!” 15'Tuquparuaq apun aquvi- 
tieniqsuq uqaaqsipluniasiiñ. Jesus-pum utiqtinniġaa aakaņanun. 16Iñuich 
iluqatiņ taluqsratchapniqsut kamaksruaqsipluguasiiñ Agaayyun itnaqhutip, 

“Kamanaqtuaq sivuniksriqiri salapqiġñiqsuq akunnaptiknun. Agaayyun aggiq- 
simaniqsuq anniqsusiaqtugich iñugikkani!” 17Taamna tusaayugaaq Jesus-kun 
siaminniqsuq nunaaqqipayaanun Judea-mun suli avataanun nunamun. 


Uqqiraqtit John Paptaaqtitchirimiñ 


18John-pum mališuaqtaiñ uqautiniġaat iluqaitñik tamatkuni- 
pa. 19Tuqhuqlugik malġuk maliġuaqtiņni tuyuġiniġik atanġuruamun 
apiqsruquplugu, “Anniqsuqtauvich aggiqsaġumaruaq, naagaqaa niġiuk- 
tuksrauvisasuli atlamik?” 20Utlautiruk Jesus-mun nipliutiplugu, “John 
Paptaaqtitchirim tuyušigaatiguk apiqsruquplutin, “Anniqsuqtauvich 
aggiqsaġumaruaq, naagaqaa niġiuktuksrauvisasuli atlamik?' ” 
21 Taavrumani taatnałhatni Jesus iłuaqsiraġaiñiqsuq iñugiaktuanik iñuņ- 
nik atnieñautinpitñik naņirrutiņitňiglu, suli anittaqługich irrusiqłuich, 
qiñitlasiplugillu qiñitlaitchuat iñuich. 22Jesus-pum kiuniġai John-pum 
maliġuaqtik, “Uqautityatku John qiñikkaptiknik suli tusaakkaptiknik: 
‘Qiñitlaitchuat qiñitlasirut, pisutlaitchuat pisutlasirut, 
tamatkua auyugaqtualgich mamittut, tusaatlaitchuat tusaatlasirut, 
tuquņaruat aņitqiksikkaurut iñuułiġmun, suli tusaayugaallautaq 
quliaqtuapuruq inuqsraqtuanun.’ 
23Qanutun quvianaqtigiva iñuk ukpiġutaiñġitchuaq piqutigipluņa.” 
24John-pum uqqiraqtik aullaqmaknik Jesus-pum uqautigiaqsiñi- 
ġaa iñugaaġruņnun John-kun, “Uvva John-mukapsi iñuilaamun sumik 
qiñiġasugivisi? Iviņmik anugim aņalataņanik liilaa? 25Uvvasuli qiñi- 
ġasugivisi iñupmik atnuġallautaliņmik? Iñuich atnuġaallautaqaġaqtuat 
inuqsrasunaqatin iñuuniašuurut inillautani. 26 Uqautisitpa, sumik qiñi- 
ġiaqpisi? Sivuniksriqirimik? Taamna ilumutuuruq, aglaan tautukkaqsi 
kamanatluktuaņuruq sivuniksriqirilhiñamiñ. 27 John taamna ilaapuruq 
Agaayyutim uqalhan uqautigikkana itna, Agaayyun nipliqsuq, 
‘Ataņii, tuyuġigisigiga uqqiraqtiga sivupni 
itqanaiyautitqulugu tumiksran sivunnapni. ” 
Malachi 3:1 
28 Jesus niplipsaaqtuq, “John [Paptaaqtitchiri] kamanatluktuq anipa- 
yaaqtuaniñ. Aglaan kiñaunniiñ kamanaiññiqsrauruaq apaayuqautaani 
Agaayyutim kamanatluktuq John-miñ. 29(Tusaapayaaqtuat ilaanik 
tax-siliqirituummaġmiņ tupiksriñiqsut Agaayyutim nalaunparuanik 
atuqukkaņiñik paptaakkauplutiņ John-kun. 36 Aglaan Pharisee-puruat 
suli ilisautrit maliġutaksranik ayaksimanišaat Agaayyutim sivunniutaa 
iņmiknun, suli paptaaqunitlutipn John-mun.) 
31“Sumik atriqaqpat iñuich iñuuruat pakmapak? Sutun itpat? 
32Atriqaqtut ililgaanik aquppiruanik tuniriñiaqtuat katimmavinitñi tuqti- 
rautiplutiņ avatmun, 

‘Atuqtuurautigaluaġipsi katchuutituutinik 
aglaan aëginitlusi” 

‘Uvagutli, atuqapta kiņuvġuutinik qianitchusi” 
33John Paptaaqtitchiri aggiqami nišitlaiññiqsuq suli iminġitluni asiam 
misuġuanik, naagasuli uqaqtusi irrusiqgłuqaġniplugu. 34Iġñiņa Iñuum 
niġiraqtuq imiqhunilu. Pakma nipliġaqtusi, “Tautullaksiun iñuk niġġiq- 
suruaq imiqtuqtilu, ilauraanat tax-siliqiritlu killuliqiritlu” 35Agaayyutim 
puqiutaa ilitchuġipkautauruq ilumutuuplugu savaapagun.” 


Jesus Kiņunġani Simon Pharisee-puruam 


36]lapata Pharisee-puruat aiyugaaġniġaa Jesus niġiyaqtuaquplugu. 
Jesus utlautikami tupqanun, nayummagataqhuni tamauņa niġiaqsiñiq- 
suq. 37 Taavrumani nunaaqqimi aġnaq iñuuniaqmiñiqsuq killuliqiraupluni. 
Tusaakamiupņ Jesus niġiñiaġniplugu Pharisee-puruam tupqani aggiut- 
riñiqsuq nakasuppuamik imalipmik piññaqnaqtuamik tipraġiksautmik. 
38Qichaġniqsuq tunuani Jesus-pum isigaiñi qiapluni, imaġuqługich qulvimi- 
ñik, ivikługich nutchamiñik, kunikługich, suli kuviplugich tipraġiksautmik. 
39Pharisee-ņuruaq aiyugaaqtuaq Jesus-mik tautukami taavrumiņa nipliġ- 
ñiqsuq ipmiñun, “Uuma iñuum sivuniksriqiraupiaġumi naluņiñňñayaġaa una 
ašënaq aksiksigikkani; nalupiññayašaa qanutchimik iñuuniusiqaqtilaana! 
Atakkii ilaa killuliqirauruq.” 40 Jesus-ņum nipliutiniġaa, “Simon, uqautrak- 
sragigikpiñ.” “Aa, ilisautrii, uqautiņga!” 41 Jesus unipkaagaqsiruq, “Malġuk 
iññugguuq simmiliaksraqtuëvik akiqsruumanišaak maniņñik. llaqataan 
akiqsruumanišbaa naliksraliņmik tallimat kavluutit uvlut savaaņatnik, ilaqa- 
taanaasiiñ malġukipiaq qulinik. 42Iluqatik taapkuak akiliilguiññiqmaknik 
akiqsruutaiġñiġik. Nalliak taapkuak piqpaksritlukpa ilaanik?” 43Simon-ņum 
kiuniġaa, “Uumaqanuġii natqigutrikkauruam aņitluktuamik akiqsruutmik.” 
Jesus nipliġñiqsuq, “Nalauttutin.” 44Kiņiaqługuasiiñ aġnaq nipliutiniġaa 
Simon, “Tautuguņ una aġnaq! Uvaņa isiqama tupipnun qaitchipitchikma 
imiġmik iġġuutiksraņatnik isigapma. Aglaan uuma aġnam iġġuġai isigatka 
qulvimiñik aasiiñ ivikługich nutchamiñik. 45IĮlvich iqipitchikma kunigluna. 
Aglaan uuma aġnam nutqautiņitchai kunniuqtugich isigatka isiġataqa- 
maaglaan. 46Uqsruqtinitchiñ niaquġa. Aglaan uuma aġnam uqsruqtišëai 
isigatka tipraġiksautmik. 47 Uqautigikpiñ, uuma aġnam kamanaqtuamik 
piqpaksriłhan qiñiqtitkaa iñugiaktuat killuqsautini natqigutikkauthat. 
Aglaan iñuk killuqsautiqapiapiññasugiruaq natqigutiraksramik piqpaksri- 
piaġniaņitchuq.” 48 Tavrakņa Jesus-pum uqautiniġaa anaq, “Killuqsautitin 
natqigutikkaurut.” 49Atlat aiyugaaqtauruat niġiqatigiplugu Jesus nipliġñiq- 
sut avatmun, “Kisuunasugiva una? Natqigutritlaniqsuqunniiñ killuqsautinik.” 
50 Aglaan Jesus nipliutiniġaa taamna aġnaq, “Ukpiqsriliqpich anniqsušaatin. 
Iñuuniaġiñ tutqiksilutin.” 

Agnat Maliktuat Jesus-mik 


8 1Taavruma kiñuagun Jesus iglauniqsuq apqusaaqtugich nunaaq- 

qich nunaaqqiuratlu quliaqtuaqhuni tusaayugaallautamik 
aņaayuqautaanik Agaayyutim. Qulit malġuich mališuaqtaiñ maliņni- 
ġaat. 2Ilaņisa aġnattuuq malikmiñiġaat iłuaqsikkauruat irrusiqlupniñ 
suli atniġñautiniñ. Taapkua Mary-lu (taiguutiqaqtuaq Magdalene-mik), 
taamna Jesus-ņum tallimat malëšupnik irrusiqłupnik anitchirvigikkana, 
3Joanna-lu, uiqaqtuaq Chuza-mik apalatauruamik atangġum Herod-ņum 
iniqpaņani, suli Susanna suli iñugiaktuat atlat aġnat. Tamatkua ikayuut- 
tutiginiġaich pigikkatiņ Jesus-mun suli maliġuaqtaiñun. 


Atrikusaun Nautchiaksriqirikun 


Allaatni iñugiaktuat iñuich utlautruġniqsut Jesus-mun nunaaqqi- 
payaaniñ. Iñugayaat katikmata uqautiniġai uumiņa atrikusautmik. 
s“Tlaatni iñuk nautchiityaġniqsuq. Nautchirripkaqługu nautchiaksrat 
ilapich katagaëniqsut apqutmun tutmiġaqatauplutiņaasii, suli tipmiu- 
rat silami niġiplugich. 6Ilaņich katapniqsut uyaġauruamun nunamun. 
Nautchiaksrat qilamik naurut, aglaan pannaqtupniqsut atakkii nuna aila- 
pitluni. 7Ilaņich nautchiaksrat kataņniqsut kakitlaġnalgich akunšëatnun. 
Aasiiñ kakitlaġgnat nauqasigługich nautchiaksrat nagguviksraiġñiġaich. 
8Suli ilaņich nautchiaksrat katapniqsut nunagiksaamun. Naukamiņ nau- 
riñiqsut mukkaaksranik tallimakipiaņuttaaqhutiņ atautchimiñ.” Taamna 
uqausigillaan nipitusipluni uqallapniqsuq, “Kiña siutiqaqtuaq naalašnili!” 


Sivunipat Atrikusautit 


9Mališuaqtaiñ apiqsruġniġaat Jesus qanuutautilaapanik taavruma atri- 
kusautim. 10 Kiuniġai, “Agaayyutim sagviġaa nalunaqtuapa apaayuqautmi 
ilipsitñulhiñaq, aglaali tamatkunuņa ukpiqsriņitchuanun uqaqtuna atri- 
kusautitigulhiñaq. Taatnamik 
qiñiġaluaqhutiņ ilisaqsritlaitchut, 
suli naalaġnigaluaqhutiņ kaniqsitlaitchut. 
Isaiah 6:9 


Jesus-pum Kaniqsipkašaa Atrikusaun Nautchiaksriqirikun 


11“Uvvauna qanuutaulha atrikusautim: nautchiaksraq uqałiġigaa 
Agaayyutim. 12Nautchiaksrat kataktuat apqutmun atriqaqtut tamatkuniņa 
tusaaruanik tusaayugaallautamik, aglaan Tuunsšaum tikitluni aattagigai 
uqalhich uummatinitñiñ ukpiqsritquņitlugich anniqsukkautqumnitlugillu. 
13 Nautchiaksratli kataktuat uyaġauruamun nunamun atriqaqtut tamat- 
kuniņa tusaaruanik tusaayugaallautamik akuqtuqtugu quviasukhutiņ 

aglaan kanilinitlutipn. Ukpiqsriuraallakkaluaqhutiņ akkuniisuņaqani aasiiñ 
uuktuaqsiułiq tikitman qapiqtiġaġniqsut. 14Nautchiaksratli kataktuat 
akunġatnun kakitlaġnat atriqaqtut tamatkuniņa tusaaruanik tusaayu- 
gaallautamik, aglaan isumatuyaałhum umialgułhumlu suli quvianapan 
marruma iñuunialhum suqutiginġiqsitaġiġaat ukpiqsriłiq, aasiiñ asiaņat 
piġutlaitchuq. 15 Nautchiaksratli kataktuat nunagiksaamun atriqaqtut 
tamatkuniņa tusaaruanik tusaayugaallautamik akuqtupiaġataqługu. 
Tamatkua tupiginiġaat Agaayyutim uqalha aasiiñ asirriaqaqhutiņ anuqsru- 
tikun, suli iñuusipich atlappuqtauplutin. 


Naniq Ataani Utkusium 


16“Kia iñuum ikitnamiun naniq matutlaitchaa utkusipmik naaga- 
qaa ilitlaitchaa ataatnun siñigviich. Aglaan iliragigaa naniqaġviņmun, 
iñuilli isiqtuat taututlarut naniqaqman. 17 Qanutchipayaaq irikkauruaq 
sagvikkaugisiruq, suli qanutchipayaaq matukkauruaq paqitaugisiruq. 
18Qaunagititchi taatnamik qanuq naalašgnisilaapsitñik atakkii kisupayaaq 
piqaqtuaq akuqtullaaġisiruq, aglaan taavruma piqaņitchuam anniagisi- 
gaa taamnaunniiñ mikillapiaqtuaq pigikkani.” 


Jesus-pum Aakapnalu Aniqatiunilu 
19Jesus-pum aakanan suli aniqatiuņiñ utlapnigaat. Aglaan tikilguiñ- 
ñiġaat iñugiakpaitlutiņ. 20°Ilaņata iñuich nipliutinigaa Jesus, “Aakanlu 
aniqatiutinlu qichaqtut kigga qiñiġukhutin.” 21 Jesus-ņum nipliutini- 
ġai iluqaisa, “Aakagigiga aniqatigigitkalu makua tusaaruat uqalhanik 
Agaayyutim tupigiplugulu.” 


Jesus-pum Quunniġuqtitkaa Narvaq 


22]lapnatni uvlut Jesus maliġuaqtinilu ikiniqsut umiamun, ilaa nipliqhuni, 
“Ki, ikaaqta igluanun narvam.” Tarra ayaksaaġniqsut. 23Tiņilġaqsiaġviņmikni 
Jesus siñiksaġniqsuq. Tavrakņatchiaq anuqłiġuutiqpauraġniġai narvami, 
umianat immiaqsipluguasiiñ suli iluqatiņ navianniuliqhutiņ. 24 Maliġuaqtaiñ 
utlakługu Jesus itiqsaġniġaat nipliqhutiņ, “Tirigii, Ataniiq! Kiviaqsirugut.” 

Jesus makitluni iñiqtiġniġaa anuši qaiqpauratlu. Aņniġuiqman quun- 
nitchiaġullapiaġniqsuq. 25Tavra Jesus-pum nipliutiniġai mališuaqtini, 
“Naami ukpiqsriłiqsi?” 

Aglaan quviġusuņpniqsut iqsiliqhutiņ, aasiiñ uqaqhutiņ ipmiknun, 
“Qanusiuniqpa una iñuk anuġimunniiñ qailiqpauratlu kamagivatrun?” 


Jesus Mamititchiruq Iñugiaktuanik Irrusiqtulipmik 


26Jesus mališuaqtailu tiņilġaqsiaġniqsut nunapanun Gerasene-naëmiut, 
igluanun narvanan Galilee-m. 27 Jesus niupman umiamiñ paaġniġaa 

iñuum nunaaqqimiñ irrusiqtuqaqtuam. Taamna iñuk atnušailaasašëniq- 
suq aimmitlaiqhuni, aglaan nayuutiraqniqsuq iluviġni. 28 Tautukamiup 
Jesus igitluni isigaiñun nipliġñiqsuq nipitusipluni, “Jesus, igñipa 
Qutchipñiqsrauruam Agaayyutim, suniaqpiņa? Iņiġikpiñ anasiñpuq- 
saquņitluņa!” 29Nipliutiniġaa taavrumina atakkii Jesus-pum tiliplugu 
irrusiqluk anitquplugu ilaaniñ. Aippaavak apallaqtupnišaa akulaiqługu. 
kiktuġaaġaġniġai, aasii iñuilaamuktitaqlugu irrusiqgłuum. 30 Jesus apiq- 
sruġniġaa, “Kisumik atiqaqpich?” 

Taavruma kiuniġaa, “Uvana atiġa Iñugiaktuaq,” atakkii iñugiakhu- 
tin irrusiqluich isiqsimaniqsut ilaanun. 31Irrusiqluich iņiqsruaġniġaat 
giallapiaqtuat kuniat qanimi niġiñiaġniqsut qimiġaami. Irrusiqluich 
iņiqsruaġniġaat Jesus aullaqtitquplutiņ kunianun. Jesus-pum aullaqtinni- 
ġai tamatkununa. 33Irrusiqłuich anikamiņ iñupmiñ isiġniqsut kunianun. 
Hluqatipaasiiñ kuniat papalipniqsut ipnakun. Naparaġniqsut narvamun 
aasiiñ ipiplutin. 

34[ñuich munaqsriruat kunianik tautukamitruņ taamna atuumaruaq, 
qimakhutiņ tusaayugaaġutiginiġaat nunaaqqimi avataanilu. 35Iñuich 
utlautiniqsut tautugiaqhutiņ supmagaisa. Tikitňamitruņ Jesus paqinni- 
ġaat iñuk anitchivigikkaņa irrusiqtupnik aquppiruaq isigaiñi Jesus-pum, 
atnuġaaqaqhuni suli qauġrimmaaġikhuni. Iñuich tamatkua iqsitchap- 
niqsut. 36Tamatkua munaqsriruat tautuktuat taavrumina uqautiginiġaat 
iñupnun qanuq iñuum mamitikkautha. 371luqatin Gerasene-naġmiut 
apiqsruġniġaat Jesus aullaquplugu iqsilillapiaqhutipn. Jesus ikipluni umia- 
mun utiaqsiñiqsuq Galilee-mun. 38Iñuum anitchivigikkaņan irrusiqtupnik 
iņiġniġaa Jesus, “Maligukkaluaġikpiñ.” Aglaan Jesus-pum aullaqtitkaa 
nipliutiplugu, 39“Ailutin uqaġiaġiñ Agaayyutim savauttutaanik ilipnun.” 
Taamna iñuk nunaaqqimukhuni uqaaqsiñiqsuq qanuq Jesus-pum savaut- 
tutaanik ipmiñun. 


Jairus-pum Pania suli Aġnaq Aksiņñiktuaq Jesus-pum Atnušaapanik 


40 Jesus utiqami igluanun narvam iñugayaat paġlagaat atakkii utaq- 
qiñiġaat. A Iñuk atilik Jairus-mik, sivulliuqtaa Jew-puruat katraġviata, 
tikiumaniqsuq. Punniqsuq isigaiñun Jesus-pum ipiqsruqtugu kiñu- 
niġmiñuquplugu, 42atakkii panitaulua, qulit malëupnik ukiuqaqtuaq, 
tuquaqsiñiqsuq. Jesus taamupaqami iñugiaktuat iñuich tatviksraiġñiġaat 
avataaniñ. 43Iñuich akunġatni itmiñiqsuq aġnaq aunaaqsrušuitlaiqsuaq 
qulit malëupni ukiuni. Akiliqsuutigigaluaënišai suurapayaani taakti- 


aġnam utlaklugu tunuaniñ aksipñišaa Jesus-pum akuagun atnuġaaņan. 

Tavrakpatchiaq aunaaqsruġuiqsiġniqsuq. 45Jesus apiqsruëniqsuq, “Kia 
aksikpaņa?” Iluqatiņ naluniñiqsut. Peter nipliġñiqsuq, “Ataniiq! Iñuich 
tatviksraiqhutiņ tinuraġaatin. [Naagauvva apiqsruqtutin kimun aksiksi- 
laaqnik?]” 46 Aglaan Jesus nipliqsuq, “Kia-imña aksikkaana. Ilisimaligiga 
anipman saņpņpigikkaġa uvamniñ.” 47 Aġnam tautukamiupņ ilitchuġik- 
kauli utlautiniqsuq uulillaġmi putluni Jesus-ņum isigaiñun. Sivugaatni 
iluqaisa iñuich uqautiniġaa suvaata aksilhanik Jesus suli qanuq iluaqsik- 
kaułi tavrakņatchiaq. 48Jesus uqautiniġaa, “Aġnaaq, [quviatchaušigiñ,] 
ukpiqsriłiqpich iłuaqsipkaġaatin. Aullałhiñaaġuqtutin tutqiksilutin.” 

49 Jesus uqaqtitlugu kiliktuiruaq tikiññiqsuq Jairus-mun nipliq- 
huni, “Paniuran tuquruq. llaksiatqipñiaqnagu ilisautri.” 50 Aglaan 
Jesus-pum tusaaplugu nipliutiniġaa Jairus, “Iqsiñak; ukpiqsrilhiñašsiñ. 
Paniuran iluaqsigisiruq.” 51 Tikitñamin tupišmun Jesus-pum isiquņitchai 
iñuich avataagun Peter, John, James suli ililgaam aapaņalu aakana- 
lu. 521luqatipn iñuich qiaplutiņ kiñuvġugaat ililgaaq. Jesus nipliutiniġai, 
“Qianasi. Ililgaaq tuquņitchuq, siñiksiñaqtuq.” 53Iluqatiņ mitautigiaq- 
sigaat ilisimaplugu aġnauram tuqutlha. 54Aglaan Jesus tigukamigich 
argai tuqłuġniġaa, “Niviaqsiaq! Makittin.” 551lilgaaq iñuutqipñiqsuq 
makitluniasiiñ tavrakpatchiaq. Jesus-tavra tilisiñiqsuq aatchuquplugu 
niqiksrapanik. 56 Apayuqaak quviġutchaņniqsuk. Aglaan Jesus-pum uqa- 
qupiññišeik kisumun taavrumiņa atuumaruamik. 


Jesus Aullaqtitkai Qulit Malġuich Mališuaqtini 
Q lJesus-pum katipkaqamigich qulit malġuich mališuaqti- 


mamiltitchitlasiplugich atnieñautinik. 2Taatnaanikami tuyuġiniġai quliaq- 
tuaġiaquplugich apaayuqautaanik Agaayyutim suli iluaqsiitquplugich 
atniġñaqtuanik, 3nipliqhuni, “Aullautriñiaqasi iglaugupsi: ayaupiamik 
unniiñ ipiularim puukatapanik unniiñ niqiksrapsitñiglu unniiñ manip- 
miglu naagaqaa atnušaatqiutiksrapsitñik. 4Kisupayaam akuqtuqpasi 
nayuutiyumausi taavrumani inaani aullaëniallapsitñunaglaan taavru- 
makna. 5Iñuich nani akuqtunitpasi unitchumagiksi taamna nunaaqqiq 
aasii ipsuktuġlugu apyuq isigapsitñiñ. Taamna kilgutaugisiruq ilipitñun 
akuqtuiņisilaaņatnik tusaayugaašiksuamik.” 6Maliġuaqtit aullaqamiņ 
iglauniqsut nunaaqqiurapayaatigun quliaqtuaqhutin tusaayugaallautamik 
suli mamititchiplutiņ iñupnik nanipayaaq. 


Herod-pnum Qanuġviiłha 


7 Herod-ņum, aņalatauruam Galilee-mi, tusaanigai iluqaisa Jesus-pum 
savaaņi. Tupapaniqsuq atakkii iñuich uqaqhutiņ John Paptaaqtitchiri 
iñugutqipñiplugu, 8ilapich uqaqhutin Elijah sagviëñiplugu, ilaņitsu- 

li uqaqhutin sivuniksriqiri iņilļġaaqnisaq iñugutqipñiplugu. 9Herod 
nipliqsuq, “Uvaņa John niaquiqsitaġa, aglaan una iñuk kisuuniqpa 
tusaqsraġikkaġa tamatkunuuna?” Taatnamik ilitchugisupnišaa Jesus 
kisuutilaapa. 


Jesus Niġipkairuq 5,000 Aputinik 


10 Uqqiraqtit utiqamiņ uqautigaat Jesus iluqaanik savaaġikkaġmik- 

nik. Uvvaasiiñ aullaqatiginiġai kisiitñik nunaaqqianun Bethsaida-m. 
lllñugaašëruich tusaakamitruņ malipnišaat. Jesus-pum pagġlaplugich 
uqautiniġai apaayuqautaanik Agaayyutim, suli iluaqsiplugich tamat- 

kua ikayuġnaqtuat. 12 Unnuksraaqhuni siqiñiq nipipman, qulit malëšuk 
maliġuaqtit utlapnišaat Jesus nipliutiplugu, “Tuyušikkich iñuich 
nunaaqqiuranun suli nautchiivilipnun nullaġniuraġiaqulugich suli niqik- 
sraġiaqulugich, atakkii iñuilaamiittugut.” 13 Jesus nipliutigai, “Naagga! 
Aglaan ilipsi, aatchuqsigich niqiksrapitñik.” Tamatkua kiunišaat, “Uvva 
piqaġaluaqtugut tallimanik qaqqiapuranik suli malġuņnik iqalugau- 
raapnik. Tauqsiġiaquvisigut niqiksrapitñik iñugaaġruich?” 14 Aputit 
5,000-siyupnaq iñugiaktigirut tarani. Jesus nipliutigai mališuaqtini, 
“Iñuich aquvititchigik malëukipiaq qulipullaalugich.” 15Mališuaqtit iñu- 
payaat aquvitinnišaich. 16Jesus tigunišai tallimat qaqquurat suli malëuk 
iqalugauraak aasii aaġluqhuni qilapmun quyyatigiplugich. Avguagai 
qaqqut iqalugauraaglu qaitlugich maliġuaqtimiñun autaašutigitquplugich 
iñupnun. 171ñuich niġiñiqsut niġisuiġataqhutiņ. Tavra maliġuaqtit immiz- 
ñišaich qulit malëuk aguupmaich ilakunik. 


Peter-m Uqautiginiġaa Kisuutilaapa Jesus-pum 


18Įļaatniguuq Jesus agaayupman kisippuqhuni mališuaqtaiñ 
utlapnišaat. Jesus-pum apiqsruġniġai, “Kisuunasugivatņa iñuich?” 
19Maliġuaqtaiñ kiugaat, “Tlapisa uqaġigaat John paptaaqtitchiraunip- 
lutin, ilapisasuli Elijah-puniplutin, atlatlu uqaqhutiņ sivuniksriqiri 
iņilġaaqnisaq iñugutqipnñiplugu.” 20Jesus apiqsrušënišai, “Tlipsiasiiñ? 
Kisuunasugivisitpa?” Peter-m kiunišaa, “Ilvich Christ-purutin, anniqsuqti 
akiqsruutauruaq.” 


Jesus-pum Uqautiginiġaa Tuqułiksranilu Apipkakkautiksranilu 
21Jesus-pum iñiqtillapiaġniġai uqautigitqunitluni kisuutilaašmiñik 
kimununniiñ. 22Uqautipsaaġniġai, “Sivulliuqtiġruatlu, qauklipisa agaa- 
yuliqsitlu suli aglaliqirit nagliksaaqtitkisigaat ayaglugulu Iġñiņa Iñuum 

tuqulluguasiiñ. Aglaan pipayuakkun uvlut apipkakkaugisiruq.” 
23]luqaisa nipliutiniġai, “Kia iñuum maligukkumiña suksraaqtaksra- 
šigaa pisutlli, iqsriutilugu sanniġutani uvluġaġikpan aasii maligluņa. 

24 Atakkii kia iñuum anniginiagumiun iñuulHi tammaigisigaa, aglaan 
kiapayaaq tammaiyumiun iñuutii piqutigiluņa piññakkisiruq ilu- 

mun iñuułiġmik. 25Iñuum piññaktaašilhiñaugaluaëaa suurapayaaņa 
marruma nunam aglaan tammautigisigaa iñuut#ti. Sakuuguraġniałha 
sumun atuġumiñaitchuq! 26Ilapsi kanpugivalukkaatna ilisauttutitkalu 
sivugaatni iñuich suksraqaņitchuat Agaayyutmik. Taatnatun Iġñiņan 
Anutim kanpugigisipmigaaptuuq utiġumi kamanautiqaġuni aapamisun 
piqasiġuni ipqitchuanik isaġuliņnik. 27 Ilumun nipliutigipsi, Iñuqaqtuq 
ilapitñik uvani makitaruat tuquņaiñņaġmiņ qiñiġniatuanik Agaayyutim 
aņaayuqautaanik.” 


Jesus-pum Atlappuqtilha 


28Akunniqsaapanikman Jesus-pum kayuniutiplugich Peter- 
lu, John-lu suli James mayuġniqsuq qimiġaamun agaayutyaqhuni. 
29 Agaayupkaqługu qiññana atlappušëniqsuq atnuġaaņilu qivliqisi- 
rauraqhutin. 30Tavrakpatchiaq malġuk aņutik uqaqatiginiġaak Jesus. 
Taapkuak Moses-lu Elijah-lu 31aasiiñ qiññapak qaummajpilallapniqsuq. 
Uqaqatiginiġaak Jesus tuqqutautiksrapagun Jerusalem-mi Agaayyutim 
sivunniutaagun. 32Peter-lu piqatailu siñipnialillapiaëniqsut, aglaan 
itiqamin tautupnišëaat Jesus kamanalhagun qichaqatigiplugu malġuk 
aņutik. 33 Aputik unitkaqsipmatku Jesus Peter-m nipliutiniġaa, “Ataniiq, 
nakuullapiaqtuq uvaniiliqput. Nappaitquguptigut nappaiñayaqtugut 
pipasunik palapkaaksranik, atautchimik ilipnun, atautchimik Moses- 
mun suli atautchimik Elijah-mun.” Ilisimaņpitkaluaġniġaa uqagġikkani. 
34Peter uqaqtitlugu nuviyam qulaņiutiġniġai; maliġuaqtai iqsitchapniq- 
sut nuviya qulapiutipman. 35Nipi nipliqsuq nuviyamiñ, “Tavrataamna 
Iġñiġa piksraqtaaġikkaġa; naalaġniyumagiksi.” 36 Uqaġuiqman Jesus 
kisippuëniqsuq. Taipkunani uvluni mališuaqtaiñ uqautigipiññišaat kisu- 
mununniiñ tautukkaqtin. 


Jesus Huaqsipkaiñiqsuq Nukatpiaërupmik Irrusiqlulipmik 


37 Uvlutqikman Jesus-lu piņasutlu maliġuaqtai atqaqamin qimišaamiñ 
iñugiaktuat iñuich paaënišaat Jesus. 38Iñuk nipliġñiqsuq akunšatniñ iñu- 
aņalatmani kapyaaqsiñiqsuq. Ilaa qiluraġallapiaġaqtuq suli innuli- 
qiaqsiruq qaniġmigun. Irrusiqłuum atniaqtuiñaġaa suli unitlaiqługu. 
40Uqapsaaġaluaġitka mališuaqtitin anitquplugu taamna irrusiqluk 
aglaan anipkalguiññišaat.” 41 Jesus kiusriñiqsuq, “Ukpiqutaiññiaqpat 
ilipsitñi. Naagasuli killukuaqmiusi. Qanutunaglaan nayuqtigiraksrašgi- 
visi? Qanutunaglaan iglutuqtigiraksrašivisi?” Tavrali nipliutiniġaa iñuk, 
“Uvunautisaqsiupata iġñiġiñ!” 42Nukatpiaġruum utlautilhani irrusiqluum 

ulġuqsraaqtinniġaa nunamun qiiqsruqtitkaqsiplugu. Jesus-pum iñiqtiš- 
niġaa irrusiqłuk aasiiñ mamititlugu nukatpiašruk utiqtitlugu aapapanun. 
43]luqatipn iñuich quviġusuutiginiġaat kamanaqtuaq saņņpigikkaņa 
Agaayyutim. 


Jesus-pum Uqautigilgitkaa Tuqqutautiksrani 


Iñuich quvišusuktitlugitsuli Jesus-pum savaaġikkaņanik nipliutiniġai 
mališuaqtini, 44“Piiguġniaqnagu una uqauttutiginiakkaša ilipsit- 
ñun! Ieñipa Iñuum aatchuutigikkaugisiruq iñupnun tuqqutqulugu.” 
45 Aglaan qanuutautilaapa uqautigikkapan iriqsimaniqsuq mališuaqtai- 


taavrumuuna. 


Kiña Kamanašniqsrauva? 


46 Maliġuaqtit qapiqtailitraaqsiñiqsut nalliqtip kamanašniqsraupma- 
gaan. 47Jesus-pum ilisimanišai isummatilaaņat. Qiññuasnišaa ililgaaq 
inillakługu saniqqamiñun 48nipliutiplugich tamatkua, “Kisupayaam 
akuqtušumiupn ililgaaq pisigiluņa tavra akuqtuġaaņa; suli kisupayaam 
akuqtuġumiña akuqtuġisipmigaa taamna tuyušgirigikkaša. Iñuk kama- 
naiññiqsrauruaq akunnapsitñi ilaa kamanagġniqsrauruq.” 


Akitñaqtuqtinġitchuaq Uvaptiknun Ilagillapiaġikput 


49 John nipliqsuq, “Ataniiq, tautukkikput iñuk anitchiraġaqtuaq 
irrusiqhupnik atuqtlugu atqiñ. Iñiqtiġikput atakkii uvagut ilagiņitlugu.” 
50“Nutqaqtinniaņaiqsiuņ,” Jesus-ņum nipliutiniġaa atlatlu mališuaqtai, 

“Atakkii kiñapayaaq akilliliqsuņitchuaq ilipsitñik ilipsitñuktuqtuq.” 


Ilaņisa Samaria-ġmiut Akuqtušëunšitchaat Jesus 


51 Jesus-ņum ilitchuġikamiuņ utiqtuksrauHi Agaayyutmun isum- 
miġñiqsuq Jerusalem-mugukhuni. 52Iglautiġmiñi tuyuqaġniqsuq 
uqqiraqtiņnik sivumiñi nunaaqqianun Samaria-m itqanaiyautitquplu- 
Jerusalem-mupniaqhuni. 54James-pum suli John-pum, mališuaqtikkiñ, 
tautukamitku taamna nipliutiniġaak, “Ataniiq, qiññuaquvisiguk iknišmik 
qilapmiñ piyaqquityaqulugu tamatkuniņa?” 55Jesus-pum kiņiaqłu- 
gich iñiqtiġniġai. 56Aasiiñ Jesus mališuaqtailu iglauniqsut atlamun 
nunaaqqiuramun. 


Huqnaunšitchuat Maliġuaqtit 


S7Igliqtauliemikni iñuum nipliutiniġaa Jesus, “Malikkisigikpiñ napmu- 
payaaġuvich.” 58Jesus-pum kiuniġaa, “Kayuqtut sisiqaqtut, suli tiņmiurat 

silami ugluqaqhutiņ, aglaan Iġñiņa Iñuum iniksraitchuq minġuiqsiagġ- 
viksraġmiñik.” 59 Jesus-ņum atla iñuk nipliutiniġaa, “Maliņņa.” Aglaan 
taavruma iñuum nipliutiniġaa, “Ataniiq, sivulliulugu ailapa iluviġiaġlugu 
aapaga.” 60 Jesus-ņum kiuniġaa, “Ki, tuquparuat iluvišlitrun tuqurua- 
ġikkaqtiņ. Aglaali ilvich quliaqtuagiagiñ apaayuqautaanik Agaayyutim 
nanipayaaq.” 61 Atla iñuk nipliqsuq, “Ataniiq, malikkisigikpiñ. Aglaan 
sivulliulugu qiñiġuiqsaaġiaġlagich ilagikkatka.” 62Jesus-ņum nipliutini- 
ġaa, “Kiña iñuk nunniuqtuaq kipiapnatigalugu atuġumiñaitchuq sumun 
aņaayuqautaani Agaayyutim.” 


Jesus Tuyušigai Mališuaqtit 

1 0 1Kiñuagun taavruma atanšuruaq piksraqtuq piñasukipiaq qulit 

malġupnik iñupnik tuyušiplugich malëuullaaplugich. Aullaqtitkai 
sivumiñi nunaaqqipayaanun tikitcthaġumakkaġmiñun. 2Jesus-ņum nip- 
liutiniġai, “Katitaksraqtugaluaqtuq aglaan savaktit katitchiruksrat ikittut. 
Ipiqsruëumausi atanëanun katitchivium tuyupsaaqulugu katitchiruk- 
sranik savaqulugich nautchiiviņmiñi. 3Aullalhiñaurusi. Tuyuginiagipsi 
ipnaiyaatun liilaa akunëatnun amaqqut. 4Aullautriñiaqasi manikuviura- 
mik naagaqaa puukatauramik naagaqaa sakpakkimik; igliqtaułłapsitňi 
nutqaaqtuġniaqasi kisumununniiñ. 5Supayaami isiġniġupsi tupiëgmun 
nipliutiyumagisi, “Tutqiun iñuiñun uumani tupišmi illi? 6Iñuk tavrani 
iñuuniaġniqpan piqpaksriluni tutqiutmik, taamna tutqiun ittuiña- 
ġisiruq ilaani. Aasiiñ taatniingiññikpan taamna tutqiun utišisiruq 

ilipsitñun. 7 Nayuutiyumausi taavrumani tupišmi nišilusilu imišusilu 
qanutchipayaamik aatchuqpasi, atakkii savakti akiliusiaksraqaqtuksrau- 
ruq. Nuktašniaqasi tupiġmiñ atlamun. 8Supayaami nunaaqqimukkupsi 
pašlakpasi niġiyumausi payugutaatnik, 9mamititchilusi atniġñaqtuanik 
taavrumani nunaaqqimi, uqautilugich iñuich, ‘ʻAņaayuqautaa Agaayyutim 
qalliruq ilipsitñun.’ 10 Aglaan nunaaqqimukkupsi nani iñuich paġlaņitpasi 
nipliġumausi tumitchaani, 11*Apyua nunaaqqipsi isigaptikniñ ipsuktu- 
ġisigikput; aglaan itqaġiyumagiksi una, Aņaayuqautaan Agaayyutim 
qallisigaasi! 12Uqautigipsi, atanniivium uvluani Agaayyutim iļunņugit- 
lukkisigai Sodom-miut taavrumakņa nunaaqqimiñ taatniittuamiñ. [Jesus 
uqaanikman taavrumiņa, mališuaqtai aullaġniqsut.] 


Ukpinitchuat Nunaaqqich Ilapitñi 


13“Naktiun, Chorazin-naëmiusii! Nakłiuņ, Bethsaida-ġmiusii! 
Savaaqaġaluaqtuņa iñugiaktuanik quviqnaqtuanik akunnapsitñi. Makua 
quviqnaqtuat qiñikkasi savaapuniqpata Tyre-milu Sidon-milu iņilġaan- 
imma, iñuich taimani isummitqianikkayaqtut miissupnik atnuġaaġutiņ 
suli aġramun aquvillutin qiñiqtillugu taavrumuuna mumiłiqtiņ kil- 
luqsautmikniñ! 14Atanniivium uvluani iglutuyunaitlukkisiruq ilipsitñi 
ukunakņa Tyre-miñlu Sidon-miñlu. 15Ilipsitňunlu Capernaum-miusii! 
Kamanaġnasugivisi qilaņmunaglaan? Iktaugisirusi anasiñņuqsaġviņ- 
mun!” 16 Jesus nipliutiniġai maliġuaqtini, “Kisupayaam naalaġnikpasi 
naalaġnigisipmigaaņa, suli kisupayaam ayakpasi ayakkisipmigaana, suli 
kisupayaam ayakpaņa, ayakkisipmigaa taamna tuyuġirigikkaġa.” 


Jesus-pum Mališuaqtai Utiġniqsut 

17Pipasukipiaq qulit malëuich iñuich utiqamin quviasullapiaġniq- 
sut nipliqhutip, “Ataniiq, makua irrusiqluichunniiñ tupigiragigaatigut 
tilikaptigiņ anitquplugich atuqlugu atqiñ!” 18Jesus-pum kiuni- 
ġai, “Tautukkiga tuunġaq atqaqman atriplugu ikniqpalak pakmakņa. 
19Naalagġnillagitchi! Sapniksritkipsi tutmatlasiplusi nimišianik putyuu- 
tilipniglu akimatlasiplusilu sappianiñ piyuaqtigikkapsi. Suli tamatkua 
atnigumiñaitchaasi. 20Quviatchautiginagu irrusiqlupnun tupiginilusi 
aglaan quviatchautigitluksiuņ atiġikkasi aglausimaašnilugich pakmani. 


”> 


Jesus Quviatchakpaktuq 


21'Taavrumani Ipqitchuam Irrutchim quviatchaktinnišaa Jesus suli 
uqaqtitlugu, “Aapaaņ, atanġuruatiin qilapymi nunamilu, quyagikpiñ! 
Sagvišitin puqiitchuanun sut iriqsimaruat puqiksuaniñ ilisimaruaniñlu. 
Aa, Aapaaņ, taamna sivunnišikkan quviagigiñ. 22Aapaa qaitchigaa- 
pa sappipayaamik. Kia-unniiñ nalugaa Iġñiġuruam kisuupiaqtilaapa 

aglaan kisimi Aapauruam, suli kia-unniiñ nalugaa Aapauruam kisuu- 
tilaapa aglaan Iġñiġuruam, suli tamatkua Iġñiġuruam sagviutisukkani 
Aaparuamik.” 23Jesus-pum kipiaqamigich mališuaqtini nipliutiniġai 
kisippuutiplugich, “Quvianamiurusi atakkii iñuurusi taututlasiplusi 
atuumaruanik! 24 Uqautigipsi, Iñugiaktuat sivuniksriqirit suli umialgich 
tautugummiuġniġaat tamanna tautukkaqsi aglaan tautulguitlugu, suli 
tusaayummiuqtugu tusaakkaqsi aglaan tusaalguitlugu.” 


Atrikusaun Nakuuruakun Samaria-ġmiukun 


251lisautrim maliġutaksranik utlakługu Jesus uuktuaġuņniġaa apiq- 

sruqtaqługu, “Tlisautrii, sumik savaktuksrauvik akuqtuisukkuma 
isuitchuamik iñuułiġmik?” 26 Jesus-ņum kiunišaa, “Qanuġmi mališutak- 
srani aglaksimaaqpa? Qanuq agliqiplugu ilisauttutigiraġiviuņ?” 27 Aņutim 
kiuniġaa, “Piqpagiyumagiñ ataniq Agaayyutin iluqaaniñ uummatipniñ, 
iluqaaniñ iñuutchipñiñ, iluqaaniñ sayagikkapniñ, iluqaaniñ isummatip- 
niñ; suli piqpagilugu iñuuniaqatin ililugu iliptun.” 28Jesus-pum kiunišaa, 
“Tarra, nalauttutin. Taatna iñuuniaguvich iñuugisirutin.” 22Agl1aan agla- 
liqirim nalaunpanasugniaqhuni iņmiñik apiqsrulgitchaa Jesus, “Kiña 
iñuuniaqatigivigu?” 30 Jesus uqaaqtuagaqsiruq, “Iļaatniguuq iñuqagġ- 
niqsuq Jericho-muktuamik Jerusalem-miñ. Iglauņņaan tiglipniaqtit 
anallaqlupnišaat atnuġaiqługu karukługu unitluguasiiñ tuqułhiñaaġuq- 
tuaq. 31 Agaayuliqsiptuuq igliġmiñiqsuq tamarrumuuna tumitchaakun. 
Tautukamiun taamna iñuk apqusaałhiñaġniġaa igluagun tumitchaam. 
32Ikayuqtiptuuq agaayyuvikpaņmi taatnatun pipmiñiqsuq, aasiiñ tautu- 
kamiun taamna iñuk apqusaaġmiñiġaa igluagun tumitchaam. 33 Aglaan 
Samaria-ġmiu iglaupmiñiqsuq tamarrumuuna tumitchaakun. Tikitmiuq 
taavrumuņa anallaqtuktamun, aasiiñ tautukamiun ilunņugiliutiplugu. 
34Utlakługu kuvviqinišai uqsruġutmik wine-miglu killiagnini aasiiñ 
mamitaqługich. Taatnaanikami iliñiġaa taamna iñuk natmaksišviu- 
raġmiñun nullaġviņmuutiplugu qaunagiaqsipluguasii. 35Uvlutqikman 
Tikiumatqikkuma tamaunnaaġluņa akiliġisigiga qaunaksriłipkun ilaa- 
nik akiqsruutiqaġniġupkiñsuli. ” 36 Jesus-ņum apiqsruġniġaa ilisautri, 
“Qanuq isumaniqpich taapkunuuna pipasutigun? Nalliat iñuuqatau- 

va taavrumuna iñupmun aņallaqłukkauruamun tiglipniaqtitigun?” 

37 Aglaliqirim kiuniġaa, “Taamna nagliktuiruaq ilaanik.” Jesus-pum nip- 
liutiniġaa, “Taatnatun iñuuniaġiñ.” 


Jesus-pum Isiqattaaġvigigik Martha-lu Mary-lu 


mun. Aġnam tavrani atilgum Martha-mik aiyugaaġniġaa kiņuniġmiñun. 

39 Aasiiñ aniqatiqaëniqsuq atiqaqtuamik Mary-mik. Aquptaaqhuni isi- 
gaiñ saniġaatnun atanëuruam naalaqtuaġniġaa ilisautripman. 40 Aglaan 
Martha alapisrautiqaġniqsuq suraksraġayaaġmiñik. Utlakługu Jesus 
uqautiniġaa, “Ataniiq, sugiņitpiuņ aniqatma kisivripkaqmaņa? Uqauttuun 
uvuņaqulugu ikayuġiaġluņa!” 44 Atanëuruam kiugaa, “Annaa, Martha! 
Isumaaluktutin supayaanik. 42 Aglaan atausiq piitchuillapiaqtuq. Mary-m 
piksraqtaaġigaa nakuuniqtaq atlat piiġumiñaisaņat ilaaniñ.” 


Jesus Ilisautriruq Agaayutikun 


1 1 lllapatni uvlut Jesus agaayulgiññiqsuq kisippuqhuni. 
Agaayuņņaiqman ilapata mališuaqtaiñ nipliutigaa, “Ataniiq, 
ilisauttutigut qanuq agaayuliksraptiknik John ilisautripmatun mališuaq- 

timiñik.” 2Jesus nipliutiniġai, “Agaayugupsi itnaġusi, 

“'Aapapta: 

Iñupayaaq nunami kamaksrili ilipnik ipqiqsitlugu taavrumuuna atqiñ. 

Aullaġniili apalatchilhiñ iñupayaanik. 

3 Aatchuqtigut uvluġaġikpan niqimik inuġikkaptiknik. 
4 Natqigutiluta killuqsautiptiknik 
natqigutrisimaaqmatun savamaqłuutriruanik uvaptiknun. 
Sivulliutiniaqasigut uuktuaqsiulišmun.'” 
5Jesus nipliutigai maliġuaqtini, “Ilapsisamma utlakkayaġaa ilauraani 

tupqanun unnuami nipliutilugu, “Tlauraan, simmiliaksraġuktuņa pipasunik 
qaqqianik. 6Tlauraaša iglauruaq tikiumaruq tupimnun. Niqaitchuna niġip- 
kautiksrapanik. 7Iļauraaņan kiunayaġaa tupqum iluaniñ, Tlaksianapna! Talu 
kiluusaaniktuq. Qitunġatkalu uvaņalu nallaaniktugut. Makitchupitchupa 
aatchuġiaġutin. 8 Uqautigipsi, una makitchuņitkaluaġuni aatchuġiaġlugu 
qaqqumik ilauraaġiłhagun, makitchumiñaqtuq aatchuġiaġlugu inuġikkaņa- 
nik atakkii taamna ipiqsruqtuiñaqhuni. 9Taatnamik nipliutigipsi, Iņiġupsi 
qaisaugisiruq ilipsitñun; pakaaqašupsi paqitkisigiksi; katchaktuġupsi talu 
aņmakkauniaqtuq ilipsitñun. 10 Atakkii kisupayaaq apiqsruqtuaq akuq- 
tuigisiruq, suli pakaaqaqtuaq paqitchigisiruq, suli talu aņmakkaugisiruq 
kisupayaamun katchaktuqtuamun. 11 Uvva kisupayaam aapauruam aatchu- 
šëayaqpaun iġñi nimiġiamik iņiqsruqpani iqaluktuġukhuni? 12 Naagaqaa 
aatchuġayaqpauņ putyuutiliņnmik iņiqsruqpani manniksuġukhuni? 
13Pigiitchaluaqhusi ilisimaraġigiksi qanuq aatchułiksraqsi nakuurua- 
nik qitunëapsitñun. Maatnaasu Aapa pakmaniittuaq aatchuiñiapiaqtuq 
Ipqitchuamik Irrutchimik tamatkununa ipiqsruqtuanun ipymiñun.” 


Jesus-lu Beelzebul-lu 


14 Jesus anitchiñiqsuq irrusiqtupmik uqalguitchuamik. Aasiiñ 
irrusiqgłuk anipman taamna iñuk uqaaqsiñiqsuq. Iñuich quvišut- 


Luke 11 138 


chapniqsut 15aglaan ilaņich nipliqhutiņ, “Beelzebul-pum, apalataata 
irrusiqłuich, qaitchiñiġaa sappimik anitqataitlasiplugu.” 16Atlat uuk- 
tuaġukługu Jesus apiqsruġniġaat savaaqaquplugu quviqnaqtuamik 
ilitchuqqutaulugu Agaayyutmun tuyušgitilaapanik qilapmiñ. 17 Aglaan 
Jesus-ņum ilisimaniġai qanuq isummatiqatlhat. Nipliutinišai, “Iñuich 
nunaaqqikpapmi akikpautikpata avatmun makitayumiñaitchuq aku- 

ni. Atanġuviich aviksimagumin suksraunġiġñiaqtut. 18 Taatnatuntuuq 
tuunšaum irrusiqlupi avgumagumiņ akikpaqtuutilutip avatmun apaa- 
yuqautaa isuktiññiaqtuq. Nipliqsusi anitchiraġaġnipluņa irrusiqtupnik 
atakkii Beelzebul qaitchiplupaguuq saņņimik savaaqatlasipluņa taat- 
natchimik. 19Anitchiraġaġuma irrusiqłuņnik Beelzebul-kun kisukun 
maliġuaqtigikkasi anitchiraqmirašivat? Tarra iliņich atanniqsuqtiginiaši- 
si ilisimanaqsilugu killukuapiaġataqtilaaqsi. 20 Aglaan anitchiraġaqtuņa 
irrusiqlupnik Agaayyutim irrusillautapagun, taavrumuuna nalupqinait- 
chuq Agaayyutmun aullaġniiņaniktilaaņa aņaayuqautaa akunnapsitñi.” 
21“Sappiruam iñuum paqnasimaaqmagich satkupayaani qaunaksripluni 
tupiġmiñik, suurai tiglikkautlaitchut. 22Aglaan sapitluktuam aņuyakługu 
akiilikamiun aullautiragigai satkui tunpavigikkani, avguqługich tiglik- 
kani piqatmiñun. 23Iñuk piqatauņitchuaq uvamni akikņautiruq uvamnun, 
suli iñuk katitchiqatauņitchuaq siamitchiłhiñaqtuq. 


Irrusiqłuk Utiqtuq 


24“Trrusiqluk anikami iñuņmiñ iglauraqtuq paliumaruakun nuna- 
kun pakakhuni minġuiqsiallagviksraġmiñik. Paqiņitňamiuņ nipliqsuq, 
‘Utiġniaqtuņa tupiġmun unisaġikkamnun.’ 25Utiqami paqinniġaa ini 
salumaplugu suli iłuaqsaqsimapluni. 26 Aasiiñ anipluni aggiutigai tallimat 
malġuich irrusiqłuich pigiitluktuat ipmiñiñ. Isiqhutiņ iñuuniaġniqsut tav- 
rani. Taamnaasiiñ iñuk pigiilitlupniqsuq sivuaniġniñ.” 


Quvianapiaġataqtuaq 
27 Jesus uqaqtitlugu aġnam iñugayaaniñ nipliutiniġaa, “Qanutun 
quvianaqtigiva aġnaq iëñiruaq ilipnik suli miluktitlutin!” 28Jesus-pum 
kiuniġaa, “Aa, aglaan qanutun quvianatluktigivat tamatkua tusaaruat 
uqalhanik Agaayyutim aasiiñ tupigiplugu!” 


Qasilirut Quviqnaqtuamik Savaaqaquplugu 


29[ñuich iñugiaksisaiñaaqsipmata Jesus uqaaqsiñiqsuq, “Iñuich uvlupak 
pigiitchuapuruat qiñiġuktut quviqnaqtuamik savaamik ilitchuqqutaulugu 
kisuutilaamnik, aglaan qiñicumiñaitchut taatnatchimik. Qiñiłhiñagġisigaat 
quviqnaqtuaq savaaq atuupmatun sivuniksriqirimun Jonah-mun. 3016ñipa 
Iñuum ilitchuqqutauniaqtuq iñupnun marrumani uvlumi, atriplugu sivu- 

niksriqiri Jonah ilitchuqqutauruaq iñuiñun Nineveh-m. 31Atanniivium 
uvluani atanġuruam aënam aggiqsuam uņallamiñ maatnaasu patchisigigi- 
sigai iñuich iñuuruat uvlupak atakkii taimmani iglauniqsuq upasiksuamiñ 
naalaġnityaqhuni Solomon ilisautripman puqiutmigun. Ataņii, iñuk 
maaniittuq kamanatluktuaq Solomon-miñ. 32Atanniivium uvluani iñuņi- 
sa Nineveh-m patchisigigisipmigai iñuuruat pakmapak, atakkii taimani 
isummitqipñiqsut mumikhutin killuqsautmikniñ tusaakamitrupn Jonah-m 
quliaqtuaqalha. Ataņii, iñuk maaniittuq kamanatluktuaq Jonah-miñ! 


Qaumman Timimun 


33“Kia-unniiñ ikitnamiun naniq iritlaitchaa naagaqaa ilitlaitchaa ataa- 
nun utkusium aglaan iliraġigaa naniqaġviņmun. Iñuilli qiñiġgumagaat 
qauma isiġumiņ. 34Irisi nannisun ittut timipsitñun. Irrakkiñ qiñitlakpak- 
nik qaunagilguniaqtutin aullapayaaġuvich. Aglaan irrakkiñ pigiitpaknik 
saptaaqsiñiaqtutin. 35 Qaunagititchi qaumaruaq ilupsitñi taaqtuaņit- 
chumuuq. 361luqani timin qaummaajgikpan, ilapa taaqtuamiisupaqani, 
qaummaajšikkisiruq iluqaani, atrilugu naniq qaummatripmatun ilipnik 
qaumamiñik.” 


Jesus-pum Upyaktušai Ukpiņņuaqtit 

37Jesus uqapaiqman, Pharisee-puruam aiyugaaġniġaa niġiyaqtua- 
quplugu. Malikługu nayummagataġniqsuq tamauņa nišiaqsipluniasiiñ. 
38 Pharisee-ņuruaq atlasuktuq ilitchuġikamiuņ Jesus-pum išsšunisilaapat 
argaņiñ niġigaluaqani. 39 Atanëuruam nipliutiniġaa, “Aatai Pharisee-ņu- 
ruasii, salumapkairusi qaałhiñaņitñik qallutipsi suli puggutapsi, aglaan 
ilupsitñi immaukkaqtusi ivayaqtułiġmik suli pigiiliqilismik. 40Ukunani 
ilisaġunġitchalukkut. Agaayyutim iñiqtaġigik iluqaanik qaanalu ilualu. 
Taatnatuntuuq iñiqtaġigik iñuum timaalu isumaalu. 4 Aatchuutigisiun 
immaņat qallutipsilu puggutapsilu naglipnaqtuanun. Taatnaġupsi suapa- 
yaaq salumagisiruq sivuġaani Agaayyutim. 42 Nakłiuņ Pharisee-puruasii! 
Qulikuraqtusi Agaayyutmun avuugutinik naurianik. Naagatai iñuņ- 
nik apalatchitlaitchusi nalaullugu suli piqpaksriñġitlusi Agaayyutmik. 
Atuumaraksraqtarra suli qulikuruksraupmiusi. 43Naktiun, Pharisee-pu- 
ruasii! Qiñiqusaaġaqtusi aquppiutaġiksaanun aquvitlusi katraġviņňi 
suli paġlatqusuurusi kamagilusi tauqsigñiagvipñi. 44Nakłiuņ, [ukpiņ- 
puaqtisii]! Atriqaqtusi nalunaitputchišnišilaanik iluviënik iñuich 
pisugvigikkaņitňik qaapatigun naluplugich.” 

45]lapata ilisautrit maliġutaksranik nipliutiniġaa, “Tlisautrii, taavrumi- 
pa nipliqavich upyaktušiptiguttuuq.” 

46Jesus-pum kiunisai, “Nakklun, ilisautrisii maliġutaksranik. Iñuich 
natmiġaġigisi kivipqaqtaġnaqtuanik aglaan ilipsi isatlaitchisi argagikka- 

si ikayuutigisuglugich natmapnun. 47Naktiun! Iñiqsiraqtusi iluviġiksaanik 
sivuniksriqirinun, taipkunupaami sivuniksriqiripayaanun sivulliaġikkap- 
si tuqqutaġikkaņitñun. 48Taatnaqapsi apiqataupmiusi, aasiisuli iluagigiksi 
tamanna savaašikkanat sivulliaġikkapsi. Taipkua tuqqutchiñiqsut sivu- 
niksriqirinik, naagasuli nappairusi iluvipitñik. 49Piqutigiplugu Agaayyun 
niplišñiqsuq puqiłiġmigun, “Tuyuqašisirupa sivuniksriqirinik uqqiraqtiniglu 
iñugikkamnun. Tamatkua tuqqutkisilgitchaich ilapich suli piyuaġlugich 
atlat. s0Taatnaqhutin Agaayyutim anasiñņuqsaġisigai iñugikkapi pakmapak 
iñuaqtułhatigun iluqanitñik sivuniksriqirinik aullaġniiłhaniñaglaan nunam, 
51aullaġniiplutiņ tuqqutaulhaniñ Abel-pum tuqqutaulhanun Zechariah-m, 
tuqqutauruam akunšakni tunilļlaġvium suli ipqitchuam inim. Aa, nipliutigipsi, 
iñuich iñuuruat pakmapak anasiñņuqsakkaugisirut iluqaagun tamarrumuuna. 
52 Naktłiuņ, ilisautrisii maliġutaksranik! Kaņiqsitlaitkiksi Agaayyutim uqalha 
uqqiraqtaalu suli ilisauttutigiņitlugich. Atriqaqtusi iñuņmik aņmautiqaqtuaq 
Agaayyutim apaayuqautaanun aglaan apmapnitlugu. Isipitchusi sulipsuuq 
piñailutchiqsuġmiplugich tamatkua isiġniuraqtuat.” 

53 Jesus aullaaqsipman tavrakņa aglaliqirit suli Pharisee-puruat naipiqtuaqsi- 
ñiġaat apiqsruqtaqługu supayaatigun, 54pisaġisukługu uqaqpan nalaunġilluni. 


Jesus-pum Kiliktuutigigai Ukpippuaqtuitliq 

1 2 1Iñugaaġruich kativiiñaqhutiņ tatruutivaitlutin tutiliqatautiniq- 

sut. Jesus-pum nipliutiqqaaënišai maliġuaqtini, “Qaunagititchi 
qaqqiam puvlaksrautaatniñ Pharisee-ņuruat, ami ukpippuasutaatniñ. 
2Qanutchipayaaq matukkauruaq matuišisiruq, suli iluqani iriqsimaruaq 
ilitchuġipkakkaugisiruq. 3Taatnamik qanutchipayaamik nipliaguvich 
taaqtuami tusaënasisiruq qaumaruami, suli qanutchipayaamik isivruk- 
kuvich inaurami nipitusiluni uqautaugisiruq nunaaqqiñi. 

Sivuuġaginasigik Iñuich 
4“Uqautigipsi, ilauramaan, iqsiginagich tamatkua tuqqutchirašaq- 

tuat timimik aasiiñ taavruma aquagun savaaqalguilutin pigiitluktuamik. 
5Urriqsuutiniaġipsi taluġiraksramik, Sivuušagisiun Agaayyun tuqupkaiņa- 
nikami aņalatchiłiqaqtuaq anasiñņuqsaġviņmuktitchitlapluni. Ukpiġisitņa, 
ilaa taluġiraksraġigiksi. 6Tallimat tiņmiurat tunitlaiññiqpat malëunnun 
maniuraapnun? Naagasuli Agaayyutim atausiqunniiñ tiņmiuraq piiguumanit- 
chaa. 7Taatnatuntuuq ilipsitñi, nuyaġikkasiunniiñ niaqupsitñi kisisimaaqtut. 
Taatnamik iqsiñasi, akisutluktusi iñugiaktuaniñ tipmiuraniñ. 


Uqašilhalu Piilaaġiłhalu Christ-mik 
8“Nipliutigipsi, Kiña nalupqinaišuni uqaqpan sivuġaatni iñuich pigi- 
niluni uvamnun, Iëñipan Iñuum nalupqinaiġlugu uqaġigisipmigaa 

(Lk 12.3) 


sivugaatni isaġuligikkaņiñ Agaayyutim. 9 Aglaan kia ayakpaņa sivu- 
ġaatni iñuich Iġñiņan Iñuum ayakkisipmigaa sivugaatni isaġuligikkaņiñ 
Agaayyutim. 10 Agaayyutim natqigutiyumaašaa iñuk uqaġniqłuktaq- 
tuaq Iġñiņanik Iñuum. Aglaan Agaayyutim natqigutiyumiñaitchaa iñuk 
uqaġniqłuutiqaqtuaq Ipqitchuamik Irrutchimik. 11Iñuich uqaqsittaašvin- 
muutikpasi sivuġaatnun atanġich suli apalatit, isumaalupniaqasi qanuq 
naagaqaa sumik uqašgniaqtilaapsitñik. 12 Atakkii tavraġuqpan Ipqitchuam 
Irrutchim ilisautrigisigaasi uqaksrapsitñik.” 


Atrikusaun Umialguruakun Kinnauruakun 


l3[ñuk iñugaaġruņniñ nipliġñiqsuq Jesus-mun, “Tlisautrii, uqauttuun 
aniqatiga aviqulugich paisannaktaaksravuk aapamnuk unisaġikkaņi.” 
14Jesus-pum kiunišaa, “Aņuun, atanniqsuqtauyumiñaitchuna avguit- 
lasilupa suuraksrapsitñik ilipnunlu aniqatipnunlu!” 15 Nipliġñiqsuq 
iluqapitñun, “Munaġititchi siqñaktuališmiñ! Atakkii suuraġaiksigalua- 
ġumi iñuk piññautigiyumiñaitchaa iñuutišmik.” 16 Tavrali Jesus-pum 
uqautiniġai atrikusautmik, “Ilaatniguuq iñuqaëniqsuq umialgu- 
ruamik. Nunapa nauqpauraqhuni kipraksranik. 171sumaaqsiñiqsuq, 
“Iniksraigutigitka iluqaisa nauriatka. Qanugisivik? 18Itnaġisiruņaliqaa, 
uqaġniqsuq ipmiñun, ‘siqumitkisigitka tugvaġvitka aasiiñ nappailupa 
aņitluktuanik. Tavruņa tugvagisigitka nauriaġikkatka suli atlat suurat- 
ka. 19Taatnaanikkuma nipliġisiruņa uvamnun, Iñuuk, anaktaitchutin. 
Piññaktutin suurapayaanik inugikkaqnik iñugiaktuani ukiuni 

20 Aglaan Agaayyutim nipliutiniġaa, “'Kinnauniqsutin! Marrumani unnua- 
mi tuqugisirutin. Kia pigigisivagich suurannaktapayaatin tugvakkatin 

ilipnun? ” 21Jesus niplipsaaġniqsuq, “Taatna ittuq tugvairuani umialgu- 
tiksranik iņmiknułhiñaq aasriiñ suksraitlutiņ Agaayyutitpaqtauruamik.” 


Isumaaluutitigun 

22 Jesus-ņum nipliutitqipñišai maliġuaqtini, “Uqautigipsi isumaa- 
luqunitlusi iñuułiġmik, sumik nišiñiaqtilaaksrapsitñik naagaunniiñ 
sumik atnušaagniaqtilaapsitñik. 23Iñuutiq pitluktuapuniqsuq niqimiñ, 
suli timi pitluktuapuruq atnuġaaniñ. 24Tautullaksigichata tulukkat, 
Nautchiitlaitchut naagaqaa katitchitlaitchut, suli siġļuaqaņitchut tug- 
vagviksramiknik. Naagatai Agaayyutim niġipkaġaġigai! Akisutluktusi 
tamatkunakņa tiņmiłupniñ! 2511apsi iñuulHi takłilaalguitchaa isumaa- 
isumaaluutiqaqpisi atlanik sunik? 27 Tautullaksigich nauriat atnuġarrit- 
laitchuat ipmiknik. Aglaan uqautigipsi, Atanëum Solomon atnuġaallautat 
pigigaluaqługich atriņitchai tamatkua piññaqnaqtuat nauriat. 
28 Agaayyutim atnuġaaqatlakpagich nauriat—ivgich illakhutiņ uvlupak 
ukpiqsrilikiññiaqpat! 29Isumaalukasi nišiliksrapsitñik imitiksrapsitñig- 
lu. 30 Atakkii ukpipaitchuat marrumani nunami isumaaluutiqaġaqtut 
tamatkuniņa. Aapagikkapsi ilisimagaa inugikkaqsi. 31 Taatnaqhusi 
pakaaqqaaġilugu Agaayyun aņalatchiruaq nalaunņaruaņupluni umialik- 
tun. Taatnaġupsi qaitchigisigipsi inuġikkapayaapsitñňñik. 


Umialgutit Qilaņmi 

32“ĮIqsiñasi iñugiakitchuasii, atakkii aapagikkapsi qilapmiittuam aat- 
chuġukkaasi ilaan pigikkapanik qaunagilusrilu. 33Tunisigik sulliñaurasi 
qailluguasiiñ akuqtuaq naglipnaqtuanun. Taatnašupsi inniaqtuq mani- 
qaġviqaqmatun piunġiġumiñaitchuamik. Tugvaqsiuņ umialgutiksraqsi 
pakmuņa piyaqquġumiñaitchuamun, atakkii tiglipniaqtim tiglikkumi- 
ñaitchai suli qupilġut piyaqquġumiñaitlugich. 34Nani umialgutitin itpata 
tavrani uummatin itkisipmiuq. 


Itqanaisimaaqtuat Savaktit 


35“Itqanaiyaąġumausi savautrilipsitñun suli nannisi ikumalugich, 
36atrilugich savaktit utaqqiruat aņaayuqaġmiknik utiqsasumaruamik 
katchuutiruat niġiqpagviatniñ. Tikilluni katchaktuqpan aņmautinayaġaat 
utaqqipkasuņatnagu. 37 Qanutun quviasuktigivat savaktit aņaayuqaġ- 
min paqitpatin itqumalutiņ suli itqanaillutiņ utiqpan. Naalašnisitchi, 
Aņaayuqaq saalisaġisiruq aquvitillugich aasiiñ payuglugich. 38 Qanutun 

quvianaqtigivat Ataniġmiņ paqitpatiņ piłhiñaaġuġutiņ aggiqsiġniqpan 
unnuam qitqani unniiñ aquagun. 39 Nalupqigiņitchiksi taamna, tupqum 
iñuan ilisimagumiun tigliņniaqtim tikiumatiksrana isiqtinnayaitchaa 
tupigikkaëmiñun. 40Ilipsipsuuq, taatnatun pilhiñaapuyumausi, atakkii 
Iġñiga Iñuum aggiġisiruq sassaġniġmi niġiugiņisapsigun.” 


Tuniqsimaruaq naagaqaa Tuniqsimaitchuaq Savakti 


4 Peter nipliġñiqsuq, “Ataniiq, uqautrivich taavrumiņa atrikusautmik 
uvaptiknun naagaqaa iñupayaanun?” 

42 Atanġuruam kiunišaa, “Uqallaglaņa tuniqsimapluni suli puqikhuni 
savaktimik. Taamnauruq aņaayuqaņata iglaułiġmiñi qauktiliutikkapa 
atlat, savaktit niqiksritquplugich piñaqsikpan. 43Quvianamiuruq taamna 
savakti aņaayuqaņan paqitpani savaguni utiqpan. 44llumun uqautigipsi, 
Atanġum taamna savakti munaqsriliutiniašaa iluqaitñun suuraġmiñun. 
45Aglaan taamna savakti qauktiliutikkapa isummišñišumi, 'Apaayuqaša 
muluruq, tavrakpaaglaan ipiġaqtuagqsilugich atlat savaktit aputit aġnatlu, 
suli niġiaqsiluni imiliġunilu, 46tavrauvaali aņaayuqaņa utišisiruq niġiu- 
giņisillugu kilikkaluaqnagulu. Uuma atanġum piiġisigaa savagvianiñ 
piqasiutipkaġlugu tuniqsimaitchuanun. 47 Taamna savakti qauktiliutik- 
kana ilisimagaluaqtuq aņaayuqaġmi pisulhanik. Aglaan tupiksriņitļuni 
anasiñņuqsausiaqallapiaġniaqtuq. 48Aglaan savakti naluruaq ataniómi 
pisułhanik nalaunņailiqiruaġlu anasiñņuqsakkaugisiruq atqunaunšilaa- 
mik. Iñuk aatchuusiaqaqtuaq atqunaq iñuich niġiugvigigisigaat atqunaq. 


Jesus Aggiutriruq Aviktuilišmik 

49“Aggiqsupa nunamun isummitqigiaqtlugich iñuich. Aggiłiġa 
ittuq ikniqsuġmatun nunamun, aa, uvvatuq iknaktinpaniksimali. 
50 Akuqtuigisiruņa paptaaġutiksramik; qanutun iluilliuqtigivik atuu- 
maniałhanunaglaan! 51 Isumavisi aggiutriñipluņa tutqiutmik nunamun? 
Qaņaa, aggiutriruņa aviktuiłiġmik. 52Pakmaniñaglaan aņayuqaagġiich 
tallimauyumiņ avikkisirut, piņasut akilliliġlugich malġuk suli malëuk 
akilliliġlugich piņasut. 53 Aapa akilliliutiniaqtuq iġñiġmiñun suli iġñiq 
aapamiñun; aaka akilliliutiniaqtuq panipmiñun suli panik aakamiñun; 
aakaruam akillļiliġisigaa ukuani suli ukuapuruaq aakaruani.” 


Kaniqsimalugu Atuumaruksraq 
54Jesus-pum nipliutilgiññišai iñuich, “Tautukapsiun nuviya 
kanaknamiñ nipliġaqtusi sialuguġniaġniplugu, aasii sialugušaqtuq. 
55Įkpigikapsiuņ anuġi upallamiñ nipligaqtusi uunaqsiñiaġniplugu, aasii 
uunaġuġaqtuq. 56 Ukpiņņuaqtausii! Ilisimagaluaqtusi silaksramik qiñña- 

pagun nunam qilaumlu. Suvaatami naluvisiun qanuutaulha atuumaruam 
pakmapak? 


Atisiqatigiun Akilliliqsuqtin 

s7“Suvaata isivġiutlaitpisi ilipsitñik sum nalaunpatilaapanik 
piraksrapsi? 58 Kia iñuum pasikpatin mališutaksratigun aasii uqaq- 
sittaaġviņmuutilutin, pisuqtilaapni inillaksaġumagiñ agvisigikkan 
tikitkaluaqnagu uqaqsittaaġvik. Taatnaņitchuvich tikiutigisigaatin atan- 
niqsuqtimun, aasiiñ atanniqsuqtim qaitkisigaatin aikłiqsuqtinun, aasii 
aikłiqsuqtit iligisigaatin isiqtauvipymun. 59Uqautigikpiñ, aniyumiñaitchu- 
tin isiqtauvipmiñ akiliġaluaġnagich akiliaksrapayaatin.” 


Mumigusi Killuqsautipsitñiñ Naagaqaa Piyaqqušusi 

1 3 1Jesus uqaqtitlugu ilapich iñuich Jesus-mupniqsut uqautiplugu 

Galilee-ġmiunik Pilate-pum tuqqutaņiñik tunillaqtuqtitlugich 
Agaayyutmun; aunillu auņich niġrutitlu avugiiksitlugich. 2Jesus-ņum 
kiunišai, “Isummatigivisigich taapkua Galilee-ġmiut killiqirautlupniplu- 
gich atlaniñ Galilee-ġmiuniñ tuqqutaupmata taatna? 3Qanaa, uqautigipsi, 
isummitqiņitchupsi mumigusi killuutipsitñiñ iluqasi tuqugisirusi taap- 
kunatitun. 4Itqallaksigik taapkua akimiaq piņasut iñuich Siloam-mi 
tuqqutauruat nasirvium kattaqipmagich? Isummatigivisigin killiqiraut- 
lupniplugich iluqaitñiñ iñupniñ Jerusalem-miñ? 5Naagga, uqautigipsi, 
isummitqiņitchupsi mumigusi killuutipsitñiñ iluqasi tuqugisirusi 
taapkunatitun.” 


Atrikusaun Asirritlailaakun Napaaqtukun 


6Jesus-pum uqautinišai uumiņa atrikusautmik, “Ilaatniguuq iñuk asir- 
risuuruamik napaaqtuqašniqsuq nautchiivipmiñi. Asiaqaqmagaaqamiup 
paqitchipiññiqsuq. 7 Aasiiñ nipliutiniġaa nautchirriqirini, “Uvva, piņa- 
suni ukiuni asiaqaqmagaaqapku taamna napaaqtuq paqitchiņitchuņa. 
Kippuuņ! Atuqsiñaġaa manna nuna’ 8 Aglaan nautchirriqirim kiuniġaa, 
‘Aņuun, taatniillagli atautchimi ukiumi. Nivaņniaqtuņa avataagun suli 
illiqilugu nagguksautmik. 9Aasiiñ asirriñiqpan ukiutqikpan nakuuniaq- 
tuq aglaan piņitpan kipiniaġiga. ” 


Jesus Mamititchiruq Aġnamik Jew-ņuruat Minġuiqsiaġviata uvluani 
10Jlaņatni Jew-puruat minġuiqsiaġviata Jesus ilisautriñiqsuq katraġviņmi. 
11 Tavrani itmiñiqsuq aġnaq irrusiqłuqaqtuaq nanititchiruamik ilaanik akimiaq 
pipasut ukiuni. Taatnaqhuni imupluni isivilguiliġñiqsuq. 12Jesus-pum tautu- 
kamiun tuqłuġniġaa ipmiñuquplugu, “Aënaaq, atnieñautaiqsutin.” 131ligai 
arganni ilaanun. Aġnam isivitiqami kamaksruaqsigaa Agaayyun. 14Aņalataan 

Tarra uqautiniġai iñuich, “Itchaksrat uvlut ittut savagviksravut. Aggiġaġutitchi 
taapkunani uvluni iłuaqsirautyaqtuġlusi minġuiqsiaġvium uvluņilaaņani.” 
15Atanġuruam Jesus kiuniġaa, “Ukpiņņuaqtisii! lluqapsi pituiġĝayaġaa qunņi- 
ñi unniiñ natmaktini inaaniñ imiġiaqtuqtilluguasii minġuiqsiaġvium uvluani. 
16Una aġnaq kiñuviagigaa Abraham-ņum naagaunniiñ tuunġaum pituksimap- 
lugu akimiaq piñasuni ukiuni. Pituitlaiññiqpigu marrumani minšuiqsiaëvium 
uvluani?” 17Taavruma kiggutaan kanputchaktinnišai akilliqsuqtini, atlat 
iñuich quviatchakmipkaqtugich iluqaagun quviqnaqtautigun savaaņigun. 


Atrikusaun Mikiniqsrakun Nautchiaksrakun 


18 Jesus apiqsruëniqsuq, “Sumik atriqaqpa apaayuqautaa Agaayyutim? 
Sumik atriligġñiaqpigu? 191ttuq mustard-pum nautchiaksraurapatun 
aņutim nautchiikkaņatun nunautmiñi. Nautchiaq naukami napaaqtuqpa- 
šëuqtuq aasiiñ tiņmiurat silami ugluliuqhutiņ akiguiñun.” 


Atrikusaun Puvlaksautikun 


20 Jesus apiqsrutqiņñiqsuq, “Sumik atrilieñiaqpigu apaayuqautaa 
Agaayyutim? 21Itnatun ittuq puvlaksautitun aġnam akarrutiksrapatun 
mukkaaksramun, iluqani puvlaņniałhanunaglaan qaqqiaksram.” 


Amisuuraq Talu 


22 Jesus igliġniqsuq nunaaqqisigun suli nunaaqqiuratigun, ilisautripluni 
iñunnik iglautišmiñi Jerusalem-mun. 231lapata apiqsruġniġaa, “Ataniiq, iki- 
tuuralhiñat anniqsuëniaqpat?” Jesus kiunigai, 24“Pisuqtilaapsitñi isiġniaġitchi 
amitchuakun talukun, atakkii iñugiaktuat iñuich isiġniaġisigaluaqtut aglaan 
pilguyumiñaitchut. 251ñuan tupqum umikkisigaa talu. Qichaġupsi silataani 
katchaktuġisirusi talumi suli nipliġusi, ‘ʻAņuun, apmautillaktigut” Kiugisigaasi, 
‘Nalugiga nakitña aggiqsilaaqsi! 26 Tavrali kiugisigiksi, ‘Niġirugut imiqatigip- 
lutinlu ilisautrikavich nunaaqgqiptikni; 27 Aglaan niplitqikkisiruq, ‘Nalugiga 
nakitña aggiqsilaaqsi. Piiġitchi uvaņniñ, iluqasi pigiiliqirauruasii” 28 Qanutun 
qiatigigisirusi tiriquulatchilugich kigutisi tautukkupsigik Abraham, Isaac, 
suli Jacob, suli iluqaisa sivuniksriqirit aņaayuqautaani Agaayyutim igitaup- 
kaġusi! 29Iñuich aggišisirut kivaknamiñ kanaknamiñilu suli nigišmiñlu 
unallamiñlu aasiiñ aquvillutiņ niġiqpagviņmun apaayuqautaani Agaayyutim. 
30]summatigillaksiun una, ilasi suvasaġiņisasi pakma kamanaqsikkaugisirut 
suli kamanaqhutin isumaruat pakma suvasaunġigġisirut.” 


Jesus-pum Piqpaksriłha Jerusalem-miunik 


3lllapisa Pharisee-ņuruat utlakkaat Jesus nipliutiplugu, 
“Aullaqtuksraurutin maakņa, atakkii Herod-pum tuqqutchukkaa- 

tin.” 32Jesus kiuniġai, “Uqautityaqsiuņ taamamna Herod kayuqtumik 
atriqaqtuaq, ‘Anitqataġitka irrusiqłuich suli iłuaqsiraġaipluņa atniš- 
ñaqtuanik uvlupak uvlaakunlu, suli piñayuakun uvluk naatchigisiruņa 
savaamnik. 33Igliqtuksraupiaqtuņa tumipkun uvlupak, uvlaakunlu, suli 
uvlutqikpan, atakkii sivuniksriqiri tuqqutautlaitchuq Jerusalem-pum 
avataani. 34Annaatuk, Jerusalem-miut! Tuqqutašgigitin sivuniksri- 

qirit, uyašapnik milluuqtugillu uqqiraqtit Agaayyutim tuyuġikkaņi 
ilipsitñun! Qapsiñiaglaan katitchukkaluaġaġigipsi atrilugu aqargiq- 

pak piyaqquqtailitniktuaq paiyaaġmiñik ataani isaqqupmi, aglaan 
pitchiġiitchusi! 35Taatnamik tupiqsi suksraakkaullapiaġniaqtuq suunilla- 
ġuġlugu. Qiñitqikkumiñaitchipsitpa nipliġviksrapsitňunaglaan, Uvvatuq 
Agaayyutim pilļiutiqaġliuņ taamna tikitchuaq atqagun atanġum.” 


Jesus-pum Mamititchiłha Atniġñaqtuamik 


1 4 1Minġuiqsiaġvium uvluani Jesus niġiyaqtuaġniqsuq kiñunġa- 


2Iñuk Jesus-munpniqsuq puvinniqsuaq iluqaani timimiñi. 3 Jesus- 

pum apiqsrušnišai ilisautrit maliġutaksranik Pharisee-puruatlu, 
“Maliġutaksrakuaġnaqpa mamititchiruni minġuiqsiaġvium uvluani?” 
4Aglaan niplipiññiqsut. Jesus-pum aksikługu iñuk iłuaqsipkaġniġaa 
aasiiñ aullaqtitlugu. 5Tavra nipliutiniġai, “Iġñiqaġupsi kataguniasiiñ 
nivviamun minëšuisialhum uvluani nuqinnayaqpisiun tavrakna qilamik? 
Taatnatun piñayaitpisi pamiqsaaqasšupsi? [Taatnamik nalaunparuq mami- 


Atchiksuałiġlu Tukkuġiņñałiġlu 

7Jesus-pum ilitchuġiniġai ilaņich aiyugaakkauruat piksrałhat aqup- 
piutaġiņñiqsranik. Uqautiniġaili atrikusautmik. 8“Kia aiyugaaqpatin 
kasuutiruam niġiqpagvianun aquvinniaqnak aquppiutaġiņňñiqsra- 
mun. Kiña tavrani kamanatluktuaq ilipniñ aiyugaakkauviaqtuq. 
9Aiyugaaqtivich aiyugaaqtiqsuam iliptiknik utlakkayašaatin niplišu- 
ni, “Ki, una iñuk aquvilli uvuņa. Kanpusulišayaqtutin aquvititpatin 
atchitluktuamun. 10 Uvvaasiiñ, aiyugaakkauyuvich aquvillutinaasiiñ 
atchitluktuamun, ilvilli aiyugaaqtivich utlakkayašaatin nipliutilutin, 
‘Ilauramaaņ, uvupnasiñ aquppiutaġitluktuamun.’ Taavrumuuna kamagi- 
gisigaatin sivušaatni iluqatiņ aiyugaakkauruat. 11 Atakkii kisupayaaq 
ipymiñik kamanaqsiruaq atchiksikkaugisiruq, suli kisupayaaq atchiksi- 
ruaq ipmiñik kamanaqsikkauluni.” 

12Tavrakņa Jesus-pum nipliutiniġaa aiyugaaqtiqsuaq, 
“Qitiquutaqtitchiñiaġuvich unniiñ nullautchiqsitchiñiaġuvich, aiyugaaġ- 
niaqnagich ilauraatin aniaqatiutinlu naagaunniiñ ilatin umialguruat 

silalliutinlu, atakkii aiyugaaġisipmigaatin. Taavrumuuna akiliusiaqa- 
ġisirutin. 13 Niġiqpaktitchiñiaġuvich aiyugaaġumagisi nagliņnaqtuat 
aulatlaitchuatlu suli pisutlaitchuat qiñitlaitchuatlu. 14Aasiiñ quviat- 
chaktitauniaqtutin atakkii ilaisa akiliutiksraitchaatin. Agaayyutim 
akiliġisigaatin taivrumani uvlumi aņitqikpata tuqułiġmiñ tamatkua 
savaaqaqtuat Agaayyutim pisulhanik.” 


Atrikusaun Niġiqpagvikun 


ls]lapat iñuich aquppiqatauruaq niġġiviņmi tusaakami taavrumi- 
pa nipliutiniġaa Jesus, “Quvianamiurut tamatkua niġiqatauniaqtuat 
aņaayuqautaani Agaayyutim.” 16Jesus-ņum nipliutiniġaa, “Ilaatniguuq 
iñuk aiyugaaqnipniqsuq iñugiaktuanik iñupnik niġiqatiksraġmiñik. 
17 Niġiñaqsipman tuyuġiniġaa savaktini uqautitquplugich aiyugaakkani, 
‘Uvuņaġitchi, supayaaq piłhiñaaġuqtuq! 18Aglaan iluqatiņ patchisiqsuaq- 
siñiqsut. Sivullium uqautiniġaa, ‘Tauqsiqsuņa nunamik. Tautugiaġniaġiga. 
Uvvatuq akuqtušun pisaņitchuuġutiga. 19 Atla nipliġñiqsuq, 
ka. Uvvatuq akuqtuġuņ pisaņitchuuġutiga. 20 Suli atla niplišñiqsuq, 
‘laqatnikpaalukłuņa, taatnaqtuna utlautilguitchuņa.’ 21 Savakti utiġniq- 
suq uqautipluguasiiñ apaayuqani. Taavruma qinnakhuni nipliutiniġaa 
pirini, “Qilamiksrušutin tumitchaanugiñ suli akunšëatnun tupqich 
nunaaqqimi qaġġisillugich naglipnaqtuatlu aulalguitchuatlu suli qiñit- 
laitchuatlu pisutlaitchuatlu. 22Aquvatigun savakti nipliġñiqsuq, ‘Ataniiq, 
savaagigiga savaaġitqukkan aglaan iniksraqaqtuqsuli; 23 Aņaayuqam 
nipliutiniġaa savakti, ‘Aullaġiñ tumitchaanun. Uqautityakkich iñuich 
nanipayaaq niġiqasiquluņa. Tupiġa immišgli iñupnik. 24Uqautigipsi, taip- 
kua iñuich utlautiņitchuat aiyugaaqtaugaluaqhutiņ uuksiyumiñaitchut 
nullautchiukkamnik! ” 


Jesus-pum Mališuaqtini Ipmiknun Suksraaqugai 

25[ñugiaktuat iñuich malipnišaat Jesus. Kiņaiqamigich nipliutinišai, 
26“Kiña maligukkumi mališuaqtaulguyumiñaitchuq kisianik piqpa- 
gitluglupa aapamiñiñ aakamiñiñlu, nuliaëmiñiñ qitungamiñiñlu, suli 
aniqatiumiñiñ naagaunniiñ ipmiñiñ. 27Kisupayaaq iglutuiņitchumi 
sanniġutaġmiñik maliglupalu maliġuaqtaulguyumiñaitchuq. 28Nalliqsi 
nappaisukami nasirviņmik aquvitluni naarrutiksraqaqmagaašaqtuq 
naarrutiksrapanik tamatkua qiñiqtuat iglautiginayašaat 30niplišutip, 
‘Taamna iñuk nappaisaġaluaqhuni naatchinitchuq.' 31 Aasiisuli ataniq qulit 
kavluutinik apuyyiuqtiqaqtuaq akilliliutisukkumi atlamun umialipmun 

ni sivunniugayaqtuq saņņigaluaqmagaaġmi igluliugumiun atla umialik. 
ataniq apiqsruġlugu qiñuirrutitquluni upasippaan.” 33Jesus nipliġñiqsuq, 
“Taatnatuntuuq, kiñapayaaq mališuaqtigiyumiñaitchiga suksraanġisuaq- 
pan ipmiñik suli suksraaġlugulu iluqaan pigikkani. 


Atuġumiñailaq Taġiuq 
34“Tagiuq nakuuruq, aglaan taġiuġniraaņaiġumi, nakitña taġiuġ- 
niraalitqikkisiva? 35 Nakuupņitchuq nautchiiviksrautmun unniiñ 
naggutiksriuganun. Iktaksrałhiñauruq. Naalaġnillagitchi, siutiqaqtuasi!” 


Ipnaiq Tammaqtuaq 


1 5 lllapatni uvlut iñugiaktuat tax-siliqirit suli killuliqirit utlau- 
tiniqsut tusaasuklugu Jesus. 2Pharisee-ņuruat suli aglaliqirit 
uqapiluaqsiñiqsut, “Uuma iñuum paġlagai killuliqirit niġiqatigiplugillu!” 
3Tavrakņa Jesus-pum uqautiniġai atrikusautmik, itna, 4“Tlarisamma 

tallimakipiamik ipnaiqaġumi tammailugu ilapat, suniaqpa? 

Uniññiaġai tallimakipiaġuutailat ipnaich iñuilaami aasii pakkiaġlugu 
atausiq tammaqtuaq paqinniałhanunaglaan. 5Paqitnamiuņ quviat- 
challapiaġniqsuq natmiutiplugu 6aggisiniġaa. Tuqluqtlugich ilauraani 
silalliunilu nipliutiniġai, ‘Quviatchaktuņa paqitnapku tammaqtuaq ipnai- 
ġa. Quviasuqasiqsikņa! 7Uqautigipsi, taatnatuntuuq quvianatlukkisiruq 

pakmani atausiq killuliqiri isummitqikpan taapkunakņa tallimakipiaġuu- 
tailaniñ nalaunparuaniñ iñuņniñ isummitqipñiapiññasugiruaniñ. 


Maniuraq Tammaqtuaq 


8“Aġnaq qulinik qatiqtaanik maniuraqašumi tammailugu ilapat, 
suniaqpa? Ikillugu naniq salikuġniaġaa natiq, pakiglugu maniuraq 
nanipayaaq paqinniałhanunaglaan. 9Paqitnamiun tuqtušai ilauraani 
silalliunilu nipliutiplugich, “Quviatchaktupa paqitnapku maniuraša tam- 
maitchaġa. Quviasuqasiqsikņa! 10 Uqautigipsi, taatnatuntuuq isaġulgi 
Agaayyutim quviasugaqtut atausiq killuliqiri isummitqikman.” 


Iëñiq Tammaqtuaq 

11 Jesus uqaaqtupsaašëniqsuq, “Iñugguuġuvva malġupnik iëñiqaqtuaq. 
12Nukaqtium nipliutinišaa, ‘ʻAapaaņ, aatchuppa pakma paisannak- 
taaksrautimnik.' Uvvaasiiñ aņutim avipnišai suurani taapkunpnupa 
pigikkani, aullaqhuni nunamun uņasiksuamun. Tavraniasiiñ maniišu- 
tiniqsuq iñuuniamaqlukhuni. 14Maniiġutipman kakkaaqsiutiq iliñiqsuq 
iñupayaanun taapkunani nunaaqqiñi. Suillapiaqmiušlu. 15Kiisaimmalu 
savaaqsiñiqpuq ilapatnun nunalgich tamarrumani nunami. Taavruma 
munaqsriliutiniġaa qaunagitquplugich kuniani. 16Nišisukpaitluni niġi- 
sukkaluaġniqsuq kuniat niqiksraņitñik aglaan iñuich nigipkašupiññigaat. 
17'Tavrakpa qauġriaqpalaņniqsuq nipliqhuniasiiñ, ‘Iluqatiņ aapaa savak- 
tai sippakuuqtuaqhutiņ niqiksraqaġaqtut. Aglaan kakkaaġataqtuņa. 
18 Makilluņa aullaġisiruņa aapaanun nipliutiluguasiiñ, Aapaan, killuq- 
saqtuņa akitñaqlugu Agaayyun ilvillu. 19Taiguutiqaqtuksraunġiqsuņa 
igñipnik. llaliutippa akiññapniaqtaunun savaktipnun. 20Tavra makitluni 
aapamiñunpniqsuq. 

“Unasiksitlugusuli aapapan tautupnišsaa aasiiñ ilunputchakhu- 
ni. Aqpaqsruëniqsuq iġñiġmiñun iqitluguasiiñ kunikługulu. 2116ñipan 
nipliutiniġaa, “Aapaan, killuqsaqtuņa akitñaqługu Agaayyun ilvillu. 
Taiguutiqaqtuksraunšiqsuna iġñipnik. 22Aglaan aapapan tugłuġnigġai 
savaktini, “Qilamik, aggiutrisitchi nakuëniqsramik atnuġaatqiutikraņi- 
ñik qitiqłiġutilugulu suli sakpakkiġlugu. 23Taatnaanikkupsi aiklišitchi 
uqsraqsaamik nuġġamik tuqulluguasiiñ, uvagulli quviasuguta niġiqpak- 
kumaugut. 24Iġñiġa tuqugaluaqtuaq pakma iñuuruq, tammaġaluaqtuaq 
pakma paqitauruq.' Tavraasiiñ niġiqpaaqsiñiqsut. 

25“Taatnaqtitlugich aņayuktłiq nautchiivipmiñ aiñiqsuq. Qallikami 
tupiġmun tusaagaqsiñiqsuq atuqtuuramik aġġiruaniglu. 26 Tuqłuqługu 
ilapat savaktit apiqsruġniġaa, “Suvat ipkua?' 27Savaktim kiunišaa, 
‘Nukatchian aiñiqsuq suli aapavich tuqqutchisiplugu uqsraqsaamik nug- 

ġamik. Niġġisigaa utitqigluqman nakuupluni. 28 Aapiyapa qinnakpaitluni 
isisupiññiqsuq tupiġmun niġiqpaktuanun. Aapaņan anipluni iņiqsruaġ- 
niġaa isiquplugu. 29 Aglaan uqautiniġaa aapani, ‘Ataņii, iluqaitñi ukiuni 
savautigikpiñ kamagiplugulųu tilliñ. Aglaan nagruligauramikunniiñ 
aatchunġaņitchikma niġiqpautiksramnik ilauraatkalu. 302 Aglaan taam- 
na iġñiġiñ maniišutiniqsuq akiisutigunlu. Aasiiñ aipman tuqqutchirutin 
uqsraqsaamik nuġġamik pisigiplugu. 33 Aapapan kiunišaa, ‘Iġñiiņ, ittutin 
ataramik uvapni. Suuratka iluqaisa pigigitin. 32Aglaan niġiqpaktuksrau- 
rugut quviasullapiaġuta, atakkii nukatchian tuquruaq pakma iñuuruq, 
tammaqtuaq pakma paqitauruq.' ” 


Atrikusaun Pisaasuqtuakun Aņalatchiruakun Suuranik 

1 6 lJesus-pum uqaaqtuutiniġai maliġuaqtini, “Taimmaguuq umialik 

savaktiqaġniqsuaq aņalatchiruamik suuraġmiñik. Iñuich umialik 
uqautiniġaat apalatchiruamun maniiġutchaġniplugu. 2Umialgum tuqtlu- 
qamiun uqautiniġaa, ‘Sua uvvauna tusaakkaša ilipkun? Uqautippa qanuq 
analatchisilaaqnik suuramnik. Aņalatchitqikkumiñaitchutin suuramnik 
atakkii maniiġutchaġniġikma. 3Savakti isummiġñiqsuq, ‘ʻAņaayuqaġma 
piigatagaapa savaamniñ. Qanuġisivik? Paulġiralguitmiuņa nunamik suli 
kanņugipmigiga iņiulałiksraġa. 4Uvvaliqaa itnaġisiruņa! Savaņaiĝġuma 
ilauraaqašumuuna tukkiqsiksramnik.’ 5Aņalatauruam tuqłuġnigġai 
iluqaisa iñuich akiqsruutiqaqtuat aņaayuqaġmiñun. Apiqsruġniġaa 
sivulliq, ‘Qanutun akiqsruumaviun aņaayuqaġa?’ 6 Taavruma kiuniĝġaa, 
‘Tallimakipiatun iñugiaktilaalipnik qattaġruņnik uqsrunik.’ Suuranik 
apalatauruam uqautiniġaa, “Uvva akiqsruutitin. Aquvillutin aglaguņ tav- 
rupa malġukipiaq qulit? 7 Apiqsrulgiññiġaa atla, ‘Ilvichaasiiñ, qanutun 
akisruutiqaqpich?' Taavruma kiuniġaa, “Tallimakipiatun iñugiaktilaa- 
lipnik miissupnik mukkaaksranik.’ Suuranik apalatauruam uqautiniġaa, 
‘Uvva akiqsruutitin. Aglaguņ sisamakipiaq. ” SAtanëum Jesus-pum 
uqaġiniġaa nalaunņaitchuaq aņalatchiruaq suuranik piļlautaġniplugu 
pisaasułhagun. Atakkii iñui nunam pisaasutluktut piqatiqaqamiņ iñuuqa- 
tiumiknik tamatkunakņa ukpiqsriruaniñ. 9“Uqautigipsi, Ilauraalliuġusi 
atuġusi manigikkapsitñik ikayuutiksraņatnik tamatkua inuqsralliuqtuat. 
Ilaatnigun tuqunišuvich aasiiñ manik nuņutpan iniqašisirusi pakmani. 
lo Kisupayaaq tuniqsimaruaq mikiruatigun tuniqsimagisipmiuq aņirua- 
tigun. Kisupayaaq tuniqsimaitchumi mikiruatigun tuniqsimaitkisipmiuq 
aņiruatigun. 11 Uvvaasiiñ tuniqsimaitchuvich apalatchitiqni nunam 
suuraiñik, qanuġuni Agaayyutim tunņavigitlagisiñiqpatin apalatchitliqni 
ilumutun umialgutauruanik? 12Tuniqsimaitchuvich atlam suuranpi- 
gun, qanuġuni Agaayyutim aatchutlagisivatin piksraqnik. 13Kiñaunniiñ 
savautrilguitchuq malëšupnik apaayuqapnik. Atakkii uumigigisigaa 

atausiq aasiiñ piqpagilugu ilaqataa; kamagigisigaa atausiq aasiiñ naəs- 
ġugilugu ilaqataa. Savautrilguyumiñaitchusi iluqaaknik Agaayyutmiglu 
manipmizglu.” 


Hanat Jesus-pum Ilisauttutipisa 


l4Pharisee-puruat tusaakamitrun iluqaan tamanna, mitautiginiġaat 
Jesus atakkii piqpaksriplutipn maniņmik. 15Jesus-pum nipliutinišai, 
“Nalaunpanisuurusi takkuatni iñuich, aglaan Agaayyutim ilisimapia- 
ġai uummatisi. Atakkii sut kamanaqsipkakkauruat akunġatni iñuich 
Agaayyutim naġġugipiaġai. 

16“Aggiłhanunaglaan John Paptaaqtitchirim maliġutaksraņalu 
Moses-ņum aglanisalu sivuniksriqirit apalatkaich iñuuniativut. Aasiiñ 
tavrakpaniñaglaan tusaayugaallautapa apaayuqautaan Agaayyutim 
quliaqtuapuniqsuq, suli piyumalaaqtuat sakuuktut Agaayyutmun atan- 
niqsimatquplutiņ. 17 Mikiniqsrallapiaqunniiñ titicsnaurapa aglaum 
maliġutaksrani simmišumiñaitchuq kisianik qilaglu nunalu piiqpaknik. 

18“Kia aputim avitchumiupņ nuliani aasiiñ kasuutiluni atlamun aġna- 
mun atlatuġaqtuq; taatnatuntuuq apun kasuutiyumi avisimaruamun 
aġnamun atlatuqmiuq.” 


Umialiglu Lazarus-lu 


19 Jesus uqaaqtulgitchuq, “Ilaatniguuq umialiqaġniqsuq atnuġaaqa- 
ġuuruamik akisuruanik suli iñuuniaqhuni ayuqsranitluni uvluġaġipman. 
20 Uvvyaguuġuna iņiularikniaq atilik Lazarus-mik kilļliġruaqaqtuaq. 
Iñuich inillaņniġaat paapanun umialgum tupqan, 21nigillakkasugaluni 
kanġanauranik kataktuanik umialgum niššgivianiñ. Qipmich utlak- 
lugu aluktušgaqnišaich killii. 22Iņiularikniaq tuqupman isaġulgich 
akiyautiniġaat saniġaanun Abraham-ņum. Umialik tuqupmiñiqsuq ilu- 
vikkaupluniasiiñ. 23 Aasiiñ anasiñņuqsaġviņmi nagliksaallapiaġataqtuq. 
Aasluqhuni tautuņniġaa Abraham uņavanun Lazarus-lu saniġaniit- 
tuaq. 24Umialik tuqlušëniqsušli, ‘Abraham Aapaan. Nagligillapniapna! 
Tuyuġiuņ Lazarus kiñillaglugu tikini imišmun niglaqtiġiaġliuņ uqaġa, 
atakkii nagliksaallapiaqtuņa ikniġmi! 25 Aglaan Abraham nipliġñiq- 
suq, “eñiin, itqallauņ una! Iñuutiqni piqaqtutin iluqaanik nakuuruamik, 
aasiiñ Lazarus piqaqhuni iluqaanik pigiitchuamik. Aglaan pakma 
arauttutiqaqtuq uvani nagliksaaqtitlutin. 26Naagaunniiñ itiruamik 
ikaaġnaġumiñaitchuamik piqaqtuq akunnaptikni. Kiñaasiiñ ikaatlait- 
chuq uvakņa ilipnun, naagaqaa kiña ikaatlaitchuq uvaptiknun ilipniñ” 
27 Umialik nipliġñiqsuq, “Abraham, aapaan! Inišikpiñ, tuyuġilugu Lazarus 
aapaa tupqanun. 28Tavrani tallimanik aniqatiqaqtuna. Kiliktugiašligich 
tatamnaqtuamik, tarrali uvupapitchumagaat inaanun nagliksaaġvium. 

29 Abraham nipliġñiqsuq, “Aniqatiutin piqaqtut aglaapitñik Moses-pum 
suli sivuniksriqirit uqautriqaqhutiņ tatamnaqtuamik. Aniqatiuvich naa- 
laġniraksraġigaich taipkua uqaqpata. 30Umialgum kiuniġaa, “Abraham, 
aapaaņ! Taamna apaipunitchuq. Aglaan kiña utiqhuni tuquruamiñ 
utlautikpan, isummitqikkayaqtut killuqsautmikniñ. 31Aglaan Abraham 
nipliġñiqsuq, ‘Naalaġniņitchumisigich aglaaņi Moses-pumlu sivuniksriqi- 
ritlu tusaayumiñaitmiut kia-unniiñ utiġuni tuquruamiñ uqautikpatiņ. ” 


Killuqsaunlu Natqigutritišlu 

1 7 lJesus-pum nipliutiniġai maliġuaqtini, “Nalupqinaitchuq. 

Killuqsaqusaaġutit atuumaniaqtut ataramik. Aglaan qanutun 
tatamnaqtigiva taamna iñuk ukpišsutaiqsitchiruaq iñupnik killuqsaqu- 
saaġiłiġmigun. 2Nakuutlukkayaqtuq taatnasiq iñuk igitaukpan tagiumun 
uyaġaņmik quņisiġmiutchiġlugu, taamna ililgaamik killuqsaqusaašitñik- 
tuaq. 3Taatnamik munaġititchi! Aniqatiksi killuqsaqpan suakataġumagiñ, 
aasiiñ isummitqikpan natqiutiyumagiñ. 4Killuqsaġniqpan akitňñaġutin 
tallimat malëupniaglaan atautchimi uvlumi nipliġuni, ‘Nunuuraqłuņa 
isummitqiksuna,' natqiutiraksrasigiñ.” 


Ukpiqsritiq 


”> 


5Uqgqiraqtit nipliutiniġaat Ataniq Jesus, “Ukpiqsriliqput ilalaašun. 
6Atanġuruam kiuniġai, “Ukpiqsriłiqaġniġupsi aktilaaliņmik mikiniq- 
sraņatitun nautchiaksrat, nipliutithiñaugiñ una napaaqtuq, Amulutin 
ilipnik kapituummaqpich aasiiñ nautchirriutilutin ilipnik tagiumun. 
Ukpiqsriłiqaġniġupsi tupiginayasaatin. 


Ilisauttun Tuniqsimalikun 


7“Nalliqsi savaktiqaqtuaq nunniuqhuni naagaqaa munaqsriluni ip- 
naiñik aipman, uqautinayaqpiuņ, ‘Aquvillaglutin niġġiiñ? 8Naagga! 
Uqautisuugiñ, ‘Itqanaiyaġiñ niqiksramnik. Saalisaġutin nigipkappa 
imiqtillupalu. Nigianikkuma nigiyumautintuuq.' 9Savaktin quya- 
raksraġiņitchiñ tupigipmatin! 10Taatnatuntuuq ilipsi, savaaqašupsi 
uqauttusiapsitñik nipliġniaqtusi, “Uvagut nalliummatinitchuat savaktit 
savalhiñaqtugut savaaksriusiaptiknik. ” 


Jesus Mamititchiruq Qulinik Auyugaqtualipnik 


11 Jesus utlautiniqsuq Jerusalem-mun akunġakkun Samaria-m Galilee-mlu. 
12Nunaaqqiuramukami paaqsiruq qulinik iñuņnik auyugaqtualiņnik. Qichaqtut 
uņasiksiplutiņ 13aasiiñ kappainaplutin, “Jesus! Ataniiq! Nagligillapniaqtigut!” 
1l4Jesus-pum tautukamigich nipliutinišai, “Agaayuliqsinugitchi isivġiuqulusi.” 
Utlautillaġmiņ iluaqsiñiqsut. 151lapat ilitchuġikami mamitilaaġmiñik utiġniq- 

suq, kamaksruqlugu Agaayyun nipitusipluni, 16putluni Jesus-pum isigaiñun 
aasiiñ quyanišaa. Taamna iñuk Samaria-ġmiuņuniqsuq. 17 Jesus nipliġñiq- 
suq, “Qulit iñuich mamitchugaut. Naamiimma quliņpuġutailat? 18 Suvaata una 
sumiuņuruaq kisimi utiqpa quyasukługu Agaayyun?” 19 Jesus-ņum nipliutini- 
ġaa, “Makillutin. Ukpiqsriliqpich iluaqsigaatin.” 


Agaayyutim Apaayuqautaagun 


20]lapich Pharisee-puruat apiqsruëniqsut Jesus qakugun apaayuqau- 
taa Agaayyutim aggiġisipmagaan. Jesus-pum kiunigai, “Aņaayuqautaa 
Agaayyutim aggiġumiñaitchuq tautupnasuni. 21Kiñaunniiñ niplišumi- 
ñaitchuq, ‘Ataņii, uvva uvaniittuq! naagaqaa “Iñña iñaniittuq! Atakkii 
Agaayyutim apaayuqautaa uvaniittuq akunnapsitñi.” 
22Tavra nipliġñiqsuq maliġuaqtimiñun, “Tlaatnigu qiñiġuliġisirusi ilapatnik 
uvluġikkaiñ Iġñiņan Iñuum. Aglaan tautukkumiñaitchiksi. 231lapich iñuich 
uqagisirut ilipsitñun, “Qiñiqsiun, iñña' naagaqaa ‘Ataņii, uvaniittuq! Aglaan 
tautugiaġniaqnagich! 24Atriqaġuni ikniqpalaņnmik qaummaġiksipmatun qilak 
kivaknamiñ kanaknamun, taatnatuntuuq sagviġisiruq Iġñiņa Iñuum uvlušik- 
kaġmiñi. 25Aglaan sivulliulugu nagliksaaqtuksrauruq ayakkauluni iñupniñ 
marrumani uvlumi. 26Uvluġikkaņisun Noah-m itkisiruq Iëñipan Inuum 
utilha. 27 Iñuich nišiplutipn imiqhutiplu suli aputit aġnat katchuutiplutiņ uvlu- 
munaglaan Noah-m isitlhanun umiamun, aglaan uliqłuum tuqqutkai iluqaisa. 
28]tkisipmiuq uvluņisun Lot-pum, iñuich nišiplutip suli imiqhutiņ, tauqsiq- 
suqhutin suli tunisiullaqhutiņ, nautchiiplutiņ suli nappaiplutin. 29Taivrumani 
uvlumi Lot-pum unikmagu Sodom, ikniq suli aġralitlailaat kataņniqsut 
qilapmiñ aasiiñ tuqqutlugich iluqaisa. 30Taatnatun itkisiruq Iñina Iñuum 
sagviqpan. 31 Taivrumani uvlumi iñuk itchumi qaapani tupqum atqašëniaqani 
isiġuguni tupiġmiñun aiklišuni sulliñauraëmiñik. Taatnatunsuli iñuk naut- 
chiivipmi itchumi aiñiaqani tupiġmiñun. 32Itqallaksiuņ qanuq piłha Lot-ņum 
nuliana! 33Kia anniëginiacumiun iñuutlli tammaigisigaa, aglaan kisupayaam 
tammaiyumiun iñuullii piqutigiplupa piññakkisiruq ilumun iñuułiġmik. 
34Uqautigipsi, tamarrumani unnuami malšuk iññuk siñiktuak siñigviņňi; 
atausiq aullautlikkaugisiruq, aasii ilaqataa unisikkaugisiruq. 35Malġuk aġnak 
siqupsiruak mukkaaksramik, atausiq aullautlikkaugisiruq, aasii ilaqataa 
unisikkaugisiruq. 36 Malġuk aputik nautchiivipmiittuak; atausiq aullautlik- 
kaugisiruq, aasiiñ ilaqataa unisikkaugisiruq.” 37 Maliġuaqtaiñ apiqsruġniġaat, 
“Naniitkisiva, Ataniiq?” Jesus-ņum kiuniġai, “Sumipayaaq tuquņaruaq itpan 
tiņmiaqpaich tuquņaruaqtuġuuruat katisuurut.” 


Atrikusaun Uilgaġnaakun suli Atanniqsuqtikun 


1 8 lJesus-pum mališuaqtini uqautinišai atrikusautmik. Ilisautiniġai 
ataramik agaayutquplugich nikaliġasuņaqnagich. 2“Nunaaqqiq 

atanniqsuqtiqaġniqsuq taluqsripitchuamik Agaayyutmik naagaqaa 
suvasaġiņitlugich iñuich isummataat. 3Taavrumaniguuq nunaaqqi- 

mi uilgaġnaaqaqmiñiqsuq utlautraqtuamik taavrumuna isivëiqsimun 
ikayuqupluni akitñašlugu igluliuqtini. 4Akuniguuq isivëiksaum suqutigi- 
Agaayyutmik suli suvasašinillugich iñuich isummataat, 5naagasuli taam- 
na uilgaġnaaq minġitñiłhagun uvamnik ikayuġisigiga akuqtutlasilugu 
pigikkapanik nalaullugu. Taatnapitchuma utlakpaitlupa mingisašatašisi- 
gaaņa. ” 6Jesus-pum ilapsaaġniġaa, “Isummatigisiupn qanuq pigiitchuam 
sraqtaaġikkani iņiqsruqtuat ipmiñun unnuaqtuummaan? Pisaġumagisiva 
ikayułiksraņatigun? 8Naalagġnisitchi. Agaayyutim ikayuġisigai nalaullu- 
gu iñupni, suli pisaġumautisuņaqnagich. Aglaan Iġñiņa Iñuum utiġumi 
paqitkisiva taatnatchimik ukpiqsriłiġmik nunami?” 


Atrikusaun Pharisee-ņuruakun suli Tax-siliqirikun 


9Jesus-pum uqautinišai iñuich atrikusautmik tunparuatigun nalaun- 
pałiġmiknun aasii naëšugiplugich atlat. 10“Ilaatni malġuk iññuk 
agaayyuvikpapmun agaayutyaġniqsuk, ilaqataa Pharisee-ņuruaq atlaa- 
siiñ tax-siliqiri. 11 Pharisee-ņuruaq qichaqhuni ilaagun agaayuniqsuq, 
'Agaayyuun, quyagikpiñ siqñatuaniluqtuna, qanutitanitlupalu naaga- 
qaa atlatuqluna atlatitun. Quyagikpiñ atrigipilugiga iñña tax-siliqiri. 
12Uisauraaqtlupa malšëupni uvlupni akunniqsaami suli qaitchaġigiga 
qulikuat akiññaktaaëšma. 13 Aglaan tax-siliqiri qichaġniqsuq upavanun 
aasii aagluqsupaqaniunniiñ pattakługu satqani nipliqhuni, ‘ʻAgaayyuun, 
nagligillapniapna, killuliqirauruņakii! ” 14Jesus niplieñiqsuq, “Uqautigipsi, 
tax-siliqiri aiñiqsuq nalaunpasiluni Agaayyutmi, aglaan Pharisee-puruaq 
nalaunpanitchuq. Atakkii kisupayaaq kamanaqsipkaqtuaq iņmiñik atchiksi- 
gisiruq, suli kisupayaaq atchiksiruaq iņmiñik kamanaqsipkakkauniaqtuq.” 


Jesus-pum Agaayyutinišai Ililgaurat 


1l5]]anich iñuich tikiutriñiqsut aniqammiuranik Jesus-mun aksiquplugich. 
Mališuaqtit tautukamisigich suakataġaich. 16 Aglaan Jesus-ņum ililgaat 
igmiñuquniġai nipliqhuni, “Ki, ililgaat uvamnuktitchigik. Avriaqutaunasi 
ilipitñun atakkii apaayuqautaa Agaayyutim apmaruq iñupnun atri- 
qaqtuanun ililgaanik. 17 Itqaqsiuņ una! Kisupayaaq akuqtuiņitchuaq 
aņaayuqautaanik Agaayyutim atrililugich ililgaat isisumiñaitchuq.” 


Nukatpiaq Sulliñaurauqaqtuaq 


18 Jew-ņuruat sivulliuqtaata apiqsruġniġaa Jesus, “Nakuuruaq 
ilisautrii, sumik savaktuksrauvik akuqtuitlasiluņa isuitchuamik iñuu- 

liëmik?” 19Jesus-pum apiqsruġniġaa, “Suvaata taivipa nakuuruamik? 
Nakuuruamik piitchuq avataagun Agaayyutim. 201lisimagitin tillisit, 
‘Atlatuġniaqnak, iñuaġniaqnak, tiglipniaqnak, naagaqaa sagluuqtuaġ- 
niaqnak atlatigun, suli kamagilugik aapan aakanlu. ” 21 Iñuum kiuniġaa, 
“Nutaułłamniñaglaan tupigigitka iluqaisa tillisit.” 22Jesus-ņum tusaa- 
kamiuņ taamna nipliutiniġaa, “Atautchimiksuli savaktuksraurutin. 
Tunilugich iluqaisa pigikkatin qaillugillu maniich inuqsraqtuanun, ilvilli 
umialgutiqaġumautin pakmani. Taatnaanikkuvich uvuņaġutin malig- 
pa.” 23Aglaan taavruma iñuum tusaakamiun taamna, aliatchapniqsuq 
atakkii umialgupluni. 24Jesus tautukamiun aliatchakługu nipliëñiqsuq, 
“Qanutun sakiqnaqtigiva umialguruat iñuich isiliksrapat apaayuqau- 
taanun Agaayyutim! 25Sakiqnatluktuq umialguruam iñuum isiliksrapa 
aņayuqautaanun Agaayyutim uumakņa pikukturuam isitiksrapaniñ 
‘Mitqutim Iraagun’.” 26[ñuich tusaakamitrun apiqsrugnišaat, “Kiñami 
anniqsukkaugisiva?” 27Jesus-pum kiunišai, “Sua iñuich savaagġiyu- 
miñaisapat Agaayyutim savaaġitlapiaġataġaa.” 28Peter nipliġñiqsuq, 
“Atanpii! Unitchivut kiñunnavut malikhutin.” 29-30 Jesus nipliutinišai, “Aa, 
kiñaunniiñ unitchigumi kiņuniġmiñik, nuliaġmiñik, aniqatiumiñik 
aņayuqaaġmiñiglu naagaqaa qitunġgaġmiñik piqutigilugu apaayuqautaa 
Agaayyutim akuqtuitlukkisiruq pitluktuamik marrumani iñuułiġmi suli 
iñuuluni Agaayyutmi qaņapak taimuņa.” 


Jesus-pum Piņatchiġñiġai UqaqaHi Tuqqutauniałiġmiñik 

31Jesus-pum qulit malġuich mališuaqtini kisippuutiplugich uqautinišai, 
“Naalaġnillagitchi! Jerusalem-mupniaqtugut. Tavraniasiiñ sivuniksriqi- 
rit aglaapich Iñuum Iëñipagun atuumaniaqtut. 32Iñuich qaitchigisirut 
ilaanik Jew-punitchuanun. Mitautigigisigaat kanpunakun suli tiv- 
vuaqtušlugu. 33Ipigaqtuëlugu tuqqutkisigaat. Aglaan piñayuatni uvlut 
Qanuutautilaapa uqalhan iriqsimaniqsuq ilipitñiñ. Nalugaat sumik Jesus 
uqaqtilaaņa. 


Jesus Mamititchiruq Qiñitlailamik Ipiularimik 

35Jesus qallipman Jericho-mun qiñitlailaq iņiulari aquppiñiqsuq sani- 
ġaatni tumitchaat. 36Tusaakamigich iñugiaktuat iñuich apqusaaqtuat 
apiqsruëniqsuq, “Suvat ukua?” 37 Uqautinišaat, “Jesus Nazareth-miu 
apqusaaqtuq.” 38Taamna kappainaaqsiñiqsuq, “Jesus! Kiņuviaņa David- 
pum! Anniqsuqtaurutin Agaayyutim akiqsruutigikkaņa ipilšgaanimma. 
Nagligillapniapna!” 391ñuich sivulliuruat suakataġniġaat uqautiplugu, 
“Nipaisaaġiñ.” Aglaan nipitusilaaëniqsuq, “Kiņuviaņa David-ņum, nagli- 
gillapniapnpa.” 40Jesus-pum nutqaqami ipmiñuutitqunišaa qiñitlailaq 

iñuk. Qallipman Jesus-pum apiqsruënišaa, 4 “Sumik uvaņnun savautit- 
quvich?” Kiuniġaa, “Ataniiq, qiñitlasitqiguktuņa.” 42Jesus nipliutiniġaa, 
“Qiñitlasiiñ! Ukpiqsriłiqpich iluaqsigaatin.” 43 Tavrakpatchiaq qiñitlasiruq 
maliaqsipluguasiiñ Jesus kamaksruqługu Agaayyun. Iñugaaġruich tautu- 
kamitruņ, iluqatip nanġaġniġaat Agaayyun. 


Jesus-lu Zacchaeus-lu 


19 1 Jesus isiqtuq Jericho-mun apqusaałhiñaġukługu. 2Itmiñiqsuq 
qauktțiat tax-siliqirit atilik Zacchaeus-mik, aasiiñ umialgupluni. 
3Qiñiġuņniġaa kisuutilaaņa Jesus. Aglaan iñupuluuraupluni qiñilguiñ- 
ñiġaa atakkii iñugiakpaitlutiņ iñuich. 4Taatnaqhuni aqpaqsruġniqsuq 
sivuatnun iñugaaġruich mayuqhuniasiiñ napaaqtumun qiñiġukługu Jesus 
apqusaaġniaqtuaq taavrumuuna. 5Jesus tarupaqami aašluëniqsuq nip- 
liutiplugu Zacchaeus, “Qilamik atqašiñ, atakkii tukkuniaqtuņa tupiqnun 
uvlupak.” 6 Zacchaeus qilamik atqaġniqsuq. Paġlaniġaa Jesus quviasulla- 
piaqhuni. 7Iluqatiņ iñuich qiñiqtuat uqapiluaqsiñiqsut, “Una apun Jesus 
tukkuruq tupqanun iñuum killuliqirauruam!” 8Kiņuniġmiñi Zacchaeus 
makitluni nipliutiniġaa Atanġuruaq, “Naalašnillagiñ! Qaitkisigiga avva- 
pa suuraġikaġma inuqsraqtuanun. Aqsakniksimaniġuma kisupayaamik 
utiqtitchigisigitka sisamaullugu.” 9Jesus-pum Zacchaeus nipliutiniġaa, 

“Uvluvak una iñuk tupiqatnilu anniqsukkauniqsut, atakkii ilaaptuuq kiņu- 
viaġipmigaa Abraham-ņum. 10Iġñiņa Iñuum aggiqsuq ivaqłiġiaqhuni suli 
anniqsuityaqhuni tammaummiruanik iñupnik.” 


Atrikusaun Kaviqsaatigun Maniuratigun 


lllñuich naalaġnipkaqługich taavrumiņa Jesus uqautip- 
saaġniġai atrikusautmik. Tikiyasipluni Jerusalem-mun iñuich 
isummatiginiġaat apaayuqautaa Agaayyutim sagviaqsiñiplugu. 12Uvvaasiiñ 
nipliġñiqsuq, “Tlaatniguuq umialiqaëniqsuq aullaġniaqtuamik nunamun 
upasiksuamun umialiguqtitqupluni, aasii utiġuni. 13 Aullaġaluaqani qulit 
savaktini aatchuġniġai ilaagullaa kaviqsaamik maniņmik uqautiplugich, 
‘Aglipkaġniuraġumagiksi utišniallamnunaglaan.' 14Aglaan nunaqataiñ uumi- 
giniġaat. Tuyuqagġniqsut uqqiraqtinik maliquplugu nipliqhutiņ, “Taamna 
iñuk umialigisuņitchikput. 15Taamna iñuk umialiguqami utiġniqsuq. 
Ipmiñuqunigai savaktit tavrauvaa iļitchuġisukługu qanutun piññaktilaanat. 
16Sivulliq tikitñami nipliġñiqsuq, “Ataniiq, manik qaisan atuqlugu quliniksuli 
piñňaktuņa. 17‘Aarigaa! Savallautaëniqsutin. Tuniqsimarutin mikiruati- 
gun. Aņalatiġuġisigikpiñ qulinun nunaaqqiñun. 18 Tuglianli pirim tikitñami 
nipliutiniġaa, “Ataniiq, manik qaisan atuqługu tallimaniksuli piññaktuna' 
19Taavrumuņa taamna nipliġñiqsuq, “Apalatieugisirutin tallimani nunaaq- 
qiñi” 20Piņayuatsuli piri tikiññiqsuq nipliqhuni, “Ataniiq, uvva kaviqsaaq 

maniiñ tugvakkaga iriqługu kakkiilisamun. 21Iqsigiplutin atakkii nagliktait- 
chutin. Piksraġaqtutin pigipisaqnik suli katitchiraqtutin nautchiipisaqnik” 
22Atanëum nipliutiniġaa, ‘Suksrauņiłallaktutin! Nipliutipkun atannišisigik- 
piñ! Nalunitchiñ nagliktaiłiġa, piksratlałiġa pigiņisamnik suli katitchitlališa 
nautchiiņisamnik. 23 Suvaatami iliņitpiuņ maniga manikuviņmun? 
Akuqtuġayaġiga illataa manium utiġuma. 24Nipliutiniġai qichaqtuat tamaa- 
ni, “Pilugu kaviqsaaq manik ilaaniñ qaitchiun pirimun piqaqtuamun qulinik 
maniņñik. 25Aglaan nipliutiniġaat, “Ataniiq, piqaaniktuq qulinik manipñik! 
26]laan nipliutipsaaġniġai, ‘Iñupayaaq piqaqtuaq aatchuusiaġmiñik piññap- 
saaġisiruq sippakuuqtaulišuni, aglaan iñuk piqapitchuaq, mikiruaqunniiñ 
piginasugikkaņa piikkaugisiruq. 27 Pakma taipkua igluliuqtitka ataniqašunit- 
chuat uvannik, uvuņautisigich tuqullugich aasii sivuqqamni” ” 


Jesus-pum Tikisaałha Jerusalem-mun Ataniqtun 


28 Jesus uqautiqqaaqtugich taavrumiņa igliqtuiñaġniqsuq Jerusalem-pum 
tupaanun. 29Qallikami Bethphage-mun suli Bethany-mun iššiani atiqaq- 
tuam Olives-mik, tuyuġiniġik malġuk mališuaqtik sivumiñi, 30itnaqlugik, 

“Aullaġitchik nunaaqqiuramun taichuņa. Tikitchaġluqaaqtutik paqitkisigiktik 
nuġġaņa natmaksiġvium pituksimaruaq natmaksiġviunġaņilaaq. Pituišlugu 
uvunautiyumagiktik. 31 Kia apiqsruqpatik, ‘Suvaata pituiqpitku, uqautiyuma- 
giktik, 'Atanëuruam inuġigaa. ” 32Tikitňamik tamauna paqinniġaak iluqaan 
Jesus-pum uqalhatun. 33Uvvaasiiñ pituiġñiaqtitlugu nuġġaņa natmaksiġ- 
vium iñuan nipliutigik, “Suvaata pituiqpitku?” 34Kiuniġaak, “Atanëuruam 
inuġigaa.” 35 Aasiiñ Jesus-muutiniġaat. Taatnaqqaaqlugu quppišaatin iliñi- 
ġaik qaapanun natmaksiaġvium, Jesus aquvitluniasii. 36 Natmaksiaqtitlugu 
inimun tavrakņa Jerusalem qiñiġnaqsiplugu. Tavra iñugiaktuat mališuaqtit 
Agaayyun quviatchautigiaqsiñiġaat suli nanġaqługu nipitusiplutin iluqaisi- 
gun quviqnaqtuatigun qiñikkaġmiktigun, 

38 “Uvvatuq Agaayyutim piliutiqaġliuņ umialik tikitchuaq piqusiqhuni 

Ataniġmik! 
Psalm 118:26 
Illi tutqiun qilapmi suli kamanaun qutchipñiqsrami qilami.” 
39 Aasiiñ ilapisa Pharisee-puruat akunšatniñ iñugaaġruich uqautiniġaat 
Jesus, “Ilisautrii, tilikkich maliġuaqtitin iñuksruisaaqulugich!” 40 Jesus 
kiunišai, “Uqautigipsi, maliġuaqtitka nipaisaaġniqpata uyaġaitli nipliana- 
yaqtut nipitusilutiņ.” 


Jesus-pum Qirratigigaa Jerusalem 


41 Natmaksillaġmi nunaaqqiq tautukamiuņ qiagaqsiñiqsuq. 422Aasiiñ 
nipligġñiqsuq, “Uvvatuq ilisimatitchi uvlupak suruksrautilaapsitñik 

tutqiutiqaġukkupsi. Aglaan kaniqsitlaitchusi! 43 Uvlut tikitkisirut akilli- 
liqsuqtipsi puugisigaasi, saulugu avatiksi aniyumiñaiyašusi quëšutilusilu 
sumilliqaa. 44Suksraunšgillapiašisigaasi iñugikkasilu. Atausiqunniiñ 
uyaġak minitchumiñaitkaat. Atuumaniaqtuq atakkii ilipsi ilisaġiņitlugu 
Agaayyun aggiqman anniqsuġiaqhusi.” 


Jesus-pum Suaqłuiyaiłha Agaayyuvikpauramik 
45Jesus isiġniqsuq agaayyuvikpanmun aasiiñ anitlugich tunisiul- 
laqtuatlu tauqsiqsuqtuatlu, 46nipliutiplugich, “Aglausimaruq uqalhani 
Agaayyutim itnaqhuni, ‘Tupiġa agaayyuviksrauruq.' Aglaan iriqtuġvigiliu- 
tipkaġiksi tiglipniaqtinun.” 
47 Uvluġaġipman Jesus ilisautriñiqsuq agaayyuvikpapmi. Qaukłiņich 
agaayuliqsit suli aglaliqirit suli sivulliuqtiġruat tuqqutchupnisaat, 


Kimik Jesus Tuyuširiqaëniqpa? 


2 0 1Uvlut ilapatni Jesus agaayyuvikpaņmi inniqsuq ilisautriplu- 
ni iñupnik quliaqtuašiplugu tusaayugaallautaq. Qaukłiņich 
agaayuliqsitlu aglaliqiritlu piqasiqhutiņ sivulliuqtiġruanik utlapni- 
ġaat 2nipliutiplugu, “Uqautitigut, kisum aņalatchiłhagun savaaġivigich 
tamatkua? Kia saņņiksritpatin taatnatun?” 3Jesus-ņum kiunišai, 
“Apiqsrullaglapsi uumiņa. Uqautisitpa, 4nakitña John-pum paptaagġiłha 
taluġniqusiqpa, Agaayyutmiñ naaga iñuņniñ?” 5Iņmiknun kiumġat- 
raaqsiñiqsut, “Qanuġmi uqautigisiñiqpisigu? Nipliġupta, “Agaayyutmiñ/', 
nipliġisiruq, ‘Suvaatami ukpiġiņitpisiuņ John?’ 6 Aglaan nipliġupta, 
‘Iñupniñ’, iñugaaġruich miluqtušisigaatigut uyaġaņnik atakkii nalupqi- 
giņitchaat John sivuniksriqiraułha.” 7Uvvaasiiñ kiuniġaat, “Nalugikput 
nakitñaqtaulha.” 8Jesus-pum nipliutiniġai, “Uvaņaptuuq uqautiyumiñait- 
migipsi nakitña saņņiqaqłuņa savaaqaqtilaamnik tamatkuniņa.” 


Atrikusaun Nautchiivikunlu Nautchirriqiritigunlu 


9Uqaanikami taavrumiņa Jesus-pum uqaaqtuutinišsai iñuich atri- 
kusautmik, “Ilaatniguuq iñuqaëmiñiqsuq nautchirriġviliuġniqsuamik, 
atukkirrutigiplugu nautchirriqirinun aasiiñ aullaqami mulupluni. 
loKatitchivik asianik tikitman tuyuqašniqsuq savaktimik nautchirriqiri- 
nun akuqtuquplugich piksraġmiñik katittapitñiñ. Aglaan nautchirriqirit 
savakti anaullaënišaat utiqtitlugu saagaunnagu. 11 Tuyuqalgiññiqsuq 
atlamik savaktimik. Aglaan nautchirriqirit anaullaqmiñiġaat uqa- 
niqłuutiplugu kanpunakun, suli utiqtitmiñiġaat saagaunnagu. 
12Tuyuqalgiññiqsuq pipayuaknik savaktimik. Nautchirriqirit apallaq- 
łukługu aninnišaat. 13Aquagun taamna iñua nautchiivik nipliġñiqsuq, 

gigisigaat iluatun. 14Aglaan nautchirriqirit tautukamitrun nipliġñiqsut 
avatmun, “Taamna tavra paitchaktaaksrautilik. Ki, tuqullakput suu- 
raņiasiiñ piññaktaasilugich!' 15Uvvaasiiñ anitlugu nautchiivipmiñ 
tuqunnigaat.” 

Jesus apiqsruëniqsuq, “Nautchiivilgum sugisiñiqpagitmi tamatkua 
nautchirriqirit? 16 Aggiġisiruq aasiiñ tuqullugich taapkua iñuich, qail- 
luguasiiñ nautchiivik atlanun nautchirriqirinun.” Iñuich tusaakamitrupn 
taamna nipliġñiqsut, “Naagga, taatnaqtuksrauņitchuq!” 17 Jesus-ņum tau- 
tukługich apiqsruënišai, “Taamna uqałiq qanuutauva? 

‘Uyaġak tuppirit ayakkanat, 
taamna uyaġak piitchuiļlapiaġaqtuq tuppirauni” 
Psalm 118:22 
18Kisupayaaq puukaqtuaq taavrumuņa uyašapmun siqumitauniaqtuq; 
aglaansuli taavruma uyašaum kattaqitñikkumi iñuņmik kanuġiñiaġaa.” 


Akiliaksrapiatigun Tax-sinik 


19 Aglaliqirit suli qaukłiņich agaayuliqsit tigusupnišaat Jesus tav- 
rani. Atakkii ilitchuġiniġaat uqaġniplugu taavrumiņa atrikusautmik 
ipmiktigun. Aglaan iqsiñiqsut iñupnik. 20 Naipiqtuaqsiñišaat Jesus. 
Tuyuqaġniqsut naipiqtuqtiksranik nalaunpappuaqtuanik. Pisaġisuņniġaat 
Jesus uqayusautinik, qaitchukługu aņalatchiłiqaqtuamun kavanau- 
ruamun. 21 Tamatkua naipiqtuqtit pisaasuëmigaqtugu nipliutiniġaat 
Jesus, “Tlisautrii, ilisimagikput uqatiqtin suli ilisauttutitin nalaunpatl- 
hat. Ilisimagikput suqutiksripilhiñ iñuich iłhatnik, aglaan ilisautrirutin 
Agaayyutim iñuuniaġvigitqukkaņatnik ilumutuuruakun. 22 Uqautitigut, 
maliġutaksrakuaġnaqpa akiliiruni tax-sinik Caesar-mun naaga nalaun- 
paitpa?” 23 Aglaan Jesus-pum kaņiqsiñiġaa pisaasuëmigathat aasiiñ 
nipliutiplugich, 24“Manillaksaqsiun uvamnun maniuraq. Kia agliutrapa 
maninpmi itpa? Kiasuli aglaņa?” Kiunigaat, “Caesar-m.” 25Uvvaasiiñ Jesus 
nipliġñiqsuq, “Nakuuruq, akiliutigigiksi Caesar-mun Caesar-m pigikka- 
pa aasiiñ Agaayyutmun pigikkaņa Agaayyutim.” 26Tavrani sivušaatni 
iñuich pisagilguitchaat sukununniiñ. Nipaisaaqhutiņ quviġusuutiqaġniq- 
sut kiggutaiñik. 


Apiqsruun Apipkakkautikun Tuqułiġmiñ 
27]lapich Sadducee-puruat, uqaġuuruat iñuich anitqitlaiññiplugich 
tuquparuaniñ, utlautiniqsut Jesus-mun nipliqhutinp, 28“Tlisautrii, Moses 
aglapniqsuq maliġutaksramik uvaptiknun itnaqhuni, “Apun ilaqati- 
qaqtuaq tuqukpan qitunġigaluaqani, taavruma aņutim aniaqataan 
ilaqatniktaaġiraksraġiniġaa uilgaġnaaq qitunšisilugu aputmik ilisimana- 

ġuniasiiñ tuquruam qitunšajgitilaapanik. 291laatniguuq tallimat malġuk 
aniqatigiich inniqsut. Apayuktiq ilaqatnipniqsuq tuqupluniasiiñ qitun- 
ġigaluaqani. 30Tuglian nuliaġniġaa uilgaġnaaq, 31aasiiñ piñayuaknik. 
Taatnatuntuuq iluqatiņ tallimat malġuich tuquniqsut qitunġigaluaqatiņ. 
32 Aqulliupluni uilgaġnaaq tuquniqsuq. 33Uvvaasiiñ, uvluni tuquņa- 
ruat aņitqikpata iñuułiġmun, nuliaġiplugu iluqatiņ tallimat malġuk kia 
nuliagigisivaun?” 

34Jesus kiunišai, “Katchuutrutiq pigigaa marruma iñuunialhum, 
35aglaan aņutit aġnatlu apitqikkumin tuquliemiñ katchuutiraġaġu- 
miñaitchut pakmani. 36 Atriqaġisirut isaġuliņnik tuqqutlaitchuanik. 
Igñigigai Agaayyutim atakkii aņitqikkauplutiņ tuqułiġmiñ nutaamun 
iñuułiġmun. 37Suli Moses nalunaigługu ukpiqnaqsiñišaa anitqiliq iñuu- 
ligmun ikualaruakun uqpigaurakun. Moses-ņum uqautiginišaa Ataniq 
itna, “Agaayyutaa Abraham-pum Isaac-pumlu, suli Jacob-pum.' 38Ilaa 
Agaayyutiginiġaat iñuuruat, pigiņitchaat tuquņaruat, atakkii ilaanun ilu- 
qatin iñuich iñuurut.” 39Iļaņich aglaliqirit uqaġniqsut, “Aarigaa kiggutin, 
ilisautrii!” 40 Tavrakņa apiqsrutqiņaiġñiġaat taavrumuuna. 


Apiqsruun Anniqsuqtikun Akiqsruutauruakun 
4 Jesus-pum Pharisee-puruat apiqsruġniġai, “Suvaata iñuich uqašniq- 
pat Christ, Anniqsuqti akiqsruutauruaq, kiņuviaġiniplugu David-mun? 
42 Atakkii David ilaa nipliġñiqsuq Psalms-ni, 
‘Ataniq uqaqtuq Atanimnun: 
Aquvittin kamagitchiiviksrapnun 
Psalm 110:1 
44David-pnum ipmiñik taiguutiqaqpagu Ataniġmiñik, qanuġmi Anniqsuqti 
David-pum kipuviaginiqpaun?” 


Jesus-pum Kiliktuutigigai Aglaliqirit 

45Iluqatiņ iñuich naalaënipkaqtugich Jesus-pum nipliutiniġai mali- 
ġuaqtini, 46“Qaunagititchi tamatkunakņa aglaliqiriniñ. Pisuktuatlaturut 
akuqturuanik atnuġaaqhutiņ. Suli purvigitqutlaturut iñupnun 
pašlatqusuuplutin tauqsieñiaqvipñi. Aquppiutaksraqtuuraaqmiut aqup- 
piutaġiksaanik katraġviņňi iñuich niġiqpakmata. 47Ivayaqtuqmigaich 
uilgaġnaat, tigliktuiplugich kipunauranitñik, suli qiñiqqusaatlaturut 
agaayuuraaqamiņ! Anasiñpuqsausiaqašgisirut pitluglugu atlaniñ iñupniñ.” 


Uilgaġnaam Ilirapa 


2 1 lJesus tautupniqsuq umialguruanik iñupnik iliripmata aat- 
chuutmiknik agaayyuvikpaum ilirivianun, 2tautukmiñišaa 

inuqsraqtuaq uilgaġnaaq ilisiruaq malëšupnik patukpaaņnik maniu- 
raapnik. 3Nipliġñiqsuq, “Uqautigipsi, taamna inuqsraqtuaq uilgaġnaaq 
ilisitluktuq iluqaitñiñ atlaniñ, 4atakkii atlat ilisirut aatchuutmiknik 
ilapatniñ umialgutmin, aglaan aġnam inuqsraqtuam qaitkaa iluqaan 
iñuuniutiksraġaluani.” 


Jesus Sivuniksriqiruq Piyaqquënialhanik Agaayyuvikpaum 
sllapisa maliġuaqtit uqautiginiġaat qanutun qiñiyunaqtilaapa agaay- 
yuvikpaum, piññaqusiqsaqtaq uyaġaņnik suli aatchuutauruaniglu 
qaisauruanik Agaayyutmun. Jesus nipliġñiqsuq, 6“Iluqaan tamanna 
tautukkaqsi—taimanigu kisippuqtaqagumiñaitchuqunniiñ uyašapmik 
qalliani atlam ulġusimaitchuam.” 


Jesus Sivuniksriqiruq Huilliušutniglu Piyuaqsiuliksramiglu 


7Iñuich apiqsruënišaat, “Tlisautrii, qakugun tamanna atuummiñiaqpa? 
Sukun ilitchuqqutikun ilitchuġigisivisa piyaqquğviksraq aullaëniigaq- 
sikpan?” 8Jesus-pum kiunišai, “Qaunagititchi ukpiqsakkauniaqasi. 
Iñugiaktuat iñuich aggiġisirut uqaġutiņ, “Christ-puruna! Pivik tikiuma- 
ruq! aglaan malipniaqnasigik. 9Iqsiñiaqasi tusaagupsi apuyaktuanik 
agayaktuaniglu. Tamatkua atuumagisirut sivulliulutiņ aglaan isuk- 
litchumiñaitchuq taapkunuuna.” 10 Niplipsaaġniqsuq, “Nunaaqqich 
apuyyiugisirut atlanik nunaaqqiñik, atanġuviich apuyyiušisirut atlanik 
atanġuviņňik. 11 Nuna iliksraġisiruq tatamnaqsiluni. Iñuich kakkaaġisirut. 
Iñuich atniġñautiqaġisirut tigupqutnaqtuanik naniliqaa. Atlayuaġnaqtuat 
sagviġisirut qilapmi iqsipkaġlugich iñuich. 12Sivuatni tamatkua 
tikiumagaluaqnagich, tiguraulusi piyuaqsiugisirusi. Iñuich uqaqsit- 
taaġviņmuktitkisigaasi katraġviņmiknun isiqtaupkaġusi, tikiutruġusi 
sivuġaatnun umialgich kavanauruatlu pisigiluņa. 13Taivrumani pivik- 
sraqagisiñiqsusi ilisimaraulusi. 14Isumaaluņaiġitchi kiggutiksrapsitñik 
tiguraugaluaqasi. 15Atakkii uqaksritkisigipsi isumatuliëmiglu uumigi- 
ripsiunniiñ igluliuġumiñaisaņatnik. 16 Aņayuqaapsi aniqatiupsilu ilapsilu 
suli ilannapsilu qaitkisigaasi uumigiripsitñun, aasii ilasi tuqqutaugisirut. 
171luqatin iñuich uumigigisigaasi pigiluņa. 18 Aglaan atausiqunniiñ nuya- 
pa niaquqpich tammakkauyumiñaitchuq. 19 Qichasitchi anuqsrulikun. 
Nikaitkupsi piññaktaašsiniasiksi iñuutliqsi. 

Jesus Sivuniksriqiruq Piyaqqušnialhanik Jerusalem-num 

20“Tautukkupsiuņ Jerusalem puuqpatrun aņuyaich ilitchušigisigiksi 
qallilha piyaqqukkautiksrapan. 21Taipkunani uvluni kiñapayaaq iñuu- 
niaqtuaq Judea-mi qimakkumauq iġġiñun. Kiñapayaaq nunaaqqimiittuaq 
aullaqtuksrauruq, suli avataani nunavipmiittuaq nunaaqqimuk- 

tuksraunitchuq. 22Atakkii taapkua uvlušigai anasiñpuqsautiksram 
immiumatquplugich iluqaisa sivuniksriqirit uqauttutiņich. 23Qanutun 
tatamnaqtigigisiva taipkunani uvluni aġnanun siņiayauruanun suli 
aakanun miluktitchiruanun. Tatamnaqtuaq iluiññaq tikiumagisiruq 
tamarrumuņa nunamun, atakkii Agaayyutim qinnautaa akikņautaugisi- 
ruq makununpa iñupnun. 241lapich tuqqutaugisirut savikpakun atlat suli 
tigutaaqsiulutipn Jew-ņuņitchuanun. Ilipisa tutmigasigisigaat Jerusalem 
piviksraqtiņ isuktiññialhatnunaglaan. 


Aggiłha Ióñipan Iñuum 

25“Atlayuašënajisirut siqiñisšlu tatqiġlu suli uvluġiatlu. Iñuich 
nanipayaaq qanuusiksriašisirut, iqsilutiņ nipruaġniņanik tagium aksra- 
ligruaņiñiglu. 26[ñuich iġivrugaġisirut iqsilutiņ isumaalutišmikni sumsuli 
tikitchuksrapanik iluqnaanun nunamun, atakkii qaummatipayaapi silam 
nuktitaulutipn inimikniñ. 27 Qiñiġisigaat Iġñiņa Iñuum aggiqsuaq nuvi- 
yakun qilapmiñ sappimigun kamanallapiaqtuakun kamanautmigunlu. 
28'Tamatkua atuumaaqsikpata qichašitchi niġiugaqaġusi. Atakkii tasuq- 
sakkautiksraqsi qalliruq.” 


Hisaaksrapa Asirritlaitchuam Napaaqtum 


29Jesus-pum uqautinigai atrikusautmik, “Qiñillaksaqsiun asirrisuu- 
ruaq napaaqtuq suli iluqaisa atlat napaaqtut. 30Milukatat sagviaqsipmata 
ilisimarašigiksi upinëaam qalliłha. 31 Taatnatuntuuq atuumaaqsikpata 
tamatkua uqautigikkatka ilitchuġigisigiksi apaayuqautaan Agaayyutim 
miñaitchut tamatkua iluqatiņ atuumagaluaqtitnagich. 33Qilaglu nunalu 
piiġisiruk aglaan uqatitka piigumiñaitchut. 


Munaġimmaaġiłiksraq 

34“Munaġititchi! Isumaiqsitnasi taaņņpaġmunlu isumaaluutaanunlu 
marruma iñuunialhum. Taatnaņitchupsi uvlum quviqpiašaasi tavrakņat- 
chiaq nišiungisillusi. 35Nanišiatun pisagigisigai iluqaisa iñuich nanipayaaq 
nunami. 36 Munagiyumausili agaayulusi ataramik makitalgulusiasiiñ paya- 
paišusi iluqaani atuumarauksrani aggiġñiałhanunaglaan Iġñiņan Iñuum.” 

37Uvluġaġipman Jesus ilisautriraqtuq agaayyuvikpapmi. Anaqaksraaqman 
siñiktaġiaġniqsuq iġġiani atiqaqtuam Olives-mik. 38Uvlaaġuqman iñuich 
utlautiraqtut agaayyuvikpapmun naalašënisuklugu uqaqpan. 


Sivunniuġun Tuqutchukługu Jesus 


2 2 1Nigiqpagvikaaq atilik Apqusaakkaułiġmik qalliñiqsuq iñuich 
nigipmata puvlaksiġniġiļlaamik qaqqumik. 2Qauktipich agaa- 

yuliqsit suli aglaliqirit tuqqutchupnišaat Jesus nalunautchilutip aglaan 
iqsiginišaich iñuich. 


Judas Apiqtuq Aatchuutigisukługu Jesus 


3Tavrakņa tuunġaq isiġniqsuq Judas-mun atiqaqtuamun Iscariot-mik, 
ilapat qulit malëuk maliġuaqtit. 4Judas-pum uqaqatigityaënišai qauk- 
lipich agaayuliqsit aņalatiņitļu agaayyuvikpaum iluaqtitchiñiaqtipiñ 
qanuq aatchuutigisukługu Jesus ilipitñun. 5Quviasukhutiņ akiqsruġaat 
akilisuklugu manipmik. 6Judas aņiġniqsuq. Piviksraqsiugaqsiñišaa aat- 
chuutigisuklugu Jesus ilipitñun iñuich nalupkašlugich. 


Itqanaiyałiq Jew-nuruat Nigiqpagvikaanun 
Atiliymun Apqusaakkaułiġmik 


7Akunniqsaami uvlua Puvlaksiġniġilaam qaqqum tikiññiqsuq, taam- 
na Apqusaakkaułhum ipnaiyaam tuqurviksraņa. 8Jesus-pum tuyušigik 
Peter-lu John-lu itnaqługik, “Itqanaiyaġiatku niġiqpałiksraqput.” 
9 Apiqsruġniġaak, “Nani itqanaiyaquvisiguk?” 10 Jesus-ņum kiuniġik, 
“Isiġuptik nunaaqqimun paašgisigiktik iñuk akiyaqtuaq qattamik imiliņ- 
mik. Malikkumaiktik isiqpan tupišmun, 11suliasiiñ nipliutilugu iñua 
tupqum, “Tlisautri nipliġñiqsuq, Nani iniqaqpich tuyuġmiaqaġviņmik 
niġġiviksramnik ipnaimik piqasiġluņa maliġuaqtimnik niġiqpagvikaami 
atiqaqtuami Apqusaakkaułiġmik?’ 12 Uuma urriqsuutigisigaatik inimik 
nallauraallagviuluumaaqtuamik qulliġmi itqanailaamik inuqsraņaiqługu. 
Tavrani itqanaiyalhiñaurutik.” 13 Aullaqamik paqinniġaak taatnatun 
Jesus-pum uqalhatun, aasiiñ itqanaiyaqhutiņ niġiqpagviksramun atili- 
mun Apqusaakkautišmik. 


Atanġum Nullautchiġvia 

14Niġġiviksraqtiņ tikitman Jesus aquvinniqsuq piqasiqhuni uqqi- 
raqtinik. 15Nipliutiniġai, “Niġiqatigisullapiaġipsi uumiņa ipnaimik 
niġiqpagvikaami atiqaqtuami Apqusaakkaułiġmik nagliksaaņņaiñňñņaġma! 
16Uqautigipsi, niġitqiņñiaņitkiga immiumaniałhanunaglaan aņaayu- 
qautaani Agaayyutim.” 17 Taatnaanikami Jesus-ņum tiguplugu qallun, 
quyaniġaa Agaayyun nipliqhuni, “Tigulugu taamna imillagvigisiun! 
18 Uqautigipsi, uvakpaniñaglaan imitqikkumiñaitchupa asiam misušua- 
nik aggigñialhanunaglaan Agaayyutim apaayuqautaan.” 19Jesus-pum 
nipliqhuni, “Taamna qaqquq timigigiga qaisauruaq ilipsitñun. Niëšisiun 
itqakkutigilugu uvapnun.” 20 Taatnatuntuuq, nigianikamin qallun qaiñ- 
ñiġaa nipliqhuni, “Asiam misuġua uumani qallutmi Agaayyutim nutaaq 
sivunniušutigigaa taluġniqusiqługu aupkun maqikkauruamik ilipsitñun.” 

21“Atanii! llapsisamma aquppiqatima qaiññiaġaaņa. 22Iġñiņa Iñuum 
tuquruksrauniaqtuq Agaayyutim sivunniutaagun, aglaan naktiun iñunmi 
qaitchiruami ilaanik!” 23 Mališuaqtai apiqsruqtautiaqsiñiqsut avatmun 
nalliqsip qaitchiyummatiqaqmagaan ilaanik. 


Uqavaaġun Kamanašunpnikun 


24Maliġuaqtai qapiqtailitraġniqsut nalliqsip kamanašniqsraugisipma- 
gaan. 25Jesus-pnum nipliutiniġai, “Jew-ņuņitchuat umialgich sapniqaqtut 
iñupmikni suli apalatit taigukkautlatuplutin Ilauraaņitñik Iñuich. 26Aglaan 
nukaqtiqsun suli sivulliuqti savaktitun. 27 Kiña kamanašëniqsrauva—taamna 
aquvitluni niġiruaq naagaqaa taamna payuktaqtuaq? Tavrataamna aquppi- 
ruaq kamanatluktuq. Aglaan iqasiġipsi payuktaqtitun. 

28“Tlipsi, nayušipsitpa uuktuaqsiupayaaqama. 29Atrililugu aapaa 
analatchitlasipkailha uvamnik, taatnatuntuuq apalatchitlasipkašisipmi- 
gipsi. 30Nigiqasišisigipsitpa imiqasiġluņalu apalatchiaqsiguma iñunnik, 
suli aquppiqasišisigipsitpa taivrumani atanniityaġuma kiņuviaġiiñik 
qulit malëupnik iġñiņitñik Israel-pum. 


Jesus Sivuniksriqiruq Peter-m Piilaatiksrapanik 


31“Annaa, Simon! Naalagġnillagiñ! Tuunġaum uuktuaġumiñaqsiñiġaasi 
iluqasi, nautchirriqiri aviktuipmatun mukkaaksranik sanikłuņniñ. 32 Aglaan 
agaayyutigikpiñ ukpiqsriłhiñ qapiqunillugu. Utiġuvich uvapnun sayyišisigi- 
tin aniqatiutin.” 33Simon Peter-m kiuniġaa, “Ataniiq, isiqtauqasilhiñaugikpiñ 
suli tuquqasišutin!” 34 Jesus nipliqsuq, “Peter, uqautigikpiñ, aqargiqpak qal- 
ġuqtaġaluaqnagu uvlaami piilaaġigisigikma piñasuniaglaan.” 


Maniqaġviglu Puukatašlu suli Savikpak 


35 Jesus-ņum uqaanikami taavrumiņa apiqsruġniġai mališuaqtini, 
“Taimani tuyuġikapsi manikuviilaaqhusi puukatailaaqhusilu sakpakkiilaaq- 
husilu, inuqsraqpisi?” Kiuniġaat, “Inuqsrapitchugut.” 36 Jesus nipliġñiqsuq, 
“Aglaan pakma, kiña maniqaġviqaġumi naagaqaa puukataqaġumi saagaġligik. 
Suli kiñapayaaq savikpaitchumi tuniraksraġigaa quppiġaani aasiiñ tauqsiġu- 
ni savikpaņmik. 37 Uqautigipsi, Taamna uqałiq aglausimaruaq Agaayyutim 
makpiġaaņiñi atuumaruksrauruq, itna ‘Irrutiniġaat savamaqłuktuatun.’ 
Iluqaan aglausimaruaq uvapkun immiumakkauniaqtuq.” 38 Mališuaqtit nip- 
liġñiqsut, “Ataniiq, uvva malġuk savikpaak!” Kiuniġai, “Tavra apai!” 


Jesus Agaayuruq Iġġimi Atilipmi Olives-mik 


39 Jesus aullalgiññiqsuq iġġimun atilipmun Olives-mik pirašitišmisun, 
aasiiñ mališuaqtaiñ malikkaat, [aglaan Judas maliņitchuq.] 40Tikitñamin 

taruna nipliutiniġai, “Agaayulusi ukpiqsrisaipitchumausili uuktuaq- 
siugupsi.” 41Tavrakpa aullaqtaallakhuni sitquqhuni agaayuniqsuq. 

42 Nipliġñiqsuq, “Aapaan, pisułiġiyupku piiġuņ qallutaa nagliqsaał- 

hum uvapniñ. Uvana pisułiġiņilaaptun aglaan pisulhiñ savaaņuli.” 

43 [Isaġulgum qilapmiñ sagviutiniġaa sayyiqługu. 44Huilliuqpatikun 
agaayuniqsuq piliqitlukhuni, aasii ilaan siiqsipkałha kataktuq auktun 
nunamun.] 45Makitnami agaayułiġmiñiñ utiqhuniasiiñ maliġuaqtimiñun 
tavra paqinnišai siñiktuat, minġuqhutiņ iłuilliuqpaitlutiņ. 46 Nipliutiniġai, 
“Suvaata siñikpisi? Makillusi, agaayyutitchi ukpiqsrisaiņitchumausili 
uuktuaqsiugupsi.” 


Tigunigaat Jesus 

47 Jesus uqaqtitlugu iñugiaktuat iñuich tikiññiqsut, sivulliqługich 
Judas-ņum, ilapata qulit malëuk maliġuaqtit. Utlakługu Jesus kunig- 
ñiġaa. 48 Aglaan Jesus nipliutiniġaa, “Judas, kunikługu aatchuutigiviun 
Iġñiņa Iñuum?” 49Mališuaqtit nayuutiruat Jesus-mi tautukamitrun 
taamna atuumaruaq uqautiniġaat, “Ataniiq, atuġlavut savikpavut!” 
sollapata anauniġaa qaukliata agaayuliqsit savaktaa siutaiqsiqlu- 
gu taliqpianik. 51 Aglaan Jesus nipliġñiqsuq, “Appnaa! Apaiqsuq!” 
Aksikługu iñuum siutaa mamitinniġaa. 52Taavruma aquagun Jesus-pum 
nipliutiniġai qaukłiņich agaayuliqsit suli aņalatiņich agaayyuvik- 
paum iłuaqtitchiñiaqtiņiñ suli sivulliuqtiġruat tikitchuat aiplugu 
ilaa, “Aatai, tikitchuksrauvisi savikpaligaaġusi anautaniglu uvapa 
liilaa savamaqtlukti? 53 Nayuġagġikapsi agaayyuvikpaņmi uvluġaġip- 
man tiguniatlaitchipsitpa. Aglaan pakma savagviksraġigiksi saņņiagun 
taaqtuam.” 

Peter-m Piilaaġiniġaa Jesus 


54Tamatkua tiguplugu Jesus aullautiniġaat tupqanun qauktłiata agaa- 
yuliqsit, suli Peter-m malipnišai taavakņatluk. 55Ikniqaġniqsut silataani 
tupqum, aasii Peter-m iļaliġniġai aquppiruat tavrani. 561lapata pirit aąġjnam 
tautupnigaa Peter aquppiruaq saniġaani ikniġum. Qiñiqługu nalipiñaaq- 
lugu nipliutiniġaa, “Una iñuk piqataupmiruaq Jesus-mi!” 57 Aglaan Peter 
piilaaġniqsuq, “Aënaaq, nalugiga!” 58Kiñuuraņagun iñuk ilitchuqsripmi- 
ñiqsuq Peter-mik nipliqhuni, “Ilvich, ilagigaatintuuq taapkua!” Aglaan 
Peter-m kiunišaa, “Naagga, ilagipitchaatpa.” 59Sassaġniġum kiñuagun 
atlam iñuum qapiņaiqhuni upyapnišsaa, “Ilumun una iñuk piqataupmi- 
ruaq Jesus-mi, atakkii Galilee-ġmiuņuruq!” 60 Aglaan Peter-m kiunišaa, 
“Nalullapiaġiga sumik uqaqtilaan.” Uqaqtitlugu tavrakpatchiaq aqargiqpak 
qalġuqtaġniqsuq. 61 Atanġuruam qiviaqhuni tautuņniġaa naliņiñaaqługu 
Peter, aasii Peter-m itqaġniġaa atanġgum nipliłha iņmiñun, “Aqargiqpak 
qalġuqtaġaluaqnagu uvlaapak piilaašutigigisigikma piñasuniaglaan.” 
62Peter tavra anipluni qianiqsuq iluilliullapiaqhuni. 


Jesus Mitautigigaat Anaullaqługulu 


63[ñuich munaqsriruat Jesus-mik mitautiginiġaat anaullaqługu- 
lu. 64Matuplugik irrak apiqsruënišaat, “Kia anauvatin? Nalautchaġiñ?” 
65Nipliutipmiñiġaat iñugiaktuanik pisaaņņatinik. 


Jesus Uqaqsittaaġviņmi 


66Uvlaaġuqman Jew-ņuruat sivulliuqtiġruat qaukłiņich agaayuliqsitlu 
aglaliqiritlu katiniqsut, aasiiñ Jesus tikiutiniġaat uqaqsittaaqtitchirinun, 
67 nipliqhutiņ, “Uqautitigut! Ilvich Christ-puvich, taimña akiqsruutauruaq 
Anniqsuqti?” Jesus-pum kiuniġai, “Uqautigupsi ukpiġiniaņitchipsit- 
pa; 68suli apiqsruġupsi apiqsruutmik kiuyumiñaitchipsitpa. 69 Aglaan 
uvakpa Iëñipa Iñuum aquppigisiruq tupaani taliqpian Agaayyutim 
piqaqtuam saņņipayaamik.” 701luqatin nipliġñiqsut, “Ilvich, Iġñiġivatin 
Agaayyutim?” Kiuniġai, “Ilipsi, uqaqtusi Iġñiġinipluņa.” 71Kiisaimmalu 
nipligġñiqput, “Inuqsrapaiqsugut ilisimarimik! Tusaagikput qanuq 
niplilha.” 


Jesus Pilate-muutiniġaat 


2 3 llluqatipn iñuich makitlutin Jesus Pilate-muutiniġaat kavanaurua- 
mun. 2Tavrani pasiaqsiñiġaat Jesus itnaqhutiņ, “Ilitchuġigikput 
una apun killukuaqtitchiłha iñuptiknik atakkii uqautiniġai akiliqunitlu- 
gich tax-sinik Caesar-mun Rome-mi. Uqautinišaisuli ilaa Christ-punipluni 
umialik.” 3Pilate-ņum apiqsruġniġaa, “Umialigivatin Jew-ņuruat?” Jesus 

aņiġniqsuq, “Aa, nalauttutin.” 4Taamna atuumaanikman Pilate-ņum 
nipliutiniġai qauktipich agaayuliqsit iñugaagġruillu, “Ilitchuġiņitchuņa 
patchisiksramik uumani aņutmi.” 5Aglaan qapiņaipsauraqtut, 
“Ilisauttutimigun aġayagaġigai iñuich iluqaani Judea-mi. Aullaqniiruq 
Galilee-mi pakma mauņaqhuniasiiñ.” 


Jesus Herod-muutinišaat 


6Pilate-ņum tusaakamiun taamna apiqsrušënišaa, “Una apun Galilee- 
ëmiunpuva?” 71litchuëikamiun Jesus-pum aggiqsilaapa nunamiñ 
apnalatapaniñ Herod-ņum, tuyuġiniġaa Herod-mun tavraniitmiñiqsuamun 
Jerusalem-mi. 8Herod quviasupiaġataġniqsuq tautukamiun Jesus, atak- 
kii tusaaplugu suli qiñiġgummiuqługu iņilġatluk. Tautukkummiuġniqsuq 
Jesus savakpan quviqnaqtuanik. 9Herod-pnum apiqsruqtaaqsiñiġaa 
10Qaukłiņich agaayuliqsit suli aglaliqirit qapipaipsauraqhutin pasiuġ- 
niġaat Jesus. 11 Herod-ņum apuyyiuqtaiñlu mitautiginišaat Jesus 
suvasaġiņitlugu. Atipkaqługu atanġum atnuġaallautaņanik utiqtinniġaat 
Pilate-mun. 12Taavrumani uvlumi Herod-lu Pilate-lu ilauraġiiksinniqsuk 
sivuani uumigiikkaluaqtuak. 


Jesus Tuquruksraġuġaat 

13Pilate-ņum katipkaġniġai qaukłiņich agaayuliqsitlu sivulliuqtit 
iñuillu, 14suli nipliutiplugich tamatkua, “Tikiutigiksi una apun uvapnun 
nipliqhusi sivulliullautapiññiplugich iñuich. Isivëiugaluaqlugu sivuq- 
qapsitñi paqitlaitchiga savamaqtluutiqašlugu pasiušutipsitñik. 15Unniiñ 
Herod-tuuq paqitchinitchuq agvisiksramik, atakkii utiqtitqipñisaa 
uvaptiknun. Una apun piitchuq sumik tuqurrutauyumiñaqtuamik ilaa- 
nun. 16Taatnaġluņa ipiġaqtuqtitqaaġlugu aullaqtitkisigiga.” 17 [Pilate 
patchisaiqsitchisuuruq atautchimik isiqtamik niġiqpagvikaam uvluani]. 
l8[ñugaasruich niplianiqsut, “Tuqqutchiun taamna iñuk aasiiñ tigutaaq- 
tauņaiqsillugu Barabbas!” 19 (Barabbas isiqtauniqsuq atakkii ilaupluni 
tamatkunani aġayakhutiņ nunaaqqimi tuqqutchiruanilu). 20Pilate-pum 
Jesus patchisaiġukkaluaġaa. Taatnamik uqaġvigitqikkaluaġai iñugaaġ- 
ruich. 21 Aglaan iġialaniqsut nipitusiplutiņ, “Kikiaktuutisiuņ! Kikiaktuutili 
sanniġutamun!” 22Pilate-ņum piņatchiqługu nipliġñiqsuq, “Sumik sava- 
maqluutiqaqpa? Paqitchipitchupa sumik tuqurrutauyumiñaqtuamik 
ilaanun. Ipiġaqtuqtillugu patchisaiġisigiga.” 23 Aglaan iġialapsauraġniqsut 
kikiaqtuutiraksraupiaëniplugu sanniġutamun. Kiisaimmalu iġialałiġmik- 
tigun akimavut. 


25Pilate-pum pituiġñiġaa Barabbas pisukkaņat, taamna isiqtauruaq atak- 

kii ilaupluni tamatkunani aġayakhutiņ iñuaqtuani, aasiiñ qaitlugu Jesus 
ilipitñun pisulhatitun. 


Jesus Kikiaktuutigaat Sannišutamun 


26 Aņuyyiuqtit sivulligñišaat Jesus. Pisullaąġmiņ paaqsiñiqsut iñuņmik 
Cyrene-naġmiumik atiqaqtuamik Simon aitmuktuamik nautchiivipnmiñ. 
Tamatkua nunuriñiġaat akiyaġiaquplugu sanniġutamik aquagun Jesus- 
pum. 271ñugiallapiaqtuat iñuich maliņniġaat. Akunšatni itmiñiqsut aġnat 
qairuat uiġualaplutiņ. 28 Jesus-ņum kiņiaqami nipliutiniġai, “Aġnaaņisii 
Jerusalem-ņum! Qirratiginasitpa aglaan qirratigisitchi ilipsitñun qitun- 
ġapsitñunlu. 29Atakkii uvlut qallirut iñuich nipliġisiłhat, ‘Quvianamiurut 
taapkua aġnat qitunšaitchuat siņaiyautlaitchuatlu miluktitchisimaitchuat- 
Ju. 30 Taivrumani uvlumi 

iñuich nipliġisirut iġġiñun, ‘Katagitchi uvaptiknun!” 
suli qimiġaanun, “Iriqtigut. 
Hosea 10:8 
31 Atakkii taatnatun irrutikpatruņ patchisaitchuaq pakmapak, qanutun 
irrutriñiaqmivat iñupnik taimanigu?” 
32Malšuk atlak iññuk, iluqatik savamaqluksimaruak, tuqqutauruksraup- 
“Saunga niaqum.” Tavrani kikiaktuutinišaat Jesus suli taapkuak savamaq- 
luksimaruak piqasiqtugu, ilaqataa taliqpian tupaanun suli ilaqataa saumian 
tupaanun. 34Jesus nipliġñiqsuq, “Aapaan, natqigutikkich tamatkua iñuich! 
Nalugaat sumik savaaqaqtilaaqtiņ.” Avguġniġaich atnuġaaņi nalautchaġauti- 
giplugich. 35Iñuich qichaqtuat tautuktuaġniġaat. Jew-ņuruat sivulliuqtiņisa 
mitautiginiġaat, “Annautiraġigai atlat. Ki anniqsušli iņmiñik Christ-puyumi, 
Anniqsuqti akiqsruutauruaq Agaayyutim piksraqtaaġikkaņa!” 36 Aņuyyiuqtit 
mitautigipmiñišaat. Utlakługu aatchuġniġaat suņaġnitchuamik misuqqumik 
37nipliqhutiņ, “Anniqsugiñ ilipnik umialigikpatin Jew-ņuruat!” 38 Niaquan 
qulaagun aglakługich uqalhich, “Taamnauvva umialgat Jew-ņuruat.” 
39Įļlaqataan savamaqluksimaruam niviņaruam uqaġniqłuktaqmiñiġaa, 
“Christ-puguvich anniqsuġiñ ilipnik uvaguglu!” 40 Aglaan ilaqataan iñiq- 
tiġniġaa nipliqhuni, “Taluġiņitpiuņ Agaayyun? Tuqqutaksraurutintuuq 
ilaatun. 4 Tuquniaqtuguk nalautlugu atakkii taatnaġnaqhunuk; aglaan 
taamna savaaqanitchuq pigiitchuamik.” 42 Aasiiñ nipliutiniġaa, “Jesus, 
itqaġillaņniaņņa tikitchuvich apaayuqautipnun!” 43 Jesus-ņum nipliutini- 
ġaa, “Akiqsruġikpiñ, marrumani uvlumi piqasiġisigikma utaqqiviņmi.” 


Jesus Tuquruq 


44Uvluq qitiqquqman siqiñňaaġiņaiġñiqsuq taaqsipluni nunapayaa- 
mi piñasunun ilipman sassaq; 45talukuyaaq [sapukutchiutauruaq] 

niviparuaq agaayyuvikpanmi siiksiġniqsuq tatpichakpa takunuņaag- 
laan. 46Jesus nipaalaliġniqsuq, “Aapaan! Argaknun iligiga irrusiša!” 
Taatnaanikami tuquniqsuq. 47 Rome-maġmiut qauktiata apuyyiuqtit 
tautukługu tamanna atuumaruaq kamaksruġniġaa Agaayyun nipliqhu- 
ni, “Ilumutun taamna apun nalaunparuq!” 48Iñuich katiruat qiñiġiaqługu 
kikiaktuutriłiq tautukamitrun tamanna atuumaruaq, utiġniqsut kiņuniġ- 
miknun ipiqtutchallapiaqhutiņ. 49Iluqatiņ tamatkua ilisimaruat Jesus-mik 
ilagiplugillu aġnat maliktuat Galilee-miñ qichaġniqsut taiñakpatluk 


50-51 [ñuqaqmiñiqsuq atiliņmik Joseph-mik Arimathea-ġmiumik, 
nunaaqqimiñ Judea-mi, nalaunparuaq qanutitaņitchuaġlu iñuk, suli utaq- 
qiñiqsuaq tikiłiqsraņanik apaayuqautaan Agaayyutim. llaugaluaqhuni 
uqaqsittaaqtitchirini apiqataupiññiqsuq sivunniuqmata tuqqutchukługu 
Jesus. 52Joseph-pum utlautipluni Pilate-mun apiqsruutiginiġaa timaa 
Jesus-pum pisukługu. 53Tavrakpa atqaqługu timaa Jesus-pum, nimiq- 
sruġniġaa ukiłhaaġiksaamik, ilipluguasiiñ iluviliuqtamun uyaġaņmi 
atunġaņitchuamun. 541luqani tamanna atuumaniqsuq minġuiqsiaġvium 
uvlua aullaġniiyasipman. 55Aġnat maliktuat Jesus-mik Galilee-miñ 
maliņniġaat Joseph tautukluguasiiñ qanuq Jesus-pum timaa ilipmagu ilu- 
viemun. 56Utiqhutin kipuniëmiknun itqanaiyaġniġaich tipragiksautilgich 
uqsrušutiksrai timaan Jesus. Jew-ņuruat minġuiqsiaġviatni minġuiqsiġ- 
niqsut kamagiplugu tillisaa Moses-pum. 


Jesus Apipkakkauruq Tuqulišmiñ 


2 4 1Uvlaatchauranani sivullium uvlum akunniqsaami aġnat iluviš- 
mupniqsut saagaqhutin tipraġiksautiliņnik uqsrušutiksraiñik 
itqanaiyaaġmiknik. 2Paqinniġaat uyaġak aqsraqtipaniqsuaq paaņa- 
niñ iluvëum. 3Tavraasiiñ isiqamiņ paqinġiñňiġaat timaa atanëšuruam 
Jesus. 4Qanuqsausiuqtitlugich tavrakpatchiaq malġuk aņutik qitñaš- 
naqtuanik atnuġaallak qichaġniqsuk sanišaatni. 5Iqsitchakhutiņ aġnat 
sikinniqsut nunamun. Anputik nipliutiniġaich, “Suvaata tautugiaqpisi 
iñuuruamik akunšatni tuquparuat? 6 Uvaniinġitchuq atakkii iñugut- 
qiksuq. Itqallaksiun qanuq uqaqtilaana ilipsitñun Galilee-miinpaëmiñi, 
itna, 7“Iëñina Iñuum qaisauruksrauruq killuuruanun iñupnun kikiaktuu- 
tikkauluni, aasiiñ piñayuatigun uvlut apitqikkumapluni iñuuliómun. ” 
8 Aġnat itqaġniġaat uqagikkana. 9 Utiqhutin iluviëmiñ uqautiniġaich 
qulit atausiq mališuaqtit atlatlu iluqaitñik tamatkuniņa. 10Taapkua 
aġnat Mary Magdalene, Joanna-lu, Mary-lu aakaņa James-ņum, suli atlat 
aġnat. Uqautiniġaich uqqiraqtit tamatkuniņa atuumaruanik iluvišmi. 

11 Aglaan mališuaqtit isumaniqsut aġnat piiņiliqiniplugich. Taatnamik 
ukpiġiņiññiġaich. 12Aglaan Peter makitiqhuni aqpaliqsruëniqsuq ilu- 
viemun; auġrukami tautuņniġaa nimšutaa ukiłhaaġiksuaq kisian. 
Kiņuniġmukhuni quviġusuutiginiġai tamatkua atuummiruat. 


Pisukkataaġniqsuk Emmaus-mun 


13Taavrumani uvlumi malġuk Jesus-pum mališuaqtik nunaaqqiura- 
mupņpniaġniqsuk atiliņmun Emmaus-mik, uņasiksilaaqaqtuaq tallimat 
malġuņni mile-lanik Jerusalem-miñ. 14Pisullaġmik uqagġniqsuk iluqaanik 
atuumaruamik. 15 Uqqaašgiksitlugik Jesus pisuqasiġniġik; 16tautukka- 
luaġniġaak aglaan ilisaġiņiññiġaak. 17 Jesus-ņum nipliutiniġik, “Sumik 
uqaqpisik pisuktuałłaptikni?” 
QichaqpaaHapniqsuk alianaqsiplutik. 18 Iļaqataan atilgum Cleopas-mik 
apiqsruġniġaa, “Kisivich naluvaluņniqsutin Jerusalem-mi atuumap- 
man tamanna ikpaksravak.” 19Jesus-pum apiqsruġniġik, “Sunik?” 
Kiunigaak, “Tamatkuniņa atuumaruanik Jesus Nazareth-miumun. 
Taamna anun sivuniksriqirauniqsuq sappiqaqtuaq uqališmigun savaaġ- 
migunlu sivuġaatni Agaayyutimlu iñuillu. 20Qauktipich agaayuliqsipta 
suli sivulliuqtipta sivunniëñišaat kikiaktuutitquplugulu tuqqutautqup- 
lugulu. 21 Nigiugagigaluakkaqput ilaapuniplugu tasuqsairuksrauplugu 
Israel-aaġmiunik. Marrumani uvluni pipayušigaat atuumapman- 
aglaan. 22]11lapta aġnat tupakkaatigut pitlukluguunniiñ. Taapkua 
utlautiniqsut qauniuraami iluviġmun, 23aglaan paqinġiññiġaat timaa. 
Utiqamip nipliġñiqsut tautuņniplutiņ isaġullaņnik uqautriruapnapnik 
Jesus iñuuniplugu. 24Iļavut utlautiniqsut iļluviġmun paqitlugu taat- 
natupiaq aġnat uqalhatitun, aglaan qiñipitmiñišaat Jesus.” 25Tavrali 
Jesus-pum nipliutiniġik, “Qanutun isumailaaqtigivisik! Qanutun sukai- 
sigivisik ukpiqsriliksrapsitñik supayaanik sivuniksriqirit uqautaitñik! 
26 Uqaġniġugaut Christ, Anniqsuqti akiqsruutauruaq nagliksaaqtuk- 
srauniplugu tamatkuniņa isiġaluaqani kamanautmiñun.” 27Jesus-pum 
ilitchuġipkaġniġik uqautigikkauruanik iņmigun iluqaitñi Agaayyutim 
uqałhiñi, aullaġniipluni makpišaapiñiñ Moses-ņum suli aglaņitňiñ iluqa- 
tin sivuniksriqirit. 
28Qallikamiņ nunaaqqiuramun igliġviņmiknun, Jesus pisuktuiñaġ- 
niqsuq qaaņiiñaġniaqtuatun. 29 Aglaan nutqaqtinniġaak nipliqhutik, 
“Ittuallagiñ uvaptikni. Taaqsisiaqsigaatigut.” Maliklugik nayušnišik. 
30 Jesus aquvinniqsuq niġiqasiġukługik. Tigusikami qaqqumik quya- 
aņmaqmata ilisaġiaqsiliġniġaak. Aglaan qiñiġnaiqsiġniqsuq ilipikniñ. 
32Uqaaqsiñiqsuk iņmiknun, “Uunaaqsaaġaluaqpiñuk uummatiptikni 
uqaqatigipmatiguk tumitchaani suli kaņiqsipkaqługu Agaayyutim uqalha 

uvaptiknun.” 33Maksrikhutik utiqtiġniqsuk Jerusalem-mun. Paqinnišaik 
qulit atautchich mališuaqtit katimaqatiqaqtuat atlanik. 34Tamatkua kati- 
maruat niplianiqsut, “Atanëuruaq aņitqiņñiqsuq ilumun! Sagviëñiqsuq 
Simon-mun.” 35Malšëuk utiqtiqtuak uqautiniġaich atuumaruamik tumit- 
chaani suli qanuq ilipiknik ilisaqsriłiġmiknik Ataniëmik avguipman 
qaqqumik. 


Jesus Sagviqsuq Mališuaqtimiñun 


36Malġuk uqaqtitlugik taavrumina, tavrakpatchiaq ataniq Jesus 
qichaaniktiġniqsuq akunġatni nipliutiplugich, “Tutqiutiqašitchi!” 
37'Tatamitchapniqsut atakkii tautukkasuņniaqhutiņ aliuqtumik. 
38 Aglaan nipliutiniġai, “Suvaata tupaktiqpisi? Suvaata ukpiqsriņit- 
pisi? 39 Tautuksigich argatka isigatkalu. Uvapaupiaqtuna. Aksigluņa 
ilitchuġiniaqtusi. Atakkii aliuqtuq timiqaņitchuq sauniqanšgitlunilu 
uvaptun.” 40 Uqaqami taavrumipa qiñiqtitkai argaņmiñik suli isigaņ- 
quviasullapiaqhutiņlu. Jesus-pum apiqsruġniġai, “Uvani niqiksraqaqpisi?” 
42 Aatchuġniġaat igaamik iqaluņmik. 43Tiguplugu niġiñiġaa sivušaatni. 

44'Tavra nipliutiniġai, “Tamatkua uqautigikkatka ilipsitñunimma 
nayuutippasema ilipsitñi, suapayaaq atuumaniašniplugu aglausimarua- 
tun uvapkun mališutaksrapa Moses-ņum suli aglaanitñi sivuniksriqirit 
suli Psalms-ni.” 456'Tavra apmašnišai isummatiņich kaniqsitquplu- 
gich uqalhanik Agaayyutim. 46Nipliutinišai, “Taamna aglausimaruaq, 
Christ, Anniqsuqti akiqsruutauruaq, nagliksaaqtuksrauruq tuqulunilu 
aņitqiksuksraupluni tuquparuaniñ piñayuatigun uvlut, 47suli atqa- 
gun tusaayugaaġiksuaq quliaqtuakkaugisiruq isummitqitikun suli 
natqiutikkaułikun killuqsautiniñ iñupnun nanipayaaq, aullaġniilugu 
Jerusalem-miñ. 481lisimaraugisirusi tamatkunuuna. 49 Tuyugisigipsi 
Irrusillautamik Agaayyutim akiqsruutigikkapanik. Utaqqiruksraurusi 


Jesus Qilapmuutikkauruq 


50Jesus-pum annisiniġai nunaaqqimiñ Bethany-m tuņaanun. Tavrani 
isakługich argapni piliutiksriññišai maliġuaqtini. 51 Jesus agaayutil- 
laisa aullautikkauniqsuq pakmuna. 52Maliġuaqtit agaayyuviginiġaat 
utiqhutipaasiiñ Jerusalem-mun quviasullapiaġataqhutiņ. 53 Ataramik 
agaayyuvikpaņmiinniqsut [nanġaqługu] quyaplugu Agaayyun. 


Uqalhich Aglaaņi 
John-pum 





Uqalhum Timinilha 


1 Aullaġniisaqqaagġatałiġmi ittuq Uqatiq, Uqatiq iqataupluni 
Agaayyutmi, suli Uqałiq Agaayyutaupluni. 2Ilaa piqatauniq- 
suq Agaayyutmi aullaġniisaqqaaġatałiġmi. 3Taavrumuuna Uqałikun 


Taavruma iñuulhum iñuich qaggutigai, kaņiqsiłiksraņatnun Agaayyutmik. 
5Taamna qauma qaggutriruaq taaqtuamik, taaqtuam qamilguitchaa. 

6 Agaayyun kilgiruaksramik tuyuqašëniqsuq, iñupmik atiliņmik John- 
mik, 7taivrumuuna qaumakun iñupnik uqautrityaqtitlugu. Aggigġñiqsuq 
iluqaisa kilgutmik tusraatquplugich ukpiqsritquplugillu. 8John ilaa 
taivrumiņaunġitchaluaqhuni, aggiġñiqsuq taivrumiņa qaumamik 
uqautrityaqhuni. 

9'Taimmataimña qauma ilumun aggiłiġmiñi nunam iñuiñun kaņiq- 
sipchaityaqtuaq iñupayaanik nunami. 10Tlaa itman nunami, nuna 
iñiqtaupluni Ilaagun, naagasuli nunam iñuiñ ilitchuġinġiññigġaat. 11 Ilaa 
ilamiñun tikitman, ilaiñ akuqtunšitchaat. 12Aglaan ilapich ukpiqsrip- 
lutip akuqtuiruat ilaanik, ilaan qitunġaġiliutipkaġai Agaayyutmun. 
13Tamatkua aniñġitchut timim qitunġiułhagun naagaqaa iñuum pisulha- 
gun, aglaan anitqipñiqsut tuvraġlugu Agaayyutim pisulha. 

14Taamna taggisiqaqtuaq Uqałiġmik iñuguqhuni akunnaptikni 
iłuaqqutriłikun suli ilumutuutikun. Taamna kamanaun piliun Ilaan 
akuqtuaġigaa aapamiñiñ Iġñituaņułiġmigun. 15John-pum taamna uqau- 
tiginiġaa. Itnautigiplugu, “Taamna uqautigikkasša itnaqama, “Taimña 
aggiqsuaksraq aqupkun kamanatluktuq uvapniñ, takku anigaluaqnapa 
inpaniksimaaqhuni.' ” 16 Inuqtuusrimaiłigġmiñiñ nagliktaġmigun Ilaan 
piliutiqaġaatigut; iluqata ikayuġaatigut ikayutqigaaqhuta iłuaqqutmi- 

gun. 17 Agaayyutim qaitchaa maliġutaksraq uumuuna Moses-kun, aglaan 
iłuaqqun suli ilumutuutiq Jesus Christ-kun aggiqsuk. 18Kia-unniiñ 
Agaayyun qiñinġaqsimaitchaa, kisimi Atautchim, taavruma atriņuruam 
Agaayyutmi suli Aapam sanišaaniittuam, ilitchuġipkautigigaa. 


John Paptaaqtitchirim Nipliłha Christ-ņunġiññipluni 


19 Jew-ņuruat Jerusalem-miñ tuyuqaġniqmata agaayuliqsinik 
Levi-tkuayaaniglu apiqsruġiaqgługu John kisuupmaņaan, 20itna kiggutik- 
sraisupaqani uqautiniġai nalupqinaiqługu, “Uvana Christ-pungitchuna; 
Anniqsuqtiksrautaunġitchuņa.” 21“Kisuuvitmi? Elijah-puvich?” John-pum 
kiuniġai, “Taavrumiņaunęġitchuņa.” “Naaga taimña Moses-ņum uqauti- 
gikkana sivuniksriqirauvich?” John-pum piñišai, “Taimñaunšitchuna.” 
tuksraurugut tuyuġiriptiknun. Qanuqsamma nipliutigivich ilipkun?” 
23John kiunišai, “Uvapa taimñauruna uqaġimakkaņa Isaiah-m sivunik- 
sriqirim, itna, 

Iñuk tuqgłuqtuaq iñuilaamiñ, 
Itqanaiyautisiun apqutiksrapa Atanëšum, 
nalġuġlugu tumiksraņa.” 
Isaiah 40:3 

24-25 Taapkua uqqiraqtit tuyuuruat Pharisee-puruaniñ, John apišilgiñ- 
naagaqaa taimña sivuniksriqiraunšitchuvich, suvaata paptaašivich?” 
26John kiunišai, “Uvaņa paptaaġutiqaqtuņa imikun. Aglaan akun- 
napsitñi qichaqtuq ilļitchuġimaisaqsi. 271laa aqupkun sagvišisiruq. 

Uvaņa siņiilguyumiñaitchuņaunniiñ alušutipnik.” 28 Tamatkua atuum- 
miñiqsut Bethany-mi Perea-mi Jordan taavanitchiapani John-pum 
paptaaqtitchiviani. 


Agaayyutim Ipnaiyaapa 

29 Uvlutqikman John-ņum Jesus qiñiġniġaa utlautiruaq ipmiñun, aasrii 
upyakługu, “Uvvauna Agaayyutim ipnaiyaaņa piiġityaqtuaq nunam iñuiñ 
killuutaatnik! 30Tlaa taimñauruq uqautigikkasa itnautigiplugu, ‘Iñuk 
imma aggiġñiaqtuq akiaqtiksraġa. Kamanatluktuaq uvaņniñ, takku ilaa 
anigaluaqnaņa inpaniksimaaqhuni.' 31 Uvapa nalugaluaqtugu kisuugisiłha, 
tikiumaruņa paptaaġusriqłuņa imiġmik ilitchuġipkautigisrukługu 
Israel-aaġmiunun.” 32Uvva itnailiplugu John-ņum ilisimarriġaa, “Uvaņa 
ruuratun aasrii ilaaniitluni. 33Kaņiqsianingġitchaluaġiga kisuutilaapa, 
aglaan Agaayyutim tuyugirima imikun paptaaġityaqłuņa, uqautigaapa 
itna, ‘Ilvich qiñišisigiñ Ipqitchuaq Irrusriq atqaqpan aasrii inillaguni 

iñupmun, ilaa taimñaugisiruq paptaaširuksraq Ipqitchuakun Irrutchikun. 
34Aasrii uvapa qiñianikkiga taamna atuumaruaq aasrii uqautigitlaplugu 
Igñigitlhagun Agaayyutmun.” 


Jesus-pum Sivulliich Maliġuaqtai 

35 Uvlutqikman John taraniilgiññiqsuq malëupnik mališuaqtipmiñik 
piqasriqhuni. 36 Qiñiqamiuņ Jesus apqusraaqtuaq John-pum upyapnišaa, 
“Uvvauna Agaayyutim ipnaiyaaņa.” 37Taapkuak mališuaqtik tusraaplugu 
taatnaqman, maliutiniġaak Jesus. 38Jesus-pum kipiaqami, maliutiniq- 
makni qiñiqługik apiġiniġik, “Sua pakikpitchu?” Taapkuak kiunišaak, 
“Rabbi, nani tukkuqaqpich?” (Taamnaguuq Rabbi mumiutiqaqtuaq ilisaut- 
rimik.) 391laan kiuniġik, “Uvunašutik qiñiġiatku!” Taapkuak utlauti'amik 
qiñiġniġaak nani irviqaqtilaaņa, aasrii uvlivigiplugu. Sisamanun tuqtuq- 
taq iliyupnaqsiruami sassaq unnuksraaqman. 40 Taapkuak tusraaplutik 
John-pum uqautaanik maliutriruak Jesus-mik ilaqataa atiqaġniqsuq 
Andrew-mik, Simon Peter-m aniqatigiplugu. 44 Andrew-m sivulliuplu- 
gu paqilġaaġniġaa aniqatni Simon uqautiplugu, “Uvaguk paqitkikpuk 
Messiah” (mumiutiqaqtuaq Christ-mik naagaqaa Anniqsuqtimik), 42aasrii 
Simon Jesus-muutiplugu. Jesus-pum qiñiqługu nipliutiniġaa, “Ilvichuvva 
Simon, iġñiņa John. Taiyuutinikkisirutin Cephas-mik” (mumiutiqaqtua- 
mik Peter-mik Iyaġaņmiglu). 


Jesus Tuqluilha Philip-mik Suli Nathanael-mik 


43Uvlutqikman Jesus sivunniëñiqsuq Galilee-mugukhuni. Ilaan Philip 
paqitlugu nipliutiniġaa, “Maliġuaņņa!” 44Philip-guuq Bethsaida-ġmiuņu- 
niqsuaqtuuq Andrew-mlu Peter-mlu irviakni. 45Philip-pumli nalautlugu 
Nathanael, uqautiniġaa “Uvagut paqitkikput taimña Moses-pum uqau- 
tigimakkaņa maliġutaksrani suli sivuniksriqirit uqautigikkanat. Ilaa 
Jesus-puniqsuq, Nazareth-miu, Joseph-pum iġñiņa.” 46 Nathanael-pum 
piñiġaa, “Qanusriq nakuuruaq aggitlava Nazareth-miñ?” Philip kiu- 
4 utlautiruaq ipmiñun nipliġñiqsuq, 
“Uvvauna Israel-aaġmiupiaġa- 
° taq! Ilaani piitchuq pigiilaq.” 
4sNathanael-pum apiqsrušni- 
ġaa, “Qanuqtlugu ilisimaviņa?” 
Jesus-pum kiugaa, “Philip-mun 
tuqłuġaluaqtitnak qiñianipnišikpiñ 
atapiusrima'avich asrirriraġaqtuami 
napaaqtumi.” 49Nathanael-pum kiu- 
(n 1.48) gaa, “Tlisautrii! Ilvich Agaayyutim 

Iġñiġiniġaatin! Israel-aaġmiut umialiginiġaatin!” 50Jesus-pum kiugaa, 
“Ilvich ukpiliqsiqpich qiñiġni’apkiñ sivuani ataani napaaqtum asrirrira- 
ġaqtuam? Qiñiġisirutin kamanatluktuanik taavrumakņa.” 51Jesus-pum 
nipliutipsaaġniġai, “Ilumutuuruamik nipliutigipsi, Ilipsi qiñiġisigiksi qilak 
aņmaqpan suli Agaayyutim israġulgi mayutmuktuat naagaqaa atqaqtuat 
Iñuum Iëñipanun.” 


Jesus-pum Atlappuqtitchilha Imiġmik Misruqqumun 


2 1Uvluk piñayuakun katchuutniaqtuak inniqsuk Cana-mi nunaaq- 

qimi Galilee-mi ittuami. Jesus-pum aakana itmiñiqsuq. 2Suli 
Jesus-lu maliġuaqtinilu aiyugaaqtaupmiñiqsut katchuutniaqtuapnun. 
3Misruġuutaat nuņupman, Jesus-pum aakanan nipliutiniġaa, “Ukua 
misruġuutaiqsut.” 4Jesus-pum kiuniġaa, “Tiliuqtaksraëinšëitchikma sut- 
quluna. Piviksraġasuli tikiumaitchuq.” 5Jesus-pum aakapan uqautiniġai 
savaktit, “Piyumigiksi qanupayaaq tilikpasri.” 6 Taraniguuq itchaksrat 
qattaliat iyaġaich imiġnun inniqsut, atausriq immaqtutilaaqallaapluni 
ġutaksrirrusriaġikkaġmikkun iġġuutiksraqtuġvikaaņich. 7Jesus-pum 
uqautiniġai, “Immiqsigik qattat imiġmik.” Tarra immiġñiġaich qaqłuk- 
piuraqługich. 8Tarakņaasrii Jesus-pum nipliutigai, “Tarakņa qalusrilusri, 
niġiqpaktuat apalataat payuksiuņ!” Taapkua payuņniġaat. 9 Aņalataata 
niġiqpaktuat uukamiuņ imiq misrušušuqtitaq naluniġaa nakitñaqtau- 
tilaapa tamarruma misruqqum, aglaan taapkua savaktit qalusriruat 
imiġmik ilisimanišaat. Taavruma aņalataata niġiqpaktuat tuqłuġniġaa 
uiksraun, 10nipliutiplugu, “Atlat autaaqtitchiraqtut misrušušipnñiksra- 
mik sivulliuplugu, aasrii aiyugaaktat imianikmata, akiitluņniqsramik 
piqaqtitkaqsiplugich. Aglaan ilvich itinnigiñ misrušušipñiqsraq isruanun- 
aglaan.” 11 Sivulliqpiaņuplugu taamna quviqnaqtuaq savaaq Jesus-pum 
iñiqtaġiniġaa Cana-mi Galilee-miittuami. llaan kamanautni qiñiqtinniġaa. 
Aasrii maliġuaqtaiñ ukpiġiliutipsaagniġaat. 12Tamarruma aquagun Jesus 
aakanilu nukatchiaņilu suli maliġuaqtiņi Capernaum-mugpniqsut, tarania- 
sriiñ itlutiņ ikituurani uvluni. 


Jesus-pum Suaqłuiyaiłha Agaayyuvikpauramik 


13 Jew-ņuruat niġiqpagvikaaņat atilik Apqusaakkaułiġmik tikiyasri- 
ruq, aasriiñ Jesus Jerusalem-mun aullaġniqsuq. 14Agaayyuvikpapmi 
pakinnišaa iñuich tunniuqqairuat apusallupnik ipnaiñiglu tipmias- 
ruuraniglu suli simmiqsuqtit manipñik aquppiruat manniqiviņmikni. 
15Aasriiñ aklunaamik, ipigaqtuusriqhuni uumaruapayaat aninniġai 
Jew-ņuruat agaayyuvikpaņatniñ, manniqiviņich simmiqsuirit manipñik 
ulġutlugich, simmiqsuutinich siamitlugich. 16 Suli tiliplugich tunisiul- 

laqtuat tiņmiaġruuranik itnaqhuni, “Tamatkua uvakņa anitchigik! 
Aapaa tupqa tunisiuqqaiviguqnagu!” 17 Maliġuaqtaiñ itqaġniġaat uqa- 
łiq aglausimaruaq itna, “Agaayyuun! Siqñigillapiałiġma tupigikkapnik 
iluqnauqsimaaqtitkaaņa.” 18 Jew-ņuruat nipliutitqiņñiġaat apiqsruutmik, 
“Sumik quviqnaqtuamik iñiqtaqaġutin qiñiqtinnayaqpiuņ uvaptiknun 
nalaułhiñ taatnasriġaqavich?” 19Jesus-pum kiugai, “Unauvva agaayyu- 
vikpak piiyaġupsiuņ, piñasruni uvluni nappatqikkisigiga.” 20 Jew-ņuruat 
apiqsruġniġaat, “Piñasruni uvluni nappatqikkisiviuņ? Malġukipiaq 
itchaksrani ukiuni nappaëniakkauruq agaayyuvikpak una!” 21 Aglaan 
Jesus uqautigikkaņa agaayyuvikpak atriņuniqsuq ilaan timaanun. 
22Taamani tuqułiġmiñ aņitqikman, mališuaqtaiñ itqaġniġaat taat- 

na uqałha, arguaqqutaitlugich aglausimaruat uqalhich, suli Jesus 
uqautigikkani. 


Jesus Ilisimagai Iluqaisa Iñuich 


23Jesus Jerusalem-mi ititlugu nigiqpagvikaami taggisiqaqtuami 
Apqusraaqtitaułiġmik iñugiaktuat ukpiġiniġaat qiñiqamisigik quviqnaq- 
tuat savaaņi. 24Aglaan Jesus-pum ilumutuugingiññišai, atakkii ilaan 
iñuich ilisimmaaġikługich. 25Iñuktigun kaņiqsipkaġniaġnaqhuni inëiññiq- 
suq, ilaan kaņiqsimmaaġikługich iñuich isrummatinich. 

Jesus-pum Ilisautrilha Nicodemus-mik 


3 1Uvvaasriiñ inniqsuq iñuk atiqaqtuaq Nicodemus-mik, Jew-ņuruat 
sivulliuqtaiñ ilapat, piqataupluni taapkunani Pharisee-purua- 

ni. 2Unnuat ilapatni utlautiniqsuq Jesus-mun nipliqhuni, “Tlisautrii! 
Ilitchuġigikput ilvich ilisautriksrauplutin tuyuulhiñ Agaayyutmiñ. 
Kia-unniiñ piyumiñaitchai quviqnaqtuat savaat kisianik Agaayyutim 
piqasriumalugu.” 3Jesus-pum kiugaa, “Ilumutuuruamik uqautigikpiñ, 
iñuum anitqiñġisuaġuni, Agaayyutim apaayuqautaa qiñitlasriyumiñait- 
anitqikkisiva? Nalupqinaitchuq, aakami iluanun isitqiaqsiyumiñaitchuq, 
aniți tuglilgitlasrilugu.” 5Jesus-ņum kiugaa, “Ilumutuullapiaqtuamik nip- 
liutigikpiñ, Iñuk anitqiñġisuaġuni imikun suli Ipqitchuakun Irrutchikun 
isitlasriyumiñaitchuq Agaayyutim apaayuqautaanun. 6 Tamatkua aniruat 
iñupniñ iñugruiñaurut. Tamatkualiasrii kisiisa Ipqitchuam Irrutchim 
anitqiksitaņi iñuugisirut Ipqitchuakun Irrutchikun. 7Quvišusruutiginagu 
nipliutiga, “Anitqiksuksraupiaqtusri'. 8Anuġi iglisaqtuq napmupayaašuka- 
mi, ilipsiasriiñ tusraaplugu anuġim siiġruņniņa, aglaan ilisimatlaitchiksi 
nakiñ aggiłha unniiñ napmutlha. Taatnatun kiñapayaaq ittuq ani- 
maaqtuaq Ipqitchuakun Irrutchikun.” 9Nicodemus-ņum apiqsruġniġaa, 
“Qanuguni taatniitlagisiva?” 10Jesus-pum kiugaa, “Ilvich ilisautrau- 
galuaqhutin Israel-mi taamna naluniqpiun? 11llumutuullapiaqtuamik 
nipliutigikpiñ, Uvagut uqašaqtugut ilisimakkaptiknik suli ilisautriraq- 
tugut qiñikkaptiknik. Aglaan nallipsi uqaliqput akuqtuëummataitchaa. 
12]lipsi ukpiginëitchipsitña uqautikapsi nunakņaqtatigun; qanuġusri 
ukpiġitlasrigisivisitňa uqautigupsi pakmakņaqtatigun? 13Kiñaunniiñ 
pakmuņa mayuqsimaitchuq, aglaan Iñuum Iġñiņa atqaqtuaq tatpakmak- 
pa. 14Moses kivikmatun nimišiappuaq nappaqutamun suviksrailaami, 
taatnatun Iñuum Iëñipa kiviktaksraugisiruq. 15Kisupayaaq ukpiqsripluni 
turviñiktuaq ilaanik isruitchuamik iñuugisiruq. 

16“Agaayyutim nunam iñui piqpagivagitlugich, Iġñitualuni aatchuutigi- 
niġaa. Kisupayaaq ukpiqsriłikun turviñiktuaq ilaanik tuquyumiñaitchuq, 
aglaan isruitchuamik iñuugisiruq. 17 Atakkii Agaayyutim Iġñiñi 
tuyuġinġitchaa atanniqsuqtautquplugu nunam iñuiñun aglaan anniq- 
suqtautquplugu iluqaitñun. 18Kisupayaaq ukpiqsripluni tunpaviñiktuaq 
Iġñiņganik, atanniusriaksraitchuq. Aglaan ukpiqsriñġitchuaq atanniqsi- 
maananiktuq, takku ukpiqsriłikun tunpaviñiksimaitluni Agaayyutim 
Iġñituaġikkaņanik. 19 Taatnailiplugu taamna atanniusriaksraq ittuq, 
qauma nunam iñuiñun tikitman. Aglaan iñuich piqpagitlukkaat taaqtuaq 
taavrumakņa qaumamiñ, takku iliņich irrusriñiksimaaqhutin pigiit- 
chuamik. 20Kisupayaam irrusriñiksimaaqtuam pigiitchuakun qauma 

uumigigaa, suli utlautisrutlaitchuq qaumamun, takku ilaan irrusrišiliu- 
tikkani pigiitchuaq sagviqunęġitlugu. 21 Aglaan kisupayaaq irrusriñikkami 
ilumutuuruamik qaumamun utlautiraqtuq, taavrumuņa qaumamun sag- 
viumatquplugu irrusrišiliutikkani tupiksriłikun Agaayyutmik.” 


John Paptaaqtitchiri Ilisimaraułha Jesus-kun 


22Taavruma aquagun Jesus-lu mališuaqtinilu aullaġniqsut nunapanun 
Judea-m. Tarani ittuallapniqsuq ilipitñi suli paptaaġipluni. 23 John-tuuq 
paptaaġiniqsuq Aenon-mi uņasriñġitchuamiñ Salem-miñ, takku imġuk- 
kaqhuni tamanna. Iñuich utlaaġgaqługu ilaan paptaaqtaġniġai. 24John 
taamna isiqsimaitchuqsuli isiqsivipmun. 

25John-pum mališuaqtaiñ ilapich uqaksraqtuaqsiñiqsut Jew-ņuruatlu 
taavrumuuna ipqiqsakkautikun. 26 Aasriiñ John-mun utlautiplutipn uqau- 
tiplugu, “Tlisautrii! Apun itqagiviun Jordan-ņum igluani piqatigikkan, 
ilvich uqautigikkan? Ilaa paptaaġiaqsiruq, aasrii iñuum iluqani utlakkaa!” 

27John-pnum kiuniġai, “Kiñaunniiñ sumik piqaġumiñaitchuq, Agaayyutmun 
qaitchiñġunnani. 28Ilipsi ilisimarigigipsi nipliqsimallapkun “Uvana Christ- 
punġitchuņa, aglaan ilaan sivuani tuyuumaruņa; itqanaiyautityaqtitlugu. 
29Nukatpiaq katchuutniaqtuaq niviaqsiam uiksrautigigaa. Nukatpiam ilau- 
raaņa qichaqatauraqtuq naalaġniplugu, quviagiplugu tusraałha nukatpiam 
katchuutniaqtuam nipaa. Taatnatun quviasrułiġa naammatigiruq. 301laa 
piġuqtuksrauruq kamanaqsitluguni, uvaņaasrii nuimaiġluņa. 


Ilaa Aggiqsuaq Qilapmiñ 

31“Įlaa aggiqsuaq pakmakņa iluqaitñiñ kamanatluktuq. Nunaknpaqtašli 
iñulhiñaupluni nunamiittuapuruq, nunakpaqtanik nipiqaqhuni. Ilaa 
aggiqsuaq qilaņmiñ kamanatluktuq iluqaitñiñ. 32Aasrii uqautigigaa 
qiñikkani tusraakkanilu, aglaan kisupayaat uqałha akuqtunšitchaat. 
33Kia akuqtuiruam uqalhanik nalupqiginġiġaa Agaayyutim ilumutuutlha. 
34'Taavruma Agaayyutim tuyuġikkaņan Agaayyutim uqalhi uqaġigai, tak- 
ku Agaayyutim qaitchiplugu inuņaiqgługu Ipqitchuamik Irrutchiġmiñik. 
35Aapam Išñiñi piqpagiplugu aasrii supayaat aatchuutigigai ilaanun. 
36]laa ukpiqsriruaq Iġñiġmik isruitchuamik iñuuliqaqtuq, aasrii tupik- 
sriñġitchuaq Iġñiġmik iñuułiqaġumiñaitchuq. Aglaan Agaayyutim 
qinnautaa nayuutigisiruq ilaani qapavak taimuņa.” 


Jesus-lu Agnašlu Samaria-ġmiu 


1Pharisee-puruat tusraaniqsut Jesus iñunnatluaqsiñiplugu paptaaġit- 

lukhunilu John-miñ 2(Jesus ilaa paptaaġinġitchaluaqtitlugu, aglaan 
maliġuaqtai). 3Jesus-pum tusraa'amiun uqaġikkaņat, Judea-miñ aullaġ- 
niqsuq Galilee-mun utiqhuni. 

4Utilišmiñi taavrumani Samaria-kuaqtuksrauniqsuq. 5 Tikiññiqsuq 

Samaria-m nunaaqqipanun atiqaqtuamun Sychar upasriñgiññiqsuamun 
nunapaniñ Jacob-pum qaisapaniñ iġñiġmiñun Joseph-mun. 6Jacob- 
nivviam saniġaanun aquvinniqsuq, uvluq qitiqquqman. 7 Samaria-ġ- 
miu aġnaq aggiġñiqsuq imiqtaġiaqhuni. Aasrii Jesus-pum nipliutinišaa, 
“Imiksrippa!” 8Immali mališuaqtai nunaaqqimupniqsut niqiksramiknik 
tauqsiġiaqhutiņ. 9Aġnam Samaria-ġmium nipliutiniġaa, “Ilvich Jew-pnu- 
rutin aasrii Samaria-ġmiuņupluņa. Qanuqhutin ipiqpiña imiġukhutin?” 
(Uvvatakku Jew-ņuruat piqatiqatlaitchut Samaria-ġmiunik.) 10 Jesus- 
pum kiugaa, “Tlisimagupku Agaayyutim aatchuutiksrana suli kisuułha 
ipiqtigikkaqpich imiksritqupluni iņiġayaġiñ, aasrii Ilaan qaitchilutin 
iñuunaqtuamik imiġmik.” 11 Aġnam nipliutigaa, “Ilvich qattaitmiu- 

tin, aasrii nivviaq itipmiuq. Nakiñmi imiq iñuunaqtuaq piñayaqpiunp? 

12 Jacob-ņum sivulliapta uumiņa nivviamik piqaqtitaņatigut, qitunġaiñlļu 
suli pamiqsaaņisa imiġvigimakkaņatnik. Ilvich Jacob-miñ kamanat- 
luktuaņunasrugivich?” 13Jesus-pum kiugaa, “Kiñapayaaq imiqtuaq 
imiġmiñ uumakna imiġulitqikkisiruq. 14Aglaan kiñapayaaq imiġmiñ 
aatchuutiksramniñ imiġumi imiġulitqiņñianġitchuq, takku imiq aatchuu- 
tiksraša itkisiruq ilaani suvliktuatun nivviatun imiġmik iñuunaqtuamik, 
piqaqtillugu ittuksramik isruilaamun iñuułiġmun.” 15Aġnam nipliu- 
tigaa, “Taavrumina imiġmik qaitchipna, imišulitqiñëitchumuunali 
unniiñ uvuna imiqtatqiñġitchumuuņa.” 16Tarra Jesus-pum nipliutiniġaa, 
“Aullaġutin uqautityaġuņ ilaqatin pakma nayuqtigikkan, aasriiñ uvuņat- 
qigutik.” 17 Aəgnam kiunišaa, “Ilaqataitchuņa.” Jesus-pum kiugaa, “Ilvich 
nalauttutin nipliqavich ilaqataiññiplutin. 18Ilvich ilaqatniktuqsimarua- 
mi tallimani, aasrii nayuqtigikkan pakma nalaullugu ilaqatiginëitchiñ 
katchuusrimaitchiñ. Taatnaqavich nalauttutin.” 19Aġnam nipliutigaa, 
“Taatnailiplugu ilisimmatiqaġniqavich kaņiqsigiga sivuniksriqirautlhiñ. 

20 SŞamaria-ġmiut sivulliavut agaayumaašuurut uumani iñġimi aasrii- 

li ilipsi Jew-puruani uqaġaqtusri iñuich agaayumaaqtuksrauniplugich 
Jerusalem-mi.” 21 Jesus-ņum nipliutiniġaa “Aġnaaq, ukpiġiņņa, Piviksraq 
tikitkisiruq iñuich agaayyuvigitlaisñiaqmatrun Aapa uumaniunniiñ 
iñëimi naagaunniiñ Jerusalem-mi. 22Samaria-ëmiusri ilisimanšipiagik- 
si kisumun agaayumaałiqsi; uvagut aglaan Jew-ņuruani ilisimagikput 
kisumun agaayumaaliqput, takku iñuich anniqsuqtiksraņat Jew-ņu- 
ruaniñ kaņiqaqtuq. 23Aglaan piviksraq tikisaaqtuq, pakmaunniiñ 
tikiumaaniktuq, ilumun putqataġviqaqtuat agaayumaaġviginiaqmatruņ 
Aapa Ipqitchuakun Irrutchikunlu ilumutuutikunlu. Takku Aapauruaq 
piqaġuktuq iñuich agaayumaaġviginiaqtuanik ipmiñun taatnaililugu. 
24Agaayyun Irrusriuruq. Tamatkua putqataġviqaqtuat ilaanik agaa- 

yumaaqtuksraupiaqtut Ipqitchuakun Irrutchikunlu ilumutuutikunlu.” 
25Aënam nipliutiniġaa, “Uvaņa kaņiqsimagiga Messiah taiyuutilik 
Christ-mik aggiqsaġumaruaq. Ilaan aggiġumi uqautisraġumakkaņatigut 
supayaamik.” 26 Jesus-ņum nipliutigaa, “Uvaņa uqaqatin llaapurupa.” 
27Taatnaanigmiuglu tarani Jesus-pum mališuaqtai utiġniqsut. Atqunaq 
quvišutchapniqsut Jesus aġnamik uqaqatiqaġniqman. Aglaanguuq 


Jesus-mun. 

31 Taatnałhatniguuq, maliġuaqtaiñ Jesus uqapsaaġniġaat, “Tlisautrii, nig- 
ġiiñ!” 32IĮlaan kiuniġai, “Niqautiqaqtuna ilisimanġisapsitñik.” 33 Taatnaqman 
maliġuaqtai avatmun apiqsruqtautiaqsiñiqsut, “Iñuum una payunġitcha- 
luaëniqpaun niqiksramik?” 34Jesus-pum nipliutiniġai, “Niqautiqaqtuņa 
tupiksriliëmik tuyuġirima pitqutaanik suli itqanailiksrapanik savaam 
qaisaņan iñiqtaġitquplugu.” 35“Uqaġaqtusri, itnailiplugu nautchiivik- 
sigun, ‘Sisamani tatqiñi ittaqtuq katitchiviksraq.' Uvanali nipliutigipsi, 
qiñiqtuallautaqsigik nauruat pakma pippuqtuat katitaulhiñaašuqhutin. 
36[ñuk kipripluni katitchiruaq akiññagaqtuq katitchiłiġmiñi nauruanik 
isruitchuamun iñuułiġmun, atunim aasrii nautchiiruaġlu kipriruaġlu quvia- 
sruqatigiikkisiplutik. 37 Uqautauruaq ilumutuuruq itna, “ñuk nautchiiraqtuq 
atlam aasrii kipiplugu, katitlugu mukkaaksraq.' 38 Uvana tuyuġipsi kiprilu- 
sri katitchitquplusri nautchiiviņmi savaaqašvigimaisapsitñi atlat savaapatni 
aasrii piññagusri taipchua savaaņatniñ.” 

39Samaria-ëmiut iñugiaktuat nunaaqqimikni ukpiqsriñiqsut Jesus-mik 
aġnam itnalhagun, “Ilaan uqautigaapa supayaamik atuqsimakkamnik.” 
40Taatnaqługu Samaria-ġmiut tikitňamitruņ, ittuallaquaqsiñiġaat ipmik- 
ni. Jesus-pumaasriiñ malëupni uvlupni nayuġniġai. 41 Iñugiaksilaaġgniqsut 
ukpiqsriruat ilaan uqauttutaigun. 42Aasrii aġnaq uqautinišaat, 

“Ukpiqsriliqsugut ilvich nipiłhiñaġinġisapkun aglaan uvaptiknik tusraap- 


Jesus Mamititchiñiqsuq Analatchirim Iëñipanik 
43Kiñuagun malġuk uvluk Jesus aullaġniqsuq Galilee-mun. 44Ilaan 
ilisimagaluaqługu, “Sivuniksriqiri kamakkusriaqatlaitchuq ipmi nuna- 

miñi,” aullaġviginiġaa. 45Galilee-mun tikitman iñuich paġlaniġaat, 
qiñianikługu supayaaq savaaġikkaņa nišiqpagvikaami taggisiqaqtuami 
Apqusaakkaułiġmik, takku iliņittuuq utlautiniqsut niġiqpagvikaamun 
Jerusalem-mi. 

46 Taatnaqhuni Jesus utitqipñiqsuq Cana-mun Galilee-mi ittuamun, 
sivuani imiġmik misruġuġuqtitchiviņmiñun. Aasrii Capernaum-mi inniq- 
suq apalatchiri iġñiqaġniqsuaq atniġñaqtuamik. 47 Tusraa'amiun Jesus 
tikitlugu Galilee-mun Judea-miñ, utlakługu apiqsruġniġaa Capernaum- 
muglugu iłuaqsipkaġayaitmaņaan iġñi tuqulhiñaaëuqtuaq. 48 Jesus-ņum 
nipliutiniġaa, “Nalliqsiunniiñ tarra ukpiqsriyumiñaipiaqtuq, qiñiša- 
luaqani kamanaqtuaniglu savaanik quviqnaqtuaniglu. j E "s 
nipliutigaa, “Aullašëiñ, igñigiñ iñuugisiruq!” Taavruma iñuum Jesus- 
pum nipliutaa ukpiġiplugu aullaġniqsuq. 51 Aņilaatmuktitlugu savaktaiñ 
paaġniġaat tusraapkaġiaqługu “Iġñiġiñ iñuugaqsiruq.” 52Apiqsrušënišai 
qaņaaglaan iġñi iluaqsitmuaqsipmanaan. Taapkua kiunišaat, “Ikpaksraq 
uvluqpaguëniëmiñiñ atautchimun iliyupnaqsipman uunaqłuutaiqsuq.” 

53 AĄapauruam ilļitchuġiniġaa atuummiłha taivrumani sassaġniġmi Jesus- 
pum nipliutikmani, “Iġñiġiñ iñuugisiruq,” Taatnaqhuni ukpiliëñiqsuq, 
suli iluqaġmiņ tupiqatipayaanilu. 54Taavruma tugliliġniġaa quviqnaqtuaq 
savaana Jesus-pum Galilee-mukman Judea-miñ. 


Jesus-pum Mamititchiłha Atniġñaqtuamik Narvauram Siñaani 

5 1 Aquagun tamarruma Jew-ņuruat niġiqpagvikaaņat ilgiññiq- 

suq. Aasrii Jesus-tuuq utlautipluni Jerusalem-mun. 2Taamani 

Jerusalem-mi Ipnaich Paaņatni narvauraqašniqsuq tallimanik quli- 
ġutilik. Hebrew-tguuq uqapatigun taiyuutiqaëniqsuq Bethzatha-mik. 

3Iñugiallapiaqhutiņ iñuich atniġñaqtuat nalaniqsut tamatkunani quli- 
ġutit atipitñi qiñitlaitchuat, pisrutlaitchuat, suli auliyatlailat taqqiplutin 
imġum iliqsraqtiliksrapanik. 4Uvvaguuqtakku qakugulitchiaqługu 
Agaayyutim israġulgan imiq iliqsraqtitaġniqmagu aasrii sivulliq atniġ- 
ñaqtuaniñ kiñilġaaqtuaq apalataupkaqqaaqlugu imiq mamitauraġniqsuq 
qanusripayaamik atniëñautiqašaluappašmi. 5Iñugguuq atniġñaqtuaq 
qiñiġniġaa nalaruaq suli kaņiqsiplugu ilaan atniġñałha takiruami, aa- 
srii nipliutiniġaa, “Huaqsisukkaluaqpich?” 7 Atniġñaqtuam kiunišaa, 
“Uvana kiñisaitchaqtuņa imiq iliqsraqtitaupman. Takanuņaġniaqtitluņa 
atlam sivulliugaġigaaņa.” 8Jesus-ņum nipliutigaa, “Makillutin, ikivġa- 
tin tigulugich pisrugiñ.” 9Taimmaiñaq taamna mamitauniqsuq; ikivġani 
tiguplugich, pisrupnniqsuq. 

Uvluq tamanna taavruma atuummivia Jew-ņuruat minġuiqsiaġvigini- 
ġaat. 10Taatnaqługu Jew-ņuruat nipliatiaqsiñiġaat iñuk iluaqsikkauruaq, 
“Ugluvak minġuiqsiaġviuruq. Atuqtaksraptiknun akitñautiniqsutin 
ikivëapnik akiyaqavich.” 11IĮlaan kiunišai, “Taivruma iluaqsipkaqtima 
uqautigaana, “kivšatin tigulugich pisrugiñ. ” 12Taapkua apiqsruġ- 
niġaat, “Kia taatnaquvatin?” 13Aglaan taavruma iluaqsikkauruam 
ilitchugingiññigaa kisuutilaaņa, atakkii Jesus tamaakņa piišñiqsuq 
iñugiakpagitluni tamanna. 14Aquagun taavruma Jesus-ņum paqinni- 
ġaa Jew-ņuruat agaayyuvikpanatni aasriiñ nipliutiplugu, “Ataņii. Pakma 
iłuaqsirutin. Killuqsatqipñiaqnak. Takku killuqsaġuvich pigiitluktuaq 
tikitpiaqtuq ilipnun.” 15Taavruma iñuum aullaqami Jew-puruat uqau- 
Jew-ņuruat piyuagaqsiñiġaat Jesus, ilaa iłuaqsiiñiplugu minšuiqsias- 
vium uvluani. 17 Jesus kiuniġai, “Aapaga savaktuq ataramik iñiqługu, suli 
uvaņaptuuq savaktuksraupmiuņa.” 18Taavruma nipliutim Jew-ņuruat 
sivunniqsillapiaġniġai tuqqutchukługu, taavrumuunalhiñaunšitchuaq 
minġuiqsiaġvium atuqtaqsraigun aglaan niplilhagunlu Agaayyutmik 
aapaqašnipluni suli atriliutipluni ipmiñik Agaayyutmun. 


Iġñiġuruam Anpalatchilha 

19Jesus kiugai, “Uqautigipsi ilumutuuruamik itna, Iñiq iñiqtaqatlait- 
chuq ipmiguthiñaq. Ilaa savaaqaġaqtuq taavrumiņa qiñikkaġmiñik Aapani 
savaaqaqman. Supayaamik Aapauruaq iñiqtaqaqman, Iġñiņantuuq savaa- 
ġiraġigaa. 20 Aapam Iëñi urriqsuutiragigaa iluqaanik savaagitlakkaemiñik, 
atakkii piqpagiplugu. Ilaan ilisautigisiplugu kamanatluktuanikun- 
niiñ tamatkunakna iñiqtaġikkaņiñiñ, ilipsi quviġusrullapiatlasrilusri. 
21Atriplugu Aapaa aņipchairaġiłha tuquruanik iñugutqilišmun, taatna- 
tullapiaq Ióñipa qaitchitlaruq iñuułiġmik tamatkunuņa pisukkaġmiñun. 

22Aapana ipmiñik atanniqsungiqhuni, aglaan Iġñi qaitchianiņniġaa 
atanniiłiġmik. 23Taatnaqhuni iluqani kamakkun itkisiruq Iġñiņanun 
atrilugu iñuich kamaqsriłhat Aapapanik. Kiñapayaaq kamakku- 

taitchumi Iġñiņanun kamakkutaitmiuq Aapapanun tuyugiraanun. 
24Tlumutuullapiaqtuamik uqautigipsi, Kiñapayaaq tusraaruaq uqautimnik 
suli ukpiqsriruaq tuyugirimnik piññaktaqtuq isruitchuamik iñuutišmik. 
Taamna atanniqsiuyumiñaitchuq, aglaan pituġaaniktuq tuqupatlišmiñ 
iñuulišmun. 

tikiumaaniktuq tuquņaruat tusraałiksraņat nipaanik Iġñiņan Agaayyutim, 
aasrii tamatkua tusraaruat iñuuniaqtut. 26 Atriplugu Aapauruaq Ilaa 
kaņiuruaq iñuułiġmi, taatnatun Aapauruam inillakkaa Iġñiġikkani kaņiut- 
lasriplugu iñuułiġmi. 27 Suli qaitchaa Iġñi nalaullugu aņalatchiłiksramik 
atanniqsuiłiġmik, atakkii Ilaa Iñuum Iġñiġiplugu. 28Taamna quviġusruu- 
tiginagu, piviksraq tikiññiaqtuq tuquruat iluqatiņ iluviġni tusraagisiłhat 
nipaanik. 29 Aasrii ilipich aņitqiglutiņ iluviġniñ, tamatkua savaagġiksuat 
aņilutiņ iñuułiġmun suli tamatkua savaaġiitchuat aņilutiņ sivuuġanaqtua- 
mun atanniqsiuviksraġmiknun. 


Ilisimarit Jesus-kun 


30“Sumik savaaqaġumiñaitchuņa uvapkuiñaq. Uqausriusriaġa tuvraqługu 
Agaayyutmiñ atanniiraqtuņa. Taatnaqhutiņ atanniutitka nalaunņarut, tak- 
ku pisułapkun itinġitlugu, aglaan tuyuširima pisulhagun. 31 Uvapkuiñaq 
uqaqsaġniaġuma, iñuich ukpiġiyumiñaitchaat ilumutuunilugu. 32Aglaan 
ittuq uqautigiriga, uqaqtuaq ilumutun uvapkun. 33Ilipsi tuyuqaqapsi iñuņ- 
nik kaņiqsiuqtuksranik John-mun Paptaaqtitchirimun, ilaan uqautigaasri 
taavrumuuna ilumutuuruamik. 34Iñupmik ilisimariqaénanšitchaluaqtluna, 
aglaan taamna nipliutigigiga ilipsi anniqsuquplusri. 35John atriqaqtuaq 
nannimik ikimaruamik qaummaġiksiplugu, ilipsipsuuq sivikitchuami 
taimani quviagigiksi qaumagikkaņa. 36 Aglaansuli uvapkun piqaqtuna ili- 
simarimik kamanatluktuamik John-pum ilisimaraułhaniñunniiñ, makua 
savaat iñiqtaġikkaġma, Aapaa qaisaņiñ savaagġitquplugich itqanaiġlugich 
tamatkua nalupqinaiqsruġaat Aapamun tuyuġiłiġa. 37 Aapauruaqtuuq 
tuyuqaqtuaq uvapnik uqaqtuq tamarrumuuna, ilipsi tusraanġaqsimaitcha- 
luaġiksi nipaa unniiñ kigiñaņa qiñiġlugu. 381lipsi uqauttutai pigingġitlugich 
unniiñ ukpiġinġitlugu taamna tuyuġikkaņa. 391lisaašigisi uqałhich aglausi- 
maruat iñuułiġmik isruitchuamik paqitchiñasugiplusri. Tamarra tamatkua 
uqautiqaqtuat uvapkun, 40aglaan piyummataitchusri uvapnun utlautisrugu- 
sri aasrii piññagusri iñuuliëmik uvapkun. 

41 “Nanšaqsiutiksraq iñupniñ qiñiġniaġagingġitchiga. 42Aglaan 
ilisimagiksi, suutnaġingġitchiksi piqpaksriliq suvaluk Agaayyutim piq- 

paktana. 43 Aggiqsuņa Aapaa apalatchisaagun aasii akuqtunšitchipsitña. 
Naagasuli iñuk kiña aggiqpan ipmi saņņimigun, ilipsi akuqtuġniaġiksi. 
44]lipsi nanġautisruuruani avatmun aasriiñ suliqutiginġitchiksi nan- 
ġausriaksraqsi Agaayyutmiñ kisianiñ. Qanušusrimi ukpiqsriñiaqpisi? 
45Isrummatiginagu uvapnun patchisiqutigisiñilusri Aapaanun. Moses- 
pum patchitri sagviummigaa, taimñaami Moses ilipsi tunpavigikkaqsi. 
takku ilaan aglaktigun uqautigigaaņa. 47 Aglaan aglaaġikkaņi ukpiġinęġit- 
ñapsigik, qanušusri ukpiqsrigisivisi uvapa uqałimnik?” 


Jesus-pum Nišipchailha 5,000 Aputinik 


6 1Taavruma aquagun Jesus ikaaparuq taagatchiapanun narva- 

pan Galilee-m. Taamna narvaq taggisiqaqmiuq Tiberias-mik. 
naqtuat savaaņi iłuaqsiraġaiłikun atniġñaqtuanik. 3Jesus qimišaamun 
mayuqhuni, aquvinniqsuq maliġuaqtinilu. 4Jew-ņuruat nigiqpagvikaanat 
taggisiqaqtuaq Apqusraaqtitaułiġmik tarani qalliñiqsuq. 

5Jesus qiñiqlugich iñugiallapiaqtuat iñuich utlautiruat ipmiñun nipliu- 
tiniġaa Philip, “Nakiñ tauqsiġayaqpisa niġisuiġutiksraņatnik ukua iñuich?” 
6Taavrumiņaguuq nipliutiniġaa Philip uuktuaqługu, Jesus-pum ilisimaanik- 
kaluaqtlugu sułiksrani. 7Philip-pum kiunišaa, “Malëuk kavluutik akiaknik 
naamayumiñaitchut qaqqiaqsisigisaëuptigik iñullaa mikiruuramikunniiñ 
niġiyumiñaqsilugu.” 8Maliġuaqtit ilapata, Andrew, Simon Peter-m aniqataa, 
nipliqsuq, 9“Uvvauvani nukatpiaġruk piqaëniqsuq tallimanik qaqquuranik 
barley-nik suli qaluuraapnik. Aglaan suugisivat taapkua itna iñugiaktigirua- 
mi iñunmi?” 10Jesus nipliutigai, “Iñuich aquvititchigik.” Ivigaapupluniguuq 
tamanna. Iñuk iluqani aquvinniqsuq. Aputilhiñat 5,000-siyupnaq. 
llJesus-pum qaqqiaq tigu'amiun, Agaayyun quyaniġaa agaayupluni, au- 
taaġutaupluniasrii iñupnun aquppiruanun. Taatnatunsuli iñiqtaqaġniqsuq 
Jesus nipliutigai maliġuaqtini, “Ilakupayaat katitchigik aasrii iksisruņaqa- 
sri.” 13Katitchi'amin, immiġñiġaich qulit malġuņnik aguupmaich ilakuatnik 
tallimaniñ barley-niñ qaqquuraniñ iñuich niġġivigikkaņatňñiñ. 14Iñuich qiñi- 
qamitruņ quviqnaqtuaq savaaq Jesus-pum iñiqtana nipliġñiqsut, “Tlumutun 
una ilaapuniqsuq. Tarra sivuniksriqirauniqsuq aggiqsuksrautauruaq nunam 
iñuiñun.?”15Jesus-pum kaņpiqsiñiġaa iñupnun umialiguqtinnialiksrani nunu- 
riluni. Taatnaqhuni unitlugich aullaumiugallapniqsuq qimiġaanun kisimi. 


Jesus-pum Pisrułha Imġum Qaapagun 


16Unnuksraaqman maliġuaqtai narvamun utlautiniqsut. 17 Umiamun 
iki'amin utiaqsiñiqsut Capernaum-mun ikaaqługu narvaq. Unnuašuqman 

Jesus-pum utlangiññišaisuli. 18 Anugieuutiqpaurasnišai qailëuutiplugich. 
19Maliġuaqtit iputlutip piñasrunik naagaqaa sisamanik mile-lanik iglia- 
nigmiullu, qiñiaqsiñiġaat Jesus pisruktuaq imiġmi qalliruaq umiamun. 
Aasrii iliņich iqsitchallapiaġniqsut. 20 Jesus-ņum nipliutiniġai, “Iqsiñasri! 
Uvaņauruņa.” 21 Taapkua ikiyumaliqsipiaġniġaat, aasrii ikipman taim- 
maiñaq umiam tikiñņaniktiġniġaa sivuniġikkani. 


Jesus-pum Qaqqiaņułha Iñuutišmi 


22 Uvlutqikman iñuich iñugiaktuat aullanëitchuat tamaaniapaniñ 
narvam, ilitchuġiniġaat atausrisualuk umiaq taraniitilaapanik. Jesus 
aullaqataunġiłha maliġuaqtimigun suli itqaġiniġaat kisimiņ maliġuaq- 
taiñ aullałhat. 23Atlat umiat Tiberias-miñ tulaagaqsiñiqsut qaniņanun 
niġiqpagviata Atanġuruaq agaayutrianikman. 24Iñugiaktuat kaņiqsi- 
maæamitruy Jesus taraniinġiłha unniiñ maliġuaqtai, umianun ikiplutiņ 
Capernaum-mun aullaġniqsut pakakługu. 25Narvam igluani iñuich Jesus 
paqitnamitrun, nipliutiniġaat, “Ilisautrii! Qapaaglaan mauņaqpich?” 

26 Jesus-ņum kiugai, “Ilumutuullapiaqtuamik nipliutigipsi, paqitkipsitña 
takku niġiłłapsigun qaqqiamik pisuiġataqhusri piqutigitlusruņaqnagich 
qiñikkasri quviqnaqtuat savaatka saņņigikkapkun. 27 Sakuugutiqaqasri 
niqimik piunġiqsaqtuamik aglaan sakuugutiqašitchi niqimun ittuaksra- 
mun isruitchuamun iñuułiġmun. Taamna niqi Iñuum Iëñipan qaitkisigaa 
ilipsitñun, takku Agaayyutim Aapam nalunaiqsaġigaa iłuaġikkautłha- 
gun Ilaa.” 28Tamatkua apiqsrušaat, “Suruksrauvisa savaaqaġniaġupta 
Agaayyutim savaaņiñik?” 29 Jesus kiugai, “Uvva savaaq savaaġitqukka- 
pa Agaayyutim ilipsitñun, ukpiqsritqugaasri ilaanik tuyuġikkaġmiñik.” 
30'Tamatkua kiugaat, “Sumik qiñikkiġayaqpisigut quviqnaqtuamik 
sappnipkun, uvagut qiñiġlugu ukpiqsritlasriluta ilipnik. Sumik iñiqtaqa- 
ġayaqpich? 31 Sivulliavut niġimarut taiyuutiliymik Manna-mik qaqqumik 
pakmakņaqtamik suviksrailaami atriplugu uqautigimaruaq inilgaan 
uqałiġmi, itna, Tlaan qaitchigai qaqqumik niqiksrapatnik pakmakņa. ” 
32Jesus nipliqsuq, “Ilumun nipliutigipsi, taimña Moses niqiqaqtitchiruq 
ilipsitñik pakmakpa timilhiñamun ittuamik, taiyuutiliņmik Manna- 
mik. Uvvaaglaan Aapaa qaitchigaasri iñuunaqtuamik ilumutuuruamik 
niqiksramik pakmakņa qilapmiñ. 33Uvvatakku niqiksraq Agaayyutim 
qaisaņa ilaapuruq atqaqtuaq pakmakna iñuułiġmik qaitchipluni nunam 
iñuiñun.” 34 Tamatkua nipliutiniġaat, “Ataramik qaitchisigut taavrumiņa 
niqiksramik.” 

35Jesus-ņum nipliutigai, “Uvaņa atrigigaaņa qaqqiam niqiksrauruam 
timikun, uvapa kaņigigaaņa iñuutlasriliksram iñuutchikun. Iñuk utlau- 
tiruaq uvapnun niġisulitqikkumiñaitchuq, suli ukpiqsriruaq uvapkun 
imišulitqikkumiñaitchuq. 36 Aglaan uvaņa uqautianikkipsi arguaqtullap- 

sigun, takku ilipsi qiñiġaluaqłuņa savaaġikkapkun ukpiqsrisunšitchusri. 
37Kiñapayaaq Aapaa qaisaņa uvaņnun utlautigisiruq. Aasrii kiñapayaaq 
uvapnun utlautiruaq saqitchumiñaitchiga. 38Takku atqaqtuņa pakmak- 
pa tuyuširima pitqutigikkaņa iñiqtaġityaqługu, pisulapkuunsitchuaq. 
39Uvvauna pisułiġigaa tuyuġirim uvamnik tammaitqunġiłiksraġa nalliat- 
nikunniiñ qaisaġianikkaņiñiñ uvapnun aglaan iluqaisa aņitqiksillugich 
iñuuligmun uvlumi aqulliġmi. 40Uvvauna Aapaa pisułiġigaa iluqatiņ 
qiñiqtuat iġñiġuruamik suli ukpiqsriruat ilaanik piqałiksraņat isruitchua- 
mik iñuułiġmik aasrii uvapa makititkisiplugich iñuułiġmun aqullišmi 
uvlumi.” 

4 Jew-ņuruat uqapiluutigiaqsiñiġaat ilaan nipliłhagun, itna, “Uvapa 
niqiksrauruņa atqaqtuaq pakmakna.” 421lipich nipliġñiqsut, “Jesus- 
punġitpauna, Joseph-pum iġñiņa? Uvagut ilisimagivut aapapalu 
aakaņalu. Qanuqhunimi nipliava atqaġnipluni pakmakņa?” 43 Jesus kiu- 
gai, “Uqapiluguiqitchi! 44Kiñaunniiñ uvapnun utlautilguitchuq kisianik 
Aapauruam tuyušgirima uvapnun utlautipkaqmani. Aasrii uvapa aņitqik- 
sitkisigiga iñuułigġmun uvlumi aqullišmi. 45Sivuniksriqirit aglausimaruat, 
“'Agaayyutim iñupayaat ilisautigisigai” Kisupayaaq naalaóniruaq Aapamik 
suli ilitchiyumaruaq Ilaaniñ utlautiraqtuq uvapnun. 46Kia-unniiñ qiñiq- 
simaitchaa Aapa, aglaan kisimi Agaayyutmiqnisauruam qiñiqsimagaa 
Aapa. 471lumutuuruamik nipliutigipsi, kiñapayaaq ukpiqsriruaq isruit- 
chuamik iñuułiqaqtuq. 48 Uvaņa qaqqiapuruna iñuunaqtuaq. #9Ilipsi 
sivulliasri nigimappaëšmin pakmakpaktamik qaqqumik suviksrailaami 
tuqurut timimikkun. 50 Aglaan qaqqiaq atqaqtuaq pakmakņa itniittuq, 
kiapayaaq niġikpagu tuquyumiñaitchuq. 51Uvapa iñuunaqtuaq qaqqiaq 
atqaqtuaq pakmakņa. Kiñapayaaq iñuk niġigumi taavrumakņa qaqqia- 
miñ iñuugisiruq taimuna, aasrii timiga qaqqiapuruq qaisaksraġikkaġa 
nunam iñui iñuutlasritquplugich.” 

52Taatnaqman Jew-ņuruat uqaatchagutiniqsut iņmiknun aasrii 
apiqsruqługu, “Qanuġuni uuma iñuum timimiñik niqiksriññiaqpa- 
tigut?” 53 Jesus-ņum kiugai, “Ilumutuuruamik nipliutigipsi, ilipsi 
ñi. 54Kiñapayaaq niqiniktuaq timimnik suli iminiktuaq augikkamnik 
isruitchuamik iñuutliññaktaqtuq, aasrii aņitqiksitkisigiga iñuułiġmun 
aqullišmi uvlumi. 55Uvvatakku timiga ilumun niqiksrauruq, suli auga 
ilumun imiksrauruq. 56 Kisupayaaq niqiqaqtuaq timimnik suli imiqaq- 
tuaq augikkamnik iñuuruq uvapkun suli iñuugisipluni piqasriutiluni 
uvaņpni. 57 Iñuuruam Aapam tuyuġipluņa, suli uvapaptuuq iñuuruna ilaa- 
gun, taatnatuntuuq kiña niqiqaqtuaq uvamnik iñuugisipmiuq uvapkun. 
sslñuum taamna qaqqiaq niqigigumiun iñuugisiruq qapavak taimuna. 
Taamnauruna qaqqiaq atqaqtuaq pakmakņa atriginġisaņa qaqqiam sivul- 

liapsi niġitchaņat, naagaunniiñ tuquplutiņ.” 59Taatnaġniġai Jesus-pum 
ilisautriñiġmiñi katraġviņmi Capernaum-mi. 


Uqalhich Isuitchuakun Iñutikun 


60Iñugiaktuat mališuaqtaiñ tusraaplugu nipliġñiqsut, “Taamna 
ilisauttun akuqtutliksrapa sakiqnaqtuq. Kia naalaġnigisivauņ?” 
61 Uqautigaluaqtitnaniguuq, Jesus-pum kaņiqsimapmitchaņi mališuaqtini 
uqapiluktuat tamarrumuuna uqaġikkaġmigun. Taatnaqługich nipliuti- 
niġai, “Taavruma nipim piyummataiqsitkaqsivasri? 62Isrummatigisriun 
qiñiłiksraņa Iġñiņan Iñuum utiaqsikpan sivuani irvigimakkaġmiñun. 
Taatnaaqsikpan nikaliġukkayaġniqpisi? 63Ipqitchuaq Irrusriq iñuuti- 
qaqtitchiruaņuruq. Timi iñuutiqaqtitchiñëitchuq. Uqatlhich ilipsitñun 
uqautigianikkatka Irrusriurut, suli iñuupkaġisipiaġaasri. 64Naagauvva 
ilapsi ukpiġinġitchaich,” Jesus-pum taatnagġnigġai. Ilisimaplugu aullašnii- 
saġatałhaniñ kisuułhat ukpiqsriñšitchuaq suli kisuugisiłha tuniriksraġmi. 
65 Aasrii nipliġñiqsuq. “Taavrumiņa piqusriqlugu uqautigipsi, kia- 
unniiñ utlautiyumiñailha uvapnun kisianik Aapam utlautipkaqpani 
taatnatlasrilugu.” 

66Taavruma aquagun iñugiaktuat maliġuaqtai kiñumuaktut 
malitqikkummataiqługu ilaa. 67 Taatnaqhuni Jesus nipliutiniġai qulit 
malġuk mališuaqtini, “Ilipsipsuuq kiñumuakkumanġitchaluaqmivisi?” 
68 Simon Peter-m kiunišaa, “Ii, Ataniiq, kimunmi aullaġisivisa? Ilvich 
pigigitin uqalhich isruitchuamik iñuunaqtuat. 69Pakma ukpišigikput 
ilitchuġiplugu ipqitchuaputilaan Agaayyutmiqnisauplutin.” 70Jesus 
kiugai, “Tlipsi qulit malëuuplusri piksraqtaaġinġitpisimi? Aglaan ilari 
Tuunġaqmiqnisauruq.” 71Ilaanguuq uqautiginišaa Judas, iġñiņa Simon 
Iscariot-pum. Uvvatakku Judas qulit malġuuqataugaluaqhuni, tunisiyu- 
maniqsuq Jesus-mik. 


Jesus-lu Aniqatailu 


1Tamarruma kiñuagun Jesus igliëniqsuq Galilee-mi, igliġummatai- 

laqhuni Judea-mi, atakkii Jew-ņuruat tuqqutchukługu. 2Jew-ņuruat 
niġiqpagvikaaņata Palapkaat tikiyasriruq. 3Uvvaasriiñ Jesus-ņum 
nukatchiaņiñ aņutit nipliutiniġaat, “Unillugu mannaaq, aullaġiñ Judea- 
mun, ilvilli maliġuaqtivich taamani qiñiġumigaat savaaq iñiqtaġikkan. 
4Kiñaunniiñ iriqsimatlaitchuq savaaġmigun ilisimatqullapiaqami. 
Ilvich iñiqtaqaqtuami tamatkuniņa, iluqaitñun iñupnun ilitchuġip- 
kaġiñ.” 5Taatnaġniġaat nukatchiapiunniiñ ukpiqsriñšitlutin Ilaanik. 
6Jesus nipliutigai, “Piviksraġa nalaullugu tikiumanšgitchuqsuli. Ilipsi 
aullałhiñaaņurusri sumipayaaq. 7 Nunam iñuiñ uumigikkaġinġitchaa- 
sri uvaptun, atakkii uvaņa uqausrimaplugich iñuunialhat pigiilhagun. 

8Ilipsi nigiqpagvikaanukkitchi. Aullanġitchuņa pakma atakkii aullagġ- 
viksraġa tikiumanšgitchuqsuli.” 9Taatna uqautilġaaqługich Galilee-mi 
ittuallapniqsuqsuli. 


Jesus Niġiqpagvikaaņani Palapkaatit 


10 Aquagun nukatchiani niġiqpagvikaanuanikmata, Jesus-tuuq 
aullaġniqsuq sagviaqtusruņaqani iñuņnun, aglaan nalunautchiplu- 
ni. 11 Jew-ņuruat qiñiġniaġaluaġniġaat niġiqpagvikaaņani itnaqhutiņ, 
“Naamiimma taimña?” 12Iñuich atqunaq uqaksraqtuniqsut Ilaagun, ila- 
pich uqaqhutin iñullautauniplugu aasriilu ilapich uqaqhutiņ pigiiññiplugu 


sagviġlugu, atakkii iqsiplutiņ Jew-puruat sivulliuqtinik. 
gv18 


Jesus Ilisautriłha Nigiqpagvikaapani 


14Niġiqpagvikaaņata avvapa atuumaanikman, Jesus utlautiniqsuq 
Jew-ņuruat agaayyuvikpaņatnun aasriiñ ilisautriaqsipluni. 15Jew- 
puruat atqunaq quvišutchapniqsut nipliqhutip, “Qanuqhuni una 
iñuk ilisimaniqpa apai, ilisaqsimaitchaluaqhuni?” 16Jesus kiugai, 
“Ilisauttutiga uvamniqnisaunšitchuq aglaan Agaayyutmiñ tuyuširim- 
niñ. 17 Kisupayaam piyummatiqaġumi maliguglugu Agaayyutim pisułha 
ilisimatlagisigaa ilisauttutma Agaayyutiqniqsaukmagaan naagaqaa uvam- 
niqnisaukmagaan. 18Iñuk nipiqaqtuaq iņmigułhiñaq piññapniašaqtuq 
kamagitchiutiksraëmiñik. Aglaan taamna kamanaqtitchiruaq tuyuši- 
rimiñik ilumutuuruq, ilaani piitchuq tapišilaaq. 19Moses-ņumliumaa 
qaitchitchapasri maliġutaksranik? Aglaan nallipsiunniiñ mališutaksra- 
payaaq tupiginġitchaa. Suvaata tuqqutchumavisitña?” 20[ñugiaktuat 
kiugaat, “Ilvich tuunġaqtaqaqtutin! Kia tuqqutchukpatin?” 21 Jesus 
kiugai, “Atautchimik quviqnaqtuamik savaaqaqama, iluqasri quviġusruu- 
tigigiksi. 22Moses-pum tiliñigaasri iġñaurasri nalunaitputchiquplugich. 
Nalunaitputchiqsauviksrapat nukatpiaëruich uvluq nalaurrutipman min- 
ġuiqsiaġviņmun nalunaitputchiqsuurusri minšuiqsiaevipnmi. Uvvasuli, 
taamna tillisiñ aullaġniiñġitchaluaqmiuq Moses-miñ aglaan sivulliap- 
sitñiñ ilaan sivuani. 23Nukatpiaġruk nalunaitputchikkautlaniqpan 
Jew-ņuruat minġuiqsiaġviatni, Moses-ņum maliġutaksraņa navigunġillu- 
gu, suvaatami uumisuutivisitña iñupmik iluaqsipkaiñiplupa Jew-ņuruat 
minġuiqsiaġviatni? 24Atanniqsuiñasri sagvirautigulhiñaq qiññalhiñakun 
aglaan atanniqsuisitchi nalaunparuakun.” 


Jesus Christ-puva? 


25Jerusalem-miut ilaņich nipliġñiqsut, “Imñaunšgitchaluaqpa iñuk 
ipchua tuqqutchukkanat? 26 Aasrii maaniittuq! Ilaa uqautriruq sag- 

viqhuni. Naagauvva nalliatunniiñ akitñanšitchaat. Ipchua sivulliuqtit 
kaņiqsiñġitchaluaqpatruņ Christ-punilugu? 27 Aglaan Christ aggiqpan, 
kia-unniiñ ilisimayumiñaitchaa nakitñaqtaulha. Naagauvva ilisima- 
gikput uuma iñuum kisupnik apayuqaaqalha.” 28 Jesus ilisautriñišmiñi 
Jew-ņuruat agaayyuvikpaņatni nipliġñiqsuq nipitusripluni, “Tlipsi 
ilitchiġipiaġaluaqpisitňña? Kaņiqsivisiuņ nakitñaqtautilaaġa? Uvaņa 
agginġitchuņa uvapkuiñaq, aglaan tuyuširiga ilumutuuruq. Ilipsi nalu- 
giksi. 29 Aglaan ilisimagiga atakkii Ilaaniñ aggiqluna, aasriiñ Ilaan 
tuyuġipluņa.” 30 Tamatkuaguuq iñuich tiguyumagaluaġniġaat, aglaan 
31 Iñugiakpauraqtuat ukpiqsriñiqsut Ilaanik, aasrii nipliqhutiņ, “Taimña 
Christ aggiġumi, quviqnatluktuanik savaanik iñiqtaqaġisiva uuma iñuum 
iñiqtapiñiñ?” 


Tigurit Tiliraurut Tigutquplugu Jesus 


32Pharisee-ņuruat tusraa'amisigik, iñugiaktuat isivruaġutiqaqtuat 
ilaanik, iliņich piqasriqhutiņ qaukłiņich agaayuliqsinik tuyuqaġniq- 
sut qaunaksrinik tigutaaquplugu Jesus. 33 Jesus nipliġñiqsuq, “Uvapa 
nayuqtaullapsaaġaluaġupsi aullaġisiruņa Ilaanun tuyuširimnun. 34Ilipsi 
pakiaqsigisigipsitña, aglaan paqitchumiñaitchipsitña, aasriiñ irviksram- 
nun tikitchumiñaitchusri.” 35 Taatnaqman Jew-puruat uqaaqsilgiññiqsut 
va? Ilaa aullaġniaqpa Jew-ņunġitchuat nunaaqqiatnun, Jew-ņuruat 
iñuuniaġviatnun ilisautityaġlugich Jew-ņunġitchuat? 36 Uvvatakku 
nipliqsuq, “lipsi pakikkisigaluašipsitña, aglaan paqitchumiñaitchip- 
sitña” Nipliqsuqsuli, ‘Irviksramnun tikitchumiñaitchusri.? Qanuqpami 
taatnaqami?” 


Kuupi Iñuunaqtuam Imġum 


37Niġiqpagvikaam uvlua aqulliq nuimatluktaupuniqsuq. Taavrumani 
uvlumi Jesus qichaqhuni nipliġñiqsuq nipitusripluni, “Kisupayaaq imi- 
ġukkumi utlautiluni uvapnun imiġli. 38Atrilugu aglausimaruat uqalhich, 
itna, “Kiñapayaaq ukpiqsriqpan uvapkun imġa suvliktuaġuġniaqtuq 
silatmun uummataaniñ. ” 39Taatnailiplugu Jesus-pum uqautigini- 
ġaa Ipqitchuaq Irrusriq akuqtuġniakkaņat ukpiqsriruat ilaanik. Tarani 
taatnałhani Ipqitchuaq Irrusriq aatchuutaumaitlunisuli, takku Jesus utiq- 
simaitlunisuli pakmuna qilapmun. 


Atinġirrun Iñupni 


4o[ñugiaktuam iñuum tusraa'amitrun Jesus-pum uqalhi nipliëñiqsut, 
“Una tarra iñuk ilumun taimña sivuniksriqiraupiaqtuq!” 411lapilli nip- 


John 7, 8 190 


lianiqsut, “Christ-puruq (itnautauruamik Anniqsuqtimik).” Aglaali atlat 
itnaëniqsut, “Christ aggigumiñaitchuq Galilee-miñ. 42Agaayyutim uqał- 
hich aglausimaruat itnaqtut Christ kiñuviašigisiñiplugu David-mun, suli 
anigisiñiplugu Bethlehem-mi nunaaqqiani David-ņum.” 43Taatnaqhutiņ 
iglugiiksinniqsut iñugiaktuat piqusriqhutiņ ilaanik. 441lapisa tiguyumaga- 


Ukpiqsriñġiłhat Jew-puruat Qauktiich 


45Qaunaksrit utiġniqsut qauktłiņich agaayuliqsinun suli Pharisee- 
puruanun. Taapkua apiqsruġniġaich, “Suvaata uvuņautingġitpisiuņ?” 
46Qaunaksrit kiuniġaich, “Uvagut tusraavaaluktugut iñuņmik taatna 
uqalgutigiruamik.” 47Pharisee-puruat niplilgiññiqsut, “Tlipsi kinnip- 
chanšitchaluaqpisi? 48IĮlitchuġimaitpisiuņ nalliata sivulliuqtipsa suli 
Pharisee-puruat ukpiqsriñgġiłhat Ilaanik? 49Aglaan iñugaaġruich kisi- 
miņ ukpiġigaat. Tamatkua iñuich kapiqsimmataitchut maliġutaksranik 
Moses-kun. Taatnaqhutiņ suksraungiqsauyumaaqtut.” 50 Nicodemus-guuq 
ilauniqsuq taapkunani qaukłiġñi suli Pharisee-ņuruani. Taamna qiñiġiaq- 
tuaq Jesus-mik sivuani, aasrii nipligñiqsuq, 51“Maliġutaksraġikkaptigun 
atanniipkatlaitchaatigut iñuņmik tusraagaluaqnagu naagaqaa ilit- 
chuġigaluaqnagu sumik pisilaaņa.” 52Taapkua ilaiñ kiuniġaat, “Uvva, 
Galilee-ġmiuņupmivich? Iļlitchuġimaiññiqpiuņ uqałhich aglausimaruat? 
Ilisaġlugich aasriiñ kaņiqsigisigiñ sivuniksriqirit aggiñġaqsimaiłhat 
Galilee-miñ.” 


Aġnam Aņukkaułha Sayuņałikun 
53 [Tarani iluqatiņ aņilaaġniqsut, 
8 laglaali Jesus utlautiniqsuq iñġiuramun atilipmun Olives-mik. 
2Uvlaakuagun uvlaatchaurami Jesus utlautilgiññiqsuq Jew-ņu- 


tikiutriñiqsut aġnamik apukkauruamik sayuņałikun aasrii iluqaisa 
sivuġaatnun qichaqtitlugu. 4Jesus-mun nipliġñiqsut, “Tlisautrii! Una 
aġnaq apukkauruq sayuņałikun. 5Uvagut maliġutaksriusriaptikni 
Moses-ņum tillisiqakkapatigut taatnasriq aġnaq iyaġaņnik miluqtuš- 
lugu tuqqutaksrauplugu. Qanuġli una aġnaq nipliutiginayaqpiuņ?” 
6Taatnaġniġaat Jesus pitchaqtugu iliņich piqaġukkaluaqhutiņ agvi- 
siksramik. Aglaan Jesus sikitluni nunamun aglaņniqsuq argapnmiñik. 
7Taapkua apiqsruqtaqtuiñaaqsipmata, Jesus qichaqhuni nipliutiniġai, 
“Nallipsi killuqsaqsimaitchuam sivulliuluni iyašgapymik miluqsaqqaaəo- 
liuņ.” 8'Taatnaqqaaqhuni sikitluni nunamun aglaaqsilgiññiqsuq. 9Taamna 
tusragamitruņ, taapkua iluqatip aullaġniqsut atausriuttaaqhutiņ aullaš- 

niiplutin utuqqautlupniómikniñ, Jesus kisippuqtugu aënaslu qichaqtuaq 
tarani. 10 Qichatqikhuni nipliutiniġaa anaq, “Naamiimma taipchua? 
Nalliataunniiñ tuqqutaksraġuġnivatin?” 11 Aġĝnam kiuniġaa, “Ti, Apuun! 
Nalliatnik israaqtaitchuņa.” Jesus nipliutigaa, “Uvaņaptuuq tuqqutaksra- 
ġuġumiñaitchikpiñ. Aullalhiñaašëuqtutin aglaan killuqsatqisrupaqnak!”] 


Jesus Qaumman Nunam Iñuiñun 

12Jesus-pum iñuich nipliutitqipñigai, “Qaumaksrauruņa nunam iñui- 
ñun. Kisupayaam malikkumiña, qaumamik iñuunaqtuamik piññakkisiruq. 
Taatnaġuni iñuuniatqikkumiñaitchuq taaqtuakun.” 13Pharisee-ņu- 
ruat kiunišaat, “Ilvich ilisimarriqsimarutin ilipnilhiñaq, taatnaqlugu 
ilumutuugilguitchikput. Sumun atuġumiñaitchuq taamna.” 14Jesus 
kiugai, “Taatniinġitchuq. Uqautigigaluappaëma uvamnik, nipliutipa- 
yaaa ilumutuuruq, takku ilisimagiga nakitñaqtautilaaša suli napmun 
aullaġniaqtilaaġa. Ilipsi ilisimanġitchiksi nakiñ aggiqsilaaġa unniiñ 
napmupniaqtilaaša. 151lipsi atanniqsuiraqtusri iñułhiñaułikun, atan- 
niġviaġautaitchuņa kimun-unniiñ. 16Aglaan atanniiruksrauniġuma 
atanniutiksraġa ilumutuuniaqtuq, takku tamarrumuuna kisima inġit- 
chuna, aglaan Aapauruam tuyuġirima piqasriqsuġaaņa. 17 Aglausimaruq 
mališutaksriusriapsitñi malġuulutik ilisimarik atikpaknik uqautaak 
ilumutuuginiplugu. 18 Uvapa uvamnik ilisimarriqsimaaqtuna suli 
Aapam tuyušgirima ilisimarriqsimaaqmigaana.” 19 Tamatkua apiqsruġ- 
niġaat, “Naami aapagikkan?” Jesus kiugai, “Nalugiptiguk Aapagalu. 
Ilisimaniġupsitña, Aapagaptuuq ilisimanayašiksi.” 20Jesus-pum taat- 
naġniġai tarani Jew-ņuruat agaayyuvikpanatni iliraqaġvigiplugu 


srapa tikiumanġitluni. 


Jesus-pum llumutuuruaputlha 

21 Jesus nipliutitqipñišai, “Uvaņa aullaqsaġumaruņa. 
Pakiaqsigisigaluašipsitña, aglaan tuqugisirusri killuuņņapsi nat- 
qiguttusriaqanšitchupsi. Atlaņunęġillusri, aullalguyumiñaitchusri 
aullaġviginiakkamnun.” 22Jew-ņuruat nipliġñiqsut, “Qanuqpa una, 
naaga ipmiñik tuqunniaqpa? Takku nipliqsuq, ‘Aullaġumiñaitchusri 
aullaġviginiakkamnun’ ” 23 Jesus kiugai, “Ilipsi maakpaqtauru- 
sri, aglaan pakmakņaqtauruņa. Ilipsi aggiqsaupurusri marrumakpa 
nunamiñ, aglaan nunamiqnisaunġitchuņa. 24Taatnaqhusri uqautigipsi 
killuliqirauppapsi tuqugisiñiplusri. Tuqugisipiaqtusri killuliqiraup- 
papsi ukpiġinġisuaġupsiuņ ilaaņutilaaġa.” 25 Taapkua apiqsruġniġaat, 
“Kisuuvichuvva?” Jesus kiugai, “Aullaġniisaqqaapiałhaniñ uqautigaluašip- 
si kisuutilaamnik. 26Iñugiaktuatigun nipliġluņa isilġiġumiñaġaluaġipsi. 

Uvaņa nipiqaqtuņa nunam iñuiñun tusraakkalhiñamnik Ilaaniñ tuyuši- 
Agaayyutikun Aapauruakun. 28Taatnaqługich Jesus nipliutilgiññišai, 
“Iñuum Iëšñipa kivianikkupsiun, ilitchuġipmilugulu pigisigiksi ilaaputilaa- 
ġa, suli iñiqtaqaqtanġiłiġa uvapkuiñaq aglaan nipiqałiġa Aapam kisimi 
ilisauttutaagun. 29 Aasrii tuyuširiga uvamni piqatauruq, Ilaan kisivrip- 
chanġitchaaņa, takku ataramik quyalimaaġiga.” 30 Iñugiaktuat tusraaruat 
Jesus taatnaqman ukpiqsriñiqsut Ilaanik. 


Qitunġai Abraham 


31'Taatnaqlugich Jesus nipliutiniġai Jew-ņuruat ukpiqsriruat ilaa- 
nik, “Tlipsi ilisauttutitka tupigituiñaëupsigik sivutmun, ilumutun 
maliġuaqtiginiaġipsi. 32Iļlumutuuruaq ilitchuġiniagġiksi, ilumutuulhum 
patchisaisitkisigaasri.” 33Taapkua kiuniġaat, “Uvagut Abraham-pum 
kiñuviaġigaatigut. Kimununniiñ savaktaaġruumaitchugut. Uvvami 
qanuqpich nipliqavich ‘patchisaisitkisigaasri’ itna?” 34Jesus nipliutiniġai, 
“Ilumutuuruamik nipliutigipsi, kiñapayaaq killuqsaqtaqtuaq savaktaašru- 


Iġñiņgan patchisaisitpasri, tarra nalupqinaitchuanik patchisaitkisirusri. 
371lisimagiga Abraham-mun kiñuviaġiłiqsi, naagasuli tuqurviksraq- 
siuġipsitňa, takku akuqtuumanjitlugu ilisauttutiga. 38 Uqautiqaqtuņa 
Aapama qiñiqtitaņanik uvamnun, aasriili iñiqtaqaġaqtusri Aapapsitñiñ 
uqauttusriapsitñik.” 

39'Tamatkua kiunišaat, “Uvagut aapagigikput Abraham.” Jesus-pum 
kiuniġai, “Tlipsi ilumun Abraham-ņum qitunġagġikpasri, savaaqaġayaq- 
tusri ilaatun. 40 Naagauvva tuqurviksraqsiušipsitña, uqautigaluaqtitlusri 
ilumutuuruamik tusraakkamnik Agaayyutmiñ. Abraham taatnaqsi- 
maitchuq. 411lipsi savaaqaqtusri Aapagikkapsi savaaņiñik.” Tamatkua 
kiuniġaat, “Uvagut aapailaupungitchugut. Aapa atausriq pigigikput, 
Agaayyun ilaa.” 


Qitunġai Tuunġgaum 


42 Jesus kiugai, “Agaayyutmik ilumun aapaqašupsi piqpaginayašip- 
sitña, takku aggiqsauņuruņa Agaayyutmiñ, aasrii pakma uvaniitlupa 
aggiñġitchuņa uvapkuiñaq aglaan ilaan tuyuġipluņa. 43Suvaata kaniq- 
sitlaitpisiun uqatiša? Ilipsi naalaġniyummatiqanġitchiksi uqauttutiga. 
44Tuunġaum aapagikkapsi qitunšasiplusri aasrii maliġutchiyumaruaņup- 
lusri aapagikkapsi kimmutaiñik. Aullaġniisaqqaapiałhaniñaglaan ilaa 
tuqqutchiruaruq. Ilaa tapiqsuusrimaitchuq tupaanun ilumutuuthum ilaa 
piitluni ilumutuuruamik ipmiñi. Uqaqami saglumik iñiqtaqaġaqtuq takku 

sagluturuapupluni, sagluuqtuałipayaam aapagiplugu. 45Uvana ilumu- 
niplilguitchuq uvapkun ilumutuġuġlugu killuuruaņuniluņa? Uvvami 
uqauti'apsi ilumutuuruamik, suvaata ukpiġisrunġitpisitña? 47 Iñuum 
aggiqsuam Agaayyutmiñ naalaġnigai Agaayyutim uqautai. Ilipsi agaayu- 
tiqniqsaunġitlusri naalaġniyummataitchusri.” 


Jesus-lu Abraham-lu 


48 Jew-ņuruat kiuniġaat Jesus, “Uvagut nalauttugut nipliqapta il- 

vich Samaria-ġmiuniplutin suli tuunġaqtaqaqhutin.” 49 Jesus kiunišai, 
“Uvana tuunġaqtaqanġitchuņa. Aapaga kamagikkagġigiga aglaan kamak- 
kutaitchipsitña. 50Pakkiaġinġitchiga kamagikkaułiksraq uvapkuiñaq, 
aglaan atlam pakkiaġigaa kamanaqtitautiksraša, aasrii ilaa atanġuruq. 
sillumutuuruamik nipliutigipsi, kisupayaam uqauttutitka tupigigumigich 
tuquyumiñaipiaqtuq.” 52 Jew-ņuruat kiuniġaat, “Pakma nalupqigin- 
ġiġikput tuunġaqtaqałhiñ. Abraham sivuniksriqirillu tuqumarut, 
naagasuli uqaqtutin, kisupayaam tupigikpagu uqauttutin tuquyumi- 
ñaipiaġniplugu. 53Uvagut sivulliaqput Abraham tuquaniksimaaqtuaq 
sulipsuuq sivuniksriqiripayaatlu. Kamanatlukkumavich Abraham-miñ? 
Kisuunasrukniaqpiñmiuvva ilvich?” 54Jesus kiugai, “Uvapkuiñaq kamak- 
kutiqaġniaġuma suutnauyumiñaitchuq. Aapamnik kamagiriqaqtuņa, 
taavrumiņa ilipsi Agaayyutiginitchapsitñik. 55Aasriisuli ilitchuġia- 
niksimaitchiksi, aglaan uvaņa ilisimagiga Agaayyun. Uqaġuma Ilaa 
nalunilugu sagluturuapuniaqtuna ilipsisun. Aglaan ilisimallapiaġiga 
aasriiñ uqalha tupigiplugu. 56 Abraham-ņum sivulliapsi ukpiqsriłiġmigun 
kaņiqsiplugu aggiġisiłiġa nunamun quviatchautigikkana suli qiñiġum- 
miuqługu taimña uvluša. Arguaqqutailļapiaqługu aggiġisiłiġa ilaa 
quviasruktuq.” 57 Jew-ņuruat kiuniġaat, “Malġukipiaq qulinik ukiu- 
niksimaitchutinsuli aasiiñ qiñiqsimaniviuņ Abraham?” 58 Jesus kiugai, 
“Ilumutuuruamik nipliutigipsi, Sivuaniunniiñ Abraham-ņum aniliksrapan, 
inpaniktuna.” 59Tamatkua tigusriñiqsut iyaġaņnik miļuqtuġukługu, 
aglaan Jesus iriġniqsuq aasriiñ anipluni Jew-ņuruat agaayyuvikpanatniñ. 


Jesus-pum Huaqsigaa Apun Ayauparuaq Aniłiġmiñiñaglaan 
Q 1Jesus pisruksaališmiñi qiñiġniqsuq aputmik ayaupaniqsuamik 
anilëatališsmiñiñaglaan. 2Maliġuaqtaiñ apiqsruënišaat, “Tlisautrii! 

Kia killuqsautaan anilhaniñ ayauņapkaġniqpauņ? Ilaan naagaqaa aņa- 
yuqaakkiñ killuqsautaaknik?” 3Jesus-pum kiugai, “Taavruma ayauņałha 
kaņiqangġitchuq ilaan killuqsalhanun unniiñ apayuqaakkiñ killuqsał- 
haknun. Ayauparuq Agaayyutim saņņia qiñiġnaqtitquplugu ilaagun. 
4Savaaġiraksraġigikput sivutmun piyumiñasnaptikni. Unnuaq tikiñ- 

ñiaqtuq, kia-unniiñ savagvigiyumiñaisaņa. 5Uvaņa maani nunami 
innamni qaumaksraurupa nunam iñuiñun.” 6 Taatnaanikami Jesus-pum 
tivvuaqhuni nunamun akurrutinigaa maġġamun, aasriiñ nanukługik 
maġġamik taavruma anutim irrak, 7nipliutiplugu, “Aullaġutin igšusia- 
ëun kigiñan narvaurapanun Siloam.” (Taamnaguuq mumiutiqaqtuaq 
Tuyuutłiġmik.) Taamna apun aullaqhuni, kigiññi iġġuġiaqamiuņ utiġ- 
niqsuq qiñitlasripluni. 8Iñuuniaqataiñ suli tamatkua qiñiqtikaapiñ 
ipiularaupman apiqsruqtautiaqsiñiqsut, “Unauvva taimñaunšitpa apun 
aquppipluni ipiulayuk?” 91lapisa taivrumipaunigaat. Ilaņilli nipligñiqsut, 
“Qanaal! Taivrumiņaunġitchuq, taatnatun qiññaqaqsiñaqtuq.” Taamna 
apun ipmiñik nipliġñiqsuq, “Taimñauruna.” 10Tamatkua apiqsruġniġaat, 
“Qanuqhutinmi qiñitlasripkakkauvich?” 11Tlaan kiugai, “Iñuum atiqaq- 
tuam Jesus-mik irrakka maqatlamik nanuqqaaqtugik aasriiñ tiligaapa 
Siloam-mun iġġuġiaquplugu kigiñaga. Tarra aullaqtuņa, aasriiñ iġġuqsagġ- 
luqqaaqtuņa qiñitlasriruņa.” 12Taapkua apiqsruġniġaat, “Naamiimmami 
ilaa?” Kiunišai, “Naluruņa.” 


Pharisee-nuruat Apiqsruqtuġaa Huaqsikkauruaq 


13Tamatkua taamna apun qiñitlaisimaruaq aullautiniġaat Pharisee- 
puruanun. 14Tamannaguuq uvluq Jesus-pum maqatlamik nanuktlugik 
aņutim irrak pilha qiñitlasritquplugu Jew-puruat minġuiqsiaġviginiġaat. 
15Tarra Pharisee-pnuruat apiqsrulgiññišaat qanuqhuni qiñitlasripmaņaan. 
Aasrii uqautiniġai, “Taivruma maqatlatiqługik irrakka, iġġuqapku kigi- 
ñagġa pakma qiñitlasriruņa.” 16 Pharisee-ņuruatguuq ilapich nipliġñiqsut, 
takku atuqtaksraq minġuiqsiaġvikun tupikkutaiñiġaa.” Atlatli nipliġñiq- 
sut, “Qanuġunimi iñuk killuliqirauruaq iñiqtaqatlagisiva taatnatchiñik 
quviqnaqtuamik savaanik?” Taapkua iglugiiksinniqsut taavrumuuna. 
liutigitlanayaqpiun ilaa qiñitlasripkaġniplutin?” Taavruma kiunišai, 
“Sivuniksriqirauruq.” 
Kiisaimma tuqluqpaich taavruma aņutim apayuqaak. 191lipisa apiqsru2- 
niġaich, “Una iġñiġivitchu? Nipliutigitlavitchu animalha ayauņapluni? 
Qanuqhunimi qiñitlasriva pakma?” 20 Apayuqaakkiñ kiuniġaich, “Uvaguk 
ilisimagikpuk ilaa iġniġikkaqpuk suli ilisimagikpuk anitišgmiñiñaglaan 
ayauņałtha. 21 Aglaan nalugikpuk qanuqhuni pakma qiñitlasriłha, naaga- 
qaa nalugikpuk kimun qiñitlasripchatha. Ilaa iñuguaniksimaaqtuq suli 
kiggutitlasrimaaqtuq ipmiñun. Apiqsruqtaqsiun.” 22 Aņayuqaaņuruak 
taatna nipliġñiqsuk iqsikkutiqaqhutik Jew-puruanun, takku sivunnianik- 
simaaqtut kia iñuum nalupqinaišlugu uqaġikpagu Jesus Christ-punilugu 

anitkisiplugu katraġviņmikniñ. 23 Taatnaqhutik taapkuak aņayuqaaņu- 
ruak nipliġñiqsuk, “Ilaa iñuguaniksimaruq, apiqsruqtaqsiun!” 
ayauņapluni aasriiñ nipliutiplugu, “Agaayyutim sivuġaani akiqsrušiñ 
ilumutun uqašisillapkun. Uvagut ilitchuġigikput taimña uisitin killuli- 
qiraulha.” 25Taavruma kiuniġai, “Ilaan qanusriulha nalugiga. Atausriq 
ilisimagiga, uvaņa ayaupagaluaqtuami pakma qiñitlasriruņa.” 26 Taapkua 
“Uqautianikkaluaġipsi aglaan naalaġnisunġitchusri. Suvaatami tusraat- 
qiguaqsilgitpisiuņ? Naaga mališuaqsiutisrukpisi ilaanun?” 28 Tamatkua 
kiuniġaat uqaniġluutiplugu, “Ilvich taivruma mališuaqtigiliutigaatin. 
Uvagut Moses-ņum pigigaatigut. 291lisimagikput Agaayyutmun uqautruł- 
ha taimña Moses, aglaan nalugikput tamanna iñuk nakiñ aggiqsilaaņa.” 
30Taavruma aņutim kiunišai, “Atlayuaġnarruqtugalukkut nalunikap- 
siun nakitñaqtaulhagun, aglaan qiñitlasripkaġaaņa. 31Ilisimagikput, 
Agaayyutim naalašnitlailha killuuruanun, aglaan naalašënirašigai 
kamagirini suli tupiksriruat pisulišmiñik. 32Nunam aullaġniisaġatałha- 
niñ tusraanġaqsimaitchut iñupmik qiñitlasripkakkauruamik ayauņapluni 
animaruamik. 33Kisianik taimña iñuk aggiqsuaņuluni Agaayyutmiñ 
pigumi avataagun sumik iñiqtaqalguyumiñaitmiuq.” 34Tamatkua kig- 
guqłupniġaat, “Animagaluaqtutin killukun iñukkuksaaņuplutinlu aglaan 
ilisautniagaqsivisigut?” Taatnaqqaaqługu ilipisa aninnišaat katraġviņmiñň. 


Irrutchikun Qiñitlailautiq 


35Jesus tusraanišaa ilaa aninniplugu. Paqitnamiun nipliutiniġaa, 
“Ukpiġiviuņ Iġñiņa Iñuum?” 36 Taavruma Jesus kiuniġaa, “Uqautipnpa 
kisuutilaapanik. Uvanali ukpigiyumigiga ilaa.” 37 Jesus nipliutigaa, 
“Ilvich qiñianiksimaašgiñ, suli ilaapuruq pakma uqaqatin.” 38“Ataniiq! 
Uvana ukpišigikpiñ,” taamna nipliġñiqsuq, aasrii sitquqhuni sivu- 
ġaanun Jesus-ņum. 39Jesus nipliġñiqsuq, “Aggiġñiqsuņa nunamun 
pisigiplugu atanniqsuiłiksraq, ayauņaruat qiñitlasripkaġlugich, suli 
qiñitlanasrugiruat ayaupkaġiaqługich.” 40Tlapisaguuq Pharisee-ņu- 
ruat tarani ittuat tusraa'amitrun taatna nipliqman apiqsruġnigġaat, 
“Uvaguttuuq qiñitlaitchuaġivisigut?” 41 Jesus-ņum kiugai, “Tlipsi qiñit- 


killuutiqaġugaaqtusri.” 


Atrikusraun Ipnaiqaġvikun 
1 0 lllumutuuruamik nipliutigipsi, “Iñuk isinġitchuaq ipnaiqaġvium 
taluagun, aglaan mayuaqtaqtuaq atlakun tiglipniaqtauruq ivayaq- 
tuqtauplunilu. 2Aglaan isiġaqtuaq talukun ipnaich munaqsrigirašigaat. 

3Taluliqirim taluišutiragigaa. Ipnaich tusraaraġigaat nipaa tuqłuġaq- 
matin atiġmiktigun, aasrii ilaan annisiraġigai. 4Annisianikamigich 
sivulliuġaġigai aasrii ipnaich malikługu nipaa ilisimaplugu. 5Tamatkua 
atlamik maliutritlaitchut, aglaan qimagaġigaat nipaa ilisimanšitlugu.” 
6Jesus atrikusrautmik uqautipmatiņ, iliņisa kapiqsiñšgiññišaat sumik 
uqautitilaaqtin. 


Jesus Nakuuruaq Munadqsri 

7 Jesus nipliutitqiņñiġai, “Ilumutuuruamik nipliutigipsi, Uvaņa taluu- 
runa ipnaiñi. 8Atlakauplutiņ sivumni tikiaruat iluqatiņ tigliņniaqtaurut 
ivayaqtuqtauplutiplu aglaan ipnaich naalašnisaitchaich tamatkua. 
9Uvaņa taluuruna. Kisupayaaq isiġumi uvapkun anniqsušisiruq; ilaa 
isiqtuni naagaqaa aniruni paqittaġnaqtuq niqiksraq. 10 Tiglipniaqti 
tikitchaqtuq kisianik tigligiaqhuni tuqqutchityaqhuni unniiñ piyaq- 
quqtaityaqhuni. Uvaņali aggiqsupa tamatkua iñuich iñuułiġmik 
piññaquplugich inunaillapiašlugu. 

l1“Uvapna munaqsrillautašëigaatpa ipnaich. Munaqsriq nakuuruaq 
tuquyummatiqaqtuq ipnaiñik piqusriġuni. 12Akiññaņniaqtim munaq- 
sripunšitchua ipnaich piginġitchai. Unitlugich qimagaqtuq qiñiqami 
amaqqumik aggiaqsiruamik. Amaqqumaasrii kiņmaqługich siamit- 
kaqsiplugich tamatkua ipnaich. 13 Akiññanniaqti iñuk qimagaqtuq 
akiññapnniaqtaulhiñališmigun. Suksraġinġitchai ipnaich. 

14“Uvana ipnaich munaqsraat nakuuruaq. Ilisimmaaġitka ipnaitka 
suli ilipisa uvapa. 15Taatnatun Aapam ilisimałha uvamnik, uva- 
paptuuq Aapa ilisimagiga. Uvapa piyummatiqaġiga tuqułiksraġa 
piqutigilugich. 16 Aasrii atlattuuq ipnaich pigigitka munaqsriviņmi 
uvaniingitchuat. Tikiutraksraġitmigitka, aasriiñ naalaġniñiaġaat nipi- 

ga. Tarra atautchiiñaġuġniaqtut ipnaich suli munaqsriri atautchiiñamik. 
17 Aapam piqpagigaaņa tuqqutriyumaHapkun piqusrišlupa iñun- 
nik, aasriiñ tuqqutaupanikkuma iñugutqikkiłhitchuņa. 18Kia-unniiñ 
tuqqutchumiñaitchaaņa nunurilupa. Uvapkuiñaq qaisaġigiga pisuHap- 
kun, qailhiñaašiplugu suli satułhiñaagġiplugu. Taamna tillisiagikkasša 
Aapaaniñ atuqugiga.” 

19Tarani Jew-ņuruat atinšilgiññiqsut piqusriqhutipn tamatkunipa 
uqauttutinik. 20[ñugiaktuat niplianiqsut, “Ilaa tuunëaëmik piqaġniq- 
suq, kinniqiruq. Suvaata naalakpisiuņ?” 21 Atlatli niplianiqsut, “Iñuk 
tuunšaqtalik uqaġumiñaitchuq taatna. Qanušuni tuunšaqtalik qiñitla- 
sripkaigisiva ayauņaruamik?” 


Jew-puruat Ayaiłhat Jesus-mik 

22]]giññiqsuq niġiqpagvikaaq Jerusalem-mi. Itqauttutiginiġaa Jew-ņu- 
ruat agaayyuvikpaņat apmalgitqikman taimani qaayuġnaiņanikmagich. 
23 Jesus pisruksaaġniqsuq Jew-ņuruat agaayyuvikpaņatni Solomon- 
pum Qulišutaanik taggisiliņnmi. 24Aasriiñ Jew-ņuruat avataanun 
katiamiņ nipliutiniġaat, “Qanutun taktigiruami naliġutitchaaqsivi- 
sigut? Ilumutun uqauttutigut, Ilvich Christ-puvich?” 25Jesus kiugai, 

“Uqautianikkaluaġipsi, aglaan ukpiġinġitchipsitňa. Savaat iñiqtaġikkagġ- 
atakkii ipnaiġinġitlusri. 27 Uvaņa ipnaima nipiga naalagaġigaat, uvaņa 
ilisimaplugich, iliņisa malikluna. 28Iñuutłiġmik isruitchuamik qaitchigit- 
ka, iliņich tuquyumiñaiqługitunniiñ. Kia-unniiñ ivayaagiyumiñaitchai 
uvapniñ. 29Sua Aapaa qaiñņanikkaņa uvapnun kamanatluktuq iluqaaniñ. 
Kia-unniiñ ivayaaġiyumiñaitchaa Aapam qaunakkutaaniñ. 30 Aapagalu 
atausriuruguk.” 

31 Jew-ņuruat iyaġapnik tigusritqilgiññiqsut miļluuġukługu. 32Jesus 
nipliutiniġai, “Sivuqqapsitñi uvaņa savaaqaqtuami iñugiaktuanik savaal- 
lautanik Aapam uvaņnun iñiqtaġitqukkaņiñik, nalliatigun tamatkua 
miluqtušukpisitña?” 

33 Jew-ņuruat kiuniġaat, “Savaallautatigun miluqtušunjgitchiptigiñ, aglaan 
sagluuqtuašutiqallapkun, takku iñuthiñaugaluaqhutin uqaqtutin ilipnik 
Agaayyutauniplutin.” 34Jesus kiugai, “Maliġutaksraġikkapsitňi aglausimaruq, 
‘Agaayyun nipliġñiqsuq, Ilipsi agaayyutaurusri” 35 Kapniqsimagivut uqałhich 
aglausimaruat ilumutuugisilhat taimuna. Agaayyutim taiñiġai agaayyu- 
tinik taipchua iñuich akuqtuiruat uqališmiñik. 36Uvanali tigusriaġipluņa 
Aapam tuyuġikkaġigaaņa nunam iñuiñun, qanuqhusrimi nipliavisi sagluplu- 
pa uqaġniġluutigiñiplugu Agaayyun nipliqama iġñiġinipluņa Agaayyutmun. 
37 Ukpišinapa savaaqanġitchuma Aapaa savaaņiñik, 38aglaan savaaġiniġup- 

Taatnaġupsiuņ kaniqsiñiaqtusri nalupqisrunġiġlusri Aapam uvamniitilaapanik 
aglaan annalgiññiqsuq ilipisa arganjitñiñ. 

40 Jesus utilgiññiqsuq Jordan kuuk ikaaqługu taivruma John paptaaši- 
vianun, aasrii tarani itkaqsipluni. 4 Iñugiaktuat iñuich tikiagaqsiñiġaat 
avatmun itnaqhutiņ, “John taimña iñiqtaqanġitchaluaqtuq quviq- 
naqtuanik aglaan uqauttutipayaapa uumuuna iñukun ilumutuuruq.” 
42Taatnaqhutiņ iñugiaktuam iñuum ukpiġiniġaa Jesus. 


Lazarus-pum Tuqułha 


1 1 1Iñuk Bethany-mi iñuuniaqtuaq atiqaqtuaq Lazarus-mik atniġ- 
ñaliġñiqsuq. Taamna Bethany nunaaqqiuraq nukašiik Mary-mlu 
Martha-mlu irviak. 2Taamnaguuq Mary taimña kuviriruaq tipraġik- 
saumik Atanġum isigaiñun aasrii allaqługich nutchamiñik. Taavruma 
aņutnunġa Lazarus atniġñaliġñiqsuq. 3Nukagġiik aġnak tuyuqaġniqsuk 
Jesus-mun kilgutmik itnaqługu, “Ataniiq, ilauraannan piqpagikkan 
atniëñaliqsuq.” 4Jesus tusraa'ami nipliqsuq, “Taamna atniġñaq isru- 
qanġitchuq tuqułiġmun. Atuummigisiruq kamagikkaułiksraņanun 
Agaayyutim, aasriiñ Agaayyutim Iġñiņa kamanaqsikkautquplugu taav- 
rumuuna atniġñakun.” 5Jesus-pum piqpagigai Martha-lu aniqataalu 
Mary Lazarus-lu. 6Tlaan tusraa'amiun Lazarus atniġñaġniplugu, irviņ- 
miñi ittuallapsaaġniqsuq malëupni uvluņni. 7Tarakpa mališuaqtini 
nipliutiniġai, “Ki, utitqillakta Judea-mun!” 8 Maliguaqtaiñ kiunišaat, 
“Ilisautrii! Uvvaquyuuraqnaami Jew-ņuruat iyaġapnik miluqtušniašu- 
gaatin, utiġnialgitpiñmi taamuna?” 9 Jesus nipliqsuq, “Uvlum qaumaniņa 
sassaqanšitpa qulit malëupnik? Iñuk uvlum qaumaninani igliġumi putuk- 
kitchumiñaitchuq, atakkii qiñiqtugu siqiñġum qaummataa marruma 
nunam. 10 Aglaan unnuam taaqtuami igliġumi, putukkitkisiruq piillu- 
ni qaumamik.” 11 Jesus taatnaqqaaqtlugich nipliġñiqsuq, “Ilauraaqput 
Lazarus siñiksaqtuq, aglaan iqiiqsitchaqtuġniaġiga.” 12 Maliġuaqtaiñňñ 
kiuniġaat, “Ataniiq, siñikkumi iluaqsiñiaqtuq.” 13Aglaan Jesus piñiq- 
suaq Lazarus tuquniplugu. Taapkua isrumaniqsut uqaġasrukniaqługu 
siñiksapiaqtuamik. 14Jesus nipliutiniġai nalupqinaiqlugu, “Lazarus 
tuquruq. 15Aglaan piqutigiplusri, quyarupa taamani inšëillapkun, ukpiq- 
srisiñiquplusri pitluglugu. Utlaglakput!” 16 Thomas, taiyuutilik Malġimik, 
niplišñiqsuq maliġuaqtauqatmiñun, “Ki! Ilisautrii, piqasrišlakput! 
Uvagullu tuquqatigiyumigikput!” 


Jesus Aņpitqigviuruq Suli Iñuulhupluni 


17 Jesus tikitñami, ilitchuġiniġaa Lazarus iluviqtauņaniksimaplugu 
sisamani uvluni. 18 Bethany-guuq uņasriguni ingiññiqsuq Jerusalem- 

miñ. Sivisutilaaqaġniqsuq malëuktun mile-laksrayuņnatun. 19 Aasriiñ 
Jew-ņuruat iñugiaktuat aggiġñiqsut, Martha-lu Mary-lu qiñiġiaqługik 
araaqtuġiaqługik aniņauraņaknik tuqułhagun. 20Martha-m tusraa'a- 
miuņ Jesus aggiaqsiplugu anipluni paaġniġaa. Aglaan Mary aimmiñiqsuq. 
21 Martha-m Jesus nipliutigaa, “Ataniiq! Uvani itchuvich, anipaura- 

ġa tuqunayaitchuq. 22 Aglaan ilisimagiga, pakmaunniiñ Agaayyutim 
qaitchitlagaatin, qanusripayaamik iņiġuvich ipmiñiñ.” 23Jesus-pum 
nipliutigaa, “Anipauran apipchakkaugisiruq.” 24Martha-m nipliutigaa, 
“Kaņiqsimagiga Ilaan aņipchakkaugisiłha aqulliëmi uvlumi.” 25Jesus- 
pum nipliutigaa, “Uvana anitqigviuruna suli iñuulhuplupna. Kisupayaaq 
tunpapluni ukpiqsriruaq uvamnik iñuugisiruq tuqupagaluaqtuaqunniiñ. 
26 Suli kisupayaaq iñuuruaq ukpiqsripluni uvamnik tuquyumiñaipiaq- 
tuq. Taamna ukpiġiviuņ?” 27Martha-m kiugaa, “Aa! Ataniiq! Ukpiġigiga 
Christ-pulhiñ, Agaayyutim Iġñigġiplutin, aggiqsuksrautauruaq nunamun.” 


Jesus Qulviruq 


28Martha taatnaqqaaqhuni utiġniqsuq, aasrii Mary aniqatni tuqłuqługu 
nalunaitchipluni, “Tlisautri aggiġñiqsuq, amma utlaqugaatin.” 22Mary-m 
tusraa'amiun iġñiqsruqhuni paaġiaġniġaa. 30Jesus-suli tikiñpaniksi- 
maitluni nunaaqqimun aglaan itluni taivrumani Martha-m paaġiviani. 
31 Jew-ņuruatguuq tarani Mary-m tupqani ittuat araaqtuġniaqługu 
qiñiqamitruņ makitluni aniaqsiliqman, isrumaniqsut iļuviġmun qiat- 
yaaqsiñiplugu aasrii aniqasriqługu. 32Mary-m tikitlugu Jesus qiñiqamiun 
isigaiñun punniqsuq nipliqhuni, “Ataniiq! Uvani itchuvich, anipau- 
raġa tuqunayaitchuq.” 33Jesus-guuq qiñiqamiuņ Mary kiñuvġuruaq 
qiapluni tamatkualu Jew-ņuruat tuvaaqataiñ qiaqasriqługu, ilaaptuuq 
iłuilliullapiaġniqsuq Irrutchišmiñi ilunputchakhuni. 34 Apiqsruëniqsuq, 
“Napmunimma iluviqpisiun?” Taapkua kiunišaat, “Ataniiq! Maliguta 
qiñiġiaġuņ!” 35Jesus-tuuq qulviruq. 36 Jew-ņuruat qiñiqamitruņ nipliġ- 
ñiqsut, “Qanutun atqunaq piqpagitigigaluaġniqpauņ!” 37 Aglaali ilapich 
nipliġñiqsut, “Uvva uuma qiñitlasripchaitlaruam ayauņaruam irraknik 


Jesus-pum Aņipchaġaa Lazarus Tuqupalhaniñ 


38Įłuilliullapiaqhuni Jesus utlautiniqsuq iļuviġmun inillaksima- 
ruamun sisitun ittuamun taluplugu iyaġakpaņmik. 39Jesus tiliñiġai, 
“Iyaġak piiqsiuņ!” Martha nipliġñiqsuq tuquruam aġnaunęġa, “Ataniiq! 
Tiplišupnaqsiruq. Sisamani uvluni iluviqtuapaniksimaruq.” 40 Jesus nip- 
liutigaa, “Uqautianikkugaakpiñ, ukpiqqutiqaġuvich qiñiġayaġniqsutin 
Agaayyutim kamanautaanik.” 4!'Tarakpa tamatkua iñuich iyaġak piiqmat- 
run, Jesus aaġluqhuni nipliġñiqsuq, “Aapaap! Quyagikpiñ tusraaraġi’apņpa. 

42]1isimaruna ataramik naalaġnigikma. Taamna nipliutigigiga piqutigip- 
lugich makua iñuich qichaqtuat uvani ukpiqsritquplugich tuyuqaHapkun 
uvamnik.” 43Taatnaanikami nipitusripluni tuqłuġniqsuq, “Lazarus, 
anniiñ!” 44'Tuquparuaq aniñiqsuq iluviqsisinik nimiqsruqtat argai isigail- 
lu kigiñaņalu. Jesus nipliutiniġai, “Qilëutaišlugu aullaqtitchiuņ.” 


Sivunniuġun Tuqutchukługu Jesus 


45 Jew-ņuruat iñugiaktuat Mary-muqattaaqsimaruat qiñiqługu Jesus 
iñiqtana, turvigiplugu ukpiġiagutriñiqsut ilaanik. 46 Aglaan ilapich 
Jew-ņuruat Pharisee-puruanun utiġniqsut, aasrii uqautiplugich Jesus 
iñiqtaņanik. 47 Taatnaqhutiņ Pharisee-puruatlu qauktiņillu agaayuliq- 
sit kattutriñiqsut uqaqsittaaqtitchirinik uqaqatigiigukhutin itnaqhutiņ, 

“Qanuġisivisa quviqnaqsiplugu savaaņigun taivruma iñuum iñiqtaigun?” 
48“Ilaatuuqtitchuptigu taatna iñupayaam ukpiġiagutigisigaa. Aasriili 
Rome-maġmiut qaukłiņich piyaqquġisigaat agaayyuvikpakput suli nunaaq- 
qiqput.” 49Taapkua ilaparguuq atiqaqtuaq Caiaphas-mik, qauktłiupluni 
agaayuliqsi tamarrumani ukiumi, nipliġñiqsuq, “Kaņiqsimaiļġataqtusri! 
sollisimanšitpisiun iłuatlułha uvaptiknun atautchim iñuum tuqqutaulha 
piqusriġuni iñupnik uumakna iluqaġmi nunaaqqim piyaqqukkaulhaniñ?” 
Sl'Taatnaguuq nipliñšiññiqsuq ipmiñilhiñaq, aglaan qauklupluni agaa- 
yuliqsaupluni tamarrumani ukiumi, ilaan sivuniksriqiginiġaa Jesus-pum 
tuqqutriłiksraņa Jew-ņuruanik, 52taapkuniņałhiñaungġitchuaq aglaan 
atausriġuqtitchitqiguni aņayuqaaġiisun iluqaitñik siammayaaqsimaruanik 
ukpiqsriruanik Agaayyutmun. 53Taatnaqhutiņ tamarrumakņa uvlumiñag- 
laan Jew-puruat qauktłiņich sivunniušëniqsut, qanuġlugu tuqqutchukługu 
Jesus. 54Taatnaqhuni Jesus igliġatqiñġiññiqsuq sagviluni Judea-mi. Aglaan 
aullaġniqsuq nunamun qanittuamun suviksrailaamun nunaaqqimun ati- 
qaqtuamun Ephraim-mik, aasrii tarani itkaqsiplutiņ mališuaqtinilu. 

55Jew-ņuruat niġiqpagvikaaņat taggisiqaqtuaq Apqusraaqtitaulišmik 
qalliñiqsuq, aasrii iñugiaktuat iñuich nunamiñ utlautipluni Jerusalem- 
mun niġiqpagvikaam sivuani itqanaiyaġiaqhutiņ, qaayuġnaityaqhutiņ 
iņmiknik [maliglugu mališutaksraq]. 56Iñuich nigiupniqsut Jesus-mik, 
Jew-ņuruat agaayyuvikpaņatnun katľamiņ apiqsruqtautiplutiņ, “Qanušli 
isrumavich? Nalupqinaitchuq utlautigisuknaitchuq niġiqpagvikaamun 
taavrumani.” 57 Qaukłiņich agaayuliqsit Pharisee-puruatlu tiliriñiqsuat 
kia iñuum ilitchuġikpagu naniitilaaņa Jesus kilgutigitquplugu ilipisa 
tigusrukługu. 


Jesus Tipraġiksakkauruq Bethany-mi 


1 2 lltchaksrat uvlut sivuatni nigiqpagvikaam taggisiqaqtuam 
Apqusraaqtitaułiġmik Jesus utlautiniqsuq Bethany-mun, 

Lazarus iñuuniaġvianun, taimña Jesus-pum anipchakkana tuqulis- 

miñ. 2 Nullautchiuġutiniġaat Jesus tarani. Martha-m savautigai Lazarus 
aquppiqataupkaqtugu Jesus-mi niġġiviņňi. 3Aasriiñ Mary-m tigusripluni 
akisullapiaqtuamik tipraġiksautmik kuvviqinišai Jesus-pum isigai, aasrii 
nutchamiñik allaqługich. Naimasruënaqtuam tipraġiksautim immiġñiġaa 
iluqaan tupiq. 4Jesus maliġuaqtaiñ ilaņat, Judas Iscariot, taimña tunisi- 
rauksraq Jesus-mik, nipliġñiqsuq, 5“Suvaata tipraġiksaun tunikkaunġitpa 
piñasrunun kavluutinun manipñun, qaisauluniasriiñ inuqsraqtuanun?” 
6Taatnaġniqsuq pigaqatlutikuungilaaq inuqsraqtuanik, aglaan ilaa tiglik- 
tuqtaupluni; maniqašviat akiyaġikkani piksraqtuġvigiraqniġaa. 7 Jesus 
nipliqsuq, “Ilaksianagu aġnaq! Ilaan pigiliuņ ilakuni taivrumuna uvlua- 
nun iļuviqtuaviksraġma. 8Ilipsi ataramik piqaġniaqtusri inuqsraqtuanik 
iñupnik, aglaan nayuutiyumiñaitchuņa ataramik.” 


Sivunniuġun Tuqutchukługu Lazarus 


9Iñugiaktuarguuq Jew-ņuruat tusraanišaat Jesus itha Bethany-mi 
aasriiñ taamuņaqhutiņ, pisigisrupaqnagu Jesus kisian aglaan Lazarus 
qiñiġiaġukługu, Jesus-pum aņipkakkaņa tuqułiġmiñ. 10Taatnaqługu 
qauktipich agaayuliqsit sivunniuqmiñiqsut tuqqutchukluguptuuq Lazarus; 
llatakkii ilaa piqutigiplugu Jew-ņuruat iñugiaktuat unitkaqsiñišaich 
qauktliisip ukpiġiagutriplutiņ Jesus-mik. 


Jesus-pum Tikisaałha Jerusalem-mun Ataniqtun 


12 Uvlutqikman, iñugiakpauraqtuat utlautiruat niġiqpagvikaamun 
taggisiqaqtuaq Apqusraaqtitauli>mik tusraaniqsut Jesus Jerusalem-mun 
aggiaqsiplugu. 13Iliņich Palm napaaqtupitñiñ akiġuksraqhutiņ paagaqsi- 
ñišaat nipliaplutin, 

“Hosanna. [Nanġaġlakput Agaayyun!] 
Uvvatuq Agaayyutim piliutiqaġliuņ tikitchuaq piqusriqhuni 
Ataniġmik, 
Psalm 118:25, 26 
Agaayyutim piliutiqaġliuņ Israel-aaġmiut Umialgat!” 
14 Jesus paqitluni natmaksiġviņmik natmaksiaġniqsuq uqalhich aglausi- 
maruatun, itna, 

15 “Israel iñugikkanasri, Iqsiñasri! 

Umialigikkapsi aggiqigaasri, 
natmaksiġvium nuġġaņani usriaqsiaqhuni.” 

Zechariah 9:9 
16Tarani mališuaqtaiñ kaņiqsiñġiñňiġaat taamna; aglaan Jesus aņitqia- 
nikman pakmuņaanikhuni, ilipisa itqaġniġaat aglausimaruam uqalhum 
taatnaqsimałha, suli itqaqmigaat iñuich immiutitlhat taivrumuna uqaut- 

tutmun. 17 Iñugiaktuarguuq nayuutiruat Jesus-mi Lazarus-mik iluvišmiñ 
tuquliómiñ aņitqiksitman, tusraayugaaqtirrutiginiġaat tamanna atuu- 
maaniktuaq. 18 Taatnaqhutin iñugiaktuat Jesus paaġniġaat, atakkii 
tusraaņanikhutiņ ilaa savaktilaaņanik taavrumiņa quviqnaqtuamik. 
19Pharisee-ņuruatguuq avatmun uqaaqsiñiqsut, “Uvagut piġunġilļlapia- 
gaqsirugut! Takkua, iñupayaat iluqatiņ maliutigaat!” 


Jew-punšitchuat Ilaņisa Uqaqatiqaġułhat Jesus-mik 


20]lapitguuq Jew-pungitchuat akunëuruat tamatkunani Jerusalem- 
muktuani kamaksrityaqhutipn Agaayyutmik niġiqpagvikaami. 
“Anuun! Uqaqatigillagukkaluaġikput Jesus.” 22Philip-pum uqautityaġni- 
ġaa Andrew, malġuuplutikaasrii uqautityaġniġaak Jesus. 23Jesus kiunišik, 
“Tuqqutauviksraġa tikiumaruq, sivuniqaqtuaq Iñuum Iëñipan atqunaq 
kamagikkaułiksraņanun. 24Uvana ilumutuullapiaqtuamik uqautigip- 
si, mukkaaksram nautchiaksraņa suunšitchuq kisianik kataktitau'ami 
nunamun tuqupluni. Taatnailiplugu tuquanikami tikiutriraqtuq iñu- 
giatluktuanik nautchiaksranik. 25Kisupayaam iñuuli piqpagigumiup 
tammaigisigaa. Aglaan kisupayaam iñuutlli piqpaginġitchumiuņ nunami 
marrumani pigigisigaa isuitchuamun taimuna. 26Kisupayaam savauti- 
srukkumiña maliktaksraġigaaņa, aasrii sumiitchuma tarani savaktiga 
inniaqmiuq. Kiapayaaq savautikpapa Aapam kamanaqtitkisigaa. 


Jesus-pum Uqautiqalha Tuqqutaułiksraġmigun 

27“Pakma uummatiga iłuilliuġniqsuq. Qanuq niplišisivik? 
Nipliġayaqpik itna, “Aapaap! Tikiumapkaqnagu taamna nagliksaaq- 
siuliq uvapnun?' Taatnaġnianġitchuņa, takku taamna piqutigiplugu 
aggiqsauņuruņa apqusraaġiaqługu taamna nagliksaaqsiułiq. 28Aapaap! 
Kamanaqtirruņ atqiñ!” Taatnaqman nipi nipliqsuq qilapmiñ, “Uvapa 
kamanaqtinņanikkiga, suli kamanaqtitqikkisiplugu.” 29Iñugiaktuam 
iñuum qichaqtuam tarani nipi tusraaniġaa aasrii nipliqhutiņ, 
“Katlularuq!” Atlatliguuq nipliqsut, “Israġulgum uqaqatigigaa ilaa.” 
30 Aglaan Jesus-pum nipliutiniġai, “Uvana piqutigiluņa taamna nipi 
tusaġnanġitchuq, aglaan ilipsi. 31Pakma tikiumaruq nunam iñuiñ atan- 
niusriaqatiksrapat. Tuunġaq, nunam marruma aņalataa akiilirauniaqtuq. 
32Aasrii kivikkauguma marrumakņa nunamiñ nuqitkisigitka iluqaisa 
iñuich uvapnun.” 33Taatnaqamiguuq uqautiginiġaa qanuq tuqqutauluni 
nagliksaatiksrani. 34Iñugiaktuat iñuich kiuniġaat, “Maliġutaksraġikkapta 
uqausrimagaatigut, Christ iñuugisiñiplugu taimuņa. Qanuqhutinmi uqaq- 
pich, Iñuum Iġñiņa kivikkaugisiñiplugu? Kisuuva una Iñuum Iġñiņga?” 
35Jesus kiugai, “Qauma ittuatlullakkisiruq akunnapsitñi. Qauma pigiņ- 

paan iñuuniaġitchi taaqsisikkaungġitchumuusrili. Uvvatakku iñuum 
taaqtuakun iñuuniaqami, ilisimatlaitchaa napmun sivuniqaqtilaani. 
36Qaummatiqapnapsi ukpiksrisitchi qaumamik, aasriili iñugiliutiyuma- 
gaasri qaumam.” 


Ukpiqsriñġiłhat Jew-puruat 


Jesus taatnaqqaaqhuni aullaġniqsuq tamatkunakņa iriqhuni iliņit- 
ñiñ. 37Jesus iñiqtaqaġaluaqtitlugu quviqnaqtuanik savaanik sivuġaatni 
ukpiġinġiññiġaat. 38Taavrumuuna sivuniksriqirim Isaiah-m uqauttutaa 
tapiqsitauniqsuq itnaqsimalha, 

“Ataniiq! Kisut ukpiqsrivat uqauttutigikkaptiknik? 
Kisumun Atanšëuruam sappiñi urriqsuqpaun?” 

Isaiah 53:1 
39'Taatnaqhutin tamatkua ukpiqqutaiññiqsut, takku Isaiah-suli 
itnaqhuni, 

40 “Agaayyutim ayaupkašgai, issummatiņich muliktušai, 

ilitchuqsritlaiqługich qiñikkamiknik suli isrummatiņich 
kaniqsiyumiñaiqlugich, 
aasriiñ saatkumiñaiqlugich uvamnun mamititqulutip.” 

Isaiah 6:10 
4Jsaiah-m taatna nipliutiginiġaa takku ilaan qiñiqługu Jesus-pum 
kamanalha. 42Iñugiaktuat Jew-ņuruat sivulliuqtit ukpiqsrigaluaqmiñiq- 
sut Jesus-mik, aglaan sivuuġagiplugich Pharisee-puruat anitqunšitlutin 
Jew-ņuruat katraġviatniñ. Taatnaqhutiņ uqautiginšgiññišaat sagviġlugu 
ukpiqsriłiqtiņ Jesus-mik. 431lipisa piqpagitlukługu iłuaġitchiułiq iñupniñ 
uumakņa iluašitchiutiksrašmikniñ Agaayyutmiñ. 


Atanniusriaqałiksrat Jesus-pum Uqałhagun 

44 Jesus nipliutiniġai nipitusripluni, “Kisupayaaq uvamnik ukpiqsriyu- 
mi ukpiqsriłhiñanġitchuq uvamnun, aglaan ukpišigisipmigaa tuyušgiriga. 
45Kisupayaam qiñiqsimaruam uvamnik qiñiqsimaaqmigaa ilaa tuyuġi- 
riga. 46Uvapa nunamun qaumatun iliplupa aggiqsauņuruņa, kisupayaaq 
uvamnik ukpiqsrikpan, irviqaġumiñaiqługu taaqtuamik. 47Kia ivruma 
tusraagaluašlugich uqauttutitka tupiginġitpagich atannicumiñaitchiga. 
suġiaqługich. 48 Kisupayaam ayagluņa, uqauttutiga akuqtungitchumiup, 
atanniqsimaaqtiqaqtuq. Uqalhum uqautigianikkašma atanniġisigaa 
aqulli>mi uvlumi. 49Takku uqangitchupa uvapkuiñaq, aglaan Aapam 
tuyugirima tillisiqaġaaņa sumik uqagiraksramnik. 50 Uvaņa ilisimagiga 
ilaan tillisigikkaņa isruitchuamik iñuulhuruq. Tamanna uqauttutigikkaša 
Aapam uqautigaana uqaġitquplugu.” 

Jesus-pum Iëšuilha Mališuaqtimi Isigapitñik 


1 3 1 Aasriiñ sivuuraņani niġiqpagvikaam taggisiqaqtuam 
Apqusraaqtitaułiġmik, Jesus ilisimaniqsuq aullaġviksra- 

ni tikisilaapanik nunamiñ marrumakpa Aapamun. Ilaan pigikkani 
piqpagiraġiplugich marrumani nunami ittuat piqpaginišai isrua- 
nunaglaan. 2Jesus-lu mališuaqtinilu nullautchiġñiqsut. Tuunëaum 
isrummianinnišaa Judas Iscariot, Simon iġñiġikkaņa, tunitquplugu 
Jesus. 3Jesus-pum ilisimaniġaa Aapam aatchuutigitilaaņa iluqaan sappi 
ipmiñun. Ilismapmigaa aggiqsilaani Agaayyutmiñ suli aullaġniaqtilaa- 
ni Agaayyutmun. 4Tarraasriiñ Jesus makinniqsuq niëšivipñiñ, aasriiñ 
qalliich atnušaani piiqługich, ivgutmik tapsipluni. 5Aasriiñ kuviripluni 
imiġmik iġġuġviuramun, iġġuaqsiplugich maliġuaqtigikkaġmi isiga- 
pich, aasriiñ allaqtiqługich ivgutmik tapsigikkaġmiñik. 6Simon Peter-m 
tikitmani nipliutinigaa Jesus, “Ataniiq! Ilvich iġġuġniaqpigich isigatka?” 
7Jesus-pum kiugaa, “Pakma nalugiñ savaaġikkaġa, aglaan aquvatigun 
ilitchuġigisigiñ.” 8Peter-m nipliutilgiññiġaa, “Qakugununniiñ isigatka 
iġġuġumiñaipiagġitin.” Jesus-pum kiunišaa, “Iġġungġitchupkich isigaktin 
piqatauyumiñaitchutin uvapni.” 9Simon Peter-m kiulgiññišaa, “Ataniiq! 
Isigałhiñaġingġisatka aglaan argatkalu niaquġalu.” 10Jesus-pum kiuniġaa, 
“Kisupayaaq iġġuaniksimaruaq salumallapiaqhuni iġġutqiksuksraun- 
ġitchuq avataagun isigaiñ. lluqasri salummaqsimarusri aglaan taamna 
atausriq.” 11Jesus ilisimaniġaa kisumun tuniñiaqtilaani; taatnaqhuni nip- 
liutiginiġaa, “Iluqasri salummaqsimarusri, aglaan atausriq.” 

l2]]aan isigaņich iġġuanikamigich atitqianikługich atnuġaanilļu 
utiġniqsuq inimiñun niëgivipñun. Aasriiñ apiqsruġniġai, “Kaņiqsivisi 
sutilaamnik ilipsitñun? 13 Taiyuġipsitña Ilisautrimik suli Ataniġmik, aasrii 
nalaunpapluni taatnatiqsi, atakkii taavrumiņauruņa. 14Uvaņaasrii, ilipsi 
Atannapsi suli Ilisautripsi, isigasri iġġuġitka. Ilipsipsuuq iġġuutiruksrau- 
rusri isigapsitñik avatmun. 15 Qaitchigipsi urrautiksrapsitñik, ilipsipsuuq 
iñiqtaqaquplusri iñiqsillaptun ilipsitñun. 16Iļumutuullapiaqtuamik 
uqautigipsi, Savaktaaġruk kamanatluktuapunšitchuq ataniëmiñiñ, 
unniiñ uqqiraqti kamanatlunġitchuq taavrumakņa tuyušgirimiñiñ. 
17]lisimagupsigik tamatkua qanutun quvianamiuniaqtusri atuġupsigik. 
18Taamna nipliutiginġitchiga iluqapsigun. Ilisimaniġitka taapkua pik- 
sraqtaaġikkatka, aglaantuuq uqatiq aglausimaruaq immiqsuksrauruq itna, 
“Iñuk niġiqatiga niqimik akillisuqtuq uvamni'.' 19Kilikkipsi taavrumipa 
pakma atuumałiksraņan sivuani aasriiñ taamna qakugu atuummikpan 
ukpiġitquplugu ilaaputilaamnik. 20Tlumutuullapiaqtuamik nipliutigipsi, 
iñupayaam akuqtuġumiuņ kiñapayaaq tuyuġikkaġa akuqtuqmirašigaa- 
paptuuq. Suli akuqtuipayaaqtuat uvamnik akuqtuqmiraġigaat tuyuġiriga.” 

Jesus Sivuniksriqiruq Tunikkaułiksraġmiñik 


21'Taatnaqqaaqtugich Jesus iłuilliuliġñiqsuq irrutchiġmiñi aasrii 
nipliutiplugich, “Ilumutuullapiaqtuamik nipliutigipsi, ilapsi tuniñiaġaa- 
pa.” 22Mališuaqtit qiñġutiaqsiñiqsut avatmun, kaņiqsiñġilļapiaqługu. 
23Mališuaqtit ilapat, taimña Jesus piqpagikkaņa, aquppiñiqsuq tugliup- 
luni Jesus-mun. 24Simon Peter-m urriqanišaa itnaqhuni, “Apiqsrušun 
kisumik uqautiqaqtilaaņa.” 25 Taamna mališuaqti qallilaaqhuni Jesus- 
mun apiqsruġniqsuq, “Kisuuva, Ataniiq?” 26Jesus kiugaa, “llaapuruq 
qaitchikkaġa uumiņa qaqqiaviñauramik misruqqaašlugu imiqqa- 
Judas-mun, iġñiņanun Simon Iscariot. 27 Judas tiguluqqaaġaa qaqqiaq 
Tuungġaum isiġniġaa. Tarani Jesus-pum nipliutigaa, “Savaaġisrukkan piuņ 
qilamik!” 28 Nalliataunniiñ niġiñiaqatauruat kaņiqsiňġiñňñiġaat qanuu- 
tautilaapanik Jesus-mun nipliutilha. 291lapich maliġuaqtit isrumaniqsut, 
Judas aņalatigipmagu maniqaġviņat, Jesus-mun tauqsiġiaquniplugu 
inuġikkaġmiknik niġiqpagvikaami, unniiñ qaitchityaquplugu sumik 
inuqsraqtuanun. 30 Judas akuqtuanikamiuņ qaqqiaviñauraq, tarvauvaa 
aniñiqsuq. Tarra unnuapuruq. 


Nutauruaq Tilliñ 


31Judas anianikman Jesus nipliqsuq, “Pakma Iñuum Iëñipa 
kamanaqsipkakkauruq. Suli Agaayyun kamanaqsipkakkauruq 
Ilaagun. 32Aasrii Agaayyun kamanaqsipkakkauniqpan Ilaagun, 
Agaayyutimtuuq ipmiñik sagvišisigaa kamanautaa Iġñiņan 
Iñuum, llaan kamanausrišlugu tarvauvaa. 331lilgauramaan! Uvaņa 
nayuutiqpakkumiñaiqsuna. Pakaaqsigisigaluašipsitña, aglaan 
Jew-ņuruat uqautipmatun nipliutigipsi pakma, ‘Aullalguitchusri aul- 
lagviginiakkamnun.' 34Nutaamik tillitmik qaitchigipsi, Avatmun 
piqpakkutiyumuusri! Atrilugu piqpaksritiša ilipsitñik, taatnatuntuuq 
piqpagiikkumuusri. 35 Avatmun piqpakkutigupsi, iñupayaat ilitchuġigi- 
sigaat uvamni mališuaqtauliqsi.” 


Jesus Sivuniksriqiruq Peter-m Piilaatiksrapanik 


36Simon Peter-m apiqsruënišaa, “Ataniiq! Napmupniaqpich?” Jesus- 
pum kiunišaa, “Pakma malilguitchiñ aullaġviginiakkagġa, aglaan 
aquvatigun malikkisigikma.” 37Peter-m apiġiniġaa, “Ataniiq! Suvaata 
malilguitpigiñ pakma? Uvana tuqułhiñaaġuqtuņa pisigilutin.” 38 Jesus- 
pum kiugaa, “Itqanaipiaqpich tuqqutisuklupa? llumutuuruamik 
nipliutigikpiñ, aqargiqpak qalġuņaiñņaan piilaaġutigigisigikma 
piñasruniaglaan.” 

Jesus-pum Apqutaułha Aapamun 
1 4 lJesus-num nipliutigai, “Huilliuqtitnagich uummatisri. 
Ukpiqsrimaašitchi Agaayyutmun, uvamnun ukpiqsrilusripsuuq! 

2Aapaa kiñunšani iniksrat iñugiaktuat ittut. Itqanaiyautityaġniaġipsi 
iniksrapsitñik. Taatna uqautinayaitchipsi, taatniinġitpan. 3Aasrii aul- 
laġuma itqanaiyaġiaġlugu iniksraqsi aggitqikkisiruņa, aasrii uvapnun 
iņmagusri nayuutitlasrilusri nani itchuma. 4Aasrii ilitchuġianikkiksi 
pum nipliutigaa, “Ataniiq! llisimanšitchikput napmuņniaqtilaan. 
Qanuġlugu taivrumuņaġniałhum apqutaa ilisimagisivisigu?” 6 Jesus- 
pum kiugaa, “Uvana apqutauruna, ilumutuupluna, suli iñuulhupluna. 
Kiñaunniiñ Aapaanukkumiñaitchuq kisianik uvapkun. 7Pakma ilitchu- 
ġľapsitña ilitchuġipmigiksipsuuq Aapaga. Aasriiñ uvakpaniñaglaan 
ilisimagiksi suli qiñiqsimaplugu.” 

8Philip-ņum nipliutinišaa, “Ataniiq! Aapamik urriqsuutitigut. Taamna 
inuġikkatuaġigikput.” 9Jesus-pum kiugaa, “Takiruami nayuuti'ama ilip- 
sitñi naagasuli ilļlitchuġinġitpiña, Philip? Kisupayaam qiñiqsimaruam 
uvapnnik qiñianiksimagaa Aapa. Suvaatami nipliqpich Aapamik urriq- 
suutitquplusri? 10 Philip! Ukpiġinġitpiuņ uvapa Aapami nayuutitilaaga 
suli Aapa uvapni itilaapa? Tamatkua uqatlhich uqautigianikkatka ilipsit- 
ñun uvamniqnisaunšitchut. Aapauruam nayuutiruam uvapni iñiqtaġigai 
savaani. 11 Ukpišisritña uqaqama Aapami itilaamnik suli Aapa uvapni 
itilaapanik! Naagaunniiñ ukpišisritña savaapkun. 12Iļlumutuuruamik 
nipliutigipsi, kisupayaaq ukpiqsriruaq uvapkun savapniaqmiuq savaa- 
ġikkamnik, piñiaqtuqunniiñ kamanatluktuanik savaanik tamatkunakņa, 
mik iņiġupsi attapkun piqutigilugu Aapauruam kamanaqtitauliksrapagun 
uvapkun Iġñiġuruakun. 14Sukupayaaq iņiġupsitña atiġikkapkun, 
iñiqtagigisigiga. 

Akiqsruun Ipqitchuam Irrutchim Qaisautiksrapanun 

15“Piqpagigupsitňña tupigigisigisri tillisitka. 16 Aasrii ipigisigiga Aapa 
qaitchitqulusri atlamik ikayuqtiksramik nayuqtiksrapsitñik qapavak 
taimuna. 17 Taamna Irrusrigigaa ilumutuułhum. Nunam iñuiñ akuqtul- 
guitchaat qiñingitlugu unniiñ kapiqsimaitlugu. Aglaan ilisimagiksi, takku 
iñuuqatauruq piqatigiplusri suli ilipsitñiinniaqtuq. 

18“Unitchumiñaitchipsi kisippušusri. Utiġithitchuņa ilipsitñun. 
19Sivikisuurami nunam iñuiñ qiñitqikkumiñaišisaatpna aglaan ilipsi qiñi- 
ġisigipsitña, takku iñuułłapkun ilipsipsuuq iñuugisirusri. 20 Taimña uvluq 
tikitpan ilitchugigisigiksi Aapamni itilaaša suli ilipsi uvamni, aasriip- 

suuq uvana ilipsitñi. 21Kisupayaaq piqaqtuaq tillisimnik tupigiplugillu 
ilaapuruq piqpaksrirauruq uvamnik. Aapaa piqpagigisigaa piqpaksri- 
ruaq uvamnik. Uvaņaptuuq piqpagigisigiga ilisimapkasluna ilaanun.” 
22 Judas-ņum (Iscariot-punšitchuam) nipliutiniġaa, “Ataniiq! Qanuġutin 
ilisimapkaġisivich uvaptiknun ilisimapkasrupaqnak nunam iñuiñun?” 
23Jesus-pum kiugaa, “Kisupayaam piqpaksriruam uvamnik tupigigisigai 
uqałłatka. Aapaa piqpagigisigaa suli Aapagalu tikitkisigikpuk iñuunia- 
qasriġlugu. 24Kisupayaam piqpaksriñġitchuam uvamnik tupigitlaitchai 
Aapamiñ tuyušgirimniñ. 

25“Tamatkuniņa uqautigipsi nayuutippaëmasuli ilipsitñi. 26 Ikayuqtim 
Ipqitchuam Irrutchim Aapauruam tuyuširaksrapan attapkun ilisauti- 
gisigaasri supayaamik itqaqtitaġlugillu iluqaisa uqauttutitka ilipsitñun. 


uummatisri! Iqsisupaqasri! 28 Tusraagipsitña nipliqama aullaġniaġnipluņa, 
aglaan aggitqipñiaenipluna ilipsitñun. Piqpagipiaġniġupsitňña quviasru- 
gayaġaluaqtusri aullaġniałłapkun Aapamun, atakkii Ilaa kamanatluktuq 
uvamniñ. 29Tamarrumiņa pakma kilianikkipsi atuummigaluaqnagu 
ukpiqsritquplusri atuummiluni pikpan. 30Tarakpaaglaan uqaaqtuqati- 
gilguiġñiagġipsi, takku nunam marruma aņalataa, Tuunšaq, aggiaqsiruq. 
Haa piitchaluaqtuq saņņimik akiililupa, 31aglaan nunam iñuiñ ilitchuġi- 
raksraġigaat piqpaksriłiġa Aapamik. Taatnaqługu tupigiraġigiga Aapam 
tillisipayaaņa. Makillusri, uvakņa aullakta!” 


Jesus Napaaqtupiatun Ittuq 


1 5 1“Uvana atriqaqtupa napaaqtupiamik aasrii Aapaga nautchir- 
riqiraupluni. 2Ilaan piigašigaa akiġupayaaq uvamniittuaq 
asrirriraġanġitman, suli nagguksaqługu akigupayaaq asrirriraġaktuaq 
asrirripsaaquplugu. 3Ilipsi salummakkaunaniktusri uqatikun uqauti- 
gianikkapkun ilipsitñun. 4Piqatautuiñašitchi uvamni suli uvapaptuuq 
ilipsitñi. Uvamni nayuutinġiqsuaņugupsi asrirriaqašumiñaitchusri, atrilu- 
gu akiġuq ipmigun asrirritlaitchuaq kisianik napaaqtumi itnami. 5Uvapa 
atriqaqtuņa napaaqtumik, ilipsiasriiñ akiqqutun. Kisupayaaq nayuuti- 
ruaq uvapni suli uvaņa ilaani, atqunaq asrirriaqašisiruq, takku sumik 
iñiqsiyumiñaipiaqtusri piillupa uvapa. 6 Kiñapayaaq nayuutinġitchuaq 
uvamni ittuq akiqqutun igitaupluni tuqulliruatun. Taatnatchich akiqqut 
katitlugich ikniġmun igittaġigaich ikipkaġviksraņatnun. 7Ilipsi uvamni 
nayuutigupsi suli uqałiġikkatka ilipsitñi, aasriili qanutchimik pigiyu- 
makkapsitñik iņiqsruġupsi qaisauniaqtuq ilipsitñun. 8Aapaa kamanautaa 
qiñiġnaqtitaugisiruq tumigilugu atqunaq savaaqqallautałiqsi. Taatnatun 

ukpiqnaqsigiksi maliġuaqtigitilaaqsi uvamnun. 9Piqpagikkašigipsi 
atriplugu Aapaa piqpaksriłha uvamnik. Nayuutititchi piqpakkutimni. 
lo Tillisitka tupigigupsigik piqpakkutimni itkisirusri, atriluguptuuq uvapa 
Aapaa tillisaiñik tupiksripļuņa itmatun piqpakkutaani. 11 Tamatkuniņa 
uqautigipsi quvianašikkaša ilipsitñiitquplugu, suli quvianaqaquplusri 
naamaruamik. 

12“Unauvva tillisiga, piqpakkutiyumuusri avatmun atrilu- 
gu piqpaksriliša ilipsitñik. 13Kiñaunniiñ kamanatluktuamik 
piqpakkutaitchuq uumakņa iñuum qaitchiłhaniñ iñuuliemiñik piquti- 
giplugich ilauraani. 141lipsi uvapni ilauraapurusri tillisitka atuġupsigik. 
15Savaktaaġrunik taiyutqikkumiñaitchipsi, takku savaktaaóruum 
ilisimatlaitchaa ataniëmi suraġałha. Aglaan ilauraanik taiyuutiqaġisi- 
gipsi, takku supayaamik Aapamniñ tusraakkamnik ilitchuġipkaġipsi. 
lóllipsi piksraqtaaġingġitchipsitňña, aglaan piksraqtaaġigipsi suli nalu- 
naiġusri asrirriaqaquplusri iñugiaglugu suli asrirrituiñaġusri itquplusri. 
Aasrii Aapam qaitchigisigaasri qanusripayaamik iņiġupsiuņ attapkun. 
17Taatnaqhusri taatnailiplugu tiligipsi piqpakkutitquplusri avatmun. 


Nunam Iñuiñ Uumiksrilhat Mališuaqtinik 

18“Nunam iñuiñ uumigikpasri itqaġiraksraġigiksi uumigikkautišap- 
tuuq sivupsitñi. 191lipsi pigipkaġupsi nunam iñuiñun, piqpaginayašaasri 
pimiktitun ililusri. Aglaan piksraqtaaġigipsi marrumakņa nunakuatišmiñ 
piginġiqsitlusri tamarrumuņa; taatnaqhuni nunam iñuiñ uumigigaasri. 
201tqagiyumagiksi uqałhich uqautigikkatka ilipsitñun, ‘Savaktaaġgruk 
kamanatluktuaņunġitchuq ataniġmiñiñ. Iliņisa piyuakkaġigaatņa, 
tarrali piyuašisigaasripsuuq. Tupigigaich uqauttutitka, tarrali tupigi- 
gisigaasripsuuq. 21Aglaan ilipisa taatna irrutigisigaasri piqutigilugu 
pigipkaliqsi uvapnun, ilisimanġitlugu tuyuġiriga. 22Aggiñġitchuma 
suli uqautinġitchupkich patchisaikkaunayaqtut. Aglaan pakma pisan- 
ġitchuuġutiksraitchut killuqsautmiktigun. 23 Kisupayaam uumigiamiña 
Aapagaptuuq uumigipmiraġigaa. 24Savaaqaqsimaitchuma akunšatni 
iñuum iñiqtaġinġaqsimaisaņanik patchisaikkaunayaqtut, aglaan qiñia- 
nikkaluaqtlugu iñiqtaġa uumigituiñagaatpna suli Aapaga. 25Taamna 
taatniittuksrauruq tapiquplugu taimña uqautauruaq aglaksimakkaņa 
mališutaksriusraipitñi, ‘ʻUumigigaatņa patchisailaakun” 

26“Aglaan ikayuqti aggiqpan, tuyuġiniakkaġma Aapamiñ, Irrusria 
ilumutuulhum Aapamiqnisauruaq, ilaa uqautiniaqtuq uvapkun. 
27 Uqagigisigipsitñapsuuq takku iqataurusri uvamni aullašniilhaniñ. 
1 6 1“Uqautigipsi tamatkuniņa ukpiqqutaiqunšgitlusri. 2Iñuich anit- 

qataġisigaasriunniiñ iliņisa katraġviņmikniñ. Aa, piviksraq 

tikitchumaaqtuq kia iñuum tuqqutchumisi savautriñasrukniagisiruq 

Agaayyutmik. 3Taatnaililugu irrutigisigaasri ilitchuqsrimailišsmikkun 
Aapamik unniiñ uvapnik. 4Aglaan uqautigipsi tamatkunina itqaġitqup- 
lugich uqauttutitka ilipsitñun taimanigu irrutiaqsikpasri taatnailiļugu. 
Uqautinġitchaluaġipsi tamatkunipa mališuaqsiutiqqaaqapsi takku 
nayuqtuiñaqhusri. 


Ipqitchuam Irrutchim Savaapa 


5“Aglaan pakma utiġniaqama ilaanun tuyuġirimnun nallipsi apiq- 
sruqtanġitmigaatņa napmuaqsisilaapkun, ‘Napmupņniaqpich?’ 6 Aasriiñ 
pakma kilikapsi aliatchaktusri. 7 Aglaan ilumutuuruamik nipliutigipsi, 
iluatlukkisiruq aullałiksraġa. Uvvatakku aullanġitchuma ikayuqtik- 
srapsi utlaņnianġitchaasri. Aglaan aullaġuma tuyuġigisigiga ilipsitñun. 
8 Aasrii aggiġumi ilitchuëipkaaqsigisigai iñui nunam nalaunġitlutiņ kil- 
luqsautikun suli nalaunparuatikunlu atanniiviksrakunlu. 9 Uqautigisigai 
nalaungiññilutin killuqsautikun takku ukpiqsriñšitlutin uvamnik, 10suli 
nalaunparuatlikkun takku Aapamupniaqtuna aasrii qiñitqikkumiñait- 
chipsitña, 11suli atanniivikun takku apalatchiruaq marrumani nunami 
Tuunšaq atannikkauņaniktuq. 

12“Uqaksraqaġaluaqtuņa iñugiaktuanik ilipsitñun aglaan pakma 
kaņiqsiyumiñaitchusri. 13Aglaan Ipqitchuaq Irrusriq ilumutuulišmik 
ilitchuġipkairuksraq aggišumi, ilaan kapiqsipchaaqsigisigaasri iluqaanik 
ilumutuuruanik. Ilaa uqaġumiñaitchuq apalatchiliqaqmatun ipmigun 
aglaan uqautigisigaasri tusraakkašmiñik, suli quliaqtuaġutiniaġaasri 
sunik tikitchuksranik. 14Tlaan kamanaqtitkisigaaņa, takku uqaksra- 
ġikkaġa quliaqtuašiniašaa ilipsitñun. 15Iluqaan Aapam pigikkaņa 
pigipmigigaptuuq. Taatnaqtugu nipliutigigiga Ipqitchuamun Irrutchimun 
quliaqtuaġiniaġniplugu ilipsitñun uqaksraġikkaġa. 


Alianaq suli Quvianaq 

16“Sivikisuurami qiñinġisaallakkisigipsitňa, aasriiñ kiñuvaapagun 
qiñiaqsilgillupa.” 17 Ilaņitguuq mališuaqtaiñ uqaaqsiñiqsut avatmun, 
“Sumik uqautivatigut itnaqami, “Akuniisrupaqasri qiñinšišisigipsitña 
aasriiñ taamuunavak qiñiaqsilgilluna; suli itnaqami, ‘Aullaġniaqtuņa 
Aapamun'? 18Qanuutauva ‘sivikisuuraq’? Uvagut kaniqsitlaitchikput sumik 
uqautiqatlha.” 19Jesus-pum kaņiqsimaplugu apiqsrušulhat taavrumuuna 
nipliutiniġai, “Apiqsruqtuutivisi ilipsitñun sumik qanuutautiqaqtilaana- 
nik uqaqama, ‘Akuniisruņaqasri qiñinġiġisigipsitňa aasriiñ taamuunavak 
qiñiaqsilgilluņa. Taamna apiqsruutigisukługu uqaksraqtutigivisiun 
akunnapsitñi? 20 Uvana nipliutigipsi ilumutuuruamik, qiapkašusrilu 
alianniuqtillusrilu nunam iñui quviatchakkisirut, aglaan alianniuliqsi 
mumikkisiruq quviasrułiġmun. 21 Aġnaq qitunġiuqtuaq auliyautipma- 

ni nagliksaaġaqtuq tikiumalhagun atnieñam, aglaan annaaniktiqami 
puuyušašigaa nagliksaałłi auliyausrima'ami, quviatchagaqtuq ilaalug- 
ruaq anipman nunamun. 22Taatnatun alianniuġutiqaġaluaqtusri pakma 
aglaan qiñitqikkisilgitchipsi suli uummatisri quviatchakkisirut, aasrii 
uvlumi apiqsruqtaaqsiyumiñaitchipsitña sutigun. Uqautigipsi ilumu- 

tun, Aapam qaitchigisigaasri ilipsi iņiġupsiuņ qanusripayaamik attapkun. 
24Uvunanunaglaan ipiqsruqtanšitchusri sumik attapkun. Iniqsrušitchi 
ilipsili akuqtuiyumuusri suli quvianaksraqsi inupaitchumuuq. 


Akiilitñilha Jesus-pum Nunam Iñuiñik 

25“Uqautigipsi tamatkuniņa atrikusrautitigun. Pivik tikitchasumaruq 
uqaġuiġviksraġa ilipsitñun atrikusrautitigun aglaan uqautitlasrigisigipsi 
kaņiqsiñaqsilugu Aapauruakun. 26 Taimña uvluq tikitpan, iņiqsruqtaġisi- 
giksi attapkun. Uvapaunniiñ iņiqsruutinġitkipsi Aapamun. 27Uvvatakku 
Aapam piqpagigaasri takku piqpaksriplusri uvamnik suli ukpiqsriplu- 
gu aggiqsimałiġa Agaayyutmiñ. 28Uvaņa ilumun aggiqsuami Aapamiñ 
marrumuna nunamun. Uvva pakma aullaaqsilgitchupa maakpa nunamip 
utiqsaqlupa Aapamun.” 

29Maliġuaqtaiñ nipliutiniġaat, “Uvvaliqaa uqalhiñ kaņiqsiñaqtuq. 
Pakma uqanšgitchutinunniiñ atritigun. 30Uvagut kaņiqsigikput pakma 
ilisimalhiñ supayaamik. Inuqnanšitchuq kisumun apiqsruqtaqulu- 
tin. Taavrumuuna ukpišigikput aggiqsuapulhiñ Agaayyutmiñ.” 31Jesus 
maaniktuqami, iluqasri siammayaaqtitautiksraqsi, atausriukattaaġusri 
kiñunnapsitñun kisippušlupa. Aglaan kisimallapiaq inġitchuņa, tak- 
piqataułłapsigun uvamni. Nunam iñuiñ nagliksaaqtitkisigaasri, aglaan 
quviatchauġikkitchi. Uvaņa akiilianiksimagiga nunam aņalataa. 


Jesus-pum Ipiqsrulha Ipmigun 


1 7 1Jesus taatnaanikami, ilaa aaġluqhuni nipliġñiqsuq, “Aapaaņ, 
pakma piviksraq tikiumaruq. Kamanaqsipkašun Iġñiġiñ, 
Iġñiqpilli kamanaqsiyumagaatin. 2Uvvatakku ilvich apalatchitlapkagiñ 
iluqaitñik iñupnik suli qaitchitlapluni isruitchuamik iñuułiġmik ilu- 
qaitñun qaisaġikkaqnun ilaanun. 3Una isruitchuaq iñuutiq itnautauruq, 
iñuich ilitchuqsritliksranat ilipnik kisivich ilumun Agaayyutautilaaqnik 
suli ilitchuġilugu Jesus Christ ilvich tuyuġikkan. 4Ilitchuġipkautianikkiga 
kamanałhiñ nunam iñuiñun. Itqanaiņanikkiga savaaksrirrutigikkan 
uvapnun. 5Pakma, Aapaaņ, kamanaqsipkapna sivuqqapni, kamanautim 
atripanik pigikkaġma itnama ilipni nuna iñiqtaugaluaqnaguunniiñ.” 

Jesus Ipiqsruutrilha Mališuaqtimiñik 

6Uvana ilitchuġipkautigianikkikpiñ iñupnun ilvich qaisaqnun uvapnun 
marrumakņa nunamiñ. Ilvich pigiliutigitin, aasriiñ qaitkitin uvapnun, aa- 
sriiñ tupigigaat uqałhiñ. 7Pakma ilitchuġigaat suapayaaq qaisan uvapnun 
aggiqsałha ilipniñ. 8Qaitchigitka uqałiġmik qaisaqnik uvapnun. Iliņisa 
akuqtuqługu, ilitchuġigaat ilumun aggiqsuaņułiġa ilipniñ ukpiġiplugu 
ilipnun tuyuġiłiġa. 9 Agaayyutigitka tamatkua. Pakma agaayyutinġitchit- 
ka nunam iñui, aglaan agaayyutigitka tamatkua qaisatin uvapnun, takku 
ilipich pigigitin. 10Iluqaan uvana piga pigipmigiñ suli iluqaan ilvich 
piñ uvapnaptuuq pigigiga, aasriiñ kamanatiša qiñiġnaqtitauruq tamat- 
kunuuna. 11Pakma utlautiniaqtuņa ilipnun nunami inġiġluņa, aglaan 
tamatkua inniaqtut nunami. Ipqitchuaq Aapaaņ! Qaunagiyummigitin 
annautrušlugich saņņigikkaņagun atiġikkaqpich qaisaġikkapkun uvaņg- 
nun, ilipilli atautchiiñauyumuut atrilugu uvaguk atausriułiqpuk. 12Uvaņa 
nayuutinnamni nunami ilipitñi qaunagigikkatka annautruqlugich san- 
piagun atiġikkaqpich, ilvich atchiutigikkapkun. Qaunagigitka aasrii 
atausriqunniiñ tammanjsitchuq, aglaan taimña iñuk tammaqtuksrauruaq, 
Agaayyutim uqałha immiutaupluni. 13Pakma utlautiyasriruna ilipnun. 
Taatnailiplugu uqaqtuņa innamni nunami, ilipich piqaquplugich quviana- 
ġikkamnik inuņaiġlugu. 14Qaitchiruņa uqałiġnik ilipitñun, aasrii nunam 
iñuiñ uumigigaich, takku piqatiginġiqługich nunam iñui atriplugu uvaņa 
piqataunġiłiġa nunam iñuiñun. 15Uvana iņiqsrunġitchikpiñ piiqulugich 
marrumakņa nunamiñ, aglaan iņiġikpiñ qaunagitquplugich piņiņnaiġlļu- 
gich tuunġaġmiñ. 16 Uvaņa piqataunġitmatun nunam iñuiñun ilipittuuq 
ilipnun. Uqalhiñ ilumutuuruq. 18 Tuyušigitka nunamun, ilvittuuq tuyu- 
qaqmatun uvamnik nunamun. 191lipich piqutigiplugich ipqiqsimaaqtuņa 
ilipnun, ilipittuuq ipqiqsimaaquplugich ilipnun ilumutuutikun. 


Jesus Ipiqsruutrilha Ukpiqtuapuruapayaanik 


20“Agaayyutinšgitchitka kisiisa tamatkua, aglaantuuq taipchua ukpiq- 
sriruaksrat uvamnik ilipisa uqalhatigun. 21 Agaayyutigitka iluqaġmiņ 
atautchisun itquplugich. Aapaaņ! Atautchisuttuq illich uvaptikni, atrilugu 
ilvich uvamniitmatun suli uvana ilipni. Taatnatuq atausriuyumuut, taav- 
rumuunali nunam iñuiñ ukpiġiagutiyumigaat ilvich tuyuqatlhiñ uvaņnik. 
22Uvaņa qaitchigitka atripanik kamanatiqpich qaisaqpich uvaņnun, piqu- 
tigiplugu ilipich atautchiiñautiksrapat atrilugu uvaguk atausriuliqpuk. 
23Uvaņa illuna iliņitñi suli ilvich uvapni, taavrumuuna ilipich atausrig- 
pušumuut. Nunamli iñuiñ kaņiqsiyumigaat ilipnun tuyuġiłiġa suli ilvich 
piqpaksrilhiñ ilipitñik piqpaksripmatun uvaņnik. 24 Aapaaņ, tamatkua 


213 John 17, 18 


qaisatin uvapnun iqatigisrukkitka sumiitchuma ilipitñun qiñiqquplugu 
kamanaun pigipkakkan uvaņnun takku ilvich piqpagipluņa nuna iñiq- 
taupaiñpaan. 25 Nalaunņaruaq Aapaaņ! Nunam iñuiñ nalugaatin, aglaan 
uvana ilisimagikpiñ suli ukua maliġuaqtit ilitchuġigaat tuyuġitilaaġa 
Tarrali piqpaksriłiq piqpakkutigikkan uvapnun uvanalu nayuutiyumuuq 
ilipitñi.” 


Jesus-pum Tiguraulha 


1 8 1Jesus agaayuanikami taavrumani, aullaġniqsuq maliguaqtini- 
lu ikaaqługu kuuġuuraq taiñaqtuaq Kidron-mik. Taakmaniaņani 
inniqsuq nautchiivik. Jesus mališuaqtinilu isiġniqsut taavrumuna. 
2Judas-pumaasrii, aatchuutigitniktuam ilaanik, ilisimanišaa suniitilaa- 
pa. Uvvatakku Jesus-pum taruņautisruuniġai akulaiqtugu mališuaqtini 

tarani. 3Taatnaqhuni Judas utlautiniqsuq nautchiivipmun piqasriqhuni 
aņuyyiuqtinik suli agaayyuvikpaum qaunaksraiñik, tuyuuplutiņ qaukti- 
pitñiñ agaayuliqsiniñ suli Pharisee-puruaniñ, saagaqhutiņ satkunik suli 
nanniñik. 4Jesus-pum kaņiqsimaplugu suapayaaq atuumaniaqtuaq iņmi- 
ñun paaġniġai nipliutiplugich, “Kiña pakikpisiuņ?” 5Taapkua kiunisaat, 
“Jesus Nazareth-miu.” Ilaan kiugai, “Uvapa taimñauruna.” Judas-pum, 
aatchuutigitniktuam ilaanik, qichaqasriqsimanišai tamatkua pakaktuat. 
6Jesus-ņum nipliutipmatiņ, “Uvapa taimñauruna,” tamatkua kiñumuk- 
tuqhutiņ ulġusraaġniqsut nunamun. 7Jesus-pum apiqsrutqiņñiġai, “Kiña 
pakikpisiuņ?” Kiunigaat, “Jesus Nazareth-miu.” 8“Uqautianikkipsi ilaapu- 
tilaamnik. Ilipsi pakakkupsitña, maliġuaqtitka aullaqtitchigik!” 9Taatna 
nipliutiniġai Jesus-pum tapiqsaqtugu nipliutigimaanikkani itnailiplugu, 
“Aapaaņ, atausriqunniiñ tammanęġitchuq qaisaqniñ uvapnun.” 10Simon 
Peter-guuq savikpaqaqhuni, aasriiñ amuliqamiuņ anaupluni ilaan siu- 
taiqsiġniġaa taliqpianik tamarrumiņa qauktiata agaayuliqsit savaktaa, 
atiqaqtuaq Malchus-mik. 11Jesus-pum nipliutigaa Peter, “Tugvašun sat- 
kugikkan puupanun. Isrumavich akuqtuëniangiññasrugalugu uvamnun 
nagliksaaġutiqpak Aapama sivunniaġikkaņa uvamnun? Uvaņa naglik- 
saaġluņa tuquruksrauruņa. Imiqtaksraġigiga taamna imana qallutim 
Aapama qaisaņa uvamnun?” 


Annas-pum Apiqsruqtuilha Jesus-mik 

12Anuyyiuqtit piqasriqhutin qaukłiġmiknik suli Jew-ņuruat 
qaunaksriņisa tiguniġaat Jesus qiliqsruqlugu, 13aasrii sivulliuplu- 
gu Annas-muutiplugu ataniġmun, taataruapanun Caiaphas-pum. 
Caiaphas-guuq qauqłiupluni agaayuliqsauniqsuaq tamarrumani ukiu- 
mi, niņuagiplugu taavruma Annas-pum atanëum. 14Taamna Caiaphas 
uqautriñiqsuaq qauktipitñik Jew-ņuruat iluatlukkisiñiplugu atausriq iñuk 
tuqqutaukpan piqusrišuni iluqaitñik iñupnnik. 


Peter-m Piilaaqalha Jesus-mik 


15Simon Peter-m suli atlam mališuaqtim kiñuagun malipnišaak Jesus. 
Taamna atla mališuaqti, ilisimaplugu qauktłiata agaayulidsit, isiġniqsuq 
igluqpapanun qauktiata agaayuliqsit piqatigiplugu Jesus. 16Peter-li qichaġ- 
niqsuq tatkiani paami. Taamna atla mališuaqti, ilisimaplugu qauktiata 
agaayuliqsit, aniñiqsuq kiñumun. Itqutiniġaa Peter tatqamuna uqatigiani- 
kamiupņ niviaqsiaġruk taluliqiri. 17 Taavruma taluliqirim niviaqsiašruum 
nipliutiniġaa Peter, “Uvva, ilagivatin maliġuaqtaiñ tatqavruma iñuum?” 
Peter-m kiugaa, “Tlaginšitchaatpa.” 18 Alappaaņupluniguuq savaktit suli 
qaunaksrit ikniqsuqhutin aumaniñ qichaġniqsut avataani auksiqhutiņ 
ipmiknik. Peter-m qichaqasriqamigich, auksiaqsipmiñiqsuq ipmiñik. 

Qauktiata Agaayuliqsit Apiqsruqtailha Jesus-mik 


19Qauktłiata agaayuliqsit apiqsruqtuġniġaa Jesus ilaan mališuaq- 
taigun suli ilaan ilisauttutaigun. 20Jesus-pum kiugaa, “Uqaġaqtuņa 
sagvipluņa kisupayaamun. Ilisautrisruuruņa Jew-ņuruat katraġviņitňi 
suli agaayyuvikpaņatni. Nipiqanġitchuņa qanutchiñik iriġaqtuġluņa. 
21 Suvaatami apiqsruqtaqpisitña uvaņa. Apiqsruqsigik tamatkua iñuich 
tusraaritka sumik uqautilhat uvapnun. Iliņisa ilisimagaat qanuq uqati- 
ġa.” 22Taatnaqman Jesus ilapataguuq qaunaksrit patiktiqtugu nipliutigaa, 
“Qanuqhutin itnailiplugu kiuliqpiuņ qaukliat agaayuliqsit?” 23Jesus-pum 
kiugaa, “Uvana niplisuma qanutchimik nalaunpaišlugu uqautigiun 
iluqaitñun uvaniittuanun. Aglaan nalaunparuamik pakma nipliġñiġu- 
ma, suvaata patikpiña?” 24Annas-pum tuyušinišaa Jesus qiliqsruutraq 
Caiaphas-mun qaukliat agaayuliqsitnun. 


Peter-m Piilaaqapsaalha Jesus-mik 

25Peter-guuq auksiġugaaġniqsuq ikniġmun aasriiñ iñuich apiq- 
sruġniġaat, “Taavruma iñuum ilaginġitpatin maliġuaqtaiñ?” Peter-m 
piilaaġutiniġai, “Ilaginġitchaatņa ilaan maliġuaqtaiñ.” 26Ilaņataguuq 
qaukłium agaayuliqsim savaktaiñ, ilaginikkaņan taivruma siu- 
taiqsikkaņan Peter-m, nipliutiniġaa, “Qiñinġitpigiñ piqatauplutin 
ilaani nautchiivipmi?” 27 Peter piilaalgiññiqsuq, “Ilaginġitchaatņa.” 
Taatnaqmiuġlu taimña aqargiqpak qalġuqtaġniqsuq. 


Pilate-pum Apiqsruqtaiłha Jesus-mik 


28Taapkua aullautiniġaat Jesus Caiaphas-pum tupqaniñ kavanam 
Pilate-pum inaanun uvlaatchaurami. Aglaan Jew-ņuruat isiqataun- 
ġiññiqsut tatqamuna agliqsrałikun salumaiġumanġitlutiņ ipmiknik. 
Piqutigiplugu niġiqataułiksraqtiņ itquplugu niġiqpagvikaami tag- 
gisiqaqtuaq Apqusraaqtitaułiġmik. 29Taatnaqhuni Pilate anipluni 
uqaqatigityaqtuaġnigġai nipliutiplugich, “Sumik agvisiqaqpisiuņ qamna 
iñuk?” 30 Taapkua kiunišaat, “Uvagut tikiutinayaitchikput ilipnun ilaa 
savvagłukkataġuni piñšitpan.” 31Pilate-pum nipliutiniġai, “Tigusriun 
ilipsitñik atanniqsuġlugu tuvrašëlugich maliġutaksrasri.” Jew-ņuruat 
kiuniġaat, “Rome-maġmiut tuqqutchipkaiyumiñaitchaatigut iñuņmik 
maliġutaksrirrutiptigun.” 32Taamnaguuq atuummiñiqsuq immiutaupluni 
Jesus uqautigimakkapanun qanuq ililugu tuqqutaułiksraġmigun. 

33Pilate isiġniqsuq kiñumun inimiñun aasrii tuqluqlugu Jesus-pum 
apiqsruġniġaa, “Uvva umialigivatin Jew-ņuruat?” 34Jesus-pum kiunigaa, 
“Taamna apiqsruutigiviun ilipniłhiñaq naaga atlat uqautivatin uvapkun?” 
35Pilate nipliqsuq, “Jew-ņunasugiviña? Jew-puqativich suli qauktiņi- 

sa agaayuliqsit qaisaġigaatin uvapnun. Suruami pivatin?” 36Jesus-pum 
kiugaa, “Uvaņa umialgunġitchuņa marrumani nunami. Umialguguma 
atrilugu umialik marrumani nunami, mališuaqtitka apuyakkayaqtut 
tigutqunsillupa Jew-ņuruanun. Aglaan aņalatchiłiġa maakpaqtaunšipiaq- 
kiugaa, “Tarra, nipliutigigiñ umialgunipluņa. Uvaņa aniruaņuruņa 

suli nunamuktuaņuruņa piqusriqłupa uqatiksrapkun ilumutuuruamik. 
Kisupayaam iñuuruam ilumutuutikun naalagagigaana.” 38Pilate-ņum 
apiqsruġaa, “Suami una ilumutuuliq?” 


Jesus Tuquruksraġuġaat 


Pilate-pum kiñumun anilgitluni Jew-puruanun nipliutinišai, “Uvapa 
paqitchilguiññiqsupa sumik tuqurrutiksrapanik. 39 Aglaan tuvraqługu 
atuumiraġikkaqsi piłhiñaaġuutigiga patchisaiġiłiksraġa isiqtamik ilip- 
sitñun uumani niġiqpagvikaami taggisiqaqtuaq Apqusraaqtitaułiġmik. 
Ilipsi uvapnun patchisaiqsitquvisiupn umialgat Jew-ņuruat ilipsitñun?” 
40Taapkua kiugaat nipitusriļlapiaqhutiņ, “Taamnaunšitchuaq, pisutluk- 
kikput Barabbas.” Taamna tiglipniaqtauruq. 

19 1Tarra Pilate-pum Jesus tigupkaqługu ipiġaqtuqsiupkaġniġaa. 
ġaaqługu umialiktamik ukiłhaaġiksaamik aasrii nipliatiaqsiplugu, 
“Iñuuqpakkumuutin umialgat Jew-ņuruat.” Suli tikiññiġaat patiktiqataaq- 
sipluguasrii. 4Pilate-pum anitqikhuni nipliutiniġai iñuich, “Pakma ilaa 
annisigisigiga ilipsitñun, ilitchuġitqulugu uvaņa sumik paqitchiñġiłhagun 
atanniusriaksrapanik pigiililugu.” 5Jesus aniñiqsuq niaquutilik kakitļaġ- 
nanik suli umialiktamik atnušaalik. Pilate nipliutiniġai iñuich, “Uvva, 
qiñiqsiuņ iñuk!” 6Qauktłiņich agaayuliqsit suli qaunaksrit qiñiqamitruņ 
iġiallaksaġniqsut, “Kikiaktuutisriuņ sanniġutamun, kikiaktuutisriuņ 
sanniġutamun!” Pilate-pum nipliutigai, “Tlipsi tigulugu kikiaktuutisriun 
sanniġutamun. Paqitchiñġitchuņa agvisiksraņanik atanniusriaqa- 
liksrapan taatna.” 7 Jew-ņuruat kiuniġaat, “Maliġutaksraqaqtugut 
uqałiqaqtuamik ilaa tuquruksrauplugu takku nipiqaqtuq iġñiġinipluni 
Agaayyutmun.” 8Pilate-ņum tusraa'amigich taatna nipliaruat, ilaa navia- 
srulillapiaqhuni itqutipkaġniġaa Jesus. 9Aasrii ilaa isitqikhuni tatqamupa 
uqaqsittaaġviņmun nipliutiniġaa Jesus, “Nakiñ aggiqsuami?” Aglaan 
ġitpiña? Itqaġiuņ uvana aņalatchirrutiqałiġa patchisaiłhiñauplutin suli 
kikiaktuutipkałhiñauplutin sanniġutamun.” 11 Jesus-ņum kiugaa, “Pigigiñ 
aņalatchiłiq uvapkun kisianik qaisaulhagun ilipnun Agaayyutikun. 
Taatnaqhuni taimña iñuk qaitchiruaq uvamnik ilipnun killuqsautiqaq- 
tuq kamanatluktuamik ilipniñ.” 12Pilate-ņum tusraa'amiun taamna ilaan 

annautisrulilļapiatlukkaluaġniġaa patchisaiġļugu. Aglaan Jew-ņuruat 
iġialaplutiņ kiumanišaat, “Annaktitchupku una iñuk, Caesar-m Rome- 
miittuam iļauraaġiyumiñaitchaatin. Kiñapayaaq ipmiñik ataniġuqtaqtuaq 
Caesar-m akilligigaa umialguruam Rome-mi.” 13Pilate tusraa'amigich 
tamatkua nipliatit, ilaan annisiniġaa Jesus aasrii aquvitluni atanëum 
inaanun, taggisiliymun “Iyaġaņmik Natilik,” aasrii Hebrew-tigun tai- 
yuutiqaqhuni “Gabbatha.” 14Uvluqpaguqtuami uvluani paqnalhum 
nigiqpagvikaamun taggisiqaqtuam Apqusraaqtitaułiġmik, Pilate nip- 
liutinigai Jew-ņuruat, “Kiikaami, uvva umialiksi!” 15Tamatkua iñuich 
iġialaplutiņ kiunišaat, “Tuqulli! Tuqulli! Kikiaktuutili sanniġutamun.” 
Pilate-pum apiqsruġniġai, “Uvapnun kikiaktuutipkaqtitquvisiuņ umia- 
ligikkaqsi sanniġutamun?” Qauktiņich agaayuliqsit kiuniġaat, “Uvagut 
qaukłiġmik umialiqaqtugut Rome-mi. Avataagun atlamik umialiqanšit- 


kikiaktuutitquplugu sanniġutamun. 


Jesus Kikiaktuutigaat Sannišutamun 


17 Tamatkua iñuich apalatkaqsiñišaat Jesus. Aniñiqsuq akiyaqhuni 

kikiaktuutriviksraëmiñik, tikiutiplugu nunamun taiyuutiqaqtuamun 
“Niaqum Saunšanik,” Hebrew-tigunaasrii taiyuutiqaqhuni “Golgotha- 

mik.” 18Taapkua apuyyiuqtit kikiaktuutiniġaat Jesus sanniġutamun, 
piqasriqługu malšëupnik atlapnik iññupnik kikiaktuutiplugik sanni- 
šëutapnun avataanun, Jesus qitiqłiliutiplugu. 19Pilate-pum aglapnišaa 
ilisimmatiksraq aglak aasrii taapkua apuyyiuqtit iliplugu sannišutam 
qulaanun, itna aglalik, “Jesus Nazareth-miu, umialgat Jew-ņuruat.” 
20[ñugiaktuat Jew-ņuruat agliqiniġaat, taamna Jesus kikiaktuutikkauvia 
upasriñšitluni nunaaqqimiñ. Iļlisimmatiksraq aglak aglaksimapluni piña- 
sruiputlugu uqautchisigun Hebrew-tigullu Latin-tigullu suli Greek-tigun. 
21Jew-nuplutin qauktipisa agaayuliqsit itnaġniġaat Pilate, “Aglaknagu 
‘Umialgatnik Jew-ņuruat,; aglaan “Taamna iñuk uqaġnilugu, uvapa umia- 
ligigaatpa Jew-ņuruat. ” 22pilate-pum kiunišai, “Qanuq iliplugu uvapa 
aglakkasa taatna aglaksimagisiruq.” 

23 Aņuyyiuqtit kikiaktuutianikmatrun Jesus sanniġutamun, tiguni- 
ġaich atnuġaaņi autaagaqsiplugich sisamaiņutlugich, atausriuttaašutin 
piqatlasriplutiņ, aasriiñ atnuġaaņa kiluilaaq ukiłhaaq aulailaq qaliġurria- 
pumaniqsuq. 24 Aņuyyiuqtit uqaaqsiñiqsut avatmun, “Aliktusruņaqnagu 
una, nalautchaaġautigilakput iļlitchuġisaġlugu kimun piginiaqtilaaņa.” 
Taatnaqamitruņ immiġñiġaat uqałiq uqautigimaruaq itna, 

“Tlipisa autaaġaich atnuġaatka iņmiknun, 
suli nalautchaašautigiplugu atnuġaaġa.” 
Psalm 22:18 

Aņuyyiuqtit piñiġaat taamna. 

25Taatnaqtitlugich qichaġniqsut killiņani kikiaktuutrivium Jesus 
aakanalu, suli aakapan aniqataa, Mary-lu ilaqataa Clopas, suli Mary 
Magdalene. 26 Jesus-pum qiñiqamiuņ aakani suli mališuaqti piqpagikka- 
ni qichaqatauruak, nipliutiniġaa aakani, “Aakaanņ, tarra iġñiġiñ!” 27 Suli 
nipliutiplugu taamna mališuaqti, “Tarra ilvich aakan!” Tarakņaniñaglaan 
taavruma mališuaqtim iņmaņniġaa kiñuniġmiñun. 


Jesus-pum Tuqułha 


28 Jesus-ņum ilisimaniġaa, sum iluqani immikkautha, suli agliq- 
simaruaq uqatiq immianiktitchaqtugu nipliġñiqsuq, “Imiġuktuga.” 
29Piņaluguuq tamaani inniqsuq imalik siiġĝñaġluktuamik misruqqu- 
israuttusriqługu takpichuna israaġutiplugu qaqłuuknun. 30 Jesus akuqtu- 
qamiun misrušuq nipliġñiqsuq, “Tarra naattuq.” Aasriiñ sikitlugu niaquni 
aniġniņiġñiqsuq. 


Jesus Kapigaat Sanniġaagun 


31Tarra Jew-ņuruat iņiġniġaat Pilate, niugaaqtaġukługich tuqu- 
naġiaquplugich taapkua aņutit tuqqutauruat aasrii atqaqtillugich 
sanniġutaņitňñiñ. Taatnaġuņniqsut takku tikiumapluni tallimmiułiq 
akunniqsaami iliņisa nivipatqunšitlugich timit sannišutanitñi minġuiq- 
siaġvium uvluani, takku tikiumaniaqhuni nuimaniqsraq minġuiqsiatłiq 
atlaniñ minġuiqsiałiġniñ. 32Apuyyiuqtit taruņaqamiņ niugaaqtaġniġaich 
taapkuak avataani Jesus-ņum tuqqutauqatauruak Jesus-kun. 33 Aglaan 
tikitmatruņ Jesus ilitchuġiniġaat tuquaniksimalha. Taatnaqługu iliņisa 


sritquplusri. Ilaan uqauttutaa ilumutuuruq, suli ilisimagaa uqauttutmi 
ilumutuutlha. 36 Taatnailiplugu iñiqtauniqsuq aglausimaruaq uqałiġmi 

immiqtlugu, “Nalliatunniiñ saunigikkapiñ piiyaqtakkauyumiñaitchut.” 
37Suli atla uqałiq itnaqsimaruaq, “Ilipisa sukuišlugu qiñiġisigaat ilaa 

kapukkaqtiņ.” 


Jesus-pum Illuvikkautha 


38Taavruma aquagun Joseph-guuq Arimathea-ġmiu mališuaqtaup- 
miñiqsuq Jesus-mi nalunautchipluni takku iqsimmaġmi Jew-ņuruanik 
pipluni. Apiqsruqman Pilate-pum pitqunišaa timi, Joseph-pumaa- 
srii aullautiplugu. 39Nicodemus, taimñaptuuq qiñiġiaqtuaq Jesus-mik 
unnuami, tuvaaqatauniqsuq Joseph-mi saagaqhuni tallimakipiatun 

uqumaisilaalipmik tipraġiksautinik atlagiiñik atiqaqtuanik myrrh-miglu 
aloe-miglu. 40Taapkuak iññuk piñiġaak Jesus-ņum timaa nimiqsruqługu 
ukilhaamik piunġiyaikkusriqsuqsimmaan, taatnatun Jew-ņuruat timimik 
savaaqaġaġiłhat atriplugu. 4 Taavrumaniguuq nautchiivigmi Jesus-pum 
tuqqutauviani inniqsuq nutaaq iluviksraq atuqsimailaaq. 42 Uvvaasriiñ 
pisigiplugu Jew-ņuruat paqnaviat, suli taavruma iluviksram qaniłhagun, 
inillaņniġaat Jesus taruna. 


Huviq Iñuitchuaq 


2 0 1Uvlaatchaurami aullaġniisautaani akunniqsaam tanušagu- 

gaaqtitlugu, Mary Magdalene iluvišmunpniqsuq aasrii qiñiqługu 
iyaġak. Piiqsimaniqsuq paapaniñ iluvëum. 2Aqpaqsruqhuni utlautiniqsuq 
Simon Peter-mun suli atlamun mališuaqtimun, Jesus-pum piqpagik- 
kapanun, aasrii uqautiplugik, “Iñuich aullautiniġaat Ataniq iluviëmiñ. 
Hllitchuginšitchikput napmun inillaktilaaņa.” 3Peter-lu atlalu taamna 
mališuaqti utlautiniqsuk iluviġmun. 4Iluqatik aqpaqsruqhutik, aglaan 
SAušrukami qiñiġniġaa ukiłhaaġiksaaq nimiqsruutaa aglaan isinġiñ- 
ñiqsuq. 6Kiñuagun tikitñami Simon Peter uiyuiñaqhuni isiġniqsuq 
tatqamuna qiñiqługich aasriiñ ukiłhaat nallaviani, 7suli ukilhaaq nimšu- 
tauruaq Jesus niaquanun inillaksimanšiññiqsuq taapkunuņa ukilhaanun 
aglaan imullaksimaniqsuq ilaagun. 8 Taimñali atla mališuaqti tikilġaaġa- 
luaqtuaq iluviġmun isiqmiñiqsuq, qiñiqługu aasrii ukpiqsripluni. °Ilipik 
anitqikkisiñiplugu tuqutiëšmiñ. 10 Tarakpa taapkuak mališuaqtik utiġniq- 
suk apilaaqhutik. 


Jesus-pum Sagviłha Mary Magdalene-mun 

llMary-li silataani itluni iluvëum qianiqsuq. Qiallaġmi auġruaġniqsuq 
qiñicukhuni iluviġmun. 12 Aasrii qiñiqtuq malëšunnik israġullaņnik atnušaal- 
lapnik qatiqtaanik aquppiruak Jesus-pum timaan irviani, ilaqataa niaquan 
tuņaani aasriiñ ilaqataa isigaiñ tuņaatni. 13Taapkuak nipliutiniġaak, “Marii, 
suvaata qiavich?” Kiuniġik, “Iñuich aullautiniġaat Ataniša, aasriiñ nalu- 
giga ilipitñun napmun inillaktilaapa.” 14'Taatnaqqaaqhuni kipiaqhuniasrii 
qiñiġniġaa Jesus qichaqtuaqtuaq, aglaan ilitchuġinġiñňñiġaa Jesus-ņutilaa- 
pa. 15Jesus-pum apiqsruġniġaa Mary, “Suvaata qiavich? Kiña pakikpiuņ?” 
Aġnam nautchialiqinasugiplugu nipliutiniġaa, “Iñuuk, aullautigupku uvak- 
pa, uqautillappa napmun inillaktilaaņa; uvaņali aiyumigiga.” 16 Tarra Jesus 
tuqłuġaa atqanik, “Marii!” Aënaq kiņiaqhuni uqaġniqsuq ilaanun, “Rabboni!” 
(itnautauruaq Hebrew-t uqausrinisigun, Ilisautrii!) 17Jesus-pum nipliutit- 
qiņñiġaa, “Aksiņñiaqnaņa takku aullangġitchuņasuli pakmuņa Aapamun. 

Aglaan aullaġutin aniaqatiumnun kiligiakkich pakmuņaġniaġniluņa ilaa- 
nun Aapamnun Aapagikkapsitñunlu, uvaņa Agaayyutimnun suli ilipsi 
Agaayyutipsitñun.” 18Mary Magdalene uqautityaġniġai maliġuaqtit qiñi>nip- 
lugu Ataniq suli tamatkuniņa uqautinipluni. 


Jesus-pum Sagviłha Maliġuaqtimiñun 


19Tamarrumani uvlumi unnukman aullaġniisautaani akunniqsaam, mali- 
ġuaqtit katimmiñiqsut atautchimi kiluusautiplutiņ nuyuaqhutiņ Jew-ņuruaniñ. 
ilipsitñun!” 20 Taatnaqqaaqhuni qiñiqtinniġai ikiñiġmiñik argaņmiñi suli 
saniqqamiñi. Tarra maliġuaqtit quviatchapniqsut qiñiqamitruņ Ataniq. 
tuyuqałha uvamnik, taatnatuntuuq tuyuġigipsi.” 22Taatnaqamigich aniq- 
saaġviginiġai taapkua mališuaqtini nipliutiplugich, “Akuqtuqsiun Ipqitchuaq 
Irrusriq. 231lipsi natqiusrimaašupsigik iñuich killuqsautipich natqikkaurut, 
aglaan natqiusrimaanšitchupsigik killuqsautiņich natqikkaunġitchut.” 


Jesus Sagviłha Thomas-mun 


24]|aparguuq mališuaqtit, Thomas-mik taiyuutilik Malġimik, tarani inġiñ- 
Thomas nipliutiniġai, “Qiñinġisuaġupkich ikiñiņi kikiagich argaiñi suli ililu- 
gich argatka ikiñipanun saniġaani ukpiqsriyumiñaitchuņa.” 

26 Akunniqsaaņanikhutiņ kiñuvatigun mališuaqtit katimalgiññiq- 
sut, Thomas piqataupluni taavrumani. Talut umiktuutiqaġniqsut, aglaan 
nipliutinigaa Thomas, “Israutilugich argaktin uvuna, qiñikkich argat- 
ka, israaġutilugich argaktin saniqqamnun. Arguaqtunšišutin ukpiqsriiñ!” 
28'Thomas kiunišaa, “Ilvich ataniġigikpiñ suli Agaayyutigigikpiñ!” 
29Jesus-pum nipliutigaa, “Ukpiliqpich qiñianikappa kisianik? Qanutun 
quvianaqtigivat tamatkua ukpiqsriruat qiñiġaluaqnaņa.” 


Qanuq Pitquriłhat Ukua Makpišaat 
30Jesus-guuq iñiqtaqaëniqsuq iñugiaktuanik atlanik quviqnaqtuanik 
savaanik mališuaqtimi sivuġaatni, aglaksimalutin inġitchuanik uku- 
nani makpišaani. 31 Aglaan tamatkua aglausimarut ukpiqsritquplusri 
Jesus Christ-putilaapanik Iġñiņa Agaayyutim, suli iñuutlasritquplusri 
ukpiqsriłipsigun ilaanik. 


Jesus-pum Sagvilha Tallimat Malëšupnun Mališuaqtimiñun 


2 1 1Kiñuagun tamarruma Jesus sagviaqtupsaaġniqsuq iņmiñik 
maliġuaqtimiñun siñaani narvam taiyuutiqaqtuam Tiberias- 

mik, uvva itnailiplugu, 2Simon Peter-lu, Thomas-lu taiyuutilik Malëimik, 
Nathanael-lu Cana-ġmiu Galilee-mi, iġñaglu Zebedee-m suli malġuk atlak 
mališuaqtik, iluqatiņ atautchimiinniqsut. 3Simon Peter nipliġñiqsuq ila- 
miñun “Qalliaġniaqtuņa.” Taatnaqman taapkua atlat nipliutipmiñisaat, 
“Malikkisigiptigiñ.” Hluqatin ikiniqsut umiamun, aglaan unnuaqtutilaa- 


pian tupaapanun umiapsi, ilipsili qalukkumuusri.” Mališuaqtit siņinniġaat 
kuvraqtiņ aasriiñ payyaksaġniġaat nuqitchaqamitruņ umiam iluanun takku 
qaluuvagitluni. 7 Maliġuaqtim Jesus-pum piqpagikkaņan nipliutiniġaa Peter, 
“Piñña Ataniġiniġikput.” Simon Peter-m tusraa'amiun takpiñña Atangulha, 
ilaan atitqiksiqamiuņ atnuġaani mattaummitchani misipñiqsuq taġiumun. 
8Taapkua ilai maliġuaqtit kilvaëniqsut umiakun nuqirrutigalugu kuvraq 
imalik qalupnik ilipich uņasriuraqhutiņ siñaaniñ, tallimakipiatun apluq- 
paktaaqhuni urraksrayupnaliktun. 9Iliņich tulakamin, qiñiqtut iknipiamik 
qalupnik uutalipmik suli qiñiqhutin qaqqunik. 10Jesus-pum nipliutinišai, 
“Uvunautrisitchi ilapitñik qaluich qaluktapsi akkuvak.” 11 Simon Peter-m 
ikitqikhuni umiamun kalipñišaa kuvraq siñaanun imalik qalukpapnik, 
tallimakipiaq malġukipiaq qulit piñasrunik iñugiaktilaalipnik; naagatar- 

“Kisuuvich?” Tlipisa ilitchueinieaat Atanšutilaapanik. 13Jesus-pum qalli- 
laaqhuni tigu'amiun qaqqiaq autaaġniġaa ilipitñun. Taatnatunsuli piñigaa 
qaluk. 14Taavrumani piñatchiġñiġai Jesus-pum qiñiqtitalli iņmiñik mali- 
ġuaqtinun aņitqiqqaaqhuni tuquliómiñ. 


Jesus-lu Peter-lu 


1l51lipich niġianikmata Jesus-pum nipliutigaa Simon Peter, “Simon! 
Iëñipa John! Piqpagitlukpiña ukunakņa?” Peter-m kiugaa, “Aa, Ataniiq! 
Ilisimagiñ uvapnun piqpagilhiñ.” Jesus-pum nipliutigaa, “Nigipkakkich 
Piqpagiviña?” Peter-m kiugaa, “Aa, Ataniiq! Ilisimagiñ uvapnnun piqpagił- 
hiñ.” Jesus-pum nipliutilgitchaa, “Qaunagikkich ipnaitka.” 17Piñatchiqtugik 
Jesus-pum nipliutilgitchaa “Simon, Iġñiņa John, piqpagiviña?” Peter aliat- 
channiqsuq Jesus-pum apiqsruqmani piñasruni atiruamik, “Piqpagiviña?” 
Aasrii Peter-m kiuniġaa, “Ataniiq! llisimagiñ suapayaaq. Ilisimagiñ 
uvapnun piqpagilhiñ.” Jesus-pum kiugaa, “Niġipkakkich ipnaitka. 
18ĮJlumutuuruamik nipliutigikpiñ, nutau'avich tapsiaġiksiplutin igliġaqtutin 
napmupayaašukavich. Aglaan utuqqaġuġuvich atlam iñuum qiliġniaġaa- 
tin israaqtillutin aullautilutin aullaġvigisrunġisaqnun.” 19Taatnaqamiupn 
Jesus-pum uqautiginiġaa qanutchikun tuqutikun Peter-mun kamanaqtin- 
niaqtilaapa Agaayyun. Taatnaqqaaqługu nipliutiniġaa, “Maliġuaņņa!” 


Jesus-lu Atlalu Mališuaqtilu 


20Peter-m kipiaqhuni qiñiġniġaa mališuaqti Jesus-pum piqpagikkapa 
maliktuaq. Taimñauniqsuq ikusiksimaaqtuaq qanitluni Jesus-mi nullautchi- 
qamiņ suli apiqsruqtuaq, “Ataniiq, kia aatchuutigitniņniaqpatin?” 21Peter-m 
qiñiqamiun taamna apiqsruġniġaa Jesus, “Ataniiq! Qanuġniaqpaliuna?” 
22Jesus-pum kiugaa, “Uvaņa iñuupkaġukkupku aggitqipñiallamnunag- 
laan, suuva taamna ilipnun? Malippa!” 23Taamna uqauttutaa siaminniqsuq 


“Iñuupkaġukkupku aggitqiņñňñiałamnunaglaan, suuva taamna ilipnun?” 

24Taamna mališuaqti taamnauruq quliaqtuaqtuaq tamatkuniņa, sulip- 
suuq aglaktuaq tamatkunina, aasrii nalunġitchikput quliaqtuaġikkaņan 
ilumutuulha. 


Uqaliqsaaġun 


25Iñugiakkaluaqtuq atla qanusriq Jesus iñiqtaġikkaņa. Iluqatiņ 
aglaksimalutiņ atausriukattaaġlugich pimakpata, iluqaniqanu nunam 
tigummianilgunayaitpalukkai aglaich aglakkaukpata. 


Suraġałhat Uqqiraqtit 





lAglaktupa uumiņa Theophilus-mun piqpagikkamnun. 

Sivullieñi makpišaani aglaktuaņaa surašatipayaapiñik Jesus 
aullaġniiłhaniñaglaan savaaqališmiñik 2taivrumuņaaglaan uvlumun 
Agaayyutim aullautipmani tatpakmugna. Sivuani Jesus aullaġaluaqani 
ilaan Ipqitchuakun Irrusikun alëaqsrušai piksraqtaaġikkani uqqiraq- 
tauruksrauplugich. 3Jesus tuqqutitqaaqhuni piqatigiraġigai uqqiraqtit 
sagviaqtuutigai arguaqtuġnaġumiñaiqługu aņitqiłha malġukipiat 
uvlut akunġatni, suli Jesus-pum uqautiplugich apaayuqautaanik 
Agaayyutim. 


Agaayyutim aullautigaa Jesus Qilaymun 


“Uniññiaqnagu Jerusalem aglaan utaqqiyumigiksi aatchuutiksrapa 
Aapaa akiqsruutigikkana qaitkisiñiplugu, uqautigikkašga ilipsit- 

ñun. 5Taimñaguuq John paptaašutiqaqtuaq iñupnun imiġmik 

aglaan aquatigun qapsich uvlut paptaakkaugisirusi Ipqitchuakun 
Irrutchikun.” 6Taapkua uqqiraqtauruksrat katilgitňamiņ piqatigiplugu 
Jesus apiqsruġniġaat, “Ataniiq! Uvva taavrumani nappatqipñiaqpiun 
apaayuqaun Israel-aaġmiunun [umialiqaġumiñaġlugich taimani- 
sun]?” 7Jesus-pum kiunišai, “Aapaa kisimi sivunnišisigaa qakugun 
atuumaliksrana. Ilaan ilisimapkaëumiñaitkaa tamanna ilipsitñun. 

8 Akuqtuigisirusi sappimik taimña Ipqitchuaq Irrusriq aggianikpan 
ilipsitñun, aasii ilisimaraugaqsilusi uvapkun Jerusalem-mi iluqaa- 
nilu Judea-mi suli Samaria-mi unniiñ nunaaqqipayaapiñi nunam.” 
9Taatnaanikamigich Agaayyutim nuqinnišaa tatpakmuna ilipitñun 
qiñiqtitluni aasii ilipisa qiñitlaiqsiġniġaat nuviyam puuqtiqmaun. 

10 Aullaqtiqman qiñiġugaaqtitlugich tatpakmunpa, taimmaiñaq malġuk 
iññuk atnuġaallak qatiqtaanik qikaqasiitliġñiqsuk ilipitñun, 11 nip- 
liqhutik, “Galilee-ġmiut, suvaata qikaqhusi qiñiqniaqpisi qilaymun? 
Tamanna Jesus aullaqtuaq ilipsitñiñ tatpakmuņa aggitqikkiłhitchuq 
taatnatun ilipsi qiñiqmatun aullaqman tatpakmuņa.” 

Matthias-pum Inaņiġaa Judas 


12Mališuaqtit tavrakpa utiġniqsut Jerusalem-mun iñšiuramiñ taiguu- 
tiqaqtuamiñ Olives-mik uņasikpaguni ingiññiqsuamiñ nunaaqqimiñ. 
13Tavruņa tikitñamin Jerusalem-mun, ilipich mayušniqsut inimun taiv- 
rumuna irvigikkaġmiknun, Peter, John, James, Andrew, Philip, Thomas, 
Bartholomew, Matthew, James iġñiġikkaņa Alphaeus, Simon-lu Zealot- 
puruaq, suli Judas iġñiġikkaņa James-ņum. 14Iluqaġmiņ katiniqsut 
akulaiqługu iņiqsruġviksraġmiknun piqasiqhutiņ aġnanik suli Mary-mik 
aakagikkaņanik Jesus nukatchiaņiñiglu. 15Ikituurat uvlut aquatigun 
hutin. Peter-m makitluni nipliutiniġai, 16“Aniqatiumaan, Ipqitchuam 
Irrusim uqaqtinniġaa David makpiġaaņiñi Agaayyutim. Uqaġiniġaa 
Judas-kun sivuani atuumagaluaqtitnagu ilaan savaaqałiksraņa, taamna 
Judas sivulliuruaq tiguriruksranik Jesus-mik. 17 Judas ilaugaluaqtuaq 
uvaptikni atakkii Jesus-pum piksraqtaaġikkaņa savaqatigitquplugu uvap- 
tikni. 18 Judas-pum aatchuutigianikamiun Jesus akiññaktaaqaëniqsuq 
maninpñik. Taavruminaasiiñ tauqsiġñiqsuq nunaviñišmik ilaan iluviġik- 
kaġmiñik. Tavrani katakami iluqani ilua qaaëniqsuq. 19Iluqaġmiņ iñuich 
Jerusalem-mi ittuat tusaanišaat, aasii iņmiņ uqaġmikkun taiguusiġniġaat 
Judas-pum tuqquvia Akeldama-mik (mumiutiqaqtuamik nuna augum 
maqgqivia). 20 Agaayyutim makpiġaaņani aglausimaruaq Psalms-ni itna, 
‘laan tupqa iñuiġumauq iññitqikkumiñaišuni” 

Psalm 69:25 

Aglausimaruaqsuli, 
‘Atlamik iñupmik inaņiqsiqaġumauq savaaņa. 

Psalm 109:8 
21-22 Taatnaqługu iñuk inaņiutiruksrauruq Judas-ņum savaaņanun. 
Taamna iñuk ittuksrauruq aullaġniimaruaq uvaptikni aasiisuli ilisima- 
rautlasiruaq aņitqiłhagun Atannapta Jesus. Ilaa piqatigisimakkaqput 
John-pum quliaqtuaġipmauņ paptaaktitchițisuli nayuqtigisimakkaqput 
uvlumunaglaan Agaayyutim aullautipmaun Jesus pakmuna qilapmun.” 
23]lipich nalunaiġiñiqsut malëupnik iññupnnik Joseph-miglu taiguu- 
tiliņmik Barsabbas-mik atiqaqmiruaq Justus-mik suli Matthias-miglu. 
24Aasii agaayuniqsut itnaqhutiņ, “Ataniiq! Ilvich ilisimarauņuruatin 
uummatiņitñik iñupayaat, taatnaġlugu tikkuaġutillaņniaqtigut nal- 
liaknik piksraqtaaqaġuvich. 25Taamna uqqiraqti inapiutiyumuuq 
Judas-mun atakkii unisaġigaatigut aullaqhuni piksraqtaašmiñun.” 
26'Taatnaqqaaqhutin tigusiñiqsut attak ilaqataaknik. Taatnaqmata 
Matthias piksraqtaapuniqsuq aasii ilaliutikkaupluni qulit atautchinun 
uqqiraqtinun. 

Ipqitchuaq Irrusiq Tikitchuq 


1Uvluġġuuq taiguutilik Pentecost tikiumapman iluqatiņ ukpiqsriruat 

katimalgiññiqsut. 2Taimmaiñaq iliņisa tusaagaqsiliġniġaat siiġruktuaq 
pakmakņa liilaa anuqłiqpaktitmatun. Taamna siiġruktuaq tusaġnaqsi- 
ñiqsuq iluqaani inimi. 3Tlipich qiñiaqsiñiqsut ikniġmik liilaa qiññalipnik 
uqqatun siamitlutiņ iñupayaanun. 4Ipqitchuam Irrusim aņalatkaqsiñiġai 
taatna kaņiqsiñaqsiplugich Ipqitchuam Irrusim uqaqupmatin. 5Tavraniguuq 
Jerusalem-mi Jew-ņuruat iñuuniaqtut nunaaqqipayaapiñiñ nunam talugsri- 
ruat Agaayyutmik. 6 Tusaakamitrun siiġruktuaq iñugiaktuat iñuich katiniqsut 
taapkunuņa. Iluqatiņn qanuġviiġñiqsut tusaakamisigik taapkua uqaqtuat 
kaņiqsiñaqsiplutiņ sumiugiisigun uqqatigun. 7 Quvišutchallapiaqhutip 
uqaaqsiñiqsut, “Tamatkua uqaqtuat Galilee-ġmiuņurut, amii? Qanuqhutin 
ukua uqaqpat uqaptiknik? 8Naagaunniiñ kaniqsitlanigivut uqaqmata uqau- 
sillaaptigun iñuguqnialHllaptigun. 9Uvagut Parthia-ġmiut, Media-ġmiut, 
Elam-miut, Mesopotamia-ġmiut, Judea-ġmiut, Cappadocia-ġmiut, Pontus- 
miut, Asia-ġmiut, 10Phrygia-ġmiut, Pamphylia-ġmiut, Egypt-miut. Uvagut 
iñuich nunaaqqimiñ Cyrene-miñ nunami Libya-mi, suli iglaat nunaaqqimiñ 
Rome-miñ, 11 suli Crete-taġmiut Arabia-ġmiutlu. Aniņaruaguut Jew-ņupluta 
aasiiñ mumiksuaguut Jew-ġuqsimaaqhuta—iluqapta tusaagivut kaņiqsip- 
lugillu tamatkua uqaqmata kamanaqtuatigun Agaayyutim iñiqtaigun.” 
12Quviġutchallapiaqamiņ kanpiqsitlaiqhutiplu apiqsruqtautiniqsut avatmun, 
“Qanuutauva una?” 13Jñuilliasiiñ ilapich mitautigiplugich ukpiqtuat uqaaqsi- 
ñiqsut, “Ukua imilillapiaqsimaplutin piñiqsut.” 

Peter-m Uqautriłha Iñupnik Tavrani 


14Taatnaaqsipmata Peter makittuq piqasiqhuni uqqiraqtiqatmiñik kiut- 
yaqługich. Nipitusipluni nipliutiniġai, “Jew-ņuqatiptaa suli iñuuniaqtuasii 
Jerusalem-mi, naalašnillaksitpa! Nalupqinaišlugu uqautiuraallaglapsi 
taavruma suutautilaapanik. 15Ukua imiliqsaupunitchut isumaHapsisun 
atakkii uvlaapusugaaqtuqsuli. 16 Taamna atuumaruaq Joel-pum sivunik- 
sriqirim uqautigikkaņa itna, 
17 ‘Agaayyun uqaqtuq, itnaililugu itkisiruq aqulliġñi uvluni, 
Uvaņa siamitkisigiga Irrusiġikkaġa iluqaitñun iñupnun, 
Iġñasi suli panigikkasi sivuniksriqiaqsigisirut, 
nutaaġikkasi qiñiqquuraališutin 
suli utuqqanaasi siññaqtuqtašutip; 
18 aa, kuvviqigisigitka savaktitka aputitlu agnatlu Irrusisikkamnik 
taipkunani uvluni 
aasii sivuniksriqiaqsilutin. 
19 Qiñiqtitkisigitka quviqnaqtuat qilapmi 
suli atlayuaġnaqtuat nunami, 
auglu iknišlu suli itchialaruaq, 
20 siqiñiqunniiñ tanuġaaqsilugu unnuatun 
unniiñ tatqiq kaviqsaaġuġlugu auktun 
sivuani kamanallapiaqhuni uvluan Atanġuruam tikiumatiksrana. 
21 Taipkunaniasii kisupayaaq tuqłuqpan Agaayyutmun 
ilaan anniqsuġisigaa. 
Joel 2:28-31 
22“Israel-aaġmiut, naalaġnisitchi uqałłamnun! Jesus Nazareth-miñ aņu- 
tauruq Agaayyutim tilikkaņa. Agaayyutim savaaġipkaġaa saņņiqaqhutiņ 
atlayuaġnaqhutiņlu qiñikkiqsuutinik. Qiñiġisi nalupqinaigługu ilisimap- 
lugich tamanna atakkii atuummipluni maani akunnapsitñi. Taavrumuuna 
ilisimapmigiksipsuuq Agaayyutmun tuyuġğitłha. 23Ilipsi apalataksrir- 
rutigigiksi Jesus sumiupuruanun tuqqutitlugu kikiaktuutipkaqługu 
sanniġutamun. Aglaan Agaayyutim pisułiġmigunlu ilisimałiġmigunlu 
sivunniupanikkana taatna. 24Aglaan Agaayyutim makititnamiuņ tuqu- 
tigmiñ pituiqługu iñuulišmun. Jesus tuqqutqikkumiñaitchuq atakkii ilaa 
nayuutiyumiñaitchuq iļuviġmi tuquparuapayaatitun. 25Taivruma David- 
pum uqautiginišaa itna, 
Ilaa taliqpimniitluni 
aasiiñ tunpalguruna ilaani iluilliuqama. 
26 Taatnaqługu uummatiga quviasuktuq, suli nipiqaqtupa 
quviasułiġmik. 

Tuqugisigaluappaégmaunniiñ niġiugaġigiga nalupqinaiqługu, 
27 Agaayyuun, unitchumiñaitchiñ iñuusiġa iluviġmun, 
naagaqaa timaa savaktivich piunġiġniaqulugu. 
28 Urriqsuutriruasii uvamnun apqutmik iñuuniaġviksramnik, 
aasii quviasukkisiruņa atakkii nayuutipluņa ilipni” 
Psalm 16:8-11 
29“Aniqatiut, uvapa uqautiraksrašigipsi nalupqinaiġlugu sivulliaptigun 
David-kun. Ilaa tuqupman iluvišaat, aasiiñ ilisimagaat iluvëa marru- 
muņaaglaan uvlumun. 3o01laa sivuniksriqirauruaq suli kapiqsimaplugu 
Agaayyutim akiqsruutigikkani iņmiñun, Agaayyutim nalupqinaiqsruu- 
tinikkapa David-pum kiņuviaņiñ ilaņat ataniguqtitkisiñiplugu ipmisun. 
31 David-pum qiñiqquuraaġiniġaa qanuq Agaayyutim aņipkatqiłiksraņa 
anniqsuqti akiqsruutigikkaņa taamna Christ uqautigiplugu itnaqhu- 
ni, “Agaayyutim uniņitchaa ilaa iluvišmun suli timaa piungipitchuq. 
32Taamna Jesus Agaayyutim aņitqiksitkaa iluviëmiñ, aasii uvagut ili- 
simaraurugut taavrumuuna. 33Agaayyutim ilaa taliqpipmiñuktitkaa 
kamanaqsiplugu suli qaitchiplugu Ipqitchuamik Irrusiġmiñik Aapami 
akiqsruutigikkaņatun aasiiñ Jesus-pum qaitchiplugu uvaptiknun. 
Tamanna akuqtušikput pakma, taatnamik qiñiaqsigiksi tusaaplugulu 
savaaqsipman uvaptigun. 34David ipmi timituummaġmi pakmunaqsi- 
maitkaluaqtuq, aglaan nipliëñiqsuq, 
“'Agaayyutim nipliutiniġaa Ataniġa, 
Aquvittin kamagiviksraułipnun, 
35 aquppillapni uumiksritin apalataksrirrutigigisigitka ilipnun. 
Psalm 110:1 
36“Aasiiñ Israel-aaġmiupayaasii ilitchuġiraksraġigiksi nalupqinaišlugu, 
taamna Jesus kikiaktuutikkaqsi Agaayyutim inillakkaa ataniguqtlugu suli 
anniqsuutauplugulu.” 
37Taapkua iñuich tusaakamitruņ Peter-m uqautigikkana iłuiļliuġniqsut. 
Apiqsruġniġaat Peter-lu atlatlu uqqiraqtit, “Aniqatiut, Qanusisiñiqpisami?” 
38Peter-m uqapsaaġniġai, “Nunuuraliġusi mumigitchi killuqsautipsit- 
ñiñ. Suli atausriukattaaġusi paptaaqtittitchi ukpiqsririġuġusi atqagun 
Jesus Christ. Agaayyutimli natqiutiyumagaasi killuqsautipsitñiñ, aasiiñ 
ilaan aatchušisigaasi Ipqitchuamik Irrusimik. 39Taamna Agaayyutim 
akiqsruutigikkaņa tupaaqaqtuq ilipsitñun qitunšapsitñunlu iluqaitñunlu 
ittuanun upasiksuami, iñuich iluqaisa Atanëšuruam Agaayyutipta tuqłu- 
ġai iņmiñun.” 40 Peter uqaqtuq iñugiaktuanik atlanik uqałiġnik. Aasiiñ 
ilaa naatchiqami itnaqługich, “Annautillaksaġniaġitchi ilipsitñik anasiñ- 
puqsautmiñ tikiññiaqtuamiñ pigiitchuanun iñupnun tuqqutchiruanun 
Jesus-mik.” 441ñugiaktuat ukpiqsriñiqsut uqałiġmik suli paptaaqtitlutiņ, 
iñuk 3,000-yuņnaq ilaliutiniqsuq ukpiqsriruanun tamarrumani uvlumi. 

421lipich ilisaaqaaqsiñiqsut uqqiraqtiniñ, aasii piqasiqsuutiniqsut niġiqati- 
giikhutiņ suli ipiqsruqatigiikhutin. 


Qanuq Ukpiqtuapuruat Piqatigiilhat 
43Uqqiraqtit iñiqtaqaġniqsut iñugiaktuanik quviqnaqtuanik savaa- 


uqqiraqtitigun. 44Iluqaġmiņ ukpiqtuat atautchimiiyusiñiqsut suli piqaq- 
tirrutiplutip suuraġmikkun avatmun. 45Inuqsriuliqamiņ tunisiñiqsut 
nunautmiknik suli suuramiknik, aasiiñ autaaqlugich piññaktaatin 
iluqaitñun inuqsriuqtuanun. 46Uvlutauġaġipman ilipich katraġniqsut 
agaayyuvikpaņmun. Niġiraġaġniqsut atautchimi kipuniqmikni, aasiiñ 
niġikamiņ quviasukhutin pisuiļlapiaqhutiņlu. 47Iliņisa quyaraġigaat 
Agaayyun, aasiiñ atlat iñuich nakuaġigaich ukpiqsriruapayaat. Suli 
uvluġaġipman Atanšum ilaniktuuqtinnišai iñupnik ukpiqtuapuruanun 
tamatkuniņa anniqsukkašmiñik. 


Peter-m Huaqsipkailha Pisutlailaamik 


3 lllaatniguuq Peter-lu John-lu utlautiniqsuk agaayyuvikpapnmun, 
iñuich iņiqsruġviat tikitmałhani. 2Agaayyuvikpapmi paaqaġniqsuq 
taggisilipmik Piññaqnaqtuamik. Tavraniguuq apun una aquppiraqniqsuq 
pisunġaņitchuaq aniñiġmiñaglaan. Uvluġaġipman ilamiñun tavruņau- 
tipkaġaġniqsuq taavrumuņa paamun iņiqsruġviksraġmiñun maniuranik 
iñupniñ isiqtuaniñ agaayyuvikpapmun. 3Peter-mlu John-pumlu 
apqusaaqmakni isiaqsiplutik agaayyuvikpapmun iņiġniġik aatchullałik- 
sraëmigun maniņmik. 4Taapkuak kiņiaqamitku irióruiñaaqlugu Peter-m 
aatchuusiaksraġmiñik ilipikñiñ. 6 Peter-m nipliutiniġaa, “Maniitchuņa 
suuramikunniiñ aglaan aatchuġniaġikpiñ pigikkamnik, atqagun Jesus 
Christ Nazareth-mium pisuqugikpiñ.” 7Peter-m tigukamiun taliqpia- 
gun makitquplugu, taimmaiñaq aņutiqniam niuņi sayaniktiëniqsuk. 
sNutipniqsuq qikaqtiqhuniasiiñ pisuaqsipluni. Ilaan isiqatiginiġik Peter-lu 
John-lu agaayyuvikpapmun pisukhuni misigaqsimmašmi quyyasim- 
maan Agaayyun. 9Iñuich tavrani qiñiġniġaat pisukługu quyammašmi 
Agaayyutmik. 10[ñupayaat iļlisaġiniġaat iņiularauplugu aquppisuuruaq 
agaayyuvikpaum paaņani taggisiliņmi Piññaqnaqtuamik. Iluqaġmiņ 
quviġutchallapiaġniqsut taavrumuuna atuumaruakun taavrumuņa 
aņutmun. 


Peter-m Quliaqtuałha Agaayyuvikpaņmi 
1 Jñuitguuq qiñiqamitrun pisutlasipkakkauruam saqunaurapayaapak 

viņmun taggisilikkun Solomon. 12Peter-m qanušviiqsuat qiñiqamigich 
nipliutiniġai, “Israel-aaġmiut, qanuġmi taamna quvišutchautigivisiun 
qiñiqpaaqsiplutaasiiñ? Uvaguk pisutlasipkaņitkikpuk manna apun 
sappiptikkun naagaqaa ukpiqsrillaptikkun. 13Aglaan Agaayyutaata 
sivulliapta Abraham-pumlu Isaac-pumlu Jacob-pumlu iluaqsipkašaa 
manna apun Jesus-kun, aasiiñ taavrumuuna ilaan kamanaqtitkaa iġñi- 
ñi Jesus. Ilipsi qaitkiksi Jesus apalatinun pigiitchuanun suksraaqtugu 
sivugaani Pilate-pum sivunniutianikmauņunniiñ patchisaiġukługu. 14Ilaa 
iluqnauqsimaruaq Agaayyutmun nalaunparuašglu naagasuli ayakkiksi, 
ipiqsruqtugu Pilate pituiġitquplugu iñuaqtuqtimik. 15Taatnałłapsigun tuq- 
qutkiksi taamna qaitchiruaq iñuułiġmik aglaan Agaayyutim aņitqiksitaņa 
tuquparuaniñ. Uvagut ilisimarriqsimmaaġikput taamna. 16 Turviqaqhuni 
atqanik Jesus-pum manna pisutlailaaq qiñikkaqsi ilisimakkaqsilu mami- 
titkauruq. Taamna apun ukpiqsriñiqsuq Jesus-pum atqanik, taatnaqlugu 
iłuaqsikkauruq sivuqqapsitñi. 

17“Aniqatiumaapn, ilisimagaluaġmigiga una, ilipsilu sivulliuqtituummap- 
silu qaitkiksi Jesus sumiupuruanun aglaan nalugiksi suvaata taatnatun 
irrutriłiqsi Jesus-mik. 18 Agaayyutim iņiļġaan uqaġikkaņa iluqaisigun sivu- 
niksriqirimigun akiqsruutauruaq anniqsuqti nagliksaaqtuksrauniplugu, 
aasiiñ ilaan taatnaqtitkaa. 19 Aasiiñ mumigitchi suli saallusi Agaayyutmun, 
ilaanli piiġumagai killuqsautigikkasi. 20Taatnaġupsi Atanëum sayyaa- 
ġiksipkaġisigaasi irrutchipsigun. Taivrumani ilaan tuyuġitlayumagaa 
Jesus annautriksraqtaġianikkani ilipsitňun. 21 Taamna Jesus qilaņmi 
ittuksrauruq taivrumuna uvlumun supayaat nutaaġułiksraņatnunag- 
laan, Agaayyutim ipqitchuat sivuniksriqiraiñ uqautigipmatun iņilġaan. 
22Moses-ņum nipliutiginiġaa, “Agaayyutim Atanipsi tuyuqaġisigaasi 
sivuniksriqirimik, atrilugu tuyuqałi uvamnik; taimña itkisiruq iñupsit- 
ñiñ. Ilipsi naalaġniraksraġigiksi supayaamik uqautikpasi. 23Kiñapayaaq 
naalaġniņitkumi sivuniksriqirim nipliutigikkapanik ilauyumiñaitchuq 
niksriqirit Samuel-miñaglaan uqaqsritkaumaruat uqautigigaich makua 
nayukkavut uvlut. 25 Atuumaruaq uglupak atuumaruq pisigiplusi, ilipsi 
kiņuviaġikkaņasi Abraham-ņum. Agaayyutim akiqsruġaa qitunšanik, suli 
sivuniksriqirit uqautigaatigut taavrumina akiqsruutmik, itna, Uvaņa piliu- 
tiqaġisigitka iluqaisa iñuich nunami kiņuviaġikkaptigun. 26Taatnaqługu 
Agaayyutim aņitqiksitmauņ savaktini Jesus tuyuġigaa ilipsitñun sivulliup- 
lugu ikayuġukhusi mumigusilu pigiiliqilióikkapsitñiñ.” 


Peter-mlu John-pumlu Apiqsruqtukkaułhak Uqaqsittaaġviņmi 


4 1Peter-lu John-lu uqautrisugaaqtitlugik iñupnik agaayuliqsit 
suli qaunaksria agaayyuvikpaum piqasiqhutiņ Sadducee-ņurua- 

Jesus aņitqiņñiplugu tuquparuaniñ, taamnaasiiñ ilitchuqqutaupluni 
tuquruat apitqikkisilhatnun. 3Tigupkaġniġaich isiqtaupkaqtugik isiq- 
sivigmi unnuapak unnuaġuqhunikii. 4Aglaan iñugiaktuat tusaaruat 
uqautaaknik ukpiqsriñiqsut, iñugiaktilaaliyupnat 5,000-mik aņutił- 
hiñat. 5Uvlutqikman Jew-ņuruat sivulliuqtiņillu sivulliuqtiġruatlu 
aglaliqiritlu katiniqsut Jerusalem-mi. 6 Annas-tuuq qauktłiat agaayuliqsit 
itmiñiqsuq suli Caiaphas-lu John-lu Alexander-lu piqasiqhutin atla- 
nik ittuanik qauklium agaayuliqsim ilaiñiñ. 7Taapkua Peter-lu John-lu 
itqutipkaqamisigik apiqsruqtaaqsiñišaich, “Qanuqługu iluaqsipkaq- 
pitku taamna apun? Qanutchimik saņņpiqaqpisik? Kia atqagun taamna 
pivitku?” 8Peter-m analatiqaqhuni Ipqitchuamik Irrutchimik kiunišai, 
“Sivulliuqtauruasii sivulliuqtiġruaņuplusi, 9Suvaatatai tamarrumani uvlu- 
mi uqaqsittaaġutikkauviñuk ikayuiłłaptigun taavrumiņa pisutlailaamik 
iłuaqsipkakkaptiknik? 1o0Tluqasi suli Israel-aaġmiupayaat ilisimaraksra- 
ġigiksi una, Sappiqaqtuq atigikkapagun Jesus Christ Nazareth-mium 
kikiaktuutikkaqsi aasiiñ Agaayyutim aņitqiksitlugu tuquparuaniñ. 
Taatnaqługu taamna apun qikaqtuq iluaqsikkaupluni sivuqqapsitñi. 
llTaamna Jesus taimña Agaayyutim uqalhiñ uqautigikkanat itna, 

‘Uyaġak tuppirit ayakkanat, 

taamna uyaġak piitchuiļlapiaġaqtuq tuppirauni” 

Psalm 118:22 
12Aasiiñ Agaayyun atchiiruq atautchilhiñamik iluqaani nunami taavru- 
muuna atikun anniqsuëumiñaqsipluta. Taamna anniqsuqti Jesus Christ 
kisimi ittuq.” 

13'Tarra uqaqsittaaqtitchirit quvicutchapniqsut qiñiqamisigik 
Peter-mlu John-pumlu taluqsrautaisilaapaknizglu ilisaqsimaisilaapak- 
niglu. Ilisimagaich piqataułhak Jesus-mi. 14 Aasiiñ qiñiġniġaat apun 
iłuaqsikkauruaq qikaqataułha Peter-milu John-milu. Taatnaqhutiņ 
niplilguiññiqsut akikņaġlugik. 15Taatnaqqaaqhutiņ anillaqunišaich 
uqaqsittaaġviņmiñ, aasiiñ anipmaknik sivunniuqtaullakhutin itna: 
16“Qanuġlugik atannigisivisigik ukuak aputik? Jerusalem-miupayaat 
ilitchuġianiņniġaat atlayuaġnaqtuaq iłuaqsipkaiłiq atuumakkaņa taap- 
kupnuuna, aasiiñ naagaaġumiñaitkikput. 17 Aglaan siamitqunitlugu 
marrumani tusaayugaaq iñupnun, taatnaġuta aniqsraaqtušlavut uqat- 
qiqunillugik kimununniiñ taavrumuuna Jesus-kun.” 18Taatnailiplugu 
sivunnianikamiņ iñiqtiġniġaich quliaqtuaquņitlugik Jesus-kun iñupnun 
sumiunniiñ naagaqaa itqautitqiqunitlugich taavruma atqanik. 19 Aglaan 
Peter-mlu John-pumlu kiunišaik, “Nalliqsi tupiginaġayaqpisigu? Ilipsi 
naagaqaa Agaayyun? Nalliak nakuaġitlukpauņ ilaan? Sivunniqsiun 
taamna! 20 Uqautigipaieumiñaitkikpuk sua qiñikkaqpuk tusaakkaq- 

puglu.” 21 Aniqsraaqtutqianikamisigik aasiiñ pilitlugik agvisiksraitlutiņ 
anasiñpuqsalguiññišaich. Iqsigiplugittuuq iñuich atakkii iñupayaat 
kamaksrillapiaqhutin Agaayyutmik tamarrumuuna atuumaaniktuakun 
pisutlailaamun. 22Taamnaguuq apun quviqnaqtuakun iłuaqsipkakkau- 
ruaq malġukipiaġuaniksimaruaq. 


Ukpiqsriruat Iņiqsruutriłhat Taluqsrautailišmik 


23Taapkuagguuq Peter-lu John-lu anipkapqauraqmatik utiġniqsuk 
ukpiqtuaņuruaqatiumiknun uqautiplugich qanuq qauktiata agaayuliqsit 
suli sivulliuqtiġruat sivunniulhatnik. 241lipisa tusaakamitruņ agaayu- 
qatiqaġniqsut itnaqhutiņ, “Kamanaqtuatiin atanëuruaq, iñiqsiruatiin 
iluqaanik qilapmilu nunamilu taġiumilu. 25Aasiiñ ilvich uqaqtuatin 
Ipqitchuakun Irrutchikun sivulliaqput David savaktigikkan uqaqman itna, 

‘Suvaata Jew-pnunitchuat qinnakpat? 
Suvaata iñuich sivunniuqpat imailaanik? 
26 Umialgi nunaaqqipayaani sivulliuqtillu paqnaniġaich aņuyautnatiņ 
akilliliġuqługu Agaayyutauruaq ilaan anniqsuqtiksriukkaņalu.’ 
Psalm 2:1,2 

271lumun marrumani nunaaqqimi Herod-lu Pontius Pilate-lu piqasiqhu- 
tik Jew-punitchuanik suli iñuiñik Israel katimaniqsut. Sivunniutiginiġaat 
akikpaqtugu Jesus savaktin ipqitchuaq anniqsuutiksriukkan. 
28 Katinniqsut savapniagukhutin supayaanik sivunniutigikkan kama- 
naqtuakun isumatipkun iņilġaan atuumaruksrauruaq. 29Aasiiñ pakma, 
Ataniiq, itqaġlugich Jew-ņuruat qullipich qanuqhutip aniqsraaqtuq- 
matigut. Savaktigikkaqpich, uqaqtitigut uqałiġnik taluqsrautaišuta. 
301kayuqtigut iluaqsitlasilugich naņittuat suli savaktitigut atlayuaġnaq- 
tuaniglu quviqnaqtuaniglu atanniutaagun ipqitluni savaktigikkapkun 
Jesus.” 31 Agaayuanikmata taamna ini katimavigikkanat aulaniqsuq. 
Tavraami aņalatiliqhutiņ Ipqitchuamik Irrutchimik aullaqhutiņ uqaaqsi- 
ñiqsut Agaayyutim uqalhiñik taluqsrautaiqhutiņ. 


Atunim Pigigaich 

32Uvvaguuq ukpiqsripayaaqtuat atausiņņuutriplutiņ atipiaġniqsut 
irrutchimikkun. Nalliatunniiñ iġligingiqługu ipmi suurani aglaan atu- 
nim atuġniġaat suuraġikkaqtiņ. 33 Uqqiraqtit kamanaqtuakun saņņikun 
ilisimarauniqsut apitqilhagun atanëuruam Jesus suli Agaayyutim ikayuq- 
Sua inuqnaqsipman ilapa tunisiraqtuq nunaviñiġmik naagaqaa tupiġ- 
miñik, tunisianikamiasiiñ tavruņautiraġniġaa akuqtuani tuniaóšmiñiñ 
35aatchuutigiplugu uqqiraqtinun. Taapkua-aasiiñ autaaġaġniġaat taamna 
manik inuqsriupayaaqtuanun. 36 Ukpiqsriruamik iñuqaġniqsuq Joseph-mik, 

Levi-tkuayaapupluni iñuguqtuaq Cyprus-mi, taavrumina uqqiraqtit taiguuti- 
qakkaņat Barnabas-mik (mumiutiqaqtuamik pitchuksaaqtimik). 37Ilaaptuuq 
tuniripmiñiqsuq nunautmiñik qaitluguasiiñ akuqtuani uqqiraqtinun. 


Ananias-lu Sapphira-lu 

1Tavraniguuq iñuqaëmiñiqsuq nuliašiipñik atiqaqtuapnik Ananias- 

miglu Sapphira-miglu. Taapkuak iññuk tuniriñiqsuk nunautmiknik 
iluqatik pigikkaġmiknik. 2Akuqtuaġmik ilapanik tugvaiñiqsuq aġnaataasiiñň 
ilisimaplugu aņiġaa. Aglaan sippaņa qaitkaa uqqiraqtinun. 3Peter-m nip- 
liutiniġaa, “Suvaata tuunġgaġmun aņalatitpich? Suvaata sagluqsruutiviun 
Ipqitchuaq Irrusriq iriqqakun tugvaqsiplutin ilapanik nunautvich akian? 
4Tunigaluaqnagu nuna pigikkan aasiiñ kipuagun tuniłhan akuqtuaġikkan 
pigigiñ. Sum taatna isummiqpatin? Sagluqsruutripitchutin iñupnik aglaan 
Agaayyutmik.” 5Ananias-pum tusaapqauraqamigich Peter-m uqaġikkaņi 
puuktiġniqsuq tuqupluni. Tusaapayaaqtuat taavrumiņa taluqsratchapniq- 
sut. 6 Nukatpiat nimiqsruqtuallakamitrun timaa annisiplugu iluviġiaġniġaat. 
7Uvvaasiiñ piņasut sassaġniġich kiņuatigun aġnaat aggiġñiqsuq sutilaa- 
patnik nalupluni. 8 Peter-m apiqsruġniġaa, “Uqautinna, iliptik tunivitku 
nunautrik taatnatunaglaan?” Agnam kiuniġaa, “Ii, tavra taatnatunaglaan 
ittuq.” 9Peter-mli piñiġaa, “Suvaata uuktuaġniqpitku Agaayyutim Irrusia? 
Ataņii, taapkua iluviqsiruat ilaqatipnik qakma aullautigisipmigaatin taat- 
natun.” 10Tavrauvaa puuktiëniqsuq Peter-m sivuġaanun tuquliqhuni. 
Nukatpiat isiqamiņ qiñiqługu tuquruaq aullautinišaat iluviġiaqługu saniġaa- 
nun aņutaata. 11 Tavra ukpiqtuapuruat suli iñupayaat tusaaruat taavrumiņa 
taluqsratchaņniqsut atqunaq. 


Quviqnaqtuat Atlayuaġnaqtuatlu 


12Uqqiraqtit savaaqaëniqsut iñugiaktuanik atlayuaġnaqtuanik suli 
quviqnaqtuanik akunġatni iñuich. Iluqatiņ ukpiqsriruat atausiņpuġniqsut 
katimmavianun Solomon-ņum. 13Ukpiqtuapunitchuat ilaliqsuaqsiniġaich 
taluġiplugich aglaan iliņisa uqautigillautaġaluaqługich. 14Aglaan iñugiak- 
tuat aņutitlu aġnatlu ukpiqsriliqsuat Ataniġmik Jesus-mik, taatnaqługu 
ukpiqtuat iñugiaksitmullapiaġniqsut. 15Iñuich illiuqaigaqsiñiqsut atniġñaq- 
tuanik tumitchaanun siñigviņnun naagaqaa ikivġanun niġiugiplugu qakugun 
Peter tamaunnaaqpan taġġaņanun mamitinnasugalutiņ. 16 Suli nunaaqqiñiñ 
avataaniñ Jerusalem iñugiaktuat iñuich tikiutriñiqsut atniġñaqtuanik suli 
iluilliuqtittapitñik irrusiqtuich. Taatnailiplugu iluqatin iluaqsikkauniqsut. 


Uqqiraqtit Nagliksaaqsiulhat 


17'Taamna atuumaanikman qauktiat quliaqtuaqtit piqasiqhutiņ mali- 
ġuaqtaiñik Sadducee-ņuruanik qinnallapiaġniqsut uqqiraqtitigun. 

Sivunniušëniqsut qanuq analatiksrapatigun. 18Iliņisa tiguniġaich uqqiraq- 
tit aasii inillaktitlugich isiqsivipmun. 19 Aglaan tamarrumani unnuami 
isaġulgan Agaayyutim aņmaġniġai isiqsivium paapi aasii annisiplugich, 
itnaqhuni, 20“Agaayyuvikpaņmugusi uqaġiaġitchi iñupnun nutaakun 
iñuuniałikun tumigiplugu Jesus.” 21 Taamna tusaapqauraqamitrup 
agaayyuvikpaņmukhutiņ qaupuraaqman tavraniasiiñ ilisautriaqsiplu- 
tip. Qaukliat agaayuliqsit piqatinilu katinniġaich uqaqsittaaqtitchirit suli 
iluqaisa Jew-puruat sivulliuqtiġruaņich. Tuyuqaġniqsut isiqsiviņmun 
uqqiraqtit tavrupautitquplugich. 22Uvvaasiiñ qaunaksrit tikitmata isiq- 
siviymun paqinšiññišaich tavrani uqqiraqtit. Aasiiñ utiqhutiņ taamupa 
katimaruanun uqautinišaich, 23“Isiqsiviņmun tikitñapta kiluusaqaqhuni 
suli qaunaksrit paani qaunaksrigaluaëniqsut. Aglaan paat apmaqaptigik 
paqitchiņitchugut iñupmik iluani.” 24Agaayyuvikpaum qaunaksraņata 
qauktiata suli qauktipisa agaayuliqsit tusaakamitruņ taamna isumatuyaa- 
gaqsiñiqsut sutilaaksraņagun. 25 Taatnaqtitlugich iñuk isiqhuni, “Ataņii, 
isiqtasi amma agaayyuvikpapmi ilisautrirut iñupnik” itnaqtiġniġai. 
26 Agaayyuvikpaum qaunaksrit piqasiqhuni qaukłiġmiknik taamuņaġ- 
niqsuq tavruņautityaqługich uqqiraqtit. Aglaan apallaëluutaiqhutin 
nuyuaġiplugu iñupnun miluqtuaqsiliksraqtip uyašapnik. 

271lipisa uqqiraqtit tavruņautikamisigik sivuġaatnun uqaqsittaaqtit- 
chirit, qaukłiata agaayuliqsit apiqsruqtaaqsiñišai, 28“Qanusiġalgitpisi?” 
itnaqhuni, “Uvagut aniqsraaqtuutigigaluakkaqput ilisautritqunitlusi 
taavrumuuna Jesus-kun, aglaan pakma Jerusalem-miupayaat ilisaut- 
tutri ilisimagaat suli ilipisa patchisiġuqhuta tuqułhanun Jesus-pum!” 
29Peter-m atlatlu uqqiraqtitlu kiuniġaich, “Tupiksriruni Agaayyutmik 
sivulliuruq tupiksriłiġmiñ iñupnik. 301lipsi Jesus kikiaktuutikkaqsi 
sanniġutamun aglaan Agaayyutaata sivulliapta aņitqiksitaņa tuqu- 
paruaniñ 31 kamanaġviksraņanun ataniġuqługu anniqsuutiġugługulu. 
Taavrumuuna Jesus-kun Israel-aaġmiut mumikkumiñaqsiplugich nat- 
qigutikkauniqsut killuqsautmikniñ. 32Uvagut ilisimarriqsimmaašikput 
piqasiqhuta Ipqitchuamik Irrutchimik Agaayyutim qaisaġikkaņa tamat- 
kunupa tupiksriruanik ilaanik.” 

33Jew-ņuruat uqaqsittaaqtitchirit tusaakamitruņ taamna uumitchalla- 
piaġniqsut, suli tuqqutchisuliġñiqsut uqqiraqtinik. 34Uqaqsittaaqtitchirit 
ilapata Pharisee-puruaq makinniqsuq uqallagukhuni, atiqaqtuaq 
Gamaliel-mik suli kamagikkaupluni ilisautrauruaq mališutaksramiknik. 
Makitnami tiliñiġai uqqiraqtit anillaquplugich. 35“Israel-aaġmiuņurua- 
sii!” itnaqtiġniqsuq ataniġnun, “Aniyagilugu qanuq apalatchillaksraqsi 
taapkuniņa aņutinik. 36 Aippaaniguuq iñuqaġniqsuq atiliymik Theudas- 
mik kamanaġasugaluni iliruamik. Iñunnapniqsuq sisamanik kavluutinik 
iñugiaktigiruanik. Aglaan tuqqutaupman iluqaġmiņ maliġuaqtai siamin- 

niqsut taatnaqluguasiiñ suuņaiqhuni. 37Aquagunsuli Judas itmiñiqsuq 
Galilee-miñ tamarrumani kisitchikamin iñupayaanik nunami. Ilaaptuuq 
iñunnakhuni iñugiaktuanik ipmiñun naagatarra tuqqutaupman ilu- 
qaġmiņ mališuaqtai siaminniqsut. 38Pakmaasiiñ alġaqsrullaglapsi 
itniililugu, Aullaġlich ukua iñuich. llaksianagich. Tamanna sivunniušu- 
agaayyutmiqnisaukpan akiiliyumiñaipiašisi. Inniaqtusi nuyuaġnami 
akilliliuġutisaġupsi Agaayyutmi.” Taatnailiplugu Gamaliel-ņum alġaq- 
sruġniġai. 40 Atanġich akuqtuġniġaat alġaqsruutaa aulailapušutin 
kamakkutiqaġukługukii. Uqqiraqtit isiqtitqipñigaich kipumun aasiiñ 
ipiġaqtuqtitlugich. Aniqsraaqtuġniġaich uqatqiquņitlugich taavrumuuna 
Jesus-kun, aasiiñ anipkaqtlugich. 41 Uqqiraqtit aullaġniqsut uqaqsittaaq- 
titchiriniñ. Iliņich quviasuktut atakkii Agaayyutmun piksraqtaašiplutin 
nagliksautigiliksrapagun Jesus. 42 Uvluġaġipman agaayyuvikpaņmi 
iñuich tupinitñilu ilisauttutigituiñaġniġaat quliaqtuaġiplugu Jesus akiq- 
sruutaupluni anniqsuqtauruaq, Jew-ņuruat niġiugikkaņat. 


Tallimat Malġuk Ikayuqtiksraqtat 


1Taipkunani uvluni ukpiqtuat iñugiaksipmata Greek-ņuraaqtuat suli 

Hebrew-ņuraaqtuat uqaallatiniqsut. Tamatkua Greek-puraaqtuat 
nipliġñiqsut uilgaġnaatiņ miñitchuuniplugich uvluġaġipman autaaqmata 
iñuuniutiksranik. 2Taatnaqhutin qulit malëuuplutin uqqiraqtit ukpiqtua- 
payaat katitqunišaich nipliqhutiņ, “Nalaunpanpitchuq quliaqtuapaišupta 
piqusiġuta aņalatchiñiałikun autaatliksrapanik. 3Taatnašusi, aniqatiut, 
piksraġitchi tallimat malëupnik aputinik akunnapsitñiñ, iñupnik analati- 
qaqtuanik Ipqitchuamik Irrutchimik puqikhutiplu. Aņalatchipkaġniaġivut 
autaałiksraņanik. 4Uvagut iņiqsruqtuiñaġisirugut suli quliaqtuaqtui- 
ñaġuta.” 5Taapkua sivunniuġutaat quyaqnaġniqsuq iluqaitñi katiruani, 
aasiiñ nalunaiqsiñiqsut Stephen-mik ukpiqsrillapiaqtuamik aņalati- 
qaqhuni Ipqitchuamik Irrutchimik. llaksraqtugu Philip, Prochorus, 
Nicanor, Timon, Parmenas, suli Nicolaus-mik Antioch-miñ mumikhuni 
Jew-ġuqsimaruamik. 6Taapkua katimaruat tikiutiniġaich piksraqtaatiņ 
uqqiraqtinun aasii ilipisa ipiqsruutiplugich iliplugillu argatiņ ilipitñun. 
7Tavra Agaayyutim uqalha siaminniqsuq. Ukpiqtuat Jerusalem-mi iñu- 
giaksitmuktuġniqsut suli iñugiaktuat agaayuliqsit ukpiqsriliqmiplutiņ. 


Stephen Tigukkaułha 


8Stephen, iłuaqqutaagun suli sappiagun Agaayyutim, savatlasi- 
ñiqsuq quviqnaqtuanik suli atlayuaënaqtuanik akunġatni iñuich. 
9Iñuqaġniqsuġġuuq ittuanik Jew-ņuruanik Cyrenia-miñ Alexandria- 
miñlu sulipsuuq Cilicia-miñ Asia-miñlu. Tamatkua taggisiqaqhutiņ 

Pituikkauruanik uqaallatiaqsiñiġaat Stephen. 10 Aglaan Ipqitchuam 
Irrutchim puqiutiqaqtinniġaa. Tavraasiiñ nipliqman qapiqtalguiññišaat. 
quplugich, “Tusaagikput uqaqman akikņaqługu maliġutaksraq Moses 
aglagikkaņa suli akikpaqlugu Agaayyun.” 12Tamatkua taatnałiġmik- 

kun aņalanniġaich sivulliuqtiġruat suli aglaliqirit. Kiisaimma Stephen 
tiguniqpaat sivuġaņiutipkaqgługu Jew-ņuruat uqaqsittaaqtitchirinit- 

ñun. 13Aasii ilapitñik aputinik itqutriplutip sagluuqtuaqtuksranik 
ilaagun. Taapkua nipliagaqsiplutiņ itna, “Una apun ataramik uqaqtuq 
akikņaqługu uvagut ipqitchuaġikkaqput agaayyuvikpak suli akikpaq- 
lugu maliġutaksraņa Moses-ņum. 14Aasiisuli tusaagikput nipliapman 
Jesus-mun Nazareth-miumun siqumitqaaġlugu agaayyuvikpak simmiġisi- 
ñiplugich atuqtaksrat tamatkua ivrumakņa Moses-miñ tunpavigikkavut.” 
l5Iñupayaarguuq aquppiruat uqaqsittaaġviņmi qiñiqpaaqsiñiġaat iriġrui- 
ñaaqlugu Stephen, tautukługuasiiñ kiiñana iliruaq kiiñaņatun isaġulgum. 


Stephen Uqaaqtullalha 


7 1Qauktłium agaayuliqsim apiqsruġniġaa Stephen, “Tamanna 
ilumutuuva ukua niplialhat?” 2Stephen kiunišaa, “Aniqatiut 
suli Aapaapuruasii, naalaënillaksippa! Agaayyun kamanaqtuaq 
sagviġñiqsuaq sivulliaptiknun Abraham-mun iñuuniašugaaqtitlu- 
gu Mesopotamia-mi sivuani aullaliksrapan Haran-mi itchaqtuqhuni. 
3Nipliutiplugich itna, “Uniglugu nunan suli ilatin aullagiñ nunamun 
tikirvigitqukkamnun ilipnun.’ 4Taatnaqhuni nunapatniñ Chaldea-ġmiut 
aullaġniqsuq Haran-mun iñuuniagiaqhuni. Aasii kiņuagun Abraham- 
pum aapaņa tuquanikman tavrani Agaayyutim nuutinniġaa marrumuņa 
nunamun nayukkaptiknun pakma. 5Taatnaqtiłhani tamaani Agaayyutim 
qaitchiņitkaluaġniġaa Abraham iņmaktillugu ilaanun tamanna nuna. 
Aglaan akiqsruġniġaa qaitchigisiñiplugu pigiliutilugulu ilaanun suli 
kiņuviaņiñun, naagaunniiñ Abraham qitunšiunpaan. 6Agaayyutim 
nipliutiniġaa itna, ‘Kiņuviaġikkatin iñuuniaġisirut iglaaņulutiņ atlami 
nunami. Sumiupuruat nunurilugich savaktitaulutiņ suli sisamani kavluu- 
tini ukiuni iluaqqutitchiunillutipn. 7Aglaan anasiñpuqsašgisigitka taapkua 
savaktaaëruqaqtuat iñugikkamnik. Kiņuagun tamarruma iliņich utišu- 
tip taivrumakpa agaayumaašgvigiaqsilupa marrumani nunami. Taatna 
Agaayyutim uqautiniġaa. 8Agaayyutim akiqsruutikamiuņ Abraham 
tupiksrisukhuni Agaayyutim akiqsruutaiñik ilaanun. Tavra Isaac anip- 
man Abraham-ņum nalunaitputchiqmiñišsaa tallimat pipayuatigun uvlut. 


sivulliavut. 

9“Aglaan taapkua sivulliaġuqtuat killuġiniġaat nukatchiaqtiņ Joseph 
tunipluguasii savaktauviksrapanun Egypt-mi. Aglaan Agaayyutim 
nayuġniġaa l10ikayuqlugu iluilliugvipmiunniiñ itman. Agaayyutim nakua- 
ġiliutipkaġaa pugqiisiqługulu. Taatnaqhuni Pharaoh-m umialgum Egypt-mi 
apalatišuënišaa Joseph iluqaanun Egypt-mun suli ipmi tupiëmiñun. 
llKipuagun niġisuņnaqsiñiqsuq Egypt-mi Canaan-milu, taatna sivulliavut 
niġisuksiuliqhutiņ. 12 Aasiiñ Jacob tusaakami niqiksraqaqniplugu Egypt-mi 
ilaan sivulliavut tuyušëiqqaašënišai tasamuna. 13Ilaņatni tasamuņalgitma- 
ta Joseph ilitchuġipkaġniqsuq ipmiñik aniqatiumiñun, aasiiñ Pharaoh-m 
ilitchuġiniġai Joseph-pum ilai. 14Joseph-pum aapani Jacob aiyugaaġniġaa 
Egypt-muquplugu qitunġaqtuummaan. Taapkuaguuq iñugiaktiginiqsut 
piņasukipiaq akimiamik. 15Tavra Jacob-pum qitunġani nuurrutinišai 
Egypt-mun, tavraniasiiñ ilaalu sivulliavutlu tuquplutiņ. 16Iliņisa timipich 
iluviġiaqtaġniġaich Shechem-mun taivrumuņa Abraham-ņum tauqsiaši- 
makkaņanun iluviġviksrauplugu iņmiknun Hamor-m kiņuviaņiñiñ. 

17“Tamauna Agaayyutim akiqsruutaa Abraham-mun atuumaaqsip- 
man, kiņuviaņi iñugikkapta tavrani Egypt-mi iñugiaksillapiaġniqsut. 
18Umiallitqiņñiqsut atlamik tavrani naluruamik Joseph-mik. 19 Taavruma 
umialgum kinniaqsiñišai iñuvut suli nagliksaaqtitlugich sivulliavut, 
nunuriplugitunniiñ igitqataqtitlugich aniqqamiurat tuquviksraņatnun. 
20 Taatnałhatniguuq Moses aniñiqsuq qiñiyunaqhuni, aasiiñ apayu- 
qaakkiñ qaunagiplugu piņasuni tatqiñi. 21 Iriqsimalguiqługu kipunšani 
anipkaġniġaat. Taatna Pharao-m panian tiguaqługu iġñiġmisun pamiq- 
saġniġaa. 22]laa ilisaaqaëniqsuq iluqaagun Egypt-miut isumatuutaatigun, 
kamanaqsiplugu uqatišmiñi savaamiñilu. 

23“Aasiiñ malġukipiamik ukiunikkami Moses sivunniġñiqsuq taku- 
qattaaġukługich Israel-aaġmiuqatiuni. 24Tikitqammiqhunilu Egypt-miu 
apallaëluipman ilapatnik tamatkua taatnaqhuni ikayuġiaġniġaa payyak- 
saqtuaq. Ikayuisaġniaqhuni tuqunniġaa taamna Egypt-miu. 25Isumapluni 
aniqatiumiñun kaņiqsimanasukniaqługu Agaayyutmun atutiksrani 


Qanuqhusik iliptiknun piyuutivisik?' 27 Aglaan ilaqataaknik piyuutiruak 
piñunišaa Moses itnaqługu, “Kisuunasugivichuvva? Apalatchiñiaqpich 
atanniqsuiñiaqhutinlu uvaptiknik? 28 Tuqutchuaqsilgitpipa taivrumatun 
Egypt-miutun tuqqutaptun ikpaksraq?’ 22Moses-pum tusaakamiun taam- 
na qimapnniqsuq Egypt-miñ iñuuniagaqsipluniasii Midia-ġmiut nunapatni. 
Taapkunani malġuņpnik iġñiqaġniqsuq. 

30“Malġukipiami ukiupanikman isaġulgum sagviutiniġaa Moses 
ikualaraukun uqpikun iñuilaami qaniņani iġġian Sinai-m. 31 Moses-ņum 

qiñiqamiun atlayuaġiplugu utlaņniġaa taamna uqpik qiñimmaġiksaa- 
ġukługu. Tavraasiiñ tusaaniġaa Agaayyutim uqautigikkaņa, 32‘Uvaņa 
sivulliaqpich Abraham-pum Isaac-pumlu Jacob-pumlu Agaayyutaat.’ 
Moses tatavraullaņniqsuq qiñiġnianġigługuunniiñ. 33 Agaayyutim nip- 
liutiniġaa, “Alugutikkiñ mattakkik, taamna qikašviiñ Agaayyutim 
nunagigaa. 34Ilumun qiñiġniġiga pigiilipluni nagliksaaqtitaułhat iñuņma 
Egypt-miittuat tusaaplugich minġuqtułhat, atqaqtuņaasiiñ ikayuġiaġlu- 
gich. Pakma maunašgiñ, tuyuġigisigikpiňñ Egypt-mun. 
35“Taamna taimña Moses Israel-aaġmiuqataiñ ayakkanat itnaqłu- 
gu, ‘Kia uvaptiknun sivulliuqtiġuqpatin atanniqsuitquplutin uvaptiknik?' 
taimñauruq Agaayyutim tuyuġikkaņa ilipitñun sivulliuqtaulugu anniq- 
suityaquplugulu, ikayuqługu isaġulikun qiñikkapa ikualaruami uqpiņmi. 
36 Moses-ņum annisinišai Egypt-miñ. Iñiqtaqaqniqsuq quviqnaqtuanik 
suli atlayuaġnaqtuanik Egypt-milu, Kaviqsaami Tašiumilu suli iñuilaami 
malġukipiani ukiuni. 37 Taamna Moses nipliqsimaruaq Israel-aašómiunun, 
‘Agaayyutim sivuniksriqirimik tuyugisigaasi atrilugu tuyuqalli uvam- 
nik; taimña itkisiruq iļapsitñiñ. 38Israel-aaġmiut katimałhatni iñuilaami 
iġġiani Sinai-m isaġulgum uqaqatiqaġniqsuq Moses-mik, aquagunaa- 
siiñ Moses-pum uqautiplugich sivulliavut uqałiġnik akuqtuaġikkaņitñik 
Agaayyutmiñ. Taimakņaaglaan ilitchuġirugut qanuq iñuuniatiksrap- 
aņalatiqaqhutiņ kimmutmikkun utiġukhutiņ Egypt-mun. 40Taatnaqhutiņ 
Aaron uqautinišaat, ‘Kiikaa, aanġurrisigut sivulliqsiksraptiknik, atak- 
kii imña Moses annitrivut Egypt-miñ naluplugu sutilaapa.' 41lipich 
iñiqsiñiqsut aanġuamik nuġġaqtun aasiiñ tunilļlaqtuaqsiplutiņ aanġuagġ- 
miknun, quviasuutigiplugu iñiqtaġikkaqtiņ argapmiknik. 42Taatnaqmata 
Agaayyutim suqutigiņisaallaņniġai agaayuyumiñaqsiplugich uvluġianun 
qilapmi, aglausimaruatun makpišaanatni sivuniksriqirit itnailiplugu, 
‘Israel-aaġmiuņuruasii, 
malġukipiami ukiumi iñuiļaami tunillaqtuqtusi 
agaayuvigigaluaqnaņa. 
43 Igliġutiniġiksi panapkaaqtuummaan aanšuaq Moloch 
suli atripa uvluġiaņan aanġuaġikkapsi Raiphan. 
Tamatkuak aangġurrigigaasi iñiqtaġikkasi putqataġvigisrukługich. 
Taatnaġusi tuyuġigisigipsi upataanun Babylon.’ 
Amos 5:25-27 
44“Sivulliapta iñuilaami igliġutiniġaat panapkaaq. Taavrumuuna 
Agaayyun nayuutiruq akunġatni. Moses-pum iñiqtaġikkaņa Agaayyutim 
pigisukkapatun, tuvraqługu iliktišun iņmi ilisauttusiapatun. 
45Kipuvatigun sivulliapta akuqtuqgługu taamna panapkaaq sivulliamik- 
niñ igliġutiniġaat akiqsruutauruamun nunamun. Joshua-mlu ilipisalu 

tigusiaġisaaqsiñiġaat nuna taipkunakņa iñuņniñ Agaayyutim uņutaņiñiñň, 
tavruņaasii panapkaaq nappaqługu David-ņum analatigulhanunag- 
laan. 46 Agaayyutim David nakuaġiginiġaa. Aasiiñ David-ņum iņiġniġaa 
Agaayyun nappaitlasipluni tupiġmik ilaanun. 47 Kiisaimmaguuq Solomon 
nappaiñiqpuq taavrumiņa tupiġmik, agaayyuvikpaņmik. 48 Aglaan 
Agaayyun qutchipñiqsraqtuaq irviqaņitkaluaqtuq tupiġmik iñuich nap- 
pakkanatnik, nipliqmatun Isaiah-m sivuniksriqirim itnailiplugu, 
49“Agaayyun nipliqsuq, Qilak atanġuvigigiga 
aasii nuna tutmaġvigiplugu. 
Qanutchimikmi tupiġmik nappaiñayaqpisi uvamnun? 
Sumimi minġuiqsiaġviqagġisivik? 
solumun iñiqtagimakkaša supayaaq tamanna? 


(Act 7.44) 


Isaiah 66:1,2 

sSl“Taipkunatitun pitchiġiilaurusi tiggakhusilu. Tusaasuņitmiusi 
Agaayyutim uqałhanik naagasuli ukpiksrisupitmiplusiunniiñ. 
Sivulliapsitun ilipsipsuuq ataramik akilliliqsuirusi Ipqitchuamik 
Irrutchimik. 52Sivuniksriqiripayaat sivulliapsi nagliksaaqtinni- 
šëaat, tuqqutlugich Agaayyutim uqqiraqtaiñik uqaqtuanik iņilġaan 
aggiłiksraņagun Agaayyutim nalaunņaruaq savaktiksraņa. Pakma ilipsi 
aatchuutigigiksi tuqqutluguasii. 53Ilipsi akuqtuigaluaqhusi maliġutaksraq 
tumigiplugu isaġuliņñi Agaayyutim qaisaņanik naagasuli tupigiņitkiksi.” 


Stephen Tuqqutaulha Miluqtuqługu 


54Įļauruat uqaqsittaaqtitchirit naalaġniłiġmikni Stephen-mun 
qinnallapiaëniqsut. Qinnakpaitlutipn ipmiknununniiñ aņalalguiliñiq- 
sut. 55Aglaan Stephen Ipqitchuam Irrutchim apalatlugu aaġluqhuni 
Agaayyutim qaumanġa qiñiġniġaa suli Jesus qikaqtugu Agaayyutim 
taliqpiani. 56Nipliġñiqsuq, “Ataņii, qiñiġiga qilak apmaqtugu suli Iëñipa 
Iñuum qikaqlugu Agaayyutim taliqpiani.” 57Tamatkua qulliņich nipral- 

lapniqsut umikługich siuttatiņ argaņmiknik. Iluqaġmiņ pitchaqtugich 
S8aasiiñ nunaaqqimiñ anitnamitrun miluqtuġataġniġaat uyaġaņnik. 
Ilisimariksraqtaat mattaġniġaich quppišaatin iliplugich nukatpiamun 
atiligaamun Saul-mik qaunagitquplugich. 591lipitñun miluqtuqtitluni 
Stephen agaayuniqsuq, “Ataniiq Jesus! Aniġniġa piuņ!” 60Sitquqami nip- 
lianiqsuq, “Ataniiq! Taavrumuuna killuqsalhatigun anasiñpuqsaqnagich.” 
Taatnaanikami tuquniqsuq. 

8 l1Saul-pum iłuaginiġaa tamatkunuņa tuqqutaulha. 


Saul-pum Ukpiqtuapuruanik Nagliksaaqtiłha 


Taivrumakņa uvlumiñ ukpiqtuaņuruat Jerusalem-mi nagliksaaqti- 
taugaqsiñiqsut atqunallapiaq. Tavrakpa ukpiqtuat siamitkaqsiñiqsut 
nunaaqqiuraiñun Judea-mlu Samaria-mlu, aglaan uqqiraqtit kisippuqlu- 
gich Jerusalem-mi. 21lanisa iñuich taluqsriruat Agaayyutmik iluviġniġaat 
Stephen aliasulikun kipuvšuplugu. 3Taavrumali Saul-pum piyaqquaqsi- 
siġniġai ukpiqtuaņuruat. Siñiqsraqługich ilipisa tupiņich pakagiaqługich 
aņutitlu aġnatlu isiqtautquplugich. 


Tusaayugaallautam Quliaqtuaņułha Samaria-mi 


4Qimaktuat nanipayaaq tusaayugaallautaq quliaqtuaġiniġaat. 5Philip-li 
nunaaqqimukhuni Samaria-mun quliaqtuaqmiñiqsuq Christ-mik taavru- 
miņa akiqsruutauruamik anniqsuutmik iñupnun tavrani. 6Iñugiaktuat 
iñuich naalašnillapiaëniqsut Philip-pum uqaġikkaņiñun. Atakkii qiñiġvi- 
giniġaat atlayuaġnaqtuanik ilaa. 7 Nipitusiplutiņ irrusiqłuich anitauniqsut 
iñugiaktuaniñ iñupniñ, suli iñugiaktuat sayairrutilgich aulatlaitchuatlu 
iłuaqsikkauplutiņ. 8Taatnaqhutiņ Samaria-ġmiut quviatchallapiaġniqsut. 


Simon Apatkuq 

9Taavrumaniguuq nunaaqqimi iñuqaġniqsuq atilipmik Simon-mik. 
Ilaa quviġutchaktitchiñiqsuq Samaria-ġmiunik apatkuutikun aa- 
siiñ uqaviutigiplugu kamanaġasukniaqhuni. 10Iluqaġmiņ nunaaqqimi 
kamanaiññiqsramiñlu kamanasniqsramiñlu naalaġnitqiaġipiaġni- 
ġaat aasiiñ uqaqhutiņ, “Taavrumani iñupmi ittuq Agaayyutim saņņia 
ilisimakkaqput Saņņiqpauraq.” 11Sivisuruamik ilaan quvišutchaktin- 
nikkaņi aņatkuułikun, taatnaqhutiņ naalašënitqiagipñišaat. 12 Aglaan 
Philip-pum quliaqtuaġiaqsipmauņ tusaayugaallautaq Agaayyutim 
aņaayuqautaagun suli Jesus-kun anniqsuqtauruakun tamatkua iñuich 
ukpiġiniġaat, aasiiñ paptaakkauplutiņ aņutitlu aġnatlu. 13Simon-tuuq 
ukpiqsripluni aasii aquagun paptaaqtilišmi nayuutiaqsiñiqsuq Philip-mi. 
Quvišutchapmiñiqsuq qiñiqami Philip-pum iñiqtaġikkaņigun quviqnaq- 
tuaniglu atlayuaġnaqtuaniglu. 

14 Aasiiñ uqqiraqtit Jerusalem-mi tusaakamisigik Samaria-ġmiunun 
Agaayyutim uqalhi akuqtuġniplugich tuyuqaġniqsut Peter-miglu John- 
miglu tavruņa. 15-16 Ukpiqsriliqsuat paptaakkauplutiņ Atangum Jesus 
atqagun aglaan akuqtuisimaiññiqsutsuli Ipqitchuamik Irrutchimik. 
Taatnaqhutin taapkuak tikitñamik iņiqsruutiniġaich akuqtuitqup- 
lugich. 17Peter-mlu John-pnumlu iļliqiniġaich taapkua argapmiknik. 
Tarvauvaa Ipqitchuam Irrutchim apalatkaqsiñišai. 18Simon-pum 
qiñiġniġaa Ipqitchuam Irrutchim qaisauraġałha tamatkununa uqqi- 
raqtik illiqipmatigik argapmiknik. Taatnaqhuni Simon-ņum Peter-lu 
taavrumiņa saņņimik. Uvvatuq illiqigupku argamnik iñuk akuq- 
tuitlayumauq Ipqitchuamik Irrutchimik.” 20 Tavra Peter-m kiunišaa, 

“Piyaqquëvipmugiñ maniksuummaqpich! Uvvaa tauqsitlanasugiviuņ 
maninpñik Agaayyutim aatchuutigikkaņa? 21Sivugaani Agaayyutim 
nalautisimaitlutin naagasuli tupigiņitlugu, taatnaqhutin ilaliqsuuti- 
viksraiññiqsutin uvaptikni suli Agaayyutim savaanani. 22Mumigiñ 
taavrumakņa nalaunnaitliqniñ! Ipiqsrugutin Agaayyutmun natqiu- 
titqulutin kaviušuksaatipnik! 23Ilitchuġigikpiň immaukkaqsiplutin 
killuqsriłiġmik suli killuġmun aņalatitlutin.” 24Simon-pum itnašnišik 
Peter-lu John-lu, “Ipiqsruutillapniaqsitpa Agaayyutmun anasiñpuqsaqu- 
pillupa.” 25Taatna Peter-lu John-lu iñuuniaqtaullapniqsuk Samaria-mi 
quliaqtuaqhutik uqałhiñik atanëuruam aasiiñ utiqhutik Jerusalem-mun. 
Iglaułiġmikni tusaayugaallautaq quliaqtuaġiniġaak nunaaqqiuraiñi 
Samaria-m. 


Philip-lu Ethiopia-ġmiulu Ilirakuvik 
26 Aasiiñ isaġulgan atanëuruam Philip uqautiniġaa, “Paqnalutin 
upallam tuņaanugiñ tikirviksraqnunaglaan iñuitchuamun apqutmun 
Jerusalem-miñ Gaza-mun.” 271laa aullaqtiġniqsuq. Igliqtaullakhuni 
nalautchiñiqsuq Ethiopia-ġmiumik. Taamnali iñuk ilirakuviuraqniq- 
suq Ethiopia-ġmiut Kandaki-patni (Ethiopia-ġmiut taggisiqaġnikkaņat 
ataniqtiņ Kandaki-mik), aasiiñ ilaa Jerusalem-mupniqsuaq agaayutyaq- 
huni Agaayyutmun. 28 Aitmułiġmiñi tuttuqpagaqtuaġmiñi agliqiniqsuq 
Isaiah-m sivuniksriqirim makpiġaaņiñik. 291pqitchuam Irrutchim nip- 
liutiniġaa Philip, “Utlaguņ tamanna tuttuqpagaqtuaq maliaqsiluguasiiñ.” 
30Tavra Philip malikkaa. Aasii tusaakamiun taamna ilirakuvik agliqiplu- 
ni makpiġaaņiñiñ sivuniksriqirim Isaiah-m apiqsruġniġaa, “Kaņiqsiviuņ 
agliqikkan?” 31 Taavruma kiunišaa, “Kaņiqsipkaġniaqtaunnaņa qanuġlu- 
pa kaņiqsiñiaqpik?” 32Taamna uqatiq agliqiaġikkaņa itniinniqsuaq, 
“Iñuk ipnaisun tasikuaqtauruatun tuqqutaksraqtimiñun, 
ipnaiyaatun niplitlaitchuatun salikkaukami 

ilaa niplišñaiyusattuq. 

atchiksipkaqtluguasiiñ. 

Kia-unniiñ kappiulguvagich? 

Haa kiņuviaņitchuq atakkii tuqqutlugu.” 

Isaiah 53:78 
34'Taavruma ilirakuvium qanuġviiqhuni apiqsruġniġaa Philip, 

“Uqautiłhiñauviņa kisumik sivuniksriqirim Isaiah-m uumani uqauti- 
qaqtilaapanik? Iņpmiñik naaga atlamik uqautiqaqpa?” 35Philip-pum 
ilitchuġipkaqługu Isaiah-m uqatlhaniñ sivulliuplugu uqautiniġaa tusaayu- 
gaallautamik Jesus-kun. 36Iglaułiġmikñi tikiññiqsuk imiġmun. Taavruma 
ilirakuvium nipliutiniġaa, “Uvva imiq! Sum pirailigisivapa paptaak- 
kaułiksramniñ?” 37 [Philip-pum piñiġaa, “Ukpiqsriguvich iluqaaniñ 
uummatipniñ paptaałhiñaurutin.” Ilaa niplišñiqsuq, “Ukpiġillapiaġiga 
tuqpagaqtuaq nutqaqtinnišaa aasii Philip-lu ilaalu atqaqhutik imiómun. 
Philip-pum paptaaġniġaa. 39Imiġmiñ qakikamikaasiiñ Agaayyutim 
Irrusian nuktitiġniġaa Philip atlamun. Taavruma ilirakuvium qiñitqiņit- 
ñamiun igliqtuiñaëniqsuq quviatchallapiaqhuni. 40Philip ilitchuġiniqsuq 
Ashdod-mi itilaaġmiñik. Tavrakpa tusaayugaallautamik quliaqtuaġniqsuq 
iluqapitñi nunaaqqiurani tikilġatałiġmiñunaglaan Caesarea-mun. 


Saul-pum Mumiłha 


Q 1Saul-ņumli sivutmuutiniëaa aniqsraaqtuilli tuqqutchisulikun 
tamatkunipa Atangum ukpiqtuaņuruaņiñik. Ilaa utlautiniq- 
suq qaukłiatnun agaayuliqsit 2aglaqaġukhuni taluġnaqutiksraġmiñik 
Jew-ņuplutiņ katraġviņitňi Damascus-mi. Aasiiñ ilitchuqsrigumi ukpiq- 
tuanik Ataniġmun Jesus taamani ilaan tigutlalugich aņutitlu aġnatlu 
utqutiraksraulugich Jerusalem-mun. 3Tavra iglauniaqtitlugu qalliplu- 
ni Damascus-mun, taimmaiñaq qaumanšum qilaņnmiñ qaggutiniġaa. 
4Katakami nunamun tusaaniqsuq tugłuġaqtimiñik, “Saul! Ataņii! 
Suvaata nagliksaaqtitpiņa?” 5Saul-pum kiunišaa, “Ataniiq, kisuuvich?” 
Uqautraan nipliutiniġaa, “Uvana Jesus ilvich nagliksaaqtitaġikkan. 
6Makillutin utlautiiñ nunaaqqimun. Taamani taamma uqautigisigaa- 
tin qanuq piliksraqnik.” 7Tavrani Saul-pum igliqatai taatnakkaulhani 
qikaġniqsut niplitlaiqhutin, tusaagaluaqtugu nipi aglaan iñua qiñinitluzgu. 
sSaul makitnami nunamiñ uiññami qiñitlaiġñiqsuq. Taapkua tasiuqługu 
Damascus-muutinišaat. 9Ilaa pipasuni uvluni qiñitlaiññiqsuq, nišinit- 
miuq naagaunniiñ imiņitmiuq. 
10 Ukpiqsriruaqaqtuġġuuq Damascus-mi atiqaqtuaq Ananias-mik. 
Agaayyutim qiñiqquuraaqtitlugu tuqłuġniġaa, “Ananias!” Ilaan kiuniġaa 

tuqluusiani, “Aa, Ataniiq! Uvaniittuņa, naalakkikpiñ.” 11 Atangum piñiġaa, 
“Makillutin aullaġiñ apqutmun atiqaqtuamun Nalġuqtuamik. Taamma 
Judas-ņum tupqani apiqsruġumuutin Tarsus-miumik atiqaqtuamik 
Saul-mik. Taamna taamma agaayuruq. 12Ilaan taamna qiñiqquuraa- 

kun qiñiġniġaa apun atilik Ananias-mik utlakługu ipmiñun patikługu 
argapmiñik qiñitlasitqiksinniġaa.” 13 Ananias-ņum kiunišaa, “Ataniiq! 
Iñugiaktuat iñuich uqautigigaat taamamna apun Saul qanutun kapyap- 


Saul-mugiñ. Piksraqtaġigiga savautritquplugu uvamnik ilļitchuġipkautigi- 
lupa iñupnun Jew-pnunitchuanunlu umialiņitñunlu suli Israel-aaġmiunun. 
l6Suli kapiqsipkasisigiga qanutun nagliksaałiksraņa piqutigipluņa.” 
17Tavrakņa Ananias aullaġniqsuq. Isiqamiasiiñ taamavrumuna tupiġmun 
patiņniġaa Saul argapmiñik nipliqhuni, “Aniaqaan Saul! Atanëum Jesus 
tuyuġigaaņa ilipnun taivruma qiñikkaqpich apqutmi utlautiniqñi mauna. 
Haan tuyušigaana qiñitlasitqiquplutin aasiiñ Ipqitchuamun Irrutchimun 
sivulliquplutinlu.” 18 Taimmaiñaq sutimña iqaluum kavisaiņisun katagaa- 
laaqsiñiqsut Saul-pum irrakniñ aasiiñ ilaa qiñitlasitqikhuni. Makitnami 
paptaaqtinniqsuq. 19 Niġianikman sayanan uttaqiniġaa. 


Saul-pum Quliaqtualha Damascus-mi 


Aasriiñ Saul nayuutiuraallapniqsuq ukpiqsriruani Damascus-mi. 201laa 
utlautiniqsuq Jew-puruat katrašvinitñun quliaqtuaġutiplugich Jesus- 
kun itnailiplugu, “Taamna Jesus Agaayyutim iġñiġiniġaa.” 21 Tamatkua 
iluqaëmin tusaaruat taavrumiņa quvišutchakhutin itnaaqsiñiqsut, 
“Unuuna Saul taimñaunitkaluaqpa Jerusalem-mi tuqqutchirašaqtuaq 
ukpiqtuaņuruanik? Suli mauga utlautipluni sivuniqaqhuni tigusiluni 
taatnatchiñik utqutrisukhuni qauktipitñun agaayuliqsit?” 22Aglaan Saul 
quliaqtuališmiñi kaņiqsipkaiñiqsuq iñugiaktuanik iñupnik Jesus taamna 
Christ-pulhanik nalupqinaiqlugu. Jew-puruat iñuuniaqtuat Damascus-mi 
kiggutiksraiññiqsut. 23 Aquagun iñugiaktuat uvlut Jew-ņuruat katimaaq- 
siñiqsut sivunniuqhutin tuqqutchukługu Saul. 24Aglaan kilipnišaat taatna 
sivunniuġniplugich. Unnuaqtuummaan uvlumilu Jew-puruat qaunaksruġ- 
niġaat nunaaqqim paaņiñi tuqqutchumaplugu. 25Tamatkuali ukpiqsriruat 
unnuat ilapatni ikiniġaat Saul aguupmanpmun atqautipluguasiiñ silatmun 
aņmanġagun katchiqpaum. 


Saul Jerusalem-miiłha 


26Tavrakņa Saul utiġniqsuq Jerusalem-mun. Tavraniasiiñ ilaliutnia- 
gaqsigaluaġniqsuq ukpiqtuanun. Tamatkua arguaġiplugu ukpiqtuaġułha 

iqsigiaqsiñiġaat. 27 Aglaan Barnabas-pum ikayuġniġaa Saul taapkunu- 
pautiplugu uqqiraqtinun. Ilaan kaņiqsipkautiginiġai Saul-ņum qiñilha 
Agaayyutmik apqutmiñi suli Agaayyutmun tuqłuġniplugu suli uqautipmip- 
lugich Saul-pum quliaqtualhanik taluqqutaiqhuni Jesus-kun Damascus-mi. 
28Saulitkaqsiñiqsuq iluqaani Jerusalem-mi taluqqutaiqhuni quliaqtuaqaq- 
huni Jesus-mik. 29 Uqaqatiqaqmiuq akilliliqtugich Greek-puraaqtuat aglaan 
ilipitñun tuqqutchumagaluaqtitluni. 30 Ukpiqtuaqatiuniñ (ilitchuġikamiņ 
taavrumina) samuņautiniġaat Caesarea-mun Saul aullaqtitlugu Tarsus-mun. 
31'Tavrali ukpiqtuapuruapayaat Judea-mi, Galilee-milu suli Samaria-mi 
tutqiksiñiqsut sayyikkauplutiņ irrusismikkun. Ukpiqtuapuruat iñuuniqsut 
taluqsriplutip Agaayyutmik, suli Ipqitchuam Irrutchim pitchuksaašnišai 


Peter Lydda-mi Joppa-milu 
32Peter-li igliġniqsuq napmupayaaq. Iglilišmiñi utlakmiñišai 

Agaayyutim iñui Lydda-mi. 33Taavrumani nalautchiñiqsuq aputmik 
atiqaqtuamik Aeneas-mik, taamna aulatlailaq, makinġiññiqsuaq tal- 
limat piņasuni ukiuni siñigvipmiñiñ. 34Peter-m nipliutiniġaa Aeneas, 
“Jesus Christ-pum iluaqsigaatin. Makittin, imulugich uqummatitin!” 
Taimmaiñaq taamna makinniqsuq. 35Iñupayaat Lydda-mi Saron-milu 
qiñiqamitrun taamna ukpiliġñiqsut Agaayyutmik. 

36Joppa-mili aġnaqaġniqsuq ukpiqtuaq atilik Tabitha-mik (Greek-tigun 
atqa taiñaġniqsuq Dorcas-mik mumiutiqaġniqsuaq tuttumik). Ataramik 
savaaqaġniqsuq nakuuruamik ikayuipluni inuqsraqtuanik. 37 Taamna 
aġnaq atniġñaliqhuni tuquniqsuq. Iġġuanikamitruņ inillapnišaat qul- 
lianun tupqum. 38 Joppa taamna qaninniqsuq Lydda-miñ. Ukpiqtuat 
taamani tusaakamitrun Peter inniplugu Lydda-mi, malëupnik iññupnik 
tuyuqaġniqsut ilaanun, itna uqaksriuqlugik, “Qilamiksrušutin utlautiiñ.” 
39Peter-m itqanaiyaqtiqami maliņniġik taapkuak. Tikitmata taamu- 
pa mayuutinišaat qulliġmun inimun. Uilgaġnaat puušnišaat qiaplutiņ 
qiñiqtitaqlugu atnuġarriaņiñik Dorcas-pum iñuupnpašmi. 40Peter-m 
anipkaqtugich iluqaisa taapkua tavrakņa inimiñ. Sitquqhuni agaayu- 
niqsuq aasii kipiaqtugu taamna timi nipliutiniġaa, “Tabitha makittin!” 
Taavruma aënam uitñami qiñiġniġaa Peter aquvitluniasii. 44 Peter-m 
isakhuni ikayuġniġaa makititlugu. Tavrakpa ukpiqtuat uilgaġnaat- 
lu isiqtitlugich qiñiqtinniġaa ilipitñun iñuuplugu. 42Iñugiaktuat iñuich 
Joppa-mi tusaaniqsut taavrumiņa aasiiñ ukpiqsriliqhutiņ Agaayyutmik. 
43 Peter tuyuëmianuniqsuq Joppa-mi iñugiaktuani uvluni, tukkuqaqhuni 
Simon-mik qitummairimik. 


Peter suli Cornelius 


1 0 1Tavra Caesarea-mi aņutiqaġniqsuq atiliņmik Cornelius-mik 
apalatchipluni tallimakipianik apuyyiuqtinik. Taapkuali aņuy- 

yiuqtit aggiġñiqsuat Italy-miñ. 2Taamna Cornelius agaayyutiqaġniqsuq 
tupiqatituummaġmi taluqsriplutip Agaayyutmik. Ikayuiñiqsuq Jew-ņu- 
ruat naglipnaqtuapitñik agaayumaaqtuanupluni. 3Ilaņatni unnuksraat 
piņasuġuġuņnaqsipman qiñiqquuraašniqsuq nalupqinaiqlugu qiñiġniġaa 
Agaayyutim isaġulga isiqhuni tuqtuqtini, “Cornelius!” 

4Cornelius-pum qiñiqpaktugu isašulik iqsilikun kiuniġaa, “Suva? 
Apuun! Qanuq-samna?” Isagulgum itnaġniġaa, “Agaayyutim tusaagaa 
iņiqsrułhiñ tautukługu ikayuiłhiñ naglipnaqtuanik. Taatnaqhuni itqaši- 
gaatin. 5Pakma Joppa-mun tuyuqašiñ iñupnik uvuņautityaqtillugu Simon 
taggisiqaqtuaq Peter-mik. 6 Taamamna tukkumaruaq Simon-miptuuq 
qitummairimi taġium siñaani irviqaqtuami.” 7 Taatna uqautianikamiup 
taamna isaġulik qiñiġnaiġñiqsuq. Cornelius tuqtuiñiqsuq malšëunp- 
nik savaktiņmiñik suli atautchimik apuyyiuqtimik agaayyutiqaqhuni 
savautriruamik. 8IĮlaan uqautiqqaaqtugich tamarrumipa atuumaruamik 
Joppa-munaasiiñ tuyušginišai. 


Peter-m Qiñiqquuraałha 


9 Uvlutqikman qallipmiullu Joppa-mun, Peter-li mayuëniqsuq tupqum 
qaaņanun iņiqsruġiaqhuni uvluqpaguqtuami. 101laa nišisulillapiaq- 

miuglu. Niqiksranik itqanaiyaqtitlugich Peter-li qiñiqquuraaġniqsuq 
tatpakmani. 11 Qiñiġniġaa qilak aņmaqługu sumimña atqaqiaqsiñiġaa 
atriqaqtuam ukiłhaaqpaktun niņitauruatun nunamun sisamatigun iqir- 
ġuigun. 12Taamna imaqaġniqsuq qanusipayaanik nunam niġrutaiñik 
paamšuqtuanik suli tiņmiruanik. 13 Agaayyutim nipliutiniġaa, “Peter! 
Makillutin tuqqutchilutin niġġiiñ!” 14Peter-m kiuniġaa, “Ataniiq! 
Taatnaġumiñaipiaqtuņa! Niġiñġaqsimaitchuņa qanutchimik agliġik- 
“Qanutchich Agaayyutim salummakkapni ilvich isummatigiyumiñaitchi- 
tin qaayuġnaġlugich.” 16Taatnailiñiqsuq piņasuniaglaan aasii taavruma 
aquagun ukilhaaq nuqitqipñišaa tatpakmugna. 17 Peter isumaksraqtuaq- 
siñiqsuq qanuutautilaapanik qiñikkiutauruam ipmiñun. Taatnaqtitlugu 
taipkuali Cornelius-pum tuyuġikkaņi apiqsruqtaġniqsut nani Simon 
tupqa itmaņaan, aasiiñ ilitchuqsrianikamin nutqaġniqsut talum sivu- 
ġaanun. 18 Apiqsruġniqsut, “Tukkumaruaqaqpa uvani atiliņmik Simon 
Peter-mik?” 19Peter-mli taamna kaniqsiñiaqtitlugu qiñiqquuraakkaġmi 
qanuutautilaapanik Ipqitchuam Irrutchim nipliutiniġaa, “Qakma silatipni 
pipasut iñuich pakakkaatin. 20Paqnalutin atqašiñ. Piqasiġiakkich tuyu- 
ġikkaġigitkakii.” 21 Peter atqaqami nipliutipiaġai, “Uvaņa pakiņňñiġipsitņa. 
Suplusi aggiqpisi?” 22 Taapkua kiunišaat, “Cornelius-pum aņuyyiuqtit 
atanšata tuyusigaatigut. Ilaa nakuuruapuniqsuq apun agaayusuu- 
ruaq Agaayyutmun suli iluqatiņ Jew-puruat kamagiplugu. Agaayyutim 
isaġulgan uqautiniġaa tupqanun aiyugaaquplutin tusaatquplugu uqauttu- 
tiksraqnik.” 23Peter-m tukkiġñiġai taapkua unnuitquplugich tavrani. 
Uvlaakuġuqman aullaqmata maliņnigġai. llapisaptuuq ukpiqtuat tav- 
rakpa Joppa-miñ tuvaaqasiġñiġaat. 24Uvlutqilgitman Caesarea-mun 

niksimaniġai. 25 Aasiiñ Peter isiaqsipman Cornelius-pum purviginiġaa 
agaayuvigiplugu. 26 Aglaan Peter-m makitinnišaa nipliutiplugu, 
“Makittin! Uvaņaptuuq iñulhiñauruna.” 27Peter-m uqaqatiginigaa 
Cornelius itqutigalugu tupiġmun. Tavraniasiiñ ilitchuġiniġai iñugiaktuat 
iñuich katianipniqsuat. 28 Tavraasiiñ nipliutinišai, “Ilipsipsuuq ilisimal- 
lapiakkaqsi Jew-ņuruat piqasiqsuutilguyumiñaitchuat atuqtaksraņisigun 
Jew-ņuņitchuat. Aglaan Agaayyutim ilisautigaapa uvapnun kiñapayaaq 
iñuk qaayušitqunitlugu. 29Taatnaqłuņa qannišñiqappa utlautiru- 

pa pisaġumasuņaqnaņa. Apiqsrullaglakpiñ, suvaata qanniëñiqpipa?” 

30 Cornelius-pum kiuniġaa, “Sisamat uvlut upataatni itnailiyupnaqsirua- 
mi uvlumi kiñunnamni uvluqpaguqman agaayulgisitluņa, taimmaiñaq 
apun atnuġaalik qaummajgiksuanik qikaaniktiġniqsuq sivuqqamnun. 
31[tnaëgaana, ‘Cornelius! Iņiqsruutigikkatin Agaayyutim tusaagai suli 
nagliksriplutin savaatin itqaġigai. 32Tuyuqaġiñ Joppa-mun aņutinik uvu- 
pautityaqtillugu Simon taggisiqaqtuaq Peter-mik. Taamamna taamma 
tukkuummiruq Simon-miptuuq qitummairimi taġium siñaani ittuami” 
33'Taatnaqlupa uiguiñaqlugu qannišikpiñ, iluaqqutiluënišiptigut uvunal- 
łapkun. Uvva iluqata katirugut Agaayyutim sivuġaanun tusaayumaplugu 
qanuq Agaayyutmun uqautiłiksraptigun ilipkun.” 


Peter-m Uqautriłha 


34Peter aullaëniiñiqsuq itnaqhuni, “Pakma puttuqsrigiga ilumutun 
Agaayyutim irrutrilha iñupnik atisiplugich. 35 Nanipayaaq nunaaq- 
qimi iñuk taluqsripman ilaanik nalaunņarualiqipluni Agaayyutim 
akuqtuumaaġniġaa, taamna sumiunugisippaan. 36 Nalupqisuņitchuņa 
tusaatilaapsitñik tusaayugaallautakun Agaayyutim tuyuġikkaņa 
Israel-aaġmiunun, itnaqhuni, Agaayyutim qiñuiġutripkaġaa iñupnnik 
Jesus Christ-kun, taamna Jesus Atanġuruaq iñupayaani. 37Tamanna 
tusaayugaallautaq aullaëniipluni Galilee-miñ kiņuagun John-pum 
Paptaaqtitchirim quliaqtualhan siamittuq iluqaanun Judea-mun. 
38'Tusaakkaqsi Jesus Nazareth-miu Agaayyutmun sayyiqługu piqasiqługu 
Ipqitchuamik Irrutchimik pikkaņa. Taamna Jesus napmupayaaqami 
nakuurualiqiniqsuq suli ituaqsirašakkapi tamatkua tuunšëaum aņala- 
tani, atakkii Agaayyutim piqasiqsuqhugu. 39 Aasiiñ uvagulli qiñiqługu 
iluqaan iñiqtaġikkaņa Jew-ņuruat nunaņatni suli Jerusalem-mi, uqau- 
tigilgugikput qanuq iliplugu kikiaktuutiłha sanniġutamun suli iñupnun 
tuqqutaġiłha. 40Taamna taatnakkapat Agaayyutim aņitqiksitkaa 
tuquliómiñ piņayuakni uvlut. llapisa iñuich nalupqinaiqtugu qiñi- 
Agaayyutim piksraqtaašipluta quliaqtuaġitquplugu ilaagun. Uvagut 
niġiqatigigikput imiqatigiplugu Agaayyutim apitqiksinpanikmagu tuqu- 

ligmiñ. 42 Aasiiñ ilaan tiligaatigut tusaayugaallautaq uqautigitquplugu 
iñupnun, ilisimarausimaaqupluta ilaa taivrumipaulHi Agaayyutim pik- 
sraqtaapa ataniġuqługu iñuuruani suli tuquparuani. 43Taamna Jesus 
sivuniksriqiripayaat uqautigikkaņat, itna, Kiñapayaaq ukpiqsrigumi ilaa- 
nik Jesus-pum natqigutigisigai killuqsautai atišgmigun.” 


Jew-punitchuat Akuqtuilhat Ipqitchuamik Irrutchimik 


44'Tavrani Peter uqautrisugaaqtitlugu iluqaitñun naalaóniruanun uqaut- 
tutaanik Ipqitchuam Irrutchim atqaqinišai. 46 Tamatkua Jew-nuplutin 
ukpiqsriruat taamakņa Joppa-miñ maliktuat Peter-mik quvigusupnniqsut 
Agaayyutmun qailha Ipqitchuamik Irrutchimik tamatkunuņaptuuq Jew- 
Agaayyutmik quyaplutiņ. 

47 Tavraasiiñ Peter nipliġñiqsuq, “Uvaptiktituntuuq ukua Ipqitchuam 
Irrutchim apalatkai. Kiami paptaaqsailiraġniaqpagich imiġmik?” 
48Taatnaqługich ilaan tiliñiġai paptaaqtitquplugich Jesus atqagun. 
Taapkua iņiqsruġniġaat uvliuqtuallaquplugu piqatigilutin. 


Peter-m Tusaayugaaqtitchiłha Ukpiqtuanik Jerusalem-mi 


1 1 1 Uqqiraqtit suli ukpiqtuapayaat iluqaani Judea-mi tusaaniqsut 
qanuq Jew-ņuņitchuanik Agaayyutim uqałhanik akuqtuiruanik. 

2Aasiiñ Peter Jerusalem-mun utiqman ilaņich ukpiqsriruat Jew-ņuplu- 

tin isumaqaqtuat Jew-nunitlutin ukpiqsriruat nalunaitputchiquplugich 

nakuaġiņiññiġaat Peter-m quliaqtuałha Jew-punitchuanun. 3Piñiġaat ilaa, 

“Uvva aiyugaaqtauplutin kipunšatnun nalunaitputchipaitchuat, niġiqatigi- 

kapkich killuqsaġniqsutin.” 


ukilhaaqpaktun. Niņititauruq sisamatigun iqirġuigun tatpakmak- 

pa, nutqaqhuni saniqqamnun. 6 Qiñiviksuqapku qiñiqtuņa nišërutinik 
uumaruanik paamšutlaruanizglu suli tipmitlaruanik, imaiñik taavruma. 
7Tavraasiiñ Agaayyutim nipliutigaaņa, “Peter! Makillutin tuqqutchilutin 
niġġiiñ! 8Taamna kiugiga, “Taatnagumiñaipiaqtuna, Ataniiq! Qanusiq 
agliġikkaġa qaayuënaqtuaq uvaņa uqummiqsimaitchiga. 9Agaayyutim 
tatpakmakņa nipliutitqikkaaņa, “Qanusiq Agaayyutim salummaa- 
nikkaņa isummatigiyumiñaitchiñ qaayuġnagġlugu. 10Taatnailiplugu 
atuummiruq piņasuniaglaan, aasiiñ taamna qiñikkaġa nuqitauplu- 
taavrumuna tupiġmun nayukkamnun. Taapkua tuyuġirauniqsuat 
uvapnnun Caesarea-miñ. 12Ipqitchuaq Irrutchim uqautipmana maliqup- 

lugich qanuġviitchuņaqnaņa. Ukua itchaksrat aniqatiut tuvaaqasiġaatņa 
Caesarea-mun. Iluqata isiqtugut Cornelius-pum tupqanun. 13Aasii uqau- 
tipluta Cornelius-pumli qiñiqquuraakkaġmiñik isaġuliņmik tupiġmiñi 
aasiiñ nipliutiplugu, Joppa-mun tuyuqaġutin uvuņautityaqtirruņ Simon 
Peter. 14Taamavruma amma uqautiginiakkaņan anniqsuġisigaatin kiņu- 
niqtuummaqpitlu.' 15 Aasiiñ tasamunitluta uqaaqsikama Ipqitchuam 
Irrutchim atqaqigai iliņich atrillapiaqtugu piHi uvaptiknuntuuq taimani 
Pentecost-mi. 16Itqaġitka Agaayyutim uqalhi itnaqsimaruat, John-pum 
imikun paptaaqtitchiłha aglaan ilipsi paptaakkaugisiliqsi Ipqitchuakun 
Irrutchikun. 17Taamna nalupqinaillapiaqtuq Agaayyutim qaitchiłhaptuuq 
Ipqitchuamik Irrutchimik Jew-ņuņitchuanun atriplugu qaisaġikkani 
uvaptiknun ukpiqsriqapta Atanëuruakun Jesus Christ-kun. Qanušlugu 
nutqaqtitkisivigu Agaayyun savaaksrapaniñ?” 18 Taatnailiplugu tusaaka- 
mitrun Peter-m tusaayugaaqtirrutaa ilipisa nutqautiniġaat pisaapnatrin. 
Iliņich quyaaqsiñiqsut Agaayyutmik itnaqhutiņ, “Agaayyutimtuuq pivi- 
qaqtilluġniġai mumiłiksraņatigun Jew-punilaat piññaktaaqaquplugich 
isuitchuamik iñuulišmik.” 
Ukpiqtuat Antioch-mi 

19Tamaakņa ukpiqtuat siaminniqsut atakkii piyuaqsiuplutiņ aquagun 

Stephen tuqqutaupkaqqaaqtugu. Iļlaņich tikiumaniqsut Phoenicia- 


mun ilapich Cyprus-mun suli Antioch-mun, tusaayugaallautamik 
uqautiqaqhutin tupaaqaqlugu Jew-puruanun kisiitñun. 20 Aglaan ila- 


249 Acts 11, 12 


pilli ukpiqtuat Cyprus-miñ Cyrene-miñlu utlautiruat Antioch-mun 
tamatkunuņaptuuq Jew-ņunġitchuanun uqautigiluumaasnišaat 
tusaayugaallautaq Atanëuruakun Jesus-kun. 21 Agaayyutim sayyiqsi- 
ukpiqsriłikun. 22Ukpiqtuaņuruat Jerusalem-mi tusaaniqsut tamatkunuu- 
na. Taatnaqhutin tuyuqaġniqsut Barnabas-mik Antioch-mun. 23 Barnabas 
tikitñami, ilaan ilļlitchuġiniġaa Agaayyutim savaaġikkaņa taamani, aasiiñ 
quyallapiaëniqsuq. Ilaan pitchuksaaġniġai iluqaisa tuniqsimmatritqup- 
lugich Agaayyutmi iluqnaaqsimaatikun. 24Barnabas iñullautaupluni 
ukpiqsrillapiaqhuni Ipqitchuam Irrutchim aņalataġiniġaa. Tavraasiiñ 
iñugiaktuat iñuich maliġuaqtiġuġniqsut Agaayyutmi. 25Tavrakņa 
Barnabas aullaëniqsuq Tarsus-mun pakkiaqługu Saul. 26 Aasiiñ paqitna- 
miun Antioch-muutiniġaa. Tavraniasiiñ atautchimi ukiumi iqatauplutik 
iñugiaktuanik ukpiqtuapuruanik ilisautriplutik. Taavrumani Antioch-mi 

27'Taatnalhatni tamaani ilaņilli sivuniksriqirit utlautiniqsuat 
Jerusalem-miñ Antioch-mun. 28Ilaņat atiqaġniqsuq Agabus-mik sivul- 
likkaulišmigun Ipqitchuakun Irrutchikun makitluni uqaëniqsuq 
nigisupnamun tikitkisiñiplugu iluqaanun nunamun. Taamnaasiiñ niġi- 
supnaq taavruma uqautigikkapa atuumaruq Claudius qaukliupkaqtugu 
Rome-mi. 29 Taatnaqhutipn ukpiqtuat sivunniġñiqsut aatchuutinik tuyuqa- 
ġukhutiņ piyummiñašgniqtutilaacómikni ukpiqtuaqatiumiknun Judea-mi. 
301lipich tuyušëniqsut aatchuutinik Barnabas-kunlu Saul-kunlu ukpiqtua- 
puruat qauktipitñun. 


Ukpiqsriruat Piyuaqsiupsaałhat 


1 2 1Umialgumli Herod-pnum aullaġniiñiġaa nagliksaaqtitchiłiq ila- 

pitñik ukpiqtuapuruat. 2James, John-pum aniqataa, savikpapmik 
tuqqutinnišaa. 3Aasiiñ Herod kaniqsikamiun quyalitñilli Jew-puruanik 
tiguniġaa Peter suli naņititchiaqsiñiqsuq ukpiqtuanik. Taatna irrutriłha 
atuummiñiqsuq nišilhatni pupsaņniġilaamik qaqqiamik. 4Peter taamna 
tigukamitruņ inillapnišaat isiqsiviņmun, qaitlugu sisamaiñun aņuyyiuq- 
tinun qaunagitquplugu. Herod-pum sivunniġaa Peter tikiutilugu iñupnun 
atanniqsitchukługu niġiqpagvikaaq atilik Apqusaakkaułiġmik pitlukpan. 
5Peter isiqtaułhani ukpiqtuaņuruatli iņiqsruutiniġaat piliqillapiaqhutin 
Agaayyutmun. 


Peter-m Anipkałha Isiqsivipmiñ 


6Herod-pum tikiutisukkaa Peter iñupnun atanniġukługu sivušaatni 
iñuich. Unnuanpani anitchiliksrapan iñupnun Peter siñiņniqsuq akunšatni 
malġuk munaqsrik, malġuiñik kalimñišñik pituqaqhuni, suli isiqsi- 

vium paaņi qaunaksriqaqhutiņ munaqsriñik. 7Taimmaiñaq atanëum 
isaġulga sagviëñiqsuq, isiqsivium ilua qauplugu. Isaġulgum iqiiqsaġ- 
niġaa aksikługu Peter tuiqqapagun nipliutiplugu, “Qilamik makittin!” 
Tavrauvaa kalimñišich katapniqsut tayaġnikniñ. 8Isaġulgum qilamik- 
srigñišaa, “Tapsiaġiksaaġutin, alušutikkiñ atilugik.” Peter taatnatun 
piñiqsuq. Isaġulgum nipliutipsaaġniġaa, “Uligaaġutin malippa!” 9Peter-m 
maliaqsiñišaa isiqsivipmiñ kaņiqsilļapiaġaluaqnagu isaġuliņmun taat- 
na pili. Ilaa siññaqtuġasukniaġniqsuq. 10 Apqusaaġutiniġaa sivulliġňi 
qaunaksrini tugliņitñi sulipsuuq, aqulliupluguasiiñ tikiññiqsuk savigruagġ- 
mun paamun anigisiplutik nunaaqqimun. Taamna paa apmalgiññiqsuq 
ipmigun, ilipikaasiiñ aniplutik. Iliņik qilamiksruqhutik apqutikun, 
aasiiñ taimmaiñaq isaġulgum unipñišaa Peter tamauna. 11Tavrani 
Peter-m kaņiqsivaaluaqsiñiġaa tamanna atuumaruaq. Uvva itnaëniqsuq, 
“Nalupqigiņaiġiga Agaayyutim tuyuqałha isaëulipmiñik annautisaqtupa 
Herod-pum aņalatchiłhaniñ. Ilaan anniqsuqmigaapa Herod-miñ suli Jew- 
puruaniñ piyaqquisuktuaniñ uvamnik.” 
12Taamna qaušriaqpalaktiqami utlautiniqsuq kipunëanun Mary-m, 
aakapan John Mark-pum. Tavranili iñugiaktuat katimaniqsut ipiqsruqhu- 
tip. 13Taluata silataani Peter katchaqtuëniqsuq. Niviaqsiaq atiqaëniqsuaq 
Rhoda-mik utlautiniqsuq paamun kisuupmagaan. 14Peter-m nipaa 
ilisaqłiġniġaa. Quviatchaqtiqpaitluni aņmautigaluaqnaguunniiñ utiqtiġ- 
niqsuq kiñumun uqaġiaqhuni, “Peter qakma!” 15Taapkua nipliutinišaat, 
“Kinniqivaluktutin!” Aglaan taamna niviaqsiaġruk nalupqisupiññiqsuq. 


katchaqtulli. Kiisaimmatai apmautiniqpaat. Iliņisa qiñiqamitrun quvišut- 
chapniqsut niġiunġiļlaqhutiņ. 17 Peter-m urriqaniġai nipaisaaquplugich 
aasiiñ uqautiaqsiplugich qanuq Agaayyutmun annisisilaaómiñik isiqsi- 
vipmiñ. Uqautipsaaġniġai, “Kilikkumagisi James-lu atlatlu ukpiqtuat.” 
Aasiiñ ilaa aullaġniqsuq atlamun inimun. 

18Uvlutqikman isiqsivium qaunaksrai aupillapniqsut. Kaņiqsitlaiġñiġaat 
qanuqtilaapa Peter-m. 19 Herod-aasiiñ tiliriñiqsuq iñupnun pakaquplugu 
aasiiñ tilisigiplugich tuqqutquplugich. Tamanna atuumaanikman Herod 
Judea-miñ aullaġniqsuq ittuallagiaqhuni Caesarea-mi. 


Herod-pnum Tuqułha 
20Herod-pnpumguuq qinnausimallapiašnišai iñuich iñuuniaqtuat Tyre- 
milu Sidon-milu. Taatnaqhutiņ ilipisa katiplutiņ qiñiġiaġniġaat Herod. 
Taapkua utlautiruat sivulliuplugu ilļauraannaktaagġiniġaat umialgum 
tuglia, taamna atiqaqtuaq Blastus-mik. Aasiiñ taatnaqqaaqhutin utlau- 
tiplutip Herod-mun iņiqsruġiaġniġaat qiñuiġusimaałiksraġmiktigun, 

atakkii taapkua Tyre-miut Sidon-miut niqiqaġviqaqtut umialgum nuna- 
gikkapaniñ. 21Uvvaasiiñ nalunaiqsami uvlumi Herod atnuġaaqtuqhuni 
umialgutnaëmiñik aquvinniqsuq atanġuviņmiñun uqautriviksrašmiñun 
iñupnik. 22 Tyre-miut suli Sidon-miut naalaëniruat Herod-mik niplia- 
gaqsiñiqsut itnaqhutiņ, “Taamna Agaayyutim nipigigaa. Iñułhiñaq 
nipiqaņitchuq taatnatchiñik.” 23'Taimmaiñaq Agaayyutim isaġul- 

gan Herod atniġñatchiġñiġaa iņalauņiñi atakkii kamakkutaitluni 
Agaayyutmik. Qumaich niġiñiġaat aasiiñ tuquniqsuq. 24 Aglaan ukpiq- 
akuqtuġniġaat. 25Suli Barnabas-lu Saul-lu naatchikamik savaaġmiknik 
utiġniqsuk Jerusalem-miñ Antioch-mun tuvaaqatigiplugu John Mark 
ipmikkun. 


Ipqitchuam Irrutchim Piksraqtaaqalha Barnabas- 
mik suli Saul-mik Nutaamun Savaamun 

1 3 1Ukpiqtuaņuruat Antioch-mi ilaqaëniqsut iñupnik sivunik- 

sriqiriniglu ilisautriñiglu itna, Barnabas-miglu, Simeon-miglu 
(taiyuutiliņmik Taaqsipapmik), Lucius-miglu (Cyrene-miumik) Manaen- 
mik (iñuguqatiqaġniqsuaq Herod-mik kavanauruamik) suli Saul-mik. 
2Uisauraaëniqsut tamarrumani uvlumi. Agaayupkaqtitlugich Ipqitchuam 
Irrutchim nipliutiniġai, “Barnabas-lu Saul-lu piksraqtaašisigik uvapnun 
savaaksranun tugłuummatigikkamnun iliņiknun.” 3Tavra uisauraaqhutiņ 
agaayuanikamiņ argapmiknik patikługiglu tuyuġiniġaich. 


Uqqiraqtik Cyprus-mułhak 


4Ipqitchuam Irrutchim tuyuġiniġik Barnabas-lu Saul-lu. Igliqhutik 
Seleucia-mun aasii tavrakna tiksiġñiqsuk qikiqtamun taiyuutilipmun 
Cyprus-mik. 5Iliņik tikitñamik Salamis-mun nunaaqqiuramun Cyprus-mi 
quliaqtuaġniqsuk Agaayyutim uqalhanik Jew-ņuruat katraġviatni. John 
Mark-mik ikayuqtiqaġniqsuk. 6Tavrakpa nunakuaqhutik taavrumuuna 
kumik Jew-ņuruamik atiqaqtuamik Bar-Jesus-mik Hebrew-miutun [suli 
Elymas-mik Greek-miutun]. Ilaa nipiqaġniqsuq sivuniksriqiraunipluni. 
7Īlaan ilannaġiniġaa kavanauruaq taavrumani qikiqtami, atiqaqtuaġġuuq 
Sergius Paulus-mik suli puqiksuapupluni. Taavruma kavanauruamguuq 
aiyugaaqtullapiaġniġik Barnabas-lu Saul-lu tusaasukhuni Agaayyutim 
uqalhanik. 8 Aglaan taavruma aņatkum Elymas-pum akilliliqsuënišik 
taapkuak atakkii kavanauruaq ukpiqsritqunitlugu Christ-mik. 9 Aasiiñ 
Ipqitchuam Irrutchim aņalataġigaa Saul, taggisiqaġmiruaqtuuq Paul-mik. 
Taavruma Paul-pum qiñiqamiun nalipiñaaqtlugu taamna apatkuq 10nip- 
liutiniġaa, “Ilvich tuunġaum atrigigaatin! Iluqaan nakuuruaq uumiginiġiñ 

ataramik kinniplugich iñuich pisaasułipkun. Uqautigipaišgun Agaayyutim 
ilumutuutha sagluuqtuapunilugu. 11Pakma Agaayyutim anasiñņuq- 
saġniaġaatin. Qiñitlaisaallakkisirutin qaumamik.” Taatnaġluqaaqtuq 
Elymas-pum ilitchuqłiġniġaa taaqtuamun matutlhak irraņmi. Ilaa 
saptaaqsiñiqsuq kisumun iñupmun tasiullapniaqupluni argapmigun. 
12Kavanauruam qiñiqamiun taamna atuummiruaq ukpiliġñiqsuq quvišut- 
chakhuni ilisauttutaanik Agaayyutikun. 


Paul-lu Tuvaaqatiunilu Antioch-mupniqsut Pisidia-mi 


13Paul-lu tuvaaqatiunilu Paphos-miñ tiksiġñiqsut Perga-mun 
Pamphylia-mi. John Mark-pum uniņñiġik utiqhuni Jerusalem-mun. 
14Taapkuak Perga-miñ igliġniqsuk tikitlutik Antioch-mun Pisidia-mi. 
Jew-ņuruat minġuiqsiaġviata uvluani utlautiniqsuk katraġviatnun aquvit- 
lutikaasiiñ. 15Moses-pum maliġutaksraņa suli sivuniksriqirit aglaapitñiñ 
agliqianikman katraġvium qauktłiņisa itnaġniġiņik, “Aniaqatiuk, uqauttu- 
tiksraqaġuptik pitchuksaaġutmik iñupnun uqaqugiptigiñ ilipitñun.” 

16Paul makitnami urriqaplugich uqautiaqsiñišai, “Jew-puqatiumaan 
suli sumiupuruapayaasii taluqsriruasii Agaayyutmik! Naalasnillaksitpa! 
17 Agaayyutaata Israel-aaġmiut sivulliavut piksraqtaaġinikkaņi. Ilaan 
kamanaqsipkaqługich taimani iñuuniałhatni Egypt-mi. Suli Agaayyutim 
annisiplugich Egypt-miñ sappnimigun kamanaqtuakun. 18Suli malġukipiani 
ukiuni Agaayyutim iglutuqługich Israel-aaġmiut iglaulhatni suviksrailaa- 
mi munaġiplugich. 19Tavra iñugaaġruich Canaan-mi piyaqquanikamigich 
iñuksraqtaġmiñun nunaksrirrutiginiġaa. 20 Suli aquagun tamatkua sisamat 
tallimakipiat malġukipiaq qulit ukiut ilaan qaitchiñišai sivulliuqtiksra- 
pitñik iñuguġniałhanunaglaan Samuel-pum taivruma sivuniksriqirim. 
21 Aasiiñ taapkua Jew-ņuruat umialiqaġuaqsipmata Agaayyutim qait- 
chiñiġai Saul-mik iġñiņanik Kish-pum kipuviapiñiñ Benjamin-ņum. 
Malġukipiani ukiuni atanniqsuqtigiluummaan umialiginiġaat. 22Aglaan 
Agaayyutim Saul piiqtugu inaņiqsinniġaa David-mun umialiguqługua- 
sii taapkunuņa. Taamna iñuk Agaayyutim itnautigimanikkaņa sivuani, 
‘Taamna David iġñiņa Jesse-m iñuk quviasuutigigiga atuigisipluni pisuti- 
ġikkamnik iluqaagun.’ 23 Taavrumakņa David-pum kiņuviaņiñiñ Agaayyun 
tikiutriruq Jesus-mik anniqsuqtiksramik Jew-ņuruanun, taatna ilaan akiq- 
srułiġmisun. 24Sivuani Jesus-pum aggiłhan John-pumli quliaqtuašutinišai 
iluqaisa Jew-ņuruat mumiquplugich paptaaqtillugillu. 25 Aasiiñ John naat- 
chiyasikami savaaëmiñik ilaan nipliutiniġai, “isuunasugivisitpa? Uvapa 
taivrumiņauņitchuņa nišiugikkaqsi. llaapiaq aggiġñiaqtuq kiņupkun. 
Uvaņa taivruma isigaiñi aluġutaiqsiksrauluņaunniiñ nalliummatiņitchuņa.’ 

26“Aniqatiumaaņ, Abraham kiņuviaġikkaņasii suli iluqasi uvani 
taluqsriruasii Agaayyutmik, taamna tusaayugaallautaq anniqsuġia- 

kun tuyuuruq uvaptiknun. 27 Jew-ņuruat iñuuniaqtuat Jerusalem-mi 
suli sivulliuqtituummagġmiy ilitchuëgipiññišaat Jesus Anniqsuutautlha. 
Minšuiqsiagvipayaami agliqiraġigaich uqauttutiņich sivuniksriqi- 
rit katraġviņmikni aglaan kaņiqsisaitlugich. Patchisigikamitrun Jesus 
ilipisa ilumun atuumapkašgnišaich sivuniksriqirit uqautigikkaņich. 
28Sumikunniiñ patchisiksraitchaluaņņaġmiņ agvisiksraitlugu iņiġniġaat 
Pilate tuqqutitquplugu. 29 Aasiiñ immianikmatigik supayaat Agaayyutim 
uqauttutai maliġuaqtaiñ atqaġniġaat kikiaktuutrivipmiñ inillaklu- 
guasiiñ iluviġgmun. 30Aglaan Agaayyutim aņitqiksinniġaa tuqułiġmiñ. 
31 Iñugiaktuani uvluni Jesus sagviaqtuëniqsuq tamatkununa igliqatmi- 
ñun Jerusalem-mun Galilee-miñ. Pakma taapkua ilisimaraurut ilaagun 
iñugikkaptiknun Jew-ņuruanun. 32-33 Uvaguttuuq uqautigiptigiñ tusaayu- 
gaallautamik, itna, Agaayyutim akiqsruutigikkaņa sivulliaptiknun pakma 
atuumapkaġniġaa uvaptiknun kipuviapuruanun anitqiksitnamiun Jesus 
iñuuligmun. Atakkii tugliani Psalm aglausimaruq itna, 
Qlvich iġñiġigikpiñ, 
ugluvak aapaġuqtuņa ilipnun.’ 
Psalm 2:7 
34 Agaayyutim aņipkaqamiuņ Jesus tuqqutqikkumiñaiqgługu akiqsrup- 
saaġniqsuq itna, 
‘Aatchuqniaġipsi ipqitchuaniglu nalupqinaitchuaniglu 
akiqsruutigikkamnik David-mun” 
Isaiah 55:3 
35'Taatnaqhuni atlamisuli Psalm-mi David-li nipligġñiqsuq, 
‘Savaktin ipqitchuaq aupkaġumiñaitkiñ. 
Psalm 16:10 
36 David-guuq savautrigaluaqmiruaq Agaayyutmik iñuutišmiñi. 
Tuqupman iluviġniġaat piqasiutiplugu sivulliapiñun, timaa aasiiñ tavra- 
ni aupluni. 37 Aglaan taimña Jesus Agaayyutim aņipkakkaņa tuqutiómiñ 
auņaitchuq. 38Iļauramaapņ, iluqasi kapiqsiruksraurusi ilumutuutłigġmik 
quliaqtuaġikkamnik ilipsitñun, Taavrumuuna Jesus-kun Agaayyutim 
natqilhiñaugai killuqsautisi. Kiñaunniiñ tupiksriñiałiġmigun mališu- 
taksraiñik Moses-pum nalaunnpasipkakkauyumiñaitchuq Agaayyutmi. 
39Aglaan kisupayaaq ukpiqsriruaq ilaanik nalaunpasipkakkauruq ilaani. 
40Taatnamik qaunagititchi. Atuumminitchumauq ilipsitñun taipkua sivu- 
niksriqirit itnautaat, 
4 “Atapii, mitautiqaqtuasii Agaayyutmik! 
Atlayuaġilugu piyaqqušniaqtusi. 
Iñuupkaglusi savaaqaġisiruņa ukpiġiyumiñaisapsitňik 
unniiñ iñuum uqautiniaġaluaqpasi. ” 
Habakkuk 1:5 

42Paul-lu Barnabas-lu aniaqsipmaknik katraġviatniñ iñuich 
tipsaaġiaquplutiņ tamarrumuuna. 43Kiņuagun katimalhum iñugiaktuat 
Jew-ņuruat suli mumiksimaaqtuat Jew-ņuruat ukpiġusiatnun maliaqsi- 
ñiġaich Paul-lu Barnabas-lu. Aasii iliņik pitchuksaaġniġaich ataramik 
tunpavigitquplugu Agaayyutim iłuaqqutrisaa. 

44Minšuiqsiašvik tikitqilgitman iñuich iluqatiqayaq katiniqsut naa- 
lagiaqhutiņ Agaayyutim uqałhanik. 45Tavrali Jew-ņuruat qiñiqamisigin 
iñugiakpauraqtuat siqñaliļlapiaqhutiņ akikņaqługich Paul-pum uqau- 
tai uqaġniqłuutiaqsiñiġaat. 46 Aglaan Paul-lu Barnabas-lu uqaġniqsuk 
taluqsranillapiaqhutik itna, “Agaayyutim uqalha sivulliulugu uqautau- 
ruksrauruq ilipsitñun Jew-ņuruanun aglaan tusaasukkumiñaitkiksi. 
Taatnatipsigun ayakkiksi iñuuliq Agaayyutitpaqtauruaq. Taatnamik 
unipñiagipsi aullaġunuk tamatkunuņa Jew-ņuņitchuanun. 47 Taatnakii 
Agaayyutim urriqsušaatiguk itnailiplugu, 

‘Nalunaiqsaġigikpiñ qaumaruatun itquplutin Jew-pupitchuanun 
anniqsuquplugich iñuich suniapanipayaaq nunam? ” 
Isaiah 49:6 

48 Tavra Jew-nunitchuat tusaakamitruņ taamna quyaaqsiñiqsut 
Agaayyutim uqałhanik quviatchallapiaqhutiņ. Aasiiñ taapkua piksraq- 
taaņuruat iñuuliqaquplugich Agaayyutitpaqtauruamik ukpiqsriliġñiqsut. 
49Uvvaguuq Agaayyutim uqałha siaminniqsuq napmupayaaq tamaani 
nunami. 50Tavrali Jew-ņuruat akatchiñiqsut aġnanik kamagikkaurua- 
nik taluqsriruanik Agaayyutmik suli qaukliiñik taavrumani nunaaqqimi. 
Piyuaqtinnišaich Paul-lu Barnabas-lu anittitlugikaasiiñ nunamikniñ. 
S1Uqqiraqtik ipsuņniġaak qavia isigapmikniñ. Tavrakņaasiiñ aul- 
laġniqsuk Iconium-mun. 52Aglaan ukpiqtuat unisauruat Antioch-mi 
quviasupniqsut Ipqitchuam Irrutchim aņalatlugich. 


Iconium-miilhak 


1 4 1Taapkuak Paul-lu Barnabas-lu tikitñamik Iconium-mun, 
sivuanisun utlautilgiññiqsuk Jew-puruat katraġviatnun. 
Uqautrillautapiašgataëniqsuk aasiitai iñugiaktuat Jew-ņuruatlu Jew-ņuņit- 
chuatlu ukpiqsriliqsitlugich. 2Aglaan Jew-ņuruat ukpiqsriyumiñaitchuat 
akatchiñiqsut Jew-punitchuanik. IHlipisaunniiñ akikpaqtuliqsitkaich 
ukpiqsriruanik. 3Uqqiraqtik nayuutiniqsuk tavrani akuni uqautriplutik 
taluqsrautaiqhutik Agaayyutikun. Quliaqtualhakni iłuaqqutriłiġmigun 
Agaayyutim savaktitlasiplugik quviqnaqtuanik savaanik, taavrumuuna 
qiñiqtinniġaa uqauttutaak ilumutuutłha. 4Nunaaqqim iñui malġuiguġ- 
niqsut, ilapich iñuich ilaliutiplutip Jew-puruanun atlatsuli tappiutiplutip 
uqqiraqtipnun. 5Kiisaimma Jew-punitchuat suli Jew-puruat sivulliuqti- 

tuummaġmiņ sivunniġñiqput aņallaqługukługik unniiñ miluqtušlugik 
uyaġaņnik. 6 Uqqiraqtik ilitchuġikamitku taamna sivunniuġun qimapniq- 
suk Lystra-munlu Derbe-munlu, nunaaqqipñun Lycaonia-mi. 7Lycaonia-mi 
quliaqtuagaqsilgiññiqsuk tusaayugaallautamik. 


Lystra-miiłhak 

8Tavraniguuq Lystra-mi qiñiġniqsuk iñupmik pilguirrutiqaqtuamik isi- 
gaņmigun anilġatałiġmiñiñaglaan. Pisunëapiññiqsuq aglaan aquppitlapluni. 
9'Taamnaguuq naalašniñiqsuq Paul-pum uqauttutaiñun. Aasiiñ ilitchuġiplugu 
taavruma ukpiqsrisilaapa iłuaqsikkaułiksraġmigun Paul-pum qiñiaqsiñi- 
ġaa nalaagun 10nipliutiniġaa nipitusipluni, “Qikaġiñ.” Taamnaguuq apun 
maksriņñiqsuq pisukkataaqsipluniasii. 11 Uvvaguuq iñugiaktuam Paul-ņum 
savaaġikkaņa qiñiqamiuņ Lycaonia-ġmiuraaqhutiņ niprallaņniqsut itnaqhu- 
tip, “Agaayyutivut iñuguġniqsut aasii atqaqhutiņ uvaptiknun.” 12Atchiġñiġaat 
Barnabas Zeus-mik Paul-aasiiñ Hermes-mik atakkii taamna Paul nipliraq- 
taupman. 13Tavraniguuq piqaġniqsuat agaayyuviņmik aanġguaġmiknun 
Zeus-mun silataani nunaaqqim. Aasiiñ agaayuliqsi taamavrumuna Zeus-mun 
tikiutriñiqsuq uumaruanik apusalunik naurianiglu paamun. Tavrataamna 
iñuillu tavrani tuniļlaġuaqsiñiqsut kamaksrisukhutiņ uqqiraqtipnik. 

14Uvvaasiiñ ilitchugiaqsikamitku taamna Barnabas-pumlu Paul-pumlu 
aliktuġniġaik atnuġaatik aasiiñ upaktuutiplutik itnaqhutik tamatku- 
nuna, 15“Ukudqsii, suvaata itnasiġaqpisi? Iñutłhiñauruguk ilipsisuntuuq. 
Aggiqsuaņuruguk uqautityaqhusi tusaayugaallautamik mumiqugaluaqhu- 
si matkunakpa agaayyutiņņuaniñ iñuuruamun Agaayyutmun, iñiqtaanun 
qilamlu nunamlu taġiumlu supayaamlu taapkunani ittuam. 16 Taavruma 
siplugich iñuunialhatigun. 17 Aglaan ataramik kaņiqsimapkaġniġaa 
nakuuruaņułłi savaallautaġmigun, sialuk tatpakmakņa qaitlugu suli 
niqiksrat nautchiat piviksraņisigun qaisimaaġai, ilipsiliasiiñ quviasuktit- 
lusi.” 18Taatnailiplugu uqautiuraġniallaisa Barnabas-pumlu Paul-pumlu 
nutqaqtipqaurašnišaik tunillatiksrapatniñ ipmiknun. 

19 Aasiiñ ilapich Jew-puruat Antioch-miñ Pisidia-miittuamiñ suli 
Iconium-miñ tavrunalgiññiqsut. Tavra piqatiksraġniaqtuqhutiņ iñugiak- 
tuanik ipmiknun uyašapnik miluqtulgiññišaat Paul. Kaliņñiġaat anitlugu 
nunaaqqimiñ tuqunasukniaqtugu. 20 Aglaan ukpiqtuaqatiupi katipmata 
avataanun Paul makitluni utiġniqsuq nunaaqqimun, uvlaakuqmanaasiiñ 
ilaalu Barnabas-lu aullalgitlutik Derbe-mun. 


Antioch-mun Syria-miittuamun Taapkuak Utiłhak 


21Paul-lu Barnabas-lu quliaqtuaqmaknik tusaayugaallautamik Derbe- 
mi iñugiaktuat ukpiqsrilišñiqsut. Tavraasiiñ utiëniqsuk Antioch-mun 

Pisidia-miittuamun Lystra-kun Iconium-kunlu. 22Pitchuksaaqtlugich 
tunpaviqaquplugich Agaayyutmik, uqautiniġaich itna, “Uvagut iglu- 
tuqtuksraurugut iñugiaktuanik iluilliušutinik isitlasiñiapiaġuta 
aņaayuqautaanun Agaayyutim.” 23 Tikitchacikamik ukpiqtuapuruanun 
nalunaiqsisiraqniġaich ukpiqtuapuruat qaukliksranitñik, suli agaayuq- 
qaaqhutiņ uisauraaqhutiplu tamarrumani uvlumi iņiqsruutiniġaich 
Agaayyutmun qaunagitquplugich tunpavigikkapatnun. 

24Taapkuak iglianikamik Pisidia-m nunaņani Pamphylia-mun 


utiġniqsuk Antioch-mun aullaqqaaġataġviņmiknun. Tavrakņa aullaqtuak 
ukpiqtuaņuruat ipiqsruutianikamisigik Agaayyutmun qaunagitquplugik 
savautilhakni ipmiñun. Taavrumupņa utiġniqsuk naatchikamik savaagġ- 
miknik. 27 Tikitmaknik Antioch-mun ukpiqtuapuruat katipmata taapkuak 
tusaayugaaqtinnišaich iluqaanik Agaayyutim savaaņanik tumigiplugik 
suli Jew-punitchuatunniiñ ukpiliqsitlugich. 28 Tavraniasiiñ ukpiqtuaqatiu- 
mikni taapkuak nayuutiniqsuk akuni. 


Katimalhat Jerusalem-mi 
1 5 1Kiņuagun iñuich ilapich tikiññiqsut Antioch-mun. 
Ilisautriaqsiñiqsut ukpiqtuanik itna, “Nalunaitputchiqsimaitchupsi 

timipsigun tuvraqługich Moses-ņum tillisai anniqsukkauyumiñaitchu- 
si.” 2Paul-lu Barnabas-lu qapiqtailiaqsiñiqsuk ilipitñik taavrumuuna. 
Taatnaqhutiņ sivunniġñiqsut Paul-lu Barnabas-lu ilalugik atlanik Antioch- 
miunik Jerusalem-muquplugich. Taakmani uqaqatigiruksraġigaich 
uqqiraqtitlu ukpiqtuapuruat qauktipitlu tamatkunuuna Moses-ņum tilli- 
saigun. 3Taatnaqhutiņ ukpiqtuapuruaqatinisa tuyusinišaich. Iglieniqsut 
Phoenicia-kunlu Samaria-kunlu uqautriplutiņn Jew-punitchuatunniiñ 
mumipñiplugich Agaayyutmun. Taatnatchim tusaayugaam iluqaisa 
aniaqatigiich quviatchaktinnišai. 4Aasiiñ Jerusalem-mun tikitmata 
ukpiqtuaņuruat piqasiqhutiņ uqqiraqtinik suli qauklieñik paġlaniġaich. 
Taapkunuņa tusaayugaaqtirrutiginiġaat Agaayyutim iluqaan savaa- 
ġikkaņa ipmiktigun. 5Aglaan ilaņich ukpiqsriruat Pharisee-ņusuuruat 
makinniqsut itnaqhutiņ, “Jew-ņpuņitchuat ukpiqsriruat nalunaitputchiq- 
suksraupiaqtut uqautikkaulutiņ tupigiraksraġinilugu maliġutaksraņa 
Moses-pnum.” 

6Taatnaqhutiņ uqqiraqtitlu ukpiqtuapuruat qauktipisalu katimaniqsut 
isummatigisukługu taamna. 7Uqaksraqtugaluaqmata Peter makitlu- 
ni nipliġñiqsuq, “Aniqatiumaap]! Ilisimarusi iņilġaan akunnapsitñiñ 
Agaayyutim piksraqtaaġipmaņa uqaġiaqupluņa tusaayugaallautamik 
Jew-ņuņitchuanun ukpiqsritquplugich Jesus-mik. 8Aasiiñ Agaayyutim ili- 

simałiġmigun iñuich isumanitñik uqaġigaa akuqtuilli Jew-ņuņitchuanik 
qaitchiplugich Ipqitchuamik Irrutchimik, atriplugu qaitchiHi uvaptiknun. 
9Uvagullu ilipillu atlakaaġiiksinġitkaatigut. Killuqsautipitñik natqiutini- 
ġai ukpiġiagutripmata. 10Uvvami suvaata naipitchukpisiuņ Agaayyun suli 
Jew-ņuņitchuat tupiksripkaġniaġlugich tillisinik sivulliaptalu uvagullu 
tupigilguisaptiknik? 11 Uvagut ukpiġigikput Agaayyutmun anniqsuliqput 
iłuaqqutriłhagun Atanikun Jesus Christ tamatkunatuntuuq.” 
12Katimaruarguuq iñuksruiqhutiņ naalaëniñiqsut Barnabas-pumlu 
Paul-pumlu tusaayugaaqtirrutaaknun atlayuaġnaqtuaniglu quviqnaqtua- 
niglu Agaayyutim iñiqtaġikkaņagun ipmikkun akungġatni Jew-ņuņitchuat. 
13Uqašëuiqmaknik James-ņum uqautiaqsiñiġai, “Aniaqatiumaan, naalaq- 
sitpa! 14Simon Peter-m uqautigaatigut qanuq Agaayyutmun aullaġniipluni 
ukpiqtitlugich ipmiguaqtitchaqlugu Jew-ņuņitchuaniñ iñuksraqtaaqaqtuq 
ukpiqsriyumiñaqsiplugich. 15Suli sivuniksriqirit uqautaatnun immiutiłha 
itnauvva aglausimaruamun, 
16 ‘Aquagun Atanġuruaņaa utiġisiruņa. 
Aasiili ikayuitqikkisirupa David-pum kiņuviaņiñik tupaaġruktitun 
ittuanik. 
Nappatqikkisigiga piyaqqukkauruaq. 
17 Jluqaġmiņ atlatlu iñuich pakaaqaġumuut Agaayyutmik, 
iluqaġmiņ Jew-ņuņitchuat piksraqtaaġikkatka uvaņnun. 
18 Taatna Atanëuruaq uqaqsimaruq, 
ilitchuġipkairuaq tamatkunina iņilġaan. 
Amos 9:11, 12 
19“Aasiiñ uvanali sivunniutigiga uqumailliuqtitpałłasuņaqnagich 
pilavut Jew-ņuruat atuqtaksraņisigun Jew-ņuņitchuat mumiksuat 
Agaayyutmun. 20Aglaan aglaglugich uqautilavut qanusiq niqi tunillautau- 
makpan aanġuanun niġitquņillugu, suli qaayuënaqtuatišmiñ atlatułikun 
piisimaaqulugich, suli augiqsimailaanik nišërutituqunillugich unniiñ 
auktuqunillugich. 21 Taimakņaqaņa Jew-ņuruapayaat ilisimagaat atuqtak- 
srat Moses-kun qaisauruat atakkii minëuiqsiaëvipayaami agliqiplugich 
iñupnun katraġviņitňñi. Tavra.” 


Tuyuqalhat Ukpiqtuapuruanun Jew-pupitchuanun 


22Tusaakamisigiņ uqqiraqtit suli qaukliuruatlu iluqaġmiglu 
ukpiqtuaņuruat sivunniġñiqsut aputinik piksraġukhutiņ Antioch-muk- 
tuksranik Paul-kunlu Barnabas-kunlu, aasii nalunaiqsiplutiņ Judas-mik 
taggisiqaqtuamik Barsabbas-mik suli Silas-mik. Taapkuak iññuk sivul- 
liuqtillautauniqsuak ukpiqtuaqatiumikni. 23Taapkuņnuuna tuyuutipich 
tuyuuniqsut, “Aniaqatiusii, uvagut uqqiraqtauruaguutlu qaukliuruaguutlu, 
tuyuqtugut nayaappašmik iluqaitñun Jew-ņuņitchuanun ukpiqtuanun 


Acts 15, 16 258 


Antioch-mi, Syria-milu suli Cilicia-mi. 24Tusaaniġikput ilapitñun ilagik- 
kaptiknun iłuiļlutaaġniplusi akatlusi uqałiġmikkun, taatna pitqulugich 
piņitkaluaqtitlutiņ uvaptiknun. 25Tavra-taatna katimapluta suli iluqata 
atisipluta, piksraqtaaqaqtugut uqaġiaqtauksranik aasii aullaqtillugich 
ilipsitñun. Taapkuak piqataugisiruk ilauraannaptikni Barnabas-milu Paul- 
milu, 26taapkuak iññuk suksraaġiruak iñuułiġmiknik savautrilišmikni 
Atannaptiknik Jesus Christ. 27 Judas-lu Silas-lu tuyuġiniaġivut ilipsitñun. 
Uqautipsaaġisigaasi tamatkunuuna aglakkaptigun. 28 Atakkii Ipqitchuaq 
Irrusiq piqatigiplugu sivunniqsugut qaitchisuņitlusi malilgunaitchua- 
nik tuvraaksranik, aglaan taapkuniņa atuumanapiaqtuanik: 29niqinik 
tunillautigimaruanik aanġuanun nigiñasi auktusuņaqasilu unniiñ qimi- 
simaruamik niġrutmik niġiñasi, suli piisimaaġusi qaayuġnaqtuałiġmiñ 
atlatułikun. Taapkunakņa qaunagigupsi pillautaëniaqtusi. Tavra.” 

30 Aullaqtitauruat tikitmata Antioch-mun katipkaġnigġaich iluqaisa 
ukpiqtuat aasiiñ qaitchiplugich taapkuniņa aglapnik. 31Iñuich agli- 
qianikamisigik tuyuutiņich quviatchapniqsut pitchuksaasitišmikkun. 
32Judas-lu Silas-lu sivuniksriqirauliçsmikkun uqautriñiqsuk ukpiqtua- 
nik pitchuksaaqługich ukpiqsriłiġmikkun sayyaksaqługillu. 33Aasiiñ 
tavraniisugruanikmaknik ukpiqtuaqatiuņitňñik taikuuqhutiņ aullaq- 
tinniġaich kipumun tuyušgirinitñun. 34 [Aglaan Silas sivunniġñiqsuq 
nayuutisukhuni.] 35Taapkuagli Paul-lu Barnabas-lu ittuiñaġgniqsuk 
Antioch-mi. Piqasiqhutik atlanik ilisautriñiqsuk Atanëuruam uqałhiñik 
quliaqtuaqhutik. 


Paul-lu Barnabas-lu Avilhak 


36Kiņuvatigun Paul-ņum nipliutiniġaa Barnabas, “Kiata, utiġvigila- 
vuk nunaaqqiurapayaat Agaayyutim uqałhanik quliaqtuaġvigikkavuk 
tikitqattaaġlugich aniaqatiut kaņiqsityaġlugu qanuġli pisilaapat.” 
37 Barnabas-ņum tuvaaqatigisupnigaa John Mark aullaġumik. 38 Aglaali 
Paul-pum iłuaġiņitkaa aullautilha ikayuņitlugikkii quliaqtuaqmaknik, 
unitlugikunniiñ Pamphylia-qsiułhakni. 39Taatnaqhutik qapiqtailillapias- 
niqsuk piqatigiiñġiqhutikunniiñ. Barnabas-li tuvaaqasiqhuni Mark-mik 
Cyprus-mun umiakun aullaġniqsuq. 40 Taamnali Paul tuvaaqatiksraqhuni 
Silas-mik aullaëniqsuq. Ukpiqtuaqatiutik iņiqsruutiniġaich Agaayyutmun 
qaunagitquplugik iglilhakni. 4 Igliġniqsuk Syria-kuaqhutik suli Cilicia- 
kun, aasiiñ Paul-pum sayyaksaqtugich ukpiqtuapuruat ukpiġutiņich. 


Timothy-m Piqasiutilha Paul-mun suli Silas-mun 


1 6 1Paul-kuk iglaugaluaqamik tikilġataġniqsuk Derbe-mun suli 
Lystra-mun. Tavraniguuq ukpiqtuaqaqmiñiqsuq atilipmik 
Timothy-mik, aakapaptuuq ukpiqtuapupmiñiqsuaq Jew-ņupluni aglaa- 

li aapapa Greek-pupluni. 2Iluqaġmiņ ukpiqtuat Lystra-mi Iconium-milu 
uqautigillautaġniġaat taamna Timothy. 3Paul-pum Timothy maliquniġaa 
ipymigun. Taatnaqlugu nalunaitputchiqsinnišaa piqutigiplugich Jew-ņu- 
ruat iñuuniaqtuat tamaani naluņitmatruņ taamna Timothy aapaqałha 
Jew-ņuņitchuamik. 4Apqusrautiłiġmikni nunaaqqiurani uqautiniġaich 
ukpiqtuaņuruat tuvraqtaksranik, uqqiraqtit suli qaukłiich Jerusalem-mi 
sivunnikkanitñik ilipitñun tupigitquplugich. 5Taatnaqhutiņ ukpiq- 
tuapuruat sayyikkauniqsut ukpiqsriłiġmiktigun suli ilaniktuušniqsut 
ukpiqtuaġuqtuanik uvluġaġipman. 


Paul-pum Qiñiqquuraalha Troas-mi 


6Taapkua igliġniqsut tumigiplugu Phrygia-miut Galatia-ġmiut nuna- 
pat. Ipqitchuam Irrutchim piyummataisitmatin tusaayugaallautamik 
run Mysia-m killiņa saqusukkaluaġniqsut Bithynia-m tuņaanun, aglaan 
Jesus-ņum Irrutchiġmigun taatnamuquniññisai. 8 Taatnaqhutin nalġuġ- 
niqsut Mysia-kun tasamuna Troas-mun. 9Tamarrumani unnuami Paul 
qiñiqquuraaġniqsuq Macedonia-ġmiumik qiññuaqtuqtuamik itnaqhuni, 
“Macedonia-mun ikaaġutin ikayuġiaqtigut!” 10 Paul qiñiqquuraaqtitqaaqługu 
itqanaiyaqtiqapta aullaqtiqtugut Macedonia-mun. Ikpigigikput tuqtluliqput 
tusaayugaallautamik quliaqtuagiaqupluta iñupnun taakipkununa. 


Philippi-mi Lydia-m Ukpiqtuaġułha 

1 Troas-miñ umiakun aullaqtugut nalëuqhuta qikiqtamun Samothrace- 
mun, aasiiñ taavrumakna uvlutqikman Neapolis-mun tiksiqhuta. 
12Tavrakpa tagraqtugut Philippi-mun, qaukłiġmun nunaaqqiatnun 
Macedonia-ġmiut, iñugiaktuanik Rome-maġmiunik iñuqaqtuamun. 
Taavrumani nunaaqqimi uvliuqtugut. 13Minġuiqsiaġvium uvlua tikitman 
anipluta nunaaqqimiñ utlautirugut kuugum siñaanun iņiqsruġiaġasugip- 
lugich. Aquvitnapta uqaaqtuutrirugut aġnanik tavruņaptuuq katiruanik. 
l4]]|apat naalaqtikput atiqaġniqsuaq Lydia-mik. Taamna tunniuqqai- 
ruapuniqsuq supauraammajgiksuanik ukiłhaanik, aggiqsuapumapluni 
nunaaqqianiñ Thyatira-m. Kamaksriruaņuniqsuq Agaayyutmik. Aasriiñ 
Agaayyutim piyumiñaqsipkašaa akuqtuitiksrapanun Paul-pum uqaġikka- 
piñik. 15Taamna aġnaq paptaakkaukami piqasiqhuni tupiqatiuņiñik ilaan 
aiyugaaqlugich itnaqhuni, “Ukpiqtauņunasugigupsitņa utlauttuttitchi 
tuppamni itchaqtuašusi.” Kayupaišñisšai tukkiqługichaasiiñ. 


Paul-lu Silas-lu Isiqtaułhak Philippi-mi 


16 Uvlut ilapatni iņiqsruġviptiknun utlautillaptikni kipaluuniksuaq 
niviaqsiġaksraq nalautkikput. Ilaa tuunëaqtaqaëniksuaq taatnatchi- 

kun sappiqalismigun sivuniksriqipluni, aasiiñ atqunaq manipmik 
piññautinikkapa atanni. 17 Taavruma Paul-lu uvagullu maliaqsigaa- 
tigut nipliapluni itna, “Ukua iñuich savaktai kamanašëniqsrauruam 
Agaayyutim.” 18Iñugiaktuani uvluni taamna niviaqsiġaksraq taatnaġ- 
niqsuq. Uvvaasiiñ Paul-pum aġiuplugu kiņiaqługu irrusiq itnaġniġaa, 
“Jesus Christ-pum atqagun tiligikpiñ anitquplutin taavrumakņa.” 
Tavrauvaaguuq tuunġaqtaq aniñiqsuq niviaqsiġaksramiň. 

19Tavra pigirai ilitchuġikamiņ maniññapniutrin piiqsieniqman 
Paul-lu Silas-lu tiguniġaich. Kaliksraqługik katimmavipmuutinisšaich 
sivulliuqtipitñun. 20Rome-maġmiunun atanniqsuqtinun tikiutiniëaich 
itnaqhutiņ, “Ukua iñuich Jew-puruat akatchirut iñupnik nunaaqqipsitñi. 
21]lisautriplutip atuqtaksrirrutit akikņaqługich malipniakkavut. Rome- 
maġmiuņurugut! Iliņisa ilisauttutipich akuqtuġumiñaitkivut unniiñ 
tupigiyumiñaitkivut.” 22Iňugaaġruich tappiutiniqsut piyuaqniktuanun. 
Rome-maġmiut aņalarrutilgich tilisiñiqsut aliktuilugik atnuġaaņiknik 
Paul-pumlu Silas-pumlu aasii ipiġaqtuquplugik. 23Ipiġaqtuqqaaqługik 
isiqtaupkaġniġaich, tiliplugu isiqsivium qaunaksraa qaunagillautaqup- 
lugik. 24Taatna tilianikmatni qaunaksrim inillapnigik qamaniakłiġmun 
inimun, isigapiglu payaņaiqsuusiqługik uqumailanik qirupnik. 

25Uvvaasiiñ unnuaqpaguġuņnaqsipman Paul-lu Silas-lu agaayuniqsuk 
quyaplugulu Agaayyun atuqhutik. Atlat isiqtauqatipikñik naalaġni- 
ñiġaich. 26 Taimmaiñaq nuna iliqsraaqsiñiqsuq. Isiqsivium tunpavii 
auliyapniqsut, talupayaat aņmaqługich suli kalimñigich isiqtapayaa- 
niñ katakhutiņ. 27 Isiqsivium qaunaksraa itiqtiqami ilitchuġiplugu talut 
aņmaniqmata isumaniqsuq isiqtapayaat aniniplugich. Taatnaqhuni 
satkuni tiguplugu tuqqutchaëumaaqsiliëniqsuq ipmiñun. 28Aglaan 
Paul-pum nipitusipluni nipliutiniġaa, “Aniyasaaqnak ilipnun! Iluqata 
ittugut!” 291siqsiri qiññuaëeniqsuq nannimik. Itchaġlukami tatkivuņa 
punniqsuq uulillaëmi sivuġaaknun Paul-lu Silas-lu. 30Tavrakpa annisika- 
migik atlamun apiqsrušnišik, “Aņutiik! Qanuġluņali anniqsuġayaqpik?” 
31 Taapkuak nipliutiniġaak, “Atanëuruakun Jesus Christ-kun ukpiqsri- 
lutin anniqsuġisirutin tupiqatituummaqpich.” 32Agaayyutim uqałhiñik 
quliaqtuaġvigiaqsiñiġaak atlallu ittuat tupqani. 33 Unnuaqpaguqman 
isiqsirim iġġuaqsiñiġik atniaġniņik aasiiñ ilaa tupiqatituummasmi 
paptaaqtikkauniqsuq. 34Taatnaanikami ilaan Paul-lu Silas-lu tupiġmiñuu- 
tiplugik niġipkaġniġik. Tupiqatigiich quviatchapniqsut ukpiġiagutriplutiņ 
Agaayyutmik. 

35Uvlaaġutqgikman Rome-maġmiut aņalatiņisa aikłiqsuqtitiņ tiliñi- 
ġaich anipkaquplugik taapkuak aņutik aullaqtillugiglu. 36Taavruma 
isiqsirim Paul uqautiniġaa itna, “Qaukliich anitqugaatik Silas-lu. 
Aullałhiñaaġuqtutik aniuraġniagġitchik.” 37 Aglaan Paul-pum aikłiqsuqtit 

nipliutiniġai, “Pasiyumiñaitkaatiguk savvagluutiqaqtilaaptiknik aglaan 
ipišaqtuqhunuk iñupnun qiñiqtitlugu inillakmiplunuk isiqsivipymun. 
Uvaguktuuq Rome-maġmiuņuruguk. Uvvami pakma aullaqtitchupniq- 
patiguk iriqqakun? Taatniitchumiñaipiaqtuq! Rome-maġmiut qauktiich 
ipmiknik uvupagutip anipkašlisiguk!” 38 Aikliqsuqtit Rome-maġmiut 
aņalatiņitñun uqautiginiġaich Paul-pum uqautai. Tusaakamiņ Paul-lu 
Silas-lu Rome-maġmiuņułhakkuntuuq iqsitchapniqsut. 39Taatnaqhutiņ 
uqapsaaġiaġniqsut ilipikñun. Anipkaġniġaich isiqsiviņmiñ aullaquplu- 
gik nunaaqqimiñ. 40Paul-lu Silas-lu anikamik isiqsivipmiñ utlautiniqsuk 
Lydia-m kiņunġanun. Tavrani ukpiqtuaqatiutik qiñilgiññišaik suli 
pitchuksaaqługich aasiiñ unitlugich. 


Thessalonica-miilha 


1 7 1 Amphipolis-kuaqhutik suli Apollonia-kun igliġniqsuk 

Thessalonica-mun piqaġniqsuamun Jew-ņuruat katraġviatnik. 
2Piraġiłiġmisun tavrunalgiññiqsuq iñupni uqaqataupluniasiiñ. Piņasuni 
minġuiqsiaġvium uvluani kaņiqsipkautiginiġai Agaayyutim uqałhi, 3suli 
nalupqinaiyaġuņniġaa Anniqsuutim nagliksaaqhuni tuqqutauruksraułha 
suli aņitqiksuksraułha tuqułiġmiñ. Paul-pum itnaënišai, “Taamna Jesus 
uqagikkaša ilipsitňun Anniqsuutauruq.” 4Ilaņich Jew-puruat ukpidqsrilil- 
lapiaqhutin ilaliutiniqsut Paul-mullu Silas-mullu. Taatnaqmiñiqsuttuuq 
iñugiaktuat Greek-puruat agaayusriqisruuruat suli qulliuruat aġnat. 
5Aglaan Jew-ņuruat siqñaliġñiqsut. Katitchiñiqsut nalaunpaniura- 
pitchuanik iññukhutiņ piqatiksraġmiknik. Iliņisa nunaaqqim iñui 
Silas-miglu iñupnuutisuklugik. 6 Aglaan paqiņitňamisigik Jason-lu atlat- 
lu ukpiqtuatlu kaliksraġniġaich nunaaqqim aņalataiñun. Tavraniasiiñ 
Paul-lu Silas-lu pasiplugik niplianiqsut itna, “Taapkuak iññuk akat- 
chiñiqsuk iñupnik nanipayaaq. Pakmatuuq nunaaqqiptiknupniqsuk 
7aasiiñ Jason-pum tukkiqsimaplugik. Paaqlapnišaich tillisai umialgum 
Rome-mi, uqaqhutiņ atlamik umialiqaġniplugu atiqaqtuamik Jesus-mik.” 
8Taatnaqmata iñugiaktuat iñuich nunaaqqimlu aņalatai akanniġaich 
uqaatchagutiłiġmun. 9 Taatnamik aņalatit Jason-lu atlallu annitchiqsinni- 
ġaich maniņñik aasiiñ aullaqtitlugich. 


Berea-miilhak 


10Unnupqauraqman ukpiqtuaqatiuņiknik Paul-lu Silas-lu aullaqtinni- 
ġaich Berea-mun. Tavrani utlautilgiññiqsuk Jew-ņuruat katraġviatnun 
sivuanisun. 11Iñuich Berea-mi uqautisupnatlukpayaaëniqsut apkunakpa 
Thessalonica-ëmiuniñ. Tusaayumallapiaqhutiņ uqatiq naalaqługu, suli 
uvluġaġipman Agaayyutim uqalhi iļisaaġiniġaich ilitchuġiniapiaqłu- 

gu tamanna Paul-ņum uqaġikkaņa ilumutuutilaapagun. 12Iñugiaktuat 
tavrani ukpiqsriliġñiqsut, iñugiaktuat qulliuņuplutiņ Greek-puruat 
aġnatlu aņutitlu. 13 Aglaan Jew-puruat Thessalonica-mi tusaanišaat 
Paul-pum Agaayyutim uqalhiñik quliaqtuaqašënipluguptuuq Berea-mi. 
Taatnamik tavruņaqtiġniqsut akatchiaqsilgitlutip iñupnik isaalhiñaa- 
tagium siñaanun, aglaan Silas-lu Timothy-lu tavraniittuiñaġniqsuk 
Berea-mi. 15Taapkua aullautriruat Paul-mik taunuņautinniġaat Athen- 
mun. Taapkuali Berea-ġmiut utiġniqsut. Paul-pum uqautitquniġik Silas-lu 
Timothy-lu iņmiñuquplugik piyumiñaqsipqauraqpaknik. 


Athen-miiłha 


16Paul taqgiłiġmiñi Silas-miglu Timothy-miglu Athen-mi aliatcha- 
llapiaġniqsuq qiñiqami iñugiaktuanik aanġuanik nunaaqqimi. 17 Paul 
uqaqatiqaġniqsuq Jew-ņuruaniglu katraġviatni suli Jew-ņuņitchuaniglu 
agaayyiaqtaqtuanik. Uvvasuli uvluġaġipman uqaqatiginiġai nalautnami- 
gich atautchimugviatni. 18 Taatnaqami nalautchikami Epicurea-ņuruaniglu 
Stoic-ņuruaniglu ilisautripitñik qapiqsiġiutraqatiqaġniqsuq. llapich uqaġ- 
niqsut, “Sumik una uqavaalHakti uqaksraqtuva?” Ilaņilliguuq niplianiqsut, 
“Atlanik agaayyutinik una uqaqaqpalliqsuq.” Taatnautiginiġaarguuq Paul 
quliaqtuaqman Jesus-mik suli aņitqiłiġmik. 19 Aasiiñ tikiutiniġaat Paul 
sivuġaatnun katimaruat Areopagus-mi itnaqługu, “Tlisimasukkaluaqtugut 
tamarrumina nutaamik ilisauttutigikkapnik. 201lapa tusaakkapta atlayua- 
ġigikput. Ilitchuġisukkikput qanuutautilaapa tamarruma.” 21Tamaanili 
iluqaġmiņ Athen-naġmiut suli avakpaqtat tavrani naalaguuniqsut tamar- 
rumuuna nutauplugu tusaakkaġmikkun unniiñ uqaksraqtuutigiplugich. 
22Tavrani Paul qikaġniqsuq sivuġaatnun taapkua katimaruat 
Areopagus-mi itnaqhuni, “Athen-naġmiut! Ilitchuġigiga agaayyutinik 

ukpiqsrillapiatiqsi. 23Pisuktaullamni nunaaqqipsitñi qiñiġitka agaa- 
yumaniaġvigikkasi. Paqittuņa aanġuaqtuġviņmik aglaqaqtuamik, 
“'Agaayyutmun nalukkaptiknun.’ Taavrumuuna agaayumaniaġvigikkapsit- 
ñun nalugaluagługu uqautiniaġipsi. 24 Agaayyun iñiqtaqaqtuq nunamik 
suli supayaanik imaġikkaņiñik. Atanġuruaq qilapmilu nunamilu irvi- 
qaņitchuq agaayyuvikpapni iñuich iñiqtaņitňi. 25Unniiñ tunņaņitchuq 
iñupnun qaitchiłiksraņatnun inuġikkaġmiñik atakkii iñupayaat qaitchigai 
taġigaa iñupayaaq, taamna aggiġvigiplugu iñuuniaqtuapayaat iluqaani 
nunami. Sivuani iñiqtaġigaluaqnagich sivunniqsimagai qanutun suli nani 
iñuich iñuutilaaksraņat. 27 Agaayyutim inillaņniġaa taatnatun iñuich 
pakaaġikpatni paqitauyumiñaqsipluni atakkii Agaayyun qanitkaluaq- 
tuq iluqaptikni. 28Atakkii ilaagun kisian iñuuniaqhutalu aulaalukhutalu 
ittugut. Taatnaqhutin aglaktipsi ilapisa uqaġigaat itna, “Uvaguttuuq ilaan 
qitunġaġigaatigut. 29Tavra qitunġaġiniqmatigut isumaruksrauņitchugut 
Agaayyutim irrusia atriqaġasukniaġlugu aanġuanik manipñik kaviqsaa- 
nik naagaqaa qatiqtaanik unniiñ uyaġaņnik piliukkanik savayułhatigun 
iñuich. 30Taipkunani ukiuni iñuich naluplutiņ piłhatni Agaayyutim 
tautuiñaġaa iłhat aglaan pakma tillisiqaġaa iñupayaaq mumiquplugu 
killukun iłhatniñ. 31Ilaa nalunaiqsaqaqtuq uvlumik atanniigaqsigumi 
nunam iñuanik nalaunparuatikun tumigiplugu iñuk piksraqtaaġimakkani. 
Ilaan nalupqinaiyaġniġaa iñupayaanun aņipkaqamiuņ piksraqtaaġimak- 
kani tuqqutaulhaniñ.” 

32Tusaakamitruņ Paul-pum uqaaqtuutaa anitqilikun tuqqutautłiġmiñ ilaņi- 
sa tipsisautiginiġaat aglaan ilaņilli nipliġñiqsut, “Naalaqtaupsaaġukkiptigiñ.” 
liqhutin. Piqasiqsai ilaqaġniqsut Dionysius-mik, iļlaņnatniglu Areopaa-ņuruat 
aġnamiglu atiliņmik Damaris-mik suli atlanik. 


Paul-num Corinth-miilha 


1 8 1Taatnaanikami Paul aullaqhuni Athen-miñ Corinth-mupniqsuq. 
2Taamani nalautchiñiqsuq Jew-puruamik atiqaqtuamik Aquila- 

mik animaruamik Pontus-mi suli aġnaatnik Priscilla-mik. Tavruņaptuuq 
tikitqammiġñiqsuk atakkii Rome-maġmiut atanġata Claudius-ņum aqpi- 
giplugich Jew-puruapayaat Rome-miñ aullaquplugich. Tavra Paul-pum 
qiñiġiaġniġik. 3Piññapniutiqaeniqsuk iñuuniutigiplugu palapkarrirua- 
liëmik atriplugu Paul. Taatnaqhuni tukkuniqsuq taapkupnuna. 4Aasii 
minġuiqsiġaġipmata Jew-ņuruat katraġviatni uqaqatiqaġaġniqsuq Jew- 
puruaniglu Greek-niglu ukpiliqsinniaqługich. 

5Silas-lu Timothy-lu Macedonia-miñ tikitmaknik Paul-pum aullas- 
niiņaniņniġaa quliaqtuatluHi tusaayugaallautamik Jew-ņuruanun 

uqautigiplugu taimña Jesus Christ-puniplugu anniqsuqtauniplugulu. 
6Jew-ņuruat igluliqmatni uqaqhutin pigiiliplugu, Paul-pum ipsupnišaa 
qavia atnuġaamiñiñ aasiiñ ilaan kaņiqsipkaqsaqługich qanuqhuni taat- 
nałiġmiñik itnaqhuni, “Anniqsuqtitchumiñaitkupsi patchisigiruksraurusi 
ilipsitñun. Uvana patchisaiqsuņa. Uvakņaniñaglaan Jew-ņuņitchuanun 
quliaqtuaġisiruņa.” Taatnaqqaaqtugich uniņñiġai. 7Paul nayuutiaqsi- 
ruq tupqani Jew-punitchuam atiqaqtuam Titius Justus agaayusuuruam 
Agaayyutmun. Tupqa silalliġiplugu Jew-ņuruat katraġviata inniqsuaq. 
8Crispus, qauktiq Jew-puruat katraġviatni, ukpiġiagutiniġaa Agaayyun 
qitunġgaqtuummaġmi. Suli iñugiaktuat Corinth-aġmiut tusaakamiņ 
uqałiġmik ukpiqsrilišmiñiqsut suli paptaaqtitlutiņ. 9Unnuat ilapatni 
Paul qiñiqquuraaġniqsuq. Agaayyutim uqautiniġaa itna, “Iqsisupaqnak! 
Sivutmun uqašiñ! Qapiqtasupaqnak! 10Piqasiumagikpiñ. Kia-unniiñ 
iñuum aniyasaaġumiñaitkaatin atakkii uumani nunaaqqimi iñugikkatka 
iñugiaktut.” 11Ukiuq avvaġmik ilaqasiqługu Paul inniqsuq tavrani ilisaut- 
ripluni iñupnik Agaayyutim uqalhanik. 

12Gallio kavanauņupkaqtitlugu Greece-mi Jew-ņuruat katiplutin tig- 
guġlukługu Paul uqaqsittaaġviņmuutiniġaat 13itnaqhutiņ, “Uuma iñuum 
ukpiliqsinniaġai iñuich agaayutquplugich Agaayyutmun akikpaqtlugu 
maliġutaksraq.” 14Paul-aasiiñ nipliłțhiñaaġuqtuġlu Gallio-m uqautiniġai 
Jew-ņuruat, “Taamna iñuk iñiqtaqaqpan nalaunnpaitchuamik tuvraq- 
taksrallu tupigiņillugich, nalaunpanayaqtuq uvamni naalaġniłiksraġa 
anuqsrusiluna ilipsitñun. 15 Aglaan pasikapsiun uqatiqtigun iñuillu 
atipisigun ilipsilu maliġutaksrapsigun, ilipsitñik iluaqsaqtaksrašsigiksi. 
Taatnatchisigun atanniqsuiyumiñaitchuna.” 16 Taatnaanikami anipkašni- 
ġai uqaqsittaaġviņmiñ. 17 Jew-ņuruat tigguġluņniġaat Sosthenes, apalataa 
Jew-ņuruat katraġviata, ipiġaqtuqługu sivuġaani uqaqsittaaġvium. 
Aglaan Gallio-m suqutigiņiññiġai. 

Paul-num Utiłha Antioch-mun 

l8[ñugiaktuani uvluni Paul itkaluaqami Corinth-mi ukpiqtuaqatmiñi 
uniññiġai piqasiqhuni Priscilla-miglu Aquila-miglu tiksiqhutiņ Syria-mun. 
Sivuani ayałiksraġmi Cenchreae-miinpašmi niaqqi salipkaġniġaa pilġu- 
siatitun Jew-ņuruat pisigiplugu akiqsruutmigun Agaayyutmun. 19 Paul-kut 


Caesarea-mun utlautipluni Jerusalem-mun qiñiġiaqługich ukpiqtuapu- 
ruat tavrakpaasiiñ aullaġniqsuq Antioch-mun. 23Tavrani itkalualgitñami 

qanutuntai aullalgiññiqsuq Galatia-mun Phrygia-munlu pitchuksaaġiaq- 
ługich iluqaisa ukpiqtuat. 


Apollos Quliaqtualha Ephesus-mi 


24 Jew-ņuruatliguuq ilapat atiqaqtuaq Apollos-mik animap- 
luni Alexandria-mi tikiññiqsuq Ephesus-mun. Taamnaguuq 
uqalguraupuniqsuaq kapiqsimmaašgiksaupupluni Agaayyutim uqalha- 
nik. 251lisausiaqaqhuni Agaayyutikun aasiiñ piyummatiqallapiaqtugu 
ilisauttutiginiġaa Jesus nalautlugu. Aglaan Apollos-pum ilisimałhi- 
ñaġniġaa John Paptaaqtitchirim quliaqtuaġiłhalu paptaaqtitchilhalu. 
26 Uqautriaqsiñiqsuq taluqsrautaiqhuni Jew-ņuruat katraġviatni. 
Priscilla-mlu Aquila-mlu tusaakamitku aggisiñiġaak kiņuniġmiknun 
aasii ilisautipsaaqługu sukuitlukługu Agaayyutim annautrillatilaapanik 
iñupnik. 27 Apollos sivunniqman aullaġukhuni Greece-mun ukpiqtua- 
puruat Ephesus-mi ikayuġniġaat aglakhutiņ ukpiqtuaqatiumiknun 
Greece-mi pitchuksaaqtlugich pašlatquplugu taakmani. Apollos tikitña- 
mi ikayuutaullapiaġniqsuq ukpiliqsuanun Agaayyutim iłuaqqutriłhagun. 
28 Kaņiqsiñaqsiplugu uqaaqtuutriliëmigun akiilitlaniġai Jew-ņuruat aasiiñ 
uqaqatigiiłiġmikni Agaayyutim uqałhatniñ nalunaiġaqługu taamna Jesus 
Christ-pulha. 


Paul-pum Ephesus-miilha 


19 1 Apollos-li Corinth-miititlugu Paul-li kukilukhuni kivataagun 
tikilġataġniqsuq Ephesus-mun. Tavraniguuq nalautchiñiqsuq ila- 

pitñik ukpiqtuat. 2Apiqsrušënišai, “Akuqtuivisi Ipqitchuamik Irrutchimik 
ukpiliqapsiaglaan?” Taapkua kiunišaat, “Tusaapiññiqsugutunniiñ 
Ipqitchuamik Irrutchiqaqtilaapanik.” 3Paul-pum apiqsruġniġai, 
“Qanuqhusimi paptaaqtitpisi?” Taapkua kiuniġaat, “John-ņum paptaaq- 
titchisaagun.” 4Paul-pum itnaġniġai, “John paptaaqtitchiruaq iñuņnik 
mumiksuanik killuqsautmikniñ. Uqautinišai Israel-aaġmiut ukpiqsri- 
ruksraulhat aggiqsuksrauruamik kiņumigun, taavrumina Jesus-mik.” 
5Tusaakamitruņ paptaaqtitauniqsut atqagun Atanëuruam Jesus. 6Aasiiñ 
Paul-pum aksikmagich argapmiñik Ipqitchuam Irrutchim ukpiqtuapu- 
ruat apalatkaqsiñišai. Uqaaqsiñiqsut uqautchikun kaņiqsiñatlaitchuakun 
suli sivuniksriqipmiñiqsut. 7 Iñugiaktilaaqaġniqsut qulit malëuiyupnamik 
iñupnik. 

8Paul inniqsuq tavrani piņasuni tatqiñi isaaġaqhuni Jew-ņuruat 
katraġviatnun. Uqaqatauniqsuq taluqsrautaiqhuni iñupni Agaayyutim 
aņaayuqautaanik ukpiqsriliqsinniaqlugich. 9 Aglaan ilapich taapkua 
pitchiġiilauniqsut ukpiqsrinpitlutip. Uqautigiaqsiñiġaat akilļliliqługu 
agaayyutikuaġiaq katimaqatiumiknun. Taatnaqhuni Paul-pum uniññišai 

maliktitluni ukpiqsriruanun iņmigun. Aasiiñ uvluġaġipman ilisautriaqsi- 
ñiqsuq Tyrannus-pum ilisautriviani. 10Taamna atuummiñišaa malëšupni 
ukiuņni. Taatnamik iluqatiņ iñuich Jew-pnuruatlu Jew-punitchuatlu iñuu- 
niaqtuat Ephesus-pum avataani tusaaniġaat Agaayyutim uqalha. 


Atuumaruaq Iġñiġutaiñun Sceva-m 

llAgaayyun iñiqtaqaġniqsuq quviqnaqtuanik tumigiplugu Paul. 
12Iñuich iņiqsruġniġaat Paul qaitquplugich nasaġaurat atuanikmagich. 
Iliņisa tikiutiniġaich atniġñaqtuanun. Ilikamisigik nasaġaurat atnigġ- 
ñaqtuanun iluaqsikkauniqsut suli irrusiqłuich unitlugich. 13Iļapich 
Jew-ņuruat iñuuniaġniqsutunniiñ irrusiqłuiyaiplutiņ iñupnik. Iliņich 
igliġaġumaatchapņniqsut nunaaqqipayaanun. Uuktuaġniġaat anit- 
chiullałiksraqtiņ irrusigłupnik Jesus atqagun, nipliutruqlugich itna, 
“Tiligipsi anitquplusi atqagun Jesus Paul-pum quliaqtuaġikkaņagun.” 
14Sceva-m Jew-ņuruat qauktiat agaayuliqsiņisa tallimat malëupnik 
iġñiġutai uuktuaqpaalukmiñiqsuttuuq taatnatun. 15Aglaan taapkua 
irrusiqłuich nipliutinišai, “Jesus ilisimagikput suli Paul ilisimapmip- 
lugu. Aglaan ilipsi—kisuuvisi?” 16 Taatnaguuq nipliutiqqaaqlugich 
iñuum irrusiqłulgum mitchiqinišai piyuklugich. Tatamnaqsillapiaqtugu 
akiiliñiġai. Taapkuaguuq taatnasiġaġniaqtuat pikiaġniqsut tupišmiñ 
atniaqtat suli atnuġaigutrat. 17 Iluqaġmiņ Jew-ņuruatlu Jew-punitchuat- 
lu Ephesus-mi tusaakamitruņ tamanna atuumaruaq iqsitchapniqsut. 
Taluqsriliġñiqsut atanëuruam Jesus atqanik. 18Iñugiaktuat ukpiqtuašuq- 
tuat uqaġiaqsiñiġaat sagviqługu iñuņnun iñuuniaġaluałiqtiņ apatkukun. 
19Suli iñugiaktuat ilisaaqaqtuat aņatkuułiġnik katitlugich makpišaat 
ikipkaġniġaich iluqaitñun qiñiġnaqsiplugu. Kisiiqipmatigik makpišaat 
akisutilaapat 50,000 taalaņuniqsut. 20 Taatnailipluni Agaayyutim uqałha 
siaminniqsuq suli iñugiaktuat iñuich ilitchuqsriplutiņ saņņianik. 


Akatautlhat Ephesus-mi 


21 Kiņuagun Paul Ipqitchuam Irrutchim sivulliutaagun sivunniġñiq- 
suq Macedonia-kuaġukhuni Greece-kunlu utlautipluni Jerusalem-mun. 
“Taavrumunaqqaašgluna igliqtuksraugisiruņa Rome-mun,” itnaġniqsuq. 
22Timothy-lu Erastus-lu ikayuqtiņni tuyuġiniġik Macedonia-mun inpaémi 
Ephesus-mi uņataanilu. 

23Taatnałhatni tamaani Ephesus-miut akatauniqsut tamarrumuu- 
na agaayyutikuaġiakun. 24Iñuk suliuqti atiqaëniqsuq Demetrius-mik. 
Agaayyuviņņualiuġniqsuq aanġuanik atiqaqtuamik Artemis-mik maninp- 
miñ qatiqtaamiñ. Taatnaasii savaapata maniññaktitpagašnišsai savaktit. 
25'Taatnaqhuni tuqłuġniġai iluqaisa savaktini piqasiquplugich atlanik pig- 
pualiuqtinik aasii nipliutiplugich, “Aņutiit, ilisimarusi taavruma savaapta 

maniññaktillautaġaġigaatigut. 261lipsi ilitchuġigiksi qanugli taimña Paul 
nipliġaġiłha aansšuat iñiqtauruat iñuktigun agaayyutaupiññiplugich. 
Uvani Ephesus-mi suli iluqaaniyupnak Asia-mi iñugiaktuat iñuich mali- 
ġualiġaich ilisauttutai. 27Pakma ilirugut navianaqtuamun savaašikkapta 
piiliksrapanun. Taatnałhiñauņitchuq. Atuumaniaqpaluktuq taamavruma 
agaayyuvikpaum aanġuaqpauraņan Artemis suuyumiñaitiksrana suli 
taavruma aanġuaqpauram piigukkaugisiłiksraņaptuuq, taavruma aan- 
ġuaqpauram putqataġvigikkaņata iñupayaam Asia-mi unniiñ iluqaani 
nunam.” 
28Taapkuaguuq iñugiaktuat tusaakamitruņ tamanna qinnag- 

niqsut aasiiñ iġiallaksaqhutiņ, “Kamanaqtuq Artemis Ephesus-mi!” 

29 Akarrutauruaq siaminniqsuq iluqaanun nunaaqqimun. Taapkua 
akilliuruat tiguplugik Gaius-lu Aristarchus-lu, maluk Macedonia-ġ- 
miuk Paul-pum igliqatik, aullautiniġaich katimmavikpauraġmiknun. 

30 Paul-tuuġġuuq taamuņaġukkaluaġniqsuq uqaġiaġuni katimaruanun 
naaņiñ qanniuġniġaat qiñiqtitquņitlugu katimaruanun. 32Taamapkua 
katimaniqtutilaaġmikni uqaatchagusimaniqsut. Avvašiiksinniqsut kaņiq- 
simallapiasupaqnagu sumik kattutiqaqtilaaqtiņ. 33 Jew-ņuruat Alexander 
saqinniġaat sivuġaatnun katimaruat uqaġviņmun nipliutiksraqaqhunikii. 
Urriqaplugich uqaqniuraġaluaġniqsuq iñupnun. 34Iñuich ilitchuġikamit- 
run Jew-pnutilaapa iluqaġmiņ iġialaniqsut malëupni sassaġniyuņnaaņni 
itna, “Kamanaqtuq Artemis Ephesus-mi!” 35Kiisaimmatai nunaaq- 

qim aņalataata nipaiqsilġataqamigich iñugiakpauraqtuat nipliutinišai, 
“Ephesus-miut! Iñupayaam iļisimagaa Ephesus-mi piqałha agaayyu- 
vikpauraņanik kamanaqtuam aanġuam atriliapuruam atqaqtitlugu 
pakmakņa qilapmiñ. 36Tamanna kia-unniiñ piilaaġilguitkaa. Taatnaġusi 
nipaiqsuksraurusi, qanulHaktitchiñiašuiqitchi. 37Iññuk uvunautinišisi 
ivayaqtuiņitkaluaqtitlugik agaayyuvikpapsitñiñ unniiñ uqaqaņitkaluaq- 
titlugik akikņaġlugu aanġuaqpauraqput. 38 Demetrius-pum suli savaktaiñ 
akikņautiqaġumitruņ nalliat iñuich, ittut piviksrat uqaqsittaałiġmun 

suli taatnatchimun nalunaiqsaqaqtugut ataniġnik. Taapkunuņa iñuich 
tikiutitlagaich agvisitiņ. 39 Aglaantuuq piqaġniġupsi qanutchimik pigisuk- 
kapsitñik inillalhiñaupmiuq nalaullugu katimalhatni nunaaqqim iñuiñ. 
40Nuyuaġnallapiaqtuami ittugut itnailiplugu akataułłaptigun uglupak. 
Pisaņitchuuġutiksraitlugu iġialałiqput qaisaksraitchugut agvisiksrallauta- 
mik.” 4 Taatnaqqaaqługich aġiupkaġniġaa katimathat. 


Macedonia-mun Greece-munlu 


2 0 1 Akataulġataanikmata iñuich Paul-pum katinnišai ukpiqtuat. 
Tavra pitchuksaaqqaaġlugich aullaġniqsuq Macedonia-mun. 

2Iglitiġmiñi tamatkunani nunaaqqiñi uqautriñiqsuq ukpiqtuanik pitchuk- 
saaġillapiaqhuni sivutmuquplugich. Aasiiñ tikilgitluni Greece-mun, 
3aasiiñ nayuutiniqsuq tavrani pipasuni tatqiñi. Kipuagun utiaqsiñiqsuq 
Syria-mun umiakun. Ilitchuġiniġai Jew-ņuruat sivunniulhat piyaqquġuk- 
lugu. Taatnaqhuni iglišniqsuq Macedonia-kun. 4Sopater Pyrrhus-pum 
igñinpa Berea-ġmiu, Aristarchus suli Secundus Thessalonica-ġmiu, Gaius 
Derbe-ġmiu, Timothy Lystra-ġmiu, Tychicus suli Trophimus nunaņaniñ 
Asia-m tuvaaqatiginiġai. 5 Aullaġniqsut sivuptikni Troas-mun aasiiñ utaq- 
qipluta tavrani. 6Kiņuagun niġiqpagvikaam puvlaņniġilaanik qaqqianik 
atuumaanikman tiksiqsugut Philippi-miñ aasii tallimat uvlut kiņuatigun 
Troas-mi ilaliqtugich taipkua sivuptikni aullaqtuat. Tavraniasiiñ nayuu- 
tipluta akunniqsaami. 


Paul-num Aqulliuplugu Troas-miiłha 


7Sivulliuplugu uvluani akunniqsaam katirugut atautchimun nul- 
lautchišviliqiniaqhuta. Atakkii aullaqhuni uvlutqikman Paul-pum 
quliaqtuaġviginiġai katimaruat unnuaqpaguġataqtitlugu. 8Iñugiaktuanik 
naniqaqtut qulliġmi katimmaviptikni. 9Nukatpiaġġuuq atilik Eutychus- 
mik aquppiñiqsuq igalëum siñaani Paul uqaqtitlugu. Taamna Eutychus 
siñipnialillapiaqhuni kiisaimmatai siñiksaġniqpuq. Taavrumakņaasii 
tuquanipniqsuq. 10Paul-aasiiñ atqaqhuni qulapiqsiqamiun iqittaaġniġaa 
nipliqhuni, “Isumatuyaaqasi! Iñuuruqsuli.” 11Utianikami tatpakmupa 
autaaëniqsuq qaqqiamik nišiplutipaasiiñ. Aquagun Paul-pum uqautip- 
saaġniġai uvlušataqtitluguaglaan. Tavra aullaġniqsuq. 12Iñuich taimña 


Iglaulhat Troas-miñ Miletus-mun 


13Tavraasiiñ ayupluta umiaqpapmun tiksiqsugut Assos-mun. Taavrumani 
nunaaqqimi ikisaġumaplugu Paul sivuniqaqtuaq timautchukhuni. 14Paul- 
pum ilaliutikamisigut Assos-mi uvagut ikipkaġikput umiaqpapmun 
igliqtuiñaqhutaasiiñ Mitylene-mun. 15Taavrumaknpna tiksilgitchugut uvlaa- 
kuagun tikitlugu Chios qikiqtaq. Uvlutqilgitman Samos-mun atlamun 
qikiqtamun tikitqaaqhuta, pipayuatni uvlut kinilitchugut Miletus-mun. 
16Paul sivuniqaëniqsuq nutqašunitluni Ephesus-mun akuniitchunitluni 
Asia-mi. Tikiluaġuliġniqsuq Jerusalem-mun, itchukhuni taamani piyumi- 
ñaqpan uvluani Pentecost-liqikpata Jew-ņuruat nigiqpagvikaanata. 


Paul-pum Uqašuiqsaalha Ephesus-miut Qauktipitñun 


17 Miletus-miñ Paul-pum qanniġñiġai ukpiqtuapuruat qauktipich Ephesus- 
mi katimaqatigisuklugich. 18Taapkua tikitmata nipliutinišai, “Tlisimagiksi 

iñuuniałiġa akunnapsitñi taivrumakņa sivulliuplugu uvlumiñ tikitñama 
Asia-mun. 19 Atanëuruaq Jesus savautigiga iluqnauqtluna. llaatnilu qulvisi- 
gun unniiñ sakiqniušutitigun Jew-puruat nagliksaaqtitkaatņa. 201Tlisimaplusi 
anniqqutitlaitkipsi supayaamik ikayuutauyumiñaqtaumik ilipsitñun 
uqautrillamni ilisautiplusi katimmavipñi suli kipunnapsitñi. 21 Jew-ņuruatlu 
Jew-nunitchuatlu atisiplugich alëaqsrušitka killuqsautipitñiñ Agaayyutmun 
mumiquplugich suli Atannaptiknik Jesus-mik ukpiqsritquplugich. 22Pakma 
Ipqitchuam Irrutchim piyumapkaqtuna Jerusalem-mun aullaëniaqtuna ilisi- 
mapņitkaluaqługu qanuq irrutikkaułiksraġa taamani. 23Aglaan ilisimatuaġiga 
una, iluqapitñi nunaaqqiñi Ipqitchuam Irrutchim kiligaġigaaņa isiqtaugisi- 
ñiplupa nagliksaaqtitaugisiñiplupalu. 24Aglaan iñuuliša pitluktuapupitchuq 
uvamni. Naatchisuktuņa savaamnik Atanġuruam Jesus qaisapanik uvamnun, 
Ilaan uqaqupmana tusaayugaallautamik Agaayyutmun iłuaqqutiginiplu- 
gich iñuich. 25 Akuni itkaluaqtuanaa ilipsitñi quliaqtuaġiplugu Agaayyutim 
uqalha ilipsitñun, aglaan pakma ilisimagiga ilipsitñun qiñitqikkumiñaiłiġa. 
ukpiqsrilikun patchisauyumiñaiqsuna, 27atakkii anniqqutiņitlusi uqauti- 
kapsi iluqaan Agaayyutim sivunniutaanik. 28 Qaunagiyumuusi ilipsitñun 
suli ukpiqsriruapayaanun Ipqitchuam Irrutchim qaunaksraqsrirrutigikkaņi 
ilipsitñun. Munaqsrišušusi Agaayyutim iñuiņiñi pigiliutikkapiñun iëñišmi 
tuqqutaulhagun. 29 Naluņitkiga aullaanikkuma ilisautrit ittuat iqsiñaqtuatun 
amaqqutitun tikitkisiłhat akunnapsitñun, aasii atniilutiņ ukpiqtuanik. 30Suli 
akunnapsitñiñ iñuich sagviġisirut sagluuqtuaqtit ukpiqtuanik maliksuaqtitchi- 
ñiaġutiy iņmiknun. 31 Qaunakkiasikkumuusi. Itqaġilugu uvapnun qulvisigun 
alġaqsrułiqsi piņasuni ukiuni uvlupitñi unnuaqtuummaisa. Taatnamik 
munašgitqugipsi. 32Pakma agaayyutigipsi Agaayyutmun qaunagitquplusi suli 
maliktuatquplusi uqauttutaanik ilisautigikkaġma ilipsitňun. Agaayyutim 
sayaksraqaġaasi suli qaitchilusi ikayuutmik pigikkaġmiñik iluqaitñun iñugik- 
kaġmiñun. 33Uvana kaviuņitchuņa iñuum manianik naagaqaa atnušaaniñik. 
34]lisimagiksi argamnik savaaqałiġa piqaġniutigiplugich supayaamik tuvaaqa- 
tiumalu inuġikkaptiknik. 35 Tamatkunuuna ilisautianikkipsi sakuuguni iñuum 
ikayuiliksrapanik sayaitchuanik itqaġilugu Atanëuruam Jesus-pum uqauttu- 
taa itna, “Quvianatluktuq aatchuiruni aatchuusiaqałiġmiñ. ” 

36Paul-ņum uqaaqtuutianikamigich sitquqatiginiġai iņiqsrułiġmun. 
37Qianiqsut iqitlugu Paul kunikługulu, 38aasiiñ aliasruutigiplugu nipliłha 


umiaqpapmun. 


Paul-pum Iglaulha Jerusalem-mun 


2 1 1Tavra avitnapta ilipitñiñ tiksiqhuta nalġuqhuta ikaaqtugut 
qikiqtamun Cos-mun. Uvlutqikmanaasiiñ tikitchugut qikiqtamun 

Rhodes-mun tavrakņaasiiñ tiksilgitluta Patara-mun. 2Tavrani ilitchuši- 
gikput umiaq ikaaġniaġniqsuaq Phoenicia-mun. Taavrumupņa ikipluta 
tiksilgitchugut. 3Qiñiqnaqsipman qikiqtaq Cyprus uņalliñaaņagun 
qikiqtam tiksiqsugut Syria-mun. Tyre-mun tulaktugut, taavruma- 
niasiiñ taamna umiaqpak niuriñiaqhuni usiamiñik. 4Paqitlugich 

ilapich ukpiqtuat nayušivut akunniqsaami. Aņalataagun Ipqitchuam 
Irrutchim iñiqtiġaluaġaat Paul Jerusalem-muqugnitlugu. 5 Aglaan tavrani 
irviksraqput nuņitman aullalgitchugut. Iluqaġmiņ ukpiqtuat ilaqatituum- 
magmin suli qitunġaqtuummaġmiņ malikkaatigut silataanun Tyre-m. 
Tasamaniasiiñ taġium siñaani sitquqhuta ipiqsruqtugut. 6 Tavra ikikapta 
umiaqpaņmun iliņilli airut. 

7 Tyre-miñ tikitchugut Ptolemais-mun. Taavrumani piqasilgitkivut 
aniqatiut nayuqlugich uvlumi. 8 Uvlutqikman pisuktuaqhuta tikitchu- 
gut Caesarea-mun. Taavrumani uqaqtim Philip-pum tupqanukapta 
nayuutirugut ilaani. Philip tallimat malëušuutigikkanat ikayuqtiksraq- 
tat Jerusalem-mi piksraqtaapuruat. 9Taamna Philip paniqaġniqsuaq 
sisamanik niviaqsianik uiñipnišilaanik sivuniksriqirauplutiņtuuq. 
l0[npanikmiuzgullu qapsiñi uvluni sivuniksriqiri atilik Agabus-mik 
aggiġñiqsuq Judea-miñ. 11 Aasii utlakamisigut Paul-pum tapsia tiguka- 
miun isigapni argapnilu qiliġniġai nipliqhuni, “Taatna Ipqitchuaq Irrusiq 
nipliqsuq taatnatun, Jew-puruat Jerusalem-mi qiliqsruġisiġaat marruma 
tapsim iñua aasii Jew-punitchuanun qaisaġilugu.” 12Taamna tusaakap- 
tigu uvagutlu atlatlu tavraniittuat uqapsaaġaluaġikput utlautitquņitļlugu 
Jerusalem-mun. 13 Aglaan Paul-pum kiugaatigut, “Suvaata qiaplusi 
sayaiġniaqpisitņa? Uvaņa itqanaigutianiksimagiga qiliqsrukkautiksraq 
Jerusalem-mi unniiñ tuqqutautiksraq piqusiġluņa Ataniġmik Jesus- 
mik.” 14 Nutqaqtilguitñaptigu nipliutiłhiñaġikput, “Agaayyutim pitqutaa 
iñiqtauyumuuq!” 

15Įpsaaġaluaqapta paġnapluta aullaqtugut Jerusalem-mun. 161lapisa 
ukpiqtuat Caesarea-miñ tuvaaqatchiġaatigut Mnason-ņum kiņunġanun 
nullapaviksraptiknun anaqami. Mnason-guuq Cyprus-miuņuruaq ukpiq- 
tuaġuniqsuaq sivulliqsigun sivuaniimma. 


Paul-pum Tikiqattaałha James-mun 


17Jerusalem-mun tikitñapta aniaqatiupta quyaplutiņ paġlagaati- 
aasiiñ ukpiqtuapuruatlu qauktipich nayuutiniqsut tavrani. 19Paul- 
pum paġliiņanikamigich tusaayugaaqtinnišai iluqaanik Agaayyutim 
iñiqtapanik tumigiplugu savaaġikkani akunġatni Jew-ņuņitchuat. 
20 Naalaqtauņanikamitruņ quyanišaat Agaayyun nipliutiplugu Paul 
itna, “Aniqatmaap, kaniqsillagiñ piqałha iñugiallapiaqtuanik Jew-ņu- 

ruanik ukpiqsriruaniktuuq aglaan ilipich piipkaitlutip Moses-ņum 
maliġutaksraņanik. 21Iñuich uqautigigaich ilisautriñiplutin Jew-payaa- 
nik iñuuniaqtuanik atlat nunaaqqinpitñi suksraaquplugich maliġutaksraq 
qaisauruaq Moses-kun, uqautiniplugich nalunaitputchiqsuqunitlugich 
qitunġauraġikkaņich naagaunniiñ kamagitqunitlugich Jew-ņu- 

ruat ilitqusiat. 22Taipkua nalupqinaitchuamik tusaagisigaat aggiłhiñ. 
Qanušgisiñiqpisami? 23Atuiruksraurutin. Piqaqtuq-samma sisama- 

nik aputinik uvani akiqsruqtuanik Agaayyutmun taaņpņpaġumiñaiłhat 
salipkaġumiñaiłhatlu niaquņich. 24Taapkununa aņutinun ilaliutilutin 
Jew-ņuruat ilitqusiatigun salummaqsaġutin suli akiliutilugich tunillau- 
tiksranik nuyaitlasilugich. Taatnaġuvich iluqaëmin ilitchuġinayaġaat 
taņiġiłha qanutchim tusaakkaġmipņ ilipkun, sulipsuuq tupiksriłhiñ mali- 
ġutaksraņanik Moses-pum. 25 Aglaan Jew-ņuņitchuat ukpiqtuaġuqtuat 
ilitchuġipkaanikkivut sivunniutiptiknik itna, ilipitñun niġitquņitkivut 
niqiniglu tunillautauruamik aanġuanun aukmiglu unniiñ qimisanik 

suli piisimaaġlugich qaayuġnaqtuałiġmiñ atlatułikun.” 26 Aasiiñ Paul 
ilaliutiniqsuq aputinun. Uvlutqikmanaasiiñ salummaqsaqatauniqsuq tuv- 
raqlugu Jew-ņuruat ilitqusiatigun suli utlautipluni agaayyuvikpapmun 
uqautityaqługu agaayuliqsi qakuguaglaan salummaqsaqtitiqtin naanniaq- 
tilaapanik. Akunniqsaapanikpan tunillaqsašgumaniqsut. 


Paul-pum Tigukkaulha Agaayyuvikpaņmi 


27Tallimat malġuk uvlut nupitchautaatni ilapisa Jew-ņuruat Asia-ġ- 
miuņuruat qiñiġniġaat Paul agaayyuvikpaum iluani. Akatiġniġaat 
iñugiaktuat iñuich, aasiiñ tigguġlukługu Paul. 28Iġialaplutiņ itna, “Israel- 
aaġmiut! Ikayugitchi. Uuma iñuum ilisautriruam iñuņnik nanipayaaq 
akikpaqtlugich Israel-aaġmiut suli akikpaqlugu maliġutaksraq qaisau- 
ruaq Moses-kun unniiñ akikpautipluni uumuuna agaayyuvikpapmun. 
Pakmaunniiñ itqutrimalgitchuq Jew-punitchuanik uvupa qaayušënaqsip- 
kaqługu ipqitchuaq ini.” 29(Taatna niplianiqsut atakkii sivuani qiñiqtugu 
Paul nunaaqqimi piqatiqałha Jew-ņuņitchuamik Trophimus-mik 
Ephesus-miumik aasiiñ itqutinasugniaqługu agaayyuvikpaum iluanun. 
Taatnaqługu tigguġluņpniġaat.) 30Taatnaqhutin iluqatiņ iñuich nunaaqqimi 
akatauniqsut. Iñuich atautchikun aqpaqsruqhutin Paul tiggušlupni- 
ġaat aasii kalikługu agaayyuvikpapmiñ. Tavrauvaa agaayyuvikpaum 
paaņi umiņniġaich. 31 Taapkua aupilHlautriruat tuqulhiñaašuqsaqmi- 
gaatlu Paul, imma kiliņniġaat Rome-maġmiut aņuyyiuqtiņisa qauktiat 
iñupayaat Jerusalem-mi akatauniplugich. 32Taavruma qaukłium kati- 
tiqługich aņalatit suli apuyyiuqtini upaktušënišai iñugiakpauraqtuat 
iñuich. Qiñiqamitrun qauktiq apuyyiuqtituummaan anauminġiġñi- 
ġaat Paul. 33 Taavruma qauktium tikitñamiun Paul tiguniġaa aasii 

sruqtaaqsiñiġai itna, “Kiña una apun? Sumik savvaqlukpa?” 34Tamatkua 
iñugiakpauraqtuat iġialaaqsiñiqsut atiņitchuamik nipimik. Qauklium 

ġai apuyyiuqtit Paul inaatnuutitquplugu. 35Tikiutikamitruņ tutipqiñun 
aņuyyiuqtit akiyaġaat Paul atakkii iñuich qinnaktaliqpaitlutiņ. 36I1Iñuich 
malgutigaluaġniqsut iġialaplutiņ, “Tuqqutchiuņ!” 


Paul Uqapsaašutriruq Ipmiñik 

37 Aņuyyiuqtit itqutithiñaaġuqmatni Paul inimiknun ilaan nipliutini- 
ġaa qauktiq, “Uqaqatigillakkumiñaqpigiñ?” Taavruma apiqsruġniġaa, 
“Uqatlavich Greek-tun? 381vruminaunitpich Egypt-miu qapaqammiuraq 
akatchipluni akilliliqsuutmik, sivulliqługich sisamanik kavluutiyupnanik 
satkulipnik iñuilaamun?” 39Paul-pum kiunišaa, “Jew-ņuruņa animap- 
lupa Tarsus-mi Cilicia-miittuami, iñugiplupa taavrumani nunaaqqimi 
iñuich ilisimallautakkanatni. Nipliqsillapniappa iñuņnun!” 40Tavra qauk- 
lium uqaqunišsaa. Paul-guuq tutipqiñun qikaqhuni urriqanišai iñuich. 
Nipaiqmata ilaan nipliutiniġai Hebrew-tun itna, 
2 2 1“Aniaqatiumaaņ suli aapapuruasii, naalaënillaksiun uqau- 

tiksraġa patchisaillapkun sivuqqapsitñi!” 2Taapkuaguuq 

tusaagaqsikamitruņ uqaqlugu Hebrew-tun iñuksruiġñiqsut. Paul-pum 
uqautipsaaġniġai itna, 3“Uvaņa Jew-ņuruņa. Tarsus-mi Cilicia-miittuami 
animagaluaqłuņa, uvaniasiiñ Jerusalem-mi iñuguqtuņa. Gamaliel-mik 
ilisautriqaqtuna. Ilaan pillautaqtlugu ilisautigaaņa sivulliapta mališu- 
taksrapanik. Nalaunpasuktuapurunaptuuq Agaayyutikun iluqapsisun 
uvaniittuatun uvlupak. 4Nagliksaaqtitkitka iñuich tuqunniaqlugich 
ukpiqsripmata Christ-mik, aputiniglu aġnaniglu tigusiullaktuna inil- 
laktaqlugich isiqsiviņmun. 5Qauktiat agaayuliqsit suli iluqaëmin 
sivulliuqtiġruat Jerusalem-mi nalupqinaiyaġaat uqaqtilaaġa ilumutun. 
Iliņitñiñ aglaksraqhupa Jew-ņuruat katraġviatnun Damascus-miittuanun, 
aullalgitchuņa tigusityaqtupa ukpiqtuanik Jesus-mik Jerusalem-mun 


Paul-pum Uqalha Mumilišmigun 


6“Uvluqpaguqtuami iglillamni qalliplugu Damascus taimmaiñaq qau- 
manġum pakmakņa qaggutigaaņa. 7Katakkama nunamun tusaagiga nipi 
uvapnun itnaqtuaq, ‘Saul, suvaata naņititpiņa?’ 8Apiqsruġiga, “Ataniiq, 
kisuuvich?' Kiugaana, “Uvapa Jesus-ņuruņa Nazareth-miu nagliksaaqtita- 
ġikkan.’ 9Tuvaaqatiuma qaumaniq qiñiġaluaġaat aglaan nipaa uqautrima 
tusaaņitkaat. 10 Apiqsruġiga, “Ataniiq, sutquviņa? Atanġum kiugaaņa, 
‘Makillutin Damascus-mugiñ. Taamma taamani uqautiniaġaatin iluqaanik 

Agaayyutim sivunniutaanik ilipnun atuquplugu.' 11Taavruma qaumaniq- 
pauram qiñitlaiqsitisniqmana tuvaaqatiuma tasiuqłuņa Damascus-mun 
tikiutigaatņa. 

12“Taavrumani apun inniqsuaq atilik Ananias-mik agaayyutiqaq- 
huni tupiksriruaq maliġutaksranik kamagikkauplunilu Jew-puruanun 
Damascus-mi. 13Taavruma utlaņniġaaņa. Qikaqami saniqqamnun nipliu- 
tigaana, “Aniaqaan Saul, qiñitlasitqigiñ!' Taimmaiñaq qiñitlasitqiksuņa. 
14Nipliutigaana, ‘Sivulliapta Agaayyutaata piksraqtaaġigaatin ilitchušit- 
quplugu pisutli, qiñiquplugu Agaayyutim savaktini suli tusaatquplugu 
taavruma nipaa. 151lisimaraugisirutin ilaagun uqautilugich iñupayaat 
qiñikkapnik suli tusaakkapnik. 16Pakma utaqqisupaqnak! Makillutin 
paptaaqtillutin, killuqsautitin piiqsillugich agaayuiñ atqagun.’ 


Paul-ņum Tuqlukkautlha Quliaqtuaquplugu Jew-punitchuanun 


17“Jerusalem-mun utiqama agaayyuvikpanmi ipiqsrullamni qiñiq- 
quuraaqtuņa, 18 Agaayyutmun uqautipkaqtluna itna, “Qilamiksrušutin 
Jerusalem-miñ aullašiñ atakkii iñuich uvani akuqtuġumiñaitkaat ili- 
simaraułhiñ uvapkun.' 19Kiugiga, “Ataniiq, ilipisa ilisimallapiaġaat 
katraġviņñňi isiqtaksraqtułiġa ukpiqsriruanik ilipnik ipiġaqtuqługich. 
20 Suli Stephen ilisimarigikkan tuqqutaupman uvaņaptuuq tavraniittuņa 
iłuagiplugu tuqqutaułha unniiñ qaunaksiplupa tuqqutchiruat atnuġaa- 
pitñik. 21 ‘Aullaġiñ tuyušigisigikpiñ Jew-ņuņitchuanun uņasiksuanun, 
Atanġuruam nipliutigaana.” 
niqsut nipitutilaaġmikni, “Igitchiuņ, tuqqutchiuņ! Ilaa iñuuruksraunitchuq!” 
23]lipich iġiallaąġmiņ atnuġaamiknik isaaqtausiqhutiņ qavia silamun 
tiņipkaġniġaat. 24 Aasii Rome-maġmiut atanġata iñugikkani tiliñiġai 
Paul itqutitquplugu apuyyiuqtit inaatnun tillisigiplugu ipiġaqtuquplugu 
ilitchuġiniaġlugu suvaata Jew-ņuruat qinnallapiaqtilaaņatnik. 251lipisa 
qiliqsruanikmatni ipiġĝaqtuġviksraġmiñun Paul-pum nipliutiniġaa aņuy- 
yiuqtit qaukliat qikaqtuaq tavrani, “Ipiġaqtułhiñauvisiuņn Rome-pum 
iñugikkaņa apiqsruqtaġaluaqnaguunniiñ savvaglukmapaan?” 26 Taavruma 
aņuyyiuqtit apalataata tusaakamiuņ ilaan qulliqpiaq nipliutiniġaa, “Qanuq 
savaaqaqpich? Taamna apun Rome-ņum iñuginiġaa.” 27 Taatnaqhuni aņuy- 
yiuqtit qulliqpiapata Paul utlakługu apiqsruġniġaa, “Uqautinpa. Rome-pum 
iñugivatin?” Paul-pum apišnigaa. 28Qulliqpiam nipliutiniġaa, “Uvaņali tauq- 
siaġikkaġa Rome-maġmiuġułiksraġa maniņmik.” “Aglaan uvaņa animaruņa 
Rome-maġmium iñugipluņa,” Paul-pum itnaġniġaali. 29Taatnaqmarguuq 
tamatkua apiqsruqtaqtiksrautai Paul-ņum piiqsaaġniqsut tavrauvaa. 
Taamnaunniiñ qulliqpiaq iqsitchapniqsuq kapiqsikamiun Paul-pum Rome- 
maġmiuņutilaaņa suli ilaan qiliqsruqtinniqamiun kalimñišñik. 

Paul-pum Tikiutiqalha Uqaqsittaaqtitchirinun 

30Taavrumaguuq aņuyyiuqtit qulliqpiapata kaņiqsisuņniġaa nalup- 
qinaitlukługu sumik piqusiqlugu Jew-ņuruanun patchisiqutilha Paul. 
Taatnaqhuni uvlutqikman ilaan kalimñiġich piiqsinnišai aasii qaukłiņi- 
sa agaayuliqsit suli iluqaisa uqaqsittaaqtitchirit tiliñiġai katitquplugich. 
Tavrakņa Paul tavruņautiniġaa aasii qikaqtitlugu sivuġaatnun. 
2 3 1Paul-ņum qiñiqtuaġataġniġai irigruiñaaqlugich taapkua uqaq- 

sittaaqtitchirit aasii nipliqhuni, “Aniqatiumaaņ! Uumuņaaglaan 

uvlumun patchisaitchuakun qauërimmaasiutillautakun iñuuruapuru- 
pa sivuġaani Agaayyutim.” 2Paul taatnaqman Ananias-pum, qauktłiat 
agaayuliqsit, tiliñiġai tamatkua qikaqtuat qaniņani Paul-pum patik- 
tiquplugu qanġagun. 3Paul-pum nipliutiniġaa, “Ilvich ukpippuaqtii! 
Agaayyutimtuuq nalupqinaiġlugu patikkisipmigaatin. Ilvich aquppirua- 
tiin tavrani atanniqsaksraġipluņa tuvraqtlugu maliġutaksraq naagasuli 
ilvich naviksimaašgitin tilirikavich patiqupluņa.” 4Aņutirguuq qanit- 
tuat Paul-mun nipliutiniġaat, “Agaayyutim qaukłiņuruaq agaayuliqsaa 
uqamaqluutigiñ.” 5Paul-pum kiunišai, “Aniqatiumaap! Uvana ilisima- 
makpišaaniñi aglausimaruq itna, ‘lipsi uqamaqtuutiyumiñaitkisi iñugik- 
kapsi aņalatiņich. ” 

6Paul-ņum ilitchuġikamigich ilapich katimaruat Sadducee-ņu- 
ruaņutłhat suli ilapich Pharisee-ņuplutiņ ilaan nipliutiniġai taapkua 
uqaqsittaaqtitchirit, “Aniqatiumaan, uvaņa Pharisee-puruna iġñiġiplu- 
pa Pharisee-puruam. Ittitaurupa uqaqsittaaóvinmi uvani piqutigiplugu 
niġiugaqatłiġa tuquruat anitqiliksrapatigun iñuulišgmun.” 7Taatnaguuq 
Paul nipliqman tavrauvaa Pharisee-puruatlu Sadducee-ņuruat- 
lu uqaalatraaqsiñiqsut, aasiiñ katimaruat atiņaiqhutiņ. 8Atakkii 
Sadducee-puruatguuq uqaqhutiņ tuquruat iñuutqikkumiñaitlugich 
ruat ukpiqsriplutiņ iluqaitñik taapkuniņa. 9 Taatnaqhutin katimaruat 
nipitusisaiñaġniqsut. Ilaņich aglaliqirit Pharisee-ņuruaņuplutiņ qapiq- 
tailiļlapiaġniqsut itnaqhutiņ, “Paqitchilguitchugut savvaqłuutaanik 
uuma iñuum. Isaġulgum naagaqaa irrutchim ilumun uqautivalukkaa.” 
10Taapkua uqavaałhat iglutuyunaiqman taamna aņuyyiuqtit qulliqpia- 
gat isummiġñiqsuq ilipitñun siquminnasugalugu Paul. Taatnaqhuni 
aņuyyiuqtini tiliñiġai taapkunuņa katimaruanun ivayaaġitquplugu 
Paul ilipitñiñ aasii itqutilugu apuyyiuqtit inaatnun. 11 Tamarrumani 
unnuami Atanëuruam qikaqasiqługu Paul nipliutiniġaa, “Qapiqtaqnak! 
Ilisimaraupmatun uvapkun uvani Jerusalem-mi taatnatuntuuq Rome- 
mi ilisimaraugisirutin.” 

Sivunniuġun Tuqutchukługu Paul 


12 Uvlaaġutqikman Jew-ņuruat katimakamin sivunniušniqsut. 
Nalupqinaiqsruqhutiņ akiqsruġniqsut, “Uvagut nigiyumiñaitchu- 
gut unniiñ imiġumiñaitchugut sumik Paul tuqunpanikkaluaqnagu.” 

13 Sippaqaqługuguuq malġukipiaq taapkua inniqsut sivunniuqtuat itna. 
14 Aasii utlautiplutiņ agaayuliqsit qauktipitñun suli sivulliuqtiġruat- 
nun itnaëniqsut, “Uvagut nalupqinaiqlugu akiqsruqtugut qanutchimik 
nigiyumiñaitluta Paul tuqqutkaluaqnagu. 15Taatnaġusi, ilipsi uqaqsit- 
taaqtitchirituummapsi tuyuqašitchi apuyyiuqtit qulliqpiapatnun Paul 
tavruņautitqulugu liilaa apiqsruqtapsaappuašuktugu. Uvagut tuqqutki- 
sipmigikput sivuani tikiliksrapan uvuna.” 

16 Aglaarguuq Paul-pum uyuġuan, aġnaunġan iġñiņa, tusaaniġaa 
taamna sivunniukkaņat. Taatnaqhuni apuyyiuqtit inaatnun isiqhuni 
utlapnišaa Paul uqautityaqługu taavrumiņa. 17Paul-pumaasii tuqłuqa- 
miuņ apuyyiuqtit apalataat nipliutiniġaa, “Apuyyiuqtit qulliqpiapatnun 
taamunautiun una nukatpiaq, piqaġniqsuq uqauttutiksraëmiñik ilaanun.” 
18Taavruma aņalatim taamunautinišaa qulliqpiapatnun apuyyiuqtit 
itnaqhuni, “Paul-pum isiqtauruam tuqtluqtluna ipišaana ilipnuutitquplugu 
una nukatpiaq. Sammaguuq uuma uqauttutiksraqašaatin.” 19Taavruma 
aņuyyiuqtit qulliqpiapata tasirriutipluguguuq avuņaqtaaġutiniġaa aasiiñ 
apiqsruqługu, “Sumik uqauttutiksraqaqpiņa?” 20 Taavruma nukatpiam 
nipliutiniġaa, “Jew-ņuruat sivunniuqtut ipigukhutin uvlaakun tikiutit- 
quplugu Paul uqaqsittaaëvipitñun apiqsruqtapsaappuašëuktugu. 21Aglaan 
aņiqnagich atakkii malġukipiaq iñuich sippalik iriqsimaniaqtut utaqqi- 
ruat ilaanik apqutmi. Iliņich akiqsruqtaanikhutiņ nišitqikkumiñaitlutin 
unniiñ imitqikkumiñaitlutiņ tuqqutkaluaqnagu ilaa. Iliņich-amma 
itqanaiqhutin utaqqigaat ilvich aņiłiksran.” 22Taavruma qulliqpiam 
nipliutiniġaa taamna nukatpiaq, “Kisumununniiñ taamna ilitchuġip- 
kaġniaqnagu suli tamatkuniņa uqaqtilaan uvamnun.” Taatnaqqaagługu 
taamna nukatpiaq aullaqtinniġaa. 


Paul-pum Tuyuutlha Kavanauruamun Felix-mun 

23Taamna qulliqpiaq tuqluiñiqsuq malëšupnik aņalatiņitñik apuyyiuq- 
tit uqautiniġik, “Itqanaiyagitchik malġuk kavluutik apuyyiuqtinik suli 
pipasukipiaq qulinik tuttuqpiraqtinik suli malëuk kavluutik panaliraqti- 
nik Caesarea-muktuksranik. Itqanaiġumagitik anaqapak aullatlasilugich. 
24Suli itqanaiyautilugu tuttuqpapnik Paul-pum usiaqsiġviksraņiñik 
tikiutriksrapiñik aniyapniusupaqani kavanauruamun Felix-mun.” 25Aasii 
taamna qulliqpiaq aglapniqsuq taamuna itna, 26“Claudius Lysias tuyuq- 
tuq uumipa kavanauruamun kamanaqhuni Felix-mun, iluaqqun! 27 Una 

apun Jew-puruat tiguplugu tuqulhiñaašušënikkanat aasiiñ piqasiqłuņa 
aņuyyiuqtimnik annautikkaqput, atakkii iļitchuġigiga ilaa Rome-miñ 
kaņiqałha. 28 Kaņiqsipsaaġukługu sumik piłhagun patchitchiqługu 
uqaqsittaaqtitchiripitñun utlautigiga. 29Iļitchuġiruņa qanutchimik piņai- 
silaapanik tuqurrutauyumiñaqtuamik unniiñ isiqtauluni. Aglaan ipmin 
maliġutaġmikkun patchisiqusimagaat. 30Uvana kilikkaukama Jew-ņurua- 
nun sivunniusutiniplugu tuqqutchukługu piñatchiasupaqnagu tuyugigiga 
ilipnun, tamatkuaptuuq patchisiqutrai uqautigitka tikiutitquplugich agvi- 
siņich akikpaqtlugu ilipnun.” 

31 Aņuyyiuqtit atuummiñigaat tillisiusiaqtiņ. Aullautiniġaat Paul tamarru- 
mani anaqami tikiutiplugu Antipatris-munaglaan. 32Uvlutqikman tamatkua 
pisukhutiņ apuyyiuqtit piruat utiġniqsut aglaan tuttuqpiraqtuat igliġutitui- 
ñaqtlugu Paul. 33Tikiutikamitruņ Caesarea-mun kavanauruamun qaiññišaich 
aglaillu Paul-lu. 34Taavruma kavanam agliqianikamigich apiqsruënišaa Paul 
sumiupupmagzgaan. Ilitchuġikamiuņ taamakņa Cilicia-ġmiuņutłha, 35Felix- 
pum Paul uqautinišaa, “Ilvich pasiritin tikitpata naalaġnigisiñiġikpiñ.” Aasii 
ilaan tillisiginiġaa Herod-pum atanġgum inaani Paul qaunagitquplugu. 


Jew-puruat Paul-mik Pasitñiłhat 


2 4 1Kiņuatigun tallimat uvlut Ananias, qauktiat agaayuliqsit, piqasiq- 
huni ilapitñik sivulliuqtiġruat suli maliġutaksraliqirimik atiliņmik 
Tertullus-mik tikiññiqsut Caesarea-mun. Aasii uqaġigaat akikņautriņ Paul- 
kun taavrumuna kavanauruamun. 2Tavrupautianikmatrun Paul, Tertullus 
uqaġniqsuq itna, “Kamanaqtuatiin Felix! Tumigiplugu aņalatillautaułhiñ 
sivisuruamik aņuyautairrutiqaqtitkiptigut suli isumatutipkun ikayugitin 
iñuvut tumigiplugich iñugiaktuat iłuaqsruutit. 3Quyyatigigikput sumiunniiñ 
nanipayaaq, aasii quyyatiqallapiaġiptigiñ. 4Aglaan minġuqtillutin piyuma- 
galuaqnak iņiġikpiñ naalallaquplugu naiglilugu uqaġiraksraqput. 5Una iñuk 
ilitchuġikkaqput iñuktuqutauplugu, akunsatni Jew-ņuruat iluqaani nuna- 
mi aullaġniiraġaqtuaq akarrutinik suli ilaa qauktiupluni Nazarene-ņuruani. 
6Agaayyuvikpaņmik qaayuġnagsiliuġniałha pisigiplugu uvagut tigukkaqput 
atanniġukługu tuvraġlugu maliġutaksraqput. 7 [Aglaan qaukłium aņuyyiuq- 
tit qulliqpiapata Lysias-pum upaktuqhuta uvaptikniñ ivayaaġigaa. 8 Aasii 
Lysias-ņum uqautigaatigut tikiutritquplugich patchisaatnik ilipnun.] Ilvich 
apiqsruqtaġupku ilitchuġinayaqmigiñ ilaaniñ iluqaan akikpautivut ilaagun.” 
9'Tamatkuaptuuq atlat Jew-ņuruat tavrani tappiġñiġaat Tertullus-pum akik- 
pautaa Paul-kun itnaqhutin, “Iluqani tamanna uqauttun ilumutuuruq.” 


Paul-num Uqapsaaġutriłha Sivuġaani Felix 


10Taavruma kavanauruam urriqanišaa Paul nipliquplugu. Paul 
nipliaqsiñiqsuq, “Tlisimagiga iñugiaktuami ukiumi aņalatchiłhiñ 


277 Acts 24 


uuminpa nunaaqqimik. Quyagigiga patchisaiyałiksraġa sivuqqapni. 
llllitchuëiraksrašigiñ qulit malëuk uvlut qaaņianikkaluaqtitnagich utlau- 
titiġa Jerusalem-mun Agaayyutmik kamaksrityaqłuņa. 12 Jew-ņuruat 
ilitchuġiņitkaluaġaatņa taamavrumani agaayyuvikpaņmi qapiqsišiut- 
raġluņa iñupnik naagaunniiñ akatchiluņa iñupnik katimmaviņmikni 
tupiġni naagaqaa nanipayaaq nunaaqqiñi. 13 Naagaunniiñ iliņisa nalupqi- 
naiyaġlugu pilguitkaat akikņautriņ uvamnun. 14Aglaan nalupqinaiqlugu 
uqautigikpiñ, maliktaullakkiga tamanna apqutaa nutaupluni ukpiġirak- 
sram ilipisa uqaġikkaņata sagluuqtuaņuplugu. Sivulliapta Agaayyutaat 
agaayumaaġvigigiga, ukpiġigitkaptuuq tuvraqlugu maliġutaksraq 
qaisauruaq Moses-kun suli aglausimaruat makpiġaaņitňñi sivuniksriqirit. 
15 Niġiugaqaqmiuņaptuuq iliņisitun, itna, Agaayyutim iluqaisa tuqu- 
ruat iñuich apipkašsisiplugich, nakuuruatlu pigiitchuatlu. 16 Taatnaqlupa 
ataramik qauġrimmaaęġiutillautaqaġuktuņa patchisaitluņa sivušaani 
Agaayyutim suli iñuich. 17 Iñugiaguraqtuani ukiuni piisaallaqqaaqtupa 
Jerusalem-miñ utiqtuņa saagaqaqtupa manipmik aatchuutinik nunaaq- 
qiġmiuņuqatimnun suli tunillašiaqluna. 18Taamna savaašipkaqtitlugu 
paqinniġaatņa agaayyuvikpaņmi, naatchianikama iġġuutiksraqtuġ- 
vikaanik atuqtaksraņisigun Jew-ņuruat. Tavrani iñugiaktuat iñuich 
iqatauņitchut uvamni unniiñ qanusiq akarrun inġitchuq. 19Aglaan ilapich 
Jew-ņuruat Asia-ġmiuņuplutiņ ittuat. Taipkuaptuuq uvuņa sivuġaņiuti- 
ruksraugaluaqtut ilipnun ilitchuġipkaġiaġlugu akikņautriņ piqaġumiņ 
qanutchimik uvapkun. 20 Ki, ukua iñuich uvaniittuat uqaġilitruņ 
paqitaġikkaqtiņ nalaunġirrutiga sivuġaņiusimmałłamni uqaqsittaaqtit- 
chirinun. 21 Aglaan una atausiq nipliutigigiga makitallamni sivuġaatni, 
‘lipsi atanniëñiaqpisitpa ugluvak piqutigilugu ukpiqsriłiġa tuquruat 
anitqikkisiñiplugich.' ” 

22Felix-pum ilitchuqsriruam agaayyutikuaġiamik katimałiq umikkaa 
itnaqhuni, “Apuyyiuqtit qulliqpiapat, Lysias, aggiqpan sivunnišisigiga 
taamna uqavaaġutiksi.” 23Taatnaqman Felix-pum tillisiginiġaa apuyyiuq- 
tit qaukliatnun Paul qaunagitquplugu aglaan tigutaaġisuņaqnagu, aasiiñ 
tillisigiplugu ilannaapiñun piqaqtitłhiñaaġuqługu inuġikkaņigun. 


Paul-pum Sivušaniutipkatlha Felix-mullu Drusilla-mullu 


24Qavsich uvlut qaapianikmiullu Felix Jew-puruamik ilaqatilik 
Drusilla-mik tikiññiqsuk aasii uqaqatigisukługu Paul. Taatnakii Felix 
tusaapsaašuktuq ukpiqsrilikun Christ Jesus-mik. 25Paul uqaġaluaq- 
man nalaunparuatikun, ipmun aņalalgusiłiksrakun, suli atanniivium 
uvluagun tikitchuksrakun Felix isumallaagaqsiñiqsuq. Aasii nipliqhu- 
ni, “Aullałhiñaaġuqtutin pakma. Piviksranitqikkuma qannišisigikpiñ.” 
26Suli ilaan niġiugaġigaluaġniġaa Paul qaitchiñasugalugu maniņ- 

mik. Taatnaqlugu ilaan uqaqatigigaluaġniġaa akulaiqługu. 27 Aglaan 
kavanaulhagun. Taatnaqhuni Felix-pum iłuaqnaġukhuni Jew-puruanun 
isiqtaġituiñaġniġaa Paul. 


Paul-pum Ipiaqalha Umialipmun Rome-mi 


2 5 1Tavra Festus taamna pipasunik uvlianikami tavrani nunami- 

ñi qaukłiġuqamiaglaan Caesarea-miñ Jerusalem-mupniqsuq. 
2Tavrani Jew-ņuruat qauklipich agaayuliqsiņisa suli sivulliuqtiġruaņisa 
tikiutiniġaich iliņisa akikņautigikkatiņ Paul-kun. 3Taamna kavanauruaq 
Festus apiġiniġaat quyalitqulutin Paul Jerusalem-muktitquplugu. Ilipich 
sivunniuġaqaqhutiņ tamaani apqutaani tuqqutchukługu. 4Festus-pum 
kiuniġai, “Tasamani Caesarea-mi Paul isiqsimakkauruq. Uvaņali sivu- 
niqaqtuņa utitqigukłuņa. 5Qauktłiġikkasi Caesarea-muktiłhiñaugisi 
uvapkun akikņaġiaġlugu tasamma iñuk savvaqłuksimakpan.” 

6Festus taamna itkaluaqami tallimat piņasunilu naagaqaa qulini 

uvluni. Utigġniqsuq Caesarea-mun. Uvlutqikman atanëšum aquppivia- 
ni aquppipluni tiliriñiqsuq Paul tavrupautitquplugu. 7Paul tikitman 
Jew-ņuruat aggiqatauruat Jerusalem-miñ qikaqhutiņ avataanun iglulisul- 
lapiaġniġaat supayaatigun, ilumutuutilaallapiaġlugich pilguisaġmiktigun. 
8 Aglaan Paul uqautiginiqsuq ipmiñun itna, “Savvašluutaitchupna 
akikpaqlugu Jew-ņuruat maliġutaksraņa unniiñ agaayyuvikpak naa- 
gaqaa Rome-maġmiut umialgata tillisai.” 9 Taatnaqman Festus-pum 
quyaliñiaqtugich Jew-ņuruat apiqsruġniġaa Paul itna, “Jerusalem-muk- 
kumiñaqpich atannikkautyaġutin sivuqqamni taamani tamatkunuuna 
akikpausiapkun?” 10 Paul-pum kiunišaa, “Qikaġuktuņa sivuġaani 
atanniivian Caesar-m, umialgum Rome-mi. Sivunniuglippa taakma- 
ni. Killuqsaġumiñaitkitka Jew-ņuruat supayaakun, ilvittuuq taamna 
ilisimapmigiñ. 11 Savvaġluktauņuluņa piguma uvapnun tuqurrutiksrau- 
yumiñaqtuamik iņiqsruņitchuņa annagugluņa anasiñpuqsautmiñ. Aglaan 
tamatkua akikpautaat akikpaqtima taņiġiļaukpan, kia-unniiñ qaisak- 
sragipitkaana ilipitñun aņalataksrauluņa. Taatnaqługu Rome-maġmiut 
umialganun utlautiliksrapkun iņiaqaqtuņa.” 12Tavra Festus-ņum uqaqa- 
tigiqqaaqługich sivunniuqtini kiuniġaa, “Rome-maġmiut umialgatnun 
iņiaqaqtuatiin, taakmuņa umialgamun aullaġisirutin.” 


Paul Sivuġaņiusimagaat Agrippa-munlu Bernice-munlu 


Caesarea-mun paġlatyaqługu Festus. 14Tlipik qapsiñik uvlianikmaknik 
tavrani Festus-pum uqautiniġaa umialik Agrippa Paul-pum pasikkusiaņa- 
nik itna, “Apun-samma uvani ittuq Felix unisaņpa isiqsivipmun. 15Uvapna 


279 Acts 25, 26 


utlautikama Jerusalem-mun Jew-ņuruat qauktinisa agaayuliqsit suli 
sivulliuqtiġruaņisa akikpaqlugu uvapnun tuqqutitqukkaņat. 16Aglaan 
kiugitka Rome-maġmiut taatnalguiññiplugich, uvagut uqaqsittaaqtit- 
laitkikput pasikkauruaq iñuk uqapsaaġaluaqtitnagu kigiñaašlugich 
taipkua pasirai. 17 Taatnaqługu taipkua pasirai tikitmata uvuņa piñat- 
chiasupaqnagu uvlutqikman isivġiuġukługu tilisirupa taamamna apun 
sivuġaņiutitquplugu. 18 Taapkua igluliqsuutiruat makitnamin akikpau- 
uqaksraqtuutigilhiñaaqsigaat ukpiġusiġmikkun suli iñukun tuquruakun 
atiqaqtuakun Jesus-mik Paul-pum uqaġikkaņagun iñuuplugu. 20 Uvapa 
nalupqisrukama qanuq ilitchuġiniałiksraņatnik tamatkua, apiqsrušiga 
Paul ilaa piyummatiqaġayaqmagaan Jerusalem-mułiksraņagun tamat- 
kunuuna uqaqsittaagiašuni tasamani. 21 Aglaan Paul-pum iņiaġikkaņa 
ataniġmuutitqupluni Caesar-mun umialipmun Rome-mi. Taatnaqluna 
tiligiga qaunagitquplugu tuyuġiniałhanunaglaan taakmuņa umialipnun.” 
22Agrippa-m nipliutiniġaa Festus, “Taamamna apun tusaayummiuqmiñi- 
giga.” “Uvlaakuġuqpan tusaagisiñiġiñ,” Festus-ņum kiuniġaa. 
23Uvlaakuagun Agrippa-lu Bernice-lu utlautiniqsuk atnuġaallauqhu- 
tik savaktituummaġmik. Isiqtut katimmaviņmun piqasiqhutik qauktłiġñik 
apuyyiuqtinik suli nunaaqqim sivulliuqtaiñik. Festus-pum tillisiginiġaa 
Paul tavruņautitquplugu 24nipliqhuni, “Ataniiq Agrippaa suli iluqa- 
si uvaniiqatauruasii! Una apun ittuq iluqaġmiņ Jew-ņuruat uvani suli 
Jerusalem-mi pasikkaņat uvapnun niplirautigiplugu iñuuruksraunġiġñip- 
lugu. 25 Aglaan paqitchilguitkiga qanutchimik tuqurrutiksraņanik. Aasii 
ilaa Caesar-mun ipiaqaqman sivunniutigiga tuyuġisukługu taakmuna. 
26 Aglaan nalupqinaitchuamik piitchuņa agvisiksraņanik Paul-pum umia- 
limnun tuyuksramnik. Taatnaqlugu sivuġaņiutipkaġiga ilipsitñun, suvaluk 
sivuqqapnun, Umialiik Agrippaa, ilitchuginiurapsaaqqaašlugu aglaak- 
sranikkasugaluņa qanutchimik. 27 Uvamni nalaunņaitluni tuyuqatiksraq 
isiqtamik Rome-mun nalupqinaigługu akikpautiksraitluni ittuamik.” 


Paul-pum Uqapsaašutrilha Ipmiñik Sivuġaani Agrippa 
2 6 1 Agrippa-m nipliutiniġaa Paul, “Ilvich uqautigilhiñaašuqtu- 


2“Umialiik Agrippaa! Uvaņa quviasullapiaqtuņa uvlupak sivuqqapni 
uqagviqaqtitaullapkun tamarrumuuna iluqaġmiņ Jew-ņuruat akikpautaa- 
tigun uvamnun. 3Ilvich suvaluk ilisimmaašgiksutin iluqaitñik Jew-ņuruat 
ilitqusiatnik suli uqaksraqtutigisuukkanpitñik. Taatnaqługu ipišikpiñ naa- 
laënitquplupa qiñuišutin. 

4“Iluqaġmiņ Jew-puruat ilisimagaat iluqaan iñuuniatiša, atakkii 
nutaułamniñaglaan iñuuniaqtuņa iñumni nunamni suli Jerusalem-milu. 

5Uqałhiñaaņurut ilisimakkaqtiņ uqautigisugluņa piyumiņ. Ilisimapmiut 
aullaġniiłhaniñaglaan ilagitilaamnik Pharisee-puruanun tuvraiñiapia- 
ġaqtuat mališutaksranik pitluglugu atlaniñ. 6Pakma qikaqtupa uvuņa 
atanniqsaksraġukłuņa piqutigiplugu niġiugaqałiġa Agaayyutmun immiu- 
maniałhanik akiqsruutmiñik sivulliaptiknun. 7Iluqatiņ qulit malëuich 
qitunġaġiich sivulliapta niġiugigaattuuq Agaayyutim akiqsruutaa 
agaayumaaġvigikkaqtiņ uvluġaġipman. Umialiik, taavrumuuna nišiuga- 
qaġnipluņaptuuq patchisiqutigaatņa Jew-ņuruat. 8Suvaata Jew-ņuruasi 
ukpiġilguitpisiuņ Agaayyutim aņipkaitlałha iñupnik tuquparuaniñ? 
9“Uvaņaptuuq isumaqaġaluaqtuaņaa piyumiñaġniqtutilaap- 
tun akikpaqtušuklugich iñuich Jesus Nazareth-mium mališuaqtai. 
10Taatnailipļlugu savaaqaqtluna Jerusalem-mi. Qauklipitñiñ agaayu- 
liqsiniñ akuqtuirupa aņalatchirrutiksramnik Agaayyutim iñugiaktuat 
iñui isiqtaupkatlasiplugich. Tuqqutaksraġuqmatigik ilaupmiraqtupa 
qaukłiġñi. 11 Iñugiaktuani anisipuqsaqlugich Jew-ņuruat katrašvinitñi 
piilaaġipkaġniaqługu ukpiġikkaņat. Uvaņa qinnausimavaitļugich aullaa- 
ġaqtuņaunniiñ upasiksuamun nunaaqqiñun tamatkua napņpititchukługich. 


Paul-pum Uqalha Mumilišmigun 


12“Taatnatchimik piqusiqtupa Damascus-mun aullalgitchuapaa 
apalatchisaigun suli tillisaigun qauktipisa agaayuliqsit. 13 Umialiik, iglił- 
lamni uvluqpaguqtuami qauma siqiñiġmiñ qaumatlupniqsuaq qiñigġiga. 
Puuqtiġaatigut taapkualu igliqatitka qaumanëum pakmakņa. 14Iluqata 
katakapta nunamun nipi tusaagiga Hebrew-liraaqhuni uqaqtuaq uvaņnun, 
‘Saul, suvaata nagliksaaqtitpipa? Ilipnun atniaqsiñaqtutin akilliliu- 
qapņa atriplugu natmaksiġvik atniaqtitaqtuaq akilliliqsuikami iñumi 
anautaņanun’ 15Apiqsrugiga, ‘Ataniiq, kisuuvich?' Atanëšum nipliuti- 
gaana, Jesus-ņuruņa nagliksaaqtitaġikkan. 16Makittin! Sagviutigikpiñ 
nalunaiġiaqługu savaktiksraqtaapulhiñ uvaņnun. Uqautritqugikpiñ 
iñupnik ilitchuġikkapnik uvapkun uglupak suli ilitchuġipkaġumaak- 
kamnik ilipnun aquagun. 17 Uvaņa annautigisigikpiñ Jew-puruaniñ suli 
Jew-ņuņitchuaniñ tuyuġigupkiñ ilipitñun. 18Ilvich aņmaqsruęġisigitin 
irigikkaņich mumiksillugich taaqtuamiñ qaumaruamun suli tuungaum 
saņņianiñ taavrumuņa Agaayyutim saņņianun. Tunpaviñigutipn uvamnik 
natqigutigisigitka killuqsautiņich aasiisuli ilaliutiniaġlutiņ Agaayyutim 
iñuņiñun piksraqtaaġikkaņiñun. 


Paul-pum Quliaqtuałha Savaašmigun 


19“Umialiik Agrippaa! Taatnaqłuņa savaaqaqtuna tupigiplugu qiñiq- 
tirrusiaġa pakmakņa. 20 Quliaqtuaqtuna sivulliuplugu Damascus-mi 
Jerusalem-milu, kipuagunsuli iluqaani Judea-mi akunġatnilļu Jew- 

punpitchuat. Uqautigitka iñupayaat mumiquplugich killuqsautipitñiñ 

21 Taamna pisigiplugu Jew-ņuruat tigguġlukłuņa agaayyuvikpap- 

mi tuqunniuraġaatņa. 22 Uvlupaņnunaglaan Agaayyutim ikayuqłuņa 
qikaqtitkaaņa uqatlasipluņa iluqapsitñun kamanasnianitchuanunlu 
kamanaqtuanunlu. Tamanna uqaġikkaġa atrigigaa uqautigikkaņata 
sivuniksriqirit Moses-pumlu atuumagisiñiplugu 23taamna Christ-pu- 
ruaq nagliksaaqtuksrauniplugu, suli sivulliuruksraupluni aņitqiksuaniñ 
tuquparuapayaaniñ ilitchuġipkaġlugulu anniqsušiaq iluqaitñun Jew-ņu- 
ruanunlu Jew-punpitchuanunlu.” 

24'Taatnailiplugu Paul uqaqman Festus-pum nipitusipluni nipliutiniġaa, 
“Paul! Ilvich isumailašuqtutin. Hlitpauraqsimatiqpich kinnapaašuigaatin.” 
25Paul-ņum kiuniġaa, “Kamanaqtuatiin Festus! Uvapa isumailaġuņit- 
chuna. Uqautiqaqtuna ilumutuupluni ittuamik. 26 Uqautilhiñaugiga 
umialipmun taluqsrautaišlupa atakkii ilisimagaa Agaayyutim uqałhagun 
suli anniqsuqtimigun. Nalupqigiņitchiga iļlitchuġiłha supayaamik Jesus- 
kun atakkii iluqani atuumaņitchuq iriġaqtuġuni. 27Umialiik Agrippaa! 
Ukpiġivigich sivuniksriqirit uqautaat? Ilisimagiga ukpiqsrisilaan 
tamatkuniņa.” 28Tavra Agrippa-m nipliutiniġaa Paul, “Ayyai, ukpiqtua- 
ġuqtitqayauraġikma.” 29Paul-pum kiuniġaa, “Agaayyutmun ipiqsruqtupa 
ilvich suli atlat naalaqtuat uvapnun uglupak maliġuaqsiutitquyumaplu- 
gich Christ-kun uvaptun, aglaan itna kalimñiqsuġayaitchut.” 
30Taatnaanikman Paul umialiglu kavanaurašlu Bernice-lu suli atlal- 

lu makinniqsut 31 aasii aniłhiñaqhutiņ uqaaqsiñiqsut avatmun, “Manna 
apun piņitchuq sumik tuqurrutiksraëmiñik unniiñ isiqsiviņmi irrutik- 
sraġmiñik.” 32Tavra Agrippa-m nipliutiniġaa Festus, “Tamanna apun 
pituigayaëniqsuaq iņiaqaņitpan Caesar-muguguni.” 


Paul-pum Rome-mugpnialha 


27 1Sivunniuġutauņanikman tiņilġaqsiġviksraqput Italy-mun 
yiuqtit taggisiqaqtuat apuyyiuqtaiñik Augustus-pum. 2Umiaqpaņnmun 
Adramyttium-mikņaqtuamiñ ikirugut Asia-mun aullalhiñaašëušniq- 
suamun. Aristarchus Macedonia-ġmiu Thessalonica-miñ piqataupmiuq 
uvaptikni. 

3Uvlutqikman tikitchugut Sidon-mun. Julius-pum iłuaqqutiplugu 
Paul ilannaani tavrani qiñiġiaqtitkai qaitchitquplugulu inuġikkaņi- 
ñik. 4'Tavrakna aullalgitñapta anuġim paġġaġuutigaatigut. Qikiqtam 
Cyprus qamanšagun tiņilġaqsiaqsirugut. 5Siñiqsraqtuallakługik Cilicia-lu 
Pamphylia-lu tikitchugut Myra-mun Lycia-miittuamun. 6Tavrani Julius 
paqinniqsuq umiaqpapmik Alexandria-miñ igliġniaġniqsuamik Italy- 

mun. Ilaan ikipkalgitkaatigut taavrumupņa. 7 Tiksiuraaqhuta iñugiaktuani 
uvluni atakkii anuqtiqpaitluni. Arguġianniuqhuta tikilġataqtugut akia- 
nun nunaaqqim Cnidus. Nigiqłuum igliqtitchumiñaiqmatigut nalëušuta 
tiksiaqsirugut qamangġagun qikiqtam Crete napaqqaaqlugu nuvušaq 
Salmone-mi. 8Piyaqniutikun siñiqsraqtuaqługu tikilġataġikput qamannil- 
lautaġvik qaniņaniittuaq nunaaqqian Lasea-m. 

9Taavrumani nunaaqqimi uvliuqtugut iñugiaktuani. 
Nuyuaġnaqsisigaatigut ikaaqsałiksraņanun taġiuqpaum atakkii ukiak- 
sraqhuni Jew-ņuruat uvlua uisauraaġviat qaapianikman. Taatnaqhuni 
Paul-pum alġaqsruġniġai taapkua 10itnaqhuni, “Aputiit, ilitchuġigiga aul- 
lalgitchupta uvakņa iglautiqput navianagisiplugu. Usiavutlu umiaqpaglu 
unniiñ ilapisa iñuich nuyuašnagisiruq piyaqqułiksraņatigun.” 11Aglaan 
Julius naalatlupniqsuq uqaġikkaņanun aquttaanunlu iñuanunlu umiaq- 
paum nipliutaaniñ Paul-pum. 12Taamna qamannirvik iluaqnapiññiqman 
umiaqpaum ukiuvigilugu pikpagu iñugiatluktuat ayakkumaniqsut 
tavrakņa tikitchaġukługu Phoenix piyumiñaġumiņ. Taamna qaman- 
nirvik Crete-mi sanmiruaq uņallamullu nigiqpamullu, taamamna 
ukiuvigisukkaat. 


Apnišuqpauratiq Taġiumi 

13Tavrani uņallaaġiksilġataġniqman taapkua isumaniqsut sivunniuk- 
kaqtin atuumasuktługu. Kisat nuqinnišaich aasiiñ tiksiaqsiplutin qikiqtam 
siñaagautlaniqtutilaaġmiktigun. 14Aglaan akuniisuņaqani anušiqluk 
nigiqpaëniqsuq anuqqallaqhuni qikiqtam tupaaniñ. 15Anuġim akik- 
paqmagu umiaqpak paalguišñišaat anuġi sivuniġikkaġmiñun aasii 
nikaliqhuta tiktaurugut. 16 Apqusautilgitñapta mikiruurami qikiqtami 
Cauda-mik atiligaami qamannilaurallaktugut. Aasii sakuugutiqaqhu- 
ta ikiniaġikput umiayauraq. 17 Taamna umiayauraq ikianilgiñaqman 
taapkua iñuich akłunaanik nimiqsruaqsigaat umiaqpak. Nuyuaqhutiņ 
ikkalġiłiksraġmiknun Syrtis-mi tiņilġautaiġñiqsut tiktaulišmikni. 
18Arnniqpauraq qasullapitchuq. Uvlaakuġuqman umiaqpak usiiqsaaġaat. 
19Uvlut pipayuatniasii umiaqpaum suqutnai igitkaqsigaich. 20 Uvluni 
iñugiaktuani siqiñiq naagaqaa uvluġiat qiñiņitchivut aasii aņniqpauraq 
qasullanitluni. Tavrakpaasiiñ niġiugaġiņaiġikput annałiksraqput. 

21 Uvvaasiiñ akuni taapkua iñuich niġiņitmata Paul-ņum qikaqhuni 
aņutit sivuġaatnun nipliutigai, “Aņutiit, naalaġnigupsitņa ayasuņaqasi 
Crete-miñ tamanna atuumanayaitchuqsuli, usiavutunniiñ iginnayaitkivut. 
22Aglaan pakma iņiġipsigiñ, qapiqasi! Nallipsiunniiñ tammaiyumiñaitkaa 
iñuutlli, umiaqpak kisimi piyaqquġisiruq. 23Atakkii marrumani unnuami 
makitaniqsuq saniqqamni isaġulga Agaayyutim ukpiġikkaġma agaayu- 
maaġvigisuukkaġmalu, 24nipliutipluņa, “Paul, iqsiñak! Tikitchuksraurutin 

Caesar-mun Rome-mi. Piqutigilutin Agaayyutim annautigisigai iñupa- 
yaat usiaqsiqsuat uumani umiaqpapmi'.' 25 Taatnašusi aputiit, nikaliqasi! 
Ukpiġigiga Agaayyun taatnallapiaġisiłha uqaġikkaņatun uvamnun. 

26 Aglaan qikiqtat ilapatnun tipiniaġaatigut.” 

27 Akimiaġuutailaġutaatigun unnuat tipitaullaptikni anugimiñ 
Mediterranean taġiuņani, unnuaq qitiqquqman tiņilġausiqirit ili- 
matchaktut qalliaqsipluta nunamun. 28Taatnaqhutiņ kivitchiñiqsut 
niqtun. Igliqtaaqtuallakhuta uuktualgitmatrun ilitchuġiniġaat akimiaq 
isaņniqtun ititilaanikhuni. 291lipich aniyatchapniqsut umiaqpak ikkalġiñ- 
ñasugalugu iyašapnun. Taatnaqhutin niņitchiñiqsut sisamanik kitchanik 
umiaqpaum aquagun aasiiñ uvluqsiaqsiplutin. 30Tiņilġausiqirit qimakku- 
maatchapniqsut umiaqpapmiñ. Niplippuaqhutin ituaqsruityaqtuqhutin 
kitchanik sivuani umiaqpaum aasiiñ nipitchiplutin umiayauramik 
imiġmun. 31Aglaan Paul-pum nipliutiniġai apuyyiuqtit apalataatlu 
itna, “Ukua tiņilġausiqirit inëitpata ikimatuiñašutipn umiaqpaņmi ilipsi 
annakkumiñaitchusi.” 32Taatnaqhutiņ taapkua apuyyiuqtit kipputiniġaat 
umiayauraq aasii tiņititlugu. 

33Uvluq qaupuraagaqsipman Paul-pum niġitquaqsiñiġai, 

“Akimiaġuutailami uvlumi utaqqirusi anuġaiłiksraņanik niġigaluaqasi 
sumik. 34Uvlupak niġillaqupiaġipsi. Niġiruksraurusi iñuusugusi pigupsi. 
Suli nalupqinaiqsruutigipsi annakkisiłiksrapsigun.” 35Taatnaqqaaqlugich 
Paul tigusipluni qaqqiamik sivulliuplugu iņiqsruqhuni Agaayyutmun 
sivuġaatni taapkua avguqlugu taamna qaqqiaq niġiaqsiñiqsuq. 36Taapkua 
iluqaġmiņ piyumatchakhutiņ niġiaqsipmiñiqsut. 37 Iluqaġmiņ iñugiakti- 
laapat tavrani umiam usiaņi 276 inniqsut. 38Iliņich niġisuiġataanikamiņ 
umiaqpak usiiqsaagaqsiñišaat igitlugu mukkaaksraq taġiumun. 


Umiaqpaiyałhat 


qamannirviksramik tautupniqsut. Iliņich sivunniġñiqsut taiñuna siñiq- 
łtisitchaġukługu umiaqpak piyumiñasšumitrun ikkalšisillugu nunamun. 
40Taatnaqhutiņ kitchat aklunaanich kipluġniġaich tasamuņa unikługich 
kitchat taġiumun suli akłunaaņik aquutmiņ qilġutaiqługik. Kipuagun 
sivušutrin tiņilġautaq nuqitlugu anuġimun tiņitquplugu umiaqpak 


nalliat-samna puuvraġuni nunamun aullaunasugalugich. 43Aglaan 
Julius-pum annišiplugu Paul taatnasigaqupiññigai. Tililhiñaënigai iñuich 
puuvratlaruat misigaġlugich tulaktiqataquplugich nunamun. 44Unniiñ 

puktaġusiqsuġlugich umiaqpaviñiëšmik nunniaquplugich. Tavra iluqata 
annaktugut nunamun. 


Malta-mi Qikiqtamiiłhat 


2 8 1Annaanigataqapta ilitchuġigikput taamna qikiqtaq atiqalha 
Malta-mik. 2Malta-ġmiut iluaqqutiaqsigaatigut tukkugġiksitlu- 
ta. Uvvaasiiñ sialuguqhuni alappaaġuqman taapkua ikniqsuutigaatigut 
quyalipluta. 3Paul qirriqsuisaqmiuġlu ikniġmun. Nimišiaq sagvišñiqsuq, 
uunapan ikniġum iqiiqsitlugu aasiiñ argaiñun nipitiqhuni. 4Taapkua 
qikiqtam iñuiñ qiñiqamitruņ nimišiaq niviņaruaq Paul-pum argai- 
ñi uqaaqsiñiqsut avatmun itna, “Una apun ilumun iñuaqtuqtauniqsuq. 
Annakkaluaqhuni taġiumiñ pakmapak tuquruksrauniqsuq savvaqtuut- 
migun.” 5Aglaan Paul-pum ipsuktiġniġaa taamna nimišiaq ikniġmun 
piyaqqusiallasupaqani. 6 Taapkua qikiqtaëmiut niġiugiaqsiñiġaat puvi- 
liksrapa naagaqaa tavrauvaa tuquliliksrapa Paul-pum. Takiruami 
qiñiņitňamiņ sumik atlayuaġnaqtuamik Paul-mi isummijitqipñiqsut 
itnaqhutiņ, “Ilaa agaayyutauvalupniqsuq.” 
7Qaniņani tulagvipta qikiqtam qauktłiġikkaņa atilik Publius-mik 
nunautiqaġniqsuq. Taavruma iñuum iłuaqqutipluta tukkuqaqtitkaatigut 
pipasuni uvluni. 8 Publius-pum aapaņa atniġñaqniqsuq uunaqlukhuni 
suli itiktaliqhuni auvyuliņmik. Paul-pum utlapnišaa qiñiġiaqługu aasii 
agaayupluni patikługu argapmiñik mamititlugu. 9Paul mamititchipman 
taavrumiņa qikiqtam iñuiñ tavruņautiaqsiñiġaich atniġňñaqtuapayaaņi aa- 
siiñ Paul-pum iluaqsipkaqtugich iluqaitñik. 10Iňñugiaktuanik aatchuutinik 
qaitchigaatigut suli aullałțhiñaaġuqapta umiaqpak usilļliġñiġaat inuġik- 
kaptiknik iglaugupta. 


Malta-miñ Rome-mutlhat 


llPipasuni tatqiñi tavrani itqaaqhuta aullalgitchugut umiaqpakun 
atiqaġniqsuakun Malgipnñik Agaayyutiņņuanik. Taamna umiaqpak 
Alexandria-ġmiutaq ukiuniqsuaq taavrumani qikiqtami. 12Aullaanikapta 
tikitchugut nunaaqqianun Syracuse-ņum tavraniasiiñ nayuutipluta 
pipasuni uvluni. 13Aullalgitñapta tikitchugut nunaaqqianun Rhegium- 
pum. Uvlutqikman upallamiñ anuqtišušëniqsuq. Tikitkikput malġuņni 
uvluni nunaaqqia Puteoli-m. 14Taavrumani nunaaqqimi paqitchirugut 
ilapitñik ukpiqtuanik aasii aiyugaašaatigut nayuquplutiņ akunniqsaa- 
mi, aasiiñ tavrakņa aullalgitluta Rome-mun nunakun. 15Taamapkua 
nunaaqqimun atiqaqtuamun Nullašvianik Appius-pum aasii ilapisasuli 
nunaaqqimun atiqaqtuamun Pipasunik Tukkumavipñik. Paul-pum qiñiqa- 
migich taapkua ukpiqtuat Agaayyun quyagaa qapiņaipsaaqhuni. 

Paul-pum Rome-miilha 
16Tikitňapta Rome-mun iniqaqtitkaat ipmigun aņuyyiuqtimik munaq- 
sriliqługu. 17 Aquagun piņasut uvlut Paul-pum Jew-puruat qauklipisa 
tavrani aiyugaaġniġai katimaqatigisukługich. Iliņich katianikmata 
nipliutiniġai, “Aniqatiumaaņ, uvaņa piņitkaluaqtitluņa qanutchimik 
akikņaġlugich iñugikkavut naagaqaa maliġuaqtaksraņat sivulliapta 
qaisauruaq uvaptiknun tiguraurupa Jerusalem-mi Rome-ņum kava- 
napnanun qaisauplupa. 18Rome-maġmiut kavananata [Felix-pum] 
apiqsruqtaġaluaġaatņa, anipkašluna pilitchukluna ilitchušipitñamit- 
run sumik tuqurrutiksramnik. 19 Aglaan Jew-puruat akilliliutipmata 
anipkaquņitluņa, nunuriplupa naņaġviiqama iņiaġigiga Caesar-mun 
atanniqupluņa, piitkaluaqgłuņa qanutchimik akikpautiksramnik ilagik- 
kamnun. 20Taatnaqluna iņiaġigiga qiñigukhusi uqaqatigisukhusi, atakkii 
ukpiġigiga niġiugaġikkaņat taimña Israel-aaġmiut Christ tikiumaanił- 
ha aasii taamna pisigiplugu pituutaqaqtuņa.” 21 Taapkua Jew-ņuruat 
kiuniġaat, “Akuqtuiņitchugutsuli aglapnik ilipkun Judea-miñ unniiñ 
aniqatiuvut tikiutriņitchut tusaayugaaġiitchuanik ilipkun taamakņa. 
22Aglaan isummatitin tusaayumagivut. Ilisimagikput nanipayaaq iñuich 
akikpautiqalhat tamatkuniņa ukpiqsriplutiņ iliptun tikiumaanilhanik 
Anniqsuqtim.” 
23Tavrani nalunaiqsiñiqsut kattutitqiłiksraņanik Paul-ņum, aasiiñ 
taimña uvluq tikiumapman iñugiaktuat utlautiniqsut Paul-ņum inaa- 
nun. Uvlaapaniñ unnugataqtitlugu ilaan kaņiqsipkaġniġai Agaayyutim 
aņaayuqautaanik. Ilaan maliksuktinniaënišai Jesus-mik itqaaqtuutiplu- 
gich iluqatik maliġutaksraņa Moses-ņum suli sivuniksriqirit aglaapitñik. 
24'Taatnalhani ilaņich iñuich ukpiqsriliġñiqsut uqaġikkaņigun, ilaņilli 
iñuich arguaqtuġniqsut. 25 Taapkua katimaruat qasuġniqsut atinëiqhutipn 
ipmiknun Paul-pum uqašianikmaun una, “Ipqitchuaq Irrusiq nalaunniq- 
suq uqaqami sivulliapsitñun sivuniksriqirikun Isaiah-kun itna, 
26 ‘Aullaġutin uqautityakkich taamapkua iñuich: 
Tusaagaluašupsi kaņiqsiyumiñaitchusi 
suli qiñiġumaagġaluagġupsi ilitchuqsriyumiñaitchusi. 
27 Atakkii makua iñuich uummatiņich pitchiġiiligñiqsut, 
tusaasunšitlutip supayaamik iritiņlu siquplugich. 
Utitqiñġitchut Agaayyutmun mamitiłiksraġmiknun 
atakkii qiñitlaitlutiplu tusaatlaitņutiņlu kaņiqsitlaitlutiņlu, 
Agaayyun uqaqtuq. ” 
Isaiah 6:9,10 
28Suli Paul-pum uqapsaaġniġai, “Ilitchuġiraksraġigiksi Agaayyutim 
tusaayugaallautapa tuyuulha Jew-ņuņitchuanun. Taipkuataimma tusaa- 

gisigaat.” 29 [Paul taatnaqman Jew-ņuruat aniñiqsut uqavaaqhutiņ 
igmiknun atqunaq.] 
30Paul iñuuniaëniqsuq tavrani Rome-mi malšëupni ukiupni, iniqaq- 


31 Quliaqtuaġviginiġai Agaayyutim apaayuqautaagun suli Atanġuruakun 
Jesus-kun, ilisautiplugich taluqsrautaiqhuni uqaqsailiraqtaitlunilu. 


Paul-pum Tuyuutai 
Rome-mašmiunun 





1 1Paul-miñ savaktaaniñ Christ Jesus-pum. Agaayyutim piksraqtaaši- 
gaana quliaqtuaġitquplugu tusraayugaallautaq 2akiqsruutigikkapa 
iņilġaan sivuniksriqirimigun. Taamna akiqsruun aglausimaruq ipqitchua- 
ni makpiġaaņani. 3Tusraayugaallautaq uqaqtuq Agaayyutim iġñiņagun, 

Jesus Christ-kun atannaptigun. Piqutigiplugu iñukmiqnisaułha aniruq 
kiñuviaġiplugu David-ņum, 4aasiiñ piqutigiplugu agaayyutmiqnisauł- 
halu. Agaayyutim aņipkaqmagu ilaan tuqułhaniñ uqautiniġai iñupayaat 

nalupqinaiłikun Jesus Iġñiġiñiplugu suli qaitchiñiplugu saņņiñi 
ilaanun. 5Uumuuna Christ-kun Agaayyutim iluaqqutigaana piksraqtaa- 
ġipluņa uqqiraqtautqupluņa sivulliquplugich iñuich iluqaani nunami 
ukpiqsriłiksraņatnun suli tupiksriliksrapatnun. Taamna savaašigiga 
Christ-mun. 6Ilipsi ittuani Rome-mi tuqgłukkaupmiusri pigitquplusri 
Jesus Christ-mun. 7 Aglaktuņa uumiņa tuyuqsriugamik iluqapsitñun 
Rome-mi ittuanun. Agaayyutim piqpagiplusri tuqłukkaġigaasri ipqillu- 
sri iñugisrukhusri. Agaayyutimtuq Aapapta suli atannapta Jesus Christ 


Quyatiq 

8Sivulliuplugu quyyatigigiga Agaayyutiga Jesus Christ-kun pisigip- 
lusri. Iñuich nanipayaaq nunami uqaġigaat kamanaqtuaq ukpiqsriłiqsi. 
Taatnaqługu quyagiga Agaayyun. 9Agaayyun savautigiga iluqaaniñ 
uummatimniñ uqautigikapku tusraayugaallautaq iġñiņagun. Agaayyun 
ilisimaruq taiyutiša ilipsitñik agaayupayaaqama. 10 Agaayuruņa tikil- 
lapniašuktluna ilipsitñun. Atuummigisiruq Agaayyutim pitqukpaņa. 
11 Qiñiġullapiaġipsi qaitchisukhusri irrutchim aatchuutaanik saņņik- 
sritquplusri. 12Itnaami, ikayuutiruksraurugut avatmun ukpiqsriłikun 
pigikkaptigun. Ukpiqsrillapsi ikayušisigaana suli ukpiqsriłiġma ikayu- 
ġisipmigaasri. 13Aniqatiumaapn, ilisimatqugipsi uumiņa. Iñugiaktuami 
aggiġumagaluaġaqtuņa ilipsitñun quliaqtuašukluna, qiñitlasilupna 

ukpiqsriruanik sayyiqsilaaqtuanik suli killiqirauruanik annautrau- 

ruanik atrilugu suraġałiġa atlani nunani, aglaan piñġitchaqtuņa. 
l4Savautiraksrašigitka iluqaisa iñuich, ilisimaruatlu naluruatlu, 
puqiksuatlu puqiitchuatlu. 15'Taatnaqluna quliaqtuaġisrullapiaġiga tusraa- 
yugaallautaq ilipsitñun ittuanun Rome-mi. 


Tusraayugaallautaq Sappiqaqtuq 

16 Nalupqisruutiginġillapiaġiga tusraayugaallautaq atakkii saņņigi- 
gaa Agaayyutim. Taavrumuuna saņņikun ilaan anniqsuġaa kisupayaaq 
ukpiqsriruaq [Christ-mik], sivulliuplugich Jew-ņuruat sulipsuuq Jew- 
punġitchuat. 17 Taavruma tusraayugaallautam sagviġñiġaa Agaayyutim 
nalaunņpasripchaiłha iñupnik ipmiñi. Agaayyutim nalaunņasripchaiłha 
iñupnik aullaġniiruq suli isrukłitchaaqhuni ukpiqsritikun, aglausi- 
maruatun Agaayyutim makpiġaaņiñi, “Iñuk nalaunpasripkakkauruaq 
ukpiqsrilióçmigun iñuugisiruq.” 


Huqatin Iñuich Killuliqiraurut 

18 Agaayyutim sagviġñiġaa qilapmiñ qanuq ilaan anasriñpuqsaiñial- 
ha iluqaanik pigiitchuanik suli nalaunpaitchuanik iñuich atukkaņatnik. 
Iriġaat ilumutuuruaq pigiiliqilismiktigun. 19Tamanna ilisimanaq- 
tuaq Agaayyutikun nalunaitkaluaqtuq iñupnun takku Agaayyutim 
ilitchuġipkaġniġaa ilipitñun. 20°Taimakņaqaņa Agaayyutim iñiġaluaq- 
titnagich supayaat iñuich kapiqsilgugaat Agaayyutim agaayyutaułha 
suli qiñitlaplugu sapniqaqtilaa- 
pa kamanaqtuamik isruilaamik. 
Taatnaqhutin iñuich patchisik- 
sraitchut. 211lisimagaluaqlugu 
Agaayyun kamaginšgitchaat unniiñ 
quyangitchaat. Isrumałhat atu- 
ġumiñaiqsuq suli isrumanich 
kaņiqsitlaiqhutiņ taaqsisinišai. 
22Uqavigaaqhutiņ isrumatuniplutiņ 
isrumatunjgipiaqtut. 23Suksraaġaat 
kamanalha Agaayyutim tuqu- 
yumiñaitchuam, aasriiñ 
simmiliutigaat taamna kama- 
naliq putqataqhutiņ atriñun 
qiññalipnun tuquyumiñaqtuatun 
iñuktun tipmiuratunlu nišruti- 
tunlu nimigiatunlu. 24Taamna 
(Rom 1.23) pisigiplugu, Agaayyutim pilitkai 

iñuich killiqisulhatnun. Ilipich killuqsaqtaurut malikługich pigiitchuat 
kipiġniuġutitiņ aasriiñ atugaġiplugich timigikkatiņ kanpunaqtuakun 
avatmun. 25Simmiliutigaat Agaayyutim ilumutuulha sagluuqtuamun suli 
putqataġvigiplugich savautiplugillu sut iñuich iñiqtapich. Aglaan put- 
qataġviginġiġaat savautilugu Agaayyun iñiqsiruaq supayaanik, taamna 
Agaayyun quyagiraksraġaluaqtiņ qapavak. Taatnatuq. 26 Taatnaqługich 
Agaayyutim iñuich pilitkai kanpunaqtuakun kimmutaatnun. Aġnat 
simmiliutiplugu ilaqatigiiliq sayupaliómun atugagġiplugich timit- 

ip atlanun aġnanun. 27Taatnatun aputit nutqautiplugu ilaqatiqałiq 
aġnamik aglaan piqaëupniqsut atlanik aputinik. Aputit kanpunaqtua- 
kun sayuņaqatiniktut atlanik aputinik, aasriiñ timigikkaġmiktigun 
akuqtuipmiñiqsut nalaullugu anasriñpuqsautmik tamarrumuuna nalaun- 
paitchuakun savaaġmiktigun. 28Iñuich pigisrunġiqmatruņ ilumutun 
ilitchuqsriliksraq Agaayyutmik, Agaayyutim pilitkai qaayuġnaqtuamun 
isrummatmun. Taatnaqhutip pigiiliqisruktut atuqtaksraġinġisaġmiknik. 
29[maukkaqsiñiqsut qanusripayaamik nalaunņaitchuamik, pigiiliqi- 
liëmiglu, kaviuġutiłiġmiglu suli uumiksriłiġmiglu, piqašulišmiglu, 
iñuaqtułiġmiglu, aņuyałiġmiglu, sagluuqtuałiġmiglu, suli isrumma- 
tinikhutiņ pigiitchuakun avatmun. 30Sapurrutiniqsut nipliaplutiņ 
pigiitchuanik atlatigun, uumigiliutiplugu Agaayyun, arguanaplutip, 
kamanaġasrugiplutiņ suli uqavikhutin ipmiktigun, pakikhutiņ savaa- 
qałiksraġmiktigun pigiitchuamik, tupiksriñġiqhutiņ apayuqaamiknik, 
31 kaņiqsilguitlutiņ, tuniqsimatlaitlutiņ, ituaqqutriñġiqhutiņ unniiñ 
nagliksriñġiqhutiņ atlanik iñupnik. 32 Agaayyutim nipliutiginiġaa taat- 
natchich iñuich tuquruksrauniplugich. Iñuich taamna ilisimagaluašaat 
aglaan sivutmuutinišaat pigiiliqiliq, sulipsuuq aņiġniqsut nalaunniplu- 
gich tamatkua pigiiliqiruat taatnatchisigun. 


Agaayyutim Atanniqsuilha 


2 1Tavrali ilvich, kisuugaluašuvich, patchisiksraitchutin, atan- 
niqsuqtauruatiin. Taatnamik atanniqsuqapkich atlat iñuich 
tuqqutaksrašuqtutin ilipnik, takku killiqipmiutin taipkunatitun. 
2Agaayyutim atanniġñiagġai iluqanich killiqiruat, aasriiñ ilisimagikput 
Agaayyutim atanniutaan nalaunnpalha. 3Patchisigiraġigisri killuliqiruat 
savaaqaġaluaņņapsi nalaunpaitchuamik. Isrumavisi annakkisiñiplu- 
sri atanniutaaniñ Agaayyutim? 4Agaayyutim iluaqqutikkanasri suli 
anuqsrutiplusri, ilaan taqqigaluaġaasri simmiquplugu iñuuniatiq- 
si aglaan suksraġinġitchiksi uuktuġnaġumiñaitchuaq iłuaqqutriłha. 
Kaņiqsiñġitpalukkiksi, Agaayyutim iłuaqqutigaasri simmiquplugich 
uummatigikkasri suli mumiquplusri iñuuniaHapsitniñ. 5Aglaan uumma- 
tisi siqquqtut iyaġaqtun suli tiggaņarusri mumigunġitlusri. Taatnaqapsi 

anasriñpuqsausriaksraqsi aglilaaġiksi taivrumani uvlumi Agaayyutim 
sagviqpagu qinnautni suli atanniqsuëniaqpagich iñupayaat nalaunna- 
łiġmigun. 6 Agaayyutim akiliġisigaa iñupayaaq savaaņigun iñuunialhani. 
7]lapich iñuich savaaqaqtuat nakuuruanik anuqsrulikun piññaguktut 
kamanautaanik kamakkutmiglu suli tuquyumiñaiłiġmik. Agaayyutim 
qaitchigisigai isruitchuamik iñuułiġmik. 8 Aglaan atlat iñuich inmi- 
guaqtut ayakługu maliġutchiłiksraqtiņ ilumutuuruamik. Taatnaqamiņ 
malikkaat nalaunņaitchuaq, aasriiñ Agaayyutim anasriñņuqsaġisigai 
qinnautmigun. 9Ilaan sakiqniuqtitkisigai nagliksaaqtillugich pigiiliqiruat, 
Jew-ņuņņpaisa Jew-ņunġiñņaisalu. 10 Aglaan Agaayyutim qaitchigisigai 
tuat nakuuruamik, Jew-puruanun sivulliulugu Jew-ņungġitchuanunlu. 
11 Uvvatakku Agaayyutim atanniqsušgisigai iñuich atisrilugich. 

121ñuich maliġutaksraqaqtuat Agaayyutim qaisaņanik Moses-mun suli 
iñuich taavrumipa mališutaksraqanšitchuat iluqatiņ atirut killuqsaqa- 
min. Tamatkua mališutaksraqanšitchuat killiqirauplutiņ piyaqquġniaqtut. 
Taatnatuntuuq, tamatkua mališutaksraqaqtuat killiqirauplutiņ atan- 
niqsuikkauniaqtut taavrumuuna maliġutaksrakun. 13Agaayyutim 
iñuich nalaunpasripchanšanšgitchai tusraakamitruņ maliġutaksraq 
tupigigaluaġnagu. Agaayyutim nalaunņasripchaġaġigai ipmiñi kisia- 
nik tupiksripmata mališutaksram nipliutaanik. 14 Jew-ņunġitchuat 
piqangitchuat Agaayyutim mališutaksraiñik tupigipmatrun tillisaa 
maliġutaksram nalupqinaiyaġaa maliġutaksraqałhat isrummatmikni. 
Taamna ilumutuuruq maliġutaksraqanġitchaluaqhutiņ aglausimarua- 
mik. 15Qiñiqtitaġipmigaat kaniqsisilaaqtin maliġutaksram tillisaanik 
ilitchugipkairuamik qauġrimmaaġiutillautaġmikni nalaunparuamik 
nalaunpaitchuamizglu. llaatni isrummataata patchitchiġaġigaich suli 
iñuich sagvikkauniaqtut taivrumani uvlumi Agaayyutim atanniqsuaqsik- 
pagich iñupayaat Christ Jesus-kun. Taapkua ilagigaich tusraayugallautam 
quliaqtuaġikkaġma. 


Jew-puruatlu Mališutaksrašlu 


17 Qanuġmi ilvich? Ilvich Jew-ņuniraqtutin, tunpaplutin maliġu- 
taksramun Moses-ņum aglagikkaņa suli uqavikhutin qaninniplutin 
Agaayyutmi 18suli ilisimaniplugu Agaayyutim pisulha suli ilitchuġi- 
niplugu nakuuniqsrauruaq takku ilisaqsimaplutin maliġutaksramik. 
19Nalupqisunġipiaqtusri sivulliqsiksrauniplusri qiñitlaitchuani suli 
qaumaksrauniplusri tamatkunani ittuani taaġmi. 20Įsrumaraqtutin 
alġaqsrułhiñauplugich kinnaparuat iñuich suli ilisautilugich tamatkua 
naluruat. Taatnaqhusri, piqaqapsi maliġutaksramik, isrumaraqtusri 

ilisimaniplugu supayaaq suli piqaġniplusri iluqaanik ilumutuurua- 
mik. 21IĮļlisautriraqtusri atlanik iñupnik. Suvaatami ilisautriñšitpisi 
ilipsitñik? Uqautirašgigisi atlat tigliktuqungitlugich. Suvaatami tig- 
ligaqpisi? 22Nipliġaqtusri atlat sayupatqunšgitlugich, aglaan ilipsi 
atugaqpisi taatnatun? Ilipsi uumiksriplusri aanġuanik, aglaan tigligaq- 
pisi agaayyuvipitñiñ? 23Uqavikkaluaqtusri piqaġniplusri Agaayyutim 
maliġutaksraņanik, aglaan kamagitlaitchiksi Agaayyun navikapsiuņ 
maliġutaksraņa. 24Aglausimaruq Agaayyutim makpišaapiñi itna, 
“Jew-nunšitchuat uqamaqluutigigaat Agaayyutim atqa pisigiplusri 
Jew-ņuruasri.” 
25Jew-ņuruani nalunaitmiutchiqsimatipsi ikayuutigigaasri tupigigup- 
siun Agaayyutim maliġutaksraņa. Aglaan tupiginġitchupsiuņ Agaayyutim 
maliġutaksraņa atripurusri Jew-ņunġitchuatun, iñuktitun nalunaitmiut- 
chiqsimaitchuatitun. 26 Jew-ņunġitchuat nalunaitmiutchiqsimaitchuat 
atuigumiņ maliġutaksram atuqukkananik atriņurut iñuktitun nalunait- 
miutchiqsimaruatitun. 27 Taatnamik iñuich nalunaitmiutchiqsimailaat 
timimiktigun aglaan tupiksriruat maliġutaksramik patchisiqutiniaġaasri 
killiqirauniplusri nalunaitmiutchiqsimaruani. Ilipsi Jew-nuruani piqa- 
ġaluaqtusri aglausimaruamik maliġutaksramik aglaan navguġaġigaasri. 
28[ñuk Jew-ņunġitchuq pisigiplugu nalunaitmiutaqałha timimigun. Iñuk 
animakami Jew-ņupluni suli maliłhiñaqami Jew-ņuruat pilġusriņitňik 
ilagitlaitchaa Agaayyutim iñuksraqtaaġmiñun. 29 Aglaan iñuk Jew-ņu- 
piaqtuq kamaksritlaturuaq Agaayyutmik ataramik. Jew-ņupiaqtuaq 
iñuuruq nalaunparuakun sivušaani Agaayyutim. Taatnasriq iñuk nalu- 
naitmiutaqaġniqsuq uummatmiñi savaaġikkaņagun Ipqitchuam Irrutchim. 
Aglausimaruaq mališutaksraq savalguitchuq taatnatchimik. Taatnasriq 
iñuk quyyasriusriaqašisiruq Agaayyutmiñ, iñungilaaniñ. 
1Jew-ņuruatmi piqašëniqpat sumik atlat iñuich piginëisapatnik? 
Anniqsuġiaqaqpat nalunaitmiutchilišmiktigun? 2Aa, Jew-ņuruat 
liëmiñik Moses-kun. 3Ilumutuuruq ilapich Jew-ņuruat tuniqsimanšilhat 
Agaayyutmun. Jew-ņuruat tuniqsimailhata nutqaqtitkisivauņ Agaayyutim 
tuniqsimałha? 4Qapnaa! Agaayyun sagluyumiñaitchuq iñupayaat ukpiq- 
nangitchaluaqtitlugich. Aglausimaruq Agaayyutim Makpišaanani, 
“Agaayyuun, nalaunpasuurutinli uqałiġikkapkun. 
Akimayumuutinli iñuichunniiñ uqaġaluaqmata 
nalaunpaniññiplutin.” 
Psalm 51:4 
sllapich iñuich killukun uqaġuurut itna, Uvagut killuqsaġupta qiñiq- 
tinniagivut iñuich Agaayyutim nalaunpalhanik, uqaqhutin killiqiruni 
nakuuniplugu. Tarrasuli, uqaġiniaqpisiuņ Agaayyun nalaunpanšiññilu- 

gu anasriñpuqsaqamisigut pisigilugich killuqsautisi? 6Qaņaa! Agaayyun 
7Killiqiliçma sagviqpagu Agaayyutim nalaunnalha suli nanġaqtillu- 

gu, suvaatami atannikkauniqpik liilaa uvaņa killuliqiruaq? 8Taamna 
ilumutuuniqpan, Killuliqita iñupnun nanëapsaaqulugu Agaayyun. 
Hlisautrinëitchupa taatnatchiñik saglunik, aglaan ilapisa iñuich pasira- 
ġigaatigut ilisautriñipluta taatnatchiñik. Agaayyutimli nalaunparuakun 
anasriñņuqsaġniaġai tamatkua iñuich. 


Hluqatin Iñuich Nalaunparuanitchuaq 


9'Taatnaqhuta uvagut iłuatlukpisa Jew-pungitchuaniñ? Qanaa! 
Uqaaniktugut iñupayaat Jew-ņugaluaġumiņ Jew-ņunġitchaluaġumiņ aņa- 
latiqałhat killuqsautmun. 10 Agaayyutim Makpiġaaņani aglausimaruq, 
“Iñuitchuq nalaunparuamik, atautchimikunniiñ nunam iñupayaaņani. 
11 Iñuitchuq atautchimikunniiñ kapiqsimaruamik. 
Iñuitchuq pakkiaqaqtuamik Agaayyutmik. 
12]luqatip tunutkaat Agaayyun, 
iluqatiņy tammaqhutin killuqsautmi. 
Nalliat savaaqanġitchuq nakuuruamik, 
atautchimikunniiñ. 
Psalms 14:1-3; 53:1-3; Ecclesiastes 7:20 
13 ĮIggiaņich atriqaqtut aņmaruanik iluviġnik. 
Atuġaat uqatiņ uqaqhutiņ sagluuqtuanik, 


Psalm 5:9 
uqałhiņich atriqaqhutiņ nimiġiam tuqunapatun, 
Psalm 140:3 
14 qaniņich immaukkaqhutinp uqapiluutinik uqamaqłuutiniglu, 
Psalm 10:7 


15 ataramik tuqqutchiłhiñaaņuplutiņ iñupnik, 
16 napmun aullaqamin piyaqquiñiaqhutiņ iñupnik 
suli sakiqniuqtitchiplutiņ. 
Isaiah 59:7,8 
18 Piitchuq taluqsrilismik Agaayyutmik iluqanitñi.” 
Psalm 36:1 
19Pakmapak ilisimagivut una, Agaayyutim maliġutaksraņa qaisaņa 
Moses-mun analatchiruq iñupnik aatchuusriaqaqtuanik taavrumi- 
pa maliġutaksramik. Tarra kiñapayaaq patchisiksraqaġumiñaitchuq 
tupiginġiłiġmigun maliġutaksramik, ilipsiunniiñ. Aa, Agaayyutim pat- 
chisiqutigisigaa iñupayaaq nunami atannišlugu. 20Taatnamik kiñaunniiñ 
nalaunpasriyumiñaitchuq Agaayyutmi mališutchilhiñatlišsmigun mališu- 

taksram atuqukkananik, atakkii maliġutaksram qiñiqtiłhiñaġaġigaatigut 
qanutun killuqsaqtilaaptiknik. 


Qanuq Agaayyutmun Iñuich Nalaunpasripchatlhat 


sripkaqtilaaņa ipmiñi, piqutigiņaiġlugu maliġutaksraq. Agaayyutim 
uqautigigaa iņilĝaanimma aglausimaruakun mališutaksrakun suli 
sivuniksriqiritigun. 22Agaayyutim iñuich nalaunņpasripkaġniġai iņmi- 
ñi ukpiqsriłhatigun Jesus Christ-mik. Taamna ilumutuuruq iluqaitñi 
tunpaviqaqtuani Jesus Christ-mik kisianik. Iluqatiņ iñuich atirut: 
23atakkii iñupayaat killuqsaġniqsut, aasriiñ ayuqługu Agaayyutim 
kamanautaa. 24Aglaan Agaayyutim iñuich nalaunņasripchaġaġigai 
ipmiñi iłuaqqutriłiġmigun aatchuutauplugu. Nalaunņasripchaġai Jesus 
Christ-kun tasuqamigich killuqsautmiñ. 25Tarra Agaayyutim qaitchaa 
sautipayaaņich iluqaisa ukpiqsriruat. Taamna piñišaa qiñiqtitchukługu 
nalaunparuaHi natqigutriliemigun killuqsautipayaanik, taputiplugich kil- 
luqsautiņitñik iñuich iñuuruat iņilġaan Christ tuqupaiñpaan. Agaayyutim 
anuqsrupluni anasriñpuqsangitchai pisigiplugich killuqsautiņich. 
26'Taavrumuuna Agaayyutim sagviġňñiġaa pakmapak nalaunnatilaani suli 
nalaunpasripchaisilaani iñupayaanik ukpiqsriruanik Jesus-mik. 
27'Taatniinniqman, uqavigaašutiksraipiaqtugut. Suvaata? Takku 
nalaunpasriyumiñaitchugut Agaayyutmi tupigiguptigu maliġutaksraņa, 
aglaan nalaunņasriraqtugut ilaani ukpiġiguptigu Christ. Ukpiqsrithum 
nutqaqtitkaa iluqaan uqaviłiq. 28Takku ilisimarugut iñuk nalaunpa- 
sripchakkautilaapanik Agaayyutmi ukpiqsriłikun Jesus Christ-mun, 
maliġutchiłiqmiguunġitchuaq maliġutaksramik. 29Uvva Agaayyun 
Jew-ņuruat kisimin Agaayyutigivatrun? Agaayyutiginġitmivatruņ 
Jew-ņunġitchuat? Ilumun ilaa Agaayyutigipmigaat Jew-ņunẹġit- 
chuat. 30 Agaayyutiqalhiñaqtuq atautchimik. Agaayyutim iñupayaat 
nalaunņpasripkaġisigai ilaani pisigilugu ukpiqsrilhat, Jew-ņuruat nalunait- 
miutchiplutiņ suli Jew-punšgitchuat nalunaitmiutchiñšitlutipn. 31 Uvvami 
suksraunġiġñiaqpisigu maliġutaksraņa Agaayyutim malikkaptigu 
ukpiqsriłikuaġiaq? Qapaa! Ukpiqsriłhum ilumun atuumapkaqtašaa mali- 
ġutaksram atuqukkana. 


Abraham-ņum Atrikusrautaułha 


1 Abraham, sivulliuruaq Jew-ņuruapayaanun, urrakusrautigi- 

lakput iñupmun ukpiqsrilišgmigun nalaunpasripkakkauruamun 
Agaayyutmi. 2Nalaunņasripkaġniġumi Agaayyutmi savaaġmigun 
tarra uqavigaaġutiksraqaġayaqtuq, aglaan uqavitlaitchuq sivušaa- 

ni Agaayyutim. 3Agaayyutim makpiġaaņiñi aglausimaruq, “Abraham 
ukpiqsriruq Agaayyutmik aasrii Agaayyutim akuqtušaa piqutigiplugu 
ukpiqsrilha nalaunpasripkakkaupluni.” 4Iñuk savakami akiliusiaqaġaqtuq. 
Akiliusiapa aatchuutaungitchuq aglaan akilikkauraqtuq savaaġmigun. 
SIñuk nalaunnasritlaitchuq Agaayyutmi savaallautaġmigun, aglaan 
iñuk ukpiqsrigumi Agaayyutmik nalaunņasripkairuamik agaayyutai- 
laamik ipmiñi. Agaayyutim akuqtuġaġigaa taavruma ukpiqsrilha aasrii 
nalaunņasripkaqługu. 6David-pum uqautigipmiñišaa iñuk ilumun 
quvianamiuniplugu Agaayyutim nalaunpasripkaqmagu savaallautaġmi- 
guunjgitchuaq. Itnaëniqsuq, 
7“Quvianamiurut tamatkua 
nalaunpairrutipich Agaayyutim natqigutipmagich 
suli killuqsautipich matupmagich. 
8 Quvianamiuruq iñuk 
atanëum isrummatiginġisaņa killuutiqaġlugu.” 
Psalm 32:1,2 
9Taamna quvianamiutiq itpa kisiitñun tamatkunuņa nalunaitmiutchiq- 

simaruanun? Naagga! Itmiuq tamatkununa nalunaitmiutchiqsimailaanun. 
Uqautigianikkikput Abraham-mun ukpiqsriñiplugu Agaayyutmik, aasriiñ 
piqutigiplugu ukpiqsriłha Agaayyutim akuqtuġniplugu nalaunņasrip- 
kakkaupluni. 10 Agaayyutim akuqtuġniqpauņ Abraham sivuagun naaga 
aquagun nalunaitmiutchiłhan? Agaayyutim akuqtuġniġaa Abraham 
sivuagun nalunaitmiutchikkaupaiñpaan timimiñi. 11 Abraham nalunait- 
miutchikkauniqsuq aquvatigun. Nalunaitmiutchiłha ilitchuqqutauniqsuq 
Agaayyutmun nalaunņasripkakkauņaniktilaaņa pisigiplugu ukpiqsrilha. 
Taatnaqługu Abraham aapagigaat iluqatiņ iñuich ukpiqsriruat nalu- 
naitmiutaiñņaġmiņ suli akuqtukkauruat nalaunņasripkakkauplutiņ 
Agaayyutmi. 12Abraham aapagipmigaat tamatkua nalunaitmiutchiq- 
simaruat. Iluqaġmiņ nalunaitmiutchiqsimaruat timilhiñamiktigun 
kiņuviaġinġitchai Abraham-ņum, aglaan kisiisa tamatkua ilaan kiņu- 
viaġigai tunparuat Agaayyutmik atriplugu aapagikkavut Abraham 
nalunaitmiutchiġaluaqani. 


Agaayyutim Akiqsruutaa Akuqtukkauruq Ukpiqsriłikun 


13 Abraham kiñuviašikkanilu akuqtuirut akiqsruutmik paitchaktaaq- 
tilaaksraņanik nunamik. Aglaan akuqtunšitchaa taamna akiqsruun 
pisigiplugu tupiksrilli maliġutaksraņanik Moses-pum aglaagikkananik, 
aglaan akuqtuġaa akiqsruun Agaayyutim nalaunņasripchaqmagu pisi- 
giplugu ukpiqsriți. 14Uvvaami iñuich akuqtuitlaniqpata Agaayyutim 
akiqsruutaanik maliġuałiġmiktigun atuqukkaņat maliġutaksram, tarra 
ukpiqsriłiq suutnaunayaiññiqsuq aasriiñ Agaayyutim akiqsruutaa 

suutnaunjgilluni. 15Maliġutaksram itqaqtitkaa Agaayyutim anasriñpuq- 
saġuutilaaņa iñupnik tupiksritlaitchuanik maliġutaksrapayaamik. Takku 
iñuich maliġutaksraitňamiņ tupiksriñġirrutiksramik piitchut. 
16Taatnaqhutiņ iñuich akuqtuġaġigaat Agaayyutim akiqsruutaa ukpi- 
ġutiqaqamiņ, aasriiñ taamna akiqsruun ilaan aatchuutigigaa akiilluni 
ituaqqutriłiġmigun. Agaayyutim akiqsruutaa akiitñami, iluqaġmiņ 
qitunġaġikkaņat Abraham-ņum akuqtułhiñaugaat. Akiqsruun taam- 
na ingiññiqsuq kisiitñun Jew-puruanun maligaqtuat maliġutaksramik. 
Itmiuq atlapayaanun ukpiġutiqaqtuanun Abraham-tun. Ilaa aapagigik- 
put. 17 Aglaksimalhatun Agaayyutim Makpišaanani, “Aapašuqtitkikpiñ 
iñugiaktuanun iñupnun.” Abraham ukpiġigaa Agaayyun iñuupchait- 
laruaq tuquparuanik suli taiyuiruaq sunik inšitchuanik ilipkaqtugich. 
18 Abraham ukpiqsriruq nigiugaqaqhuni nigiunagumiñaitchaluappaan 
aapagiliutinayaġnilugu iñugiaktuanun iñupnun, takku nipliusria- 
qaqhuni, “Kiñuviatin iñugiaksigisirut.” 19 Abraham-pum ukpiqsriłha 
Agaayyutmik sayaiqsinëiññiqsuq isrumagaluaņņaġmi timini tuquniplugu, 
takku tallimakipiaġuyasripluni aasriisuli aġnaat Sarah qitungitlaitlu- 
akiqsruutaa. Ukpiqsriłha sayaktusrilaaġniqsuq, aasriiñ nanġgaqługu 
Agaayyun. 21 Nalupqiginġillapiaġniġaa Agaayyutmun atuumapkašniaq- 
tilaapa akiqsruusriaġikkani. 22Taatnaqhuni Agaayyutim akuqtuġniġaa 
Abraham nalaungasripkakkauplugu iņmiñi pisigiplugu ukpiqsriłha. 
23 Aglaan tamatkua uqałhich Agaayyutim Makpiġaaņani Abraham 
nik piqutigiplugu Abraham. 24Tamatkua uqalhich aglakkaupmiñiqsut 
uvaptiknun. Agaayyutim akuqtuqmigaatigut nalaunpasripkakkaup- 
luta ukpiqsriłiptigun. Ukpišigikput Agaayyun aņipkairuaq Jesus-mik 
Atannaptiknik tuqulišmiñiñ. 25Jesus tuqukami akilišñišai navguiłiqput aa- 
sriiñ apipkakkaukami tuqułiġmiñ nalaunņasripkaġniġaatigut Agaayyutmi. 


Qiñuišutikkautiq Agaayyutmi 


5 1Taatnamik nalaunpasripkakkaupluta Agaayyutmi ukpiqsriłiptigun 

qiñuiġutikkaurugut Agaayyutmun atannaptigun Jesus Christ. 2Ilaan 
aņmaġniġaa utlautiłiksraqput Agaayyutmun aasriiñ pakma ilitchuqsrilu- 
ta iłuaqqutaanik. Quviasrukhuta quyagikput Agaayyun ilaliutiliksraqput 
kamanautaani ilaatnigun. 3Uvvasuliuna, quviasruutigipmigikput sakiq- 
niuliptigun, ilisimaplugu sakiqniuġutit anuqsrusripkaqhuta. 4 Anuqsrutiq 
tikiutriruq Agaayyutim iłuaksriłhanik, aasriiñ ilaan iluagigumisigut 
niġiugaqaqtugut. 5 Aasriiñ nigiukkam qapiqtaqtinnianġitchaatigut, takku 
Agaayyutim aatchuġaatigut Ipqitchuaq Irrutchimik, aasriiñ taavrumuuna 
qiñiqtitkaatigut qanutun piqpagillapiaqtilaaptiknik. 

6 Uvaptiknik ikayušumiñaipiaqtitluta piviksraq nalautitman Christ 
tuqqutigai agaayyutailaani. 7Nallipsaunniiñ tuqqutisupniangitchaa 
anniqsuqsaġlugu atla iñuk. llaatnisamma iñuum tuqqutinayaša- 
luaqpalukkaa nakuuruaq iñuk, 8aglaan Christ tuqqutigaatigut 
killuliqiraupkaqhuta. Taavrumuuna Agaayyutim qiñiqtitkaa piqpaksrilla- 
piaHi uvaptiknik. 9Nalaunpasripkakkaurugut Agaayyutmi augikkapagun 
Christ-pum tuqqutaupman. Taatnaqhuta nalupqisunġipiaqtugut 
Christ-mun annautiniaqtilaaptiknik Agaayyutim qinnautaaniñ uvlumi 
atanniġviņmi. 10 Uumigiraupkaqhuta Agaayyutmi ilaan qiñuiġutigaatigut 
ipmiñi tuqqutaułhagun iġñiġmi. Pakma Agaayyutim iļauraaġiliutip- 

11 Uvvasuliuna, pakma quviasruutigillapiaġikput Agaayyun atannaptigun 
Jesus Christ qiñuiġutriruakun uvaptiknik Agaayyutmun. 


Adam-lu Christ-lu 


12Killuqsaun tikiumaniqsuq iñupayaanun takku iñuqqaaq Adam killuq- 
saqtuq suli pisigiplugu killuqsautaa tuquliq tikiumapmipluni iñupayaanun. 
Hluqatipn iñuich tuquruksraġuġniqsut takku iluqani iñuk killuutiniktuq. 
13[ñupayaat iñuuruat killuqsaëniqsut Moses-pum akuqtupaiñpaanunniiñ 
maliġutaksramik Agaayyutmiñ. Aglaan Agaayyutim iñuich patchisauniñėit- 
chai killuqsautikun takku piqanġitlutiņsuli Agaayyutim maliġutaksraņanik. 
14 Adam tuquniqsuq tupiksriñšitluni Agaayyutim tillisaanik. Iñupayaaq 
Adam-miñaglaan Moses-mun tuquruksrauniqsuq. Aglaan tuquruksraurut- 
tuuq killuqsanšëitchaluappnašmin taatnatun Adam tupiksriñġitmatun. Adam 
atriqaġniqsuq Christ-mik aggiqsuksrauruamik sivuniksrami. [Aglaan Adam 
tuqułiġmik pipkaipman Christ iñuułiqaqtitchiruq.] 15 Aglaan Agaayyutim 
akiilaaq aatchuutaa atriqanġitchuq Adam navguiłhatun. Hluqatin iñuich tuqu- 
rut pisigiplugu atautchim iñuum navguiłhagun. Aglaan Agaayyutim akiilaaq 
aatchuutaa iluaqqutaagun atautchim iñuum Jesus Christ-pum kamanatluk- 
tuapuruq [navguilhaniñ iñuum Adam]. 16 Agaayyutim akiilaaq aatchuutaa 
atlauruq atautchim iñuum killuqsautaaniñ. Takku aquagun atautchim 
killuqsautaan tikiumaruq atanniqsuiłiq iluqaitñun tuqqutaksrašušniplu- 
gich. Aglaan aquatigun kisiññaitchuat killuqsautit tikiumaruq Agaayyutim 
akiilaaq aatchuutaa iluqaitñun nalaunņasipkaġniplugich. 17 Atausriq iñuk 
killuqsaġniqsuq aasriiñ piqutigiplugu ilaan navguiłha tuqułiq umialiktun 
aņalatchiaqsiruq iluqaitñik iñupnik. Aglaan qanutun kamanatluktigiva 
savaaqalha atautchim iñuum Jesus Christ! Iluqatiņ iñuich Agaayyutim 
nalaunņasripkakkaņi iymiñi kamanaqtuakun iłuaqqutriłiġmigun analatchi- 
gisirut umialiktun iñuuniališmikni uumuuna Jesus Christ. 

18'Tarraami, piqutigiplugu atautchim iñuum navguilha Agaayyutim 
tuqqutaksraġuġniġai iñupayaat. Taatnatuntuuq piqutigiplugu atautchim 

killuqsautinik iñuułiġlu iñupayaanun [ukpiqsriruanun]. 19Atausriq iñuk 
tupiksriñġitluni Agaayyutmik, taatnaqhutiņ iñupayaat killuliqiriġuqtut. 
Aglaan atautchim iñuum tupigiplugu Agaayyun, taatnaqhutiņ iñupayaat 
nalaunpasripkakkaugisirut. 

20 Agaayyutim qaitchiñiġaa maliġutaksraņa Moses-kun. Taavrumuuna 
iñuich ilitchuġiraġigaat qanutun killuqsautilaaqtiņ navguiłiġmiktigun 
Agaayyutim maliġutaksraņa. Aglaan killuqsaun iñugiaksitmukman 
Agaayyutim iłuaqqutaa iñugiaksitmutluktuq. 21 Tarrali killuqsaun aņa- 
latchipluni tuqułikun, aglaan Agaayyutim iłuaqqutaa aņalatchiruq 
nalaunparualikun tikiutiluta iñuułiġmun Jesus Christ-kun atannaptigun. 


Tuqunparuaq Killuqsautmun Aglaan Iñuupluni Christ-kun 


6 1Taamna taatniitman, killuliqituiñaqtuksrauvisa qiñiqtitchaġlugu qanu- 
tun Agaayyun iluaqqutriliqaqtilaapa? 2Qaņaa! Ukpiqsrigupta Christ-mik 
tuqupnarugut killuġmun. Qanusuta iñuuniaqtuiñagġisiñiqpisa killukun? 
3Puuyušniqpisi, iluqapta paptaakkaukapta Christ Jesus-pum atqagun piqa- 
sriutirugut ilaan tuqulhanun. 4Taatnaqhuta paptaakkaukapta iluviqataurugut 
Christ-mi aasrii piqasriutipluta tuqulhanun. Aasriiñ Christ-tun apipkakkau- 
ruatun tuquparuaniñ kamanautiqaqhuni sappiagun Aapauruam, uvaguttuuq 
akuqtuirugut nutauruamik iñuułiġmik iñuuruksraupluta taavrumuuna. 
5Takku piqasriutipluta Christ-pum tuqułhanun paptaakkaukapta, taat- 
natun piqasriutigisipmiugut aņipkakkaułhani iñuuniasuta. 6Ilisimagikput 
una, Christ kikiaktuutrikkaupman iñuułiġruaqput kikiaktuutrauqataurut 
ilaani, saņņia killuqsautim piyaqququplugu, savaktaaġruutqungġiġuta kil- 
luġmun. 7Kiñapayaaq tuquruaq aņalatinġiġuuruq killuqsautmun. 
8Ukpiġigikput tuquqataukapta Christ-mi iñuuqataugisiñipluta ilaani. 
9Iļlisimagikput Christ apipkakkauruaq tuquparuaniñ tuqqutqikkumi- 
ñaipialha. Tuqułhum aņalatlaiġñiġaa. 10 Christ tuqukami tuquniqsuq 
atausriġmiaqhuni akiilisukługu saņņia killuqsautim. Pakma iñuuruq, 
iñuutuiñaqhuni Agaayyutmun. 111lipsiliasriiñ isrummatigiruksraurusri 
Agaayyutmun uumuuna Christ Jesus-kun. 
12Taatnaġusri killuqsautmun aņalatitnagich timigikkasi maani nunami. 
Analatitnagu pisugruatipsitñun. 13 Atusruņaqnagich sulliñġi timigik- 
kapsi savaktillugich nalaunpaitchuamik. Aglaan qaitchisitchi ilipsitñik 
Agaayyutmun iñuktitun apipkakkauruatun tuquparuaniñ suli pakma 
iñuuruatun Christ-mi. Apalatitchigin sulliñġi timipsi Agaayyutmun, aa- 
sriiñ atuġumausri nalaunparuamik. 14Killuqsautim aņalatlaiġñiaġaasri 
takku iñuunšitchusri tupiksriłipsigun maliġutaksramik aglaan iñuurusri 
Agaayyutim iluaqqutaagun. 

Savaktaaġruułha Nalaunpnaruališmun 

15Qanuġisiñiqpisa? Pakma iñuunġiqsugut tupiksriliptigun 
maliġutaksranik Moses-pum qaisapanik aglaan iñuurugut iłuaqqu- 
taagun Agaayyutim. Taamna pisigiplugu killuqsauraaqtuksrauvisa? 
Qaņaa! Killuqsaqtuksrauyumiñaitchugut. 16Iļlumun ilisimagiksi 
una, qaitñapsi ilipsitñik kisumun savaktaaëruguqtusri taavrumuņa. 
Tupigiraksraġaġigiksi taamna iñuk suli atanišigiksi. Tupiksriłipsi kil- 
luqsautmik tuqupkašgisigaasri. Aglaan tupigikapsiuņ Agaayyun ilaan 
nalaunpasripchašagigaasri iņmiñi. 17 Qaaņiqsuami savaktaaġrugik- 
kaņasri killuqsautim, killuëmik aņalatiqaqhusri. Aglaan quyanaqtuq 
Agaayyun, pillapiaqhusri tupigigisri ilisauttutauruat ilipsitñun. 18 Aasriiñ 
annaktitauņanikhusri killuqsautmiñ savaktaaġruguqtusri pakma 
nalaunparuališmun. 19Uqautigigiga savaktaaġruułiq uqałiġnik kaniqsi- 
ñaqtuanik takku kapiqsimmagiksitquplusri. Qaapiqsuami qaisimapmatun 
ilipsitñik savaktaaġrugipkaqhusri killuqsautmun suli killuliqili>çymun, 
taatnatuntuuq pakma qaitchuksraurusri ilipsitñik savaktaaġrugipka- 
ġusri iñuunialismun nalaunparuatikun iluqnauqhusri Agaayyutmun. 
20 Qaapiqsuami savaktaaġruuņņapsi killuqsautmun iñuuniatlaitchusri 
nalaunparuatikun. 21Savaaqaqtusri pigiitchuanik aasriiñ taatnatchim 
iñuutchim pakma kanņugilikkapsi anniqsunġitchaasri aglaan tikiutri- 
raqtuq tuqułiġmik. 22Aglaan pakma annaktitauņaniktusri killuqsautmiñ 
savaktaaġruliutiplusri Agaayyutmun. Iluqnauqhusri ilaanun savaa- 
qatlasrirusri akuqtuiyunaqtuamik Agaayyutmun aasriili Agaayyutim 
akiliññiaġaasri isruitchuamik iñuułiġmik. 23Kiña killuqsaqtuaq akuqtui- 
ruq killuqsautim akiliutaanik—tuqulišmik. Aglaan Agaayyutim akiilaaq 
aatchuutigigaa isruitchuaq iñuułiq tamatkunuņa atausrippuqatauruanun 
Christ Jesus-mun atannaptiknun. 


Atrikusraun Illaqatnilikun 


7 1 Aniqatiut, iluqasri kaņiqsimagiksi maliġutaksraq Moses-pum 
aglaaġikkaņa. Iļlisimapmigiksi maliġutaksramun aņalałha iñuk 
iñuusrugaappašëmi. 2Uvvaami taamna urriqsruutaupmiuq, aġnaq 
nayuutigisiruq maliġutaksrakun aputmikni iñuuniqtutilaapani. Aglaan 
aņutriņ tuqukpan ilaqatnitqilhiñauruq tuvraqługu mališutaksraq. 
sram nipliutigigaa sayuparuapuniplugu. Aglaan aņutriņ tuqukpan aónaq 
ilaqatnitqilhiñauruq. Taatnaqhuni ilaqatnikkumi atlamik aputmik uiñi 
tuquanikpan patchisaitchuq mališutaksramiñ. 
A4Aniqatiumaap, taatnatun itmiuq ilipsitñun. Christ tuqupman, tuqu- 
qatigiruatun pigiksi, aasriiñ aglausimaruat maliġutaksrat aņalanġiġaasri. 

Pakma pigiliutipkaqtusri atlamun. Pigiliutigaasri apitqiksitauruam 
sQaaniqsuami iñuusrugaaņņapta kaņiġruaqtakun pisuġruałipta aņala- 
taġigaa timigikkaqput pisigiplugu maliġutaksraq. Tarra savaaqaqtugut 
savaktaksraġinġisaptiknik maliglugu maliġutaksraņa Agaayyutim. 
Suraġałipayaapta tikiutigaatigut tuqułiġmun. 6Pakma patchisaikkaurugut 
mališutaksramiñ, aasriiñ tuquparuatun ililuta maligutaksramun isiqta- 
ġipluta qaapiqsuami. Taatnaqhuta pakma savautinġitchikput Agaayyun 
utuqqakun aglausimaruakun maliġutaksrakun, aglaan pakma savautiaq- 
sigikput Ipqitchuakun Irrutchikun iñuupnapta nutauruamik iñuulišmik. 


Mališutaksrašlu Killuqsaunlu 


7Isrumavaluktusri nipliġñipluņa killuqsaunlu mališutaksrašlu atinip- 
lugik taapkuak. Taatniinġitchuq. Aglaan maliġutaksrakun kaņiqsigiga 
killuqsautim qanuutautilaaņa. Nalunayaġiga kaviuġutiłiq maliġutaksram 
nipliutiginġitpagu nalaunpaiññiplugu itnautauruaq, “Kaviuqnak.” 8Aasrii 
killuqsautim pisaasruqsipluni atuqtitkaqsiplupa taavrumiņa tillitmik suli 
qanusripayaamik nalaunpaitchuamik. Aglaan mališutaksraitman kil- 
luqsaun sapnpiksraitchuq. 9Iñuuniaġuugaluaqtuami mališutaksrailaakun 
ilitchuġigaluaqnagu mališutaksraq. Aglaan maliġutaksram ilitchuġip- 
kaqmagu tilliñ tarakpaaglaan killuqsaun uummatqiaqsiruq. Taatnaqlupa 
iñuutchikun tuquruna. 10Tilliñ tikiutriruksraqtuaq iñuulišmik uvapnun 
tikiutripiaqtuq tuqułiġmik. 11 Killuqsautim kinnipluna tillisikun tuqup- 
kaġaaņa iñuutchikun. 12Tarra aglausimaruaq mališutaksraq ipqitchuq. 
Taatnatuntuuq tilliñ ipqitchuq nalaunpapluni nakuuplunilu. 

l31tnautauniqpami? Qanusrim nakuuruam tikiutiniqpapna tuqułiġmun? 
Qaņaa! Killuqsautim atuqlugu nakuuruaq [tilliñ] tuqupkaġaaņa. Taamna 
atummiruq uvapnun qiñiqquplupa qanusriutilaapanik killuqsautim. Tilliñ 
qiñiqtitaġigaa killuum pigiillapiaqtilaaņa. 


Apuyaktuiñatiq Killuqsautmik 


l4]lisimagikput maliġutaksram agaayyutmiqnisautha, aglaan uvapa 
animaruņa kaņiġruaqtaqaqłuņa. Killuum aņalataġigaaņa tigutaa- 
pupmatun. 15Kaniqsitlaitchiga surašëatiëša. Piñġitchitka nakuuruat 
pisukkatka, aasriiñ surašaqluna pigiitchuanik uumigikkamnik. 16 Aasrii 
atuġupkich atuġunġisatka uumigiplugich, aņiġiga mališutaksram 
nakuutilaaņa. 17 Nutauruam iñuutchima pipkanġitchai tamatkua uumi- 
gikkatka. Aglaan ilitqusrigruaëma ilumni pipkaġaġigai. 181i, ilisimagiga 
ilitqusriġruaq ilumni nakuunjsgisilaapa, atakkii kaņiġruaqtaqaqłu- 
pa uvamni. Suraġaġukkaluaġiga nakuuruaq aglaan suraġalguitchiga. 
19 Atunġitchaġigiga nakuuruaq atuġukkaġa aasriiñ atuqlugu pigiitchuaq 

atuġunġisaġa. 20 Taatnaqtugu atuġuuniġupkich atuġunġisatka, nutau- 
ruam iñuutchima atuqtingġitchai tamatkua, aglaan ilitqusriġruam ilumni 
atuqtitaġigaaņa tamatkuniņa pigiitchuanik. 

21 Taatnaqgługu ilitchuġigiga taamna ilumutuutiq, suraġaqsaqama 
nakuuruamik pigiitchuam nayuġaġigaaņa. 22Uvva uummatimni quvia- 
sruutigigaluaġiga Agaayyutim maliġutaksraņa, 23aglaan qiñiġiga atla 
maliġutaksraq aņalatchiruaq timimnik. Timima mališutaksrapan 
aņuyakkaa akilliliqlugu maliġutaksraq isrummatimni. Taamna atla 
maliġutaksraq aņalatchiruaq timimnik killuum maliġutaksraġigaa, taav- 
rumaasrii apalatchiruam tigutaaġiliutipluņa. 24 Ħuilliuġnaġniaqpat! 
Iñukniaq uvaņni! Kia annautigisivapa taavrumakņa timimiñ tikiutri- 
ruamiñ tuqułiġmun? 25 Agaayyutim annautigisigaapa. Quyagiga ilaa 
anniqsuġluqmaņa uumuuna Jesus Christ atannaptigun! Tarraasriiñ 
isrumamni kamagisukkiga Agaayyutim mališutaksrana, aglaan ilitqu- 
sriġruaġma tigutaaġipkaġaaņa mališutaksrapanun killuum. 


Apalatillutin Irrutchikun 


8 1Tarraami pakma, Agaayyutim tuqqutaksraëutqikkumiñait- 

chai tamatkua atausrippuqatauruat Christ Jesus-mun. 2Takku 
maliġutaksraņan Irrutchim tikiutriruam iñuutišmik Christ Jesus-kun 
patchisaiġaaņa maliġutaksramiñ tikiutriruamiñ killuġmik suli tuqu- 
liëmik. 3Agaayyun savaktuq maliġutaksram savaašilguisapanik. 
Mališutaksraq iñuk nalaunpasripchatlaitchaa Agaayyutmi sukununniiñ, 
takku killiqiugaqtuapupluni kamagitlaitchaa maliġutaksraq. Agaayyutim 
tuyugigaa iġñiġikkani nunamun timiqašlugu iñuutquplugu uvaptiktun 
suli akilliliutigitquplugu killuqsautmun. Taavrumuunaasriiñ Agaayyutim 
piyaqquqtaksraġuġniġaa killuqsaun aņalatchiruaq killukun pisutiə- 
ruaptiknik. 4Agaayyutim kamaksritļasripkaġaatigut nalaunņaplutiņ 
atuqukkaņatnik maliġutaksram. Pakma iñuuniaqtugut malingiqlugu 
kaņiġruaqput aglaan malikługu Irrusriq. 5Tamatkua analatittuat irru- 
sriġruamun iñuusruurut quyaliñiaqługu irrusriġruaq. Aglaan tamatkua 
analatittuat Ipqitchuamun Irrutchimun iñuusruurut quyaliñiaqtugu 
Ipqitchuaq Irrusriq. 6Iñuum isrummataa apalatmagu irrusrišruanan 
ittaqtuq tuqułiq, aglaan isrummataa aņalatmagu Ipqitchuam Irrutchim 
isrummataa aņalatpagu ilitqusriġruaņan akitñaqsimaašaa Agaayyun. 
Taamna tupiksrisunġitchuq Agaayyutim maliġutaksraņanik; takku 
tupiksrilguitluni. 8 Tamatkua iñuich apalatittuat kaņiġruaġmiknun 
quyalilguitchaat Agaayyun. 9 Aglaan ilipsi aņalangġitchaasri kaņiġruaq- 
tapsi. Aņalatkaasri Ipqitchuam Irrutchim, ilumun taamna Irrusriapa 
Agaayyutim inniqpan ilipsitñi. Aglaan kiña iñuk piqangġitpan Irrusrianik 

Christ-pum piginġitchaa Christ-pum. 10 Killuqsautim timigikkasi tuquņap- 
kašai, aglaan Christ itpan ilipsitñi Ipqitchuam Irrutchim qaitchigaasri 
iñuuligmik takku Christ-pum nalaunpasripkaqhusri Agaayyutmi. 

11 Agaayyutim Ipqitchuaq Irrusria aņitqiksitchiruaq Jesus-mik tuquparua- 
niñ iñuukpan ilipsitñi, taavruma Ipqitchuam Irrutchim iñuuruam ilipsitñi 
qaitkisipmigaa iñuuliq timipsitñun tuqusraġumaruanun. 

12 Taatnaqhuta aniqatiumaap, aņalatitnata kaņiġruaqtamun. 
Iñuuniaqtuksraunšitchugut tumigitqukkaņagun killuqsautim. 
l3[ñuuniašëupsi kaņiġruapsigun tuquniaqtusri. Aglaan Ipqitchuam 
Irrutchim ikayuqtitchupsi nutqautitlasrilugu killiqiłiqsi tarra iñuu- 
niaqtusri. 14Ililgaaġillapiaġai Agaayyutim tamatkua sivulliuqtittuat 
Ipqitchuamun Irrutchimun. 151pqitchuam Irrutchim akuqtukkaqput 
irrusriġinġitchaa tigutaaqsiulhum iqsilhumlu. Ipqitchuam Irrutchim 
pigikkapta ililgaaġiliutipchaġaatigut Agaayyutmun. Taavrumuuna 
Ipqitchuakun Irrutchikun niplitlasrirugut, “Abba, Aapaaņ.” 16 Taavruma 
Ipqitchuam Irrutchim ilitchuġipkaġaatigut nalupqinaiqlugu 
Agaayyutmun ililgaaġitilaaptiknik. 17 Agaayyutim ililgaaġiniqpati- 
gut tarra akuqtuigisirugut ikayuusrianik piksrirrutaiñik uvaptiknun. 
Akuqtuigisirugut tamatkuniņa Agaayyutmiñ piqatigilugu Christ. Aglaan 
nagliksaaqtuksraurugut atrilugu Christ nagliksaałha. Taatnaqqaaġuta 
piñňñaktaaqaġisirugut kamanautmik atrilugu Christ. 


Sivunnaptikni Ittuaq Kamanaun 


18Uvva pakma nagliksaaqsiurugut. Aglaan nagliksaaliqput pakma 
atriqagumiñaitchuq ilaan kamanautaanun sagviġñiakkaņanun uvaptik- 
nun. 19]luqani Agaayyutim iñiqtaņa utaqqitlaillapiašgataqtuq Agaayyutim 
sagviiliksrapanik kisut qitunġaġipiaqtilaaņitňik. 20Suapayaaq 
Agaayyutim sivunniutaagun. Aglaansuli niġiugaq ittuq: 21 Iluqani 
Agaayyutim iñiqtapa aņalanġiġñiaġaa piunġiqsitchiraġaqtuam, aglaan 
piqatauyumiñaqsilugu kamanaqtuamun patchisaiłiġmun piqatigilugich 
Agaayyutim ililgaaņi. 22Ilisimagikput iluqaisa qanusripayaat Agaayyutim 
iñiqtapiñ utaqqiłhat uvupanunaglaan iluilliušaluappašminp, atriplu- 
gu aġnaq aulliyautikmatun. 23Kisimiłhiñaungġitchuat tamatkua iñiqtat 
utaqqirut aglaan utaqqipmiuguttuuq iłuilliuġaluaņņapta irrutchiptigun. 
Agaayyutim aatchuġaatigut Ipqitchuamik Irrutchimik nalupqinaiġutaup- 
lugu. Aasriiñ utaqqigikput Agaayyutmun qitunšašiliutipiaqtilaaksraqput. 
Utaqqigikput timigikkapta simmikkauliksrana. 24Taamna nigiugisa- 
ġikput anniqsukkau'apta. Qiñianiksimaniġuptigu taqqikkaqput taamna 


tianikkaġmiknik. 25Aglaan niġiugaqaqtugutsuli qanutchimiktaimma 

piññaktaašianinšisaptiknik, utaqqigikput anuqsrusripluta aasriiñ 
kimmutigillapiaqługu. 

26]pqitchuam Irrutchim ikayuqsimaaġaatigut pilguirrutiptigun. Takku 
nalurugut qanuq agaayutiksraptiknik; aglaan Ipqitchuam Irrutchim 
ipmiñik uqautigipluta Agaayyutmun qiniqqaluktuališataqhuni uqautigil- 
guisaptigun. 27 Agaayyutim qiñiġaġigai iñuich uummatinich. Ilisimagaa 
isrummataa Ipqitchuam Irrutchim, takku Ipqitchuaq Irrusriq uqapsaa- 
ġutripluni Agaayyutmun piqutigiplugich iñugikkaņi tuvraqługu pisulha. 
28]lisimagikput, supayaatigun Agaayyutim savaqatigiraġigai nakuułik- 
sraņatnun piqpaksriruat ipmiñik, tamatkua ilaan tuqłukkani tuvraqtugu 
sivunniutigikkani. 29Agaayyutim ilisimanišai tamatkua tuqlukkani 
iñiqsigaluaqani nunamik. Piksraqtaaġiniġai atriqaquplugich iġñiġmisun. 
Taavrumuuna Jesus sivulliġuġniqsuq akunšatni iñugiaktuat aniqatigiich. 
30'Taatnaqlugich Agaayyutim piksraqtaaġikkani tuqłuġniġai, aasriiñ 
tamatkua tuqłukkani nalaunpasripkašsai ipmiñi. Tamatkua nalaunnasrip- 
kakkani ipmiñi piqatigigisigai kamanautmiñi. 


Agaayyutim Piqpaksriłha Christ Jesus-kun 


31Tamatkua taatniinniqmata, sumik niplišisitlavisa taavrumuu- 
na? Agaayyutim nayuqpatigut kia-unniiñ akilliliqsuġumiñaitchaatigut. 
32Agaayyutim qaitlugu iġñi nagliksaaqtitkaa piqutigipluta. Taatnaqhuni 
Agaayyutim ilumun qaitchigisigaatigut supayaamik akiilaaġlugu. 33Kiami 
patchisigigisivagich iñui Agaayyutim piksraqtaaġikkaņi? Agaayyutim 
kisimi nalaunpasripkaqsimagai. 34Kiña nipliġisiva Agaayyutim iñui tuq- 
qutaksraġuġnilugich? Kiñaunniiñ niplišumiñaitchuq! Takku Christ Jesus 
tuqqutigai, aasriiñ apitqiksuq tuqulišmiñiñ. Pakma Agaayyutim taliqpian 
tupaaniñ uqapsaaġutigaatigut ilaanun. 35Qanutchim piiqsitkisivatigut 
piqpaksriłhaniñ Christ-pum? Sakiqnam naaga iluilliuthum naagaqaa 
nagliksaalhum naaga kakkaaqsiuthum naaga atnušaanilliulhum naa- 
ga navianniulhum naagaqaa tuqułhum? 36 Aglausimaruq Agaayyutim 
makpiġaaņiñi, 
“Piqutigiplusri tuqqutaurugut ataramik. 
Iñuich apallaqtukkaatigut ipnaisun tuqqutaksratun.” 

Psalm 44:22 
37Qanaal Iluqaisigun tamatkunuuna sakiqniuġutiptigun Agaayyutim 
akimapkaġaatigut piqpagirigikkapta. 38-391i, nalupqiginġitchiga sumun 
piiqsitchumiñaisilaaqput piqpaktapaniñ Agaayyutim. Tuqułhum unniiñ 
iñuulhum unniiñ israġulgich unniiñ tuungġaich unniiñ sut pakma ittuat 
unniiñ tikisaksrat unniiñ sapnpich unniiñ sut ittuat quliptiknilu atiptik- 
nilu naagaqaa sumunniiñ iluqaani nunami piiqsitchumiñaitchaatigut 
Agaayyutim piqpaksrilhaniñ ittuamiñ Christ Jesus-mi atannaptikni. 

Agaayyunlu Iñuksraqtaanilu 


lAtausrippuqatauplunpa Christ-mun suli apalatiqaqlupa 
Ipqitchuamun Irrutchimun nalupqiginšitchiga qauġrimmaaġiu- 
tillautamni uqališa ilumutuuruamik. Saglunġitchuņa itna uqaqama, 
2Jłuilliullapiaġaqtuņa suli alianniullapiaqtaqluna piqutigiplugich Jew-ņu- 
ruat. 3Uvvatuq ikayutlalagich Jew-ņuruat aniqatitka iñuqatitka. Uvvatuq 
anasriñņuqsakkaulaņa piiġluņaunniiñ Christ-miñ ikayuġumiñaġupkich 
anniqsutiksrapatnun. 4Israel-aaġmiut iñugigai Agaayyutim piksraqtaa- 
ġiplugich. Ilaan tiguaġiniġai piqatlasriplugich kamanautmiñik. Ilaan 
qaiññišaa ilipitñun sivunniušutni suli maliġutaksraņa [Moses-kun] suli 
agaayumaajgvik suli akiqsruutnilu. 5Qitunġaġigaich kamanaqtuat sivul- 
liapta, aasriiñ ilipitñiñ Christ animaruq Agaayyutaupluni. Quyanaqtuq 
qaņavak! Taatnatuquvva. 
ilipitñun. Atakkii kiñuvianich Israel-pum ilaņich Israel-aaġmiupiaņun- 
ġitchut. 7Suli ilapilhiñaq Abraham-pum kiñuviaņi ilumun ililgaaġigai. 
Aglaan Agaayyun nipliqsuq Abraham-mun, “Kiñuviaksratin akiqsruu- 
tigikkatka itkisirut Isaac-miñ.” 8Itna ittuq, iluqaisa Abraham-ņum 
kiñuviaņi Agaayyutim ilumun ililgaaġinġitchai, aglaan kisiisa tamatkua 
ililgaaġiliutikkaņi Agaayyutim animaruat akiqsruutaagun Abraham-mun. 
9Agaayyutim akiqsruġniġaa Abraham itna, “Nalaullugu piviksraq utiġisi- 
runa aasrii Sarah iġñiqagġisiruq.” 
10Taamnatłhiñaunġitchuq. Rebecca-m malġik iġñak aapaqaqtuk 
sivulliaptiknik Isaac-mik. 11-12 Aglaan malġuk iġñak anigaluaqnagik 
Agaayyutim uqautigaa Rebecca, “Aapiyaņan savautigisigaa nukatchiani.” 
Agaayyun nipliġñiqsuq taavrumiņa nukatpiaġruk savaaqaġaluaqnagik 
nakuuruamik unniiñ pigiitchuamiglu. Taavrumuuna ilitchuġigik- 
put, Agaayyutim piksraqtaašinišaa atausriq sivunniutigikkašmigun 
pisuligikkašgmigunlu. Piksraqtaaġiyumiñaitchaa iñuk savaaqałhagun. 
13 Agaayyutim uqalha itniinniqsuq, “Piksraqtaaġigiga Jacob aglaan pik- 
sraqtaaġinġitļugu Esau.” 
14Qanuġmi nipliġisivisa taavrumuuna? Agaayyun nalaunņpaitpa? 
Taatniinġitchuq! 15 Agaayyutim Moses nipliutigaa, 
“Qiñiqtitkisigiga ituaqqutriłiġa kisumun iluaqqutisrukkamnun. 
Qiñiqtitkisigiga ilunņuksriłiġa kisumun ilunpugisrukkamnun.” 
Exodus 33:19 
16Taatnaġumi Agaayyun piksraqtaaqaġnianġitchuq iñuich pisułiġik- 
kapatigun unniiñ savautigisrukkapatigun. Aglaan piksraqtaaqaġisiruq 
ilunpuksriłiġmigun. 17 Agaayyutim Uqałhan nipliutiniġaa atanša 
Egypt-pum, “Ataniġuqtitkikpiñ qiñiqtitchukługu saņņigikkaġa ilipkun. 

Taavrumuuna atiġa uqautaugisiruq iluqaani nunami.” 18 Taatnaqhuni 
Agaayyutim qiñiqtittaġigaa ilunņuksriłłi kimupayaaq qiñiqtitchukamiun. 
Suli pitchiġiiliqsitkai iñuich pitchisiiliqsitchukkani. 


Piksraqtaaġikkauruni Agaayyutim Illunpuksrilhagun 


19Uvva nallipsi apiqsruġisigaaņa, “Agaayyutim aņalatpatigut suvaata- 
mi killuutiqaġnivatigut? Kia akilliliqsušisivaun pisulha?” 20 Apiqsruqnak 
taatna. Ilvich iñułhiñaurutin. Iñulhiñam apiqsruqtaksraġinġitchaa 
Agaayyun. Taatnatuntuuq iñuum iñiqtapan uqautitlaitchaa, “Suvaata 
piliuqpiña taatna?” 21Utkutchiri savaaqaqtuaq qikumik piliułhiñauruq 
qanutchipayaamik pisukkumi. 
Taavrumakna qikumiñ utku- 
sriliuthiñauruq atautchimik 
piññaqqutigilhiñašlugu aasriiñ 
ilaqataa suaqluqašvigiplugu. 
22Agaayyun nalaunparaqtuq sura- 
šëapayaaliómigun. lHlapitñun iñuich 
ilaan qiñiqtitchukkaa qinnaut- 
ni [killuqsautikun] suli sappiñi. 
Qiniqqautnaqsigaluaqtitlugich 
piyaqquqtaksraëuqhutin anuqsru- 
tiniġai tamatkua iñuich. 23Atlat 
iñuich ilunpugisrukkani ilaan 
anuqsrutinišai ilitchuġitqup- 
lugu uuktuġnaġumiñaitchuaq 
kamanautni. Tamatkua iñuich 
itqanaiyautiniġai piqaquplugich 
| kamanautmiñik. 24 Aasriiñ ila- 
(Rom 9.21) gigaatigut taapkua. Agaayyutim 
tuqłunġitchaatigut Jew-ņuruaniñ 
aglaan piksraqtaaġigaatigut Jew-ņunġitchuaniñ, 25tuvraqługu nipliutaa 
Hosea-m itna, 
“Nipliġisiruņa, Iñugigipsi taapkunuņa atchiqsimagaluakkašmiñun 
Iñugingġitchipsi. 
Aasriiñ qiñiqtitkisigiga piqpaktaġa tamatkunuņa 
piqpaginëisamnun.” 





Hosea 2:25 
26 Hosea-msuli nipliutigigaa, 
“Iñuginġitchipsi, aglaan kiñuvaatigun atchikkaugisirut itna, 
Ililgaaņi iñuuruam Agaayyutim.” 
Hosea 2:1 27 Suli Isaiah-m uqautiginišai Israel-aaġmiut, 

“Iñugiallapiaqtut iñugikkani Israel-pum. 
Atriqaqtut qaviaņisun taġium siñaani. 
Aglaan iñugiakitchuat anniqsukkaugisiñiqsut. 
Isaiah 10:22, 23 
28 Atanġuruam qilamik anasriñņuqsaġisigai iñui nunam.” 
Isaiah 28:22 
29Tuvraqługu Isaiah-m nipliutaa, 
“Atanëum Saņņipayaaqaqtuam iñugiakitchuat sivulliavut 
iñuupkangġitpagich 
iluqapta piyaqqukkaunayaqtugut Sodom-tun suli Gomorrah-tun.” 
Isaiah 1:9 


Israel-aaġmiutlu Tusraayugaallautašlu 
30Qanuġmi nipliġisiñiqpisa? Itniinniqsuq, Jew-pungitchuat 
nalaunpasriñiuranšëiññitchuat Agaayyutmi, nalaunņasripkaġniqsut 
ukpiqsriłhiñaqamiņ. 31 Israel-aaġmiut mališutlugich maliġutaksraq 
Moses-ņum aglakkaņa nalaunņasriñiaġniqsuq Agaayyutmi taavru- 
muuna, aglaan nalaunpasriñšiññiqsuq. 32Suvaatatai? Tunņanġitlutiņ 
Agaayyutmun ukpiqsriłiġmiktigun, aglaan nalaunņasriñiaġniqsut 
tamatkunuuna savaaġikkaġmiktigun. Ukpiqsriñġitňamiņ atrigini- 
ġaich iñuich putukkitqataqtuat putukkisautmun. 33 Agaayyutim Uqałha 
aglaksimałhatun, 
“Iligisigiga Zion-mun iyašak iñuich putukkisautiksraņat. 

Taamna iyaġak paallaktitchiñiaqtuq. 

Kiña taimña tunparuaq Christ-mun, iyaġaktun ittuamun, 

qapiqpapayumiñaitchuq.” 

Isaiah 8:14; 28:16 

] 0 1 Aniqatiumaaņ, uummatimniñ kipiġniuġutigigiga iluqa- 

tip Jew-puruat anniqsuquplugich. Taamna iņiqsruutigigiga 
Agaayyutmun. 2Nipliutigigaluašitka piliqillapiaqhutiņ maliġuałhat 
Jew-ņuruat Agaayyutmik, aglaan ilisimanġitchaat nalaullugu tumiksraq. 
3llisimangitlutin Agaayyutmun iñuich nalaunpasripchaguutilaapatnik 
ukpiqsriłiġmiktigun, iņmiknik nalaunņasriñiallaņniqsut pisulišmikti- 
gun, ilipisa qaitchisunšitlutin iņmiknik Agaayyutmun. [Taatnaqhutiņ 
nalaunņpasritlaiññiqsut.] 4Christ kinilirvigigaa maliġutaksram, aasriiñ 
kiñapayaaq ukpiqsriruaq nalaunpasripkakkauyumuuq Agaayyutmi. 

sKisupayaaq nalaunņasripkagġukkumi Agaayyutmi tupiksriłiġmigun 

Agaayyutim maliġutaksraņanik, itqaġiliuņ Moses-ņum aglaaņa, “Iñuk 
tupiksriruaq maliġutaksrapayaam tillisaiñik iñuugisiruq taapkunuuna.” 
6Aglaan uqalhum nipliutiginigaa nalaunpasripkakkautiq ukpiqsrilikun 
itnailiplugu. “Isrumaniaqnak, Kiña mayuġisiva qilapmun (ami 

atqautityaġlugu Christ)? 7Suli nipliġñiaqnak, Kiña atqaġisiva samuna nat- 
qitchuamun apymašnimun (ami mayuutityašlugu Christ tuquņaruaniñ)? 
8Itnauvva nipliqsimaruq, Agaayyutim uqałhan qalligaatin, ittut qaniqni 
suli uummatipni.” Taamnatarra ilisauttun quliaqtuaġikkaqput. 9Ilvich 
qannapkun nalupqinaišlugu uqaġupku, “Jesus atanëuruq,” suli ukpiši- 
gupku uummatipni Agaayyutmun apņitqiksiłha Jesus tuqułhaniñ, ilvich 
annakkisirutin. 10 Ukpiqsrigupta uummatiptikniñ nalaunpasripchaqtu- 
gut Agaayyutmi. Taatnaqhuta uqaqaHaptigun Jesus-mik ukpišiplugu 
anniqsukkaurugut. 11 Agaayyutim uqalha itnaëniqsuq, “Kiñapayaaq 
ukpiqsriluni tunparuaq ilaanun qapiqpapayumiñaitchuq.” 12 Agaayyutim 
Uqalhan taputigaa “Kiñapayaaq,” takku atlakaasiiñšiññiqsuk Jew-ņu- 
ruaġlu Jew-ņunġitchuaġlu. Taamna ataniq atanišigaat iluqatiņ aasriiñ 
qaitchipluni iñugiaktuanik ikayuutinik iluqaitñun tunparuanun ipmiñun. 
13Agaayyutim uqalha itnaqhuni, “Atanëum anniqsuġisigaa kiñapayaaq 
tuqluqtuaq anniqsuqupluni.” 
14Qanuġutiņ tuqłuġaġisivat ilaanun ukpiġinġisaġmiknun? Suli qanušu- 
tip ukpiqsrigisivat ilaanik tusraamaisaġmiknik? Suli qanuq tusraagisivat 
quliaqtuaqtaitchumiņ. 15 Qanuġutiņ quliaqtuaġisivat tuyušinšitpatin? 
Aglausimaruq itna, “Qanutun quvianaqtigiva quliaqtuaqtit aggiutrip- 
mata tusraayugaallautamik.” 16 Aglaan iluqaġmiņ akuqtunšitchaat 
tusraayugaallautaq. Isaiah nipliqsimaniqsuq, “Ataniiq, kisut ukpiqsrivat 
uqauttutigikkaptiknik?” 17 Taatnamik iñuich ukpiqsriliqsut tusraa'amit- 
run tusraayugaallautaq. Suli iñuich tusraagaat kia quliaqtuaġipmagu 
gaallautamik? Ilumun ilipisa tusraagaat. Agaayyutim uqatlha itniittuq, 
“Uqatiq siaminniqsuq iluqaanun nunamun. 
Iñuich quliaqtuaġaqtut nanipayaaq.” 
Psalm 19:4 
19 Apiqsrulgitchuņa, Israel-aaġmiut kaņiqsiñġiñňñiqpat? Ii, kaņiqsirut. 
Sivulliupluni Moses uqaqtuq Agaayyun uqašniplugu itna, 
“Uvana iñuksraqtaaġinġisapkun siqñaliqsitkisigipsi. 
Uvaņa kaņiqsimaitchuatigun uumitchaktitkisigipsi.” 
Deuteronomy 32:21 
20 Tugliligługu, Agaayyun nipliġñiqsuq Isaiah-kun taluqsrautaiqsitlugu, 
“Paqitkaatpa tamatkua apiqsruqtanšitchuat ikayuqulutin. 
Sagviqsuņa tamatkunuņa pakaaqanšitchuanun uvamnik.” 
Isaiah 65:1 
21Aglaan Agaayyutim Israel-aaġmiut uqautiginiġai Isaiah-kun itnaqhuni, 
“Uvlupayaaqman piłhiñaaņuruņa akuqtušëuqtugich tamatkua iñuich 
tupiktaitlutip paaqsaaparuat uvamnik.” 
Isaiah 65:2 

Agaayyutim Qiñiqtitkaa llunpuksriHi Iñuksraqtaapitñun 

1 1 1 Apiqsrulgitchuņa. Agaayyutim ayapniqpagitmi iñugikkani? 

Qanaa! Uvana Israel-aaġmiuņuruņa. Uvana kiñuviaġigaaņa 
Abraham-ņum, ilagigaatpa sivulliaqaqtuat Benjamin-mik. 2Agaayyutim 
ayaksimaitchai Israel-aaġmiut piksraqtaaġikkani iņilġaan. Ilisimagiksi 
uqałha Agaayyutim Elijah-kun, qanuq ilaan iņiqsrułha Agaayyutmun 
akitñaqlugich iñugikkani Israel. Elijah nipliqsuq, 3“Tlipisa tuqulġata- 
ġaich sivuniksriqiritin, suli siqumitlugich tunillagviich. Uvaņa kisima 
sivuniksriqiriniñ kisiņpuqtuņa. Pakmaasriiñ tuqunniagaqsipmigaat- 
pa.” 4Aglaan qanuq kiuniqpaupn 
Elijah? Agaayyutim nipliutinišaa, 
“Kisippunšgitchutin. Piqaqtupa 7,000 
iñupnik Israel-mi putqatanġitchua- 
nik atripanun Baal-pum.” 5Pakma 
taatniitmiuq. Iñugiakkitchuanik 
Israel-aaġmiuqaqmiuq Agaayyutim 
piksraqtaaņiñik iłuaqqutriłiġmigun. (Rom 11.4) 
6Tarraami, anniqsukkaupmata 
Agaayyutim iłuaqqutaagun anniqsukkaunšitchut savaaqałiġmikti- 
gun. Anniqsukkaułhiñauniqpata savaaġmiktigun tarra anniqsušiaq 
Agaayyutim iluaqqutaagun ilumun suungiññayaqtuq. 7 Taamna taatna 
atuummiñiqsuq, Israel-aaġmiut piññaktaaginëiññišaat pakaaġikkaqtiņ. 
Aglaan Agaayyutim piksraqtaaġikkaņiñ piññaktaašginišaat [ilaan nalaun- 
pasripchaqamizgich ipmiñi]l. Atlataasrii siqquqsipkaġniġaich uummatitin 
suli naalaġniñġiqhutiņ Agaayyutmik. 8 Aglausimaruq Agaayyutim uqał- 
hani itna, 

“Agaayyutim isrumalzguiliqsinnišai aasrii kapiqsitlaiqhutin. 
Taatnaqhutin qiñitlaiġñiqsut irimiktigun 
suli tusraatlaiqhutiņ siutmiktigun. 
Taamna atuummiñiqsuq uvluvapnunaglaan.” 
Deuteronomy 29:4; Isaiah 29:10 





9David-tuuq nipliëñiqsuq, 
“Nigiqpatišmikni napitaulutiņ naniqtillich. 
Paasraaqtillutiņ anasriñpuqsakkaulich. 
lO]rigikkanich taaqsilutiņ qiñitlaišlich. 
Tunugikkaņich pilguiliġlich sakuutišmikniñ.” 
Psalm 69:22, 23 
1 Apiqsrulgitchuņa, Jew-puruat ayakmatrun Christ, Agaayyutim 
taavrumuuna piyaqquqtinniqpagich? Qaņaa! Aglaan navguiłhata tikiu- 
tipkaġniġaa anniqsuġiaq Jew-ņunġitchuanun. Taamna atuummiñiqsuq 

Jew-ņuruat siqñaliquplugich. 12Tarra Jew-ņuruat navguiłhata tikiutip- 
kaġniġaa ikayuusriaksraq nunam iñuiñun suli Jew-ņuruat ayaiłhata 
Christ-mik tikiutiplugu anniqsuġiaq Jew-pungitchuanun. Maatnatarra 
qanutun nakuutluktigigisiva ikayuusriaksraq taimanigun iluqaisa Jew- 
puruat taputraukpata ilipitñi Agaayyutim piksraqtaašikkaniñi. 


Agaayyutim Qiñiqtitkaa llunpuksriHi Jew-punšitchuanun 


13Pakma uqaqtuna ilipsitñun Jew-pungitchuanun. Uqqiraqtigigaaņa Jesus- 
pum Jew-pungitchuanun, aasrii savautrillamni savaktuna pisuqtilaaqluna. 
14Niġiugaqaqtuņa iñugikkatka siqñaliquplugich. Taavrumuunaasriiñ ikayu- 
ġayaqpalukkitka anniqsułiksraņatnun. 15Jew-puruat tunutmatruņ Agaayyun, 
ilaa ilauraaniktuq atlanik iñuņnik. Aasriiñ sua itkisiva taimanigu Agaayyutim 
akuqtuqpagich Jew-puruat? Taapkua iñugiliutitqikkisigai Agaayyutim, iñuk- 
titun apitqikkauruatitun tuquņaruaniñ. 16Sivulliq qaqqiaksraq qaisauniqpan 
Agaayyutmun, tarra iluqani qaqqiaq ipqikkauruq. Suli kapigikkapi napaaqtum 
ipqitpata, taatnatuntuuq akiġuġikkaņi napaaqtum ipqitmiut. 171lapich akiqqut 
napaaqtušëiksuamiñ piiyakkaurut aasrii akiġua atlakkam napaaqtum iliplugu 
sivulligmun napaaqtumun. Ilipsi Jew-pungitchuani atlakkaqtatun akiqqutun 
ittusri. Pakmaasriiñ sayaqaaqsirusri iñuupmiplusri sivulli>ymiñ napaaqtumiñ 
atriqaqtuamiñ taapkunanitun Jew-ņuruatitun. 18 Taatnaqhusri uqaviksuk- 
sraunġitchusri tamatkunuuna akiqqutigun piiyaqtautigun. Uqaviutiksraitchusri. 
Suvaata? Ilipsi iñuupkanšitchiksi kapia napaaqtum, aglaan kapian uumapka- 
ġaasri. 19 Nipliłhiñaunisuknaqtusri, “Akiqqut piiyakkaurut ilaliutitlasripluta 
napaaqtuanun.” 20 Taamna ilumutuuruq. Aglaan akiqqut piiyakkaurut 
Jew-ņuruat ukpiqsriñëilhatigun. Taatnaqhusri ilaliutirusri napaaqtumi tak- 
ku ukpiqsriplusri. Tarra kamasraaqasri aglaan taluqsrisitchi. 21 Agaayyutim 
napaaqtum akiqqui itinġiññiqpagich nagguviatni, ilaan kipiviaqmigaasri 
Jew-nungitchuasrii. 22'Taatnaqhusri ilitchuġigiksi Agaayyutim iluaqqutrilhalu 
taluqnalhalu. Agaayyutim anasriñņuqsaġaġigai tamatkua mališutchiñšit- 
chuat ipmiñik. Aglaan iluaqqutigaasri iñuuniaqtuiñaqapsi iluaqqutaagun. 
Taatnanġisuaġupsi kipikkaugisipmiusri napaaqtumiñ. 23 Jew-ņuruat ukpiq- 
sritqiaqsikpata Agaayyutmik akuqtutqikkisigai. Agaayyutim pitlallapiaqhuni 
ililhiñaugai kiñumun inaatnun. 241lipsi Jew-punsitchuani atriqaqtusri 
akiqqumik kipikkauruamik atlakkamiñ napaaqtumiñ ilaliutiplusriasrii 
napaaqtullautamun, uvva taamna akiġuunġitchaluaqtuaq napaaqtullautami. 
Jew-ņuruat atriqaqtut akiqqumik nausuuruamik napaaqtullautami, aasriiñ 
Agaayyutim nalupqinaiġlugu ilitqikkisigai napaaqtupatnun. 


Agaayyutim Qiñiqtitkaa llunpuksritlti lluqaitñun Iñunpnun 


25Aniqatiumaaņ, kaņiqsitqugipsi uumiņa nalunaqhuni ilumutuuruamik, 
kamasraaqunġitlusri isrumatunilusri. llumutuuruaq una: ilalhiñapich 


309 Romans 11, 12 


Israel-aaġmiut tikkaņasrigaluaqtut. Aglaan taamna simmišñiaqtuq ilu- 
qatin piksraqtaapuruat Jew-pungitchuat utlautikpata Agaayyutmun. 
26 Taimanigun iluqatiņ Israel-aaġmiut anniqsuġisirut. Aglausimaruq 
Agaayyutim uqalhani, 
“Anniqsuqti aggiġisiruq Zion-miñ. 
Piiġisigaa iluqaan agaayyutaiłiq kiñuviapiñiñ Jacob-ņum. 
27 Tarra piiġupkich killuqsautiņich 
taņiġñiaġiga sivunniušutiga taipkunupa iñupnun.” 
Isaiah 59:20, 21; 27:9; Jeremiah 31:33, 34 
28 Jew-ņuruat ayapnišaat akuqtunšitlugu tusraayugaallautaq. 
Taatnaqhutiņ akitňaqtuliġñiġaat Agaayyun piqutigiplusri. Aglaan 
Jew-ņuruat Agaayyutim iñugigai piksraqtaašiplugich. Piqpagigai piqu- 
tigiplugu akiqsruutni sivulliapitñun [Abraham-munlu, Isaac-munlu, suli 
Jacob-mun]. 29Agaayyutim isrummitqitlaitchuq iñuktigun tuqtukkags- 
migun suli aatchuutigun qaisaġmigun ilipitñun. 30Iļlaatniimma ilipsi 
Jew-ņunġitchuani ayakkaqsi tupigisrungġitlugu Agaayyun, aglaan pak- 
ma akuqtuirusri ilunņuksriłiġmik taapkua iñuich tupiksriñšilhatigun. 
31 Taatnatuntuuq pakma Jew-puruat tupiksriñġitchut Agaayyutmik. 
Atriplugu Agaayyutim nagliksriłha ilipsitñik, ilipitñik nagligigisipmigai. 
32Takku Agaayyutim ilisimagai iluqaisa iñuich tupiksrisungisilaapat- 
lu pitchiġiiłhatlu. Piqutigiplugich ilaan qiñiqtitchukkaa ilunpuksrilii 
iluqaitñun. 


Quyyan illi Agaayyutmun 


331i, Agaayyutim umialgutai uuktuġnaġumiñaitchut. 
Puqiutaalu kapiqsimathalu isruitchuq. 
Kia-unniiñ iñuum kaniqsipchaëumiñaitchai Agaayyutim sivunniutai. 
Unniiñ kaņiqsiyumiñaitchaa tumaa. 
34 “Kia ilisimavauņ isrummataa Atangum? 
Kia qaitchilhiñauvaun alëaqsruutmik?” 
Isaiah 40:13 
35 “Kia-unniiñ qaitchimaitchaa Agaayyun qanutchimik 
utiqtitaksrapanik Agaayyutmun.” 
Job 41:11 
361i, Agaayyutim iñiqtaġigaa suapayaaq. 
Suli suapayaaq ittuiñaġaqtuq, ilaagun suli ilaanun. 
Kamanaun illi Agaayyutmun qaņavak taimuņa. Taatnatuq. 


Qaillusri Agaayyutmun 


1 2 1Taatnaqhusri, aniqatiumaaņ, Agaayyutim qiñiqtinpa- 
nikmatigut ilunpuksriligmiñik iņiqsruagġipsi timigikkasri 

iñuuruapulugich tunillautigitquplugich ilaanun, ipqilluni suli quyaqna- 
šuni ilaani. Taamnatarra savautriłiksraqsi ittuq Agaayyutikuašiakun. 
2Atriņusruņaqasri iñuiñun marruma nunam, aglaan simmidqsillusri nutaq- 
tillusri isrummatigikkasri. Taatnašupsi kaņiqsitlasriñiaġiksi Agaayyutim 
pisułha ilipsigun. Suli iļisimatlasriñiaġiksi nakuuruaq, quyaqnaqtuaq 
Agaayyutmi suli nalaunņaruaq. 

3Agaayyutim iłuaqqutaagun nipliutiksraqaqtuņa kisupayaamun akun- 
napsitñi. Isrumaniaqnak nakuuvagillutin ilipni. Qiñiqtuksraurutin ilipnun 
qanuq itilaapiaqnik. Isrummatigiun qanutun ukpiqsriłiqaqtilaan aatchuu- 
sriagikkan Agaayyutmiñ. 4 Atausriukattaaqhuta timiqaqtugut aasriiñ 
taamna timi iñugiaktuamik sulliñiqaqhuni. Tamatkua timim sulliñši 
atlakaaġiisigun atuġaqtut. 5Taatnatuntuuq uvagut iñugiaktugut. Aglaan 
Christ-mi uvagut iluqata atausriġuqhuta timaurugut, aasriiñ sulliñiġuq- 
uvaptiknun qaitchai iłuaqqutriłiġmigun. Kiña aatchuusriaqaġumi sivu- 
niksriqiłiġmik, atuġliuņ taamna ukpiqsrilismigun pigikkaġmigun. 7Kiña 
aatchuusriaqaġumi savautriłiġmik, savagli. Kiña aatchuusriaqaġniġumi 
ilisautriłiġmik, tarra ilisautrili. 8Kiña aatchuusriaqaġniġumi pitchuk- 
saaġiłiġmik, pitchuksaasili. Kiña aatchuusriaqaġniġumi aatchuiłiġmik 
atlanun, aatchušli naliilaaġlugu. Kiña aatchuusriaqaġniġumi sivulliuq- 
tiksrauluni, sakuugli sivulliuqtaulišmiñi. Kiña aatchuusriaqaġniġumi 
nagliksriłiġmik, taavruma atuġliuņ quviatchauġiguni. 

9Piqpaksritiqsi ilumutuuruksrauruq. Uumigisiuņ tamanna pigiitchuaq, 
piqpagiluguasriiñ nakuuruaq. 10Piqpakkutilusri avatmun aniqatigii- 
sun, kamanatluktillugich aniqatigikkatin ilipsitñiñ. 11 Iqiasrusruņaqasri 
aglaan sakuukkitchi, suli piliqillapiaġusri irrutchipsigun savautilugu 
Atanġuruaq. 12Quviasrugusri takku piqaqtusri niġiukkamik. Anuqsrulusri 
iluilliuliq tikitpan. Agaayulusri ataramik. 13Ikayuġlugich Agaayyutim 
iñui inuqsraqtuat. Tukkiqsuġlugich iglaat kiñunnapsitñi. 

14 Apiqsruqsiuņy Agaayyun nagligitqulugich tamatkua nagliksaaqtitchiruat 
ilipsitñik, ipiqsruutilugich aasriiñ apiqsruutisruņaqnagich Agaayyutmun 
anasriñpuqsaqulugich. 15Quviasruqatigilugich tamatkua quviasruktuat. 
Alianniuqatigilugich tamatkua alianniuqtuat. 16 Iñuuniaqatigiiyusrilusri. 
Kamanaġnaisruņaqasri ilipsitñik, aasrii ilauraašilugich tamatkua suun- 
#iññasrugiruat. Ilisimatluņniasruņaqasri supayauranik. 17 Kia iñuum 
pimaqłukpasri akisaġniasruņaqasri killukun. Iñuuniaġitchi iñupni iłuaġ- 
naqtuakun. 18Piyumiñasniqtutilaapsitñi iñuuniaġitchi qiñuirrutillugich 
kisupayaat. 191lauramaan, akisaqtuġniasruņaqasri atlanik nalaunšitpasri, 
aglaan Agaayyutim akisašligich. Aglausimaruq, “Uvaņa akisašsisiruna. 
Uvaņauruņa anasriñņuqsairaġaqtuaq [nalaunpaitchuktuanik], nipliqsuq 
Ataniq.” 20 Aglaan, Agaayyutim uqalha itnatun, 

“Pimaqłuktigikkan nišisukpan nišipchašlugu, 
imiġukpan imiqtillugu. 
Taatnaġuvich kanputchakniasiñ katitchipmatun ikualaruanik 
aumanik taavruma niaquanun.” 
Proverbs 25:21, 22 
21 Ki, pigiitchuamun akiilipkaqtaqnak, aglaan akiiliun pigiitchuaq 
nakuuruakun. 


Tupigiraksrat Kavamam Maliġutaksraņi 


1 3 llluqasri tupigiraksraġigisi kavamam aņalatai. Kiñaunniiñ 

apalatchitlaitchuq Agaayyutim qaitchiñšisuaqmani saņņimik 
aņalatchiłiksraņanun, suli kiñaunniiñ aņalatchitlaitchuq marrumani nunami 
saņņiqanġisuaġuni Agaayyutmiñ. 2Taamna pisigiplugu kia iñuum akilliliuq- 
niktuam kavamamik akilliliqsimagaa Agaayyutim inillakkaņa. Taatnaqami 
tikiutriraqtuq anasriñpuqsautmik iņmiñun. 3Tamatkua iñuuruat nalaun- 
paruakun sivuugayumiñaitchut sivulliuqtinik, aglaan kisimiņ tamatkua 
iñuumaqtuktuat. Sivuugagisrunšitchupku apalatchisiqaqtuaq savaaġiuņ 
nalaunņaruaq aasriili apalatim quyagiyumagaatin. 4Taamna Agaayyutim 
savaktigigaa ikayuquplutin. Aglaan atuġuvich nalaunpaitchuamik iqsiviksran 
tarra. Aņalati sappiqaqtuq anasriñpuqsaitlasriplugu. Taamna Agaayyutim 
savaktigigaa anasriñpuqsaitlasriplugu pisigiplugu Agaayyun tamatkunipa 
atuqtuanik nalaunpaitchuamik. 5Taatnaġusri tupigiraksraġigisri kavamat 
pisigiplugik taapkuak: anasriñpuqsakkauyumiñaitchumuusri, suli ilisima- 
lusri qauġrimmaaġiutillautapsitňñi tupiksriruni nalaunpatilaapanik. 6 Tarra 
akiliiruksraupiaqmiusri tax-sinik, takku tax-siliqirit savaktigigai Agaayyutim 
savaaġipmatruņ savaaqtin. 7Akiliisitchi iluqaitñun apalatirrutiqaqtuanun 
niġġiuqsruutipayaapnik, akilišlugich iluqaisa tax-sinik akiliġñaqtuat, taluġi- 
lugich taluġiraksrauruat suli kamagilugich kamagiraksrauruat. 


Piqpakkutiłiq Atlanik 


8Akiqsruumisruņaqnagich iñuich qanutchiñik. Aglaan ataramik 
piqpagiraksraġigitin atlat. Iñuk piqpaksriruaq atlamik tupiksriñiq- 
suq iluqaanik maliġutaksramik. 9 Maliġutaksrami aglausimaruq, 
“Killuqsaġumiñaitchutin sayuņałikun. Iñuaġumiñaitchutin kisumik. 
Tiglikkumiñaitchutin. Kaviuqtuksraunšitchutin iñuuniaqatvich suu- 
raiñiñ.” Hluqatin taapkua tillisaurut suli iluqatiņ atlatlu katisrimarut 
atautchisun uumani: “Piqpagiyumagiñ iñuuniaqatin iliptun iliļugu.” 
10Piqpaktam atniatlaitchaa iñuuniaqan. Taatnamik piqpaksriłiq atriqaq- 
tuq tupiksripmatun iluqaanik maliġutaksramik. 

1 Taatnatun iñuuruksraurusri nalaunparuakun makunani uvluni. 
Atakkii annautrauliġviksraqput, Christ-mun qilapmuutikpatigut, qal- 

litluktuq pakma ukpiqsriqqaaHaptikniñ. Taamna ittuq itiġviksrakun 
iñiqtuatun siñigniëmiñ. 12Unnuaq nupuyasriruq. Uvluq tikiyasriruq. 
Taatnamik nutqautiraksraġigikput killiqiliqput pigikkaņa taaqtuam 
suli tigulugich satkui qaumam savaaqatlasriluta nakuuruamik. 13Ki, 
iñuuniaqta nalaullugu atrilugich iñuich pigikkaņi uvlum. Uvagut 
piruksraungġitchugut naġġunaqtuakun niġiłikun suli taappatikun. 
Ittuksraunġitchuq sayuņałiq suvałułiġlu, naaga apuyatiq siqňatuałiġlu. 
14 Aglaan iñuk atipmatun satqagutmik taatnatuntuuq satqagutiqašit- 
chi atanġuruamik Jesus Christ-mik, apalatisrupaqasri kaviušutaiñun 
kaņiġruapsi. 


Upyaktuiñak Atlanik Iñupnik 

1 4 1 Akuqtuġumagiksi sayailluqtuaq ukpiqsrili>smigun uqavaaqa- 

tigisrupaqnagu ukpigikkananik. 2Ilaņich iñuich ukpiqsrirut 
niġiłhiñauniplutiņ qanusripayaamik niqimik. Aglaan atlat iñuich 
ukpiqsriłhat sayaitmata ilipich ukpiqsrirut niġiłhiñauniplutiņ nau- 
rialhiñanik. 3Taamna niġiłhiñauniruaq qanusripayaamik niqimik 
isrumaruksraunšitchuq nakuutlupniluni nauriaqtuqtuamiñ. Taamnali 
nauriaqtuqtuaq taatna isrumaruksraunšitmiuq niqituqtuaq nalaunšiñ- 
ñilugu, takku Agaayyutim akuqtuġniġaa. 4Atanniëñiaqtaksraginëitchiñ 
atlam savaktaa. Qauklian sivunnišisigaa nalautmagaan naagaqaa nalaun- 
ġitmagaan. Ilaa nalaunparuamik savaaqatlagisiruq takku Agaayyutim 
nalaunparuamik savaaqatlapkaġisigaa. 

SIñuk isrumaruq atausriq uvluq nakuutlupniplugu atlaniñ uvlumiñ. 
Atlamli isrummatigigai uvlupayaat atiplugich. Iñullaak isrummat- 
miktigun nalupqisrunšišlik nalaunparuamik savaaqaqtilaaġmiknik. 
6Iñuk isrumaruaq atausriq uvluq pitluktuaņuplugu atlaniñ uvluniñ 
kamakkutigigaa pisigiplugu Agaayyun. Taatnatuntuuq niġiruam qanusri- 
payaamik niqinik kamagigaa Agaayyun, takku qaitchipluni quyyatmik 
Agaayyutmun, aasriipsuuq niġiruam naurianik kisiitñik kamagipmigaa 
unniiñ tuqqutlaitchuq ipmiñun. 8Uvagut iñuuppapta iñuurugut quya- 
lisukługu Ataniq, suli tuqugupta tuquniaqmiugut Atanikun. Iñuu'apta 
suli tuqu'apta pigigaatigut Atanëum. 9 Taatnaqhuni Christ tuquruq aasrii 
aņipkakkaupluni tuqułiġmiñ. Iñuutqiksuq ataniġitqupluni iluqaitñun 
tuquruanun iñuuruanunlu. 10 Suvaatami atanniqsuiñiaġaqpich aniqatip- 
nik nakuutlupniplutin ilaaniñ? Uvagut qichaqsaġumarugut sivuġaani 
Agaayyutim, aasrii ilaan atannišuta iluqata. 1 Aglausimaruq Agaayyutim 
uqalhani, 

“Nalupqinaisilaapatun iñuutilaaġma, nipliqsuq Ataniq, 
kiñapayaat putkisirut sivuqqamnun, 

Isaiah 45:23 
12 Atausriukattaaġuta kiggutiksraqaqtuksraugisigikput Agaayyun 
[savaaġikkaptigun]. 


Atlat Killuqsaqtitnagich 


13Taatnamik nutqautiraksraġigikput atanniqsuutiliqput avatmun. 
Aglaan isrummatigiraksraġigikput putukkirviuruksraunęgġiłiqput suli 
aniqatiptiknik killuqsaqtitchiraġingġiłiksraqputlu. 14Itluņa atannamni 
Jesus-mi ilisimagiga niqipayaam nakuutlha. Aglaan iñuum nalaunnaizgi- 
niġikkapkun tuvrangiññišiñ tumaa piqpaktam. Piyaqquqtaqnagu 
ukpiqsriłha nigikkapkun nalaunpaginšitpagu. Itqaġilugu una, Christ- 
pum tuqqutipmigaa aniqatin. 16Uqautigipkaqnagu atlanun pigiiññilugu 
nakuuruaq ilipni. 17 Aņaayuqautaani Agaayyutim niqilu imišlu suksraun- 
quvianaqaqhutalu Ipqitchuakun Irrutchikun. 18 Kiñapayaaq savautriruaq 
Christ-mik taatna quyaqnaqtuq Agaayyutmi, suli iluagigisigaat atlat 
tiluta avatmun ukpiqsriłikun. 20 Niġiłipkun niqimik suksraungiqsitnagu 
savaaņa Agaayyutim. Nigiruni iluqaitñik niqinik nakuuruq, aglaan 
nalaunņaitchuq kiña iñuk killuqsaqtitnapku. 21Nalaunparuq niqi- 
tunšitchuni taappanšitchunilu suli piñëitchuni qanutchipayaamik 
killuqsautigiyumiñakkanpanik aniqatvich. 22Ukpiqsrilhiñ qanupayaaq 
inniqpan, nalupqinaisirruņ akuqtuyunalha Agaayyutmi. Iñugguuq quvia- 
namiuruq patchisiginġitchuaq ipmiñik iluagikkagmigun. 23Aglaan iñuk 
nalupqisruktuaq patchisauruq niġigumi, takku ukpiqsriłikuanġitchuq. 
Supayaaq ukpiqsrilikuunšitchuaq, tarra killuqsautauruq. 


Maliglugu Jesus Christ-pum Urrakusrautaa 

1 5 1Uvagut sayakturuani ukpiqsriłłaptigun ikayuġniaqtaksraġigivut 

tamatkua sayaitchuat pilguirrutiņisigun, quyaliñiasrupaqa- 
ta uvaptiknik. 2Atausriukattaaġuta quyaliñiaġlavut iñuuniaqativut 
nakuułiksraņatnun, sayyillaaġniaġlugich ukpiqsriłhat. 3Taatnatuntuuq 
uqałhum nipliutiginiġaa, “Iñuich pisaapapmatin, Agaayyuun, atniaġa- 
ġigaatņa.” 4Qanusripayaaq aglausimaruaq qaapiqsuami aglausimaruq 
ilisautisrukhuta niġiugaqupluta anuqsrutlikunlu pitchuksaašutigunlu 
aggiġaqtuaq uqalhaniñ Agaayyutim. 5Anuqsrutlišlu pitchuksaaġunlu 
aggiġaqtuk Agaayyutmiñ. Agaayuruņa Agaayyutmun iñuuniaqatigitqup- 

piqatigiiksitkisirusri, aasriiñ atautchisun kamaksrušgisigiksi Agaayyun 
aapagikkaņa atannapta Jesus Christ. 


Iluqaġmiņ Iñuich Quyyagisigaat Agaayyun 
7 Christ akuqtuġaasri. Taatnatuntuuq akuqtuutiruksraurusri. 
Taavrumuuna qiñiqtitkisigiksi kamanautaa Agaayyutim. 8Uqautigipsi, 
Christ savaktigiliutigaat Jew-ņuruat qiñiqtitchaqtugich ilumutuutłhat 
Agaayyutim akiqsruutaiñ Jew-puruat sivulliapitñun 9suli Jew-punġit- 
chuat qaitchitquplugich nanġautmik Agaayyutmun ilunpuksrilhagun. 
Aglausimaruq Agaayyutim uqałhani, 
“Quyagisigikpiñ akunšatni Jew-ņunġitchuat. 
Atuġisiruņa quyyatinik atigikkaqnun.” 
2 Samuel 22:50; Psalm 18:49 
10 Uqatliq nipliġñiqsuqsuli, 
“Ilipsi Jew-punġitchuani, 
Deuteronomy 32:43 
11Uqatiq niplitqipñiqsuq, 
“Tluqasri Jew-punšitchuani quyyasriun ataniq. 
Iluqasri iñupni atuġitchi quyyatinik ilaanun.” 
Psalm 117:1 
12]saiah nipliqmiñiqsuq, 
“Kiñuviaņa Jesse-m aggiġisiruq aņalatchityaġuni Jew-ņunġitchuanik. 
Ilaa pisigilugu Jew-ņunġitchuat piqaġisirut nigiukkamik.” 
Isaiah 11:10 
l3[niqsruqtupa Agaayyutmun qaitchiraqtuamun niġiukkamik immiqup- 


sapnpiagun Ipqitchuam Irrutchim niġiugaqsi ulipkaulagisiruq. 


Paul Uqaqtuq Sivunniutmigun 


14 Aniqatiumaaņ, nalupqigingġitchiga imaqatliqsi nakuuruamik. 
Ilisimagiga piqaliqsi kapiqsimmatipayaamik aasrii ilisautritlasriplusri 
avatmun. 15Aglaan aglaašigitka ilisauttutigikkatka ilipsitñun itqaġit- 
quplugich. Aglaktuņa taluqsrautaiqlupa Agaayyutim iłuaqqutaagun 
qaisapagun uvamnun. 16Christ Jesus-pum savaktigitqugaaņa Jew-ņun- 
ġitchuanun. Ilaan ilisautritqugaaņa tusraayugaallautaq tamatkunuņa 
tunillautigitquplugich akuqtuyunašlugich Agaayyutmun, ipqiqsillugich 
Ipqitchuam Irrutchim. 17 Taatnaqługu savaqatauniqama Christ-mun 
uqaviutigitlagiga savautriłiġa pisigiplugu Agaayyun. 18Uqautigigisigiga 
kisian Christ iñiqsiruaq uvapkun sivulliutlasriplupa Jew-ņunġitchuanik 
tupiksritlasriplugich Agaayyutmik, ami nipliutigikkapkun suli ilitchuq- 

qutitigun 19suli quviqnaqtuatigun suli sappiagun Ipqitchuam Irrutchim. 

Quliaqtuaġigiga iluqaallapiaq tusraayugaallautaq Christ-kun nunapayaa- 

mi Jerusalem-miñ Illyricum-munaglaan. 20 Ataramik quliaqtuaġisrukkiga 

tusraayugaallautaq nunami iñupnun tusraanġitchuanun Christ-mik. 

Uvvatakku nappaiñiaġunġitchuņa savaamik atlam iñuum aullaġniiņanik- 

kapanik. 21 Aglaan aglausimaruatun Agaayyutim uqałhani, 

“Tamatkua sivuani uqautraunšitchuat ilaanik qiñiġisirut. 
Suli tamatkua sivuani tusraanġitchuat ilaanik kaniqsigisirut.” 

Isaiah 52:15 


Paul Sivunniqsuq Rome-mugukhuni 


22Taamna pisigiplugu iñugiaktuami uvuņanunaglaan nut- 
qaqtitakkauruņa tikiññiaHamni ilipsitñun. 23 Aglaan pakma 
quliaqtuaġviksraigutiama makunani nunaaqqiñi suli iñugiaktua- 
ni ukiuni tikitchukkaluaqapsi. 24Utlakkisigipsi Spain-muksaġuma. 
Nayuqtuallagukkipsi aasriiñ aquagun ikayułhiñaugipsitņa iglauniacuma. 
25Pakma aullaġniaqtuņa Jerusalem-mun ikayuġiaġlugich Agaayyutim 
iñui taamani. 26 Ukpiqsriruat Agaayyutmik Macedonia-milu Greece-mi- 
lu quviasrupniqsut qaitchiplutip manipñik ikayuqsaqtugich inuqsraqtuat 
Agaayyutim iñui Jerusalem-mi. 27 Taapkua piyumaašniqsut takku akiq- 
sruummiplugich Jew-puruat. Jew-pungitchuat akuqtuiñiqsut irrutchikun 
ikayuusriapatnik Jew-ņuruat. Taatnaqhutiņ ikayutaksraġigaich Jew-ņu- 
ruat suuraġmiktigun. 28 Qaisaksraġigitka inuqsraqtuanun Jerusalem-mi 
maniich aatchuutigikkaņich ilipitñun. Taatnaqqaaġluņa aullaġisiruņa 
Spain-mun, aasrii iglillamni apqusraallakkisigipsi nayuqtuallagiašusri. 
29]1isimagiga tikitchuma ilipsitñun tikiutrigisilisa Christ-ņjum kamanaq- 
tuamik ikayuutaamik. 

30Aniqatiumaapn, pisigilugu ataniq Jesus Christ suli Ipqitchuaq Irrusriq 
piqpakkutipkakkaņasri avatmun, iņiġipsi ikayuqupluņa savaamni itqaġi- 
lupa agaayuHapsitñi Agaayyutmun. 31 Agaayuyumausri annaumaaquluņa 
ukpiqsriñġitchuani Judea-mi. Agaayuyumausripsuuq taamna ikayuun 
taamani. 32Tarra utlakkisigipsi quviasrugluņa ikayuusriaqaġiaġluņa 
nutaqtirrutmik ilipsitñiñ, Agaayyutim pitqukpaņa. 33 Agaayyutimtuq qait- 


Paul Tuyuqtuq Nayaaņņanik Ukpiqsriruanun 


1 6 1Uvvauna uqautigigiga ilipsitñun iłuagiplugu aniqatvut Phoebe. 

Ikayuqtigigaa agaayyuvium Cenchreae-mi. 2Akuqtuġumagiksi 
Agaayyutim iñuiñ akuqtuiruksraułhatitun kisunik Phoebe-m. 
Ikayuqsimagaana suli iñugiaktuat iñuich. 

3Tuyuqtuņa nayaaņņanik Priscilla-mun suli Aquila-mun savaqati- 
gikkakka Christ Jesus-kun. 4Suginġiqługu iñuutiqtik annautimagaatpna. 
Taatnaqługik quyallapiaġikka, suli iluqatiņ ukpiqsriruat agaayyuviņ- 
ñi Jew-pnungitchuat quyagillapiaġaittuuq. 5Tuyuqtuņa nayaapnanik 
ukpiqtuapuruanun katiraġaqtuanun tupqakni. Tuyuqtupa nayaappanik 
ilannamnun Epaenetus-mun sivulliuruamun nunapani Asia-m mališuaqtu- 
gu Christ. 6 Tuyuqtupna nayaappanik Mary-mun sakuuktuamun akunipsitñi. 
7'Tuyuqtupa nayaappanik Andronicus-mun Junias-munlu, ilakka 
isiqtaupmiruak isiqtau'amaptuuq. Uqqiraqtit kamanaqtuaġigaik ukpiq- 
sriruanppuqqaaqtuak sivumni. 8Tuyuqtuņa nayaappanik Ampliatus-mun 
ilannamnun Agaayyutikun. 9Tuyuqtupa nayaappnanik Urbanus-mun savaqa- 
tigikkamnun Christ-kun, suli piqpagikkamnun Stachys-mun. 10 Tuyuqtupa 
nayaappanik Apelles-mun; uuktuakkau'ami [ukpiqsrilišmiñi] qiñiqtitkaa 
ilumutun piqpaksrilli Christ-mik. Tuyuqtupa nayaapnanik iluqaitñun 
qitunġaiñun Aristobolus-pum. 11 Tuyuqtuņa nayaappanik Herodion- 
mun ilamnun, suli iluqaitñun qitunġaiñun Narcissus-pum pigikkapanun 
Atanġum. 12Tuyuqtuņa nayaappanik Tryphaena-mun suli Tryphosa-mun, 
taapkuak aënak savaktauruak Ataniġmun. Tuyuqtuņa nayaaņņanik 
Persis-mun ilannamnun sakuullapiaqtuamun Ataniëmun. 13Tuyuqtupa 
nayaappanik Rufus-mun ukpiqsriruapullautaqtuamun atanikun, suli 
aakaņanun; taamna aakaupmiuq uvapnun. 14Tuyuqtuna nayaanpa- 
nik Asyncritus-mun Phlegon-munlu Hermes-munlu Patrobas-munlu 
Hermas-munlu suli iluqaitñun aniqatiunun ilipitñiittuanun. 15Tuyuqtupa 
nayaapnpanik Philologus-munlu Julia-munlu, Nereus-munlu aniqataanun- 
lu, Olympas-munlu, suli iluqaitñun Agaayyutim iñuiñun taraniittuanun. 
16Paġlatisritchi avatmun kunigutmik ipqitchuakun piqpakkutitikun. 
Iluqaġmiņ ukpiqtuaņuruaņi Christ-pum tuyuġaasri nayaappanik. 


Ilammiuġutit 

17 Aniqatiut, qaunagipiaqugipsi iñupnik akillļiġiiksitchiraġaqtuanik suli 
iluilliuqtitchiruanik atlanik ukpiqsrilhatigun. Akilliliqsimagaat ilumutun 
ilisauttun ilisauttusriaqsi. Piisimaašitchi ilipitñiñ. 18 Taatnatchich iñuich 
savautriñġitchut atannaptiknik Christ-mik, aglaan savautriłhiñaqtut 
ipmiknik pisulišmiktigun. Uqallautaġutitigun uqayusraašutitigunlu kin- 
nitchiñiaġaich iñuich naluruat ilumutuuruamik. 19Iluqaġmiņ ukpiqsriruat 
tusraagaasri tupiksriñiplusri. Taatnaqlupa quviasrullapiaqtuna ilipsi- 
gun. Ilisimallautaqugipsi nakuuruaq suli piisimaaqugipsi pigiitchuamiñ. 
piaġisigaa tuunġaq. Huaqqutaan atannapta Jesus-pum nayuġlisi. 

21'Timothy savaqatiga tuyuqtuq nayaapnanik, ukuaptuuq ilatka Lucius, 
Jason, suli Sosipater. 22Uvaņa Tertius, aglaktupa uumiņa tuyuutaa- 

nik Paul-pum. Tuyuqtupa nayaappanik ilipsitñun Christ-kun atanikun. 
23Gaius-pumlu tukkuġikkaġma iluqaġmiņlu ukpiqtuapuruat tuyuġaasri 
nayaanpanik. Taatnatuntuuq Erastus suli aniqatvut Quartus tuyuqmiuk 
nayaappanik. Erastus ilirakuviuruq uvani nunaaqqimi. 24 [Iłuaqqutaa 
atannapta Jesus Christ nayuġlisi iluqasri. Taatnatuq.] 


Agaayułiġlu Nanëaunlu Agaayyutmun 


25Quyyan Agaayyutmun! Agaayyutim kisimi makittaaġiksitlagaa- 
sri ukpiqsrilipsitñi tusraayugaallautakun quliaqtuaġikkapkun. Taamna 
tusraayugaallautaq Christ-kun kaniqsiñaitchuaq taimani, 26aglaan pakma 
ilitchuqnaqsiruq suli nalunaigługu ilitchuġipkakkauruq iluqaitñun iñun- 
nun ukpiliquplugich aglaaņisigun sivuniksriqirit tuvraqługu tillisaagun 
isruitchuam Agaayyutim. ?7 Kisianun isrumaturuamun Agaayyutmun illi 
kamanaun qaņavak taimuna Jesus Christ-kun. Taatnatuq. 


Paul-pum 
Sivulliich Tuyuutai 
Corinth-aġmiunun 





1Uvaņa Paul, aglaqatiqaqtuņa Sosthenes-mik aniqatiptiknik. 
Agaayyutim piksraqtaaġigaaņa uqqiraqtaupluna pigiplugu Christ 
Jesus. 2Tuyuqtuņa ukunina tuyuutinik ilipsitñun Corinth-miittua- 
nun, ukpiqtuapuruanun Agaayyutmun. Iñugiliutigaasri Agaayyutim 
ipqiqsipkaqhusri Christ Jesus-kun, ilagiplugich iñupayaat nanipa- 
yaaq agaayusuuruat atannaptiknun Jesus Christ-mun ilaisaptuuq 
Ataniġikkaņatnun. 3Uvvatuq Agaayyutim aapagikkapta suli Jesus Christ 
Atannapta iluaqqutillapniašlisi suli tutqiksilusri. 


Ikayuusriasi Ukpiliqapsi Christ-mun 

4Ataramik quyasuugiga Agaayyun pisigiplusi, atakkii ituaqqutigaasi 
Christ Jesus-kun. 5PiqatauHaptikni Christ-mi ikayuusiaqaqtusri atqunal- 
lapiaq supayaakun, uqautriłipayaapsigun suli ilitchuġiłłapsigun. 6 Uqaliq 
Christ-kun nalupqinaiqsuq ilipsitñi, atakkii iñuutchisi atlappuqhutin, 
7piqaqhusri qanusripayaamik aatchuutaanik Ipqitchuam Irrutchim, 
utaqqilipsitñi sagviłiksraņanik atanipta Jesus Christ-pum. 8Ilaan qau- 
naginiaġaasri ukpiqsriłapsigun isruanunaglaan, patchisaillusriasriiñ 
aggiqpan ataniqput Jesus Christ atanniityaġuni iñupayaanik. 9Agaayyun 
tuniqsimaruq tuqluqtigikkaqsi piqatautquplusi iġñiġmiñun Jesus Christ- 
mun atannaptiknun. 


Atiņirrutiņich Ukpiqsriruat 
10 Aniqatiumaapņ, iņiġipsi sappiqalhagun atanipta Jesus Christ aņi- 
ġusrimaaquplusri avgummataiġusrilu suli atausippuqatigiiquplusri 
isrummatipsitñi surašaHapsitñilu. 1 Aniqatiumaapņ, ilapisa iñuich 
Chloe-pum ilaiñ nalupqinaiqługu uqautigaatpa qapiqsiġiutraġnip- 
lusi [tillisaipsigun uvamniñ]. 12 Nipliutigikkaņat uvamnun itnauvva, 

ilasi uqaqtut “Paul-kuaqtuna,” atlat “Apollos-kuaqtuņa” naagaqaa 
“Cephas-kuaqtuņa” naagaqaa “Christ-kuaqtuņa.” 13Qanuq pivisi? Christ 
avgumayumiñaitchuq! Uvana Paul, aasriiñ kikiaktuutrauyumiñaitchu- 
pa pisigilusri. Uvvasuli, paptaakkaunsitchusri mališuaqsiutisukhusri 
uvamnun! 14Paptaaġikka Crispus-lu Gaius-lu, aasriiñ quyagiga Agaayyun 
paptaaġinġiłiġa atlamik nallipsitñik. 15Kiñauniiñaasii niplisumiñaitchuq 
paptaakkauniluni attapkun mališuaqsiutisuguni uvamnun. 16Aa, paptaa- 
ġigaluaqmiuņa tupiqatipiñik Stephanas-pum, aglaan atlakun nalurupna 
kimik paptaašitnilimnik. 17 Atakkii Christ tiliñġitchaaņa paptaaqsityaqu- 
lupa aglaan quliaqtuaġitquplugu tusraayugaagiksuaq. Quliaqtuaġigupku 
tusraayugaaġiksuaq puqiutaagun iñuum, ilipsi aglakmatun, tarra Christ- 
pum tuqulha sanniġutami ilumun saņppiqaġumiñaitchuq. 


Agaayyutim Qiñiġnaqtitkaa Saņņiñi Puqiutnilu Christ-kun 
18Quliaqtuaqałiq tuqułhagun Christ-pum pisigiplugich iñuich killuq- 
sautiņich suutnaungitchuq tamatkunupa tammaummiruanun, aglaan 
taamna quliaqtuaqatiq sappigigaa Agaayyutim uvaptiknun anniqsuu- 
maaqtuanun. 19Atakkii aglausimaruq Agaayyutim makpišaapiñi itna, 
“Puqiutaat isrumaturuat piyaqqušzgisigiga, 
suli piiqsillugich kapiqsimathat ilisimaniraaġuuruat.” 
Isaiah 29:14 
20Taamna taatniinniqpan suniaġniqpat isrumaturuat iñuich? 
Suniaġniqpat puqiksaat ilisautrit? Suniaëniqpat tamatkua qapiqsai- 
liralguruat? Agaayyutim nalupqinaiġuugaa puqiutaat nunam iñuiñ 
puqiillapialhat. 21 Agaayyun ilumun isrumaturuaq ilisimaniqsuq nunam 
iñuiñun ilitchugiyumiñaisilaaómiñik iņmiņ puqiutmiktigun. Taatnamik 
Agaayyutim sivunniġñiġaa anniqsuġiaqługich iñuich ukpiġikpatruņ 
tusraayugaaġiksuaq. Taamna tusraayugaaġiksuaq suuknaunġitchuq 
iñupiñun nunam. 22Jew-ņuruat ipiguurut nalupqinaišutitquplutip 
quviqnaqtuanik, Jew-punitchuatli kiggutiqatlasrukhutiņ puqiutmik- 
tigun. 23 Aglaan uvagut, quliaqtuaġigikput Christ kikiaktuutrauplugu. 
Taatnasriq quliaqtuaqatiq Jew-puruanun piñailutaġiniġaat aglaali Jew- 
punġitchuanun kinnaunišëautauniqsuq. 24Aglaan Christ-kun Agaayyutim 
qiñiqtitkaa sappiñi puqiutnilu tamatkunuņa Agaayyutim tuqłukkaņiñun, 
Jew-ņugaluaņpaġmiņ suli Jew-ņunġitchaluaņpaġmiņ, 25atakkii kinnau- 
niġutaa Agaayyutim isrumatutluktuq iñupniñ, suli sayailha Agaayyutim 
sappiqatluktuq iñupniñ. 26 Aniqatiumaan, isrummatigisiupn qanusriuti- 
laaqsi tuqlukkaukapsi ukpiqsriruatquplusri, iñugiaktuat akunnapsitñi 
isrumaturuapunšgitchut apalatchisiqanšitlutiplu umialguruaņunęġitlutiņlu. 
27 Agaayyutim piksraqtaaġiniġai puqiitchuapi nunam qanuġviiquplugich 
isrumatuniraaqtuat. Taatnatun Agaayyun piksraqtaaqaqtuq sayait- 

chuapiñik nunam kannputchaktitchaqtugich sayakturuat. 28 Aasriisuli 
piksraqtaaġiniġai iñuich kamananęġitchuat marrumani nunami naëšu- 
ġikkauruatlu suunġiļlaġuqtitchaqługich kamanaġniraaġuuruat iñuich. 
sivuġaani. 30 Agaayyutim atausriņņuqasiutipkaġaasri Christ Jesus-mun, 
puqiutiġuqtuaq uvaptiknun Agaayyutmiñ. Agaayyutim qiñiqtitkaa 
puqiutni Christ tuqupman piqutigipluta anniqsugiaqhuta. Tumigiplugu 
taamna Christ Agaayyutim nalaunņasripkagġaatigut suli iñugiliutip- 
kagaatigut Agaayyutim ipqiqhuta suli tasuġaatigut killuqsautaiqhuta. 
31 Taatnali aglausimaruatun Agaayyutim makpiġaaņani, itna, “Iñuum 
uqavigaaġukkumi kamaksrušliun atanġum iñiqtana.” 


Tusraayugaašiksuaq Christ-kun Sanniġutami 


1 Aniqatiumaaņ, uvana tikitqaaqama ilipsitñun quliaqtuašigiga 

Agaayyutim tusraayugaaġiksuaņa nalupqinaiqlugu atusupaqna- 
pa uqałiġnik kanpiqsitlaisapsitñik. 2Sivunniqsupa nayuutillamni ilipsitñi 
quliaqtuaqašukluna Jesus Christ-Thiñamik tuqqutaułhaniglu sanni- 
ġutami. 3llipsitñi itnama sayaitchuna, iqsipluņalu suli uuliksipluna. 
4Quliaqtuaqama maliksuaqusaanġitchipsi iñuich puqiutaatigun, aglaan 
uvapkuaqtugu Ipqitchuam Irrutchim uqautigaasri nalupqinaiqługu sag- 
piñi. 5Quliaqtuaqtuņa taatna ukpiqsritquplusri Agaayyutim sappiagun 
puqiutigingëisapatigun iñuich. 


Agaayyutim Puqiutaa 


6llisautrisuugaluaëmiugut isrumattutmik Agaayyutmiñ qatqitchuanun 
ukpiqsriliómikni. Aglaan tamanna isrumattun inšëitchuq ukpipaitchuaniñ 
naagaqaa sivulliuqtaiñiñ nunam suksraungišñiaqtuaniñ. 7 Aglaan isrum- 
mattun uqautigikkaqput Agaayyutim nalunaqtuaq isrummattutigigaa 
iñuich nunam kanidqsitlaisapat. Agaayyutim sivunniutigigaa, sivuaniimma 
nunamik iñiqsigaluaqani, piqatautlasriñiaënipluta ilaan kamanautmiñi. 
sNalliataunniiñ marruma nunam analataisa kapiqsimanšitchaat, tak- 
ku kaņiqsimaniġumitruņ kikiaktuutinayaitchaat ataniq Jesus Christ 
kamanautiqaqtuaq atriplugu Agaayyun piqaqmatun. 9 Aglausimaruq 
Agaayyutim Makpišaanani taapkunuuna kaniqsitlaitchuatigun, itna, 
“Sut iñuum tautuksimaisaņi 
unniiñ tusraamaisaņilu 
unniiñ isrummatigitlaisanilu, 
taapkua Agaayyutim itqanaiyaġai tamatkunuņa piqpagirimiñun.” 
Isaiah 64:4 


Irrutchiġmigun. Ipqitchuam Irrutchim ilisimagai supayaat, suvaluk 

nalunapiaġataqtuat Agaayyutim pigikkani. 11 Atakkii kia-unniiñ ilisi- 
manšgitchaa isrummataa atlam iñuum. Kisimi iñuum irrusrian ilisimagaa 
isrummatni. Taatnatun kia-unniiñ ilisimanġitchaa pigikkaņi Agaayyutim 
kisimi Irrusrian Agaayyutim. 12Ukpiqsriruaġuqapta akuqtuiñšitchugut 
irrusrianik nunam iñuiñ, aglaan Agaayyutim Irrusria aggiġñiqsuq uvap- 
tiknun ilitchuġitqupluta iluqaitñik Agaayyutim akiilaanik aatchuutaiñik 
uvaptiknun. 13Uqaqapta Agaayyutim nalunaqtuaņanik uqanġitchu- 
gut iñuich puqiutaatigun aglaan ilisausriaptigun Irrutchimiñ, aasriiñ 
Ipqitchuam Irrutchim satqummišñišsai ilumutuuruat nalupqinaiqtlugich 
iñupnun piqaqtuanun Ipqitchuamik Irrutchimik. 14Iñuum piqanġit- 
chuam Ipqitchuamik Irrutchimik tunpaviqaqtuamlu isrummattutmiñun 
kaņiqsitlaitchai sut Agaayyutim Irrusrian satqummikkapi. Tamatkua 
isrumatuitchuaņurut ilaani, atakkii kisimi Ipqitchuam Irrutchim puttuq- 
sripkaġniġai. 15 Iñuum puttuqsripkairiqaqtuam Ipqitchuamik Irrutchimik 
kaņiqsitlasriraġigai supayaat, aglaan atlat iñuich atanniiyumiñaitchut 
ilaanik atakkii kapiqsitlaitchaich sut ilaatun. 16 Atakkii Isaiah-unniiñ 
sivuniksriqiri apiqsruaniktuq, itna, 
“Kiami ilisimavaun isrummataa Agaayyutim, 
suli kia ilisautitlavaun?” 

Isaiah 40:13 
Aglaan Ipqitchuamik Irrusriqaqtugut ilisimapluta isrummataanik 
Christ-pum. 


Agaayyutim Savaktaaġrui 


3 1 Aniqatiumaan, uqautrilguitchuna ilipsitñun uqautripmatun 
iñupmun irrutchikuaġiaqtuamun. Uqaqatigiqqaaqapsi iñuuniaġaq- 
tusri puqiutipsigun iñuktun kaņiġruaqaqtuatun suli aniqammiuratun 
ukpiqsriliómiñi. 2Ilisauttutiga milułhiñatun ittuq niqipiatun inšit- 
luni takku isilġaġuqsimaitlusrisuli kaņiqsitļaitlusrilu. Pakmaunniiñ 
piyumiñairgaqtusri, 3takku ukpiqsriruaņugaluaņņapsi kaņiġruaqta- 
qaqtusrisuli iñuuniaqhusrilu iñuktun iļisimangġitchuatun Christ-mik. 
Killuqsrisiqaġupsi avatmun uqavaaġutilusriļu kaņiġruaqtaqaqtusri suli 
aullasriqaqtusri iñugruiñatun. 4Tarra ilari nipliqsuq, “Paul-kuaqtuna,” 
suli ilapatsuli “Apollos-kuaqtuņali.” Taatnaġupsi kaņiġruaqtaqagġniq- 
susisuli. 5Uvva kisuuniqpa Apollos naagaqaa kisuuniqpa Paul? Apollos 
uvanalu savaktaułhiñaqtuguk aasrii tumigiplunuk ukpiqsriaqsiplusri. 
Agaayyun qaitchiraqtuq uvaptiknun savaaksraptiknik iñullaapupluta. 
6Quliaqtuaqama iñuktun nautchirriiruatun ittupa, Apollos-suli iñuktun 
imaqtiġiruatun ittuq. Aglaan Agaayyutim naupkagašigaa ukpiqsriłiqsi. 
7Iñuk nautchirriiruaq iñuglu imaqtiġiruaq qulliungġitchuk. Kisimi 
Agaayyun qulliuruq atakkii naupkairaqtuq. 8 Uvva iñuk nautchirriiruaq 

suli iñuk imaqtiširuaq atiruk savautrilhakni, aasriiñ iņmikkullaa akuq- 
tuigisiruk akiññaktaaksraġmiknik savaallaamiktigun. 9Agaayyutim 
piqatigiiksitluta savaktigigaatigut. Ilipsili Agaayyutim nautchiivigigaasri. 
Uvvasuli Agaayyutim tupiġipmigaasri. 10 Isrumaturuatun tuppiuqti- 
tun, malikługu iłuaqqutaa Agaayyutim uvamnun, inillakkiga nappaivik 
ukpiqsritlipsitñun. Atlat nappairut qaapanun taavruma nappaiviliu- 
tauruam, aglaan iñullaa qaunagiruksrauruq qanuq nappaisilaašmiñik. 
llTaamna nappaiviliutauruaq ilipsitñi Jesus Christ-puruq-tarra. 
vipmik taavrumakņa nappaiviliutauruamiñ. 12Kiña iñuk nappaitlaruq 
taavrumuņa nappaiviņmun atuġlugich akisuruat sut maqutlaitchuat 
naagaqaa atuġlugich akiisuurat sut maquyaruat. 13Iñupayaam savaapa 
satqummiġñiaqtuq nalupqinaišlugu uvluani atanniiviksram. Taavrumani 
uvlumi iñullaam savaaņa uuktuakkaugisiruq iknikun ilitchuġipkaġlu- 
gu qanutchiutilaapa. 14Tarra ikniġum ikinšëitpagu iñuum nappakkapa 
nappaiviliutauruamun akuqtuigisiruq akiliusiaksraġmiñik. 15Ikniĝum 
ikiniaqpagu iñuum nappakkaņa nappaiviliutauruamun taavruma savaapa 
ruamiñ ikniġmiñ. 16 Nalupqinaitchuamik puttuqsrimarusri Agaayyutim 
iñuutilaaņanik ilipsitñi. Ittusri ilaan agaayyuvikpaņatun tupqatunlu, suli 
Agaayyutim Irrusria nayuutipluni ilipsitñi. 17Kia iñuum piyaqquëumiup 
taamna Agaayyutim agaayyuvikpaņa, Agaayyutim suksraunšiëñiašmi- 
gaa taamna iñuk. Atakkii Agaayyutim agaayyuvikpana ipqitchuapuruq. 
Ilipsiasriiñ Agaayyutim agaayyuvikpagigaasri. 

18Kiñaunniiñ sagluqinani iņmiñik. Kiñapayaaq akunnapsitñi isruma- 
tuniraaġuuyumi marrumani nunami iļitchuġiqqaaġliuņ naluluqtilaani 
puqiutinikkumauqli isrumattutaanik Agaayyutim. 19Atakkii puqiutaat 
ukpiņaitchuat suuņillaurut Agaayyutmi. Agaayyutim Makpiġaaņani 
aglausimaruq, “Aņuraġigai isrumatuniraaqtuat iñuich pitqiksu- 
ġautaatigun.” 20 Aasrii aglaksimapmiuq, “Agaayyutim ilisimagai 
isrumatuniraaġuuruat issummatiņich suksraunġisilaaņat.” 21 Taatnamik 
uqaviutiqaqasri iñuktigun, atakkii iluqaisa pigigisi— 22Paul-lu, Apollos-lu, 
Cephas-lu, mannalu suli nuna, iñuutišlu suli tuqutiq, pakmalu ittuat suli 
tikitchumaaqtuat aquagun—.luqaisa pigigisi. 23 Aglaan ilipsi Christ-ņum 
pigigaasri, Christ-aasriiñ Agaayyutim pigigaa. 


Christ-pum Uqqiraqtai 


1Taatnamik iñuich isrummatigiraksraġigaatigut savaktauniluta 

Christ-mun suli Agaayyutmun quliaqtuaquniluta nalunaqhu- 
tip ilumutuuruaņiñik. 2Aasriiñ niġiuginaqtuq iñuum savaktauruam 
tuniqsimaruksrautilaapa savaamiñi. 3 Qanutchiupluņa savaktau- 

vik? Suginġipiaġiga sivunniġaġupsitņa unniiñ atlat iñuich pikpatņa. 
Sivunniġanġitchuņaunniiñ uvamnik. 4Ilisimagiga killuliqinġiłiġa, aglaan 
taamna nalupqinaiġutaungġitchuq patchisailaapunilupa. Taamna atanniq- 
suiñiaqtuq uvamnik, ilaa Atanëuruaq Agaayyun. 5Taatnamik uqaqasri 
iñuk patchisaunilugu sivuani atanëum aggiġviksraņan. Sagviġisigai ilu- 
qaisa iriqsimaruaņi taaqtuam suli salapqiġlugich iñuich nalunaqtuakun 
sivunniuġutiņich. Taraniasriiñ Agaayyutim iñullaa nanšašisigaa. 

6 Aniqatiumaapn, pisigiplusri uvamniglu Apollos-miglu atrikusauti- 
qaqtuna. Illitchitqugipsi uvaptikniñ kamasraaqniktuksraungiññiplusri 
iñupnmik nakuqsitluglugu atlamiñ iñuņmiñ akunnapsitñi, tuvraëlugich 
ilisauttutigikkapa aglausimaruaq Agaayyutim makpiġaaņiñi. 7Naaga 
nakuutlukkasugivich atlaniñ? Supayaaq pigikkan aatchuusriagigiñ 
Agaayyutmiñ. Aasrii akuqtuaġiniġupku suvaata uqavigaaqpich piñ- 
ñaktaaġipmatun iliplugu? 8Isrummatiqasniqsusri piqaanipniplusri 
supayaamik. Aatai, umialgunivisi! Isrummatiqašniqsusri apalatitun 
iliplusri kamanatlupniplusri uvaptikniñ ilisautriliptikniñlu. Ki apalat- 
chisitchi. Taatnaaniņniġupsi uvaguttuuq apalatchiqatautlasrithiñaupmi 
ugut ilipsitñi. 9Ilaatni isumaraqtuņa Agaayyutmun inillapnipluta uqqi- 
raqtauruaguut nikanaqtuatun ilipluta. Irrutikkaurugut savvaqluktitun 
tuqqutauyasriruatun iñupayaat takkuatni, qiñiqsittaaliutipluta israġu- 
lipnun iñupnunlu atunim. 10 Kinnaurugut Christ pisigiplugu, aglaan 
ilipsi apai qanutun ilisimmatiqašniaqpat Christ-kun! Uvagut sayaitchu- 
gut, aglaan ilipsi apai sayaktuniaqpat! Nanëaëniapayukmirašgigaasri, 
aglaan uvagut naġġuġikkaurugut. 11 Pakmanunaglaan niġisuksiurugut 
imiġuksiuplutalu, atnuġaaluktuqmiugut, aņallaqłuktakkaupmiugut, aim- 
miuraagviitmiugut, 12iñuuniuraġniaqmiugut sakuukhuta argaptiknik. 
Uqamaqluutraukapta piliusriaqaqurašigivut; nagliksaaqtitaukapta iglu- 
tuġaġigivut; 13saņutmatigut iłuaqqutiraġigivut. Pakmanunaglaan iñuich 
iligaatigut suaqłuqaġviatun nunam, suli iñupayaam igitchivigiraġigaati- 
gut puyaaġrupayaamik liilaa. 

14Kanņusraaqsanġitchipsi aglakama tamatkuniņa, aglaan isilġiqsu- 
ġukkipsi piqpaksripmaptun qitunġamnik. 15Ilisautriqaġniġupsiunniiñ 
Christ-kun kisilgunaitchuanik piqałhiñaqtusri atautchimik iñuņmik 
ittuamik aapaupmatun ilipsitñun. Christ Jesus-kun aapagiliutigip- 
sitpa ukpiqsriaqsikapsi quliaqtuaqqaaqama tusraayugaaġiksuamik 
Christ Jesus-mik ilipsitñun. 16 Taatnamik pitchuksaaġipsi tuvraqup- 
piqpagikkasa suli tuniqsimaruaq Agaayyutikun. Itqaqtinniaġaasri 
qanuq iñuuniaHamnik Christ Jesus-kun suli ilisautigikkamnik ukpiq- 
tuaņuruanun agaayyuvinpñi naniliqaa. 181]|asri arguapauraaqtut 

ñiagipsi, Agaayyutim pisułiġikpagu. Ilitchuġiniaġitka arguaparuat 
iñuich qanuq uqaġuutilaaņatnik saņņpiqaqmagaaņatniglu Agaayyutmiñ. 
20 Agaayyutim iñuk apalatnamiun uqautchilhiñakuunsitchuq aglaan 
ilaan sappniagun. 21Susukpisimi? Utlautitquvisikpa tatapsaġiaġusri, naa- 
gaqaa piqpaksriłikun piisaansitikunlu? 


Atlatułhat Ukpiqsriruat 

5 l1Uqautigipmigaat sayuņałiq akunnapsitñi iñuk atugaqaq- 

simaniplugu aapami nuliapanik. Jew-ņunġitchuatunniiñ 
ilitqusriġiginġitchaat taatnasriq atlatułiq. 2Suvaata arguaņavisi? 
Aliasruutiqaqtuksraugaluaqtusri ilipsitñik. Anitchiuņ taamna iñuk 
atlatuqtuaq akunnapsitñiñ. 3Uvaņa nayuutingitchaluappašma ilipsit- 
ñi timipkun, nayuutiruna irrutchipkun. Atannianikkiga taamna iñuk 
killiqiri. Atanniġiga nayuutipiaqmatun ilipluna ilipsitñi. 4Katigupsi 
atqagun atannapta Jesus Christ-pum nayuutiniaqtuna ilipsitñi 
irrutchipkun. 5Sappiagun atannapta Jesus Christ-pum qaisaksra- 
ġigiksi taamna apun tuunëgaëmun piyaqquiñiaqtuamun taavruma 
timaanik. Aasriili killiqirim irrusria anniqsušisiruq uvlumi ataniq- 
put atanniiñiaqpan iñupayaanik. 6 Uqavigaatiqsi nakuunšitchuq. 
Ilitchuġisruknagġiksi mikiruuram puvlaksautim puvlaktitchitlalha 
iluqaan qaqqiaksraq. Taatnatuntuuq killuqsautit akunnapsitñi iñugiak- 
sitmuguurut. 7Piiqsitchiuņ utuqqaq puvlaksautipayaaq, ililusri nutaatun 
akutqammiaq puvlaksautailaatun. llumunaasriiñ nutaapuaniktusri 
killuqsautaiqhusri, atakkii Christ-pum—-pnaiyaatun tunillaqtukkau- 
ruatun—tuqqutigaatigut piiqsaqługich killuqsautivut. 8Iñuutiptikni 
nutaami niġiņaiġļakput liilaa qaqqiaq utuqqauruamik puvlaksautilik. 
Taamna utuqqaq puvlaksaun atriqaqtuq pigiiłiġmik pigiiliqiłiġ- 
miglu. Aglaan nišillakput qaqqiaq puvlaksautaitchuaq. Taatnasriq 
qaqqiaq atriqaqtuq nakuutlišmik ilumutuułiġmiglu. 9Aglausimarupa 
tuyuutimni ilipsitñun piqasriqsuutitqunšitlusri atlatuqtini iñun- 
siqñaturauni naaga tigligaġuurauni naagalu putqataqtauni agaayyutiņ- 
puanun, tarra aullaqtuksrauniaqtusri marrumakņa nunamiñ. 11 Aglaan 
uqaqtuņa iñupnik akunnapsitñi uqautriruanik aniqatauniplutiņ 
ukpiqsriłikun. Piqasriqsuutiyumiñaitchusri taatnatchimi iñuņmi killu- 
liqikpan sayuņałikun naagaqaa siqñaturaukpan naagaqaa putqataqpan 
agaayyutaunġitchuanun naagaqaa uqamaqluutrisuukpan naagaqaa 
taaņņaqtaukpan naagaqaa tigliktuqtaukpan. Sumiunniiñ nišiqatigirak- 
sraġinġitchiksi taatnasriq iñuk. 12-13 Suniaġlugich atanniqsuëniaqpik 
tamatkua ukpiqtuaņunġitchuat? Agaayyutim kisimi atanniġisigai. 
Aglaan ilipsi atanniqsuqtaksrašigisi tamatkua ukpiqsriruaġuqtuat. 

Agaayyutim Makpiġaaņani aglaksimapmatun, “Anitchiupņ killuliqiri 
iñuk akunnapsitñiñ.” 


Uqaqsittaaġviņmuutinagich Ukpiqtuaqatisri 


6 1Nalliqsi-samma akitñaummatiqaënišumi ukpiqtuaqatmiñik, atan- 
niqsuqtinuktuksraungġitchuq iñupnun ukpiqtuapungitchuanun. 
Aglaan sivulliuqtinuktuksrauruq akunšatni ukpiqtuaņuruat ikayuqtitqu- 
luni. 2Ilitchuġiraksraġigiksi Agaayyutim iñuiñun atanniiñiaqtilaapich 
mi, iluaqsruilguruksraurusri atinġirrutipsitňñik akunnapsitñi pakmani. 
3Naluniqpisisuli atanniqsuiñiaqtilaaptiknik israġuliņnik taimanigu? 
Nalupqinaitchuamik iluaqsruitlanasugigipsi uqavaašutipsitñik iñuu- 
niatlipsitñi. 4Taatnamik, uqavaaġutiqaġniġupsi iłuaqsrugaksranik 
atanniqsuqtiksraqtuksraunġitchusri iñuņmik piqatiqanġitchuamik 
ukpiqtuaņuruamik. 5Kanņusraaġniaqsaġaluaġipsi. Usriuvva iñuqaq- 
tuq akunnapsitñi isrumaturuamik iłuaqsruitlapluni uqavaagutaitñik 
ukpiqsriruat. 6Aglaan ukpiqtuapuruat uqaqsittaaġviņmuutriraqtut 
aniqatiumiknik uqavaaġutmiktigun aasriiñ iłuaqsruqtinniaġaġigaat atan- 
niqsuqtimun ukpiqtuapunšgitchuat sivušaatni. 

7 Uqaqsittaaqapsi akitñaummatipsigun qiñiqtittaqtusri akiilipkaa- 
nikhusri pigiitchuamun. Iglutuqsiun iñuich irrutikpasri killukun 
sagluqsruutigilusri. 8 Aglaan ilipsi killukuaqtaqmiusri saglutaġaqługich 
atlat, suvaluk aniqatiusri ukpiqsriłikun. 9Nalupqinaitchuamik ilisimagisi 
iñuich nalaunņpasiñġitchuat sivuġaani Agaayyutim aņaayuqautaanuk- 
kumiñaisilaapat. Ukpiqsaqasri, iñuich sayuparuat naaga putqataqtuat 
agaayyutiņņuanun naaga atlatuqtauruat naaga killuliqiruat atugaġiplu- 
gich iyaalugruich aņutitlu timiqaqtuat ipmiktitun, 10naaga tigligaqtaut 
naaga siqñaturuat naaga taapnpaqtit naaga uqamaqłuutrisuuruat naaga 
ivayaqtuirit—taatnatchich iñuich qilaymukkumiñaitchut Agaayyutim 
aņaayuqautaanun. 11Qaaniqsuami ilasri taatnasriugaluaqmiruat, aglaan 
pakma salummakkaurusri killuqsautipsitñiñ ipqiqsitlusrilu Agaayyutmun. 
Agaayyutim akuqtušaasri nalaunpasripkakkauplusri sivuġaani, atak- 
kii Jesus tuquņaruq pisigiplugich killuqsautisri aasriiñ Irrusrian 
Agaayyutipta ukpiliqsitkaasri. 


Atuqsigik Timisri Agaayyun Nanġausriaqaġumiñaqsilugu 


121ñuich itnaġaqtut, “Suraġaġnaqtuq qanupayaaq suraġaġuktuni.” 
[Taamna ilumutuugaluaqpaluktuq,] aglaan suapayaaq nakuurua- 
punġitchuq uvamni. Uvvasuli supayaamun anpalatitkumiñaitmiuna. 
131tnaëaqmiut, “Niqiksraq ittuq pisigiplugu aqiaġuq, aasriiñ aqiaġuq 
pisigiplugu niqi itluni.” Naagauvva Agaayyutim suksraungġiqsinniaġik 

iluqaaknik. Timivut iñiqtaunġitchut pisigiplugu atlatuliq. Aglaan timi- 
qaqtugut savaktiksrauplugich Ataniġmun, aasriiñ ilaa ataniġigaa timipta. 
14 Agaayyutim aņipkaġniġaa ataniq Jesus tuqułiġmiñ, taatnatuntuuq 
aņipkaġniaqmigaatigut saņņimigun. 15 Nalupqinaitchuamik ilitchuqsri- 
suknaqtusri timigikkasri Christ-mun pigitilaaņitñik; timisri ilagipmatun 
itkai. Tiguniaqpigu ilapa Christ-pum aasriiñ ilaliutipkašlugu akiisu- 
mun? Apnaupiasataq! 16Ilisimasruknaġiksi apun ilaliutiruaq ipmiñik 
akiisumun atausripnpuqasriutitilaapa timikun, atakkii Agaayyutim 
Makpiġaaņani aglausimaruq, itna, “Malëuuruak atausrippuqasiutiniaqtuk 
timikun.” 17 Aglaali iñuk ilaliutiruaq ataniġmun atausippuqasiutiniaq- 
tuq ilaani irrutchikun. 18Supayaamiunniiñ killuqsaqnasri atlatulikun! 
Apun atniiyumiñaitchuq timimiñik killiqikami atlapayaatigun killuq- 
sautitigun, aglaan iñuk atlaliqikami killuqsaġaqtuq akitñaqtlugu timini. 
19Puuyusruņaqasri timigikkasi agaayyuvikpagitilaaņitňik Agaayyutim 
Irrusrianun akuqtuaġikkaqsi Agaayyutmiñ. Ilipsitñik pigiñġitchusri. 
[Taatnaqlugu pilhiñaunšitchiksi supayaaq.] 202 Agaayyutim akiliġñiġaa 
iñuuligmiñik tasuqamisigut. Taatnamik atuġlugu timigikkaqsi savauti- 
sriun Agaayyun. Iñuilli marrumani nunami nanġaġumagaat. 


Ilaqatniłikun 


7 1Pakma isrummatigilavut apiqsruutigikkasi tuyuutipsitñi 
uvapnun, itna, nakuuruq apun nulianšitchumi. 2Aglaan iñuk 

ikłitchakpaluktuq atlatułiġmun. Taatnaqhuni aņutillaa piqaqtuksrauruq 
ipmi nuliaġmiñik, suli aġnallaa iņmi uimiñik. 3Aņutim quyalimaa- 
gaksraġigaa nuliani. Taatnatuntuuq aġnam irrutiraksraġigaa uiñi. 
ANuliapuruam piginiraksraġinġitchaa timini; uiņantuuq pigipmigaa. 
Taatnatuntuuq uipuruam piginiyumiñaitchaa timini, aglaan nulia- 
pan pigipmigaa. 5Pisunširrutinatik avatmun aglaan sivunniullagutik 
piviqaqtitchaġlugu agaayumaałiksrapsitňun. Agaayułhum aquagun 
pisukkutilgitchumautik, tuunëaumkii ikłigutchaksaġniaġaatik pisigilugu 
aņalalguiłiqtik iliptiknik. 6Taamna tillisiginġitchiga. Tarra, iñuk tuvaaqa- 
tinigukpan piłhiñauruq. 7 Uvvatuq iñupayaaq illi tuvaaqatailluni uvaktun. 
Aglaan iñullaa aatchuusriaqaqtuq Agaayyutmiñ, ilaņich tuvaaqatinikku- 
miñaqhutiņ, atlatsuli tuvaaqataillutin. 

8Taatnamik uqautigitka ilaqataitchuat suli uilgaġnaat, nakuutluk- 
tuq ilaņich tuvaaqataisaaġumiņ uvaptun. 9Aglaan apalalguitchumip 
iņmiknik ilaqatniktuksraurut. Atakkii iluatluktuq tuvaaqatniktuni nag- 
riagipkaliëmiñ timim pisugruaņaniñ. 10 Tuvaaqatigiiñun tillisiqaqtupa 
ataniġmiñ (taamna tilliñ inëitchuq uvapniñ), itna, nuliapuruaq avitchu- 
miñaitchuq uimiñiñ. 11 Aglaan avinniġumi, tuvaaqatailaašli naagaqaa 
ilammiutqišli uimiñun. Taatnatuntuuq uipuruam avitaksraġingġitchaa 

nuliani. 12Uvanali atlanun uqallaksaaqsiruņa, aasriiñ ataniġmitņaqtaun- 
ġitchuq, ukpiqsriruapayaam nuliaqaġniġumi ukpiqtuaņunġitchuamik 
avitaksraġinġitchaa aġnaqtiņ, iñuuniaqatigiyummiuglugu piñiqpani. 
13Taatnatuntuuq, aġnam uiqaġumi ukpiqtuapungitchuamik avitaksraġin- 
apun akuqtuġnaqtittaqtuq Agaayyutmun tumigiplugu aġnaqtiņ, sulip- 
suuq ukpiqsriñġitchuaq aënaq akuqtuġnaqtittaqtuq Agaayyutmun 
tumigiplugu aņutriņ. Tamatkua taatniinġitpata ililgaasri innayaqtut 
ililgaaņisitun ukpiqsriñšitchuat, aglaan pakma ililgaasri akuqtuġnaqtit- 
taqtut Agaayyutmun tumigiplugu ukpiqsriruaq aakariņ naaga aapariņ. 

15 Aglaan ukpiqsriñġitchuaq tuvaaqatauruaq avitchuaqsikpan, taatna 

pili. Taatna pianikpan, ukpiqsriruaq apun naaga aġnaq pituummiñęġit- 
chuq tuvaaqatmiñun. Tuvaaqatigiik avitkumik tutqiutiqašlik atakkii 
simanayaqpiun uiñ ukpiqsriruappuëniaqmanpaan tumigilutin? Naagaqaa, 
uipuruatiin, qanuq ilisimanayaqpiun anniqsuitlapmanpaaqpich nuliapnik? 


Iñuuniaġitchi Tuvraëlugu Agaayyutim Sivunniutaa 


17 Aglaan iñullaa iñuuruksrauruq tuvraġlugu Agaayyutim sivunniutaa 
ilaanun. Taatnamik illi qanutchipayaami inniġumi ukpiqsriruaġuqa- 
mi. Taamna pitqurrutauruaq inillakkiga iluqaitñun ukpiqtuapuruanun 
nanipayaaq. 18 Uvva iñuk nalunaitputchiqsimagumi tuvraqługu 
Jew-ņupluni atuiraġiłhatigun, tuniqsimali Agaayyutmun nalunait- 
Christ-mik, nalunaitputchiqsinnianjilli. 19 Nalunaitņutaliglu nalunaitpu- 
tailaaġlu suliqutaunġitchuk Agaayyutmi. Suliqutautluktuq kamaksriruni 
Agaayyutim tillisaiñik. 20Iñupayaaq ittuksrauruq qanutchipayaami inni- 
ġumi Agaayyutim tuqłuqmani. 21 Ukpiqtuaġuġuvich savaktaaëruutiqni 
suliqutiginagu savaktaaġruułhiñňñ. Aglaan piviqaġniġuvich savaktaagġ- 
ruungišutin, ki pituiġiñ. 22Christ-pum Atanëuruam killuqsautaiġñiġaa 
iñupayaaq ukpiqsriruaġuqman, savaktaaġruuruaq naaga savaktaaġruun- 
ġitchuaq atunim. Taatnatun iñupayaaq savaktaaġrugiliutigaa Christ-ņum 
ukpiqsriruaġuqman, atakkii Christ-pum savaktaaġruuruaq savaktaaə- 
ruunġitchuaġlu tasuġniġik. 23Christ-pum tauqsiëñišaasri akiliutiplusri 
tuqukami pisigiplusri. Tarraasriiñ ilaa kamagiraksraġigiksi; iñuņnun 
savaktaaġruuliutiraġaqnasri. 24Aniqatiumaaņ, iñupayaaq illi qanusripa- 
yaami inniġumi ukpiqsriruaġuqami. Taatna savautiliuņ Agaayyun. 


Ilaqatniksimaitchuatigun suli Uilgaënaatigun 


25Pakma, tillisaitchuņa pigiplugich tamatkua ilaqatniksimaitchuat, 
aglaan qaisaqaġitka isrummatiksrapatnik. Ukpiġiraksrauruņa atak- 

kii atanëum qaisaqašaana ilunpuktamik. 26Pisigiplugu sakiqniuliqput 
isrumaruņa nalaunpanasrugalugu iñuk iñuukpan taatna ilišmisun. 
271laqatiqaeuvich avinniaqsaanak. Tuvaaqataitchuvich tuvaaqatai- 
saaġiñ. 28 Aglaan tuvaaqatinikkuvich killuqsanġitchutin, suli iñuk 
ilaqatniksimaitchuaq ilaqatnikkumi killuqsanġitchuq. Aglaan tamat- 
kua ilaqatiqaqtuat isrumaaluutiqaġniaqtut uumani iñuuniałiġmi, aasrii 
taavrumakņa isrumaaluutiksramiñ piisitchukkipsi. 29 Aniqatiumaaņ, una 
itnauttutigigiga. Pivigikkaqput savautrillaptiknun Ataniġmik sivikipiaq- 
tuq. Uvakņaniñaglaan taatnaqtlugu tamatkua ilaqatiqaqtuat savautilitrun 
Ataniq tuvaaqataitchuatun ilļilutiņ, 30tamatkualu qulviuqtuat qulviun- 
ġitchuatun ililutiņ, tamatkualu iglaqtuat quviasrunšitchuatun ililutip, 
tamatkualu tauqsiqsuqtuat sunik piginġitchuatun ililugich, 31tamat- 
kualu piqaqtuat sunik nunami piqanġitchuatun ililutip. Takku manna 
nuna suuraqtuummagmi piiġisiruq. 32Isrumaaluutiqaqunġitchipsi. 
Tuvaaqataitchuaq apun isrumatlhiñaëuuruq qanušlugu 
savautriłiksraąġmiñik Atanġuruamik, ataramik quyalisuklugu. 33Aglaali 
ilaqatiqaqtuaq apun isrumaaluutiqaġuuruq suuraņiñik nunam quyali- 
sukługu nuliani. 34Tarra quyalitñiktuksrauruq iluqaaknik nuliaġmiñik 
Atanġuruamiglu. Taatnatuntuuq tuvaaqataitchuaq aġnaq naaga niviaq- 
siaq issumałhiñaġuuruq qanuġlugu savautriłiksraġmiñik Atanëuruamik 
iluqaanik timimiñik irrutchiġmiñiglu. Aglaali uiqaqtuaq aġnaq isru- 
maaluutiqaġuuruq suurapiñik nunam quyalisukługu uiñi. 35 Uqautigipsi 
tamatkuniņa ikayuqsaqhusri. Atanniqsuġniangġitchiga iñuuniatiqsi. 
Iñuuniaqugipsi nalaunparuakun savautillautaġlugu Atanġuruaq pisuqti- 
laapsisun aviktuumanęġiġusri iluqnauqsimalusi Ataniġmun. 

36 Aņutim issummatigisugnaġagġigaa killuliqinasugaluni ilaqatniktaa- 
ġinġitňamiuņ nuliaksrautni nutaułhani. Ikłigituiñagġumiuņ katchuutilik 
pisukkaġmisun. Iļaqatigiiksiłiq killuqsautaungġitchuq. 37 Aglaan aputim 
sivunniuġugnaġaġigaa isrummatmiñi ilaqatniktuksraunšiHi savautrisuk- 
huni Agaayyutmik iluqnauġuni. Kimmutiqatlaišñicumi nuliaksrautmiñik 
ilaqatninġitluni, taamna apun pillautaqtuq. 38 Tarrataamna katchuutiruaq 
aġnaksrautmiñun nalauttuq, suli apun ilaqatninġitchuaq pillautatluk- 
tuq. 39 Nuliapuruaq qiliqsimaruq uimiñun iñuuniqtutilaapani uimi. 
Uipuruaq tuqukpan nuliapuruaq ilaqatnitqilhiñauruq kisupayaamik 
pigisukkaëmiñik, aglaan uiñitqiutipa ukpiqsriruapuruksrauruq. 40 Aglaali 
isrummatimni taamna anaq quviasrupniatluktuq kisimġiuqtuaġumi. 
Uqautigisukkipsi taavrumiņa atakkii piqaqmiupa Agaayyutim Irrusrianik. 


Niqi Tunillautauruaq Aanġuanun 


1Pakmaasriiñ aglapniaqtuna niqikun tunillautauruakun aanëšuanun. 
Itnaġuurut, “Ilisimarugut supayaamik.” Iñuk ilisimanasrugiruaq 

supayaanik kamanašulhiñaqtuq. Aglaan iñuum piqpaksriruam atlanik 
iñupnik sayyillaaġaġigai ukpiqsrilhatigun. 2Kiñapayaaq ilisimanasrugi- 
gumi supayaanik ilisimanġitchaasuli ilisimaraksrašaluani. 3Aglaan iñuk 
piqpaksriruaq Agaayyutmik Agaayyutim akuqtuġaa. 

4Uvvaasriiñ, nalaunpava niġiñiaġupta niqimik tunillautauruamik 
aanguanun? Ilisimagikput aanëuam suunẹġipiałha, atakkii atautchii- 
ñamik ilumutuuruamik Agaayyutiqaqtuq. 5Unniiñuvva itkaluaqpata 
agaayyutiņņuanik qilapmi nunamilu—ilumun iñugiallapiaqtut sut iñuich 
taiyukkaņich “atanġuruat,” aasriiñ kamakkutiqašaich— 6aglaali ilisi- 
marugut atautchisualupmik Agaayyutmik, Aapauruamik, supayaanik 
iñiqtaġikkaņatnik, suli ilaa pisiplugu iñuurugut. Iļlisimapmiugut ataut- 
chisualupmik Ataniġmik, Jesus Christ-mik; Agaayyutim iñiqsitqugaa 
supayauramik suli ilaagun iñuurugut. 

7 Aglaali ilaņisa ukpiqtuaņuruat kaniqsitlaitchaat taamna. 
Iñuułiqtutilaamiktitun isrumasuurut agaayyutippuat pipiapunasruga- 
lugich. Uvvaasriiñ nigikamin niqimik tunillautauruamik aanġguanun 
gaat nalaunpangiññiplugu niġiłiksraqtiņ taavrumiņa niqimik. 8 Aglaan 
nigilhum nakuqsilaaqtanġitchaatigut Agaayyutmi. Suutaungġitchuq 
niġigaluaġupta niqimik niġinġitchuptalu. 9 Pakmaasriiñ ilisimagiksi 
niġitlałiqsi qanusripayaamik nišisukkapsitñik, aglaan qaunatqiašiksuk- 
sraurusri taatna pigupsi. Putukkisitchiviaqtusri ukpiqsriruaqatipsitñik 
sayailluqtuanik ukpiqsriłiġmiktigun. 106 Atakkii sayailluqtuam ukpiqtua- 
puruam qiñiqpatin nišilutin aanëuaqtuëvium agaayyuviani ilisimaruatin 
aanguat pipiapunšisilaapatnik, nigiaqsiviaqmiuqtuuq tutqiisaašaluap- 
paëmi qauërimmaasiutillautaómiñi. 11Tarra taamna sayailluqtuaq 
aniqatin piyaqqukkaugisiruq killuliqitiġmigun atakkii ilisimaniavaał- 
łakhutin. Aglaan Christ-pum tuqqutipmigaaptuuq taamna aniqatin. 
12Ķilluqsaġuvich taatna akitñašëlugich aniqatiutin, taamna sayailluqtuaq 
ukpiqtuaņuruaq, killuqsaqmiutin akitñaqtlugu Christ. Taatnaġuvich 
ilitchuġiyumiñaitchut qauġrimmaaġiutillautaġmikni nalaunņaruamik 
nalaunpaitchuamizglu. 13Taatnamik ukpiqtuapuruaqatiga isrumakpan 
killuqsaëniluni nigigumi niqimik tunillautauruamik aanguanun, nišitqik- 
kumiñaitchiga taamna niqi killuqsaqtitaġniqpauņ aniqatiga. 


Uqqiraqtim Anpalatchisaagun 


1Suvaata ilapsi uqautigivatruņ uqqiraqtaupianšiññiplupa 
Agaayyutmun? Nalunaitchuamik ataniqsimaraitchuņa iñun- 
nun. Qiñiqsimagiga Ataniq Jesus Christ. Suli ukpiqsriruappuqtusri 


Christ-mun, ilisimallapiaġiksi piutilaaġa. Quliaqtuaġigiga tusraayugaallau- 

taq ilipsitñun, taatnaqługu ukpiġigiksi Jesus. Taavruma nalupqinaiyašaa 
uqqiraqtaułiġa Ataniġmun. 3Taimmaasriiñ iñuich nalupqisruutigipmatpa 
sitñik? SNalaunpapmiuq uvaptiknun tuvaaqasiqpatigut nuliapuruam 
iglaukapta taatnatun atlatun uqqiraqtaatun atanġum suli aniqatipisunlu 
Cephas-tunlu? 6 Naaga kisimñuk Barnabas-lu savaktuksrauniqpiñuk iñuu- 
niutiksraptiknik? 7 Savaktuksraunġitchuguk atlamik savaamik atakkii 
quliaqtuaġigikput tusraayugaallautaq nanipayaaq. Aņuyyiuqti akiliiruk- 
sraunġitchuq apuyyiuqtaullaëmi. Iñuk nautchirriqsuaq asrirriviymun 
niġiugaqaqtuq niġigisipluni asriapiñik. Munaqsriptuuq niġiugaqaqtuq 
imišisipluni miluatnik munaqsrami. 8Taavrumiņa iñuich niġiugaqa- 
ġuurut. Moses-pum maliġutaksraqtuuq uqaqmiuq taavrumiņa, amaġaa? 
9Aglausimaruq itna Moses-pum mališutaksrami, “Sigguġutituġnianġitchiñ 
qanġa qimuktim tutmaqpaun mukkaaksraq.” Agaayyun nipliqami taatna 
isrumaaluutiqangitchuq qimuktinik. 10 Agaayyutim ilumutupiaq uqautigi- 
gaatigut. Aa, uqałiq aglaapuruq pisigipluta, itna, “Iñuk una nunniuqtuaq 
suli iñuk salummaqtuaq mukkaaksranik niġiugaqaqtuk piññatiksraš- 
miknik savaaġmikniñ.” 11 Uvagut nautchirriqiritun nautchiipmatun 
nautchiaksraņiñik quliaqtuaqapta tusraayugaallautamik akunnapsitñun, 
isrumavisi iņiqsruvaałłaņnipluta iņiqapsi ikayuqupluta iñuuniutiksrap- 
tiknik? 12Atlat iñuich niġiugaqaġumiņ iñuuniutiksraġmiknik ilipsitñiñ, 
nalaunpnatlukkayašaluaqtuq niġiugaqaġupta iñuuniutiksraptiknik ilipsit- 
ñiñ. Aglaan iņiqsrutlaitchipsi ikayuqupluta. Iglutuġivut iñugiaktuat sut, 
atakkii nutqaqtitchisunġitchugut iñupnik ukpiqsrilhatniñ tusraayugaal- 
lautapanik Christ-pum. 131lisimagisi iñuich savaaqaqtuat Agaayyutim 
agaayyuvikpanani niqiksraġuurut agaayyuvikpaņmiñ, suli savaktaut 
tunillaġviņmi akuqtuisuurut niqiksraġmiknik ilapanik tunillautauruam. 
14Taatnatuntuuq Atanšuruam tillisiqaġai tamatkua quliaqtuaqaqtuat 
tusraayugaallautamik akuqtuitquplugich iñuuniutiksrapatnik iñupniñ 
ukpiqsrirriġuqtuaniñ. 15Aglaan suginġitlukkiga tuqugaluaġuma akuq- 
tuigaluaqnapa sumik ilipsitñiñ. Uqaviutigigiga savautriliša Christ-mik 
akiññasrupaqnana. 16 Quliaqtuaqaġaluaqłuņaunniiñ tusraayugaallauta- 
mik uqaviugaalguitchuņa uvapkun. Quliaqtuaġiłha tusraayugaallautam 
savaaġigiga. Atuqtaksraġipiaġiga. Quliaqtuaqanġitchuma, nakłiuņ uvaņa. 
17Quliaqtuaqaġniġuma piksraqtaašilugu, nigiuktuksraurupa akiññak- 
taaksramik. Aglaan piksraqtaašinšitchiga savaaq uvamnik, aasriiñ 
savaaġiłhiñaġiga savaaq Agaayyutim qaisaņa uvamnun savaquplugu. 

18 Aasriiñ sua akiññaktaaginiaqpigu? Uvvauna akiññaktaaksraša, quliaq- 
tuaġigupku tusraayugaagiksuaq iñuich inuqnanšsitchuq aatchutiksrapat 
iñuuniutiksramnik. Niġiugitlagaluaġiga iñuich aatchułiksraņat. Aglaan 
iņiqsrungġitchuņa sumik quliaqtuaqaqama tusraayugaallautamik. 

19Uvva ataniqsimaraitchaluappašma iñupnun savaktaaġruupkaqtuņa 
uvamnik iñupayaanun iñugiaktuat ukpiqsriruaġuquplugich Christ-mik 
uvapkun. 20 Taimma uqautrikama Agaayyutim uqałhanik Jew-ņuruanun 
ukpiqsritqugaluaġitka Christ-mik. Taatnamik iñuupmiuna Jew-ņurua- 
tun. Nayuutikama iñupni maliġutchiruani Jew-puruat maliġutaksraņanik 
(aņalatinġiġaluaqtuņa Jew-ņuruat mališutaksrapanun) iñuuniaqtupa 
iñuktun apalatittuatun maliġutaksramun ukpiqsritqugaluaqługich Christ- 
mik. 21 Taatnatuntuuq uqautrikama tusraayugaallautamik Christ-kun 
tamatkunuņa Jew-ņunġitchuanun iñuuniaġaqtuņa Jew-ņunġitchuatun 
ukpiqsritqugaluaqtlugich Christ-mik. Maliġutaksram aņalanġisaņatun 
itpalukkaluaqtuna, ilumutun mališutchillapiaqtupa Agaayyutim mališu- 
taksraiñik, tupiksriplupa Christ-pum mališutaksrapanik. 22Uqautrikama 
Agaayyutim uqałhanik ukpiqsriruanun sayaitchuanun ukpiqsrilišmikni 
iñuupmiuņa sayaitchuatun, ilipich ukpiqsriruaġuquplugich. Qanupayaaq 
iñuk iñuuniaġusriqaqman ilaatun iñuuniaġaqtuņa qanusripayaakun 
ilapich ukpiqsriruaġuquplugich. 23Taatna iluqaanik pisuuruņa pisi- 
giplugu tusraayugaallautaq ilaņiutisukłuņa piliutaanik Agaayyutim 
akiqsruutigikkaņanik. 

24]lisimarusri aqpaliutraqtuani iñugiaktuat aqpaqsruqtit aullaġaqtut, 
aglaan atausriq akiññaguuruq. Iñuuniałipsitňi Christ-mun pisušni- 
silaaġitchi akiññatlasrilusri aqpaqsruqtitun. 251luqatin anaktaqtit 
qaunagillautaqtut timimiknik ilisaqhutiplu atqunaq akiññaktaaqa- 
ġukhutiņ niaquutmik piunġiqsaqtuamik. Taatnatunli ukpiqsriruagut 
iñuuniallautaqtuksraurugut Christ-mun atakkii niaquutinnaktaaksraqput 
piungieumiñaitchuq. 26 Tarra, ittuņa aqpaqsruqtitun akimasaqhu- 
ni aqpaqsruqatmiñiñ, naagaqaa qakiqtautraqtitun akimasaqhuni 
qakiqtautraqatmiñiñ. 27 Anaktaqtim aņalattaġigaa timini, aglaan 
piñġiqsitauviaqtuq aqpaliutramun ilisatlaitchumi. Taatnatuntuuq aņa- 
lalgusriñiaqtupa uvamnik, atakkii piñġiqsitauviaqtuņa savautrilimniñ 
Christ-mik quliaqtuanġitchumali atlanun iñupnun. 


Kilgutauruaq Akitñaqługu Aanġuaqtułiq 


1 0 l1Aniqatiumaap! Itqaksritqugipsi atuumaruanik sivulliaptiknun 
maliktuanun Moses-mik. Iglaullaġmiņ nuviyam qulaniutini- 
ġai suli iluqatiņ ikaaġniġaat taġiuq. 2Nuviyam qulaņiutipmatiņ suli 
ikaaqamitrun taġiuq iluqaġmiņ paptaakkaupmatun liilaa piut mali- 
ġuaqtaułiksraġmiknun Moses-mik. 3 Aasriisuli iluqaġmiņ niqiqaġniqsut 
pamarrutiņiñik Agaayyutim quviqnaqtuakun. 4Iluqaġmiņsuli imiġniq- 
sut imiġmik Agaayyutim pamarrutaanik quviqnaqtuakun uyaġaņmiñ. 
Taamna uyaġak nayuutiniqsuq ilipitñi nanipayaaq itmata, aasriiñ taamna 
uyaġauruaq Christ-puruq. 5Aglaansuli iñugiaktuat Agaayyun quyaliñ- 

ġitchaat. Taatnaqługuasriiñ suksraungġiġñiġai suviksrailaami. 6 Tarra, 
tamatkua atuumaruat taimani atriksraurut uvaptiknun. Kilikkaatigut 
pisugruaqunšgitluta pigiitchuanun sivulliapta pilëusiatitun. 7 Unniiñ aan- 
ġuaqtuqtaunasri taipchua ilaņisitun, atakkii aglausimaruq Agaayyutim 
makpiġaaņiñi, “Iñuich aquvittut niġiqpagviksramun, aasriiñ makitna- 
min aġġiaqsiraqtut.” 8Sulipsuuq atlatuqtautqunšitchaatigut taipchua 
ilapisitun, 23,000 tuqupmatun uvlumi atautchimi killuqsautmiktigun. 
9Unniiñ uuktuaqtaksraġingġitchikput Atanġuruaq, ilaņich taipchua taat- 
naqmatun tuqqutauruat tuqunalipnun nimišianun kigipchaqtitlugich. 
10Unniiñ uqapiluktuksraungitchugut sutigun Agaayyutim aatchuutaigun 
ilapich taipchua uqapilukmatun. Taatnaqhutiņ israġulgum piyaqquirim 
tuqqutkai. 11 Tarra iluqatiņ tamatkua atuumarut ilipitñun, uvaptik- 

nun atrikusrautigitquplugich, suli aglausimarut alġaqsruutiksrauplutiņ 
uvagut killuqsaqtitqunġitluta, iñuuruagut aqulliqsaaġataqtuami uvlu- 
ni. 12 Uvvaasriiñ kiñapayaaq isrumaniġumi makitaniluni payanailluni, 
qaunatqiašsillapiaëli puukatiksraëmiñiñ, atakkii apiqusraaqsiuviaqmiuq 
nutqaqtitauluni tupiksrilišgmiñiñ Agaayyutmik [atrilugich taipchua 
iñuich iņilġaan]. 13 Qanupayaaq aņiqusraaqsiuniġuvich, taatnatchi- 
kuntuuq iluqatiņ iñuich apiqusraaqsiupmiut. Aglaan Agaayyutim 
tuniqsimaruam aņiqusraaqsiupkaġumiñaitchaatin qaapišlugu akiyal- 
guisan. Qakugupayaaq ukpiqsriłhiñ uuktuakkaukpan Agaayyutim 
annagviqaqtinniaġaatin akimayumiñaqsilutin. 


Niġiqpagviat Aanëuatigun naagaqaa Atanġum Nullautchiġvia 

14Taatnamik, piqpagiplusri ilauraamaap, piisimaaġitchi aanġuaq- 
tuliemiñ. 15Kaniqsilgurusri uqautigikkamnik. Isivëiuqsiun ilipsitñik 
uqautigikkaġa ilumutuupmagaan. 16]srummatigilugu Atanëum 
nullautchiġvia, imipayaaqapta qallutmiñ quyyatigikkaptigun quya- 
qatigigikput Agaayyun Christ-pum auņanik maqipkakkaņanik 
sanniġutami uvaptiknun. Suli avguqaptigu qaqqiaq nišiplugu qiñiq- 
titkikput ilaliqsruutiłiqput iñupni Christ tuqqutikkaņiñi. 17 Tarra 
niġikapta atautchimiñ qaqqiamiñ, uvagut atausrippuqtitaurugut 
atautchisun timitun iñugiakkaluaqhuta. 18Isrummatigilugich Israel- 
aaġmiut pilġusiņat, tamatkua niġisuuruat niġrutinik tunillautauruanik 
tunillaëvipmi, tamatkua piqatigiiksut Agaayyutmun atakkii niġigaat 
tunillaun atautchikun. 19Qanuutauva taamna? Ilisautisukkipsi tamat- 
kua aanġuat suli niqit tunillautauruat aanëuanun suunġitchut. 20 Una 
uqautigigiga, Jew-pungitchuat tunillaqtuëšuurut niqinik tuunġaiyaa- 
nun, Agaayyutmun qaitchiñšitchut. Piqatautqunšitchipsi tuunšaiyaani. 
21 Imiġumiñaitchusri qallutaaniñ atanëum imillapsi qallutaatniñ tuun- 
ġaiyaat. Nigiyumiñaitmiusri atanëum niġġivianiñ niġillapsi niešiviatniñ 

tuunġaiyaat. 22Saņiatchaktittaġigikput ataniq taatnaqapta taapkuņniņa. 
Sapitluktaupunasrugivisa ilaaniñ? 


Kamaksriłiq Agaayyutmik Suraġałipayaakun 


23Į]ļasri-samma uqaqtut, “Suraġaġnaqtuq qanupayaaq sura- 
ġaġuktuni.” Aagaluaq, aglaan ilapich nakuunšitchut uvaptikni 
maliġukkuptigu Agaayyun. llumutuuruq suraġałhiñaułiqput supayaa- 
mik, aglaan ilaņich sayyillļlaaġutaunġitchut atlanun ukpiqsriruanun. 
24Kiña ukpiqsriruaq iņmiguaqsaqani, aglaan ikayuutiniaġli atlanik 
iñupnik. 25Niëšisiun niqipiapayaaq tunirauruaq tunniuqqaiviņmi, 
apiqsruqtautigisupaqnagu nakiñ niqi aggiqmagaan naagaqaa isrumaaluu- 
tigisisupaqnagu qaušrimmaasiutillautapsitñi nalaunpapmagaan niġiłiqsi. 
26 [Apiqsruqtuutigiyumiñaitchiksi] atakkii aglausimaruq Agaayyutim 
makpišaanani, “Nuna Atanëum pigigaa suli suapayaaq nunamiittuaq.” 
27Kia ukpiqtuapunšitchuam aiyugaaqpasri niġġityaqulusri tupiómi- 
ñun niëešisiun manirikpan qanusripayaamik, apiqsruqtautigisuņaqnagu 
nakiñ niqi aggiqmagaan naagaqaa isrumaaluutigisisupaqnagu qauġ- 
rimmaajpiutillautapsitñi nalaunpapmagaan niġiłiqsi. 28 Aglaan iñuum 
uqautikpasri taamna niqi tunillautigimanilugu aanëuamun, nigiñiaqnagu 
niqi pisigilugu taamna iñuk kiliktigikkan. Ami isrumaviaqtuq qauġrim- 
maaġiutillautaġmiñi niġiłiksraņa taavruma niqim nalaunņaiññilugu, 
29ilipnun nalaunpanasrugigaluaqtitlugu. Tarra suvaata niġiłhiñaułiġa 
qanusripayaamik apalanniaqpaunp atlam iñuum nalupqisruutmigun? 
30Quyaanikkiga Agaayyun piqutigiplugu nikiksraġa. Taatnamik kia 
uqautinana killuqsaġniluņa niġigupku taamna niqi. 31Itnatun ittuq, 
niġiguvich imišuvillu naagaqaa suraġapayaaġupsi kamakkutiqaqsiuņ 
Agaayyun supayaatigun. 32Tarra, sakiqniuġutigipkaqnagu kia iñuum 
tupiksriliksrapanun Agaayyutmik, Jew-ņugaluaqpata Jew-ņunġitcha- 
luaqpata naagaunniiñ ukpiqtuapuruapugaluaqpata Agaayyutmun. 
33Taatnatuntuuq suraġapayaaqama quyaliñiuraġitka iñupayaat supa- 
yaakun. Uvapkuanġiqsuņa anniqsuġugluņa uvamnik kisima, aglaan 
ikayuġniaqtuņa iñupnik iñugiaktuanik anniqsuqugaluaqtugich. 


Aġnat Matuqaqtaksraġigaich Niaqutiņ Agaayułiġmikni 
2 Aniqatiumaaņ, nanšašipsi itqaumakapsitpa qanuq iñuuniaqtilaapkun 
Christ-mun supayaatigun, tupigiplugich ilisauttutit qaisatka ilipsitñun. 
3Aglaan kaņiqsitqugipsi Christ qaukłiġigaa aputipayaam. Taatnatuntuuq 
aënam qauklišigaa uigikkani, itna Agaayyun qaukliupmatun Christ- 
mun. 4Apun agaayupman naagaqaa sivuniksriqipman matuplugu 
niaquni qiñiqtinġitchaa Christ qauktišitilaapanik ipmiñun. 5Suli aġnaq 

agaayupman naagaqaa sivuniksriqipman matuilaaġlugu niaquni qiñiq- 
tinġitlugu uiñi qauktišitilaapanik iņmiñun kanņusraaġaa. Taatnaqami 
ittuq akiisutun nuyaiqsitun. 6 Taatnaqlupna uqaqtupna: nuliapuruam 
matusrunġitchumiuņ niaquni nuyaiqsaksraġigaa. Aglaan kanpunaq- 

pan nuliapuruam saliyumigich nutchani matuqašliun niaquni. 7 Aņutim 
maturaksraġiñġitchaa niaquni, atakkii Agaayyutim iñiqtaġigaa atriņut- 
quplugu ipmiñun aasriiñ sagviquplugu kamanautni. Aglaan nuliapuruam 
ġitchuq aġnamiñ, aglaan aġnaq iñiqtauruq aputmiñ. 9Suli Agaayyun 
iñiqsiñgitchuq aputmik piqutigiplugu aġnaq, aglaan Agaayyun iñiqsiruq 
aënamik piqutigiplugu apun. 10 Taatnaqhuni aġnam maturaksrašigaa 
niaquni agaayukami qiñiqtityaġlugu kamaksriHi aputmiñik. Aġnaq 
taatnaqtuksrauruq pisigilugich israġulgich. 11 Aġnaġlu apunlu ikayuqti- 
giiksuksrauniqsuk avatmun, Agaayyun tillisiqaqmatun iliņiknun. 12 Aa, 
sivulliq aġnaq iñiqtauruq aputmiñ, aasriiñ aņutipayaaq taimakpaaglaan 
anipmiraqtuq aġnamiñ. Aglaan itqaumasiuņ Agaayyutim iñiqtaqałha 
iñupayaanik supayaaniglu. 13 Nalaunņatilaaqsiupņ ilipsitñik. Nalaunpava 
aġnaq agaayugumi Agaayyutmun matuiļaaġlugu niaquni? 14Tlisimarusri 
iñupayaaq isrumapmiuq aņutim nuyaqtusriruam kanņunaqtilaaņanik. 

15 Aglaan aġnam nuyaqtutlli piññaqnautigigaa. Agnam nuyaņi qaisaurut 
ilaanun matuksrauplutiņ. 16Kiñapayaaq uqavaaġumakpan taavrumuuna, 
ilisimaliun una: uvagut piksraitchugut atlamik pilëusrimik, aasriiñ iluqa- 
tin ukpiqtuapuruat nanipayaaq pipmigaat taatnatun. 


Atanġum Nullautchiġvia 


17 Uvvasuli, katiraġikapsi agaayyuvigisrukługu ikayuuttutitlaitchu- 
sri aglaan atniaġutiraqtusri avatmun. Pitqusiġiitlusri, taatnaqlupa 
nanšanšgitchipsi. 18 Sivulliuplugu, tusraaruņa agaayyiaqapsi avgumma- 
tiqagaqtusriguuq, aasrii taamna ukpišitlagiga. 19 Avgummatiqaqapsi 
akunnapsitñi nalunaiqsittaġigaa nallipsi ilumun ukpiqtuapuruatilaana. 
20 Katiraëikapsi atautchimun Atanšum nullautchišvianik niġinġitchu- 
sri. 21 Uqaqtuņa taavrumiņa atakkii iñullaa niġiruq ipmi niqautmiñik 
utaqqisuņaqani atlanik. Ilasri aņilaaqhutiņ nišisuppašmipn suli atlat 
imiņasriraqtut. 22 Suvisi! Kiñuniqanġitpisi niġġiviksrapsitňik imig- 
viksrapsitñiglu? Nakuunšgitchuq suuņillaqanġiłiqsi ukpiqtuapuruanik 
tutqiisaaqlugillu tamatkua suilliuqtuat? Qanuq uqašniaqpik ilipsitñun? 
Quyaginiaqpigu taamna? Naagga, quyaginianġitchipsi. 

23-24Uumina Atanġuruam ilisautigaapa uqaġikkamnik ilipsitñun. 
Tamarrumani unnuami Ataniqput Jesus tuniraugisipman, tigugaa 
qaqqiaq. Quyyatigiqqaaqługu Agaayyutmun avguġaa nipliqhuni, “Una 
qaqqiaq timigigiga siquptauruaq ilipsitñun. Niġiraġigupsiuņ una qaq- 

qiaq itqakkutigiyumagiksi tuqułiġa 
piqutigiplusri.” 25 Taatnatunsuli nul- 
lautchianikamiņ tiguniġaa qallun 
nipliqhuni, “Una qallutim imapa 
augigiga. Auga maqitauniaqpan 
ilipsitñun taimma nutaaq sivunniu- (1 Co 11.26) 
gun aullaġniiñiaqtuq. Imiġaġigupsi 
uumakņa qallutmiñ itqakkutigiyumagiksi tuquliša piqutigiplusri.” 
26 Tarra niġiraġigupsiuņ taamna qaqqiaq suli imiġlugu qallutmiñ taav- 
rumuuna quliaqtuaġiksi tusraayugaaġiksuaq Atanëum tuqułhagun 
aggitqiņñiałhanunaglaan. 

27Taatnamik, kisupayaaq niġiruaq qaqqiaņanik imiqtuašlu qallutaaniñ 
Atanëum kamakkutiqasrupaqnagu atriqaqtuq iñuktitun taimani suksra- 
qanġitchuanik Ataniġmik. 28Uvva itqaġisruņniqpisiuņ Atanġum tuqułha 
taatna? Ki, iñullaa isivġiuġli iņmiñik niġigaluaqnagu qaqqiaq imiqsiga- 
luaqanilu qallutmiñ. 29Uvva iñuksamna nišivaluktuq imiqpalukhunilu 
ilitchuġigaluaqnagu Atanġum tuqulha uvaptiknun. Agaayyutim atanniši- 
sigaa taatnasriq iñuk. 30Taatnaqhutiņ iñugiaktuat akunnapsitñi sayaiqsut 
atnieñaliqhutinlu, suli ilapich tuquanikhutin. 31Aglaan isivġiuqqaaġupta 
uvaptiknik tarra Agaayyutim anasriñņuqsaġumiñaitchaatigut taatnatun. 
32Atanëum atannisuqmatigut alġaqsruġaġigaatigut qanuq iñuuniaqtilaak- 
sraptiknik anasriñņuqsaqunęġitluta piqatigilugich nunam iñuni. 

33Taatnaġusri, aniqatiumaan, katiniġupsi niġiqatautyaġusri Atanëum 
nullautchiġvianun utaqqisilaayumausi. 34Kisupayaaq niġisuņniġumi 
niġiruksrauqqaaqtuq kiñuniġmiñi, Agaayyutimli anasriñpuqsautaitchu- 
magaasri. Isilġiqsuġisigipsi atlanik utlakkupsi. 





Ipqitchuam Irrutchim Aatchuutai 

1 2 l1Aniqatiumaap! Pakma kaņiqsipkautiginiaġiga qanuq Ipqitchuam 

Irrutchim savaana iñuich iñuuniałhatni. Kaniqsitqugipsi taamna 
nalupqinaišlugu. 2Ilisimagiksi qanuq iñuuniaqtilaaqsi Jew-ņunġiñņnap- 
si. Killukuaġutipkakkaurusri putqataġvigitquplugich uqatlailaat aanšuat. 
3Taatnaqłuņa kaniqsitqugipsi una, kiñaunniiñ iñuk aņalatiqaqtuaq 
Irrusrianun Agaayyutim uqallakkumiñaitchuq itna, “Jesus suksraungiq- 
suali.” Taatnatuntuuq kiñaunniiñ niplisumiñaitmiuq, “Jesus Atanġguruq,” 
aglaan Irrusrian Agaayyutim taatnaqukpani kisian. 


savautriłiġmiktigun, aglaan atiruam Agaayyutim iñuich savatlapkaġai 
iluqaitñik savaanik aatchuusriaġikkaġmiktigun. 7Ipqitchuam Irrutchim 

iñuk savatlapkaqmaun qanusripayaamik, ilaan ukpiqsriruapayaat ika- 
yuusriaqaqtittaġigai taavrumakņa. 8Ipqitchuam Irrutchim uqatlapkaġaa 
iñuk isrumatutikun, aasrii atiruam Irrutchim atla iñuk uqatlapkaqługu 
kaņiqsimałikun, 9atlasuli ukpiqsrisiqatlapkaqługu, atlasuli mamitit- 
chitlapkaqługu iñupnik. 10 Atiruam Irrutchim atla iñuk savatlapkaġaa 
quviqnaqtuanik, atlasuli sivuniksriqirautlapkaqługu Agaayyutmun, atla- 
suli puttuqsrisiqatlapkaqtugu nalliakun nakuuruakunlu pigiitchuakunlu 
naqtuanik, atlasuli uuyuuqtautlapkaqługu nalunaqtuanik uqautchiñik. 

11 Aglaan tamatkua iluqaisa savaašigai atautchiusuam Irrutchim, autaaq- 
ługich iñupayaamun qanuq pitqukamigich. 


Atausriq Timi, Iñugiaktuat Sulliñišich 


l2Iñuum timaa iñugiaktuanik israġutaqaqtuq, naagasuli atausriuruq 
timi. Taatnatuntuuq ittugut atautchisun timitun iñugiallapiašaluappap- 
ta atlakaašiikhutalu, atakkii iluqata atausrippuqataurugut Christ-mi. 
l3]]avut Jew-purut suli atlat Jew-punęġitlutiņ. llavut savaktaaġruurut 
suli atlat savaktaaëruunsitlutipn. Paptaaqtitnapta Ipqitchuam Irrutchim 
iluqata atausrippuqtittagigaatigut timimun, ami timaanun Christ-pum. 
Aasriiñ ilaan aatchušaatigut atausriullaapluta atiruamik Ipqitchuamik 
Irrutchimik. 

14 Atakkii iñuum timaa atautchiłhiñamik israġutaqangġitchuq, aglaan 
iñugiaktut sulliñġi. 15Iñuum isigaņa uqaqpiaqtuq itna, “Uvaņa argaun- 


niplillautim iļlagipkaņaiġumiñaitchaa timimi. 17 Timi iluqani irauk- 

pan, iñuk tusraatlayumiñaitchuq. Aasriiñ timi iluqani siutaukpan, 

iñuk naisitlayumiñaitchuq. 18 Aasriiñ Agaayyutim inillakkai timim 
sulliñġi iniksraņitñun, iņmi quyagikkaġmigun. 19Timi atautchimik 
israġutałhiñaukpan, timiqaġayaipiaqtuq, amašaa? 20Uvva iñugiak- 
tuamik israġutaqaqtut timimi, aglaan atautchimik timiqaqtuq. 21 Uvva 
iñuum iraa niplisumiñaitchuq argapmiñun itna, “Sumun atuġumi- 
ñaitchikpiñ.” Sulipsuuq iñuum niaqua nipliġumiñaitchuq isigaņnmiñun, 
“Inušingitchikpiñ.”22Aglaan, taapkua ilapi timim qiññaqaqtuat sayailluq- 
hutin inuqnapiaqtut. 23Suli tamatkua timim sulliñipi isrummatigikavut 
qiññagiksuapunəgitlugich qaunatqiasitluaqsirašigivut, suli ilaviñšich atlat 
qiñigaksraġinġisaņich maturagigivut. 24Qiññasiksuat ilaviñëi timipta 
qaunagiraksraunġitchut taatnatun. Ilumun, Agaayyutim atlakaaġiich 
isragutapayaani timim iñiqtaġigai, uvaptiknun qaunatqiaġitquplugich 
qiññageiksuapungitchuat. 25 Taatna Agaayyutim iñiqtaġigai timivut 

atinëirrutiqaqunsitlugich akunšatni israġutauruat aglaan ikayuutitquplu- 
gich avatmun. 26Atausriq ilauruaq timimi iłuanġitpan, iluqatiņ ilauruat 
nagliksaaqataurut. Taatnatun atausriq ilauruaq kamagikkaupman, iluqa- 
tin quviatchagaqtut. 


Agaayyutmun, tuglia sivuniksriqirinik Agaayyutmun, piñayuat ilisaut- 
riksranik, aquatigunaasrii taapkua savaaqatlaruanik quviqnaqtuanik, 
tamatkuniņalu mamititchitlaruanik atlanik, ikayuiruksraniglu atla- 

nik, sivulliuqtautlaruaniglu atlanik, uqatlaruaniglu uqautchisigun 
nalunaqtuanik. 29Iluqaġmiņ uqqiraqtaunġitchut Agaayyutmun unniiñ 
sivuniksriqiraungitchut unniiñ ilisautraunšitchut unniiñ savaktaunšit- 
chut quviqnaqtuanik. 30lluqaómin mamititchiraunġitchut atniġñaqtuanik 
nalunaqtuanik uqautchiñik. 31 Tarraasriiñ kipiġniupiaġitchi nakuutluk- 
tuanik aatchuusriaqaġugusri. 


Piqpakkutiłiq Pakma ilisautiniašipsi 
nakuutluktuamik iñuuniatiksrapsitñik. 

1 3 1Uqatlaniġuma atlakaaġiisitun iñuktitun unniiñ israšulikti- 
qukiġñaqsiplugu aviluqtaqtuatun. 2Uqatlaniġuma sapniqaqtlunpa sivu- 
niksriqiritun unniiñ kaniqsitlalugillu iluqaisa nalunaqtuat unniiñ 
ilisimatlaluņa supayaanik, suli ukpiqqutiqaġniġuma nuktatlalugich iñ- 
ġich, aglaan piqpaksritlaiññiġuma iñupnik, sumun atuġumiñaipiaqtuņa. 
3Aatchuutiginiġupkich supayaurat pigikkatka iñupnun inuqsraqtuanun 
unniiñ aatchuutigilugu timiga ikipkaaksraulugu, aglaan piqpaksritlaiññi- 
ġuma iñupnik akiliusriaksraitchuņa. 

4Piqpaksriruaq iñuk anuqsrutriruq, iluaqqutriruq, tuņiliñġunġitchuq, 
uqavigaaġangġitchuq, 5suli arguapanšitchuq unniiñ aņallaqłuitlaitchuq. 
Piqpaksriruaq iñuk iņmiguutlaitchuq, uumitchayaitchuq, itqaksrit- 
laitchuq akitñaqtuqtimiñik nalaunpaitchuakun. 6Piqpaksriruaq iñuk 
quviasrutlaitchuq iñuich killuliqipmata, aglaan quviasruguuruq iñuich 
nalaunparualiqipmata. 7Piqpaksriruaq iñuk manimmilguruq, aasriiñ 
ukpiqsriraqtuq suli niġiugaqtuq suli iglutuilguruq. 

sllaatnigu iñuich sivuniksriqitlaišisirut suli uqatlaiġisirut uqautchiñik 
nalunaqtuanik suli kapiqsimmataat isuktitkisiruq, aglaan piqpaksriliq 
isrukłitchumiñaitchuq. °Tlisimatiqputlu sivuniksriqiliqputlu naaman- 
ġitchuk. Taatnamik isuktitkisiruk. 10Tlisimaliq naamasimaruakpan, 
aatchuusriat piiġisirut. 11 Uvvaami ililgaapukama uqaġaqtuņa isrummati- 

qaqtuna suli sivunniušguuplunalu ililgaatun. Iñuguqama iñuunianšiqsupa 
ililgaam iñuuniałhatun. 12Pakma qiñitlaitchugut nalupqinaiġlugu tautuk- 
matun salumaitchuatun taġġaqtuutmun, aglaan taivrumani qiñiġisirugut 
nalupqinaillapiaġlugu. Pakma ilitchuġigiga ilaviñauralhiñaq, aglaan 
taimanigu ilisimmaġiksipiaġisigiga Agaayyun, atrilugu Agaayyun ili- 
simallapiaqmatun uvannik. 13Tarra, supayaat naamasriłhatnunaglaan 
iñuich ukpiqsrimaniaqtutsuli niġiugaqaġutiņsuli piqpaksrilutinsuli, 
aglaan taapkunakņa piñasruniñ kamanasniqsrauruq piqpaksriłiqput 
atlanik. 


Ilisauttutipsaat Ipqitchuam Irrutchim Aatchuutipigun 

1 4 1Taatnamik pisuqtilaaġvigisiuņ piqpaksritiqsi atlanik iñupnik. 

Uvvasuli kimmutiqallapiaġitchi Ipqitchuam Irrutchim aatchuu- 
taiñik, suvaluk uqaqtautlasriłiptiknik Agaayyutmun. 2Iñuk uqaġumi 
uqautchikun nalunaqtuakun uqalhiñaqtuq Agaayyutmun. Iñuich 
kaņiqsiyumiñaitchut uqaġikkaņanik, atakkii Ipqitchuam Irrutchim uqaq- 
tittaġigaa nalunaqtuanik sunik. 3Aglaali iñuk uqaqtauruaq Agaayyutmun 
kaņiqsiñaqtuakun uqautchikun sayyillaaširuq iñuich ukpišutipiñik 
pitchuksaaqtlugillu arakługillu. 4Iñuk uqaqtuaq uqautchikun nalunaqtua- 
kun ikayuġaqtuq ipmiñulhiñaq, aglaali iñuk uqaqtauruaq Agaayyutmun 
kaņiqsiñaqtuakun uqatikun sayyillaaëai ukpiqtuaņuruat ukpišuti- 
pitñi. 5Uqatlatqunayaġaluaġipsi uqautchikun nalunaqtuakun, aglaan 
kimmutigitlukkiga uqaqtautquplusri Agaayyutmun. Iñuk uqaqtauruaq 
Agaayyutmun kamanatluktuq taavrumakņa uqaqtuamiñ uqautchikun 
nalunaqtuakun, iñupmik mumiutriqanġisuaqpan. Iñuqaqpan taatnatchi- 
mik sayyillaatlagisigai ukpiqtuapuruat ukpišutaat. 

6 Aniqatiut, uqautisukkipsi qanuq Agaayyutim sagviaqtukkaņanik 
uvamnun suli qanuq ilitchuġipkautaanik uvamnun, suli uqautisukkipsi 
Agaayyutim ilumutuuthanik ilisautilusilu. Uqaaqsiñisuma nalunaq- 
tuakun uqautchikun, qanuq ikayuutaunayaqpik? Uqaqtuksraurupa 
kaņiqsiñaqsilugu. 7Uvva atrikusraun. Iñuich atuqtuuraqmata supluaqtuə- 
naqtuanik unniiñ nuqaqtilipnik atuqtuurayuilļlaġmiņ nalausrupaqnagu, 
iñuich naalašniruat ilisagiyumiñaitchaat iġñaņa atuutim. 8Sulipsuuq 
aņuyaktuani, qalġuqtaun nalupqi- 
naqtuamik nipliqman apuyyiuqtit 
tupisralatlaitchut apuyaksatiš- 

„ mun. 9Taatnatuntuuq, uqašupsi 
nalunaqtuakun uqautchikun, qanu- 

ġutiņ iñuich ilisimaniaqpatrupn 

> sumik uqaqtilaaqsi? Silalhiñamun 

(1 Co 14.7) uqaqmatun piñiaqtusri. 

10 Nalupqinaitchuq iñugiaktuat atlakaagiich uqautchich nunamiitilaa- 
pat, aasriiñ iluqatiņ kapiqsiñaqtut. 11 Aglaan kaņiqsitlaitchupku iñuum 
uqausria avakņaqtauniaqtuņa taavrumuna uqaqtuamun, suli ilaa uvam- 
nun. 12Taatnatuntuuq kimmutiqaqapsi piliqiplusri Ipqitchuam Irrutchim 
aatchuutaiñik, kimmutiqašitchi nakuutluktuanik aatchuusrianik. 
Taavrumuuna ukpiqtuapuruat sayyillaakkaurut ukpišutmikni. 
13Taamna pisigiplugu iñuk uqaġuuruaq nalunaqtuaġmigun uqaut- 
chikun agaayuruksrauruq uuyuutlasruglugu uqaġikkani. 14Atakkii 
agaayuguma nalunaqtuakun uqautchikun, irrusriġikkaġa agaayuruq, 
aglaan kaņiqsiñġitchiga qanuq uqaqtilaaša. 15Uvvaasriiñ qanuġniaġ- 
niqpik? Agaayuniaqtuņa uqautchikun nalunaqtuakun irrutchipkun, 
suli agaayuniaqmiuna kaņiqsiñaqtuakun uqautchikun isrumapkun. 
Atuġniaqtuņa uqautchikun nalunaqtuakun irrutchipkun, suli atuġ- 
niaġmiuņa kaņiqsiñaqtuakun uqautchikun isrumapkun. 16 Quyaguvich 
Agaayyutmun nalunaqtuakun uqautchikun, tamatkua ilisaqsimaitchuat 
Amen-naġumiñaitkaat quyyatigikkaqsi, atakkii nalurut sumik uqaqti- 
laapsitñik. 17 Ilipsi quyyavigillautaġuknaġaluagġiksi Agaayyun, aglaan 
atlat ikayuusriaqaġniangġitchut. 18 Quyagiga Agaayyutiga uqatlakama 
uqautchikun nalunaqtuakun pitlukługu iluqasri uqatlałiqsi. 19Aglaan 
ukpiqtuaņuruani iqataukama uqašummatiqatluktuna tallimałhiñanik 
uqałiġnik kaņiqsiñaqtuanik, ilisauttutiqaġukłuņa atlanun, uqaaqsilišmiñ 
10,000-niñ uqałiġniñ nalunaqtuakun uqautchikun. 

20 Aniqatiumaaņ, isrummatiqaqasri ililgaatun Ipqitchuam Irrutchim 
aatchuutaigun, aglaan ilitqusriqaġitchi aniqammiuratun pigiiliqitlait- 
chuatun; isrummatipsitñi ititchi iñuguaniksimaruatitun. 21 Agaayyutim 
Makpiġaaņani Ataniq itnaëniqsuq, 

“Tuyugigisigaluagitka avakpaqtuat iñumnun uqautriñiaqtuat 
nalunaqtuatigun uqausrišmiktigun ukunuņa iñupnun, 
aglaansuli iñugikkaġma naalaġniyumiñaitchaatņa.” 

Isaiah 28:11, 12 
22Taatnamik nalunaqtuat uqautchich quviqnaqtuaņurut ukpiqsrirua- 
punšitchuanun aglaali sivuniksriqun kapiqsiñaqtuakun uqautchikun 
ikayuiruq ukpiqsriruapuruanik. 23 Uvvaasriiñ ilisaqsimaitchuat unniiñ 
ukpiqtuapuruapunšgitchuat isiqpata agaayyuviņmun iluqapsi uqaut- 
rippapsi nalunaqtuakun uqautchikun, nipliqpiaqtut isumailauniplusri, 
amaġaa? 24Aglaan iluqasri uqaġupsi Agaayyutmun kaniqsiñaqtuakun 
chuaq isiġuni iļlitchuġiniaġaa killiqirautilaani, suli atanniqsukkauniaqtuq 
tusraakkaġmigun. 25 Taavruma iñuum nalunaqtuat isrummatinpi satqum- 
miġñiaqtut. Pulluni agaayyuviginiaġaa Agaayyun, aasrii uqausiġilugu 
Agaayyun ilumun akunnapsitñi innilugu. 


1 Corinthians 14, 15 340 


Atisriłiq Agaayyuviņmi 

26 Aniqatiumaaņ, qanuq uqašisivisa? Katiraġikapsi atautchimun, 
iñuk atuutiqatlaluni, atlasuli ilisautritlaluni, atlasuli quliaqtuatlaluni 
Agaayyutim sagvikkaņiñik iņmiñun, atlasuli uqatlaluni nalunaqtuanik 
uqautchiñik, atla uuyuuqtigilugu taavrumiņa uqautauruamik, aglaan 
iluqatiņ tamatkua atuumalich sayyiļlaaġutiksraulutiņ ukpiqtuapurua- 
nun. 27 Iluqasri uqaġniaġupsi nalunaqtuakun uqautchikun, malëukunniiñ 
piñasrut uqaġlich, aasriiñ atausriullaalutiņ, atausriqsuli uuyuuqtigilu- 
gu. 28 Aglaan uuyuuqtiksraitpan, kiña iñuk uqaġuuruaq nalunaqtuakun 
uqautchikun tauksruisaaġli agaayyiaqapsi uqalhiñašluni isrumamiñi 
ipmiñun Agaayyutmunlu. 29Malġuk naagaqaa piñasrut sivuniksriqirit 
uqaglich, aasrii atlat isivġiuqtaulutiņ sumik uqaqtilaapatnik. 30Aasriiñ 
Agaayyun sagviutrikpan ilumutuuruamik iñupmun aquppiruamun 
tamaani agaayyuviņmi, sivulliq uqaqqaaqtuaq qasruġli. 31Atakkii iluqa- 
sri uqautaulhiñaurusri Agaayyutmun atausriullaalusri ilitchitqulugich 
avatmiñ pitchuksaašsiqulugillu avatmun. 32Iñuk uqaksriusriaqaqtuaq 
Agaayyutmiñ aņalataġitlaruq iņmiñik irrutchiġmigun [aasriiñ utaqqiu- 
gatlaplugu uqaksrani]. 33Agaayyutim atuumapkatlaitchaa aupiHaliq 
atiugautmiglu. 

Tamatkunatun ukpiqtuaņuruatun atlani inipayaani pilġusiatitun 
taatnatuntuuq piruksraupmiusi. 34Aġnasri nipaisaaqtuksraupmiut 
katimalipsitñi. Atakkii uqaquraunġitchut suli qaukłiuyummatait- 
chuksraurut. Taatnatun aglausimaruq Agaayyutim mališutaksranani. 
351lisimasrukkumin sumiksamna, apiqsruġlisigiņ uitin kiñuniġmikni. 
Atakkii kanpunaqtuq aġnam uqatiksrapa katimaraġikapsi agaayyuvin- 
mi. 36Suva? Agaayyutim uqatha aullaëniiñšiññiqsuq ilipsitñiñ naagaqaa 
ilipsitñulhiñaq tikiumanšgiññiqsuq! 37 Kiñapayaaq iñuk isrummatigi- 
gumi ipmiñun sivuniksriqirauniluni naagaqaa aatchuusriaqasniluni 
Ipqitchuamiñ Irrutchimiñ, tarra kaņiqsimaraksraġigai tamatkua aglaatka 
ilipsitñun Agaayyutmun tillisiginilugich. 38Tarra suliqutiginasiun taatna- 
sriq iñuk suksraqanšitchuaq aglagikkamnik. 39Taatnamik, aniqatiumaap, 
piliqiqutigillapiaqsiupn uqaqtausrutiq Agaayyutmun, suli nutqaqtitnagich 
uqaqtuat nalunaqtuakun uqautchikun. 40 Aglaan supayaat pisigik nalaut- 
tillugich suli iluatmun aņalataaġlugich. 


Aņpipkakkautha Christ-pum 


1 5 1Aniqatiumaaņ, itqaumatqugiga ilipsitñun quliaqtuałiġa tusraayu- 
gaaġiksuaq ilipsitñun. Taimñauruq tusraayugaašiksuaq taimani 
akuqtuasikkaqsi suli tuniqsimavigikkaqsi pakma. 2Anniqsukkauniaqtusri 

ukpiġituiñaġupsiuņ taamna tusraayugaašiksuaq quliaqtuaġikkaġa ilip- 
sitñun. Aglaan ukpiġinġitchupsiuņ ukpiqsriliqsi suunġitchuq. 3Taatnamik 
ilisautianikkipsi ilisautigikkaņanik Atanëum uvamnun; kaņiqsiraksra- 
ġigisi taapkua qulliuruat ilisauttutit, Christ-pum tuqułha pisigiplugich 
killuutivut maliġutlugu aglausimaruaq Agaayyutim Makpiġaaņani. 4Suli 
ilisautianikkipsi Christ-pum iluvikkaułhanik aasriiñ aņipkakkaułhanik 
piñayuatni uvlut, maliġutlugu aglausimaruaq Agaayyutim makpišaaniñi. 
SAnitqiqqaaqhuni Christ tautuktittuq ipmiñik Peter-mun, sulipsuuq qulit 
malšëupnun mališuaqtinun. 6 Aquagun taavruma sagvišëñiqsuq iñugiat- 
lukhutip 500-miñ aniqatigiiñun katimapkaqtugich, iñugiaņniqsraņich 
iñuuplutipsuli ilapich tuquaniksimagaluaqhutin. 7 Tugliġiplugu sagviq- 
suq James-mun, aasriisuli iluqapitñun uqqiraqtaupuruanun. 8 Aquagun 
taavruma sagviqmiuqtuuq uvamnun, kia-unniiñ niġiuginġitchaluakkaņa 
Ataniġmun uqqiraqtaugisiñilupa. °Taatnaqlupa kamanaiññiqsrauruna 
uqqiraqtipayaaniñ. Nalliummatinġitchuņaunniiñ tairaksrauluņa uqqi- 
raqtimik, atakkii nagliksaaqtitchimapluņa iñupnik ukpiqtuapuruanik 
Agaayyutmun. 10 Aglaan Agaayyutim piqpagivagitluņa simmišëñišaa 
iñuułiġa iłuaqqutritmigun. Ilaan iluaqqutrillapialha piiņilaunġitchuq 
uvamnun. Sakuutluktuna iluqaņitñiñ aglaan uvapkuiñaq piñšitchupa 
atakkii Agaayyun savaktuq uvapkun iłuaqqutriłiġmigun. 11 Uvvaasriiñ 
uvanalu naagaqaa atlat uqqiraqtitlu quliaqtuaġigikput taamna tusraayu- 
gaaġiksuaq ukpigikkaqsi. 


Aņipkakkaułhat Tuqunaruat 


12Quliaqtuaġuurugut Agaayyutmun aņipkaġniplugu Christ tuquparuaniñ. 
Suvaatami ilasri uqaġuuvat tamatkua tuquaniktuat apipkašumiñaiñ- 
ilumutuungġitmiñiqsuq Christ-pum apipkakkausrimatha. 14Aasriiñ Christ 
apnipkakkausrimaiññiqpan, quliaqtualiqput atuġumiñaitchuq sumun, naa- 
gaqaa ukpiqqutisri taņiġillutiņ. 15Aa, iñuich ilitchuġinigaatigut uqaġnipluta 
taņiġilaamik, atakkii uqagigikput Agaayyutmun aņipkapiaġniplugu Christ 
tuqułiġmiñiñ, aglaan tamanna ilumutuunayaitchuq tuqunaruat apip- 


ukpiqsriruaņuplutiņ Christ-mik suksraungġiqsuttuuq. 19 Ukpiqsriñišupta 
Christ-mik anniqsuqsimaaqpatigut pakmapałhiñaq iñuułłaptikni nagliņnaġ- 
niqsraqtugut iluqaņitñiñ atlaniñ iñupniñ. 

20 Aglaan pakma Christ apipkakkaupiaqtuq tuqutiëšmiñ. Ilaa apipkak- 
kauqqaasniqsuq, taatnaqhuta ilisimarugut Agaayyun anipkaiñiašënilugu 

tuquparuapayaanik ukpiqsriruanik Christ-mik. 21Iñuk iluqani tuqu- 
sragumaruq atautchim iñuum savaaġikkaņagun. Taatnatuntuuq iñuk 
tuquparuaq iñuutlasriñiaqtuq piqutigilugu atlam iñuum savaaġikka- 
pa. 22Atakkii Adam-kun iluqatiņ tuquruksraurut, taatnatun iluqatin 
Christ-kun iñugutqikkisirut. 23 Aglaan iñupayauraq aņipkakkaugisiruq 
nalaunparuakun piviksrallaamigun, Christ sivulliupluni apipkakkauruq, 
tarrali aggitqikpan tamatkua Christ-pum pigikkani iñugutqiksitkisigai. 
24'Taavruma aquagun isruktitchaaq tikitpan, Christ-pum qaiññiašaa 
aņaayuqautini Agaayyutmun Aapauruamun akiilianikkumigich iluqai- 
sa apalatchisiqaqtuat suli iluqaisa sappiqutiqaqtuapayaat saņņiqaqtuatlu. 
25Christ atanġuruksrauruq uvluanunaglaan Agaayyun akimmatrianik- 
pan iluqapitñiñ Christ-pum uumiksriraiñiñ. 26 Tuquliq akiilikkauniaqtuq 
aqulliuluni uumiksri. 27 “Agaayyutim Christ aņalatchipkaġaa supayaanik.” 
Itnaġniqsuq Agaayyutim Makpiġaaņani. Taatnaqami Agaayyun ilagau- 
tinġitchuq ipmiñik, aglaan iligai supayaat ataanun Christ. 28Agaayyutim 
taatnaanikkumiupn, ilaaptuuq iñina Agaayyutim ataniqsimapkaġ- 
niaqmiuq Agaayyutmun inillairuamun supayauramik ataanun Christ. 
Taimanigu Agaayyun kamanaġniqsrauniaqtuq supayauramiñ. 
29Suniaqpat tamatkua paptaakkauruat pisigiplugich tuquparuat? 
Tuquņaruat apipkakkauyumiñaipiaqpata, suvaata iñuich paptaaqtin- 
niaqpat pisigiplugich tuquparuat? 30Tlumun apnipkašniatiq piitpan 
suvaatami anayanniuqpik ataramik quliaqtuaġikapku tusraayugaa- 
ġiksuaq? 31Aniqatiut! Kigiññiġvigiraġigiga tuqqun uvluġaġipman. 
Tusraayugaaġiksuakun ukpiqsriruagušniqsusri, suli taatnaqłuņa 
quviasuutigigipsi Christ Jesus-kun atannaptigun. 32Ephesus-mi aņuyak- 
kaluaġupkich iñuich atriqaqtuat liilaa iqsiñaqtuatun niġrutitun, sumik 
piññakkumiñaitpik taatnałłapkun? Tuquņaruat aņipkaġnianęġitpata, tarra 
“Niġisa imiqtuaġutalu, 
atakkii uvlaakun tuquniaqmiugut.” 

Isaiah 22:13 
33Kinnipkaqasri iñupnun uqaqaqtuanun uumiņa apipkakkautikun. 
“Piqasiqsuutigupsi pigiitchuanik piqatnaanik taatnailigisirusri iliņisi- 
tun.” 341srummitqipñaqsigaasri killuliqitqiñšišusri. Ilasri nalurutsuli 
Agaayyutmik. Taamna uqaġigiga kanputchaqugaluaqhusri. 


Qanuq Anipkašniaqpisa? 
351ñuk apiqsruqpiaqmiuq, “Qanuġutiņ tuquparuat apipkaëniaqpat? 
Qanutchimik timiqaġniaqpat aggiġumiņ?” 361srummatuiñiaqpat ilipni! 
Nautchirriikavich nautchiaksranik nunamun nautlaitchut nauriaġugġlutiņ 
tuquqqaaġaluaqatiņ nunami. 37Aasrii nautchiaksraq nautchirriu- 
tikkan qiññaqanšitchuq nauriatun nauniaqtuatun nautchiaksramiñ. 

Nautchirriirutin mukkaaksrašguëumaaqtuamik naagaqaa nauruksraurua- 
mik. 38 Aglaan Agaayyutim nautchiaksraq nauriaġuqtitchuugaa itqukkani, 
suli nautchiaksrallaa naurisuuruq qanutchiuliómisun. 39Taatnatuntuuq, 


rut, tigmiatsuli atlakaupmiut. 40Sulipsuuq qilapmiittuat atlakaanik 
timiqaqmiut nunamiittuaniñ. Piññaqnautaat qilapmiittuat atlauruq 
piññaqnautaatniñ nunamiittuat. 41 Siqiñġum qaumanġa atlauruq qauman- 
ġaniñ tatqim, suli uvluġiat atlakaaġiimik qaumaniqaqtut qivliquulakamiņ 
qilapmi. Uvluġiallaa atlakaaġiimik qaumaniqaqtuq atlamiñ uvlušianiñ. 
42Taatnatun itkisipmiuq apipkakkaukpata tuquņaruat. Timigikkavut 
pakmapak ittut nautchiaksratun nautchirriutauruatun nunamun. 
Tuqusruurut iluvikkauplutipn. Aglaan aņipkakkauniaġupta tuqułiġmiñ 
timiqaġniaqtugut tuquyumiñaitchuanik. 43Iñuum timaa iluvikkaukami 
piññaqnaitchuq saņņiitluni. Aglaan Agaayyutim aņipkaġniaġumiuņ piñ- 
ñaqnaġniaqtuq sappiqaguni. 44Pakma timivut nunakņaqtaurut, aglaan 
aņipkaġupta timivut qilakņaqtauniaqtut. Timiqaqapta tuqusruuruamik 
uvani nunami, ilisimarugut timiqaġisiñipļuta tuquyumiñaitchuamik 
qilapmi Agaayyutmi. 45 Aglausimaruq Agaayyutim Makpiġaaņani itna, 
“Iñuqqaaq Adam iñuusriġuġniqsuq,” aglaan aqulliq Adam irrusrišus- 
niqsuq qaitchiruaq iñuułiġmik. 46Irrutchim timaa sivulliunšitchuq. 
Nunakņaqtam timaa sivulliuruq, aasriili aquagun irrutchim timaa. 

47 Iñuqqaaq nunakpaqtauruq iñiqtauruaq mašësšapaniñ nunam, tuglia- 
iñiqtauruatun maġġamiñ. Iñupayaaq pigikkapa Agaayyutim ittuq 
taavrumatun qilakpaqtauruatun. 49Pakma atriqaqtugut iñuktun nunak- 
paqtauruatun. Taimanigu atriliutiniaqtugut iñuktun qilakpaqtauruatun. 
SOAniqatiumaap! Taamnauruq uqautigikkaġa, iñuum nunami timiqaq- 
tuam uiviñiqaqhuni auqaqhunilu piññaktaašiyumiñaitchaa apaayuqautaa 
Agaayyutim. Taatnatuntuuq timi tuqusuuruaq auragaqhuni itchumiñait- 
chuq piunġiġangġitchuami auragatlailluni. 

51 Naalagġnillagitchi, uqautigipsi nalunaqtuamik itna—iluqata tuqu- 
nianġitchugut, aglaan 2 
iluqata simmikkauniaqtu- 
gut. 52Simmikkauniaqtugut 
akkuvaurapiaq, 
sukatluglugu siqunġipak- 
saġniņaniñ irim, aqullišmi 
qalġuqtaqpan. Qalëuqtaun 
nipliqsaġluqqaaqtuq iluqatiņ 
tuquņaruat aņipkaġniaqtut (1 Co 15.52) 

tuqqutqikkumiñaišutin, aasriiñ iluqata iñuusrugaaqtuagut aatchuusriaqas- 
niaqmiugut nutaamik timimik. 53Iñupayaam timaa simmiqsitaksraġigaa 
atakkii nunakpaqtauruaq timi tuqusruuruq auraġaqhuni, aglaan taimani- 
gu nutauruaq timikput tuquyumiñaitchuq auraġatlaitluni. Una atriqaqtuq 
iñuk mattaqmatun utuqqaġuqtuanik atnuġaanik suli atiaqsipmatun 
nutaanik. 54 Aasriiñ timi auraġaġuuruaq simmausiqpan auraġatlailaamik 
timimik suli timi tuqusruuruaq simmausiġluni tuqqutlaiļaamik, tarani 
taņiġñiaqtuq aglausimaruaq Agaayyutim Makpiġaaņani, itna, 
“Tuqutiq akiiliraullapiaqtuq. 
Isaiah 25:8 
55 Aatai tuqułiiq, tarakpaaglaan tuqupkašumiñaišitin iñuich. 
Aatai tuqułiiq, tarakpaaglaan atniaġumiñaiġitin iñuich.” 
Hosea 13:14 
56 Tuqułhum atniatlagaatigut killuqsaqapta, suli killuqsaun saņņi- 
qutiqaqtuq maliġutaksratigun apalatiqaqhuni. 57 Aglaan quyanaqtuq 
Agaayyun! Atakkii akimapkaġaatigut atannaptigun Jesus Christ-kun. 
58Taatnamik, piqpagiplusri aniqatiumaan, payaņaiġitchi ukpiqsritipsitñi, 
tuniqsimatitchi suli savautrilusri Ataniġmik ataramik pisuqtilaapsigun, 
atakkii ilisimagiksi savautriłiqsi Ataniġmik inġiłha suilaamun. 


Iliraksraq Ukpiqsriruanun 


1 6 1Pakma aglapniaqtuna iliraksrakun iñuiñun Agaayyutim 


qiñi Galatia-mi qanuqhutiņ iliraqsiulhat manipñik, aasriiñ pitqugipsi 
taatnatupiaq: 2Minġuiqsiaġvipayaani atausriullaalusri tugvaitqugipsi 
ilaviñġanik manium akiññaktaaġikkapsi aggiëñiallamnunaglaan; tut- 
quqtuilaayumausri qanutun pitlakkapsisun. Taatnaġupsi iliraksraq 
inuqnaqsiñġitchumauq aggiġuma. 3Aasriiñ aggiġuma tuyuginiasitka 
aatchuutisri piqasiġlugich tuyuutinik ukpiqtuapuruanun Jerusalem-mi 
iñuktigun nalupqinaiġikkapsigun. 4Nakuuluni itkaqsikpan aullatiksra- 
šëaptuuq, ilipisa malilhiñaupmigaatna. 


Paul-pum Sivunniugutai 


5Utlapniašipsi Macedonia-kuaqqaašluna; atakkii apqusraaġniaġiga 
Macedonia. 6Nayuqtaullakpiaġipsi naagaqaa ukiiluņa ilipsitñi, aasriiñ 
aullaénialgitchuma aatchulhiñaugipsitpa inuġikkamnik iglauliksramni 
napmupayaaq. 7 Tautugumanġitchipsi akkuvauralhiñaq apqusraalhiña- 
šusri, aglaan nayuqtuatluuraallagukkaluasipsi, Atanëum pitqukpaņa. 
8 Aglaan Ephesus-miinniaqtuna Pentecost-liqinialhatnunaglaan, 9atakkii 
kamanaqtuam savaaqaġviksrallautam aņmautigaaņa, naagasuli iñugiak- 
tut akilliliqsuqtitka. 

10Timothy aggiġñiqpan, qaunagiyumagiksi tutqiksauliksrapagun 
ilipsitñiittuallalhani, atakkii savautriruq Ataniġmik, uvaptuntuuq. 
11 Nallipsiunniiñ naġġuginęgġilliuņ. Aullaqsaqpan ilipsitñiñ ikayuġumagik- 
si iglaułhani quviasuguni, ilaali utiġasrauġumuuq uvapnun. Niġiugigiga 
tikiłiksraņa piqatiqaġlugu aniqatiunik. 12Uvvasuli aniqatiptigun Apollos- 
kun: suamasriplugu kiikaaqsrupiaġaluaġniġiga utlaquplusri piqasriġlugu 
atlanik aniqatiunik, aglaan piyummatiginġitchaa aullałiksrani pakma. 
Utlaņniaġaasri piviksranikkumi. 


Uqautipsaašutit 

13Qaunagititchi pigiitchuamiñ, makittaaġigusri ukpiqsriłipsitňi, qapi- 
paillusri supayaani. Sapnisitchi tuniqsimalusri Ataniġmun. 14Supayaaq 
savaagilugu piqutigilugu piqpaksriłiqsi. 15 Aniqatiumaap, ilisima- 
sruknašisi tupiqatiņi Stephanas-pum. Ilipich ukpiqsriqqaaqtuapurut 
nunami taggisilipmi Achaia-mik, aasrii iluqnauqsimapiaġataqhutiņ 
ikayuilismiknun ukpiqsriruanik atlanik. 16Pitchuksaaġipsi tupigitquplu- 
gich iñuich taatniittuat suli kisupayaaq ikayuqtauruaq ukpiqsriruanun. 
17Quviasruutigigitka aggiłhat Stephanas-pum Fortunatus-pum- 
lu Achaicus-pumlu, atakkii ilipisa ikayuġaatņa uvaniingġitñapsi. 

18 Nutaqtiqługu irrusriġa ilipisa quviatchaktitkaatņa ilipsisuntuuq. 
Isrummatigillautaqsigik iñuich taatniittuat. 

19Ukpiqtuaņuruat iñuuniaqtuat Asia-mi tuyušaasri nayaapnanik. 
Aquila-mlu Priscilla-mlu piqatigiplugich ukpiqtuat katimaruat tupiġmikni 
paġliuġaasripsuuq atanikun. 20Įluqatiņ aniqatigiich tuyuġaasri nayaapna- 
nik. Pašlatisritchi avatmun kunigutmik ipqitchuakun piqpakkutiłikun. 

21 Paġlatit Paul-miñ. Uvana aglallakkitka ukua argamnik. 22Kiñaliqaa 
piqpaksriñġitchuaq atanëuruamik, Atanġum atannišisigaa aggitqikkumi. 
Aa, Aggigiñ, Ataniiq. 23Uvvatuq iluaqutrisaan Atanġuruam Jesus-pum 
nayuġlisi. 24Uqautisukkipsi piqpaksrisilaamnik iluqapsitñik Christ Jesus- 
kun. Taatnatuq. 


Paul-pum Tugliat 
Tuyuutaiñ 
Corinth-aġmiunun 





1Uvaņa Paul, aasriiñ uqqiraqtigigaaņa Jesus Christ-pum pisułhagun 

Agaayyutim. Aglaktuņa ilipsitňun ukpiqtuapuruanun Corinth-mi suli 
ukpiqtuapuruapayaanun iñuuniaqtuanun nunaņani Achaia-m. Uvvaasriiñ 
Timothy aniqatvut uvamniittuq. 2Uvvatuq Agaayyutim Aapagikkapta 
suli Jesus Christ Atannapta iluaqqutisrimaallapniaglisi suli tutqiksillusri. 


Paul-pum Quyagaa Agaayyun 


3Quyanaqtuq Agaayyun Aapagikkaņa atannapta Jesus Christ- 
pum. Ilaa aapauruq ilunpuksriruaq uvaptiknik suli Agaayyutaupluni 
araaqtuiłhiñaaņuruaq uvaptiknik. 4Araaqtuqtigigikput iluqaitñi iluil- 
liuġutigikkaptikni, uvagutsuli araaqtuiyumiñaqsipluta tamatkuniņa 
iluilliugutiqaqtuanik taavrumiņa araaqtuutmik akuqtuaġikkap- 
tiknik Agaayyutmiñ. 5Iļumun nagliksaallapiaqtugut savautri'apta 
Christ-mik. Taatnatuntuuq arauttutiqaqtugut atqunapiaq Christ-kun. 
euilliušgaluappapta tusraayugaasiksuaq pisigiplugu, Agaayyutim 
araksimaašgaasri uvaptigun annautisukhusri killiqilipsitñiñ. Arakkau'ap- 
ta arautiqaġniaqmiusripsuuq akuqtuġupsiuņ anuqsrułikun atunim 
iłuilliuġutiłiq uvagut iglutukkaptiknik. 7 Niġiugaġikkaqput ilipsigun 
payanaitchuq. Ilisimagikput nagliksaaġniġupsi uvaptiktun Agaayyutim 
arauttutiqaqtinniaġaasri uvaptiktun. 

8Aniqatiumaaņ, nalutqunšitchiptigiñ iluilliuqtitauHaptigun nuna- 
pani Asia-m. Huilliuqtitauvagitluta qaaņiqługu iglutuiłiksraqput 
tikiummiñasugalugu tuqquviksraqput, aglaan taamna atuumaruq tun- 
ņpatqunġitļuta uvaptiknun aglaan Agaayyutmun aņipkaitlaruamun 
tuquparuanik. 10Tuquruksraġuġaluaqapta ilaan annautimagaatigut, 
aasriiñ annautriñiapiaqtuq uvaptiknik; aa, nalupqisruutiginšitchikput ilaa- 

nun annautisrimaatiksraqput. 111lipsi ikayuqtuksraurusri ipiqsruutiluta. 
Tarrali iñugiaktuat iñuich quyyatiksraqaġisirut Agaayyutim aatchuutaa- 
gun qaisauruakun uvaptiknun kiuplugich ipiqsrulhat iñugiaktuat iñuich. 


12Quviasruutigigikput una suli qauġrimmaaġiutillautapta uqau- 
tigaatigut uuma ilumutuutilaapanik, savaaġigivut nanipayaaq suli 
pakma ilipsitñi ipqiłikun suli ilumutuulikun Agaayyutmiqnisauruakun. 
Tunpangitchugut puqiutaatnun iñuich aglaan tunparugut Agaayyutim 
iluaqqutripluni ikayuutaanun. 13Tarra tuyuutivut agliqiaġikkasri kaņiqsi- 
ñaitchuaņunġitchut; kinnisunšitchipsigiñ uqagikkaptigun. Niġiugaġigiga 
kaņiqsitlasriłiksraqsi ilaatnigun, 14takku kaņiqsitļasriłauraġaluaqmigiksi- 
samma pakma. llaatnimi nanġautiqatlaniaġiptigut suli 
nanġaġisipmigiptigiñ uvluani Atannapta Jesus. 

15Nalupqisruutiqanšitchupa taavrumiņa. Taatnamik 
tikiqattaaqqaaġukkipsi, piqaquplusri ikayuusriamik tapillugik quvia- 
sruutmiglu. 16Tikiqattaaġukkipsi apqusraaġuma sivutmunlu nunapanun 
Macedonia-m utitmunlu nunaņaniñ Macedonia-m, ilipsitñun itqanai- 
yautitqupluņa iglaułiksramnun Judea-mun. 17Taatna piyumakama, 
isrummitqigaqtaupuniqpik? Isrumavaluktusriunniiñ sivunniġaġasrugalu- 
pa iñuņisun nunam, appaqqaašluna tarani suli naagaaqtuaqsiluņa. 

18 Agaayyun tuniqsimaruq uqaġikkaġmigun. Taatnatuntuuq uqautivut 
ilipsitñun nalupqinaitchaqtut. Agaayyutim ilisimagai isrummiltqitlai- 
silaaqputlu uqautigikkavutlu. 19 Atakkii Silas-lu Timothy-lu uvapalu 
quliaqtuagutigigikput Iġñiņa Agaayyutim, Jesus Christ, ilipsitñun. Ilaa 
inġitchut iñuktun piñġiġaqtuatun apiqqaaqhuni, aglaan ilaan pisuugaa 
uqautigikkani savaaniaġniplugu. Agaayyutim aņiġutimagaatigut pisi- 
giplugu Christ-pum savaaņa uvaptiknun. 201luqaitñikkii akiqsruutai 
Agaayyutim atuumapkasnigai Christ-kun. Taatnaqhuta nipliutigi- 
sruugikput Amen sumipayaaq iñuum kamaksruqmaun Agaayyutim 
savaaġikkaņa Christ-kun. 21 Agaayyutim nappaqutaupkaġigaatigut ilipsilu 
Christ-kun, suli uqsruqtiqhuta savaktautqupluta, 22nalunaitņutaliqhuta 
pigiliutipiaqhuta ipmiñun aasriiñ iliplugu Irrutchiñi uummatiptiknun 
nalupqisruutiginġiqługu ilaanun pigitilaaptiknik. 

23Aggieukkaluappaëmaunniiñ Corinth-mun aggiñġitchuņa. Agaayyun 
ilisimaruq ilumutuulhanik uqaġikkaġma ilipsitñun. Utinġitchuņa 
Corinth-mun atniummatiqaqunġitlusri. 24Atanniqsunšitchipsigiñ 
ukpiqsriłipsigun, aglaan savaqatigisrukkipsi quviasruutiqaquplusri, atak- 
kii ilisimarugut nalupqisruutiqanšisilaapsitñik ukpiqsriHapsigun. 

2 1Sivunniqsuņa utlatqigunġitlusri aliatchaktitchaktuašusri. 
2Aliatchaktisrimaniġupsi kia quviasraaġniaqpaņa avataagun ilipsi 

isrumatuyaaktitapsi. 3Aglaktuņa pisigiplugu taamna, utlakkupsi aliatchak- 
titqunġitluņa ilipsitñun quviasraaqtiksramnun. Nalupqisruutiginġitchiga 
quviasruutipkun quviatchaktinniaqtilaaqsi. 4 Aglakama ilipsitñun 
ituilliullapiaġataqtuņa isrumatuyaakłuņa uummatimni qianpašma. 
Aliatchaqunšitchipsi aglaan ilisimatqugipsi atqunapiaq piqpaksritiša ilipsitñik. 


Natqigutriłiq Killiqirimun 

5Aglaan nallipsi iluilliuqtitchiruam isrumaaluktinġitchaaņa, aglaan 
isrumaaluktitkaasri. Huilliuqtitchummataitchipsi itnaqama. 6 Taamna 
iñuk tatapsausriaqaaniktuq. Apaiņuruq aņiġutiplusri taamna inilla- 
kapsiuņ. 7Pakma natqigutiraksrašigiksi araaqtuġlugu taamna iñuk. 
Taatnaġupsiuņ annautiniaġiksi pilguilliullapiałiġmiñiñ aasriiñ qapinšit- 
chumuuġli. 8 Taatnaqluna iņiġipsi tuniqsimasrilaaquplugu piqpaksritiqsi 
ilaanik. 9Taavrumuuna aglaktuna ilipsitñun, atakkii uuktuaġukhusri 
ilitchuġisrukłuņa tupiksrisuupmagaapsi supayaakun. 10 Natqigutrigupsi 
taavrumiņa iñuņmik, natqigutipmigigaptuuq. Aasriiñ qanutchikun natqi- 
gutriruksrauniġuma ilaanun, pakma natqigutigiga pisigiplusri sivuġaani 
Christ-pum. 11Natqigutiguptigu taamna iñuk tuungaq akimanianšitchuq 
sukununniiñ uvaptikniñ. Takku nalunġitmigivut ilaan qanuq surašautai. 


Paul Tutqiksiñëitchuq Troas-mi 


12Tikitňama Troas-mun quliaqtuašityaqtugu tusraayugaaġiksuaq 
qiksiñġitchuņa irrutchipkun, atakkii paqinšitlugu aniqatiga Titus tarani, 
tarraasrii aullatqikłuņa tarakņa Macedonia-mun. 


Christ Akimmatauruq 


14 Aglaan quyyan illi Agaayyutmun ataramik akimmatriruamun uvaptiknik 
Christ-kun. Siamitkaatigut tipraġiksautun napmunliqaa quliaqtuaquplu- 
ta tusraayugaallautamik. 15Atakkii ittugut Agaayyutmun tipraġiksuatun 
Christ-kun akunġatni tamatkua anniqsuumaaqtuat suli tammaummi- 
ruat. 16 Tamatkunupa tammaummiruanun tipiqaqtugut tuqułiġmik, aglaan 
tamatkunuņa anniqsuumaaqtuanun tipiqaqtugut iñuułiġmik. Kiñaasriiñ 
nalliummativa taavrumuņa savaamun? 17 Kisimiņ tamatkua uvaptiktun ittut 
quliaqtuaqtuat piņpuaġutaitchuakun ilumutuuruamik Christ-kun sivušaa- 
ni Agaayyutim. Uvagut inġitchugut iñugiaktuatitun quliaqtuaqtuatitun 
Agaayyutim uqałhanik piññapniutiginialhiñašlugu. 


Savaktai Nutaam Sivunniušutim 


3 1Uqaviksaaqsilgitpisa? Naagaqaa inuqsraqpisa atlatitun iñuk- 
titun tuyuutinik akuqtuyunaqsiluta ilipsitñun naaga ilipsitñiñ? 

21lipsi tuyuutaurusri aglausimaruatun uummatiptiknun iñupayaanun 
ilitchuġitquplugu agliqitquplugulu. 3Aasrii atlappuqtauruatigun iñuut- 
chipsigun ilisimanaqtitkiksi tuyuutautiqsi Christ-miñ aglaaġgikkaqput. 
Taapkua tuyuutit aglaaņunġitchut aglautmik aglaan Irrusriagun iñuu- 
ruam Agaayyutim, aglaaņunġitluni aglagviksramun piliamun uyašapmiñ 
aglaan uummatipsitñun. 

4Nalupqisruutiginġilļlapiaġivut tamatkua tumigiplugu Christ sivuġaa- 
ni Agaayyutim. 5Itnautiginġitchikput savatlanilugu tamanna savaaq 
uvaptiknik, aglaan piqaqtirrutaagun Agaayyutim. 6Tlaan piqaqtitkaa- 
tigut savautritqupluta nutaakun sivunniutmigun. Taamna nutauruaq 
sivunniuġun inġitchuq utuqqauruatun sivunniušutitun aglausimaruatun 
uyaġaņmun suli tuqupkairaqtuatun kisupayaanik tupiksriñšitchua- 
nik. Agaayyutim nutauruaq sivunniušutaa qaitchiraqtuq iñuułiġmik 
Ipqitchuakun Irrutchikun. 7-8 Utuqqauruaq mališutaksraq titiqtuqsima- 
ruq aglaatigun uyaġaņmun, aasrii Agaayyutim qaumanša sagviqsuq 
qaitñamiupn Moses-mun. Kigiñapa Moses-pum qaummaġikpagitļuni 
Israel-aaġmiut qiñilguitchaat, aglaan taamna qaumaniq aquvatigun 
piiqsuq. Maliġutaksraq tuqupkaisuuruaq qaummasgillapiaqman qanutun- 
kiaq qaummajpitlukkisiva maatna savautritiq Ipqitchuakun Irrutchikun? 
9 Uvvaasiiñ utuqqaqtaq sivunniuġun tikiutriruaq tuqqutaksraġuqqutmik 
iñupnun kamanautiqaġniqpan, qanutunkiaq kamanautiqatlukkisi- 
va nutaaq sivunniušun tikiutriruaq nalaunpasripkaitišmik iñupnun? 
10 Aasriisuli nutauruaq sivunniuġun kamanatlullapiaqtuq utuqqauruamiñ 
sivunniušutmiñ. Taatnamik utuqqauruaq sivunniuġun kamanauti- 
qanġiġñiqsuq. 11Taimña utuqqauruaq sivunniuġun tikitchaluaqtuaq 
qaumaniqpaurakun piiqsuq, aglaan nutauruaq sivunniušun itchaġataq- 
tuaq kamanautiqatlullapiaqtuq. 

12 Taatnamik pigikaptigu taatnasriq niġiugaq iqsisaillapiaqtugut 
ñani uqautri'ami Israel-aaġmiunun takku tautuqungitlugu qaumanëšum 
piigñialhanunaglaan. 14Aglaan kaniqsitlaisimarut isrummatmiktigun 
siqquqsipkaqtlugich. Uvluvapnunazglaan iriņich taalutaqaqtutsuli agli- 
qipmata makpišaanpiñiñ utuqqaich sivunniušutauruat, takku kisimi 
Christ-pum taalutaq piitlagaa. 15Uvluvaņnunaglaan agliqipmata mali- 
ġutaksramik Moses-pum aglaaņanik isrumanich taalutaqaqtutsuli. 
16 Aglaan iñuk mumikami Ataniómun kaņiqsisuuruq taalutaiqsitmatun. 
17'Taimña Atanġuruaq pakma Irrusriuruq, aasrii naniitman taamma 
Irrusriapa Atanëum ittuq patchisairvik. 18 Tarraasrii uvagut taalu- 
taiqsittuani qiñiġikput kamanautaa Atanġum. Atlappusšuqsaiñaqtugut 
ilitlasripluta ilaatun, suli Atanëum Irrusrian ilisaiñaqtitkaatigut ilaatun 
akiłuktitlasriplugu kamanautaa Atangum. 

Akisuruat Suurat Utkusriliani Qikumiñ 


4 1 Agaayyutim qaitchigaatigut savautriłiġmik 

quliaqtuaqupluta naglikkutaagun. Taatnamik nikatchak- 
tanġitchugut. 2Tununpanikkivut iriraqtuutitlu kanpunaqtuatlu. 
Pisaasruġmigautaitchugut. Aņalanġitchikput uqalha Agaayyutim kinnit- 
ñipniaġutigilugu. Taatna pitlaitchugut. Ilisauttutigigikput ilumutuuruaq 
kaņiqsiñaqsiplugu, sivuġaani Agaayyutim pipmatun. Isrummatmikni 
ilisimagaat ilumutuutilaaqput. 3Tusraayugaaġiksuaq uqaġikkaqput 
iriqsimakpan, iriqsimałhiñaqtuq tamatkunupa tammaummiruanun. 
4Tuunġaum apalatchiruam marrumina nunamik qiñitlaiqsitkai ukpiq- 
sriñġitchuat kapiqsipkatlaiqtugillu tusraayugaaġiksuamik, aasriiñ 
ayaupkaqtitauruatun ittut. Ilaan tautuquņitkai kamanautaanik Christ- 
pum atrigikkaņa Agaayyutim. 5Quliaqtuaġitlaitchikput uvaptiknik, 
aglaan quliaqtuaġigikput Jesus Christ Atanëuniplugu, aasrii savakti- 
gigiptigut Jesus pisigiplugu. 6 Agaayyun nipliqsimaruq, “Qauma qauli 
taaqtuamiñ.” Aasrii qaggutigai uummativut qaitchikamisigut qaumamik 
ilitchuġitqupluta kamanautaanik Agaayyutim qiñiqapta kigiñaņanik 
Christ-pum. 











7Aglaan Agaayyun qaitchiruq 
tusraayugaallautamik Christ-kun 
uvaptiknun iñulhiñauruanun, 
atriplugu iñuich tuvvaqsiraqtut 
akisuruanik suuranik ilulilianun 
J qikumiñ. Iñupayaaq qiñiqtaksra- 
ġigaa taamna kamanaqtuaq saņņi 
uvaptikniittuaq agaayyutmiqnisau- 
tilaapanik, uvaptikniñ pisuņaqani. 
(2 Co 4.7) 8Tłuilliuqtitaugaluaġupta qanusri- 
payaakun akiilipkaqtatlaitchugut, 
qanuġviiqsitaugaluaġupta nikališatlaitchugut, 9 nagliksaaqtitauga- 
luaġupta Agaayyutim suksraatlaitchaatigut; atniaqsiugaluaġupta 
tuqqutaunšitchugut. 10 Ataramik anayanniuqtuasaluaqtugut iñuich tuq- 
qutchukmatigut Jesus-tun aasrii tautupnaqsitquplugu iñuulha Jesus-pum 
timiptigun. 11Iñuuniałaptikni ataramik anayanniuqtuaqhuta tuqqu- 
taułiġmun pisigiplugu Jesus, taututlatquplugu inuuruapulha Jesus-pum 
uumuuna tuquraġaqtuakun timiptigun. 12 Anayanniuqtuaqtugut tuqulis- 
miñ pisigiplugu quliaqtualiqput piqaquplusri isruitchuamik iñuulišmik. 
13 Aglausimaruaq Agaayyutim uqałhani, “Uqaġaqtugut takku ukpiqsril- 
lapiaqhuta.” Taavrumuuna irrusriagun ukpiqsriłhum uqaġaqtuguttuuq 
ukpiqsripluta. 14Ilitchuġiplugu Agaayyun aņipkairuaq Ataniġmik Jesus- 

mik, ilaan apipkašisipmigaatiguttuuq Jesus-tun, aggiutiluta piqatigilusri 
sivugaanun Agaayyutim. 151luqaan tamanna iglutukkaġa ikayuutigigi- 
sigiksi. Iñugiaksilaaqhutin iñuich tusraarut iluaqqutaagun Agaayyutim 
aasriili iñugiaktuat iñuich quyagillapiaġniaġaat piqutigiplugu kamanau- 
taa Agaayyutim. 


Iñuuniatliq Ukpiqsritikun 

16Nalupqiginġitlugu tamanna nikaliġanġitchugut. Timivut piunġit- 
mukkaluaqtuq irrutchiqput nutaqtikkauruq uvluġaġipman. 17 Tamatkua 
iluilliugutivut pakma sivikisuurami ilhiñaqtut. Itqanaiyaġaatigut akuq- 
tuquplugich Agaayyutim kamanaġniqsrat isuksraitlutipn quvianaņi 
nakuutlullapiaqtuat iluilliušutiptikniñ. 18 Qiñiqtuiñansitchivut sut qiñit- 
lakkavut aglaan sut qiñitlaisavut; atakkii sut qiñiġnaqtuat piiġñiaqtut, 
aasrii qiñiġnaitchuat taimuna inniaqtut. 

1Ilisimagikput palapkaaqput irvigikkaqput marrumani nuna- 

mi piunġiqpan, taamnaami timikput, kiñuniksraqaġniaqtugut 
Agaayyutmi, iñiqtaunġitchuamik argapmik, isuksraitchuamik qiļaņmi. 
2Pakma imņiqtauliġuurugut, inuġrugiplugu timinitqiguta pakmak- 
paqtauruamik atrilugu atnugaatchiaqmatun. 3 Atnuġaakkaugisirugut 
timimik nutaamik atnuġailaaġumiñaiġuta. 4Iñuupnpapta uumani palap- 
kaaġmi iñulhiñaupluta, imņiqtauliġuurugut uqumailliušutiqaqhuta. 
Tuquyummataitkaluaqhuta aglaan itchumiiqsugut nutaami timimi 
pakmakņaqtauruamiñň. Atuummikpan tuquyumiñaqtuaq timi simmiši- 
siruq tuquyumiñaitchuamik iñuułiġmik. 5Agaayyutim itqanaiyaġaatigut 
taivrumuņa. llaan nalupqinaipanikkaa uvaptiknun taatniinniałha 
aatchuqamisigut Irrutchiġmiñik. 6Taatnamik qapippataitchuurugut. 
Ilisimagikput iñuuniaHaptikni uumani timimi piisaallałiqput Ataniëmiñ. 
7 Atakkii iñuuniaqtugut ukpiqsriłikun qiñinġitchaluaņņapta ilaanik. 
sQapipnataitchugut, aglaan piitchumallapiaqtugut timigikkaptikñiñ 
aasrii apilaaqsimaqatigisruliqlugu Ataniq. 9 Taatnaqhuta sivunniutigigik- 
put quyalisuklugu, iñuugaluaġupta maani timiptikni naagaqaa taiñani 
piiġaluaġupta timimiñ. 1lo0Tluqata sivuġaņiutiruksraurugut aquppiutaqpa- 
panun Christ-pum atanëuruam. Atausriuttaašutin iñuich akuqtuigisirut 
nakuuruamik naagaqaa pigiitchuamik mališullugu savaašikkaqtin iñuunp- 
paëmin timigikkaġmiktigun nunami. 


Savautriraut Ilauraaġiliutigipkakkaułikun 


1 Uvva ilitchuġimagikput tatamnaqtilaapa Atangum. Taatnaqhuta 
pitchuksaaġivut iñuich akuqtuitquplugich ilumutuuruamik. Agaayyutim 
ilisimagaa qanusriutilaapiaqput. Taatnatuntuuq niġiugagġigiga ilitchuq- 
srianiłiqsi taavrumiņa qauġrimmaaġiutillautapsigun. 12Piñianġitchugut 

akuqtuyunaqsitqigukhuta ilipsitñun. Aglaan kiggutiksraqaqugipsi 
tamatkunuņa kamagitqusraalhiñaqtuanun qiñiġnaqtuakun, suk- 
sraqanġitchuanun uummatmiutaġmiknik. 13Uqautigikpatigut 
ñiġupta piqutigiłhiñagġipsi. 14Piqpaksriłhan Christ-pum aņalatkaatigut, 
atakkii ilisimagikput nalupqinaigługu atausriq tuquruaq piqutigiplu- 
gich iluqaisa iñuich. Taatnamik iluqatiņ tuqupmiraqtut. 151laa tuquruq 
pisigiplugich iñupayaurat, aasriiñ tamatkua iñuuruat ipmiktigulhiñaq 
iñuutqunšiqlugich aglaan ilaanun tuqqutriruamun iñupayaanik aasrii 
aņipkakkaupluni tuqułiġmiñ. 

16Tarra uvakpaniñaglaan isrummatiqanšgiqsugut iñupmik ilaan qaał- 
hiñapagun nunam iñuisun. Qaaņiqsuami isrummatigigaluaqmisaqput 
Christ iñulhiñauniplugu, aglaan pakma isrummatigingġiġikput taatna. 
17'Taatnamik kiñapayaaq pigiliutipkaqtuaq Christ-mun nutaašušaq- 
tuq. Hiëruani piiqsut. Iñuunialiqsuq nutaakun. 181luqatipn tamatkua 
aggiqsut Agaayyutmiñ. Agaayyutim ilauraaliutipkaġaatigut ipmiñun 
Jesus Christ-kun, aasriiñ aatchuqhuta savaamik quliaqtuaġitquplu- 
gu ilaan ilauraaliutipkagġisiñiplugich iñuich ipmiñun. 19Uvvaami 
itnautigigiga, Agaayyutim ilauraaliutipkašai nunam iñui ipmiñun 
Christ-kun, patchisiqutinġiqługich navguutiņisigun. Aasriiñ quliaqtua- 
uqqiraqtaurugut pisigiplugu Christ. Agaayyutim atušaatigut uqautitqu- 
lusri. Iņiġipiaġipsi pisigiplugu Christ, itnaqhuni, “Tlauraaliutitqigitchi 
Agaayyutmun.” 21Agaayyutim Christ killuutailaapiaq irrutiginiġaa killuq- 
saqtautun pisigipluta. Taamna nalaunpasripkakkaurugut Agaayyutmi. 
6 1Uvagut savaqatigiillaptikni Agaayyutmi iņiġipsi akuqtuqunjitlu- 

gu Agaayyutim iłuaqqutaa suunpillašuglugu. 2Atakkii ilaa nipliqsuq 
aglausimaruami uqatišmi, 
“Piviksraq nalautitman tusraagipsi. 
Anniqsušviksraq tikitman ikayušipsi.” 
Isaiah 49:8 

Uvva pakma Agaayyutim akuqtuiviksram uvaptiknik nalautittuq. 
mun patchisiqutitqunġitchugut killukuaġnipluta savaaqatiptikni. 
Taatnamik inillaiñġitchugut putukkisautiksrapanik iñuum apqutik- 
sranani. 4Aglaan suraġałipayaaptigun qiñiqtittugut savaktaupluta 
Agaayyutmun iglutuilikunlu, iluilliugutikunlu, akiyalgunaitchuatigunlu, 
sakiqnaqtuatigunlu, 5ipiġaqtuqsiułikunlu, isiqtaułikunlu, apalas- 
luksiutikunlu, sakuutikunlu, siñiguiqsaunšitikunlu, nigisupnakunlu. 
6Qiñiqtitkikput ipqiłikunlu, ilisimałikunlu Agaayyutmik, anuqsrutikunlu, 
iłuaqqutriłikunlu, Ipqitchuakun Irrutchikunlu, ilumutun piqpaksriłikunlu, 

7uqaqatikunlu ilumutuuruamik, suli sappiagun Agaayyutim. 
Anuyautiqaqtupa tugluaġiplugulu nalaunparuatikun. 8 Qiñiqtitkikput 
kamagikkautikunlu, kanputchaktitaulikunlu, uqaġitchiułikunlu pigiit- 
chuakun nakuuruakunlu. Saglutuniġakkaupluta uqaġaluaņņapta 
ilumutuuruamik, 9nalunaqtuatun ilipluta ilisimanašaluapnapta, tuquaq- 
siruatun ilipluta iñuusrugaaġaluaņņapta, anasriñpuqsaqsiugaluapnpapta 
tuqqutaunšitchugut, 10isrumaaluktitaugaluaņņapta quviasrugaqtugut, 
inuqsralliuqtuatun ilipluta umialiguqtitchigaluaņņapta iñugiaktuanik, 
suilliuqtuatun ilipluta piqaġaluaņņapta supayaamik. 

1 Aatai ilauraamaan Corinth-mi, nunummisingġitchipsi 
uqautriłiksraptiknik ilipsitñun. Uummativut apmašgivut ilipsitñun. 
12Piqpaksritiqput ilipsitñik inuqtuummanġitchuq. Aglaan piqpaksriłisi 
uvaptiknik inuqtuummasriruq. 13Aglaan pakma apmadqsigik uummatisri 
uvaptiknun. Uqautigipsi uvana ililgaaġiruatun iliplusri. 


Agaayyuvikpana Iñuuruam Agaayyutim 


14Piqasriqsuutinasri ukpiqsriñġitchuatigun takku nalaunparualis- 
lu killiqitiġlu piqatigiilguitchuk. Qaumaruaqtuuq piqatiqalguitmiuq 
taaqtuamik. 15Qanušutik atausriņpuġumiñaqpak Christ-lu Belial-lu 
(itnautauruaq tuunëamik)? Qanuġutik ukpiqsriruaq piqasriqsuuti- 
yumiñaqpa ukpiqsriñġitchuakun? 16Agaayyutim agaayyuvikpaņa 
piqasriutiyumiñaitchuq aanġuaņitñik. Agaayyuvikpagigaatigutkii iñuu- 
ruam Agaayyutim, ilaan nipliłhatun, 
“Irviginiaġitka ilipich iñuuniaqatigilugillu. 
Agaayyutiginiagaatna, suli iliņich iñuginiagitka. 
17 Taamna pisigilugu, piiġitchi akunġatniñ, 
avittitchi ilipitñiñ, nipliqsuq Ataniq. 
Ilaksiatinasri qaayuënaqtuaniñ. 
Taatnaġupsi akuqtušisigipsi. 
Isaiah 52:11; Ezekiel 20:34, 41 
18 Aapagigisigipsitpa aasriiñ iġñiġigisigipsi panigilusrilu, 
nipliqsuq Ataniq Sappipayaaqaqtuaq.” 
2 Samuel 7:14, 8 
7 1Piqpagikkamaaņ, piqaġniqapta tamatkuniņa akiqsruutauruanik 
ipqiqsaqta uvaptiknik qaayuënaqtuapayaamiñ timiptigun irrutchip- 
tigunlu. Quyalilakput Agaayyun supayaakun atakkii taluġigikput. 


Paul Quviasruktuq 


2 Aņmautitigut uummatipsigun. Atniangġitchivut iñuich. 
Killukuaqtitchiñġitchugut iñupnik. Ivayaqtuiñġitmiugut kisumikunniiñ 
iñupmik. 3Uqautiginġitchiga taamna patchisigisugusri. Takku uvvaqam- 

miq uqautimagipsi piqpaginiplusri uummatiptikniñ. Piqatigiiksuguk 
iñuułłaptikni unniiñ tuqullaptikni. 4Nalupqisruutiginġipiagġipsi. 
Pikkutigipiašipsi. Arautiqallapiaqtuņa. Iluqaagun iluilliušutiptigun 
quviasrullapiaqtuņa. 

sTikiñpanikaptaunniiñ Macedonia-mun iñiqtuiqsiñëitchugut. 
Huilliuqtitaurugut qanusripayaakun—nagliksaaqtitluta ukpiqsriñšit- 
chuanun iqsipkaqhutalu qamuuna. 6Aglaan Agaayyutim araklisuuruam 
tamatkuniņa nikatchaktitauruanik tutqiksipkaġaatigut Titus aggiqman. 
7 Arakkaurugut aggiłhagun suli arausriaqałhagun ilipsitñiñ. Ilaan uqau- 
tigaatigut kimmutiqałłapsigun tautuguktluna, aliasruutiqaHapsigunlu 
suli piyummatiqatllapsigun uvamnik. Taatnaqgłuņa quviasrutluktupa 
pakma sivuaniġniñ. 8 Aglaktigun tuyuutipkun isrumaalutchaktitka- 
luaġniqapsi, nunuurautigingġitchiga. Saiñġisuutiliġaluaġiga tuyuutma 
iluilliuqtitauraallapniqmasri. 9Tarraasrii quviasruutiginġitchaluaġiga 
alianniułipsigun, aglaan quviasruktuņa isrumaalutlapsi simmišñiqmasri. 
Alianniulipsi pisułiġniġaa Agaayyutim ilipsitñun. Uvagut atnianġitchip- 
si sukununniiñ. 10 Alianniuqtuni Agaayyutikun isrummitqiksitchiraqtuq 
iñuum anniqsuliksrapanun. Taamna nunuurautaitchuq. Aglaan alia- 
nana nunan tikiutriraqtuq tuqułiġmik. 11 Alianniuqtusri nalautlugu 
alianniuġutigitqukkaņa Agaayyutim. Taavruma piliqipkaġaġigaasri 
nalupqiginšgiqsitlugu killukuanšgisilaaqsi, uumigiliqsitlugu killuq, iqsigip- 
kaqtugu, inuġrugiliutipkaqługu ikayuutiłiksraġa, isrummidqsitlusriunniiñ 
anasriñpuqsatlasriplugu taamna killuliqiruaq. Qanusripayaakun tau- 
tuktitkiksi patchisaunġiłiqsi tamatkunuuna savaapsigun. 12Tarraasriiñ 
tuyuqtuņa aglaamnik pisigisrupaqnagu taamna iñuk killukuaqtuaq 
chuqnaqugiga qanutun piqpaksriqatiqsi uvaptiknik. 13Taatnaqhuta 
taavrumuuna arakkiptigut. Aasriiñ kisian arausriaqput, aglaanlu 
quviatchallapiaqtugut Titus quviasrupniqman, atakkii irrutchiġmi- 
gun nutaqtikkaupluni iluqapsitniñ. 14Takku nanġaġipsi supayaatigun 
ilaanun, aasriiñ qapipapkanšitchipsitpa. Uqautigikkavut supayaat 
ilipsitñun ilumutuurut, aasriiñ taatnatun nanġautigikkavut ilipsigun 
Titus-mun ilumutuuruttuuq. 15Aasrii ilaan piqpagiliutillapiapsaašaasri 
itqaqamiun tupiksriyummatiqatiqsi, suli pagla'apsiun kamaksriłikunlu 
taluqsriłikunlu. 16 Quviasruutigillapiaġiga nalupqisruutaiqama ilipsigun 
supayaakun. 


Ukpiqtuaņuruat Aatchuiłhat 


8 1Uvvaasriiñ aniqatiut, ilitchuqsritqugipsi ituaqqutrisaa- 
nik Agaayyutim qaisapanik ukpiqtuapuruanun Macedonia-mi. 
2Huilliuqpauragaluappašëmin inuqsriullapiaġaluaqhutiņlu quviatchau- 

ġillapiaqtut, taatnaqhutipaasiiñ tigummataipiaġniqsut suuramiknik. 
3Piyumiñaqtutilaaġmikni aatchuġuurut, sipitluguunniiñ uqautiga- 
luaqtitnatiņ. Uqaġiyumiñaġiga taamna. 4Uqapsaaqtuiñaġaatigut 
niġiuġinġisaptigun, sivulliuplugu qaitlutiņ iņmiknik Agaayyutmun 
uvaptiknunlu Agaayyutim pisułhagun. 6Uvvaasriiñ tiliuġik- 

put Titus aullaġniiņaniksimapmaupņ naatchaqtuaquplugu taamna 
savaallautaq akunnapsitñi. 7 Aasriiñ pillautaġniqapsi supayaakun— 
ukpiqsriłikunlu, uqautriHapsigunlu, ilisimalikunlu, piyummatiqatikunlu, 
piqpaksrillapsigunlu uvaptiknik—taatnamik tigummataitqugip- 

si aatchuilikun. 8 Tiliuqliñšitchupa aatchuqulusri. Uuktuaġukkiga 
piqpaksriłiqsi iļumutuupiaqmaņaan aatchuġummatiqałipsigun, 9tak- 

ku ilļitchuġigiksi iluaqqutrisaa Atannapta Jesus Christ-ņum. Sumik 
ayuqsranšitchaluaqhuni, piqutigiplusri unitchai umialgutini ikayu- 
ġiaqhusri inuqsriułhagun. 10 Uvva uqautigisrukkiga aatchuiłipsigun. 
Nakuutlukkayaqtuq ilipsitñi naatchupsiuņ aullaëniikkaqsi ukiutqik, tak- 
ku sivulliuplusri aatchuiłikunlu piyummatiqatikunlu. 11Kiikaa, naatchiuņ 
naanniałhanunaglaan aullaġniikkaqsi uqiutqik piyummatiqaqapsi, aat- 
chušusri pisuqtilaapsitñi pigikkapsitñiñ. 12 Aatchuġupsi piyummatipsigun 
taamna aatchuun akuqtuyunaqtuq Agaayyutmi. Agaayyutim aatchuit- 
qugaasri pigikkapsitñiñ, aasriiñ piginëisapsitñiñ. 13Nunurisunšitchipsi 
aatchuiłiġmun qaġavriuraaqtillugich atlat aatchuiłikun. 14Pakma 
sippakuuqtuaqtusri. Taatnamik ikayuiyumiñaqtusri inuqsraqtuanik. 
Aquvatigunli sippakuuqtuališumin ikayugisigaasripsuuq inuqsrališupsi. 
Iñupayaašli piqasumuuq inuġikkaġmiñik. 15 Aglausimaruatun uqatlióni 


vaaHanšitchuaq inuqsraqanšitchuq.” 


Titus Piqatinilu 

16Quyagigiga Agaayyun qaitchiruaq Titus-mun piyummatmik 
piyummatigikkaptun ilipsitñun. 17 Ilumutun Titus-pum akuqtuġaa 
pitchuksaaġutvut. Utlagupiaġataġaasri. Sivunniqsuq taavrumiņa iņmiñik. 
18 Tuyuqaqmiugut aniqatmik piqasriqługu nanšautiqaqtuamik iluqaitñi 
ukpiqtuaņuruani quliaqtuałhagun tusraayugaaġiksuamik. 19 Aasriisuli, 
ukpiqtuaņuruat piksraqtaaġiniġaat iglauqatigitqupluta ilaanun tikiuti- 
guptigiņ taapkua aatchuutit maniich. Savaaqałłaptigun taavrumuuna 
kamasruġikput Atanġuruaq Agaayyun aasriiñ ilisimanaqsiplugu ika- 
pasritqunšitluta aņalałłaptigun taapkuniņa mikturuanik aatchuutinik. 
21 Piyummatiqaqtugut nalaunparuakun, kisian Atanëuruam qiñilhani 
inġitchuaq aglaantuuq qiñilhatni iñuich. 22Piqasriqhutik taapkuak iññuk 

tuyuqaqmiuguttuuq aniqatiptiknik. Uuktuaġaluaqaptigu akulaiqługu 
ilitchuġigikput ukpiġnaqtuaņutilaaņa. Pakma piyummatinipsaaqtuq 
ukpiġiliutipiaqhusri. 23Nallipsi apiqsruutigikpauņ Titus, piqatigigiga sava- 
qatigiplugu ikayuiHaptikni ilipsitñik. Nallipsipsuuq apiqsruutigikpagik 
atlak aniqatiuvuk, uqqiraqtigigaik ukpiqtuapuruat, aasriiñ kamasrušaak 
kamanautaa Christ-pum. 24Taatnamik qiñiqtitchumagiksi ukpiqtuapu- 
ruapayaanun piqpaksripiatiqsi uqqiraqtinik suli nalaunpalha nanšaqapsi 
taapkunuņa. 


Ilirat Ukpiqtuaqatinun 


Q 1Įlitchuġigiga aglaktuksraungisilaaga uumuuna aatchuutitigun 

pisigilugich Agaayyutim iñui. 2Atakkii ilisimagiga ikayuiyu- 
małiqsi. Uqautigillautaqsimagipsi ukpiqtuapuruanun Macedonia-mi 
ilipsi ukpiqtuapuruasii Achaia-mi itqaniašnilusri aatchuutilaapsigun 
uqiutqik. Piyumalaatipsigun iñugiaktuat apalataurut aatchuisukhutin. 
3Aasriiñ aullaqtitkitka aniqatiuvut. Itqanaitqugipsi aatchuiliksrapsigun. 
Uqautigillautaġipsi itqanaitkisiñiplusri. Aasriiñ taamna piilaaputqunšgit- 
chiga. 4Aasriiñ Macedonia-ġmiut aggiqpata maligluņa ilitchušigumitrupn 
itqanaiñġisilaaqsi, kanputchakpiaqtugut, ilipsipsuuq, nalupqinaiqsruu- 
tigilaanikmipkaqhusrilu uqaġillautaqhusrilu. 5Tarra isrummiqsupa 
aniqatiuvut pitchuksaaġukługich tikitquplusri sivuani aggiłiksrapta. 
Iliņisa itqanaiyasisigaat akiqsruutigikkaqsi, suli aatchuġummatiqaqugipsi 
nunurausrunaqasri. 

sltqaëlugu una, iñuk nautchirriiruaq iñugiapiangġitchuanik naut- 
chiaksranik katitchiñiaqtuq iñugiapianġitchuanik, aasriipsuuq iñuk 
nautchirriiruaq iñugiaktuanik katitchiñiaqtuq iñugiallapiaqtuanik. 
7Iñullaa aatchušli sivunniutaagun isrummatmi, tigummatigalugu 
pisuņaqani suli nunurikkausrupaqani. Agaayyutim piqpagigaa iñuk aat- 
chuġuuruaq quviasrukhuni. 8Aasriiñ Agaayyutim aatchuġumiñagġaasri 
sipillugu inušikkaqsi, ataramik sippakuuqtuališusri. Aasriiñ aatchuutik- 
sraqatlasrigisirusri savaallautapayaanun. 9 Aglausimaruatun Agaayyutim 
uqalhani, 

“Nunniuqti siamitmatun, iñuk aatchuiñiqsuq suuraómiñik 
siqñataitluni inuqsraqtuanun. 
Taapkua itqaġigisigaat ilaan ituaqqutaa taimuna.” 
Psalm 112:9 

10 Agaayyun aatchuġuuruq nautchiaksranik nautchirriiruamun 
qaqqiamiglu niqiksranik. Taatnatun ilaan iñugiaksiñiašai suurat 
pigikkasri aasriili aatchuutitlasriyumagiksi atlanun inuqsraqtua- 
nun. lllnuqsrangëiëñiaqtusri supayaakun tigummataiłipsigun. Tarra 
savaaptigun iñuich quyyatiqaġniaġaat Agaayyun. 12Savaapsi ikayuġa- 

luaġniġai inuqsriuġluqtuat Agaayyutim iñupi, aglaan taavrumuunaptuuq 
iñugiaktuat quyyatiqallapiaġniaġaat Agaayyun. 13Savaapsigun nalupqi- 
naiġñiagġiksi ukpiqsriliqsi Christ-kun, aasriili iñuich ikayuusriaqaqtuat 
nanġaġisigaat Agaayyun tupiksrillapsigun tusraayugaaġiksuamik 

suli tigummataițapsigun ilipitñun suli iluqapitñun atlanun iñupnun. 

14 Aasriiñ ipiqsruutiniašaasri piqatigisrukhusri pisigiplugu kamanaqtuaq 
iłuaqqutaa Agaayyutim qaisana ilipsitñun. 15 Quyyan illi Agaayyutmun 
uqautigilgunaitchuatigun aatchuutaigun. 


Paul Patchisaiññiruq Savautrilišmiñi 
1 0 1Uvaņa Paul. Ipnišëipsi Christ-pum aggaņaiłiġmigun 
piisaanġiłigġmigunlu. Taluqsrališuunigipsitpa piqatawama 

ilipsitñi, aglaan piqataungitñama ilipsitñi taluqsraiññiplupa tuyuq- 
tuutipkun. 2Nunuriyumiñaitchipsitpa taluqsraitqulupa nayuutiguma 
ilipsitñi. Sivunniqsuna akilliliqsuġukługich tamatkua uqaqtuat iñuu- 
niusriqaġnipluta nunam iñuisun. 3Iñuuniašaluappapta timigikkaptigun 
apnuyangitchugut nunam iñuisun. 4Apuyautivut apuyautiginšitchai 
nunam iñuiñ, aglaan atuġikput Agaayyutim saņņiqpauraņa akiilip- 
lugich iluqaisa tamatkua akilliliqsuutiruat [tusraayugaaġiksuamun]. 
sPiyaqquqtašivut uqavaašutipayaat niaquqtusriłhatlu iñuich tak- 
ku taatnatchich iñuich sappugutaurut atlanun ilitchušitliksrapatniñ 
Agaayyutmik. Isrummitqiksitkivut iñuich Agaayyutikun tupiksritlasrip- 
lugich Christ-mik. 6 Anasriñņugqsaiłhiñňñaaġuqtugut tupiksruutaitchuanik, 
ilitchuqsripqaurašupta tupiksriyumalipsitñik ilipsitñik. 

7Qiñilhiñaqtusri sunik qaalhiñakun. Kiñapayaaq ukpiqsriñišumi 
piginiluni Christ-pum isrummatigitqigliuņ. Piginigumi Christ-mun taat- 
natuntuuq pigipmigaatigut Christ-pum. 8Uqavigaaġutigillakkaluaġupk 
uunniiñ sappiqutiqaliq Agaayyutim qaisaņa uvaptiknun kanpusruuti- 
giyumiñaitchiga. Ilaan uvaptiknun ikayuqugaasri makitatlasritquplusri 
Christ-kun. Taavruma sappniqutiqathum piyaqquqtaqtitchumiñaitchaa- 
sri. 9Iqsisaašunšitchipsi tuyuqtuutipkun. 1oTlapich iñuich uqaġniqsut, 
“Tuyuutmiñi uqalguruatun ittuq, aglaan nayuutikami irrusriqaġuu- 
niqsuq sayaitchuatun, uqautriłhasuli suilatun itluni.” 11 Taatnatchich 
iñuich isrummatigilitruņ una, aglaan savaašisruugivut uqautigikkavutlu 
aglakkavutlu inpapta naagaqaa piiñņapta. 12IĮļaliqsuutiyumanġitchugut 
tamatkunuņa iñupnun unniiñ atriliummatiluta uqašuuruanun 
nakuuniraaqhutiņ. Uuktuutiqalhiñaqtut ipmiknun naipiqtuutiplu- 
tiplu. Kaniqsisaitiqtip qiñiqtitkaat uuktuutigiaqsiamiņ avatmun 
naipiqtuutiaqsPaminlu. 13Uqavigaałagungġitchugut uvaptigun aglaan 
uqaviutigilhiñaugikput savaaksriusriaqput Agaayyutmiñ; taavru- 
muuna ukpiqsritlasrirusri savaaptigun. 14Qaaņiałautranġitchugut 

uqaqapta ilaginiplusri savaaptikni. Takku tikiutiqqaašikput tusraayu- 
gaagiksuaq Christ-kun ilipsitñun. 15Uqaviutigingitchikput atlat iñuich 
savaaņat. Aglaan niġiugaġigikput una, ukpiqsriliqsi saņņisikpan sia- 
mitlasrigisigikput tusraayugaaġiksuaq avanitchiapsitñun ittuanun. 
16Quliaqtuaqatlasrirugut tusraayugaaġiksuamik nunaaqqiñi atlani. 
Uqavigaaġutigisrunġitchikput savaaġianikkaņat atlat iñuich nautchii- 
viņmikni. 171ñuk uqavigaaġniaġumi, uqavigaašutiqagli Agaayyutmik 
kisianik. 18 Agaayyutim akuqtuumatlaitchaa iñuk uqavigaaqtuaq ipmiñik 
nakuuniraaqhuni aglaan ilaan akuqtuġisigaa iñuk nakuugikkani. 


Paul-lu Uqqiraqtippuaqtuallu 


1 1 1 Uvvatuq Agaayyutikun anuqsrutiuraallaksitpa kinnapaaqtuatun 
itkaluaġniġuma. Anuqsrutillapniapiaqsitpa! 2Takku siqñagipia- 

ëipsi Agaayyun siqñaqsripmatun ilipsitñik. Atriqaqtusri ipqitchuatun 
ilaqatnikkumaaqtuatun qaiññiakkaptun atautchimun ilaqatiksramun, 
taamna Christ-puruq. 3Nuyuaqqutigipsi isrummatisi qaayuġnaqsiviaq- 
tut suli killukuaġutipkakkauviaqtusri ilumutuuruamiñ piqpaksritišmiñ 
Christ-mun, atriplugu nimiġiaq kinnitñiktuaq Eve-mik pisaasruġmi- 
gautmigun. 4Uvvaami iñuk aggiġuni quliaqtuagaqsikpan atlamik 
Jesus-mik quliaqtuaġingġisaptiknik, naagaunniiñ akuqtuigupsi atlamik 
Irrutchimik tusraayugaaëiksuamiglu akuqtuašianikkapsitñiñ, pitchiġia- 
ġisiruatun irrusriqaqtusri. 5Kiñulliqpiaņunġiñasrugiruņa tamatkunakpa 
qauklHunasrugiplutipn uqqiraqtauruaniñ. 6Ilisaqsimaruatun uqaqtaulguit- 
chaluaġuma, ilisimarupa sumik uqaqtilaamnik. Qiñiqtitkikput taamna 
nalupqinaiqługu ilipsitñun supayaakun. 7Killuqsautauniqpa uvapnun 
atmuktiqama kivigukhusri quliaqtuaġniraġaluņa tusraayugaaġiksuaņanik 
Agaayyutim akiilaaqluna? 8Ivayaqtuiruna atlaniñ ukpiqtuapurua- 
niñ akuqtuľama ikayuutaatnik savautriłiksraptiknun ilipsitñik. 
9Nayuutiłłamni ilipsitñi, inuqsriuliqama iłuilliuqtitchiñġitchuņa kisumik- 
unniiñ. Aniqatiut aggiqamiņ Macedonia-miñ qaitchaat inuġikkapayaagġa. 
Supayaakun akiyausrungitchuna ilipsitñun. Qaunatqiašikkisigiga taam- 
na. 10Christ uqašguupmatun ilumutupiaq taatnatuntuuq uqaġipmigiga 
ñaitchaa uqavigaaġutiqałiġa quliaqtuaqama akiilaaġluņa. 11Suvaata 
quliaqtuaqpik akiilaaqtuna? Piqpagingiññivisi? Agaayyun ilisimaruq 
piqpagillapiaqtilaapsitñik. 

12Şavaaġikkaġa savaasituiñasisigiga, [amiami quliaqtuaqtuiñaġluņa 
akiilaaġluņa]. Taavrumuuna nutqaqtitchukkitka tamatkua uqavigaaq- 
tuat savaaqašniplutip Agaayyutim savaaņanik, tuvrapiaqługu uvagut 
suraġałiqput. 13'Taatnatchich iñuich taņiġilaakun uqqiraqtaurut. 
Kinnitñipnialikun savaaqaqtut, qiññaëmikkun atlaņņuġuurut iliplutiņ 

uqqiraqtaisun Christ-pum. 14Taatnaluasru! Uvvatakku tuunšaq iņmiñik 
qiññaniktašëuupmiuq israġulgatun qaumam. 15 Taatnamik quviġusruu- 
tiksraunġitchuq tuunëaum savaktai qiññaniktaqpata nalaunparualhum 
savaktaisun. Isruksrautaat taimanigu nalliusriaqašisiruq mališullugu 
savaanat. 


Paul-ņum Nagliksaaġutaa Uqqiraqtaupluni 


16Uqautitqiglapsi, isrummatiginasritpa kinnaņaaqtuatun inniluņa. 
Kinnapaagnigaluasšupsitpa akuqtuqsitpa taatna, uqavigaaqtual- 
lakkumuunali mikiruuramikunniiñ. 17 Uqautigikkaġa tamanna 
pitqutiginġitchaluaġaa Atanëum Agaayyutim. Uqavigaaqama kinna- 
paaqtuatun ittuņa. 18Qiñiqługich iñugiaktuat uqavigaaġutiqaġuułhat 
nunaknpaqtanik sunik, uvapaptuuq uqavigumiñaqmiuņa. 19 Takku 
anuqsrutiragigisri quviagipluguunniiñ kinnaņaaqtuat, ilipsitñik isruma- 
tunivagillapiaqhusri. 20Įļatchiġuupmiusri iñuum savaktaaġrugipmasri, 
aqsaktuaqmasrilu kinniplusri, nunuriragaqmasrilu savautitqupluni, 
kamanaġniraaqman, suksraunġiqmasriunniiñ patiktuqmatun kigi- 
ñapsigun. 211srumasrugnaqtusrilu sayaitchuaņunipluta suli taatnatun 
apnalatchiñšiññipluta. Kanpunagniaqpisa! Kiñapayaaq taluqsraitluni 
uqavigaatlapman, taatnatuntuuq piyumiñaqmiuņa—uqaġuraaqtuņa- 
suli kinnapaaqtuatun. 22Iliņich Hebrew-nuniqpat? Uvapnaptuuq. Ilipich 
Israel-aaġmiuņuniqpat? Uvanaptuuq. Kiņuviaġiniqpagich Abraham- 
pum? Uvanaptuuq. 231lipich savaktigivagich Christ-pum? Uvanaptuuq, 
aglaan savaktillautautluktuna iliņitňiñ—uqaġugaaqtuņasuli kinna- 
paaqtuatun. Savaaqatlukmiuņa sakuullapiaqtluna, isiqtakatautlukmiuna, 
ipiġaqtuqsiupmiuņa atqunaq, tuqqutitqayaqtaqłuņa iñugiaktuami. 
24Tallimaniaglaan ipiġaqtuqsiuruņa Jew-ņuruaniñ, malġukipiani ipiġaq- 
saġniġni inullakługu atautchimik. 25Piñasruniaglaan anaumiksiuruņa 
anautanik, atautchimi miluqtukkaupluņa uyaġaņnik, piñasruniag- 
laan umiaqpaiyaqtautipluņa, unnuaġlu uvlušlu naaplugik tiktaupluņa 
taġiumi, 26akulaiqługu iglaułłamni navianaqtuakuaqłuņa uliqpapniñ 
tiglipniaqtiniñlu, navianaqtuakuaqtupa Jew-nuqatimñiñ Jew-ņun- 
ġitchuaniñlu, navianaqtuakuaqtlupa nunaaqqiñi suviksrailaamilu 
tagiumilu, navianaqtuakuaqłuņa tamatkunakņa taņiġiļaakun aniqatau- 
ruaniñ, 27 minġuqtaaġugġataqłuņa sakiqnašlu iglutuqługu, akulaiqługu 
siñiktuanġiqłuņa, niġisuksiupluņa imiġuksiupluņalu, iñugiaktua- 
mi niqiksrailliuqtupa, atnuġailliuqłuņa itriġruami. 28 Avataatigun 
ukpiqtuaņuruanun. 29Nalliqsi sayaitman ukpiqsriłiġmigun, uva- 
paptuuq ikpigipmiraġigiga sayailliułha. Nalliqsi killuqsaqtitaupman 
qiniqautisruugitka taatnaqtitchiruat. 30Uqavigaaqtuksrauguma, uqa- 

vigaaġutiqaġniaqtuņa tamatkuniņa qiñiqtitapiñik sayairrutma. 
31Agaayyun Aapagikkana Atannapta Jesus Christ-pum, iñuich kamak- 
sruqtaksraġikkaņat qapavak taimuna, ilisimaruq sagluuqtuanšisilaamnik. 
32Damascus-miitnama, kavanaņata umialgum atiqaqtuam Aretas-mik 
qaunaksriliqsuġaa nunaaqqia Damascus-pum tigurautqupluna. 33 Aglaan 
ikiplupa aguupmapmun atqaqtitkaatņa igalikun katchimi aasriiñ annak- 
titlupa ilaaniñ. 


Paul-pum Qiñiqquuraapi suli Agaayyutim Sagviqsitaņi 

1 2 1Uqavigaaqtuapsaallaktuksrauruņa sunnautigingëitchaluap- 

paan. Aglaan uqautiginiaġitka qiñiqquuraat sut Atanëuruam 
sagviqsitaņi. 21Tlisimagiga apun ittuaq Christ-kun. Akimiašuutailat 
ukiut pianikmata mayuutrauruq piñayuatnun qilaich. (Timituummaan 
naagaqaa timailaaqhuni nalugiga, aglaan Agaayyun ilisimaruq.) 3Suli 
ilisimagiga taamna apun mayuutrautilaapanik inaatnun ayuruat. 
(Timituummaan naagaqaa timailaaqhuni nalugiga, aglaan Agaayyun ili- 
simaruq.) 4Aasriiñ taamna apun aullautikkaukami pakmuna, tusraaruq 
sunik uqaġilgunaitchuanik uqautchimigun, suli iñuum uqautigiraksraġin- 
ġisaņiñik atlanun. 5Uqavigaaġutigiyumiñagġaluaġiga pisigilugu taamna 
iñuk, aglaan uqavigaaġumiñaitchuņa uvapkun, kisianik sayairrutipkun. 
6Aasriiñ uqavigaatlagaluaqłuņa, kinnaqtuatun itchunġitluņa, uqaġniaq- 
tupa ilumun ittuamik. Pakmaaglaan uqanġiqsuņa taatna. Ilipsitñun 
isrumagitluqunęġitchiga avataagun qiñikkaqsi naagaqaa tusraakkaq- 
si uvamniñ. 7 Suli atchiksuaqupluņa tamatkunuuna quviqnaqtuatigun 
sagviqsautigun uvapnun, kakitlaënaq qaisauruq timimnun. Taamna 
kakitlaġnaq uqqiraqtigigaa tuunġaum. Ilaan napnišaapa kamasraaqun- 
ġitluņa uvamnik. 8Piñasruniaglaan ikayuqtisriuġaluaqtuņa Agaayyutmun, 
taamna pilguirrutiga piiquplugu uvapniñ. 9Uqautilhiñašaana, 
“Huaqqutritiša naamaruq ilipnun, takku sappiga naamasrisuuruq 
sayailliuqavich.” Taatnamik quyagiliutipsaaġiga pilguirrutiga, Christ- 
pumli sapnpia itchumuuq uvapni. 10Taatnaqtluna Christ piqutigiplugu 
quviasruguuruņa sayailliulišmi, pisaayugautautiëšmilu, sakiqniuliómi- 
lu, nagliqsaaqtitaułiġmilu, iluilliuqtitautišmilu, takku sayailliuliqama 
sayakturuņa. 


Paul-pum Isrumaaluutigigai Ukpiqtuapuruat Corinth-mi 


llUqaqtuna kinnaqtun uqautikapsi tamatkuniņa, aglaan ilipsi uqaqu- 
sraaqłuņa taatnatun. Ilipsi uqaġiraksraġaluapsitņa nakuuruakun. Atakkii 
kiñulliqpiapulupa inġitmiuņa tamatkunakņa uqqiraqtillautaungġitchapsit- 
ñiñ, suungitchaluappašma. 121litchuqqutai uqqiraqtipiaqtuam savaaņurut 
akunnapsitñi anuqsrutikun, ilitchuqqutitigunlu quviqnaqtuatigunlu 

suli saņņipluni savaatigun. 13Qanuqhusri piviagingiññivisi atlatun 
ukpiqtuaņuruatun napitaqanšitñama ilipsitñik iñuuniutiksrapkun? 
Natqigusrimaallapniaqsitpa killukuaġasrugigupsitņa. 

14Piñayuatni tikitqattaalhiñaašuqtuna ilipsitñun. 
Akiyauyumiñaitchuna ilipsitñi, takku pakaaqanġitchuņa sunik 
pigikkapsitñik aglaan ilipsi, taatnatun ililgaat sunnapniutriruk- 
sraunġitchut apayuqaamiknik, aglaan apayuqaat piraksraġigaich 
ililgaatiņ. 15Quyyatigipiaġiga ikayuutiłiġa supayaakun qaisimaaq- 
lupalu ilipsitñun. Uvvami piqpagiliutillapiaġniġupsi taatnatun, 
piqpagiraksraġigipsitņaptuuq. 16Tlisimagaluaqhusri, natmaunšitchupa 
ilipsitñi, aglaan ilasri uqaqtut iliñiplupa pisaasruqtuatun manniuġit- 
ñipniasenipluna ilipsitñiñ kinnisipkun. 17 Ivayaqtuġniqpisi nalliatigun 
iñuktigun tuyuširagakkapkun ilipsitñun? 18Pitchuksaašiga Titus utla- 
quplusri, suli piqasriqtugu aniqatmik ilisimakkapsitñik. Titus-pum 
ivayaqtungitchaasri, takku isrummatiqaqtuguk iñuunniusriqaqhunuk 
atiruamik. 19Tuyuutipta isrumapkaġuknaġaasrilu kiuniaëniplugich 
akitñautiņich ilisautrippuat. Uqaqtugut sivuġaani Agaayyutim takku 
savautigikput Christ. Piqpagikkamaapn, iluqaagun savaaëikkaptigun 
makitammaaġiksitqugikput ukpiqsriłiqsi. 20 Anayasruutigigiga utlak- 
kupsi iñuuniałiqanġiññňasrugilusri alġaqsruutigikkapkun suli itmilupa 
niġiuginġisapsigun. Anayasruktuņa uqavaaġasrugalusri, siqñakkuti- 
qašasrugalusri, qiniġusri, iġlļliktulusri, pigiitchuakun uqautikkutilusri, 
sapurrutilusri, qutchigilikun niaquqtusrilusri, atausriummataišusrilu. 
21Anayasruktunasuli utlatqikkupsi, Agaayyutimnun atchiksillapiaqtilik- 
sraġa sivuqqapsitñi, takku qirratiginiaġitka iñugiaktuat killuqsaaniktuat 
sivuani isrummitqiņñiurasruņaqatiņ uvupanunaglaan qaayuġnaqtuamiñ, 
sayuņałiġmiñlu, suli timim pisupnautaaniñ malipnpugutiplutin. 


Aqulliich Kiliktuutit llammiušutitlu 
1 3 1Uvva piñatchiġitka utlautili>ma ilipsitñun. Itqaġilugu, 


ruq malġupnik naaga piñasrunik nalupqisrunġitchuanik ilumutuułhagun 
patchisim.” 2Kilianikkipsi nayuutikama tugliani, aasriiñ kiliguk- 

kipsi aglaktigun nayuutinġiłamni. Uqautianiksima’apsi taimmani 
uqautigitqipñiašiga iluqanitñun killuliqiruanun sivuani: utlautitqik- 
kuma qaġanayaaġutiyumiñaitchut. 3Nalupqinaiġukkiksi Christ-ņum 
uqaġuułha uvapkun. Nalupqinaiġumiñaġiksi umuuna, Christ-ņum 
silgiqsuqmasri sayaitchuapunšsitchuq, aglaan saņņiqapiaqtuq ilip- 

sitñi. 4Kikiaktuutraukami sayaitkaluaqtuq, aglaan iñuutqiksitkaa 
Agaayyutim sapnimigun. Taatnatuntuuq sayaitchaluaqtugut ilaatun, 
aglaan ilitchuġipkaġipsi iñuuniaqtilaaptiknik Agaayyutim saņņiagun 

Christ-tun. 5Qanuqitilaaqitchi uuktušusri ilipsitñik iñuugaluaqma- 
paapsi ukpiqsritikun. Ilisimanġitpisiuņ Jesus Christ itilaana ilipsitñi? 
Qiñiġnaqtinniaġiksi agaayyutikuaġupsi—ukpiņņuanġisuaġupsi. 6 Aglaan 
uvvatuq ilļitchuġisriuņ agaayyutikuaqtilaaqput. 7 Agaayyutigipsi savaaqa- 
qunġitlusri pigiitchuamik. Qiñitlutqunšitchikput nalaunpaniluta. Aglaan 
savaaġiraksraġigiksi nalaunparuaq, inuqtuutigaluaqmatun ilirugutun- 
niiñ. 8 Takku akilliliqsunġitchikput ilumutuuruaq aglaan savałhiñaqtugut 
pisigiplugu ilumutuuruaq. 9Quviasrugaqtugut sayaitñapta aasriiñ 
saņņisľapsi. Ipiqsruutigipsi nalaunpasripkatqiliksraqsigun agaayyu- 
tikuałipsigun. 10 Taatnaqluna aglakkitka tamatkua nayuutinëgitñama 
ilipsitñi. Utlautianikkuma suammatisrunšgitlusri atuqapku sappiqutiqatiq 
Agaayyutim qaisaņa uvapnun. Taavrumuuna sapniqutiqalikun makitatqu- 
gipsi, piyaqquqtaġunġitchipsi taavrumuuna. 

1 Aniqatiumaapņ, aqulliuplugu, uvvatuq Agaayyutim maliġuagġlisi. 
Huaqsrušlugich piqutisri kamagilugillu pitchuksaašutitka, apišutilusri 


kunigutmik ipqitchuakun piqpakkutiłikun. 13Agaayyutim iñupayaapiñ 
nayaanpanik tuyuġaasri. 14Uvvatuq iłuaqutrisaan Atanëuruam Jesus 
Christ-pum, suli piqpaksriłhan Agaayyutim, suli piqataulhan Ipqitchuam 
Irrutchim nayuġlisi. 


Paul-pum Tuyuutai 
Galatia-scmiunun 





1Uvaņa Paul. Uqqiraqtaupunšitchuna iñuich pisułhatigun. Aglaan 

Agaayyutim Aapauruam aņipkakkaņan Jesus Christ tuquparuaniñ 
piksraqtaaġigaaņa tuyuġipluņa uqqiraqtautqupluņa. 2Aglaktuņa taavru- 
miņa tuyuutmik ukpiqtuaņuruapayaanun Galatia-mi. Ukpiqtuaņuruat 
aniqatit uvani tuyuqmiut nayaaņņanik. 3Uvvatuq Agaayyutim 
Aapagikkapta suli Jesus Christ atannapta iluaqqutillapniašlisi suli 
tutqiksillusi. 4Jesus qaitchuq ipmiñik piqutigiplugich killuqsautivut 
annautisukhuta marrumakpa pigiitchuamiñ iñuuniałiptikniñ mališutlugu 
pisułha Agaayyutim Aapagikkapta. 5Taatnamik Agaayyun kamagilakput 
taimuņa. Amen. 


Tusraayugaašiksuaq Atautchiiñauruq 

6Uvaņa kaņiqsiñiaġukkiga una, Suvaatatai ayaktiġniqpisiuņ Jesus 
akuqtuiņanikapsi sivuani anniqsuqtiksrauplugu. Ituaqqutriłiġmigun 
tuqłuġaasi piqatautquplusri ilaani Christ-kun, aglaan naalašnirusi 
atlamun tusaayugaaġiksuamun. 7 Uvva, atlamik tusaayugaaġiksua- 
mik piitchuq! Aglaan ilaņisa iñuich alapititkaasi atlaņņuqtaġniaqługu 
tusaayugaagiksuaq Christ-kun. 8Quliaqtuaġutigipsi tusaayugaa- 
ġiksuamik nalaunparuakun. Aglaan ilapisa iñuich uqautigaasi 
atlappuqlugu. Uvagut naagaqaa isaġulgum qilapmiñ uqaġigupti- 
gu atlappuglugu nalaunpanšgitchuq. Agaayyutim piyaqqušligich 
quliaqtuaqaqtuat atlappuqlugu. 9 Uqautigitqipñiagiga uqautigikkaġa 
sivuani, Quliaqtuaqałiqput tusraayugaaġiksuamik nalaunņarua- 
kun akuqtukkaqsi, aglaan atlat iñuich quliaqtuaġigaat atlappuqtlugu. 
Agaayyutim suksraunġiqsinniaġai taatnatchich iñuich qaņapak tai- 
mupņa. 10Quliaqtuaġikapku tusraayugaaġiksuaq quliaqtuatlaitchupa 
quyalisulhiñašlugich iñuich. Savaktauruņa Christ-mi. Taatnaqluguasiiñ 
pisuqtilaaptun quyalisułhiñaġiga Agaayyun. Uvaņa quyalitñipnianšit- 
chupa iñupnik. 

Qanuqhuni Paul-pum Uqqiraqtišuqtilaapa 

llAniqatiumaan, ilitchuġitqugipsi uumiņa, tusaayugaasšiksuaq quliaq- 
tuaġikkaġa iñupniñ inġitchuq. 12 Atakkii akuqtunšitchiga iñupniñ, 
naagaqaa kia-unniiñ ilisautinġitkaaņa, aglaan akuqtugiga tusaayugaašik- 
suaq Jesus Christ-pum sagviutipmaņa. 13Tusaagiksi qanusiutilaaġa iñuk 
iñuupnppaëma Jew-ņuruat ilitqusiatigun. Pisuqtilaaptun nagliksaaqtitatka 
ukpiqtuaņuruat Agaayyutmun suli piyaqqušëniaqtugich ilunpuktaitluna. 
14Kamaksritlukłuņa Jew-ņuruat ilitqusiatnik iñugiaktuaniñ iñuuqa- 
tiumniñ, piyummatigillapiagługu ilitqusiat sivulliapta. 15 Agaayyutim 
iłuaqqutriłiġmigun piksraqtaaġigaaņa savautitqupluni anigaluaqtitnaņa. 
16Nakuunasugigaa sagviiłiksrani igñišmiñik uvamnun quliaqtuaġit- 
quplugu tusaayugaaġiksuaq Jesus-mik Jew-ņuņitchuanun. Taatnaqtlupa 
ikayuqtisiuņitchuņa iñupniñ. 17 Jerusalem-mupņitchuņa taapkunupa 
uqqiraqtaupaniktuanun sivumni aglaan qilamiksrullapiaqtupa Arabia- 
muktuņa. Kiņuagunaasii utilgitchupa Damascus-mun. 
nayuutipluņaasiiñ ilaani akimiani uvluni. 19Qiñiņitkitka atlat uqqiraqtit 
kisian James, nukatchiaġikkaņa Atanëuruam. 20 Aglaatka sagluuqtuapu- 
pitchut. Sivugaani Agaayyutim uqaqtuņa ilumutuuruamik. 21Kipuagun 
Syria-muktuņa Cilicia-munlu. 22Ukpiqtuapuruat Judea-mi ilisima- 
pitkaatpa kigiñapkun. 231lipisa tusaałhiñaġaatņa itna, “Taamna iñuk 
nagliksaaqtitigikkaqput sivuani piyaqquġniaqługulu ukpiqqutvut aglaan 
pakma quliaqtuaġiliutiniġaa ukpiqqun iņmiñik.” 24 Aasiiñ iliņisa nanša- 
ġaat Agaayyun piqutigipluņa. 


Paul-pum Akuqtukkautha Atlanun Uqqiraqtinun 


2 lAquatigun akimaiguutailat ukiut Jerusalem-mun utilgitchu- 

pa piqasiqtupa Barnabas-mik, suli aullautriplupa Titus-mik. 
2Aullaqtuņa Agaayyutim aullatqiqupmana. Sivulliuqtauruat ukpiq- 
tuapuruani suksraašitñitqunšitkitka quliaqtuaġianikkamnik suli 
quliaqtuaġiniakkamnik. Taatnamik ilļitchuġipkaġitka tusaayugaa- 
ġiksuamik quliaqtuaġikkamnik katimmatillakmatņa. 3Kia-unniiñ 
nunuriñianitkaa tuvaaqatiga Titus nalunaitputchiqulugu Jew-ņu- 
pitkaluaqtitlugu. 4Ilaņisa ukpiqsrippuaqtit Titus taatnaqunišaat. 
Ilaliutiniqsut nalunautchiplutip naipiqtuënialhiñaqhuta. Ilitchuġisukkaat 
patchisailiqput Jesus Christ-kun Jew-puruat mališutaksranitñiñ. 
Aasriiñ savaktaaġrugiliutitqiqugaatigut Moses-pum mališutaksraiñun. 
5Taatnaqugaluaqtitluta maliņņpuġutinġitchugut takku iñuuniaquplusi 
maliġullugu ilumutun tusaayugaaġiksuaq. 6 Tamatkua kamagikkauplu- 
tip sivulliuqtauruat ilaraġaiņitchut sumik quliaqtuagikkamnun. Taamna 


365 Galatians 2 


nipliuttutigigiga atakkii uvamnun taapkua sivulliuqtauruat itmiut atlatun 
iñuktitun. Sivuġaani Agaayyutim kiñaunniiñ nakuutlunitchuq atlaniñ 
iñupniñ. 7 Aglaali ilitchugigaat Agaayyutmun uvaņalu Peter-lu quliaqtua- 
qułiqpuk tusaayugaaġiksuamik, uvapa Jew-ņuņitchuanun aasiili Peter 
Jew-ņuruanun. 8 Agaayyutim Peter uqqiraqtiġuqtitkaa Jew-ņuruanun, 
suli uqqiraqtišuqtitlupa Jew-ņuņitchuanun. 9James-lu Peter-lu suli John, 
kamagikkauplutiņ sivulliuqtauruat, ilitchuġigaat Agaayyutim qaitchiłha 
uvamnun uumiņa savaaqałiġmik. Akuqtuqhunuk ilaligaatiguk uvapalu 
Barnabas-lu. Tarra aņiġutirugut quliaqtuatlasiplunuk tusaayugaaġiksua- 
itqaġitquplugich inuqsraqhutiņ ukpiqsriruat Jerusalem-mi, taatna taamna 
piyummatigisuugaluakkaġa atuumatquplugu. 


Paul-pum Natqiksrušaa Peter Antioch-mi 


llAquagun Peter Antioch-mukman akilliligiga iñugiaktuat ukpiqsri- 
ruat takkuatni atakkii killukuaġniqsuq. 12Itnauvva Peter killukuaqtuq. 
Peter Antioch-mun aggianikman niġiqatausuugaluaġniqsuaq ukpiqsri- 
ruaņuplutiņ Jew-ņuņitchuani. Aglaan ilapich James-kuayaat tikitmata 
Peter-m iqsigiliutiniġai iñuich isumaqaqtuat iñuņnun nalunaitmiut- 
chiġuqługich. Taatnamik Peter piišñiqsuq ipmiñik Jew-pnunitchuaniñ 
niġiqatigiņaiqługillu. 13 Atlat Jew-puplutin ukpiqsriruat ilaliutiniqsut 
Peter-mun niġiqatauņaiqhutiņ Jew-ņuņitchuani taimmaasriiñ ukpinp- 
puaqtieuqhutipn. Unniiñ Barnabas malippugutipmiñiqsuq Peter-mun. 
14Įļlitchuġikapku iñuuniaņiłhat tuvraġlugu ilumutuuruaņa tusaayugaagġik- 
suam uqautigiga Peter sivuġaatni iluqaņisa, “Jew-ņugaluaqtutin aglaan 
iñuuniaqtutin Jew-ņuņitchuatun. Suvaatami nunurivigich Jew-punitchuat 
maliġutchitquplugich Jew-ņuruat atuiłhatnik?” 


Jew-puruatlu Jew-nunšitchuatlu Anniqsuqtaurut Ukpiqsritikun 


15Į]ļumutuullapiaqtuq Jew-ņupluta animaliqput, makunatituuņilaaq 
Jew-ņuņitchuatun killuqsaqtitun. 16 Agaayyutim nalaunņasripkaġu- 
miñaitkaatigut ipmiñi tupiksriłhiñaġupta maliġutaksramik, aglaan 
nalaunpasripkaëniagaatigut ukpiqsrigupta Jesus Christ-mik kisianik. 
Taamna nalupqinaigigikput. Taatnaqhuta ukpišigikputtuuq Jesus Christ, 
aasiiñ ukpiqsriłhiñaġupta Jesus Christ-mik Agaayyutim nalaunņasrip- 
kaġniaġaatigut. Agaayyutim nalaunņasripkaġumiñaitkaa kiñapayaaq 
nalaunpasuktuaq Agaayyutmi tupiksrilhiñalhagun mališutaksramik. 
17]summatigilakput una, tunpavigiguptigu Christ ilaanun nalaunnpasrip- 
kaquluta sivuġaani Agaayyutim, ilļlitchuġiraupmiugut killuqsaqtaunipluta 
atriplugich iluqaisa Jew-ņuņitchuat. Taamna qiñiqtitpa Christ-tuuq killuq- 
saqtauniplugu? Naagapiaġataq, taamna ilumutuuņitchuq. 18Aglaan una 

ilumutuuruq, uqautigiqqaaqapku maliġutaksraq iluapiññiplugu aasiiñ 
aquagun uqautigitqilgitlugu nakuuniplugu, taatnaqama navguiriġuqtu- 
pa. 19Atakkii maliġutaksrakun tuquņaruņa maliġutaksramun. Pakma 
iñuutlasirupa Agaayyutim iñuutqutaagun. Christ-mi kikiaktuutiqataurua- 
tun piupa. 20Taatnamik uvapaungiqsuq iñuuruaq, aglaan pakma Christ 
iñuuruq uvamni. IñuuHamni timipkun iñuullapiaqtupa ukpiqsriHapkun 
Iġñiņanik Agaayyutim. Piqpagigaaņa suli qaitchipluni iñuulišmiñik 
piqutigipluņa. 21 Ayaņitkiga Agaayyutim iluaqqutrilha. Iñuk nalaun- 
pasritlasiñiqpan Agaayyutmi tupiksriłhiñałiġmigun mališutaksranik, 
Christ-pum tuqułha inuqnanġitchuq. 


Mališutaksrat naagaqaa Ukpiqsriłiq 


1Galatia-ġmiusii, kinnauruasii! Kia apatkuaqpasri? 

Quliaqtuaġutigipsi nalupqinailļļapiaqługu tuqułhagun Jesus 
Christ-pum sanniġutami. 2Ilitchuġisruktuņa uumiņa ilipsitñiñ, akuqtuq- 
pisiuņ Ipqitchuaq Irrusriq tupiksriłipsigun maliġutaksramik? Naagga! 
Tusraagiksi tusraayugaaġiksuaq ukpiġiplugulu, taatnaqhusi akuqtuġiksi 
Ipqitchuaq Irrusriq. 3Aullaġniiqqaaqługu Agaayyutikuatiqsi Ipqitchuakun 
Irrutchikun, suvaata sivutmugukpisi pakma saņņipsigun? Taamna 
kinniqutaullapiaqtuq! 4Nagliksaašutiqaqtusri pisigiplugu tusraayugaa- 
ġiksuaq. Suilaamun itpat? Ukpiqsriliqsi atuġumiñaitpa? Taatniitlaitchuq! 
SAgaayyun qaitchiva ilipsitñun Ipqitchuamik Irrutchimik tupiksrikap- 
si maliġutaksratigun? Naagga! Agaayyutim qaitchigaasri Ipqitchuamik 
Irrutchimik savakhuni quviqnaqtuanik akunnapsitñi atakkii tusraakapsi 
tusraayugaaġiksuamik ukpiqsrirusri. 

6 Abraham-tuuq ukpiqsriñiqsuq Agaayyutmik. Taatnaqługu 
Agaayyutim akuqtuġniġaa nalaunņaruaġiplugu. 7 Taavrumuuna ilitchu- 
ġitlagiksi aullaġvipiaqaqtilaaņat Abraham-mik—iñuich ukpiqsriruat 
Agaayyutmik tunņavigiplugulu. Tamatkua aullaġvigigaat Abraham. 

8 Agaayyutim sivuniksriqutiginiġaa aglausimaruat uqałhatigun nalaunpa- 
sripkaġniaġniplugich iñuich ukpiqsriłhatigun. Taatnaqługu Agaayyutim 
quliaqtuaġutiniġaa Abraham tusraayugaallautamik iņilġaan, itnaqhuni, 
“Iñupayaaq nanipayaaq ikayuusriaqaġisiruq ilipkun.” 9Abraham ukpiq- 
sriñiqsuq taavrumiņa. Taatnaqhuniasii ikayuusriaqaqtuq. Taatnatuntuuq 
tamatkua ukpiqsriruat Abraham-tun ikayuusriaqašisirut piqataulutiņ 
ilaani. 

10 Aglaan iluqatin iñuich niġiugaqaqtuat nalaunparuapusrukhu- 
tip sivugaani Agaayyutim tupiksriłhiñałiġmiktigun maliġutaksramik 
nuyuaġnaqtuami piyaqquġviņmi ittut. Aglausimaruq Agaayyutim 
uqałhiñi itna, “Kiñapayaaq atuiñšitchuaq supayaamik aglausimarua- 
nik makpiġaaņiñi maliġutaksram piyaqqukkaugisiruq piqutigiplugu 

pasripkašumiñaitchuq sivuġaani Agaayyutim tupiksrilunipsuuq 
maliġutaksramik, takku uqautikkaurugut Agaayyutim uqalhiñi, itna, 
“Iñuk nalaunparuaq sivušaani Agaayyutim iñuugisiruq ukpiqsrilikun.” 
12Aglaan iñuk tupiksriruaq mališutaksramik [Moses-ņum qaisaņamik] 
tunpaviqangitchuq ukpiqqutmik. Takku aglausimaruq Agaayyutim 
uqałhani itna, “Iñuk tupiksriruaq mališutaksram iņiqsruaġipayaak- 
kapanik iñuugisiruq.” 13Tupigiyumiñaitkaptigu maliġutaksrapayaaq 
Agaayyutim patchisigigaatigut tuqqutqupluta, aglaan Christ-pum 
tasuġaatigut Agaayyutim atanniilhaniñ inaņiutiłiġmigun uvaptik- 

nun. Aglausimaruq Agaayyutim uqalhiñi itna, “Iñuk naktitauruaq 
napaaqtumun taamna taiyuaniqtluutitchiuruq.” 14'Taatnaqlugu Jesus 
Christ-kun taamna ikayuusriaq tikiumaniqsuq Jew-ņuņitchuapayaanun 
Agaayyutim akiqsruutigikkaņa Abraham-mun. Iñupayaaq tunpaviqathi- 
ñaqtuaq Christ-mik akuqtuigisiruq Ipqitchuamik Irrutchimik Agaayyutim 
akiqsruutigikkaņanik. 


Mališutaksratlu Akiqsruutaalu Agaayyutim 


15Aniqatiumaaņ, uvva urrakusraun iñupmiknaqtaq, iññuk akiq- 
sruutipmaknik aglautiplutik suli nalupqinaiyausriqługu avatmun, 
nalliaknikunniiñ suksraaġumiñaitchaa taamna inillaksimaaniktuaq 
sivunniuġun naagaqaa atlappugumiñaitlugu. 16 Agaayyun akiqsruu- 
tiqaġniqsuq Abraham-mun kipuvianiñunlu. Agaayyun nipliñšitchuq 
itna, “Kipuvianun” iñugiaktuanun, aglaan nipliqsuq, “Kiņuviapnun” 
atausriuruamun. Taamna atausriq Christ ittuq. 17Una itnautigikka- 
ġa, Agaayyutim maliġutaksraņa qaisauruq 430 ukiut pianikmata 
nalupqinaipaniqqaaqtitlugu akiqsruutaa Abraham-mun. Agaayyutim 
sivunniuġutaa Abraham-mun nalupqinaiyausiqqaaqtitlugu suksraak- 

kauyumiñaitchuq, atrilugu iñuum aņiġutaa nalupqinaiyaqsimaruaq 
suksraakkauyumiñaitmatun. 18Uvva Agaayyutim aatchuġniaqpatigut 
akiqsruutigikkaņanik tupiksriłhiñaġupta maliġutaksramik? Qaņaa, taat- 
niinġitchuq! Agaayyutim aatchuutiginiġaa ikayuusriaq Abraham-mun 
inillaksimaaniktuakun akiqsruutmigun. 

19 Supayaaq tunpaviqaqpan ukpiqsriłiġmun, suvaata maliġutaksraqaq- 
pisa? Maliġutaksraq illatauniqsuq aquagun tikkuaġutitquplugich iñuich 
navguisaatnik maliġutaksramik. Maliġutaksraņa Moses-ņum iñuich 
maliġutaksraġigaat aggiġñiałhanunaglaan kiņuviaņuruam akiqsruutau- 
tikiutinigaa iñupnun. 20 Aglaan akunniġutauruaq inuqnanġitchuq atau- 
sriłhiñaq iñuk itman. Aasriiñ Agaayyun atausriuruq taamna. 


Suvaata Maliġutaksraqaqpa? 


21 Uvvaasriiñ maliġutaksraq akitñaummatiniqpa akiqsruutaiñun 
Agaayyutim? Taatniinġipiaqtuq! Tarra maliġutaksram qaitchitlaniqpa- 
gich iñuich iñuułiġmik, ilumun nalaunpatlanayaqtugut Agaayyutim 
sivugaani maligutchillaptigun taavrumiņa maliġutaksramik. 22 Aglaan 
taatniinġitchuq. Agaayyutim uqalhan uqautiniġaa iñupayaaq 
tigutaapuniplugu killuqsautmi. Agaayyun aatchuġuņniqsuq akiqsruuti- 
gikkaġmiñik iñuņnun piqutigiplugich ukpiqsrilhatigun Jesus Christ-mik. 
Aatchuutigisuņniġaa tamatkununa tunpaviqaqtuanun ilaanulhiñaq. 

23Taamna ukpiqqun tikitchaluaqnagu tigutaaġiniġaatigut mališu- 
taksram. Patchisaiqsimaitchugut ukpiqqutim tikiññialhanunaglaan. 
24Maliġutaksram ataniġiniġaatigut aggišñialhanunaglaan Christ-pum. 
Tarra Christ aggiqman tunņavigiaqsigikput Christ anniqsuqupluta killuq- 
sautiptikniñ. Taatnaqługu Agaayyutim akuqtušaatigut nalaunņasripluta 
ukpiqsriHaptigun Christ-mik. 25 Aasriiñ pakmapak ukpišumiñaqsikapta 
Christ-mik ataniqapaiqsugut maliġutaksramik. 26 Taatnamik iġñigġiliu- 
tigaasri Agaayyutim tunņavigikapsiuņ Christ Jesus ukpiqsritipsigun. 
271luqasri paptaakkaukapsi atausrippuqataurusri Christ-mi, atiplu- 
sri Christ-mik liilaa. 28 Atlagiipaiqsut Jew-ņuruatlu Greek-puruatlu, 
savaktaašruillu patchisaitchuatlu, aputitlu aġnatlu. lluqasri atausriņ- 
puqataurusri Christ Jesus-mi. 29Taatnamik, piginiqpasri Christ-pum 
Abraham-ņum kiņuviaġipmigaasri, sulipsuuq piññaktaaġiniaqmigiksi 
Agaayyutim akiqsruutigikkana. 

lllallaglagu uumiņa itna, iġñiq paitchaktaaksrautilik ililgaaņuņņaġ- 

miñi atlakaunġitchuq savaktaaġruņmiñ, iñňñuqaġaluaņņaisa suurat 
ipmiñun. 2Ililgaaņuņppaġmiñi qaunaksriqaqtuq aņalatiqaqhunilu tikiñ- 
ñiałhanunaglaan piviksram aapaņan inillakkaņa. 3Taatnatuntuuq uvagut. 
Hlilsaapuppapta silam aņalarrutaisa apalatmigaatigut piġuġaluaqata. 

4Aglaan pivik inillaksimaruaq tikitman, Agaayyutim tuyugigaa iġñiġik- 
kani. Christ animaruq aġnakun mališutaksrakuaquplugu. 5Agaayyutim 
tuyuġigaa tasuġukługich aņalatittuat maliġutaksramun, atakkii 
Agaayyutim iġñiġitqugaatigut ilaanun. 6Iļlumun Agaayyutim iġñiġigaasri. 
Taatnaqługu Agaayyutim tuyuġiniġaa Irrusria Iġñiġmi uummatiptiknun, 
taamnaasriiñ tuqtuqhuni, “Abba, Aapaan.” 7 Taatnaqhutin Agaayyutim 
pisulhagun savaktaaġruunġiqsutin, aglaan Agaayyutim iġñiġigaatin, aa- 
siiñ ieñieiniqpatin tarra paitchaktaaksrautilicueniqsutin. 


Paul-pum Isrumaaluutiginišai Galatia-ġmiut 


sIpnilëaan ilitchuqsrigaluaqasri Agaayyutmik savaktaaġruurusri tamat- 
kununa ilitqusriñun agaayyutaungġitchuanun. 9Aglaan ilitchuġigiksi 
Agaayyun—naagauvva ilumun Agaayyutim ilisimagaasri—suvaata- 

mi utiġukpisi sayaitlutiņ atuġumiñaitlutiņlu apalarrutaiñun silam? 
Savaktaaġruutqigukpisi tamatkunuņa tigutaaņulusri? 10 Qaunaksruġisi 
uvlut, tatqich, ukiutlu suraġaġviich! 11 Naviasruutigipsi savałhiñaġasruga- 
lupa piilaamun. 

12 Aniqatiumaaņ, iņiqsruġipsi uvaptun ilitquplusri, [amiami niġiugaqa- 
qasri anniqsuġiaksrapsitñik tupiksriłipsigun maliġutaksramik,] atakkii 
iliparuna ilipsisun, [amiami tiliñġitchipsi mališutchiquplusri Jew-ņu- 
ruat maliġutaksraņitñik]. Inpaġma ilipsitñi pimaqłuktanġitchipsitņa. 
Suvaatami pimaqluktašukpisitpa pakma? 13Itqaġinġitpisiuņami atniġña- 
łiġa pilguirrutiqaqtupa quliaqtuaqama tusraayugaasiksuamik ilipsitñun 
sivullišmi? 14Atniġñautiga itkaluappaan uuktuagutauruatun ilipsitñun 
iñugluaġingġitchipsitņa naġġuginġitluņalu, aglaan akuqtušgipsitña isra- 
ġulgatun Agaayyutim, naagaunniiñ Christ Jesus-tun. 15Taimani qanutun 
quviasuktigivisi! Piyumiñaġniġupsi iraigayaqtusri aasriiñ iriliutilugik 
uvapnun. Itqallagaġigiga. Suvaata isrummatigivisitpa atlappuqlugu 
pakma? 16Pakma uumiksririšušëniqpik ilipsitñun uqautikapsi ilumutuurua- 
mik? 17 Tamatkua atlat iñuich mališuaqtigiliutisukkaasri, aglaan taamna 
nakuunġitchuq. Tamatkua akilliliqsuqugaasri uvamnik maliquplutiņ 
ilipich kisimip. 18 Nakuugaluaqtuq isrummatigillautagaitñi aglaan kisian 
ikayuutaukpan. Taamna nakuuruq ataramik, nayuutiłamniłhiñaunġillaaq 
ilipsitñi. 19Tlilgaapuruasrii! Isrumaaluutigillapiaġipsi iġñisuktuatun naņir- 
rutiqaqmatun. Kipiqniuqtuņa ilumun Christ-pum Irrusria naamasitquplugu 
ilipsitñi. 20 Uvvatuq nayuutilana ilipsitñi pakma atlappuslugulu uqausriġa 
ilipsitñun. Qanuqsausiupiallaktupa ikayuutauniksrapkun ilipsitñun. 


Atrikusaun Hagar-kunlu Sarah-kunlu 


211l|asri apalatitqiguktut maliġutaksramun. Uqautisritpa, tusraatlait- 
pisiuņ sumik Agaayyutim uqaqtilaapa maliġutaksram makpiġaaņani? 

22Aglausimaruq Abraham malšupnik iġñiqaġniplugu, ilaqataa savak- 
taaġrukun aënakun aasrii ilaqataa patchisaitchuakun aënakun. 
23Iġñiņa savaktaaġrukun aġnakun aniruq iñuich piqusriatigun. Aglaan 
iġñiņa patchisaitchuakun aġnakun aniruq Agaayyutim akiqsruutaa- 
gun. 24Taapkuņniņa atrikusautiqaqtuņa. Tarra taapkuak aġnak ittuk 
malġuktun sivunniuġutauruaktun. Atausriq sivunniuġutauruaq maliġu- 
taksrauruq Agaayyutim qaisaņa iġġiġmiñ atilipmiñ Sinai-mik. Iñuich 
iñuuruat taavrumuuna sivunniuġutauruakun ittut savaktaašruatitun. 
Aasriiñ aġnaq atilik Hagar-mik taamna sivunniugutauruatun ittuq. 
25'Taamna Hagar ittuq iġġisun Sinai-tun Arabia-mi ittuatun. Hagar atri- 
qaqmiuq marrumina nunaaqqimik Jerusalem-mik. Taavrumatun iñuich 
savaktaašëruurut atakkii apalatitlutip maliġutaksramun. 261glua sivun- 
niuġutauruaq patchisaiļaałhuruq Agaayyutim qaisaņa Christ-kun. Aasriiñ 
aġnaq atilik Sarah-mik taamna sivunniušutauruatun ittuq. Taamna 
Sarah atriqaqmiuq Jerusalem-mik qilapmiittuamik aakaupluni iluqaptik- 
ni. Taavrumuuna iñuich patchisaitchut atakkii aņalatitlutiņ Christ-mun. 
27Takku aglausimaruq Agaayyutim uqalhani: 
“Quviasrugiñ aġnaaq qitunšitlaitchuatin! 
Atugiñ quvianakun nipitusilutin, 
igñisuktuam atniëñananik iglutungitchuatin! 
Atakkii aġnaq suksraakkauruaq qitunġaqatluņniaqtuq 
taavrumakņa ilaqatiqaqtuamiñ.” 
Isaiah 54:1 
28 Aniqatiumaaņ, pakma aņalatiņaiqsusri mališutaksramun. 
Ililgaaġiliutigaasri Agaayyutim Isaac-tuntuuq piqutigiplugu Agaayyutim 
akiqsruutaa. 29 Aglaan iņilġaan iġñiq aniruaq pisulhatigun iñuich 
piyuaqlišñiqsuq iġñiġmik aniruamik Agaayyutim Irrutchiġmigunlu 
pisułhagunlu. Pakmanunaglaan taatnatunsuli ittuq. 30Sumik Agaayyutim 
uqałha uqaqaqpa? “Aullaqtirruņ savaktaaëruk aġnaq iġñiņalu, takku 
savaktaaġruum aġnam iġñiņa paitchaktaaqatauruksraunġitchuq iġñiņani 
patchisaitchuam aġnam.” 31 Taatnaqhuta, aniqatiumaapn, ililgaašinšit- 
chaatigut savaktaaġruum ašënam, aglaan pigigaatigut patchisaitchuam 
aënam. 
5 1Christ-pum patchisaikkaġigaatigut. Taatnaġusri makitavigisriun 
payaņaiġusri iñuk patchisaiqsimaruatun, savaktaasrugiliutitqipñia- 
qasri maliġutaksramun! 


Iñuuniašitchi Atanġiqsimaruatun 


2Naalaġnisitchi! Uvana Paul ilitchuġitqugipsi uumiņa: nalunait- 
putchiqsitkupsi Jew-ņuruatun nalaunpapkasniasasugalusri sivuġaani 
Agaayyutim, Christ-mun anniqsuqtinëiññiqsusri. 3Kilitqilgitchiga kisu- 

payaaq iñuk nalunaitputchiqsittuaq: Taamna iñuk tupiksriruksrauruq 
iluqaitñik maliġutaksranik. 4Nalaunpasipkaqtausukkupsi Agaayyutim 
sivugaani tupiksrilipsigun maligutaksramik, tammaigiksi Christ 
anniqsuutri suli piipanikhusri iluaqqutaaniñ Agaayyutim. 5Aglaan 
uvagut, niġiugaġigikput Agaayyutmun nalaunņasripkaġisiłiqput ipmi- 
ñi ukpiqsriłiptigun. Taamna utaqqigikput ikayuutaagun Ipqitchuam 
Irrutchim uvaptikni ittuakun. 6Tunpavigikaptigu Jesus Christ kisian 
iñuum nalunaitmiutaqalhalu naagaqaa nalunaitmiutailhalu suutaunġit- 
chuq, aglaan ukpiqsriłiq savaaqaqtuaq piqpaksriłikun. 

7Pilļlautaġaluaqtusri tupiksriplusri ilumutuuruamik. Kia nutqaqtit- 
pasri agaayyutikuagiatipsitñi? 8 Aglaan nalupqinaitchuq Agaayyutim 
tuqłuqtigikkapsi nutqaqtingġitkaasri. 9Qaunatqiasiglugu ilisauttun 
naalaġnikkaqsi, takku itnaqsimaruq “Mikiruuram puvlaksautim puv- 
lagataqtittaġigaa iluqaan qaqqiaksraq.” 10 Nalupqisuutiginġitchiga 
Atanikun isrummatiqašniaqtilaaqsi uvaptun isrummatiqapmatun. 
Agaayyutim anasiñņuqsaġniaġaa iñuk avatvaqtitchiruaq ilipsitñik, kisuu- 
gisikpan. 11 Aniqatiumaaņ! Suvaata Jew-ņuruat piyuaëugaaqpatna? 
inniqpan iłuilliuġutiqaġayaitchuņa iñupnik quliaqtuaqama Christ-pum 
tuqulhanik sanniġutami. 12Uvvatuq tamatkua akatchiruat ilipsitñik 
igruiġlich ipmiknik. 

13 Aniqatiumaaņ, Agaayyutim patchisaišaasri. Taatnamik killuliqit- 
qipñiaqasri kaņiġruaqtapsigun, aglaan piqpakkutitikun savautilusri 
avatmun. 14Tarra kamagigiksi iluqaan Agaayyutim mališutaksrapa 
iñuukapsi uumuuna, “Piqpagiyumagiñ iñuuniaqatin iliptun ililugu.” 
15Aglaan atniašutigupsi pisaappatiaqsilusrilu avatmun, qaunatqiašigit- 
chi! Piyaqquqtautiniaqtusri avatmun taatna pigupsi. 


Savaana Ipqitchuam Irrutchim Naagaqaa Savaana Kapišruaqtam 


l6Uumina uqautigipsi, Ipqitchuamun Irrutchimun analatitchiupn 
iñuutliqsi. Taatnaëupsi malippušutiyumiñaitchusri kipiġniuġutaiñun 
kaņiġruaqtam. 17 Takku kaņiġruaqtam kipiqniuġutai akitňaumma- 
tirut kipiqniuġutaiñun Ipqitchuam Irrutchim, suli kipiqniušutai 
Ipqitchuam Irrutchim akitñaummatirut kipiqniuġutaiñun kaņiġruaq- 
tam. Taapkuak igluliuġutiruk avatmun. Taatnamik patchisaiñġitchusri 
pitlaillugich sut pisukkaluakkasri. 18 Aglaan Ipqitchuamun Irrutchimun 
analatitnapsi, aņalatiqanġiqsusri maliġutaksramik. 19Kaņiġruaqtam 
maliņņutraqtitkaatigut sayuņałiġmun iļaqatiqaġaluaġumi, atlatułiġmun 
ilaqataitkaluaġumilu, qaayuġnałiġmunlu, aņalalguiłiġmunlu uvaptiknik, 
20 putqatałiġmunlu aanġuanun, apatkuutišmunlu, uumikkutiłiġmunlu, 
sanmisiłiġmunlu, siqñatuališsmunlu, qatmiksaatišmunlu, uqavaaġuu- 

liëgmunlu, avgumatłiġmunlu, iņmikuaġutmunlu, 21 piņatułiġmunlu, 
iñuaqtułiġmunlu, imiliġuułiġmunlu, pivaaHautigiplugu quviasrupnia- 
liëmunlu suli atlanik taatnatun ittuanun. Uqautianikkaluaqmigigipsi 
sivuani, aasriiñ kilikkipsi pakma, itna, tamatkua taatna piruat itkumi- 
ñaitchut Agaayyutim apaayuqautaani. 22Aglaali Ipqitchuam Irrutchim 
piqpaksripkaġaatigut quviatchauġiłiġmiglu, tutqiutmiglu, manimmil- 
gutmiglu, iluaqqutrilišsmiglu, nakuułiġmiglu, tuniqsimmatritišmizglu, 
23piisaanġiłiġmiglu suli aņalataalgułiġmik iņmun. Iñuk iñuuruaq tamat- 
kunuuna taluqsraġumiñaitchuq maliġutaksramik. 24 Aasrii tamatkua 
Christ-mun pigiliutipkaqtuat kikiaktuutiniġaat kaņiġruaqtaq pisugruašu- 
tituummaan kipiqniuġutituummaanlu. 251ñuuniašvigiguptigu Ipqitchuaq 
Irrusriq, ki apalatitta Ipqitchuamun Irrutchimun. 26Kamanaġniluta 
isrumaruksraunġitchugut uvaptiknun, qinnaguksaaġutinġiġuta avatmun 
siqñakkutinšišutalu. 


Ikayuutititchi Avatmun 


6 l1Aniqatiumaap! llaksi apuraukpan killukuatikun ilipsi apalatit- 

tuani Ipqitchuamun Irrutchimun utiqtitaksraġigiksi taamna iñuk 
piisaanġiłikun. Aglaan qaunagilusri ilipsitñun, atakkii apiqusraaqtitpiaq- 
miusri. 2Ikayuutititchi avatmun sakiqniuliómun iligupsi, akiyautilusri 
avatmun uqumailliušutipsigun. Taatnaġupsi tupigillapiaġniaġiksi 
maliġutaksraq Christ-pum qaisaņa. 3Kiñapayaaq iñuk isrumagu- 
mi nakuutlupniluni atlaniñ, suunëiñpašmi, kinnillapiaqtuq ipmiñun. 
AIñullaa naipiqtušli ipmiñun Agaayyutim sivušaani surasšalli nakuup- 
magaan. Suraġałi nakuuniqpan isrumakkutigillautaeniaqtuq iņmiñik. 
Kamasraaġumiñaitchuġaasriiñ nakuutlupniluni atlaniñ. 5Atakkii iñullaa 
isivëikkauniaqtuq iñuunialiómigun. 

6Iñuk ilisautikkauruaq Agaayyutim uqalhiñik qaitchiruksraupmiuq 
ilisautriruamun suuraġmiñiñ. 7 Ukpiqsaqasri, kia-unniiñ Agaayyun mitau- 
tigiyumiñaitchaa, atakkii iñuk akuqtuiñiaqtuq taatnatun aatchuilišmisun, 
atrilugu nunaliqiri katitchiñiaqtuaq qanutchiñik nautchiikkaġmiñik. 
8Taatnamik iñuk tunpaviqaëšumi iņmiñun akuqtuiñiaqtuq piyaqqulišmik 
isruitchuamik, aglaan iñuk aņalatiqaġumi Ipqitchuamun Irrutchimun 
akuqtuiñiaqtuq iñuułiġmik isruitchuamik. 9 Aasrii minëuutaillakput 
nakuurualiqiliq, takku qapiņaitchupta Agaayyutim akiliiviksrapani 
akuqtuiñiaqtugut. 10 Taatnaqhuta, piviksraqaqtilaaptiktun ikayuġlavut 
iñupayaat, suvaluk tamatkua ukpiqsriqatauruat. 


Aqulliich Kiliktuutitlu Paglatitlu 


11 Takkua, aglaich aglaatka apipiaqtut. Taatnaġlugu ilitchuġitlasrigi- 
si uvamnun aglaaġitilaaņitñik. 12 Iñugiaktuat Jew-ņuplutiņ ukpiqsriruat 

isrumatqugaasri nalaunpanilutin tupigikamitruņ maliġutaksraq. Aglaan 
nuyuasniqsut piyuaqsiuniaġasrugalutiņ malikkumiņ Christ-mik kikiak- 
tuutikkauruamik. Taatnaqhutiņ nunurigaasri nalunaitputchiquplusri. 
13Nalunaitputchiqurriruat malinšitmigaat maliġutaksraq. Naagauvva 
kimmutigigaat nalunaitputchitiksraqsi kamasraašutigilhiñašuktu- 
gu nalunaitputana timipsi. 14Aglaan uqavigaaġutiqaqtuņa kisianik 
sanniġutaagun Atannapta Jesus Christ-pum. Christ-pum tuqułhagun 
kikiaktuutriviņmi kaņiġruaqtaq tuquparuq uvamni, suli pakma kaņiġ- 
ruaqtam aņalatlaiqłupa. 15Tunpavigikaptigu Christ Jesus kisian iñuum 
nalunaitmiutaqałhalu naagaqaa nalunaitmiutaiłhalu suutaunšitchuq, 
aglaan iñuum anniqsuqsimalha nutaamun iñuuliómun Christ-kun. 
16]luqaġmiņ apalatauruat taavrumuuna nutaakun Agaayyutim pik- 
sraqtaaġigai tamatkua iñuich, Israel-aaġmiupiaġuqługich. Tamatkua 

17 Uvaknaniñaglaan kia-unniiñ iñuum pimaqłuutitqiñġilliņa, takku qil- 
ġut timimni qiñiqtitkaat savaktaaġruupluņa Ataniómun Jesus-mun. 

18Aniqatiumaan, iluaqqutrisaan Atannapta Jesus Christ-pum nayušu- 
magaasri. Taatnatuq. 


Paul-pum Tuyuutai 
Ephesus-miunun 





1Uvaņa Paul, uqqiraqtigigaana Jesus Christ-pum pisułhagun 

Agaayyutim. Tuyuġigitka ukua tuyuutit iñuiñun Agaayyutim 
Ephesus-mi tuniqsimaruanun Christ Jesus-kun. 2Uvvatuq Agaayyutim 
Aapagikkapta suli Jesus Christ Atannapta iluaqqutillapniašlisi suli 
tutqiksillusi. 


Quviasaaġusiat Christ-miñ 


3Quyalakput Agaayyun Aapaņa Atannapta Jesus Christ-pum, qait- 
chirigikkaqput Christ-kun iluqaitñik ikayuutinik pakmakņaqtauruanik. 
4Agaayyutim piksraqtaaġigaatigut Christ-kun sivuani imma iñiqsiga- 
luaqani nunamik. Piqpaksriłiġmigun piksraqtaaġigaatigut ipqitqupluta 
patchisaillutalu sivuġaġmiñi. 5Agaayyutim sivunniutimagaa tiguaġuk- 
huta ipmiñun tumigilugu Jesus Christ, sivunniutimaplugu pisulišmigun. 
6Nanġaġlakput Agaayyun atakkii iłuaqqutriñiqsuq uvaptiknik piqpa- 
gipluta Iġñiġmigun piqpagikkaġmigun. 7Christ-pum tasuġniġaatigut 
Agaayyutmun maqipkaqamiuņ auni tuqqutipluta, suli Agaayyutim 
natqigutigaatigut killuqsautiptiknik uuktuġnaġumiñaitchuakun 
iłuaqqutriłiġmigun. 8Taatnaqami atqunallapiaq iluaqqutriñiqsuq uvaptik- 
nik. 9Agaayyutim isrumatupiaġataqtuam suli kapiqsimaplugich supayaat 
sagviġaa nalunaqtuaq sivunniuġutigikkani uvaptiknun. Ilaan sivun- 
niuġutigikkaņa sivuani, Christ-pum taņiġaa pakmapak. 10 Agaayyutim 
sivunniutimagaa, piviksraq nalautitpan, iñiqtapayaat qilaņmilu nunamilu 
atautchimuquplugich Christ-mi Atanëuruami supayaami. 11 Christ- 
kun piksraqtaaņurugut paitchaktuksraupluta akiqsruutigikkaņanik. 
Atakkii Agaayyun savaaqaġaqtuq supayaamik mališutlugu sivunniu- 
tigikkaëmigun. 12Sivulliġigaatigut iñuich nigiugaqaqtuat Christ-mik. 
Piksraqtaapurugut nanġaitqupluta Agaayyutim kamanalhanik iñuu- 
niałłaptigun. 131lipsipsuuq taatnatun piruksraurusri, atakkii tusraagiksi 
ilumutuuruaq tusraayugaaġiksuaq anniqsuġiapsigun. Ukpiġianikapsiuņ 

uqatiq Christ-kun Agaayyutim nalupqinaišaa Ipqitchuakun Irrusriagun 
akiqsruutigikkaġmigun iñugiliutitilaaqsi, iñuktun nalunaitchiqma- 

tun suuraġmiñik ilisimanaqsipkaqtugich pigitilaapitñik. 14Taamna 
Irrusiġiksuaq nalupqinaišutauruq Agaayyutmun qaitchigisilaapanik 
akiqsruutigikkaġmiñik uvaptiknun suli piqaġniaqtilaaptiknik taimanigu 
supayaanik akiqsruutigikkaņiñik. Taatnaġuta nangaġlakput kamanaq- 
tuaq Agaayyun. 


Paul-pum Agaayułha 
15Tusraagiga ukpiqsriłiqsi Atanëuruamik Jesus-mik piqpaksritiqsilu 


yatiqatiša ilipsitñik, itqaġiplusri ataramik agaayukama. 17 Iņiqsruqtuņa 
Agaayyutaanun Atannapta Jesus Christ-ņum, kamanaqtuamun Aapamun. 
Uvvatuq ilaan isrumattuqtillisi ilisimatlasrilugu suli kapiqsitlasrilugu 
pisulha. 18 Iņiqsruqmiuņa ilaanun apmaquplugich isummatisri qiñiqup- 
lugu qaumanġa, suli kapiqsipkaquplusri niġiukkamik ilaan qaisapanik 
uvaptiknun tuqgłuutmigun suli ilitchuġipkaquplusri inuņaiłhanik kama- 
nautim Agaayyutim iñuiñ paitchaktaaġikkaņatnik. 19Iņiqsruqmiuņa 
Agaayyutmun ilitchuġipkaquplusri uuktuġnaġumiñaitchuamik saņņianik 
ikayuqupluta ukpiqsriruaņuruagut. 20 Taavrumuuna kamanalla- 
piaqtuakun saņņiagun Agaayyutim aņipkaġniġaa Christ tuqułiġmiñ, 
aquvititluguasriiñ ilaan taliqpiņmiñun qilapmi. 21 Agaayyutim Christ 
inillakkaa qaukliuplugu taapkunuņa aņalatchisiqapayaaqtuanun saņņi- 
qaqtuanunlu suli atanipayaanunlu. Kiñaunniiñ sappiqatlukkumiñaitchuq 
Christ-miñ marrumani nunami naagaqaa taivrumani tikitchuksrami. 
22Agaayyutim Christ aņalatchipkaġaa supayaaniglu iñupayaanizglu nani- 
payaaq. Suli Agaayyutim Christ qauktišuqtitkaa ukpiqtuapuruapayaanun, 
niaquq aņalatchikmatun timimik. 23 Takku ukpiqsriruapayaat Christ-pum 
timigigai. Tamatkua naamapkaġaat Christ-pum timaa atakkii Christ-pum 
naamapkaġai supayaat nanipayaaq. 
Tuqułiġmiñ Iñuutiġmun 

llluqasri tuquparuatun iñuktun itkaluaqtusri atakkii tupiksrit- 

laitlusri Agaayyutmik killuqsaqhusrilu. Taatnamik Agaayyutim 
iñuutqiksitkaasri ilaan Irrutchikun imma. 2Taimani ilipsi tupiksrigaluaq- 
tuani pigiitchuamik analatchirrutimik silami, malikługu iñuuniašusria 
nunam. Taatnasriq irrusriq pakma savaktuqsuli tamatkunani iñunni 
tupiksriñġitchuani Agaayyutmik. 3Taatnatun iluqata iñuuniasšaluaq- 
tuani kimmutiġruaņagun timipta, quyaliplugich pisukkani timiptalu 
isrumaptalu. Atlatitun iñuktitun tupiksriñġitchuat Agaayyutmik uva- 
gut piyaqquġniaġaluaqtuani qinnautaagun Agaayyutim. 4Aglaan 

Agaayyutim ilunņuktaņa kamanaqtuq suli piqpagillapiaġniġaatigut. 
5Tuquņagaluaqtitluta killuġmi iñuutqiksitkaatigut piqataupluta Christ-mi. 
Huaqqutaagun anniqsukkaurusri. 6 Apitqiksitkaatigut tuquņarua- 

niñ piqataupluta Christ-mi suli aquppiqatautlasripluta irviani Christ 
Jesus-pum qilapmi. 7Taivrumani tikitchuksrami Agaayyutim qiñiq- 
titchukkaa uuktuġnaġumiñaitchuaq iluaqqutritlli uvaptiknun aasriiñ 
ilisimanaqsisukkaa qanutun piqpaksrillapiaqtilaani uvaptiknik Jesus 
Christ-kun. slluaqqutaagun anniqsukkaurusri tumigiplugu ukpiqsriłiq. 
Anniqsutlaitchusri ilipsitñik. Aatchuusriagigiksi Agaayyutmiñ. 
9Kiñaunniiñ annautriłhiñauniġumi iņmiñik savaallautaqałiġmigun 
taamna iñuk uqavigaaġutiqaġayaqtuq. Aglaan annautraunġitchusri 
savaallautaqaHapsigun. 10 Agaayyutim nutaaġuqtitkaatigut Christ Jesus- 
kun nakuurualiqitqupluta. Agaayyutim sivunniġñiġaa iņilġaanimma 
iñuuruksraupluta taatna. 


Atausrippuqatigiiliq Christ-mi 

llltqagisiun iņilġaan aniłiqsi Jew-pnunšgitlusri. Jew-puruat nalunait- 
miutchiġñiqsuat timimiknik qaalhiñakun taiyuutiqašëniqsut ilipsitñik 
nalunaitmiutailaanik. 12Itqaumalugu taimani atausiņņuqatigiņait- 
kiksi Christ. Avakpaqtaurusri nunaqataunęġitlusri Israel-aaġmiunun, 
piqatautlasrimaiñņapsi Agaayyutim sivunniušutigikkananik iñup- 
miñun suli iñuuniapnapsi niġiugaitlusri suli naluplugu Agaayyun 
nunami. 13Aa, ilaatni upasrikkaluaqtuasii. Aglaan pakma Christ 
Jesus-kun qallipkakkaurusri Agaayyutmun, tumigiplugu Christ-pum 
qaqtugut Christ-kun. Jew-puruatlu Jew-ņunġitchuatlu atinġitmata 
uumikkutiplutin Christ-pum atausripputlasipkašai, siqumitkaa avgutau- 
ruam katchipa tuqukami sanniġutami. 15 Suutaunġiqsitkaa Jew-ņuruat 
maliġutaksraņa tillisituummaan. Atausrippuqtitkik Jew-ņuruaq 
sripkairuq. 16Tuqułiġmigun sannišutami Christ-pum uumikkutigiiłhak 
tuqqutkaa ilauraaġiiksitlugik iluqaaknik Agaayyutmun. 17 Christ aggiq- 
upasrikkaluaqtuanun Jew-ņuruanunlu qanittuanun Agaayyutmi. 18 Tarra 
tumigiplugu Christ iluqamnuk tikitlasrigikpuk Aapauruaq atautchikun 
Ipqitchuakun Irrutchikun. 19Taatnaqhusri avakpaqtaunšgiqsusri iglaapup- 
tupiqatigiliutigaasri. 20 Nappakkaurusri liilaa turvipatnun uqqiraqtit 
sivuniksriqiritlu. Jesus Christ piitchuillapiagaqtuq uyaġaġigaa taavruma 
turvim. 21Taavrumuuna makitatauruakun iluqani tupiq ipiqqiqsauruq 
payanaitluni, aasriiñ agaayyuvikpaguqsaiñaqtuq iñiqtaupluni piquti- 

giplugu Atanġuruaq. 22Ilaagun illataupmiusri tuppiamun Agaayyutim 
irvigikkaņanun ilaan Ipqitchuakun Irrusriagun. 


Paul-pum Savautigai Jew-nungitchuat 


3 1Uvana, Paul, tigutaapuruna pisigiplugu Christ Jesus, quliaq- 
tuaqtuņakii tusraayugaaġiksuamik Christ-kun ilipsitñun 
Jew-ņunġitchuanun. 2Tusraapaniguknagiksi Agaayyutmun tilisiti- 
laaġa quliaqtuaqupluna ilipsitñun Jew-ņunġitchuanun Agaayyutim 
iłuaqqutrisaanik. 3Aglallaksimagaluaqtuņa sivuani Jew-ņunġitchuasi 
iñugiliutillapsitñik Agaayyutmun Christ-kun. Agaayyutim sagviġňiġaa 
taamna nalunaqtuaq uvamnun. 4Aasrii agliqigupsigiņ aglaatka put- 
tuqsriñiaġiksi qanutun kaņiqsisiqaqtilaaġa nalunaqtuanik Christ-kun. 
5Taimakņaqaņa kiñuviaġiich sivuptikni ilisimanġitchut taavrumiņa 
nalunaqtuamik sivunniuġutmik, pakmaasriiñ Agaayyutim sagvi- 
ġaa ipqitchuanun uqqiraqtaiñun sivuniksriqiraupiñunlu Ipqitchuakun 
Irrusriagun. 6 Uvvaasriiñ nalunaqtuaq una, Jew-pnunšitchuattuuq akuq- 
tuitlasriplugich paitchaktaaksrautmik Agaayyutim akiqsruutigikkapanik 
iñupmiñun, piqatchiutitlasriplugich timaanun Christ-pum, piqatautla- 
sriplugillu akiqsruutaani Christ Jesus-ņum. Jew-nungitchuat pigiliutigaat 
iluqaan tamanna ukpiġiliutikamitruņ tusraayugaaġiksuaq Christ-kun 
ittuaq. 7Agaayyutim savaktiksraqtaaġigaaņa uqautritqupluņa marrumipa 
tusaayugaallautamik iłuaqqutikamiña uvamnun annautiplupa sapnpimi- 
gun. 8Kamanaiññiqsrauruna iluqaitñiñ iñuiñiñ Agaayyutim. Aglaansuli 
qaitkaa iluaqqutrilli uvamnun quliaqtuaġitquplugich inuņaipiaqhutiņ 
ikayuusriaksrirrutai Christ-pum Jew-ņunġitchuanun, 9suli iñupayaat 
kaniqsitquplugich nalunaqtuanik sivunniušëutmiñik. Agaayyutim iñiq- 
siruam supayaanik Christ Jesus-kun iriqsimaašënišaa sivunniušutni 
aullaġniilġatałhaniñaglaan nunam uvuņanunaglaan. 10 Pakma tumi- 
giplugich ukpiqtuaņuruat Agaayyutim sagviġukkaa sivunniušutni 
tamatkunuņa aņalatchisiqaqtuanun sappiqaqhutinlu qilapmiittuanun. 
Taavrumuuna kaniqsiñiagaat isrumatułha Agaayyutim atlauplu- 
ni iñugiaktuatigun. 11Taimakpaqapa Agaayyutim sivunniutiginiġaa 
sivunniuġutni atuumapkaġniaġniplugu Christ Jesus-kun Atannaptigun. 
12Pisigiplugu ukpiqsriłiqput ilaanik utlautitlarugut Agaayyutmun 
nalupqisruutailluta taluqsrautaišlutalu. 13Nagliksaaqtuņa pisigiplu- 
gu quliaqtuałiġa tusaayugaaġiksuamik ilipsitñun. Taatnaqłuņa iņiġipsi 
qapiqtaqunġitlusri. Nagliksaaġutriłiġa ilipsitñik ikayuutigigisigiksi. 


Piqpaksriłha Christ-pum 


14Tamanna pisigiplugu sitquqłuņa agaayuraqtupa Aapapanun 
[Atannapta Jesus Christ-pum], 15Aapauruamun ukpiqsriruapayaanik, 

qilapmiitpata naaga nunamiitpata. 16 Agaayuraqtuņa Agaayyutmun inu- 
paillapiaqhuni kamanautiqaqtuamun sayyiquplusri irrutchipsitñi ilaan 
Irrutchiġmigun. 17Agaayuraqmiuna Christ nayuutitquplugu uummatip- 
sitñi ukpiqsriłikun, suli iluqasri iñuutlisri kapiñiquplugich payaņaiġlugich 
piqpaksriłhani. 18 Agaayuraqtuņa taatnatun kaņiqsitlasritquplusri ukpiq- 
sriruapayaatlu qanutun iraqtutilaaņanik, taktilaaņaniglu, ititilaaņaniglu, 
qutchiksilaapaniglu piqpaksriłhan Christ-pum. 19 Agaayuraqtuņa ilit- 
chuġitlasritquplusri qanuq urrautaitluni piqpaksriłhanik Christ-pum. 
Taamna piqpaksriłiq kamanaqpaitluni iļlitchuġimmaaġiksiyumiñaitkikput 
iluqaan. Iluqaġmi iluqnaułhan Agaayyutim immiumaaġniaġaa iñuuliqsi 
inuqsraņaiġlugu. 

20 Agaayyun inuņailļlapiaqhuni sappiqaqtuq, aasriiñ ilaan savaaqalha 
ataramik qaapiummatiruq qanusripayaanun apiqsruutigitlakkaptiknun 
naagaunniiñ isrummatigitlakkaptiknun. Taatnaqhuni savaaqatlaruq 
supayaanik uvaptikni urrautaitluni sappimigun. 21Ukpiqtuapuruapayaat 
nanġaġlitruņ Agaayyun Christ Jesus-kun qapapak taimuna. Taatnatuq. 


Atausiutiq Christ-kun Atautchisun Timitun 
4 llsiqsivipmiittuna atakkii pigipluņa Atanġuruam. Agaayyutim 
tuqłuġaasri. Taatnamik pitchuksaaġipsi iñuutquplusri mali- 
ġullugu Agaayyutim iñuutqurrutaanun ilipsitñun, 2atchigusri 
ataramik piisaanjgillusrilu, manimmisilusri avatmun suli akuqtuu- 
tilusri piqpakkutigiilikun. 3Pisuqtilaapsiktun atausrippuumaazgitchi 
4Agaayyutim tuqłuġaatigut piqatigiiqupluta ukpiqsriruani, taatnamik 
timaurugut atautchimik Christ-kun. Pakma atausriq Irrusriq nayuutiruq 
uvaptikni, iluqata niġiuganikhuta atautchiiñamik, 5ataniqaqtugut ataut- 
chimik, ukpiqsriłiqaqtugut atautchimik, paptaaqsiliqaqtugut atautchimik, 
6Agaayyutiqaqtugut atautchimik Aapauruamik iñupayaamun, qaukti- 
ġikkaņat supayaat suli savaktuaq supayaakun suli iñuuruaq supayaani. 
7 Atausriullaapluta aatchuusriaqaqtugut aatchuutinik mališutlugu iluaq- 
qutrisaa Christ-pum. 8Taatnaqługu Agaayyutim nipliutigigaa uqališmiñi, 
“Mayušniqsuq pakmuņa 

aullatripluni tigutaaġikkaņiñik uumiksrim, 

suli qaitchiruq aatchuutinik iñupnun.” 

Psalm 68:18 
9Nipliqami “Mayušniqsuq,” taamna qanuutauniqpa? Taamna itnautau- 
ruq uvva, mayuqsaņaiñņaġmi atqaqqaaqtuq atchipñiqsrapiašatapanun 
nunam. 10 Taamna tarra atqaqtuaq atausiiñauruq mayuqtuaq qutchip- 
ñiqsramun qilapmun qaaniqlugich, pakmaasiiñ Christ nayuutitlasripluni 
nanipayaaq. 11Christ taamna “qaitchiruq aatchuutinik iñupnun;,” ila- 

pich uqqiraqtiksrauplugich, ilapich sivuniksriqiriksrauplugich, ilapich 
quliaqtuaqtiksrauplugich, ilapich agaayuliqsiksrauplugich ilisautrik- 
srauplugillu. 12Christ qaitchiruq aatchuutinik itqanaiyaġiaqługich 
Agaayyutim iñuiñ savaaksranat ikayuiłikun, makitammaajgiliksrapatnun 
ukpiqsriruat timigikkaņa Christ-pum, 13atausrippuumaasviksrap- 
tiknunaglaan ukpiqsriłikun suli ilisimapiaġataġviksraptiknunaglaan 
Iġñiņanik Agaayyutim suli iluqnauġviksraptiknunaglaan iñugušuta 
Christ-pum iluqnaulhanun. 14Tarra inpaišñiaqtugut ililgauratun malik- 
suaguuruatun. Umiatun tiņitauruatun qanutnamunliqaa anuqtikun, 
taatnatun aņalatingiġñiaqtugut killukun ilisauttutipitñun kinnitñipniaq- 
tit iñuich. Pisaasrutišmiktigun killukuaqtitchiñiaqtut ukpiqsriruanik 
iñugunġitchuaniksuli Christ-pum iluqnaulhanun. 15Aglaan ataramik 
ilisautriyumarugut ilumutuuruamik avatmun. Aasriiñ piqpakkutigii- 
gupta avatmun qiñiqtitlugu surašaHaptigun, ilisaiñaġisirugut Christ-tun 
ittuatun qauktligikkapatitun ukpiqsriruat. 16Tluqaan timi aņalatiqaqtuq 
niaqumun, taatnatuntuuq ukpiqsriruapayaat apalatiqaqtut Christ-mun 
qaukliuruamun. Timi tigummisiqaqtuq napyaatigun, ilipisallaa savaa- 
qaqhutipn naupkaġiaġlugu timi. Taatnatuntuuq ikayuutiruksraupmiugut 
avatmun ilisaiñaġuguta Christ-tun piqpakkutiłikun avatmun. 


Iñuuniaqurrutaa Christ-pum 


17'Taatnamik Atanëuruam uqautritqugaaņa qapinaiqluna tarakna- 
niñaglaan iñuuniusriqaqunšitlusri Jew-pungitchuatitun. Issummatiņich 
suuyumiñaitchut. 18Isrumaņich taaqsiplutip aasriiñ kaņiqsilguitchut. 
Nalupiallaktut uqayunaitlutiplu. Taatnaqhutin ilaliutiyumiñaitchut iñuu- 
łiġmun Agaayyutim qaisaņanun. 19Suginġiqługu qanuq iñuuniatiqtin 
qaisaġiplutiņ iņmiknik pisugruaġutaanun timim savaaġiplugu qaayuġ- 
naqtuapayaaq urrautailaakun. 

20 Aglaan ilipsi, iliñšitchiksi Christ taatna. 21 Iļumutun tusraa- 
giksi kaņiqsiplugu qanuq Christ-mun iñuuniaqutilaaqsi. 22Ilitkiksi 
iñuuniaqtuiñaġumiñaiłiqsi sivuanisun. Taatnamik piiqsaksraġigiksi 
iñuuniałiġruaq piunġiqsitchiruaq kinnitñikhuni pisugruaġutaagun timim. 
231litkiksi nutaaġuqtuksraułiqsi isrummatipsitñi Agaayyutim Irrusriagun, 
24suli atitqułiqsi nutauruamik iñuņmik atipmatun atnuġaamik. Agaayyun 
iñiqsiruq taavrumina iñuņmik ittuamik ipmisun ilumutun nalaunparuati- 
kunlu ipqitikunlu. 

25Taatnaqługu sagluqsruņaiġumuusi. llumutuuruami uqaqtuksraurusi 
avatmun, takku ukpiqsriruapupluta atausriurugut timaani Christ-pum. 
26Qinnapnišupsi killuqsautiginiaqasiun. Siqiñiq nipipkaġniaqnagu 
qinnaksimanpaqpich. 27Tuunšaëmun akiilipkaġniaqasri. 28Iñuk tigligaq- 
tuaq tigliganġiġli, aglaan sakkašli atuġlugich argapni sagluqisruņaqani, 

aatchuutiksranikkumuuq inuqsriuqtuanun. 29Uqautigiyumiñaitchiksi 
atniummatiksraq aglaan uqautigilugu ikayuutiksraq sivutmuutik- 
srauluni. Tamatkuali tusraaruat uqautipsitñik ikayuusriaqaġumuut. 

30 Aliatchaktitaġniaqasiuņ Irrusria Agaayyutim. Taavruma Ipqitchuam 
Irrutchim nalunaitmiutchiġaasri Agaayyutmun, tasuiñiaqtuam ilip- 
sitñik taivrumani uvlumi. 31 Uumisugruagutiqaqasi suli qinnaktaqasi 
uumitchaktašusi. Nipaalasruņaqasi uqamaqluutisunaqasilu, suli qanusri- 
payaamik pigiitchualiqisuņaqasi. 32 Aglaan iluaqqutilusri piqpakkutilusilu 
avatmun. Natqigutilusri avatmun, taatnatun Agaayyutim natqigutipmi- 
gaasri Christ-kun. 


Iñuuniagitchi Qaumami 


5 1Taatnamik tuvraqsiuņ Agaayyutim suraġałha takku piqpagiplusri 

ililgaagigaasri. 2Piqpakkutiqaġitchi atlanun iñupnun maliġuaġ- 
lugu Christ-pum tuvraaksriutaa. Piqpagipluta qaiññiqsuq ipmiñik 
Agaayyutmun tuqupluni killuqsautaiġukhuta. Taatna pikami quyaliñišaa 
Agaayyun taipkunatun ikipkaiplutin tunillaqtuqtuatun. 

3Agaayyutim iñugipmasri atlaliqiruksraunġitchusri qaa- 
yusnaqtualiqilusrilu. Kaviuqtuksraungitchusri. Nalliatunniiñ 
nalaunpanjgitchuq ipqiqsitlutiņ iñugiliutipkaqtuani Agaayyutmun. 
4Uqautiqaqtuksraunġitchusri kanpunaqtuanik suunšilaaniglu 
asriłiqutiniglu. Tamatkua nalaunpansgitchut ilipsitñi. Aglaan quyarak- 
sraġigiksi Agaayyun. 5Nalupqiginġiqsiuņ una, Kiñaliqaa sayuņaqaqtuaq 
iniqaġumiñaitchuq apaayuqautaakni Christ-pum Agaayyutimlu naagaqaa 
iñuk qaayuġnaqtualiqiruaq naagaunniiñ kaviuqtauruaq. (Iñuk kaviuqtau- 
ruaq ilumutun agaayyutiņņualiqirauruq.) 
ñik, atakkii pisigilugich tamatkua Agaayyutim qinnautaa tikitkisiruq 
iñupnun tupiksriñġitchuanun ilaanik. 7Taatnamik piqasriqsuuti- 
nasri ilipitñi. sllaatniimma ilipsipsuuq taaqtuamiitkaluaqmiruani, 
aglaan pakma qaumašuqtusri Atanġuruakun. Taatnamik qaumau- 
tuiñagumausi iñuuniatipsitñi. 9 Pisigiplusu qauma Agaayyutmiñ 
iñuuniatipsitñi nakuurualiqirusri nalaunparualiqiplusrilu ilumutuu- 
rualiqiplusrilu. 10Ilitchuġituiñaqsiuņ akuqtuyunaqtuaq Atanëuruamun. 
11 Piqasriqsuutinasri iñupnun pigiitchualiqiruanun taaqtuami, aglaan 
satqummiqsigik tamatkua qaumamun. 12Takku kanpunaqtuq uqautigi- 
sraqtuniunniiñ iñuich nalunautchiplutin pigiitchualiqutipitñik. 13Aglaan 
qaumam satqummiqamigich iñuich pigiitchualiqutiņich tarra qiñiġna- 
ġaqtut. Tarra qanusripayaaq qiñiġnaqtuaq qaumamiittuq. 14Taatnaqługu 
nipliġñiqsuq, itna, 

“Siñipniaqpat! Itignaqsigaatin. 

Makittin akunġatniñ tuqunaruaniñ. 
Christ-pumli qaggutiyumagaatin.” 

15Qaunatqiaġillapiaġlugu qanuq iñuuniaqtilaaqsi, inġiġusri iñuk- 
tun isrumatuitchuatun aglaan iñuktun isrumaturuatun ililusri. 
l6Savaaqallautaqaëniašusri piviqaņņapsi, atakkii iñuurugut uvlušiitchua- 
kapiqsimmaasgiksilugu pisułha Atanëuruam. 181miliqasri taappašmik 
atakkii qilhuëniagaasri, aglaan aņalatittitchi Ipqitchuamun Irrutchimun 
[atakkii kamaksripkaġniaġaasri Agaayyutmik]. 19Uqašusri avatmun 
quyyatinik atuutiniglu Ilitqusriġiksuam aatchuutaiñik, atuġusri igñallau- 
tamik uummatipsitñiñ Ataniġmun. 20Ataramik quyyatigilugich supayaat 
Agaayyutmun Aapauruamun atqagun Atannapta Jesus Christ-pum. 


Tuvaaqatigiich 


21 Kamakkutilusri avatmun pigilugu taluqsritiqsi Christ-mik. 
22Nuliapuruasii, kamagisigik uisi kamaksripmatuntuuq Atanëuruamik. 
23Uiņuruaq qaukłiġigaa nuliam, taatnatuntuuq Christ qaukłiġigaa ukpiq- 
tuapuruat. Ukpiqtuapuruat timigikkani Christ-pum, aasriiñ ilipich 
anniqsuutiqaqtut ilaaniñ. 24Atrilugu ukpiqtuapuruat kamaksripmatun Christ- 
mik taatnatuntuuq nuliapuruat kamaksrilich uimiknik sutipayaaëšmikni. 

25-26Uinuruasrii, piqpaksrisitchi nuliapsitñik, Christ-tuntuuq piqpak- 
sriruatun ukpiqtuapuruanik tuqqutrikami ilipitñik ipqiqsityaġukługich 
Agaayyutmun uqalhigun, suli salummaqamiqich iġġuutiksraqtuġrikaagun 
imiġmik. 27Christ-pum ipmiñuktitchukkai ukpiqtuapuruat kamanaqsilugich 
piññaqnaqsilugillu, taqsraqtaillugich imulupnauraillugillu suli salummaġ- 
lugillu qanusripayaamiñ pigiilisauruamiñ. Ukpiqsriruat ipqitchuksraurut 
patchisaillutin. 28Uiņuruat piqpagiraksraġigaich nuliatiņ timimiktun ililu- 
gich. Takku apun piqpaksriruaq nuliaġmiñik piqpaksriruq iņmiñik. 29Piitchuq 
aputmik uumiksriruamik timimiñik. Aglaan niġipchaġaġigaa qaunagiplugulu, 
taatnatuntuuq Christ-pum qaunagipmigai ukpiqtuaņuruat. 30Takku uvagullaa 
ilaviñigigaatigut ilaan timaan. 31 Agaayyutim makpiġaaņani aglausimaruq, 
itna, “Taamna pisigilugu, aputim unitkisigaa aapanilu aakanilu piqasiutiluni 
nuliaġmiñun, tarra iluqatikaasrii atautchisun timinigutik.” 32Taamna uqalha 
ga taavruma uqalhum uqaġitilaaņa Christ-mik ukpiqtuaņuruaniglu. 33Aglaan 
uqaġipmigaasri, aņutillaam piqpagiraksraġigaa nuliani piqpagipmatun iņmi- 
ñik, suli nuliapuruam kamagilugu uiñi. 


Iyaalugruillu Aņayuqaallu 


6 1Įlilgaaņuruasii, tupigisigik apayuqaasi Atanikun. Taamna nalaun- 
paruq. 2“Kamagilugik aapanlu aakanlu”—taamna sivulliupluni 

tillisauruq akiqsruutilik, itna— 3“Pillautaun itchumuuq ilipnun suli utuq- 
qalilļġataġutin iñuuyumuutin nunami.” 

Exodus 20:12 
4Aapauruasii, uumisuktualiqsitnagich qitunšasi, aglaan iñukkuksaqsigiņ 
natqiksruutilugich suli isilġiqsuġlugich Agaayyutikun. 


Savaktauruatlu Savaktiqaqtuatlu 


5Savaktauruasii, tupiktausritchi tamatkunuņa qauktišikkapsitñun 
nunami taluqsriłikun kamaksritikunlu, savautillautapiaġlugich qanu- 
titaņaillusri savautriyumalaaqmatun Christ-mik. 6Savautrillautašusi 
ataramik, aasriiñ quyalitñipniaqasri qauktlipsi takkuatniłhiñaq, aglaan 
savaktiņisun Christ-pum savaaqaġitchi pisułhanik Agaayyutim piyuma- 
laaġlusri. 7Tarraasriiñ savagitchi savaaqsi quviagilugu, savautripmatun 
Ataniġmun, iñupnik savautriñġitmatun. 81lisimatqugipsi kisupayaam 
akiliusriaqaġniałhanik atisrilugu Ataniemiñ savaallautaġmigun, savak- 
taaġruugaluaņņaġmi unniiñ qaukłiugaluaņņaġmi. 9 Qauktiuruasii, 
taatnatuntuuq irrutisigiņ savaktisri atisilugich. Aniqsraaqtusruņaqnagich, 
ilisimalugu Ataniqatiqsiptuuq qilapmi akiliqsuiñiaqtuaq atunim. 


Apuyautnapna Agaayyutim 

10 Aqulliqsaami, sayaqašitchi ukpiqsrilipsigun Agaayyutmik suli tun- 
pasrimatipsigun sappianun. 11Atilugu iluqaan apuyautnapa Agaayyutim, 
makitalguyumuusrili qayuktitaġlugich pisaasruġmigautai tuun- 
ġaum. 12Aņuyanġitchivut iñuich timiqaqtuat, aglaan aņuyaktugut 
akilliliqlugich sappiiñiglu pigiiliqitțhum atanšuruatlu pigiitchuat apa- 
latchiruat iñupnik marrumani nunami, suli akilliliqtugich irrusriqluillu 
silami. 13Tarraasriiñ atuqsiun aņuyautnaq Agaayyutim qaisimaakkaņa. 
Pigiitchuam uvlua tikitpan makitalguyumuusili sayaktulusri. Aasriiñ 
aņuyaguiġupsi makitasrugaaġisirusri. 14Makitatitchi itqanaiyaġusri. 
Tapsiuraaġiksilusi ilumutuuruamik, satqagutilusrilu nalaunņaruałiġmik. 
15Kamiktummaaġiksuatun ililusri quliaqtuaġilugu tusraayugaallauta- 
qamititchitlaruaq ikualaruanik qaġruiñik pigiitchuam. 17 Atilugu nasrau- 
taa anniqsušiam, suli tigulugu Agaayyutim uqałha aatchuutaa Irrutchim, 
atriqaqtuaq savikpaktun apuyatipsitñi. 18lluqaisa tamatkua atilugich iņiq- 
srulipayaapsitñi ikayuutaagun Ipqitchuam Irrutchim. Qaunagituiñašusri 
qapiqtasunaqasri ipiqsruutrilipsigun ukpiqsriruanik nanipayaaq. 19 Uvvasuli 
agaayutilupa Agaayyutmun aatchuqulupa uqaksramnik quliaqtuaquluņalu 
kaņiqsiñaqtillugu nalunaqtuapanik tusraayugaaġiksuam taluqsrautailaakun. 
20 Uqqiraqtigigaapa Agaayyutim isiqtauņņaġmaunniiñ. Agaayutitchi quliaq- 
tuaquluņa tusraayugaaġiksuamik taluqsrautailaakun uqałiksraptun. 

Paġlasuiqsaaġutit 

21 Aglaan ilisimatqupmigipsi qanušitilaamnik. Tychicus-ņum piq- 
pagikkaqput aniqatvut tuniqsimapluni savautriruaq Ataniġmun 
uqautiniaġaasri supayaanik uvapkun. 22Pisigiplugu taamna tuyu- 
ġigiga ilipsitñun ilisimatquplusri qanuġitilaaptiknik, suli ilaanun 
pitchuksaaquplusri. 

23 Agaayyutimtuq Aapauruam suli Atanëuruam Jesus Christ qiñuiñ- 
ñaqaqtillisi piqpakkutiqaqtillusrilu avatmun ukpiqsriłikun. 24Uvvatuq 
Agaayyutim iłuaqqutrisaa illi iluqapitñun piqpaksriruanun Atannaptiknik 
Jesus Christ-mik tuniqsimaruanunlu isruanunaglaan. Taatnatuq. 


Paul-pum Tuyuutai 
Philippi-aġmiunun 





1 1Uvaņa Paul aglaqatiqaqtuņa Timothy-mik, uvagukaasiiñ 

savautriplunuk Christ Jesus-mik. Tuyuqtuņa uumina iluqaitñun 
ukpiqsriruanun Jesus Christ-mik Philippi-miittuanun, taputiplugich qauk- 
łiġruat ikayuqtitlu taamani. 2Uvvatuq Agaayyutim Aapagikkapta suli 
Jesus Christ savautikkamnuk iłuaqqutillaņniaġlisi suli tutqiksillusi. 


Paul-pum Agaayyutigai Agliqiruksrat Tuyuutmiñik 

31niqsruutipayaaqapsi Agaayyutiga quyarašigiga 4-5akuqtuiliqsi 
tusaayugaamik savaaqaqtitlugu ilipsitñi suli ilipsigun tusaaqqaaša- 
tallapsitñiñaglaan. Taatnaqlupa quviasullapiaqtuņa iņiqsruutrikama 
ilipsitñik. 6 Nalupqigiņillapiaġiga una, Agaayyutim aullaġniikkani ilipsit- 
ñi naatkisigaa aggiliksrapanunaglaan Jesus Christ. 7Piqpagillapiašipsi. 
Nalaunparuamik quviasuutiqašumiñaqtuna nalupqiginitlusilu, atakkii 
ikayugipsitpa isiqtaullamnilu uqapsaašutriHamnilu uqaqsittaaġviņmi 
tusaayugaaġiksuam ilumutuuruanulhanik. Piqutigiplugu ikayuutiłiqsi 
uvamnik akuqtuqasiutirusi Agaayyutim piliutaanik. 8 Agaayyutim ilisi- 
magaa qanutun kimmutiqallapiatiša ilipsitñik, ilumun piqpagigipsi Jesus 
Christ piqpaksripmatun ilipsitñik. 9-10 Uvva iņiqsruutigipsi piqpaksrit- 
muquplusi kaņiqsiaġisaiñňaquplugu Agaayyun. Piksraqtaaqaġumuusri 
nakuuniqsrauruamik. Taatna pigupsi ipqiññiaqtusi patchisaillusilu 
Jesus Christ aggiqpan. 11 Uvvasuliuna pitlaniašiksi ilumutuullapiaqhuni 
nakuuruaq savaaksraq, Jesus Christ kisimi pitlapkakkaņa, iñuichaasiiñ 
kamaksruaqsilugu suli nanšëaaqsilugu Agaayyun. 


Iñuutiq Christ-puruq 


12Aniqatiumaapn, ilisimatqugipsi uumiņa, atuumaruat uvamnun isiq- 
taupnpasëma siamittitkaat tusaayugaasiksuaq. 13Iluqatiņ apuyyiuqtai 
Caesar-m atlatlu iñuich maaniittuat ilisimagaat isiqsivipmiiliša Christ-mik 
savautriłłapkun. 14Aasiisuli isiqsivipmiitišma iñugiatluktuat aniqatiutka 

tuniqsimalipsaaqtitkai Ataniġmun. Taatnaqhutiņ taluqsraitmuksaiñaqtut 
uqagiliksrapagun Agaayyutim iqsiñġillapiaqhutiņlu. 15Aatai, ilisimagitka 
ilapisa quliaqtuaqalhat Christ-mik atakkii killugigaatpa suli uqaalaplutiņlu. 
Aglaan atlat quliaqtuagigaat Christ ituatluliksrapatnun iñuich. 16 Taapkuali 
quliaqtuašigaat Christ piqpagipluņa, atakkii ilisimagaat Atanšuruamun 
tuqlukkautiša uqašitquplugu tusaayugaallautaq. 17 Atlatli iñuich siq- 
ñakutiqaqtut, atakkii quliaqtuaġikamitruņ Christ ipqiñġitchut aglaan 
killuġipluņa isumaplutiņ iłuiļliuqtitchukłuņa isiqtaułłamni. 18 Suņitchuq. 
Ipqitkisippaan naagaqaa siqñakutaugisippaan taatnaunniiñ quliaqtuaġi- 
gaat Christ. Taamna kamanallapiaqtuq. Quviatchallapiaġaaņa taavruma. 
19Aa, quyatuiñašgisiruna. Ilisimagiga ipniqsruutrillapsigun uvamnik suli 
Irrusrian Jesus Christ-pum ikayuutaagun isiqsivipmiñ anitqiłiksraġa. 
20Niġiugaqallapiaqłuņa suraġałipayaapkun qapiqpaņapkaġumiñaitchi- 
ga Christ, pitlukługu uqaqsittaašviksraša tikitpan. Sumipayaaq, suvaluk 
pakma, uqaġuktuņa Christ-kun taluqsrautaiġluņa suli kamaksruqugi- 
ga iñupnun Christ uvapkun, iñuutuiñaġuma naagaqaa tuqugisiñiġuma. 
21 Atakkii, iñuuguma Christ-puruq, aasiiñ tuquguma quviatchakkisiruņa. 
22Iñuuniaqtuiñaġuma savautipsaatlukkisigiga Christ. Aglaan nalugiga nal- 
liaknik piksraqtaaqałiksraġa. 23 Qanuġviiqsuņa, Unitchukkaluaġiga manna 
nuna piqataulupaasiiñ Christ-mi, taamnaasriiñ nakuaġitlukkayaġaluagġi- 
ga. 24 Aglaan ilitchuġigiga ilipsitñun inugitilaagasuli. 25Nalupqigiņitlugu 
ilisimagiga iñuuniapsaaġuraallałiksraġa iluqapsitñi, taatnaqluna ikayut- 
lasigipsi ukpiqsriłiqsi nakuqsitluuraquplugu quviasuutigitluaqsipmilugu. 
Christ Jesus suli quyyatigilugu. 

27Supayaaq atuumaniaqtuqunniiñ, uvluġaġikpan iñuuniagumau- 
si kamagiyumiñaqsilugu tusaayugaallautam Christ-kun pitqutaa. 
ga atipiaġataqhusri iñuutilaapsitñik atausriq sivuniġiplugu una. 
Tusaayumapmigiga qanutun sakuuktilaaqsi piqutigilugu ukpiqsriłiq 
kapiqaqtuaq tusaayugaaġiksuami. 28 Tusaasukkigaptuuq uumiksripsitñun 
iqsipkaņiłiqsi. Taavrumuuna ilitchušigisigaat akiitkaqsiłiqtiņ aglaan ilipsi 
annaumatliqsi. Agaayyutim ititkisigaa taamna. 29 Agaayyutim iluaqquti- 
gaasi ukpiqsritlasiplusi Christ-mik suli nagliksaatlasiplusi piqutigiplugu. 
30Į]luqata apuyaqatigiiksisimarugut. Ilisimagiksi taamna, atakkii qiñi- 
ġiksi qanuq nagliksaałiġa qaapiqsuami suli tusaaplugu nagliksaałiġasuli 
pakmapakunniiñ. 


Christ Atchiksipkakkauruq suli Kamanaqsipkakkauruq 


2 1 Uvvaasiiñ akuqtuirusi uqalhiñik sayyiqsigikkaņitňñik ukpiqsritipsi 
naagaqaa uqalhiñik araaqtuqtigikkanitñik ilipsitňik. Aasiiñ nakuuruq 

ilisimaruni Ipqitchuamun Irrutchimun atausrippullaptiknik suli piqpaksritla- 
sillaptiknik iluaqqutritlasillaptikniglu avatmun. 2Ilumun, quviatchaktitkaapa 
atausrippullapsi. Istummatiqašupsi atautchimik suli piqpakkutigupsi avatmun 
kinilitkisirusi atautchimun. 3Uqaviutiqasuņaqasi ilipsitñik suli inillaktasuņaqa- 
si kamanaqsitlugusi atlaniñ, aglaan isummatigilugich atlat kamanatluglugich 
ilipsitñiñ. 4Tlipsitñulhiñaq piññaktaaqaëniasupaqasi aglaantuuq atlanun. 
SIsumalusi Christ Jesus isumapmatun. 
6 Jesus Agaayyutauruq. 
Aglaan kimmutiqanitchuq atriņuniaġuni Agaayyutmi. 
7 Naagaunniiñ qutchigvigigaluakkani suksraallakkaa 
suungillapiaqhuni iņmiñun. 
Haa aniruq nunamun atriqaqhuni iñupmik. 
8 Atchiksitlullapiaqhuni ipmiñun iñupayaaniñ aņiġniġaaunniiñňñ tuquliq— 
tavrakii tuquruq atriliutipluni savvaqluktitun sanniġutami! 
9 Taavrumuunnaqlugu Agaayyutim kamanaqsipkašaa 
aasiiñ aatchuqlugu atiġmik kamanatluktuamik atipayaaniñ. 
lo]luqatin Agaayyutim iñiqtapiñ kamaksruëniasaat Jesus 
itkisippaëmin qilapmi nunamilu suli tuqusimagaluapnpašmipn. 
lllluqatipnsuli quliaġiniaġaat Jesus Christ kisimi atanëunilugu. 
Taatnaqpatruņ Agaayyun Aapauruaq nanšaqtauniaqtuq. 


Ukpiqsriruat Ittut Qaumatun Nunam Iñuiñun 


12]]Jauramaan, tupigisuuluġniġipsitņa sivuani piqataukama. Pakmaasiiñ 
upasikkaluappasma ilipsitñiñ tupigitqillapniaqsitpa. Uvluġaġikpan 
sakuuktuiñagġusi taluqsriłikun sivuuqatiqašusi iñuusitchi annautrauruat 
iñuutqusianatitun anniqsuliksrapsitñunaglaan, 13atakkii Agaayyun sayyiqsuq- 
tigigiksi piyummasiqhusi suli savakkumasiqhusilu quyalikkautiksraëmiñun. 
14Suraġałipayaapsigun uqapilusuņaqasi naagaqaa qapiqtailisuņaqasi. 
15-16]lipsili patchisaitchumuusi Agaayyutim qitungġaġiliutikkaņasi, iñuu- 
niaqhusi akunġatni qaayuġniqiruatlu killuliqiruatlu ittuami taaqtuatun. 
Uvluġirraaġikmatun qilaņmi iñuuniacumuusi akunġatni iñuich quliaqtua- 
ġutilugich ilipich Agaayyutim uqałhiñik iñuupkaitlaruanik. Taatnaġupsi 
quyagisiruņa piqutigilusi Christ aggiqpan, ilisimagiga sakuułiġma imailaašuni 
inġiłha. 17 Aglaan, tuqqutaugisigaluaņpaġmaunniiñ quyalhiñauruna. Uvvasuli 
quviasuqatigigipsi iluqasi aatchuutigikkapsigun uvamnun ukpiqsriłikun, atak- 
kii aatchuqapsitņa inuġikkamnik taatnatun savautrillapiaqtusi Agaayyutmik. 
18Taatnaġlugu ilipsipsuuq quyayumuusi quviasuqatigiluņalu. 


Timothy-lu Epaphroditus-lu 


19 Atanġuruakun tuyugiyumaaqsigiga qilamipayaaq Timothy ilipsitñun. 
Aasiiñ utisumiñašniqpan quviatchaktinniaġaaņa uqautiaqsikpaņa qanuq 

iñuuniaHapsitñik Agaayyutikun. 20 Atakkii piitchuņa atriņanik ilaan 
qaunakkiaġiksiksrapsitňik. 21 Iluqatiņ atlat isumaaluutigigaat sułiksraq- 
tip, ilipich suqutiksripitmiut tusaayugaallautamik Christ-kun. 22 Aglaan 
Timothy ilitchuġianiksimagiksi tunpavigiplugu ilaa, atakkii ilaan iluq- 
nauġvigiplugu quliaqtuaqaHi tusaayugaaġiksuamik atriplugu iġñiq 
ikayuiruaq aapamiñik. 23Taatnamik tuyuġiłhiñaaġugġiga qilamillapiaq 
ilitchuġianikkuma qanuq uqaqsittaallamni inillakpatņa. 24Aglaan tun- 
pavigillapiagiga Agaayyun uvamnik qilamipayaaq tikiłhiñaaġułiksraġa 
Philippi-mun. 

25Utiqtitaksraġigiga Epaphroditus tuyuġigaluakkaqsi ikayuquplupa 
inuqsriuHamni. Ilaalu uvapalu aniqatigiiksillapiaqtuguk savaqatigiik- 
hunuk akilliliqsuqlugich uumiksririt Agaayyutmik. 26 Aipkatqiaqsiiga 
aisuliqmipman ilipsitñun suli iluilliušgutigiplugu tusaaliqsi atniġ- 
ñaġniplugu. 27Atniëñallapiaqmiplunilu tuquqayallapiaqhuni. Aglaan 
Agaayyutim nagligiplugu sayyitqikkaa, ilaa nagliksripmatun uvamnik. 
Taatnaqługu tuqunišumi ilanayašaa alianniułiġa pakma. 28Taatnamik 
qilamipayaaq ilaa aipkaġukkaluaġiga. Utitqikpan ilipsitñun ilaan 
quviatchaktinnayaġaasi aasiiñ iłuilliłiġa uqiglipsaaġayalgitchuq. 
29Taatnaġlugu paġlayumagiksi quviasuutigillapiaġlugu Agaayyutikun. 
Kamakkutiqaġlugich iñuich ilaatun ittuat, 30atakkii suginëiqlugu iñuut- 
łi savakhuni uvamnun tuquqqayaqhuniunniiñ. Savautigaasi ikayuqlupa 
ilipsi piyumiñaisapsitñik. 


Ilumun Nalaunparuatiq 


1 Aqulliulugu, ilauramaan, uqautigisukkaġa una: Quviasuutigisiun 

Atanġuruaq Agaayyun. Alġaqsruutinņuliġumiñaitchipsi tamat- 
kuniņa tuyuutimnik ilipsitñun sivuani, atakkii tusaatqilgitchupsiun 
annaumapkaġaasi. Itnauvva: 2qaunakkiaġigitchi tamatkunakpa 
iñupniñ pigiitchuaniñ siqupsilhiñaqtuaniñ timimik qipmisun iliplu- 
gich. Tlipich ilisautriraqtut nalunaitputaqaqtuksrauniplusi timipsitñi 
qitunġaġiliutipkaġukkupsi Agaayyutmun. 3Aglaan uvagut ilumun 
qitunġaġillapiaġaatigut Agaayyutim pisigisruņaqnagu timivut nalu- 
naitputchiëñilugich. Agaayyuvigigikput Agaayyun ilaan irrusianik 
ikayuqtiliqhuta suli nanëašikput Christ Jesus iñuugutiqaqtitchiruaq 
nutaamik. Ukpiqsriyumiñaitchugut qaalhiñakun annautiniašnilu- 
ta. 4Aglaan uqaviutigikpatruņ anniqsułiqtiņ tupiksrilutipn qaalhiñakun 
tavra uqaviutigitlukkayašiga, itna, 5nalunaitņutchikkauruņa tuvraq- 
ługich Jew-ņuruat atuiragġiłhat tallimat pipasut uvlut atuumaanikmata. 
Israel-aaņullapiaqtuņa anilipkun, iñuguqataupluņa Benjamin-naġmiuni, 
auga avuilaaq Hebrew-piaġataq. Tupiksriruņa tillisipayaapitñik Jew- 
puruat mališutaksranata Pharisee-ņupluņa. 6 Piyummatiqaqpaitlupa 

iluilliuqtitchirupaunniiñ ukpiqtuapuruanik. Iñuk nalaunparuathi- 
ñaupman tupigilugich maliġutaksrat kia-unniiñ patchisigiyumiñaitkaa. 
7Suraġałipayaatka kamanallapiašëaluaqtuatunniiñ uvamni sivuani—pak- 
mapak ayaliġitka atakkii anniqsuliksramnun tunnavigisukkiga Christ 
kisian. 8-9Ilumun ayaktuiñaliġitka. Supayaat tamatkua saplulhiñasaat- 
pa ilitchušiliksrapaniñ Christ Jesus-pum. Pakma ilitchuġisullapiaġiga 
ilaa Atanišiliutiliksrapagun. Suapayaaqsuli isummatigiliutigiga sumun 
atuġumiñaitlugu pakmaaglaan inuġitlukkiga piqałiksraġa Christ-mik 
piqasiutiluņa ilaani. Tavrakpaaglaan isumatigiņaiqsuņa uvamnik 
nalaunņpasiyumiñagġluņa sivuġaani Agaayyutim tupigiuraałhiñaġlugu 
maliġutaksraņa, aglaan tunpavigiliutigiga Christ kisian anniqsuqtik- 
sraġa. 10 Pakma ilitchuġisukkiga Christ suli saņņia aņipkairuaq ilaanik 
tuqułiġmiñ, suli nagliksaaqtitauluņa ilaatun, tuquyumaluna ilaatun. 

11 Nalupqigiņitchiga iñuułiġa Christ-kun aņitqikkisipluņa tuqutlišmiñ. 


Aqpaqsrułiq Akimasaqtuni 

12 Uqautigiyumiñaitchiga atriliutianipnilupna Christ-mi naagaqaa ata- 
ramik iñuutlasilupa Christ-tupiaġataq. Aglaan sakuuktuņasuli Christ-tun 
ilisaiñaġukłuņa iñuuniaġumiñaqsipluņalu ilaatun. 13Iļlauramaapņ, ilisi- 
marupa taatnailiņisilaamniksuli. Atausiq pisullapiaġiga, piiguġukługu 
itchuutliša aglaan ilisuklupa Christ qanuq itqukpana. 14Christ-pum 
ilitchuġipkaġaaņa qanuq piqasiutiłiksrapkun ipmigun. Atriplugu 
aqpaqsruqtuaq sakuullapiaqhuni piññaktaaksraëšmiñun uvaņaptuuq 
sakuullapiaqmiuna ilisukłuņa ilaatun. Agaayyutim ipmiñik tuqlušaapa 
taatna iñuuniaqupluna. 15Iluqata naupaniksimaruaguut ukpiqsriłiptigun 
piqasiutipluta Christ-mi taatnaptuuq isummatiqaqta atautchimik 
Christ-kun. Aglaantuuq atlakun isummatiqašupsi Agaayyutim kaņiq- 
sipkašisigaasi taavrumiņa. 16 Pakma una inuqnaqtuq. Sivutmuktuiñaqta 
piqatigilugu Christ aullaġvigianikkaptigun. 

17 Į]ļlauramaaņ, iñuuniašitchi iñuuniallaptun ilisaaqaġusi tamatku- 
nakpa mališutchiruaniñ iñuuniallamnik. 18Atakkii piqaqtuq atlanik 
maliġutchisuņitchuanik Christ-mik—uqautigianikkamnik ilipsit- 
ñun aasiiñ alianniuqtitluņa isummatigiaqsikapkich—akilliliqsuiruat 
Christ-pum tuqutlhanik. Piqasiutiniuraqmiñatiņlu ilaanun. 19 Timitin 
aanġuaġjiliutiplugich agaayyutitun. Kamagiliutiplugichunniiñ savaatiņ 
kanņugiraksraġaluatiņ, aasiiñ aqulliqsaapatni uvlut piqatauyumiñaitchut 
Agaayyutmi atakkii isummatigiłhiñaqługu iñuuniałiqtig maani nunami. 
20 Aglaan iluqaptiknun atlaullapiaqtuq. Isummatigiraġigikput Agaayyun 
nayuqtigiplugu, niġiugaqaqhuta anniqsuutrimik kisianiñ ilaaniñ, aasiiñ 
taamna anniqsuutri ittuq ataniq Jesus Christ. 21Tlaan simmišgisigai sayait- 
chuatlu tuquraġaqtuatlu timivut atriliutilugich ipmi kamanaqtuamun 

tuquyumiñaitchuamun timimiñun. Taatnaġumiñallapiaqmiplunilu atak- 
kii apalatchipluni supayaanik tavra piuq. 
4 lllauramaanp nakuaġillapiaġipsi suli inuġiplugu piqataułiksraġa 
ilipsitñi. Quviatchaktitkipsitpa suli piqpagnapiaqtusi uvamnun. 
Taatnaqhusi napammaaġigitchi Atanikun itqaġilugu qanutun uvamnun 
piqpagitliqsi. 
Alġaqsruutit 


2Uqautisukkikka aġnak atiqaqtuak Evodia-mik suli Syntyche-mik: 
Nutaami iñuułiġmi Christ-kun qanaagumiñaitlutik suli ilannaġiiksit- 
qikhutik. 3llannamaan tuniqsimaplutin, ipiqmigikpiñ ikayuquplugik 
taapkuak aënak savaaqaqtuak sakuukhutik siamitchiñiaqhutik tusaa- 
yugaašiksuamik piqatigipluņa sulipsuuq Clement-lu savaqatitkalu; 
Agaayyutim itqašigai iluqaisa atqich aglausimaruat makpišaapiñun 
iñuulhum. 

4Nipliutigianiksimakkaġa sivuani nipliutigitqilgitchiga, itna, 
Quviasuutigisiuņ ataramik iñuulułiqsi Christ-mi. 5Ki, iñuich ilit- 
chušilitrun Christ ilipsitñi ituaqqutriHapsigun iluqaitñun iñupnun 
ipmiguanillapsigunlu. Ataniq Agaayyun qanittuq ilipsitñi. 6 Taatnaġusi 
isumaaluutiqaëumiñaitchusi sumik, aglaan ipiqsruutigiflhiñaqsiun. Uvva, 
iņiqsrułłapsitñi uqautilugu Agaayyun inušikkapsitñik suli quyalugu ata- 
ramik kiggusiaqaqapsi. 7 Agaayyutim tutqiksitkisigai isummatisi atakkii 
uummatisi qiñuisaaqtitkisigai isumatuiñaqtillusi Christ-mik tunpagupsi 
ilaani supayaakun. 

8 Aqulliuplugu, isummatigigupsiuņ ilumutuuruaq kamanaqtuašlu 
nalaunparuašlu ipqitchuaġlu iłuaqnaqtuaġlu, suli isummatigigupsigich 
nakuuruat atlani, suli itqaġilugu quyasuglugu Agaayyun nanšašlugu- 
lu, tavra tutqikkisirusi Agaayyutmi. 9Uvamniñ ilisaaqaqtusi Christ-mik 
akuqtuaġiplugu ilaa iñuulipsitñun, tusaaplugu suli qiñiqługu qanuq 
tunņałiġa Atanëuruami supayaatigun. llisimagupsiun ilaa minġuiqsiaġvi- 
gilugulu uvaptun, Agaayyun qiñuiqsitchiruaq uvaptiknik nayuutigisiruq 
ilipsitñi. 

Quyyatit Aatchuutitigun 

10Quviasullapiaqtuņa ikayutqikapsitpa ikayuqqaaqłuņa sivuani. 
Taatnaqługu nanġaġukkiga Ataniq. Ilumun ikayuanikkaluašipsitpa 
aasiiñ ilitchuġigiga piviqanšiliqsi ikayuiliksrapsitñik uvamnik taimak- 
paaglaan. 11 Uqautigiņitkiga taamna pisigilugu inuqsriutliša. Ilitchuņa 
pisuiqsimaatlasripluņa piqašisippaëma aņiruamik naagaqaa mikirua- 
mik. 12Įlisimagiga iñuuniatiq inuqsriuqtupa naagaqaa susuksiipitluna. 

Ilitchuġipmigiga iñuuniatiq ukpiqsrilikun susuksiipitkuma naagaqaa 
niġisukkuma. 13Iñuunialhiñaurupa supayaakun ikayuqsiġluņa Christ-mik 
sappisipkairuamik ukpiqsrilimnik. 

14Naagasuli iluaqqutigipsitpa ikayuqtluna iluilliullamni. 15Ilauramaan 
Philippi-mi, ilisimallapiaġiksi quliaqtuałiġa tusaayugaallautamik 
Macedonia-mi tavrakņaasiiñ aullautiplugu atlanun nunaaqqiñun. 
Taavapkunani uvluni kisipsi ukpiqtuapuruasi qaitchirusi manipñik 
uvamnun. Quyyatigigiga taamna. 16 Thessalonica-miitnama tuyuqtusi 
inuġikkamnik akulaiqługu. 17 Uvvaasiiñ niġiunęgġillapiaqtuņa atla- 
nik aatchuusiaksramnik ilipsitñiñ. Aglaan niġiugigiga Agaayyutmun 
piliusiaqatliksrapsitñik iluaqqutrillapsigun uvamnik. 18Tlisimatquplusi 
akuqtušitka tuyuutipayaasi Epaphroditus-kun. Inuqsranġiļlapiaqtuņa 
sumik. Aatchuutigikkasi uvamnun ilumun aatchuutigigisi Agaayyutmun. 
Agaayyutim quyaginiaġaa taamna. 19Aasiiñ Agaayyutigikkaġma qait- 
chigisigaasi iñugiaksillapiaġlugu supayaamik inušikkapsitñik Jesus 
Christ-kun. 20 Agaayyutvut Aapauruaq kamagikkauli taimuņaaglaan. 
Taatnatuq. 


Paglasuiqsaašutit 


21Nayaapnašitkaguuq iluqaisa ukpiqsriruat iñuuqatauruat Christ-mi, 
taatnatuntuuq ukpiqtuat nayuqtima tuyušaasi nayaapnamik. 22Iluqatiņ 
ukpiqsriruat tuyuqmigaasi nayaapnpamik pitļukhutiņ tamatkua Caesar-m 
savaktai ittuat. 

23Jesus Christ-pum iluaqqutaa nayuutiyumauq iluqapsitñi. 


Paul-pum Tuyuutai 
Colossae-ġmiunun 





1 1Uvaņa Paul. Uqqiraqtigigaaņa Jesus Christ-pum pisulha- 

gun Agaayyutim. Aglaqatiqaqtuņa aniqatiptiknik Timothy-mik. 
2Tuyuġigikpuk una tuyuun Agaayyutim iñuņiñun Colossae-miittua- 
nun tuniqsimaruanun aniqatiunun Christ-kun. Uvvatuq Agaayyutim 
Aapagikkapta iłuaqqutillaņniaġlisi suli tutqiksillusi. 


Quyyatit Agaayulišmi 

3Quyagikpuk Agaayyun aapagikkaņa atannapta Jesus Christ-pum 
agaayyutitapayaaqapsi, 4takku ukpiqsrirusri Christ Jesus-mik suli piq- 
paksriplusrilu iluqaitñik ukpiqsriruanik. Taamna tusraagikpuk ilipsigun 
suli taatnaqhunuk quyagikpuk Agaayyun. 5Piqpaksriñiqsusri ukpiq- 
sriruanik piqutigiplugu niġiugaq pigikkaqsi, taamna tuvvaumaruaq 
qilapmi. Taamna nišiugaq pigiliutiqqaaġiksi tusraakapsiuņ ilumutuuruaq 
tusraayugaallautaq. 6 Tusraayugaallautaq quliaqtuaġikkauruq ilipsitñun 
iñupnunlu nanipayaaq. Aglaan tusraaqqaaqapsiun tusraayugaallautaq 
simmiaqsiñišaa iñuuniałhat iñuich suli iñuuniatiqsipsuuq, aasriiñ ilitchu- 
ġigiksi ituaqqutrilha Agaayyutim kaņiqsiplugu ilumutun. 7 Tusraagiksi 
tusraayugaallautaq tumigiplugu Epaphras. Aniqatigigikpuk Christ-kun 
piqpagikkaqpuk, atakkii tuniqsimaruaq savaqatigigikpuk Christ-kun. 
8Epaphras-ņum uqautigaatiguk Ipqitchuamun Irrutchimun piqpaksrip- 
kaġniplusri atlanik iñupnik. 

9Taatnamik taimakņa uvlumiñ tusraalġatałłaptikniñaglaan taavrumiņa 
agaayyutituiñaġipsigiñ. Iņiqsruutigiptigiñ Agaayyutmun kaņiqsip- 
kallapiaquplusri Agaayyutim pisułhanik, suli isrumatusipkaquplusri 
kaņiqsipkaquplusrilu ilitqusriġiksuaġmigun, 10suli agaayyutiplusri 
agaayyutikuałiqsi Agaayyutmi quyaqnaquplugulu, ataramik savaallauta- 
qaquplusri suli ilitchuġisaiñaquplugu Agaayyun, 11suli agaayyutigiplugu 
Agaayyutmun sayaksritquplusri kamanaqtuakun sapniagun, iglututlaqup- 
lugu sakiqnapayaaq anuqsrułikun quviasuutikunlu, 12suli agaayyutiplusri 

quyyatiqaquplusri ataramik Agaayyutmun atakkii piqasiutipkaqtusri 
atlanun ukpiqsriruanun iñuuruanun Agaayyutmi, iñuupmatun qaumami. 
13 Agaayyutim annautiniġaatigut saņņianiñ taaqtuam, aasrii tikiutip- 
luta apaayuqautaanun piqpagiraġmi iġñiġmi. 14Taavruma Iëñipan 
Agaayyutim satuġniġaatigut Agaayyutmun natqigutitquplugich itqauma- 
yumiñaišlugich killuqsautipayaavut. 


Christ Kamanašniqsrauruq 

15Christ atrigigaa qiñiġnaitchuam Agaayyutim inpaniktuam supayaaq 
iñiqtaugaluaqtitnagu. 16Christ atrigigaa Agaayyutim atakkii ilaagun 
supayaat iñiqtaurut qilapmiittuat suli nunami, supayaat qiñiġnaqtuat 
qiñiġnaitchuatlu suli apalatit sappiqaqhutin marrumani nunami silamilu. 
Agaayyutim iñiġniġai supayaurat ilaagun supayaanun kamanaksruqup- 
lugu ilaa. 17 Christ inpaniktuq sivuani iñiqtaupayaaqtuam. Suapayaaq 
itchugaaqtuq Christ-kun. 18 Christ niaquġigaa timim; taamna timi 
ukpiqtuapuruapayaapuruq. Christ-pum iñuutiqaqtitkai ukpiqtuapuruat 
aņipkaqqaaqsimapluni tuquparuaniñ iñuupluni taimuna. Taatnaqhuni 
Christ pitñiqsrauruq supayaani. 19Agaayyun sivunniġñiqsuq iluqnauġuni 
iñuusukhuni ataramik iġñiġmiñi. 20 Agaayyutim ilauraašiiksitqugai iņmi- 
ñun kisupayaat nunami silamiittuallu Christ-kun piiqtuakun Agaayyutim 
qinnautaanik maqipkaqamiuņ auni tuqupluni sanniġutami. 

21Īlipsi, itkaluaqtuani upasriktusri Agaayyutmiñ iñuuniaqhusri kil- 
luqsautipsitñi, uumigiplugu Agaayyun. 22Aglaan pakma Christ-pum 
ilauraaġiiksinniġaasri Agaayyutmun tuquliëmigun sanniġutami, aa- 
sriiñ tikiutriruq ilipsitñik Agaayyutim sivuġaanun killuqsautaiqhusri 
pasiñaġumiñaiqhusrilu. 23Tikiññiaqtusri taimuņa ukpiqsrituiñaġup- 
si payaņaiġusri nuktinnaġumiñaiġusri suli tigummitqiaġikkupsiuņ 
niġiugikkaqsi tusraakapsiupaglaan tusraayugaaġiksuaq. Taamna tusraa- 
yugaašiksuaq quliaqtuapuraqtuq iñupayaanun nanipayaaq. Aasiiñ uvapa 
Paul uqqiraqtigigaaņa uuma tusraayugaašiksuam. 


Paul Savautriruq Ukpiqsriruanik 


24Quviasuktuna iglutuqapku sakiqnaq pisigiplusri. 
Nagliksaaqtitaukama timipkun Christ nagliksaaqmatun piuņa. Taatnamik 
quviasuktuņa naarrusiqapkich Christ-pum nagliksaaġniņi pisigiplugich 
ukpiqsriqiruapuruat, tamatkua timigikkaņi. 25 Aullaġniikamaaglaan 
savautriłiġmik Agaayyutim uqqiraqtautqugaaņa ukpiqsriruapayaanun. 
Taatnamik tiligaaņa quliaqtuaġutitquplusri tusraayugaaġiksuapayaa- 
mik. 26Taamna tusraayugaašiksuaq nalunaqtuaņuruq Agaayyutim 


ukpiqsriruanun. 27 Agaayyutim ilitchuġitqugai qanutun kamanaqtigiplu- 

tip nalunaqtuat iñupayaanun, taputiplugich Jew-pungitchuat. Unauvva 
nalunaqtuaq—Christ iñuuruq ilipsitñi Jew-ņungġitchuani, aasiiñ niġiu- 
ganiktitlusri iñuuliksrapsitñik Agaayyutim kamanautaani. 28 Taamna 
Christ quliaqtuaġigikput iñupayaanun, alëaqsruqtlugu suli ilisautiplugu 
kisupayaaq ilisimatilaaptiktun. Iñupayaaq ukpiqsriruaġuqugikput Christ- 
kun ililuni iñuguqtuatun. 29Tarra taamna sakuugutigigiga pisuqtilaamni, 
sappniqaqluna Christ-pum sayyiutaanik savaktuamik uvamni. 
2 1Ilisimatqugipsikii qanutupiaq sakuuktilaamnik ilipsitñun 
tamatkununalu Laodicea-miittuanun suli iluqapitñun qiñiqsi- 
maitchuanun uvamnik. 2Agaayyutimtuq pitchuksaallapniašligich 
piqatigiilhatigun piqpakkutitikun, suli nalupqigipaišlugu kanidqsil- 
lautaqtilligich nalunaqtuaņanik Agaayyutim. Unauvva nalunaqtuaq 
Christ-puruq. 3Christ-pum kisimi kaņiqsimapkaġai iñuich Agaayyutmik, 
iluqaanik ilisimaraksraņatnik Agaayyutikun. 4Uqautigipsi taavrumi- 
pa, kiñaunniiñ kinnipkaġniaqani uqallautaqtuanun uqautilusri saglunik. 
sSUnasrikkaluappašma ilipsitñiñ piqatauruņa irrutchipkun. Ilisimagiga 
atausipputiqsi suli ukpiqsriłiqsi payapaiqhusri Christ-mik. Taatnamik 
quviasruktuna. 


Iñuullapiaġatałiq Christ-mi 

6-7Ukpiqsriaqsirusri Christ Jesus-mik ataniġmik, ki iñuuniasitchi tunpa- 
viqałhiñaġlugu ilaa, kapiñigusri Christ-mi nappašusrilu ukpiqsriłapsigun, 
ukpiqsriłiqsi saņņisisaiñaġlugu ilisauttusriusriapsigun ulipkaulalusrilu 
quyaliemik. 8 Qaunagititchi, kimun-unniiñ alapisaaqtinnasri ilisauttu- 
titigun suli imailaatigun iñipchaqtitauruatigun. Taatnatchich iñuich 
ilisauttutipich Christ-mitpaqtaungitchut. 9Uvvatakku iluqaġmi Agaayyun 
iñuuruq inuqsrapaiqhuni Christ-mi, amiami ilaan timaani. 10 Uvvasuli 
atausrippuqatigikapsiupn Christ ilipsipsuuq piqaqmiusri iñuulišmik 
Agaayyutitpaqtauruamik ilipsitñi. Christ kamanaġniqsraupluni atan- 
ġuruq aņalatipayaaniñ suli sappiñiñ. 11 Aasriisuli atausrippuqataukapsi 
Christ-mun, nalunaitputchiqsaurusri liilaa. Nalunaitņutchiqsaungġitchusri 
timipsitñi maliġutlugu Jew-ņuruat piłhusikaaņat aglaan nalunaitputchiq- 
saurusri uummatipsitñi. Christ-pum nutaqtitkaasri piiqługu kaņiġruaqtaqsi 
ilipsitñiñ. 12Paptaakkaukapsi kaņiġruaqtaqsi iluviqatauruq Christ-mi, 
aasriiñ sappian Agaayyutim aņipkaġaasri nutaamun iñuułiġmun takku 
tunpaplusri sappiruamun Agaayyutmun apitqiktitchiruamun Christ-mik 
iñuulišmun. 131lipsi tuqupagaluaqtuani killuqsautipsigun iñuuniaqhusri 
timim kimmutaagun, aglaan pakma Agaayyutim aatchuqhusri nutaamik 
iñuułiġmik piqatautlasrigaasri Christ-mi. Suli natqigutigaasri iluqait- 
ñik killuqsautipsitñik. 14Suliasriiñ piiġaa aglausimaruaq akikpaqtauruaq 

uvaptiknun. Aglausimaruam uqautigigaa maliġutchiñġiłiqput Agaayyutim 
iñuuniaqurrutaiñik, akikpautišuqlugu uvaptiknun. Agaayyutim tiguni- 
ġaa taamna aglausimaruaq aasriiñ kikiaktuutiplugu liilaa sanniġutami. 
Taavrumuuna piiġai killuqsautivut. 15Aasriisuli Christ tuqukami akimaniq- 
qiñiqtinnigaa kisupayaamun saņņiqatluktilaani ilipitñiñ. 

16 Apņua kisumununniiñ atanniqsinniaqasri nigikkapsigun naagaqaa 
imikkapsigun unniiñ niġiqpagvikaapsigun naagaqaa niġiqpagvikaatigun 
tatqilitqikman naagaqaa minġuiqsiaġviksigun. 17 Taatnatchich iñuunia- 
qurrutit Christ-pum taġġagġigai. Tikkuašutauthiñaëniqsut Christ-mun 
ilaan aggiġñiałhanunaglaan. 18 Uqautipkaġniaqasri killuqsašnilusri. 
Taatnatchich iñuich atchiksuatun iliplutiņ putlatuniqsut isragulipnun 
ataramik uqaġiplugich qiñiqquuraakkatiņ. Qutchigillapiaqtut ipmik- 
nik atakkii iñuknitpaqtaupluni isrummataat. 19Taatnatchich iñuich 
inpaiqsuapurut Christ-mi. Christ niaquuruq liilaa ukpiqsriruat timigigai. 
Iluqaġmiņ ataruat niaqumun napyaatigun nukiktigunlu aglisuurut ataut- 
chikun, Agaayyutim aglipkaqługich. 


Tuqutišlu Iñuutlišlu Piqatigiplugu Christ 


20Christ tuqupman tuquqataurusri Christ-mi. Taatnamik aņalatiņaiq- 
suksraurusri tamatkununa analarrutaiñun sapniiñunlu silam. Suvaatami 
tupigivisigik iñuuniaqurrutit, itnaqsimaruat, 21“Nigiñiaqnagu taamna, 
uuktuaġniaqnagu, aktuġniaqnagu.” 22Iluqatiņ tamatkua iñuuniaqurrutit 
atuġumiñaitchut, atakkii iñuich piliagigaich. Tamatkua iñuuniaqurrutit tun- 
paviqalhiñašëniqsut iñuich tillisipitñun ilisauttutipitñunlu. 231tkaluaqhutin 
nalaunparuatun iñuich putqataqtitlaplugich suli ilitqusiqaqhutiņ atchiksua- 
tun suli anasiñpuqsaqtitlugich timinich pigiplugich killuqsautipich, aglaan 
tamatkua iñuuniaqurrutit sumun atuġumiñaitchut. Tupiksriłhatigun tamat- 
kua iñuuniaqurrutit iñuum piiġumiñaitchaa pigiitchuaq kimmutaa timim. 
3 1 Aņpitqiqataurusri Christ-mi. Taamna taatniitpan ilipsitñi, kipiġniu- 

ġutigituiñaqsigik pakmaniittuat, Christ-pum irviani, aquvititaupluni 

taliqpiani Agaayyutim. 2Isrummatigituiñaġlugu iñuułiqsi Agaayyutmi. 
Isrummatigisupatnagich nunam pigikkani. 3Ilipsi tuquruatun iñuk- 
tun ittuani atuiñġiqsusri atuguugaluakkapsitñik. Pakma nutaamik 
iñuułiqaqtusri piqatigiplugu Christ iriqsimaruaq Agaayyutmi. 4Christ 
iñuułiġikkaqput qiñiqnaqsikpan ilipsipsuuq qiñiqnaqsiqatiginiašsiksi, 
piqataulusri ilaan kamanautaani. 


Utuqqauruaq Iñuutliq Nutauruašlu 


5Taatnamik tuqqutchigik iluqaisa kaņiġruaqnitņaqtauruat ilipsitñi. 
Isrummatigisitchi ilipsitñik tuquruatun kimmutaišlugu qanusripa- 

yaaq sayuņałiq, qanusripayaaq qaayuënaqtuaq, kimmutiġniqłuk, suli 
kaviuġutiłiq. Amiami, iñuk kaviuqtauruaq atlat sulliñaurapitñik aan- 
ġuaqtuqtauruq. 6Tamatkunuuna Agaayyutim qinnautigai iñuich 
tupiksriñġitmata ilaanik. 7 Sivuaniqaņa killiqisruugaluaqmiruasri taat- 
natun iñuuniaqapsi killuġmi. 8Pakmapak piiqsigik iluqaisa tamatkua, 
qinnaun, qiniġun, kipinpuqsritiq, uqaġgniqłuutriłiq, qaayuġnaqtuanik 
sri iñuuniałiġruapsi savaaqtuummagmi, mattaqmatun atnuġaaġruaq. 
10Pakma iñuuniatiqsi nutaaġuqtuq, atipmatun atnuġaatchiamik. 
Agaayyutmun nutaqtillusri ilitqulusri ilaatun. Tarraasriiñ ilitchuġip- 
saaġniaqtusri Agaayyutmik iñiqsirigikkapsitñik. 11 Iñuich nutaašguqamip 
Christ-kun Jew-ņunġitchuatlu Jew-ņuruatlu, nalunaitputchiqsittuatlu 
timimikni nalunaitputchiñšitchuatlu, sumikpaqtuatlu satkuliqiruatlu 
Scythians-tun, savaktaaġruuruatlu savaktaaġruunęġitchuatlu atlagiiñ- 
ġiqsut. Christ qaukliullapiaqtuq tamatkunakpa iluqaitñiñ suli iñuupluni 
iluqaitñi iñugikkaġmiñi. 

12Agaayyutim piksraqtaašigaasri piqpagiplusri. Taatnamik iñuk 
atipmatun atnušaatchiamik ilipsi piqpakkutisitchi avatmun, iluaqquti- 
lusrilu, atchigusrilu, agganaillusrilu suli iglutuutilusri. 13 Anuqsrutilusri 
avatmun suli natqigutisrimaašusri nalliqsi uqaqtuyaaqpan akitña- 
ëusri. Natqigutrilusri atrilugu Agaayyun natqigutripmatun ilipsitñik. 
14 Una pitluktuaq iluqaitñiñ, piqpakkutituiñagġitchi avatmun. Atakkii 


Aasiiñ ataramik quyyatiqaġitchi. 16 Ataramik isrummatigisigik iluqaisa 
Christ-pum ilisauttutai suli ikayuutilusri avatmun kapņiqsiłiksraņatigun 
ilisauttutit, pitchuksaašutigilugu avatmun puqitlikun, atuġusri psalms-nik 
atuutiniglu suli quyyatiqaġlusi Agaayyutmun piqutigilugu iluaqqutaa. 
17Qanusripayaamik savakkupsi naaga uqašupsi, atuumaruksrauruq atqa- 
gun atanëum Jesus-ņum quyyavigilugu Agaayyun aapauruaq Christ-kun. 


Iñuuniaqatigiiliq Nutauruakun Iñuutikun 


18 Aġnauruasii, kamagilugich uisi, atakkii taamna nalaunparuq 
Agaayyutmi. 19Uiņuruasii, piqpagilugich nuliasri aggaņairrutilugich. 
20]ļaalugruuruasii, tupigilugich apayuqaasri supayaatigun. Taamna 
quyaqnaqtuq Agaayyutmi. 21 Aapauruasii, uumitchaqusaasuņaqnagich 
qitunġasri, atakkii qapiņasiviaqtut kamaksrigaluałiġmikniñ ilipsitñik. 

22Şavaktaaġruuruasii, tupigilugich qaukłisi supayaatigun. 
Quyalitñipniasrupaqasri qauktipsitñik takkuatnilhiñaq, aglaan 
savautisigik qanutitanšillusri taluġilugu Agaayyun. 23Savautrigupsi 

iñupnik savaaġiyumagiksi pisuqtilaapsitñi, atakkii savautrillapiaqtu- 

sri Agaayyutmik savautri'apsi iñuņnik. 24Itqaġisiuņ akiliusriaksraqsi 

Agaayyutmiñ akiqsruutigikkaņa iñuņmiñun. Qanusripayaakun 

savautillapiaġiksi Ataniq Christ ilaałhiñaq. 25Aglaan kiña taimña 

nalaunņpaitchualiqiruaq akuqtuigisiruq anasriñpuqsautmik. Agaayyutim 

irrutigai atisriplugich iñuich. 

4 1 Savaktiqaqtuasii, irrutisigik savaktisri nalaunparuamik atisilugich, 
aasiiñ itqaġilugu ataniqaqtilaaqsi qilaņmi. 


Alġaqsruutit 


2Iņiqsruqtuiñaġitchi suli ataramik quyamaaġlugu Agaayyun. 3Uvva, 
tigutaaņuruņa piqutigiplugu quliaqtuaqałiġa tusraayugaaġiksuamik. 
Taatnamik itqaġiluta agaayugupsi Agaayyutmun aatchuquluta pivik- 
sramik quliaqtuaqatiksraptiknik tusraayugaallautamik Christ-ņum 
nalunaqtuapagun. 4Agaayutilupa quliaqtuatlałiksrapkun tusaayu- 
gaaġiksuamik iñuņnun kaņiqsiñaqsilugu. Taamna piraksraġikkaġa. 
sSIñuuniašusri puqiksaalikun akunġatni ukpiņaitchuat atullautaġlugu 
pivik pisuqtilaapsitñi. 6 Uqałiqsi ataramik quyaqnaqtitchiuņ iñupayaa- 
nun suli ilisimayumausili qanuq kiggutiqatiksrapsitñik kisupayaamun 
nalaullugu. 


Pašlasuiqsaašutit 


7 Tychicus piqpagiplugu aniqatigigiga Christ-kun tuniqsimaruaq 
uqqiraqti suli savaqatiga Agaayyutikun. Ilaan uqautigisigaasri iluqait- 
ñik atuumaruanik uvamnun. 8Taatnaqlugu tuyušigiga ilisimatquplusri 
qanuq itilaaptiknik suli pitchuksaaquplusri. 9Tuyuġipmigiga Onesimus 
tuniqsimaruaq piqpagiplugu aniqatvut Christ-kun. Ilaa ilagigiksi. 
Uqautigisigaasri atuumapayaaqtuamik uvani. 

l0Aristarchus-pum tigutaaņuqatigikkaġma suli Mark-pum, uyušu- 
pan Barnabas-pum, tuyugaasri nayaappnamik. Uqautianikkipsi qanuq 
piliksrapanik Mark-ņum aggiqpan. Tutqiksitchumagiksi. 11 Joshua taiyuu- 
tiqaqtuaq Justus-mik tuyuqmiuq nayaappamik. Taapkua piņasut kisiitñik 
Jew-ņuruat savaqatigigitka piqutigiplugu apaayuqautaa Agaayyutim. 
Iliņisa ikayullapiaġaatņa araaqtuqlunalu. 12Epaphras-pum nunaqatip- 
si suli savaktaan Jesus Christ-pum tuyuqmigaasri nayaapnamik. llaan 
agaayyutigaasri Agaayyutmun ikayuquplusri saņņilusri suli nalaunpna- 
lusri ukpiqsriłipsigun. Agaayyutipmigaasri ilisimatquplugu Agaayyutim 
pisuutaa supayaatigun. 131lisimapiašiga qanutun iņiqsruutriłha piqu- 
tigiplusri ukpiqsriruatlu iñuuruat nunaaqqinpRñi atiligaak Laodicea-mik 
Hierapolis-miglu. 14Luke piqpagikkauruaq taakti Demas-lu tuyuqtuk 
nayaanpamik. 

15Nayaaņņaaġukkitka ukpiqtuapuruapayaat nunaaqqiani Laodicea- 
pum suli aënaq atilik Nympha-mik ukpiqtuapuruatlu katiraġaqtuat 
taavruma tupqani. 16 Agliqiaġianikkupsiuņ una tuyuutiga ilipsitñun 
tuyuġiyumagiksi ukpiqtuapuruanun Laodicea-mi agliqitqulugu agaay- 
yuviņmikni. Aasiili agliqiyumagiksipsuuq tuyuun Laodicea-ġmiunun 
agaayyuvipsitñi. 17 Uqautiyumagiksi Archippus, “Naallapiaġuņ savaaq 
atanġum tillisigikkaņa savaquplugu.” 

18Uvana Paul argamnik aglakkiga nayaappaša, “Puuyuġniaqnasriuņ 
pituksimałiġa isiqsiviņmi.” Agaayyutimtuq iluaqqutilisi. 


Paul-pum 
Sivulliich Tuyuutai 
Thessalonica-ġmiunun 





1 1Paul-miñ Silas-miñlu suli Timothy-miñ ukpiqtuapuruanun ittua- 
nun Thessalonica-mi pigipkakkaņi Agaayyutim Aapauruam suli 
qaitchilisi. 
Iñuuniatlhatlu Ukpišusriatlu 


2Agaayyun iluqapsigun quyyatigiraġigikput, ataramik agaayułłaptikni 
itqaġiplusri. 3Agaayyutmun uqaqaqtitluta itqaġigikput, qanutun ukpiq- 
srillapiatiqsi, piqpaksrillapialiqsi, niġiugaqallapiałiqsi Atannaptiknik 
Jesus Christ-mik. 4Aniqatiumaap! Agaayyutim piqpaksriłha ilipsitñik 
nalunšitchikput ipmiñun piksraqtaaġiplusri. 5Uvvatakku tusraayugaal- 
lautaq ilipsitñun tikiutPaptigu, nipiłhiñakuunġitchuaq aglaan saņņikunlu 
suli Ipqitchuakun Irrutchikun, ilumutuutlha nalupqiginġiqługu, taatna 
tikiutigikput. Ilisimagiksi qanuq iñuuniatiqput itualiksrapsitñun ittuaq 
ilipsitñiitnapta. 6Ilipsi uvaptiknun suli Ataniġmun tuvrauti'apsi, atqunaq 
nagliksautigigaluapnpaan, uqałiq quvianakun Ipqitchuamiñ Irrutchimiñ 
akuqtušiksi, 7itna ilipsi iluqaitñun ukpiqtuanun Macedonia-mi suli 
Greece-mi atriraksraġuqhusri. 8Uvvatakku siaminniġiksi Atanëum 
uqalha iluqaitñun nunapiñun Macedonia-mlu Greece-pumlu, aasriiñ 
tusraayugaallautaq ukpiġutiqaġnipsigun Agaayyutmun siamitmiuq 
napmupayaaq, uvaptiknununniiñ ilaraksraiqlugu. 9Iñuich iluqaëšmin 
uqagigaat qanuq ilipsitñun akuqtuliqput taamuna tikitñapta, suli qanuq 
mumiliqsi aanġuaniñ Agaayyutmun, Agaayyun iñuuruaq ilumunlu 
ittuaq savautisrukługu. 10 Uqaġipmigaat taqqisilaaqsi Ióñigikkapanik 
Agaayyutim qilapmiñ, Jesus-mik, Ilaan apitqiksitagikkapanik tuquliómiñ. 
Aasrii taavruma Jesus-pum annautigisigaatigut Agaayyutim qinnautaa- 
niñ tikitchuksramiñ. 

Paul-pum Savaana Thessalonica-mi 

2 l1Aniqatiumaapn! Ilipsipsuuq ilitchuġianikkaqsi tikiumałiqput 

ilipsitñun suilaakun ingilha. 2Ilisimarusri qanutun nagliksaaņa- 
niktilaaptiknik suli kanpunakun aņalakkautilaaptiknik Philippi-mi. 
Naagauvva Agaayyutipta sayyiqsimaaġaatigut quliaqtuaqupluta tusraa- 
yugaallautamik ilipsitñun iglutułłaptikni atqunaq akilliliqsuutmik. 
3Uvvatakku ilipsitñik quliaqtuaqtitluta kinniqitqusraanšitchiptigiñ, 
unniiñ qaayuënaqtuakun pitqusraanšitchiptigiñ, naagaqaa kisu- 
mik pisaasrušmigašënianšitchugut. 4Aglaan Agaayyutim pitqułhagun 
ataramik uqaqaqtugut, takku Ilaan piksraqtaaġigaatigut tusraayugaal- 
lautamik quliaqtuaqupluta. Iñupnik quyalitñipniasummataitchugut 
aglaan Agaayyutmik iñuuniałłapta naipiqtuqtaanik. 5Tikiumanšiliqput 
uqayusratikun nalupqiginšitchiksi naagaqaa kaviułiq matummi- 
ñiaglugu—Agaayyun ilisimarigigikput. 6-71lipsitñiñ unniiñ atlaniñ 
quyagitchiuniałhiñanġitchugut. Nangaquulhiñaugaluaqtugut ilipsitñun 
atakkii Christ-pum uqqiraqtigipluta, aglaan ilipsitñi ittugut aggaņaiqhu- 
ta aakauruam qaunaksriłha qitunšëamiñik atriplugu. 8 Piqpagivagitlusri 
Agaayyutim uqałhiñaġinġisaņagun aglaan iñuullaptigunlu piqasriq- 
suliksraqsi itqanairrutigikput. Ilipsi uvaptikni piqpaknallapiaqhusri. 
9Aniqatiumaan]! llumun itqašigiksi qanuq savałiqput sakuukhuta! 
Unnuaqtuummaan savaktugut, ilipsitñi akiyauyumanjitluta Agaayyutim 
tusraayugaallautaņa ilipsitñun uqauti'aptigu. 10Ilisimarusri, Agaayyutim 
ilisimapmiuq, irrutchiqput ilipsitñik ukpiqtuapuruanik ipqisilaapa 
nalaunpaplunilu patchisaitlunilu. 11Tlisimagiksi pitchuksaaġiłiqput 
ilipsitñik atriplugu aapa nakuuruaq qitunġamiñik pitchuksaaġipmatun. 

12Pitchuksaaġipsi arakhusri itqugaluaqhusri iñuuniałiġitqukkaņa- 
gun Agaayyutim tuqluumaripsi apaayuqautmiñi suli kamanautmiñi 
piqatautqupluta. 

13Agaayyutim uqalha tikiutľaptigu, tusraa'apsiun, akuqtuġiksi 
iñupmiñ pipmatuunšitchuaq aglaan Agaayyutmiñ uqałiġiplugu, taat- 
niillapiaqmiplunilu. Uvvatakku akunnapsitñi ukpiqsriruani Agaayyun 
savaaqaqtuq. Taatnaqługu uvaguttuuq ataramik Agaayyun quyagikput. 
14 Aniqatiumaap! Agaayyutim ukpiqtuaņuruaņisun Judea-mi ilipisitun 
pigiliutipkaqtuatun Christ Jesus-mun taatnatuntuuq savauttusriaqaqtu- 
sri. Ilipsipsuuq taatnatun piyuaqsiulišmik nunaqatipsitñiñ iglutuqtusri 
Jew-ņuruaniñ tasrapkua iglutuipmatun, 15tuqqutchiruaniñ Ataniómik 
Jesus-mik suli sivuniksriqirinik, tasrapkua uvaņalu ilakkalu piyuaqmigaa- 
tigut. Qanutun Agaayyutmi quyaqnaisigivat! Iñupni uumiksriņuplutin! 
16Uqautriłiksraptikniñunniiñ Jew-punšitchuanun anniqsutiksrapatnik 
nutqaqtinniaġaluaġaatigut. Taatnatchich killuġmik ataramik iñiqtaqaqtut 
Agaayyutim qinnautaanun tikiñňñiałiġmiknunaglaan. 


Paul-pum Tikitqikkummiutlha Ilipitñun 


17 Aniqatiumaap! Uvagut piisaallałłaptikni ilipsitñiñ sivikisuu- 
rami, qanutun piitchivisi qiñitqikkumagaluaqhusri. Isrumaptigun 
nayuġaluaġipsi. 18Tlipsitñun utitqigukkaluaqhuta, uvaņa Paul utitqipñial- 
lakkaluaqtuņa. Aglaan Tuunšaum pirailigaatigut. 19Aglaan ilipsi kisipsi 
niġiugaqaġvigigipsi, quvianaġiplusri, suli akimałikun uqautigitlaplusri 
Atannapta Jesus-pum sivuġaani aggiqpan. 20Iļumutun kamanautigigipsi 
quvianaġiplusri. 
3 1 Aasriiñ iglutulguiqaptigu, ittuallaliksraptigun Athen-mi sivun- 

niqsugut 2tuyugilhani Timothy aniqatvut savaqatigikkaqput 

Agaayyutikun quliaqtuaqałiġmi tusraayugaallautamik Christ-kun. 
Tuyuġigikput sayyiquplusri suli ukpiqsritiqsi ikayuquplugu, 3nalliqsiun- 
niiñ utiqunġitlugu makuniņa piyuaqsiułiġnik piqusriġuni. Taatnatchich 
piyuaqqutit Agaayyutim pisułiġigai uvaptiknun. Taatna ilitchuġianikkiksi. 
4Uvvatakku innaptikni ilipsitñi sivuani uqautigipsi taatna piyuaqsiugi- 
siñipluta, aasriiñ kapiqsianillapsisun tamarra taatnatchich atuummirut. 
SIglutuutilguiqama ukpiqsriłiqsi kaņiqsisukługu, taatnaqtugu Timothy 
tuyugigiga. Piņiksraqtuņa Tuunġgaġmun killuqsaqtinniašasugalusri, iluqa- 
niasrii savaaqput suilaamun innasugalugu. 

6Pakma Timothy ilipsitñiñ uvaptiknun utiqman, tusraayugaaġiksaa- 
nik ukpiqsriłłapsigun suli piqpakkutipsigun tikiutripluni, uqautigaatigut 
ataramik uvaptiknik itqaqsriñiplusripsuuq suli atqunaq qiñišupniplu- 
ta uvaguttuuq ilipsitñik qiñiġukmatun. 7 Aniqatiumaaņ! Taatnaqhuta 
iluqaani iluilliullaptikni suli nagliksaaqsiuHaptikni ilipsigun piyum- 

masrilaakkaurugut. Ilipsi ukpiqsriłłapsi sayyiļlaaġaatigut. 8Pakma 
iñuugisipiaqtugut ilitchuġianikapta makitatilaapsitñiksuli payaņaiġusri 
iñuuniaHapsitñi Agaayyutikun. 9Quyyatinik Agaayyutmun ilipsigun 
qaitchiłhiñaaġuqtugut, quyalugu quvianaġipkakkaņagun sivuqqamiñi 
ilipsi pigiplusri. 10 Unnuaqtuummaan iņpiqsrullapiaġikput qiñitqigukhusri 
aasriiñ inuqnaqtuanik ukpiqsriHapsitñi qaitchipsaašusri. 

11 Uvvatuq Agaayyutipta Aapauruam ipmiñik suli Atannapta 
Jesus-pum tikisilisigut ilipsitñun. 12Uvvatuq Atanëum Jesus-pum 
piqpakkutri avatmun suli iñupnun iluqaitñun naupkallapniašumi- 
gaa, piqpaksriłiqput ilipsitñik atrilugu. 13Taatnaġupsi sayyišisigaasri, 
Aapauruam Agaayyutipta sivuġaani patchisaišusri suli ipqillu- 
sri qakugu Atannišikkaqput Jesus aggiqpan piqasrišuni iñupnik 
pigikkašmiñik. 


Iñuuniałiq Quyaqnaqtuaq Agaayyutmi 


4 1Aniqatiumaap! Uvvasuli uvaptikniñ iliñņanikkaqsi qanuq 

iñuuniałiksraqsi Agaayyutmi quyaqnaġlugu, ilumun iñuunia- 
łiġianikkapsisun. Pakma Atanġuruam Jesus-pum atqagun iņiġipsi 
uqapsaaqhusri atuitquplusri pitluglugu. 2Uvvatakku ilisimagisri ili- 
sauttutigianikkavut ilipsitñun Atanëuruam Jesus-pum aņalatchiłhagun. 
3Taamna Agaayyutim ilipsitñun pitqutigigaa, ipqillusri piisimaašusri 
sayuņałiġmiñ. 4Atausriukattaašusri aņutit ilitchuġiraksraġigik- 
si qanuq ilaqatiksrałiksraqsi ipqiłikun nalaullugu, 5itna killukun 
kimiksrilikuunšitchuaq piruatitun Agaayyutmik naluplutiņ. 6Tarra 
kia-unniiñ killukuanęġilliuņ aasiiñ saglutaġlugu aniqatni atlatuašsilu- 
gu nuliaņa. Taatnatchikun sivuani uqautianikapsi alëaqsrullapiaqhusri, 
Ataniġmun anasriñņuqsautiqaġisiñiplugich tamatkua taatnailiplugu 
nalaunġitchuat. 7 Agaayyutim tuqłunġitchaatigut iñuuniaqupluta qaa- 
yuġnaqtuakun aglaan ipqiłikun. 8Taatnaġuni kia tamatkua ilisauttutit 
ayaummiyumigich iñupnik ayaksimanšitchuq aglaan Agaayyutmik, qait- 
chirigikkapsitñik Ipqitchuamik Irrutchimik. 

9Taamna aglanġitchumaunniiñ nakuuruq piqpaksriłłapsigun 
ukpiqtuaqatiupsitñik. Uvvatakku ilipsi Agaayyutmiñ ilisauttusria- 
qaaniksimaplusri, qanuq piqpakkutitiksrapsigun avatmun. 10Suli 
taatnailiplugu aniqatiupayaapsitñun iluqaani Macedonia-mi irrusriġia- 
nikługu. Aniqatiumaan, taatnaqlugu iņiġipsi atuitquplusri pitluglugu. 
llSivunniutilugu iñuuniatiksraqsi iñuksruišusri, iñuich atlat ilak- 
sianġiġļugich suli iñuuniutiksraqsi piññaktaašginiašlugu, maliglugu 
uqautianiłiqput ilipsitñun. 12Taatnaġupsi iłuaġitchiułiq tamatkunakņa 
ukpiqsriñšitchuaniñ piññaktaašigisigiksi, suli kisumun inuġikkapsigun 
tunpaaqsiyumiñaitchusri. 

Atanëum Aggiliksrapa 


13Aniqatiumaaņ, pakma ilisimatqugipsi ilumutuutiëšmik ukpiq- 
sriruatigun tuquruatigun alianniugaqsisrupaqasri tamatkunatitun 
nigiugaitchuatitun iñuułiġmik isruitchuamik. 14Ukpiġigikput Jesus 
tuqulġaaqhuni aņitqiłha. Taatnatuntuuq, ukpiġigikput Agaayyutmun 
aggiutipkasisilhat Jesus-mun tamatkua tuquruat Ilaanik ukpiqsriplutin. 
15Tamarrumiņa Atanšum ilisauttutaanik uqautigipsi, uvagut iñuuruani 
taivrumani uvlumi Atanëum aggiłhani tamatkua tuquaniktuat sivulik- 
kumiñaitchivut. 16 Nipituruaq tilliñ itkisiruq, suli qauktłiat israġulgich 
nipliqpan suli Agaayyutim qalġuqtautaa nipliqpan Ataniq ipmiñik pak- 
makna qilapmiñ atqaġisiruq. Taipchua tuquruat Christ-mik ukpiqsriplutin 
iñuuligmun aņiqqaaġisirut. 17Tarakpa uvagulli iñuuruani taivrumani 
tatpauņautrauniaqtugut piqatigilugich nuviyanun paašlugu Ataniq sila- 
mi, aasriiñ Ataniómi ataramik iqataugaqsiluta. 18Taatnaġusri avatmun 
tamatkunuuna uqatiqtigun arautisitchi. 


Itqanaiġitchi Atanëšum Aggiliksrapanun 


5 1 Aniqatiumaaņ! Atuummiruksrat aglatiksranat ilipsitñun inuqnan- 
ġitchuq. 2Uvvatakku ilipsi kapiqsimmasgiksianikkiksi Atanëum 
uvlua aggiqsuksraq niġiunġisillusri atrilugu tiglipniaqti unnuami. 
3“Suapayaaq nuyuaġnaiqsuq.” Taatna iñuich nipinikpata, taimmaiñaq 
piyaqqułhum tikitkisigai annakkumiñaiġlugich, itna liilaa auliyau- 
tikkaņatun aënaq iġñiłiksraņanun. 4Aniqatiumaap! Aglaan taamna 
nalunġiġiksi, suli Atanëum uvluan nišgiunšillagumiñaišaasri tigliņniaqti 
atrilugu. 5Iluqasri iñupni qaumami iñuuniaqtusri, savaasri sagviplutin. 
Uvagut taaġmi iñuuniangitchugut iriġaqtułikun. 6 Taatnašuta atlati- 
tun siñiktuanġiqsa, iqiiçuta qauërimaagiksa. 7Takku unnuami iñuich 
siñigaqtut, unniiñ unnuamik imiliġviqaqtut. 8Aglaan uvagut uvlu- 
mik irviqaqtuani qauġrimaaġiruksraurugut. Satqagutiruksraurugut 
ukpiqsriliómik suli piqpaksriłiġmik suli nasrautiluta niġiugaqałiksramik 
anniqsułiksraptiknik. 9 Agaayyutim tigusriaġingġitchaatigut qinnaut- 
ni iglutuqulugu aglaan anniqsuġiaq piññaktaašitquplugu uumuuna 
Atannaptigun Jesus Christ-kun, 10tuquruakun piqutigipluta, imiñi 
iñuuniaqatigisrukhuta qakugu aggiqpan, iñuugaluaņņapta naagaqaa 
tuqugaluapnapta. 11 Taatnaġusri araaqtuutititchi avatmun sayyilļaaġutilu- 
sri tuniqsimatlasrilusri taatna pakma pisuupmatun. 


Aqulliich Ilisauttutit suli llammiušutit 


12 Aniqatiumaapn, iņiġipsi kamagitquplugich tamatkua savaaqaqtuat 
akunnapsitñi, tamatkua Atanġgum tigusriašikkani sivulliuqtaut- 

quplugillu alëaqsruitquplugillu. 13Kamagiuraaġlugich tamatkua 
savaaġikkaņat piqpaksriłhatlu piqutigilugu. Akunnapsitñi qiñuišusri- 
maajgusri. 14Aniqatiumaan, iqiasruuruat alëaqsruqsigik, qapipasriruat 
pitchuksaaġlugich, sayaitchuat ikayuslugich, iluqaisa anuqsrutilugich, 
15kaņiqsimalugu akisaqtunġiłiksraqsi pigiitchuamun pigiililugu, aglaan 
ataramik savaaqałiksraqsi nakuuruamik avatmun suli iñupayaamun. 
16 Ataramik quviatchaušigusri, 17 iñiġlugu agaayulusri, 18 qanusripayaami 
irviqappnapsi quyalusri. Taatnatun Agaayyutim pitqugaasri iñuunialHap- 
sitñi Christ Jesus-kun. 19Nutqaqtinniasruņaqnagu Ipqitchuam Irrutchim 
savaaġikkaņa, qamitchiñiaqmatun ikniġmik. 20Sivuniksriqirit uqałhich 
ayaumasruņaqnagich. 21 Sua iluqaan naipillugu, qanusriq nakuuruaq 
akuqtuaġilugu piññaktašilugulu, 22qanusripayaamiñ pigiitchuamiñ 
piisimaašusri. 
ipmiñun iluqnaġusri, suli qaunagiyummigaasri irrutchisilu iñuusrisilu 
timisilu patchisaillugich Atannapta Jesus Christ-pum aggiłiksraņanun. 
24Taatna llaan tuqtuqtigikkapsi iñiqtaġitlagaa, takku tuniqsimaruq. 
25Aniqatiumaapn! Ipiksruutiyumigiptigut. 26Paġlalugich aniqatiut ilu- 
qaisa kunigutmik ipqitchuakun piqpakkutitikun. 27Tillisigillapiaġiga 
Atanëuruam aņalatchisaagun taapkua tuyuutit agliqiłiksraņat ani- 
qatiunun iluqaitñun. 28 Atannapta Jesus Christ-pum iłuaqqutrisaan 
nayuġumigaasri. 


Paul-pum Tugliat 
Tuyuutaiñ 
Thessalonica-ġmiunun 





1Paul-miñ Silas-miñlu suli Timothy-miñ ukpiqtuapuruanun ittuanun 
Thessalonica-mi pigikkaņi Agaayyutim Aapauruam suli Atanëuruam 
Jesus Christ-pum. 2Uvvatuq Agaayyutim Aapauruam suli Atanëuruam 


Atanniiviksraq Christ Aggiqpan 

3Aniqatiumaan! Agaayyun ataramik ilipsigun quyaraksraġigikput. 
Nalaunparuq uvaptikni taatnaġupta, takku ukpiqsriłiqsi atqunaq naut- 
muktuq, suli piqpakkutiłiqsi aglitmuktuq avatmun atausriukattaaqhusri. 
4Taatnaqhuta Agaayyutim ukpiqtuaņuruaņiñun uqautigigipsi nanġaqhu- 
sri qanuq sivutmuutiplugu iglutuiłiqsi suli ukpiqsriłiqsi tumigigaluappaan 
piyuaqsiutiq suli nagliksaaqtitaułiq apqusraakkaqsi. 5Iluqatiņ tamatkua 
nalupqinaiyaġaat Agaayyutim sivunniutaa piqatautlasriplusri apaayu- 
qautaani nagliksaaqsiugaluaņņapsi. 6Uvvatakku Agaayyun atanniiluni 
nalaunparuakun, ilaan nagliksaaqtitkisiyai tamatkua nagliksaaqtitigik- 
kasri. 7Ilipsi nagliksaaqtuani ilaan pitluutigisigaasri taputiluta qakugu 
Ataniq Jesus sagviqpan qilapmiñ israġuliņmiñik kamanaqtuamiñik piqa- 
sriġuni iknikun. 8 Tamatkua naluruat Agaayyutmik suli tupiksriñġitchuat 
tusaayugaallautamik Jesus-mik Atannaptiknik ikniġmik anasriñpuqsašgi- 
sigai. 9Tamatkua piyaqquëvipmun isruilaamun anasriñņuqsakkaugisirut, 
Atanġum sivuġaaniñ suli sappianiñ kamanaqtuamiñ piiġlugich, 10qaku- 
gu taivrumani uvlumi aggiqpan, kamagikkaułiksraq iñupayaamiñiñ 
unniiñ kamagikkaullapiatiksraq ukpiqsriruapayaaniñ akuqtuġiaġlu- 
gu. Ilipsipsuuq ukpiqsrillapsigun uqašikkaptiknik akunġugisirusri. 
11Taatnaqhuta iņiqsruutiraġigipsi Agaayyutmun akuqtuyunaqsitquplusri 
iñuuniaġvigitqukkaņagun. Uvvatuq llaan sappimigun kimmutri ilu- 
qaan iłuałiksramun pisuiqsimaatlasriliuņ, savaaqsi ukpiksrillapsigun 

taņiġlugu. 12Taatnałłapsigun Jesus-pum Atannapta atiġikkaņa ilipsitñiñ 
kamagikkaugisiruq suli ilipsi ilaaniñ Agaayyutipta suli Atanëum Jesus 
Christ-pum iluaqqutrisaagun. 
Iñuk Pigiilaq 

2 1Aniqatiumaaņ! Piqutigiplugu Atannapta Jesus Christ-pum 

aggiłiksraņa suli uvagut katitautiksraqput ilaanun iņiġipsi, 2isrum- 
matri qanušviišaqtitqungitlugu qaġanagġlugu unniiñ akatautqungitlusri 
Atanġum uvlua tikiumaanipnilugu. Taamna uqautauvaluktuaq sivu- 
niksriqirit ilapatigun unniiñ kia quliaqtuaġivalukkaņa unniiñ iñuich 
uqagivalupnišaatigut taavrumiņa tuyuutiptikni aglaņnipluta. 
takku taimña uvluq tikitchumiñaitchuq kisianik Agaayyutim igluliuġ- 
viksrautaa aqulliq atuumagaluaqnagu suli Iñuk Pigiilaq sivuniqaqtuaq 
tammaġviņmun sagviġaluaqnagu. 4Taavruma Iñuum supayaaq iñuich 
agaayyutiqaġniałhat suli isrummatipayaanat agaayyutikuaġiakun 
igluliġisiyaa. Ipmiñik inillakkisiruq iluqaanun qulliġuġuni unniiñ 
Agaayyutim agaayyuvikpaņanun isiġuni suli aquvilluni agaayyutauni- 
luni. 5Itqaġinġitpisiuņ tamarrumiņa iluqaanik uqautianiliqsi ilipsitñi 
nayuuti'ama? 6 Aglaan taamna pakma pirailiriqaqtuq ilisimaanikkaq- 
si. Piviksraq nalaullugu taimña Iñuk Pigiilaq sagvigisiruq. 7Pigiirrun 
quviqnaqsiplugu aullaġniiņaniktuq, aglaan attuummiruaksraq atuum- 
miyumiñaitchuq kisianik tamarruma tigummisaa piiġaluaqtitnagu. 
8Tarakņa Iñuk Pigiilaq sagvišisiruq, aasrii Atanëum Jesus-pum qaniġmi 
aniġniņanik tuqqutkisigaa piyaqquġlugu sagvilišsmigun kamanaqsilugu 
aggišumi. 9Iñuk Pigiilaq tikitkisiruq saņņilik Tuunġaġmiñ qanusri- 
payaanik quviqnaqtuanik iñiqtaqašuni, tapišilaanik qiñiqtitchiluni 
kamagiraksranitñiglu. 10Taavruma qanusripayaamik pigiilamik kin- 
ilumutuuruamik anniqsułiksraġmiknun piyaqquġisirut. 11 Taatnaġlugich 
Agaayyutim saņņpisilugu killukuałiksraņat ilipkaġisigaa, tapigilaamik 
ukpiqsritlasrilugich. 12Taatnaġutiņ ukpiqsriñġitchuapayaat iļumutuutłigġ- 
mik quvianaqaġniaqtuat killukun piyaqqušisirut. 


Piksraqtaaņurusri Anniqsuliksramun 


13Aniqatiumaan! Atanġum piqpagikkaņasri, uvagut Agaayyun ata- 
ramik quyagiraksraġigikput piqutigilusri. Uvvatakku Agaayyutim 
piksraqtaaġiqqaaġaasri anniqsutiksramun Ipqitchuam Irrutchim saņņia- 
gun suli ukpiqsri#llapsigun ilumutuułigġmik Agaayyutmun iñugitquplusri. 
14Taavrumuņa piksraqtaagigaasri tusraayugaallautaq tumigiplugu uqau- 
tigikkaqput ilipsitñun. Atannapta Jesus Christ-pum quviananani piksraqsi 

piññaktasšitquplugu, Agaayyutim tuqłuġaasri. 15 Aniqatiumaaņ! Taatnaġusri 
makitaaġitchi payapaišusri, suli tamatkunuņa ilumutuuruanun ilisaut- 
tutigikkaptiknun ilipsitñun iluqaakkun uqaHaptigunlu suli aglaptigun 
tunņalusri. 16 Uvva Atannapta Jesus Christ-pum ipmiñik suli Agaayyutim 
Aapapta piqpagipluta suli iłuaqqutriłiġmigun isruilaamik araaqtuutmik suli 
niġiugallautamik qaitchigaatigut. 17 Ilaantuq aragligich uummatisri sapnisi- 
lusri atuiłiksrapsigun nipiqałiksrapsigunlu iluqaanik nakuuruamik. 


Iyiqsruutiyumiiptigut 

3 1Aniqatiumaan! Suliuvva ipiqsruutiyumiiptigut Atanëum uqalha uvap- 

tigun sivutmun igliliksrapagun sukasriluni kamagikkauluni ilipsitñi 
pipmatun. 2Suli Agaayyutmun iņiqsruutiyumiiptigut annausimatquluta 
iñupniñ pigiitchuapayaaniñ. Uvvatakku iñuich ilapich tusraayugaallautaq 
pigiitchuamiñ annausrimalusri. 4Atanëum nalupqisrungisitkaatigut ilipsi- 
gun atuigisilipsitñik sivutmun uqaġikkaptiknik ilipsitñun. 5Atanġuruamtuq 
Agaayyun piqpagipkallaņniaġliuņ suli Christ-pum anuqsrutiqaqtillapniaglisi. 


Savaktuksraupiaqtugut 


6 Aniqatiumaap! Atannapta Jesus Christ-pum atqagun tiligipsi, 
piisimaaġumuusri aniqatiupayaaniñ iñuuniaqtuaniñ iqiasruułikun mali- 
ġutchiñġitchuaniñlu ilisauttutinik qaisaptiknik. 7Ilipsi atuiruksrautiqsi 
uvaptiktitun nalupqiginšitchiksi. Ilipsitňi nayuuti'apta iqiasruktaunġitchugut. 
sNalailaamik akuqtuiriłhiñaunġitchugut, aglaan savaktugut unnuaqtuum- 
maan sakuukhuta akiyausrungġiłikun kimununniiñ sakuugutiqaqhuta. 
9Iņiłhiñaugaluaqhuta iñuuniutiksraptiknik iņinġitchugut, takku taavru- 
muuna ilipsitñi atriņuyummiugqhuta. 10Tamanna uqautigikkaqput ilipsitñi 
innaptikni, kiñapayaaq savagutlaitpan niġiruksraunęgġitchuq. 11 Taatna 
tusraarugut iñunnik iqiasruuruanik akunnapsitñi ilaqaġniplusri suniurasru- 
paqatin aglaan iñuich atlat sulhatnun illagautniaqhutipn. 12Atannapta Jesus 
Christ-pum atqagun taatnatchich iñuich tiligivut suli alġaqsruġivut iñuuniu- 
rallautaquplugich, nalaullugu iñuuniutiksraġniaquplugich. 13 Aniqatiumaan, 
aglaan ilipsi savaallautaq iñiqtuutraqtaksraġinġitchiksi. 

14Taamani maliġutchisunġitchuamik uqautiptiknik ukunani aglaņni, 
nalunaisitchumigiksi taamna iñuk piqaqpan. Piqatigisrupaqnagu, ilaali 
kanņpusruligġumuuq. 15 Uumigiritun irrutisrupaqnagu, aglaan aniqatitun 
alëaqsrušlugu. 


Uqautipsaašutit 


407 2 Thessalonians 3 


aglakkitka nayaaņņat uvamnik. Tarra taatna ilitchuqqutaat uvaņa 
tuyuutipayaaġma, taatniittuq aglausiġa. 18 Uvvatuq Atannapta Jesus 
Christ-pum iluaqqutrisaan iluqasri itqatigilisi. 


Paul-pum Sivulliich 
Tuyuutai Timothy-mun 





1 1Uvaņa Paul Timothy-mun aglaktuna. Christ Jesus-pum piksraqtaa- 
ġigaaņa uqqiraqtautquplupa. Taamna Agaayyutim Anniqsuqtipta 
tillisigigaa suli Christ Jesus-pum niġiugaġikkapta. 2Timothii! 
Ukpiqsritlikun ilumun iġñiġigikpiñ. Uvvatuq Agaayyutim Aapauruam suli 
Christ Jesus-pum Atannapta qaitchilisi ituaqqutmik, ilunņusriłiġmik suli 


Alġaqsruutai Akitñaqługich Tanišilaakun Ilisauttutit 


3Uvaņa Ephesus-mi itqugikpiñ ilvich uqautipmatun apqusraaHam- 
ni Macedonia-mun. Iñuich ilapich taamani uqałiġnik taņiġitchuanik 
suqutigingitqulugich unipchaalianiglu kaņņiułiġmikniglu takisipiaġa- 
taqługich takku taatnatchich uqaatchagusrimaliómun irrutauņiñaqtut, 
pitlaitchut sayyillaaġutaulutiņ ukpiqqutmun. 5Taavruma tillisim 
iñupnik piqpaksriyumapkagayašaatin, takku ipqitlutin ilisimaplu- 
gu qauġrimmaaġiutillautapni nalaunparuašlu nalaunņaitchuaġlu suli 
piqaqhutin ukpiqsriłiġmik ilumutuuruamik. 6Iñuich ilapich ulapnaa- 
raqtut Agaayyutim tumigitqukkaņaniñ taņiġilaanun uqavaašutinun. 
7Iliņich Agaayyutim pitqutaigun ilisautrauyummiuġaluaqtut, aglaan 
uqałłatiņ ipmin kaņiqsitlaitchaat tamarrumuuna uqaġikkaġmikkun 
nalupqisrunġillapiaqhutiņ. 

8Agaayyutim maliġutaksraņa nakuulha ilisimagikput, kia-unniiñ 
atuqpagich Agaayyutim sivunniutaatun. 9Itqašipmillaan ilumun mališu- 
taksrat iñiqtauruaq iñupnun nakuuruanun inġitchuq, aglaan navguirinun 
suli tupiguutaitchuanun, agaayyutaitchuanun suli killiqirinun, tamat- 
kunuņa ukpinšitchuanun unniiñ agaayyiaqtaitchuanun, iñuņnun 
tuqqutchiullaktuanun aapamiknik unniiñ aakamiknik naagaqaa iñuaq- 
tuqtinun, 10tamatkununa atlatuqtuanun, killuliqiruanun atugaġiplugich 
iyaalugruich aputitlu timiqaqtuat ipmiktigun, tigliktuqtinun iñupnik, 

tamatkunuņa saglutiruanun unniiñ ilisimaruaraġaqtuanun taņiġilaakun 
naagaqaa ilisauttutinun ilumutuuruanun qanusripayaanik akitñaummati- 
ruanik. Taatnatchiñun mališutaksraq iñiqtauruq. 11 Taatnasriq ilisauttun 
Agaayyutim uqalhiñi paqitauruq, uvapnun qaisaupluni tusraayugaallau- 
taq Agaayyutmiñ kamanaqtuamiñ quvianaqtuamiñ uqautigiraksraupluni. 


Quyyatit Agaayyutim llunpuktapagun 


12Christ Jesus Ataniqput quyagiga savaapkun sayyiqsigikkagġa. Ilaa 
quyagiga piksraqtaaġipmaņa tuniqsimanipluna aasrii savaktigiliutip- 
lupa. 13 Qaaņiqsuami uvaņnun uqautigigaluaqtitluni pigiiliplugu suli 
piyuaqługu unniiñ piñġiqługu, Agaayyutim nagliginiġaaņa takku 
ukpiqsriñġiłikun taatnaqama sutilaamnik nalupluņa. 14Taatnaqhuni 
Atannapta iłuaqqutiluġniġaaņa atqunaq ukpiqsritlasripluņa suli piq- 
paksritlasriplupa Christ Jesus-kun. 15Uvvauna nipliun ilumutuuruaq 
akuqtuyunaqtuq ukpiġnaqhuni, Taamna Christ Jesus nunamun aggiqsuq 
killiqirinik anniqsuityaqhuni, taputiplupa tamatkunakņa pigiitluktua- 
mi. 16Aglaan Agaayyutim nagliginiġaaņa, pitlupniqsraugaluaqtitlupa 
killiqiriniñ, uumina piqusriqługu qiñiqtitchitquplupa Christ Jesus-pum 
anuqsrułhanik. llitchuqqutauyumiñaqtunpa anuqsrulhanun iluqaitñun 
17 Taavrumuņa Umialiņmun isruilaamun, piunġiġanġitchuamun suli 
qiñiġnaitchaluaqtuamun, Agaayyutmun kisianun—Tlaanun piipkaun suli 
kamanaun illi taimuna isruilaamun. Amen. 

18'Timothii Iġñiiņ! Tillisigikpiñ tunpasimatquplutin savautriłipni 
Agaayyutmik. Taamna tillisriaġa Agaayyutim uqałiġigaa ilipkun. 
Tamatkua sivuniksriqutit sayyiļlaaġutiyumigitin apuyaliqni pigiitchua- 
mik. 19Ukpiqsrilhiñ pigituiñaġlugu suli qauëgrimmaagiutillautaqašutin. 
Iñuich ilapich ayaņniġaat qauġrimmaaġiutillautaq aasriiñ ukpiqsriłiqtiņ 
piyaqquqługu. 20Tamatkunani Hymenaeus-lu Alexander-lu akun- 
nirautiruk, Tuunëaum sapnianun pilitakka, iliņik ilisaaqaquplugik 
nutqautriliksrapaknun uqamaqłuutriqałiġmiknik. 


Ukpiqtuat Agaayumaaġvigiłiksraņat 


2 1Sivulliuplugu agaayyutiqašëniaHapsitñi apiqsruutitqugipsi iņiq- 
sruutilugich suli quyyatigilugich Agaayyutmun iñupayaat 2suli 
umialgillu suli atlat apalatchiruapayaat, iñuuniałiqagġumuugutli suł- 
łuutailaakun qiñuirrutrimaałikunlu suli agaayyutiqammaazgitlikunlu 
iłuatun iñuuniałikunlu. 3Taamna nakuuruq suli quvianaqtuq Agaayyutmi 
Anniqsuutiptikni, 4anniqsuquriruami iñupnik iluqaitñik suli ilitchuqsrit- 
quruami ilumutuutiëmik. 5Uvvatakku atautchimik Agaayyutiqaqtuq suli 
atautchimik akunniġutauruamik Agaayyunlu iñuillu akunġatni, taamna 

iñuk Christ Jesus-ņuruq, 6qaitchuaq ipmiñik iñupayaat satuqsaqługich. 
Taamna ilitchuqqutauruq Agaayyutim iñuich iluqaisa anniqsuquplu- 
gich. Taamna atuumaruq Agaayyutim piviksrirrutaagun. 7Taatnaqlugu 
uvapna tuyuurupa Agaayyutmik naluruanun uqaqtišuqluna suli ilisaut- 
riguqtlupna, ukpiqsriłhum suli ilumutuulhum uqauttutaa uqaġitquplugu. 
Sagluuqtaunšitchupa, ilumutuuruamik uqaqtuņa. 

SAnutit nanipayaaq iņiqsrutlaqugitka, aputit iluqnauqsimaaqtuat 
Agaayyutmun iņiqsrułikun pullutiņ, patchisailaakun uumisuutailakun- 
lu uqavaagutailaakunlu. 9 Aənat itqugitka atnuġaaņisigun iruqnaillugich 
suli isrumaugalgulugich, atnuġaaqtutlalugich iluaqnašlugu, niaqu- 
mik piñňaqnaqsaņiñałiq pigitlusruņaqnagu unniiñ manipñiñ sulianik 
suli atnuġaanik akisuruanik, 10aglaan aġnat agaayyutiqammaaġik- 
suat savaallautaqaġlich. 11 Aġnat iñuksruisaalikun atchiksualgułikunlu 
ilisaqtuksraurut. 12Uvaņa aġnat ilisautritqunġitchitka unniiñ aputit 
qarġullugich aglaan iñuksruisaaqtuksraurut. 13Takku Adam Eve-miñ 
iñiqtaulġaaqsimaruq. 14Adam kinnikkaunšitchuq, aglaan aġnaq kin- 
nikkaupluni Agaayyutim tillisaanik tupiksriñġitluni. 15Aglaan aġnaq 
ukpiqsriłiġmik piqpaktamiglu suli ipqiłiġmik piaqtauyutikun piqašumi 
qitunġiułiġmigun anniqsušisiruq. 


Qaukłiułiksraq Ukpiqtuapuruani 


3 1Uvvauna nipliun ilumutuuruaq, Iñuk sivulliuqtaulišmik agaay- 

yuviņmi piqaġukkumi, savaallautaq kimigigaa. 2Qauktiq 
agaayyuviņmi ittuksrauruq patchisailluni, atautchimik ilaqatiqaġuni, 
qauġrimmaaġiguni, ipmiñun aņalalguluni, iruqnailluni, tukkuġiņña- 
ġuni, suli ilisautritlhiñaapuluni. 3Taamna imiqtuqtauyumiñaitchuq 
unniiñ piaqluktailluni, aglaan agganailluni suli qiñuilluni, manipmik 
piqaġugruasruņaqani, 4ilaan kiñunni iłuatun apalalgulugu suli qitun- 
ġamiñun kamaksriłikun tupigipkaguni. 5Uvvatakku aņutim qitunšani 
aņalalguitchumigich, qanuġuni ukpiqtuaņuruanik agaayyuviņmi 
aņalatchilgugisiva? 6Taatnasriq Agaayyutmun mumikpaaluktauņuyu- 
miñaitchuq. Kamagiliutiluni piyaqqukkauviaqtuq Tuunšaq pipmatun. 
7Taamna iñuuniaqtuksrauruq ukpiqsriruapungitchuanun kamagiuraat- 
lasriluni. Taatniinġisuaġumi kanpusaašutauniaqtuq ukpiqtuapuruanun 
aasiiñ Tuunġaġmun pisaġipkaġuni. 

Ikayuqtaułiksraq Ukpiqtuapuruani 

8Ikayuqtittuuq agaayyuviņmi iñuuniusriġiksuksraurut, ilumutuulutiņ, 
imiqtuqtausruņaqatiņ, naagaqaa killukun piqaġugruaġutaillutiņ. 9Iliņich 
ataramik ukpiqsriruksraurut arguaqtuutaiġutiņ qauġrimmaaġjiutillau- 
taġmikni ilisauttutinik iluqaitñik Agaayyutim iñuiñ ukpiġikkaņitñňñik. 

10Tamatkua naipilġaaqtaksraurut, aasrii uuktuaġun pitluksimaašniqpat- 
run, tarrali ikayulhiñaurut. 1 Iļaqatiuņittuuq iñuuniusriġiksuksraupmiut 
uqaksraqsiuqtausruņaqatiņ. Ittuksraurut qauġrimmaaġigutiņ supayaakun 
qanutitaņaillutiņ. 12Ikayuqtit agaayyuvipmi atautchilhiñamik ilaqatiqaq- 
tuksraurut, qitungamiñik kiñunišgmiñik iłuatun aņalatchitlarauņuluni. 
13Tamatkua savaaqallautaqtuat ikayuqtauplutiņ ipmiknun kamagik- 
kautiksramik piññaktaaqasšaqtut, uqaqałiksramik taluqsrautaiqhuni 
ukpiqsriłikun Christ Jesus-kun pigikkaptigun piqatigiiksitluta. 


Kamanaqtuaq Kaniqsilgunaitchuaq 
14Aglałamni ukuniņa tuyuutinik utlautiyummiiqsuna qiñiġiaġutin 


ayagigai tunpavigiplugich ilumutuułhum. 16Kia-unniiñ ukpiġusripta nalu- 
naqtuaņa kamanaqtuaq arguaġiyumiñaitchaa suli piilaagiyumiñaitchaa, 
Agaayyun sagviqsuaq timinikhuni, 
Agaayyutim Irrusian nalaunņasripkaqługu, 
israġulgich qiñiġaġiplugu, 
quliaqtuaġiplugu nunaaqqipayaani, 
iñuich nunami ukpišiplugu, 
suli qilapmun mayuutikkaupluni. 


Ilisautrit Tapigilaakun 


4 llpqitchuaq Irrusriq uqaqtuq nalupqinaiqtlugu iñuich ilapich 
ukpišutaiëšñiaëniplugich kiñuvaatigun, tupiksriliġutiņ irrut- 
chiñik sagluuqtuanik suli maliġuaġlutiņ tuunšaich ilisauttutipitñik. 
2Taatnatchich ilisauttutit uqaġiraġigaich iñuich kinnitñipniaqtuat 
sagluuqtuaqhutiņ, tammaiplugu kanidqsitlaliqtip nalaunparuamiglu 
nalaunpaitchuamiglu qauġrimmaaġiutillautaġmikni. 3Taatnatchich 
iñuich ilisautriraqtut ilaqatnitliq suli nišiliq niqit ilapitñik naššunaqtlugu. 
Aglaan Agaayyutim niqiksrat iñiqtaġigai niqiksrauplugich ipiqsruthum 
quyaksrilikun aquagun tamatkununa ukpiqsriruanun suli ilitchuġi- 
ruanun ilumutuułiġmik. 4Suapayaaq Agaayyutim iñiqtaġimakkaņa 
nakuuruapuruq. Naëšugiraksramik piitchuq, aglaan iluqani quyał- 
hum iņiqsruutaagun iñupnun akuqtuumaaqtaksrauruq. 5Uvvatakku 
Agaayyutim uqalhan suli agaayulhum akuqtuyunaqsipkašašigai. 


Christ Jesus-pum Savaktillautapa 


6Tamatkuniņa ukpiqtuaqatiutin ilisauttutiqašupkich, Christ Jesus- 
mi savaktillautaugisirutin, sayyiqsimaałiqni ilipnik irrutchipkun 

ukpiqsriłțhum uqauttutaiñiñ suli ilisauttutmiñ ilumutun ilvich mali- 
ġuakkaqniñ. 7Aglaan tamatkunakpa uqaaqtuaniñ agaayyiaqtailaakun 
piisimaaġumuutin, inġitchuaniñ uqautiknaġutiņ. Ilipnun ayuqqiqsaliq 
agaayyutiqammaaęġiłikun iñuułiġmi irvigilugu. 8Pisuqsałiq timipkun 
piññautaugaluaqmiraqtuq, aglaan agaayyutiqammaaġiłiq piññautauruq 
supayaakun, takku iñuułiġmik akiqsruutmik piqaqtuq pakma suli sivu- 
niġmi. 9Taamna nipliun ilumutuuruaq akuqtuqtaksraq suli ukpiġiraksraq 
iluqnaġlugu. 10Taatnaqhuta sakkiqirugut sakuukhuta, takku niġiugaq- 
put inillaktisrimaaqlugu Agaayyutmun iñuuruamun iñuich iluqatin 
Anniqsuqtiksraņatnun, pitluglugich tamatkua ukpiqsriruat. 

llTamatkunipa tililugich ilisautiyumigitin. 12Kimununniiñ pii- 
pilagipkasrupaqnak nutaunilutintuuq, aglaan ukpiqtuani nipipkun 
iñuuniaHapkun piqpaktapkun ukpiqsrillapkun suli ipqiłapkun atri- 
ñiaqtaksraġuġutin. 13 Aggiłamnunaglaan piviqaqtillugu agliqqutritiq, 
quliaqtuatiq suli ilisautriliq iñupnik Agaayyutim uqalhaniñ piyumma- 
tiqaġlugu. 14Suqutiginġisruņaqnagu Agaayyutim aatchuutaa ilipnun 
qaisauruaq sivuniksriqiruakun qauktipich ukpiqtuapuruat patikmatigik 
argaktiņ ilipnun. 15Tamatkua atuyusrašlugich, tamatkunuuna sakuu- 
gutin, aasriili iñuich iluqaġmiņ qiñigumagaat naulhiñ. 16Tlipnun suli 
ilisauttutipnun munaqqutiqašutin, tamatkua sivutmun atušlugich, taat- 
naġuvich anniqsušisirutin suli tamatkua tusraaritin. 


Niġiugaqaġviułhat Ukpiqtuat 


l1Aputmik utuqqauruamik nipliatrisrupaqnak, aglaan uqapsaaġum- 
matiqaġlugu ilaa aapaptun ililugu. Aputit nutauruat aniqatiuptun 
irrutilugich, 2aġnat utuqqauruat aakaptun suli aënat nutauruat aënau- 
niuptun ipqitchualikun. 
3lkayuiyumatlhiñ kamaksritikun uilgaënaanik ilailaanik urriq- 
suëlugu. 4Aglaan uilgaënaaq qitunġgaqaqpan unniiñ tutitchiaqaqpan, 
tamatkua agaayyutikuałhum atuqtaksrapiñi apayuqaamiktigun sivul- 
liulugu ilisaksraġigaat. Taatnaliómiktigun aņayuqaatiņ suli taataatiņ 
utiqtitchivigigisigaich, taatniiliq Agaayyutmi quyanaqtuq. 5Aġnaq 
qaunaksriksraipiaqtuaq uilgaġnaapiaņuruaq Agaayyutmun tunņaplu- 
ni agaayuraqtuq iņiqsruqhuni ikayuġnałiġmigun unnuaqtuummaan. 
6Aglaan uilgaġnaaņugaluaqhuni qaiñparuaq iņmiñik killukun quvia- 
namun, iñuuņuraġniallaġmi tuqumaaņaniktuq. 7Taatna tiliyumigitin, 
iñuumli taavrumuuna upyaktunġitchumigai. 8 Aglaan kisum iñuum 
ilani qaunakkutaitchumigich, suvaluk ilani ipmi kiñuniġmiñi, taavruma 
ukpiqsriłiq ayyaumigaa ukpiqsriñšitchuamiñ pigiilitlukhuni. 
9Uilgašënaaq ilaliutiniaqnagu atiqaġviatnun ikayuġnaqtuat kisianik 
piñasrukipiaq ukiuq qaaņiġñiqpagu, suli taamna atautchilhiñami ila- 

qatniksimaruksrauruq, 10 uqautigitchiillautaliëmik savaallautatigun 
piqaġuni, qitunġamiñik iłuatun iñuguktitchianiksimaašuni, iglaanik 
kiñuniġmiñun tukkiqsuimaluni, Agaayyutim iñuiñ isigapitñik iġġuima- 
luni, iluilliuqtuanik ikayuimaluni, suli savaallautaqaqsimaluni. 11 Aglaan 
uilgaġnaat nutautluktuat ikayuqtaksranun ilaginiaqnagich, takku iliņisa 
kimmutaata ilaqatnitqigutlikun Christ-miñ tunutitkisiyai, 12taavrumuu- 
na navguiłiġmiktigun akiqsruutiqqaaómiknik Ilaanun patchisiñigutin. 
13 Tamatkuasuli suuvisšiišali>mik siñiqsrałikun tupišni ilitchigisirut naa- 
gasuli ilitchiłhat uqaksraqsiułiġmik suli qaunaginġirrutiqałhat atlamik 
pigiitluktuq sunik uqaksraġinġisaġmiknik uqautiqaqhutiņ. 14Taatnaqługu 
uilgaġnaat nutautluktuat ilaqatnitqiqugitka qitunġiuġlugich kiñuniġmik- 
nik qaunaksraganiglugich. Taatnaġumiņ piviisinnayaġaich uumiksrivut 
uqautiqałiksraņatniñ uvaptigun pigiililugu. 15Uvvatakku uilgaġnaat 
ilapich sannitmuaniktut malikługu Tuunšaq. 16 Aglaan kiña aġnaq 
ukpiqtuapuruaq kiñuniġmiñi uilgaġnaaqaġniġumi qaunagiraksragigaa, 
taamnaasrii ukpiqtuaņuruanun natmausrunaqani, aasriiñ ukpiqtuapu- 
ruat uilgaġnaanik ilaitchuanik qaunaksritlalutin. 

17 Qauktiich apalatchiruat ukpiqtuapuruanik isrummatigiraksrau- 
rut akiliusriaqaqtuksraupiaġlugich malšušušlugu, suvaluk tamatkua 
quliaqtuaqtuat suli ilisautriruat sakuukhutiņ. 18Uvvatakku Agaayyutim 
uqałhi uqaqtut, “Savaktuam aņņutim qangġa qiliqsruġumiñaitchiksi 
savaņņaan.” Taatnatuntuuq, “Savaktim akiksrani piraksraġipmigaa.” 
19 Agvisiksraqsiuġutinun naalaġnisruņaqnak qauktłiuruaq akitñaëlugu 
kisianik ilisimaritigun malëukkun naagaqaa piñasrutigun tikiutrauk- 
pan. 20Tamatkua killuqsaqtaqtuat iñiqtiġutiqaġumigitin takkuatni 
iñuich iluqaġmiņ, tamatkuali atlat taluqsrilisumuut killiqiliksraëmik- 





(1 Ti 5.18) 

kun. 21 Sivuġaani Agaayyutim suli Christ Jesus-pum suli israġulgich 
piksraqtaaġikkaņi uvaņa tiligikpiñ tupigitquplugich tamatkua ilisauttutit. 
Isivġiłiġmik suli iłuaksriñġiłiġmik kisumun sułipayaaqni qiñiqtitchisu- 
paqnak. 22Kisumik Atanëuruam savaaņanun qilamiksrutikun patiglugu 
argapnik inillairašasrupaqnak, unniiñ killuqsautipitñun piqasriqsuutisru- 
paqnak, ipqiłiksran qaunagilugu. 

23'Tarakpaaglaan imiłhiñamik imiqasruņaqnak aglaan iluvich ikayu- 
liksrapanun misruġuqtullaalutin atniġñaqtuiñaġuułapkun. 24Iñuich 
ilaņisa killuqsautiņich sagvirut aasriiñ ilisimanaqhutiņ atannik- 
kaugaluaqnatiņ. Aglaan atlat killuqsautipich aquagun sagviġisirut. 
25'Taatnatuntuuq savaallautat sagvirut suli inġitchaluaņppaġmiņ sagvilutiņ 
iriqsimaanikkumiñaitchut. 

6 1Kisupayaat tigutaapuplutin savaktauruat issrummatigiraksraġigaich 
savagvisin piĝuġlugich taluqqutiqallapiaġlugich, kisumli iñuum 
Agaayyutim atqa suli uvagut ilisauttutvut uqautiginġitchumigaa pigiililugu. 

2Tamatkua savaktit savautriqaqtuat ukpiqtuanik naġġuuqtaksraġingġit- 
chaich, takku iliņisa aniqatigigaich. Taatnasruņaqatiņ savautraksraġigaich 
iłuatluglugu sakuugutiņ, takku piññaktuat savaapatniñ ukpiqtuaġigaich 
piqpagiplugich. Uqautigilugich ilisauttutigillapiaġumigitin tamatkua. 


Taņiġitchuat Ilisauttutit suli Ilumutuuruat Umialgutit 


3Kiña iñuk ilisauttinik atlakkamik ilisauttutiqaġniqpan, Atannapta 
Jesus Christ-pum uqautaiñik ilumun suli ukpišvipsa ilisauttutaiñik 
agaayyutiqammaajpitlikun mališurrutinšitpan, 4taatnasriq kamagiliuti- 
raqtuq ipmiñik sumik ilisimangġitmiuq. Taamna ikayuutaunšitchuamik 
qapiqsišiilikun suli uqavaaġumałikun taiyuutitigun kimmutinikhu- 
ni. Taatnasriq siqñakutrališmik, avgumałiġmik, atniiyumałiġmik suli 
ilimasrułiġmik killukun tikiutriraqtuq. 5Ataramik qapiqsiġiutraġumma- 
tinikhutiņ iñupni isrummatinich savallautanġiqsuani ilumutuulišmik 
piqangiqhutin, iliņisa isrummatigiliutiplugu agaayyutiqammaazgitliq 
piññallaksautauplugu. 

sllumun agaayyutiqammaajpilhum iñuk piññňaktillapiaġaġigaa apaigi- 
gumigich pigikkani. 7Sumik nunamun tikiutrimavisa? Tikiutraitchugut. 
Sumik nunamiñ aullautrigisivisa? Aullautriyumiñaitchugut. 8 Taatnašlugu 
atnuġaaqauraqsiñaġupta suli niqiqaqsiñaġupta, apaigiraksraġigivut. 
9Aglaan tamatkua umialgusrisuktuat aņiqusraaqtittaqtut aasrii pisaġip- 
kaqhutiņ naniġiaņiñun. Napitittaqtut iñugiaktuanun kinniqqutinun suli 
atniutauruanun kimmutinun tikiutrisuuruanun iñupnik suksraunšišvin- 
mun. 10Uvvatakku kimmutiqałiq manipmik pigiitchuat qanutchipayaurat 
kaņigigai. llapich piqaġugrualiqamiņ tamarrumiņa ulapnaaraqtut 
ukpiqsriłiġmiñ aasriiñ iņmiknun isrumaaqpautiksriuqhutin. 

Ilisauttutit Timothy-mun 


ñiñ piisimaaġiñ. Nalaunparuatiq, agaayyutiqammaašsitli, ukpiqsriłiq, 
piqpaksriliq, anuqsruliq suli aggaņaiłiq, taapkua sakuugutigilugich. 
12Pisuqtilaaqni ukpiqsriłikun piqqautrasiñ, aasiili iñuułiġmik isruitchua- 
mik piññaktaaqašutin. Uvvatakku taavrumuna iñuułiġmun Agaayyutim 
tuqłuġaatin uqauti'apkich nalupqinaiqhutin iñuich ukpiqsrillapiaqtilaap- 
nik. 13Agaayyun iñuuliemik iluqaitñun qaitchiruq. Suli Christ Jesus-pum 
Agaayyun Pontius Pilate-mun uqautigillautaġaa. Iliņik uvapni ilisima- 
rauruk, taatnaqhutin tiligikpiñ, 14taivrumuņaaglaan Jesus Christ-mun 
Atannapta sagviġviksraņan uvluanun tilliñ tupigilugu, ipqisillugu suli 
patchisaisillugu. 15Ilaan sagviłha tikiutikkaugisiruq, Agaayyutim pivik- 
sriutaagun nalaullugu Apalatim, kisimi umialgich Umialgat suli atanëich 
Atanġat kamanaqhuni. 16Įlaa kisimi tuquyumiñaitchuaq, Ilaa qaumami 
iñulhiñam tikitchumiñaisaņani iñuuruaq, iñuum qiñinġaqsimaitchaa, 
iñułhiñauluni qiñiġnaġumiñaitluni. Agaayyutmun kamanaun suli sappi 
isruitchuaq illi. Taatnatuq. 

17 Alġaqsruġumiutin tamatkua umialguruat suuratigun mattumani 
iñuułiġmi kamanaġniaqunęillugich, taatnatchiñun suuranun piunġillaa- 
ruanun tunpatqunšillugich, aglaan Agaayyutmun iłuaqqutriłiġmigun 
qaitchirigikkaptiknun supayaamik quviagiraksraptiknik. 
18Tillisiqaġlugich nakuuruamik savaaqaqulugich, savaallautanik umial- 
gutiqaqulugich, iluaqqutrilikun atlat piqasriqsułiksraņat itqanairrutilugu. 
19Taatnaġumiņ suuraksraġmiknik ipmiknun tugvaigisirut, tunga- 
viksramiknik piigumiñaitchuamik, aasrii iliņich piññaktaaqatlalutiņ 
iñuuligmik ilumutuuruamik. 

20Timothii! Tamanna ilipnun qaunaksraqsrirrutauruaq qaunagil- 
lautaġumigiñ. Piisimaaġutin uqaqaliómiñ agaayyiaqtailaakun suli 
uqaksraqtułiġmiñ isilġaiłikun. Iñuich ilapisa uqaqaqtuat taatna isrum- 
matigiraqtut iņmiknun isrumaturuaņuplutiņ, aglaan taatniinġitchut. 

21 Įñuich ilaņisa isrumattun piññaktaaġinigaluaqługu, aglaan taatnali2- 
miktigun ukpiqsriłiq tammairaġigaat. Agaayyutimtuq iluaqqutrilhan 
iluqasri nayuutilisi. 


Paul-pum Tugliat 
Tuyuutaiñ Timothy-mun 





1Uvaņa Paul. Uqqiraqtigigaana Christ Jesus-pum Agaayyutim pisuł- 

hagun. Tilirauruņa quliaqtuaġitquplugu akiqsruutauruaq iñuulikun 
pigiagutikkaptigun piqasriutiłaptigun Christ Jesus-mi. 2 Aglaktuņa 
Aapauruam suli Christ Jesus Atannapta iluaqqutilisiñ ilunpugilutin suli 
qiñuirrusrimaašutin. 


Quyyatit suli Pitchuksaašutit 


3Uvaņa quyagiga Agaayyun savautraġikkaġa qauġrimmaaġiutillau- 
takun, sivulliatkaptuuq pipmatun. Quyaragigiga itqaġiplutin ataramik 
ipiqsrullamni unnuaqtuummaan. 4Itqaġiplugich qulvisin, qiñiġum- 
miullapiaġikpiñ atqunaq, uvapaptuuq imaqaliksramnun quvianamik. 
SlItqašigiga ilumutuuruaq ukpiqsrisigikkan Agaayyutikun, ukpiq- 
srisigikkaņa aanaruaqpich Lois-ņum suli aakavich Eunice-pum. 
Arguaġinġitchiga taatnaptuuq ukpiqsrisiqałhiñ. 6Taatnaqługu itqaaq- 
tuutigikpiñ makititquplugu Agaayyutim aatchuutaa ilipnun illiqiłtapkun 
argamnik. 7 Uvvatakku Ipqitchuam Irrutchim Agaayyutim qaisaņan 
uvaptiknun iqsisaiġaatigut, aglaan sappiksritchaatigut piqpakkutmiglu 
suli ipmun analalguti>mik. 
8Taatnaġutin kanpuginagu ilisimaraulhiñ Atannaptigun, unniiñ 
y y kanņpuginaņa uvaņa Ilaan isiqta- 
pa, aglaan nagliksaałhiñaaņulutin 
- piqutigilugu tusraayugaallautaq 
- Agaayyutim sayaqaqtitchilhagun 
` ilipnik. 9llaan anniqsuġaati- 
s AN C, < + gut suli tuqlupaatigut ipmiñun 
SA o s iñugisrukhuta, pisigisrupaqna- 
PA N gu savaavut, aglaan pisigiplugu 
(2 Ti 1.8) Ilaan sivunniutini suli iluaqqutni. 

Sivuaniimma iluaqqutianipnišaatigut Christ Jesus-kun, 10aglaan pak- 
ma ilitchuġipkaġaatigut taavrumiņa iluaqqutmik tumigiplugu sagviłha 
Anniqsuqtipta Christ Jesus. Uvva takku Christ isrupkaġaa saņņia tuquł- 
hum. Tamarrumuuna tusraayugaallautakun Ilaan sagviġaa iñuutišlu 
tuquyumiñaiłiġlu. 11 Agaayyutim nalunaikkaġigaaņa uqautigitquplugu 
tusraayugaallautaq, uqqiraqtauluņa suli ilisautrauluņa. 12 Taatnaqługu 
tamanna piqutigiplugu uvaņa nagliksautiqaqtuņa tamatkuniņa. Aglaan 
kanņuginġitchiga, nalunġitlugu kisumun tunnaltiša, suli uvapa nalup- 
qiginġitchiga Ilaan qaunaksriłiksraņa savaamnik taivrumuņaaglaan 
uvluanun atanniivium. 13Ukpiqqutaiġñiaqnagich ilumutuuruat uqalhich 
ilisauttutitka ilipnun atriraksriuqlugich, payaņaiġvigilugu ukpiqsritiq 
suli piqpaktaq pigiagutikkaqput piqasriuti'apta Christ Jesus-mun. 
14Qaunagilugich nakuuruat ilisauttutit qaunaksraqsrirrutauruat ilipnun 
sappigikkapagun Ipqitchuam Irrutchim iñuuruam uvaptikni. 

15]lisimagiñ, iluqatin piqatipta Asia-miittuat malinëišaatpa unniiñ unit- 
chaatņa, taapkuaksuli Phygelus-pumlu suli Hermogenes-pum. 16Uvvatuq 
Agaayyutim iłuaqqutigumigai tupiqatai Onesiphorus-pum, takku ika- 
yuġaġigaaņa iñugiaktuami. Ilaan kanpugisrupaqnagu iłiġa isiqsiviņmi. 
17Rome-mun tikipqauraqami pakkiutiniġaaņa paqilġatałłamnunaglaan. 
18 Agaayyutimtuq nagligillapniašliun taivrumani uvluani atanniivium. 
Ilipsi ilisimallapiaġiksi atqunaq ilaanun savautiłiġa Ephesus-mi. 


Christ Jesus-pum Apuyaktillautapa 
2 1IĮlvich, iġñiiņ, sappivigisumagiñ iluaqqutaa Christ Jesus-pum. 
2Uqalhich tusraakkatin uvapniñ uqautiglr'apkich sivuġaatni iñu- 

giaktuat ilisimarit qaaņiqsitchumigitin iñupnun ilisautritlaruanun 
atlaniktuuq. 3Iglutuġlugu nagliksaałhiñaaņułiksran qanutitaņaitchua- 
tun apuyaktaatun Christ Jesus-pum. 4Aņuyakti aņuyaktaułiġmiñi 
illakkattaaġusrimmataitchuq iñuuniałiġruaġmiñun, aglaan ilaan 
quyaliyummatiqaġaġigaa qaukłiġikkani tiliuqtigiplugu. 5Suli aqpa- 
liutraqti aqpaliutrałiġmiñi akimalguitchuq kisianik tupiksriluni 
maliġutaksranik. 6Suli nautchiiri sakuuktuaq piññaqqaaqtuksrauraqtuq 
nauruaniñ katitchiłiġmi. 7Tamatkua uqautitka isrummatigikkich, takku 
Atanëuruam ikayugisigaatin kaņiqsiłiksraņatigun supayaat. 

8Itqaġiuņ Jesus Christ apipchakkauruaq tuqułiġmiñ, kappišviqaq- 
tuaq David-mik, quliaqtuaġikkaptun tusraayugaallautamik. 9 Uvvatakku 
uqaqaHapkun tusraayugallautamik nagliksaaqtitauruņa suli pituqakkau- 
runa liilaa savvaqlukkataqti. Aglaan Agaayyutim uqalha piñailutaitchuq. 
10Taatnaqłuņa iglutuġiga suapayaaq Agaayyutim piksraqtaaņi 
piqutigiplugich, iliņittuuq anniqsukkautquplugich Christ Jesus-kun iñuut- 
quplugillu isruitchuami kamanautaani. 11 Uvvauna ilumutuuruaq nipliun, 

Uvagut tuquqataugupta llaagun 
iñuutqikkisipmiugut Ilaagun. 
12 Uvagut igļutuisuiñaġupta 
aņalatchiqataugisipmiugut Ilaagun. 
Uvagut Ilaa piilaaġiguptigu, 
Haantuuq piilaaġigisipmigaatigut. 
13 Tuniqsimmatriñġitchugutunniiñňñ 
Ilaa tuniqsimmatriraqtuq, 
takku piilaagiyumiñaitchuq ipmiñik. 


Savakti Iłuagikkauruaq 


l4[tqaaqtuutigumizgitin iñuktin tamarrumuuna, suli ilumutuuruamik 
alġaqsrullapiaġlugich Agaayyutim sivuġaani apuyautiqaqunšgillugich 
nipliutitigun. Taatnasriq ikayuutaungġitchuq iñupnun tusraaruanun, 
aglaan ukpiqqutaišutauraqtuq. 15Pisuqtilaaqni piññaktašiniašëlugu ilua- 
gikkaułiq Agaayyutim qiññanani atrilugu savakti kanpusruutaitchuaq 
savaaġmigun, nalautlugu ilisautriruaq uqałhanik Agaayyutim ilumutuut- 
han. 16 Uqaqatiginagich agaayyiaqtailaat iñuich kinnauruat uqaqamiņ. 
Taatnasriq upurrutauruq ayuuqtaaliksrapatnun iñuich Agaayyutmiñ. 
17'Taatnatchich ilisauttutaat atriqaqtuq killicsruamik nuņuuqtuaqługu 
uviñša timim cancer-tun. Malġuk taatnatchik ilisautrik Hymenaeus- 
lu Philetus-lu. 18 Taapkuak ukpiqsrisaiqhutik, ukpiqqutaiqsitchiruk 
ilapitñik ukpiqtuat nipiqałiġmikkun apņitqiłiksraqput atuumaaninp- 
niplugu. 19Aglaan tunpaviksriugapna Agaayyutim ilumutuuruaq 
atlappuqtanšitchuq. Taatnaqhuni aglaksimaaqtuq, itna, “Atanëuruam 
ilisimagai tamatkua Ilaan pigikkani,” suli itna, “Kisupayaaq nipiqašu- 
mi Atanġuruamun piginiluni killuliqisruiqsuksrauruq.” 20 Tupiq apiruaq 
maniņmiñ qatiqtaamiñ naagaqaa kaviqsaamiñ, atlat suli qirupmiñlu 
qikumiñlu. Akisuruat utkusiich puggatallu atuqtugich tuyuġmiaqaqamiņ 
vigiplugich. 21Taatnatuntuuq kiñapayaaq iñuk salummaqtitchumi 
iluqaaniñ killuġmiñ atukkaugisiruq kamaginaqtuamun, takku ipqiqsi- 
taugisiruq aasriiñ qauktian atutlalugu, itqanaigusrimaaglugu atułiksrani 
savaallautapayaamun. 

22Nutaułhum kimmutai qimaummiugaqtaksrašgigitin, aglaan piññak- 
tapiġuġutin tamatkunuņa ilumun tuqlušaqtuanun Agaayyutmun ikayu- 
quplutiņ. 23 Aglaan uqaksraqtutiqasrupaqasri kinnaqtun nalukkapsigun. 
Ilisimagiñ taatnatchim isruqašašsilha uqaallatrałiġmik. 24Agaayyutim 
savaktaa uqaalaruksraunšgitchuq. Ilaa ituaqqutriruksrauruq iluqaitñik, 

nakuuluni suli anuqsruluni ilisautripuluni, 25agganailluni nalġuqsruiyu- 
mi iglugirimiñik. Itpiaqtuq Agaayyutim mumigviqaqtitchiłiksraņanun 
ilitchuqsrilutipn ilumutuuruamik. 26 Aasrii qauëšrimmatinitqipniaqsut 
kaņiqsiaqatqiłikun, annagutiņ nigatchiapaniñ Tuunġaum, tigugaluakkani 
tupigitqupluni. 


Uvlut Aqulliich 

3 1 Aglaan kaniqsisriun una. Aqulliġñi uvluni sakiqnaġutit iliñiaqtut. 

2Iñuich ilitlukkisirut ipmiknulhiñaq, pisugruaġutinigutiņ, uqavili- 
ġutiņ, arguaņpasrilutiņ, uqaġniġluliġutiņ, tupiktaiġutiņ apayuqaamiknik, 
quyyataiġutiņ, ukpiqsrisaiġutiņ, 3iłuaqqutrisaiġutiņ, ilunpukkutaišutip, 
saglutusrilutiņ, tatamnaqsilutin, suli iqsiñaqsilutin, iliņisa nakuuruaq 
uumigiliutilugu, 4iliņich ataaguutitauġuġutiņ, isrumamikni sivut- 
muusruusrilutip, suunasrugiliutillapiaġutiņ, quviasrupniallitlugutip 
agaayyutiqałiksramikniñ, 5ukpišusriq qiñiġnautigiłhiñaġnialiġlugu, 
maaġumuutin. 6Taatnatchich ilapich siñiqsrałiġmiktigun payariraqtut 
piyaruanik aġnanik pigiilillapiaqtuanik suli igliġutikkauliqsuanik qanu- 
ataramik ilitchuqsrianitlaiqsuat iļumutuułiġmik. 8Taipchuak Jannes-lu 
Jambres-lu akilliliutipmatun Moses-mun, taatnatuntuuq taipchua iñuich 
akilliupmiut ilumutuuruamun, isrummatiņich pigiiliplutiņ, ukpiqsrippua- 
liqhutiņ Agaayyutikun. 9 Aglaan taatnatchich ayuuġumiñaitchut, takku 
kisupayaam kaņiqsimaiłhat qiñišisigaat, ipchupnaktuntuuq Jannes-lu 
Jambres-lu pipmatun. 


Hisauttutit Aqulliich 


10 Aglaan ilvich mališuakkašigiñ ilisauttutiga, qanusriutiša, suli 
piyummatiga iñuułiġmi. Tuvraġniakkaġigiñ ukpiqsriłiġa, anuqsruti- 
ġa, piqpaktaša, suli iglutuiłiġa, 11 piyuaqsiułiġa, suli nagliksaaqsiułiġa 
ukpiqsriHapkun. Ilisimaanikkiñ iluqaan atuummiruaq uvapnun Antioch- 
mi, Iconium-milu, suli Lystra-mi, tatamnaqsiplugu nagliksaaqsiutlsiq 
iglutukkaga. Aglaan tamatkunakpa iluqaitñiñ Atanġuruam annautikkaši- 
gaana. 12Iñuich agaayyutikuaġuktuapayaat Christ Jesus-mi piqataulutiņ 
piyuaqsiugisirut. 13Tamatkuali killukuaqtuat pippuaqtit pigiilitmugutin 
kinnitñiłikun atlanik, suli kinnilutin ipmiknun. 14Aglaan ilvich ilisauttu- 
sriagianikkan ilumutuuruaq payaņaiġlugu sivutmuutigumigiñ. Ilisimagiñ 
kisuniñ ilisauttusriaġiłhagun, 15suli ilisauttusriaġimałhatigun ilaalug- 
ruutiqniñaglaan Agaayyutim uqalhi. Tamatkua kaņiqsipchałhiñaugaatin 
anniqsuqtiłiġmun ukpiqsrilikun Christ Jesus-kun. 16Uvvatakku uqa- 
łipayaaq Agaayyutim Makpišaanani ittuq ilaan aniġniliutaagun, suli 

anniqsuutauruq ilisautriruni, iñiqtiġiruni, nalġuqsruiruni, suli alëaqsrui- 
runi nalaunparuatiksramun, 17iñugli agaayyutikuaqtuaq naamasriplugu 
paqnamallautlasriplugu qanusripayaamun savaallautamun. 

1Tiligikpiñ sivuġaani Agaayyutim suli Christ Jesus-pum 

Atanniiruksrauruam iñupayaanik iñukuuruanik unniiñ tuquparuanik, 
suli piqutigiplugu aggitqiliksrapalu apaayuqautaalu: 2tilillapiašikpiñ quliaq- 
tuaġitquplugu tusraayugaallautaq, uqaġiniapiaġlugu piviksrapagun naagaqaa 
piviksraitmatun inpaan, ilitchuġipkaġniutigilugu, alġaqsruutigilugu, pitchuk- 
saaġutigilugu, suli anuqsrutipayaakun ilisauttutigilugu. 3Uvvatakku piviksraq 
tikiumagisiruq iñuich naalaġnisunġiłiksraņat ilumutuuruamun ilisauttutmun, 
igligutlulišutip ipmin pisułiġmikkun, katitchiñiališutin ilisautriksraġmik- 
nik tusraasrukkałhiñaġmiktigun. 4Iliņich naalaġnitlukkummataiġutiņ 
Agaayyutim ilumutuulhanun, aglaan naalagulitluglugich utuqqaqtat 
unipchaaliat. 5Ilvilliasriiñ qauġrimmaaġiksuksraurutin qanusripayaami irvi- 
qapnaqpich, iglutuġlugu nagliksaaqsiutiq, quliaqtuaġilugu tusraayugaallautaq, 
suli taņiġlugu savaaksrapayaaņa savaktaan Agaayyutim. 

6 Uvaņaliuvva tikiummigiga tuqqutaułiksraġa Agaayyutmik piqusriġ- 
luna. Aullałiksraġa marrumakņa iñuułiġmiñ tikiummiruq. 7Atriplugu 
aqpaliutraqti nuņitchiruaq, uvapaptuuq iñuułamni ukpiqsriłiq 
Agaayyutikun pigituiñaġiga. 8Pakma akiññaktaksraġma niaquġutiksra- 
pan nalaunparualhum taqqigaapna, Agaayyutim nalaunparuam Atangum 
qaisapa uvapnun taivrumani uvlumi, uvapnulhiñaungitchuaq aglaan ilu- 
qaitñun aggitqiliksrapanik inuġruuqtuanun. 


Uqauttutai Timothy-mun 


9 Uggisigilugu utlakkumigikma. 10Uvvatakku Demas-pum marrumiņa 
nunamik kimmutiqatluliqhuni unitchaana. Thessalonica-mun aullaqtuq, 
Crescens-li Galatia-mun, Titus-aasrii Dalmatia-mun. 11Kisimi Luke- 
pum nayušaana. Tuvaaqatigiyumigiñ Mark ikayuqtiksraġa savaakun. 
12Tychicus-li tuyuġigiga Ephesus-mun. 13Qakugu aggiaqsiyuvich saaga- 
ġumigiñ quppiġaagġa unisaġa Troas-mi Carpus-mun, makpišaatlu suvaluk 
qisipñiñ piliugat aglaktuġvitka. 14Alexander-m savviuqtim atqunaq 
navianniuqtitkaaņa. Atanġum utiqtitchivigigisigaa atniutaigun. 15IĮlvittuuq 
qaunakkutiqaġumuutin ilaagun, takku iluaksriñsillapialikun akilliliqsušai 
uqauttutivut. 16Sivugapniutiqqaalamni Rome-pum aņalataiñun tapqitchu- 
pa, iluqatiņ unitchaatpa. Agaayyutimtuq akitñautaillapniasligich taipchua. 
17 Aglaan Atanëum nayuqłuņa sayyiqsuġaaņa uqautigianitlasriplugu 
inupaiglugu iluqatin Jew-ņunġitchuat tusraaraksrapat. Uvaņa annautik- 
kauruņa tuqqutauviksragaluamniñ. 18Suli Atanġuruam annautiniagaapa 
iluqaaniñ pigiitchuamiñ, annautiluņa pakmaniittuamun apaayuqautmi- 
ñun. Nanšaun illi ilaanun qapavak isruilaamun. Amen! 

Aqulliich llammiušutit 

1l9'Tuyuqtuna iluaqqutmik Prisca-mun suli Aquila-mun, suli tupiqatai- 
ñun Onesiphorus-pnum. 20Erastus Corinth-mi ittuiñaqtuq, suli unitchiga 
Trophimus Miletus-mun atniëñaliqman. 21 Aggiluaġniuraġumuutin 
ukiuġraguqtitnagu. Eubulus-pum Pudens-lu Linus-lu suli Claudia-m 
nayaappajšaatin, atlallu aniqatiut. 

22 Atanġuruamtuq piqasriqsušlisin irrutchipkun. Agaayyutimtuq 
iłuaqqutilisi. 


Paul-pum Tuyuutai 
Titus-mun 





1 1Tuyuutit ukua aggiqsut Paul-miñ savaktaaniñ Agaayyutim, uqqi- 
raqtigiplugu Jesus Christ-pum. Agaayyutim piksraqtaaġigaaņa 
ikayuquplugich ilaan iñuksraqtaaņi ukpiliquplugich suli ilisauttutiqašlu- 
gich ilumutuunġagun ukpiġusripta, 2tunpaviqaqtuakun niġiugaqałikun 
isruitchuamik iñuutłiġmik. Agaayyutim saglutlaitchuam akiqsruġniġaati- 
gut taavrumiņa iñuułiġmik sivuani aullaġniiłhan piviksrauruam. 3Aasrii 
nalaullapiaqługu piviksraq sagviġaa taamna tusraayugaaġiksuaġmi- 
gun. Taatnaqtuksraġuqłuņa savaaksritchaaņa, uvaņaasrii uqaġiplugu 
tillisaagun Agaayyutim Anniqsuqtipta. 4Titus, aglaktuņa ilipnun iġñau- 
rapiamnun ukpiqsriłikun piqatigikkamnun. Agaayyutimtuq Aapauruam 


Titus-pum Savaana Crete-mi 


5Uvaņa unitchikpiñ Crete-mun iłuaqsruquplugich sut iluaqsrugaksrau- 
ruat taamani, suli nalunaiqsitquplutin ukpiqtuapuruat qauktiksrapitñik 
nunaaqqipayaani. Tillisitka itqaġilugich, 6qaukłiksraqtaaņuruaq 
patchisaitchuksrauruq, aņun atautchimik ilaqatiqaġuni, suli qitun- 
ġai ukpiqsripulutin uqautausruņaqatiņ pitchiġiillugich tupiktailikun. 
7Uqaqtiksraqtaaq Agaayyutim savaananik aņalatchiruksrauplugu pat- 
chisaitchuksrauruq, pisułiġmigausruņaqani, uumitchaktanšišuni unniiñ 
imiliġaqtausruņaqani, qinnaktasrupaqani unniiñ killukun piqaġugrua- 
supaqani. 8Ilaa tukkuġiņñaqsuksrauruq, piqpaksripuluni nakuuruamik, 
ipmiñun apalalguluni, nalaungaluni, ipqilluni, suli alšaqsruutmik 
tuvrairuaņuluni. 9Uqaqtiksraqtaam payaņairvigiraksraġigaa uqaut- 
tutini ukpiġiraksrauruaq suli iviqtisrimaaqtuaq ilisauttutmun. Taatna 
ilitqusriqaġumi ilaa pitchuksaaġilgugisiruq atlanik ilumutuuruakun ili- 
sauttutikun, suli qiñiqtilgugisiyaa taņiġiliqqutaat akilliiruat uqaliómun. 

10Uvvatakku iñugiaktut tupiguutaitchuat iñuich kinnitňikhutiņ 
atlanik nipiqałiġmikkun kinniqitikun, suvaluk taapkua ilisautriruat 

iñuk nalunaitputchiqsuksrauplugu annautrauniaqpan. 1 Ilisauttutaat 
nutqaqtitaksraġipiaġiňñ, takku iliņisa akasrimagaich apayuqaašiich 
ilisautrilismikkun ilisauttutiginëilaaksrašmiknik killukun piqa- 
šëugruaqhutin. 12Crete-taġmiut ilapat sivuniksriqiraat nipliġñiqsuq, 
Crete-taġmiurguuq ataramik sagluturuaņuniplugich, niġrugaaqłuk- 
tun inniplugich, suli iqiasruuplutiņ niġitlaturauņuplugich. 13 Aasrii 
taamna nipliun ilumutuupluni. Taatnaġlugich ilualiksrapatnun ilvich 
iñiqtiġumigitin ipiksilugu, ilipilli sayakturuamik ukpigusriñikku- 
muut, 14itlunġiġutiņ Jew-ņuruat unipchaaliapitñunlu ilisauttutaatnunlu 
suli iñuich tillisaatnun, ayyairuat ilumutuułiġmik. 15 Supayaaq ipqit- 
chuq iñupni ipqitchumaruani, aglaan ipqitchuaņitchuq tamatkunani 
qaayuġnaqtuani suli ukpiqsriñġitchuani, takku ilipisa issummatiņich 
suli qauġrimmaaġiutillautaņich qaayuġnaqsianiksimaplutiņ. 16Iliņich 
ilitchuqsrimanigaluaqhutin Agaayyutmik, aglaan iñuuniałhata piilaa- 
gigaa, ilipich uumiktanikhutiņ, tupiktaiqhutiņ, iñiqtaqaġumiñaiqhutiņ 
nakuuruamik. 


Nalaunnparuat Ilisauttutit 


2 1 Aglaan ilvich ilisauttutigiraksrašigiñ ilisauttutiksraq ilumutuu- 

rautigun uqaliqtigun. 2Uqautilugich utuqqanaaġuqtuat aņutit 
qauġrimmaaġiqulugich, isrumaugalgulutin, ilipitñik apalalgusritqu- 
lugich. Ilumutuġuġutiņ ukpiqsriłiġmikkun, piqpaktaġmikkun, suli 
iglutuilgusriłiġmiktigun. 3Taatnatuntuuq uqautilugich utuqqanaaġuqtuat 
aġnat ukpiqtuam irrusrianik piqaqulugich, sagluturuaputqunjgillu- 
gich, naagaqaa tigutarriutitqunšillugich taappaġmun, ilisautritqulugich 
nakuuruakun, 4atriraksrallautaġugġutiņ nutautluktuanun aġnanun 
piqpaksriłiksraņatigun ilaqatiumiknik suli qitungaëmiknik, 5iņmik- 
nun apnalalgusrilutin ipqiłikun suli ilaqatausruqsilutin kiñuniġmi, 
tupiqsritlasrilutin aputiumiknik. Agaayyutimli uqalha iñuich suu- 
pillaġinġitchumigaat. 6 Taatnatuntuuq pitchuksaaġlugich nukatpiat 
aņalallautałiksraņatnun iņmiknik. 7Ilvillu supayaatigun atriraksrallau- 
taġuġutin savaallautakun. Ilumutuġullapiaġutin suli piyummatiqašutin 
ilisautriliqni. 8Uqautrilutin naġġuksruġnaġumiñaitchuakun, akilliliq- 
suqtitin kanpusrutlasrilugich, pigiitchuakun nipiksraillutiņ uvaptigun. 
9Uqautilugich savaktaaġruich tupiksritqulugich aņaayuqaġmiknik suli 
quyalilugich sukupayaaq. Iliņich kiumaktłiqsuksraunġitchut 10unniiñ 
tigliktuġvigiraksraġinġitchaich. Aglaan ataramik urriqsuqtaksraġigaat 
nakuuliqtip suli qanutitapaitiqtip kamagikkaułiksraņanun ilisauttutim 
Agaayyutikun Anniqsuqtiptigun suraġałipayaaġmikni. 

11 Uvvatakku Agaayyutim iluaqqutaa ilisimanaqsiruq iñupayaat 
anniqsutiksrapatnun. 12Taavrumuuna iłuaqqutmigun Agaayyutim 

ilisautigaatigut agaayyutailaakuaqunšgitluta suli nunakualhum kimmu- 
taaguaqunġitluta, iñuutqupluta uvaptiknik aņalalgusriluta, nalaunņaluta, 
agaayyutiqaġuta pakma uumani nunami, 13taqqillaptikni quvianaqtua- 
mun uvluanun niġiugaġikkapta, kamanautaa kamanaqtuam Agaayyutipta 
Anniqsuqtipta Jesus Christ-pum sagviqpan. 14Ilaa qaitchuaq ipmiñik 
piqutigipluta, annautisraqhuta pigiitchuapayaamiñ suli pigiagutitquplu- 
ta ipmiñutlhiñaq, ipqiġuta, piyummatiniguta nakuuruakun. 15Tamatkua 
ilisauttutigiyumigitin, atuġlugich apalatchiñiqni, pitchuksaašitliqni suli 
alëaqsrulhatni tusraarivich. Nalliatnun-unniiñ piiņillaġipkasruņaqnak. 


Ukpiqtuam Agaayyutikuaġiałiksraņa 
3 lltqaaqtuutilugich iñugikkatin maliġutchiłiksraņatigun aņalatinik 
suli qaukłiġñik, tupiksrilikun ilipitñik, itqanairrutitqulugu savaal- 

lautapayaaq. 2Uqautilugich pigiilakun uqautiksritqunsillugich, aglaan 
qiñuiyusrimaaglugich, ilauraaqnaglugich, suli ataramik aggaņairrutriłikun 
irrutriqulugich iñupayaanik. 3Uvvaptuuqtakku qaaņikkaptikni kinniqipluta, 
tupiktaitluta, nalaunpaisimarugut, savaksiqsimaplugu kimiksriłiq quvia- 
naġikkaņigun killuum qanusripayaatigun, iñuuniaqhuta uumiktakun suli 
siqñaktakun uumikkutipluta avatmun. 4Aglaan Agaayyutim Anniqsuqtipta 
aggiqami piqpaksrilismigun suli ituaqqutriłiġmigun anniqsuġaatigut. 
5Uvagut savaaqallautałaptiguungġitchuaq aglaan ilaan nagliksrilišmigun 
anitqiksitkaatigut salummakkaukapta imiġmik aasriiñ Ipqitchuakun 
Irrutchikun qaitchipluta nutaamik iñuułiġmik. 6 Uvvatakku Agaayyutim aglip- 
lugu qaitchigaatigut Ipqitchuamik Irrutchimik, uumuuna Jesus Christ-kun 
Anniqsuqtiptigun, 7 taavrumuuna iluaqqutaagun uvagut nalaunpasripkaqhuta 
Agaayyutmi, suli piññaktaaġilugu isruitchuaq iñuutiq niġiugaġikkakput. 

8Tarra taamna ilumutuuruaq nipliun. Uvaņa ataramik uqaqugikpiñ 
tamarrumuuna nalupqisruutaišutin, iñuilli ukpiqsriruat Agaayyutmik 
ataramik kipiġiyumuut piviqaqtiliksrapagun savaallautam. Taatnatchich 
savaallautat nalaunņarut suli ikayuutiksraurut iñupni. 9Aglaan piisi- 
maajvigilugu isilġaiłikun uqaksraqtułiq, immakņaqtatigun atiqtigun 
kaņņiułiq, aivvatrałiq, suli akimaniutrališgmiñ maliġuksratigun 
qaisauruatigun Moses-kun. Tamatkua ikayuutaungitchut unniiñ pit- 
luktuapungitchut. 10 Malġuġuġluguunniiñ alġaqsruutiqaġumigiñ iñuk 
akatchiruaq avgumatišmik ilamiñi, suqutigitqisrupaqnagu malipnušutil- 
lanġitpan. 11 Uvvatakku ilisimagiñ taatnasriq iñuk iłuaqsruutaungġitchuq 
suli killuqsautaiñ kaņiqsimapkaġaġigaat nalaunġiłhagun. 


Ilisauttutit Aqulliich 


12Qakugu tuyuġiyupku Artemas naagaqaa Tychicus ilipnun, utlallak- 
sapiaġumigikma Nikopolis-mun, takku sivuniqaqtuņa ukiisukłuņa tarani. 

l3]kayuseniallapiacumiikkiñ Zenas, mališutaksraliqirilu suli Apollos aul- 
laënialhakni iglaułiksraġmiknun, suli supayaamik inuņaiyallapiaġlugik. 
l4]lisautilugich iñugikkavut piviqaqtitchiliksrapatigun savaallautamik, 
aasiiñ piqaqtitchilutiņ atlat inuġikkaņitňñik iqaisruktuasrupaqatin. 
15Į]luqaġmiņ piqasriqsuqtima nayaappašgaatin. Nayaappaqmigivut 
ukpiqtuaqatiuvut. Agaayyutim iłuaqqutaan iluqasri nayuġumigaasri. 


Paul-pum Tuyuutai 
Philemon-mun 





1Uvaņa Paul tigutaapuruana piqutigiplugu Jesus Christ, aasriiñ 
Timothy aniqatigikkaqput uvamniittuqtuuq. Aglaktuņa uumipa 
tuyuutmik Philemon-mun piqpagikkamnun savaqatigikkamnun, 2suli 
Apphia-munlu piqpagikkaptiknun Archippus-munlu apuyyiuqtauqa- 
tiptiknun, ukpiqtuapuruanunlu katisruuruanun tupipnun. 3 Uvvatuq 
Agaayyutim Aapagikkapta Atanġguruamlu Jesus Christ-pum iłuaqqutiq- 
paglisi tutqiutiqaqtillusilu. 


Philemon-pum Piqpaksriłhalu Ukpiqsriłhalu 
4Quyagiga Agaayyutiga itqaġiplutin iņiqsruqama, 5tusraapluņa piq- 


Ataniġikkaptiknik Jesus. 6Piqatigiiliqput ilipsitñi ukpiqsriruapuruani 
piġuqtuksrauruq ilitchušgitlasrilusri ikayuutipayaanik pigikkapsitñik Christ 
Jesus-mi. 7 Aniqatmaaņ, quviatchaigikma arautiqaqtunpalu piqpakkutillap- 


Paul-num Ipiqsruutigaa Onesimus 

8Taatnamik iņiġvigillagukkikpiñ sumik piraksrapnik 
tilitlhiñaugaluaqhutin, aniqatigiplutin Christ-mi. 9 Uvvasuli Christ-pum 
piqpaksriłhagun tilisunëitchikpiñ, aglaan uvapa apayuqaaqtuami, 
isiqtaupluņa pisigiplugu Jesus Christ ipigvigisrukkikpiñ. 10Tarra iņiqsru- 
ġikpiñ pigiplugu Onesimus iġñiġiliutikkaġa ukpiqsriliqman Christ-mik 
qiliqsimallamni pituutani. 11 Taimma qaaglaanimña ikayuutaunġitcha- 
luaqtuq ilipnun. Aglaan pakma ikayuqtišuqtuq ilipnunlu uvapnunlu. 
12Utiġmun tuyušgisraaqsigiga. Akuqtullaņpniaġumagiñ irrusriñigutilu- 
gu uvamnik liilaa pipmatun. 13Nayuqtigisrukkaluašiga uvaņni illugu. 
Savautinayaġaaņa iniksraġaluapni qiliqsimallamni piqutigiplugu tusraa- 
yugaaġiksuaq. 14Aglaan suyumiñaipiaqtuņa apiqsrullakkaluaqnak. 
Nakuurualiqiiñ piyummatigillapiaġlugu nunuripkasrupaqnak uvapnun. 

15Taatnaqhuni aullaummiuraallaguknasniqsuq ilipniñ, ilipnun utit- 
ilipnun aglaan nakuqsitluktuq savaktaaġruņmiñ. Onesimus ukpiqsriaq- 
sikami Christ-mik piqpaknaqsiruq aniqatigiliutipluni uvapnun aglaan 
pitlukługuunniiñ ilipnun, takku Agaayyutim pigiliutipmigaa iliptuntuuq. 
17]srummatigiguppa piqatnaaġipiaġluņa, paġlayumagiñ utiqpan uvak- 
tun ililugu. 18Suli qitkutiksriñiqpan suurapnik taimani qimakami suli 
niġġiuqsrumaqaqpatin akiilliutiyumagiñ uvamnun. 19 Uvva aglaktuņa 
argamnik itna, Uvaņa Paul akiligñiapiašikpiñ. Itqaaqtuutinšitchikpiñ 
qanutun niġġiuqsruutiqaqtilaaqnik uvamnun. 20 Aniqatmaan, quya- 
lisallapniappna pisigilugu Ataniq, quviatchaksaġluņa aniqatigipluņa 
Atanġuruakun. 

21 Aglaktuņa uumiņa ilipnun nalupqigiñgġitlugu tupiksrisuułhiñ ilisi- 
magaluaņņaan savaaqatlupniatlhiñ iņiqsruaġikkamniñ. 22 Aasriipsuuq 
niġiugaqaqtuņa qiñitlasilgiłimnik ilipsitñik ipiqsruHapsigun. 
Taatnaqhutin itqanaiyaġumuutin iniksramnik. 


Ilammiuġutit 
23Epaphras-pum tigutaapuqatigikkašma pisigiplugu Christ Jesus 
tuyuġaatin nayaaņpņaġmiñik. 24Mark-pumlu, Aristarchus-pumlu, Demas- 
pumlu, Luke-pumlu savaqatiuma tuyuqmigaatin nayaapnanik. 25Uvvatuq 
iłuaqqutrisaan Atannapta Jesus Christ-pum irvigiliuņ irrusriqsi. 


Tuyuun Hebrew-puruanun 





Agaayyutim Uqałha Uqaqtigiplugu Iġñiñi 

1 1Iņilġaanimma Agaayyun uqaqtuq sivulliaptiknun sivuniksriqi- 

ritigun akulaiqługu atlakaaġiikługich. 2Aglaanpakma makunani 
aqulliġñi uvluni Agaayyutim uqautigaatigut Iġñiġmigun, nalunaiqsaġ- 
migun paitchaktaaquplugu supayaanik, aasriiñ ilaagun iñiġnikkani 
nuna. 3Agaayyutim kamanautaa qiñiġnaitchuq. Aglaanpakma kama- 
naun qausaiñaqtuq Iġñiġuruakun Agaayyutillapiatun itluni. 
Ieñišuruam tigummiugaġaa supayaaq uqališmigun saņņiqaqtuatigun. 
Piiņanikamigich iñuich killuqsautaat, aquvinniqsuq taliqpianun kama- 
naëniqsram pakmani. 


Iġñiq Kamanatluktuq Isaëšulipmiñ 


4Taatnaqhuni kamanatluksipluni israġuliņniñ Agaayyutim atchiġñiġaa 

kamanatluktuamik atiġmik iliņisa atipitñiñ. 5Atakkii Agaayyutim nal- 
liatunniiñ israġulgich nipliutisrimaitchaa, itna, 

“Ilvich Iġñiġigikpiñ. 

Uvlupak nalupqinaišikpiñ iġñiġiplutin takkuatni iñupayaat.” 
Psalm 2:7 

Naagasuli itnaqsimaitchuq isragulipmun, 

“Aapaugisiruna ilaanun aasrii uvapa Iëñišilugu.” 

2 Samuel 7:14; 1 Chronicles 17:13 
6Aasriipsuuq, tuyuġiyasripmagu Iġñiġuruaq apalatiqatini iñupnun 
marrumani nunami nipliġñiqsuq, itna, 

“Tluqatin Agaayyutim israšulgiñ purvigilitrun.” 
Deuteronomy 32:43 
7Suli uqautigigai israġulgich, itna, 
“Israġulgich anušišuqtinnišai, 
savaktiniasriiñ ikualaruaġuqtitlugich.” 
Psalm 104:4 
8Aglaan Iġñiġuruamun uqaqtuq, 

“Agaayyuun, aņalatchiraugisirutin taimuna. 
Aņalatkisigiñ apaayuqautiiñ nalaunpalikun. 
9 Quviagigiñ nalaunparuatiq aasrii uumigiplugu nalaunpaitchuatiq. 
Taatnaqhuni Atanëum, Agaayyutvich, piksraqtaaġigaatin 
qaitchiplutin pitluktuamik kamakkutmiglu quvianamiglu 
tamatkunakņapayaaq piqatipniñ.” 
Psalm 45:6,7 
loO[tnasuli uqaqtuq ilaagun, 
“Ataniiq, aullaġgniisaqqaaġatałiġmi iñiġiñ nunalu qilaglu argapnik. 
11 Tamatkua piunġiġñiaqtut, aglaan ilvich itchaġataqtutin. 
Hluqatin tamatkua utuqqaġuġniaqtut 
aasriiñ atnuġaaluktun suunšišutin. 
12 Uligaatun imuniaġitin 
aasrii simmišutin atnuġaaluktun. 
Aglaan ilvich atlappugumiñaitchutin 
suli ukiutin isrukłitchumiñaitchut.” 
Psalm 102:25-27 
13 Aasrii nalliatnun israġulgich uqautrillaksimaitchuq itna, 
“Aquvittin taliqpipma tupaani aņalatchiqasiutilutinaasrii uvamnik 
akiilillapiaġniałhatnunaglaan iluqaitñik uumigirivich.” 
Psalm 110:1 
l4]srašulgich savaktaulhiñaqtut irrusriuplutiņ. Tiliraurut ikayuquplugich 
tamatkua annautrauniaqtuanik. 


Kamanaqtuaq Anniqsušiaq 

2 1Qiñiġikput Iġñiġuruam kamanatlulha israëulipniñ. Taatnašuta pili- 

qipiaqtuksraurugut qaunatqiaġiglugich tusraakkavut. Tupigiguptigik 
tamatkua taggivaktagumiñaitchugut ilumutuuruamiñ. 2Uqałipayaaq 
israġulgich uqautigikkaņat payaņaitchuaņuruq. Aasriiñ kiñapayaaq 
navguiruaq maliġutaksramik tupiksriñġitlunilu nalliusriaqašisiruq 
anasriñpuqsautmik. 3Taatniitpan qanuġuta annapniaqpisa anasiñpuq- 
saġviksraptikniñ suksraġinġitchuptigu anniqsuġiaq? Atanëšum Jesus 
uqautigiqqaaġaa taamna anniqsuġiaq. Aasriiñ tamatkua tusraaqqaaqtuat 
uqałiġmik qaaņiqsitkaat nalupqinaiqtlugu uvaptiknun ilumutuuniplugu. 
AAgaayyutimtuuq ilisimapkaġniġai atlakaagiisigun quviqnaqhutiņ savaa- 
tigun, suli Ipqitchuam Irrutchim aatchuutaigun pisulišmigun. 


Sivulliuqtaat Anniqsukkauruat 


5Aasriiñ Agaayyutim piksraqtaaġiñġitchai israġulgich aņalatiksrau- 
lugich nunami tikitchaġumaruami. Taamna uqautigigikput. 6Aglaan 
Agaayyutim uqalhani aglausimaruq, itna, 

“Agaayyuun, suvaata isrummatigitlaniqpiun iñulhiñaq? 
Naagaunniiñ suvaata qaunagitlaniqpiuņ iñuum iġñiņa? 
7 Sivikitchuami kamanaitluktitauraallakkaluaqługu isragulipniñ, 
niaquusriġñiġiñ kamanautmik kamakkutmiglu, 
8 suli inillakkiñ aņalataġitlasriplugu supayaaq.” 
Psalm 8:4-6 
Taamna uqatiq uqautigigaluaqtitlugu Agaayyutmun inillapniplugu iñuk 
aņalatchirauplugu supayaamik, pakma qiñinġitchikputsuli iñuum aņalat- 
kamanaitlullakługu israġuliņniñ.” Agaayyutim iluaqqutmigun tuqupkaġ- 
niġaa pisigiplugich iñupayaat nanipayaaq. Taatnaqługu niaquusriġñiġaa 
kamanautmik kamakkutmiglu. 

10 Agaayyutim aņalanniġai supayaat, suli supayaat sagviġñňiġaat 
kamanautaa. Aasriiñ nalauttuq Agaayyutmun naamasipkaqamiun iġñi 
nagliksaatikun tikiutitquplugich iñugiaktuat iġñiġich qilapmun. Taamna 
iġñiq aullaġniiriġuġniġaa anniqsuġiaņatnun. 11 Taamna ipqiqsitchiruaq 
iñupnik Agaayyutmun suli tamatkua ipqiqsitauruat iluqatiņ aapaqaġ- 
niqsut atautchiiñamik. Taamna pisigiplugu Jesus-pum kanņuginġitchaa 
taiyułiksraņat ukpiqsriruat aniqatiumiñik. 12Nipliqhuni Agaayyutmun, 
itna, 

“Ilitchuġipkautigigisigikpiñ aniqatiumnun; 
nanġaġisigikpiñ akunġatni ukpiqtuaņuruat.” 


Psalm 22:22 
l31tnaqhunisuli, 
“Tunpavigigisigiga Ataniq.” 
Isaiah 8:17 
Sulipsuuq, 
“Uvaniittuna ililgaani Agaayyutim qaisapiñi uvamnun. 
Isaiah 8:18 


14Taapkua ililgaat timiqaqtut auqaqhutiņlu. Taatnatun ilaa iñuguqtuq 
timiqaqhuni iliņisitun. Tuqukami sanniġutami timimigun piyaqqut- 
lasriñiġaa tuqupkaitlaruaq iñupnik, taamna tuunġaq. 15Jesus-ņum 
annautisraġniġai tamatkua iñuich tigutaapuruat iñuuniqtutilaaġmikni 
iqsilhatigun tuqułiġmik. 16 Atakkii Jesus-pum isrumaaluutigingġitchai 
israġulgich, aglaan ikayuġugai iñuich kiñuviaġikkaņi Abraham-ņum. 
17Taatnamik Jesus iliruksrauruq aniqatiuņisun supayaakun. Taamna 
pisigiplugu ilunpuksripluni tuniqsimaruapuplunilu agaayuliqsiqpaguq- 
tuq ilipitñun. Jesus-pum tuqutišmigun piišëñisšai iñuich killuqsautiņich 
qiñuiqsitlugu Agaayyun. 18Jesus ilaaptuuq nagliksaaqtuq uuktuaqsiuka- 
mi. Taatnamik ikayulgunišai tamatkua ukpiqsriruat uuktuaqsiupmata 
ilaatun. 

Jesus Kamanatluktuq Moses-miñ 
1Aniqatiumaaņ, pigigaasri Agaayyutim. Qilaņmuqugaasri. 
Taatnamik isrummatigiraksrašigiksi Jesus tilirauruaq Agaayyutmiñ, 
ilaaptuuq agaayuliqsiqpauruq ukpišikkaqput payanaitlugu. 2Jesus 
tuniqsimmatriruq Agaayyutmun piksraqtaaġirimiñun atriplugu Moses- 
tuuq tuniqsimmatriruaq Agaayyutim iluqaani tupqani savautrikami 


savautrillautatluktuq. 4Tupipayaaq nappairiqaqtuq, aglaali Agaayyutim 
sua iluqaan nappakkaġigaa. 5Moses-guuq tuniqsimaruq iluqaani tupqa- 
ni Agaayyutim, aglaan savaktaułhiñaqhuni. Moses nipliqsimaruq sunik 
uqautauniaqtuanik sivuniksrami, [amiami Christ-mik]. 6 Aglaan Christ 
tuniqsimaruq iġñiġupluni apalatchiruaq iluqaanik tupiëmik. Iluqata 
ukpiqsriruani Agaayyutmik, uvagut tupigigaatigut Agaayyutim ukpiqsri- 
siqaġupta nigiugaqašuptalu isruanunaglaan. 


Minġuiqsiaġviqaqtut Agaayyutim Iñui 
7Tarraasriiñ Ipqitchuaq Irrusriq uqaqtuq, 
“Uvluvak tusraayupsiuņ Agaayyutim nipaa, 
8 siqquqsilaaëniaqasigik isrummatigikkasri, 
taipchunatitun akilliliqsuiruatun Agaayyutmik 

uvlumi taivrumani suviksrailaami. 

9 Aapaapsi uuktuapiaġataġaatņa arguaġipluņa qiñiġaluaqługich 
savaatka. 

10 Taatnaqlupa malšukipiani ukiuni uumitchautriruņa taipchunipa 
aasriiñ uqaqluna, ‘Pigisupayaakkaņat killuuruq. 
Kaniqsimaitchaat ilitqusriġa.’ 

11 Tarra akiqsruqtuņa uvaņnun uumitchallamni, itna, 
“Isiqtitchumiñaitchitka nunamun akiqsruutigikkamnun ilipitñun 

minġuiqsiaġvigitqukkamnun.? ” 
Psalm 95:7-11 

12Taamna Ipqitchuam Irrutchim uqaġikkaņa. Taatnamik qaunatqia- 
ġiutisitchi avatmun. Avallanġitchumuusrili iñuuruamiñ Agaayyutmiñ 
pisigilugu killuqsaun ukpiqqutaiłiġlu uummatipsitñi. 13 Aglaan 
pitchuksaaġutisritchi avatmun taiyuġnaņņaansuli “Uvluvapmik” 
suli tusraatlappapsi Agaayyutim nipaanik tupiksritļlaņņapsi- 
lu. Tupiksriñġitchupsi nalliqsi siqquqsiviaqtuq ilaatni killuqsautmun 
sagluqipkašuni. 14Takku iluqata pigigaatigut Christ-pum ukpiqsimau- 

raġniaġupta ukpiqsrillaptiktun aullaġniiłhaniñaglaan tuniqsimalutalu 
payaņaiġuta isruanunaglaan. 15Itnaqsimaruq, 
“Uvluvak tusraayupsiuņ Agaayyutim nipaa 
siqquqsilaaġniaqasigik isrummatigikkasi 
taipchunatitun akilliliqsuiruatun uvlumi taivrumani 
suviksrailaami.” 
Psalm 95:7,8 
16KĶisut tusraaniqpatrun Agaayyutim nipaa akilliliqsuipmata ilaanik? 
Aa, iluqatin taipchuapurut iñuich Moses-pum annisikkaņi Egypt-miñ. 
17Kisutmi Agaayyutim uumitchautiniqpagich malġukipiani ukiuni? Aa, 
iluqatiņ taipchuapuniqsut killuqsaqtaqtuat tuquplutipaasriiñ suviksrai- 
laami. 18 Agaayyun akiqsruġniqsuq ipmiñun, “Isiqtitchumiñaitchitka 
nunamun akiqsruutigikkamnun ilipitñun minšëuiqsiagvigitqukkamnun.” 
Kisut Agaayyutim uqautigivagich taatna? Aa, iluqatiņ taipchuapurut 
tupiksriñġitchuat Agaayyutmik. 19Tarra ilitchuġigikput ukpiqsriñšisi- 
taavrumuņa nunamun Agaayyutim akiqsruutigikkapanun ilipitñun. 
4 1Taatnamik Agaayyutim akiqsruutaa minġuiqsiaġviksrakun itchu- 
gaaqtuq. Anayasuktuaqta nalliqsi tikiñġitpiaqtuq taavrumuņa 
minġuiqsiaġviņmun. 2Takku iñuktitun suviksrailaami iņilġaallapiaq 
uvaguttuuq tusraapmigikput ilaan nipaa tusraayugaaġiksuakun. Aglaan 
tusraakkaņata anniqsunġiññiġai, takku Agaayyun ukpišinšgitlugu. 
3Uvagut ukpiqsriruani minġuiqsiaqataurugut Agaayyutmi nipliutaatun, 
“Akiqsruqtupa uvamnun uumitchaHamni, 
“Isiqtitchumiñaitchitka nunamun akiqsruutigikkamnun ilipitñun 
minġuiqsiaġvigitqukkamnun.? ” 
Psalm 95:11 
Itnaġniqsuq taamna savaani naasrimagaluaqtitlugich iñiġatałha- 
niñaglaan nunam. 4Aglausimaruq samma taavrumuuna tallimat 
malġuġuutaatigun uvlut itna, “Agaayyun minġuiqsiaqtuq savaaómiñiñ 
tallimat malġuġuutaatni uvlut.” 5Tusraakkaptitun sivuani itnalgit- 
chuq, “Isiqtitchumiñaitchitka nunamun akiqsruutigikkamnun ilipitñun 
minġuiqsiaġvigitqukkamnun.” 6 Tarraasriiñ taipchua tusraaqqaaqtuat 
tusraayugaaġiksuamik isinġitchut Agaayyutim minġuiqsiaġvianun 
ukpiqsriñġiłiġmiktigun. Taatnamik isitlasrugaaqtugut minġuiqsiaqatau- 
liksraptiknun Agaayyutmi. 7 Agaayyun inillaitqiksuq atlamik uvlumik 
taiplugu “Uvluvapmik.” Iñugiaktuat ukiut pianikmata uqautigitqikkaa 
tumigiplugu David, uqaliqtigun tusraakkaptigun itna, 
“Uvluvak tusraagupsiuņ Agaayyutim nipaa 
siqquqsilaaġniaqasigik isrummatigikkasi.” 
Psalm 95:7,8 

8Tarra Joshua-m- 

tuuq iñui Agaayyutim 
minġuiqsiaqtinniqpagich, 
Agaayyutim uqaġitqikkayaitchaa 
atla uvluq David-kun. 9Taatnamik 
iñui Agaayyutim isitlasrugaaqtut 
akiqsruutauruamun minġuiqsiagġ- 
vipmun. 10Atakkii kiñapayaaq 
isiqtuaq Agaayyutim minġuiqsiaġ- 
vianun, nutqaqmiuq savaaġmiñiñ 
Agaayyun nutqaqmatun savaaġmi- 
ñiñtuuq. 11Ki, sakuukta isiġuguta 
minġuiqsiaġvianun Agaayyutim. 
Tupiksriñšitchuksraunšitchugut 
atrilugich sivulliavut suviksrailaami 
isinġitchuat taavrumuņa minġuiq- 
siaġviņmun ukpiqqutaiłiġmiktigun. 
12Uvvatakku uqałha Agaayyutim 
uumaruq sappillapiaqhuni. 
Qamuņaaġatlaruq iñuum iñuu- 
srianunlu irrusrianunlu suli 
isivġiuqługu isrummataalu kim- 
mutaalu, atriplugu ipillapiaqtuaq 
avatmulik avguiraqtuq saun- 

ġiñik sagviqlugu patqa. 13Suli 
Agaayyutim sivuġaani qanusripa- =———= 
yauraq uumaruaq iriqsimanġitchuq, (Heb 5.1) 

aglaan supayaaq sagviruq qiñiqnaq- 

huni irraknun ilaan isivġiuġiyumaaqtuam uvaptiknik savaaptikniglu. 

Jesus Kamanaqtuaq Agaayuliqsiqpak 


14Taatnamik, ki ukpiġilakput payaņaiġuta Jesus, Agaayyutim 
Iġñiņa, kamanaqtuaq agaayuliqsiqpagikkaqput. Ilaa apqusaapanipniq- 
suq qilaktigun sivuġaanun Agaayyutim. 15Takku agaayuliqsiqpakput 
isumaaluqatautlaruq ilisimapluni qanutun sayaisilaaptiknik. Ilaa 
apniqusaaqsiupmiuq uvaptiktitun supayaatigun, aglaan killuqsanšit- 
luni. 16 Taatnamik sivuġaņiutisa iłuaqqutriqaqtuamun Agaayyutmun 
nalupqisrunšišuta, ilisimalugu Agaayyun ilunpuktaqaqtuaq iluaqqutrigi- 
niakkaqput ikayuġnaqsiraġigupta. 
lllisimahapsisun Agaayyutim aglausimaruamiñ uqałhaniñ, qauk- 
łipayaaņat agaayuliqsit piksraqtaaņuraġniqsuq akunġatniñ iñuich 

savautitquplugu Agaayyun pisigiplugich iñuich. Ilaa qaitchiruksrau- 
ruq aatchuutinik tunillautiniglu killuqsautipitñun Israel-aagmiut. 2Ilaa 
iñułhiñaupluni ipmiñik ilisimaruq sayaisilaaġmiñik. Taatnaqhuni 
aggaņairrutitlagai tamatkua killuqsaqtuat pisaġaluaqatiņ. 3Ilumun aat- 
chuqtuksraupmiraqtuq tunillautinik killuqsautmiñun pitrigaluallaġmi 
killuqsautipitñun Israel-aaġmiuņuqatmi. 4Agaayuliqsiqpaułiq kamak- 
piksraqtaapuruksrauruq Agaayyutmiñ Aaron piksraqtaapupmatun. 
S'Taatnatuntuuq Christ kamanašniaqsanšitmiuq ipmiñik agaayu- 
liqsiqpapnun qaukłiġuqsaġuni. Aglaan Agaayyutim piksraqtaaġigaa 


nipliutiplugu, 
“Ilvich Iġñiġigikpiñ. 
Uvluvak nalupqinaišikpiñ iġñiġiplutin takkuatni iñupayaat.” 
Psalm 2:7 
6Uqaġipmigaaptuuq atlamiimma, 
“Ilvich agaayuliqsigigikpiñ Melchizedek-tun iliplugu, 
aasriiñ agaayuliqsaugisirutin isruitchuamun.” 
Psalm 110:4 


7 Jesus nunamiitnami agaayuniqsuq nipitusripluni qulvisigun 
Agaayyutmun annautitqupluni tuquliómiñ. Kiggusriaqaëniqsuq taluq- 
sriplunikii Agaayyutmik. 81ëñicugaluappašemi nagliksaaqtuq atriplugich 
iñuich nagliksaaqmatun. Taatna nagliksaaqami iliññiqsuq tupiksrilišmik. 
9Pakma tuquanikami Jesus naamasiruq, aasriiñ anniqsuitlasiruq iñug- 
nik taimuna tupiksriruapayaanik ilaanik. 10 Agaayyutim taiyuutchiqługu 
agaayuliqsiqpapmik Melchizedek-tun iliplugu. 


Kiliktuutit Qapiqunšgilluta 


11 Uqautiksraukkaġaluaqtugut taavrumuuna Melchizedek-kun. Aglaan 
sakiqnaqtuq kaņiqsipkautigiłiksraņa taamna ilipsitñun, takku tusraasrun- 
ġitchusri alapisaaqpaitlusri. 12Pakma ilisautriġuġumiñaqsigaluaqtusri 
aglaan ilisautriqaqtuksraurusrisuli ilisautripsaaqtuksrauruamik ilipsitñik 
sivulliqsigun ilisauttutauruatigun Agaayyutim uqalhiñi. Aniqammiuratun 
miluktuqtuksrausrugaašniqsusri niqipiatutlaitlusri. 13Kisupayaaq 
miluktuqtuaq aniqammiuratun ittuq. Taatnatun iñuk ukpiqsriaqsika- 

mi Jesus-mik ilitchuġinġitchaasuli atlakaaġiiksilaaņak nalaunparuamlu 

killuuruamlu. 14 Aglaan niqipiaq pigigaat iñuguaniksimaruat. Taatnatun 

iñuum ilisaġuullapiaqtuam uqalhanik Agaayyutim kaniqsitlasisaiña- 

ġaġigai sakiqnaqtuat suli puttuqsritlasriragigaa sum nalaungpatilaapa 

killuqsautautilaanalu. 

6 1Taatnaġuta uqautiginġiġlavut sivulliich qaganaqtuat ilisauttutau- 
ruat Christ-kun. Iñuguġnaqsigaatigut. Ilisautriñġiqsa sivulliuplutin 

ilisauttutauruanik, itnautauruat mumiguni savaaniñiñ tuqułhum suli 
mumiguni Agaayyutmun ukpiqsriłikun, 2suli ilisautriluni paptaaġiłiq- 
tigun suli inillailuni argapnik iñupnun, suli ilisautriluni aņitqiłhatigun 
tuquparuanik atanniitikunlu isuitchuakun. Taapkua ilisauttutigigai 
aniqammiurat. 3Aasriiñ qulvaqtaaqta ilisauttutinun iñuguaniktuanun 
iñupnnun, ami Agaayyutim pisułiġikpauņ. 

4Iñuk ukpiqsriruaġuaniktuaq kaņiqsipkakkauņanikami Agaayyutim 
qaumanagun, uuktuapanikamilu aatchuutauruamik qilaņmiñ, piqa- 
sriutianikamilu Ipqitchuami Irrutchimi, suuktuapanikamiunplu 
nakuulha uqalhan Agaayyutim 
suli saņņiqałha Agaayyutim aņa- 
latchisaan, 6tarra—taatnasiq 
ukpiqsriruaġuaniktuaq taggivaġumi 
maliġuaġaluałiġmiñiňñ Agaayyutmik 
mumitqikkumiñaitchuq. Atakkii 
taatnatchim iñuum kikiaktuutitqil- 
gitmatun pigaa Iġñiņa Agaayyutim, 
suli mitautigiplugu ilaan tuqułha. 
7Iñuk ukpiqsrimaaqtuaq Christ-mik 
ikayuusiaqaqtuq nunatun qau- 
nakkusiaqaqtuatun silalukman, 
aasriiñ nauriraqtuq niqiksranik 
tamatkununa nunaliqiraunun. 
8 Aglaali iñuk tunutchiruaq Christ- 
mik suksraunġiqsitauruq nunatun 
nauriraġaqtuatun kakitļlaġnaq- 
tuanik ikikkaugisiruanik isruani. (Heb 6.8) 
Taatnasriq iñuk anniqsunġitchuq. 

9Piqpagikkamaan, uqaqapta taatna nalupqisunġitchugut itilaapsitñik 
nunagiksuatun aasriiñ annautrauniaqtusri. 10 Agaayyun nalaunparuq- 





piqutigiplugu piqpaksritiqsi ilaanik. 1 Suli kaviuġigikput atausriullaalusri 
ikayuiñiapiaquplusri isruanunaglaan sivuanisun. Taatnaġupsi iñuuniqtu- 
tilaapsitñi nalupqinaiñiaġiksi niġiugaqałiqsi. 12Savautrituiñaqugipsigiñ 
Agaayyutmik. Piyummatigilugu mališuutisritchi atlanun ukpiqsri- 
ruanun akuqtuiruanun ukpiqsrilikun anuqsrutikunlu Agaayyutim 
akiqsruutigikkaņanik. 


Agaayyutim Nalupqinaitchuaq Akiqsruutaa 


1l3]tnaami, Agaayyutim akiqsruqamiuņ Abraham atuġniġaa atini takku 
atqitchuq kamanatluktuamik ilaan atqaniñ. 14Itnaġniqsuq, 

“Nalupqinaitchuamik quviasaapiaġniaġikpiñ aatchuġutin 
iñugiallapiaqtuanik kiñuviaksrapnik.” 

15 Aasriiñ utaqqilgataqami anuqsrułikun akuqtuiruq Agaayyutim akiq- 
sruutigikkaņanik. 16Iñuittuuq akiqsruġuupmiut atuqługu iñuum atqa 
kamanatluktuaq iņmikniñ. Aņiġutauruam nalupqinaiġaġigaa nalup- 
qinaiyautikun aasrii uqavaašutiksraq piiqługu. 17 Uvvali Agaayyutim 
nalupqinaiġukkaa tamatkunuņa akiqsrukkaġmiñun atlappušumiñaisi- 
laapa sivunniutini aasriiñ nalupqinaiqlugu atuqlugu atchi. 18 Agaayyun 
saglutlaitchuq. Taatnamik tunpavigigikput Agaayyun atuqamiupņ akiq- 
sruutini nalupqinaiyautinilu, atakkii uqalha atlapputlaitluni. Ilaan 
akiqsruutaanlu nalupqinaiyautaanlu pitchuksaallapiaġaatigut tigum- 
mitqiaġiquplugu niġiugaq qaisauruaq uvaptiknun qamannirviuplugu. 
19-20 Niġiugaġikkaqput kitchatun iñuutchipsitñun ittuq aullatlaitlunilu 
sapniplunilu. Taamna niġiugaq kisaqsimaruq qilapmi sivuġaanilļapiaq 
Agaayyutim liilaa talukuyaam tunuani inim ipqiññiqsrauruam iluani. 
Kisaliqiri isiqtuq taruna piqutigipluta. Taamna kisaliqiri ittuq Jesus agaa- 
yuliqsiqpaguqtuaq atriplugu taimña Melchizedek. 


Agaayuliqsi Melchizedek 


1Tarra taavruma Melchizedek-ņum, umialgum Salem-mi agaayu- 

liqsauplunilu kamanaġniqsrauruamun Agaayyutmun, nalaunniġaa 
Abraham utiqtuaq akiiliqqaaqtugich umialgich. Agaayyutiniġaa ika- 
yuusriaqaquplugu. 2Aasrii Abraham-pum Melchizedek aatchuġniġaa 
qulippušutaanik utqutipayaakkaġmi. Taamna atiq Melchizedek sivulliup- 
lugu itnautauruq Umialga Nalaunparualhum, aasriisuli umialgupmiuq 
yuqaak sivulliaņillu unniiñ sumi annisilaapa tuqqutilaapalu. Atriginiġaa 
Iġñiņa Agaayyutim agaayuliqsiusugaaqhuni qapapak taimuņa. 

4Isrummatigisriun qanutun kamanaqtilaapa taavruma aņutim, unniikii 

Abraham-ņum sivulliaġikkapta kamanautiqaqtuam aatchuġniġaa quliņ- 
puġutaatnik utqutikkaġmi. 5Aasriili Abraham kiņuviaqaġniqsuq Levi-mik 
aquagunaasriiñ Moses-mik. Tuvraqługu maliġutaksraq Moses-ņum 
aglaaņa Israel-aaġmiupayaat quliņpuġutikuruksrauniqsut taapkunupa 
Levi-tkuayaanun agaayuliqsiġuqtuanun. Taatnaqtuksrauniqsut iluqa- 
tip Israel-aaġmiupayaat qitunġagġigaluaqtitlutiņ Abraham-mun. 6Aglaali 
taamna iñuk Melchizedek Levi-tkuayaapungiñpaëmi akuqtuiñiqsuq 
qulippušutmik Abraham-miñ. Iniqsruqtuq Agaayyutmun ikayuquplu- 
gu Abraham akiqsruusriaqaqtuaq. 7Iñuk qaitchiruaq ikayuusriaksramik 
kamanatluktuq iñupmiñ akuqtuiruamiñ ikayuusriamik. Taamna ilu- 
mutuuruq. 8Aasriili Levi-tkuayaat akuqtuiraqtut qulippusutinik aasriiñ 
ilisimarugut tuqqutilaapatnik, aglaali Melchizedek akuqtuiruq qulippu- 

ġutinik, aasriiñ uqagimaitchuq tuqunilugu. 9 Uqautigillaglagu taatnatun, 
Levi kiņuviaqtuummaġmi kiñuagun akuqtuisuugaluaqhuni qulipnpušsutinik, 
ilaan qulippušutikunišaa Melchizedek-mun atakkii sivulliaņan Abraham- 
pum taimmani taputiplugu. 10 Takku Levi anigaluaqtitnagu inniqsuq liilaa 
timaani sivulliaġmi Abraham-ņum Melchizedek-pum paaqmaun. 

1 Taatnamik Levi-tkuayaat akuqtuiñiqsut maliġutaksramik 
Moses-kun atuqtaksraqtuummaitñik aņalatchiłhatigun agaayuliqsit 
savautriłhatnik Agaayyutmik. Uvva savaaņat tamatkua agaayuliq- 
sit anniqsuiłhiñaullapiaġniqpan naamasilugu, suvaata inuqsraġniqpa 
atlakauruamik agaayuliqsimik aggiqsuksramik atrilugu Melchizedek 
kiņuviaġinġisaņa Aaron-pum? 12Tarra Aaron-pum kiņuviaņi agaayuliq- 
sauruksraunšiqsut, atakkii nutaaq agaayuliqsi aggiqsuq, Melchizedek-tun 
ittuaq. Taatnamik maliġutaksraq aņalatchiruaq savautriłhanik nutaam 
agaayuliqsiqpaum simmiqsuksrauniqsuq. 13Christ taamnatarra nutaaq 
agaayuliqsiqpauruq uqautigikkaqput. Christ-tuuq Levi-tkuayaaņunġit- 
chuq, nalliatunniiñ sivulliaqatai savautrimaitchut agaayuliqsauplutiņ 
tunillaqtuġviņmi. 14Atakkii nalupqinaitchuq Ataniqput kaņiqałha 
Judah-miñ. Moses-pum uqautigimaitchai taapkua Judah-tkuayaat savaut- 
ritquplugich agaayuliqsauplugich. 


Atla Agaayuliqsi Melchizedek-tun Ittuaq 


15Uvvasuli nalupqinaipsaašëniqsuq atla agaayuliqsi atriplugu 
Melchizedek sagviqman. 16 Christ agaayuliqsiġungġitchuq maliġutaksram 
tillisaitigun Moses-pum aglakkanatigun Levi-tkuayaapuruksrauluni, 
aglaan Christ agaayuliqsiġuqtuq saņņiagun iñuulhum simmisšumiñait- 
chuam. 17 Agaayyutim uqałhan nipliutiginiġaa Christ-kun, 
“Agaayuliqsaurutin qapapak taimuņa 
atriplugu Melchizedek.” 

Psalm 110:4 
18Aasiili sivulliq tilliñ atupumiñaiqsuq takku sayaitlunilu sumun ikayuu- 
tauyumiñaitlunilu. 19Maliġutaksram nalaunpasripkaëumiñaitkai iñuich 
Agaayyutmi. Aglaali nakuutluktuamik nigiuganiktugut nalaunņasripkaq- 
huta Agaayyutmi. Tamanna pisigiplugu qalliļlaaġniaqtugut Agaayyutmun. 

20-21 AĄgaayyutim nalupqinaiġñiġaa taamna nalupqinaiyautmigun. 
Aglaali Levi-tkuayaat agaayuliqsiġuqtut nalupqinaiyautailaakun. Aasriili 
Jesus agaayuliqsiġuqtuq Agaayyutim nalupqinaiyautaagun ilaanun, 
itnaqhuni, 

“Atanġguruam akiqsruutigigaa 
isrummitqikkumiñaitluni, itna, 
Agaayuliqsaurutin taimuņa.” 
Psalm 110:4 

22Taapkunuuna uqatiqtigun Jesus nalupqinaiġutigigaa nakuutluktuam 
sivunniušutim. 23Sulipsuuq, iluqatin sivulliich agaayuliqsit nayuutitui- 
ñatlaiññiqsut savaaómikni atakkii tuqułhum piiqsittaġiġai. 24Aglaan 
Jesus agaayuliqsauruq nayuutituiñaqtuaq taimuņa. 25Taatnaqhuni annau- 
titlapiaġaġigai qanumipayaaq tamatkua iñuich utlautiruat Agaayyutmun 
ipymigun, ataramik iñuuruq ipiqsruutripluni ilipitñik. 

26Tarra taatnasriq agaayuliqsiqpak inuġigikput ipqitchuaq taqsraq- 
taitchuaslu pigiirrutaitchuašlu piisimaaqtuašglu killuliqiriniñ, aasriiñ 
kamanaqsipkakkaupluni qilapmi. 27 Inuġinġitchaa tunillaqtuliksrani 
uvlušašipman taipkunatitun qaukłiņisitun agaayuliqsit qaitchisuurua- 
titun tunillaqtuutmik, sivulliuplugu iņmiņ killuqsautmiknun suliasriiñ 
Israel-aaqatmiņ killuqsautipitñun. Aglaan Jesus tuqukami sanniġutami 

tunillautigiruq ipmiñik atausriġmiaqługu. 28Moses-pum maliġutaksra- 
pagun sayaitchuat iñuich agaayuliqsit qaukłiġuġuurut. Aglaan taamna 
maliġutaksraq inuqnaiqsuq Agaayyutim išëñi agaayuliqsiqpaguqtitmaun 
nalupqinaiyautmigun. Aasiiñ agaayuliqsiqpaugisiruq taimuņa naamaplu- 
ni supayaakun. 


Agaayuliqsiqpaņa Sivunniuëutim Nutauruamlu Nakuutluktuamlu 


8 1Tarra una uqautigikkaqput, naalašnillaksiup, piqaqtugut taat- 
natchimik agaayuliqsiqpaņmik aquvittuamik taliqpianun 
aquppiutaqpapan kamanaqtuam Agaayyutim qilaņmi. 2Savautriruq 
agaayuliqsiqpaupluni inimi ipqiññiqsrauruami agaayyuvipiamiittuami 
[qilapmi], iñuum nappanġisaņani aglaan Atanëum ipmiñik nappakka- 
pani. 3Qauktipayaanat agaayuliqsit qaitchisuuruksraurut aatchuutinik 

tunillautiniglu Agaayyutmun. Taatnaqhuni agaayuliqsiqpakputtuuq 
aatchuutiqaqtuksrauruq Agaayyutmun. 4Uvvaami Jesus nunami itchu- 
gaaġumisuli agaayuliqsaunayaitchuq, takku atlanik agaayuliqsiqaqtuq 
qaitchisuuruanik aatchuutinik tunillautiniglu tuvraġlugu maliġutak- 
sraq. 5Agaayuliqsipayaat savaaqaġaqtut agaayyuvikpaņmi nunami 
atripulhiñaqtuami taġġałhiñauruamilu tuvraqlugu agaayyuvikpapiaq 
qilapymiittuami. Moses nappaqsaaqsilëataqmaun tupiq agaayyuvikpak- 
sramun Agaayyutim uqautiniġaa, “Qaunatqiaġigutin nappaġumagiñ 
tupiq tuvraglugu iliktiġutaa ilisauttusriagikkan iñġimi.” 6Aglaan pakma 
Christ-pum akuqtuġaa kamanatluktuaq savautriłiq atlaniñ agaayuliq- 
siniñ savautriruaniñ nunami. Taatnamik Jesus-pum akunniġutauruam 
atausippuqtitkai Agaayyunlu iñuillu nakuutluktuakun sivunniušutikun. 
Taamna nakuutluktuaq sivunniuġun tunpavigigaa Agaayyutim tuniqsi- 
matlhanun, tupiksrilhanuunpilaaq iñuich. 7Uvvaami sivulliq sivunniušun 
patchisaiññiqpan, atlamik inuqnašayaitchuq. 8 Agaayyutim quyagingsiñ- 
ñišai iñugikkani aasriiñ itnaqhuni, 
“Taimanigu sivunniušutiqašisirupa nutaamik 
iñuiñun Israel-pum Judah-mlu. 
9 Itchumiñaitchuq atripatun sivunniušëutim 
qaisaptun aapaapitñun uvlumi taivrumani 
tasrirriutikapkich aullautityaqługich Egypt-miñ. 
Tupiginġitmatruņ sivunniušutiga taatnaqługich suksraaġitka, 
nipliqsuq Ataniq. 
10 Una sivunniušun inillapniagiga Israel-aaġmiupayaanun 
taivrumani uvlumi, nipliqsuq Ataniq, 
Iligisigiga maliġutaksraġa iñuņma isrummatinitñun aglaglugulu 
uummatinitñun, 
atrilugu iñuk aglakmatun kaliikkamun. 
Iliņisa kamagigisigaatpa kisima agaayyutaulupa 
aasriiñ ilipich iñuginiagġitka. 
11 Taivrumanigu kiñaunniiñ ilisautriyumiñaipiaqtuq 
nunaqatmiñik aniqatmiñiglu itnašuni, ‘Ilitchuġiug 
Atanġuruaq.’ 
Atakkii kisupayaam iļisimapiaġisigaaņa 
kamanaiññiqsramiñaglaan kamanaġniqsramun. 
12 Takku ilunņugigisigitka tupigingġitchaluaqtitluņa. 
Suli itqaġitqikkumiñaigġitka killuqsautiņich.” 
Jeremiah 31:31-34 
13 Agaayyutim uqautigikamiuņ nutaaq sivunniušun tarra uqautiginiġaa 
sivunniuġutiġruaq utuqqaliruapuplugu. Supayaaq atuġnaġumiñaiqman 
utuqqalipluni piiġaqtuq. 

Q lAasriili sivulliq sivunniuġun atuqtaksraqaqtuq agaayuliqsitlu 

iñuillu savautriłiksraņatigun Agaayyutmik suli Agaayyutim irvia- 
gun nunamiittuakun. 2Taamna Agaayyutim irvia malġuņnik iniqaqtuq. 
Sivulliëmi inimi kialuuraqaġviqaqhuni niġġiviqaqhunilu ipqitchuanik 
qaqqialigaanik, taiyuutiqaqhuniasrii ipqitchuamik inimik. 3-4Tuglian 
talukuyaam tunuani inauraq taiyuutiqaġniqsuq inimik ipqiññiqsrau- 
ruamik piqaqtuaq ikipkaiviliamik tipraġiksautinun piliaq kaviqsaamik 
maniņmik suli ipqitchuamik suluutmik iluqani qaaligaaq kaviqsaa- 
mik maniņmik. Iluani ipqitchuam suluutim ilulik piliaq kaviqsaamik 
maninpmik imalik Manna-mik suli ayauppiapanik Aaron-ņum akutuq- 
palitlaruamik suli uyaqqak aglaqaqtuak maliġutaksramik. 5Qaaņani 
suluutim matuan israġullak tuglauqsimauraaġniġaak Agaayyutim 
kamanautaa, ini Agaayyutim natqigutrisimaašsvia killuqsautinik. Aglaan 
tamatkua sut uqautigitlaitchivut pakma. 6 Uqautitqiglagu, Agaayyutim 
irvia malëupnik iniqaqtuq. Uvluġaġipman agaayuliqsit isiġaġniqsut 
silallismun inimun savautityaqługu Agaayyun atuumaraġałhatigun. 
7Aglaan kisimi qauktiat agaayuliqsit isiłhiñauraqniqsuq ilullismun 
inimun aasriiñ atausrigmiaqlugu ukiugagipman saagaqhuni auņmik 
qaisaksraëmiñik killuqsautmiñun suli killuqsautaatnun Israel-aaqatmi 
killuqsaqtuat nalułiġmiktigun. 8 Taavrumuuna Ipqitchuam Irrutchim 
kaņiqsipkaġaatigut apqun inimun ipqiññiqsrauruamun apmanjsgisilaapa- 
nik uvaptiknun napaniqtutilaanani silallium inim. 9° Taamna silalliq ini 
atrikusrautauruq iñuuvigikkaptikni pakma. Aatchuutit ikipkaqtugich 
tunillautit nalaunpasripkatlaitchaat iñuk Agaayyutmi; iñuum aatchuutaiñ 
patchisailaaqtitkumiñaitchaat qauġrimmaaęġiutillautaņani. 10 Tamatkua 
atuqtaksrat aņalatchiłhiñaqtut niqiniglu imimiglu suli iġġuutiksraq- 
tuġvikaanik. Iñuich tupiksriruksrauniqsut tamatkuniņa qaałhiñakun 
atuqtaksranik inillaņniałhanunaglaan nutaapuruam nakuutluktuam 
sivunniuġutim. 

11 Aglaali Christ aggianiktuq. Ilaan agaayuliqsiqpagigaa sivunniuġutim 
nutaaņuruam nakuutluktuam. Christ savautriraqtuq kamanatluktua- 
milu nakuutluktuamilu agaayyuvikpaņmi nunakpaqtaungitchuami suli 

nappanġisaņatni iñuich. 12Christ isiqtuq ipqiññiqsrauruamun inimun 
saagasuņaqani auņatnik niġrutit, aglaan isiqami tunillaqtuutiginišaa 
auni piqutigipluta atausriġmiaqługu. Taatnaqami anniqsuutigaatigut tai- 
muga. 13Atakkii taimani iñuk qaayušnaqsiruaq killuliqiłiġmigun. Ilaa 
ipqiqsitqigaqtuq agaayuliqsim siqillautipmagu atuqlugu auņat niġrutit 
suli kulavauram ikipkaqtam aġraņa. 14Tarra, nalupqinaitlullapiaqtuq 
aupanun Christ-pum salummaqtilaaņa qauġrimmaaġiutillautap- 
tiknik savaaņiñiñ kaņiġruaqtam, atakkii tunillautigiruq ipmiñik 
killuutaitluni Agaayyutmun isruitchuakun Irrutchikun. Taatnaqhuta 
savautriłhiñaaġuqtugut Agaayyutmik iñuuruamik. 

15Tuqukami Christ akunniġutiġuġniqsuq Agaayyutmilu iñunmi- 
lu suli sappiqaqtitlugu nutaaq sivunniuġun. Taavrumuuna Christ-pum 
tasutlasigai iñuich tuquruksrauruat piqutigiplugu tupiksriñġiłhat 
maliġutaksramik sivulli>mi sivunniugutiëruami. Tasuġniġai iñuich 
Agaayyutim piksraqtaaġikkani akuqtuitquplugich isuitchuamik pait- 
chaktaaksrautmik, amiami iñuułiġmik isruitchuamik Agaayyutmi. 
16Sivunniuġun Agaayyutim inillakkaņa atriqaqtuq sivunniuġutmik 
iñuum aglagikkaņanik iñuuppašmi. Tuquanikpan iñuich ilisimaraut- 
laruksraurut tuqułhanik taavruma iñuum aglaktuam sivunniušutmik. 
17'Takku iñuum sivunniusšutaani saņņiqutaitchuq iñuuppaan taavruminpa 
aglaktuaq. Aglaan aglaktuam tuqułhan aquagun sivunniušutaa sap- 
pinigaqtuqtarra. 18 Taatnatuntuuq sivulliq sivunniušun sappiqaqmiuq 
tuqułhatigułhiñaq niġrutit aupatigunlu. 19Moses-pum uqautiqqaaqami- 
gich iñuich tillisipayaat maliġutaksram tigunišai aupat nuëšaich ilaplugu 
imiġmik suli kaviqsaaq ipnaim mitqualu hyssop-pum akišuaniglu, aa- 
srii siqilļlakługich makpišaat iluqaisalu iñuich, 20nipliqhuni ilipitñun, 
“Taavruma augum nalupqinaišaa sivunniuġun Agaayyutim tillisigikkapa 
ilipsitñun.” 21 Taatnatunsuli Moses-pum siqillapnišaa auk ipqitchua- 
mun inimun taputiplugich sut atuġuuruat savautrilismi Agaayyutmik. 
22'Tarra, Agaayyutim mališutaksrapaguaqhuni supayaaqayaq salummak- 
kausruuruq aukun. Agaayyun natqigutriyumiñaitchuq killuutinik auk 
maqipkaġaluaqnagu. 


Christ-pum Tunillaqtułhan Piišai Killuqsautit 


23Taatnaqhuni Moses-pum ipqiqsaksragirašënišaa siqillautiqatlhagun 
aunmik ipqitchuamun inimun tuvrautauruamun qilapmiittuamun. Aglaan 
nakuutlukhuni tunillaun inuqnaqtuq inimun ipqitchuamun qilapmiittua- 
mun. 24Atakkii Christ isinġitchuq ipqitchuamun inimun savaaġikkaņatnun 
iñuich, tuvrautaulhiñaqtuamun ilumutuuruamun ipqitchuamun inimun. 
Aglaan Christ isianiktuq qilaņmun sivušaallapiapanun Agaayyutim akun- 
niġutchiutaupluni pisigipluta. 25Qaukłiata agaayuliqsit Israel-aaġmiuņuruat 

isisuuruq ipqiññiqsramun inimun ukiutauġaġipman saagaaqhuni auņa- 
nik niġrutim. Aglaan Christ aatchuutigilġataqtuksraungġitchuq iņmiñik 
akulaiqługu. 26Taatna Christ aatchuutigitqigaqtuksraugumi nagliksaatqi- 
gaaqtuksraunayaqtuq iñiqtaulhaniñaglaan nunam. Aglaan pakma Christ 
sagviġñňiqsuq atausriġmiaqługu piiġiaqługu killuqsaun tunillautigipluni 
ipmiñik. 27 Iñupayaaq tuquruksrauruq atautchimi, aasriiñ aquagun taav- 
ruma atannikkauluni. 28 Taatnatuntuuq Christ tuquruq atausriġmiaqługu 
piiġiaqługich killuutipich iñupayaat. Sagvitqikkisiruq tugliani, piigiasru- 
paqnagu killuqsaun aglaan annautityašlugich utaqqiruat ilaanik 
1 0 1 Maliġutaksraņa sivunniuġutiġruam tikkualhiñašëniqsuq naa- 
masiruamun tunillautaanun Christ-pum, taġġagġiłhiñaqługich 
ilumutuuruam. Ukiugagipman piqutigiplugich iñuich agaayuliqsit 
aatchuġuurut tunillautinik. Aglaan tamatkua tunillautit killuutaiqsitlaiñ- 
ñiqsut iñupnik tunillaqtuqtuanik. 2Tunillautit killuutaiġitlakpata iñuich 
nutqautianikkayašaat tunillaqtutiq iņilġaanimma. Atakkii iñuich ukpiq- 
tuapuruat salummaqtinniqpata atausriġmiaqługu itqaġitqikkayaitkaich 
killuutitip qauġrimmaaġjiutillautaġmikni. 3Aglaan tamatkua tunillau- 
tauruat itqaqtirrutauraqtut killuutipitñun ukiušagipman. 4Takku auņat 

niġrutit piigiyumiñaitchuq killuutmik. 5Taatnaqhuni Christ uqaqtuq 
nunamuyasrikami, itna, 
“[Agaayyutmaap,] Piqaġukkumiñaitchutin tunillautinik 
aatchuutiniglu 
aglaan timiqaqtillugu uvamnik tunillautigitqulugu. 
6Ikipkaqtugich aatchuutit tunillautitlu killuutaišutiksrat 
quyalisaunšitchut ilipni. 

7 Aasriiñ nipliqsuņa, “Agaayyutmaap, 
aggiqsuņa savaaġityaqługu pisulhiñ, 
aglaksimałhatun makpiġaani uvapkun. ” 

Psalm 40:6-8 
8Sivulliani itnaġniqsuq, “Piqaġukkumiñaitchutin tunillautinik aat- 
chuutiniglu, ikipkaqługich aatchuutit tunillautitlu killuutaiġutiksrat 
quyalisaunġitchut ilipni,” ipiapugaluapnaisa maliġutaksrakun. 9Tugliani 
nipliqsuq, “Agaayyutmaan, aggiqsuņa savaaġityaqługu pisulhiñ.” 
Taatnaqami Christ-ņum suksraaġniġaa sivulliq sivunniušun tunillautituum- 
maisa aasrii inillakługu nutaaq sivunniugun. 10Tarraasriiñ Christ-pum 
tupiginiġaa Agaayyutim pisułha. Tunillautigikamiun timini pisigiplugich 
killuutit ipqiqsaġaatigut nalaunņapkaqhuta Agaayyutmi atausriëmiaqtlugu. 

llAasriili agaayuliqsipayaaq savautriraqtuq uvluġaġipman qaitchipluni 
atlapputlailaanik tunillautinik killuutaigiyumiñaitchuanik. 12Aglaali Christ 
qaitchianikami atautchimik tunillautmik killuutinun, aquvittuq taliqpianun 
Agaayyutim minġuiqsiaġiaqhuni savaaġmiñiňñ taimuna, 13taimakņaniñ- 
aglaan utaqqipluni tarani uumigirini akiililiksrapatnunaglaan. 14Takku 
atautchikun tunillautikun killuutaiġñigġai taimuņa tamatkua ipqiqsitauruat. 
15Taavruma Ipqitchuam Irrutchim nalupqinaiëñišaa uvaptiknun, itnaqhuni, 

16 “Una sivunniušun inillaņniaġiga Israel-aaġmiupayaanun 
taimani uvlumi, nipliqsuq Ataniq. 

Iligisigiga maliġutaksraġa iñuņma isrummatinitñun 
aglaglugulu uummatiņitñun.” 
Jeremiah 31:33 
17 Nipliqsuqsuli, itna, 
“Killuqsautipich nalaunnpairrutinillu 
itqagitqikkumiñaitmigitka.” 
Jeremiah 31:34 
18Taatnamik killuutit natqigutikkaukpata, ikipkaqlugich tunillautiksrat 
pisigilugich killuutit inuqnaġumiñaiqsut. 


Qallilaaqta Agaayyutmun 


19Aniqatiumaanp! Pakma taluqsrautairrutiqaqtugut isiliksraptik- 
nun Agaayyutim sivugaanun, atakkii Jesus-pum tunillautiginiëaa auni. 

20 Christ-pum aņmautiniġaatigut nutauruamik apqutmik sivuġaanun 
Agaayyutim. Agaayuliqsiqpaktun qallilaaqtuatun Agaayyutmun amu- 
patchiapanun talukuyaam, uvaguttuuq qalliļaatlasipmigikput Agaayyun 
timaagun Jesus-pum aatchuutigikkapagun tuqupluni. 21Suli kama- 
naqtuamik agaayuliqsiqaqtugut Jesus-mik atanëuruamik Agaayyutim 
tupqani, amiami ukpiqsriruanun. 22Taatnašuta qallilaaqta Agaayyutmun 
ilumutuġuġlugu uumman nalupqisruutaillapiaëlugu ukpiqsritiqput, 
atakkii Christ-pum siqillaqamisigut aupmiñik salummagai qauġrimmaa- 
ġiutillautavut killuqsautiptikniñ suli iġġuqhuta imiġmik ipqitchuamik. 
23Tigummitqiaġiglakput niġiugaq uqautigikkaqput qanuġliqaanġiġuta 
takku Agaayyun akiqsruiruaq tuniqsimaruq. 24Qaunakkutiluta avatmun 
pitchuksaaġutilutalu piqpakkutiłiksraptiknun savaallautaqatiksrap- 
tiknunlu. 25Katiraġaqta atautchimun qapiqtanġiġuta, atrisuņaqnagich 
ilapich iñuich katiraġaņaiqsuat. Ilitchuġigiksi Atanëum aggitqiņñiał- 
ha. Taatnaqlugu pitchuksaaġutiyumaugut avatmun qapiqtanġiġuta 
ukpiqsriłiptikni. 

26Uvvyaami kaņiqsiqqaaġupta ilumutuułiġmik aasriiñ killuqsaqtuiñaġup- 
ta ukpiqsriñġiġuta Christ-mik, piitchuq niġiugamik uvaptiknun. Atakkii 
taatnatun iñuuniašëupta niġiugiraksraġigikput iqsiñaqtuaq atanniiviksraq, 
ittuatun ikualaruatun piyaqquiñiaqtuatun uumiksriruanik Agaayyutmik. 
28Iñuk suksraqanšëitchumi Moses-pum mališutaksrapanik, taamna iñuk 
tuquruksrauruq ilunpuktailaakun ilisimariqalhiñaqpan malëšupnik unniiñ 
piñasrunik. 292 Aglaan iñuk suksraqanġitchumi Iġñiņanik Agaayyutim 
suksraqangitlunilu aupanik Christ-pum ipqiqsitigikkaġmiñik, Agaayyutim 
taamna iñuk anasriñpuqsatlukkisigaa. Taavruma pisaapnatigaa Ipqitchuaq 
Irrusriq iluaqqutriruaq ilaanik. 301lisimagikput kisuutilaapa nipliqsuam 
itna ipqitchuani makpiġaani, “Akisaun pigigiga. Pigiitchuapayaaq aki- 
sagisigiga.” Uqaqmiñiqsuq itna, “Atanëuruam atanniġisigai iñugikkani.” 
31 Įqsiñallapiaġataqtuq anasriñpuqsakkauruni Agaayyutmiñ iñuuruamiñ. 

321tqallaksigik taipchua uvlut kaņiqsiqqaaqapsi ilumutuuruamik 
ukpiqsriruapnpuqhusri. Iglutuġniġiksi sakiqniułiq atqunallapiaq. 331laatni 
pisaapnatigikkaurusri atniaqsiuplusrilu iñuich takkuatni, ilaatnisu- 
li piqataulhiñaacuqhusriunniiñ tamatkunani taatna apalatauruanun. 
34Uvvasuli nagliksaaqatiqaġuurusri isiqtauruanik ikayuqługich suli 
quviatchauġikhusri ivayaqtukkaugaluaqapsi suurapsitñik, iļlitchuġiplugu 
ilipsi suuraqatliksraqsi nakuutluktuanik nupuyumiñaitchuanik qilapnmi. 
35Taamna pisigilugu taluqsrairrutiqaġitchi Ataniġmun. Kamanaqtuamik 
akiliusriaqaġniaqtusri nikaitkupsi. 36 Aglaan anuqsrutiqaqtuksraurusri 
tupiksrilaaġusri pisulhanik Agaayyutim. Atakkii akuqtuaginiagiksi ilaan 
akiqsruutigikkaņa. 37 Agaayyun nipliqsuq ipqitchuami makpiġaani, 

“Pivikisuurami aggiqsagumaruaq aggiġisiruq. 
Piñatchiaġumiñaitchuq. 
38 Nalaunpasripkakkaša iñuugisiruq ukpiqsriłhagun. 
Aglaan quyagiyumiñaitchiga iñuk 
tunuttuaq uvamniñ ukpiqsriņaiqhuni.” 

Deuteronomy 32:35 
39Uvagut, ilaliqsuutinġitchugut tamatkunani tunutlutiņ piyaqquk- 
kauniaqtuani, aglaan ilaurugut tamatkunani ukpiqsrimaaqtuani 
annautikkauplutin. 


Urrakusrautai Ukpiqsrithum 
1 1 llIñuum ukpiqsrikami nalupqisruutiginġiġaġigaa niġiugaġikka- 
ni. Nalupqiginġiġaġigaa atuumaruksraq qiñiġnaqsigaluaqnagu. 

2Sivulliavut taimani iñuuniagaġniqsut taavrumuuna ukpiqsriłikun. 
Taatnaqługich uqaġillautakkaurut. 3Ukpiqsriłikun kaņiqsigikput 
gun. Taavrumuuna kapņpiqsigikputtuuq iñiqsitilaapa sunik qiñiġnaqtuanik 
saņņiagun iñuich ilitchuġinġisaņatnik issummatigikkagġmikkun. 
4Ukpiqsriłikun Abel aatchuutiqaqtuq Agaayyutmun nakuutluktuamik 
tunillautmik Cain-miñ. Agaayyutim akuqtušënišaa Abel-pum tunillautaa 
uqagiplugu nalaunnpatilaana. Abel tuqugaluaqtitlugu ilitchitlarugutsuli 
ukpiqsrilhaniñ. 5Ukpiqsriłikun Enoch aullautikkauniqsuq marrumakpa 
iñuuniališmiñ tuquruksraunšgitluni. Taatnaqługu iñuich paqinšiññi- 
ġaat Agaayyutim aullautipmagu. Aullautikkaugaluaqtitnagu uqalhum 
uqautigigaa ilumutun quyalitñiktaupuniplugu Agaayyutmik. 6 Aglaan 
iñuk ukpiqsriñġitchumi quyalitñikkumiñaitchuq Agaayyutmik. Atakkii 
kisupayaaq piqatiqaġuktuaq Agaayyutmik ukpiqsriruksrauruq itilaapanik 
suli akiliutiqaqtilaapanik tamatkununa piliqillapiaqhutin pakaaqaqtua- 
nun ipmiñik. 7 Ukpiqsrilikun Noah-m kiliktuusriagigaa Agaayyutmiñ 
atuumaruksraq qiñiġnaqsigaluaqnagu. Tupigiplugu Agaayyutim til- 
lisaa umiaqpaliruq annautiksraņatnik qitunëami. Umiaqpitišgmigun 
sagviqsinniġaa ukpiqsriñġiłhat nunam iñui, aasriiñ taavrumuuna patchi- 
siqutiniġai. Pisigiplugu Noah-m ukpiqsrilha Agaayyutim akuqtuġniġaa 
nalaunņpasripkakkauplugu. 

8Ukpiqsriłikun Abraham tupiksriñiqsuq Agaayyutim tuqluqmani. 
Aullaġniqsuq atlamun nunamun akuqtuiviksraġmiñun paitchaktaaksraut- 
mik, nalugaluappaan napmun aullaqtilaani. 9 Ukpiqsrilikun iglaaņuruq 
nunami akiqsruutigikkapani Agaayyutim, irviqaqhuni palapkaaqpapni 
piqatigiplugik Isaac-lu Jacob-lu akuqtuiruak atunim akiqsruutauruamik 
Agaayyutmiñ. 10Takku Abraham niġiugaqaġniqsuq nunaaqqiqpaņmik 
payanaitchuanik nappavilipmik, Agaayyutim iņmiñik nappakkaņanik 

mališutlugu sivunniušutni. 11Ukpiqsrilikun Sarah akuqtuiruq sayaksra- 
mik siņaiyaułiksraġmiñun kiñuviaksramik. Iġñiruq aaquaġaluaņņaġmi, 
takku ukpiġiniġaa Agaayyun pitlaruaņuplugu akiqsruqtuaq. 12Tarraasriiñ 
atausriq apun Abraham tuqunaruatun ipmiñi iligaluaqtuaq kiñuvianin- 
niqsuq iñugiakhutin uvluġiaņisun qilaum suli qaviapatun taġium siñaan 
kisitchuġnaitchuatun. 

13Tamatkua iñuich iluqaġmiņ ukpiġigaat Agaayyun, aasriiñ tuqurut 
akuqtuigaluaqatiņ akiqsruutauruamik. Aglaan qiñiqługich immasraagġ- 
ruk sivuniġmi quviatchaktitaurut. Piilaaġinġitchaat avakņaqtautilaaqtiņ 
iglaaņutilaaqtiņlu marrumani nunami. 14Iñupayaat uqaqamiņ iglaa- 
ņputilaaġmiknik marrumani nunami nalupqinaišaat pakaaqatiqtip 
kiñuniksrautmiknik. 15Iñuich taipkua isrumagisruuniġumitruņ taim- 
ña nuna unisaqtin utilhiñaugaluaëniqsut pisukkumiņ. 16Aglaan ilipich 
kimmutiqaqtut nakuutluktuamik kiñuniksramik qilapmi. Agaayyutim 
itqanaiyautigaa nunaaqqiq ilipitñun, atakkii kanņuginġitchaa 
Agaayyutiginiluni Abraham-mun, Isaac-munlu, Jacob-munlu. 

17 Ukpiqsriłikun Abraham tunilļautiqałhiñaaġuġniqsuq Isaac-mik 
Agaayyutim uuktuaqmani aatchuutigigisipmaņaan iġñitualuni, taamna 
akuqtuaġikkaņa Agaayyutim akiqsruutaagun. 18Piłhiñaġniqsuq ukpi- 
ġiplugu Agaayyutim akiqsruutaa iġñiġmigun itnaqhuni, “Isaac-kun 
Isaac tuquparuaniñ. Abraham-pum akuqtuašitqikkaa Isaac iligaluaq- 
tuaq tuquparuatun liilaa. 20 Ukpiqsrilikun Isaac-pum piliusriaqaqtitmigik 
Jacob-lu Esau-lu, isrummatigiplugu Agaayyutmun atuumapkaęġisiłha 
akiqsruutigikkani sivuniksrami. 21 Ukpiqsriłikun Jacob tuquaqsikami 
piliusriaqaqtitmigik atausriullaaplugik iġñħñak Joseph-pum. Aasriiñ put- 
luni agaayumaaġvigigaa Agaayyun turvigiplugu nuvua ayauppiaġmi. 
22Ukpiqsriłikun Joseph-pum uqautiginišaa aullałiksraņat Israel-aaġmiut 
Egypt-miñ. Tuquyasrikami urriqsuutigai qanuq savaasitiksrapatigun 
saunigmi. 

23Ukpiqsriłikun Moses-pum apayuqaakkiñ iriqsimaniġaak piñasruni 
tatqiñi aniqqaaqman. Qiñiqamitku piññaqnatlha iyaalugruam iqsiñšit- 
chuk umialgum tillisaiñik tuqqutquplugich apugaurat aniqammiurat. 
24Ukpiqsriłikun Moses iñuguanikami taiguqupaišñiqsuq iñupnun išñi- 
panik Pharaoh-m panian. 25Piksraqtaaġigaa aņallaqłuqatautłiksrani 
akisuruaqtuummaan Pharaoh-m tupqani. 26Isrummatiginiġaa naglik- 
saaliksrapa Christ-pum kamanatlukługu piqałhaniñ akisuruapayaanpiñiñ 
Egypt-pum, takku ukpipiaġniqsuq Agaayyutmun akiliġñiaġniplu- 
ni sivuniksrami. 27 Ukpiqsrilikun Moses-pnum aullaġviginiġaa Egypt 
iqsiginġitlugu Pharaoh-m qinnautaa. Aullaqtuq ilipluni qiñiqtuatun 

Agaayyutmik qiñiġnaitchuamik. Taamna qiñiqquuraaq siimasraašu- 
tiginiġaa. 28 Ukpiqsrilikun Moses-ņum inillaņniġaa nigiqpagvikaaq 
taiyuutiqaqtuaq Apqusraaqtitaulišmik. Ukpiġigaa Agaayyun uqaqman 
iñuich tigusritquplugich ipnaiyaat auņatnik siqillautiksraņitñik tupqisa 
talupitñun. Agaayyutim ilaksiatqunšitchai piyaqquiraumun Israel-aaġ- 
miut aņayuktiich. 29 Ukpiqsrilikun Israel-aaġmiut ikaaġniġaat taġiuq 
atiqaqtuaq Red Sea-mik paliumaruakun nunakuaqmatun. Egypt-miut 
taatnatun ikaaqsaġaluaġniqsut, aglaan iluqatiņ ipiniqsut imikun. 

30Ukpiqsriłikun Israel-aaġmiut kaivraaġniġaich katchiņi Jericho-m 
tallimat malëupni uvluni. Taatnaqhutiņ katchich katagaalaniqsut. 
31 Ukpiqsriłikun Rahab akiisuk tukkuġiniġaat nalunaqtuakun takkuuqtit. 
Taatnaqhuni piyaqqunšitchuq piqatigilugich Jericho-ġmiut ukpiqsriñšit- 
chuat Agaayyutmik. 

32Sumiksulitai uqapsaaġisivik? Pivikitchuq uqautigisaġupkich Gideon, 
Barak-lu, Samson-lu, Jephthah-lu, David-lu, Samuel-lu, sivuniksriqi- 
railu Agaayyutim. 33Ukpiqsriłikun taipkua akimaraqtut umialiņniñ, 
nalaunparualiqiplutip, akuqtuiplutin akiqsruutigikkaņanik Agaayyutim, 
umitlaplugich qaniņich lion-nat, 34qamitlaplugu ikualapiaqtuaq ikniq, 
annakhutiņ savikpakun tuqqutauliómiñ, sayaitchuat sayaktusriplugich, 
sapiġñaqsiplugich aņuyałiġmi akiilitlasiplugich aņuyaktiņich atlat nunat, 
35unniiñ aġnat akuqtuiplutiņ tuquparuamiknik aņitqiksitaupmata. Atlat 
iñuich naņititauniqsut tuqułhiñaaġuqhutiņ ayakługu annagviksraq- 
tip, niġiugaqaqhutiņ aņitqiłiksraġmiknik nakuutluktuamun iñuułiġmun 
tuquanikkumin. 36 Atlattuuq nagliksaaqmiñiqsut mitautigitchiuplu- 
tip ipiġaqtuqsiuplutiņlu qiliqtugillu isiqtaupkagługich, 37uyaġaņniglu 
miluqtuqsiuplutiņ, uluaqtuqługich avikługillu, uuktuaqsiuplutiņ, tuq- 
qutauplutiņ savikpakun, qipiplutiņ atnuġaaqhutiņ ipnaich amipitñik 
tuttułuuraisalu, piilliuqhutin, iłuilļliuqtitauplutiņ, atniaqsiuplutiņ, 38qipip- 
lutip suviksrailaami iñġiñi, iñuuniaqhutiņ sisini nunamilu uyašëalupmilu. 
Iñuiñ nunam naliginġitchaich tamatkua! 

391luqatin tamatkua ilisimariqaqtut nalupqinaišutriruat 
ukpiqsriliómiknik uqaġillautaqługich. Aglaan nalliat akuqtuiñšit- 
chuq iñuuppašëmin Agaayyutim akiqsruutigikkapanik. 40 Agaayyun 
sivunniutiqaqtuq nakuutluktuamik uvaptiknun, itna, taipchua naama- 
sripkakkauruksraupmiut piqatigiluta tikiññiaqaptigut apaayuqautaanun 
Agaayyutim. 


Agaayyun Aapakput 


1 2 1Taipkunatitun ukpiqsriruatitun ilisimariqaqtuguttuuq ava- 
tapiutriruanik uvaptiknik nuviyatun, aasriili tamatkua 
uqagilhiñaugaat ukpiqsriłiqput. Aqpaliutraqtitun piiqługu unaviquta- 

ġikkaņani, ki, piigaglavut qilamipiaq killupayaat unaviqutaġikkavut 
maliguta Ataniëmik. Aqpaliutraqta iglutuilikun tikiññialhanunaglaan 
kinilirviksrapta. 2Ataramik qiñiqsimalakput Jesus aullaġniiraalu naama- 
sriraalu ukpiqsrillapta, [atakkii tunpavigigaa Agaayyun iluqnauqhuni]. 
Pisigiplugu quvianaqtuaq akiliusriaksrani suksraġinġitkaa kanpunaqtuaq 
tuqułiq sanniġutami. Aasriiñ aquvittuq Agaayyutim taliqpian tupaanun 
aņalatchiqataupluni. 3Jesus iglutuipmiñiqsuq qanusripayaanik akilli- 
liuġutiņitñik killuliqirit. Isrummatigiraksraġigiksi Jesus piyuaqsiugupsi 
taatnatun, minġuġanġitchumuusrili qapiņasriraġanġiġusri maliġuałłap- 
sitñi Christ-mik. 
4Killuqsaun ayyauqtušaluagiksi, aglaan ayyauqtunšitchiksi pigiitchuaq 
tuqułapsitñunaglaan. 5Puuyuġuknaġiksi Agaayyutim pitchuksaašitha 
ilipsitñun itna liilaa uqaġipmatun qitunġgamun, 
“Iëñiin, suksraġiñġiġñiaqnagu nalġuqsruutaa Atanëum 
unniiñ qapiņasiñak iñiqtiqpatin. 
6 Takku Atanëum nalëuqsrušašigai tamatkua piqpagikkani, 
suli annauksraqtugich iñupayaat iġñigġiliutikkani.” 
Proverbs 3:11, 12 
__7Igļutuqtaksraġigiksi nalġuqsruutaa Agaayyutim. Aņalattaġigaasri 
laisaņa? sAgaayyutim i igñipayaaq ataramik iñukkuksaġniġaa taatnatun. 
Ilipsi nalġuqsruqsimaitchupsi aapailapsisun ilumutun iġñiġiliutipkaqsi- 
maiññiqsusri ilaanun. 9Uvvasuliuna, aapapta nunami nalġuqsruġaatigut 
aasriisuli uvagut kamagisuuplugich. Kamaksriruksrauruguttuuq 
Aapanatnik irrutchipsa pitluglugu aapaptikniñ nunami, atakkii iñukkuk- 
sairuq uvaptiknik isruitchuamun iñuułiġmun. 10Sivikisuurami aapapta 
nalġuqsruġaġigaatigut u ua b amana Aglaali Agaayyutim 
$ nalġuqsruġaġigaatigut piññag- 
viksraptiknun ipqiqatigisrukhuta 
ipmisun. 11]luqani nalġuqsruun 
quvianaitchuuruq atniġñaqmiuq. 
Aglaan aquvatigun nalunaiġuuruq 
qanuq nalġuqsruun nakuutilaapa 
Agaayyutim qitunġaġikkaņiñun, 
tupiksriłigġmiktigun iñuguqtut 
atuitlasiruat nalaunparuamik suli 











12Taamna pigilugu sayyiq- 
} sigiņ nivipasriruat argasri suli 
œ sayaitchuat niusri; qapipasiñasri. 
(Heb 12.12) 13Qaiqsisigiņ apqutiksraņat isigap- 

si. Aasriili sayaitlutiņ ukpiqsriruat pisrulguitchuatun puukaëumiñaitchut 
atniġutiņ, aglaan mamititaulutiņ sapnisitqipñiaqtut. 


Ilisauttutit suli Kiliktuutit 


qutaanik Agaayyutim. Qaunaginġitchupsi iñuich tikitpiaqtut 
akunnapsitñun miqutchisuuruat isrumagiiliqsitlusri, atriplugu kanis- 


17]lisimakkapsisun, aquvatigun Esau-pum pilhiñaacuqamiun piññak- 
taaksrautni itigautiruq. Satuqsaġaluaġaa qulvimigun aglaan Isaac 
isrummitqikkumiñaiñnpanipniqsuq. 

1l8]lipsiasriiñ, tikisimaitchusri iñġimun aksipñaitchuamun atriplugu 
iñġiq atilik Sinai-mik. Israel-aaġmiut imani qiñiġniġaat iñġiq ikuala- 
ruaq ikniëmik. Kiñuagun taaqsiñiqsuq anuqłiġullapiaqhuni. 19Taipkua 
iñuich tusraaniqsut qatrapanik qalëuqtautim suli nipitullapiaqtuanik 
nipinik katluktun. Tusraaruat iqsitchakpagitlutiņ uqapsaaqtut nipimun 
uqautitqiqunšitlutipn. 20 Agaayyutim tiliñišai, “Niġrutimunniiñ aksikpa- 
gu iñġiq miluqtukkauniaqtuq uyašapnik.” Aglaan iñuich tatamilallaktut. 
21 Iñġim qiñiqsałha tatamnallapiaġataqtuq. Moses-unniiñ uqašniqsuq, 
“Atqunallapiaq iqsitchakłuņa uuliksiruņa.” 22 Aglaan tikiñņaniktusri 
Agaayyutim nayuutiłhanun tikitmatun iñġimun atilipmun Zion-mik, suli 
nunaaqqiqpapanun iñuuruam Agaayyutim Jerusalem-mun pakmani 
ittuamun, suli israġguliņnun kisiññaġumiñaitchuanun. 23Tikitchusri katiq- 
pagviatnun aņayuktłiuplutiņ iġñiņiñ Agaayyutim atiņich aglausimaruat 
pakmani. Utlautirusri Agaayyutmun atanšatnunlu iñupayaat irrusriņit- 
ñunlu nalaunparuat iñuich tuquruat naamasripkakkauplutiņ pakmani. 
24Utlautipmiusri Jesus-mun akunnišutauruamun aatchuqtuamun nutau- 
ruamik sivunniušutmik iñupnun. Christ-pum killuqsautaiquplugich 
iñuich maqipkašnišaa auni sanniġutami. Auņa Abel-pum tuqqutauruaq 
uqautiqalhiñaqtuq akisautmik, aglaan auņa Christ-pum uqautiqaqtuq 
natqigutrilišmik. 

25Naalasnisritchi Agaayyutmun uqaqtuamun ilipsitñun pakma. 
Ayaiñasri ilaanik taipkunatitun Israel-aaġmiutitun. Annagviksraiññiqsut 
anasriñpuqsaqsiutlišmiñ ayaummitñikamin kiliktuqtauruamik ilipitñik 
maani nunami. Agaayyutim anasriñņutlułallakkisigaatigut tunutkup- 
tigu ilaa kilgityaqtigikkaqput qilaņmiñ pakma. 26Inilgaan Agaayyutim 
iliqsraqtiłhiñaġaa nuna uqaqami iñġimi atiliņmi Sinai-mik, pakmaag- 

laan ilaa akiqsruqtuq nipliqhuni, “Atausripsaami iliqsraqtinniašiga 
nunalhiñaunšitchuaq aglaan taputiniaqmigigaptuuq qilak.” 27Taavruma 
uqałhum “atausripsaami” nalupqinaillapiagaa Agaayyutmun supayaaq 
iñiqtaġikkani atlappuqtitkisiñiplugu. Aasriiñ kisimi iliqsraqtitanġitchuaq 
itchumaaġisipiaqtuq. 28Taatnaġuta akuqtuiñiaqtugut isruitchuamik kiñu- 
niġmik iliqsraqtitanġitchuamik Agaayyutim apaayuqautaani. Aasriiñ 
quyyatigilakput Agaayyun savautilugu akuqtuyunaġuta kamaksritikun 
taluqsriłikunlu, 29atakkii Agaayyutigikkaqput suunšiiragaqtuatun ikniq- 
tun ittuq. 


Aqulliich Alġaqsruutit 


1 3 1Piqpakkutititchi ataramik aniqatigiillapsigun Christ-kun. 
2Suksraġinġitchuksraurusi tukkugipñatlišmik takku ilaņich 
iñuich tuyuġmiaqaġniqsut israġuliņnik naluņņaisa israġulgutilaaņitňñik. 

3ĮItqaumasrigik tamatkua isiqsiviņmiittuat isiqsiviņmiitqatigipmatun 
ililugich, tamatkualu apallaqtluksiuruat nagliksaaqatigipmatun timip- 
ni ililugich. 4Katchuusrimaliq kamakkutiqaqtuksrauruq akunšapsitñi. 
Ilaqatigiiksuak katchuusrimatiqtik ipqisittaksraġigaak tuniqsimmatilutik 
avatmun. Agaayyutim atanniġisigai atunim iñuich sayuņaruatlu atla- 
tuqtuatlu. 5Kimmutiqatlusrupaqasri manipmik, apaigilugu pigikkaqsi. 
Agaayyun nipliqsimaruq, 
“Unitchumiñaitchikpiñ 
unniiñ suksraagumiñaitchikpiñ.” 
Deuteronomy 31:6 
6Taatnamik nalupqisrunšitluta niplilhiñaurugut, 
“Atanġuruaq ikayuqtigigiga. 
Iqsiyumiñaitchuņa iñuum qanuġaaņaunniiñ.” 
Psalm 118:6,7 
71tqaumasigik aņalatigikkasri uqautriruat ilipsitñun uqałhanik 
Agaayyutim. Ukpišutiqašitchi taipchunatitun iñuuniałiġmikni suli 
isrummatigilugu qanuq tuqulhat. 8Jesus Christ atlapputlaitchuq ikpak- 
sraġlu, uvlupaglu, taimuņalu. 9Iñupmun avallaktitnasri atlakaaġiisigun 
atlanaqtuapuplutin ilisauttutiņisigun malinšiquplusri Agaayyutim ilu- 
mutuutlhanik. Nakuuruq sayyikkaugupsi ukpiqsrilipsitñi Agaayyutim 
iłuaqqutaagun; sayyiġumiñaitchusri ukpiqsrilipsitñi maliktuiñaġupsigik 
iñuuniaqutit tunillautitigun niqinik. Tamatkua iñuuniaqutit tunillau- 
titigun anniqsuutiginianġitchaich iñuich iñuuniaqtuat tamatkunuuna. 
10Uvaguttuuq tunillautiqaqtugut. Taamna Jesus tuquruaq sannišu- 
tami. Tuqułhagun Jesus-pum piliusriaqaqtugut. Aglaan agaayuliqsit 
savautrisugaaqtuat ipqitchuami inimi maani nunami niġġivigitlaitchaat 
tunillautigikkaqput. [Taamna itnautauruaq, tamatkua anniqsukkauni- 

ruat tupiksrilismiktigun iñuuniaqutinik piqataulguitchut uvaptikni.] 
l1Ukiušëagipman qaukliata agaayuliqsit qamunautirašigaa auņat niġrutit 
ipqiññiqsramun inimun tunillautigisaqtlugich iñuich killuqsautaiqup- 
lugich, aasriiñ tuquparuat niġrutit timiņich ikipkaqtitlugich silataani 
nullaaqtuġvium. 12Taatnatun Jesus-tuuq tuqupmiuq sannišutami silataa- 
ni nunaaqqim, tunillautigisaqamiun auni iñuich killuqsautaiquplugich. 
13Taatnaġutaasriiñ ilaanukta silataaniittuamun nunaaqqim, iglutuutiqa- 
ġuta iñuich naġġuqsruqpatigut pisigilugu ilaa. 14Piitchugut kiñunipiamik 
maani nunami, aglaan nišiuktugut kiñuniksramik isruitchuamik qilapnmi, 
aasriiñ utaqqigikput ukpiqsriłikun. 15Pisigilugu Jesus-pum savaaġikkaņa 
uvaptiknun, nanġaqsimaaġlakput Agaayyun quyalugu atarallapia- 

mik. Quyyativut asriaġiksaatitun ittut aatchuutigikkavut Agaayyutmun 
tunillaqtuutigiplugich. 16Nakuurualiqisimaašitchi ikayuutilusri 
tamatkunuņa inuqsraqtuanun. Taatnatchich qaisauruat Agaayyutim 
quyagillapiašai. 17 Tupigisigik iñuich aņalatigikkasri aņalatillusri iliņit- 
ñun, atakkii kiggutiqaqtaksraġigaat Agaayyun pisigilusri. Taatnaqhutiņ 
qaunaksrirut iñuuniaHapsitñik. Tupigigupsigiņ savaaqtiņ quviatchau- 
ġiutiginiaġaat, aglaan sakiqniuqtitkupsigiņ piññautigiyumiñaitchiksi. 
18Qauġrimmaaġjiutillautaqaqtugut patchisaitchuamik iñuuniallauta- 
ġukhuta supayaakun. Taatnamik agaayutillapniaqtigut. 19Suvaluk 
agaayutqugipsi utiqtitaułiksramnun ilipsitñun qilamipayaaq. 


Agaayułiq 


isuksraitchuaq sivunniuġutauruaq. Piqutigiplugu taamna Agaayyun 
anitqiksitchiruq atannaptiknik Jesus-mik tuquņaruaniñ. 21 Aasriiñ 
pakma Agaayyutim ikayuġlisituq pitlasilusri pisułiġikkaņanik supayaa- 
kun. Savaglisuq ilipsitñi akuqtuyunaqtuamik iņmiñun Jesus Christ-kun. 
Kamakkutiqašisigikput pakma qaņapaglu. Amen. 


Aqulliich llammiušutit 

22Aniqatiumaapn, ipiqsruašipsi naalaġnitquplugich uqatitka pitchuk- 
saaġutauplugich ilipsitñun tuyuutigikkatka ukunani naitchuani tuyuutini. 
23ĮIlisimatqugipsi aniqatigikkaqput Timothy patchisaiqsitaułhanik isiqtau- 
vipmiñ. Aggipqauraqpan iluqanuk qiñišiašisigipsi. 

24Tuyuġivut nayaapnašëmik iluqaisa apalatigikkasri ukpiqtuapuruapa- 
yaatlu. Taapkua Italy-miñ piruat tuyuqmigaasri ilammiuġutillautamik. 
25 Agaayyutimtuq tugluaġlisi iłtuaqqutillautaġmigun. 


James-pum Tuyuutai 





1Uvana James, savaktaa Agaayyutimlu Jesus Christ Atanëuruamlu. 
Tuyuqtuņa nayaappasmik iluqaitñun siaminņaruanun ukpiqtuanun 
nanipayaaq. 


Ukpišunlu Puqiunlu 


2Aniqatiumaan, atlakaaġiich uuktuašsutit tikitpasi quviat- 
chaušgillapiagitchi. 3Ilisimagiksi ukpiqsritiqsi uuktuakkaupman 
sivutmuulgusrilaaġaġigaa. 4Sivutmuulgułhum savaani pianikpagu ilipsi 
piġuqniaqtusri naamapmilusilu, susruksiunġiġusrilu. 5Nalliqsi kaņiq- 
simaitkumi suvaata uuktuaqsiutilaaëmiñik, ki, iņiġliuņ Agaayyun 
isumattutmik qaitchiyumaruaq iñupayaanun iġlikkuttutaitļuni suli 
suakatautaitlunilu. 6-7Taamna iñuk iņiqsruġli arguaqqutaiġlugu. Ilaa 
iņiqsruġumi aasiiñ ukpiqsripitchumi Agaayyutmik akuqtuiyumiñaitchuq 
isumatułiġmik ataniġmiñ. Iñuk nalupqisuktuaq atriqaqtuq aņalatchiqsua- 
tun taġiumi—qunmukpuuq atmukpuuq. 8Taamna iñuk sivunnilguitchuaq 
tuniqsimaruaņuņitchuq suraġałipayaaġmiñi. 


Inuqsriuqtuatlu Inuqsriupitchuatlu 


9llaippauraq mattumani nunami quviasuktuksrauruq Agaayyutim 
kamanaqsipkaqmani, 10suli inuqsriuņitchuaq quviasullapiagġ- 
li Agaayyutim atchiksipkaqmani. Inuqsriuņitchuaq tunpaviqaqtuaq 
umialgutmiñun nauriatun ittuq: 11 Upinġaami uunaqtaqman siqiñġum 
pannaqlukkai ivgich. Nauriat katakhutiņ, qiñiyunašaluaqtuat piunġiġaq- 
tut. Taitñatun umialik tuqulliñiaqtuq iñuupuragniallašmi. 


Uuktuaqsiułiġlu Apiqusaaqsiutišlu 


12Quvianamiuruq iñuk maliņpuġutraņitchuaq uuktuaqsiukami 
atakkii payaņaittuiñaġumi akuqtuigisiruq akiññaktaksraëmiñik iñuu- 
liëmik Agaayyutim akiqsruuttutaanik piqpagirimiñun. 13Kisupayaaq 
aņiqusaaqsiukami taavrumuuna uuktuaqsiutikun patchisigiraksragġi- 
pitchaa Agaayyun itnaġuni, “Uvaņa aņiqusaaqsiuruņa Agaayyutmiñ.” 

Agaayyutim killukuaqtapitchuam aņiqusaatlaitchaatigut killuqsaquluta. 
Agaayyun-unniiñ apiqusaaqsiukami malippugutratlaitchuq. 14Aglaan 
kisupayaaq aņiqusaaqsiuraqtuq kaviuġuksaaqtaukami napitaukamilu 
kimmutmiñun. 15Tarra, iñuum kimmutmi pigiitchuam killuliqisuupkasaa, 
aasiiñ ilaan killuqsautaan tikiutiplugu tuqulišmun. Taatnalhaiñaq ittuq. 
16Kimun killukuaġutipkaqasi, aniqatiumaan piqpagikkamaap! 
Agaayyun patchisiginasiuņ aņiqusaaqsiugupsi. 17 Iluqani nakuuruapayaaq 
pakmakņaqtauruq Agaayyutmiñ. Ilaa simmiqsaġumiñaitchuq taġġatun 
siqiñiq nipipman. Agaayyun aņiqusaaqsiutlaitchuq uvaptiktun, aglaan 
iñuich simmiġaqtut payaņakhutiņ. 18Pisułiġmigun Agaayyutim nutaa- 
ġuqtitkaatigut uqałikun ilumutuuruakun sivulliutqupluta akunġatni 
iñiqtaġikkaņi, iluqnauqhuta qaisimaruaguut Agaayyutmun. 


Naalaġniruatlu Tupiksriruatlu 


19]summatigilugu una, piqpagiplusi aniqatiumaan, kisupayaaq 
ataramik itqanailli naalaġniłiksraġmiñun uqaqpaniliksraëmiñunlu 
qinnaktaņiłiksraġmiñunlu. 20 Atakkii iñuk qinnaktaqami savakku- 
miñaitchuq nalaunparuamik pisułhani Agaayyutim. 21Taatnamik 
piiqsillapiaġlugu iluqaan nalaunpaitchuaq. Aglaan atchiłikun uqalha 
Agaayyutim akuqtušlugu inillakkapa uummatipsitñun. Ilaan uqalhan 
anniqsutlagaatin. 

22'Tusaalhiñaqasi Agaayyutim uqalhiñik aglaan tupigilugich. 
Ukpiqsaqasi ilipsitñik naalaġniłhiñałikun. 23Atakkii kisupayaaq 
naalaġniłhiñaqtuaq Agaayyutim uqałhiñik aasiiñ tupiksriņitluni iñuktun 
taġġaqtuuraaqtuatun ittuq qiñiqtuaqhuni ipymiñun. 24Qiñiqtuaqqaaqhuni 
ipmiñun aullaqamiasiiñ piiguġaġigaa qanuq qiññaqaqtilaani. 
25Agaayyutim uqałha nalaunparuaq mališutaksrauruq. Tupiksriruni 
taavrumiņa mališutaksramik patchisaiġutauruq. Iñuum pakkiaġituiña- 
qamiuņ—piiguqtasuņaqnagu tusaakkani aglaan atuqługu—taamna iñuk 
quviasukkisiruq suraġałipayaaġmiñi. 

26Kisupayaaq ukpiqtuaņunasugigumi aņalalguitňamiuņ uqani ilaa 
sagluqsruutiruq ipmiñik, ukpiqtuappuapuruq. 27 Agaayyutim Aapauruam 
uqautigaatigut qanuq ukpiqsriruam iñuuniałiksraņa ittuksrautilaapanik, 
ikayuġlugich ikayuqnaqtuat ilaippauraqtuummaisa uilgaġnaaqtuummai- 
salu, suli qaunagiluni iņmiñik ilitqusiqałiksraġmiñiñ ukpiqsriņiłikun. 


Irrutriñasi Iñupnik Atlakaaġiiglugich 


2 1Aniqatiumaapņ, ukpiqsrikapsi Jesus Christ-mik kamanaqtuamik 
irrutriñasi iñupnik atlakaaġiiglugich qiññałhiñaņatigun. 2Uvvaasiiñ 

una atrikusaun, Ukuagguuq iññuk, ilaqataa inuqsriupiññiqsuq ilaqataa- 

srii inuqsriuqhuni. Taamnaguuq inuqsriupitchuaq atnuġaallauqaqhuni 

qitiqłiġutiqaqmiuq kaviqsaamik, taamnaliasiiñ inuqsriuqtuaq atnušaa- 
ġiitluni. Taamna atnuġaallaulik isiġniqpan katimapkašgusi, 3ilipsiasiiñ 
irrutillauġuglugu itnaġayaġiksi, “Aquppiutallauġuvva aquvirviksran.” 
Aasiiñ inuqsriuqtuaq isiqniqpan, ilipsi nipliutilugu, “Qikaġiñ tavra- 
ni, naagaqaa talum sanišaani ayapiġviuņuraġiñ.” 4Taatnaġupsi tavra 
atlakaaġiiksitaġisi iñuich isummatipsitñi naliaqługich iñuich ipmiguušu- 
tiqaqhusikii. 5Naalaġnisitchi, aniqatiumaaņ piqpaknaqtuasii! Agaayyun 
piksraqtaaqaqtuq ilaippauranik mattumani nunami ukpiqsrillapiaqup- 
lugich ilitchuġipkaitquplugich agaayyutitpaqtauruamik iñuułiġmik, 
amii? Ilaan akiqsruutiginiġaa tamatkunuņa piqpagirimiñun, amii? 
SInuqsriupitchuat ataramik suksraġiņitkaat inuqsriuqtuaq. Taatniittusi. 
Inuqsriunitchuat iluilliuqtitkaasi, amii? Tamatkua tikiutipkaqtašaasi 
uqaqsittaaġviņmun, amii? 7Ilipsi pigigaasi Christ, aglaan inuqsriunit- 
chuat Christ-pum atqa uqautigiraġigaat pigiiliplugu, amii? 
8Atuġniġupkich Agaayyutim uqałhiñi aglausimaruat itna: “Piqpagilugu 
iñuuniaqatin ililugu iliptun.” Taatnaġupsi piļlautaġisirusi. 9Tlipsi irrutri- 
gupsi iñupnik atlakaaġiiksillugich qiññalhiñapatigun killuqsaqtusitavra, 
taavrumuuna patchisiñiktusi maliġutaksraq navikapsiuņ. 10 Kisupayaaq 
navgigumi atautchimik tillitmik taamna patchisauruq navgipmatun ilu- 
qaanik maliġutaksramik. 11 Agaayyun nipliqsuq, “Sayupayumiñaitchutin” 
nipliqhunisuli, “Iñuaġumiñaitchutin.” Taatnamik sayunanitkaluašu- 
vich aglaan iñuaëuvich navguiriġuqmiutin. 12Taatnamik iñuuniaġitchi 
tuvraġlugu maliġutaksraq patchisaišutiksrauruaq ilipsitñik, ilisima- 
lugu Agaayyutmun atanniqsuqtilaaptiknik taavrumuuna tillisikun. 
13Agaayyun atanniqsuigaqsigumi iñupayaanik ilaan anasrippuqsašisigai 
nagliktaiġuni nagliktaitchuat atlanik, aglaan nagligigisigai nagliktaqaq- 
tuat. Agaayyutim nagliktapa nakuutlukkisiruq ataniiłiksraņaniñ. 


Ukpiġunlu Savaatlu 

14 Aniqatiumaapņ, iñuk nipliġumi ukpiqsrisiqaġniluni qiñiqtitmiña- 
gulu ikayuiłiksraġmigun atlanik, ukpiqsrilha suuyumiñaitchuq, amii? 
Taatnatchim ukpiqsriłhum anniqsuġumiñaitchaa. 15 Uvvauna atrikusaun 
aniqatigiisigun atnuġaaksrailliuqtuanik niqiksrailliuqtuaniglu, 16ilapsilia- 
siiñ uqautillautaġniqpagich itna, “Iñuuniurallautašitchi, qiqisiasuņaqasi, 
niġiļlautaġmilusi,” aatchuuraqmiñagilļlu inugikkapitñik—taatnasiq 
ukpiqsrisaupiaqpa? Tavra sumun itpa? 17 Ukpiqsrisiqałhiñaqtuni savaa- 
qaqmiñanilu taamna ukpiqsrisauņillapiaqtuq. Taatnasriq ukpiqsriłiq 
suksraitchuq, iñuktun tuquparuatun ittuq. 

18Uvvasuli atla iñuk nipliġaqtuq akikpaqtuipluni, “Aa, ilvich 
ukpiqsrisiqaqtutin aglaali uvapa savaaqaqtuņa.” Kiikaa, ilitchuġip- 
kappa ukpiqsrisipnik savaaqatlaitchuanik aglaan urriqsutlasigikpiñ 

ukpiqsrisimnik savaaqaqtitamnik. 19Ilvich ukpigiviun Agaayyutim 
atausiutilaapa? Aarigaa, nakuullapiaqtuq! Uvva tuunġaich ukpišipmi- 
gaat taamna—.dsiliqpaitlutip uulillagaluaqtut, aglaan anniqsuņitmiut. 
20]litchuġiraksraġigiñ kaņiqsimaitchuatiin, ukpiqsriliq savaaqaņitkumi 
suuyumiñaitchuq. 21 Kiata, isummatigillaksaġlakput sivulliaġikkaqput 
Abraham: Agaayyutim nalaunņasipkakkaņa savaaqałhagun. Abraham- 
li qiñiqtitkaa ukpiqsriHi inillakamiuņ iġñiñi Isaac tunillaġviņmun 
tuqqutlasiplugu. 22Tavra ilitchiġigiñ una: ukpiqsriłiġlu savaaqałiġlu 
ukpiqsriłiqapiaqtilaaņa. 23Pakma ilitchuġigikput uqałhan Agaayyutim 
ilumutuutlha nipliuttutaupman, “Abraham ukpiġiplugu Agaayyun 
aasiili tupiksripman Agaayyutim nalaunņasipkaġaa.” Taatnaqhuni 
taiyuutiqaqtuq llauraapanik Agaayyutim. 24Kaniqsigikput una, iñuk 
nalaunpasipkakkautilaapa Agaayyutmi ukpiqsritli qiñiqtitnamiun 
suraġałipayaaġmigun, ukpiġutiqałhiñakuuņitchuaq. 25Aasiisuli, Rahab- 
pum akiisuuruam takkuuqtit tukkuqaqtitnamigich atlakun tumikun 
annaktitkai. Taatnaanikman nalaunņasipkakkauruq Agaayyutmi quya- 
litñikhuni Agaayyutmik. 26Tarra ilitchuġigikput una, Iñuum ukpiqsriłha 
suuyumiñaitchuq savaaqaqtipisuašumiupn; ittuq tuquparuatun irrusriq 
piipanikman timimiñ. 


Uqam Irrusia 


3 lllauraamaap, iñugiaktuasii ilisautrauniasupnaqasi piviksraqaġalua- 
šupsi. Atakkii Agaayyutim uvagut ilisautrauruani atannišisigaatigut 
pitluglugu atlaniñ. 2Iluqata kin- 
niqiraqtugut atlakaaġiikun. Iñuk 
kinniqiraġaņitňñami suraġałipa- 
yaaġmigun taamna quyalitñiktuq 
Agaayyutmik. Taavruma iñuum 
analatlagaa timini iluqaan. 
3Uvvaukua atrikusautit, Iñuum 
aņalarrutchiġumiuņn qunpich 
qaniņisigun taavruma aņalat- 
lagaa iluqaan. 4Umiaqpaitsuli 
aņalatchiġaqtut mikiruuramiñ 
aquutmiñ igliġvigisukkaņagun 
aquttim. 5Taatnatuntuuq uqaq, 
mikigaluaqhuni timimi aglaan uqa- 
vigaaqpaurašaqtuq. Uvvasuliuna, W 
Iknipuluuram iknaktittagġi- | 
gaa nuna napaaqtuqtuummaan. (das 3.3) 

6Uqaqput taavrumatun ikniqtun ittuq. Uqaq mikigaluaqhuni saqviutri- 
ruq isummatipayaanik pigiitchuanik iñuum pigikkaņiñik uummatmiñi. 
Uqałipayaapta pigiitchuat qilhuqtašašigaa piqatigiiliq akunšatni iñuich, 
tuunġaumkii taatnaqtitluta. 7Iñuich taimakpaaglaan nuyuiqsairaq- 
tagium aņņutaiñiglu. 8 Aglaan iñupayaam aņalalguitkaa uqani. Uqaq 
aņalatchuġnaitchuq. Iñupayaam isummataa immaukkaqtuq iñugiak- 
tuanik pigiitchuanik isummatinik, iluliktun immaukkaqtuq tuqunamik. 
9Uqaptiknik quyaraġigikput Ataniqput Aapagikkaqput sulipsuuq uqap- 
tiknik uqamaqłuutigivut iñuuniaqatiuvut iñiqtaņaruat Agaayyutim 
atripatun. 10Taavrumakņa atautchimiñ qaniġmiñ quyałiq naagaqaa 
uqapilułiq aniraqtuq. llauraamaan, kisimi quyałiq aniraġaqtuksrauruq. 
11 Uvvasuli atrikusautik ukuak, imillautašlu imiġiilaġlu atautchimiñ 
suvlikkumiñaitchuk. 12 Taatnatuntuuq nunaņiagich nauriyumiñaitchut 
paunġanik, naagaunniiñ uqpiich nauriyumiñaitchut aqpipñik. Taraka 
ilitchuġigikput una, kisimi quyatiq aniraġaqtuksrauruq qaniġmiñ. 


Puqiun Pakmakpaqtauruaq 

13 Akunnapsitñi-samma piqaqpakiaq kaņiqsimaaġikkasugiruamik? 
Taatnatchimik iñuņmik piqaqpan, kiikaa urriqsuutigiliuņ kaniqsisi- 
qaqtilaani suraġałipayaaġmigun iñuuniallautałiġmigunlu. 14Aglaan 
piqaqtusi uumiksriłiġmik ilipsitñi killuqsrilismiglu kamanaġniałiġmig- 
lu. Piqaġupsi taatnatchiñik kamasaašutiginagu kaņiqsimałiqsi atakkii 
taatnaġupsi akikņaqtuġiksi ilumutuupluni ittuaq. 15Taatnasiq isumatuliq 
pakmakņaqtauņitchuq aglaan iñukmitpaqtauruq, agaayyutitpaqtau- 
pitchuq, tuunëaqpaqtauruq. 16Ukpiqsriruat killuqqutipmata avatmun 
kamasaaġutigiplugulu isumatuliqtipn, sanmisiłiq atlakaaġiisigun ittaq- 
tuq. 17 Aglaan iñuk isumatutišmik pakmakņaqtamik piqaqtuaq ipqitchuq, 
qiñuisaaġuņnaqmiplunilu, aggaņaitmiplunilu, uqautisuënaqmiuq; ilun- 
puktaupmipluni, aasiiñ iñuich ikayuusiaqaġvigiplugu; tunpaviupluni 
ukpippuaqtaupunitmiuq. 18Kiisaimmalu qiñuisitchiñiaqtuat ukpiqsri- 
ruanik quviagigisivaat iñuułiq taatnasiq quyalisauruaq Agaayyutmun, 
atrilugich nautchiirit quviasuutiqaqtuat katittaëmiknik. 


Ilannaqałiq Nunam Iñuiñik 


4 1 Suvaatakiaq qiniġaġivisi uqaalaplusilu avatmun? Atakkii ataramik 
piññapniaqhusi sunik pigiyumiñaisapsitñik. Taatnaġupsi pisuiqsi- 
mayumiñaitchusi, aasiiñ sanmisiliq itchaġataġisiruq. 2Kimmutiqaqhusi 
pisuiqsimanitñapsi iñuaqtušuktitkaasi. Killuqsriplusi sutigun aglaan 
piññaktaaqanpillapsi uqaalapkaġaasi qiniqtitlusilu. Naagauvva suqaņit- 
chusi atakkii ipiqsrunitlusi Agaayyutmiñ. 3Iņiqsruuraġniallapsi sumik 


457 James 4 


akuqtuillaitmiusi killukun isumatiqaqhusikii. Suli akuqtuëumakkaqsi 
ipiqsrutikun atuġniałhiñaqługu ipmiguugniatipsitñun. 4Ukpiqsririit! 
Sayunaruaqtitun, ilipsi iñuuniaņitchusi tuvraġlugu iñuuniaqurrutaa 
Agaayyutim! Naagauvva kimigiplugu iñuich ilitqusiġiiłhat taavrumuuna 
Agaayyun uumigigiksi. Kaņiqsimaaqpisiuņ taamna? Kisupayaaq taat- 
namik kimmutiqaqami ilitqusiġiiłiġmik Agaayyutmun akilliliutiraqtuq. 
SIsumavisi taņiġilļlugich aglausimaruat iņilġaanimma itna, “Ipqitchuaq 
Irrusriq Agaayyutim iliñiġaa uvaptiknun, taavruma siqñagipluta pigit- 
qupluta Agaayyutmun kisianun”? 6 Aglaan Agaayyutim iłuaqqutaa 
kamanatluktuaq taavrumakņa siqñaktamiñ sayyiiraqtuq uvaptiknik 
akimmataupluni kamagiagutiliómiñ. Taatnamik Agaayyutim uqašikka- 
pani aglausimaruq, 

“Agaayyutim akilliliqsimagai tamatkua kamagiagutiruat ipmiknik, 

aglaan qaitchiraqtuq iluaqqutmik tamatkuniņa atchiksuanik 
sivuġaġmiñi.” 

Proverbs 3:34 
7Taatnamik iluqnaušusi qaillusi Agaayyutmun. Ayyaušlugu tuunġaq aņi- 
qusaaqsiutipsitñi qimakkumaujgli ilipsitñiñ. 8Qallilaaġusi Agaayyutmun 
ilaaptuuq ilipsitñun qallilaaġisipmiuq. Ukpiqsriruasii, Agaayyutim 
killuqsautisi piiqpagich tavra ipqiġai isummatisi salummaqmiplugu 
iñuuniatiqsi. Agaayyun taatnaqpan ilipsi savautitlasitqikkiksi iluqnaulla- 
piagusi. Ukpippuaqtuapunaigitchi. 9Huilliugutigilugich iñuuniatišikkasi, 
nunuuraġilugich qulvilusiunniiñ. Quvianniutiqsi simmiqsillugu alia- 
namun. 10Itqaġilugu, Agaayyutim nayuutiłha nanipayaaq ittuaq. 
Agaayyutimli kamanaqsipkaġumagaasi atchikkupsi. 


Kiliktuun Qanuqinnirašaqtitchilikun Aniqatmik 


llllauraamaan, sapurrutipnaišitchi avatmun. Atakkii kiñaliqaa uqautik- 
srikami akikpaqtugu aniqatni naipiqtuiplunilu ilaanik, taamna ilumun 
uqautiksriraqtuq akikņaqługu Agaayyutim maliġutaksraņa. Taatnasiq 
iñuk tupiksritlaitchuq Agaayyutim maliġutaksraņanik atakkii ilisi- 
matlukkasupniaqtuq Agaayyutmiñ taatnaqami. Taimmaasiiñ ilipsi, 
naġġuksriłapsigun maliġutaksramik atuiraunġiqsaqhusi taavrumiņa 
aglaan ataniġuqtaqtusi. 12Aglaan iñuich tupiksriruksraurut Agaayyutmik. 
Haa kisimi maliġutaksramik iñiqsiruq, suli ilaa kisimi atanġguruq saņņpi- 
qaqhuni anniqsuitlapluni naagaqaa piyaqquitlapluni. Kisuunasugivichmi 
ataniġuqtaqavich ilipnik iñuuniaqatiupnun? 


Kiliktuun Uqavigaaġnikun 


13Ataņii nipliqsuasii, “Uvlupak naagaqaa uvlaakun nunaaqqi- 
mukkisirugut. Tavrani ittuallakkisirugut ukiumi tauqsiġñiaġuta 

maniññanniagaqsilutaasiiñ.” 14Ilisimaņitkaluaġiksiunniiñ uvlaakuksraq! 
Iñuułiqsi suuva? Ittuq puyulhiñatun. Sagvillakkaluaqami mikiruura- 

mi apyuillagaqtuq. 15Aglaan itnaqtuksraġaluaqtuasii, “Pisułiġikpauņ 
Atanġum iñuugisirugut aasiiñ savaaqsiluta sunik.” 16 Aglaan uqaviutiqaq- 
tusi ilipsitñik nalupqisunitpaitlusikii. Tamanna uqaviutipayaaq pigiitchuq. 
l7[ñuum ilisimagaluaġlugu atugaksrani nakuuruaq aasiiñ atupitñamiup 
killuqsaqtapiaqtuq. 


Kiliktuun Umialipmun 

1 Ataņii, inuqsriupitchuasii! Alianniugitchi immakii iłuilliuġutiksrat 

tikitchapumarut ilipsitñun. 2Umialgutisi suksraungiqhutin piun- 
ġiqsut, qupilġut nigigaich atnušaallausi. 3Maniutisi kaviqsaat qatiqtaatlu 
qałiqtut. Taavruma qałhum ilitchugipkagaa atuiñġiłiqsi umialgutipsitñik 
ikayuutigiņitlugich inuqsralliuqtuanun. Siqñatuatipsi suunšëiqsinniaqmigaa- 
si atriplugu ikniq. Atakkii tutquqsituiñaqtusi umialgutinik isuanunaglaan 
iñuuniatipsi. 4Akiliqsuuraņitmigisi savaktisi. Akiññaktaaksranich niġiu- 
gikkanich ilipitñun qaitlaitmigisi. Tusaasigik uqaallatiņich akikpaqhusi! 
Savaktisi kappiapapmata Atanġuruamun Saņņipayaaqaqtuamun tusaaragġi- 
gai aasiiñ ikayuqtugich. 5Inuqsriuņitchuasii, nunami quviasuutigilhiñašsisi 
umialgutisi, aliasuņisaaġusi inuqsriusupaqasi. Iñuuniatipsitñi iġliktua- 
rusi quyaliplugu kisian kimmutigikkaqsi. Taatnałipsigun ilapsaagašigisi 
akikņautiksrat ilipsitñun uvluani atanniuviksram, atriplugich qunpich 
uqsraqsaqmata tuqqutchiłiksram uvluanun. 6Suksraungiqsusri iñuaqtuq- 
miusi nalaunparuamik iñunmik, aasiiñ ilaan akitňaqtuņitmigaasi. 


Anuqsrutišlu Agaayutišlu 


7Iļlauraamaanņ, taatnamik anuqsrusilusi Agaayyutim Atanëšuruam 
aggiłiksraņanunaglaan. Atrikusautim uuma kaņiqsipkaġisigaasi: 
Kiñaliqaa asiaġniaġukami utaqqiraġigaa upinġaallapiaq. Taimmaasiiñ 
siqiñġum silamlu naupkaqmagich asiaġniagaqsiraqtuq. Taatna iñuk 
asirriruksramun utaqqiraqtuq nikasuņaiqhuni. 8Taatnatuntuuq ilipsi 
anuqsrusilusi. Nikatchautinagu niġiugaqsi, Atanëuruam aggiłiksraņa 
qalliuraaqmipkaqtugu. 9Tlauraamaanp! Uqapiluutinasi avatmun, 
Agaayyutimli atanniqsuņitchumagaasi. Ataņii, Agaayyun atanniqsuq- 
ti tikiyasiuraqtuq. 10Tlauraamaan, ilisaġitchi sivuniksriqiriniñ qanuq 
iglutuilhatnik sakiqnamik iglutuitlasilusi anuqsrusilusilu. Iliņittuuq 
tiliraurut uqaqtiksrauplutip Agaayyutmun. 11 Uqautigiraġigivut iñuich 
quvianaqtlugich iglutuiruat anuqsrusiplutiņ. Itqašilugu Job, iñuuniaqami 
tuniqsimaruaq Agaayyutmun anuqsrusipluni. Taatnatuntuuq sivulliapta 
qiñiqnaqtitkaat uvaptiknun iñuunialhatigun tuqulhatigunlu Agaayyutim 
ilunpuktaqaqtilaapa nagliksrisilaaņalu ilipitñun. Taamna ilisimagikput. 


459 James 5 


12Uvvasuliuna ilauramaan, akiqsruġupsi sumik kiikaa uqasšikkapsik- 
sun atuqsiuņ. Ataramik uqaġusi ilumutuuruamik. Supayaamik uqašupsi 
saglusuņaqasi. Taatnaņitkupsi Agaayyutim atanniġisipiaġaasi. 

13Kisupayaaq akunnapsitñi iluilliušumi ki agaayuli. Kisupayaaq 
quviasukkumi atušli quyyatinik. 14Kisupayaaq akunnapsitñi atniġña- 
ġumi tuqłuili qauktipitñik ukpiqtuaņuruat. Iliņisaasiiñ ipiqsruutilitrun 
uqsruġlugulu atqagun Atanġuruam. 15Atniġñaqtuaq una iłuaqsikkaugi- 
siruq ipiqsruqpata ukpiqsriłikun. Atanëum iłuaqsipkaġisigaa. Aasiisuli 
taamna atniġñaqtuaq killuqsaġniqpan Agaayyutim natqigutigisipmigaa. 
16Taatnamik, quliašisigik killuqsautisi ipiqsruutilusilu avatmun; taav- 
ruma mamititkisigaasi. Iñuk atuiruaq quyalisauruamik Agaayyutmun 
ipiqsruqami iņiqsrułha savaaqatlapiaqtuq. 17 Itqaġilugu Elijah! Ilaaptuuq 
iñugaluaq uvaptiktun aasiiñ inuqsraqami ipiqsruqtuksrauruqtuuq kisupa- 
yaatun. Ipiqsruqman Agaayyutmun sialuqunitlugu, sialuņitchuq nunami 
ukiuni piņasuni avvaġmik ilaplugich. 18 Aasiiñ aquagun ipiqsruqman 
Agaayyutmun sialuquplugu sialulgitchuq, nuna nauritqiaqsilgitchuq. 
Taatnatuntuuq Agaayyutim ikayuġukkaatigut. 

19]]auraamaapn, ilari tupiksripaiqpan ilumutuułiġmik aasiiñ 
ukpiqsriruam ikayuqpaun tupiksritqitlasipkaġlugu Agaayyutmik, 
20ilitchuġiyumausi uumuuna, taavruma ukpiqsriruam ikayušumiup 
piqatauņaiqsuaq Agaayyutmi utiqtitkisigaa tupiksriņaiġaluałhaniñ 
Agaayyutmik. Taatnatun ikayuġaa iñuuyumalitqiksitlugu iñuułiġmik 
agaayyutitpaqtauruamik. Aasiiñ Agaayyun natqigutrigisiruq iñugialla- 
piaqtuanik killuqsautinik. 


Peter-m Sivulliich Tuyuutai 





1 1Uvaņa Peter. Uqqiraqtigigaana Jesus Christ-pum. Aglaktupa 
ukuniņa tuyuutinik piksraqtaapiñun Agaayyutim uņutauplutiņ sia- 
mittuanun iluqaani Pontus-mi, Galatia-milu, Cappadocia-milu, Asia-milu, 
Bithynia-milu, 2piksraqtaapiñun mališutlugu sivunniutni ilisimaplugich 
Agaayyutim Aapauruam, ipqiqsakkaņiñun Ipqitchuam Irrutchim tupik- 
sritquplugich Jesus Christ-mik siqillaqtitquplugillu auņagun. Huaqqutaa 


Iñuuruaq Niġiugaq 

3Quyyan illi Agaayyutmun Aapapanun Atannapta Jesus Christ. 
Hllunpuktaqpatliómigun anitqiksitkaatigut iñuuruamun niġiugamun 
anitqilhagun Jesus Christ tuquliemiñ 4suli paitchaktaaksrautmun piun- 
ġiqsanġitchuamun pigiirrutaitchuamunlu unniiñ piušanšitchuamun. 
Ilaan qaunagigaa piksraqsi qilapmi. 5Ilipsi qaunagikkaurusri sappiagun 
Agaayyutim pisigiplugu ukpiqsriliqsi anniqsuġiamun sagvieñiaqtuamun 
aqullišmi piviņmi. 6 Taamna pisigilugu quviasrugitchi, pakma sivikit- 
chuami nagliksaaqtaullakkaluaqtusri atlakaaġiisigun uuktuaġutitigun. 
7Tamatkunuuna uuktuaġutitigun ukpiqsritiqsi uuktuakkauruq iglutuit- 
lapmanaan. Manik kaviqsaaq piunġiġaqtuaq uuktuaguugaat iknikun, 
taatnatuntuuq ukpiqsriliqsi akisuruaputluktuaq kaviqsaamiñ maniņmi- 
ñuuktuakkauruksrauruq. Ukpiqsriłiqsi ilumutuukpan akuqtuigisirusri 
nanġautmik kamanautmik kamagikkaułiġmiglu sagviġataqpan Jesus 
Christ. 8Qiñiqsimaitchaluappaan piqpagigiksi. Pakmaunniiñ qiñin- 
ġitchaluaqługu ukpiġigiksi quviasrullapiaqhusri quvianaqpauramik 
uqaġilgunaitchuamik. 9Takku ilisimarusri aatchuusriaġiniaqtilaaņap- 
sitñik annautiksrapanik iñuutchipsi, tapiutauluni ukpišikkapsitñun. 
l0Sivuniksriqirit uqaqtuat Agaayyutim iluaqqutrisaanik aatchuusria- 
#ikkapsitñik pakaaqallapiaqmiut iļitchuġiniaqługu. 11 Tarra Irrusrian 
Christ-pum taimani uqaqtitmatin nagliksaałiksraņanik Christ-pum 
suli kamanautmik tikitchuksramik aquagun nagliksaałhan, iliņich 
ilitchuġisullapiaqtut qakugun naagaqaa qanuq atuumaniaqtilaapanik. 

12Agaayyutim ilitchuëgipkašnišai savautriñšisilaapat iņmiknik aglaan 
ilipsitñik. Tamanna tusraayugaaġiksuaq pakma uqautauruq ilipsitñun 
taipchunuuna quliaqtuaġikkaņatigun tumigiplugu Ipqitchuaq Irrusriq 
tuyuuruaq qilapnmiñ; israġulgitunniiñ inuérugipmigaat kaņiqsisukługu 
tamanna. 


Iñuuniatiksraq Ipqilluni 


13Taatnamik paqnammaajgiksilugich isrummatisri, qauġrimmaa- 
ġikkitchi niġiugusri iluaqqutrisaanik qaisaugisiruamik ilipsitñun 
sagviġataqpan Jesus Christ. 14Atrilugu tupiktauruaq ililgaaq, atriņu- 
niasruņaqasri pigiitchuanun kimmutiqašuuhHapsitñun iñuuniaqapsi 
naluppapsi tusraayugaaġiksuamik. 15Aglaan iñuuniaġitchi ipqillusri 
iñuuniaHapsitñi atrilugu ilaa tuqluqtigikkaqsi ipqitchuaq killuq- 
sautaitlunilu. 16Atakkii Agaayyutim uqałhani aglausimaruq itna, 
“Ipqitchuksraurusri, takku uvana ipqitchuaņuruņa.” 17 Aasrii agaayu- 
kapsi Agaayyutmun taisuugiksi Aapamik atanniisuuruamik iñuņnik 
atlakaasiiksitasupaqnagich savaaņisigun. Iñuuniaġitchi taluqsrilikun 
ilaanik irvigiuraallałhani marruma nunam. 18]lisimagiksi tasukkautiqsi 
tapišilaaniñ iñuunialhatñiñ sivulliapsi. Tasukkaunġitchusri piunši- 
ġaqtuatigun sutigun, ami manikun qatiqtaakun unniiñ kaviqsaakun, 
l9aglaan akisuruakun aupagun Christ-pum [tunillaqtauruam] ipnaiyaa- 
tun patchisaitchuatun taqsraqtaitchuatunlu. 20Tlaa piksraqtaapuruaq 
iñigaluaqnagu nuna, aglaan sagvikkauruq makunani aqulliġñi piviņňi 
pisigiplusri. 21 Christ-kun ukpiġigiksi Agaayyun aņipkairuaq ilaanik tuqu- 
liëmiñ qaitchiplugu kamanautmik, ukpiqsritquplusri nigiugaqaquplusrilu 
Agaayyutmik. 
22Pakmaasriiñ ipqiqsitnapsiuņ iñuusriqsi tupiksriłikun ilumutuurua- 
mik tumigiplugu Ipqitchuaq Irrusriq piqpaksritlasrirusri aniqatiupsitñik. 
Taatnamik piqpakkutisritchi piliqillapiaġusri [ipqitchuamiñ] uummatmiñ. 
23Qitunġaġiliutigaasri Agaayyutim tuqqutlaitchuam anitqiksimakapsi 
nautchiaksrakuunšitchuaq piunġiġaqtuakun aglaan piunġiġanġitchuakun, 
ami uqałhagun Agaayyutim iñuuruakunlu isuktitlaitchuakunlu. 24Takku 
Agaayyutim uqalha aglausimaruq, itna, 
“Iñupayaaq atriqaqtuq ivigauramik, 
suli iluqani kamanautaa iñuum atriqaqtuq nauriapatun ivgum. 
Ivik pannaqługaqtuq, aasrii nauriaq katakhuni piiġaqtuq. 
25 Aglaan uqalha Atanëuruam itkisiruq qapavak taimuna.” 
Isaiah 40:6-8 
Taamna uqatiq tusraayugaagiksuaq quliaqtuaġikkauruq ilipsitñun. 
2 1Taatnaqługu piiqsitaksrašigiksi iluqaan pigiiliq, kinnitñitlišlu, 
ukpippuaqtaunputlišlu, siqñališlu, pigiitchuakun uqautiksrisuutišlu. 

2Atrilugu aniqammiuraq miluguktuatun kimmutiqagġitchi Agaayyutim 
ipqitluni uqalhanik, ilipsili taavrumuuna nauyumuusri. 3Takku uuktua- 
ġiksi Atanšuruam nakuutha. 


Iñuuruaq Uyaġak Piksraqtaaņuruatlu 


AUtlautisitchi ilaanun, iñuuruamun uyagapmun ayakkaņatnun iñuich, 
aglaan piksraqtaaġikkaņanun Agaayyutim akisuruagġiplugu. 5Suli atri- 
purusri iñuuruatun uyašaktitun. Atanëšum atuġumagaasri nappašumiup 
qiñiġnaitchuaq irrutchikun agaayyuvikpaņni. Aasrii Agaayyutim ipqit- 
chuatun agaayuliqsaisun tunillaqtutlaniaqtusri tunillautinik irrutchikun. 
Taapkualiasrii akuqtuyunaqsiuyumuut Agaayyutmi tumigilugu Jesus 
Christ. 6Taatnatun aglausimaruq Agaayyutim uqałhani, itnaqhuni, 

“Piksraqtaaqaqtuņa akisuruamik uyaġaņmik 
qaukłiutquplugu tunņavik Zion-mi, 

aasrii iñuum tunnavigiyumiun ilaa 
qapiqpaņayumiñaitchuq.” 

Isaiah 28:16 
7Ilipsitňunaasrii ukpiqsriruanun ilaa akisuruaņuruq, aglaan tamatkunu- 
pa ukpiqsriñġitchuanun 

“Taamna uyašak tuppirit ayakkanat, 
taamna uyašak piitchuilļļapiaġaqtuq tuppirauni.” 
Psalm 118:22 
8Suli 
“Taavruma uyaġaum putukkisinniašai iñuich. 
Taamna uyaġak paallaktitchirašaqtuq ilipitñik.” 
Isaiah 8:14 
Takku ipmiknik putukkisaqtut tupiksriñġitļutiņ uqališmik. Taatnatun 
Agaayyutim sivunniušutigigai. 9Aglaan ilipsi iñuksraqtaaņurusri, agaa- 
yuliqsigiplusri umialgum, suli ipqitchuapuplusri takku Agaayyutim 
iñugiplusri. Piksraqtaapurusri quliaqtuaġitquplugich quviqnaqtuat 
savaaņi Agaayyutim tuqłuqtigikkapsi taaqtuamiñ quviqnaqtuamun qau- 
mamiñun. 10Iļlaatniimma qaaņiqsuami iñuginġipiaġaluakkaņasri, aglaan 
pakma iñugiliutigaasri Agaayyutim, suli akuqtuimaitlusriunniiñ naglik- 
tuutaanik, pakmaaglaan akuqtuġiksi nagliktaņa. 


Agaayyutim Savaktai 


11 Piqpagiplusri ilauraamaan, avakpaqtaulhiñaqtusri iglaaņuplu- 
srilu mattumani nunami. Taatnamik siimasaaġipsi piisimaaquplusri 
timim pisugruaġutaaniñ apuyaktuamiñ akilliliqsuqtugich iñuutchisi. 
12Nalaunparuakun iñuuniašsitchi akunġatni ukpiqsriñġitchuat. llaatni 
uqamaqluutigigumisi pigiitchuakun savaktišušnilusri, qiñisgumagaich 

nakuuruat savaasi aasriiñ kamaksruġlugu Agaayyun uvlumi ilaan 
tikiumakpatigut. 

13Pisigilugu Ataniq kamakkutiqašusri iñupayaanik saņņiqutiqaqtua- 
nik, Rome-mašmiut umialigigaluaqpatrun 14naagalu kavanaugaluaqpata 
tillisiaqaqtuat ilaaniñ anasriñpuqsaquplugich savaaqaqtuat pigiitchuakun 
suli nanġaquplugich tamatkua savaaqaqtuat nalaunparuakun. 15Atakkii 
pisułiġigaa Agaayyutim savaallautapsigun nutqautitquplugu piiņili- 
qilhat naluruat iñuich. 16 Iñuuniaġitchi patchisaitchuatitun iñuktitun, 
aglaan atuqnagu patchisaiłiqsi mattutiginiaġlugu pigiitchuamun, aglaan 
iñuuniaġitchi savaktiņisun Agaayyutim. 17 Kamagilugich iñupayaat, 
piqpagilugich ukpiqtuapuruaqatisri, taluġilugu Agaayyun, kamakkuti- 
qaġlugu umialik. 


Urrakutaulha Christ-pum Nagliksaałhan 
18Savaktauruasrii, tupiksrisitchi atannapsitñik taluġipiaġlugich, kisiit- 
ñun tamatkununa iluatmun analatipsitñun pisupaqasri, aglaantuuq 
tamatkunuņa atanġuturuanun. 19Iñuk akuqtuyunaqtuq Agaayyutmi 
qauġrimmaaġiutillautaġmigun iglutuigumi napinnamik nalaunņaitchua- 
liqinġitchaluaqhuniunniiñ. 20Pisigilugu savaaġiirrutin ipiġaqtuqsiuguvich 
kamakkutmik piksraitchutin Agaayyutmiñ iglutuġaluaġupkuunniiň 
naņinnaq. Aglaan iglutuġupku napinnaq anuqsrułikun nalaunnparuali- 
qiņpaqpich, taamna akuqtuyunaqtuq Agaayyutmi. 21 Taavrumuņa ilipsi 
tuqłukkaurusri. Christ-tuuq nagliksaaqtuq piqutigiplusri. Unitchiruq tuv- 
raaksrapsitñik maliglugich tuvlišašnini. 
22 “Jlaa killuqsatlaitchuq. 
Kinnitñipniutmik uqatlaitchuq.” 
Isaiah 53:9 
23 Uqamaqłuutikkaukami uqamaqtluutmik kiumaktiñšitchuq. 
Nagliksaaqami aniqsraaqtuiñġitchuq. Aglaan tunņaviqaqtuq 
ilaanik atanniisuuruamik nalaunparuakun. 
24]laan akiyaġigai killuutivut timimigun tuqupluni sanniġutami 
tuqqutqupluta sappianun killuqsautim aasrii iñuutqupluta 
nalaunparuatikun. Ilaan ipiġaqtuġniņigun mamititaurusri. 
251lipsi atriqaqtusri ipnaisun killukuaġuktuatun, aglaan pakma 
utiqsimarusri munaqsrimun suli qaunaksraanun iñuutchipsi. 


Ilaqatigiich 
1Taatnatullapiaq nuliapuruasrii kamaksrisitchi uipsitñik. 
Ilaņichaasiiñ ukpiqsriñšitpata uqaliëmik mumiksitauviaqtut 
nuliamiņ iñuuniallautałhatigun 2ilipisa qiñicsumitrun ipqiññiatiqsi 
taluqsritliqsilu iñuuniallapsitñi. 3Qiñiyunaqusriqsuqasri qaalhiñakun, 

nutchiqiłapsigun naagaqaa kaviqsaanik manipñik uyamitqualiqsutikun 
suli atnuġaaġiksuanik atukkapsigun. 4Aglaan piññaqnataqsi ititchiun 
iriqsimaaqtuakun qamuuna uummatipsigun, piunġiġanġitchuakun piññaq- 
kamanallapiaqhuni akisuruq qiñilhani Agaayyutim. 5Taatnatuntuuq 
taipchua ipqitchuat aënat ukpiqsriruat Agaayyutmik iñuuniusriqaqtut 
piññaqnaqutiqaqhutipn qamuuna kamigiplugich uisiņ, 6Sarah-tun tupiksri- 
ruatun Abraham-mik taiplugu aņaayuqaġmiñik. Ilipsi ilaan panigigaasri 
nakuuruanik savaaqašupsi iqsitchanġitchupsilu tupapanaqtuatigun. 

7 Taatnatuntuuq uipuruasii iñuuniaqatigisigiņ nuliasri kapiq- 
simaugašglusri aġnat sayaktuitluktuaputilaapatnik aputiniñ suli 
paitchaktaaqatigiplugich iłuaqqutaanik iñuulhum. Taatnaġupsi piñailu- 
taitkisiruq ipiqsrutiqsi. 


Nagliksaałiq Piqutigiplugu Nalaunparuatiq 


8Pakmapak uqallautilapsi uumiņa, iluqasri atunim isrumaqajgitchi, 
kaņiqsiqutiniuraġusri avatmun, piqpakkutilusri aniqatigiisun, ilunpuk- 
kutilusri, iluaqqutilusrilu atchiłikun. 9 Akisaqtuqnagich pigiitchuakun 
atniiyummatmiglu naagaqaa uqamaqłuutmiglu uqamaqtluutrigikkasri, 
aglaali iņiġusri tamatkua ikayuusriaqaqulugich ilisimalugu tuqtlukkautliq- 
si iņiqsruutraksraġiplugich, aasriiñ taatnaġupsi ikayuusriaqašisipmiusri, 
10aglausimaruatun Agaayyutim makpiġaaņiñi, 

“Iñuk piqpaksriruaq iñuułiġmik 
suli uvlillautašëuktuaq quviasrukhuni 
qaunagiliupn qaniġikkani uqałiksraņaniñ pigiitchuamik 
suli qaqluupni uqatliksrapakniñ sagluuqtuanik. 
11 Savanšgišli pigiitchuanik aglaan savagli nakuuruanik. 
12 Atakkii irrak Atanëuruam qaunaksriruk iñuņnik nalaunparuanik, 
suli siuttak naalaġniruk iņiqsrułhatnun, 
aglaan kigiñaņan Atanġuruam akilliliqsimagai tamatkua 
savaaqaqtuat pigiitchuamik.” 
Psalm 34:12-16 
13 Aasriiñ kia atniaġisiñiqpasri nakuuruanik savaaqaġupsi. 14Aglaan 
nagliksaaġupsi pisigilugu nalaunparuaq quvianamiugisirusri. Iqsiginagu 
iñuich tatamnaqsirašalhat, unniiñ iłuilliuġutiginagich tamatkua. 
15Kamagisriun Atanġuruaq Christ uummatipsitñi, Atanišikkaqsi. 
Itqanairrutilugu ataramik kiggutiqatiksraqsi iñuum apiqsruqpa- 
sri nigiugakun pigikkapsigun. 16Aglaan kiuyumagiksi piisaanġiłikun 
taluqsriłikunlu, ataramik patchisaisillugich qauġrimmaaġiutillauta- 
sri. Taimmali kisut uqamaqłuutigikpasri savaaqašnilusri pigiitchuamik, 
ilipich kanņputchałhiñaġumuut ilitchuġilutiņ iñuuniallautatipsitñik 
Christ-kun. 17 Tarra iłuatluktuq, Agaayyutim pisułiġikpauņ, nagliksaa- 
ġutigigupsiuņ savaaqallautałiqsi uumakņa savaaqałiġmiñ pigiitchuamik. 
18Christ-tuuq nagliksaaqmiuq. Ilaa tuquparuq pisigiplugich killuqsau- 
tit atausriġmiaqługu, nalaunparuaq iñuk pisigiplugich nalaunpaitchuat 
tikiutisrukhuta Agaayyutmun. Timaa ilaan tuqqutaugaluaqtuq aglaan 
irrusia iñuuruqsuli. 19 Aasriiñ irrusriupluni ilaan utlapnišaa irrut- 
chich tigutaaqsiuviņmiittuat quliaqtuaġiaqhuni tusraayugaaġiksuamik. 
20 Taipchua irrusrich tupiksriñġitchut Agaayyutmik iņilġaanimma 
uvlupiñi Noah-m, Agaayyutim anuqsrutikkaġmigun utaqqikamigich 
isrummitqiquplugich Noah umiaqpalipkaqługu. Ikituurat iñuich, talli- 
mat piñasruuplutiņ, annautikkaurut umiaqpaņmi uliqpakman. 21 Taamna 
atriņuruq paptaaġutmun pakma anniqsuutigikkapsitñun. Paptaaġutigun 
iñuk salummakkaunęgġitchuq puyaņanik timim, aglaan iñuk iņiqsruqtuq 
Agaayyutmun salummaquplugu qaušërimmaasiutillautani killuqsau- 
tipayaaniñ, pisigiplugu aņitqiłha Jesus Christ-pum, 22qilaņmuktuaq 
aquppipluni taliqpian tupaani Agaayyutim. Israġulgillu saņņiqutiqaqtuat- 
lu saņņiqaqtuatlu ataniġigaat ilaa. 


Atlanppuqtuaq Iñuuniatiq 


4 1Tarra Christ nagliksaaqtuksraupman timimigun pisigiplugu 
nalaunparuaq, isrumaqaqtuksraupmiusri Christ isrumapmatun 

itqanaillusri nagliksaaġutigiraksraukpan nalaunparuaq. Atakkii kiña- 
payaaq nagliksaaġumi timimigun nutqautipmigaa killuliqiłiq. 2Taamna 
iñuk iñuunianšiqsuq pisuliġruakun tuquniałiġmiñunaglaan, aglaan 
pisułhagun Agaayyutim. 3Taimma qaaņianiktuami iñuuniaqpaa- 
niktusri pisuułhatitun ukpiqsriñġitchuat iñuuniaqapsi suvaałłałikun, 
pisugruaġutiłikun, imilivaałłałikun, aliasrunġiñiałikun, piqłuktałikun 
taanpaqhuni, qaayuġnaqtuakunlu aanġuaqtułikun. 4Pakma ukpiqsriñ- 
ġitchuat atlagigaasri ilaliqsuutinġiqapsi ilipitñun qiłhuqtaiłhatni, aasriiñ 
uqamaqluutigiaqsiplusri. 5Aglaan ilipich kiggutiksraqaqtuksraugisi- 

rut savaaómiktigun ilaanun atanniilhiñaaguqtuamun iñuuruaniglu 
tuquparuaniglu. 6 Tarra taamna piqutigiplugu Christ quliaqtuašniqsuq 
tusraayugaallautamik taipchunuņa tuquaniktuanun taimani ilinilli 
annautrautquplugittuuq. Atannikkauyumiñaqsiplugich iñupayaatun- 
tuuq nunami, aglaan Agaayyutim iñuuyumiñaquniġai irrutchiġmiktigun 
Agaayyutitun iñuuruatun. 


Apalatchillautaqtuat Agaayyutim Aatchuutaiñik 


7 Aglaan supayaurat isruksraņat qalliurallapiaqtuq. Taatnaġusri 
qauġrimmaaęġigitchi qaunatqiaġigusrilu aasriiñ iņiqsrutlasrilusri. 
sPitluktaksraq una supayaamiñ, piliqillapiaġusri piqpakkutisritchi 
avatmun, atakkii piqpaksrithum maturašgigai iñugiallapiaqtuat killuq- 
sautit. 9Tukkiqsuutisritchi avatmun uqapiluutailaakun. 10Iñullaapuplusri 
akuqtuaqaqtusri aatchuutmik Agaayyutmiñ. Taatnašusri savautisritchi 
avatmun savaktillautaulusri atullautaġlugich atlakaašiich aatchuutai 
Agaayyutim, itna, 11 kiñapayaaq uqaqpan, Agaayyun uqašli taavruma 
uqagikkapagun, suli kiñapayaaq savautrigumi, ki savagli sayaksrirru- 
taagun Agaayyutim, Agaayyunli kamagikkauyumuuq supayaurakun 
tumigilugu Jesus Christ, pigikkaņa kamanaun aņalatchisiļu taimupa 
isruitchuamun. Taatnatuq. 


Nagliksaałiq Ukpiqtuapupluni 


12piqpagikkamaapn, tupaņanasri ukpiqsriłiqsi uuktuaqsiukpan sakiq- 
naqtuatigun ikniqtun ittuatigun; atlayuaġinagu niġiunaiļaakun taamna 
atuumakpan ilipsitñun. 13Aglaan quviatchauġigitchi piqasiutinilusri 
Christ-mun nagliksaałhagun quviatchallapiapumuusri quyalusri kama- 
nautaa sagviqpan. 14Pisaappatchiugupsi pisigilugu atqa Christ-ņum 
quvianamiurusri, atakkii Agaayyutim Irrusrian, Irrusria kamanau- 
taan, nayusaatin. 15Sumiunniiñ nalliqsi nagliksaaqani iñuaqtuqtauluni, 
unniiñ tiglipniaqtauluni, unniiñ savvaġluktauluni, unniiñ naipiqtuqtau- 
luni iñuich sutilaapatnik. 16 Aglaan kisupayaaq nagliksaaqtikkaugumi 
pisigilugu ukpiqsriłha Christ-mik kanņusruutiginġilliuņ, aglaan kamak- 

sruġliuņ Agaayyun ilisimanališmigun Christ-mun iñugitilaaġmiñik. 
17Pakma atanniilhum aullaġniiviksraņa tikitchuq, aasrii Agaayyutim 
iñupi atanniqsukkauqqaaqtuksraurut. Tarra atanniqsuqqaaġniqpatigut, 
qanutchimik isruksraqaġisivat tamatkua tupiksriñšitchuat tusraayugaal- 
lautamik Agaayyutikun? 

sugisiñiqpatmi iñuich agaayyutaitchuatlu killuliqiritlu?” 

Proverbs 11:31 
19Tarraasrii tamatkua nagliksaaqtikkauruat pisułhagun Agaayyutim 
nakuurualiqilich. Qaisimaapiaqtaksraġigaich iñuutchisiņ iñiqsirimiknun 
ilaanun tuniqsimaruamun ataramik. 


Munaqsraņi Agaayyutim 


5 1Pakma silġiqsuġniaġitka qaukłiuruat akunnapsitñi, uva- 
paptuuq qauktłiupluņa. Qiñiqsimagiga nagliksaaqman Christ 
aasrii quliaqtuaġiplugu, piqatauyumaaqlupaptuuq kamanautaanun 
sagviqsaġumaruamun. 2?Qaunagilugich iñugikkaņi Agaayyutim, munaq- 
sraġikkasri akunnapsitñiittuat, [Agaayyutim atuqukkana ilipsitñun]. 
Nunurausrunaqasri aglaan piyummatigipiaġlugu, piññapniasruna- 
qasri aglaan savautiyumaapiaglugu. 3Atanġuniaġvigisruņaqnagich 
Agaayyutim iñugikkaņi qaunagiraksriusiasri, aglaan tuvraaksrallautausit- 
chi munaqsranun. 4Aasrii qaukliat munaqsrit sagviqpan, akuqtuigisirusri 
niaquġutaanik kamanautim akiññaktaatun piungigagumiñaitchuamik. 
5Taatnatuntuuq, nukatpiapuruasrii kamakkutiugaġitchi qaukłiuruanik. 
Iluqasri kamanaġasrugisruņaqasri savauttutilusri atchiksuałikun, atakkii 
“Agaayyutim ayaksimaaġai kamanaġasrugiruat 
aglaan ikayuqsimaašai atchiksuaqtuat.” 

Proverbs 3:34 
6Taatnamik atchiksimaaęġitchi ilipsitñi ataatni sayakturuat argaiñ 
Agaayyutim, ilaanli kamanaqsipkaġumagaasri piviksraq nalautitpan. 
7Igillugu iluqaan isrumaaluutigikkaqsi ilaanun aasrii tutqiksilusri, tak- 
ku ilaan qaunagigisigaasri. 8Qauërimmaaəpigitchi qaunatqiagigusri. 
Uumiksriksi Tuunġaq ataramik ukpišutaiqsitchiñiaqtuq ilipsitñik, qali- 
puularuatun lion-tun kukiluktuatun sumunliqaa niqiksraqsiuqhuni. 
9Taatnamik akilliliqsuqsiuņ payaņaiġvigilugu ukpiqsriłiqsi, ilisimalugu 
aniqatiusri nanipayaaq nagliksaałhattuuq ilipsisun. 10 Aasriiñ naglik- 
saaqtuallaanikkupsi sivikitchuami, Agaayyutim iłuaqqutipayaaqaqtuam 
tuqłuqtigikkapsi Christ Jesus-kun isruitchuamun kamanautigikkaġmiñun, 
naamasripkaġniaġaasri, nalupqinaišusri ukpiqsriłipsitňñi, sayaktusrilu- 
sri suli payapaišusri. 11Ilaanun illi kamanaun sappnilu qapavak taimuna. 
Taatna. 

Ilammiuġutit 
12 Aglaktuņa naigliplugu Silvanus-kun isrummatigikkapkun tuniq- 
simapluni aniqataulha. Pitchuksaaġukkipsi aglagikkapkun uqautilusri 
Agaayyutim iłuaqqutigillapiałhamik. Iļisimalugu taamna iłuaqqun tuniq- 
simavigisiuņ. 13Ukpiqtuapuruattuuq Babylon-mi ittuat piksraqtaapuruat 
ilipsisun, tuyuqmigaasri nayaaņņamik, suli Mark-pum iġñiġipmatun itaġ- 
ma. 14Paglatisritchi avatmun kunigutmik ipqitchuakun piqpakkutitikun. 


Peter-m Tugliat Tuyuutaiñ 





1 1Uvaņa Simon Peter. Savaktigigaapa uqqiraqtigiplupalu Jesus Christ- 
pum. Tuyuqtupna ukuniņa iñupnun akuqtuiruanun akisuruamik 

ukpiqsriłiġmik uvaptiktun nalaunparualhagun Agaayyutipta suli anniq- 

suqtipta Jesus Christ-pum. 2Ilitchuġisaiñaqsiuņtuq Agaayyun suli Jesus 


Agaayyutim Tuqłuutaalu Piksraqtaapalu 


3Agaayyutim pakmakņaqtauruakun saņņiagun qaitchiñiġaati- 
gut supayaanik iñuutlasripluta agaayyutiqammaašgitikun tumigiplugu 
ilitchuqsriliptigun ilaanik tuqłuqtigikkaptiknik ilaņiutitqupluta kamanaut- 
miñun nakuuniqsraulišsmiñunlu. 4Tumigiplugik tamatkuak qaitchigaatigut 
kamanallapiaqtuanik akisuruanik akiqsruutinik. Ukpiġigupsigik akiq- 
sruutit annatlasrigisirusri qaayuënaqtuamiñ ittuamiñ nunami iñuich 
kaņiġruaqtaņisigun, aasrii piqatautlasrilusri Agaayyutim irrusriani ilaatun 
ililusri. 5Tamanna pisigilugu pisuqtilaapsitñi illatigisriun ukpiqsrillapsitñun 
nakuutiq, suli nakuutiq tapiġlugu ilitcthuġimmaaġiłigġmik, 6suli 
ilitchuġimmaaġiłiq tapiġlugu ipmun aņalalgułiġmik, iņmun analalgutiq 
tapiġlugu anuqsrułiġmik, anuqsrułiq tapiġlugu agaayyutiqammaaęġiłiġmik, 
7suli agaayyutiqammaaġiłiq tapiġlugu piqpaksriłiġmik aniqatinik, suli 
piqpaksriłiq aniqatinik tapiġlugu piqpaktamik iñupayaanun. 8Tamarra 
taatnatchich irrusriksrat pigiraksrasi. Pigigupsigiņ nausaiñaqtusri 
taapkunuuna, imailaatun inġitchusri asrirrinëitchuatunlu, aasriiñ ilitchuq- 
srisaiñaġniaqtusri Atannaptiknik Jesus Christ-mik. 9 Aglaan kiñapayaaq 
Puuyuqmigaa salummakkautilaani killuqsautiġruaġmiñiñ. 10 Taatniitman, 
aniqatiumaan, sakuugitchi pisuqtilaaġusri tuqtukkautiqsi piksraqtaaputiq- 
silu nalupqinaiqsillugu, atakkii taatna piyupsi paasraaġgġaġumiñaitchusri. 
llSuli akuqtuigisirusri kamanaqtuamik paġlatmik isiġupsi isruitchuamun 
aņaayuqautaanun atannapta anniqsuqtiptalu Jesus Christ. 

12 Taatnaqluna itqautisraġataġipsi tamatkunina, ilisimagaluašisiun- 
niiñ payapaišvigiplugulu Agaayyutim ilumutuuruaņa pakma pigikkaqsi. 

l3Nalaunpnaruagigiga iñuuniqtutilaamni maani nunami itqaqtitaġukhusri 
sunik tamatkunina. 141lisimagiga timikułiksraġma tikitchaqtuurał- 

ha. Taatna atannapta Jesus Christ-pum nalupqinaiqługu uqautigaana. 

15 Aglaan sakuugutiginiaġitka ilipsitñun itqagitquplugich tamatkua atara- 
mik tuquanikkaluaġuma. 


Christ-pum Kamanautaa suli Sivuniksriqutauruaq 

16Quliaqtuaġutinġitchipsi unipchaaliaņisigun iñuich ilitchušip- 
kaisaqapta aggiġñiałhanik Atannapta Jesus Christ kamanaqtuakun 
sanpiqpauraëmigun. Uvagut qiñillapiaqsimagikput kamanaqtuaq qaum- 
maġiņñiņa. 17 Nayuutirugut akuqtuipman Agaayyutmiñ Aapauruamiñ 
kamakkutmik kamanautmiglu, taavruma nipim nipliutipmagu kama- 
naëniqsrauruam supayaaniñ nipliqhuni, “Tarrataamna piqpagikkasša 
Iġñiġa quyalimaaqtigillapiakkaga.” 18 Aasrii taimani tusraagikput 
taamna nipi nipliqsuaq qilapmiñ piqatigiplugu Jesus iñëimi taivrumani 
Agaayyutim sagviqmagu kamanautni. 19Uvaguttuuq nalupqisruutiginšip- 
saaġikput uqautigikkaņat Agaayyutim sivuniksriqiriņisa ipilšaanimma. 
Pillautaqtusri naalaġnitqiaġikkupsigiņ uqałhich, takku uqałiņich 
kaņiqsipkaġaasri aggitqipñiaqtilaapanik Jesus-pum atriplugu nanum 
qaumapkaiłha taaqtuaq ini qausraġataġniņanunaglaan uvlum suli nuilġa- 
taġniņanunaglaan uvluġiaņan uvlaam. 20Sivulliulugu iļitchuġiraksraqsi 
uvva, sivuniksriqirim iņmiktuiñaq kapiqsipkagumiñaitchaa sivuniksri- 
qutauruaq Agaayyutim uqałhaniñ. 21 Atakkii iñuich sivuniksriqinġitchut 
sumiunniiñ pisułiġmiktigun, aglaan Agaayyun uqaġniqsut iñupmigun 
aņalatkaqsipmatiņ Ipqitchuam Irrutchim. 


Ilisautrit Tapigilaakun 
2 1Iņilġaanimma taņiġilaakun sivuniksriqirit iñukpalliġñiqsut 
akunġatni iñuich [Israel-mi]; taatnatun taņiġiļaakun ilisautrit 

iñukpalliġñiaqmiut akunnapsitñi. Tikiutriñiaqtut nalunautchilutin taņiġi- 
laanik ilisauttutitinik suksraunġiutauyumiñaqtuanik, piilaagiluguunniiñ 
Atanġuruaq tuquruaq annautisukługich. Aasrii pisigiplugu piilaaqał- 
hat Ataniġmik taimmaiñaq piyaqqukkauniaqtut. 2Suli iñugiallapiaqtuat 
piqasriqsuutigisirut pigiillapiaqtuatigun kanņunaqhutiņ iñuunialhatigun, 
aasrii iñuņnun uqamaqtluutigipkaaqsilugu ilumutuuruaq pisigiplugich 
ilipich. 3Pitlatulismiktigun maniñňñaņniaġvigigisigaasri, ilisautilusri 
uqautilusrilu ilumutuunšitchuanik. Agaayyutim atanniqsuiriņata pasri- 
ñiġai taimakņaaglaan, aasriiñ siñiktuanšitchuq piyaqqułhiñaaġuqługich 
ilipich. 

4Takku israġulgich killuqsaqmata Agaayyutim anasriñpuqsaqmigai 
igitlugich nagliksaaġviņmun qiliqsruiplugillu taaëniqsrami tikiññiał- 

hanunaglaan uvluan atanniuviksram. 5Suli Agaayyutim piyaqquqmigai 
iñuich iñuuruat taimani uvlupiñi Noah-m, ipipkaqługich agaayyutait- 
chuat nunami uliqpapmun kamanaqtuamun. Noah quliaqtuaġaqtuq 
iñupnun nalaunpasriruksrauniplugich sivuġaani Agaayyutim, aa- 

sriili Agaayyutim annautigai Noah-lu tallimat malġuk iñuillu. 6Suli 
Agaayyutim patchisiqutinišai iluqaisa iñuich iñuuruat nunaaqqiq- 
paapni Sodom-milu Gomorrah-milu, aasriiñ aġralipkaġataqługik 
iknikun. Taavrumuuna Agaayyun urriqsuutiqaëniqsuq qanuq suk- 
sraunġiġñiaqtilaaņatnik iluqaitñik agaayyutailaanik. 7 Suli Agaayyutim 
annautipmigaa nalaunparuaq Lot, qiñupkakkauruaq atqunaq qaa- 
yuġnaqtuakun iñuunialhatigun killuliqirit iñuich. 8 Atakkii taamna 
nalaunparuaq iñuk iñuuniaqami akunšatni tamatkua killiqiruat iñuich 
uvlušašipman, iluilliuqtitauruq qiñiqtugillu tusraaplugillu pigiitchuat 
savaanich. 9Taatnaqhuni Atanġum ilisimagaa qanuq annautriłiksrani 
agaayyutiqaqtuanik uuktuašusriapitñiñ suli qanuq tigummiliksrapat 
nalaunpaitchuat iñuich uvluanunaglaan atanniuviksram anasriñpuqsaš- 
viksrapatnun. 10 Agaayyutim anasriñņuqsaġisiñiġai suvaluk tamatkua 
iñuich apalataëipkaqtuat timim kimmutišëruapiñun qaayuġnaqtuanunlu, 
suli suksraqanġitchuat Agaayyutim aņalatchisaanik. Tamatkua ilisautrit 
taņiġilaakun aaņarut arguaņaplutiņ. Sivuugaginšëitchaat uqamaqtluutiqa- 
liksraqtin qiñiġnaitchuanik saņņiqaqtuanik qilapmi. 1 Israġulgitunniiñ 
kamanatluktuat sappikun sayaktutikunlu tamatkunakņa uqamaqluuti- 
gitlaitchaich taapkua nayuqtigikkapi Atanġguruam. 12Aglaali tamatkua 
ilisautrit atriqaqtut isrumatlailaatun niġrutitun, apalatitautun aul- 
lasiġmiknun, aniruatun aņuniagaksrauplutiņ tuqqutaksrauplutiņlu. 
Uqaguurut pigiiliplugich sunik kaņiqsimanġisaġmiknik. Aasrii piyaq- 
quġisirut isrumatlailaatun niġrutitun. 13Taamna akiliusriaġigisigaat 
nagliksaaqsiupkaiłiġmiktigun atlanik iñupnik. Iliņisa kimmutigira- 
ġigaat pisułiġruaqtiņ uvlugaluamiunniiñ. Kanņusraaġutaułhiñaqtut 
ilipsitñun niġiqataukamiyņ ilipsitñi, taqsraqtatun suli qilġuliktun akun- 
napsitñi, quviasruutigiplugu ukpiqsailiqtip. 14Qiñiqamitruņ aġnaq 
ikłitchakhutiņ sayupayumarut nutqaummisilguitlugu taatnasriq 
killuqsaun. Ikłisaaġniġaich pitchiġiaqtuat iñuich killuliqiłiksraņat- 

nun. llipisa uummatiņpich apalatiqaëniqsut kaviuqtaułtigġmun. Ilipich 
taiyuaniqluutikkaurut, suksraunġiqsaġumaaqtut. 15Suksraaġniġaat 
nalaunparuakuašgiaq aasriiñ ulapnaaplutiņ. Iñuuniagaqsirut iñuktun ati- 
liktun Balaam iġñiņa Bosor-m, piqpaksriruaq akiliutaanik killuliqithum. 
16 Aglaan suakatakkauruq killuliqiłiġmigun. Uqatlailaam natmaksišvian 
nipliutiplugu iñuum nipaatun nutqaqtinnišaa sivuniksriqiri kinniqi- 
saġaluaqtuaq. 17 Tamatkua ilisautrit atriqaqtut nivviatun imšilaamik 
suli taktugayauratun apalatapatun anušiqtuum. Tamatkua iñuich 

Agaayyutim itqanaiyautiniġai iniksrapatnik taaqtuam taaġniqsraņani 
isruksraitchuami. 18Iliņich uqaqamiņ nipitusriplutiņ uqaġaqtut sumun 
atuġumiñailaatigun. Ikłisaaġuugaich pisugruašutaagun timim pivaał- 
łałikunlu tamatkua salummaqtitlutip annaqqammiqsuat tamatkunakpa 
killukun iñuuniaqtuaniñ. 19Iliņisa akiqsruqtuġuugaich iñuich atanniqsuq- 
tiksraiñiplugich iliņich savaktaaġruuņņaġmiņ qaayuġnaqtuamun, atakkii 
iñuk aņalatittaqtuq qanusripayaamun akiiliraġaqtimiñun. 20[ñuich 
annaanipniqsut qaayušënautaitñiñ nunam iñuiñ ilitchuqsrilišmiktigun 
atannaptiknik Anniqsuqtiptikniglu Jesus Christ-mik. Uvvaami ilipich 
illakkataaġutitqikkumiņ tamatkununa akiilipkaġutiņlu, isruksraņat 
pigiitlukkisiruq aullaġniiqqaałiġmikniñ. 21Ilitchuġigaluaqqaaqługu iñuu- 
niałiq nalaunparuatikun, iluatlukkayašëniqsuq ilipitñi naluugaġumitruņ 
taamna iñuuniałiq uumaknpa tunutchilišmikniñ ipqitchuamik tillitmik 
qaisauruamik ilipitñun. 22Uvva atuumapkašaat taimña nipliutaumaruaq, 
“Qipmim uttaqiraġigaa ipmi miġiakkani,” suli “Kuniaq iġġuanikkaņat uti- 
ġaqtuq maġġaġmun maġġiluktaġiaqhuni.” 


Akiqsruutaa Atanġum Aggiġñiałhan 


1Piqpagikkamaan, ukua tuyuutit tugliġigaich tuyuutma ilipsitñun. 

Taapkupnuuna tuyuutipkun itiqsaġukkipsi itqaqtillugich tamatkua 
uqautigikkatka iñuuniaquplusri ipqitchuakun. 2Ilipsitñun itqaġitqugitka 
sivuniksriqutauruat ipqitchuatigun sivuniksriqiritigun suli tillisau- 
ruat uvaptiknun atannaptikniñlu anniqsuqtiptikniñlu uqqiraqtitigun. 
3Kaniqsiraksrašigiksi una sivulliulugu, mitautiksriruat tikitkisirut ilipsit- 
ñun aqulliëñi uvluni aņalatittuat pisułtigġruaġmiknun. Mitautiginiašaasri 
4uqaqhutipn, “Jesus-pum akiqsruutigigaa aggitqipñialli. Naamimi imma? 
Taimaknaqana aapaavut [Christ-kun] tuqugaluaqtut, aglaan sua iluqani 
tamarra atlappunšgitchuq aullaġniilġatałhaniñaglaan nunam iñiqtauł- 
han.” 5Aglaan itqagiyummataillapiašaat una, Ipilsšaan Agaayyutim 
iñiġaa uqalhagun qilak suli nuna, aasrii nuna nunašëuqlugu imiġmiñ suli 
imikun, 6suli tamarrumuuna imikun nunaqqaaq piyaqquqługu uliqpak- 
titlugu. 7Taatnatuntuuq qilaillu nunalu pakma ittuat qaunaksriqaqtut 
Agaayyutim uqałhagun piyaqquġniałhanunaglaan ikniġmun. Taimanigun 
uvluni Agaayyutim atanniqsušisigai iñuich agaayyutaitchuat aasriiñ 
piyaqquġlugich. 

8Aglaan piqpagikkamaan, puuyuumanagu una, isrumaraqtugut atau- 

sriq uvluq pivikisilaapanik suli 1,000 ukiut pivikpauraqaqtilaapanik, 
aglaan Ataniġmi atiruk. 9Atanëum sukaisaaġutiginġitchaa immiumasra- 
qamiun akiqsruutigikkani, iñuich ilapich sukaiññiġiaġaluaġaqtut. Aglaan 
anuqsrutigaasri, atakkii piyummatiginšitchaa kiñaunniiñ piyaqququ- 
lugu, aglaan iluqaisa mumiqugaluašai killuqsautmikniñ Agaayyutmun. 

10 Aglaan uvlua Atanëuruam tikitkisiruq nišiilautiluni aggilhatun 
tiglipniaqtim. Taivrumani qilaich piiġisirut qukiġñaqtuamik tusraġ- 
naqhutin suli qaummatit qilapmiittuat siqumitkisirut iknikun suli nuna 
ikiniaqtuq supayaatlu nunamiittuat. 11 Iluqaġmiņ tamatkua sut piyaq- 
quġumaaqmata taatnatun, qanutchimizgli iñuuniatiqaqtuksrauniqpisi? 
Iñuuniaqtuksraurusri ipqillapiaġusri suli agaayyutikuašusri supayaakun, 
12utaqqilugu Agaayyutim uvlua tikitchumaaqtuaq suli pisuqtilaapsitñi 
tikiumapkaġnaġiaġniaġlugu taimña uvluq. Taivrumani uvlumi ikni- 
ġum uunallapiaqtuam qilaich piyaqqušisigai suli qaummatit aukkisigai. 
13 Aglaan utaqqigivut Agaayyutim akiqsruutigikkani, itnaami, niġiuga- 
qaqtugut nutaanik qilapnik suli nutaamik nunamik iñuuviksraņatnik 
nalaunpasripkakkauplutin iñuich tupiksriruat Agaayyutmik. 

14Taatnamik piqpagikkamaapn, utaqqisiun taamna uvluq. 
Pisuqtilaapsitñi iñuuniaġitchi taqsraqtailaakun puyyiluktautailaakun 
srullapiałha atannapta kaņiqsimalugu anniqsuquriłha uvaptiknik. 
Taatnatuntuuq piqpagiplugu aniqatiupta Paul-pum aglakmigaasri puqiuti- 
kun Agaayyutim qaisaņagun. 16Iluqaņitñi tuyuqtuutmiñi uqautigipmigai 
tamatkua sut. Uqaniñ ilaņich kaņiqsilgunaitchaluaqtut. Aasriiñ iñuich 
naluruat payaņaiqsimaitchuatlu qipititchiñiqsut Paul-pum tuyuqtuu- 
taiñik suliunniiñ atlanik uqalhiñik Agaayyutim. Taamna pisigiplugu 
Agaayyutim piyaqqušgniašai. 

17]lipsiasriiñ piqpagikkamaapn, tamatkua sut ilitchušikkasri 
sivuani qaunatqiaġiksigik. Taatnanġitchupsi sivullikkauviaqmiusri 
killukuagutipisigun maliġutchiñġitchuat. Aasriili qaunagiyumagiksi 
paallanġiłiksraqsi payaņaiqsimmavigikkapsitňiñňñ. 18 Aglaan nausrai- 
ñagitchi iluaqqutrisaagun ilitchuġimmaaġiksisaiñaġlugu Ataniqput 
anniqsuqtigikkaqputlu Jesus Christ. Ilaanun illi kamanaun pakma suli 
qapavak taimuna. Taatnatuq. 


Sivulliich Tuyuutai 
John-pum 





Uqatiq Iñuunaqtuaq 

1 Aglaktuņa ilipsitñun Jesus-mik taiyuutilipmik uqałiġmik. 

Taamna iñuk Jesus qaitchiraqtuq iñuułiġmik inniqsuamik 
aullaëniilismiñaglaan. Taamna tusaagikput qiñiqtugulu suli tautuklu- 
gulu aksiapluguunniiñ. 2Taamna iñuk qaitchiruaq nutaamik iñuuliómik 
tautupnnaqsipman qiñiġuraaqsiñiaġikput. Sagviqqaaqman iņmiñik uvap- 
tiknun uqautiaqsigipsi Agaayyutitpaqtauruakun iñuutlikun inniqsuakun 
aapami aullašëniilišmiñ. 3Tamanna qiñikkaqput suli tusaaplugu uqašip- 
migikput ilipsitñun, ilaliutitqugaluaqhusi piqatigilugik Aapauruaęġlu suli 
Ieñipnalu Jesus Christ taatnatuntuuq uvagut piqatiqaqmatun ilipiknik. 
4Taatnaqhuta aglaaqsirugut ilipsitñun iñuułiġmik ilitchuġitquplugu Jesus. 
Taatnaġuta quviatchallapiaġisirugut. 


Agaayyun Qaummatauruq 


5Uvvauna uqałiq uvagut tusaapanikkaqput Agaayyutim Iġñiņaniñ 
aasiiñ quliaqtuaġigikput ilipsitñun, itnailiplugu, Agaayyun qaumaupluni 
suli ilaani taaqtuaņitchuq suuramikunniiñ. 6Iñuk uqaqami piqataunip- 
luni Agaayyutmi killuqsaqtautigalugu, taatnasiq iñuk sagluqsruġaqtuq 
piqataunitluni Agaayyutmi killuliqituiñaqhunikii. Taatnailiplugu atri- 
purugut iñuktitun taaqtuami pisuktuatitun. 7Iñuuniasšupta piqatauluta 
Agaayyutmi piqatigiiksilluta avatmun, taatnailiplugu atripurugut iñukti- 
tun qaumami pisuktuatun. Uvvaasiiñ salummajpaatigut killuqsapayaaniñ, 
atakkii Agaayyutim Iġñiņa Jesus tuqqutaupluni maqipkaqtugu augikkani 
uvaptiknun. 8Nipliakapta uvagut killuqsagumiñaitluta ukpiqsaġaqtugut 
uvaptiknik. Taatnaqapta ilisimaņitchugut Agaayyutim ilumutuulhanik. 
9Quliaġikaptigu Agaayyutmun killuqsašniluta ilaan natqigutiniaġaatigut 
nalaunņaiłipayaaptiknik, atakkii ilaa tuniqsimaruq nalaunparuanuplu- 
ni suraġałipayaaġmiñi. 10 Agaayyun nipliqsuq killuqsaënipluta aglaan 

nipliakapta killuqsatlaitluta uqaġigikput Agaayyun saglutuniplugu, tav- 
raasiiñ Agaayyutim uqałhagun iñuunianitluta. 


Christ Uqapsaašutrikput 


lllauraamaapn, aglaaqsiruņa ilipsitñun killuqsaquņitkaluaqhusi. 

Aglaan kiñapayaaq killuqsaqnikpan piqaqtugut uqapsaaġutriksrap- 
tiknik Aapamun. Taamna Jesus Christ killuqsaqsimaitchuaq. 2Taamna 
tuqukami sannišutami aatchuutigiruq ipmiñik piqutigipluta, taavru- 
muunnaqlugu piišai killuutivut suli killuqsautiņich iluqatin iñuich 
nanipayaaq. 

3Taatnaqhuta tupigiguptigik Agaayyutim tillisai, nalupqisukkumi- 

ñaitchugut ilisimatilaaptiknik ilaanik. 4Iñuk nipliqman ilisimaniplugu 
Agaayyun aglaan tupigiņitlugu ilaan tillisaa sagluqsruġaqtuq. Taatnasiq 
iñuk ilisimaņitchuq ilumutuuruamik. 5Kisupayaaq tupiksripman 
Agaayyutim nipliutaanik ilaan piqpagiraġigaa Agaayyun atakkii ilitchuq- 
sruiruq Agaayyutitpaqtauruamik piqpaksriłiġmik. Tupiksriguptaasiiñ 
Agaayyutmik nalupqinaiġikput atausippuqtilaaqput ilaani. 6Kisupayaaq 
nipliqami iñuuniaġniluni atausippuqatigimaaqlugu Agaayyun iñuuniaq- 
tuksrauruq ataramik Jesus Christ-pum iñuunialhatun. 


Nutauruaq Iñuuniaqurrun 


7Įlauraamaapņ, tuyuqaņitchuņa ilipsitñun nutaamik tillitmik aglaan 
utuqqaëmik inpaniktuamik taimakpaaglaan. Taamna tilliñ ilisimak- 
kaqsi tusaalHapsitñiñaglaan. 8 Uvva taamna tilliñ tuyuutigikkaġa 
ilipsitñun nutaapupmiuq. Iñuich ilitchušigaat taatnasiq piqpaksriliq 
Christ-pum iñuuniałhagun ilipsiluami iñuuniaHapsigun, atakkii taaq- 
tuaq qaapiqsaiñaqtuq aasiiñ ilumun qauma qaummajšiksiruq. 9Iñuk 
nipliakami qaumamiinnipluni uumiksriuraaġutigalugu ukpiqtauqatiu- 
miñik tavra kaņiġruaqtaņa simmiņitchuq—taaqtuamiittuq sivuanisun. 
Iñuuniagaqsilgitchaqtuq killuliqipluni. 10 Aglaan iñuum nakuaġikamigich 
ukpiqtuaqatiuni qaumamiittaqtuq, iñuuniałhani sumunniiñ paasaaqtit- 
tagumiñaitchaa. 11 Aglaan iñuk uumiksrikami ukpiqtuaqatiumiñik ilaa 
taaqtuami ittuq, pisukhuni taaġmi. Kiisaimma-tai qanutnamuqausiksrai- 
ġaġivuq atakkii taaqtuam qiñilguiliplugu. 
12 Qitunġamaan, taatnaqluna aglaktuna iluqapsitñun, 
atakkii Agaayyutim natqigutigai 
pigiiliqutisi Jesus Christ savaaqałhagun. 
13 Aglaktuna ilipsitñun utuqqanaanun 
atakkii ilisimaanikługu Agaayyun 
taimña inpaniktuaq aullaġniiłhaniñaglaan. 
Aglaktuna ilipsitñun nukatpianun 

atakkii akiiligiksi Tuunġaq pigiitchuapayaam aullašniiraa. 
14 Aglaktuna ilipsitñun, ililgaanun, 
atakkii ilisimaanikługu Aapauruaq. 
Aglaktuna ilipsitñun utuqqanaanun ilisimaaniktuanun 
taivrumiņa inpaniktuamik aullaġniiłhaniñaglaan. 
Aglaktuna ilipsitñun nukatpianun sappiruanun 
tuniqsimaruanun Agaayyutim uqałhanun ittuanun ilipsitñi. 
Taavrumuuna akiiligiksi pigiitchuapayaaq, 
Tuunġauruq taamna. 
15Kaviuġinagich suuramik unniiñ ilitqusiat nunam iñunisa. Atakkii 
iñuum kaviušikpagu taamna ilitqusiq piqpagiyumiñaitkaa Agaayyun. 
l6Suami taavruma ilitqutchim ilagivauņ? Kaņiġruaqtam kaviušikkana, 
sut iñuich qiñikkaņisa piññaktaagisuklugu, suli supayaat mattumani 
nunami iñuich kamasaaġutigikkaņich—taatnasiq iluaqnapitkaluaqtuq 
Agaayyutim irrusiani. 17Taamna ilitqusiat iñupisa nunam suli kaviušik- 
kanillu piiġumaaqtut. Aglaan iñuk tupiksriruaq Agaayyutim pisulhanik 
iñuutuiñaqtuq Agaayyutmi. 


Akilliliqsuqti Christ-mun 


18]]|auraamaapn, piviksram isua tikitchumaaqtuq. Tusaamagiksi akilli- 
liqsuqtaa Christ aggiqsaġumaniplugu. Aasiiñ ilitchuġigikput iñugiaktuat 
akilliliqsuqtai Christ aggianiksimaniplugich. Taatnamik ilisimarugut 
piviksram isua qallisilaapanik. 19Tamatkua akilliliqsuqtai Christ unniiñ 
piqataugaluaqtuat uvaptikni ilaliutillapiaņitkaluaņņaġmiņ, taatnaqhutiņ 
aullaġniqsut uvaptikniñ. Tuniqsimagaluaġumiņ Agaayyutmun akilli- 
liqsuiñayaitchut Christ-mik, aasiiñ nayuġayagġaatigut. Unitñamisigut 
nalupqinaisitkaat sumiunniiñ piqatauņiłiqtiņ uvaptikni. 20 Aglaan iluqasi, 
ilumutuutiq ilisimagiksi, atakki Christ-pum qaitchiñiġaasi ilitqusiġmiñik. 
21 Aglaktuņa ilipsitñun naluruašilusi ilumutuuruałiġmik aglaan ilisimagi- 
ga ilitchuġianikkaluałiqsi taavrumiņa aasiiñ ilisimapmigiksi sagluturuaq 
ilagiņitkaa ilumutuuruam. 22Kiñali sagluturuapuniqpa? Kisupayaaq pii- 
laaqaqtuaq Jesus-mik Christ-ņuniplugu (“Christ” itnautauruq, Agaayyutim 
tuyuġikkaņa anniqsuutiksrauplugu uvaptiknun). Taatnaqtuaq taamna 
akilliliqsuqtauruq Christ-mik, aasiiñ ayyakługik Aapauruaęġlu Iġñiņalu. 
23Kiñapayaaq piilaaqaqtuaq Iġñiġuruamik piqatauyumiñaitchuq taavruma 
Aapaņani; kisupayaaqaasiiñ uqaqtuaq ukpiginilugu Iġñiġuruaq taamna 
piqataullapiaqtuq taavruma Aapaņani. 24Aglaan ilipsi, ukpiqsrituiñaġit- 
chi tupiksrilusrilu tusaakkapsitñik aullaġniiłhaniñ ukpiqsriqqaałłapsi. 
Taatnaġupsi atausippuumaniaqtusi Iġñiġmiļu Aapauruamilu. 25Itqaġlugu 
Christ nipliutigikkaņa uvaptiknun, “PiqatauHapsigun Aapami qaitchigisi- 
gipsi iñuulišmik Agaayyutitpaqtauruamik.” 

26Piruksraukama aglaktuņa ilipsitñun tamatkunuuna uqaqtuanik 
ilisautrauniplutin. llumun akilliliqsuqtaurut Christ-mik qanušgviiqsitchi- 
ñiaqhutin ilipsitñik. 27 Aglaan ilipsitñun Christ qaitchiñiqsuq Irrusiġmiñik 
nayuutiruamik ilipsitñi. Taatnamik ilipsi inuqsraņitchusi atlamik ili- 
sautrimik, atakkii Christ-pum Irrusian ilisautigaasi supayaanik, aasiiñ 
ilitchuġipkautaa ilumutuuruq. Iñuuniaqatigiigitchi Christ-mi. 

28Ki, qitunġamaaņ, iñuuniaqatigiigitchi ilaani. Taatnaġupta tatavrua- 
lanayaitchugut tikitpan suli kanpusukkayaitchugut sivuġaani aggiqpan. 
291lisimaplugu Christ-pum killuqsaqsimailaaputha nalupqigiņitchiksi 
taamna nalaunnarualiqiruaq Agaayyutmun qitungašgitilaana. 


Agaayyutim Qitunšai 
3 1Uvvaami, qanutunaglaan Aapam piqpagivaitluta! Piqpaksritha 
uvaptiknun kamanaqpaitluni taiyuutiqaġaatigut qitun- 

ġaġmiñik, ilumun ilaan qitunġaġillapiaġaatigut. Aglaan iñuich 
akitñaqtuiruat Agaayyutmik kaņiqsiņitkaatigut atakkii Aapauruaq 
ilitchugimaitlugu. 2llauraamaan, Agaayyutim qitunġaġiliutianikkaati- 
gut. llisimanitkikputsuli qanutchiuluta ililiksraqput, aglaan sagviqpan 
ilaatun iligisirugut, atakkii ilaa qiñiġisigikput kaņiqsilugulu irrusipiana. 
3Taatnamik, kisupayaaq niġiugaqaqtuaq Christ-pum sagviłiksraņanik 
ipqiññiuraġaqtuq atakkii ilisimaplugu Christ-pum ipqisilaaņa. 

4Iñupayaaq killuqsaqtuaq atuiruq atiruamik tupiksritļaitchuam atu- 
ġagġikkaņiñik. Iñuk killuqsaqami ayairaqtuq Agaayyutmik navgipluni 
iñuuniaqurrutaanik. 5Uvvasuliuna ilisimagiksi Christ-pum iñugutlha piišit- 
yaqhuni killuqsautipayaanik. Killuqsaġumiñaitchuq atakkii killuutaitluni. 
6Taatnamik, kisupayaaq atausiņņpuqatausimaruaq Christ-mi killuqsaq- 
tapitchuq. Aglaan killuqsaqtuam kaņiqsimaitchaa ilitchuġisimaitlugu 
Christ qapaunniiñ. 7llauraamaan, iñupmun ukpiqsaqtitnasi. Iñuk atuiruaq 
nalaunparuamik nalaunparuanuruq Christ-tun killuqsaqsimailaapuruatun. 
sIñuk killuqsaqtaqtuaq tuunëaqpaqtauruq atakkii Tuunšaq killuliqiniqsuq 
aullaġniiłhaniñaglaan. Pakma Iġñiņa Agaayyutim aggiġñiqsuq piyaq- 
quġiaqługu iluqaan Tuuneaum savaaġikkaņa. 9Kisupayaaq Agaayyutim 
qitunġaġiliutikkaņa killuqsaqtaņitchuq atakkii Agaayyutim qaitchisi- 
maaqlugu iñuułiġmiñik. Iñuk taamna killuqsaqtaġumiñaitchuq atakkii 
Agaayyutitpaqtauruq. 10Tavrakii ilisimagiksi atlakaaġiiksilaaņak qitunšaiñ 
Agaayyutim suli qitunëaiñ Tuunëaum taavrumuuna, iñupayaaq killuqsaqtaq- 
tuaq suli piqpaksripitchuaq ukpiqtuaqatiumiñik Agaayyutitpaqtaunitchuq. 


Piqpakkutititchi Avatmun 


11 Uqałhi Agaayyutim inniqsuat aullaġniiłhaniñaglaan tusaamak- 
kapsilu uqautigaatigut piqpakkutitqupluta avatmun. 12Ilisimagikput 

Cain piqpaksrinitluni Abel-mik nukatchiaġmiñik, taatnaqlugu iñuaq- 
taġigaa atakkii tuunġaqņaqtaupluni ilaa. Suvaata tuqqutpauņ? Ilaan 
savaagikkani pigiitlutiņ. Aglaan Abel nalaunpaniqsuq taatnamik 

ilaan savaaëikkani nakuuplutin. Ittuksrauyumiñaitchugut Cain-tun. 
13Ukpiqtuaqatmaan, quviġusukkasi iñuich akitñaqtuiruat Agaayyutmik 
uumigikpasi. 14Piqpagikaptigik ukpiqtuaqatiuvut ilisimagikput annaut- 
rautilaaqput. Akilliliqsuikapta Agaayyutmik atriqaqtugut tuquparuatun 
aglaan annautraupluta pakma iñuutlasirugut Agaayyutikun. Iñupayaaq 
piqpaksripitchuaq ukpiqtuaqatiumiñik tuquņaruqsuli piqataunitluni 
Agaayyutmi. 15Kisupayaaq uumiksriruaq ukpiqtuaqatiumiñik tuun- 
ġaqņaqtauruq, ilaa iñuaqtuqtaupluni uummatmiñi. Ilisimapmigiksi 
16Christ tuqqutikamisigut taavrumuunnaqługu kaņiqsipkaġaatigut 
piqpaksrilhum suutilaapanik. Taatnaqhuta tuqqutisugaaqtaksraġipmigi- 
suni aasrii ilitchuġiplugu aniqatiuni inuqsriuqtuaq suli ikayupitkumiup 
inuqsriuqtuaq, ilumun piqpaksriņitchuq Agaayyun piqpaksripmatun. 
18]ļlauraamaaņ, piqpaksriñata uqalhiñakun aglaan piqpaksrisa savaašik- 
kaptigunlu ilumutuuruakunlu. 


Taluqsrautairrun Sivuġaani Agaayyutim 


19Piqpaksrigupta taatna ilisimagisigikput pigitilaaqput ilumun 
Agaayyutmun. Taatnaqhuta tutqiksut uummativut Agaayyutmi iqsi- 
sailaakun. 20Qakugupayaaq uummatipta iluilliuqtitkaqsikpatigut 
tunparuksraurugut Agaayyutmun atakkii Agaayyun kamanatluktuq 
uummatiptikniñ, aasiiñ ilaan ilisimagaa supayaaq. 21 Ilauraamaapņ, 
pasikkutmik piitkupta uummatiptikni tavra taluqsrautairrutiqaqtugut 
sivugaani Agaayyutim, 22aasiiñ qanumipayaaq iņiqsruġupta supayaa- 
nik akuqtuigisirugut ilaaniñ apiqsruašikkaptiknik atakkii tupigiplugich 
tillisai suli atuqtugu quyagikkaņa. 23Aasiiñ taamna Agaayyutim til- 
lisigigaa, tunpaluta Iġñiġmiñun Jesus Christ-mun suli piqpakkutiluta 
avatmun, kamagilugu Christ-pum tillisaa uvaptiknun. 24Iluqaġmiņ tupik- 
sriruat Agaayyutim tillisaiñik atausippuqatigimaašaat Agaayyun, aasiiñ 
Agaayyun piqataupluni ilipitñi. Nalupqigiņitchikput Agaayyutim nayuu- 
tilha uvaptikni atakkii qaitlugu irrusiñi uvaptiknun. 


Irrusia Agaayyutim suli Taņiġilaaq Irrusiq 
4 lllauraamaanp, iñugiaktuat taņiġiliqiruat ilisautrit siamit- 
tut napmupayaaq. Taatnamik tunpaviginagu iñupayaaq 
uqaqtuaq Agaayyutim irrusiagun nipliġñipluni, aglaan uuktuaġlu- 
gu Agaayyutitpaqtaugaluaqmagaan. 2Uumuuna nalupqigiņitchiksi 

Agaayyutim irrusia, Iñupayaaq nalupqinaiqhuni uqaqaqtuaq Jesus 
Christ timiqaqtilaapanik piqaqtuq Agaayyutitpaqtauruamik irrutchi- 
mik. 3Kisupayaaq uqaqanšitchuaq nalupqinaiqhuni Christ-mik taatna 
piqanġitchuq Agaayyutitpaqtauruamik irrutchimik. Taamna irrusiġigaa 
akilliliqsuqtauruam Christ-mun. Tusaanigiksi taavruma aggiqsaġumałha 
naagaunniiñ ilaa imma nayuutianiktuq iñupni nanipayaaq. 

4Allauraamaan, pigigaasi Agaayyutim aasiiñ akiilianikkisi tamatkua 
taņiġiliqirit, atakkii Agaayyun ittuaq ilipsitñi kamanatluktuapuruq taņi- 
ġiliqiriniñ. 5Taņiġiliqirit tuunëaqpaqtaurut. Taatnakii uqaġigaat sutigun 
akitñaqtuiruat Agaayyutmik. Iñuittuuq tuunëaqpaqtaupmiruat naalašs- 
nipmiraġigaich. 6 Aglaan uvagut Agaayyutim pigigaatigut. Tamatkua 
piqatauruat Agaayyutmi naalaġnigaatigut. Uqautigikkaqput suuņil- 
lapiaġaluaqtuq iñupni qitunġaġiņisaņiñi Agaayyutim. Taavrumuuna 
ilitchuġiniaġivut iñuich malikpatruņ ilumutuuliq naagaqaa malikpatruņ 
killiqiliq. 


Agaayyun Piqpaksrithuruq 


71Jlauraamaan, piqpakkutisa avatmun atakkii Agaayyutim ilisautipluta 
piqpaksriłiġmik aasiiñ kisupayaaq taatnatun piqpakkutiqaqtuaq qitun- 
ġaġigaa Agaayyutim ilisimaanikhunilu ilaanik. 8Iñuk piqpaksripitchuaq 
ilitchuqsrisimaitchuq Agaayyutmik atakkii Agaayyun piqpaksriłhuruq. 
9Agaayyutim urriqsuġniġaa qanutunaglaan piqpaksrisilaani uvaptik- 
nik tuyuġikamiuņ nunamun Iġñitualuni atriņilaaq iñuutqupluta ilaagun. 
loQanuutaupiaqtilaapa piqpaksrilhum uvva, taimani uvagut piqpa- 
giņitkaluaġikput Agaayyun, aglaan Ilaan urriqsuġniġaa piqpaksrili 
uvaptiknik tuyuġikamiuņ Iġñitualuni piiquplugich killuqsautivut 
tuqułiġmigun qiñuiqsitlugu Agaayyun. 11 Iļauraamaaņ, Agaayyutim 
piqpagivaitluta, uvaguttuuq piqpakkutiruksrauniqsugut avatmun taatnii- 
lilugu. 12Iñuum sumiunniiñ Agaayyun qiñinġaņitchaa. Piqpakkutigupta 
avatmun Agaayyun iñuuruq uvaptikni aasiiñ ilisautipluta piqpaksritqup- 
luta atlanik ilaa piqpaksripmatun iñupnik. 

13Nalupqigiņitchikput atausippuqatigitilaapa Agaayyun suli ilaa 
iñuutilaaņanik uvaptikni, atakkii ilaan irrusiñi inillakługu uvaptiknun. 
14Uvvasuliuna Aapauruaq tuyuqašniqsuq Iġñituamiñik anniqsuqtiksraup- 

15Kisupayaaq uqautigumiun nalupqinaišlugu Jesus Iġñiġiñilugu 
Agaayyutmun, tavra Agaayyun iñuuruq ilaani aasiiñ ilaa atausippnuu- 
mapluni Agaayyutmi. 16Uvagut ilitchuġigikput ukpiġiplugulu piqpaktapa 
Agaayyutim uvaptiknun. 

Agaayyun piqpaktauruq. Taamna piqpaksriruaq atausippuqsimaruq 
Agaayyutmi suli Agaayyun ilaani. 17 Taatnatun iñuuniaqapta piqpaksri- 

rugut Agaayyun piqpaksripmatun, aasiiñ attaqsrautiqaġumiñaitchugut 
uvluani atanniilhum, atakkii iñuuliqput atrigigaa iñuuniałhan Christ- 
pum mattumani nunami. 18Iñuk piqpaksriruaq attaqsraġumiñaitchuq. 
Piqpaksrigupta Agaayyun piqpaksripmatun ilaa taluġiyumiñaitchikput. 
Iñuk iqsiruaq ilaanik piqpaksriñġitchuqsuli Agaayyun piqpaksripmatun, 
atakkii iqsisiqaqtuqsuli Agaayyutmun anasiñņuqsaġisiñipluni. 

19Piqpagigikput, atakkii Agaayyutim piqpagiqqaaġaatigut. 20Iñuk 
niplišumi piqpaksriñiluni Agaayyutmik aasiiñ uumiksriluni ukpiqtuaqat- 
miñik ilaa sagluruq. Itniittuq: iñuk piqpaksripitñami ukpiqtuaqatiumiñik 
qiñitlakkaëmiñik piqpaksritlasiyumiñaitchuq Agaayyutmik qiñit- 
laisaġmiñik. 21 Tillisiusiaqput Christ-miñ [aasiiñ taatnatun ilaan 
iñuuniaqugaatigut], iñuk piqpaksrikami Agaayyutmik piqpaksriruksraup- 
miuqtuuq ukpiqtuaqatiumiñik. 


Akimaruanurut 

5 1Iñupayaaq ukpiqsriruaq Jesus Christ-putilaapanik Agaayyutim 

qitunġaġigaa. Taatnaqhuta piqpaksrigupta Aapaptiknik piqpak- 
sriruguttuuq ukpiqtuaqatiuptiknik. 2Piqpaksrikapta Agaayyutmik 
tupiksrikaptalu tillisaiñik ilisimanaqtuq piqpaksritiqput Agaayyutim 
qitunġaiñik. 3Piqpaksrikapta Agaayyutmik uvagut tupiksrirugut 
tillisaiñik, aasiiñ tupiksritiqput tillisaiñik sakiqnaņitchuq, 4atakkii qitun- 
ġapayaaņa Agaayyutim akimatlasiruq nunam iñunisa ilitqusianiñ. Aasiiñ 
akimatlasirugut ukpiqsrituiñatiptigun [Jesus-mik]. 5Kiñaasiiñ akimat- 
lasiva tuunëaqpaqtauruaniñ suli pigiitchuam kaviuġikkapayaaņaniñ? 
Iñuk taamna kisimi ukpiqsriruaq aputim Jesus-pum Iëñišutilaapanik 
Agaayyutmun. 


Ilisimarauruat Jesus Christ-kun 


6-8Aasiiñ nalupqigiņitchikput ilaa Agaayyutmun Iġñiġitilaaņa atakkii 
piqaqtut pipasunik ilisimarauruanik. Jesus paptaakkaupman imiġmik 
suli maqipkašaluaqtitnagu augikkani tuqukami, Agaayyun niplišñiq- 
suq qilapmiñ Jesus Iġñiġiniplugu. Taatnatun Agaayyutim irrusiaptuuq 
ilumutuuruaq ilisimaraupmiuq taavruma ilumun Išñigitilaapanik. Ilaa 
ilisimarauruq imikunlu aukunlu suli Agaayyutim irrusiagun, aasiiñ 
taapkua piņasut atirut ilisimarauliómikni. 9Iñuich ilisimaraupmata 
akuqtušašigivut, naagaqaa Agaayyutim ilisimarauņułha ukpiqnatluktuq 
atakkii pipasuurautigun nipliqsuq ilumutuuplugu Jesus Iġñiġitilaaņanik. 
10Kisupayaaq ukpiqsriruaq Agaayyutim uqałhanik Iġñiġmigun ilisimagaa 
uummatmiñi taavruma ilumutuutilaana. Kisupayaam ukpiqsriņitchuam 
taavrumiņa ilumutuułiġmik uqaġipiaġaa Agaayyun saglutuniplu- 
gu, atakkii tunpanitluni Agaayyutim ilisimaraulhanun Iġñiġmigun. 

11 Agaayyutim ilisimapkašaatigut taavrumiņa itnaqhuni: Agaayyutim qai- 
sapa uvaptiknun iñuuliq Agaayyutitpaqtauruq, aasiiñ taatnasiq iñuutiq 
Iġñiņganiittuq. 12Kisupayaaq iñuuqatiqaqtuaq Iġñiņanik Agaayyutim iñuu- 
liqaqtuq ilaani Agaayyutitpaqtauruamik. Kisupayaaq iñuuqatiqapitchuaq 
Igñiguruamik iñuuyumiñaitchuġġuuq. 
Iñuutiq Isuitchuaq 

l3'Tuyuqtupa taapkuniņa ilipsitñun ukpiqtuanun Ióñipagun 
Agaayyutim nalupqinaitquplusi piqaaniktilaapsitñik iñuutišmik 
Agaayyutitpaqtauruamik. 14Una pisigiplugu ukpiġillapiaġikput 
Agaayyun iņiqsruqapta supayaamik pisułhagun tusaarašilha uvap- 
tiknik. 15Ilitchuġipluguasiiñ tusaarašilha ipiqsrupayaaqapta tavra 
ilisimapiaġikput qaisaqaaniłha uvaptiknun iņiqsruaġikkaptiknik ilaa- 
niñ. 16 Kisupayaam qiñiġumiunņ ukpiqtuaqatni killuqsaġlugu taamna 
tuqulišgmuunitkaluappaan, ki ipiqsruutiliun Agaayyutmun. Taatnaġuni 
ukpiqtuaqataa iñuugisiruq, atakkii killuqsautai tuqutišmuunitlutin. 
Aglaan killuqsatiq itmiuqtuuq tuqułiġmun ittuaq, aasiiñ uqautigipsi 
ipiqsruutigitqupitlugu taamna Agaayyutmun. 171luqani killuliqiliq killuq- 
sautauruq, aglaan killuqsautipayaat tuqułiġmun inġitmiut. 

18]lisimagikput kiñapayaaq qitunġaġiliutikkaņa Agaayyutim killuq- 
saaqsitlaisilaapa atakkii Iġñiņan Agaayyutim tugluaqsimarašigaa, aasiiñ 
Tuunġaum atniġumiñaitchaa kinniyumiñaitlugulu. 19Ilisimagikput 
qitunġaġitilaaqput Agaayyutmun, aasiiñ ilisimagikputtuuq atlat iñuich 
mattumani nunami pigitilaapat Tuunġgaġmun suli ilaan kinniplugich ili- 
pich. 201lisimagikputtuuq Iġñiġikkaņan Agaayyutim aggianiłha, aasiiñ 
ilaan kaņiqsipkaġaatigut ilaanik ilumutuuruamik. Atausippuqsimarugut 
ilaanun ilumutuuruamun, Iġñiņanunlu Jesus Christ-mun. Ilaa 
Agaayyutaullapiaqtuq suli iñuułhuruq isuitchuaq. 21 Iļauraamaaņ, agaay- 
yutiqaqasi agaayyutiņņuanik. 


Tugliat Tuyuutaiñ 
John-pum 





1Uvaņa John ukpiqtuapuruat qauktipich, tuyuqtupa aġnamun 
Agaayyutim piksraqtaaġikkaņanun suli qitunëapiñun piqpagikkamnun 
ilumun. Uvapalhiñaunitchuna piqpaksriruaņaa, aglaantuuq iluqatin 
tamatkua ilisimaruat ilumutuuruamik piqpagipmigaasi. 2Piqutigiplugu 
ilumutuuruaq uvaptikni ittuaq suli itkisipluni qapapak taimuna. 
3Uvvatuq Agaayyutim Aapauruam suli Jesus Christ Aapam Iéñipan 
iluaqqutillapniagilisik suli ilunņugilusik tutqiksilutiglu ilumutuuruakun 
suli piqpaksrilikun. 


Humutuulišlu Piqpakkunlu 

4Uvaņa quviatchallapiaqtuņa atakkii ilitchuġigiga ilapich qitun- 
ġavich iñuunialhat ilumutuuruakun, maliġutlugu Agaayyutim 
Aaparuam tillisaa uvaptiknun. 5Aasiiñ, aġnaaq, aglaņitchu- 
pa nutaamik tillitmik ilipnun aglaan taavrumina pigikkaptiknik 
aullaġniiłhaniñaglaan. Inigikpiñ uumiņa, uvagut piqpakkutiruksrau- 
rugut avatmun. 6 Taamna piqpaksriłiq uqautigikkaša itnautauruq: 
Iñuuniaqtuksraurusi tupiksritikun Agaayyutim tillisaiñik tusaakkap- 
sitñik aullaġniiłhaniñaglaan. Atakkii ilaan tiligaatigut iñuuniaqupluta 
piqpaktakun. 

7Iñugiaktuat kinnirit tikitchut iñupayaanun uqaqaqtuat nalupqinaiqhu- 
tip Jesus Christ-mik timiqapiññiplugu. Taatnatchich iñuich kinniraurut 
suli akilliliqsuqtaurut Christ-mi. 8Qaunagisitchi ilipitñiñ. Tavra tammai- 
pitchumaiksi savaaġikkaqsi aasiiñ Agaayyutim akilišisigaasi inuņaiġlļugu. 
9Kisupayaaq simmiiruaq ilisauttutaiñik Christ-pum piqatauņitchuq 
Agaayyutmi. Taamnaasiiñ tupiksriruaq ilisauttutaiñik Christ-pum 
piqatauruq Aapauruamilu suli Iġñiġuruami. 10 Kiñaliqaa utlautikpan 
ilipsitñun quliaqtuaqanilluni Christ-pum ilisauttutaiñik tukkuliqñagu 
tupiqnun naagaqaa ilaliñagu. 11Atakkii kisupayaam paġlagumiupņ kinniri 
piqasiqñiaġaa pigiitchuakun savaapagun. 

Aqulliich llammiušutit 
12 Uqaksraukkaġaluaqtuņa aglaan uqautigisuņitkitka ukunuuna 
tuyuutitigun, aglaan taamuņaġuktuņa ilipnun uqaqatigilutinaa- 
sii. Quviasuutigillapiaġayaġikpuk. 13Qitunġaņisa aġnam aniqatvich 
Agaayyutim piksraqtaaġikkaņiñ tuyuġaatin nayaaņņaġmik. 


Pipayuak Tuyuutai 
John-pum 





1Uvaņa John ukpiqtuapuruat qauktłiņich, tuyuqtupa uumuna Gaius- 
mun piqpagipiakkamnun. 2Ilauraamaaņ, agaayyutigikpiñ supayaaq 
iłuaquplugu ilipni atnieñaqunitlutinlu. Ilisimagiga iluaqtilaan irrutchip- 
kun. 3Quviasuqpauraqtuna ilapich aniaqatiut tikitchuat uqautipLmatpa 
ilipnik iluqnaullapiaëniplutin Agaayyutmun suli iñuuniašniplutin ilu- 
mutuuruakun. 4Quviatchaktillapiaġaatņa sumipayaaq tusaakapkich 
qitunëatka iñuuniaġniplugich ilumutuuruakun. 


Gaius Nanšausiaqaqtuq 


sllannamaap, tuniqsimmatrirutin savautrikavich aniqatiunik, suva- 
luk iglauruanik. 6 Uqautigillautaġaat ukpiqtuapuruat iluaqqutrilhiñ. 
Pillautaëniaqtutin qaisaksraqaġuvich inuġikkaņatnik iglauniņatni. 
Quyaliñiagiksi Agaayyun taatnaġupsi. 7 Atakkii piqutigiplugu Christ 
aullaqtut akuqtuisuņaqatiņ ikayuutmik Jew-ņuņitchuaniñ. 8 Uvagut 
ukpiqtuaguut ikayuqtaksrašigivut taapkua iglauplutiņ agaayuliqsit, sava- 
qatauyumaugutli siamitchilhatni Agaayyutim ilumutuuruanik uqalhiñik. 


Diotrephes-lu Demetrius-lu 


9Aglakkaluaqtuņa ukpiqtuaņuruapayaanun, aglaan Diotrephes 
qauktłtiutlaturuam suliqutigiņitkaaņa. 10 Taatnamik aggigġuma sagviġ- 
ñiagitka savaaņi uqaqhuni sagluqsruutigipluta. Taruņa nutqallaņitmiuq. 
Paġlayumiñaitmigai aniaqatiut suli pitchailiraqługitunniiñ tukkiisuktuat 
ilipitñik anitqataqługillu akunġatniñ ukpiqtuaņuruat. 

llllannamaapn, tuvraqnagu pigiitchuaq aglaan nakuuruaq. Kisupayaaq 
atuiruaq nakuuruamik agaayyutitpaqtauruq naagasuli taamna atuiruaq 
pigiitchuamik ilitchuqsriñġaņitchuq Agaayyutmik. 12 Aglaali Demetrius 
iñupayaat uqautigillautaġaat suli iñuunialhan ilitchuġipkaġaatigut ili- 
simatilaapanik ilumutuuruamik. Uvaguttuuq uqautigillautaġikput ilaa. 
Ilisimagiñ uqaġikkapta ilumutuutilaapanik. 

Aqulliich llammiušutit 
13Uqaksraukkaġaluaqtuņa aglaan uqautigisuņitkitka ukunuuna 
tuyuutitigun. 14Tautukkasuaġukkikpiň aasiiñ uqaġunuk atautchimi kii- 
ñaġruiñaagġutilunuk. 15Tutqiutiqagiñ. llauraat tuyuqtut nayaaņņaġmik. 
Nayaappašuugivut ilauraavut iluqaisa. 


Jude-pum Tuyuutai 





1Uvaņa Jude, savaktaa Jesus Christ-pum suli aniqatigiplugu James- 
pum. Tuyuġigitka ukua iñupnun tuqlukkapiñun piqpagikkapiñun 
Agaayyutim Aapauruam, qaunagikkaņiñunlu Jesus Christ-pum. 2Uvvatuq 


tillusri ataramik. 


Atanniqsuiliksraq Illisautrippuatigun 


3Piqpagikkamaapn, pisuqtilaaptun aglaguktuna ilipsitñun uqautigisuk- 
kaluaqgługu anniqsušiaq iluqata pigikkaqput, aglaan piyumaatchaktupa 
pitchuksaaġukhusri itna, aņuyautisiuņ ukpiqsriłiq ipqisimaaqulugu 
Agaayyutim qaisaņa atausriaqługu iñuņmiñun. 4Atakkii ilapich agaay- 
yutaitchuat iñuich nalunautchiplutin illatiniqsut uvaptiknun. Atuġaġaat 
killukun iluaqqutrisaa Agaayyutipta qaayuġnaqtuanun pisugruašu- 
taitñun timimin suli ilipisa ayaktuaqmiplugulu Jesus Christ Ataniqput 
Aņaayuqaqputlu. Agaayyutim taatnatchich iñuich atanniqsušnišai pat- 
chisauniplugich iņilġaan. 

SItqaqtitchukkipsi sunik ilisimaanikkaluakkapsitñik. Itqaqsiuņ una, 
Atanġuruam annautigaluaqługich Israel-aaġmiut Egypt-miñ, aglaan 
aquagun piyaqquġniġai tamatkua ukpiqqutaitchuat. 6Suli israġulgich 
luakkaqtiņ. Agaayyutim tigutaaġniġai taaqtuallapiaqtuami pitukługich 
isruitchuanik kalimñišñik taivrumuņaaglaan kamanaqtuamun uvlu- 
mun ilaan atanniqsuiviksrautmiñun. 7Sulipsuuq Sodom-lu Gomorrah-lu 
nunaaqqillu avataatniittuat: Iñugikkaņich aatchuutigirut ipmiknik 
sayuņałiġmun, aputigaluatunniiñ aputinun. Savaaņich kilgutaurut 
tuvraqunšitlugich, aasriiñ nagliksaaġisirut tatapsausriaġmiknik isruk- 
sraitchuami ikniġmi. 

8Taatnatullapiaq tamatkua siññaktuuraaqtit qaayuġnaqsigaat timiriņ 
pigiitchuakun, suksraġinġiqługu Agaayyutim aņalatchisaa, uqamaq- 
luutigiplugillu tamatkua kamanaqtuat pakmani. 9 Qauktłiatunniiñ 
israġulgich Michael taatna uqangġitchuq. Qanaaqatigikamiun tuunġaq 

uqavaagutigiplugu nalliġmiknun timaa Moses-ņum piginiaqtilaaņa, akit- 
ñaqtunġiñňiġaa uqamaqłuutilugu aglaan uqautiłhiñaġaa, “Atanëumtuq 
iñiqtiġilisin.” 10 Aglaali tamatkua iñuich uqamaqłuutiqaġuurut supa- 
yaanik kapiqsimmaašgiñšisaëmiknik. Niġrutitun aullasriqalhiñaqhutipn 
ilipich kapiqsilhiñagaat malikługulu pisugruaġutriņ, aasriiñ taatnaqa- 
min piyaqqukkauniaqtut. 11 Iqsiñamiurut tamatkua! Iñuuniusriqaqtut 
Cain-tun, akiññapnialhiñaqhutin killuliqiłhiñaaġuqhutiņ pisigiplu- 
gu manik Balaam-tun, aasrii Korah-tun piyaqqušniaqtut pisigiplugu 
uqavaaġutriłiqtiņ. 12Taatnatchich iñuich puyyiluktaqtitun ittut niġiqa- 
tigiikapsi, aasrii nigiqataukamin ilipsitñi qaunagiraqtut iņmiknułhiñaq 
taluqsrisailaakun. Taapkua atrigigaich nuviyat imġilaat aņalataņi anuġim. 
Ittut napaaqtutitun asrirritlaiqsuatitun, amusrimaplutin kaņituummagġ- 
min tuqullupiaqhutiņ. 13Qaiqpaisun tašium itmiut aņniqłukman, aasrii 
kanpunaqtuat savaanich itlutin qapukłuatun qaim. Uvluġiatun pamiu- 
liktun ittut [taimmausruuruatun]. Taatnatchich iñuich iniksraqaëniaqtut 
taaġniqsrapiaņani taaqtuam qaņavak taimuna. 

14Enoch-ņumtuuq, tallimat malġuata kiñuviapiñ Adam-ņum, sivu- 
niksriqutigipmigai tamatkua iñuich, uqaqhuni, “Ataņii. Ataniq 
aggiġñiaqtuq piqatigilugich kisitchuġnaitlutiņ ipqitchuat israġuligikkani. 
15 Atanniqsuġniaġai iñupayaurat. Anasriñņuqsaġniaġai killuliqiraupa- 
yaat agaayyutailaqhutiņ savaapayaaņisigun, suli agaayyutaiļaqhutiņ 
iñuunialhatigun, suli uqamaqtuutipayaatigun uqaġikkaņisigun akitñaq- 
lugu Agaayyun.” 16 Tamatkua iñuich uqapiluutriraqtut uqaqtuyaaqhutin, 
iñuuniaqhutin ipmin pisułiġruaġmiktigun, uqavikhutiņ suli nanġaqługich 
atlat iñuich piñňaņniaġiaqhutiņ pisukkaġmiknik. 


Kilgutit Alġaqsruutitlu 

17 Aglaan ilipsi piqpagikkamaapn, itqaġiraksraġigisi sivuniksriqutigik- 
kaņich uqqiraqtipiñ Atannapta Jesus Christ-pum. 18Iliņisa uqautigaasri 
aqulliġñi uvluni iñuqaġisiñiplugu mitautiksriruanik iñuuniaġutiņ iņmiņ 
pisułiġruaġmiktigun pigiitchuakun. 19Tamarra tamatkua iñuich agvi- 
sauruat atinġirrutinun, apalatitlutip nunakpaqtam pisułiġruaņiñun, 
suli piqanġitlutiņ Ipqitchuamik Irrutchimik. 20 Aglaan ilipsi piqpa- 
gikkamaaņ, nappaisitchi ilipsitñik tunņavigilugu ipqiññiqsrauruaq 
ukpiġun, agaayulusri Ipqitchuakun Irrutchikun. 211rviqaqtuiñašëusri 
piqpaktaani Agaayyutim, niġiugituiñaġlugu Atannaptiknun Jesus 
Christ-mun tikiutitqulusri ilunpuktapagun isruitchuamun iñuutlišmun. 
22]lunpuksrisitchi tamatkunipa nalupqisruktuanik ukpiqsritišmiktigun. 
23 Annautrisitchi ilapitñik nuqitchipmatun ikniġmiñ. llunpuksrisitchi 
atlanik anayasruutigilugu, uumigilugich atnuġaaņich puyyiluktakkaņi 
killuqsautim. 

Agaayutiq 
24Uvva, nanġaġlakput ilaa qaunaksritlaruaq ilipsitñik paasraaliksrap- 
sitñiñ ukpiqsrilipsitñi suli tikiutitlaplusri patchisaunġiġusri quvianakun 
sivugaanun kamanautaan. 25Kisimi Agaayyutauruq, aasiiñ ilaan 
anniqsuġaatigut Jesus Christ-kun Atannaptigun. Kamanautipayaaq, 
kamanaġniqsraq sappi suli apalatchisipayaaq pigigai taimakņaqaņa pak- 
manunaglaan suli qapavak taimuņa. Amen. 


Sagvikkauruat John-mun 





1 1Ukunani makpišaani aglausimarut sut Jesus Christ sagvikka- 

pi. Agaayyutim qaiññišsai ilaanun qiñiqtitquplugich savaktimiñun 
sut akuniisruņaqatiņ atuumasraġumaruat. Christ-pum ilitchušipkašai 
savaktimiñun John-mun tuyuġiplugu israġuligikkani ilaanun. 2John-pum 
nalupqinaiqługu quliaqtuaġiniġaa Agaayyutim uqalhalu Jesus Christ-ņum 
sagvikkaņalu. Uqautiginišai sut iluqaisa qiñikkani. 3Quvianamiuruq iñuk 
agliqiruaq ukuniņa sivuniksriqutmik suli quyanaqniaqpat taapkua tusraa- 
ruat uqaliónik ukuniņa suli tupigiplugillu sut aglausimaruat taapkunani 
makpišaani, atakkii tamatkua atuumaviksranat qallillapiašataqtuq. 


Paglatit Tallimat Malëšupnun Agaayyuvipñun 


4Uvana John aglaņniaqtuņa ukpiqtuapuruanun ittuanun tallimat 
malġuņni agaayyuvipñi nunami Asia-mi. Huaqqutriliqašitchisuq qiñuiñ- 
ñamiglu Agaayyutmiñ, pakma ittuamiñ, taimakpaqana ittuamiñ suli 
aggiqsaġumaruamiñ, taapkunakņalu tallimat malëšupniñ irrusrianiñ 
sivugaaniittuaniñ aquppiutaqpapan Agaayyutim, 5suli Jesus Christ-miñ 
tuniqsimapluni ilisimarauruamiñ, apiruamiñ tuqunaruaniñ sivulliqpia- 
pupluni suli sivulliuqtipitñiñ umialguruat nunami. Jesus Christ-pum 
piqpagigaatigut patchisaiqsitluta killuutiptikniñ ilaan aupmigun. 
ellaan umialiguqtitkaatigut agaayuliqsišuqtitlugillu savautitquplugu 
Agaayyutini aapagikkanilu. Kamanaun analatchisilu pigigaa Jesus Christ- 
pum taimuna isruitchuamun. Amen. 

7 Uvva, aggiġñiaqtuq nuviyatigun. 
Iriqaqtuapayaam qiñiġisigaa, 
ilipisalu kapiriruat ilaanik. 
Iluqatiņlu atlakaašiich iñuich nunami uišualalutip qiagisirut ilaa 
pisigilugu. 
Aa, taatna itkisipiaqtuq. 

8“Uvaņa Alpha-ņuruņa suli Omega-puplunalu, aullaġniisaaq suli isruk- 
litchaaq.” Taatna nipliqsuq Atanëuruaq, pakma ittuaq suli taimakpaqapna 
ittuaq aggiqsaġumaruaġlu, Sappipayaaqaqtuaq Agaayyun. 

John-pum Qiñiqquuraalha Christ-mik 


9Uvaņa John-purunpa aniqatigikkaqsi atausrippuqataupluna piqatigi- 
gipsi nagliksaaġutinik pisigiplugu Christ, piqatigipkaqtuaq ilipsitñun 
aņaayuqautmiñi suli piqatigipkaqhuni ilipsitñun iglutuilišmi. Qikiqtamun 
atiqaqtuamun Patmos-mik ilikkauruņa quliaqtuaqałipkun uqałhaniglu 
Agaayyutim ilumutuułhaniglu Jesus Christ-pum. 1oIHamni Irrutchimi 
uvluani Atanëuruam tusraaruna nipimik nipituruamik tunumniñ, itna 
liilaa qalġuqtautiqpaktun, 11 nipliqhuni, “Aglakkumagitin tautukkatin 
makpišaanun aasrii tuyuġilugich ukpiqtuapuruanun ittuanun talli- 
mat malëupni agaayyuvipñi Asia-mi: Ephesus-mun, Smyrna-munlu, 
Pergamos-munlu, Thyatira-munlu, Sardis-munlu, Philadelphia-munlu, 
Laodicea-munlu.” 

12'Tarani qiviaqtuna qiñišuktugu uqaqtuaq uvamnun. a 


tun, atnuġaaqaqhuni akuqturuamik isigaņmiñunaglaan, suli tapsiqaqhuni 
kaviqsaaq manipmiñ satqamigun. 14Ilaan niaqua nuyanilu qatiġniqsut 
ipnaim mitquatun qatiqhutiplu aputitun. Irraksuli inniqsuk ikualarua- 
tun ikniqtun. 15Isigaņiksuli qivliqtaëniqsuk patukpatun ipqiqsaqtatun 
uunaksautiqpakun. Nipaasuli tusraġnaġniqsuq qušluqtaqpatun. 161laan 
taliqpipmiñi tigummiñiqsuq tallimat malëšupnik uvluġianik. Savikpaksuli 
ipiktuaq avatmulik anniuġaaqtuq qanġaniñ. Suli ilaan kiiñapa qaumma- 
ġiņñiqsuq siqiññaaëikmatun. 

17 Tarra qiñiqapku ulġuniqsuņa isigaiñun tuquparuatun ilipļuņa, aa- 
sriiñ iligai taliqpiich argani uvapnun 
7 nipliutipluņa, “Iqsiñak. Sivulliurupa 
į} aqulliuplupalu. 18 Uvapa iñuuruapuru- 
pa. Tuqugaluaqtluna iñuusraġataqtuņa 
taimuna isruitchuamun. Iñuktun 
aņmautiqaqtuatun apalatchiliqaqtupa 
tuqułiġmik suli tuquņaruaqaġviņ- 
mik. 19Pakma aglakkich sut qiñikkatin 
suli pakma ittuat suli itchaġumaruat 
aquagun taavruma. 20Taapkua kaņiq- 
silgunaitchuat qiñikkatin—tallimat 
malġuk uvluġiat taliqpiani argaņma 
suli tallimat malġuk kaviqsaat maniich 
kialuuraqaġviich—qanuutautilaa- 
; patuvva, tallimat malġuk uvluġiat 
(Ap 1.20) israġuligigaich tallimat malġuk 

agaayyuviich, suli tallimat malġuk kialuuraqašviich tallimat malġuk 
agaayyuvigipmigaich. 


Agaayyutim Uqautai Ephesus-miunun 

2 1“Israġulganun agaayyuvium Ephesus-mi aglagiñ itna: Tamatkua 

uqałiġigai tigummiruam tallimat malġuņnik uvlušianik taliq- 
pipmiñi, pisruktuam akunęġatni tallimat malġuk kaviqsaat maniich 
kialuuraqasviich. 

2“Tlisimagitka savaasri, sakuugutisriļu iglutukkasrilu anuqsruti- 

kun. Ilisimagigaptuuq ilatchitlaisilaaqsi killuliqiruanik iñupnik suli 
isivġiuqtilaaqsi tamatkunipa uqaqtuanik uqqiraqtauniplutiņ piunġit- 
chaluappaemin suli ilipsi ilitchuġiplugu saglututilaaņat. 3Ilisimagiga 
anuqsrutilaaqsi nagliksaaqtilaaqsilu pisigipluņa suli ilipsi nikaliņit- 
chusrisuli. 4Aglaan uumiņa akitñaummatiqašipsi, piqpaginšišipsitpa 
iņilġaanisun. 5Itqaqsaqsiuņ piqpaksriłiqqaaqsi uvamnik ukpiqsri- 
ruaġuqapsi. Isrummitqigitchi aasriiñ savautitqigluņa sivuanisun. 
Isrummitqiñġisuaġupsi aggiqiniaġipsi piišluguasrii kialuuraqašviksi 
inaaniñ. 6Aglaan nakuuruaqašaluaqtusri uumiņa, uumiksrirusri savaa- 
pitñik pigiitchuanik Nicolait-aaġruat uvaptuntuuq. 7Iñuk siutiqaqtuaq 
tusraggatiksrapnik naalaġnili Irrutchim uqautigikkaņanik ukpiqtuanu- 
ruanun. Iñuich akimaruat niġipkaġniaġitka napaaqtuaniñ iñuunaqtuam 
nauruamiñ nautchiaqaġviani Agaayyutim. 


Agaayyutim Uqautai Smyrna-ġmiunun 

8“Israġulganunli agaayyuvium Smyrna-mi aglagiñ itna: Taapkua uqali- 
ġigai sivulliuruam aqulliuruamlu, tuqugaluaqtuamlu aņitqiksuamlu. 

9“Tlisimagitka iłuilliuġutisri ilaippauliqsilu (aglaan umialgurusri). 
Ilisimagitka saputchisipich tamatkua Jew-ņuniruat iñugingġitchaluaq- 
titlutip Agaayyutmun, aglaan ilumun savautriruaņurut tuunġaġgmik. 
10Sivuuġaginagu nagliksaaġutigiyasrikkaqsi. Uvva, tuunġaum isiqtaup- 
kaġumaagagqsigai ilasri isivġiukkauviksraņitňun, aasrii iłuilliuġisirusri 
qulini uvluni. Tuniqsimatitchi tuqutipsitñunaglaan, aasriili akiliññiašipsi 
iñuułiġmik isruitchuamik niaquġusriqmatun. 11Iñuk siutiqaqtuaq tusrag- 
gatiksrapnik naalaġnili Irrutchim uqautigikkaņanik ukpiqtuapuruanun. 
Iñuich akimaruat atnikkauyumiñaitchut tugliani tuqulhum. 


Agaayyutim Uqautai Pergamos-miunun 
12“Israġulganunli agaayyuvium Pergamos-mi aglagiñ itna: Taapkua 
uqałiġigai piqaqtuam ipiktuamik avatmulipmik savikpaņmik. 
13“Ilisimagiga iñuuniaqtilaaqsi tuunëaum aņalatchiviani. Aglaan 
tuniqsimarusri uvamnun ukpiqqutiqaqtuiñaqhusri, uvluiñiunniiñ tuq- 

qutaupman tuniqsimapluni ilisimariga Antipas akunnapsitñi tuunëaum 
iñuuviani. 14 Aglaan ikituuranik akitñaummatiqašgipsi: ilipsi ilaqaq- 
tusri tuvrairuanik ilisauttutipigun Balaam ilisautriruam Balak-mik 
killuqsaqtitquplugich Israel-aaġmiut. Killuqsaqtut niġikamiņ niqinik 
tunillautauruanik aanġuanun suli sayupakaminp. 15 Sulipsuuq ilipsi ila- 
qaqmiusri tuvrairuanik pigiitchuakun ilisauttutiņisigun Nicolait-aaġruat. 
l6ó[srummitqigitchiasriiñ. Taatnanġisuaġupsi aggiqiniaġipsi aņuyyiaġ- 
lugich taapkua iñuich savikpapmik anniuġaaqtuamik qanimniñ. 17 Iñuk 
siutiqaqtuaq tusraggatiksrapnik naalaġnili Irrutchim uqautigikkapanik 
ukpiqtuapuruanun. Iñuk akimaruaq niqiksriññiašiga iriqsimaaqtuamik 
Manna-mik suli qaitchilugu qatiqtaamik uyaġaņmik. Aasrii uyaġaņmi 


laan taavruma iñuum akuqtuiruam. 


Agaayyutim Uqautai Thyatira-ġmiunun 


18“Israġulganunli agaayyuvium Thyatira-mi aglagiñ itna: Taapkua uqa- 
ligigai Iġñiņan Agaayyutim, iriqaqtuam atriplugu ikualaruaq ikniq, suli 
isigaņi atriqaqhutiņ qivliqsaqtuatun patukpatun. 

19“Ilisimagitka savaasri, piqpaksritiqsilu, ukpiqqutrilu, savautriłiqsilu, 
suli anuqsrutiqsi. llisimagigaptuuq una, savaaġikkapsi pakma qaaņium- 
matipiaġaich savaaġikkasri ukpiqsriruaġuqqaaqapsi. 20 Aglaan uumiņa 
akitňaummatiqaġipsi, ilipsi ilatchiqługu aġnaq Jezebel taiyuqtuaq 
iņmiñik sivuniksriqirimik. Iļisautigai kinniplugich savaktitka sayuņat- 
quplugich suli niġitquplugich niqinik tunillautauruanik aanëuanun. 
21 Piviqaqtitkaluaġiga isrummitqiliksrapanun sayuņałhaniñ, aglaan 
isrummitqigunšiññiqsuq. 22Uvva, inillaktinniagġitka ilaalu tamatkua- 
lu sayuņaqatigikkaņi nagliksaaġutiqpauraġviksraņatnun inillakmatun 
siñigviņiñun nanirrutim. Taamna piñiaġiga isrummitqiñšisuaqpata 
killuliqilišmikniñ. 23Suli tuqunniaġitka iļilgaaņi. Tarra ukpiqtuapurua- 
payaat ilitchuġiniaġaat uvapautilaaša ilisimaruaq iñuich ikpikkutaatnik 
isrummatinitñiglu. Suli akiliġisigipsi atausriullaalusri maliġullapiaġlugu 
savaaqsi. 24Aglaan ilasri Thyatira-miittuat qapsiugaluaņņaisa malin- 
ġitchuat taavruma pigiitchuamik ilisauttutaanik suli ilisaagiñšitlugich 
kalipsiksuat nalunaqtuaņi tuunġaum, ilipsi uqautigipsi, Uqumailliušuti 
gitqikkumiñaitchipsi, 25aglaan tigummitqiaġiktaksraġiksi pigianikkaqsi 
aggiëñialamnunaglaan. 26Iñuk akimaruaq savaaqaqtuiñaqtuašlu pisu- 
ligikkamnik isruanunaglaan, sappiqutiksriññiašiga aņalatchitļasilugu 
nunaaqqiqpapnik. 27 Uuma analataagaqsiñiašai saņņiqpapiamik saaga- 
qaqtuatun ayaupiamik saviłhamik, 

aņalataaġlugich iñuum siquvraġipmatun qiku ilulik. 
Psalm 2:9 

Taatnatun akuqtuaqaqtuņa saņņiqutiqałimnik Aapamniñ. 28Suli aatchu- 
ġisigiga uvlaam uvluġiaņanik. 29Iñuk siutiqaqtuaq tusraggatiksrapnik 
naalašnili Irrutchim uqautigikkapanik ukpiqtuapuruanun.” 


Agaayyutim Uqautai Sardis-miunun 
3 1“Israġulganunli agaayyuvium Sardis-mi aglagiñ itna: Tamatkua 
uqałiġigai piqaqtuam tallimat malëšupnik Irrusripiñik Agaayyutim, 

suli tallimat malëupnik uvluġianik. 

“Ilisimagitka savaasri. Ilipsi taiyuutiqaġaluaqtusri iñuuruapuniplu- 
sri, aglaan tuquņarusri. 2Qiptaitqigitchi. Sayyiqsimaaqsigin tamatkua 
iñuułiqaqtuatsuli tuqugaluaqnagich, atakkii isivġiuġniġitka savaasri 
nalaunņaitlugich sivuġaani Agaayyutim. 3Taatnamik itqaġilugu qanuq 
akuqtuiliqsi tusraayugaaġiksuamik tusraakkapsitñik. Tupigisiuņ taam- 
na isrummitqigusri. Qiptaiñġitchupsi aggiqigisigipsi atrilugu tiglipniaqti. 
Ilisimayumiñaitchiksi kisumi sassaġniġmi aggiġñiałiksraġa ilipsitñun. 
4Aglaan piqaġaluaqtusrisuli ikituuranik iñupnik Sardis-mi atnuġaaġmik- 
nik puyyaktairaġangġitchuanik. Iliņisa iñuuniaqatiginiaġaatņa qatiqtaanik 
atnuġaaqaġutiņ atakkii iliņich nalliummatirut. 5Iñuk akimaruaq atnu- 
ġaaġisiruq qatiqtaanik atnuġaanik, suli piisumiñaitchiga atiġikkaņa 
makpigaaniñ iñuułhum. Uqautiginiaġiga sivuġaani Aapama israġuligik- 
kaņisalu piginilugu. 6Iñuk siutiqaqtuaq tusraggatiksrapnik naalašnili 
Irrutchim uqautigikkapanik ukpiqtuaņuruanun. 


Agaayyutim Uqautai Philadelphia-ġmiunun 

7“Isragulganunli agaayyuvium Philadelphia-mi aglagiñ itna: Tamatkua 
uqałiġigai ipqitchuapuruam, ilumutuuruamlu, piqaqtuamlu sappi- 
qutiqalhanik David-pum saagaqaqtuatun apmautinik. Aymaqpaup 
apnmasumiñaitlugu. 

8“Ilisimagitka savaasri. Uvva, aņmaġniaġiga talu ilipsitñun kia-unniiñ 
iñuum umikkumiñaisana. Ilisimaruņa mikiruamik sapniqatipsitñik. 
Naagasuli tupiksrirusri uqaġikkamnik suli tuniqsimaaqtusri uvamnun 
piilaaġiñgġitlugu atiġikkaġa. 9Naalaġnisitchi, taapkua iñuich pigikkaņi 
tuunšaum, nipliaruat Jew-ņuniplutiņ Jew-ņpunġiñņaġmiņ sagluplu- 
tiņ—uvva, utlautipkaġisigitka ilipsitñun aasrii purvigipkasšlugich 
sivuġapsitñun suli iļitchuġipkaġlugich uvamnun piqpagitilaapsit- 
ñik. loTlipsi, tupiksrirusri uqautikapsi iglutuitquplusri. Taatnamik 
qaunaginiagipsi iłuilliuġviņmi tikiññiaqtuami iluqaanun nunamun 
uuktuakkauviksrapatnun iñupayaurat nunamiittuat. 11 Aggiġisiruņa qila- 
mipiaq. Tigummitqiaġiksiuņ payanaišlugu pigikkaqsi, kisumununniiñ 
aatitchumiñaitlusri akiññaktaapsitñik akimagupsi. 12Iñuk akimaruaq 

ayaguqtinniaġiga agaayyuvikpaņani Agaayyutma, aasrii ilaa anitqikku- 
miñaiqsuq. Aglakkisigiga ilaanun atiġikkaņa Agaayyutma atiġikkaņalu 
nunaaqqipan Agaayyutma, taamna nutaaq Jerusalem atqaëniaqtuaq 
qilapmiñ Agaayyutimniñ. Suli aglakkisipmigiga ilaanun nutauruaq atiša. 
l3ñuk siutiqaqtuaq tusraggatiksrapnik naalašnili Irrutchim uqautigikka- 
panik ukpiqtuapuruanun. 


Agaayyutim Uqautai Laodicea-ġmiunun 


14“Israġulganunli agaayyuvium Laodicea-mi aglagiñ itna: Tamatkua 
uqałiġigai Amen-puruam, tuniqsimaruam ilumutuupluni ilisimarauruam, 
aullaġniirauruam iñiqtapayaapanik Agaayyutim. 

15“Tlisimagitka savaasri, nigliñallapianġisilaaqsi unniiñ uunal- 
lapiangisilaaqsi. Uvvatuq nalliakni ititchi nigliñallapiaqtuamlu 
uunallapiaqtuamlu. 16Uvvaasriiñ pisigiplugu uunaavyutidqsi, nigliña- 
17 Uqašaqtusri itna, ‘Uvaņa umialguruna. Iñugiaksisaiñaqtut suurat. 
Inuqsraņaiqsuņa. Taatna uqaqapsi nalurusri qanutun iłuilliuqtilaapsit- 
ñik naglipnaqtilaapsitñiglu. Inuqsraqtusri qiñitlaitlusrilu atnušaitlusrilu. 
18 Alġaqsruġipsi tauqsiquplusri uvapniñ manipñik kaviqsaamik ipqiq- 
sakkauruamik iknikun umialgutquplusri, suli tauqsiquplusri qatiqtaanik 
atnuġaanik qaliġuaġlugu kanpunaqtuaq atnušaitliqsi suli uqsrušu- 
tiksramik mamirrutiksraņatnik irigikkapsi qiñitlasrilgitchumuusrili. 
19Tamatkua piqpagikkatka suagaġigitka nalëuqsruqtugillu. Taatnamik 
piliqipiaġitchi isrummitqigusrilu. 20 Uvva, qichaqtuņa talumi katchak- 
tuqłuņa. Kisupayaam tusraayumiuņ nipiga apmautilupalu talumik, 
isiġisiruņa ilaanun niġiqatigiaqsiluguasrii suli ilaan niġiqatigiluņa. 
21 Iñuk akimaruaq aquppiqatigipkaġniaġiga aquppiutaqpamni, uvaptun- 
tuuq akimapluņa aquppiqataupmatun Aapaa ilaan aquppiutaqpaņani. 
22[ñuk siutiqaqtuaq tusraggatiksrapnik naalaġnili Irrutchim uqautigikka- 
panik ukpiqtuapuruanun.” 


Nanšgairuat Qilapmi 

4 1Taapkua aquatigun qiñiqtupa talumik apmaruamik qilapmi. Aasrii 

sivulliq nipi tusraakkaġa uqaqman uvamnun qalšëuqtautiqpaktun 
itnaġaaņa, “Mayušgiñ uvuna. Qiñiqtinniaġikpiñ sunik atuumaniaqtuanik 
uuma aquagun.” 2Taimmaiñaq Ipqitchuam Irrutchim apalatkaqsigaana. 
Qiñiqtupa aquppiutaqpaņmik inillaksimaruamik qilapmi, aasriiñ taav- 
rumipa aquppiruamik aquppiutaqpaņmi. 3Aasrii taamna aquppiruaq 
tarani qiññaqašniqsuq akisuruatitun uyagġaktitun kavviašiksaatun- 
lu, suli aquppiutaqpak kaivraġutiqaġniqsuq niggamik qiññaqaqtuamik 
akisuruatun uyaġaktun supauraaqtaatun. 4Avataani aquppiutaqpaum 

manik umialipnanik aquppiruanik aquppiutaqpapni, atnušaaligaat 
qatiqtaanik. Niaquġutiqaġniqsut kaviqsaamik manipmik niaqumik- 
ni. 5Aquppiutaqpapmiñ anniuġaaġniqsut ikniqpalaich katlulatlu suli 
niprualaruatlu. Sivuġaani aquppiutaqpaum naniuraqaqmiñiqsut tal- 
limat malëupnik ikummatilipnik ikniġmik. Taapkua tallimat malġuk 
nanipiat Irrusriġiniġai Agaayyutim. 6Aasrii sivuġaani aquppiutaqpaum 
tagiuqpauraqašniqsuq tapinniluktuatun. Sisamat uumaruat irilhaiñal- 
gich saamiktigun tunumiktigunlu inniqsut avataani aquppiutaqpaum. 
7Sivulliq uumaruaq atriqaġniqsuq lion-tun, aasriiñ tuglia uumaruam 
papniqtun, piñayuatsuli uumaruat kigiñaqaġniqsuq iñuum kigiñapatun, 
aasrii sisamapat uumaruat atriqaġniqsuq tiņmiaqpaktun. 8Aasriiñ taap- 
kua sisamauruat uumaruat, ipmikkullaa itchaksrallaanik israġuqaġniqsut 
irilhaiñauplutiplu ataanilu silataanilu israġuņisa. Aasrii nipliatuiñaġniq- 
sut uvluvakpauraq unnuaqtuummaan, 
“Ipqitchuaq! Ipqitchuaq! 
Ataniq Saņņipayaaqaqtuaq 
Agaayyun killuqsautaiññiqsuq ipqitchuapupluni, 
ilaa inniqsuaq taimakņa, ittuaġlu pakma, suli aggiqsaġumaruaġlu.’ 
9Qakugupayaaq taapkua uumaruat qaitchipmata nanëautmik kamak- 
kutmiglu quyyatmiglu taavrumuņa aquppiruamun aquppiutaqpaņmi 


2 


sitqummiraġniqsut sivuġaanun aquppiruamun aquppiutaqpaņmi pur- 
vigiplugu iñuuruaq taimuņa isruitchuamun, mattaqlugich niaquġutitiņ 
aasrii iliplugich sivuġaanun aquppiutaqpaum, nipliqhutiņ, 
11 “Ataniqpuut Agaayyutikputlu, ilvich nalliummatiruapurutin 
akuqtuiłiksrapnun nanëautmik kamakkutmiglu saņņimiglu, 


suli pisullapkun iñiqtaurut iñuuliqaqhutiplu.” 


Imurat Makpišaat Ipnaiyaašlu 


5 1 Aasriiñ qiñiqtuna taliqpipmi argaņani taavruma aquppiruam 
aquppiutaqpaņmi imuranik makpišaanik aglaqaqtuanik iluatnilu 
silataatnilu suli umiktuqsimaruanik tallimat malëupnik nalunait- 
miutanik. 2Qiñiqmiuņa saņņiqaqtuamik israġuliņmik nipliraqtuamik 
nipituruamik nipimik, “Kiña nalliummativa qauqtiġukługich nalunait- 
miutat aņmaġlugillu imurat makpiġaat?” 3Aglaan kiapayaaq qilaņmi 


agliqiruksramik unniiñ qiñiqtuksramik imaġikkaņatnik. 5Tarani ilaņata 

umialipnat nipliutigaapa, “Qianak. Lion-pat kiñuviaņiñ Judah-m, man- 
puat David-pum, akimaruq apmatlasriplugich imurat makpišaat suli 
tallimat malġuk nalunaitmiutat.” 

6Aasrii aquppiutaqpaum akunġatni sisamat uumaruatlu akunġatnilļu 
umialipnat qiñiqtupa ipnaiyaamik qichaqtuamik qiññaqaqhuni tuqqu- 
tauruatun. Taamna nagruqaġniqsuq tallimat malšupnik. Iriqaqmiuqtuuq 
tallimat malġuņnik, aasriiñ taapkua tallimat malġuk Irrusriġigaich 
Agaayyutim tuyugikkauruat iluqaanun nunamun. 7Ipnaiyaam aggiqhu- 
ni tigugai makpišaat taliqpipan argapiñiñ taavrumakpa aquppiruamiñ 
sisamatlu umialipnat sitquëniqsut sivuġaanun ipnaiyaam, atuqtuuraqal- 
laaplutin nuqaqtilipnik suli piņaluuraqallaaplutiņ piliuqtamik kaviqsaamik 
manipmik immaukkaqhutin tipraġiksautinik. Taapkua iņiqsrułiġigaich 
Agaayyutim ipqiqsitaņisa. 9Taapkua atuqtut nutaamik atuutmik itna, 

“Ilviłhiñaq tigutlagitin imurat makpišaat 
suli qauqtitlalugich taapkua nalunaitmiutat. 
Nalliummatirutin atakkii tuqqutaurutin 
suli augikkapkun tasuiplutin iñupnik Agaayyutmun 
nakitñapayaaniñ. 
lo]lvich umialiguqtitkai agaayuliqsišuqtitlugillu 
savautitquplugulu Agaayyutikput, 
suli atanġuniaqtut nunami.” 

1 Aasrii qivialgitchuņa tusraapluņa iñugiallapiaqtuanik israġuliņnik 
kia iñuum kisitlaisapitñik. Avataani inniqsut aquppiutaqpaum uumaruat 
umialipnatlu, 12nipliqsuat nipitusriplutin, 

“Ipnaiyaaq tuqqutauruaq nalliummatiruq 
akuqtuitlapluni sappimik, 
umialgutmiglu isrumatułiġmiglu, sapišñautmiglu, kamakkutmiglu, 
kamanautmiglu suli nanëautmik.” 
13 Aasriiñ tusraagitka uumaruapayaurat qilaņmi, silamilu, nunamilu, ataa- 
nilu nunam, taġiumilu—uumaruapayaat nanipayaaq—uqautiqaqtuat itna: 
“Nanġaun kamakkunlu, iluqaan kamanaunlu aņalatchiłiġlu 
pigigaa aquppiruam aquppiutaqpaņmi 
suli ipnaiyaam taimuna isruitchuamun.” 
14Sisamat uumaruat nipliġvigigaat, itna, “Amen.” Suli iñuiññaq sisamat 
umialipnat purvigigaat [sivuġaanun iñuuruamun taimuņa isruitchuamun]. 


Nalunaitmiutat 


6 1Qiñiqtuaġiga ipnaiyaaq apmaipman sivulliatnik nalunaitmiutat 
tallimat malġuuruat, aasrii tusraagiga ilapat sisamat uumaruat nip- 

liqsuaq nipitusripluni liilaa katlularuatun itnaqhuni, “Qaġgġaiñ.” 2Aasrii 
qiviaqama qiñiqtuņa qatiqtaamik tuttuqpaņmik, suli natmaksiqsuaq 
tuttuqpapmi qiluiññaqašëniqsuq, suli qaitchikkaupluni niaquutmik. Ilaa 
aullaġniqsuq akimaraupluni akimatyatqikhuni. 

3llaan apmaqmaupn tuglia nalunaitmiutam, tusraagiga tuglia uuma- 
ruam nipliqsuaq, “Qaġġaiñ.” 4Tarra atla tuttuqpak kaviqsaapuniqsuaq 
anilgitchuq aasrii natmaksiqsuaq saņņimik qaitchikkauniqsuq piišitqup- 
qaitchikkauniqsuq savikpauramik. 

sllaan apmalgitmaun piñayuat nalunaitmiutat, tusraagiga piñayuat 
uumaruat uqallaktuaq, “Qaġġaiñ.” Qiviaqama qiñiqtuņa taaqtaamik 
tuttuqpapmik, aasriiñ natmaksiqsuaq taavrumani saagaqaġniqsuaq 
uqumaisilaaġutiņnik argapmiñi. 6Suli tusraalgitchiga nipi akunšatniñ 
taapkua sisamat uumaruat uqallaktuaq, “Sisamat qallutit imapat muk- 
kaaq akiqaëniaqtuq savaktuam akiññaktaaksrapanik uvlumi, suli qulit 
malšuk qallutit imaņat barley mukkaaq akiqaġniaqtuq savaktuam akiñ- 
ñaktaaksraņanik uvlumi, aglaan minillugik uqsruġlu misrušušlu.” 

7 Aasrii aymalgitmaun sisamaņat nalunaitmiutat, tusraagiga nipi 
sisamaņatniñ uumaruat uqallaktuaq, “Qaġġaiñ.” 8Qiviaqama qiñiqtuņa 
qatiagiyaktaamik tuttuqpaņmik. Natmaksiqsuaq taavrumani atiqaġniq- 
suq tuqqutmik suli tuquaniktuat maliklugu. Qaitchikkauniqsut sappimik 
tuqqutchitlaplugu sisamaņat iñupayaat nunami savikpakun, kakkaašna- 
kunlu, tuqunakunlu, iqsiñaqtuatigunlu niġrutiņigun nunam. 
tunillagvium iñuusripich tamatkua tuqqutauruat piqutigiplugu uqałha 
Agaayyutim suli pisigiplugu ilisimaraułiqtiņ tuniqsimatikun. 10Iliņich 
niplianiqsut nipitusrillapiaqhutin, “Aatai, Ataniiq ipqitchuami suli ilumu- 
tuuruami, qakugun atanniġñiaqpigich tuqqutigikkavut iñuuruat nunami 
aasrii akisautiluta?” 11 Iluqaġmiņ qaitchikkauniqsut qatiqtaanik akuqtu- 
ruanik atnušaanik aasrii uqautiplugich utaqqiuraallaktuksrauniplugitsuli 
naatchianiłhatnunaglaan iñugiaktilaaksrautaat savaqatiņisa aniqatiuņil- 
lu ukpiqsriłikun tuqqutausaġumapmiruat iliņisituntuuq. 12Aņmaqmagu 
itchaksrapat nalunaitmiutat nuna iliqsraqpauraġniqsuq siqiñiq taaqsip- 
mipluni taaqtaatun ukiłhaatun suli tatqiq kaviqsipluni auktun. 13 Suli 
uvlušiat katagaalaplutiņ nunamun, katagaalapmatun asriaġikkani 
fig-pum napaaqtuaniñ piñaqsigaluaqnagich, ipsullakkaņa liilaa anušiq- 
paum. 14Qilaglu piišñiqsuq imupmatun kaliikkaqtun. Iġġipayauratlu 
qikiqtatlu nuuttut inimikniñ. 15Aasrii umialipi nunam, qutchiksaatlu 
analatit iñuich qaukliuruatlu apuyaktini umialguruatlu sapiġñaqtaatlu 
iñuich, iluqatiņ savaktaaġruitļu savaktaaġruunęġitchuatlu, iriqtut ipmik- 
nik qaiġusruņnun akunġatnunlu uyaġaņisa iġġich, 16kappiaņaplutiņ 

iggiñun uyapšapnunlu, “Kattaqisigut aasrii iriguta kiiñapaniñ taavruma 
aquppiruam aquppiutaqpaņmi suli qinnautaaniñ ipnaiyaam. 17 Atakkii 
kamanaqtuaq uvlua qinnautaaknik tikitchuq. Kiñami iglutuutigisiñiqpa 
taavrumani?” 


144,000 Israel-aašmiut 
7 1Tamatkua aquatigun qiñiqtuņa sisamanik israġuliņnik makita- 
ruanik sisamani iqirëupiñi nunam. Tigummiugaġniġaich sisamat 
anuġiņi nunam, anuqłiqunġitlugu sumiunniiñ nunamun naagaunniiñ 
taġiumun naagaunniiñ napaaqtunun. 2Qiñiqtuna atlamik israšulipmik 
qunmukhuni nuiraġaġvianiñ siqiñšum, saagaqhuni taluġniqusriqsaņa- 
nik iñuuruam Agaayyutim. Ilaa tuqłuġaqtuq nipitusriplugu sisamanun 
israġuliņnun sapniksriñpaniksimaruanun piyaqqułuktatlasiplugu nuna 
taġiuġlu. 3Nipliqhuni, “Piyaqquluktaqnagu nuna, taġiuġlu, napaaqtutlu 
uvagut nalunaitmiutchiigaluaqata qauņisigun savaktiņiñik Agaayyutipta.” 
4Tarra tusraagiga kisirrutaat tamatkua nalunaitmiutchikkauruat. 
Iñugiaktilaaqaġniqsut 144,000-tun kiñuviapayaaņitñiñ Israel-aaġmiut. 
512,000 kiñuviaņi Judah-m nalunaitmiutchikkaurut, 
kiñuvianisuli Reuben-pum 12,000, 
kiñuvianisuli Gad-pum 12,000, 
6 kiñuviaņisuli Asher-pum 12,000, 
kiñuvianisuli Naphtali-m 12,000, 
kiñuviaņisuli Manasseh-pum 12,000, 
7 kiñuviaņisuli Simeon-pnum 12,000, 
kiñuvianisuli Levi-pum 12,000, 
kiñuvianisuli Issachar-pum 12,000, 
8 kiñuviaņisuli Zebulun-pum 12,000, 
kiñuvianisuli Joseph-pum 12,000, 
kiñuvianisuli Benjamin-pum 12,000. 


Iñugaaġruich Nunaaqqipayaaniñ 


9Taavruma aquagun qiñiqtuņa iñugiallapiaġataqtuanik iñuņnik kia- 
iñupniñ suli uqausripayaaniñ. Qichaġniqsut sivuġaanun aquppiutaqpaum 
suli sivuġaanun ipnaiyaam, atnuġaaqaqhutiņ qatiqtaanik akuqturuanik 
qisiqsiutiniglu tigummiugaqhutin, 10nipliraqhutin nipitusriplugu itna, 
“Agaayyutipta aquppiruam aquppiutaqpaņmi 
suli ipnaiyaam annautigaatigut.” 
1Jluqatiņ israġulgich qichaëniqsut avataani aquppiutaqpaum suli umia- 
linnat sisamatlu uumaruat, sitquqhutiņ sivuġaanun aquppiutaqpaum 
nanġaġaat Agaayyun. 12Niplianiqsut, 

“Amen, 

nanëaun, kamanaunlu, 

isrumatutlišlu, quyyanlu, kamakkunlu, 
sappilu, sapiġñaunlu 

illi Agaayyutiptiknun taimuna isruitchuamun. 
Amen.” 

13 Aasrii ilapata umialiņnat apiqsruġaaņa, “Kisut makua iñuich atnu- 
ġaaqaqtuat qatiqtaanik akuqturuanik? Nakikņalu aggiqsuapuvat?” 
14 Nipliutigiga, “Apuun, ilisimaruapurutin.” Aasriiñ ilaan uqallautigaana, 

“Tamatkua iłuilliułiqpauraq apqusraaġniġaat. Iġġuġniġaich 
atnuġaatiņ akuqturuat, aasrii qatiqsipkaqługich aupanun 
Ipnaiyaam. 
15 Taatnaqhutiņ ittut sivuġaani aquppiutaqpaņan Agaayyutim 
savautiplugu uvlumi unnuamilu agaayyuvikpaņani, 
aasrii taavruma aquppiruam aquppiutaqpapmi 
tugluaqsimaašgisigai nayuutilišmigun. 
l6]lipich nigisuksiutqikkumiñaitchut 
naaga imiġuksiutqikkumiñaitchut. 
Siqiñġumlu atlamlu uunaum uunniuqtitqikkumiñaitchai. 

17 Atakkii ipnaiyaam qichaqtuam sivuġaani aquppiutaqpaņmi 

niġipkaġisigai munaqsritun 
sivulliġlugillu iñuunaqtuanun suvliktuaġuraaqtuanun, 
suli Agaayyutim allaqtiġisigai qulvipayaat iripitñiñ.” 


Tallimat Malġuiņat Nalunaitmiutat 


8 1Uvva ipnaiyaam apymaqmaun tallimat malġuiņat nalunaitmiutat 
nipruisaaġataqtut qilapmi sivisutilaaliņmi sassaġniġum avvaņani. 
2Aasriiñ qiñiġitka tallimat malġuk israġulgich makitaruat sivuġaa- 
ni Agaayyutim. Aatchukkauniqsut tallimat malëupnik qalġuqtautinik. 
3' Tarra atlaptuuq israġulik aggiġñiqsuq. Sivugaëmuktuq tunillaġviņmun, 
saagaqhuni ikipkaiviliamik tipra- 
ġiksautmik piliuqtamik manipmiñ 
kaviqsaamiñ. Aatchukkauniqsuq 
atqunaq tipraġiksautmik avvu- 
tigitquplugu iņiqsrułhatnun 
ipqiqsitaupayaat maniņmi kaviqsaa- 
mi tunillaġviņmi sivuġaaniittuami 
aquppiutaqpaum. 4Aasriiñ isiņa 
tipraġiksautim piqatigiplugich 
iņiqsrutłhat ipqiqsittuat mayuqtuq : 
israġulgum argaņiñiñ sivugaanun (Ap 8.3) 

Agaayyutim. 5Suli israąġulgum tiguplugu ikipkaiviliaq tipragiksautmik 
immiġñiġaa iknipaniñ tunillaġvium, igitluguasriiñ nunamun. Taimma 
tusraënaqtut nipit katlulatlu, suli ikniqpalagaqhuni nuna iliqsraqhunilu. 


Qalġuqtautit 


6Tarani tallimat malġuk israġulgich piqaqtuat tallimat malġuņnik 
qalġuqtautinik itqanaiyaqtut nipliqsitchisukhutiņ. 7 Sivulliq israġulik 
nipliqsitchipman, natatquġnat ikniġlu avulik aupmik kataņniqsut nuna- 
mun. Tarraasriiñ piñayuagun nunam napaaqtui suņaaqtuatlu ivgich ikirut 
tamatkiqhutiņ. 8 Aasriiñ tugliat israġulgich nipliqsitchipman liilaa imña 
iñġiqpauraq iknaktitaq igitauniqsuq taġiumun. Tarra piñayua taġium 
auguqtuq. 9Suli piñayuatni taġiumi uumaruat tuquniqsut. Suli piñayuipich 
umiaqpaich tamatkiġñiqsut. 10Piñayuat israġulgich nipliqsitchilgitman 
uvluġiaqpauraq ikualaruaq liilaa auktuuġun kataktuq qilapmiñ, katakhuni 
piñayuiņitñun kurgillu suvliktuaġuraaqtuatlu. 11 Atqa taavruma uvluġiam 
taiyuutiqaġniqsuq “Suņaġniłiq.” Piñayuiņich imgich tuqunaġuġniqsut aa- 
srii iñugiaktuat iñuich tuqurut imiġiilamiñ suņaġnitchuamiñ. 12Sisamaņat 
israġulgich nipliqsitchilgitman, taimmaiñaq piñayuiņich siqiñġum tat- 
qimlu uvluġiatlu taaqsiliġniqsut. Tarraasrii uvlum qaummataan piñayua 
qaumanġiġñiqsuq, suli unnuam qaummataan piñayua qaumanġiġñiqsuq. 

13Qiñiqtitluņa tusraagiga tiņmiaqpak tiņmiruaq qutchikhuni qilapmi 
uqaqhuni nipitusriplugu, “Naktiup! Aa, nakłiuņ iñupayaanun iñuuruanun 
nunami, atakkii atlat piñasrut israġulgich nipliqsinniaqpatigik qalġuqtau- 
tiqpat tatamnagisiruq.” 

1Tarra tallimanat israġulgich nipliqsitchipman qalëuqtautiqpap- 
mik qiñiqtupa uvluġiamik kataktuamik qilapmiñ nunamun, aasrii 

qaisauniqsuq apmaun natiqsiñaitchuamun aņmaniġmun. 2 Aņmaqmauņ 
natiqsiñaitchuaq apmaniq isiq mayuqtuq tarakņa, itchialapatun uunak- 
mitiglagaqtuat anirut qaapanun nunam. Qaisauruq sappi atriplugich 
putyuutilgich nunami sappiqaqhutin kapuutilgich tuqunalipnik. 4Ilipich 
tillisiaqaqtut piyaqquluktaitqunšitlugich ivgiņiñik nunam naaga qanusri- 
payaanik supaaqtuanik naurianik napaaqtuniglu, aglaan kisiisa tamatkua 
iñuich piqangġitchuat taluëniqusriqsapanik Agaayyutim qaunisigun. 5Suli 
tillisiaqaqtut tuqqutchitqunšitlugich iñupnik, aglaan atniġñapiaġataqtua- 
kun nagliksaaqtitquplugich tallimani tatqiñi, atniġñaņatun putyuutilsum 
kapitnikmatun iñuņpnik. 6Aasrii taipchunani uvluni iñuich pakakkisigaat 
tuqułiq aglaan paqitchumiñaitchaat. Tuqusrulillapiašëisigaluaqtut aglaan 
tuquliq qimakkisiruq ilipitñiñ. 

7 Tarra qiññanich mitiglagaqtuat atriqaġniqsut tuttuqpaktun itqanai- 
yaatun aņuyałiġmun; niaqunitñi inniqsuq niaqušun liilaa kaviqsaaq 

manik, suli kigiñaņich kigiñanisitun iñuich. 8Suli ilipich nuyaqaġ- 
niqsut nuyaņisitun aġnat, kigutiqaqhutin suli kigutiņisitun lion-nat. 
9Satqagutiqaġniqsut satqagutititun savilhatun, aasrii siaksruņniņat 
isragunisa inniqsuq siaksruņniņatitun aksraligaņisa tuttuqpagau- 
tit iñugiakhutiņ sukasriplutiņ apuyatišmun. 10Suli pamiuqaġniqsut 
kapuutiqaqhutin atriplugich putyuutilgich. Iliņich atniaġutiqaqtut 
pamiumiktigun, aasrii atniaġiruksrauplutiņ iñuņnik tallimani tatqiñi. 
11 Ataniqaġniqsut israġulganik natiqsiñaitchuam aņmanġum. Jew-ņuruat 
atiqaġniġaat Abaddon-mik, aasriili Greek-ņich taggisiqaqtugu Apollyon- 
mik, itnautiqaqtuaq Piyaqquqtimik. 12Sivulliq nagliksaaġun qaaņiqsuq. 
13Tarani itchaksraņat israġulgich nipliqsitchipman qalëuqtautiqpan- 
miñik, tusraaniqsuna nipinik sisamaniñ iqirġuņiñiñ tunillaġvinmiñň 
piliuqtamiñ manipmik kaviqsaamik ittuamiñ sivuġaani Agaayyutim. 
14Uqautiniġaa itchaksraņat israġulgich piqaqtuaq qalġuqtautiqpaņmik, 
“Pituikkich sisamat israġulgich pituksimaruat kamanaqtuami kuuņmi 
Euphrates-mi.” 15Tarra pituiġaich sisamat israġulgich itqanaiqsimmat- 
riruat taavrumuņa sassaġniġmun, uvlumunlu, tatqimunlu, ukiumunlu, 
tuqqutchiruksrauruanik piñayuinitñik iñupayaat. 16 Aasrii tusraagi- 
ga kisirrutaat apuyaktit suli tuttuqpiraqtuat. Iñugiaktilaaqaġniqsut 
200,000,000-mik. 17Suli qiñiġitka tuttuqpaich qiñiqquuraamni itna, 
tamatkua aquppiruat ilipitñi satqagutiqaġniqsut kaviqsaatun ikniqtun 
suli uquaqtaatun sapphire-tun suli supaqpaluktun sulfur-tun. Aasrii 
tuttuqpaich niaquņich qiññaqašniqsut niaqunisitun lion-nat, suli qani- 
pitñiñ anniuġaagġniqsuq ikniq, itchiġlu, suli sulfur. 18 Taapkunuuna 
piñasrutigun nagliksaašutitigun piñayuiņich iñuich tuqqutauniqsut 
iknikunlu, itchikunlu, suli sulfur-kun anniuġaaqtuakun qaniņitñiñ tut- 
tuqpaich. 19Tamatkua saņņiqaġniqsut qaniġmikkun pamiumikkunlu. 
Pamiuqaġniqsut nimiġiatun ittuanik niaquligaanik, aasrii atniaġutigini- 
ġaich iñupnun. 

20Suli kisippuqtat iñuich tuqqutaunšitchuat tamatkunuuna naglik- 
saaġutitigun isrummitqigunšgitchut savaapatniñ argagikkaġmiņ. 
Nutqautinġitchaat putqataliqtin tuunġanun, aanġuanunlu piliuqtanun 
kaviqsaanik qatiqtaaniglu maniņñun, patukpaņniglu uyaġaņniglu qirun- 
niglu, qiñitlaitchuanik tusraatlaitchuanikunniiñ pisrutlaitchuaniglu. 
21 Naagaunniiñ isrummitqigunġitchut iñuaqtuqtautlišmikniñ aņatkuutłigġ- 
mikniñlu, sayuņałiġmikniñlu, tigliktuqtaulišmikniñlu. 


Israġulik suli Imurat Makpišaurat 
1 0 1Suli qiñiqtupa atlamik sapiġñaqtuamik israšulipmik atqaqtua- 
mik qilapmiñ, atnuġaaqaqhuni nuviyamik, niaquġutiqaqhuni 

niggamik, kigiñapa qaumapluni siqiñiqtun, niuk iliplutik ayapaktitun 
ikniġum. 2Ilaa tigummiaqašniqsuq makpišauranik apmaruanik argaņiñi, 
aasriiñ inillakkaa taliqpiich isigapni tagiumun, suli saumiich isigaņ- 
ni nunamun. 3Nipruašniqsuq nipitusrillapiaqhuni, atriplugu lion-pum 
ugiašuulanša. Tarraasrii nipruaqman, tallimat malġuk katlulat nipliqsut. 
4Tarraasrii tallimat katlulat nipliqmata aglaksaġataqmiuņalu. Tusraagiga 
nipi qilapmiñ uqautriga, “Aglasruņaqnagich uqaġikkaņich tamatkua talli- 
mat malġuk katlulat, uqautiginagitunniiñ.” 

5Tarra israġulgum qiñikkaġma qichaqtuam tagiumilu nunamilu, israu- 
tigai argaņni qilaum tupaanun. 6 Akiqsruutigiruq ilaagun iñuuruakun 
taimuņa isruitchuamun iñiqsiruakun qilapmik, nunamiglu, taġiumiglu, 
suli uumaruapayaanik taapkunani itna, “Tarani Agaayyutim atuumap- 
kayasrigai sivunniutigikkani. 7 Aglaan tarani uvluni tallimat malġuata 
israġulgich nipliqsitchisaġataqpan qalġuqtautmik Agaayyutim naan- 
niaġai kaņiqsilgunaitchuat sivunniutini, uqautigikkani savaktimiñun 
sivuniksriqirinun.” 8 Aasriiñ nipim tusraakkaġma qilaņnmiñ uqautil- 
gitchaaņa, “Utlautilutin tiggutyakkich makpišaurat aņmaqsimaruat 
argaņiñi israġulgum qichaqtuam taġiumilu nunamilu.” 9Utlakapku 
israġulik nipliutigiga, “Qaillakkich makpiġaurat uvaņnun.” Aasrii nip- 
liutigaaņa, “Tigulugich niġikkich. Siiglanpulišisigaluaqtutin aqiaġupni, 
aglaan siiġñaaġniaqtuq honey-tun qanipni.” 10 Aasrii tigukapkich mak- 
pišaurat israġulgum argapiñiñ niġigitka. Tarra qanimni siigñaaqtut 
honey-tun aglaan tarra iirgauraanikapkich aqiaġuġa siiġlanņuliqsuq. 
11 Aasriiñ uqautigaaņa, “Sivuniksriqiruksraulgitchutin iñugiaktuatigun 
iñuktigun, nunaaqqisigun, uqautchisigun, umialiktigunlu.” 


Malġuk ilisimarik 


1 1 1Tarani aatchuusriaqaqtuņa uuktuutmik ayaupiatun ittuamik, 
aasrii israġulgum uqautigaaņa, “Makillutin, uuktuġuņ agaay- 
yuvikpaņa Agaayyutim tunillaġvialuų, suli kisillugich iñugiaktilaaņat 

taapkua agaayuruat tarani. 2Aglaan uuktuġnagu silalliq katimmavik 
ittuaq silataani agaayyuvikpaum. Taamna ilaginagu atakkii aatchuutau- 
ruq Jew-ņunġitchuanun. Iliņisa tutmaluginiašaat ipqitchuaq nunaaqqiq 
malġukipiaq malšupni tatqiñi. 3Suli tuyušigisigikka malġuk ilisimarikka, 
atnuġaaqaġutik miissuņnik ukilhaanik. Aatchugisigikka sappimik 1,260 
uvluni sivuniksriqirautqulugik.” 

4Taapkuak malġuk olive napaaqtuk suli malëuk kialuuraqašviik- 
tarra naparuak sivuġaani Agaayyutaan nunam. 5Aasriiñ kia iñuum 
atniaġniaġumigik taapkuak, ikniq anniušaaëniaqtuq qanġakniñ, suli 
suksraunġiġaġniaġaik uumigiritik. Kisupayaam atniaġniaġumigik 
taatnatchikun tuqqutauraġaġisiruq. 6Taapkuak saņņiqaqtuk umik- 
sitlalutik qilapmik sialukkumiñaiġlugu uvlunitñi sivuniksriqilišmin, 
sappiqaqmilutik imšich auguqtitlalugich suli nuna qanusripayaamik 
iluilliugutiqaqtitlaplugu, qanutupayaaq akulaisigilugu pisukkumik. 
7Tarraasrii taapkuak naatpakku uqaqtautliqtik, iqsiñaqtuam niġrugaaq- 
łuum mayuqtuam natiqsiñaitchuamiñ apmanišëmiñ aņuyyiutigisigik 
aasrii akiililugik suli tuqullugik. 8 Aasrii tuquparuak timiņik nalagisi- 
ruk apqutaani nunaaqqim, atannapsi kikiaktuutikkauviani. Ilitqusiagun 
taamna nunaaqqiq atrigigaa Sodom-pnum Egypt-ņum. 9Tarani iñuich 
nunapayauramiñ nakitñapayaaq qiñišisigaich tuquņaruak timiņik 
piñasruni uvluni uvlumlu avvaņani. Tuvvaqtitchumiñaitchaichunniiñ 
tuquparuak timiņik iluvišmun. 10Iluqatiņ iñuich nayuutiruat nunami 
quviasruutigigaich tuqulhakkun, aasriiñ tuyuqtuutipmiplutip aatchuu- 
tinik avatmun. Quviasrullapiaëniqsut atakkii taapkuak sivuniksriqirik 
iluilliuqtitchiñiqsuk tamatkuniņa iñuuruanik nunami. 11Tarra uvlut piña- 
srut avvaġmik ilaqaqtuat pianikmata Agaayyutim aniġniņan iñuułhan 
isigniëik taapkuak, aasriiñ makitiqtuk. Iqsitchallapiaġniqsut tamatkua 
tautuktuat taapkuņniņa. 12Aasrii tusraagaat nipituruaq nipi qilapmiñ 
uqaqtuaq ilipiknun, “Qaġġisitchik,” aasrii iliņik mayuqtuk qilapmun 
nuviyakun, uumiksrimiknun qiñiqtuaqtitlutik. 13 Taavrumani sassaġ- 
niġmi nuna aulaqpauraqtuq, aasrii qulippušëutaa nunaaqqim ulġuruq, 
suli nunam aularuam iñuich tuqqutkai iñugiaktutilaalgich 7,000-tun. 
Aasriiñ kisippuqtuat tatamillapiaqhutiņ nanġaiñiqsut kamanautaanik 
Agaayyutim qilaņmiittuam. 14Tarra tuglia nagliksaaġutim pianiktuq. 
Uvva piñayuat nagliksaašutit aggiyasriuraqtuq. 


Tallimat Malġuiņat Qalëuqtaun 
15Tarani tallimat malšëuinat israġulgich qalëuqtautiqpapmiñik nipliq- 
sitchiñiqsuq. Aasriiñ sapiġñaqtuat nipit qilapmiñ itnaqtut, 
“Uvakņaniñaglaan apaayuqautaa nunam 
aņaayuqautigiliutigaa Agaayyutipta suli Christ-pan, 

aasrii ilaa apalatchigisiruq taimuņa isruitchuamun.” 
16Suli iñuiññaq sisamat umialiņnat aquppiruat aquppiutaqpapmikñi sivu- 
ġaani Agaayyutim, sitquqhutiņ nanġaġaat Agaayyun, 17 uqaqhutiņ, 
“Ataniiq Agaayyuun Saņņipayaaqaqtuaq, ittuami ataramik pakmalu, 
qaitchigiptigiñ quyyatmik, 
atakkii urriqsugiñ kamanallapiaqtuaq saņņiñ 
suli apalatkaqsigitin iñupayaat. 
18ñuni nunam qinnallapiaqtut, 
aglaan qinnautaiñ tikitchuq atanniqsuiviksraġlu 
tuquparuapayaanik. 
Pakma akiliigaqsirutin savaktigikkapnik sivuniksriqirinik 
ipqiqsittuaniglu, 
suli taluqsriruanik atiġikkapnik kamanaiñņaanlu kamanaņņaanlu. 
Suli piyaqquġniaġitin tamatkua piyaqquqtairaut nunamik.” 
19Tarani agaayyuvikpaņa Agaayyutim apmaqtuq qilapmi, aasrii suluun 
imalik sivunniušutaanik qiñiġnaqsiruq iluani agaayyuvikpaņan. Tarani 
ikniqpalagaqtuq katlulauraqhunilu, suli nuna aulapluni, atqunallapiaq 
natatquënaqhunilu. 


Agnašlu Tiritchiaqtuglu 
1 2 1Tarra atlayuaġnaqpauraqtuaq sagviëñiqsuq qilapmi, sua-una 


piñ, suli niaquëmiñi niaquġutiqaqhuni qulit malġuņnik uvlušianik. 
2Iġñiyasriñiqsuq. Igialaugaqtuq atniġñaliutiplugu iġñisuum. 3Aasriisuli 
sagviqsuq atla atlayuaġnaqpaktuaq qilaņmi. Tarrali, kamanaqtuaq 
kaviqsaaq tiritchiaqłuk tallimat malëšupnik niaqulik aasrii qulinik nag- 
rulik suli tallimat malġuiñik niaqušutilik niaquġmiñi. 4Ilaan pamiupan 
salikuġniġai piñayuiņich uvlušiapiñ qilaum aasriiñ iksautigiplugich 
nunamun. Tarra tiritchiaqtuk makittuq sivuġaanun aġnam iġñiyasri- 
ruam nigisuklugu ililgaapa anirgauraqpan. 5Aġnaq iġñiruq apugauramik 
apnalatchiruksramik saviłhamik ayaupiamik, aglaan aġnam ililgaapa 
nuqitauruq Agaayyutmun aquppiutaqpaņanunlu. 6Tarakņa aġnaq aul- 
lauruq suviksrailaamun, iniksriukkapanun Agaayyutim ilaanun. Tarani 
munagigisiñišaat 1,260 uvluni. 

7Tarra aņuyyiġñiqsut qilaņmi. Michael-lu israġuliņilu akilliliutiniq- 
sut tiritchiagłuņmun. Tiritchiaqłuk apuyakmiuq israġuliktuummaġmi. 
8 Aglaan tamatkua akiilikkaurut iniksraqatqikkumiñaiqhutin qilapmi. 
9Tiritchiaqłukpauraq igitauruq atmun, taamna taimakņaqtaq nimiġiaq, 
atiqaqtuaq tuunġgaġmik Satan-miglu, kinnitñiktuaq iñupayaanik nani- 
payaaq. Igitauruq nunamun israóuliktuummagmi. 10 Aasrii tusraarupa 
nipitullapiaqtuamik nipimik uqaqtuamik qilapmi, 

“Pakma tikitchuq anniqsuġiaņa, saņņialu, apaayuqautaalu 
Agaayyutipta suli apalatchisaa Christ-pan, 
atakkii taamna patchisiqutri aniqatiuptiknik 
sivuġaani Agaayyutipta uvlumilu unnuamilu igitauruq atmun. 
1 Įliņisa akiiligaat aupagun ipnaiyaam 
suli ilisimaraulišmiktigun Agaayyutim uqałhanik, 
atakkii suginġitkaat tuqqutauniksraqtin. 
12'Taatnamik quviasrugitchi, qilaak 
suli iluqasri iñuuruani qilapmi. 
Naktiup! Nagliksaaġun itkisiruq iñupnun nunami tagiumilu 
ittuanun, 
atakkii tuunëaum tikitkaasri qinnautiqpapmigun 
ilisimaplugu sivikitchuami piviqatti.” 
13Uvvaasriiñ tiritchiaqtuum ilitchuġikami siņitautilaaġmiñik nuna- 
mun, maliqsruaqsiñiġaa aġnaq iġñiruaq apugauramik. 14Aasrii aënaq 
qaitchikkauniqsuq israqquknik tiņmiaqpaum tiņitquplugu nimiġiamiñ 
suviksrailaamun, pamatchiġviksraņanun piñasruni ukiuni avvaġmik 
ilaplugich. 15Uvvaasriiñ qaniġmigun nimiġiaqłuk anitchiñiqsuq imiġmik 
kuuktun ulirrutisrukkaluaqługu aġnaq, aullautitqugaluaqługu ulittuamun. 
16 Aglaan nunam ikayuġaa aġnaq apmaqtugu qaniġikkani. Iigaa kuuk tirit- 
chiaqluum anitapa qaniġmigun. 17 Tarani tiritchiaqluum qinnautillapiaġaa 
aġnaq, aasrii aullaqhuni apuyyiašai kisippuqtauruat aġnam kiñuviani, 
tamatkua tupiksriruat tillisaiñik Agaayyutim suli uqautiqaqtuat Jesus 
Christ-mik. 18 Aasrii tiritchiaqłuk qichaëniqsuq siñaani taġium. 


Malġuk Niġrugaaqłuuk 
1 3 1 Aasrii qiñiqtuņa niġrugaaqgłupmik mayuqtuamik tašiumiñ tal- 
limat malëupnik niaqulik qulinik nagruliglu. Niaquġutiqaqmiuq 
qulini nagrupmiñi, suli niaquġmiñi atiqaqhuni pisaappatauruanik. 
2Aasriisuli niġrugaaqłuk qiñikkaša atriqaqtuq leopard-mik, isigaqaqhu- 
niasrii akłam isigaņisun, aasrii qanġa lion-pum qanġatun itluni. Tarra 
tiritchiaqłuum aatchuġniġaa niġrugaaqłuk sappimiñik, aquppiutaġmi- 
ñiglu, kamanaqtuamiglu analatchilišmiñik. 3Qiñiġiga ilapat niaquņiñ 
niġrugaaqłuum ikiliqsimaruaq liilaa tuqusrimaplugu, aglaan ikiņa 
mamisrimaniqsuq. Iñupayaam nanipayaaq quviġusruutiginiġaa malikłu- 
gulu. 4Iñuich purviginišaat tiritchiaqłuk aatchuqtuaq apalatchitišmiñik 
niërugaaqlunmun suli purvigipmigaat niġrugaaqłuk uqaqhutin, 
“Kamanaġniaqpat taamna niġrugaaqłuk! Suli kia aņuyakkumiñaqpauņ 
akilliliġlugu?” 
5Suli niġrugaaqłuk uqaqtitauniqsuq pigiilļapiaqtuanik pisaaņņatinik 
aņalatchitquplugu malġukipiaq malšupni tatqiñi. 6Taavruma anmaq- 

lugu qanni uqamaqluutinišaa pisaappatinik akitňñaqtuqługu Agaayyun 
ilaan atqalu iñuuniagvialu taputiplugich iñupayaat nayuutiruat qilapmi. 
7Įlaa apuyaktitauniqsuq ipqiqsitapiñik Agaayyutim akiillilugich. Suli 
qaitchikkauruq saņņimik aņalatchiłiġmik qanusripayaanun iñupnun atla- 
iñuich nunami purvigigisigaat niëgrugaaqtlupmun, iñuich atiņich aglak- 
simaitchuanun Ipnaiyaam Tuqqutauruam makpiġaaņitñi iñuuruatigun 
sivuani nuna iñiqtauņaiñņaan. 9Kiñapayaaq siutiqaqtuaq ki tusraali. 

10 Kiñapayaaq sivullikkaugumi tigutaaņułiġmun 

tigutaapuvipmunpniaqtuq. 
Kiñapayaaq tuqqutauruksraugumi savikpakun 
savikpakun tuqqutaugisiruq. 

Tarra taatniitpan Agaayyutim iñuņi iglutuutiruksraurut 
ukpiqsriliqaqtuiñašutin. 

ll'Tarrasuli qiñilgitchupa atlamik niġrugaaqłuņmik sagviqsuamik 
nunamiñ. Malëupnik nagruqaġniqsuq ipnaiyaatun aasrii iqsiñaqtuanik 
nipiqaqhuni tiritchiaqłuktun. 12Aņalatchiruq sivullium aņalatchiłhagun 
niġrugaaqłuum takkuani. Purvigipkaġniġai iñupayaat nunami sivulliġ- 
mun niërugaaqlupmun, ikiliqsimakkauruamun aasriiñ mamititaupluni. 
l3]laa savaaqaġniqsuq kamanaqtuanik quviqnaqtuanik, ikniqunniiñ 
kataktitlugu qilapmiñ nunamun takkuatni iñuich. 14 Aasriiñ kin- 
nitñipniqsuq iluqaitñik iñupnik iñuuruanik nunami tamatkunuuna 
quviqnaqtuatigun savaaġikkaġmigun takkuani sivullium niġrugaaqłuum. 
Uqautiniġai tamatkua iñuich nunami iñiqsitquplugich atriņanik taavru- 
ma niġrugaaqłuum ikiliqsimaruam savikpakun iñuuplunisuli. 15Tlaan 
iñuułiksritkaa atripanun niġrugaaqłuum suli atriņa nigrugaaqtuum 
uqatlapkaqługu. Tamatkua putchunġitchuat kamaksrisungġitchuat- 
lu atripanun niġrugaaqłuum tuqqutaupkaġniġai. 16Suli taavruma 
nalunaitmiutchiqsinniagai qauņisigun iluqaisa iñuich kamanaitchuat 
kamanaqtuatlu, umialguruatlu ilaippauruatlu, savaktaaġruunġitchuatlu 
savaktaašëruuruatlu, talliqpiagun argaņisa naagaqaa. 17 Aasrii kiñali- 
qaa tauqsicumiñaitchuq naaga tunniuqqaiyumiñaitchuq, kisimipaglaan 
tamatkua piqaqtuat nalunaitmiutamik atiġikkaņanik niġrugaaqłuum 
naaga kisirrutaanik atqan. 18 Uvva taamna kalipsiksuq suli iñupayaaq 
kaņiqsisiqaqtuksrauruq. Iñuum kaniqsitlaruam kisilliun kisirrutaa niġru- 
gaaqluum. Taamna kisirrutigigaa iñuum, aasrii kisirrutiqaqtuq 666-mik. 


Atuutaat 144,000 Annautikkauruat 


1 4 1Tarani qiviaqama qiñišiga ipnaiyaaq makitaruaq qimiġaaņani 
Zion-pum. Piqatiqaġniqsuq 144,000 iñupnik piqaqtuanik atiġmi- 
ñik Aapamilu atqanik aglausimaruanik qauġmikni. 2Aasrii tusraaruņa 

nipinik qilapymiñ nipaatun quġluqtaqpaum katlulaqpauraqtuamlu aasrii- 
suli nipaatun atuqtuuraqtuat nuqaqtilipnik atuqtuuramiknik. 3Iliņich 
atuqtut nutauruamik atuutmik sivuġaani aquppiutaqpaum suli sivu- 


iñuich tasukkauruat nunamiñ. 4Taapkua iñuich qaunagirut ipmiknik 
atlatulišmiñ, atakkii tuvaaqataitchut. Iliņisa maliņniġaat ipnaiyaaq 
napmupayaaq aullaqman. Taapkua tasuqsimakkaurut akunšatniñ 

iñuich aupagun ipnaiyaam. Suli taapkua sivulliurut qaisaksrauplu- 

gich Agaayyutmun ipnaiyaamunlu. 5Uqaqamiņ sagluuqtuatlaitchut. 
Patchisiqutinaġumiñaitchut sivugaani Agaayyutim, atriplugich iñuktitun 
taqsraqtailaatun. 


Piñasrut Israġulgich 


6Tarani qiñiqtuņa atlamik israġuliņmik tipmiruamik qutchikhuni 
qilapmi isruitchuamik tusraayugaaġiksuaqaġniqsuaq uqautiksraġmi- 
ñik tamatkununa nayuutiruanun nunami, qanusripayaanun iñupnun 
nipitusrillapiaqhuni, “Taluqsrisitchi Agaayyutmik kamaksrušlugu, 
atakkii tikitchuq sassaënik atanniiviksraņa. Purvigisriuņ ilaa iñiqsi- 
ruaq qilapmik nunamiglu taġiumiglu suvliktuaġuraaqtuaniglu.” 8 Atlam 
israġulgum malipnišaa uqaqhuni, “Suksraungikkauruq, kamanaqtuaq 
nunaaqqiq taggisiqaqtuaq Babylon-mik suksraunšikkauruq, atakkii kin- 
niplugich iñupayaat nunami killuqsaqtinnišai ipmiñun, imiliqtitlugich 
iñupayaat sayupalhan sappiruamik wine-naņanik.” 9 Atlasuli piñayuak 
isragulik maliġuutipmiuq taapkupnuuna uqaqhuni nipitusripluni, “Uvva, 
kisupayaam iñuum purvigigumiun niġrugaaqłuk atriņalu akuqtuqlugu- 
lu nalunaitmiutapa uuma qaumigun naagaqaa argapmigun, 10taavruma 
iñuum imiġisipmigaa wine-naņa qinnautaan Agaayyutim, kuvikkauruaq 
avuilaaq qallutaanun ilaan qinnautiqpapan. Taamna iñuk nagliksaaq- 
titaugisiruq iknikun sulfur-kunlu sivušaatni ipqitchuat israġulgich suli 
sivugaani ipnaiyaam. 11Aasrii itchiulanġa iknicum nagliksaaqtitauruati- 
gun mayuqtuašisiruq taimuna isruitchuamun. Ilipich iñiqtuiqsiaġviitchut 
uvlumi unnuamilu, tamatkua putqataqtuat niġrugaagłuņmun atripa- 
nunlu, suli kisupayaaq akuqtuiruaq nalunaitmiutaņanik atqaniglu.” 
12Uvvaasriiñ ipqiqsittuat iglutuutiqaqtuksraurut, tamatkua tupiksriruat 
tillisaiñik Agaayyutim suli ukpiqsriruat Jesus-mik. 13 Aasriiñ tusraaruna 
nipimik qilapmiñ uqaqtuamik, “Aglagiñ. Quvianamiurut tuquniaqtuat 
uvakpaniñaglaan tuniqsimałiġmiktigun Ataniómun.” “Tarrallapiaq! 
Iliņich minëuiqsiašisirut savaaġmikniñ suli akuqtušisigaich akiññaktaa- 
tin savaaġmiktigun.” Taamna irrusriq uqautigikkana. 

Kiprivik Katitchiviglu Nunami 


14Tarani qiñiqtuaqtitlupa qiñiqtuņa qatiqtaamik nuviyamik, aa- 
sriiñ una aquppiugaqtuaq qaaņani nuviyam inniqsuq iëñipatun iñuum. 
Niaquëmiñi maniņmik kaviqsaamik niaquġutiqaġniqsuq, suli argapmiñi 
saagaġniqsuq ipiktuamik kipritmik. 15Suli atla israġulik aniruq agaayyu- 
vikpapnmiñ, tuqłuqhuni taavrumuna aquppiruamun nuviyami, “Tigulugu 
kiprisin kipriiñ, atakkii katitchiviksraq tikitchuq. Pippuqtuat asriat katin- 
naqsirut nunami.” 16 Tarra taavruma aquppiruam nuviyami atuqsaġaa 
kiprisini nunami, aasrii nunami pippuqtuat asriat katitlugich. 

17'Tarani atla israġulik anilgitchuq agaayyuvikpaņmiñ ittuamiñ 
qilapmi, ilaaptuuq kiprisiqaġmiñiqsuq ipiktuamik. 18Aasriiñ atla isra- 
ëulik amakpaqtuq tunillaëvipmiñ saņņiqaqtuaq aņalatlaplugu ikniq. 
Nipruaqtuq nipitusripluni taavrumuna tigummiruamun ipiktuamik 
kipritmik uqaqhuni, “Atuġuņ ipiktuaq kipriñ, aasrii katillugich asriat 
siisñaqtuat nunamiñ, takku asriat pippullapiaqtut.” 19 Tarra israšulgum 
kiprisautigigaa kiprisini nunamun. Katitkai asriat nunamiñ igitlugich 
misriqqivikpaurapanun qinnautaan Agaayyutim. 20Misriqqivium imapa 
tutmiqatagigaat silataani nunaaqqim, aasriiñ auk maqiruq misriqqivin- 
miñ uņasriksilaaņa 200 mile-latun aasriiñ ititilaaliqhuni tuttuqpaum 
qaqłuġutiknunaglaan. 


Israġulgich Analatchiruat Ituilliuġutiqpauranik 


1 5 1Qiñiqtuņa atlamik atlayuaġnaqtuamik qilapmi kamanaqhu- 
ni quviqnaqtuamik. Tallimat malġuk israġulgich piqaëniqsut 
tallimat malëšupnik iluilliušgutiqpauraksranik. Aqulliqsaapurut atakkii 
qinnautaa Agaayyutim nuņitchaaġutiqaqtuq taapkuniņa. 
2Tarani qiñiqtupa taġiumik taġġaqtuutitun liilaa ilaratun ikniġmik suli 
taapkuniņa akimaruanik niġrugaaqłuņmiñ suli atriņaniñ kisirrutaaniñlu 
atqan. Qichaġniqsut siñaani taġium ittuam taġġaqtuutitun, tigummipļu- 
gich nuqaqtilgich atuqtuurat Agaayyutim aatchuutai. 3Iliņisa atuġaġaat 
atuutaa Moses-ņum savaktaan Agaayyutim suli atuutaa ipnaiyaam 
uqaqhutin, 
“Kamanaqtut quviqnaqhutiņlu savaatin, 
Ataniiq Agaayyuun Sappipayaaqaqtuatiin. 
Nalaunparuanurut suli ilumutuurut pilġusritin, 
Umialigiplutin iñuich nunaaqqiqpapni. 
4 Ataniiq, kia taluġinġitkisivatin 
kamakkutiqaġlugulu atigikkan, 
atakkii kisivich ipqitchuaņurutin. 
Iñuich nunaaqqipayaaniñ aggiġisirut purvigilutin, 

atakkii qiñiġniġaich iluqaġmiņ surašautitin nalaunparuat.” 

5Taavruma aquagun qiñiġniġiga ipqiññiqsrauruaq ini agaayyuvikpaņmi 
qilapmiittuami apmagataqtuaq. 6Aasrii tallimat malġuk israġulgich anirut 
agaayyuvikpapmiñ, piqaqhutiņ tallimat malġuņnik ituilliugutiqpauraksra- 
nik, atnuġaaqaqhutiņ salumaruanik qaummaęġiksaanik ukiłhaaġiksaanik, 
suli tapsiqaqhutin manipmik kaviqsaamik satqaņmiktigun. 7 Tarra ilapata 
sisamat uumaruat aatchugai tallimat malëuk israġulgich tallimat malġuņnik 
piņalunik kaviqsaamiñ maniņmiñ pilianik immaukkaqtuanik qinnautaanik 
Agaayyutim iñuuruam taimuņa isruitchuamun. 8Aasrii agaayyuvikpak im- 
maukkaqtuq itchimik kamanautaaniñ saņņianiñlu Agaayyutim. Kiñaunniiñ 
iñuk isitlayumiñaitchuq agaayyuvikpapmun naatchigaluaqnagich tallimat 
malġuk israġulgich taapkuniņa tallimat malëupnik iluilliueutiqpauranik. 


Huligaurat Imalgich Qinnautaanik Agaayyutim 


1 6 1Tarani tusraaruna nipituruamik nipimik taavrumakņa agaay- 
yuvikpaņmiñ uqaqhuni taapkununa tallimat malëupnun 
israġuliņnun, “Kuvvityaqsigin nunamun imaņich iluligaurat qinnautaa 
Agaayyutim.” 2Tarra sivulliq israġulik aullaqtuq kuviplugu iluligaurani 
nunamun. Tarraasrii tatamnaqtuat atniġñapiaġataqtuatlu killiġruat ilirut 
iñupnun piqaqtuanun nalunaitmiutapanik niëšrugaaqtuum purvigiplugu- 
lu atripa. 3Tuglian israġulgum kuviñisaa iluligaurani taġiumun. Tarra 
iliruq liilaa aupa tuquparuam iñuum, aasrii uumaruapayaat taġiumi 
tuquplutiņ. 4Piñayuaknik israġullak kuviñišaa iluligaurani kuupnun suv- 
liktuaġuraaqtuanunlu. Suli tamatkua imġat auguqtuq. 5Tarra tusraagiga 
isragulik apalatlaruaq imiġmik uqaqtuaq, 
“Nalaunnapiaqtutin atanniikavich taatna, 
ilvich ittuami ataramik pakmalu ipqitchuamilu. 
6 Atakkii iñuich maqipkaiñiqsut aupatnik ipqiqsittuatlu 
sivuniksriqirautlu, 
aasriili aatchušitin auņmik imigaksraņatnik. 
Taatnagaksrauruttakku.” 





(Ap 16.2) 

7Suli tusraaruņa nipimik tunillagvipmiñ uqaqtuamik, 
“Aa, Ataniiq Agaayyuun Sappipayaaqaqtuatiin, 
atanniqsuutitin ilumutuurut nalaunpapiaqhutin.” 

8Sisamaņata israġulgich kuviñišaa iluligaurani siqiñiġmun. 
Tarakņaaglaan siqiñġum uunanan iñuich uunniqipkaġniġai atniluutiqaq- 
ługich. 9Suamaruam uunaum iñuich ikigai. Aasriisuli taimaqłuutiniġaat 
atqa Agaayyutim iłuilļliuġutiqpauraqtitchiruam, suli isrummitqiñġitchut 
kamakkutiqaġuglugu kamanautaa. 

10Tallimaņpat israġulgich kuvisiruq iluligauraëmiñik aquppiutapanun 
niġrugaaqłuum, aasrii apaayuqautaa taaqsillapiaqtuq. Iñuich kigmaġaich 
uqqatin atniġñaqpagitlutiņ 1 taimaqłuutiplugu Agaayyun qilapmiittuaq 
pisigiplugu atniġñatiņ killiġruatiņlu. Naagasuli mumiguliñšitmiut pigiit- 
chuaniñ savaaëmikniñ. 

12]tchaksranat israġulgich kuvisiruq iluligauraëmiñik kuukpaura- 
apqutiksrapat umialiņich kivaknam tuņaaniñ. 13Tarraasrii qiñiqtupa 
piñasrunik salumaitchuanik irrutchiñik liilaa naaġaayinik anniuġaqtua- 
nik qanġaniñ tiritchiaqłuum suli qanġaniñ niġrugaaqłuum suli qanëaniñ 
taņiġilaaqtuam sivuniksriqirim. 14Taapkua irrusriqłuņich tuungaum 
savaaqaqtut quviqnaqtuanik. Taapkua piñasrut irrusriqłuich aullaġaq- 
tut umialipayauraņiñun nunam nanipayaaq, atautchimuktitchaqtugich 
aņuyaquplugich kamanaqtuami uvluani Agaayyutim Saņņipayaaqaqtuam. 
15(“Naalaġnisitchi! Aggiġñiaqtuņa atrilugu tiglipniaqti. Quviasruktuq 
iñuk itqummaaġiksuaq qaunagiplugich atnušaani. Tarrakii aullaġumi- 
ñaitchuq atnušailaašuni suli kanpugilugu atnuġaisilaani.”) 16Taapkua 
irrusriqłuich katinniġaich atautchimun inimun taiyuutiqaqtuamun 
Armageddon uqautchisun Hebrew-t. 

17 Tallimat malġuata israġulgich kuviñiqsuq iluligauraëmiñik sila- 
mun. Tarraasrii kamanallapiaġataqtuaq nipi nipliqsuq aquppiutaqpapmiñ 
agaayyuvikpaņmi uqaqhuni, “Naatchirut.” 18Tarani tusraġnaqtuq kat- 
lulat, ikniqpalagaqhuni suli nuna iliqsraqpauraqhuni. Qapaunniiñ 
taatnatun nuna iliqsranġanġitchuq. Taamna nunam iliqsraqpauralha 
suaņaniqsrauruq nunam aullašniivianiñaglaan. 19 Kamanaqtuaq nunaaq- 
qiq avguġniqsuq piñasruutluni, suli nunaaqqich nunami piyaqqukkaurut. 
Agaayyutim itqaġigaa kamanaqtuaq Babylon qaitchukługu qallugauraq 
immaukkaqtuaq wine-naņanik, tarra ilaan tatamnaqtuaq qinnautaa. 
20Suli qikiqtapayaurat piiqsut iñġipayauratlu paqinnatqikkumiñaiqhutin. 
21Suli natatquënaqpaurat kataktut iñupnun qilapmiñ uqumaisilaaqaqtuat 
100-pound-tunlaa. Aasrii iñuich taimaqluutigaat Agaayyun piqutigip- 
lugu iłuilliuġutiqpauraq natatquënatigun, taamna iłuilliuġutiqpauraq 
tatamnaqpagitluni. 

Akiisuqpaglu Niġrugaaqługlu 


1 7 1Tarani ilapat tallimat malġuk israġulgich piqaqtuat talli- 

mat malšupnik iluligauranik uvamnukhuni uqautigaana, “Ki. 
Qiñiqtitkisigikpiñ tatapsausriaksrapanik akiisuqpaum aquppiruam 
iñugiaktuani imišni. 2Umialiņi nunam sayupaqatiqašniqsut taavrumi- 
pa akiisumik, suli iluqatiņ iñui nunam imiliġñiqsut imiqhutiņ wine-mik 
sayuņałhanik akiisum.” 3Uvvaasriiñ Ipqitchuamun Irrutchimun anala- 
titluņa israġulgum aullautigaaņa suviksrailaamun. Aasriiñ qiñiqtupa 
aġnamik aquppiruamik qaaņani kavviġiksaam niġrugaaqłuum agla- 
qaqtuam pigiitchuamik pisaapnpatinik iluqaani qaamiñi. Taamna 
niġrugaaqłuk tallimat malëupnik niaquqaqtuq suli qulinik nagruqaqhuni. 
4Aġnaq atnuġaaqaġniqsuq qiññagiksuanik tuņuaqtaanik kavvišiksaanig- 
lu, suli qiñiyunaqusriqsuqhuni manipmik kaviqsaamik suli akisuruanik 
uyagauraanik suli qatiqtaanik supauraqpapnik. Argapmiñi tigummiñiq- 
suq qallutmik piliuqtamik manipmiñ kaviqsaamiñ immaukkaqtuamik 
naġġunallapiaġataqtuanik atuummiruanik sayuņałiġmigun. 5Aġnam 
qauņani aglaqaġniqsuq atiġmik kaņiqsiļgunaitchuamik, 

“Babylon, kamanaqtuaq, 
Aakaņat Akiisut 
naġġunallapiaġataqtuapayaatlu nunamiittuami.” 
qutauruat pisigiplugu ukpiqsritiqtin Jesus-mik. 
Qiñiqapku aënaq atqunaq quviġusruktuņa 7 Aasrii israšul- 

gum uqautigaaņa, “Suvaata quvišusrukpich? Uqautigisigikpiñ 
kaņiqsilgunaitchuaņanik aġnam suli taavruma niġrugaaqłuum 
usriaqsiġvian, niaquqaqtuam tallimat malëšupnik nagruqaqhunilu 
qulinik. 8Niërugaaqluk qiñikkan itkaluaqtuaq inġiqsuq pakma, suli 
mayugumaaqsiruq natiqsiñaitchuamiñ apmašnimiñ aasriiñ piyaq- 
quëvipmuktuksrauluni. Iñuich iñuuruat nunami tamatkua atipich 
aglaksimaitchuat makpiġaaņani iñuułhum iñiqtaulëatalhaniñaglaan 
nunam quvišusrukkisirut qiñigumitrun niġrugaaqłuk itkaluaqtuaq suli 
inġiqhuni pakma suli sagvitqikkisipluni ilaatnigu. 9Iñuk kaņiqsisuktuaq 
taavrumiņa isrumatułiqaqtuksrauruq Agaayyutmiñ. Tallimat malġuk 
niaqut tallimat malġuk qimišaapurut taavruma aġnam aquppivigikkani. 
Tallimat malġuk umialgupmiuttuuq. 10 Tallimat umialgich umialguņaigġ- 
ñiqsut, atausriq umialgusugaaqhunisuli, suli atla aggiqsaġumapluni. 
Taimma aggiġumi umialguurallakkisigaluaqtuq sivikitchuami piviņmi. 
1 Aasriili niġrugaaqłuk itkaluaqtuaq inġiqhuni pakma, taamna tallimat 
piñayušigaat atanġich aglaan ilagigaat tallimat malġuk atanġich. Suli 
piyaqquġviņmukkisiruq. 12Aasriiñ qulit nagruich qiñikkatin qulit umial- 


Revelation 17, 18 512 


gurut akuqtuimaitchuatsuli aņalatchiłiksramik umialiktitun, aglaan 
saņņpiqaġumaaqtut umialiktitun sivikitchuami piviņmi piqatigilugu 
niġrugaaqłuk. 13Taapkua atautchiiñamik sivunniutiqaqtut, suli qaitki- 
sigaat saņņigikkaqtiņ apalatchitiksraqtiplu nišrugaaqtupmun. 141lipich 
aņuyyiaġisirut ipnaiyaamun aglaan ipnaiyaam akiiligisigai, atakkii 
Ataniġigaat atanġich suli umialigigaat umialgich, suli tamatkua piqatau- 
ruat ilaani tuqluutiqaqtut piksraqtaaņuplutiņ suli tuniqsimaplutiņ.” 

15 Aasriiñ israġulgum uqautigaaņa, “Imġich qiñikkatin akiisum 
aquppivigikkaņi, tamarra iñuich iñugiallapiaqhutiņ nunaaqqipayaura- 
niġrugaaqłuum uumigiagutigisigaat akiisuq. Iliņisa aatkisigaat suurapa- 
yaaņiñik unillugu atnugailaaq aasriiñ nigipmilugu timaa ikipkaqmilugu 
ikniġmik. 17 Atakkii Agaayyutim kipiġniuġutiqaqtinniġai taņiġukłu- 
gich ilaan sivunniutini atausrippuqulugillu qaitchitqulugillu ilipich 
aņalatchiłiksraņatnik umialiktitun niġrugaaqgłuņmun, Agaayyutim uqałhi 
immiumaniałhatnunaglaan. 18 Aġnaq qiñikkan nunaaqqiġigaa kamanaq- 
tuaq atanniqsimatniktuaq umialipitñik nunam.” 


Babylon Suksraunšëikkauruq 


1 8 1Tamatkua aquatigun qiñiqtuna atlamik israġuliņmik atqaqtua- 
mik qilapmiñ anpalatchiliqpauraqaqhuni, aasriiñ iluqaan nuna 
qaummaġiksipkaġaa qaumaniġmiñik. 2Tarra nipruaġniqsuq itna, 
“Babylon kamanaqtuaq suksraunġikkauruq, tarra ilumutuuruq! 
Inigiliutigaat tuungġailļu qanusripayaatlu irrusriqłuich 
sulipsuuq qaayuġnaqtuapayaatlu 
uumiñaqtuatlu tiņmiaġruich. 
3 Babylon qaitchigai wine-mik iñuņich nunaaqqipayaat imiliqtitlugich 
sayupalhan sappiruamik wine-naņanik. 
Umialipi nunam sayuņaqatiginiġaat ilaa, 
suli tauqsiġñiaqtiņiñ nunam umialguġvigiplugu 
umialgutitigun akuqtukkanich ilaan atugaułhagun.” 
4Tarra tusraapmiuna atlamik nipimik qilapmiñ uqaqtuamik, 
“Iñunmaan, annisitchi taavrumaknpa nunaaqqimiñ. 
Ilipsi ilauruksraunġitchusri killuqsautaiñi, 
piqataunġitchumausrili iłuilliuġutiksrautaiñi. 
s KĶilluqsautai iñugiaktut qutchiksiplutiņ qilaktun, 
suli Agaayyutim itqaġigai savamaqluutai. 
6 Utiqtitchivigisriuņ Babylon qaisaņatun ilipsitñun, 
akiliġlugu malġuktun ilaan savaaņigun, 
immiġlugu qallugaurapa malġuktun ilaa imiksriuqmatun 
ilipsitñun. 

7 Atqunallapiaqtlugu ipmiñik kamagiruaq iñuuniugaqmiuq 
susrunġisaallapiaqhuni. 
Pakma aatchugqsiuņ nagliksaaġutiksramik alianallapiaqtuamiglu. 
Atakkii uqaqtuq ipmiñun, 
‘Uvaņa aquppiuraaġisiruņa ataniqtun. Uilgaanšitmiuna. 
Ilitchuqsriyumiñaitchuņa alianamik” 
8'TTaatnaqtugu iłuilliuġutiqpauraksraņiñ tikitkisigaat atautchimi 
uvlumi, 
tuqułhum, alianamlu, kakkaaġnamlu. 
Suli ikigisiruq ikniġmik, 
atakkii Atanëuruaq Agaayyun sapišñaqtuq atanniiruaq ilaanik.” 
9'Tarraasriiñ umialipisa nunam sayunpaqatiqaqtuat akiisumik pisuņnau- 
taigun qiagisigaat alianniuġutigilugu taamna aënaq qiñiġumitruņ isia 
ikualanipan. 10 Qichaġisirut uņasriksilutiņ sivuuġagilugu ilaan naglik- 
saaqtitaułha uqaġutiņ, 
“Naktłiuņ, nakłiuņ, ilvich Babylon, kamanaqtuaq nunaaqqiq, 
sappniqašaluaqtuaq nunaaqqiq. 
Atautchimi sassaġniġmi anasriñpuqsakkaunaniktutin.” 

1 Uvvaasriiñ tauqsiġñiutilgich nunapayaami qiarut kiñuvġuplugu ilaa, 
atakkii tarakpaaglaan kimikunniiñ tauqsiqsiksraiġñiqsuq suuranitñik. 
12Suuraqpaurat kaviqsaatlu qatiqtaatlu maniich, akisuruatlu uyaġauraat, 
qatiqtaatlu supauraqpaich, ukiłhaaġiksaatlu suli ukiłhaat tupuaqtaatlu, 
siluillu kavviġiksaatlu, qanusrilimaatlu ayušënaqtuat qiruich, qanusri- 
limaat suurat tuugaaniñ, akisuruatlu qiruich, patukpaillu, saviłhatlu, 
uyašaillu siqquqtatun, 13sinimatlu, avuugutit, tipraġiksautit ikipkaq- 
ługich, myrrh-lu, frankincense-lu, wine-nat, uqsrut, mukkaaġiksaat, 
mukkaaksratlu, niġrutitlu, ipnaich, tuttuqpaich, tuttuqpagautitlu, suli- 
ilipniñ, suli suurapayaatin akisuruat qiñiyunaqtuatlu taimmaurut ilipniñ, 
aasrii sumiunniiñ paqitchumiñaišitin.” 15 Tauqsieñiutilgich tamatkunipa 
suuranik umialguqtuat taavrumakņa aġnamiñ qichaġisirut uņasriksuami, 
sivuuġagilugu nagliksaaqtitaułha alianapiaqtuamik qialutiņ, 165uqaġutiņ, 

“Naktiuņ, nakłiuņ. Kamanaqtuaq nunaaqqiq 
atnuġaaqaġuuruq ukiłhaaġiksaanik tuņuaqtaaniglu 
kavviġiksaaniglu, 
qiñiyunaqusriqsuqhuni manipmik kaviqsaamik, 
akisuruaniglu uyaġauraanik, qatiqtaatlu suņauraqpaņnik. 

17 Atautchimi sassaġniġmi tammaizgai iluqaisa umialgutini.” 

Suli iluqaġmiņ umiaqpaich umialiņich taġiuqsiuqtillu suli iluqaġmiņlu 
akiññanniaqtaut taġiumi qichaġniqsut upasriksuami, 18suli nipaalarut 
qiñiqamitruņ isia ikualanipan uqaqhutiņ, “Piitchuq atlamik nunaaqqimik 

taavrumatun kamanaqtuatun nunaaqqisun.” 191lipisa nalluqsruënišaat 
nunam apyua niaqumiknun, qiallašmin kiņuvġullaġmiņlu nipaalaplutiņ, 
“Nakliun, nakłiuņ. Taamna kamanaqtuaq nunaaqqiq! 
Iluqaġmiņ umiaqpaqaqtuat taġiumi umialgušniqsut 
suurapigun akisuruatigun! 
Atautchimi sassaġniġmi suksraungiqsauruq.” 
20 “Qilaak, quviasrukpautigiun suksraungġiqsaułha. 
Quviasrukpagitchi Agaayyutim iñuillu uqqiraqtauruasiilu 
sivuniksriqirauruasiilu, 
atakkii Agaayyutim akiisuq anasriñpuqsašutigigaa 
pisigiplugu savaaņagun ilipsitñun.” 
21 Tarani sapiġñaqtuaq israġulik tigusriruq uyaġagruamik aņiruatun 
mukkaaksriuġutitun aasrii miluqsautiplugu taġiumun, itnaqhuni, 
“Taatnatun kamanaqtuamik nunaaqqiq Babylon iksautikkaugisiruq, 
aasriiñ qiñiġnatqikkumiñaiġisiruq sumiunniiñ. 
22 Suli nipipich nuqaqtiligaqtit atuqtuuralgich 
suli supluaqtuënaqtuatlu qalġuqtautitlu tusraënatqikkumiñaitchut 
ilipni uvakpaniñaglaan. 
Suliuqtit qanusripayaanik paqinnatqikkumiñaitchut ilipni, 
suli qatraġniņa mukkaaksriusšutim tusraġnatqikkumiñaitchuq 
ilipni. 
23 Suli qaumanġa kialuuram 
qaummaġitqikkumiñaitchuq ilipni uvakpaniñaglaan. 
Nipaat uiksrautimlu nuliaksrautimlu 
tusraġnatqikkumiñaitchuq uvakņaniñaglaan ilipni. 
Ilvich tauqsiġñiaqtitin kamanagġniqsrauniqsut nunami. 
Suli aņatkuułipkun iluqaisa nunam iñui kinnigitin. 
24 Suli Babylon anasriñņukkauruq 
atakkii auņat sivuniksriqirit ipqitchuatlu iñuich 
suli iluqaġmiņ tuqqutauruat nunami qiñiġnaqtut nunaaqqimi.” 


Qatchallautiqaliq Qilapmi 


19 1Taavruma aquagun tusraaruna nipiqpaurapanik iñugaaġruk- 
paum qilapmi, uqaqhutip, 
“Quyanaqniaqpat! 
Anniqsuġiaġlu kamanaunlu [kamakkunlu] sapnilu 
pigigaa Atanëuruam Agaayyutipta. 
2 Atanniqsuutai ilumutuurut nalaunnaplutin. 
Atakkii akiisuqpaum asiņņuġaa iñupayaaq nunami 
sayuņałiġmigun. 
Taatnaqługu Agaayyutim atannišaa anasriñņuqsaqługu 

piqutigiplugich tuqqutauruat ilaan savaktaiñ.” 
3llaqatchiqlugu niplitqiksut. 
“Quyanaqniaqpat! 
Isiq ikualaruamiñ nunaaqqimiñ qunmuktuq taimuna isruitchuamun.” 
4Suli iñuiññaq sisamatlu umialipnat sisamatlu uumaruat putiqtut nan- 
ġaqługu Agaayyun aquppiruaq aquppiutaqpapmiñi, uqaqhutiņ, 
“Amen! Quyanaqniaqpat!” 


Ipnaiyaam Katchuutiviksrautaa 
5Suli nipi nipliqsuq aquppiutaqpapmiñ, 
“Nanġaqsiuņ agaayyutigikkaqput, 
iluqapsi savaktauruasrii 
taluqsriruasriilu ilaanik, 
kamanaiñņaġmiņ, kamanapnašmipn.” 
6Aasrii tusraagiga nipiqpauraq itna liilaa nipaatitun iñugiallapiašataq- 
hutin iñuich, nipaatitunlu iñugiaktuat imšich, nipaatunlu suaparuam 
katlulam, uqaqhutiņ, 
“Quyanaqniaqpat! 
Atanġuruaq Agaayyutigikkaqput Saņņipayaaqaqtuaq aņalatchiruq. 
7 Quviatchakta quviasrullapiaġutalu. 
Nanġaġlakput kamanautaa; 
atakkii katchuutiviksrautaa ipnaiyaam tikitchuq, 
suli ilaan nuliaksrautaa ipmiñik itqanaipaniktuq. 
8 Nuliaksrautaa atnuġaaksrisauruq 
qatiqtaamik ukilhaagiksaamik qaummaġiksuamiglu 
salumaruamiglu.” 
Atakkii ukiłhaaġiksaaq nalaunņaruat savaaġigaat ipqiqsitapiñ 
Agaayyutim. 
9Aasriiñ israġulgum uqautigaaņa, “Aglagun una, quvianamiurut 
tamatkua aiyugaaqtauruat katchuutiruakun nullautchiqpagviksrapanun 
ipnaiyaam.” Uqautitqikkaaņa, “Taapkua ittut ilumutullapiaq Agaayyutim 
uqalhi.” 10Taranitarra puttuņa israġulgum isigaiñun purvigisrukłu- 
gu, aglaan uqautigaaņa, “Taatnaqnak, uvaņaptuuq savaktiłhiñaġigaaņa 
Agaayyutim iliptun aniqatiuptitunlu tupiksriruat Jesus-pum sagvikkaņa- 
nik. Purvigilugu nanëagun Agaayyun. Atakkii taapkua uqaksrisimaruat 
pisigiplugu Agaayyun sivullikkaurut irrutchikun sivuniksriqirititun 
sivuani.” 


Usriaqsiqsuaq Qatiqtaami Tuttuqpapmi 


llSuli qiñiġiga qilak apmaqtuaq, ataņii qatiqtaaq tuttuqpak! 
Taamnaasrii aquppiruaq taavrumani atiqaëniqsuq Tuniqsimaruamik suli 

Ilumutuuruamik, aasrii atanniqsuiruq apuyakhunilu nalaunparuatikun. 
l2]]aan irrak inniqsuk ikualaruatun ikniqtun. Niaquani iñugiaktut niaqušu- 
kisimi. 13 Atnuġaaqaġniqsuq akuqturuamik misruktaqsimaruamik aupmun, 
suli taiyuġaat uumiņa atiġmik “Uqałha Agaayyutim.” 14Suli apuyaktaiñ 
qilaum malipnišaat usriaqsiqhutiņ qatiqtaani tuttuqpapni, atnuġaaqaqhutiņ 
ukiłhaaġiksaanik qatiqtaanik salumaruanik. 15IĮlaan qanġaniñ anniuġaġ- 
niqsuq ipiktuaq savikpak. Taavrumiņa ipiġaqtuġisiñiġai nunaaqqiqpaich 
iñuņich, suli apalatkisigai saviłhamik ayaupiamik. Tutmaġisigaa misriq- 
qivia tatamnaqsiluni qinnautaa Sappipayaaqaqtuam Agaayyutim. 16 Suli 
akuqturuamiñi mumismiñilu atiqaġniqsuq aglausimaruamik itna, 
“Umialgat umialgich, 
suli Atanġat Atanġich.” 
piaqhuni uqautiplugich iluqaisa tipmiat tiņmiruat silami, “Qaġġisitchi. 
Katittitchi niġityaġusri nullautchiqpagviani Agaayyutim. 18Niġiyumagisri 
timiņich umialgich, timiņich apuyaktit qaukłiņisa, suli timiņich kama- 
naqtuat aņutit, tuttuqpanisalu timiņich tamatkualu tuttuqpagaqtit. 
Nigiyumagisri timiņich iluqaisa iñupayaurat, savaktaaġruunġiñņaanlu 
savaktaaġruuņņaanlu, suli kamanaiñpaanlu kamanappaanlu.” 19Suli 
aņuyaksaġumaaqługu taamna aquppiruaq tuttuqpapmi aņuyaktiņilu. 
20 Aglaan niġrugaaqłuk tigurauruq taputiplugu sivuniksriqippuaqti savaa- 
qaqtuaq quviqnaqtuanik ilaan takkuani. Kinnitñipniqsuq tamatkunipa 
akuqtuiruanik nalunaitmiutapanik niġrugaaqłuum suli putqataqtuanik 
ilaan atripanun. Iluqatik taapkuak siņitauruk iñuuppaaknik narvapanun 
iknigum ikualaruamun sulfur-mik. 21Suli kisippuqtat tuqqutaurut savik- 
papagun taavruma aquppiruam tuttuqpaņmi, anniuġaqtuakun qanšaniñ; 
aasrii iluqaġmiņ tipmiat niġisuiġataġvigigaich timiņich. 
1,000 Ukiut 
2 0 1Tarra qiñiqtuņa israġuliņmik atqaqtuamik qilapmiñ, saagaq- 
huni argapmiñi apmautaanik natiqsiñaitchuam apmanšum 

kalimñaqpapnizglu. 2-3IĮlaan tigugaa tiritchiaqtuk, taamna taimakpaq- 
taq nimiġiaq, tuunġauruaq Satan-puplunilu, qiliqsruqługu sivunniqlugu 
1,000 ukiunik. Aasriiñ siņinniġaa natiqsiñaitchuamun apmanišmun 
umikługu umnputmik piillakkumiñaitchuamik, Satan-mun sagluqiyumi- 
ñaiġlugich iñuich tarakpaniñaglaan 1,000 ukiut naanniałhatnunaglaan. 
Aglaan taapkua aquatigun pituisaallaktuksraupmiuq sivikisuurami. 

4Qiñiqmiuņa aquppiutaqpaņnik, suli iñuich aquppiruat tamatkunani 

tamatkua niaquikkauruat tuniqsimakamin Jesus-mun uqalhanunlu 
Agaayyutim suli payaņaitňamiņ ukpiqsriłiġmikni. Tamatkua put- 
qatanġitchut niġrugaaqłuņmun atriņanunlu unniiñ akuqtunġitlugu 
nalunaitmiutapa qaumiktigun naaga argapmiktigun. Iliņich iñuutqipnñiq- 
sut atanġuqatauplutiņ Christ-mi 1,000-ni ukiuni. 5Taamna tarra sivulliq 
aņitqigviksraq. Kisippuqtapich tuquparuat aņitqiñġitchut 1,000 ukiut 
naannaiñnaisa. 6Quvianamiurut ipqitlutiņ taapkua piqatauruat sivulli>mi 
apitqilišmi. Tuglian tuqulhum sappiksraipiasšai, aglaan agaayuliqsigi- 
gisigai Agaayyutim suli Christ-pum, suli atanġuqatigigisigaat 1,000-ni 
ukiuni. 


Satan Akiilirauruq 


7Tarraasriiñ 1,000-gich ukiut naatpata, Satan pituikkaugisiruq isiqtau- 
vipmiñiñ. 8Aasrii anigisiruq kinnitňñigiaġuni iñuniñik nunam nanipayaaq 
ilagilugik Gog-lu Magog-lu. Katinniagai iluqaisa aņuyyiaqulugich. 
Iñugiaktutilaaqaqtut qaviapatun taġium siñaan. 9 Aasriiñ ilipich siamin- 
niqsut iluqaanun nunamun aasrii iluplugu iñuiñ Agaayyutim nunaaqqišlu 
piqpagillapiakkaņa. Tarraasriiñ ikniq atqaqtuq qilanmiñ aasrii 
suksraunġiqługich. 10 Aasriiñ tuunšaq kinnitñiktuaq ilipitñik sipitauruq 
narvananun ikniġum sulfur-pumlu, sipitauviaknun sivuani niġrugaaq- 
łuum sivuniksriqippuaqtimlu. Aasrii ilipich nagliksaaġisirut uvlumilu 
unnuamilu taimuna isruitchuamun. 


Aqulliq Atanniivik 


1 Suli qiñiqtupa apiruamik qatiqtaamik aquppiutaqpapmik taav- 
rumiņalu aquppiruamik taavrumani. llaan sivušëaaniñ nunalu qilaglu 
paruat, kamanaiñpaanlu kamanappaanlu, qichaqtuat sivušaani 
aquppiutaqpaum. Tarra makpiġaat aņmakkaurut, sulipsuuq makpi- 
ġaaņich iñuulhum. Taapkua tuquņaruat atannikkaurut savaaņisigun 
aglaksimakkaņisitun makpišaani. 13'Tagium suli tuqułhum aņalatchivian- 
lu utiqtitkai tuquparuapayaat. Iliņich atannikkaurut atausriuttaaqługich 
maliġutlugu savaaņat. 14Aasriiñ tuqułiġlu ilaan aņalatchivialu sipitauruk 
narvaņanun ikniġum. Tarra taamna tugliġigaa tuqulhum. 15Tarraasriiñ 


taupmiuq narvaņanun ikniġum. 


Nutaaq Qilak Nutaaġlu Nuna 


2 1 1Tarani uvaņa John qiñiqtupa nutaamik qilapmik nutaamiglu 
nunamik. Sivulliq qilak sivulliëlu nuna piiqsuk, taġiuq piiqmiuq- 

Agaayyutmiñ qilapmiñ, itqanaiyaqsimapluni suli qiñiyunaqusriqsuk- 
kaupluni nuliaksrautitun uiksrautmiñun. 3Aasrii tusraarupa nipiqpapmik 
aquppiutaqpapmiñ uqaqtuamik, “Uvva, ipqitchuaq inaa Agaayyutim 
piqasriutiruq iñupnun. Agaayyutim nayuqatiginiagai, aasrii iliņich 
iñuginiagai. Agaayyun ipmiñik itqatauniaqtuq ilipitñi. 4Agaayyutim 
allaqtiġisigai qulvipayaat irinitñiñ. llipich tuqqutqikkumiñaiqsut. 
Alianniutqikkumiñaiqsut kiņuvġulutiņ atniġñautiqaġutiņlu tarakpaniñag- 
laan, atakkii sut sivuani itchuuruat piiġñiqsut.” 

5Suli taamna aquppiruaq aquppiutaqpaņmi uqaqtuq, “Ataņii, pak- 
mapak savakkitka supayaat nutaaëuqtugich.” Aasriiñ uqautipsaaġaaņa, 
“Aglakkich ukua, atakkii uqałhich uqautigikkatka ukpiġnaqtut ilu- 
mutuuplutiplu.” 6Sulipsuuq uqautigaapa, “Naanpaniktuq. Uvapa 
Alpha-puruna suli Omega-puplunalu, aullaġniisaaq suli isruklitchaaq. 
Kimunliqaa imiġuliqsuamun aatchuutiginiaġiga imiq akiilaašlugu suv- 
liktuaġuraaqtuaņaniñ imġum iñuunaqtuam. 7Kiñapayaaq akimaruaq 
paitchaktaaqašisiruq taapkuniņa. Suli ilaan Agaayyutigigisigaaņa suli 
ilaa iġñiġigisigiga. 8Aglaali iqsisuruatlu, ukpiqsrisaitchuatlu, naġġu- 
naqtuanik savaaqaqtuatlu, iñuaqtuqtitlu, sayuparuatlu, apatkuuruatlu, 
aanġuaqtuqtautlu, iluqatiplu sagluturuat, iniqaġniaqtut narvami ikuala- 
ruami ikniġmik sulfur-miglu. Taamna tugliġigaa tuqułhum.” 


Nutaaq Jerusalem 


9Tarani ilapata tallimat malġuk israġulgich tikitchaapa piqaqtuaq 
tallimat malëupnik iluligauranik immaukkaqtuanik tallimat malëšupnik 
aqulliġñik iluilliušgutiqpauranik. Uqautigaaņa, “Qaġġaiñ, qiñiqtinnia- 
ġikpiñ katchuutityaqtuamik, nuliaksrautaanik ipnaiyaam.” 10IĮlaan 
akiyaġaaņa Ipqitchuakun Irrutchikun iñġiqpauramun qutchiksuamun, 
aasriiñ qiñiqtitkaapa ipqitchuamik nunaaqqimik Jerusalem-mik atqaq- 
tuamik qilaņmiñ Agaayyutmiñ. 11 Taamna nunaaqqiq qaumaqašniqsuq 
kamanautaanik Agaayyutim qaummazginñiqaqtuamik akisuruatun 
uyaġaktun taiyuutiqaqtuatun jasper-mik tapinniluktun igaliqtun. 12Suli 
katchikpaqaqtuq qutchillapiaqtuanik qulit malëupnik paaqaqhuni, suli 
qulit malëuk israġulgich qaunaksrirut paanik. Paani aglaqašniqsut ati- 
pich qulit malġuk sivulliapi Israel-pum. 13Piñasrut paaqpaqašniqsut 
avatillaapani, kivaknam tuņaani piñasrut paaqpaich, nigiqpaum tupaani 
piñasrut paaqpaich, uņallam tuņaani piñasrut paaqpaich, suli kanaknam 
tupaani piñasrut paaqpaich. 14Suli katchipi nunaaqqim turviqaġniqsut 
qulit malëupnik uyašëapnik aglaqaqtuanik qulit malëupnik atipitñik uqqi- 
raqtiņiñik ipnaiyaam. 

15Taamna israġulik uqaqtuaq uvapnun piqaġniqsuq uuktuutmik 
piliamik manipmiñ kaviqsaamiñ uuktuġukługu nunaaqqim paanilu 

katchiņilu. 16Nunaaqqiq sisamanik iqirëuqašëniqsuq suli taktilaapalu 
iraqtutilaaņalu atiplutik. Israġulgum uuktušaa nunaaqqiq uuktuutmi- 
ñik, taktilaapalu iraqtutilaapalu kipiktilaapalu inniqsut 1,500 mile-latun 
atunim. 17 Suli uuktušai katchiņi nunaaqqim. Qutchiksilaaqaġniqsut 
216 isigaņniqtun iñuum uuktušuutlhatun, uuktuun israġulgum atuk- 
kapatuntuuq. 18Suli katchit piliapuniqsut qivliqtaaniñ uyaġaņniñňñ 
taiyuutiqaqtuaniñ jasper-mik. Nunaaqqišli piliapuniqsuq maniņmiñ 
kaviqsaamiñ, tapinnilukługu igaliqtun. 19Suli turvii katchipiñ nunaaq- 
qim qiñiyunaqusriqsuqsimarut qanusripayaanik akisullapiaqtuaniglu 
qivliqtaaniglu uyaġaņnik taiyuutiqaqtuanik jasper-miglu, sapphire-miglu, 
agate-miglu, emerald-miglu, 20 onyx-miglu, carnelian-miglu, chrysolite- 
miglu, beryl-miglu, topaz-miglu, chrysoprase-miglu, jacinth-miglu, suli 
amethyst-mik. 21 Aasriiñ qulit malëuk paaņi qulit malġuuniqsut qatiqtaat 
supauraqpaich akisuruat. Paallaa piliapuniqsuq atautchimiñ qatiqtaamiñ 
supauraqpapmiñ akisuruamiñ, suli apqutaa nunaaqqim inniqsuq saluma- 
ruamiñ manipmiñ kaviqsaamiñ, tapinnilukhuni igaliqtun. 

22Uvana John qiñinġitchuņa agaayyuvikpapmik nunaaqqimi, atakkii 
Ataniq Agaayyun Saņņipayaaqaqtuaq ipnaiyaaġlu agaayyuvikpaginišik 
mik qaummatiksraġmiñik, atakkii kamanautaan Agaayyutim qaumagigaa 
suli ipnaiyaaq nanišiplugu taavruma. 24Iñui nunapayaat pisruktauġisirut 
nunaaqqim qaumaņani, suli umialgi nunam tikiutrigisipmiut suura- 
payaaġmiknik taruna. 25Suli paaņi taavruma umiksimayumiñaitchut 
uvluqtutilaapatun. Itqaġisiuņ, unnuatlaiññiaqtuq tarani. 26 Tikiutigisigaich 
taruna umialgutai suuraņilu nunam nunaaqqipayaanata. 27 Aglaan kiña- 
payaaq salumaitchuaq naaga savaaqaqtuaq naġġunallapiaqtuamik naaga 
sagluturuaq isiġumiñaitchuq taruna, aglaan kisimin tamatkua iñuich ati- 

2 1Tarra israġulgum qiñiqtitkaapa kuupanik imġan iñuunaqtuam, 

tapinniluklugu igaliqtun, suvliguraaqtuamik aquppiutaqpa- 
paniñ Agaayyutim suli ipnaiyaam, 2saġvaqhuni qitqagun apqutaan 
nunaaqqim. Suli avatikni kuugum inniqsut napaaqtut iñuunaqtuat 
asrirriugaqtuat qulit malġuiñik tatqiġaġipman ukiumi. Akutuqpaliņich 
napaaqtut mamirrutiginiġaich nunam iñunisa. 3Suapayaaq Agaayyutim 
naġġugikkaņa piqutigiplugu killuqsaun paqitqikkumiñaitchuq nunaaq- 
qimi. Aquppiutaqpaņa Agaayyutim ipnaiyaamlu tarani itkisiruq, suli 
ilaan savaktiņiñ purvigigisigaat. 4Iliņisa qiñiġisigaat kiiñaņa [kaniqsilu- 
gu irrusripiaņa]. Suli ilaan atqa aglaqaġniaqtuq qaunpitñi. 5Taavrumani 
unnuaqatqikkumiñaitchuq; iñuich inuqsratqikkumiñaitchut qaumaņaknik 
nanġumlu siqiñġumlu, atakkii Ataniq Agaayyun qaumagigisigaat. Suli 
iñuich aņalatchiqataugisirut taimuna isruitchuamun. 


Jesus Christ-pum Aggiłha 


6Suli israġulgum uqautigaaņa, “Tamatkua uqautauruat ukpišnapiaqtut 
suli ilumutuuplutiņ. Suli Atangġuruam, Agaayyutaata irrusriņich sivunik- 
sriqirit, tiliñiġaa israġuligikkani ilitchuġipkaquplugich savaktigikkani 
sunik atuumayasriuraqtuanik. 7 Naalaġnisitchi, uvaņa aggiluaġisiruņa. 
Quvianamiuruq iñuk kamaksriruaq uqatipitñik sivuniksriqutipisa ukua 
makpišaat.” 

8Uvva John-puruna tusraaruaq qiñiqługu tamatkunina sunik. 
Tarraasriiñ tusraakapkich qiñiqługillu sitquqtupa purvigisrukługu sivu- 
ġaatnun isigaņiñ israġulgum qiñiqtitchirima tamatkuniņa sunik. 9Aglaan 
ilaan uqautigaapa, “Taatnaqnak, uvapa savaktauqatauruņa ilipni aniqa- 
tiupnilu sivuniksriqirinilu, suli piqatigiplugich tamatkua kamaksriruat 
uqautipnitñik ukua makpišaat. Purvigilugu nanġaġuņ Agaayyun.” 

10Tarra ilaan uqautigaana, “Iriqsimaniaqnagich uqatinpich sivuniksriqu- 
tipisa ukua makpišaat, takku piviksraq qalliruq. 11 Iñuk pigiitchualiqiruaq 
pigiitchualiqituiñaġli. Suli iñuk salumaitchuaq salumaittuiñaġli. Suli iñuk 
nalaunparuaq nalaungatuiñaġli. Suli iñuk ipqitchuaq ipqiqsautuiñaġli. 
12Naalaġnisitchi, aggiluaġisiruņa. Saagaġniaġiga akiliutiksraġa qaisak- 
sraġa iñupayauramun maliġullugu qanutchimik savaaqaqpan. 13Uvaņa 
Alpha-puruna suli Omega-puplunalu, sivulliq suli aqulliq, aullaġniisaaq 
suli isruklitchaaq.” 

14Quvianamiurut [tamatkua kamaksriruat uuma tillisianik, suli] 
tamatkua iġġuqtuat atnuġaatiņ salummaqługich. Iliņich isitlasriñiaqtut 
paatigun nunaaqqimun suli niġitlasriplutiņ asrianik napaaqtuaniñ iñuu- 
naqtuam. 15Nunaaqqim silataani ittut qipmich, apatkutlu, atlatuqtitlu, 
iñuaqtuqtitlu, aanëuanun putqataqtitlu, kisupayaašlu piqpaksriruaġlu 
piliqiruaġlu saglutułiġmik. 16“Uvva Jesus-ņuruņa, tuyuġigiga israġuli- 


521 Revelation 22 


ga uqautitquplusri ukpiqtuapuruasri agaayyuvipnñi tamatkuniņa sunik. 
Uvana kaņigigaaņa kiñuviaġipluņalu David-pum. Qaummaġiksuaq 
uvlaam uvluġiaġigaaņa.” 17 Suli Ipqitchuaq Irrusriq nuliaksraun- 

lu uqaqtuk, “Qagġġisitchi.” Suli kiñapayaaq tusraaruaq taavrumiņa 
uqaqtuksraupmiuq, itna, “Qaġġisitchi.” Suli kiñapayaaq imiġuliqsuaq 
utlautili. Kiñapayaaq imiġuktuaq akuqtuili imiġmik iñuunaqtuamik 
aatchuusriagġilugu. 


Uqaliqsaaġun 

18Uvana John, kilillapiaġiga iñupayaaq tusraaruaq uqatipitñik 
sivuniksriqutiņisa ukua makpiġaat. Kiapayaaq ilakpagich tamatkua, 
Agaayyutimtuuq illatiqaġisipmigaa iłuilliuġutiqpauranik aglausima- 
ruanik ukunani makpišaani. 19 Suli kiñapayaaq piiqsikpan uqautiņitniñ 
makpišaanat tamatkua sivuniksriqutit, Agaayyutimtuuq piiġñiaqmigaa 
ilapiutiliksrapa asriapiñiñ napaaqtuan iñuunaqtuam suli ipqitchua- 
miñ nunaaqqimiñ, aglausimaruaniñ ukunani makpiġaani. 20 Taamna 
nipliġñiqsuaq iluqaitñik tamatkunipa uqaqtuq, “Nalupqinaitchuamik 
aggiluaġisiruņa.” Amen. Aggigiñ Ataniiq Jesus. 21lluaqqutrisaa 
Atannapta Jesus Christ-pum nayuutili iluqapsitñi. Amen. Taatnapiaq. 


